
CHRISTIANSBORGS  GENOPFØRELSE. 


et  vil  sikkert  i  høj  Grad  interessere  » Architektens«  Læsere  at  erfare,  at 


J — '  Formændene  for  Rigsdagens  to  Ting  Tirsdag  den  3.  Oktober  have  frem¬ 
lagt  en  Skrivelse  for  Rigsdagens  Medlemmer,  i  hvilken  de  meddele,  at  de  alle- 
lede  den  17.  Maj  d.  A.  have  tilskrevet  H.  Ex.  Ministeren  for  offentlige  Arbejder 
og  henstillet  til  ham,  med  Henvisning  til  de  af  Akad.  Architektforening  herom 
udtalte  Ønsker,  at  lade  de  tre  Architekter,  hvem  det  er  overdraget  at  udføre 
Tegningerne  til  Slots-  og  Rigsdagsbygningen,  tillige  udarbejde  Tegninger  til  Slot¬ 
tets  Genopførelse  paa  dets  nuværende  Plads  og  til  Opførelsen  af  en  Rigsdags¬ 
bygning  andet  Sted  paa  Slotsholmen. 

Formændene  oplyse  endvidere,  at  Ministeren  derefter  den  25.  Maj  har 
svaret,  at  han  ikke  kan  imødekomme  denne  Henstilling,  gaaende  ud  fra,  at  en 
saadan  Opfordring  til  de  tre  Architekter  vilde  være  pligtstridende  for  ham;  hvor¬ 
efter  Rigsdagens  Formænd  udtale  deres  Beklagelse  over,  at  Ministeren  ikke  har 
villet  imødekomme  deres  Ønsker. 

Vi  skulle  snarest  vende  tilbage  til  denne  for  hele  det  danske  Samfund,  for 
Byen  Kjøbenhavn  og  ikke  mindst  for  den  akademiske  Architektforening  saa  over¬ 
ordentlig  betydningsfulde  Sag. 


CHRISTIAN  FREDERIK  HANSENS 

RAAD-  OG  DOMHUS  I  KJØBENHAVN. 


GRUNDLAGT  DEN  28.  SEPTEMBER  1805. 

Af  Architekt  Fr.  Levy  og  Cand.  polit.  Fr.  Schiøtt. 


n  af  vore  betydeligste  Malere,  der  af  og  til  kan  fremsætte  ret  paradoxale 


-L/  Meninger,  udtalte  engang  foran  det  nye  Raadhus  til  en  yngre  Architekt,  at 
al  tidligere  Bygningskunst  her  i  Byen  var  papier-måché.  Architekten  svarede  intet, 
men  førte  Maleren  op  gennem  Lavendelstræde  ind  i  Slutterigaden,  og  her  --  fortil 
og  bagtil  begrænset  af  »Sukkenes  Broer«,  med  Raad-  og  Domhusets  enkle  Byg¬ 
ningsmasse  paa  den  ene  Side  og  paa  den  anden  Side  den  Bygning,  der  ikke 
blot  bærer  Indskriften  »For  almeen  Sikkerhed«,  men  ogsaa  i  hele  sin  Archi- 
tektur  bærer  Præget  af  Arresthus,  —  spurgte  han,  om  det  ogsaa  var  papier-måché. 


Kjøbenhavns  gamle  Raadhus  mellem  Gammel-  og  Ny-Torv,  der  efter  Bran¬ 
den  1728  var  ombygget  i  Barokstil  med  Mansard-Tag  og  Tagrytter,  havde  længst 
været  for  indknebet,  og  der  stod  nye  uafviselige  Fordringer  for  Døren  —  om 
Indretning  af  bedre  Arrester  i  Henhold  til  Forordningen  af  5.4.  1793.  Nu,  da 
det  var  nedbrændt  ved  den  store  Ildebrand  1795  og  der  arbejdedes  for  Stadens 
Genoprejsning  og  Sikring  mod  lignende  fremtidige  Katastrofer,  blev  det  døds¬ 
dømt,  fordi  det  efter  Stadsarchitekt  P.  Meyns  og  Stadskonduktør  J.  H.  Rawerts 
Udtalelser  »i  ulykkelige  Tilfælde  kunde  tiene  til  Ledeild,  og  føre  Ilden  fra  den 
ene  Side  af  Torvet  over  til  den  anden,  af  den  Aarsag  var  det  at  ønske,  at  det 
ikke  blev  opbygt  igien  paa  dette  Sted.  Ilden  vilde  da  i  lige  Strøg  fremad  ikke 
kunde  udbrede  sig.« 

Dette  Forslag  gennemførtes  —  dog  ikke  uden  Modstand  — ,  men  langt  van¬ 
skeligere  blev  det  at  skaffe  en  Plads  for  det  nye  Raadhus.  Christiansborgs  Øde¬ 
læggelse  og  Byens  Brand  havde  fremkaldt  en  stor  Modløshed,  Finansforholdene 
vare  daarlige,  og  Regenten,  Kronprins  Frederik,  havde  kun  et  jævnt  borgerligt 
Syn,  ingen  Sans  for  Kunst  og  Historie.  Han  følte  ikke,  at  Statens  Værdighed 

*)  Tillægshefte  til  Bind  V:  Fr.  Schiøtt,  kjøbenhavnske  Nybygninger  ved  næstsidste 
Aarhundredskifte,  hvor  der  findes  et  Billede  af  Slutterigaden.  De  her  gengivne  Billeder 
ere  tagne  dels  efter  C.  F.  Hansens  »Samling  af  forskellige  offentlige  og  private  Bygnin¬ 
ger«  dels  efter  Originaltegninger  i  Nationalmuseets  Arkiv  og  Fotografier. 


FIG.  I.  OVERBYGNINGSDIREKTØR  C.  F.  HANSEN. 
Efter  Maleri  af  Monies  7844,  tilhørende  Kommandør  i  Marinen 
Gustav  Holm. 


Nej,  det  var  det  ikke, 
og  da  Maleren  ret 
havde  betragtet  dette, 
ham  hidtil  ukendte 
Parti  af  vor  By,  Raad- 
husets  Facade  mod  Ny¬ 
torv  og  nydt  Synet 
fra  den  store  Forhalle 
gennem  Peristylen  ned 
mod  Torvet,  erkendte 
han,  at  det  var  Kunst, 
endog  stor  Kunst. 

Det  er  nu  hun¬ 
drede  Aar  siden ,  at 
dette  Bygningsværk  — 
efter  lange  Fødselsveer 
—  blev  grundlagt,  og 
uagtet  »Architekten« 
tidligere  har  bragt  Med¬ 
delelser  om  dette  Værks 
Forhistorie*),  er  det 
dens  Pligt  ved  denne 
Lejlighed  paany  at  frem¬ 
drage  denne  Bygning 
og  dens  Bygmester. 


FIG.  2.  RAAD-  OG  DOMHUSET  SET  FRA  NYTORV,  (c.  F.  HANSENS  VÆRKER.) 


absolut  krævede  Genopførelsen  af  Christiansborg  som  Residensslot,  og  at  Byens 
Værdighed  som  »en  kongelig  residentz-  och  frie  rigsstad«  ligesaavel  krævede 
Opførelsen  af  et  selvstændigt  Raadhus. 

Derved  fremkom  den  fortvivlede  Tanke  at  lægge  Raadhuslokaler,  Højesteret, 
Hof-  og  Stadsret,  Politi  og  Fængsler  —  samt  tilsidst  ogsaa  Kunstakademiet  —  i 
en  Fløj  af  Christiansborg  Slot,  hvilket  ikke  mere  skulde  genopføres  som  Konge- 
bolig,  en  Tanke,  for  hvis  Gennemførelse  C.  F.  Harsdorff  maatte  ofre  de  sidste 
Aar  af  sit  Liv,  —  af  Pligt,  men  ikke  af  Lyst.  Det  blev  da  ogsaa  ham,  der 
anviste  den  rigtige  Vej  og  en  passende  Plads  til  et  Hus  for  Byens  administrative 
og  dømmende  Myndigheder,  idet  han  i  en  Betænkning  af  1798  om  Genopførel¬ 
sen  af  det  civile  Arresthus  udtalte,  at  der  ikke  kunde  findes  nogen  bekvemmere 
Plads  i  Byen  til  et  »Hotel  de  Ville  eller  Domhuus«  end  det  afbrændte  Vaisen- 
bus’  Grund,  medens  det  offentlige  Fængsel  kunde  lægges  paa  Arresthusets  Grund 
og  forbindes  med  Raad-  og  Domhuset  ved  en  underjordisk  Gang.  Denne  Tanke 
synes  at  have  vundet  Bifald,  i  hvert  Tilfælde  blev  Projektet  om  Anvendelsen  af 


FIG.  3.  ARRESTHUSET.  FAg.ADE  MOD  SLUTTERIGADE.  (NATIONALMUSEET.) 


Christiansborg  som  General-Magasin  for  offentlige  Institutioner  skrinlagt;  men, 
da  Vaisenhusets  Grund  var  ret  kostbar,  dukkede  Tanken  op  om  at  benytte 
Nicolaii  Kirkeplads  og  Resterne  af  Kirken  til  Raad-  og  Domhuset.  Men  intet 
blev  gennemført;  der  manglede  Interesse  fra  oven  og  Energi  hos  Administationen, 
og  at  Sagen  endelig  blev  taget  op  til  Løsning,  skyldes  sikkert  i  allerhøjeste  Grad 
den  i  1799  udnævnte  nye  Kancellipræsident  Frederik  Moltke,  en  fin  og  dannet 
arbejdsdygtig  og  virkelysten  Mand.  Han  havde  i  sin  Tid  frelst  Johannes  Ewald 
fra  Forkuelse  og  Nød,  og  fik  da  ogsaa  af  denne  sat  et  Æresminde  i  vor  Litte¬ 
ratur;  det  blev  ogsaa  ham,  der  førte  Sagen  om  et  værdigt  Raad-  og  Domhus 
for  Byen  igennem. 

Det  var  ikke  ad  sædvanlig  Vej  —  ved  en  efter  forudgaaende  Cirkulation  og 
Drøftelse  af  Sagen  fremgaaet  Collegie-Forestilling  — ,  men  ved  Moltkes  person¬ 
lige  Arbejde  for  Sagen  og  Evne  til  at  faa  Regenten,  Kronprinsen,  interesseret 
for  denne,  at  der  i  1799  ved  en  »allerhøjstmundtlig«  Resolution  til  Moltke  blev 
nedsat  en  Kommission  »for  at  overveje,  hvorledes  og  paa  hvad  Sted  i  Staden 
et  Raadhus,  som  tillige  skulde  indbefatte  Lejligheder  for  Kjøbenhavns  Hof-  og 
Stadsret  med  samtlige  derunder  henhørende  Indretninger  og  tillige  et  Arresthus 

saavel  for  Gælds-Arrestanter  som  Forbrydere  kunde  opføres«,  en  Kommission, 
for  hvilken  Moltke  var  Formand  og  som  iøvrigt  bestod  af  Repræsentanter  for 
Kancelli,  Hof-  og  Stadsret,  Magistraten  og  de  32  Mænd. 

Kommissionen  indhentede  først  Underretning  fra  de  forskellige  Autoriteter 
om  de  Fordringer,  der  stilledes  til  Rum  i  Bygningen  (se  Bilaget),  og  undersøgte 
de  Grunde,  hvorom  der  kunde  være  Tale,  nogle  mindre  heldige  og  for  fjernt 
fra  Byens  Centrum  liggende  Grunde  i  Kronprinsessegade,  Vaisenhusets  Grund  og 
Nicolaii  Kirkeplads  —  hvilken  sidste  Grund  af  økonomiske  Hensyn  havde  mest 
Stemning  for  sig  — ,  og  den  opfordrede  derefter  Fontænemester,  senere  Bygnings¬ 
inspektør  Peder  Friis,  Hofbygmester  Johan  Boye  Junge  Magens  og  Landbyg¬ 
mester  i  Holsten,  Professor  Christian  Frederik  Hansen  til  at  udarbejde  Planer 
i  Henhold  til  det  foreliggende  Program.  Paa  Grund  af  Embedsforretninger  og 
Svagelighed  undslog  Magens  sig  for  Kaldelsen,  Friis  afgav  en  Betænkning,  hvori 
han  viste,  at  Kirkepladsen  nok  kunde  bruges,  men  at  man  ej  kunde  have  Gavn 
af  Kirkens  Mure  og  Fundamenter,  og  Hansen  skrev  14.4.  1800  fra  Altona*): 

»Da  den  af  Hans  Majestæt  Kongen  nedsatte  høje  Kommission  for  at  over¬ 
veje,  hvorledes  og  paa  hvad  Sted  i  Hovedstaden  kunde  opføres  et  Raadhus,  som 
tillige  maatte  indbefatte  Lejligheder  for  Hof-  og  Stads-Retten  saavelsom  Politi¬ 
retten  samt  et  Arresthus  for  Gældsarrestanter  og  Forbrydere,  haver  beæret  mig 
med  den  Tiltro  at  gøre  Forslag  til  slig  en  Bygning,  saa  haver  jeg  herved  den 
Ære  at  forsikre,  at  denne  Opgave  er  saa  smigrende  for  mig  som  Kunstner,  at 
mit  første  Ønske  er,  om  jeg  ved  mine  faa  Kundskaber  kunde  være  saa  lykkelig 
at  fyldestgøre  den  af  den  kongelige  Kommission  til  mig  fattede  Mening. 

»Efter  nøje  at  have  igennemgaaet  den  Beskrivelse,  som  indbefatter  de  for¬ 
skellige  Nødvendigheder,  der  i  denne  Bygnings  Indretning  skulde  finde  Sted, 
finder  jeg  i  Henseende  til  det  Hele  nødvendigt  at  gøre  følgende  Bemærkninger: 
Først  at  denne  Bygning,  som  efter  mine  Tanker  ej  maatte  bestaa  af  mere  end 
en  Kælder-Etage  og  2de  Hoved-Etager,  vilde  udfordre  større  Omkreds,  end  at 
samme  i  det  Hele  skulde  kunne  genopføres  paa  den  gamle  Grund  af  Nicolaii 
Kirke ;  især  kunde  de  forlangte  Gaarde,  som  holdes  for  at  være  nødvendige,  i 
dette  Tilfælde  ej  finde  Sted.  Alle  Dicasterier,  som  i  denne  Bygning  skulde  for¬ 
enes,  finder  jeg  meget  passende,  —  det  forlangte  Arresthus  for  Gældsarrestanter 
og  Forbrydere  undtagen  — ;  dette  ønskede  jeg  af  forskellige  Hensigter  ej  forenet 
med  det  øvrige,  da  de  Nødvendigheder  hertil  er  opgiven  ej  alene  ere  saa  be¬ 
tydelige,  at  de  uendelig  vilde  forstørre  Bygningen,  men  mig  synes  det  og  ej  at 
være  passende,  hverken  i  Henseende  til  Bygningens  Indretning,  heller  den  Karak¬ 
ter,  slig  en  Bygning  maatte  have.  Omendskønt  jeg  ej  er  i  Stand  til  uden  en 
nøje  Undersøgelse  at  bedømme,  ihvorvidt  Kirkens  Fundamenter  med  Sikkerhed 
kunde  tjene  for  at  opføre  denne  Bygning  paa  samme,  saa  er  jeg  dog  af  den 
Mening,  at  de  tildels  kunne  benyttes. 

»Hvad  Taarnet  angaar,  som  efter  den  høje  Kommissions  Formening  skulde 
blive  staaende,  da  haver  jeg  ej  forstaaet,  hvilken  Hensigt  det  kan  have,  ej  heller 
er  mig  bekendt,  hvorvidt  det  er  bleven  staaende,  formodentlig  er  det  blot  Mu¬ 
rene,  og  i  hvilken  Tilstand  ere  disse?  Det  er  overmaade  svært  og  usikkert  for 
en  Bygmester,  der  ønsker  at  forbinde  det  nyttige  med  det  smukke  og  begge 
Dele  med  en  anstændig  Økonomi,  at  komponere  slig  en  betydelig  Bygning  uden 
nøjagtig  at  kende  den  Plads,  hvor  samme  skal  opføres,  da  dens  hele  Virkning 
saa  meget  dependerer  af  de  omliggende  Genstande  og  de  til  Pladsen  førende 
Gader,  hvortil  et  blot  Situationskort  ej  giver  tilstrækkelig  Oplysning  for  at  føde 


*)  I  de  meddelte  Aktstykker  er  Retskrivning  og  Tegnsætning  moderniseret. 

en  saa  vigtig  og  skøn  Idee,  som  Sagens  Vigtighed  er  berettiget  til  at  fordre  af 
Kunstneren. 

»Dersom  det  blot  er  den  Kongelige  Kommissions  Mening  at  erholde  et 
Udkast,  heller  i  Kunstens  Sprog  saakaldet  Esquisse,  da  kan  samme  vel  kompo¬ 
neres  uden  nøjagtig  Kundskab  om  det  lokale.  Er  derimod  Hensigten  at  erholde 
en  saa  bestemt  Tegning,  hvoraf  man  ej  alene  kan  skønne  Bygningens  Stil  og 
indvortes  Indretning,  men  endog  med  temmelig  Vished  bestemme  den  Kapital, 
der  vilde  udfordres  til  samme,  da  er  til  sligt  et  Arbejde,  naar  det  skal  svare  til 
sin  Hensigt,  nødvendig  at  kende  det  lokale. 


FIG.  4.  RAAD-  OG  DOMHUSET.  SNIT  GENNEM  PERISTYLEN.  (NATIONALMUSEET.) 

»Uagtet  at  mine  Embedsforretninger  i  dette  Foraar  er  mange  og  min  Tid 
saare  knap,  saa  finder  jeg  dog,  at  naar  jeg  efter  mit  Ønske  skulde  fyldestgøre 
den  af  den  høje  Kommission  til  mig  fattede  Tiltro,  maatte  jeg  gøre  en  Rejse 
til  Kjøbenhavn  for  nøjagtig  at  kende  den,  heller  de  Pladser,  som  ere  i  Forslag 
ved  denne  Lejlighed;  blev  og  en  vidtløftig  Korrespondance,  som  bels  vilde  være 
nødvendig,  forebygget,  da  efter  i  Forvejen  at  have  gjort  mig  et  Udtog  af  de 
Ting,  som  jeg  nødvendig  maatte  have  nøjagtig  Underretning  om,  vilde  man  i 
nogle  faa  Dage  ved  mundtlig  Samtale  komme  overens  om  alle  Hovedting.  Ud¬ 
gang  Maj  maa  jeg  i  Embedsforretning  til  Rendsborg;  ved  denne  Lejlighed  kunde 
jeg  vel  indrette  mig  derefter  for  at  være  en  3  Uger  fraværende,  som  jeg  holder 

for  det  højeste,  jeg  til  denne  Rejse  havde  nødig.  Dersom  den  høje  Kommission 
finder  dette  mit  ærbødige  Forslag  overensstemmende  med  den  Tanke,  som  gav 
Foranledigelsen  at  beære  mig  med  at  forfærdige  en  Plan  til  slig  en  betydelig 
Bygning,  da  maatte  jeg  ydmygst  bede  snarest  mulig  at  blive  underrettet  herom, 
for  at  kunne  inddele  min  Tid  derefter  .  .  .« 

Herpaa  svarer  Bygningskommissionen  22.4.  1800: 

«...  saa  agter  vi  ogsaa  Deres  Talenter,  højstærede  Hr.  Professor,  for  højt, 
til  at  vi  kunde  betænke  os  paa  at  modtage  det  af  Dem  gjorte  Tilbud  om  at 
foretage  en  Rejse  her  til  Staden  fra  Rendsborg,  hvor  De  kommer  i  Embeds¬ 
forretninger,  mod  at  erstatte  Dem  Rejsens  Bekostning  frem  og  tilbage  .  .  .« 

Da  C.  F.  Hansen  var  kommet  herover  og  havde  beset  Forholdene,  mødte 
han  6.  8.  1800  i  Kommissionen  og  udviklede  Fordelene  ved  at  benytte  Vaisen- 
husets  Grund,  medens  han  paaviste,  hvor  mange  Vanskeligheder  der  var  ved  at 
benytte  Kirkepladsen,  »hvilke  han  omstændelig  fremsatte  for  Kommissionen,  at 
denne  ej  tog  i  Betænkning  aldeles  at  frafalde  Tanken  om  dens  Anvendelse,  og 
i  det  Sted  alene  at  henvende  sin  Opmærksomhed  til  den  Plads,  hvor  Vaisen- 
huset  har  staaet«.  Om  denne  Sag  gav  han  yderligere  28.  8.  1800  Kommissionen 
følgende  Redegørelse: 

»Efter  den  højkongelige  Kommissions  Forlangende,  at  give  min  Betænkning 
over,  om  ej  den  Plads,  hvorpaa  Nicolaii  Kirkes  Rudera  staar,  var  bekvem  til  at 
opføre  et  Raad-  og  Domhus  paa,  hvori  tillige  var  at  indrette  de  fornødne  Lej¬ 
ligheder  for  Hof-  og  Stads-Retten  med  tilhørende  Arrester  m.  m.,  og  om  ej 
Kirkens  Fundamenter  til  denne  Bygning  kunde  benyttes,  eller  og,  om  den  Plads, 

hvorpaa  Vaisenhuset  haver  staaet  (ifald  samme  kunde  bekommes),  var  at  fore¬ 
trække  for  benævnte  Plads.  Efter  nøje  at  have  overlagt  denne  Sag,  tillader  den 

høje  Kommission,  at  jeg  herved  giver  mig  den  ydmygste  Frihed  nærmere  at 

tilkendegive  de  Grunde,  hvorfor  jeg  tror,  at  Nicolai  Kirkeplads  og  gamle  Grund¬ 
volde  paa  ingen  Maade  er  passende  til  slig  en  betydelig  Bygning.  Kirkens  qua- 
drate  Indhold  er  i  mine  Tanker  langtfra  ej  tilstrækkelig  til  den  udfordrede  Stør¬ 
relse  af  Bygningen ;  ej  heller  er  Konturen  (især  imod  Koret)  af  den  Beskaffenhed, 
at  man  overalt  kunde  følge  samme.  Man  vilde  derfor  ej  alene  paa  forskellige 
Steder  komme  udenfor  de  gamle  Grundvolde,  men  endog  paa  Siderne,  —  for 
at  erholde  mere  Størrelse  ved  Udbygninger,  ligeledes  blive  nødt  til  at  anlægge 
nye  Fundamenter;  ligeledes  er  det  en  bekendt  Sag,  endog  ved  den  største  For¬ 
sigtighed,  at  den  ulige  Sætning  af  en  Bygning,  der  er  opført  paa  gamle  og  nye 
Fundamenter  (især  her,  hvor  de  gamle  Fundamenter  kuns  blev  stykkevis  at 
nytte),  kan  have  de  skadeligste  Følger.  Og  hvor  indskrænket  blev  ej  Kunst¬ 
nerens  Idee,  naar  hans  Hovedøjemed  maatte  være  at  benytte  samme.  Betragte 
vi  nu  Pladsens  hele  quadrate  Indhold,  da  vil  man  finde,  efter  at  have  fradraget 
det  □  Maal,  Bygningen  nødvendig  udkræver,  at  samme  paa  alle  Sider  blev  knap 
og  indskrænket;  naar  hertil  kommer,  at  denne  Plads  for  største  Delen  er  om¬ 
given  mod  ubetydelige  Bygninger  og  smalle  Gader,  saa  kan  man  —  selv  ved 
den  heldigste  Idee  —  ej  vente,  at  Bygningen  vilde  gøre  den  Effekt,  som  man 
med  Rette  kunde  fordre,  at  slig  en  offentlig  Bygning  burde  gøre.  Ligesom  jeg 
og  for  Sikkerheds  Skyld,  ved  et  Opløb  eller  anden  Lejlighed,  hvorved  en  Mængde 
Mennesker  løber  sammen,  som  undertiden  ved  Militærgevalt  maa  bringes  fra  hin¬ 
anden,  holder  det  for  nødvendigt,  at  saadan  Bygning  bliver  opført  paa  en  saa 
reel  og  fri  Plads  som  mulig.  Endnu  vil  i  mine  Tanker  være  en  betydelig  Van¬ 
skelighed  at  rømme  af  Vejen,  da  formedelst  Kælderen  under  Bygningen,  saavel- 
som  de  nye  anlæggende  Hoved-  og  Skillerumsfundamenter  vilde  blive  nødvendig 
at  opgrave  og  bortbringe  de  paa  Kirkegaarden  saavelsom  i  Kirken  begravede  Lig. 

»Jeg  vil  ej  regne  den  Bekostning,  slig  Bortskaffelse  til  et  andet  Hvilested 
vilde  foraarsage,  endskønt  samme  vist  ej  blev  ubetydelig.  Men  skulde  man  ej 
med  Grund  kunne  befrygte,  at  det  vilde  opvække  imellem  en  stor  Del  Familier 
megen  Misfornøjelse  ved  at  se  Levningerne  af  deres  afdøde  Forfædre  paa  slig 
en  Maade  foruroligede;  ligesom  og  denne  Gravning  og  Transportering  af  saa 
mange  Lig  vilde  være  meget  uangenemt  for  de  omliggende  Beboere.  —  Den 
Tanke,  naar  Bygningen  her  blev  opført,  at  benytte  Taarnet  til  Arrester,  synes 
rigtignok  at  have  noget  for  sig;  men  undersøger  og  overvejer  man  nøjere  alle 
de  Besværligheder,  som  vilde  blive  en  Følge  heraf,  hvoraf  jeg  alene  vil  berøre 
nogle,  saa  tror  jeg,  at  man  ganske  kommer  tilbage  fra  denne  Tanke.  Jeg  holder 
for,  at  naar  Trappen  og  en  fri  Omgang  fraregnes,  saa  vilde  man  i  hver  Etage 
kuns  bekomme  to,  højst  tre  smaa  Arrester.  Det  vilde  altsaa  være  nødvendigt, 
for  at  erholde  det  fornødne  Antal,  at  indrette  saa  mange  Etager,  som  Taarnets 
Højde  tillader;  heraf  vilde  flyde,  at  de  nu  i  Taarnet  sig  befindende  Aabninger 


FIG.  5.  RA AD-  OG  DOMHUSET.  HOVEDVESTIBULEN.  (C.  F.  HANSENS  VÆRKER.) 

hverken  vilde  træffe  eller  være  tilstrækkelig,  og  hvilket  Arbejde  vilde  det  for¬ 
aarsage  igennem  disse  tykke  Mure  at  bryde  nye  Aabninger,  om  de  end  blive 
nok  saa  smaa;  ligeledes  vilde  det  være  fornødent,  for  at  kunne  varme  Arresterne 
om  Vinteren,  at  opføre  igennem  hele  Taarnet  de  fornødne  Skorstensrør,  da  især 
de  øverste  Arrester  vilde  blive  meget  kolde.  Hvor  besværligt  vilde  det  ej  være 
for  Arrestforvareren  og  hans  Folk  at  bringe  alle  Fornødenheder  til  Inkvisiternes 
Underholdning  og  Varme  i  slig  en  Højde,  samt  at  have  det  behørige  Opsyn 
med  Ild  og  Lys.  Arrestanternes  Nedbringelse  til  Latrinerne,  deres  Pleje  i  Syg¬ 
domstilfælde  m.  v.  vilde  og  foraarsage  megen  Ubekvemmelighed.  Og,  naar  man 
og  vilde  antage,  at  Taarnet  ovenpaa,  med  en  Platform,  kunde  erholde  Lejlighed 
for  at  give  Arrestanterne  frisk  Luft,  saa  maatte  herved  og  den  største  Forsigtig¬ 
hed  anvendes,  at  ingen  farlig  Inkvisit  kunde  finde  Lejlighed  at  styrte  sig  fra 
oven  ned.  I  alle  Henseender  vilde  til  Opsyn  ved  sligt  et  Fængsel  flere  Folk 
end  sædvanlig  være  fornøden.  Endnu  maa  jeg  bemærke,  at  dette  gotiske  Taarn 
ej  lykkelig  vilde  lade  sig  forbinde  med  Bygningen  —  ligesom  det  og  ej  tjener 
en  Hovedstad  til  Ziir,  at  se  et  Taarn,  der  saa  vidt  og  bredt  præsenterer  sig, 
hvis  Bestemmelse  er  et  Fængsel. 


»Henvender  jeg  mig  nu  til  den  anden  Plads,  da  finder  jeg  samme  i  alle 
Henseender  passende  til  slig  en  Bygnings  Opførelse,  da  Bygningens  forreste 
Facade  ej  alene  kom  til  at  ligge  paa  en  tilstrækkelig  stor  og  skøn  Plads,  hvor 
en  saadan  Bygning  ved  en  heldig  Komposition  vilde  gøre  en  ypperlig  Virkning, 
men  endog  den  Sidefacade,  som  vender  imod  forrige  Slutterigade,  kan  bekomme 
en  ej  ubetydelig  Forplads,  naar  den  paa  Hjørnet  beliggende  Grund  blev  tilkøbt; 
dens  bageste  Side  kom  til  at  vende  mod  Kattesundet,  hvor  ligeledes  et  Par  smaa 
ubetydelige  Grunde  maatte  tilkøbes,  altsaa  paa  3de  Sider  ganske  fri  og  paa  den 
4de  Side  kan  erholdes  en  Udkørsel  til  Frederiksberg-Gaden.  Rigtignok  haver 
denne  Plads  irregulære  Vinkler,  men  denne  Fejl  maa  Kunstneren  søge  i  Anlæget 
af  sin  Plan  at  afhjælpe  og  gøre  ubemærkelig.  Her  var  det  og  snarere  mulig 
med  den  fornødne  Sikkerhed  at  nytte  nogle  Linier  af  det  gamle  Fundament. 
Hertil  kommer  endnu  den  Fordel,  at  de  til  et  Arresthus  fornødne  Bekvemmelig- 


FIG.  6.  LANDSOVER-  SAMT  HOF-  OG  STADSRETTENS  RETSSAL.  (EFTER  FOTOGRAFI.) 

heder  kan  erholdes  i  en  separat  Bygning,  som  kunde  opføres  paa  den  Plads, 
hvor  det  forrige  Civil- Arrest-Hus  haver  staaet,  —  hvilket  alene  blev  at  forene 
med  Rettens  Bygning  ved  en  Gang  under  eller  over  Jorden  for  at  kunne  bringe 
Inkvisiterne  ubemærket  i  Forhør.  Jeg  finder  dette  meget  passendere  end  at 
anbringe  alle  fornødne  Arrester  og  tilhørende  Gaardsrum  i  samme  Bygning,  hvor 
den  dømmende  Ret  er,  og  hvor  ved  de  forskellige  Dicasterier  saa  mange  Ting 
af  Vigtighed  opbevares. 

»Ligeledes  kunde  denne  Bygning,  separat  fra  den  anden,  erholde  en  til  sin 
Hensigt  svarende  Karakter,  der  vilde  tjene  til  Ziir  for  det  Hele. 

»Af  foranførte  haaber  jeg,  at  den  høje  Kommission  vilde  finde,  at  imellem 
disse  2de  Pladser  er  ej  alene  slet  intet  Forlig,  men  endog  at  første  paa  ingen 
Maade  er  passende  til  slig  en  Bygning. 

»Derimod  haver  jeg  ved  denne  Undersøgelse  faaet  en  Tanke,  paa  hvilken 
Maade  man  uden  stor  Bekostning  kunde  nytte  denne  Plads  og  Kirkens  Rudera, 
da  samme  dog  ej  formedelst  deres  Beliggenhed  midt  i  Byen  kunne  blive  saa- 

ledes  liggende  i  sin  nuværende  Forfatning.  Den  bøje  Kommission  tillader  der¬ 
for,  at  jeg  ved  denne  Lejlighed  til  nærmere  Undersøgelse  ytrer  mine  Tanker 
om  denne  Genstand.  Da  Brand-  og  Vand-Kommissionen  holder  det  nødvendig, 
at  der  bliver  anbragt  3de  Depoter  for  Brandredskabers  Opbevaring  m.  m.,  saa 
synes  mig,  at  den  underste  Del  af  Nicolai  Taarn  var,  som  et  midt  i  Byen  be¬ 
liggende  Sted,  meget  passende  hertil;  den  øverste  Del  af  samme,  som  blev  at 
dække  med  et  fladt  Tag,  kunde  tjene  til  at  give  de  fornødne  Signaler  ved  Ilds- 
vaade  og  andre  Begivenheder,  og  det  endnu  øvrige  Mellemrum  kan  nyttes  til 
et  Korn-  eller  andet  sligt  Magasin. 

»Kirkens  øvrige  Rudera  lod  sig  net  indrette  til  lutter  Butiker,  saaledes  at 
hver  af  de  indvendige  Buestillinger  eller  Arkader  kunde  give  en  stor  Butik;  Ind¬ 
gangen  til  alle  disse  Butiker  blev  at  anbringe  fra  Kirkens  nuværende  mittelste 
Gang,  og  vilde  samme  formedelst  deres  Beliggenhed  indbringe  noget  anseligt. 
De  ophøjede  Grave  og  Ligstene  blev  sunken  lige  med  Jorden  og  Pladsen  med 
Grave  jævnet;  da  saalænge  Ligene  ej  ere  forraadnet,  kunde  samme  ej  brolægges, 
men  blev  at  skille  fra  de  omliggende  Gader  ved  Popler  eller  Lindetræer.  — 
Paa  denne  Maade  bekom  Byen  endnu  en  meget  skøn  offentlig  Markedsplads.« 

Da  Kommissionen,  som  ovenfor  nævnt,  i  Henhold  til  Hansens  Erklæring 
havde  opgivet  Kirkepladsprojektet  og  bestemt  sig  for  Vaisenhusets  Grund,  blev 
Sagen  indberettet  til  Kancelliet  og  af  dette  forelagt  Kongen,  der  3.  10.  1800 
resolverede,  at  Vaisenhuset  maatte  sælge  og  Kommissionen  købe  det  afbrændte 
Vaisenhus’  Grund  for  4  Rdl.  C.  pr.  □  Alen,  dog  saaledes,  at  det  forbeholdtes 
Vaisenhuset  at  nedbryde  og  bortsælge  »alt  hvad  som  forefindes  at  staa  og  ligge 
indtil  Jordens  Overflade«  og  at  det  skulde  have  særlig  Erstatning  for  den  efter 
Branden  paany  opførte  Trykkeri-Bygning.  Det  tillodes  derhos  Kommissionen  at 
indlade  sig  i  Handel  om  forskellige  Nabogrunde,  der  behøvedes  til  Pladsens 
Regulering.  Ved  en  kgl.  Resolution  af  19.  12.  1800  til  Rentekamret  tillodes 
det  derhos,  at  den  nye  Raadstuebygnings  Hjørne  mod  Nytorv  maatte  være 
ubrækket,  men  Hjørnerne  mod  Kattesundet  og  Slutterigade  skulde  brækkes  efter 
Reglerne  i  Plakat  af  4.  7.  1795. 

Sagen  var  nu  i  fuld  Gang,  der  ryddedes  paa  Grunden,  forhandledes  om 
Køb  af  Nabogrunde,  om  Kalk  etc.  og  Hansen  arbejdede,  dog  med  Afbrydelser 
paa  Grund  af  Embedsforretninger  paa  Tegningerne.  24.  11.  1801  melder  han, 
at  han  nu  var  saa  vidt  enig  med  sig  selv  i  Henseende  til  Planen,  at  han  var 
begyndt  med  at  tegne  rent,  men  først  29.  3.  1803  kunde  han  forelægge  og 
forklare  Kommissionen  de  endelige  Planer.  Disse  bleve  gennemgaaede  af  to  af 
Kommissionens  Medlemmer,  Borgmester  J.  Bang  og  Stadsbygmester,  Professor 
P.  Meyn,  hvilke  allerede  5.  4.  1803  anmeldte,  »at  de  ved  at  igennemgaa  Pla¬ 
nerne  til  Raadstuebygningen  havde  været  enige  med  Professor  Hansen  paa  2de 
smaa  Poster  nær,  hvilke  han  lovede  ved  Executionen  at  forandre,  nemlig:  at 
den  til  Frederiksberggaden  værende  Udgang  maatte  forandres  til  en  Udkørsel, 
som  i  Ildebrandstilfælde  vilde  være  meget  fordelagtig,  og  hvorved  2de  ligefor 
liggende  Trapper  bleve  henlagte  paa  et  andet  Sted,  og  at  Lysningen  i  Gennem¬ 
gangen  fra  Arresthuset  til  Raadstue  blev  anbragt  ved  smaa  Vinduer  paa  den  ind¬ 
vendige  Side.«  Udgiften,  incl.  Grunderhvervelsen  beregnedes  til  255,253  Rdl. 
72  P  C.,  hvoraf  til  Hovedbygningen  150,000  Rdl.  C.,  til  Arresthus  og  Kom¬ 
munikationsgangene  45,000  Rdl.  C. 

Kommissionens  allerunderdanigste  Indberetning  om  Sagen  blev  derefter  gen¬ 

nem  Kancelliet  forelagt  Kongen  og  21.4.  1803  faldt  den  allerhøjeste  Resolution, 
hvorved  Tegningerne  med  de  foreslaaede  Forandringer  approberedes  og  Tilsynet 
med  Opførelsen  saavel  af  det  nye  Raad-  og  Domhus,  som  af  Christiansborg  Slot 
henlagdes  under  en  særlig  Kommission. 

Saa  var  der  da  efter  mange  Besværligheder  kommet  en  Løsning,  og  Ar¬ 
bejdet  paa  det  nye  Raad-  og  Domhus  sattes  i  Værk.  Grundstensnedlæggelsen 
den  28.  September  1805  blev  fejret  med  megen  Pragt,  saaledes  som  den  findes 
beskrevet  i  en  af  Datidens  Aviser*),  hvor  der  fortælles: 

»I  Løverdags  blev  Grundstenen  lagt  til  det  ny  Raad  og  Domhus  med  stor 
Højtidelighed.  Kl.  4  mødte  Borgerskabet  i  Uniform  under  militær  Musik,  blev 
opstillet  i  en  stor  Halvcirkel  omkring  Plankeværket  af  Tomten.  Strax  derpaa 
kom  alle  det  borgerlige  Artilleries  Over  og  Underofficerer  og  bleve  opstillede 
paa  venstre  Fløj.  Indenfor  Kredsen  lige  ved  det  Sted,  hvor  Grundstenen  skulde 
lægges,  posterede  Brandcorpsets  Over  og  Underofficerer  sig.  H.  Ex.  Grev  Revent- 
lou  indfandt  sig  omtrent  Kl.  5.  Henved  KL  51/2  kom  H.  kgl.  H.  Kronprindsen, 
H.  H.  Prinds  Christian  og  Prindsen  af  Hessen,  alle  til  Hest;  de  bleve  modtagne 
i  Fronten  af  Kredsen  ved  Grev  Reventlou. 

»Da  H.  kgl.  H.  var  kommen  til  Grundstenen  holdt  Greven  en  meget  kort 
Tale,  derpaa  traadte  H.  kgl.  H.  frem  og  nedlagde  fire  Mønter,  hvoraf  den  ene 
skal  være  en  Otteskilling  af  Guld  og  en  Guldplade,  som  fandtes  paa  en  rød 
Fløjels  Pude,  i  en  Aabning,  som  var  anbragt  i  Stenen.  Murfolkene  toge  efter 
gammel  Skik  i  samme  Øjeblik  deres  Skjødeskind  og  hvide  Nathuer  paa.  — 
Medens  dette  skete,  rørtes  Trommerne  og  gjortes  militær  Honneur. 

»Da  denne  Ceremoni  var  forbi,  fremtraadte  tolv  unge  Piger  af  Magistratens 
Døttre  og  strøede  Blomster  paa  den  Vej,  som  H.  kgl.  H.  passerede.  Hr.  Prof. 
Hansen  viste  nu  Prindserne  og  de  øvrige  høje  Herskaber  hele  Tomten  og  be¬ 
skrev  dem  i  Korthed  Bygningens  Plan. 

»H.  kgl.  H.  ledsaget  af  de  andre  Prindser  og  adskillige  af  de  udenlandske 
Ministre,  hvoriblandt  den  franske,  begav  sig  derpaa  til  Frederiksberg.  Murfolkene 
gav  sig  nu  ufortøvet  til  at  mure  paa  Grundstenen  og  endnu  samme  Eftermid¬ 
dag  var  der  fra  Grundstenen  af  muret  U/4  Alen. 

»Tilskuernes  Antal  var  ubeskriveligt  stort,  endog  paa  Tagene  og  Skorstenene 
havde  der  placeret  sig  Folk ;  en  Mand  paa  Nytorv,  som  Dagen  i  Forvejen  havde 
bekjendtgjort  i  Avisen,  at  han  vilde  bortfæste  Værelser,  hvori  man  kunde  se 
denne  Højtidelighed,  fik  15  Rdl.  i  Leje.« 

Saaledes  beskrives  Grundstensnedlæggelsen  i  Kjøbenhavns  Skilderi,  der  paa 
et  andet  Sted  bestemmer  Bygningens  Maal  med  de  Ord:  »Kongens  Søn  lægger 
den  første  Grundsten  til  en  Bygning,  hvor  de  Baand,  der  forener  Borgersam¬ 
fundet,  skulle  befæstes  med  Ret  og  Skjæl.« 

Under  de  fortvivlede  Krigs-  og  Pengeforhold  skred  Arbejdet  vel  kun  langsomt 
frem,  men  i  1813  kunde  Bygningen  dog  tages  i  Brug,  »og  nogle  af  Magistratens 
Medlemmer  indfandt  sig  nu  Søndagen  den  2.  Juli  1815,  der  efter  en  festlig  Ind¬ 
vielse  af  det  i  den  tilstødende  nyopførte  Fængselsbygning  indrettede  Kapel,  samt¬ 
lige  Sale  i  Raad  og  Domhuset,  saavelsom  Fængslerne  i  det  ny  Arresthus  bleve 
afleverede  til  de  forskellige  Autoriteter,  og  af  disse  tagne  i  Besiddelse.«**) 

*)  Nyeste  Skilderi  af  Kjøbenhavn,  B.  IV,  Nr.  53. 

**)  S.  Storm,  stat.  top.  Beskrivelse  over  Kjøbenhavn,  I,  P.  112.  De  32  Mænd  holdt 
deres  første  Samling  i  den  nye  Bygning  16.  10.  1815  og  foreslog  samme  Dag  Magistraten 
at  skænke  C.  F.  Hansen  et  Gulduhr  som  Tak  for  hans  Umage  for  de  til  Stadens  Autori¬ 
teter  indrettede  Lokaler,  hvilket  ogsaa  skete.  (M.  Rubin,  1807 — 14,  Pag.  606 — 07.) 


Bygningen  havde  i  1817  kostet  497,644  Rdl.  a1/2  |3  N.  V.  (efter  Kursen 
c.  500,000  Kr.),  hvoraf  Byen  maatte  udrede  Halvdelen  i  Aarene  1820 — 29; 
men  den  var  jo  ikke  og  blev  aldrig  færdig,  da  den  ikke  fik  de  paatænkte 
Billedhuggerarbejder,  som  Thorvaldsen  skulde  have  udført,  Solon  og  Lykurg  i 
Facadens  Nischer,  2  Reliefer  i  Blindingerne  og  et  Basrelief  i  Frontonen. 

Mange  Omstændigheder,  Krigsforholdene,  Kunstnerens  Fraværelse  fra  Hjem¬ 
met  samt  først  og  fremmest  Finansnøden  gjorde,  at  der  ikke  kom  mere  ud  af 
denne  Sag,  hvorom  C.  F.  Hansen  1806  havde  tilskrevet  Thorvaldsen,  end  en 
Skitse  til  Frontonen  eller  rettere  to.  Den  oprindelige  Skitse,  Jupiter  paa  Olym¬ 
pen,  blev  nemlig  modelleret  i  fuld  Størrelse  af  Billedhugger  G.  Borup  og  1847 
opsat  paa  Christiansborg  Slot;  men  1835  modellerede  Thorvaldsen  et  andet 
Relief  til  Raad-  og  Domhusets  Fronton,  Salomos  Dom*),  der  dog  ej  blev  udført. 
(Museet  Rel.  Nr.  554.) 

I  de  forløbne  hundrede  Aar  har  Raad-  og  Domhusets  Bygning  vundet  Bor¬ 
gernes  Hjerte  og  dens  storslaaede  Ydre,  der  taler  sit  Sprog  med  klar  Myndighed, 
hører  til  dem,  der  giver  Byen  sit  Præg;  Søjlehallen  og  Forstuen  ved  samme 
med  de  mægtige  Forhold  samt  Bygningens  Retssale,  høre  til  de  architektoniske 
Skønheder,  man  gjerne  husker,  tiltrods  for  de  fattige  Materialer  Tidens  Armod 
tvang  Bygmesteren  til  at  anvende.  Og  ikke  mindre  er  Bygningen  knyttet  til 
Byen  ved  de  Minder  den  gemmer.  Her  fordrede  Borgerne  i  1848,  den  mærke¬ 
lige  bevægede  Tid,  Frihedens  Ret,  hvorom  et  Øjenvidne  fortæller:**) 

»Man  sagde  os,  at  inde  paa  Raadhuset  stred  Borgerrepræsentanterne  med 
Magistraten,  som  ikke  vilde  indlade  sig  paa  at  være  med  til  den  Beslutning  at 
gaa  til  Kongen  og  bede  ham  om  et  Systemskifte,  som  Aftalen  havde  været  paa 
Mødet  Aftenen  før.  Da  hørtes  ovre  fra  'en  Gruppe  nærmest  Raadhuset  Sang 
løfte  sig  —  »Danmark  dejligst  Vang  og  Vænge«  og  hele  den  vrimlende  Folke¬ 
mængde  istemte  den  gamle  højtidsfulde  Tone.  Som  et  svulmende,  roligt  rullende 
Hav,  ikke  som  en  Oprørssang,  snarere  som  en  Salme  i  den  fyldte  Kirke,  gik 
den  henover  Hovedstadens  minderige  Torv.  Det  var  engang  at  fornemme  hvad 
en  Folkesang  har  at  sige,  aldrig  har  det  været  bedre  forstaaet.  Det  var  ikke 
blot  mig  alene,  Taarerne  løb  ned  ad  Kinderne  paa. 

Endelig  kom  saa  Folkets  Førere  tilsyne  under  Raadhusets  Kolonnade,  og 
det  overraskende  saaes,  Overpræsidenten  gik  virkelig  i  Spidsen.« 

Saavidt  Forfatteren ;  man  synes  at  de  gamle  Mure  blive  saa  levende  ved  et 
saadant  Billede.  Nu  er  Forholdene  jo  forandrede,  Byens  Mænd  have  flyttet 
deres  Skytsguder  hen  i  deres  nye  Hus,  som  de  allerede  have  lært  at  elske  og 
hvis  smukke  Indvielsesfest  den  25.  September  d.  A.  (»Architekten«  7.  Aarg.  Nr. 
51)  tidligere  har  omtalt;  fremtidig  er  C.  F.  Hansens  Bygning  kun  Domhus  og 
med  dette  Formaal  for  Øje  nænsomt  indrettet  af  Architekt  Chr.  Sylow  med 
Bistand  af  Architekt  V.  Fischer.  Maatte  nu  snart  Bygningens  Ydre  blive  ordent¬ 
lig  istandsat,  Gavlspidsen  over  Søjlehallen  faa  sit  Billedsmykke,  som  oprindelig 
var  den  tiltænkt,  Facadens  Blindinger  og  Nischer  de  passende  Relieffer  og  Sta- 

*)  »Salom o,  der  sidder  paa  sin  Trone,  giver  Befaling  til  at  dele  det  levende  Barn  i  to 
Dele;  Barnets  rigtige  Moder  standser  forfærdet  Krigeren,  der  løfter  Sværdet  for  at  hugge 
til,  og  beder  Kongen  lade  den  anden  Kvinde  beholde  det.  Til  begge  Sider  Dommere 
fortræffelig  grupperede.«  (M.  Galschiøt,  Thorvaldsens  Museum,  P.  218.) 

**)  Joh.  Fibiger,  mit  Liv  og  Levned,  P.  221. 

tuer,  de  vente  paa;  kunde  saa  den  Lygtepæl,  der  ovenpaa  Gavlen  tjener  som 
Flagstang,  forsvinde  og  maaske  erstattes  med  to  store,  kunstnerisk  behandlede 
Master  paa  Torvet  foran  Bygningen,  vilde  der  ikke  være  gjort  en  Smule  mere 
end  den  herlige  gamle  Bygning  fortjener. 


FIG.  7.  DØRPARTI.  (NATIONALMUSEET.) 

UDDRAG  AF  PROGRAMMET  FOR  DET  NYE  RAAD-  OG  DOMHUS. 

1799 — 1800. 

Magistraten.  En  Forsamlingsstue,  omtrent  200  Kv.  A.  eller  noget  mere.  E11  rum¬ 
melig  Forsal  eller  Raadstuebørs,  afdelt  i  2  Værelser;  140-T75  Kv.  A.  Et  Værelse  til  at 
aftræde  i,  naar  nogen  forlanger  at  tale  med  en  af  Magistraten;  75  Kv.  A.  Et  Værelse  til 
Kommissioners  Holdelse;  130  Kv.  A.  En  Retirade  (Arbejds-  og  Toiletværelse);  24  Kv.  A. 
To  Værelser  til  Raadstueskriver-  og  Paskontoret;  100-f-UO  Kv.  A.  To  Værelser  til  Raad- 
husarkivet;  280 — 300  Kv.  A.  En  Retirade;  24  Kv.  A.  Rum  i  Kælderen  for  i  det  mindste 
30  Favne  Brænde.  Rum  i  Kælderen  for  Justerkamret  med  Fyrsted  og  Vand;  250—300 
Kv.  A.  Bolig  for  Raadstuefyrbøderen  i  Nærheden  af  Magistratens  Værelse. 

De  j 2  Mand.  En  Sal  af  saadan  Størrelse,  at  32  Personer  rummelig  der  kunne  sidde 
ved  et  rundt  Bord  med  et  Værelse  foran  til  Indgang  og  et  lidet  dito  til  Arkiv. 

Kæmnerkontoret.  Et  rummeligt  Værelse  i  underste  Etage  paa  2—3  Fag  med  Brænd¬ 
selsrum  og  et  lille  Kammer  til  adskillige  ved  Kontoret  værende  Sagers  Bevaring. 

Stadskonduktøren.  Et  rummeligt  2  Fags  Værelse  med  en  Afdeling  til  Arkivet. 

Over-Brand-  og  Vandkommissionen.  Et  Værelse  til  Forsamlinger  og  Brandmønstringer, 
20  A.  langt,  10—12  A.  bredt.  Et  Arkivværelse  paa  2  Fag.  Et  Kontorværelse  af  mindst 
samme  Størrelse.  En  Retirade.  Brændselsrum.  Et  Pakkammer  eller  en  tør  Kælder  med 
anbragte  Hylder  til  om  Sommeren  i  visse  Maaneder  at  hensætte  Gadelygterne  udi,  og  til 
andre  Aarets  Tider  at  bevare  dels  kasserede  Lygter,  Jernarme,  Pæle  og  dels  mindre  Ting 
udi.  Et  Værelse,  helst  i  en  tør  og  for  Utøj  fri  Kælder  til  Brandmagasin.  Et  Værelse 
til  at  tørre,  smøre  og  lapsalve  Sprøjteslangerne  udi.  Rum  for  et  af  de  3  Branddepoter 
og  for  en  Indretning  til  at  optø  Slanger  udi. 

Stadshaupimandskabet.  En  Vagtstue  for  de  vagthavende  Hr.  Borgerofficerer,  saa  rum¬ 
melig,  at  20  —  30  Personer  kunne  opholde  sig  derudi  Nat  og  Dag.  En  Vagtstue  for  Bor¬ 
gerskabet  med  Borde  og  Brixe  for  40 — 50  Mand.  Et  lidet  Kammer  med  Brixer  til  Beva¬ 
ringssted  for  borgerlige  militære  Arrestanter,  som  kan  indtræffe  ved  Vagthold,  Patrullering 
eller  anden  saadan  Tjeneste,  samt  og  være  til  Brug  for  ulykkelig  lidende  Medmennesker,  der 
om  Nattetider  ikke  kan  komme  i  Hus  anden  Sted.  En  stor  Forsal  eller  Børs,  som  forhen 

paa  det  albrændte  Raadhus,  til  Brug  ved  stor  Samling  af  ioo  Borgere  og  derover,  saa  og 
for  der  at  træde  under  Gevær  ved  Mønstring  eller  Visitation  og  saadan  Tjeneste,  hvilken 
Sal  eller  Børs  maatte  være  forsynet  rundt  om  med  Bænke  samt  med  Geværkroge  til  Ge¬ 
værers  Ophængning.  Et  Ildsted.  Et  Bevaringssted  til  Brænde  samt  andre  Materialier. 
Fornødne  Latriner  til  Vagtmandskabets  Afbetjening. 

Overformynderkontoret.  To  Værelser  af  io — 12  A.  Dybde  og  Bredde,  hvert  mindst 
paa  2  Fag.  Et  Arkivværelse  af  6-8  A.  Bredde  og  Dybde,  om  mulig  hvælvet  og  brand¬ 
frit.  Et  Aflukke  til  Opbevaring  af  Effekter.  En  Kælder  til  6 — 7  Favne  Brænde. 

Kjøbenhavns  Brandforsikring.  En  Forsamlingsstue,  hvorudi  Interessenterne,  naar  noget 
i  Direktionen  skal  afgøres,  kan  opholde  sig,  indtil  de  successive  kan  expederes;  120  Kv.  A. 


Hovedbygningen,  i.  Peristyl.  2.  Hovedvestibule.  3.  Magistratens  Forsal.  4.  Forsamlingssal.  5.  Værelse  for  Præ¬ 
sidenten.  6.  Værelse  for  Magistraten.  7.  Forsal  for  de  32  eligerede  Borgere.  8.  Deres  Forsamlingssal.  9.  Magi¬ 
stratens  1.  og  2.  Sekretariat.  10.  Overformynderi  og  3.  Sekretariat.  11.  Kæmneriets  Kontor.  12.  Notarialkontor  og 
Kommissionsværelse.  13.  Kæmneriets  Hovedkasse-Kontor.  14.  Politiets  Forsal.  13.  Retssalen.  16.  Assessorernes 
Værelser  til  Forhør.  17.  Politiadjutantens  Værelse.  18.  Politidirektørens  Værelse.  19.  Arkiv.  20.  Hovedtrapperne. 
21.  Korridor.  22.  Hof-  og  Stadsrettens  Pantekontor.  23.  Vestibule,  hvorfra  Overgang  til  Fængslet.  24,  Gennem¬ 
kørsel  til  Politigaarden.  25.  Gaarde. 

Arresthuset.  1.  Vestibule,  2.  Hovedtrappen.  3.  Korridor.  4.  Vagtmesterens  Bolig.  5.  Politiarrester.  6.  Vægternes 
Værelse.  7.  Gældsarrester.  8.  Kriminalarrester.  9.  Gaarde. 

En  Direktionsstue,  som  formedelst  Antallet  af  de  Kommiterede  maatte  være  dobbelt  saa 
stor  som  forrige.  Et  Bogholder-  og  Kassererkontor;  80—90  Kv.  A.  Et  Annuitetskontor 
af  samme  Størrelse.  En  Retirade.  Plads  til  12 — 14  Favne  Brænde. 

PoUtikamret.  En  Sal,  c.  24  X  18  A.,  i  hvis  Midte  eller  ene  Ende  kan  staa  et  stort 
Bord  af  mindst  4  A.  Bredde.  Værelset  afdelt  ved  en  Skranke  udenfor  hvilken  kan  rum 
mes  c.  50  Personer.  I  Loftet  en  Jernstang  til  at  hænge  en  Vægt-Balance  i.  Værelset  var 
bestemt  til  Politirettens  egentlige  Forsamlingssted,  naar  Retten  holdes  og  Dommen  aflæ¬ 
ses,  og  til  daglig  Ophold  for  Politimesteren,  hans  Fuldmægtig  samt  3  Kopister.  Et  2  Fags 
Sideværelse  for  Politimesteren,  hvor  han  kan  tale  med  Folk  og  holde  inkvisitoriske  For¬ 
hør.  Udenfor  Rettens  Sal  en  Forsamlingssal  for  Politiets  Betjente  og  andre;  til  c.  100 
Personer.  Ved  Forsalen  eller  helst  ved  Retssalen  2  rummelige  Værelser  for  de  2  Asses¬ 
sorer  med  deres  Skrivere.  Et  Retiradeværelse.  Et  Værelse  til  Brandret  og  Brygger- 

Kommission.  Et  Værelse  til  Arkiv  og  Plads  for  2 — 3  Extraskrivere.  Et  lille  Værelse  til 
Tyvekoster  og  Hittegods.  Et  Værelse  til  Fyrbøderen,  helst  tillige  med  Køkken,  Spisekam¬ 
mer  m.  v.  til  en  lille  Økonomi  henhørende.  Kælder  til  c.  36  Favne  Brænde.  12  Ar¬ 
restværelser,  hver  for  4  Personer  (thi  det  er  flere  Gange  indtruffet,  at  der  paa  en  Gang 
har  været  c.  50  Personer  i  Politiarresterne),  6  for  Mænd  og  6  for  Kvinder.  Et  Arrestvæ¬ 
relse  for  Syge.  Et  do.  for  Galne  og  Vanvittige.  To  do.  for  de  Personer,  der  anholdes  og 
opbringes  om  Natten,  et  for  Mænd  og  et  for  Kvinder.  To  do.  for  dem,  der  sidde  paa  Vand 
og  Brød.  Et  Værelse  for  Arrestvægteren.  Nogle  Værelser  og  økonomiske  Indretninger 
for  Vagtmesteren,  der  tillige  er  Spisemester  for  Arrestanterne.  Et  Arbejdsværelse  for  de 
af  Arrestanterne,  som  begærede  og  som  det  efter  Omstændighederne  kunde  tillades  at 

Hovedbygningen,  i.  Korridor.  2.  Hof-  og  Stadsrettens  Forsal.  3.  Retssalen.  4.  Kommissionsværelser.  5.  Kongens 
Fogeds  Kontor.  6.  Forsal  for  Gældsretten.  7.  Gældsrettens  Sal  med  Kontor.  8.  2det  Vidnekammer.  9.  3die  Vidne¬ 
kammer.  1  o.  Fyrbøderens  Værelse,  n.  Auktionskontoret.  12.  Brandforsikringens  Forsamlingssal.  13.  Forsal.  14. 
Kontor.  15.  Arkiv.  16.  Skifterettens  Kontor.  17.  Forsamlingssal.  18.  Fuldmægtig-Kontor.  19.  Forsal.  20.  Arkiv. 
2r.  iste  Vidnekammer.  22.  Forligelseskommissionens  Sal,  23.  Kontor. 

Arresthuset,  1.  Korridor.  2.  Hof-  og  Stadsrettens  Gældsarrester.  3.  Politiarrester.  4.  Kapellet. 


forrette  saadant  Arbejde,  som  ej  udfordrede  betydelige  Preparata,  hvormed  Vagtmesteren 
da  rnaatte  have  Opsigt.  Et  rummeligt  Gaardsrum,  hvori  Arrestanterne  kunde  under  Op¬ 
sigt  udlades  for  at  faa  frisk  Luft;  i  Gaarden  Pumpe  og  om  muligt  Springvand.  Separate 
Lokumer  for  Politietaten  og  for  Arrestanterne. 

Arresthus  for  Gældsarrestanter  og  Malificanter.  Efter  Kongens  Fogeds  Opgivelser 
skulde  disse  to  Klasser  holdes  adskilte  saavel  i  Henseende  til  Arrestkamre  som  Gaards¬ 
rum,  i  hvilke  sidste  der  forlangtes  godt  Vand.  For  Gældsarrestanter  16  srnaa  Værelser, 
dog  saa  store,  at  2  Personer  i  Nødsfald  sammesteds  kunde  indlægges  (1783  og  1784  var 
der  over  40  Personer  paa  samme  Tid  hæftede  for  Gæld,  men  i  de  sidste  1 1  Aar  havde 
Antallet  aldrig  overskredet  12).  De  fornødne  Latriner.  Et  lidet  Ildsted  eller  en  Kamin, 
hvorved  Arrestanterne  kunde  koge  deres  Thevand  eller  varme  deres  Mad.  En  rummelig 
Arbejdsstue  til  Brug  for  de  Arrestanter,  som  ville  fortjene  sig  noget  ved  Arbejde  og  der¬ 
til  ej  have  Plads  nok  i  Arrestkamret.  Arresterne  for  Malificanterne  ønskedes  om  muligt 
ej  i  Kælderen  »efterdi  jeg  anseer  Kælderarrester  ikke  saa  sunde  som  de  over  Jorden:  men 


da  derimod  de  første  om  Vinteren  er  meget  mindre  kolde  end  de  sidste,  saa  hvis  Mali- 
ficanterne  ikke  skal  tilstaas  fri  Varme  om  Vinteren,  formener  jeg,  at  de  ere  bedre  tjente 
med  tørre  Kælderarrester  end  andre  Arrestkamre«.  Forsaavidt  Inkvisitionskommissionen 
fremdeles  skulde  holdes  i  Stokhuset,  »hvor  der  gives  gode  Arrester  til  civile  og  militære 
Inkvisiters  Bevaring«,  behøvedes  der  i  Raad-  og  Domhuset  kun:  io  Arrestkamre  til  20 
Personer,  særlige  for  hvert  Køn  og  nogle  af  den  Beskaffenhed,  at  de  der  forvarede  ej 
kunde  faa  Lejlighed  at  tale  med  nogen.  Latriner.  2  Kamre  over  Jorden  som  Gældsarre¬ 
stanternes,  »hvorudi  kunne  bevares  saadanne  Personer,  som  ej  ere  af  den  ringeste  Stand 
og  sigtes  for  Forbrydelser,  hvorom  de  ved  deres  Indsættelse  i  Arresten  ej  endnu  ere 
overbeviste«.  Et  Værelse  til  dem,  der  skal  sidde  paa  Vand  og  Brød.  Et  Værelse  til  Brug 
for  Præsten,  naar  han  skal  berede  en  Delinkvent  til  Døden,  hvilket  ellers  kunde  bruges 
af  Arrestforvareren.  Lejlighed  for  Arrestforvareren,  nemlig  et  Sovekammer,  en  rummelig 
Stue,  Køkken,  Kælder,  Spisekammer,  Pigeværelse  og  et  Kammer  for  hans  Karl.  Brændsels¬ 
rum.  Ligesom  i  det  afbrændte  Arresthus  en  Kirkesal,  rummende  50—60  Personer. 

Hof-  og  Stadsretten.  For  Retten  selv:  En  Sal  paa  250  Kv.  A.,  med  et  Gallabord,  om 
hvis  yderste  Sider  kunne  sidde  c.  20  Personer,  2  mindre  Borde  til  Rettens  2  Sekretærer  og 
en  Skranke  for  Parterne  med  rummelig  Plads  udenfor  samme  til  50  Personer.  Et  Arbejds¬ 
værelse  for  Assessorerne  med  2  Indgange,  den  ene  fra  Retssalen;  60  Kv.  A.  Et  Værelse 
til  Justitiarii  Kontor;  48  Kr.  A.  Et  Retiradeværelse.  —  For  Skiftekommissionen:  Et  Værelse 
omtrent  som  Retssalen.  Et  Kontor  for  Kommissionens  Fuldmægtige;  126  Kv.  A.  Et 
Retiradeærelse.  Et  Værelse  paa  60  Kv.  A.  med  Indgang  fra  Kommissionsstuen,  til  Doku¬ 
menters  og  Penges  Bevaring.  —  For  Vidnekamrene  (i  2det  Kammer  holdtes  ogsaa  Gælds¬ 
retten)  3  Værelser  mindst  paa  100  Kv.  A.  og  yderligere  et  mindre  Værelse  til  2det  Kammer. 
—  Et  lignende  Værelse  for  Kriminalkamret  og  med  Indgang  derfra  2  smaa  Værelser.  — 
Endelig  et  Depositionskammer  paa  c.  40  Kv.  A.  med  særlig  Forsamlingsstue,  liggende  i 
underste  Etage  i  Nærheden  af  Arresterne.  (Blev  der  ingen  Arrester  ved  Hof-  og  Stads¬ 
retten,  maatte  der  ved  Kriminalkamret  anbringes  2  smaa  forsvarlige  Arrestkamre  og  0111 
muligt  et  Værelse  for  en  Vægter.)  —  For  Gældskommissionen  et  Værelse  paa  mindst  100 
Kv.  A.  —  En  fælles  Forsamlingsstue  (Forsal)  for  Retssalen,  Skiftekommissionen,  Vidne¬ 
kamrene  og  Gældskommissionen  eller,  hvis  det  ej  lod  sig  gøre,  flere  mindre  Forsamlings¬ 
stuer.  —  En  Stue  for  Rettens  Bude.  —  Justitskontor  med  Justitssekretærens  Kontor,  Expedi- 
tionskontor,  Budstue  og  Arkiv.  —  Skifteskriverkontor:  1—2  Værelser;  216  Kv.  A.  —  Brev¬ 
skriverkontoret  ej  for  langt  fra  Skifteskriverkontoret,  siden  begge  har  een  Chef;  192  Kv.  A  , 
for  Sikkerheds  Skyld  helst  i  en  hvælvet  Kælder.  —  Et  Værelse  paa  60  Kv.  A.  til  midler¬ 
tidig  Opbevarelse  af  Dokumenter,  som  ej  kunne  afleveres  til  Arkivet.  —  Til  Bogholder¬ 
kontor  et  Værelse  paa  50  Kv.  A,  og  et  mindre  Værelse  til  Protokoller.  —  Til  Kongens 
Foged :  Et  Kontorværelse  paa  100  Kv.  A.,  et  Privatkontor  paa  50  Kv.  A.  og  et  Depositions¬ 
kammer  paa  16  Kv.  A.  —  For  Underfogden :  Et  Kontorværelse  paa  80  Kv.  A.,  et  Privat¬ 
kontor  paa  20  Kv.  A.  og  et  Depositionskammer  paa  9  Kv.  A.  —  For  Auktionskontoret :  Et 
Kontorværelse  paa  10c  Kv.  A.,  et  Værelse  for  Direktøren  paa  60  Kv.  A.  samt  et  Værelse 
paa  60  Kv.  A.  til  Arkiv.  —  Gæsterets  og  Gældskommissions  Skriverkontor ;  50  Kv.  A.  —  Til 
Arkivet:  1  Værelse  for  Arkivaren  og  en  Skriver;  48  Kv.  A. ;  —  Arkivet  c.  500  Kv.  A.  — 
Boliger  for  en  Fyrbøder  og  en  Portner.  —  Et  Værelse  for  Rettens  2  Vægtere.  —  Rum  til 
100  Favne  Brænde.  —  Et  Værelse  for  Skiftekommissionens  og  Auktionsrettens  Bude. 

Hertil  føjes  endnu:  »Foruden  de  opgivne  Lejligheder  maa  der  reserveres  Hof-  og 
Stadsretten  endnu  ligesaa  meget  Plads,  som  for  Kriminalkamret  med  tilhørende  Bekvem¬ 
meligheder  er  fordret,  paa  det  at  der  kunde  være  Rum  for  Inkvisitionskommissionen,  hvis 
den  efter  en  forhen  gjort  Plan  i  Tiden  skulde  blive  forandret  og  indrettet  til  et  Kriminal¬ 
kammer.« 

Forligelseskommissionen.  Et  Kommissionsværelse  paa  mindst  100  Kv.  A.  En  foran¬ 
liggende  Forsamlingsstue  af  samme  Størrelse.  Et  Samtale-  og  Retiradeværelse  paa  36 
Kv.  A.  Et  Kontorværelse  med  Arkivaflukke;  80  Kv.  A.  Rum  til  12  Favne  Brænde. 

Udgiver:  AKADEMISK  ARCH1TEKTEOREN1NG.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lvdiche  (Axel  Simmelkiær). 

KJ  0  BEN  HAVN 

DEN  14.  OKTOBER  1905 

8.  Aargang  N°  2 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


EN  FORRETNINGSEJENDOM. 


Ejendommen  paa  Hjørnet  af  Skindergade  og  Kejsergade  er  opført  for  Grosserer 
Chr.  Hasselbalch  og  bestemt  til  at  rumme  dennes  Forretning.  Af  Hensyn 
til  det  store  Fremtidsprojekt,  at  gennemføre  en  Hovedaare  fra  Vimmelskaftet  til 
Kultorvet,  blev  Kejsergade  gjort  10  Alen  bredere,  og  der  er  af  samme  Grund  ofret 
en  Del  paa  den  nye  Bygnings  ydre  Udstyrelse,  ligesom  ogsaa  Stueetagen  er 

indrettet  til  Butikker.  Saaledes 
er  der  til  Vinduesindfatninger, 
Baand  o.  lgn.  anvendt  Natur¬ 
sten  i  ret  betydelig  Udstræk¬ 
ning,  og  til  Facadernes  Op- 
rnuring  er  benyttet  særlige, 
smalle  Mursten,  som  er  til¬ 
virkede  paa  Frederiksholms 
Teglværk.  Taget  er  dækket 
med  sorte,  glaserede  Fals-Tegl¬ 
sten  i  hollandsk  Form  og  til 
Fodrender  og  Nedløbsrør  be¬ 
nyttet  Kobber. 

Architekterne  V.  &  B.  Inge¬ 
mann  har  tegnet  Bygningen  og 
forestaaet  dens  Opførelse,  me¬ 
dens  Ingeniørarbejderne  er  le¬ 
dede  af  Ingeniør  Wolff  ;  der  er 
saaledes  indlagt  elektriske  Per¬ 
son-  og  Vare-Elevatorer,  elek¬ 
trisk  Lys,  Varmeværk  med  varmt 
Vand,  Ventilation  nr.  m. 

FORRETNINGSEJENDOM  I  KEJSERGADE. 


ARCHITEKTER  V.  &  B.  INGEMANN. 


FORRETNINGSEJENDOM 
I  KETSERGADE. 


ARCHITEKTER 
V.  &  B.  INGEMANN. 


Følgende  Firmaer,  hvem  Arbejdet  har  været  overdraget  uden  Licitation,  har 
medvirket  ved  Opførelsen:  Murermester  Vilh.  Zeltner,  Tømrermester  V.  Zeltner, 
Snedkermestrene  H.  A.  Holm  &  Søn,  Malermestrene  Petersen  &  Andersen. 


CHRISTIANSBORGS  GENOPFØRELSE. 

(dr.  th.  bierfreunds  piece.) 


ed  den  pompøse  Titel  »det  danske  Slot,  Kongens,  Rigets,  Rettens,  Folkets« 


-IV JL  har  Dr.  phil.  Th.  Bierfreund  udgivet  nogle  Betragtninger  over  Projek¬ 
terne  til  Christiansborgs  Genopførelse ;  i  disse  drager  Forfatteren  i  alt  Væsentligt 
tilfelts  mod  den  Kommission,  der  har  været  nedsat  til  Bedømmelse  af  den  sted¬ 
fundne  Architekturkonkurrence,  mod  Kommissionens  Sammensætning,  dens  Ken¬ 
delse  og  dens  Begrundelse  af  samme. 

Forfatteren  hævder  særlig,  at  der  er  sket  Architekterne  Mørk-Hansen  og 
Brummer  stor  Uret  ved  at  udelukke  dem  fra  Adgang  til  anden  Konkurrence. 
Med  en  luende  Indignation,  der  begynder  med  Zolas  »j’accuse«  og  ender  med 
intet  mindre  end  Raabet:  Justitsmord,  i  en  sand  »furor  critici«  fremsætter  han 
sine  Anker  og  Indvendinger,  men  destoværre  ogsaa  sine  i  højeste  Grad  upassende 
og  utilladelige  Sigtelser  mod  nævnte  Personer,  upassende,  fordi  de  hovedsagelig 
støttes  paa  Gisninger,  og  utilladelige,  fordi  de  i  alt  Væsentligt  begrundes  paa 
private  Samtaler  af  Trediemand  med  vedkommende  Sigtede.  Det  er  ikke  hel¬ 
digt  som  Grundlag  for  et  Indlæg,  der  dog  er  alvorlig  ment,  ogsaa  paa  mange 
Steder  vel  overvejet  og  varmt  følt,  at  bygge  paa  andet  end  hvad  der  foreligger 
i  Tegning,  skrevet  eller  offentlig  udtalt;  der  kommer  saa  let  saa  megen  Bysnak 
med  i  Købet,  og  Folk,  hvis  Ord  har  nogen  Betydning  her  i  Livet,  burde  i  det 
Hele  være  varsomme  med,  hvad  de  lade  gaa  videre  til  Forfattere  og  interviewende 
Journalister.  Endvidere  maa  en  besindig  Læser  meget  beklage  den  stødende  Hen- 

synsløshed,  Dr.  Bierfreund  benytter  ved  Omtale  af  de  Projekter  og  Værker,  der 
ikke  behage  ham. 

Forfatteren  fortæller,  hvorledes  han  først  fik  Nys  om  Bedømmelsen  i  Italien, 
hvor  han  var  syg  og  lidende  af  Influenza,  hvorledes  han  stadig  syg  kom  hertil, 
og  stadig  sengeliggende  harmfuld  skrev  sin  Piece;  og  det  synes  virkelig,  som 
om  Febersygdommen  endnu  dirrer  i  Ordene.  Vilde  Dr.  Bierfreund  dog  ikke 
under  andre  Forhold  have  begrænset  de  rent  personlige  Angreb  og  faaet  større 
Kratt  i  Slaget  med  roligere  Ord? 

Dette  siges  her,  fordi  der  iøvrigt  i  ikke  saa  lidt  af  det,  Bogen  anfører  om 
Bedømmelseskommissionens  Sammensætning  i  og  for  sig  og  i  Modsætning  til 
lignende  Kommissioners  Sammensætning  i  Udlandet,  er  meget  godt  og  sundt, 
og  fordi  der,  i  Udtalelserne  om,  hvad  Bygningskunst  overhovedet  betyder  for  et 
Land  og  den  foreliggende  Sag  for  Danmark,  er  Ord,  der  ere  vægtige  og  fortjene 
at  høres  og  bevares. 

Forfatteren  har,  som  han  siger,  » forbundet «  sig  med  Brummer  og  Mørk-Hansen, 
og  som  der  Dritte  im  Bunde  sammen  med  disse  arbejdet  med  paa  Løsningen  af 
Opgaven  i  et  Projekt,  der  samtidig  med  Piecens  Fremkomst  er  udstillet  i  Winkel 
&  Magnussens  Lokale  (Højbroplads  7),  og  som  videre  udvikler  den  Løsning,  de 
nævnte  Architekter  havde  fremstillet  ved  Konkurrencen,  idet  de  dog  nu  tillige 
foreslaa  Højesteret  og  Udenrigsministeriet  indrettet  i  det  gamle  Ridehus’,  Hof¬ 
teatrets  og  den  kgl.  Staldetats  Bygninger;  en  Løsning,  som  ganske  vist  i  meget 
forlader  det  oprindelige  Program,  men  som  det  altid  vil  have  sin  Interesse  at 
blive  bekendt  med,  nu  da  der  synes  at  røre  sig  et  friere  Syn,  baade  paa  hvad 
der  kræves  ved  de  forestaaende,  monumentale  Arbejder,  og  paa  hvad  der  tid¬ 
ligere  var  forlangt. 

Det  ligger  saa  nær,  at  naar  man  som  d’Hrr.  B.  og  M.-H.  lægger  Rigsdags¬ 
bygningen  mod  Ridebanen,  da  passer  Staldene  ikke  længere  som  Rigsdagens 
nærmeste  Omgivelser;  men  om  disse  gamle  Bygninger  godvillig,  uden  Protest 
lade  sig  omdanne  til  et  helt  andet  Formaal,  turde  dog  være  meget  tvivlsomt. 

Imidlertid  ville  vi  ikke  komme  nærmere  ind  paa  dette  Punkt  saa  lidt  som 
paa  Projektet  i  dets  Helhed;  vi  have  nemlig  bragt  i  Erfaring,  at  der  i  Archi- 
tektforeningen  er  ønsket  Afholdelsen  af  et  Møde  i  den  nærmeste  Tid  om  Chri- 
stiansborg-Konkurrencen  og  hvad  der  videre  er  sket  efter  dens  Afholdelse,  paa 
hvilket  Møde  antagelig  ogsaa  de  Skrivelser,  vi  omtalte  i  Bladets  forrige  Nummer 
fra  Rigsdagens  Formænd  til  Ministeren  for  de  offentlige  Arbejder  og  dennes  Svar, 
ville  blive  drøftede.  Da  Diskussionen  paa  et  saadant  Møde  kan  antages  videre 
at  bringe  meget  omtaleværdigt  Stof  til  Belysning  af  Christiansborg  Slot  og  Rigs¬ 
dagsbygningen,  ønske  vi  foreløbigt  at  udskyde  dette  Æmne,  til  et  eventuelt  Re¬ 
ferat  af  Mødet  foreligger. 

Men  allerede  nu  betragte  vi  Dr.  Bierfreunds  Piece,  til  Trods  for  vore  ovenfor 
fremsatte  meget  vægtige  Anker,  sammenholdt  med  Pressens  Udtalelser  og  ikke 
mindst  med  Rigsdagsformændenes  betydningsfulde  Ord  som  et  lykkeligt  Vidnes¬ 
byrd  om,  at  der  vokser  en  levende  Deltagelse  frem  i  Landet  om  Betydningen 
af  det  Bygningsværk,  der  forestaar.  Architekterne  kunne  kun  glæde  sig,  hvis 
hele  Folket  efterhaanden  lærer  at  omfatte  Landets  største  Byggeforetagende  med 
noget  af  den  Kærlighed  og  Forstaaelse,  hvormed  Kjøbenhavns  Borgere  i  en 


20 


Række  af  Aar  have  omfattet  Opførelsen  af  Byens  Raadhus;  thi  tydeligere  end 
Grammofonen  bevarer  den  menneskelige  Stemme  for  Eftertiden,  bedre  end  Litte¬ 
raturen  bevarer  Slægtens  sjælelige  Rørelser  og  Billedhugger-  og  Malerkunst  Tids¬ 
alderens  Skønhedsbegreb,  klarere  end  Lovene  fortæller  om  Folkenes  Samfundssyn, 
kan  Bygningskunsten  i  sine  store  Værker  samtidigt  give  Billedet  af  alt  dette,  af 
den  samlede  Kultur,  som  en  levende  Arv  til  Efterkommerne.  Denne  Mission 
er  den  alvorlige  Architekt  sig  bevidst,  den  giver  ham  Følelsen  af  hans  store 
Ansvar,  men  ogsaa  af  hans  Ret. 


KJØBENHAVNS  RAADHUS. 


edenstaaende  Artikel  af  Etif.nne  Avenard  gengives  her  i  alt  Væsentligt  i  Over¬ 


sættelse  efter  det  ansete  franske  Kunstblad  » 1  ’ art  et  decoration«,  om  ikke  for 


andet,  saa  for  at  vise,  med  hvilken  indgaaende  Opmærksomhed  man  nu  i  Udlandet 
følger  Udviklingen  af  dansk  Kunst.  Artiklen  er  paa  Fransk  ledsaget  af  en  Række 
udmærket  gengivne  fotografiske  Billeder  af  Raadhuset. 

»Raadhuset  knejser  paa  en  stor  aaben  Plads  mellem  to  meget  brede  Færdsels¬ 
veje,  af  hvilke  den  ene,  tilhøjre,  grænser  op  til  Tivolis  Have  og  den  anden  skiller 
det  fra  nogle  maleriske  Huse  med  høje  Tage,  Rester  af  det  gamle  Kjøbenhavn. 

Hovedlinierne  i  dets  Architektur  ere  enkle.  Facaden  —  en  aflang  Firkant 
—  har  ikke  andre  Fremspring  end  en  smeddet  Balkon  med  Stenplade  og  Kon¬ 
soller  og  paa  hver  Side  to  smaa  Udbygninger;  den  er  gennembrudt  af  tre  lige 
Rækker  Vinduer.  Den  øverste  Række,  med  9-rammede  Fag,  betegner  Bygningens 
»Beletage«.  Skifertaget  træder  tydeligt  frem,  med  en  meget  kraftig  Udladning 
over  Hovedgesimsen ;  Rygningen  krones  af  en  lodret  Mur  med  Tinder,  som  frem¬ 
hæves  af  4  Smaataarne. 

Paa  Bygningens  venstre  Side  hæver  med  en  egen  frejdig  Linie  det  firkantede 
Klokketaarn  sig,  overvældende  ved  sin  Stejlhed  og  Nøgenhed,  hvilket  pludselig 
øverst  oppe  giver  Plads  for  en  rig  Udsmykning:  paa  alle  fire  Sider  en  italiensk 
Loggia  med  3  Aabninger,  der  ovenover  Uret,  saa  en  Række  blindede  Buer,  og 
endelig  Spiret  med  sine  Kviste  og  Klokker  og  øverst  oppe  Danmarks  Krone*)  og 
Hanen,  som  galer,  105  Meter  tilvejrs. 

Til  det  enkle  Spil  i  Linierne  svarer  Farvernes  sobre  Harmoni.  Kjøbenhavns 
Raadhus  blander  næsten  udelukkende  Brudstenens  graa  og  hvide  Farver  med  Mur¬ 
stenens  klare  og  dybe,  hvilken  sidste  danner  Hovedbestandelen  i  Bygningens  Kon¬ 
struktion.  Som  i  det  danske  Flag  —  rødt  med  det  smalle  hvide  Kors  —  og  i 
det  samme  Forhold,  opliver  og  hæver  den  hvide  Farve  den  lidt  tunge  røde 
Tone.  Bygningens  stærke  og  roligt  virkende  Underbygning  dannes  af  graa  Granit. 
Den  hvide  Sten  træder  frem  i  de  lange  Striber  over  Underbygningen,  i  Buen  om 
Hovedindgangen,  i  Posterne  i  Vinduerne  og  Blindingerne  i  Buerne  over  samme, 
i  den  brede  Frise  under  Hovedgesimsen,  i  Tagmurens  Tinder,  Smaataarnene  og 
endelig  i  de  lette  Loggiaer,  der  tabe  sig  højt  oppe  under  Klokketaarnet. 


*)  Forfatteren  forveksler  Byens  og  Landets  Vaaben  og  Krone. 

Paa  Hæderspladsen  ses  en  Figur  af  drevet  Kobber,  fremstillende  Bisp  Absalon, 
Byens  Grundlægger:  et  smukt  Arbejde,  men  noget  for  tungt,  som  det  er  anbragt 
her  over  en  lidt  for  mager  Balkon.  Paa  Taget  straaler  Guldet  i  det  Skjold,  der 
bærer  Danmarks  Vaaben :  de  tre  Taarne  under  Stjernen  og  den  tiltagende  Maane 
og  over  de  tre  Bølgelinier,  der  betyde  de  tre  Bælter. 

Farvevirkningen  er  ypperlig,  den  smelter  saa  godt  sammen  med  den  lange 
Vinters  graa  Himmel  og  med  det  lette  danske  Foraars  og  den  foraarsagtige  Som¬ 
mers  altid  milde  Lys.  Den  monumentale  Bygning  virker  slet  ikke  fremmed 
mellem  de  gamle  og  ny  Bygninger,  der  omgiver  den. 

Set  i  Afstand  giver  Architekturen  et  Indtryk  af  Sluttethed,  der  paa  engang 
er  fornøjeligt  og  strengt.  Strenge  ere  de  store  Linier  ved  deres  Soberhed,  deres 
Symetri  og  Retliniethed  og  Fladerne  ved  deres  Nøgenhed  og  tilsigtede  Mangel 
paa  Fremspring.  Men  Øjet  fryder  sig  ved  Tindernes  brudte  Linier  og  ved  Taar- 
nenes  Spir,  og  det  aner,  at  selv  om  Fladerne  mangle  Fremspring,  ville  de  dog, 
set  nærmere,  frembyde  en  fornøjelig  Afveksling  i  Fordelingerne  i  Murværket  og 
Udsmykningens  Enkeltheder. 

Til  Trods  for  at  en  italiensk  Campanile  er  overbygget  med  et  gotisk  Spir, 
til  Trods  for  disse  Skorstensrør,  hvis  Forklædning  som  Borgtinder  synes  os  en 
meget  ironisk  Indrømmelse  til  det  overleverede  Symbol  for  et  Raadhus,  til  Trods 
for  Vinduesaabningernes  akademiske  Regelmæssighed,  der  giver  Facaden  Præget 
af  en  noget  stiv,  borgerlig  Værdighed,  er  Indtrykket  ikke  desto  mindre  samlet  og 
stærkt;  Martin  Nyrops  Værk  er  et  karakterfuldt  Monument. 

Endnu  er  Kritikken  tilbage,  men  den  vil  uden  Tvivl  forme  sig  og  træde  frem 
ved  en  Prøvelse  af  Enkelthederne.  Architekten  har  imidlertid  lagt  en  saadan  kraftig 
Originalitet  for  Dagen,  at  enhver  Tanke  om  Ordet  »Kopi«  er  udelukket,  til 
Irods  for  det  Sammentræf,  der  er  i  hans  Værk  med  forskellige  traditionelle 
Elementer. 

Det,  der  er  mest  kunstlet  i  Facaden,  og  hvad  der  bevirker,  at  den  kun 
lidet  svarer  til  den  Opfattelse,  man  næsten  overalt  i  vor  Dage  gør  gældende, 
navnlig  hvor  der  tales  om  et  offentligt  Bygningsværk  af  saadan  Betydning,  er, 
at  dens  Skønhed  er  alt  for  matematisk  eller  rettere  talt  geometrisk.  Denne  er 
opnaaet  ved  harmoniske  Virkninger  i  Forholdene  og  ved  Symetri  og  lader 
ikke  Bygningens  indre  Organisme  komme  til  Orde  i  det  Ydre,  som  den  burde. 
Man  maa  forudsætte  Organismen  afpasset  efter  sit  Formaal,  og  det  vilde  da 
være  naturligt,  at  de  Dele  af  samme,  der  træde  frem  i  det  Ydre,  fik  saadanne 
Former,  at  de  svarede  til  de  samme  Deles  Betydning  og  Formaal  i  Bygningens 
indre  Økonomi.  Men  dette  er  ikke  altid  Tilfældet.  Man  betragte  f.  Eks.  de  to 
Karnapper,  som  paa  Forsidens  Ydre  straks  tiltrækker  sig  Opmærksomheden.  Man 
har  her  Ret  til  i  Bygningens  Plan  at  vente  en  tilsvarende,  fremtrædende  og 
karakteristisk  Disposition,  og  saa  har  de  dog  ingen  anden  Bestemmelse  end  at 
forstørre  to  smaa  Værelser,  af  hvilke  det  tilvenstre  har  Adgang  til  Biblioteket 
og  det  tilhøjre  til  Magistratens  Forsamlingssal. 

Paa  samme  Maade  skifter  ganske  vist  Vinduernes  Størrelse  efter  de  forskel¬ 
lige  Etagers  Betydning,  og  Vinduerne  i  »Beletagen«  fortæller  dette  tydeligt  nok, 
men  i  den  enkelte  Etage  forhindrer  Architektens  Tragten  efter  Symetri  ham  i  at 
lade  Dispositionerne  i  Planen  komme  til  Orde  i  det  Ydre.  Festsalens  Karakter 

og  Betydning  føles  ikke  tilstrækkeligt  i  Facaden  ;  Salen  faar  sit  Lys  fra  8  store 
Vinduer  med  svære  Stenrammer,  men  Vinduer  af  samme  Form  fortsættes  ogsaa 
hen  over  hele  Hovedfa<;aden,  forbi  Tagnedløbene  og  hen  paa  Sidefacaderne  og 
tjene  til  Belysning  af  Forstuer  og  andre  Sale,  der  have  langt  ringere  Maal  og 
Betydning. 

Virkningen  af  Karnapperne  er  maaske  behagelig,  men  i  alt  Fald  noget  tung, 
og  denne  lange  Række  Vinduer  nok  elegant,  men  ogsaa  noget  ensformig;  jeg 
mener  kort  sagt,  at  Hovedindtrykket  her  lader  noget  tilbage  at  ønske  i  Retning 
af  Friskhed  og  Liv.  Det  er  naturligvis  det  samme,  som  de  mene  —  særligt 
danske  — ,  der  finder,  at  Facaden  er  noget  upersonlig  og  kold. 

Dekorationen  er  fra  mange  Synspunkter  interessant.  Architekten  har 
forstaaef  med  beskedne  Stoffer  at  opnaa  meget  afvekslende  og  heldige  Virk¬ 
ninger. 

Paa  tusinde  Maader  sætter  han  huggen  og  brændt  Sten  sammen.  Han  an¬ 
vender  undertiden  Brudstenen  til  Beklædninger,  glat  med  flad  Overflade,  under¬ 
tiden  med  ru  Flade,  knebent  nok  afrettet  og  dannende  grovt  Kvaderværk,  og 
hvad  Murstenen  angaar,  forstaar  han  beundringsværdigt  at  faa  den  til  at  virke 
ikke  alene  ved  Sammensætningen  og  Spillet  i  Farverne,  men  ogsaa  ved  den 
Maade,  hvorpaa  den  indmures.  Man  finder  den  forskelligt  benyttet  i  hver  Etage, 
paalangs  i  tynde  vandrette  Skifter,  som  Straaler  i  Buerne,  i  Mønstermuring  paa 
utallige  forskellige  Maader;  man  kan  iagttage  dette  mange  Steder. 

Vi  ville  nu  gaa  ind  ad  Hovedindgangen.  Vestibulen  afsluttes  med  en  Portal 
med  to  Murstensbuer,  hvori  Kiler  af  huggen  Sten.  Portalens  Præg  er  ganske 
romansk  —  altfor  romansk  —  man  har  ikke  engang  undladt  at  fortsætte  Rækken 
af  de  Figurer,  der  ere  anbragte  i  smaa  Nischer  paa  Døroverliggeren  hen  paa 
Buepillernes  Forkrybninger.  I  Tympanon  er  fremstillet  Byens  første  Raad,  under 
Overskriften:  saa  er  By  som  Borger.  Paa  den  Pille,  der  understøtter  Overlig¬ 
geren  sidder  en  Skytsjomfru,  der  i  sin  Favn  holder  Byens  Taarne;  dette  Relief, 
malet  med  livlige  Farver,  er  udført  af  Agnes  Slott-Møller.  Det  giver  som 
Architektur  betragtet  Portalen  et  archaisk  og  religiøst  Præg,  om  hvis  Berettigelse 
der  kan  strides. 

Det  er  nu  aldeles  ingen  Kirke  vi  herfra  træde  ind  i,  det  er  i  en  stor  glas¬ 
dækket  Hal,  straalende  i  Hvidhed.  Det  første  Indtryk  er  Overraskelse  og  Glæde 
over  pludselig  at  befinde  sig  i  al  dette  Lys  og  denne  Fornøjelighed.  Tilhøjre, 
tilvenstre  og  bag  os  Hallens  tre  Sider,  ens  i  Konstruktion  og  Udsmykning. 
Væggene  er  af  en  lys  Stenart,  hvor  Murstenen  kun  hist  og  her  er  indflettet  for 
at  spille  en  underordnet  Rolle;  i  Stuen  og  paa  i.  Sal  er  der  Vinduesaabninger 
ind  mod  Hallen,  de  paa  i.  Sal  føre  ind  til  en  elegant  og  fortløbende  Korridor. 
Men  hvad  der  fængsler  og  glæder  Øjet  mest  er  en  Kolonnade,  som  i  anden 
Etage  løfter  sig  høj  og  let;  Søjlerne  i  denne  bæres  af  et  Brystværn  i  en  Bue¬ 
gang,  hvis  høje  Egetræspaneler  man  skimter  med  Døre,  der  føre  ind  til  Raad- 
husets  fornemste  Lokaler. 

Langt  mere  end  de  Palmetræer,  der  ere  opstillede  i  Hallen,  vækker  den 
hvide  Tone  i  de  hugne  Stens  skiftende  Udsmykninger  den  behagelige  Følelse 
hos  Beskueren,  at  han  er  kommet  ind  i  den  indre  Gaard  i  et  eller  andet  mau¬ 
risk  Palads;  og  denne  Følelse  staar  ikke  i  Modstrid  med  de  to  Hjørnefontæner, 

hvor  under  en  lille  Søjle ,  anbragt  i  det  indadgaaende  Hjørne ,  en  Vandstraale 
pladsker  ud  af  et  Løvehovede  ned  i  en  ottekantet  Skaal. 

Lige  over  for  os  er  en  Bygningsfløj  i  hvis  anden  Etage  Borgerrepræsentan¬ 
ternes  Sal  findes.  I  Stueetagen  fører  til  højre  og  venstre  to  mægtige  Rundbuer 

hver  til  sin  Trappe,  den  ene  Præsidentens,  den  anden  Borgernes.  I  Buernes 

Lysninger  to  dejlige  Friser  af  brændte  glaserede  Fliser  udførte  af  H.  Kåhler 
efter  Hansen  Reistrups  Tegning;  den  ene  fremstiller  forneden  Havet,  hvori 
Fiskene  svømme,  og  derover  i  gentagne  Motiver  Maager,  der  slaas  om  en  Aal, 

den  anden  viser  Krager,  der  flyve  over  en  Sø  og  et  dansk  Landskab.  Over 

disse  Portbuer  tilhøjre  og  venstre  for  Borgerrepræsentanternes  Sal  er  der  to  Log- 
giaer,  hvis  Murstensbuer  bæres  af  Smaasøjler,  som  man  vel  skal  lægge  Mærke 
til  formedelst  Kapitælernes  Planteornamenter. 

Man  maa  med  Henblik  paa  Raadhusets  Udsmykning  og  Dekorationer  saavel 
ud-  som  indvendig  paa  det  varmeste  beundre  den  stærke,  nationale  Følelse,  som 
gennemtrænger  dem  næsten  overalt,  selv  hvor  den  kunstneriske  Form  ikke  er 
absolut  fri  for  tidligere  og  fremmed  Paavirkning.  Motiverne  ere  øste  af  fire 

Kilder,  alle  lige  danske  med  forskellige  Navne:  Sagnet,  Historien,  Nutidslivet  og 

Naturen. 

Fra  Sagnet  har  Harald  Slott-Møller  hentet  Tanken  til  de  to  Reliefs,  der 
ere  skaarne  i  Overfyldingen  af  en  af  Dørene  i  Galleriet  ved  Hallen;  de  frem¬ 
stille,  det  ene  Munkens  Møde  med  Fuglen,  det  andet  Munken,  der  i  en  saadan 
Grad  er  grebet  af  Sangens  Skønhed,  at  han  i  hundrede  Aar  glemmer  at  vende 
hjem  til  Klosteret.  Det  er  umuligt  her  ikke  at  genkende  —  forøvrigt  glimrende 
fortsat  —  vor  Middelalders  Billedskæreres  Digtersjæl,  ja  endogsaa  Fremgangs- 
maaden  i  deres  Komposition,  de  der  smykkede  vore  Kirkeporte.  (Se  i  Reims 
Ynglingen,  der  sover  mellem  Vinrankerne,  eller  i  Amiens  Mennesket,  der  drømmer 
mellem  Blomsterne.) 

Af  Sagnet,  med  den  Fantasi  det  begunstiger,  er  tusinde  andre  Enkeltheder 
beaandede;  paa  Siderne  af  en  Port  er  der  hugget  to  Billeder  i  Stenen,  det  ene 

en  Havfrue  som  støtter  sin  højre  Haand  paa  Maven,  medens  hun  med  venstre 

løfter  en  Sten,  den  anden  en  Havgud,  »en  Nøk«,  som  har  Tang  paa  Brystet  og 
ogsaa,  men  med  begge  Hænder,  holder  en  Sten  over  sit  Hovede.  Maaske 
bringe  de  to  deres  Skærv  til  Husets  Opførelse?  Ikke  fjernt  fra  dem  danner 
Djævelen,  eller  en  Djævel,  med  Halen  mellem  Benene,  en  Del  af  et  Vinduesgitter. 

Her  skal  ogsaa  omtales  de  komiske  Figurer,  der  knytte  sig  til  den  samme 
Slags  Folkesagn ;  en  af  dem  kroner  en  Afvisersten  ved  et  Facadehjørne,  hvor 
den  med  aabent  Gab  —  indbyder  Gadedrengene  i  Forbigaaende  til  at  stikke 
Haanden  ind  deri,  hvad  jeg  selv  har  set  dem  gøre,  og  presiderer,  naar  der  er 
tilfældige  Deltagere  til  et  Spil  »Hunden  og  Haren«,  som  er  indridset  af  Archi- 
tekten  i  en  bred  Stenbænk  forneden.  Det  er  endelig  ogsaa  delvis  fra  de  skan¬ 
dinaviske  Gudesagn  i  Eddaen,  at  Frølich  laaner  sine  Æmner,  hvad  enten  han  i 
en  Fylding  af  brændt  Ler  fremstiller  Kæmpen  Egir,  det  vilde  Havs  Gud  og  hans 
ni  Døtre,  Bølgerne,  eller  han  tegner  i  Mønsteret  til  en  Vævning  en  Helts  Kamp 
med  Bjørnen. 

Historien  genfødes  ved  Sagnets  Side  i  Raadhusets  Dekoration  som  en  anden 
Tilkendegivelse  af  den  nationale  Overlevering.  Paa  Forsiden  er  der  ikke  blot 

Absalons  Billed,  udført  af  Bissen,  men  ogsaa  paa  Taget  nedenfor  Murtinderne  de 
seks  Statuer  af  tidligere  Tids  Vægtere  af  Aarsleff. 

I  det  Indre  forestiller  paa  Borgertrappen  det  store  Vægmaleri  af  Em.  Vigeland 
Kjøbenhavn  ién.  I  Hallen  over  Søjlerne  i  Buernes  Fødselspunkt  Hovederne  af 
Borgmestre  og  berømte  Mænd  (f.  Eks.  Thorvaldsen)  udførte  af  Bundgaard. 
Under  Søjlerne  paa  Balustradernes  hvide  Frise  findes  Indskrifter  af  Byens  Historie 
til  vore  Dage  og  i  Medailloner  danske  Kongers  Vaaben.  En  Smule  formeget 
overalt,  og  lidt  oftere  end  man  skulde  vente,  ses  Byens  Vaaben. 

Vi  saa  det  i  det  Fri  paa  Tagrenden,  paa  Balkongitteret,  det  findes  over 
Porte  og  Vinduer.  I  det  Indre  gense  vi  det  paa  en  Trapperampe,  paa  en  Rude 
og  Kronerne  i  Borgerrepræsentantsalen,  paa  et  Søjlehovede,  Stolerygge,  lige  indtil 
paa  Dørnøglerne,  paa  Pladerne  ved  Varmekanalerne,  paa  en  Borgemesters  Sten¬ 
halstørklæde.  Jeg  forbigaar  en  Mængde  Steder,  som  jeg  desuden  ved,  og  andre 
som  jeg  ikke  kender.  Skytsjomfruen,  som  troner  paa  Forhallens  Stenpille, 
holder  de  tre  Taarne  ind  til  sit  Hjærte,  og  der  er  de  ikke  ilde  anbragte,  men 
jeg  har  ogsaa  set  dem  huggede  paa  Halen  af  en  dansk  Hund,  og  det  er  dog 
maaske  lidt  for  overdrevet. 

Men  lad  os  mindes  vort:  fluduat  nec  mergitur. 

Raadhusene  ere  som  alle  andre  stolte  af  deres  Vaaben,  og  man  maa  blot 
bekvemme  sig  til  at  se  bort  derfra. 

Jævnsides  Sagnet  og  Historien,  som  ere  Overlevering,  finde  vi  ogsaa  Nutids¬ 
livet  og  Naturen  som  Spørgsmaal  af  Interesse,  forbigaaende  eller  blivende.  For¬ 
siden  havde  Vægterstøtterne,  Bagsiden  viser  en  Politibetjent  og  en  Brandmand, 
over  Døren  til  Bogsamlingens  Læsestue  har  P.  S.  Krøyer  malt  Architekterne 
Nyrop  og  hans  Medhjælper  Jørgensen  i  Samtale  med  Murerformanden.  Jeg  taler 
ikke  om  de  talrige  Ornamentmotiver,  som  ere  grebne  ud  af  det  daglige  Livs 
Scener.  Jeg  skal  kun  anføre  et  Eksempel,  saa  uventet,  at  det  fik  mig  til  at 
spærre  Øjnene  vidt  op:  det  er  Anvendelsen  af  en  Thepotte  mellem  to  Kopper, 
der  smykke  Buespejlet  over  et  Vindue.  Jeg  kan  kun  forklare  mig  denne  Mærk¬ 
værdighed  ved  Hensynet  til  den  kjøbenhavnske  Porcellainsfabriks  sociale  Betydning. 

Paa  Borgertrappen  har  Slott-Møller  fremstillet  i  Træ,  ved  Niels  Hansen, 
Arbejderne  i  de  vigtigste  Bygningsfag,  som  sikkert  mere  end  Trolde  og  Sirener 
have  bidraget  til  Raadhusets  Opførelse;  Tanken  er  udmærket  og  Arbejdernes 
Stigen  ogsaa  malerisk.  Men  mere  end  Haandværket  og  Menneskenes  Gerning 
har  Naturen  og  da  særlig  Livet  i  Naturen  befrugtet  Raadhusets  Kunstneres 
Tanker.  Dyr  og  Planter,  som  de  ere  og  stiliserede,  live  næsten  overalt  op  i 
Ornamenter  og  Dekoration.  Vi  har  set  Kåhlers  Keramik  med  dens  Hav,  Fisk, 
Maager  og  Krager;  vi  genfinde  de  hvide  Maager  paa  hvid  Bund  paa  et  Trappe¬ 
loft  og  Fiskene,  dygtigt  udskaarne,  paa  en  Bordfod.  Danmark  er  omgivet  af 
Vand,  de  danske  leve  for  en  stor  Del  af  Havet,  og  Kjøbenhavn  ligger  ved  Sundet. 
Det  er  da  naturligt,  at  Havets  Liv  gentager  sig  i  dets  Raadhus. 

Udfra  dette  Syn  blive  ogsaa  de  to  Isbjørne  berettigede,  ja  faa  næsten  Ka¬ 
rakteren  af  en  nødvendig  Dekoration,  hvilke  skille  deres  Silhouet  udfra  Forsidens 
Tagflade,  og  ogsaa  den  anden  Bjørn,  som  i  den  aabne  Gaard,  midt  i  Bindes- 
bølls  Kumme,  rejser  sig  med  aabent  Gab  under  det  kvægende  Vandpladsk.  Og 
paa  Bagfa^aden  vise  to  liggende  Hvalrosser  deres  spidse  Tænder;  tæt  ved  Porten 

med  Havmanden  danner  en  Krabbe  og  en  Søstjerne  Underlag  for  to  Piller;  i 
en  Forstue  breder  en  Frise  sig  med  malede  Søstjerner  og  Tang;  i  Bogsalen 
bære  forgyldte  Blæksprutter  Loftsbjælkerne,  medens  de  holde  Søstjerner  i  deres 
Fangarme.  Havets  Verden  har  erobret  Raadhuset.  Jorden  og  Luftens  Verden 

kæmpe  dog  med  om  Pladsen.  F.  Eks.  den  lille  Dør,  hvor  Hjorten  og  Hinden 

gnave  paa  Træets  Grene,  i  hvilke  Duerne  gynge,  de  Duer,  der  flagre  om  Raad¬ 
huset.  Og  Hjortene  er  de  samme,  der  græsse  saa  talrigt  og  fredeligt  i  de  dej¬ 
lige  Skove  i  Kjøbenhavns  Nærhed,  og  Grenene,  af  hvilke  man  naturligvis  kun 
ser  lidt,  ere  Bøgens,  det  Træ,  der  er  saa  dansk,  som  man  kun  kan  ønske  sig 
det.  Gavlen  over  en  anden  lille  Dør  viser  en  Høne,  som  under  sine  udstrakte 
Vinger  bjærger  en  hel  Række  Kyllinger;  ogsaa  det  har  en  Hentydning  til  den 

stærke  Landbrugsproduktion  i  Danmark.  Jeg  har  allerede  nævnt  den  danske 

Hund;  der  er  to  huggede  paa  Endepillerne  af  Balustraden,  der  afslutter  Terrassen 
foran  Raadhuset;  de  ere  endnu  mere  danske  end  deres  Navn  angiver,  thi  jeg  har 
set,  hvorledes  deres  Snuder  ere  bievne  sorte  af  de  Kærtegn,  de  Forbigaaende 
give  dem,  —  det  er  dog  et  uomstødeligt  Bevis  paa  folkelig  Yndest. 

Der  er  ogsaa  andre  Dyr:  Duer,  som  bære  Hjørnevolutten  i  Smaasøjlers 
Hoveder  med  en  Skarnbasse,  hvis  Følehorn  yndefuldt  ere  bøjede  tilbage  mod 
Søjlehovedets  Dækplade ;  og  istedetfor  disse  paa  et  andet  Søjlehovede  Fugle¬ 
hoveder  og  en  Mus;  i  Lysningen  af  en  rundbuet  Port  er  et  Bas-Relief  med  Aks, 
midt  blandt  hvilke  der  sidder  en  Frø,  en  Mus,  en  Fugl  og  et  Firben.  —  Altsaa, 
ingen  af  de  udenlandske,  ædle  Dyr,  men  almindelige  Skabninger,  de  levende 
Dyr,  der  færdes  paa  dansk  Jord,  og  som  ogsaa  have  deres  naturlige  eller  dekora¬ 
tive  Skønhed. 

Og  saa  Planterne!  Vi  har  set  Træet;  vi  har  set  Munken  midt  mellem  Blom¬ 
sterne  og  saa  nylig  Kornaksene.  Øverst  paa  en  Trappegang  brede  to  mode- 
lerede,  mægtige  Skarntydestængler  sig  overdaadigt.  Vi  finde  som  Maleri  eller  i 
Stuk  paa  Murfladerne  Roser,  Gaaseurt  og  hele  Ranker  af  Løvværk.  Men  intet 
Sted  er  Planteornamentet  maaske  anvendt  med  lykkeligere  Haand  end  i  Søjle¬ 
hovedernes  Udsmykning.  Kunstneren  har  forstaaet  ganske  udmærket  og  saare 
naturligt  at  benytte  saavel  Bregnens  udfoldede  som  dens  sammenrullede  Blade; 
og  han  har  saaledes  i  sine  nærmeste  Omgivelser  foretaget  de  Studier  i  Naturen, 
med  hvilke  han  har  forstaaet  at  frembringe  en  saa  ny  og  saa  fyldig  Virkning. 

Kort  sagt,  mere  end  Nutidslivet,  mere  end  Historie  og  Sagn  er  selve  Na¬ 
turen  blevet  benyttet  til  at  skabe  Raadhuset  et  Smykke,  der  har  et  virkeligt  dansk 
Præg.  Det  er  et  Vidnesbyrd,  som  skal  gives,  og  som  dog  ikke  udelukker  nogen 
Kritik  af  det  samlede  Anlæg  og  af  Udførelsen  i  Enkelthederne;  vi  kan  her  ikke 
komme  mere  ind  derpaa,  end  vi  ere  komne.  Vi  skulde  da  have  bedømt,  ikke 
alene  Nyrops  eget  Værk,  men  ogsaa  en  stor  Mængde  Kunstneres,  hans  Med¬ 
arbejdere,  af  hvilke  vi  allerede  i  det  ovenstaaende  have  nævnt  en  Del.  Det  er 
ikke  det  mindst  beundringsværdige,  at  en  saadan  Skare  udmærkede  Arbejdere 
have  kunnet  arbejde  med  Udbytte  uden  Skade  for  Helheden  paa  et  Værk,  hvis 
Architektur  han  alene  har  skabt,  og  som  er  og  vil  vedblive  at  være  en  af  de 
store  Tilsyneladelser  i  Nutidskunst.« 

BØGER  OG  TIDSSKRIFTER. 


Nogle  Oplysninger  om  Mønsterbeskyttelse  i  Danmark.  Lehmann  &  Ree,  Patent¬ 
bureau.  Et  lille  Skrift,  som  i  let  tilgængelig  Form  giver  Oplysninger  om  Loven 
for  Mønsterbeskyttelse,  der  traadte  i  Kraft  d.  i.  Oktober  1905.  Heftet  — -  som 
paa  Forlangende  udleveres  paa  ovennævnte  Patentbureau  —  er  særdeles  praktisk 
anlagt  og  indeholder  tilsyneladende  særdeles  nyttige  Oplysninger. 


FORSKELLIGT. 


Kammerherre  F.  Meldalhs  Vaabenskjold  er  nu  ophængt  i  Frederiksborg  Slots¬ 
kirkes  Ridderkapel.  Skjoldets  Valgsprog  er  »repos  ailleurs«,  det  er  firdelt  med 
et  Midterfelt,  paa  hvis  blaa  Bund  ses  en  Passer  og  en  Trekant;  i  de  øvrige  Fel¬ 
ter  er  afbildet  Frederiksborg  Slot  paa  Sølvbund,  en  heraldisk  Guldlillie  paa  rød 
Bund,  2  Bier  og  et  Hjul  paa  gylden  Bund  og  paa  et  Felt  delt  i  to  Dele  Mar¬ 
morkirken  paa  blaa  Bund  og  Charlottenborg  paa  Sølvgrund. 

¥ 

Industriforeningens  Generalforsamling  valgte  Fredag  d.  29.  September  Fabrikant 
Carl  Ruben  og  Architekt  Emil  Jørgensen  til  Medlemmer  af  Repræsentantskabet, 
af  hvilket  d’  Hrr.  Direktør  H.  Bing  og  Fabrikejer  Steffensen  vare  udtraadte. 
Repræsentantskabet  valgte  senere  Professor  C.  Nyrop  til  Formand  og  Fabrikant 
R.  Fraenckel  til  Næstformand. 

¥ 

Tegne-  og  Kunstindustriskolen  for  Kvinder  har  udsendt  Beretning  om  sin  Virk¬ 
somhed  i  det  forløbne  30te  Aar;  den  har  været  besøgt  af  138  Elever  i  Dagklas¬ 
serne  og  38  i  Aftenklasserne.  Tilgangen  af  nye  Elever  har  været  44,  hvoraf  en 
fra  Norge,  en  fra  Sverrig  og  to  fra  Rusland.  Foruden  nogle  morsomme  Billed¬ 
gengivelser  af  Eleverne  i  Arbejde  af  forskellig  Art  indeholder  Beretningen  en 
Mængde  Udtalelser  fra  forskellige  Virksomheder,  hvor  Skolens  tidligere  Elever 
have  fundet  Beskæftigelse  baade  ved  Porcellænsmaling  og  Modelering,  ved  Gra¬ 
vering,  Guldsmedderi,  ved  Mønstertegning  for  Vævere  og  for  Broderihandlere, 
ved  Fotografering,  Gobelinsvæveri  og  Guldsyning,  ved  Lærervirksomhed  og  Byg¬ 
ningstegning  o.  s.  v.,  og  fra  Lederne  af  alle  disse  Virksomheder  udtales  det,  at 
man  har  haft  megen  Gavn  og  Glæde  af  denne  Medhjælp.  Det  maa  være  Skolens 
Ledere  en  væsentlig  og  fornøjelig  Støtte  i  deres  Gerning,  saaledes  at  vide  sig  i 
levende,  nyttig  Samvirken  med  selve  de  Industridrivende. 

¥ 

Til  Konkurrencen  om  det  nye  Krematorium  er  indkommet  34  Projekter,  som 
efter  Bedømmelsen  vil  blive  offentlig  udstillede  i  den  fri  Udstillings  Bygning, 
hvorom  der  vil  blive  givet  nærmere  Meddelelse. 

¥ 

Katalog.  Firmaet  Sophus  Berendsen,  Aktieselskab,  har  udsendt  3 die  Udgave 
af  dets  kendte  »Normalalbum«;  denne  Udgave  betegner  en  betydelig  Forbedring 
og  Udvidelse  af  de  tidligere  Udgaver. 

Foruden  Beregning  over  de  sædvanlige  Normalprofiler  af  I-  og  U-Jærn  fin¬ 
des  der  ogsaa  en  fuldstændig  Tabel  over  den  nye  Serie  bredflangede  I-Jærn,  de 
saakaldte  »Differdinger«-Bjælker,  og  dette  Firmas  Album  er  - —  saavidt  vi  ved 
—  det  eneste  danske,  vedrørende  disse  ofte  benyttede  Profiler. 

Stoffet  er  anskueligt  ordnet,  saaledes  er  f.  Eks.  alle  Inertimomenter  og 
Modstandsmomenter,  i  Modsætning  til  i  de  tidligere  Udgaver,  anførte  sammen 
med  og  paa  samme  Side  som  Tabellerne  over  Bæreevnen,  saa  at  man  ikke  be¬ 
høver  at  slaa  op  paa  to  Steder  for  at  faa  Oplysninger  om  det  samme  Profiljærn. 

I  Tabellerne  over  Søjler  findes  ogsaa  de  bredflangede  Bjælker  anførte.  Disse 
frembyder  store  Fordele,  idet  man  uden  Nitning  kan  danne  valsede  Søjler  i  et 
Stykke,  tilstrækkelig  stærke  til  at  bære  selv  meget  betydelige  Belastninger. 

Afsnittet  om  Søjler  sluttes  med  en  Tabel  over  støbte  Underlagsplader,  der 
synes  at  være  meget  praktisk  at  anvende. 

Vi  skal  henlede  Opmærksomheden  paa  en  ny  i  Albumet  indsat,  let  over¬ 
skuelig  Tabel,  hvor  enhver  straks  og  uden  Udregning  kan  finde,  hvilket  Bjælke¬ 
profil  der  skal  anvendes,  naar  Spændvidden  og  Afstanden  mellem  de  enkelte 
Bjælker  er  givet.  Denne  Tabel  vil  være  særlig  nyttig  for  dem,  der  ikke  er 
vant  til  at  tumle  med  Udregninger  af  Staalbjælker,  og  vil  i  det  hele  taget  være 
til  megen  Hjælp,  hvor  man  i  en  Fart  skal  tage  Bestemmelse  om,  hvilke  Bjælker 
man  skal  anvende,  ligesom  Omsætningstabellen  fra  bod  og  lommer  til  Meter 
ogsaa  er  særdeles  nyttig*). 

Vedrørende  de  andre  Profiljærn  bemærkes  Tabellerne  over  Z-Jærnene,  idet 
man  her  har  taget  Hensyn  til  disse  Jærns  Anvendelse  som  Aase  i  Tagkonstruk¬ 
tioner  efter  de  forskellige  Tagheldninger. 

Tabellerne  over  Bølgeblik  har  en  Del  nye  Profiler  med  smaa  Bølger,  og 
Bæreevnen  er  i  Modsætning  til  tidligere  Udgaver  ansat  pr.  Kvadratfod,  saaledes 
at  man  ingen  Beregning  behøver  at  gøre  for  at  finde,  hvilket  Profil  man  skal 
anvende. 

Albumet  slutter  med  en  Række  praktiske  Tabeller  til  Om-  og  Udregning 
af  Metermaal  og  Vægt  etc.,  der  sikkert  vil  blive  til  stor  Nytte. 

Der  er  tilsyneladende  ikke  skyet  noget  Offer,  hverken  med  Hensyn  til  Ar¬ 
bejdet  eller  Udstyrelsen,  for  at  fremstille  en  nyttig  Haandbog  saavel  for  Archi- 
tekter  som  for  Ingeniører  og  for  enhver,  der  har  med  Bygningskonstruktioner 
at  gøre,  hvilket  saa  meget  mere  bør  paaskønnes,  da  Bogen  saaledes  fremtræder 
som  en  virkelig,  sikkert  kærkommen  Haandbog  for  alle,  der  har  med  Beregnin¬ 
ger  af  Jærn  at  gøre. 

*)  »Architekten«  har  i  VI  Aarg.  Pag.  475  en  lignende  Tabel. 

Architektforeningens  Sekretær,  Hr.  Architekt  A.  Lauritzen,  er  fra  den  17.. 
ds.  flyttet  til  Poul  Møllers  Vej  Nr.  7.  Telf.  Godthaab  227  y. 

Architektforeningens  Regler  til  Bestemmelse  af  Architekthonorar  kan  ved 
Indsendelse  af  25  Øre  i  Frimærker  faas  hos  Foreningens  Sekretær. 

Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lvdiche  (Axel  Simmelkiær). 

8.  Aargang  Np  3 


MODERNE  FINSK  ARCHITEKTUR. 


1. 


insk  Kultur  og  Kunst  har  altid  mødt  Interesse  og  Forstaaelse  i  Danmark. 


A  Fra  vor  Ungdom  har  vi  elsket  Runebergs  og  Topelius  Digtninge;  vi  har  i 
en  modnere  Alder  levet  os  ind  i  Tavastst jernas  Finland  og  fundet  hans  Skikkelser 
gengivne  i  Albert  Edelfelts  Malerier. 

Er  vi  end  saaledes  ret  godt  kendt  med  finsk  Litteratur  og  Malerkunst,  kan 
det  samme  ikke  siges  om  finsk  Architektur.  Ikke  alene  af  den  Grund,  at  den 
ikke  er  saa  let  tilgængelig  for  os  som  de  andre  Kunstarter,  men  ogsaa  fordi  den 
først  i  den  sidste  Tid  har  faaet  et  selvstændigt  Præg. 

De  Architekter,  der  virkede  for  et  kvart  Aarhundrede  siden,  havde  saa  godt 
som  alle  faaet  deres  Uddannelse  i  Sverige. 

Det  er  svensk  Architektur,  og  da  især  den  Scholanderske  Skole,  som  præger 
den  finske  Bygningskunst  i  Begyndelsen  af  Firserne  i  forrige  Aarhundrede. 

De  betydeligste  af  de  finske  Architekter  paa  denne  Tid,  Sjostrom  og  Tu. 
Hojer,  havde  begge  faaet  deres  Uddannelse  paa  Akademiet  i  Stockholm.  Noget 
egentligt  svensk  Præg  kan  man  ganske  vist  ikke  sige,  at  deres  Bygningsværker 
har  faaet.  Baade  Sjostrom  og  Hojer  var,  som  de  fleste  andre  europæiske  Archi¬ 
tekter  paa  den  Tid,  universelt  anlagte  og  benyttede  snart  den  ene,  snart  den 
anden  Stilart  til  deres  Arbejder. 

Den  saakaldte  »Højerske  Stil«  er  saaledes  en  vel  gennemført  Blanding  af 
den  romanske,  gotiske  og  florentinske  Stil.  De  fleste  af  dens  Bygninger  kunde 
lige  saa  vel  være  opførte  i  Wien  eller  Berlin ;  ingen  af  dem  har  noget  finsk 
nationalt  Præg. 

Det  samme  gælder  Nystrøms  tidligere  Arbejder.  I  hans  Bygninger  for 
Statsarkivet  og  Stænderhuset  i  Helsingfors  finder  man  saaledes  Motiver  baade  fra 
antik  romersk  Architektur  og  fra  Palladio.  Gripf.nberg,  K.  A.  Wrede  og  S.  A. 
Lindqvist  dyrkede  Rennæssancen,  hos  W.  Aspelin  finder  vi  en  Blanding  af  ro¬ 
manske  og  gotiske  Former,  og  saaledes  er  det  gennemgaaende  hos  alle  Archi¬ 
tekter  til  godt  hen  i  Halvfemserne  i  forrige  Aarhundrede.  Selv  om  der  ogsaa 
nu  og  da  kan  findes  et  Tilløb  til  noget  selvstændigt  hos  en  eller  anden,  saa 
nødes  han  altfor  ofte  til  at  tvinge  og  baste  sin  Kunst  af  de  overleverede  Former, 
der  i  atlfor  mange  Tilfælde  havde  ført  til,  at  Bygningernes  Ydre  slet  ikke  kom 
til  at  svare  til  deres  Indre. 

I  de  sidste  Aar  af  forrige  Aarhundrede  arbejdede  der  sig  imidlertid  en 
anden  Opfattelse  frem.  Man  begyndte  med  at  opstille  den  meget  billige  For¬ 
dring,  at  det  ydre  af  en  Bygning  saavidt  muligt  skulde  være  et  Udtryk  for  det 


FINSKE  PAVILLON 
I  PARIS  I9OO. 

indre.  Indenfor  Architekturen'  var  denne  Fordring  et  af  Trinene  fremad  mod 
Opfyldelsen  af  det  Krav  paa  Sandhed  i  Kunsten,  som  allerede  i  Boerne  havde 
vundet  Herredømmet  indenfor  Litteraturen  og  de  bildende  Kunster  —  først  i 
Maleriet  og  noget  senere  i  Skulpturen.  Realismen  eller  Naturalismen  i  Architek- 

turen  kom  saaledes  ret  sent  til  Finland ,  men  til  Gengæld  saa  meget  stærkere. 
Et  andet  Skridt  henimod  Virkeliggørelsen  af  dette  Krav  paa  Sandhed  var  For¬ 


dring  paa  eller  Ønsket  om,  at  det  naturlige,  det  »ædle«  Materiale  fandt  An¬ 
vendelse  i  Stedet  for  den  megen  Gibs  og  Cement,  som  det  foregaaende  Tidsrum 
havde  anvendt  til  Dekoration  af  Facaderne.  I  Sammenhæng  hermed  staar  endelig 
ogsaa  Forlangendet  om  Enkelthed  i  Formerne,  den  Enkelthed,  som  paa  en  na¬ 
turlig  Maade  muliggjorde  Anvendelse  af  forhaandenværende  nyt  Materiale.  Saa¬ 
ledes  var  i  store  Træk  Programmet,  det  laa  i  Luften,  kom  ad  hundred  Veje, 
men  først  noget  senere  skulde  det  klares  og  forstaaes  i  hele  sin  Rækkevidde. 

Udførelsen  af  de  første  Forsøg  herpaa  skete  i  Finland  gennem  svenske 
Kræfter.  Firmaet  Grahn,  Hede¬ 
man  &  Vasastjerna  havde  faaet 
overdraget  at  give  Tegninger 
til  et  Hus  for  Ejendommen 
Nr.  i  i  Østra  Henriksgatan. 

Paa  denne  Tid,  1896,  havde 
de  imidlertid  optaget  to  Archi- 
tekter  fra  Stockholm,  J.  Setter¬ 
gren  og  K.  Boman,  som  begge 
med  Udmærkelse  havde  gen- 
nemgaaet  Kunstakademiets  Tre- 
aarskursus,  en  Fortsættelse  af 
den  tekniske  Højskoles  Archi- 
tekturafdeling.  Det  blev  Setter¬ 
grens  Opgave  at  komponere 
Facaden  til  det  senere  Argos. 

Han  havde  da  nylig  arbejdet 
hos  en  af  den  svenske  Byg¬ 
ningskunsts  Stormænd,  og  man 
kan  derfor  heller  ikke  undres 
over,  at  han  nu  løste  sin  Op¬ 
gave  under  stærk  Paavirkning 
af  den  Skole,  han  havde  gen- 
nemgaaet,  og  at  Argos’  Hus 
udførtes  i  Frants  den  førstes 
slotslignende  Loirestil  og  blev  en  kendelig  Reminiscens  af  det  Biinsowske  Hus  ved 
Strandvejen  i  Stockholm.  Men  det  havde  ikke  været  alle  givet  med  saa  fin  en 
Kunstforstand  og  saa  godt  at  overføre  disse  for  Finland  fremmede  Enkeltheder, 
dertil  behøvedes  Settergrens  architektoniske  Uddannelse.  En  anden  Grund  til,  at 
dette  Hus  blev  en  Milepæl  i  Udviklingen,  er  den  Omstændighed,  at  der  til  det 
for  første  Gang  blev  anvendt  naturlige  Sten  i  Facaden,  nemlig  Kalksten  fra 
Yxhult  i  Sverige.  En  væsentlig  Fejl  hæfter  imidlertid  ved  denne  Bygning.  Vin¬ 
duerne,  som  her  for  første  Gang  i  et  Købstadshus  paa  en  utvetydig  Maade  retter 
sig  efter  Rummene,  ere  noget  for  store  og  klodsede  i  sine  Flader  til  ikke  at 
virke  forstyrende. 

Et  senere  Arbejde  fra  samme  Hænder  findes  i  Nylandsgade  Nr.  7  med  en 

Blanding  af  Former  fra  Gotiken  og  Renæssancen.  Nogen  større  Betydning  har 
det  iøvrigt  ikke  uden  i  Henseende  til  de  udmærket  fine  Detaljer  i  Kalkstens¬ 
portalerne.  Desto  mere  lægger  man  Mærke  til  det  næste  Arbejde,  Wasa  Bankens 
Hus  fra  1899,  hvoraf  Hovedpartiet,  den  nordre  Halvdel,  helt  er  beklædt  med 
den  smukke  Sandsten  fra  Orsa  og  Resten  med  Lister  og  Vinduesoverliggere  af 
samme  Materiale.  Her  har  Settergren  i  Facaden  skabt  et  Værk  i  historisk  Stil, 
som  giver  Vidnesbyrd  om  et  ikke  sædvanligt  Blik  for  Massefordeling  og  Detail¬ 
udførelse  og  viser,  hvilken  udmærket  Skole,  Settergren  har  gennemgaaet.  Expedi- 
tionssalen  derimod  har  intet  af  Facadens  spansk-venetianske  Stil,  men  er  en  fri 
Komposition  med  prunkende  Detaljer  i  den  sædvanlige  Renæssanse,  ganske  vist 
her  meget  fint  behandlet. 

Af  Arbejder,  hvori  K.  Boman  fik  Lejlighed  til  at  vise  sin  Smag  og  sine 
Evner,  maa  nævnes  Nr.  24  i  Annegatan  og  Nr.  21  i  Boulevardsgatan,  begge 
Huse  opførte  i  en  Slags  Barok.  I  den  sidste  Bygning  har  han  dog  ikke  helt 
ud  været  i  Stand  til  at  tøjle  Masserne. 

Nogle  Aar  efter  indtraadte  den  svenske  Architekt  G.  Lindberg  i  Firmaet,  og 
fra  denne  Tid  stammer  en  hel  Række  betydelige  Privatbygninger,  Fabriker,  For¬ 
retningslokaler  m.  m. 

Af  de  senere  Arbejder  lægger  man  særlig  Mærke  til  Bygning  Nr.  1 3  i 
Boulevardgatan,  Nr.  3  i  Nylandsgatan  og  Nr.  21  i  Michaelgatan ;  den  første  af 
disse  Bygninger  er  et  usædvanligt  »rent«,  enkelt  og  dog  monumentalt  Vaanings- 
hus,  den  anden  er  i  meget  karakteriseret  af  de  samme  Egenskaber  og  delvist 
prydet  af  ædelt  Materiale,  Granit  og  Kobber.  Den  tredje  Bygning,  Fennina,  er 
et  vel  gennemført  Stilprodukt  i  Wienerbarok.  Hvad  den  anden  af  de  .her  nævnte 
Bygninger  angaar,  saa  kan  man  dog  ikke  undgaa  at  lægge  Mærke  til,  at  Archi- 
tekterne  aldeles  ikke  har  taget  Hensyn  til  den  ældre  Del,  det  gamle  Kaleva. 
De  to  Slægtninge  i  samme  Gaard  skille  sig  i  høj  Grad  fra  hinanden,  ikke  alene 
i  Stilen,  hvilket  jo  har  sin  naturlige  og  berettigede  Grund,  men  ogsaa  i  Sammen¬ 
hængen.  Man  kunde  have  ønsket,  at  det  højre  Midterparti  i  den  nye  Bygning 
havde  udstrakt  sig  lige  til  Brandmuren,  for  ikke  at  blotte  en  saadan  Flade,  som 
paa  Grund  af  de  Tidsforhold,  hvorunder  den  byggedes,  ikke  var  beregnet  paa 
at  staa  nøgen  for  alle  Tider.  Et  aldeles  modsat  Forhold  findes  ved  et  af  Fir¬ 
maets  nyeste  Arbejder,  det  endnu  ikke  færdige  Hus  ved  Kasernetorvet,  Norra 
Magasinsgatan  Nr.  7,  som  rejser  sin  Gavlvæg  højt  over  Telegrafvæsenets  Hus 
i  Stedet  for,  at  en  Sammenarbejdning  kunde  have  været  udført  ved  Hjælp  af  et 
tilsluttende  Tag  og  en  mindre  Gavlvæg,  hvad  der  utvivlsomt  ogsaa  vilde  have 
været  til  Fordel,  ikke  alene  for  den  nye  Bygning,  men  ogsaa  for  Helheden  i 
Torvets  Omgivelser,  saa  vidt  en  saadan  er  mulig  nu. 

Egentlig  burde  Opregningen  af  Firmaets  Arbejder  have  været  afbrudt,  for 
at  flere  af  de  seneste  Bygninger  kunde  være  bleven  nævnede.  Disse  ere  næsten 
allesammen  paavirkede  af  en  ny  Strømning  indenfor  den  finske  Architektur,  en 
Fortsættelse  af  den  allerede  nævnte,  ikke  mindre  indgribende  og  ikke  mindre 
betydende  end  denne,  men  hvis  Ophavsmand  maa  søges  paa  et  andet  Felt. 

Ligesom  i  saa  mange  andre  Lande  har  Prisæskningsideen  vundet  megen 
Tilslutning  i  Finland,  og  indrømmes  maa  det,  at  rigtig  fulgt  og  tilpasset,  er  den 
et  ypperligt  Middel  til  at  vinde  de  bedste  Resultater  og  til  at  bringe  Evner 

frem,  som  maaske  ellers  længe  vilde  være  komne  til  at  leve  i  det  skjulte. 
Allerede  1894  havde  Lars  Sonck,  endnu  kun  Polytekniker,  blandt  tyve  pris- 
æskende  erhvervet  første  Præmie  for  Tegning  til  en  ny  Kirke  i  Åbo.  En  anden, 

ganske  vist  paa  Grund  af  Opgavens  Art  betydelig  mindre  Sejr,  skulde  tvende  af 
det  polytekniske  Instituts  Elever  vinde  i  Fællesskab.  Opgaven  gjaldt  Udførelsen 
af  Skitser  til  et  Vaaningshus  paa  Skatudden,  som  ogsaa  senere  blev  udført  efter 
de  noget  ændrede  Tegninger.  Dette  Flus  er  af  megen  Interesse,  paa  Grund  af 
de  mange  nye  Motiver,  det  viser:  foruden  de  frie  Vinduesafstande,  en  Mængde 

smaa  Gavle  og  Taarne,  et  Tag,  der  behandles  som  et  Parti  af  Betydning  (indtil 
da  i  Almindelighed  anderledes,  som  et  nødvendigt  Onde),  endvidere  nye  Former 
for  Vinduesbuer  af  vekslende  Udseende  samt  for  Dekorationen:  indenlandske 
Plantemotiver.  De  tre  Elevprisvindere  var  H.  Gesellius,  A.  Lindgren  og  E.  Saarinen. 

Næppe  var  Bygningen  færdig,  inden  de  vandt  en  ny  Sejr,  som  skulde  være 
af  stor  og  indgribende  Betydning  og  blive,  kan  man  sige,  en  evropæisk,  ja  kanske 
en  Verdenstriumf  for  den  finske  Architektur.  Det  var  i  Prisæskningen  om  den 

finske  Pavillon  i  Paris 
1900.  Denne  er  mer 
end  en  Gang  i  de 
udenlandske  Kunsttids  - 
skrifter  betegnet  som 
et  af  Udstillingens 
aller  interessanteste 
Værker  i  l’ art  nouveau 
og  er  velbekendt  for 
alle.  De  betydnings- 
fuldeste  Træk  i  og 
ved  dette  Værk  var 
en  yderligere  Udvik¬ 
ling  i  Anvendelsen  af 
indenlandske  Plante- 
og  Dyremotiver  i  De¬ 
korationen,  men  frem¬ 
for  alt  et  første  For¬ 
søg  paa  at  benytte 
og  værdsætte  i  Ar- 
chitekturen  det  lidet 
nationale,  Finland  ejer 
af  Bygningsformer, 
fornemmeligst  i  de 
gamle  tunge  Graa- 
stenskirker,  men  her 
omsat  i  elegant,  le¬ 
gende  let  Kunst. 

Deres  næste  Arbejde,  Fabiansgatan  Nr.  17  (1901)  skulde  dog  have  lidet 
eller  intet  fælles  med  en  Nationalisme,  som  kunde  spores  tilbage  til  Middel¬ 
alderen;  snarere  finder  man  i  det  store  og  hele  deri  mange  Fællestræk  med  den 
nuværende  angelsachsiske  Architektur,  selv  om  der  ogsaa  paa  den  anden  Side 
findes  Enkeltheder  —  f.  Eks.  en  Del  meget  elegante  Vinduesindfatninger  i  øverste 
Etage  — ,  som  ikke  kan  findes  andet  Steds. 

Men  det  er  hele  Opfattelsen  af  et  Beboelseshus’  Karakter  (mærk  vel  et  Lejehus), 
som  er  denne  Bygnings  Særmærke.  Man  er  kommen  paa  det  rene  med,  at  Tiden 
ikke  mere  kunde  lade  sig  nøje  med  at  efterabe  og  tillempe  paa  vore  borgerlige  Vaa- 
ningshuse  den  pompøse  Palads-  eller  Slotsarchitektur  fra  fremfarne  Dage  og  fremmede 
Lande.  En  Forenkling  af  Facaden  var  saaledes  nødvendig  for  at  kunne  særtegne 


HUS  I  HELSINGFORS, 
ELISABETSGATAN  1 6. 

denne  Karakter  af  Borgerlighed  paa  udtryksfuld  Maade.  Det  mest  betegnende 
for  disse  nye  Bygninger  er  derfor  de  bare  Vægflader  uden  Lister.  Saaledes  og- 
saa  her,  naar  man  ser  bort  fra  en  Gesims  over  øverste  Etages  Vinduer.  I 
Stedet  for  fremhæves  en  vertikal  Fordeling  ved  Hjælp  af  flere  Karnaper.  Vin¬ 
duernes  Form  er  afvexlende.  Trods  det  livlige  Billede,  som  bliver  en  Følge 
heraf,  virker  Bygningen  dog  slet  ikke  uroligt.  Alt  er  afvejet  med  det  kunstfor¬ 
standigt  prøvende  Øje,  og  hvor  let  det  hele  end  synes  at  være  gjort,  hører  det 
dog  til  det  Omraade  af  Architekturen,  hvor  den  personlige  Evne  betyder  alt, 
Skablonen  lidet  eller  intet.  Det  er  denne  Bygningsstil,  som  synes  at  danne  den 
første  Impuls  til  de  senere  af  Firmaet  Grahn,  Hedeman  &  Wasastjernas  og  G.  A. 
Lindbergs  allerede  nævnte  Arbejder,  i  hvilke  de  siden  have  gjort  nye  personlige 
Indsatser,  saasom  f.  Eks.  med  Modelleringerne  i  haandgjort  Puds  paa  Facaderne 
St.  Robertsgatan  8  og  Annegatan  7  m.  fl. 

Pohjolas  Hus  paa  Alexandersgatan  —  af  Gesellius,  Lindgren  og  Saarinen  (Pla¬ 
nerne  af  Ines  og  E.  A.  Iornvall)  —  er  fra  samme  Aar  som  Fabiansgatan  Nr.  17. 
Omend  Ornamentiken,  paa  en  to  tre  Undtagelsestilfælde  nær,  er  banlyst  i  de  andre 
Bygninger,  indtager  den  derimod  en  højst  fremtrædende  Plads  i  Pohjolas  Hus.  For 
første  Gang  ved  et  Arbejde  i  Finland  synes  man  at  kunne  tale  om  en  indenlandsk 
Ornamentik  eller  i  det  mindste  om  Begyndelsen  til  noget  virkelig  nyt  —  som 
vi  skulle  se  udvikles  længere  frem.  Det  er  i  Særdeleshed  Granen,  Fyrren  og 
Fngelsøden  som  have  afgivet  Motiverne  fra  Planteverdenen;  fra  Dyreverdenen 
er  det  Bjørnen,  Ulven,  Ræven  og  Egernet.  Og  være  det  sagt  straks,  Archi- 
tekterne  har  sat  sig  som  Formaal  at  bringe  Stil,  Rytme  og  Symmetri  ind  i  det 
hele.  En  Aarsag ,  der  i  høj  Grad  bidrager  til  Facadens  Værdi,  er  det  smukke 
ægte  Materiale,  den  finske  Klæbersten,  der  er  anvendt.  De  Urtidsmennesker, 
som  her  og  der  møder  ens  Blik,  maa  imidlertid  i  deres  vidunderlige  Grimhed 
foi kastes  som  ikke  havende  noget  med  Kunst  at  skafle  —  i  den  Forstand,  som 
Kunst  i  et  Bygningsværk  burde  tages  for  at  blive  folkelig. 

Det  næste  Arbejde  er  Olofsborg  paa  Skatudden,  ved  Navnet  vel  betegnende 
Alten  af  sit  yrdre.  Det  er  i  Enkelthed  nærmest  ligt  Huset  i  Fabiansgatan  17, 
ja  det  overgaar  det  i  denne  Henseende  og  virker  mere  middelalderligt  gennem 
s*ne  tunge  Former.  Her  er  alting  nyt  og  »eget«,  i  og  med  dette  Hus  kunde 
man  begynde  at  regne  med  en  finsk  Stil  i  Puds.  Indførelsen  af  Tegltag  er  i 
det  hele  en  Erstatning  for,  hvad  Facaden  savner  i  Udstyrelse,  og  den  røde  Farve 
virker  som  en  udmærket  Afbrydelse  paa  de  simple  ensfarvede  Mure. 

Eols  Hus  er  i  nært  Slægtskab  med  Olofsborg,  men  det  er  rigere,  livligere 
og  maaske  Firmaets  smukkeste  Hus  i  Puds.  I  Sammenhæng  med  disse  Byg¬ 
ninger  er  der  Grund  til  at  nævne  den  Omformning  af  Planen,  som  er  gaaet  for 
sig  siden  den  Tid,  da  de  to  Hjertemure  linieredes  igennem  hele  Huset,  inde- 
sluttende  Tamburer,  Bade-,  Serverings-  og  Toiletteværelser. 


FORSKELLIGT. 

Folke-  og  Sportsparken  paa  Kjøbenhavns  Falieder.  Fristen  for  Konkurrencen 
angaaende  Fælledparken  (se  herom  Aarg.  VII,  Pag.  12  og  345)  udløb  den  2. 

Oktober,  til  hvilken  Tid  der  var  indsendt  21  Projekter;  disse  vil  blive  udstillede, 
efter  at  Bedømmelsen  er  falden. 


CHRISTIANSBORGS  GENOPFØRELSE. 

(nogle  bemærkninger.) 

Vi  har  modtaget  nedenstaaende  Skrivelse: 
illad  mig  et  Par  Bemærkninger. 

Det  turde  være  en  stor  Misforstaaelse,  at  Gisninger  angaaende  en  Persons 
Handlinger,  lagte  til  Grund  for  Sigtelser,  er  upassende  eller  utilladelige.  Der 
gives  Tilfælde,  hvor  Beviser  er  umulige  at  føre;  men  Anklagede  kan  godt  døm¬ 
mes  paa  Indicier.  Det  bliver  hans  Sag  at  afkræfte  Sigtelserne,  naar  disse  frem¬ 
føres  af  navngiven  Mand. 

Al  Kryben  om  i  Mørke,  bl.  a.  Benyttelse  af  Anonymitet,  finder  jeg  util¬ 
ladelig.  Jeg  kæmper  for  Offentlighed ;  den  kan  alle  hæderlige  Folk  staa  sig  ved. 

Theodor  Bierfreund. 

*  * 

* 

Redaktionen  skal  hertil  bemærke: 

Dr.  Bierfreund  har  ikke  læst  vore  Ord  rigtigt  om  hans  Piece  »det  danske 
Slot«;  det  var  kun  hans  Brug  af  »Gisninger«,  vi  betegnede  som  upassende; 
Ordet  »utilladelig«  heftede  vi  til  noget  ganske  andet  i  hans  Angreb. 

Dr.  B.  er  endvidere  juridisk  vildfarende,  forsaavidt  han  •  forveksler  Begrebet 
Gisninger  med  Indicier;  paa  Gisninger  kan  ingen  dømmes,  og  det  er  Gisningerne 
i  hans  Indlæg,  vi  anholdt.  Endelig  maa  han  da  vide,  at  Bevisbyrden  altid  hviler 
paa  Anklageren. 

Forsaavidt  hans  Ord  om  »Anonymiteten«  sigter  til,  at  der  ingen  Signatur 
fandtes  under  vor  Anmeldelse  af  hans  Piece  —  og  hvad  skulde  de  ellers  sigte 
til  — ,  er  han  vel  ikke  uvidende  om,  at  enhver  Artikel  i  »Architekten«,  der  ikke 
bærer  Navn  eller  Mærke,  skyldes  Redaktionen,  hvis  Navn  altid  findes  paa  Bla¬ 
dets  Bagside.  _ 


FORENINGSMEDDELELSER. 

Den  aarlige  Generalforsamling  afholdes  Tirsdag  den  28. 
November  1905. 

Skriftlig  Meddelelse  til  Bestyrelsen  om  Forslag,  der 
ønskes  behandlede  paa  Generalforsamlingen,  maa  indsendes 
til  Formanden  senest  den  14.  November,  hvorefter  Dags¬ 
orden  m.  m.  vil  blive  bekendtgjort. 

E.  B.  O. 

Lauritzen, 


Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSKN , 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


Til  Rigsdagen. 

Torsdag  den  19.  ds.  afholdtes  et  Møde  i  Akademisk  Architektforening, 
der  var  sammenkaldt  paa  Forlangende  af  5  Medlemmer,  nemlig  Archi- 
tekterne  Professor  V.  Klein,  Emil  Jørgensen,  konstitueret  Stadsarchitekt 
H.  Wright,  Bygningsinspektør  Carl  Thonning  og  Borgerrepræsentant 
Eugen  Jørgensen. 

Dagsordenen  lød  paa:  »Drøftelse  af  Spørgsmaalet  Christiansborgs  Gen¬ 
opførelse,  eventuelt  Forslag  om  en  Henvendelse  til  Regering  og  Rigsdag.« 

Forslagsstillerne  fremlagde  en  Række  Forslag  til  Udtalelser,  som  nær¬ 
mere  skulde  belyse  det,  der  var  vedtaget  paa  Mødet  den  1.  Maj  dette  Aar 
og  meddelt  H.  E.  Ministeren  for  offentlige  Arbejder  ved  den  Skrivelse  af 
4.  Maj,  som  nu  formentlig  er  fremlagt  i  Rigsdagen. 

Ved  den  paafølgende  Diskussion  viste  der  sig  imidlertid  en  afgjort 
Stemning  for,  at  man  ikke  skulde  indlade  sig  paa  Enkeltheder;  man  ved¬ 
tog  derpaa  følgende: 

I.  Akademisk  Architektforening  fastholder  fremdeles  det  Syn  paa  Chri- 
stiansboigsagen,  der  laa  til  Grund  for  den  paa  Foreningens  Møde  den  1. 
Maj  dette  Aar  vedtagne  Skrivelse  til  Ministeren  for  offentlige  Arbejder. 
(Dette  vedtoges  med  70  St.  mod  4.) 

II.  Architektforeningen  opfordrer  Rigsdagen  til  paa  et  friere  Grundlag 
at  søge  tilvejebragt  nye  Løsninger  til  Konge-  og  Folke-Repræsentations- 
bygninger  paa  Slotsholmen  samt  et  Forslag  til  en  samlet  Ordning  af  Be¬ 
byggelsesforholdene  sammesteds.  Angaaende  Maaden,  hvorpaa  der  skal  til¬ 
vejebringes  nye  Projekter,  skulle  vi  foreløbig  ikke  udtale  os,  da  det  maa 
fremgaa  af  Sagens  videre  Udvikling.  (Dette  vedtoges  med  78  St.  mod  ingen.) 

Disse  Udtalelser  anbefales  i  Ærbødighed  til  Rigsdagens  velvillige  Over¬ 
vejelse. 

Kjøbenhavn,  den  23.  Oktober  1903. 

Paa  Akademisk  Architektforenings  Vegne 

A.  Clemmensen, 

f.  T.  Formand. 

A.  S.  Lauritzen. 


KJØBENHAVN 

DEN  28.  OKTOBER  1905 

8.  Aargang  N°  4 

HOLMEGAARD. 

Af  Chr.  Axel  Jensen. 

(Foredrag  paa  Oldskriftselskabets  Udflugt  25.  Juni  1905.) 


Første  Gang,  Holmegaard  ved  Næstved  nævnes  i  Historien,  er  paa  Dronning 
Margretes  Tid ;  1402  tilhørte  den  en  Adelsmand  af  Slægten  Griis.  Da  denne 
Æt  et  Aarhundrede  senere  uddøde,  deltes  Gaarden,  som  det  saa  ofte  skete  i  Da¬ 
tiden.  Den  ene  Part  solgtes  fra  Ejer  til  Ejer  og  tilhørte  en  Tid  Peder  Oxe. 
Den  anden  Part  tilfaldt  Daaerne  til  Ravnstrup  og  arvedes  i  lige  Linje  fra  Fader 


HOLMEGAARD,  SET  FRA  SYDVEST. 

til  Søn,  Klaus  Olufsen,  Oluf  Klausen  og  Klaus  Olufsen.  Den  sidste  Klaus  Daa 
samlede  paa  ny  hele  Gaarden,  idet  han  1625  tilkøbte  sig  den  Part,  der  havde 
været  paa  fremmede  Hænder.  Han  er  en  interessant  Type  paa  en  af  Kristian  IV’s 
Herremænd.  I  Familiens  gamle  Sognekirke,  Herlufmagle,  hvor  han  rejste  sig  et 
pragtfuldt  Marmormindesmærke  med  sine  og  sine  to  Fruers  adelige  Aneskjolde 
—  ialt  48  —  findes  et  karakteristisk  Billede  af  den  ærlige  og  velbyrdige  Mand, 
klædt  i  stiveste  Stads ;  paa  den  sølvgallonerede,  sorte  Fløjelsdragt  hænger  Elefant¬ 
ordenens  gyldne  Kæde,  og  det  brøsige  Ansigt  med  de  optrukne  Bryn,  den  ryn¬ 
kede  Pande,  de  smaa,  stikkende  Øjne  og  den  store  Næse  indfattes  af  den  bøl¬ 
gende,  kniplingsbesatte  Pibekrave.  Ubetinget  behagelig  ser  han  ikke  ud;  man 
kommer  til  at  tænke  paa,  at  han  etsteds  kaldes  »en  drabelig  Herre«.  Saa  »rid- 

derlig,  mandelig  og  dapper«,  som  Gravskriften  priser  ham,  kan  han  dog  ikke 
siges  at  have  været.  Vel  tjente  han,  efter  at  have  rejst  i  Udlandet  og  efter  at  have 
været  Kongens  Hofsinde,  med  Hæder  i  Kalmarkrigen,  men  da  han  senere,  som 
Rigsraad,  kom  med  i  Trediveaarskrigen,  maatte  han  paa  Grund  af  Sygdom  og 
Svagelighed  drage  hjem  allerede  i  det  første  Krigsaar,  og  med  hans  Udnævnelse 
til  Rigsadmiral  forholder  det  sig  meget  ejendommeligt.  Selv  om  Datiden  ingen¬ 
lunde  krævede  sømandsmæssig  Uddannelse  af  Overadmiralerne,  ser  det  næsten  ud 
som  en  Straf,  at  Kristian  IV.  1630  valgte  ham,  der  aldrig  havde  prøvet 
Søen,  til  Fører  for  den  Flaade,  der  blev  udsendt  mod  Hamburg;  netop  han 
havde  været  med  blandt  de  Rigs- 
raader,  som  fraraadede  Striden 
med  den  tyske  Rigsstad.  Kano¬ 
naden  paa  Elben  blev  ikke  et 
Nederlag  for  de  danske  Vaaben ; 
men  Kongen  bebrejdede  ham  hans 
Vankelmodighed  under  Slaget. 

Til  aabent  Brud  kom  det  dog 
ikke,  Klaus  Daa  var  senere  ude 
i  diplomatisk  Sendefærd,  og  sine 
sidste  Aar  levede  han  ret  roligt 
paa  sine  mange  store  Ejendomme; 
foruden  Holmegaard  og  Ravnstrup 
ejede  han  Borreby  paa  Sjælland, 

Fraugdegaard  paa  Fyen  og  Bonde- 
rup  (nu  Lerkenfeldt)  i  Jylland. 

De  store  Ulykker,  den  gamle 
Adels  Fald,  ramte  først  hans  Søn¬ 
ner.  Gud  kaldte  ham,  siger  Grav¬ 
skriften,  fra  denne  elendige  Verden 
Anno  1641,  og  Gaardene  fordeltes 
mellem  hans  Børn.  Holmegaards 
nye  Ejer  blev  Oluf  Daa,  der  var 
endnu  mere  adelsstolt  end  Faderen. 

»Han  har  altid  været  noget  ilde 
forvaret  i  Hovedet«,  skriver  en  Samtidig  om  ham.  Ved  personligt  Venskab  og 
indviklede  Pengeforhold  var  han  knyttet  til  Corfits  Ulfeldt,  og  han  kom  til  at 
dele  hans  Skæbne;  ved  Rigshofmesterens  Fald  1651  mistede  ogsaa  han  sit  Rente- 
mesterembede.  Senere,  da  han  var  bleven  dømt  af  selve  Rigsraadet  for  at  have 
betalt  sin  Gæld  til  Landsforræderen  og  opfordret  andre  til  at  gøre  det  samme, 
vovede  han  at  skrive  til  Kongen:  »Tag  Dig  iagt,  Perikles,  du  hersker  over  frie 
Folk  og  har  at  gøre  med  Atheniensere«.  Den  Slags  Ytringer  var  farlige  i  Ene¬ 
vældens  Dæmringstid.  Oluf  Daa  maatte  forlade  Landet  og  var  og  blev  en  ruine¬ 
ret  Mand.  Da  Corfits  Ulfeldt  ved  Roskildefreden  tiltvang  sig  Frederik  III’s  Til¬ 
givelse  og  en  kort  Tid  vendte  tilbage  til  Danmark,  glemte  han  sin  trofaste  Ven, 
og  selv  om  Oluf  senere  paany  kom  hjem,  benyttede  Kronen  sig  af  hans  slette 
Pengeforhold.  1664  maatte  han  gaa  ind  paa  et  Mageskifte,  hvorved  han  afstod 

EFTER  EN  TEGNING  AF 
ARCH1TEKT  V.  SANDER. 


HOLMEGAARD. 

DEN  NORDRE  HEMMELIGHED 


Holmegaard  og  fik  Hevring- 
holm,  som  var  »hjemfalden 
Kongen  efter  Kaj,  kaldes 
Lykke«,  samt  Afkald  paa 
en  Pengesum,  han  skyldte 
Kongen,  Han  klagede  sig 
ynkelig,  fremhævede,  at 
Holmegaard  var  hans  Fæ- 
drenegaard,  og  at  dens  Jor¬ 
der  var  meget  bedre  end 
Hevringholms ,  hvor  det 
ikke  kunde  saas  Korn  uden 
Gødning,  »hvilket  er  en 
stor  Incommoditet«.  Hans 
Sønner,  hvis  Udenlandsrejser 
havde  kostet  ham  store 
Pengesummer,  lønnede  ham 
med  at  kræve  Hevringholm 
udlagt  som  Mødrenearv. 
De  tilstod  ham  blot  frit 
Ophold  paa  Gaarden,  men 
da  de  solgte  den,  faldt  den¬ 
ne  Indrømmelse  bort.  Om 
hans  sidste  Aar  ved  man 
intet.  Hans  Skæbne  har 
sikkert  været  lige  saa  trist 
som  Broderens,  Valdemar 
Daa  til  Borreby,  Alkemisten 
og  Guldmageren,  hvis  Navn 
Enhver  kender  fra  H.  C.  An¬ 
dersens  /Eventyr. 

Med  Kronens  Over¬ 
tagelse  af  Holmegaard  maa 
jeg  slutte  denne  korte  Skil¬ 
dring  af  dens  Ejere,  og  jeg¬ 
skal  ikke  trætte  med  en 
Opregning  af  dens  Besid- 
dern  i  18.  Aarh.  —  fra  Otto 
Krabbe,  hvem  Kong  Frede¬ 
rik  III.  skænkede  Gaarden, 
og  indtil  den  første  Ejer  af 
den  grevelige  Danneskjold- 
Samsøeske  Slægt,  der  er¬ 
hvervede  den  netop  i  Aaret 
1800.  Thi  det  er  kun 
Daaerne,  der  har  spillet  en 


Rolle  for  Gaardens  Bygningshistorie.  Vel  er  det  sagt,  at  Peder  Oxe  har  lagt 
Grundvolden,  men  det  er  kun  en  Gætning  uden  Rod  i  Virkeligheden.  Der  findes 
ikke  Spor  af  ældre  Bygninger,  og  at  de  senere  Ejere  ikke  engang  har  bygget 
saa  meget  op,  som  de  har  revet  ned,  fremgaar  klart  af  en  Synsforretning  fra 
1663  (i  Rigsarkivet). 

Efter  kgl.  Ordre  til  at  besigtige  og  taxere  Holmegaards  Bygninger  (af  18.  Septbr. 
1663)  har  vi  undertegnede  besigtiget  Bygningen  og  den  befundet  som  følger: 

Først  bestaar  Borgegaarden  af  trende  Huse,  med  Grave  omkring,  mellem  Stænger 
opmuret,  hvoraf  det  ene  største  Hus  er  to  Loft  højt.  ført  op  paa  en  god,  høj  Grundvold 
af  huggen  Kampesten,  og  vel  vedligeholden,  til  hvilket  er  bygget  et  Taarn,  som  de 
Svenske  har  taget  Kobberet  af,  og  igen  er  repareret  med  Deller,  hvorudi  er  en  Vindel¬ 
trappe  til  de  øverste  Værelser  oven  paa,  hvilke  bestaar  udi  en  Sal  eller  Fruerstue,  samt 
fire  gode  Kamre,  smukt  inden  udi  panelede  og  udstafferede;  neden  i  samme  Hus  er 
ogsaa  smukke  Kamre  og  under  skønne  Jordkældere  langs  igennem. 

Det  andet  Hus  udi  »Borgergaarden«  er  et  Loft  højt,  og  vel  ved  Magt,  undtagen  en 
Del  af  Grundvolden  paa  den  ene  Ende  nylig  er  udfalden,  som  med  ringe  Omkostning 
kan  igen  forfærdiges;  derudi  er  Fadebur,  Køkken,  Bryggerset,  Mælkekammeret  og  »anden 
fornøden  Værelser«. 

Udi  det  tredje  Hus  er  Smedje  og  »anden  fornøden  Værelser«  til  Folkene,  ogsaa  vel 
vedligeholden,  undtagen  hvis  Brøstfældighed,  som  kan  findes  paa  Vinduerne. 

Ladegaarden  bestaar  af  fire  store  Huse,  hvoraf  de  tre  er  murede  mellem  Stænger, 
nemlig  Laden,  et  skønt  Fæhus  til  ungefær  200  Øxen,  og  Stalden;  det  fjerde  Hus  har 
Oluf  Daa  ladet  opmure  af  huggen  Kampesten,  hvorudi  er  Fæhus,  Vognhus  og  Folehus; 
alle  forskrevne  Huse  er  vel  vedligeholdne  paa  Tag  og  Tømmer,  uden  og  inden. 

Efter  saadan  Bygningens  forefundne  Beskaffenhed,  hvilken,  saasom  den  ej  alminde- 
ligen  plejer  at  taxeres  saa  højt  udi  Køb  og  Salg,  som  den  udi  Begyndelsen  kan  have 
kostet,  saa  synes  os,  at  denne  udi  ringeste  til  Ejendoms  Afstaaelse,  kan  agtes  og  være 
værd,  halvtredje  Tusind  Rigsdaler,  foruden  Urtehaven  og  Abildhaven,  med  hvis  derpaa 
kan  være  anvendt. 

At  vi  saaledes  Hans  Kongelig  Maj.’s  Befaling  udi  al  Underdanighed  har  efterkommet, 
bekender  vi  underskrevne.  Ex  Holmegaard  d.  1.  Oktober  1663. 

OLUFF  ROSENKRAN DZ  JURGF.N  REEDTZ 

m.  m.  pp.  m.pp. 

Besøger  man  Gaarden,  genkender  man  straks  de  fleste  af  disse  Bygninger; 
den  fast  tømrede  Lade  med  det  vældige  Fyrretræs  Tagværk  er  næppe  forandret 
synderligt,  og  endnu  staar  en  Kampestens  Mur  af  Oluf  Daas  Fæhus,  med  han 
og  hans  Hustrus  Navne  og  Rester  af  Aarstallet  1645,  alt  i  Jernankre,  selv  om 
det  er  noget  omdannet  af  Otto  Krabbe,  hvis  Navnetræk  bl.  a.  ses  i  Vindfløjen. 
I  Hovedbygningens  nuværende  Sidefløje  staar  Rester  af  de  ældre  Enetages  Byg¬ 
ninger,  og  den  vestlige  Fløj,  Hovedfløjen,  har  vel  mistet  sit  Trappetaarn,  som 
ingen  af  de  gængse  Beskrivelser  af  Gaarden  har  vidst  det  ringeste  om,  men  findes 
ellers  i  de  væsentligste  Hovedtræk  i  samme  ydre  Stand,  som  dengang  Bygherren 
og  hans  Frue  satte  deres  Vaabenmærker  over  Porten  sammen  med  Indskriften: 
HER  •  CLAVS  •  DAA  •  TIL  •  RAFN STROP  •  MED  •  SIN  •  KIERE  •  FRVE 
FRV  •  INGEBORG  •  PARSBERG  •  LODE  •  DETTE  •  HVS  •  OPSETTE 
DER  •  MAND  •  SKREF  EFTER  •  GVDS  •  BYRD 

ANNO  1635. 

Holmegaard  er  den  eneste  Herregaard  herhjemme,  som  forener  de  to  Sær¬ 
egenheder,  at  Fundamentet  hæver  sig  lige  op  af  Graven,  og  at  dens  Vægge  dog 
kun  er  af  Bindingsværk. 

Selv  enkeltvis  taget  er  disse  Ejendommeligheder  ikke  almindelige.  At  Graven 
gaar  lige  ind  til  Murfoden,  findes  kun  ved  enkelte  Slotte  og  stærkt  befæstede 
Herregaarde,  f.  Eks.  Egeskov.  Naar  Egeskov  er  anlagt  ude  i  en  Sø,  har  det 
sikkert  fortifikatorisk  Betydning.  Her  paa  Holmegaard  er  Byggemaaden  blot  tra¬ 
ditionel,  uden  Betydning  for  Gaardens  Forsvar.  Over  den  faste  Kampestensfod 
er  der  ikke  et  eneste  Skydeskaar  og  ingen  Hjørnetaarne  (thi  de  to  Udbygninger 
paa  Gavlene  har  en  meget  prosaisk  Bestemmelse;  de  er,  hvad  Datiden  kaldte 
Hemmeligheder,  og  de  har  da  ogsaa  i  Mands  Minde  været  brugte  som  Retirader). 
Mod  Kugler  og  Krudt  er  der  ingen  Modstandskraft  i  de  tynde  Bindingsværks¬ 
vægge.  Ogsaa  Brugen  af  Bindingsværkskonstruktionen  beror  sikkert  paa  ældre  Tradi¬ 
tion.  De  store  Renæssance-Herregaarde,  der  er  byggede  af  Bindingsværk,  er  snart 
talte.  Der  er  Lynderupgaard  og  Høgholt  i  Jylland,  Rudbjerggaard  paa  Lolland, 
den  nu  ombyggede  Rygaard  paa  Sjælland,  og  selve  Klaus  Daaes  fynske  Gaard, 
Fraugdegaard  (bygget  1588  af  hans  Fader  Oluf  Daa).  Bindingsværket  hørte  ikke 
ret  hjemme  paa  Datidens  Herresæder.  Derimod  er  der  mange  Vidnesbyrd  om, 
alderens  Adelsmænd  holdt  Bindingsværket  højt  i  Ære.*)  Betegnende  er  i  den 
Henseende  et  Par  Steder  i  Folkeviserne.  I  Sangen  om  Ridder  Stigs  pragtfulde 
Bryllup  skildres  et  bantasislot,  hvor  Portene  var  hængt  i  Sølv  og  spændt  sammen 
med  Roser,  hvor  Gulvet  var  strøet  med  Blomster  og  Bænkene  sat  med  høviske 
Møer,  og  hvor 

»Stolperne  var  af  det  røde  Rav 

og  Bjælkerne  udskaarne  i  forgyldene  Bogstav.« 

En  saadan  Fantasi,  der  ikke  taler  om  Marmor  eller  kostbare  Stene,  men  om 
Stolper  og  Bjælker,  viser,  hvor  almindeligt  Bindingsværket  maa  have  været. 
Virkeligheden  var  naturligvis  ikke  saa  pragtfuld,  og  selv  om  man  nyttede  det 
solide  Egetræ,  er  der  dog  ikke  bevaret  en  eneste  middelalderlig  Bindingsværks¬ 
bygning  herhjemme.  Aarsagen  til  Ødelæggelsen  er  rimeligvis  den,  at  man  stak 
Stolperne  ned  i  Jorden  uden  Grundsten ;  men  sikkert  er  det  i  al  Fald,  at  vort 
ældste  nøjagtigt  daterede  Bindingsværkshus  stammer  fra  Kristian  III’s  Tid,  nemlig 
Ejler  Rønnovs  Gaard  i  Odense  (bygget  1 547)-  Denne  er,  som  alle  ældre  danske 
Købstadshuse,  bygget  paa  en  ejendommelig  Maade.  Kun  Forsiden,  ud  til  Gaden, 
har  Stokværksfremspring  og  Knægte ;  Gaardsiden  derimod  har  saa  lange  Stolper, 
at  de  naar  gennem  begge  Stokværk.  Det  vilde  føre  for  vidt  her  at  forklare 
denne  mærkelige  Bygningsskik.  Jeg  nævner  det  blot  for  at  fremhæve,  at  Holme¬ 
gaard  i  saa  Henseende  skiller  sig  baade  fra  ældre  og  yngre  Købstadshuse,  idet 
Hovedfløjen  ikke  blot  har  Fremspring  mod  Vest,  men  ogsaa  mod  Øst,  ind  til 
Gaarden.  Der  er  sikkert  i  dette  Forsøg  paa  at  give  Bygningen  Facade  til  begge 
Sider  noget  herregaardsmæssigt.  Men  ellers  ligner  Bindingsmaaden  den,  der  var 
almindelig  i  de  sjællandske  Købstæder.  Som  saa  ofte  i  Bygninger  fra  Kristian  IV’s 
Tid  er  kun  Stolperne  og  de  mindre  Tømmerstykker  af  Eg,  Remme  og  Bjælker 
derimod  af  Fyr.  Snitværket  paa  Knægtene  minder  stærkt  om  det,  der  findes 
paa  samtidige  Huse  i  Køge.  Der  er  dog  endnu  en  Ting  at  gøre  opmærksom 
paa,  og  det  er,  at  Loftsbjælkerne  i  øvre  Stokværk  ligesom  de  smaa  Stikbjælker 
i  Gavlene  vel  springe  ud  over  Murflugten,  men  dog  ikke  er  afbundne  med 


*)  Sammenlign:  Fra  Arkiv  og  Museum  I  S.  207  f. 

Knægte.  Det  er  et  Vidnesbyrd  om,  at  Holmegaard  er  bygget  paa  en  Tid,  da 
Bindingsværket  begyndte  at  komme  i  Forfald.  Utvivlsomt  er  det  en  mere  prak¬ 
tisk  Byggemaade  end  den  gamle,  men  den  fjærner  netop  de  Led,  man  fra  gammel 
Tid  især  havde  smykket  med  Snitværk.  I  sine  Konsekvenser  førte  det  til,  at 
Bindingsværksbygningerne  blev  nøgne  og  bare  —  saaledes  som  de  delvis  om¬ 
byggede  Sidefløje  her  paa  Gaarden. 

Som  en  Slags  Erstatning  for  Snitværket  synes  man  i  Bindingsværksbygnin¬ 
gernes  sidste  Glansperiode  at  have  kælet  for  Murtavlene,  at  have  lagt  Murstenene 
i  sirlige  Mønstre.  Det  er  netop  Tilfældet  her  paa  Holmegaard.  Man  ser  det 
paa  de  Steder,  hvor  den  gamle  Udmuring  er  bedst  bevaret,  bag  Sidefløjene,  i 
Portvæggene  og  paa  Nordgavlen,  og  skønt  der  saaledes  kun  er  bevaret  lidt,  er  der 
dog  et  Utal  af  morsomme  Mønstre;  det  ejendommeligste  findes  paa  den  nordre 
Hemmelighed,  hvor  der  i  et  Tavl  er  indlagt  en  Vejrmølle.  Holmegaard  maa 
have  set  ret  underlig  ud  i  den  Dragt,  thi  hvor  stor  Omhu  man  end  har  vist 
ved  Mønstermuringen,  hvor  fint  og  omhyggeligt  Fugerne  er  behandlede,  lader 
det  sig  dog  ikke  nægte,  at  nogle  Tavl  er  af  røde,  andre  af  gule  Sten  —  uden 
at  det  nu  er  muligt  at  opdage  noget  egentligt  System  i  Fordelingen.  Forholdsvis 
kort  Tid  efter  Opførelsen  har  man  da  ogsaa  malet  alle  Gaardens  Ydermure  røde, 
baade  Tømmeret,  Fugerne  og  Murstenene.  Og  det  er  et  stort  Spørgsmaal,  om 
ikke  netop  den  nuværende  hvide  Omklædning  er  den,  som  i  Virkeligheden 
passer  bedst  for  Gaardens  hyggelige  og  idylliske  Skønhed. *) 


FORSKELLIGT. 

Det  nye  Krematorium.  De  i  Anledning  af  Konkurrencen  indkomne  Projekter 
er  udstillede  i  den  frie  Udstillings  Bygning  fra  Onsdag  den  25.  til  Søndag  den 
29.  Oktober  daglig  fra  Kl.  10 — 4.  Adgangen  er  gratis. 


BØGER  OG  TIDSSKRIFTER. 

Om  Ledninger  for  Husspildevand,  af  Ingeniør  P.  A.  Fenger.  Som  Særtryk 
af  »Maanedsskrift  for  Sundhedspleje«,  Septemberhefte  1 905,  foreligger  denne  lille 
Afhandling,  der  i  mange  Punkter  har  Interesse  for  og  bør  læses  af  Architekter. 
Forfatteren  giver  en  meget  populær  Fremstilling  af  Maaden,  paa  hvilken  Spilde¬ 
vandsledninger  efter  moderne  Fordringer  bør  anlægges,  renholdes  og  vedlige¬ 
holdes  samt  fremfører  Eksempler  paa,  hvor  stærkt  det  hævner  sig,  naar  en  regel¬ 
mæssig  Pasning  af  Afløbsledningerne  ikke  finder  Sted.  Heftet  er  forsynet  med 
oplysende  Illustrationer. 

¥ 

Lyn  og  Lynafledere,  af  Artillerikaptajn  L.  Ernst.  Som  Særtryk  af  den  tek¬ 
niske  Forenings  Tidsskrift  udkom  for  nogen  Tid  siden  ovennævnte  lille  Bog,  der 

*)  I  Værelserne  er  der  ikke  levnet  noget  af  det  oprindelige  Udstyr,  og  det  indre  er  i 
det  hele  stærkt  moderniseret.  Et  enkelt  Rum  er  udstyret  i  Rokokostil,  og  paa  Gaards- 
pladsen  staar  en  Sandsten  med  Otto  Krabbes  og  Dorthea  Gersdorffs  Vaaben  og  Aarstallet  1675. 

indeholder  et  Foredrag,  som  er  holdt  i  den  tekniske  Forening  i  Marts  d.  A. 
Bogen  er  skreven  i  et  meget  letfatteligt  Sprog  og  er  forsynet  med  en  Række 
Illustrationer,  som  yderligere  letter  Forstaaelsen.  Stoffet  omhandler  Lynet  og  de 
Skader,  som  det  forvolder,  samt  Midler,  der  er  forsøgt  til  Afledning  af  Lynnedslag. 
Heftet  indeholder  endvidere  en  Betænkning  fra  Kommissionen  for  Undersøgelse 
af  Spørgsmaalet  om  Anbringelse  af  Lynafledere  paa  Landbygninger  samt  et  Ud¬ 
kast  til  Reglement  for  Lynafledere.  Desuden  findes  en  tilsyneladende  med  stor 
Omhu  udarbejdet  Vejledning  til  Brug  ved  Projektering,  Konstruktion  og  Under¬ 
søgelse  af  Lynafledere  paa  Bygninger  og  for  elektriske  Ledninger. 


FORENINGSMEDDELELSER. 


Meddelelsen  i  2det  Hefte  (14.  Oktober)  om,  at  Archi- 
tektforeningens  Regler  for  Honorarberegning  kan  erholdes 
hos  Sekretæren,  gælder  foreløbig  kun  for  Medlemmerne, 
men  det  vil  i  Slutningen  af  næste  Maaned  blive  afgjort,  om 
andre  kan  erholde  disse. 

Der  vil  derefter  blive  tilsendt  d’Hrr.,  som  har  anmodet 
derom,  enten  1  Ekspl.  eller  de  fremsendte  Frimærker  Retur. 

¥ 

Hr.  Murermester  E.  Rothe  har  indbudt  Foreningens  Medlemmer  til  at  se 
den  efter  Architekt  Plesners  Tegninger  opførte  Mønsterbolig  paa  Frederiksberg, 
Hjørnet  af  Duevej  og  Mariendalsvej,  Onsdagen  den  1.  November  Kl.  10 — 2. 

¥ 

loisdag  den  19.  ds.  afholdt  Foreningen  Møde  i  Industriforeningens  Lokale. 
Ved  Mødet  vedtoges  det  at  indgaa  til  Rigsdagen  med  en  Henvendelse  i  Tilslut¬ 
ning  til  den  til  Ministeren  for  offentlige  Arbejder  under  4.  Maj  d.  A.  indsendte 
Skrivelse.  Red.  skal,  saa  snart  det  stenografiske  Referat  fra  Mødet  foreligger, 
give  en  nærmere  Meddelelse  herom,  men  aftrykker  allerede  nu  foran  i  Bladet 
Henvendelsen  i  sin  Ordlyd. 

¥ 

Fra  »Dansk  Ingeniørforening«  er  modtaget  Indbydelse  til  Architektforeningens 
Medlemmer  om  Onsdag  den  1.  November ,  Kl.  71/2  Eftm.,  at  deltage  i  et  Møde 
i  Ingeniørforeningens  Lokale,  Amaliegade  38.  Ved  Mødet  vil  Afdelingsingeniør 
A.  C.  Karsten  holde  Foredrag  om  Ventilation  og  om  Nyanlægene  paa  St.  Hans 
Hospital. 

¥ 

Sammen  med  Dansk  Ingeniørforening  vil  Akademisk  Architektforening  fore¬ 
tage  en  Udflugt  til  St.  Hans  Hospital  ved  Roskilde  Søndag  den  3.  November 
foi  dei  at  bese  den  nye  elektriske  Station  samt  Vandværks-,  Opvarmnings-  og 
Kloakanlæg.  Kl.  9.20  Afgang  fra  Kjøbenhavn.  Anmeldelse  om  Deltagelse  maa 
sendes  til  Dansk  Ingeniørforenings  Kontor,  Amaliegade  38,  senest  Torsdag  den 
2.  November,  Kl.  12  Middag. 

Udgiver  :  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN, 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  BEN  HAVN 


MEDDELELSER  FRA 
AKADEMISK  ARCHI 


D.  4.  NOVEMBER  1905 


8.  Aargang  Ne  5 


TEKTFORENING  *  * 


ÆLDRE  PLANER  TIL  SLOTSHOLMENS  REGULERING. 


u,  da  Spørgsmaalet  om  Christiansborg  og  Slotsholmen  er  stærkt  oppe,  ja 


T  >  endog  akut,  kunne  de  her  gengivne  ældre  Udkast  til  Reguleringsarbejder 
maaske  have  nogen  Interesse  for  »Architektens«  Læsere,  ikke  mindst,  fordi  de 
vise,  hvor  langt  man  for  ca.  40  Aar  siden  var  tilbage  i  Forstaaelsen  af  det 
Historiskes  Ret. 

Det  første  Udkast  skyldes  Fyringeniør  C.  F.  Grove  og  findes  i  »Illustreret 
Tidende«  6.  5.  1866,  P.  267. 

Programmet  er  en  Omregulering  af  Bygningerne  paa  Slotsholmen  under 
Hensyntagen  til  de  foreliggende  Spørgsmaal  om  »en  Forening  af  Armeens  og 
Marinens  Arsenaler,  Proviant-  og  Materialgaardens  Opgivelse,  Garderkasernens 
Fraflytning,  en  bedre  Benyttelse  af  Christiansborgs  store  Lokaler,  Anlæget  af  en 
ny  Havneplads  foran  Vedhaven  og  Arsenalet  og  endelig  Knippelsbros  Ombygning 
og  Reguleringen  af  Hovedpassagen  til  denne«,  og  saa  i  høj  —  for  høj  —  Grad 
for  at  skaffe  en  Indtægt  for  Statens,  efter  Krigen  mindre  gode  Finanser.  For¬ 
fatteren  giver  herom  følgende  Redegørelse : 

».  .  .  Den  Bygningskvadrat,  som  dannes  af  Proviantgaardens  og  Arsenalets 
to  Hovedlænger  og  den  kgl.  Bibliotheksbygning,  skulde  indrettes  saaledes,  at  alle 
Ministerierne,  Statsarkiverne  og  Bibliotheket  kunde  faa  Plads  deri.  I  den  Hensigt 
maatte  ovennævnte  tvende  Hovedlænger  forhøjes  med  en  Etage,  saaledes  at  de  bleve 
af  samme  Højde  som  Bibliotheksbygningen,  der  muligvis  burde  gøres  bredere,  og 
for  at  skaffe  tilstrækkeligt  Lys  maatte  Ydermurene  forsynes  med  ffere  Vinduer 
og  Tagene  omdannes,  saa  at  nedfaldende  Lys  rigeligt  kunde  skaffes  tilveje. 
Arsenalet  maatte  altsaa  flyttes,  og  til  det  vilde  der  kunne  anvises  en  særdeles 
heldig  Plads  paa  Nyholms  Arsenalø,  hvor  der  henligger  store  Terræner  aldeles 
ubenyttede,  og  hvorved  det  i  den  senere  Tid  ofte  omtalte  Forslag,  at  forene 
Marinens  og  Armeens  Arsenaler,  opnaaedes.  Paa  den  store  Plads,  som  omsluttes 
af  Bygningskvadratet,  kunde  da  opføres  saadanne  Regeringsbygninger,  som  efter- 
haanden  maatte  vise  sig  nødvendige,  og  jeg  har  saaledes  tænkt  mig,  at  her  vilde 
være  en  rolig  og  smuk  Plads  for  en  Rigsraadsbygning. 

»Ved  denne  Ordning  vilde  der  kunne  sælges  en  stor  Del  offentlige  Byg¬ 
ninger,  som  ere  uhensigtsmæssige,  men  som  ved  at  komme  i  private  Mænds 
Hænder  vilde  kunne  blive  fordelagtigere  benyttede,  navnlig  paa  Grund  af  Be¬ 
liggenheden  i  Nærheden  af  Havnen  og  Børsen. 

»De  Ejendomme,  som  saaledes  kunde  afhændes,  vilde  være  alle  de  ældre 
Ministeriebygninger  med  tilhørende  Grunde,  Partiet  mellem  den  store  Arsenallænge 
og  Frederiksholms  Kanal,  hele  Materialgaarden *)  og  Hestgardens  Kaserne**), 
naturligvis  med  Undtagelse  af  de  paa  Tegningen  viste  Gader.  Disse  Arealer 
udgøre  tilsammen  omtrent  93.000  □  Alen;  regnes  nu,  at  herfor  kan  faas  10  Rd. 
pr.  □  Alen,  vil  man  altsaa  have  en  Indtægt  af  930.000  Rd.,  hvortil  kommer 


HURmI 

1 

:!S 


(/ffenll  Bygninger  svm  bibeholdes 
de  Nybygning  er 
d°  Eiendomrne  som  scelgee . 
d°  Bygninger  .rom.  sælges, 
(il  Nedbrydning . 

/y coate  Eiendomrne . 


FYRINGENIØR  C.  F.  GROVE. 

FIG.  I.  PLAN  TIL  SLOTSHOLMENS  REGULERING.  1 866. 
i.  Højesteret,  2.  Konseilpræsident.  3.  Hof-  og  Staldetater.  4.  Civillistekontorer.  5.  Ministeriebygninger. 
6.  Kongeiige  Bibliothek.  7.  Statsarkiver.  8.  Rigsraadsbygning. 


Værdien  af  de  derpaa  værende  Bygninger,  saa  at  altsaa  i  Million  Rd.  i  alle  Til¬ 
fælde  ikke  vilde  være  for  højt  regnet.  For  denne  Indtægt  skulde  altsaa  opføres 
et  nyt  Arsenal  og  foretages  de  øvrige  nødvendige  Byggearbejder,  som  Ordningen 
medførte. 


*)  Fæstningens  og  Civiletatens  Materialgaarde  ved  Sydsiden  af  Frederiksholms  Kanal. 

**)  Kasernen  ved  Frederiksholms  Kanal,  opført  af  A.  J.  Kirkerup. 


»I  Christiansborg  vilde  Hof-  og  Staldetaten  og  Civillistens  Kontorer  forment- 
ligen  kunne  benytte  Stue-  og  Mezzaninetagerne  i  den  halve  østre  og  i  den  nordre 
Fløj,  og  Konseilpræsidenten  og  Højesteret  de  samme  Etager  i  den  anden  halve 
østre  og  i  den  søndre  Fløj. 

»Fordelene  ved  hele  Foretagendet  vilde  altsaa  være: 

i)  at  de  øverste  Statsmyndigheder  bleve  samlede  i  og  ved  Christiansborg 


ARCHITEKT  F.  MELDAHL. 

FIG.  2.  PLAN  TIL  SLOTSHOLMENS  REGULERING.  1871. 

A.  Bygninger  til  Bortsalg.  B,  C,  D.  Bygninger  for  Kultus-,  Krigs-  og  Marineministerierne. 


paa  en  hensigtsmæssig  Maade  i  vel  indrettede,  efter  Øjemedet  tilpassede  Lokaler, 
der  faa  en  saadan  Beliggenhed,  at  Støj  af  Færsel  langt  mindre  vil  genere  end  i 
de  nuværende  Bygninger,  som  ville  blive  endnu  mindre  hensigtsmæssige  i  saa 
Henseende,  naar  Passagen  over  den  nye  Knippelsbro  føres  forbi  Ministerierne; 

2)  at  Armeens  og  Marinens  Materiel  samles  i  Nærheden  af  hinanden ; 

3)  at  den  nye  Havneplads,  som  tænkes  anlagt  imellem  Knippelsbro  og  Fre- 
deriksholms  Kanal,  ved  tre  nye  Gader  sættes  i  Forbindelse  med  de  tilstødende 
Kvarterer ; 


-  47  - 


4)  at  mange  Ejendomme,  der  ved  at  ligge  i  Nærheden  af  Havnen  og  Børsen 
fortrinligt  egne  sig  for  Handelen,  komme  i  private  Hænder,  hvorved  afhjælpes 
et  i  den  senere  Tid  ofte  fremhævet  Savn;  og  endelig, 

5)  at  hele  den  søndre  Del  af  Slotsholmen  med  sin  aabne  Havneplads,  sine 
regulære  Gader  og  mægtige  Bygningsmasser,  der  tidligere  tildels  have  været 
skjulte,  vil  kunne  komme  til  at  danne  et  af  Hovedstadens  mest  fremtrædende 
Partier,  især  naar  Smaalighed  ikke  faar  Lov  til  at  raade  med  Hensyn  til  Byg¬ 
ningernes  architektoniske  Udstyrelse.« 

Dette  Projekt  er  vel  i  mange  Henseender  umodent,  idet  det  regner  med 
alt  for  lave  Tal  for  de  Rum,  der  krævedes  til  Bibliothek,  Arkiver  og  Ministerier, 
og  det  forgriber  sig  ogsaa  paa  monumentale  Bygninger;  men  alligevel  bør  det 
mindes  som  et  velment  og  af  en  architektonisk  Idee  —  Placeringen  af  Rigsraads- 
eller  Rigsdagsbygningen  baaret  Udkast. 

Det  andet  Projekt,  som  skriver  sig  fra  Oktober  1871  (111.  Tidende  B.  13, 
Pag.  45),  og  som  skyldes  daværende  Professor  ved  Kunstakademiet,  Bygnings¬ 
inspektør,  Etatsraad  F.  Meldahl,  hviler  paa  et  solidere,  mere  materielt  Grundlag, 
Havnekaptajnens  Forslag  om  at  tilkaste  Slotsholmskanalen  fra  Stormbroen  til 
Holmens  Kirke  for  at  spare  Vedligeholdelsen  af  Bolværkerne  langs  denne  Del  af 
det  Vand,  som  fra  Arilds  Tid  skilte  Absalons  Borg  fra  den  By,  der  var  opstaaet 
i  Læ  af  den.  Dette  Projekt  gik  i  lignende  Retning  som  et  af  Architekten  tid¬ 
ligere  udarbejdet  og  i  »Fædrelandet«  fremsat  Projekt  om  Jærnbanegaardens  For- 
læggelse,  og  var  nu  i  Overensstemmelse  med,  hvad  der  var  slaaet  fast  ved 
Placeringen  af  Frederik  VII. s  Statue.  Det  endelige  Resultat  heraf  beskrives 
saaledes: 

»Rytterstatuen  er  tænkt  som  Centrum  for  en  større  Beplantning  midt  foran 
Slottets  Hovedbygning.  Ved  Busketternes  Hjørner  tænkes  opstillet  Statuer  og 
Buster  af  vor  Tids  fremragende  Mænd.  Det  hele  kunde  da  ved  Billedhugger¬ 
kunstens  Hjælp  blive  en  Fremstilling  af  et  Stykke  Danmarkshistorie,  der  vilde 
virke  vækkende,  belærende  og  forædlende  baade  paa  Unge  og  Gamle. 

»Ved,  som  antydet  i  Planen,  at  fjerne  Hovedfærselen  fra  Slottet,  dannes  en 
god  Færselslinie  for  Kørselen  fra  Knippelsbro  til  midt  paa  Højbroplads  samtidig 
med,  at  Landstinget  ikke  mere  vil  blive  generet  af  Vognlarmen. 

»Ud  for  Slotskirken  har  jeg  tænkt  mig  et  større,  nyt  Torv,  en  Udvidelse 

af  Højbroplads,  som  man  trænger  meget  til,  og  parallel  med  Slotskirken  tænkes 

opført  en  Torvehal,  som  dels  vilde  komme  til  at  ligge  over  et  Stykke  af  den 

tilkastede  Kanal,  dels  paa  en  Del  af  det  nuværende  Fisketorv. 

»Den  mindre  heldigt  udseende  Beplantning  foran  Thorvaldsens  Museum 
tænkes  fjernet  og  en  stemningsfuld  Allé  ordnet  som  Opgang  imod  den  smukke 
Facade  af  dette  karakteristiske  Mausoleum. 

»Ved  Kanalen  ved  Stormbroen  kunne  Fiskerbaadene  faa  Plads,  og  —  om 
fornødent  —  kan  der  for  Enden  af  den,  omtrent  hvor  Sandkisten  nu  er,  opføres 
en  Fiskehal. 

»Planen  antyder  endvidere  en  Maade,  paa  hvilken  man  foreløbig  kan  ordne 
Kanalen  ved  Holmens  Kirke.  De  punkterede  Linier  vise,  hvorledes  man,  naar 
der  engang  bliver  Trang  til  en  smukkere  Forbindelse  med  Kajen  paa  Gammel¬ 
holm,  kan  iværksætte  denne,  samtidig  med,  at  man  derved  kan  undgaa  at  lægge 

en  Bro  fra  Børsgade  over  til  Gammelholm  til  Brug  for  Jærnbanetrafiken.  De 
punkterede  Linier  langs  Bolværkerne  vise  Jærnvejssporet. 

»Ved  A  har  jeg  antydet,  hvorledes  en  stor  Del  af  de  ministerielle  Bygnin¬ 
ger  kunde  udparcelleres  til  Salg,  naar  Krigs-,  Kultus-  og  Marineministerierne  m.  m. 
i  Tiden  Løb  flytte  over  i  de  store  Bygninger  B  og  C  C  langs  Tøjhusgaden. 
Der  vilde  herved  indvindes  nogle  100.000  Rd.,  som  kunde  bruges  til  en  ny 
Bygning  for  det  store  kgl.  Bibliothek,  naar  man,  hvad  vel  snart  vil  ske,  indser, 
at  man  er  bedst  tjent  med  at  fjerne  det  fra  de  mange  Fabriksskorstene,  som 
man  ved  Geværfabrikens  Anlæg  har  faaet  anbragt  i  dets  umiddelbare  Nærhed. 
At  Brugen  af  Bibliotheket  vilde  tiltage  —  dets  Nytte  altsaa  blive  større  — ,  naar 
det  fik  en  god,  hensigtssvarende,  for  Benyttelsen  vel  placeret  og  vel  indrettet 
Bygning,  f.  Eks.  paa  Fæstningsarealerne  ved  Nørregade,  er  vist  uomtvisteligt.« 

Ved  dette  Projekt  er  der  ganske  vist  taget  alle  mulige  Hensyn  til  »det  til 
Borgerheld  sigtende«,  baade  Torvehalle  —  vis-a-vis  Thorvaldsens  Museum  og 
Slotskirken  — ,  Fiskehalle  og  gode  Kommunikationslinier.  Til  det  Historiskes 
Ret,  Slotsholmens  Bevarelse  som  en  selvstændig  Del  af  Byen,  er  der  ikke  taget 
Hensyn,  og  end  mindre  er  der  vist  skyldig  Pietet  overfor  Slotskirken  og  Museet. 
Hele  Projektet  er  meget  typisk  for  sin  Tid  og  dens  toneangivende  Mænd. 

>  Fr.  Schiøtt. 


VILLA  »OSWALD«'. 

RHINSK  ARCHITEKTUR. 


Architekt  Willy  Boch  i  Coblenz  har  paa  vor  Anmodning  tilstillet  os  nogle  Af- 
l  bildninger  af  Bygninger,  som  han  i  de  senere  Aar  har  opført  i  denne  By ; 
vi  gengiver  hosstaaende  disse  Arbejder,  der  maa  betragtes  som  meget  smukke 


HAUS  »KRAEMER« 

Typer  paa  den  moderne  Architektur  i  Rhinegnene,  idet  vi  kun  beklager,  at  vi 
ikke  ser  os  i  Stand  til  at  ledsage  dem  med  Plantegninger. 

Villa  » Oswald «  ligger  i  en  stor,  pragtfuld  Park  paa  et  af  Rhinens  skønneste 
Punkter  og  ejes  af  en  rhinsk  Krøsus,  Kommerzienrat  Oswald.  Bygningen  inde¬ 
holder  i  Stueetagen  Modtagelsesværelser  og  Selskabslokaler  og  paa  første  Sal 
Familiens  Bolig  med  Soverum  m.  m.  Hele  det  Indre  er  meget  luxuøst  udstyret. 
Fagaderne  er  udført  i  forskellige ,  rødlige  Sandstensarter  med  Bindingsværk  af 
Egetræ. 

Hans  »Kr aem  er«  er  opført  paa  Hjørnet  af  Schenkendorfplatz  og  Hohenzollern- 
strasse;  det  er  i  Stueetagen  indrettet  til  Butikker,  medens  hver  af  de  øvrige 
Etager  indeholder  en  5  Værelses  Lejlighed  med  Køkken  og  øvrigt  Tilbehør. 

Den  ydre  Architektur  er  fremstillet  af  en  Mosel  Sandsten,  saakaldet  Cordeles- 
sten,  og  Murværk  af  tre  Sorter  Verblendsten.  Ved  Anvendelsen  af  disse  for¬ 
skellig  farvede  »Verblendere«  har  Architekten  haft  til  Hensigt  at  skabe  et  livligt 


HAUS  »KRAEF' 

Spil  over  Husfladerne,  der  desværre  ikke  lader  sig  se  af  Afbildningerne.  Taget 
er  dækket  med  Moselskifer  i  »tysk«  Maner. 

Hans  » Kraef «  ejes  af  Maleren  Kraef  og  ligger  i  Schenkendorferstrasse  i 
Coblenz,  indbygget  mellem  Gadens  øvrige  Huse.  Den  underste  Del  af  Facaden 
er  udført  af  sort  Basalt-Lava,  og  til  Bindingsværket  i  det  frembyggede  Parti  er 
anvendt  Egetræ.  Tagdækningen  er  Skifer. 


5i  — 


FORSKELLIGT. 


Kunstakademiet.  Kammerherre  F.  Meldahl  er  efter  Ansøgning  afskediget  i 
Naade  og  med  Pension  fra  Udgangen  af  indeværende  Aar  fra  sit  Embede  som 
Professor  i  Architektur  ved  Kunstakademiet. 

¥ 

Hydraulisk  Kalk  har  i  de  senere  Aar  faa  et  ret  betydelig  Udbredelse  til  for¬ 
skellige  Byggeforetagender  herhjemme;  ikke  alene  ved  Vandbygningsarbejder  og 
andet  Arbejde,  som  er  udsat  for  Fugtighed,  men  tillige  ved  udvendigt  Pudse¬ 
arbejde,  ved  Fugning,  Understrygning  o.  a.  har  man  med  godt  Udbytte  benyttet 
dette  Materiale,  der  bl.  a.  har  saa  gode  Egenskaber,  at  det  ikke  faar  Ridser,  ej 
heller  skaffer 'Udslag  af  Salpeter,  men  i  det  hele  giver  stærkt  og  tørt  Murværk. 
Blandingsforholdet  med  lerfrit  Grus  er  noget  forskelligt  efter  den  Anvendelse, 
Mørtelen  skal  have. 


FORENINGSMEDDELELSER. 

Som  meddelt  i  »Architekten«,  Hefte  Nr.  4,  afholdtes 
den  19.  Oktober  et  Foreningsmøde  i  Industriforeningens 
Foredragssal.  Formedelst  det  stenografiske  Referats  store 
Omfang  kan  Bladet  idag  kun  give  Plads  til  enkelte  af  de 
væsentligste  Udtalelser,  der  fremkom  under  Forhandlingerne. 

Mødet,  der  var  indvarslet  efter  Forlangende  af  Prof.  Klein, 
Emil  Jørgensen,  Eugen  Jørgensen,  Carl  Thonning  og  H. 
Wright,  var  meget  talrigt  besøgt. 

Til  Dirigent  valgtes  Er.  Levy,  som  efter  at  have  takket  for  det  tildelte 
Hverv  opfordrede  Forsamlingen  til  at  behandle  de  foreliggende  Spørgsmaal  med 
al  den  Ro  og  Alvor,  Sagens  særlige  Betydning  krævede. 

Som  første  Taler  udtalte  Prof.  Klein  bl.  a.,  at  Mødet  ikke,  som  det  maaske 
kunde  synes,  var  fremkaldt  af  alle  de  Artikler  om  Christiansborg,  som  man  i  de 
sidste  Dage  havde  set  i  Bladene,  men  at  Aarsagen  til  det  laa  i  vor  egen  Inter¬ 
esse  for  Sagen,  og  at  dets  Nødvendighed  havde  været  omtalt  blandt  Architekter 
lige  fra  den  Dag,  Trafikministerens  Svar  forelaa. 

Taleren  ønskede  det  nærmest  betragtet  som  en  Fortsættelse  af  Mødet  den 
1.  Maj,  og  som  saadan  maatte  det  til  at  begynde  med  bekræfte,  modificere  eller 
tilbagekalde,  hvad  man  dengang  vedtog,  og  andet  tilsigtede  det  stillede  Forslag 
ikke;  man  kunde  maaske  mene,  at  saaledes  var  dette  Møde  ikke  nødvendigt,  og 
at  man  først  burde  afvente  Virkningen  af  vor  tidligere  indsendte  Skrivelse.  For¬ 
slagsstillerne  havde  imidlertid  en  hel  anden  Opfattelse;  thi  Taleren  gjorde  gældende, 
at  for  det  første  var  den  tidligere  indsendte  Skrivelse  ikke  stilet  til  Rigsdagen, 
men  til  Ministeren,  og  dernæst  afviste  denne  Brevet  og  lovede  kun  at  sende  det 
til  Rigsdagen,  samtidig  med  at  han  udtalte,  at  Ministeriet  ikke  saa  sig  istand  til 
at  imødekomme  Foreningens  udtalte  Ønske.  Forslagsstillerne  mente  derfor,  at 
da  Rigsdagen  næppe  uden  særlig  Opfordring  vilde  gaa  mod  Ministeriet,  var  der 
den  største  Sandsynlighed  for,  at  Foreningens  Skrivelse  vilde  blive  uændset  af 
Rigsdagen,  og  alene  af  den  Grund  ansaa  de  en  ny  Henvendelse  for  nødvendig. 

Taleren  fremhævede  endvidere,  at  efter  at  Mødet  var  fastsat,  var  der  ind- 
traadt  adskilligt,  som  yderligere  godtgjorde  dets  Nødvendighed.  Bladene  havde  i 
de  sidste  Dage  begyndt  at  behandle  Spørgsmaalet,  og  uagtet  man  i  det  Hele 
taget  maatte  være  meget  tilfreds  med  Pressens  Udtalelser,  burde  Architektforeningen 
sikkert  ikke  slippe  Førelsen  i  denne  Sag;  endvidere  havde  jo  Rigsdagens  to  For- 
mænd  den  5.  Oktbr.  fremsendt  deres  bekendte  Brev  i  Tilslutning  til  vor  Op¬ 
fattelse,  og  Ministeren  havde  givet  et  ikke  ganske  klart  Svar  paa  samme,  idet  han 
udtalte,  at  det  stod  enhver  frit  at  indsende  Projekter  til  Christiansborgs  Gen¬ 
opførelse;  endelig  havde  Nyrop  og  Thorvald  Jørgensen  til  Interviewere  udtalt 
sig  anderledes  end  det,  der  paa  Mødet  den  1.  Maj  blev  vedtaget  med  deres 
Tilslutning;  ogsaa  Mørk-H ansen  havde  indtaget  et  lignende  Standpunkt,  naar  han 
i  »Architekten«  af  30.  Septbr.  har  villet  fralægge  sig  de  af  ham  citerede  Ud¬ 
talelser  paa  samme  Møde.  At  faa  disse  Herrers  Opfattelser  klargjorte,  vilde  være 
af  megen  Betydning  paa  dette  Møde. 

Herefter  oplæste  Dirigenten  det  af  d’Hrr.  stillede  Forslag  til  Udtalelser  af 
Architektforeningen  i  Mødet  den  19.  Oktober  1903: 

1)  Foreningen  fastholder  fremdeles  det  Syn  paa  Christiansborgsagen,  der  laa 
til  Grund  for  den  paa  Mødet  1.  Maj  vedtagne  Skrivelse  til  Trafikministeren. 

2)  Christiansborgs  Genopførelse  er  en  national,  architektonisk  Opgave  af 
den  største  Betydning.  Løses  den  heldigt,  vil  dette  Byggeforetagende  blive  en 
Hæder  for  Landet;  løses  den  uheldigt,  vil  det  blive  en  Skam.  Architektforeningen 
anser  det  for  sin  Pligt  at  gøre  opmærksom  paa  de  Farer,  der  er  tilstede. 

3)  Ved  dette  Foretagende  foreligger  der  to  Opgaver  (eller  tre,  hvis  Højeste¬ 
ret  regnes  med).  Der  forlanges  Lokaler  for  Rigsdagen  og  Lokaler  for  den  konge¬ 
lige  Repræsentation.  Disse  maa  efter  deres  Natur  være  adskilte  i  det  Indre,  men 
de  bør  tillige  i  det  Ydre  skilles  bestemt  som  to  selvstændige  Bygninger,  belig¬ 
gende  paa  hver  sin  Grund  og  hver  dannende  en  afsluttet  architektonisk  Helhed. 

4)  E11  saadan  Adskillelse  er  imidlertid  i  høj  Grad  vanskeliggjort  ved  den 
Betingelse,  der  er  tilføjet  Programmet,  at  »Kongens  og  Dronningens  Repræsen¬ 
tations-  og  Aftrædelses-Lokaler  skulle  ligge  i  Slottets  Hovedfløj  med  Udsigt  mod 
den  foran  Slottet  beliggende  Plads,  hvor  Frederik  VII. s  Statue  er  opstillet«. 

Der  bør  derfor,  før  den  endelige  Bestemmelse  tages,  forsøges  en  Løsning 
af  Opgaven  paa  et  friere  Grundlag. 

5)  Det  er  vor  Opfattelse,  at  det  i  architektonisk  Henseende  vil  være  hel- 
digst,  om  man  kun  benytter  Christiansborgs  Ruin  som  Kongehus  og  henlægger 
Rigsdagshuset  et  andet  Sted  i  Nærheden. 

6)  Men  fastholder  Rigsdagen,  at  begge  Bygninger  skulle  opføres  paa  Slots¬ 
tomten,  bør  under  alle  Omstændigheder  den  citerede  Betingelse  udgaa  af  Pro¬ 
grammet.  Det  er  en  Selvfølge,  at  de  for  den  kongelige  Repræsentation  bestemte 
Lokaler  bør  have  en  værdig  Plads  i  Anlæget  og  paa  ingen  Maade  fremtræde 
som  noget  underordnet,  men  denne  Opgave  kan  formentlig  løses  paa  andre  og 
bedre  Maader  end  den  i  Programmet  foreskrevne. 

7)  Højesterets  Lokaler  have  et  saa  ringe  Omfang,  at  man,  for  ikke  at  gøre 
Opgaven  mere  indviklet,  bør  lade  dem  foreløbig  udgaa  af  Programmet. 

8)  Angaaende  Maaden,  hvorpaa  der  skal  tilvejebringes  nye  Projekter,  skulle 
vi  foreløbig  ikke  udtale  os,  da  det  maa  fremgaa  af  Sagens  videre  Udvikling. 

9)  Der  nedsættes  et  Udvalg,  som  affatter  et  Brev  med  ovenstaaende  Ind¬ 
hold  ;  dette  sendes  til  Rigsdagen,  og  en  Kopi  deraf  tilsendes  Trafikministeren. 

Mørk-Hansen  oplyste  Forsamlingen  om,  at  da  han  og  Brummer  i  Forbindelse 
med  Dr.  Bierfreund  havde  udarbejdet  et  nyt  Projekt,  hvori  Christiansborg  be¬ 
handledes  som  fuldendt  Regeringsslot,  kunde  de  ikke  mere  gaa  med  til  det 
stillede  Forslag. 

Emil  Jørgensen  udtalte  sig  ogsaa  i  Samstemning  med  Prof.  Klein  om,  at 
da  der  nu  virkelig  forelaa  Udtalelser  fra  enkelte  Architekter,  som  kunde  svække 
Foreningens  tidligere  Udtalelser,  saa  fandt  han  det  heldigst,  at  vi  væsentlig  be¬ 
kræftede  vor  tidligere  Udtalelse,  idet  han  fremhævede,  at  han  ansaa  det  første 
Punkt  i  det  Forslag,  som  han  havde  været  med  til  at  fremlægge,  som  det 
vigtigste,  nemlig : 

i)  Foreningen  fastholder  fremdeles  det  Syn  paa  Christiansborg-Sagen,  som 
laa  til  Grund  for  den  paa  Mødet  i.  Maj  vedtagne  Skrivelse  til  Trafikministeren. 

Prof.  Alb.  Jensen  udtalte  bl.  a.,  at  han  vel  kunde  slutte  sig  til  Tanken  om  at 
prøve  paa  at  faa  de  to  Bygninger  placerede  hver  for  sig ,  hvis  man  kunde  finde 
en  passende  Grund  og  Rigsdagen  vilde  bevillige  det  nødvendige  Beløb;  men  han 
kunde  fremdeles  ikke  gaa  med  til  det  Udtryk,  at  det  kunstnerisk  set  var  en 
Umulighed  at  bygge  Slot  og  Rigsdag  i  én  Bygning,  saa  meget  mere  som  han 
selv  havde  begaaet  et  Projekt,  som  foreslaar  de  to  Bygninger  indpasset  i  Slottet.  *) 

Mørk-Hansen  henvendte  sig  igen  til  Forsamlingen ,  idet  han  opfordrede 
Medlemmerne  til  at  afstemme  om  et  Forslag,  gaaende  ud  paa  en  Flenvendelse 
af  Foreningen  til  Rigsdagen,  som  støttede  sig  til  hans  og  Brummers  tidligere 
omtalte  Projekt. 

Efter  Udtalelser  af  Plesner  imod  Mørk-Hansen  bad  Dirigenten  d’Herrer  om 
at  begrænse  Diskussionen  paa  dette  Punkt. 

Nyrop  -syntes,  at  der  kunde  tænkes  to  Maader  ved  Løsningen  af  Spørgs- 
maalets  Ordning:  den  ene,  som  af  Foreningen  foreslaaet,  at  man  skal  have  én 
Rigsdagsbygning  og  at  denne  Bygnings  Bestemmelse  skal  give  sig  Udtryk  i  det 
Ydre,  saa  at  det  bliver  en  selvstændig  Bygning,  og  at  ogsaa  Kongens  Del  bliver 
en  Bygning,  som  man  kan  kende  fra  Rigsdagen ;  det,  synes  han,  var  absolut  Idealet 
og  derfor  kunde  han  gaa  med  til  Emil  Jørgensens  Forslag ;  men  saa  maatte  disse 
Bygninger  ogsaa  ligge  langt  fra  hinanden  og  ikke  paa  den  gamle  Slotsgrund 
med  kun  en  snever  Kløft  imellem  sig,  saa  at  man  faar  Indtryk  af  to  Uvenner, 
og  da  maatte  han  antage,  at  Kongens  Del  maatte  blive  paa  Slotsgrunden.  Nyrop 
vilde  meget  ønske,  at  dette  Spørgsmaal  kunde  blive  drøftet,  inden  der  blev  taget 
nogen  endelig  Bestemmelse;  derimod  kunde  Taleren  slet  ikke  tænke  sig,  som 
Mørk-Hansen  og  Brummer,  at  de  to  Bygninger  skulde  ligge  lige  klods  op  ad 
hinanden  eller  som  Klein  havde  tænkt  sig  det,  vis-å-vis.  Taleren  gjorde  imidler¬ 
tid  gældende,  at  dersom  Forholdene,  Politik  og  Rigsdag  forlangte,  at  vi  skal  blive 
paa  Slotsgrunden,  saa  syntes  han,  at  man  maatte  lade  alle  Fordringer  om  at  lade 
Slot  og  Rigsdag  hver  faa  sit  bestemte  Udtryk  falde,  saa  er  det  ikke  mere  Slot 
eller  Rigsdag,  saa  er  det  en  Regeringsbygning  eller,  hvad  man  nu  vilde  kalde 


*)  Red.  formener,  at  det  er  det  Projekt,  som  for  Tiden  er  ophængt  paa  Kunstnernes 
Efteraarsudstilling. 


det,  der  blev  Tale  om,  og  saa  maatte  man  kunne  faa  en  Bygning,  der  gav  et 
værdigt  Udtryk  for  Myndighederne,  ganske  vist  med  den  Resignation,  at  man 
ikke  kan  give  Konge  og  Rigsdag  hver  sit  Udtryk. 

Thorvald  Jørgensen  udtalte  sig  nærmest  i  Tilslutning  til  Nyrop. 

Prof.  Klein  glædede  sig  over  Nyrops  og  Thorvald  Jørgensens  utvetydige 
Udtalelser;  de  viste  som  allerede  formodet,  at  der  laa  en  Misforstaaelse  til  Grund, 
naar  nogen  havde  opfattet  Forholdene,  som  om  der  var  Uenighed  tilstede  i  For¬ 
eningens  Syn  paa  Sagen. 

Jensen  Klint  gjorde  gældende,  at  hvad  der  for  ham  syntes  det  kunstnerisk 
Umulige  i  Opgaven,  som  den  var  stillet,  var  Fordringen  om,  at  Folkerepræsen- 
tationen  skulde  lægges  mod  Ridebanen,  saa  længe  som  de  omliggende  Huse  be¬ 
nyttes  til  Stalde  og  Ridehus;  men  han  mente  dog,  at  naar  man  gjorde  som 
foreslaaet  af  d’Hrr.  Mørk-Hansen  og  Brummer  eller  en  Trediemand,  saa  var  der 
fra  kunstnerisk  Side  Intet  at  indvende;  men  denne  Løsning  var  jo  ikke  program¬ 
mæssig. 

Kampmann  troede,  at  der  sikkert  var  nogen  Misforstaaelse  til  Stede.  Han 
fremhævede,  at  det  jo  ikke  i  og  for  sig  er  nogen  kunstnerisk  Umulighed  under 
fri  Forhold  at  bygge  Lokaler  for  Repræsentation,  de  to  Ting  og  Højesteret  sam¬ 
men  i  et  Bygningsanlæg;  men  det  bliver  ganske  umuligt,  naar  man  vil  have 
dem  ind  i  Levningerne  af  det  gamle  Slot.  Det  kan  i  saa  Fald  ikke  være  andet, 
end  at  det,  der  bygges  op,  kommer  til  at  ligne  et  Slot  eller  et  Slotsanlæg,  og 
det  er  det,  der  er  det  gale. 

Taleren  understregede,  at  det  kunstnerisk  er  ganske  utilfredsstillende  at  tænke 
sig,  at  det,  naar  man  betragter  saadan  en  Bygning,  gaar  saadan  ganske  péle-méle, 
saa  at  man  siger:  indenfor  deVinduer  ligger  der  en  Riddersal,  Vinduet  ved  Siden 
deraf  hører  til  Folketinget,  og  hernede  er  maaske  lidt,  der  hører  til  Højesteret. 
Det  vilde  dog  være  et  mageløst  tarveligt  Resultat,  at  man  i  vore  Dage  skulde 
ofre  saa  mange  Penge  paa  saadant  noget. 

Naar  det  tidligere  under  Forhandlingen  af  et  enkelt  Medlem  var  antydet,  at 
det  vilde  være  lettere  at  bygge  Slot  og  Rigsdag  adskilte  end  at  flikke  dem  ind 
i  de  gamle  Mure,  troede  Taleren  det  slet  ikke.  Tvertimod  mente  Taleren,  at 
Opgaven  vilde  blive  langt  alvorligere,  thi  der  skal  gribes  langt  dybere  for  at 
finde  det  rigtige  Udtryk  for  den  ny  Bygning,  end  naar  man  kun  skal  gaa  ind 
under  en  en  Gang  vedtagen  Form.  Paa  den  anden  Side  vilde  det  ogsaa  være 
Opgave  nok  at  gøre  Christiansborg  i  Stand  som  Slot,  endogsaa  en  meget  stor 
og  vanskelig  Opgave. 

Kampmann  fremhævede :  Foreningen  kan  ikke  tage  noget  nyt  Standpunkt 
i  denne  Sag;  vi  maa  holde  os  til,  hvad  vi  en  Gang  har  sagt,  fordi  det  er  rig¬ 
tigt,  og  fordi  vi  ikke  kan  sige  andet,  end  det  vi  en  Gang  har  sagt.  (Bifald). 

Dirigenten  meddelte,  at  der  var  begæret  Afslutning. 

Prof.  Alb.  Jensen  udtalte,  at  der  var  Forskel  paa  Kamptnanns  og  hans 
Grundsyn  paa  Architektur  og  dens  Fremstilling  i  det  Ydre  af  hvad  Bygningen 
indeholder.  Taleren  kunde  nok  finde  det  ønskeligt,  at  man  kunde  pointere  en 
Riddersal  udvendig,  men  hørte  ikke  til  dem,  der  mente,  at  man  skulde  vise 
hvert  lille  Rum  udvendig  i  Bygningen,  saa  at  man  kunde  se,  at  det  er  dér 
olier  dér. 


—  55  — 


Brummer  mente,  foranlediget  ved  en  Udtalelse  at  Kampmann,  at  det  maatte 
fremhæves,  at  der  var  kommet  et  nyt  Moment  ind  i  Sagen,  idet  han  og  Mørk-Hansen 
havde  foreslaaet  at  tage  Ridebanen  med  ind  til  Rigsdagsplads ;  hertil  bemærkede 
Piesner,  at  der  var  et  Moment,  de  Herrer  selv  kom  med.  Man  kunde  slet  ikke 
kalde  det  et  nyt  Moment,  da  Rigsdagen  selv  ikke  havde  forlangt  Udenrigsmini¬ 
steriet  medtaget  i  Planen. 

Forsamlingen  vedtog  herefter  Afslutning  af  Forhandlingerne  om  Punkt  i. 

Prof.  Klein  lagde  atter  Forsamlingen  paa  Sinde,  at  det,  det  her  gjaldt  om, 
vai  ved  Afstemningen  at  faa  oplyst,  om  de  Herrer  endnu  havde  samme  Mening 
som  den  i.  Maj,  eller  en  anden;  vi  maa  have  at  vide,  om  der  er  kommet 
noget  nyt  Moment  til,  som  har  bevæget  os  til  at  forandre  Standpunkt,  det  mener 
jo  d’Hrr.  Mørk-Hansen  og  Brummer;  alle  vi  andre  maa  vel  kunne  stemme  for 
Punkt  i . 

Ved  Afstemningen  vedtoges  Punkt  i  med  70  Stemmer;  imod  stemte  Prof. 
Jensen,  Mørk-Hansen,  Brummer  og  Sylvius  Knudsen. 

Man  gik  derefter  over  til  Punkt  2,  hvorom  ingen  begærede  Ordet.  Da 
Punkt  3  sattes  under  Forhandling,  blev  det  af  en  af  de  Tilstedeværende  med 
Tilslutning  fra  mange  i  Forsamlingen,  foreslaaet  at  indskrænke  sig  til  kun  at  ind¬ 
sende  det  som  Punkt  1  vedtagne  til  Rigsdagen,  da  Vedtagelsen  af  de  mange 
efterfølgende  Punkter  vilde  gøre  Sagen  for  indviklet  og  Behandlingen  lidt  for 
langtrukken. 

Prof.  Klein  mente  ogsaa,  at  alle  kunde  være  enige  om,  at  det  Væsentligste 
var  sket,  og  naar  Forsamlingen  var  enig  om,  at  det  Vedtagne  var  tilstrækkeligt 
og  ikke  havde  noget  at  indvende  mod  de  efterfølgende  Punkter,  kunde  jo  de,  der 
faa  det  Hverv  at  affatte  Skrivelsen,  benytte  dem  i  denne. 

Formanden,  Architekt  Clemmensen,  kunde  ikke  stemme  for  Punkt  3  ;  han 
var  ganske  enig  med  Nyrop  i,  at  der  ikke  var  noget  til  Hinder  for  at  lave  en 
Regeringsbygning  indbefattende  baade  Repræsentationslokaler  og  Lokaler  for  Rigs¬ 
dagen,  men  han  var  ogsaa  enig  med  Kampmann  i,  at  dette  ikke  kan  gøres  paa 
Christiansborg.  Efter  at  Formanden  af  Forslagsstillerne  var  bleven  gjort  opmærk¬ 
som  paa,  at  netop  hans  Opfattelse  fandtes  udtalt  i  Ordlyden  af  Punkt  3,  kunde 
han  stemme  for  dette. 

Efter  nogen  Forhandling  mellem  Prof.  Klein  og  Emil  Jørgensen  om  Ord¬ 
lyden  og  Omfanget  af  en  Henvendelse  til  Rigsdagen,  og  efter  at  man  med  stor 
Majoritet  havde  afvist  et  paa  Mødet  fremsat  Forslag  om,  at  Forsamlingen 
skulde  udtale  sig  for  Afholdelsen  af  en  ny  offentlig  Konkurrence,  formuleredes 
Henvendelsen  af  Jørgensen  med  en  Redaktionsændring  af  Jensen-Klint  saaledes 
som  den  foreligger  i  Punkt  I.  og  II.  i  den  til  Rigsdagen  indsendte  Skrivelse 
(se  Architekten  Nr.  4),  og  Henvendelsen  til  Rigsdagen  vedtoges  i  denne  Form 
med  78  Stemmer  mod  ingen. 

Forsamlingen  valgte  derpaa  Prof.  Klein,  Lauritzen  og  Levy  til  nærmere  at 
affatte  selve  Skrivelsen,  der  ønskedes  fremsendt  ved  Foreningens  Formand. 

Mødet  hævedes  Kl.  12. 

MODERNE  ARBEJDERBOLIGER. 


Ude  paa  Frederiksberg,  eller  maaske  mere  korrekt  »inde  i«  Frederiksberg,  thi 
denne  smukke  Kommune  er  jo  nu  paa  alle  Sider  indesluttet  af  vor  kære 
Hovedstad,  ligge  i  disse  Dage  et  Par  indtagende  Tvillingsøstre  beredte  til,  pud¬ 
sede  og  fine  ud-  og  indvendigt,  at  optage  den  haarde  Kamp  for  Tilværelsen. 

Uden  ydre  forloren  Pragt,  men  adlede  ved  rene  Linjers  tiltalende  Harmoni,  der 
straks  gør  Beskueren  tilfreds  i  Sindet,  rummer  de  tvende  Bygningers  Indre  en 
Række  af  sundt  gennemførte  Tanker  og  solide  Egenskaber,  der  paa  Forhaand  gøre 
dem  særlig  udrustede  til  at  vinde  for  sig  det  Publikum,  som  man  ønsker  at 
hjælpe  frem  til  at  residere  i  en  tiltalende  Bolig,  nemlig  den  velstillede  Smaa- 
kaarsmand,  for  hvem  det  staar  klart,  at  det  hyggelige  Hjem  er  Livets  store 
Gevinst.  Og  40  Familier  ville,  paa  Hjørnet  af  Mariendalsvej  og  Duevej,  inden 
føje  Tid  have  faaet  et  godt  Nummer  i  dette  besværlige  Lotteri  med  de  mange 
Nitter. 

De  tvende  Bygninger  rumme,  som  antydet,  40  Boliger,  30  med  3  og  10 
med  2  Værelser,  med  Udsugningskanaler  for  daarlig  Luft,  foruden  Entré,  Op- 

vadskerum,  Spisekammer  og  Vandklosetrum  med  Styrtebadsindretning  fordelte  i  de 
3  Hovedetager,  hvoraf  hver  Bygning  bestaar.  Desforuden  hører  til  hver  Bolig  1 
Brændselsrum  i  Kælderen,  1  Pulterkammer  paa  Loftet,  Adgang  til  Vadskerum 
og  Cyklestald  i  førstnævnte  Etage  samt  til  Tørrerum  paa  øverste  Loft,  alt  lyst, 
smagfuldt  og  tiltalende  udstyret.  Dog  maa  Vandklosetrummet  nøjes  med  at  faa 
Lys  gennem  en  halv  Etage  over  Opvadskerummet  og  Entréen  gennem  Ruder 
i  Entrédørene.  Men  hvad  der  særligt  karakteriserer  disse  nye  Huse  er,  at  man 
herhjemme  for  første  Gang  her  har  søgt  at  indføre  nogle  Indretninger,  som  gennem 
mange  Aar  have  vundet  Bifald  næsten  overalt  i  Udlandet,  nemlig  1)  Gruppering 
af  Boligerne  om  kun  een  Trappe,  2)  Anvendelse  af  det  ene  Værelse  som  fælles 
Koge-  og  Opholdsrum  og  3)  Indretning  af  Opvadskerum  ved  Siden  af  dette. 

Med  Hensyn  til  den  ene  Trappe  ses  det  ikke  rettere,  end  at  Fordelen  ved 
kun  at  have  een  opvejer  Manglerne  ved  at  have  to.  Fordelen  ved  kun  at  have 


i  Trappe  ligger  tydeligt  nok  i  Plads-  og  dermed  Pengebesparelse,  samt  i  Mulig¬ 
heden  af  en  bedre  Gruppering  af  Rummene.  Men  Trappen  maa  da  med  Henblik 
paa  Brandfaren  være  brandfri,  hvad  den  naturligvis  ogsaa  er  paa  Mariendalsvej ; 
Etageadskillelsen  imellem  de  Trappen  nærmest  værende  Rum  er  tillige  konstru¬ 
eret  af  ubrændbare  Materialier  med  Terrazzobelægning.  Det  vides  ikke,  at  en 
saadan  Trappe  nogen  Sinde  har  vist  sig  skæbnesvanger  under  Ildløs  i  Udlandets 
Tusinder  af  Smaaboliger,  og  vort  fortræffelige  Brandvæsen  maa  jo  ogsaa  yde  stor 
Betryggelse  paa  dette  Omraade.  Paa  Mariendalsvej  er  der,  dog  mere  til  varigt 
Behag  for  Beboerne  end  til  større  Betryggelse  under  Ildløs,  ved  hver  Bolig  eta¬ 
bleret  en  Altan.  Disse  Altaner  ere  saaledes  ordnede  over  hverandre,  at  man  — 

udrustet  med  den  fornødne  gymnastiske  Færdighed  —  kan  entre  fra  den  ene 
Etage  til  den  anden  og  ned  paa  Jorden. 

Den  daglige  Færdsel  paa  den  enkelte  Trappe  vil  naturligvis  blive  ret  inter- 
familiær,  naar  4  Familier  fra  hver  Etage  —  altsaa  i  alt  20  paa  1  Trappe  — 
skulle  vadske  i  Kælderen  og  tørre  paa  Loftet  samt  bære  Dagrenovationen  ned ; 
men  da  denne  halvoffentlige  Passage  i  enhver  Henseende  er  saa  godt  indrettet 
og  saa  fornøjeligt  og  solidt  udstyret  histude,  staar  det  til  at  tro,  at  Trafikken 
vil  blive  bekvem  og  uden  større  Gene. 

Det  skal  blive  interessant  at  erfare,  hvorledes  vor  Befolkning  vil  befinde  sig 
ved  det  nævnte  Køkkenværelse.  I  England,  Tyskland  og  i  mange  andre  Lande 
har  denne  Modifikation  vundet  overordentligt  Indpas,  og  man  finder  vistnok  van¬ 
skeligt  i  Udlandet  nogen  ny  og  god  Arbejderbolig  af  tilsvarende  Størrelse  uden 

denne  Sammensmeltning.  Jeg  vil  tro,  at  Boligerne  paa  Mariendalsvej  ville  skabe 
en  lignende  Tilfredshed;  thi  Lokalet,  hvorom  der  tales,  er  lyst,  rummeligt  og 
smagfuldt  udstyret,  navnlig  med  en  Kombination  af  Kakkelovn,  Komfur  og  Tørre¬ 
anstalt,  der  ventelig  vil  vise  sig  økonomisk  for  Brugerne;  hertil  kommer  yder¬ 
ligere,  at  der  med  i  Købet  følger  en  nydelig  Slagbænk,  Spisebord  og  flere 
smukke  Vægskabe.  Og  umiddelbart  ved  Siden  af  Køkkenværelset  er,  som  ogsaa 
godt  kendt  fra  Udlandet,  Opvadskerummet,  praktisk  talt  indrettet  som  et  lille 
Køkken  med  Gasindlæg  og  andet  til  Faget  henhørende,  saa  man  næppe  er  stor 
Profet  ved  at  forudsige,  at  dette  Rum  i  stor  Udstrækning  vil  blive  benyttet, 
ogsaa  til  Madlavning. 

Man  kan  komme  med  den  Indvending,  at  det  maa  anses  for  urigtigt  i  sani¬ 
tær  Henseende  at  tilberede  Mad  i  Opholdsværelset  samt  tørre  Brænde,  vaade 
Strømper  o.  lign.  i  det  derværende  Komfur,  selv  om  Lokalet,  som  paa  Marien¬ 
dalsvej,  er  forsynet  med  Udsugningskanal  for  daarlig  Luft.  Men  saa  maa  man 
paa  den  anden  Side  mindes,  hvorledes  Smaakaarsfolk  næsten  altid  alligevel  i  stor 
Udstrækning  benytter  det  sædvanlige  minimale,  uventilerede,  med  Vadsk  m.  m. 
udstyrede  Køkken  som  Opholdsrum,  og  man  tvinges  da  til  uden  Modstand  at  ind¬ 
rømme  Køkkenværelsets  -j-  Opvadskerummets  ubestridelige  Fordele ;  det  maa  jo 
vinde  Bifald,  trods  Vanens  (eller  Uvanens)  Magt. 

Og  saa  endelig,  for  dog  ikke  at  lade  det  væsentligste  gaa  upaatalt  hen: 

Beliggenheden  af  Komplekset  er  fortræffelig.  Med  Længderetningen  omtrent 
i  Syd  og  Nord  ligge  Bygningerne  ved  brede*  og  luftige  Veje,  med  en  aaben, 
grusbelagt  og  beplantet  Plads,  hvis  Bredde  man  næppe  med  Føje  tør  forlange 
større,  imellem  sig.  I  Nærheden  store,  aabne  Arealer,  hvis  fremtidige  Bebyg¬ 
gelse  vil  blive  ordnet  med  alle  rimelige  sanitære  Krav  tilfredsstillede  og  saa  med 
den  »Elektriske«  lige  forbi  Døren.  Mere  end  dette  og  de  øvrige  nævnte  eller 
unævnte  Fortrin  tør  man  næppe  kræve  for  at  love  de  rare,  nye  Huse  en  smuk 
Fremtid;  det  skulde  da  være  den  ikke  uvæsentlige  Omstændighed,  at  alle  disse 
mange,  herhjemme  næsten  ukendte  Fordele,  kunne  opnaas  for  en  saa  rimelig 
Pris  som  23 — 28  Kr.  pr.  Maaned  pr.  Bolig.  Men  —  ja  hvor  kan  dette  lille  Ord 
siges  at  være  aldeles  overflødigt?  Boligernes  Ordning  paa  begge  Sider  af  et 
Længdeskillerum,  der  ubrudt  gaar  fra  Kælder  til  Kvist,  umuliggør  den  nødven¬ 
dige  Udluftning  af  hver  enkelt  Bolig,  som  kun  en  grundig  Gennemtræk  kan  til¬ 
vejebringe,  og  som  derfor  ikke  maa  fattes,  hvor  man  har  til  Hensigt  at  opføre 
en  Bygning,  der  gør  Krav  paa  at  være  sanitært  rigtigt  indrettet.  Det  staar  til 
at  haabe,  at  Fremtiden  ogsaa  vil  formaa  at  løse  denne  ikke  lette  Opgave;  sker 
dette,  og  kunne  ovenfor  antydede  Smaamangler  samtidigt  hæves,  maa  Mønster¬ 
boligen  siges  at  staa  fuldt  færdig. 

Det  er  Hr.  Telefondirektør  Fr.  Johansen,  der  har  formaaet  at  føre  denne 
smukke  Tanke  ud  i  Livet  og  ved  at  gøre  Frederiksberg  Kommunalbestyrelse,  som 
dispensationsgivende  Myndighed,  Bygherren  Hr.  Murermester  E.  Rothe  og  Archi- 
tekten  Hr.  U.  Plesner  interesserede  i  Foretagendet,  skabt  et  Værk,  der  staar  som  et 
smukt  Forbillede  til  Efterlignelse. 


Olaf  Schmidth. 


TEKNISKE  MEDDELELSER. 


En  dansk  Etageadskillelse.  Massive  Etageadskillelser  af  armeret  Beton  (Henne- 
bique  m.  fl.)  er  jo  nu  almindelig  kendte,  men  foruden  disse  har  i  de  senere 
Aar  Etageadskillelser  af  armerede  Betonbjælker,  der  lægges  Side  om  Side,  fundet 
en  udstrakt  Anvendelse  i  Udlandet.  I  Sammenligning  med  de  massive  Kon¬ 
struktioner  frembyde  de  den  Fordel,  at  alle  Konstruktionsvanskeligheder  henlægges 

Eta^e  adskillelse 


Bjælkeender 


Samling  af  Bjælker  over  en  Skil  lemur 


E orankrinq  i  Ydermur 


Plan  af  Bjælker  omknntj  Skorsten 

fra  Byggepladsen  til  Leverandørens  Fabrik,  at  Gulvet  straks  er  færdigt  til  at 
tages  i  Brug,  at  Murarbejdet  kan  fortsættes  uden  Standsning,  og  at  Konstruktionen 
bliver  fuldkommen  statisk  bestemt,  saa  at  f.  Eks.  Sætninger  i  Murværk  og  lign. 
ikke  saa  let  fremkalder  Revnedannelser. 

»Architekten«  har  allerede  tidligere  omtalt  saadanne  Systemer,  der  dog  alle 
har  været  af  udenlandsk  Oprindelse;  det  er  derfor  af  Interesse  nu  at  erfare,  at 
der  er  fremkommet  en  ny  Konstruktion,  som  er  dansk,  idet  Ingeniørkaptain  N.  F. 
Møhl  har  taget  Patent  paa  en  Etageadskillelse,  der  bestaar  af  saakaldte  Beton- 
stammebjælker. 

Hver  af  disse  Bjælker,  der  skal  lægges  Side  om  Side,  dannes,  som  vist  paa 
Tegningerne,  af  en  pladeagtig  Overdel,  der  danner  Gulvfladen  eller  optager  en 
Gulvbelægning,  og  en  lodret  Stamme  i  Tværsnittet,  som  optager  Bærearmeringen 
og  holder  denne  i  tilstrækkelig  Afstand  fra  Overdelen.  Den  sidste  optager  altsaa 
Trykspændingerne,  Jærnet  Trækspændingerne  fra  Bøjningen.  Breden  af  Over¬ 
delen,  som  støtter  mod  Nabobjælkens  Overdel,  gøres  ikke  større,  end  at  den 
ingen  særlig  Armering  behøver.  Armeringen  bestaar  normalt  af  to  Rundjærn 
(7  å  10  mm.  for  6 — 8  Alens  Spændvidde,  naar  Bjælkebrede  og  -højde  er  20  cm.); 
det  ene  er  retlinet  i  hele  Bjælkens  Længde,  det  andet  ført  skraat  opefter  henimod 
Enderne  af  Hensyn  til  Forskydningsspændingerne.  Bjælkebreden  vælges  mellem 
20  og  25  cm.,  Højden  enten  konstant  20  cm.  eller  varierende  indenfor  f.  Eks. 
18  og  24  cm. 

Eksempelvis  kan  anføres,  at  der  til  en  Kvadratalen  Etageadskillelse  ved  8 
Alens  Spændvidde  medgaar:  5  Pd.  Jærn  og  1,15  Kbf.  Beton,  naar  Bjælkehøjde 

og  -brede  er  =  20  cm. ; 
Vægten  af  1  Kvadratalen 
er  da  knapt  150  Pd. 

Der  foreligger  fuldt 
paalidelige  Forsøg,  som 
har  været  foreviste  Byg¬ 
ningsautoriteterne  i  Kjø- 
benhavn,  over  Bjælkernes 
Bæreevne  saavel  overfor 
en  større  Belastning,  der 
er  jævnt  fordelt,  som 
overfor  en  i  et  enkelt 
Punkt  ved  Randen  af 
Bjælken  angribende  større 
Enkeltkraft. 

Til  fuldkommen  Brandfrihed  regner  man  som  bekendt,  at  Bærearmeringen 
bør  være  omgivet  af  mindst  2  cm.  Beton.  Dette  kræver  ved  et  massivt  Loft 
et  2  ems.  Betonlag  under  hele  Loftet,  som  kun  har  den  Opgave  at  give  Brand¬ 
frihed;  ved  Betonstammebjælkerne  udkræves  dette  Lag  imidlertid  kun  for  den 
Del  af  Loftet,  som  repræsenteres  af  Stammernes  Underside,  altsaa  1/4  å  x/5. 

Fugerne  udstøbes  eller  udsættes  med  Cement,  saa  at  der  frembringes  en 

fugefri  Etageadskillelse.  Hvis  der  lægges  en  særlig  Gulvflade  ovenpaa  Bjælkerne, 

saasom  et  Slidlag  eller  en  af  de  moderne  Kunststens  Gulvbelægninger,  saa  tjene 
Fugerne  til  yderligere  at  befæste  denne  til  Bjælkerne.  Man  kan  ogsaa  støbe  de 

øverste  1,5  cm.  af  Bjælken  med  Slidpuds  og  trække  det  af.  Bjælkerne  kan 

støbes  saa  ensartede ,  at  deres  Overflader  efter  Oplægningen  komme  nøjagtig  i 
samme  Plan,  saa  Linoleum  kan  lægges  paa  uden  særligt  Underlag.  For  Bræde- 
gulv  gøres  Fugerne  en  Kende  bredere,  saa  at  der  kan  klemmes  en  Trælist  ned 
i  dem  til  derpaa  at  sømme  Brædderne. 

Da  de  hule  Rum  paa  Undersiden  er  gennemgaaende  og  har  afrundede 
Hjørner,  er  det  let  at  holde  dem  rene  med  en  Kost.  Hvor  imidlertid  plan 
Loftsflade  forlanges,  forsynes  Bjælkerne  ved  Fabrikationen  med  smaa  Kroge 

(vejnede  Søm)  paa  Undersiden  af  Stammerne,  og  berpaa  ophænges  et  Rørvæv, 
paa  hvilket  der  kan  trækkes  Puds.  Et  saadant  Loft  vil  være  mere  lyd-  og 
varmeisolerende  end  et  massivt  Betonloft. 

Ved  Enderne  forøges  Stammebreden  noget  for  at  give  lidt  større  Hvileflade. 
Hvilefladens  Længde  er  sat  til  12  — 13  cm.  (5",  en  halv  Sten)  ved  Ydermur  og 
10  cm.  (4")  ved  Skillemur.  Over  en  saadan  bliver  der  da  5  cm.  (2")  Mellem¬ 
rum  mellem  de  to  Rækker  Bjælkeender;  i  dette  Rum  forbindes  f.  Eks.  hvert 
fjerde  til  sjette  Par  Bjælkeender  (i  Tagbjælkelag  hvert  andet  til  tredje)  med  hin¬ 
anden,  ved  at  de  vandrette  Armeringsstænger  er  forlængede  ud  gennem  Bjælke¬ 
enden  og  ombøjede  til  Hager,  der  gribe  om  et  fælles  Anker,  eller  til  Hage  og 
Krog,  som  gribe  ind  i  hinanden.  Nævnte  Mellemrum  udfyldes  derefter.  I  Ydermuren 
kan  paa  lignende  Maade  ved  et  vist  Antal  Bjælkeender  den  vandrette  Armerings¬ 
stang  føres  ud  gennem  Bjælkehovedet  med  et  Øje,  hvori  der  indsættes  et  Anker. 

Ved  Skorsten  lægges  Bjælkerne  med  Bjælkeenderne  ind  i  den  halve  Stens 
Mur  omkring  Skorstenen, 
idet  der  ingen  Brandfare 
eller  andre  Ulemper  er 
forbunden  med  at  lade  den 
armerede  Beton  komme 
tæt  op  til  Skorstenslys¬ 
ningen.  løvrigt  er  der  jo, 
med  den  ovenfor  forud¬ 
satte  Længde  af  Bjælke¬ 
enden  af  4",  endnu  1 
Tomme  frit  Rum  mellem 
Bjælkeende  og  Lysning, 
saa  at  Bjælkeenderne  kun¬ 
ne  dækkes  med  et  Lag 
ildfast  Ler.  Paa  den  viste 
Plan  af  Bjælkeendernes  Anbringelse  omkring  en  Skorsten  er  for  en  Del  af  Bjæl¬ 
kerne  disses  Hvileflade  og  Stammeunderside  antydet  ved  Skravering. 

.  Ved  Skorstene  kan  al  Udveksling  undgaas.  De  almindelige  Trappe¬ 
udvekslinger  kan  selvfølgelig  ogsaa  undgaas,  idet  Bjælkerne  i  Reposerne  lægges 
parallelt  med  Hovedskillemuren.  Hvor  en  Udveksling  ehdelig  skulde  blive  nød¬ 
vendig,  udføres  den  lettest  ved  at  bruge  et  Par  korte  Jærnbjælker  som  Veksler; 
disse  anbringes  da  i  udsparede  Huller  i  de  nærmeste  Bjælkers  Stammer. 

I  Tagbjælkelaget  forsynes  en  Del  af  Bjælkerne  med  en  lodret  Bolt  til  derpaa  at 
anbringe  Remmen  for  Spærene;  Bjælkehovedet  kan  ogsaa  bære  en  Ansats  til  Støtte 
for  Remmen.  Ved  de  samme  Midler  kan  Spærene  sættes  direkte  paa  Bjælkerne. 

Selv  ved  saadanne  Spændvidder,  der  kræver  Indskydning  af  en  Drager,  kan 
den  Fordel  ved  Betonbjælkerne,  at  Gulvet  straks  kan  tages  i  Brug,  bevares  paa 
følgende  Maade.  Enten  benyttes  som  Drager  een  eller  flere  Jærnbjælker,  f.  Eks. 
en  Differdingerbjælke,  og  Bjælkeenderne  formes  saaledes,  at  de  kan  stødes  ind 
i  Dragerens  Sideaabninger  mellem  dens  Flanger,  hvorefter  Dragerens  Underside 
gøres  brandfri  ved  et  godt  Pudslag  paa,  f.  Eks.  Strækmetal,  eller  ogsaa  oplægges 
de  indvendige  Bjælkeender  paa  to  midlertidige  Stolpevægge,  hvorefter  der,  eventuelt 

først  noget  senere,  støbes  en  armeret  Drager  under  og  om  Bjælkeenderne.  I  alle 
Tilfælde  vil  altsaa  Murarbejdet  kunne  fortsættes  uden  nogen  Standsning. 

Endelig  kan  anføres,  at  Konstruktionen  tillige  kan  anvendes  ved  flade  Tage, 
saaledes  at  denne  Etageadskillelse  altsaa  træder  i  Stedet  for  Tag  og  øverste  Bjælke¬ 
lag  paa  engang. 


FORSKELLIGT. 


Det  nye  Krematorium.  Bestyrelsen  for  Foreningen  for  Ligbrænding  har  ved 
Konkurrencen  om  et  Krematorium,  efter  Indstilling  af  Architektforeningens  Dele¬ 
gerede,  fordelt  Præmierne  paa  følgende  Maade:  iste  Præmie:  Architekt  Holger 
Jacobsen;  2den  Præmie:  Architekt  Alfred  Brandt;  3 die  Præmie:  Architekterne 
Ejner  Ambt  og  Valdemar  Sander. 


FORENINGSMEDDELELSER. 


Som  allerede  meddelt  var  Akademisk  Architektforening 
indbudt  til  at  deltage  i  et  Møde  i  Dansk  Ingeniørforening 
Onsdag  den  1.  ds.  Programmet  var  Foredrag  af  Afdelings¬ 
ingeniør  Karstens  om  Ventilation  og  Nyanlægene  paa  St. 
Hans  Hospital.  Efter  det  instruktive  Foredrag,  der  var  led¬ 
saget  af  Lysbilleder,  udviklede  der  sig  nogen  Diskussion,  i 
hvilken  ogsaa  nogle  Architekter  deltog,  —  der  var  af  vor 
Forenings  Medlemmer  mødt  ca.  30.  Derpaa  blev  man  med  megen  Gæstfrihed 
anbragt  ved  Aftensbordet,  hvorefter  der  i  den  store  Sal  var  arrangeret  en  »Til- 
stallning«  af  den  kendte  Art.  Her  fortsattes  Diskussionen,  og  der  udveksledes 
selvfølgelig  ved  de  to  Foreningers  Formænd  Hilsen  og  Tak  til  begge  Sider. 

Nægtes  kan  det  ikke,  at  et  livligt  Samkvem  mellem  de  to  Foreninger  vilde 
kunne  berede  Vejen  for  et  godt  Samarbejde  i  den  daglige  Gerning.  Dansk 
Ingeniørforening  og  dens  elskværdige  og  dygtige  Formand,  Hr.  Ingeniør  Alex. 
Foss,  fortjener  Tak,  fordi  man  paa  denne  Vis  rækker  Haand  til  Samarbejde. 

Udflugten  sidste  Søndag  til  St.  Hans  Hospital  ved  Roskilde,  hvortil  vor 
Forenings  Medlemmer  ogsaa  var  indbudt,  var  jo  en  Fortsættelse  af  Mødet  i  For¬ 
eningslokalerne.  Det  var  her  navnlig  af  Interesse  at  se  det  smukke,  lille  Vand¬ 
værk,  hvor  man  paa  overskuelig  Plads  havde  en  instruktiv  Fremstilling  af  hele 
Gangen  i  et  saadant  Anlæg.  Sammenkomsten  her  forløb  ogsaa  fortræffeligt.  Der 
var  mødt  ca.  20  Architekter;  Formanden  var  desværre  ved  Sygdom  i  sin  Familie 
forhindret  i  at  møde,  men  vi  haaber,  at  Ingeniørforeningens  Medlemmer  gennem 
de  tilstedeværende  Architekter  maa  have  modtaget  det  Indtryk,  at  vor  Forening 
og  dens  Medlemmer  vil  vide  med  Tak  for  denne  Gang  at  paaskønne  Ingeniør¬ 
foreningens  venlige  Indbydelse.  Udflugten  afsluttedes  for  de  flestes  Vedkom¬ 
mende  Kl.  3.  R. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN, 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lvdiche  (Axel  Simmelkiær). 

MEDDELELSER  FRA 
AKADEMISK  ARCHI 
TEKTFORENING  *  * 


ARCHITEKTEN 


KJØBENHAVN 

D.  I  8.  NOVEMBER  1905 


8.  Aargang  Np  7 


CHRISTIANSBORGS  GENOPFØRELSE. 


Det  af  Ministeren  for  offentlige  Arbejder  i  Folketinget  anmeldte  Forslag  til  Be¬ 
slutning  vedrørende  Genopførelsen  af  Christiansborg  Slot  lyder  saaledes: 
Ministeren  for  offentlige  Arbejder  bemyndiges  til  at  lade  Christiansborg  Slot 
genopføre  paa  Grundlag  af  den  af  Architekt  Thorv.  Jørgensen  udarbejdede  Plan. 

1  de  Forslaget  ledsagende  Bemærkninger  gives  der  en  historisk  Oversigt 
over  Gangen  i  Christiansborg-Kommissionens  Arbejder,  de  hidtidige  Præmierings¬ 
resultater,  de  fra  forskellig  Side  gjorte,  af  Ministeriet  ikke  tiltraadte  Forsøg  paa  at 
adskille  Slot  og  Rigsdag  m.  m.  I  Slutningen  af  disse  Bemærkninger  hedder  det: 

Ministeriet  har  under  9.  Oktober  1905  modtaget  et  nyt  Projekt  fra  hver  af 
de  tre  Architekter  Clemmensen,  Nyrop  og  Thorv.  Jørgensen,  ledsaget  af  Over¬ 
slag,  der  er  gennemgaaede  af  et  af  Kommissionens  sagkyndige  Medlemmer,  og 
som  alle  holder  sig  indenfor  den  til  Genopførelsen  i  Loven  anslaaede  Sum  af 
6  Mili.  Kr.,  dog  saaledes,  at  Udgifterne  til  Højesterets  Lokaler  er  holdte  udenfor 
Overslaget,  ligesom  der  er  paaregnet  stillet  en  Sum  af  ca.  i1/2  Mili.  Kr.  til  Raa- 
dighed  til  den  kunstneriske  Udsmykning  af  den  Del  af  Bygningen,  der  er  bestemt 
til  Brug  for  Hs.  Maj.  Kongen,  samt  1/4  Mili.  Kr.  til  et  særligt  fremtrædende 
monumentalt  indre  eller  ydre  Parti  af  samme  Del  af  Bygningen,  hvorefter  man 
anmodede  de  Mænd,  der  havde  udgjort  Kommissionens  Udvalg,  samt  dennes 
Formand,  om  at  tage  Planerne  i  Øjesyn  og  derefter  udtale  sig  om,  hvilket  af 
de  tre  Projekter  der  burde  lægges  til  Grund  for  Slottets  Genopførelse. 

Ved  et  den  21.  s.  M.  afholdt  Møde  mellem  disse  Herrer  og  Ministeren  for 
offentlige  Arbejder  afgav  de  4  Architekter,  Professorerne  Holm  og  Storck  samt 
Architekterne  Berg  og  Plesner,  en  Erklæring,  hvorefter  de  ikke  kunde  anbefale 
nogen  af  de  foreliggende  Planer  til  Udførelse,  idet  de  fastholdt  det  af  Akademisk 
Architektforening  tagne  Standpunkt,  at  Slot  og  Rigsdagsbygning  ikke  burde  op¬ 
føres  paa  samme  Sted.  Af  de  øvrige  Tilstedeværende  udtalte  Flertallet  sig  for 
det  af  Architekt  Thorv.  Jørgensen  udarbejdede  Projekt,  og  da  Ministeriet  kan 
slutte  sig  hertil,  har  det,  i  Henhold  til  Bestemmelsen  i  Lov  af  15.  November 
1903  i  Slutningen,  ment  at  burde  forelægge  Rigsdagen  Forslag  herom  til  Ved¬ 
tagelse,  idet  dog  bemærkes,  at  man  maa  forbeholde  sig  Ret  til  i  Detaillerne  at 
foretage  saadanne  Ændringer,  som  ved  Planernes  yderligere  Bearbejdelse  og  Ar- 
chitektens  Forhandlinger  med  de  Institutioner,  der  skal  benytte  Slottet,  maatte 
vise  sig  ønskelige. 

Af  Architekternes  Beskrivelser,  som  er  vedføjede  de  udarbejdede  Projekter 
skal  vi  anføre  følgende  korte  Uddrag: 

ARCHITEKT  A.  CLEMMENSENS  PROJEKT. 

Som  Opgaven  foreligger,  nemlig:  indenfor  en  Bekostning  af  6  Millioner  paa 
den  nuværende  Slotsgrund  at  tilvejebringe  Bygninger,  dels  til  Brug  for  Kongen 
til  Repræsentation,  dels  til  Brug  for  Rigsdagen,  har  det  været  mit  Formaal  herved 
at  benytte  de  nu  staaende  Rester  af  Slottet  i  saa  stor  Udstrækning  og  med  saa 
faa  Forandringer  som  muligt.  Jeg  tror  ikke,  at  man  kan  komme  uden  om  dette, 
at  Christiansborg  efter  hele  sin  Anlægsplan  er  et  kongeligt  Residensslot;  selv  om 
man  —  for  at  tage  et  Eksempel  —  laver  om  paa  Staldene  og  indretter  dem  til 
andet  Brug,  vedblive  de  dog  (architektonisk  set)  ifølge  Anlægets  Natur  at  være 
Staldbygninger.  At  ville  forsøge  paa  at  forandre  det  oprindelige  Anlægs  Karak¬ 
ter  i  nogen  væsentlig  Grad,  tror  jeg  altid  vil  mislykkes.  Opgaven,  som  den  er 
stillet,  bestaar  da  efter  min  Mening  i  at  genopføre  Slottet  i  en  værdig  Skikkelse 
og  deri  installere  Rigsdagens  Lokaler  paa  den  hensigtsmæssigste  iMaade,  og  jeg 
er  kommen  til  det  Resultat,  at  der  opnaas  mest  Plads  samtidig  med,  at  det  er 
mest  økonomisk  at  lægge  Rigsdagen  mod  Ridebanen,  som  i  mit  første  Projekt. 
Af  architektoniske  Grunde  har  jeg  foretaget  den  Forandring  at  gennembryde  Stue¬ 
etagen  i  den  nye  Midtfløj  og  ved  3  aabne  Arkaderækker  tilvejebragt  Forbindelse 
mellem*  Ridebanen  og  den  indre  Slotsgaard. 

Med  nogle  Ændringer  i  det  iste  Projekt  er  Repræsentationslokalerne  mod 
Slotspladsen  indrettede  saaledes,  at  begge  Elovedtrapperne  i  Slottet,  som  er  beva¬ 
rede  i  temmelig  uskadt  Stand,  bibeholdes,  ligesom  største  Delen  af  de  forhaanden- 
værende  Skillerum,  og  saaledes,  at  de  nuværende  Vindueshuller  beholder  deres 
Plads  (med  Undtagelse  af  2  Vinduer  paa  hver  Side  af  Midtpartiet,  som  ved  den 
forrige  Opførelse  var  forrykkede  fra  deres  oprindelige  Plads). 

ARCHITEKT  THORV.  JØRGENSENS  PROJEKT. 

Nærværende  Projekt  er  en  Udarbejdelse  af  Projektet,  som  ved  Skitsekonkur¬ 
rencen  præmieredes.  Det  er  udarbejdet  paa  Grundlag  af  Kommissionens  Program 
af  April  1904  og  efter  Konferencer  med  Repræsentanter  for  de  Institutioner,  som 
skal  huses  i  Christiansborg. 

Vægten  er  lagt  paa  at  skaffe  disse  Institutioner  hver  for  sig  en  saa  værdig 
og  selvstændig  Adgang  soiti  mulig  til  Christiansborg. 

For  Kongen  er  Adgangen  ad  Hovedporten  under  Taarnet,  ham  er  ogsaa  for¬ 
beholdt  Slotsgaarden  midt  i  Anlæget,  til  hvilken  der  ogsaa  er  Adgang  ad  Marmor¬ 
broen  over  Ridebanen.  Man  kan  kun  ad  disse  to  Veje  komme  til  Slotsgaarden. 

For  Rigsdagen  er  Adgangen  gennem  de  tre  Porte  ved  Kancelliet,  der  fører 
til  Rigsdagsgaarden. 

For  Højesteret  er  Adgangen  gennem  de  tre  Porte  nærmest  Slotskirken. 

Ved  disse  selvstændige  Adgange  er  opnaaet,  at  hver  Fløj  kan  karakteriseres 
efter  den  Institution,  der  bor  bag  dens  Mure,  uden  at  dog  Harmonien  i  det  store 
Anlæg  med  omliggende  Bygninger  brydes,  og  der  er  i  Architekturen  tilstræbt  et 
Slægtskab  med  Stilen  i  de  bevarede  Bygninger  omkring  Ridebanen  fra  Christian 
den  Sjettes  Tid. 

Det  frie  Indblik,  som  C.  F.  Hansen  aabnede  fra  Ridebanen  til  Slotsgaarden, 
er  bevaret  og  udvidet  ved,  at  Søjlerækkerne  er  erstattede  med  en  Buegang  og 
Afstanden  mellem  Sidefløjenes  Pavilloner  forøget.  Den  i  det  oprindelige  Anlæg 
'givne  Ligevægt  om  Midteraksen  er  strengt  bevaret,  skønt  enkelte  Partier  (f.  Eks. 
Folketingssalen)  er  karakteriserede  i  Fagaderne. 

Slottets  nuværende  Mezzanin  og  Hovedetage  er  ombyttede.  For  Slottets 
Vedkommende  vindes  herved  en  festligere  Adgang  til  Beletagen,  da  Trapperne 
ikke  skal  føres  gennem  den  lave  Etage,  og  at  der  bliver  direkte  Adgang  til  Slots¬ 
kirken  fra  Beletagen  gennem  Forbindelsesbygningen;  og  for  Rigsdagens  Vedkom- 

mende  er  vundet,  at  Adgangen  til  Tingsalene  bliver  bekvemmere,  og  at  Arealerne 
i  Forbindelsesbygningerne  kan  udnyttes  sammen  med  Hovedfløjens.  I  det  \die 
er  opnaaet,  at  Underbygningen  bliver  fastere,  medens  Overbygningen  med  sin 
Beletage,  Mezzanin  og  2den  Etage  vokser,  højere  og  friere  frem  af  Omgivelserne. 

ARCHITEKT  M.  NYROPS  PROJEKT. 

Slottet  er  omtrent  af  samme  Højde  til  Taget  som  det  gamle  og  mcut  være 
det  for  at  gøre  sig  gældende  mellem  Omgivelserne.  Hvis  der  tages  en  Etage  af, 
forsvinder  noget  af  det  storladne,  og  Virkningen  bliver  som  et  Palais,  og  det  ei 
for  lidt  paa  dette  Sted. 

Et  Taarn  bliver  let  en  Hindring  i  Planen,  naar  det  lægges  der,  hvor  det 
klæder  bedst,  dets  tykke  Mure  spærrer,  hvor  man  gerne  vil  have  aabent.  Det 
er  tillige  kostbart,  og  med  den  givne  Byggesum  vil  det  let  bringe  Overskridelse 
eller  bevirke,  at  der  maa  slaas  af  paa  vigtigere  Punkter. 

I  Forhold  til  Ridebanebygningerne  havde  det  oprindelige  Slot  en  smal  Tag¬ 
inddeling,  som  ved  Benyttelsen  af  de  nu  staaende  Mure  ogsaa  gør  sig  gældende 
ved  nye  Bygninger  paa  samme  Grundvold.  Endvidere  har  Slotsfløjenes  vældige 
Bredde  altid  været  markeret  ved  langt  smallere  i  Facaden  fremspringende  Ende¬ 
partier,  og  de  brækkede  Tage  fortalte  ikke  Beskueren  noget  om  Bygningens  vir¬ 
kelige  Dybde,  saaledes  som  Amalienborgs  smukke  og  hele  Tage  heldigvis  gør. 
I  mit  Forslag  viser  Facadens  Endepartier  Fløjenes  virkelige  Bredde.  Ved  desuden 
at  fremhæve  hvert  andet,  eller  som  paa  Sydsiden  hvert  tredie  V  induesfag  paa 
iste  Sal  har  jeg  søgt  at  faa  større  Bredde  og  ligesom  en  langsommere  Takt  ind 
i  Bygningens  Faginddeling,  saa  at  den  derved  efter  min  Mening  nærmer  sig  noget 
til  Ridebanebygningens  Bredde,  selv  om  Slottet  ved  Udførelsen  i  Virkeligheden 
hverken  skulde  eller  burde  skjule,  at  det  stammede  fra  en  anden  Tid. 

BYGGESPEKULATIONEN  I  KJØBENHAVN  OG  DENS  FØLGER. 


I  Grundejerbladet  Nr.  270 — 271  har  Hr.  Vexelmægler  P.  Severin  skrevet  nogle 
Artikler  med  Overskrift:  »Hvormeget  bør  der  ydes  i  Kreditforeningslaan?«, 
hvilke  ere  grundede  paa  en  Betragtning  af  de  yderst  uhyggelige  Former,  som 
de  kjøbenhavnske  Grundejendoms-  og  navnlig  Byggeforhold  for  Tiden  antage. 

Jeg  anser  Hr.  Severins  Betragtninger  for  saa  interessante  for  »Architektens« 
Læsere,  som  jo  alle  mere  eller  mindre  føler  og  fremtidig  ydermere  vil  føle 
Svien  af  den  Sot,  han  peger  paa,  at  jeg  skal  tillade  mig  her  at  give  et  Uddrag 
af  Artiklerne  samt  knytte  nogle  yderligere  Bemærkninger  til  samme,  hvilket  ikke 
udelukker,  at  de,  der  ønske  fuld  Besked,  'søge  denne  i  selve  Grundejerbladet. 

Hr.  Severin  kunde  have  skrevet  det  bekendte  Citat  af  Henrik  Ibsens  »Brand« 
over  sine  Ord:  »Ja  dans,  men  hvor  du  danser  hen,  det  bli’r  en  anden  Sag,  min 
Ven!«  Netop  denne  Klang  er  der  i  følgende  Ord  af  Forfatteren: 

»Det  fremgaar  af  Lejlighedsstatistiken  for  de  sidste  10  Aar,  at  der  i  Kjøben- 
havn  i  1901  var  over  3000  ledige  Lejligheder,  i  1902  ca.  4500,  i  1903  over 
6700,  i  1904  over  9000,  og  i  1905  Antallet  10,331,  og  det  uagtet  der  hvert 
Aar  skal  bruges  ca.  3000  nye  Lejligheder. 

Dette  Byggeraseri  er  et  ganske  overordentlig  uheldigt  Fænomen.  Jeg  skal 
ikke  paastaa,  at  det  er  Grund  til,  at  mange  af  Bankerne  har  forøget  deres  Aktie¬ 
kapital  fra  beskedne  1  å  2  Mili.  til  8,  10,  12  Mili. ,  men  disse  Bankudvidelser 
vil  sikkert  yderligere  støtte  det,  tilmed  da  Byggelaan  nu  kan  faas  til  4  pCt. 
Rente,  hvilket  ganske  vist  i  høj  Grad  forringer  de  nu  udvidede  Bankers  For¬ 
tjeneste  og  i  det  mindste  kvæler  de  Sagførere,  der  ogsaa  ydede  Byggelaan.  Vi 
har  jo  for  nylig  faaet  et  Indblik  i  nogle  af  disse  Byggeforetagender  ved  Dommen 
over  Wm.  Jørgensen. 

Hvad  er  nu  Virkningen  af  10,331  ledigstaaende  Lejligheder.  Man  kan  vel 
ikke  opstille  nogen  Ejendom  som  en  Gennemsnits-Ejendom;  men  tager  man 
som  Normaltype  en  Ejendom  med  1  Opgang  og  to  Lejligheder  i  hver  af  de  5 
Etager  (og  de  øvrige  Ejendomme  som  Multipla  deraf),  saa  vil  det  sige,  at  over 
1000  saadanne  Ejendomme  staa  aldeles  blottede  for  Lejere  og  altsaa,  theoretisk 
set,  er  fuldstændig  værdiløse,  de  i  dem  indsatte  Prioriteter  ligeledes  værdiløse,  og 
at  Ejeren  af  disse  har  tabt  hver  eneste  Øre.  Da  mange  af  disse  »Bygherrer« 
imidlertid  knapt  har  ejet  saa  mange  Penge,  der  var  nødvendige  til  den  Stempel¬ 
afgift,  de  behørige  Dokumenter  fordrede,  er  Tabet  overgaaet  paa  andre  Haand- 
værkere  og  Leverandører.  Det  kunde  være  interessant  at  faa  en  Statistik  over, 
hvor  mange  Millioner,  danske  »Bygherrer«  bedrøver  Haandværkere  og  Leveran¬ 
dører  for  hvert  Aar.  I  Statistiken  oplyses,  at  de  10,331  ledige  Lejligheder 


bestaar  af  sættes 

disses  Leje  til 

Lejetab 

644  Butikker  å 

600  Kr. 

386,400  Kr. 

455  Lagre  og  Kontorer  å 

0 

0 

228,000  Kr. 

5198  1  a  2  Værelser  å 

150  Kr. 

780,000  Kr. 

3444  3  a  4  Værelser  å 

400  Kr. 

1,377,600  Kr. 

513  5  å  6  Værelser  å 

1000  Kr. 

513,000  Kr. 

77  over  6  Værelser  å 

0 

0 

1 1 5,000  Kr. 

103 3 1  ledige  Lejligheder  giver  et  Lejetab  af  3,400,000  Kr. 


—  71  — 


Det  er  naturligvis  vanskeligt  at  sætte  en  Gennemsnits-Leje,  men  jeg  tror, 
at  mine  Ansættelser  snarere  ere  satte  for  lavt  end  for  højt;  thi  efter  Statistiken 
er  der  forholdsvis  faa  ledige  Lejligheder  i  de  indlemmede  Distrikter,  men  disse 
findes  væsentligst  i  den  gamle  By,  Nørre  og  Østerbro;  og  Lejen  er  formentlig 
højere  i  de  nyopførte  Bygninger,  der  byder  alle  mulige  Komforts  (W.  C.,  elek¬ 
trisk  Lys,  Centralvarme,  Stuklofter,  Køkkenaffaldsrør,  Badeværelse  osv.,  osv.). 
Dette  aarlige  Lejetab,  der  snarere  er  over  end  under  3x/2  Million,  svarer  til  en 
Bygningsværdi  af  ca  jo  Millioner  —  Halvtredsindstyve  Millioner  Kroner  —  der  ere 
tabte.  Men  Miseren  er  i  Virkeligheden  meget  større!  Enhver,  der  har  haft  noget 
med  Ejendoms  Forhold  at  gøre,  kan  bekræfte,  at  der  i  de  seneste  Aar  er  fore- 
gaaet  og  foregaar  en  Forskydning  af  Beboelsesforholdene,  der  har  muliggjort 
Begyndelsen  af  Byggeraseriet,  der  saa  er  fortsat  langt  ud  over  de  tilladelige 
Grænser,  alt  formidlet  ved  Bankernes  og  Kreditforeningernes  Hjælp;  en  For¬ 
skydning,  der  affolker  den  gamle  By  til  Fordel  for  Periferien,  affolker  den,  fordi 
de  gamle  Lejligheder  med  én  Trappe,  ingen  Entré,  slet  Pigekammer,  ingen  Gaard, 
intet  W.  C.,  slet  Vaskekælder  osv.  ganske  naturligt  ikke  kan  modstaa  Konkur¬ 
rencen  med  Lys,  friskere  Luft  og  alle  mulige  moderne  Bekvemmeligheder,  der 
kan  faas  forholdsvis  billigt,  og  hvis  Beboelse  kun  muliggøres  ved  det  fortrinlige 
Sporvejsnet,  den  hurtige  Kørsel  og  den  ideale  (men  næsten  urimelige)  Sporvejs¬ 
pris  af  io  Øre,  for  hvilke  man  kan  køre  fra  Hellerup,  fra  Husum,  fra  Valby  til 
Sundbyerne  og  alle  mulige  Omstigninger,  ca  M/s  Mil,  for  io  Øre.  Denne  Af¬ 
folkning  vilde  imidlertid  næppe  have  fundet  Sted  eller  finde  Sted,  hvis  ikke  de 
10,000  ledige  Lejligheder  tvang  Ejerne  til  at  nedsætte  Lejesummen  under  den 
Pris,  for  hvilken  de  respektive  Lejligheder  kunne  bygges  og  nu  udlejes,  hvorved 
det  gøres  muligt  til  den  nedsatte  Lejesum  at  kunne  lægge  Udgifterne  til  Spor¬ 
vognskørslen  og  saa  nyde  alle  de  moderne  Bekvemmeligheder. 

Det  ovenfor  nævnte  positive  aarlige  Tab  paa  ca  3 1/2  Million  Kroner  er 
ganske  forsvindende  lige  overfor  det  indirekte  Tab,  som  Udlejekonkurrencen  eller 
rettere  Udlejekampen  har  foraarsaget  og  foraarsager;  en  Nedgang,  der  drejer  sig 
om  ca.  23  a  33  pCt.  af  Beboelseslejen  og  af  indtil  50  pCt.  af  Butikslejen  (ganske 
vist  dog  kun  forholdsvis  færre  Steder),  idet  d’Herrer  Bygmestre  af  Hensyn  til 
Prioriteringen  og  Ejendommens  Vurdering  indretter  Butikker,  der  ansættes  (paa 
Papiret)  for  højere  Leje,  idet  de  ikke  vil  se,  at  der  bliver  mindre  og  mindre 
Brug  for  Butikker,  som  Følge  af  Købernes  (fortsatte)  Overgang  til  at  søge  deres 
Indkøb  i  de  mægtige  Magasiner  og  de  store  Specialforretninger,  der  hovedsagelig 
kun  findes  og  kan  findes  paa  »Strøget«,  og  hvortil  Sporvognene  bringe  Køberne 
fra  hele  Periferien.  Denne  samlede  Lejenedgang  har  jeg  ingen  Midler  ved  Haan¬ 
den  til  at  angive  Størrelsen  af;  men  hvis  det  brugte  Billede  ovenfor  nogenledes 
holder  Stik,  saa  at  Lejen  af  1000  Enkeltejendomme  vil  andrage  ca.  3 1/2  Million 
Kroner,  og  der  formentlig  findes  ca.  30,000  af  saadanne  Enkeltejendomme  i 
Kjøbenhavn,  ville  disse  have  en  samlet  Lejeindtægt  af  over  100  Mili.  Kr.  aarligt, 
og  det  aarlige  Tab  af  Lejen  vilde  saa  andrage  mellem  2j  og  jo  Millioner  Kroner. 
Men  ikke  nok  dermed;  de  gamle  Ejendomme  i  den  indre  By,  hvoraf  mange, 
som  Følge  af  Mangel  paa  Grund  ikke  kunne  ombygges,  vil  inden  mange  Aar 
sukcessivt  blive  værdiløse  (d.  v.  s.:  Grundens  Værdi  bliver  altid  tilbage).  2den 
og  3 die  Prioriteterne  ville  tabes,  og  Kreditforeningerne,  Legater  og  iste  Priori- 

tetsanbringerne  ville  maaske  ikke  en  Gang  undgaa  at  lide  Tab.  Mængden  af 
disse  Millioner  vil  jeg  overlade  andre  at  skønne  om.« 

Vexelmægler  Severin  fremhæver  da  videre,  ganske  sikkert  med  fuld  Ret,  at 
de  saaledes  skildrede  Forhold,  bortset  fra  de  store  Tab,  de  som  paavist  bevirke, 
endnu  skaber  en  anden  og  næsten  endnu  større  Fare  for  Byen  og  Landets  Be¬ 
boere.  Var  nemlig  alle  de  til  Byggesvindelen  medgaaede  Millioner  Landets  op¬ 
sparede  Overskud,  vilde  det  give  et  bedrøveligt  Kig  i  Porte-monnaien,  men  dog 
være  til  at  bære,  om  end  med  en  ubehagelig  Resignation ;  dette  er  imidlertid 
ingenlunde  Tilfældet;  ved  at  sælge  vore  Kreditforeningsobligationer  i  største  Ud¬ 
strækning  til  Udlandet  og  ved  i  Millionvis  at  optage,  navnlig  engelske  Penge, 
som  direkte  Prioritetslaan  i  vore  Fluse,  har  vi  gjort  os  til  andre  Nationers  Skyld¬ 
ner,  saaledes  at  de  Fremmede  faar  Udbyttet,  Renterne  af  vore  kjøbenhavnske 
Ejendomme,  medens  vi  selv  beholder  Tabet.  Og  Forfatteren  understreger  rigtigt, 
at  de  Penge,  vi  har  laant  til  alle  disse  Dumheder,  delvis  er  gaaet  til  Udlandet 
som  Betaling  for  Jernbjælker,  Tømmer,  Granit,  Tapeter  o.  s.  v.,  men  Gælden 
har  vi  beholdt,  hvilken  Aar  ud  og  Aar  ind  skal  forrentes  og  engang  tilbagebe¬ 
tales. 

Flr.  Severin  spørger  nu,  hvad  kan  der  gøres  for  at  raade  Bod  paa  denne 
Ulykke.  At  ty-  til  Bankerne  for  at  de  skulle  indstille  Bvggelaanene,  hjælper  neppe ; 
dels  er  de  jo  dog  ikke,  som  det  ogsaa  siges,  Publikums  Goldammer,  og  dels 
er  de  ogsaa  bundne  af  Hensynet  til  Ejerne  af  deres  store  Aktiekapitaler,  hvem 
de  ved  Byggelaanene  sikre  et  godt  Udbytte. 

At  ty  til  Magistraten  med  Anmodning  om  at  skærpe  de  Vilkaar,  paa  hvilke 
den  sælger  sine  Grunde,  for  saaledes  at  begrænse  dette  vilde  Byggeri,  burde 
kunne  hjælpe  noget  paa  det  værste  Onde,  idet,  som  det  siges  i  Artiklen,  Magi¬ 
straten  ved  at  sælge  saa  at  sige  uden  Udbetaling  og  paa  særdeles  lempelige  Vil¬ 
kaar  fremmer  en  usund  Byggetilstand,  hvorved  ganske  insolvente  Individer  kunne 
faa  fat  i  Grundene  og  saaledes  sættes  istand  til  at  snyde  andre  Haandværkere  og 
Leverandører.  Destoværre,  at  stole  paa  Magistratens  Bistand  hjælper  neppe.  Alle¬ 
rede  for  over  io  Aar  siden  henledte  jeg  afdøde  Borgmester  Borups  Opmærksom¬ 
hed  paa  den  Fare,  der  var  tilstede  ved  de  Vilkaar,  paa  hvilke  Byens  Grunde 
solgtes  ved  Stadens  Økonomikontor;  forgæves  viste  jeg  ham,  at  der  blandt  Kjø¬ 
benhavns  velstaaende  Borgerstand  fandtes  mange,  der  ønskede  at  bygge  for  sig 
selv  i  Stockholmsgadekvarteret ;  at  derfor  Salget  af  disse  Grunde  ikke  burde  for¬ 
ceres,  og  at  man  ved  at  skærpe  Betalingsvilkaarerne  burde  sigte  Købernes  Kva¬ 
litet.  Nu  begynder  Høsten  af  den  Ubesindighed,  hvormed  man  dengang  saaede; 
som  modne  om  end  noget  ormstukne  Frugter  drysse  de  opførte  Ejendomme, 
ned  i  den  ufyldestgjorte  Panthavers ,  Kommunens ,  Skød,  og  mange  ville 
følge  efter.  Skal  nu  paa  engang  ogsaa  alle  Grundene  i  Grønningen  forceres  ud 
i  Markedet,  til  Støtte  for  en  unaturlig  Byggemani  ? 

Kan  eller  vil  man  dog  ikke  se  Faren  i,  at  der  saaledes  fremhjælpes  et  Byg¬ 
geri  udover,  hvad  der  i  mange  Aar  bliver  Anvendelse  for?  Hvor  skal  alle  de 
Arbejdere,  der  herved  kaldes  til  Arbejdsstederne,  senere  faa  deres  Føde,  naar  de 
lange  Tider  kommer,  hvori  alt  privat  Byggeri  hviler,  fordi  vi  i  vor  Letsind  har 
taget  Fremtiden  Brødet  af  Munden  uden  selv  at  blive  mætte? 

Nytter  en  Henvendelse  til  Magistraten  ikke,  vilde  dog,  som  Hr.  Vexel- 


mægler  Severin  ogsaa  stærkt  fremhæver,  en  fornuftig  Vurdering  af  de  fuldførte 
Byggeforetagender  som  Grundlag  for  disses  Belaaning  kunne  afhjælpe  en  stor 
Del  af  Ondet.  Men  såaledes  som  Vurderingerne  nu  foretages  ved  edsvorne 
Vurderingsmænd,  er  Værdien,  som  Mændene  kommer  til,  som  Gud  og  hver 
Mand  ved,  højst  forskellig. 

Man  bør  her  selv  læse  de  virkelig  haarrejsende  Exempler  paa  Vurderings¬ 
resultater,  hvilke  Forfatteren  anfører.  Assurancevurderingerne  ere  ofte  svimlende 
og,  efter  min  egen  Erfaring  som  Formand  for  Voldkvarterernes  Ejendomsskyld- 
kreds  kan  jeg  sige,  tidt  uforstaaelige,  som  naar  en  Ejendom,  der  selv  velvillig 
set  højst  kan  have  kostet  170  Kr.  pr.  Kvad.  Al.,  vurderes  til  250  Kr. ;  men 
ogsaa  Ansættelsen  ved  de  forskellige  Kreditforenings-Vurderingsmænd  vise  sig  i 
min  Kreds  at  være  altfor  høje,  ikke  sjeldent  10 — 15,  ja  20  endogsaa  25  % 
over  den  virkelige  Værdi,  beregnet  efter  Ejendommens  faktiske  Indtægter  og 
Udgifter.  Og  paa  disse  Vurderinger  giver  Kreditforeningerne  deres  Laan,  vistnok 
altfor  store  Laan,  og  paadrage  saaledes  deres  solidariske  Medlemmer  større 
Forpligtelser  og  større  Risico,  end  de  burde,  samt  bidrage  samtidig,  nemlig 
ved  Omfanget  af  de  ydede  Laan,  til  at  sætte  et  falsk  Stempel  paa  de  belaante 
Ejendomme,  hvad  der,  som  Forfatteren  siger,  kan  medføre  en  fortvivlet  og 
tabbringende  anden  Prioritering  og  give  Anledning  til  uheldige  og  perfide  Ejen¬ 
domssalg. 

Det  foreslaas  i  Artiklen,  at  Vurderingerne,  i  Stedet  for  som  nu  at  grundes 
paa  ofte  upaalidelige  Skøn  af  Lejeindtægter,  tidt  paa  lavede  og  uvederhæftige 
Lejekontrakter,  fremtidig  bygges  paa  Grundens  Værdi  sammenlagt  med  det  be¬ 
byggede  Areals  Størrelse  og  dette  multipliceret  med  den  Pris,  en  velbygget  Ejen¬ 
dom  i  Øjeblikket  koster  at  opføre  pr.  Kvadrat  Alen,  naturligvis  med  forskellige 
Enhedspriser  efter  Husets  Art  og  Byggemaade.  En  saadan  Fremgangsmaade  vil 
maaske  give  sundere  Forhold,  og  Tanken  synes  mig  værd  til  videre  Overvejelse. 

Imidlertid  er  der  en  Vurdering,  som  jeg  tror  midlertidig  vil  kunne  skaffe 
nogen  Bedring,  navnlig  for  de  sekundære  Prioriteter,  der  jo  jevnlig  omlægges  i 
Aarenes  Løb,  nemlig  Ejendomsskyldvurderingen,  hvis  Ansættelse  allerede  nu 
tages  i  Betragtning  ved  mange  Belaaninger  af  kjøbenhavnske  Ejendomme.  Fol¬ 
det  første,  fordi  det  er  en  ganske  uinteresseret  Vurdering,  der  kun  søger  at  finde 
Genstandens  Værdi  i  Handel  og  Vandel,  fordi  den  i  Regelen  bygges  paa  de  faktiske 
Lejer  og  Udgifter,  og  fordi  den  ved  at  følge  enhver  Bygningsforandring  aarlig 
følger  Ejendommens  Værdiforøgelse,  og  i  hvert  Fald  med  bestemte  Aars  Mellem¬ 
rum  skal  tage  Objektet  op  til  ny  Værdiansættelse.  Endelig  kan  der  altid  forlanges 
Oplysninger  om  Størrelsen  af  Værdien  efter  denne  Vurdering. 

Næsten  ideel  vilde  Ejendommenes  Vurdering  i  Kjøbenhavn  sikkert  blive  den 
Dag,  hva'd  man  maa  haabe  snart  sker,  Stat  og  Kommune  søge  Lovgivningens 
Samtykke  til  videre,  hvad  Hovedstadens  særlige  Forhold  i  Modsætning  til  det 
øvrige  Land  maatte  berettige  til,  at  oprette  et  offentligt  Vurderingskontor,  hvorfra 
alle  Ejendomme  skulde  vurderes  af  fastansatte,  fuldt  uafhængige,  sagkyndige 
Mænd,  ikke  knyttede  til  anden  Bygningsvirksomhed,  saaledes,  at  de  her  foretagne 
Vurderinger  baade  lagdes  til  Grund  for  Skyldsætninger,  Kreditforeningsbelaaninger, 
Skifter  og  Auktioner  (event.  Assurancer).  Hvilke  ensartede  og  paalidelige  For¬ 
hold  vilde  der  ikke  kunne  skabes  og  vistnok  med  mindre  Udgifter  end  nu  ! 

For  den  akademiske  Architektstand  og  for  de  kjøbenhavnske  Haandværkere 
ei  det  saaledes  fremdragne  Spørgsmaal  af  den  allerstørste  Interesse. 

I  Læ  af  de  lette  Vilkaar,  paa  hvilke  Byggegrundene  kan  erhverves,  dækkede 
af  uiimelige  Vurderinger  og  deraf  følgende  altfor  svimlende  Laan,  er  der  her  i 
Byen  groet  og  gror  hver  Dag  en  Sværm  af  de  gyseligste  Existenser  frem  som 
Byghen  ei,  et  Proletariat  af  saadanne,  der  er  i  Færd  med  at  kvæle  alt  sundt, 
piivat  Byggeli.  Folk,  hvem  ingen  tidligere  har  hørt  nævne,  kappes  med  ano¬ 
nyme  Aktieselskaber  om  at  kapre  hver  ledig  Plet  af  Byens  Grund  for  at  begynde 
et  eller  andet  mere  end  tvivlsomt  Byggeforetagende. 

Og  idet  disse  Personer,  der  knebent  klarer  sig,  til  Taget  er  rejst,  og  som 
aldrig  har  tænkt  paa  at  beholde  Ejendommen  længer,  end  Laanet  er  hævet,  faa 
Magten  over  Byggenet  i  Kjøbenhavn,  ødelægges  alle  Forhold  og  demoraliseres, 
jeg  havde  nær  sagt,  baade  Architékter  og  de  gode  Haandværkere. 

Thi  hvad  bryder  Straamanden  og  den  professionelle  Spekulant  sig  om  Hu¬ 
sets  Soliditet  og  Udførelse.  Intet!  Om  Snedkerarbejdet  efter  et  Aars  Forløb 
ramler  fra  hinanden,  om  Gulvene  gabe  og  hele  den  dejlige  Stuk  drysser  ned, 
om  Varmeapparatet  er  saa  elendigt,  at  det  inden  faa  Aar  ikke  kan  virke,  hvad 
angaai  det  ham?  han  er  allerede  over  alle  Bjerge  og  ifærd  med  det  næste  Hus. 
Om  Svendene  mure  Dørhullerne  6  Tom.  større  end  Dørkarmen,  saa  at  denne 
dingler  paa  sin  Plads,  eller  Vægpudsen  gaar  ud  og  ind  som  Vim melskaftet,  lige 
lystig  for  det,  blæse  være  med  den  Dag  imorgen!  —  Paa  saaledes  udført  Arbejde 
baseres  Svendenes  Lønsatser  nu.  Eller  tror  man,  han  sørger,  fordi  Haandværkerne 
eller  Leverandørerne  narres  for  største  Delen  af  deres  Tilgodehavende?  De  Taaber! 
de  kan  jo  gaa  til  den  næste  og  prøve  deres  Lykke  ligesom  Spekulanten  selv. 

Kjøbenhavns  Haandværkerstand,  der  fra  gammel  Tid  har  havt  det  gode  Ry 
for  Dygtighed,  Soliditet  og  Ærbarhed,  Byens  solide  Borgere  fremfor  nogen,  for¬ 
ringes  og  opslides.  Hvorfor  gør  den  endnu  ikke,  om  end  i  den  elvte  Time, 
Forsøg  paa  at  redde  sig  selv  og  sit  Haandværk?  Kunde  ikke  de  forskellige  Ar¬ 
bejdsgiverorganisationer  i  Bygningsfagene  slutte  sig  sammen,  nedsætte  et  staaende 
Udvalg  af  dygtige  Mænd  af  Fagene  med  Bistand  baade  af  en  Jurist  og  en  Ar- 
chitekt  og  forlange  at  enhver,  der  ønsker  Tilbud  paa  et  Byggeforetagende  af  et 
af  Organisationernes  Medlemmer,  forinden  Bud  maatte  gives,  skulde  forelægge 
Udvalget  den  Rentabilitetskalkule,  hvorpaa  han  grundede  sin  Byggeplan,  samt  sine 
legningei  og  Bygningsbeskrivelser,  hvorefter  han  agtede  at  arbejde?  Kom  Ud¬ 
valget  da  efter  Sagens  grundige  Undersøgelse  til  det  Resultat,  at  Kalkulen  var 
sund,  og  Tegninger  og  Beskrivelser  klare  og  uden  Faldgruber,  nu  vel!  saa  var 
Haandværkernes  Stilling  da  ikke  saa  fortvivlet  som  nu ;  sikrede  han  sig  sit  Til¬ 
godehavende  ved  tilbørlig  Kontrakt,  saa  var  Sagen  dog  ikke  i  den  Grad  umulig, 
selv  om  der  hændte  Bygherren  noget  menneskeligt,  han  havde  da  idet- 
mindste  sine  Krav  i  et  Foretagende,  der  ikke  fra  Fødselen  var  bygget  paa  Umu¬ 
ligheder. 

Ikke  mindre  brænder  Tampen  for  Architekterne.  Vor  Stand  i  Danmark 
staar  med  en  kunstnerisk  Uddannelse,  medbragt  fra  Akademiet,  der  ikke  er  rin- 
geie  end  noget  andet  Lands;  agtet  og  anset  for  sin  Hæderlighed  i  Medborgernes 
Øjne  virker  den  i  sit  beskedne  Kald;  men  ogsaa  den  vil  trænges  tilbage  og 
forsimples.  Ligesaa  vist  som  der  aarlig  skyder  Huse  op  her  i  Byen  som  Padde- 

hatte,  til  hvilke  vor  Hjælp  kun  af  og  til  paakaldes,  ligesaa  vist  som  en  akade¬ 
misk  uddannet  Architekt  eller  ligestillet  Kunstner  ikke  har  rørt  ved  Størstedelen 
af  de  Planer,  der  forelægges  Bygningskommissionen  (en  Undersøgelse  af  Om¬ 
fanget  i  dette  Forhold  vilde  have  stor  Betydning),  ligesaa  vist  bære  vi  ikke 
Skylden  for  de  mange  Uhyrligheder,  der  voxe  op  langs  Byens  Gader.  At  dog 
ikke  vore  Lovgivere  kunne  se  den  Fare,  der  ligger  i,  at  enhver  uden  Kund¬ 

skaber,  uden  Dannelse  og  ofte  uden  Samvittighed  faar  Lov  til  at  forelægge 
Myndighederne  Planerne  til  de  Boliger,  i  hvilke  Borgerne  i  de  kommende  Tider 
skulle  tvinges  til  at  leve  og  færdes!  I  milde  Guder,  hvilke  Resultater  af  en 

misforstaaet  Frihed !  Men  for  vore  Dages  Architekter,  ikke  mindst  de  Unge, 

der  dog  skulle  leve,  betyder  det,  at  de  ofte  maa  falde  Byggerøverne  til  Fode. 
Saa  ser  man  da  af  og  til  ansete  Mænd  af  Standen  tegne  Facader  til  Spekulan¬ 
ternes  Huse,  uden  Indflydelse  paa  de  Planer,  hvorefter  de  bygges,  og  uden  Spor 
af  Anelse  om,  hvorledes  Huset  bygges. 

Allerede  er  der  Architekter,  ikke  mindst  blandt  de  Yngre,  der  kunne  for¬ 
tælle  om  Honorarer,  der  bydes  dem  af  de  moderne  Bygherrer,  saa  usle,  at  der 
ikke  kan  være  Tale  om,  naar  de  da  skulle  leve,  at  udarbejde  Tegninger  og 

Beskrivelser  tilnærmelsesvis  som  de  burde,  hvad  der  forøvrigt  ikke  engang  ønskes, 
ja  neppe  vilde  blive  taalt.  Hvad  fødes  der  ikke  herved  for  Sjadskeri  og  Upaa- 
lidelighed !  Og  naar  saa  Honoraret  sammen  med  Bygherren  helt  forsvinder  eller, 
hvad  der  virkelig  sker,  udbetales  i  tvivlsomme  Prioriteter!  er  der  da  ikke 
Grund  til  at  tænke  paa  Standens  Fremtid,  naar  engang  den  solvente  Bygherre 
bliver  den  sjeldne  Fugl,  som  han  truer  med  at  blive  i  hele  Byggeraseriets  Mal¬ 
strøm  ! 

Burde  ikke  Architektforeningen  lade  udarbejde  Kontraktformularer  for  Mel¬ 
lemværendet  mellem  Architekt  og  Bygherre,  som  det  stod  enhver  frit  for  at  be¬ 
nytte,  og  som,  naar  de  fremkom  med  Foreningens  Stempel,  ikke  kunde  saare 
nogen?  Saa  vilde  Architekten  i  givet  Øjeblik,  hvis  der  indtraadte  Vanskeligheder, 
staa  med  en  juridisk  gyldig  Overenskomst,  hvor  han  ellers  ofte  vilde  staa  kun 
støttende  sig  til  en  ubestemt  Aftale  paa  to  Mands  Haand,  uden  Bevis  for  sin  Ret. 

Det  turde  da  fremgaa  af,  hvad  ovenfor  er  udtalt,  væsentlig  foranlediget  ved 
Hr.  Severins  gode  Indlæg,  at  her  er  en  Sag,  hvor  ganske  bortset  fra  Sagens  Be¬ 
tydning  for  hele  Samfundet  den  akademiske  Architektstand  og  Byens  gode  Haand- 
værkere  maa  finde  hinanden  og  søge  Vej  Haand  i  Haand.  Hvor  Spørgsmaal,  der 
berøre  denne  Sag,  om  hvorledes  det  usunde  Byggeri  skal  bræmses,  komme  frem, 
det  være  sig  indenfor  Banker,  Kreditforeningerne  eller  Kommunalbestyrelsen,  bør 
vi  være  lydhøre  og  yde  vor  bedste  Hjælp  men  ogsaa  vor  aarvaagne  Kritik,  men 
først  og  fremmest  bør  vi  søge  Midlerne  og  Vejene  indenfor  vore  egne  Korpora¬ 
tioner;  det  turde  ret  beset  være  ikke  saa  lidt,  vi  ad  denne  Vej  kunne  opnaa  for 
vort  Samfund,  vor  Gerning  og  ogsaa  for  os  selv. 

12.  Nov.  1905. 

Fred.  L.  Levy. 

KREMATORIET  VED  BISPEBJÆRG  KIRKEGAARD. 


Foreningen  for  Ligbrænding  indbød  den  15.  Juli  d.  A.  danske  Architekter  til 
Deltagelse  i  en  Konkurrence  om  Skitser  til  et  Krematorium,  som  paatænktes 
opført  paa  en  Grund  ved  Bispeb jærg  Kirkegaard. 

Til  Bygningens  Opførelse  kunde  anvendes  et  Beløb  af  indtil  50.000  Kr., 
i  hvilken  Sum  dog  ikke  Ovnen  og  Skorstenen  skulde  være  indbefattet.  »Archi- 
tekten«  for  22.  Juli  d.  A.  indeholder  paa  Pag.  422  det  fuldstændige  Program  for 
Konkurrencen.  Den  1.  Oktober  udløb  Fristen,  og  der  var  indtil  den  Tid  ind¬ 
sendt  ikke  mindre  end  34  Projekter.  Dommerudvalget,  i  hvilket  Architekterne 
Thorvald  Jørgensen  og  Anton  Rosen  havde  Sæde,  uddelte  iste  Præmie  (1000 


10 


15 


20 


Varmeværk.  7.  Ligbrændingsovn.  K.  Koret.  L.  Kistens  Plads.  M.  Talerens  Plads.  N.  Ringformet 


Columbarium.  O.  Magasin  for  Urner,  P.  Opgang. 

PROJEKT  TIL  KREMATORIET  VED  BISPEBJÆRG  KIRKEGAARD. 


Kr.)  til  Architekt  Holger  Jacobsen,  2den  Præmie  (700  Kr.)  til  Architekt  Alfred 
Brandt  og  3die  Præmie  (500  Kr.)  til  Architekterne  Einar  Ambt  og  Valdemar 
Sander. 

Vi  gengiver  nedenstaaende  Dele  af  de  3  præmierede  Projekter,  idet  vi  dog 
maa  beklage,  at  det  ikke  kan  gøres  paa  fyldigere  Maade,  da  de  paa  Skitserne 
anvendte  Farver  næsten  har  umuliggjort  Reproduktionen. 


PROJEKT  TIL  KREMATORIET  ARCHITEKT 

VED  BISPEBJÆRG  KIRKEGAARD.  ALFRED  BRANDT. 


ARCHITEKT 

HOLGER  JACOBSENS  PROJEKT. 

Krematoriet  er  lagt  diagonalt 
efter  det  store  Kapel.  Indgangen  til 
Pladsen  er  fra  nordre  Hjørne;  til 
højre  er  Bolig  for  en  Fyrbøder. 

Over  det  nuværende  Niveau  planeres 
den  udgravede  Jord  fra  Bygningen; 
om  Pladsen  plantes  en  Række  Træer, 
der  med  sammenvoksede  Toppe  og 
klippede  vil  danne  en  Ramme  om 
Bygningen. 

Krematoriet  er  tænkt  formet 
som  et  Mausoleum  over  de  afdødes 
Aske,  der  opbevares  i  Urner  og  henstaar  i  det  ringformede  Columbarium  under 
Salen.  Det  sidste  Opholdssted  for  Urnerne  efter  udløben  Frist  skulde  være  dy¬ 
best  nede,  hvor  de  opstables. 

Ligbrændingsovnen,  der  findes  bag  om  Mausoleet,  er  paa  hver  Side-  i  For¬ 
bindelse  med  et  kegleformet  Lighus,  hvert  til  3  Kister.  Adgang  til  Ligbrændings¬ 
rummet  og  Kælderen  sker  ad  den  runde  Trappe  til  højre.  Trappen  til  venstre 
giver  Adgang  til  Talerens  Værelse  og  Koret. 

I  Kælderen  er  der  .Varmeværk  til  Luftopvarmning,  som  staar  i  Forbindelse 
med  en  Luftgrube  fra  Salen,  hvorigennem  Luften,  der  skal  opvarmes,  føres  ind 
i  Varmekammeret.  Den  varme  Luft  sendes  gennem  Rør  op  til  Salen  og  Ta- 

PROJEKT  TIL  KREMATORIET  ARCHITEKTER 

VED  BTSPEBJÆRG  KIRKEGAARD.  EINAR  AMB’l'  OG  VALD.  SANDER. 


lerens  Værelse.  Kælderen  under  Lighusene 
er  dels  Arbejdsrum,  dels  Brændselsrum  for 
Ovnen.  Der  findes  ved  Siden  af  Varme- 
kammeret  et  mindre  Rum  til  Brug  for  Brænd¬ 
sel  til  Varmeværket. 

Naar  Liget  skal  brændes,  føres  det  fra 
Lighuset  i  samme  Niveau  over  til  Ovnen, 
og  Asken  bringes  ad  en  Trappe  over  Varme- 
kammeret  ned  i  Columbariet.  Hvis  derimod 
en  Højtidelighed  skal  gaa  forud  for  Bræn¬ 
dingen,  føres  Liget  ad  en  Hisse  op  til  Salen 
og  køres  frem  til  den  anviste  Plads. 

Taleren  maa  have  sin  Plads  foran  Kisten, 
da  han  maa  ses  og  høres  af  alle. 

Salen,  der  er  afdækket  med  et  kegle¬ 
formet  Træloft,  faar  sit  Lys  fra  en  Kreds  af 
højtsiddende  Vinduer.  Adgang  til  Colum¬ 
bariet  er  gennem  to  Trapper  ved  Indgangen 
til  Salen. 


ARCHITEKT  ALFRED  BRANDTS  PROJEKT. 

Opgavens  vanskeligste  Punkt  er  Skor¬ 
stenens  Anbringelse,  æsthetisk  og  praktisk  set, 
i  Betragtning  af  dens  store  Højde  (som  i 
hvert  Fald  paa  Afstand  let  giver  Bygningsanlægs  et  verdsligt  Præg)  og  dens 
Vægt,  som  vanskeliggør,  at  den  f.  Eks.  trækkes  til  et  centialt  Punkt  i  Taget. 

Architekten  har  derfor  valgt  at  anbringe  Skorstenen  midt  for  Bygningens 
Gavl,  saaledes  at  den  ved  sin  Architektur  fra  Gavlen  og  ind  mod  Salen  kan 
blive  et  vægtigt  Led  i  Bygningens  Udsmykning,  og  for  at  formindske  dens  Højde 
er  Ovnanlæget  lagt  i  en  dobbelt  Kælder  under  Forsamlingssalen. 

Forsamlingssalen  er  et  kvadratisk  Rum,  hvis  Tag  bæres  af  fire  Søjler,  hvor¬ 
imellem  Kisten  er  anbragt  paa  en  Katafalk.  Følget  sidder  i  Kreds  omkring 
denne,  og  Taleren  bar  Plads  paa  en  Forhøjning  tæt  ved  Hovedindgangen.  I 
Salens  Baggrund  er  en  Niche  med  en  Elevator,  hvor  Kisten  efter  Sørgefesten 
sænkes  ned  til  Ovnen.  Columbarierne  ligger  som  Gange  omkring  Forsamlings¬ 
salen,  og  saavel  disse  som  Salen  faar  nedfaldende  Lys. 

Bygningen  er  tænkt  pudset  og. malet  »al  fresco«. 

ARCH1TEKTERNE  EINAR  AMBTS  OG  VALD.  SANDERS  PROJEKT. 

Der  er  søgt  at  skabe  et  alvorligt,  dansk  Flus  for  Ligbrændingen,  harmo¬ 
nerende  med  Bygningerne  paa  Bispebjærg  Kirkegaard. 

Bygningen  kan  udføres  for  50.000  Kr. 


BEBOELSESBYGNING  ARCHITEKT 

PAA  GAMMELTORV.  U.  PLESNER. 


TO  TIDSALDRE. 

Af  V.  Klein. 


Det  er  næppe  muligt  at  gaa  over  Gammeltorv  i  disse  Dage,  uden  at  Øjet 
fanges  af  det  ovenfor  afbildede  store,  røde  Hus,  som  Architekt  Plesnf.r 
har  bygget  mellem  Nørre-  og  Vestergade.  Og  skønt  maaske  en  og  anden  bliver 
henrykt  ved  det  Syn,  siger  dog  sikkert  de  fleste  i  deres  stille  Sind:  »Skal  det 
nu  ogsaa  være  kønt?«  Der  er  imidlertid  næppe  let  mange,  som  hai  Mod  til 
at  bekende  deres  Tvivl;  man  har  hørt,  at  det  efter  de  allernyeste  Kunstbegreber 

skal  være  et  Mesterværk,  og  saa  gaar  det  som  i  »Kejserens  nye  Klæder« :  man 
er  bange  for,  at  det  skal  blive  sagt,  at  man  er  dum  og  uskikket  til  sit  Embede, 
hvis  man  ikke  kan  se  dets  Skønhed. 

Jeg  er  da  ogsaa  forberedt  paa,  at  dette  vil  blive  sagt  om  mig,  men  det 
maa  ikke  hjælpe;  jeg  siger  rent  ud,  at  i  mine  Øjne  er  Huset  nederdrægtig  grimt, 
og  dette  bliver  dobbelt  skrigende,  naar  Blikket  glider  over  paa  Nabohuset,  Hr. 
Etatsraad  Holms  elegante  lille  Palazzo,  der  stilfærdigt  trækker  sig  tilside  for  sin 
brutale  Nabo  og  børster  sit  Ærme.  Det  er  som  en  Bølle  ved  Siden  af  en  gam¬ 
meldags  Adelsmand. 

Jeg  udtaler  denne  Dom  kategorisk,  skønt  det  vilde  være  let  nok  at  begrunde 
den  efter  alle  gældende  Regler,  men  jeg  ved,  at  kun  faa  har  Taalmodighed  til 
at  høre  eller  læse  en  æsthetisk  Analyse,  og  at  endog  mange  ikke  ved,  hvad 
Æsthetik  er;  jeg  gør  heller  intet  Forsøg  paa  at  sylte  min  Udtalelse  ind  i  pæne 
Talemaader.  Som  Følge  deraf  kan  den  ikke  gøre  Fordring  paa  at  være  afgørende; 
her  skal  ikke  diskuteres  men  afstemmes;  man  kan  sige,  at  jeg  har  Ret  eller 
Uret;  hvis  man  har  Lyst  til  at  kalde  mig  en  grov  Karl,  fordi  jeg  taler  saa 
ligefrem,  skal  det  ikke  anfægte  mig,  og  skulde  nogen  have  Lyst  til  at  køre 
Retur  og  sige  det  samme  om  Bygninger,  jeg  har  opført*),  skal  jeg  heller  ikke 
misunde  ham  denne  Glæde. 

Naar  jeg  siger  dette,  tilmed  paa  en  saa  udfordrende  Maade,  er  det  dog  ikke 
loi  at  laste  Architekt  Piesner,  der  saa  vidt  jeg  ved  er  en  Hædersmand  med 
megen  Anseelse  blandt  Kammeraterne;  men  det  skal  siges,  thi  den  Tid  maa  nu 
snart  komme,  da  der  skal  holdes  Opgør  mellem  vor  Tids  Skønhedsbegreber  og 
dem,  der  herskede  for  hundrede  Aar  siden.  Ingen  skal  være  villigere  end  ie<>' 
til  at  indrømme,  at  der  ogsaa  gennem  den  nyere  Tids  Perversiteter  er  udviklet 
Elementer,  der  vil  have  blivende  Værd,  men  som  Helhed  betragtet  turde  det 
være  muligt,  at  den  moderne  »Kunst«  snart  har  udspillet  sin  Rolle;  den  har  nu 
været  »morsom«  saa  længe,  at  den  snart  begynder  at  blive  kedelig.  Det  er  ikke 
nu  som  for  tyve  Aar  siden,  da  man  kunde  blive  behagelig  overrasket  ved  af  og 
til  at  se  noget  Nyt,  der  til  Nød  kunde  kaldes  frisk  og  originalt;  det  var  den¬ 
gang,  da  man  endog  kunde  finde  et  vist  Velbehag  ved  Thorvald  Bindesbølls 

Kruseduller;  men  hverken  Smør  eller  Vittigheder  kan  holde  sig  friske  gennem 
en  Aarrække,  og  hvad  angaar  Originaliteten,  begynder  den  ogsaa  at  blive  lidt 
overanstrengt,  nu  da  den  ene  ligger  og  kopierer  den  andens  Vittigheder.  Man 
smager  lidt  mere  kritisk  paa  det,  man  dengang  slugte  raat. 

Man  føler  Trang  til  at  kritisere,  men  ingen  Kritik  er  mulig,  naar  den  ikke 
støtter  sig  paa  visse  Grundanskuelser,  der  anerkendes  af  alle,  og  den  Slags  findes 
ikke  mere,  hvilket,  i  Parenthes  bemærket,  forøvrigt  kan  have  sine  gode  Sider. 
Ad  den  Vej  kan  man  altsaa  ikke  komme  frem;  men  heldigvis  er  det  kun  de 
nedskrevne  theoretiske  Skønhedsbegreber,  der  har  spillet  Fallit;  det,  der  til  alle 
1  ider  har  ligget  bag  dem,  lever  endnu  og  lader  sig  ikke  udrydde.  Det  er  det 

ulcei  de  Publikums  sunde  Sans,  som  til  alle  Tider  har  dannet  Grundlaget  saavel  for 

den  ethiske  som  den  æsthetiske  Kritik.  Den  støtter  sig  ikke  til  Dogmer,  men 
tager  sig  endog  undertiden  den  Frihed  at  vælte  dem  allesammen,  og  naar  den 


*)  f-  Eks.  om  Huset  Vimmelskaftet  Nr.  32,  der  nærmest  indbyder  til  Sammenligning. 

duer  noget,  gør  den  sig  ikke  vigtig  med  Forsøg  paa  at  motivere  sine  Domme, 
den  udtaler  ligesom  de  engelske  Jurymænd  kun  sit  Skyldig  eller  Ikke  skyldig: 
dette  er  smukt  eller  dette  er  grimt.  Jeg  hører  hele  den  akademiske  Architekt- 
forening  udbryde  i  Forfærdelse:  »Publikum!  det  uvidende  Publikum  skulde  altsaa 
dømme  os!«  Højstærede  Kolleger,  jeg  kan  ikke  hjælpe  Jer;  I  slipper  ikke;  det 
er  haabløst  at  ville  sætte  sig  op  imod  en  Naturlov. 

For  lidt  over  hundrede  Aar  siden*)  grundlagdes  den  moderne  Kunsthistorie; 
lige  i  Hælene  paa  den  fulgte  den  moderne  Kritik,  der  straks  begyndte  at  lave 
æsthetiske  Theorier.  Men  det  ene  Dogme  væltede  det  andet,  og  saaledes  blev 
det  ved,  indtil  man  naaede  vor  Tids  Anarki.  Det  ser  ud,  som  om  Kunstopfat¬ 
telsen  derved  er  bleven  husvild ;  den  har  intet  mere,  hvortil  den  kan  støtte  sit 
Hoved;  men  det  forholder  sig  omvendt;  denne  Bevægelse  betyder  tværtimod,  at 
alle  Uvedkommende  er  satte  paa  Døren,  saaledes  at  den  sunde  Sans  atter  kan 
blive  Herre  i  sit  eget  Hus,  hvis  den  har  Lyst  dertil.  Det  er  den,  som  skal 
bære  Fremtidens  Kunstdomme,  idetmindste  saa  længe,  til  de  paany  forkvakles. 

Saa  tillader  jeg  mig  da  at  opfordre  enhver  Kjøbenhavner  med  sund  Sans 
til  at  gaa  hen  og  se  paa  den  omhandlede  Bygning  og  sige  mig  ganske  ærligt, 
om  dette  er  smukt,  eller  om  ikke  Naboejendommen,  Etatsraad  Holms  fordrings¬ 
løse  lille  Hus,  er  hundrede  Gange  smukkere.  Men  det  er  ikke  blot  de  to  Huse, 
der  skal  dømmes  imellem,  og  det  er  ikke  Plesner,  der  skal  fordømmes  eller 
bædres,  det  er  to  Tidsaldre,  der  staar  mod  hinanden;  naar  jeg  har  trukket 
Plesner  og  hans  Hus  frem  for  at  belyse  Sagen,  er  det  en  Ære,  jeg  gør  ham, 
idet  hans  Produkt  forekommer  mig  at  være  noget  af  det  bedste  (værste),  der 
er  frembragt  i  moderne  Retning. 


KONGESLOT  ELLER  REGERINGSBYGNING? 


ed  denne  Titel  har  Pseudonymen  » Architekt  Hieronymus«  paa  Jul.  Gjellerups 


TVX  Forlag  sendt  nogle  Betragtninger  ud  i  Verden,  paa  hvilke  vi  gerne  hen¬ 
lede  vore  Læseres  Opmærksomhed.  Forfatteren  skriver  saa  let,  livligt  og  for¬ 
nøjeligt,  at  det  snarere  er  den  unge  Monsieur  Leanders  Invention  end  Fatter  Jero- 
nymi  Paafund. 

Det  lille  Skrift  har  til  Maal  at  vise,  at  Spørgsmaalet  om  det  ødelagte 
Christiansborgs  fremtidige  Benyttelse  er  stillet  ganske  forkert  fra  Begyndelsen,  el¬ 
ler  som  Forfatteren  udtrykker  sig:  »Christians  Borg  bliver  slet  ikke  at  genopføre, 
men  hvad  der  skal  skaffes  tilveje,  er:  en  Bygning  for  den  danske,  konstitutionelle, 
parlamentariske  Regering«,  med  andre  Ord:  det  er  Bygningens  Formaal,  man  har 
i  undladt  at  klare  sig,  før  man  handlede. 

Tanken  om  en  saadan  Regeringsbygning  m.  m.  er  imidlertid  ikke  ny,  den 
er  jo  stærkt  fremhævet  tidligere  af  d’Hrr.  MørkHansen,  Brummer  og  Bierfreund, 


*)  Vel  snarere  for  ca.  halvandethundrede  Aar  siden.  Det  var  den  tyske  Archæolog  og 
Kunstkender  Winckelmann,  der  i  Midten  af  det  18de  Aarhundrede  grundlagde  den  viden¬ 
skabelige  Behandling  af  Kunsthistorien.  Red. 

og  Forfatteren  slutter  sig  da  ogsaa  i  videre  Følge  af  hans  Opfattelse  til  den,  som 
han  siger,  »geniale«  Tanke,  at  inddrage  Hofteatret  og  Ridehuset  samt  Staldene 
i  Regeringskomplexet.  Vi  kunne  her  ikke  undlade  at  minde  om,  hvor  stærkt 
det  fra  anden  Side,  naar  dette  Spørgsmaal  er  drøftet  i  Architektforeningen,  er 
fremhævet,  at  det  er  kunstnerisk  umuligt  saaledes  uden  videre  at  omkalfatre  et 
udpræget  Monument  til  andet  Brug  end  oprindelig  bestemt.  Er  saaledes  Hr. 
Hieronymus  Tanke  ikke  ny,  gælder  dette  derimod  hans  Begrundelse  af  samme, 
forsaavidt  som  denne  er  politisk;  han  gør  nemlig  gældende,  at  »først  i  1901 
sprængte  vor  fri  Forfatning  sit  Puppehylster,  idet  Ministeriet  blev  det  rette  Ud¬ 
tryk  for  Flertallet  af  Vælgerfolket«;  og  ud  fra  denne  Betragtning  ønsker  han,  at 
»den  ny  Bygning,  der  skal  rejses  paa  Fortidens  Ruin,  skal  være  et  Segl,  et  skønt 
og  karakteristisk  Segl  paa  vor  parlamentariske  Forfatning«. 

Hermed  er  vi  imidlertid  ude  over  Kunsten  og  inde  i  Politikens  Rige,  hvor 
Redaktionen  savner  noget  af  sin  vante  Sikkerhed  ;  dog  tillade  vi  os  at  mene,  at 
Forfatteren  tillægger  »Systemskiftet«,  der  jo  ikke  er  fæstnet  ved  nogen  Grundlovs¬ 
ændring,  en  altfor  stor  Betydning  i  det  danske  Samfunds  Historie. 

At  Hr.  Hieronymus  ud  fra  sin  Opfattelse  misbilliger  Thorvald  Jørgensens 
Planer,  ligesom  han  fordømmer  Prof.  Alb.  Jensens,  er  ligesaa  naturligt,  som  at 
han  udtaler  en,  om  end  noget  begrænset,  Ros  over  Mørk-Hansen  og  Brummers 
samt  Clemmensens  Arbejder;  men  naar  han  videre  mener,  at  han  ved  sin  Frem¬ 
stilling  af  den  Maade,  Christiansborgsagen  bør  ordnes  paa,  »er  i  Overensstem¬ 
melse  med  den  Tanke,  der  laa  bag  ved  Akademisk  Architektforenings  Henven¬ 
delse  og  de  fire  Kommissionsarchitekters  Betænkning«,  turde  han  fejle. 

Akademisk  Architektforening  har  ikke  udtalt  nogen  Tvivl  om,  at  der  under 
forøvrigt  fuldstændig  fri  Forhold  kan  rejses  en  monumental  Bygning,  der  giver 
værdig  og  kunstnerisk  behandlet  Plads  for  den  danske  Regering ,  den  ud¬ 
øvende,  lovgivende  og  dømmende,  men  det  er  stadig  ved  Drøftelsen  af  dette 
Spørgsmaal  blevet  fremhævet  og  understreget,  at  dette  ikke  lader  sig  gøre  uden 
stor  Resignation,  særlig  af  kunstneriske  men  ogsaa  af  formaalstjenlige  Hensyn; 
mange  har  endogsaa  erklæret  det  for  umuligt,  saa  længe  det  forlanges,  at  en  saadan 
Bygning  skal  indbygges  paa  Slotsruinens  Grund.  Derfor  har  Architektforeningen 
anmodet  vore  Lovgivere,  inden  de  tage  nogen  endelig  Bestemmelse,  om  at  for¬ 
søge  en  Løsning,  hvorved  Rigsdagen  og  Kongens  Repræsentation  henlægges  til 
to  helt  adskilte  Bygninger.  Denne  beskedne  Henstilling  i  Skrivelsen  til  Rigsdag 
og  Regering  maa  den  danske  Architektstand  fremdeles  fastholde  uforandret  og 
løftet  som  sin  Fane,  og  den  maa  med  salig  Holberg  sige;  »hvad  jeg  ellers  herom 
haver  skrevet,  er  af  en  patriotisk  Iver,  hvilken  jeg,  desværre,  ikke  kand  skille 
mig  ved,  hvormeget  jeg  end  arbejder  derpaa.  Dersom  jeg  vidste,  at  der  paa 
Apotheket  var  nogen  Recept ,  hvormed  saadan  Iver  enten  kunde  forkølnes  eller 
fordrives,  skulde  jeg  tilkjøbe  mig  den,  hvor  dyrt  den  end  kom  til  at  staae«;  — 
men  Deres  Recept,  kære  Hr.  Hieronymus,  kan  vi  ikke  bruge,  hvor  frisk  og  for¬ 
nøjeligt,  den  end  er  skrevet. 

MODERNE  ARBEJDERBOLIGER. 


Redaktionen  har  modtaget  følgende: 

I»Architekten«  af  11.  November  er  der  fremstillet  Planer  m.  m.  af  2  Byg¬ 
ninger,  som  er  opførte  paa  Mariendalsvej,  og  der  hentydes  til,  at  de  muligen 
kan  blive  betragtede  som  Mønsterbygninger  til  Efterligning. 

Da  vistnok  alle  bør  vise  Interesse  for  den  nyere  Tids  Boliger  for  Smaafolk, 
nedskrives  dette  for  at  fremhæve,  at  man  ved  de  nævnte  Boliger  er  kommen  ind 
paa  den  mest  forkastelige  Type  ■ —  den  nemlig,  ved  een  Trappe  i  et  og  samme 
Hus  at  lægge  mere  end  2  Boliger  i  hver  Etage  ved  Trappen  ,  og  de  nævnte 
Bygninger  vilde  med  Lethed  have  kunnet  været  formede  saaledes,  at  der  til  hver 
Side  af  Bygningen  blev  lagt  en  Trappe  og  muret  en  Væg  op  imellem  disse. 

Den  Sammenhobning  af  Mennesker,  navnlig  Børn,  som  vil  haves  i  Marien- 
dals  nye  Huse  —  4  Familier  i  hver  Etage  op  gennem  5  Etager,  altsaa  20  Fa¬ 
milier,  hver  med  gennemsnitligt  5  Individer,  giver  100  pr.  Trappe,  af  hvilke  saa 
Halvdelen  er  Børn  — ,  fører  saa  let  til  det  mest  forargelige,  usædelige  Samliv, 
som  et  Samfund  ved  alle  Midler  bør  søge  at  undgaa. 

Lovgivningen  burde  ligefrem  forbyde  den  Art  af  Husindretninger,  der  saa 
let  bliver  Forskole  for  Utugtshuse  og  for  anden  Usædelighed  m.  m. 

Nej,  saa  faa  Boliger  Side  om  Side  —  saa  faa  Etager  som  gørligt.  Det  bør 
her  som  i  England  være  Maalet.  jy.  /y 


FRIHEDSSTØTTEN. 


I»Architekten«  for  12.  August  d.  A.  (VII,  Nr.  46)  har  Hr.  E.  E.  J.  søgt  at 
paavise,  at  min  Protest  mod  Tanken  om  at  flytte  Frihedsstøtten  er  urimelig. 
Jeg  tillader  mig  dog  at  tro,  at  den  ikke  er  det*). 

Imod  Flytningen  taler  den  almengyldige  Regel,  at  man  overhovedet  ikke  uden 
tvingende  Nødvendighed  hør  flytte  el  saadant  Monument  fra  dets  historiske  Plads. 
At  Frihedsstøtten  endnu  staar  paa  denne,  kan  aldeles  ikke  afkræftes  ved,  at 
Omgivelserne  nu  er  bievne  noget  anderledes,  end  de  oprindeligt  var.  Der  er 
ganske  vist  ikke  mere  grønne  Marker  omkring,  men  var  et  Monuments  histo¬ 
riske  Karakter  i  den  Grad  afhængig  af  Omgivelserne,  at  det  skulde  blive  rodløst, 
saa  snart  disse  ikke  mere  var  ganske  de  samme,  saa  vilde  jo  næsten  alle  Monu¬ 
menter  ret  hurtigt  blive  hjemfaldne  til  Pulterkammeret.  Det  mener  man  heller 
ikke  rundt  om  i  Europa,  og  jeg  kan  forsikre  Hr.  E.  E.  J.  om,  at  Opflnderæren 
for  dette  fintfølende  Ræsonnement  tilkommer  ham  alene.  Det  kan  virkelig  ikke 
nytte  at  ville  nægte,  at  Frihedsstøtten,  trods  Forandring  i  Omgivelserne,  til  alle 
Tider  har  bevaret  sit  Prag  som  beherskende  Indkørselen  til  den  gamle  Hovedstad,  og 
ved  at  gøre  Vesterbrogade  saa  bred  paa  det  første  Stykke,  har  man  jo  netop 


*)  Grunden  til,  at  min  Protest  kommer  saa  sent,  er  den,  at  jeg  først  efter  min  Hjem¬ 
komst  fra  en  længere  Rejse  har  faaet  det  anførte  Nummer  af  »Architekten«  i  Hænde. 

taget  Hensyn  hertil.  En  anden  Ting  er,  at  man  skulde  have  sørget  for  at  be¬ 
vare  de  smukke,  gamle  Alléer  —  at  de  er  forsvundne,  er  atter  en  af  vor  kære 
Kommunalforvaltnings  mange  Synder.  De,  som  husker,  hvorledes  Frihedsstøtten 
knejsede  mellem  de  grønne  I  ræers  lige  Rækker,  vil  indrømme,  at  den  stod  paa 
sin  rette  Plads,  og  det  gjorde  da  intet,  hvad  Bygninger  der  var  bagved  Træerne. 
Men  dette  Syn  maa  dog  kunne  komme  igen.  Naar  nu  snart  den  gamle  Jærn- 
banestation  skal  nedlægges  og  hele  dette  Terræn  reguleres,  vil  der  jo  blive  god 
Lejlighed  for  Architekterne  til  at  kæmpe  for  den  gode  Smag,  bl.  a.  saaledes,  at 
der  ogsaa  Nord  fra  bliver  et  stilfuldt  Perspektiv  ind  imod  Frihedsstøtten.  Jeg  op¬ 
fordrer  derfor  indtrængende  Akademisk  Architektforening  til  her  at  gøre  al  sin 
Autoritet  gældende.  Det  vil  være  meget  bedre  end  saa  ussel  en  Falliterklæring 
som  at  flytte  Monumentet,  for  at  det  ikke  skal  genere  den  daarlige  Smag  i  at 
brede  sig  ogsaa  paa  denne  Plads.  Det  synes  ganske  vist  fastslaaet,  at  Friheds¬ 
støtten  skal  forskydes  nogle  Alen,  men  den  bliver  dog  i  Gadens  Længdeakse, 
saa  Betydningen  deraf  vil  ikke  blive  større,  end  at  man  kan  finde  sig  deri.  En 
saadan  lille  Forskydning  kan  paa  ingen  Maade  sammenstilles  med  det  at  flytte 
Monumentet  til  et  helt  andet  Sted,  hvor  det  historisk  intet  har  at  gøre.  Det 
forekommer  mig,  Hr.  E.  E.  J.,  at  De  ved  saa  flot  en  Slutning  er  kommen  helt 
ud  af  Balance.  Ja,  prøv  en  Gang  at  flytte  Frihedsstøtten,  og  De  skal  se,  hvor 
man  vil  fortryde  det,  hvor  man  vil  savne  den  paa  dens  gamle  Plads !  De  vil 
ikke  høste  Tak  derfor.  De  æsthetiske  Hensyn,  som  De  paaberaaber  Dem,  taler 
netop  ubetinget  for  at  lade  den  blive  staaende.  Sammenligningen  med  Frederik 
V.s  Statue  paa  Amalienborg  kan  De  ingenlunde  afvise,  da  tertium  comparationis 
er  det,  at  begge  Monumenter,  som  alle  andre,  der  har  en  historisk  Plads,  bør 
blive  paa  denne,  medens  det  er  en  anden  Sag  med  moderne  Monumenter,  hvis 
Plads  er  vilkaarligt  valgt. 

Selv  om  Frihedsstøtten  forskydes  nogle  Alen,  vil  man  ogsaa  i  Fremtiden 
uden  alt  for  stor  Unøjagtighed  kunne  sige:  Her  rejstes  den  af  Frederik  VI. 

Hvad  er  det  paa  den  anden  Side  for  en  tvingende  Nødvendighed,  som  gør, 
at  danske  Architekter  har  haft  saa  travlt  med  at  bryde  de  historiske  Baand  og 
saa  ivrigt  udkastet  Planer  til  at  faa  Frihedsstøtten  flyttet,  uagtet  man  skulde  tro, 
at  for  en  Kunstner  maatte  enhver  anden  Opgave  være  mere  kær  end  denne? 
Det  lyder  lidt  fattigt,  men  Anledningen  til  alle  disse  Planer  er  virkelig  ingen 
anden  end  den,  at  Kommunalbestyrelsen  med  vanlig  Smagfuldhed  har  rejst  nogle 
elektriske  Standere,  som  paa  Afstand  tager  Synet  fra  Frihedsstøtten.  Det  er 
ganske  vist  meget  beklageligt.  Men  hvorfor  skal  Frihedsstøtten  straks  vige  for 
disse  Voldsmænd?  For  en  logisk  og  naturlig  Betragtning  ligger  det  meget  nær¬ 
mere  at  søge  de  elektriske  Standere  flyttede,  og  selv  om  der  ikke  i  de  første 
Aar  er  megen  Udsigt  til  at  opnaa  dette,  saa  kunde  det  dog  være,  at  der  arbej¬ 
dede  sig  en  almindelig  Stemning  frem  for  atter  at  frigøre  det  gamle  Monument 
fra  disse  moderne  Drabanter  —  og  i  alle  Tilfælde  har  vi  i  vor  Levetid  set  saa 
betydelige  Forandringer  foregaa  med  Hensyn  til  Byens  Belysning,  at  ingen  skal 
sværge  paa,  at  vi  ikke  om  20  Aar  har  en  ny  Belysningsmaade,  der  gør  disse 
Standere  overflødige.  Er  det  saa  ikke  meget  bedre  at  vente? 

Jeg  beklagede  i  mit  forrige  Indlæg,  at  man  ikke  i  Architektstanden  har  vist 
tilstrækkelig  Indignation  overfor  disse  Forslag  til  at  lege  Bytte-Gaarde  med  et 

ærværdigt  historisk  Monument.  Jeg  gentager  denne  Beklagelse.  Hellere  end  at 
tolerere  sligt  burde  Architektstanden  tage  alvorlig  Haand  i  med  for  at  værne  om 
det  gamle  og  gode,  vi  har  tilbage  fra  Fortiden.  Det  er  paa  Tide,  at  vi  her 
mærker  noget  til  Akademisk  Architektforening. 

Vi  har  levet  længe  nok  i  Vandalernes  Tid.  I  mine  Øjne  er  det  klogt  af 
Hr.  E.  E.  J.,  at  han  ikke  har  sat  Navn  under  sit  Indlæg. 

P.  Johansen. 


FORSKELLIGT. 


Fælledp arken.  Ved  Bedømmelsen  den  17.  November  af  de  indkomne  21 
Projekter  blev  der  ikke  uddelt  nogen  iste  Præmie.  To  2den  Præmier,  hver 
paa  2000  Kr.,  tildeltes  Havearchitekt  Erstad  Jørgensen  samt  Ingeniørerne  Nobel 
og  Sv.  Koch  ;  3 die  Præmie  paa  1000  Kr.  tildeltes  Ingeniør  Klixbull  og  Gartner 
Brandt-Nyland. 

4 

Berlin.  Byggevirksomheden  i  Berlin  er  tilsyneladende  i  I  ilbagegang,  naar 
man  ikke  medregner  Forstæderne.  Saaledes  er  i  April  d.  A.  anmeldt  66 6  Bygge¬ 
sager  mod  678  ifjor ;  i  Marts  var  der  28  Nybygninger  mod  108  ifjor;  Antallet 
af  nye  Butikker  er  gaaet  ned  fra  200  til  42.  Medens  der  i  Marts  f.  A.  blev 
nedbrudt  13  Bygninger  med  84  Boliger,  er  der  iaar  i  samme  Maaned  kun  ned¬ 
brudt  3  Bygninger  med  21  Boliger  og  49  Værelser.  I  Marts  iaar  er  endvidere 
indrettet  550  Boliger  mod  2403  i  samme  Maaned  ifjor. 

4 

Det  nye  Hoftheater  i  Darmstadt ,  som  er  opstaaet  ved  en  gennemgribende 
Ombygning  af  det  gamle  Skuespilhus  under  Ledelse  af  Aichitekteine  Fellner  &. 
Helmer  i  Wien,  er  bleven  aabnet  den  17.  September.  Tilskuerpladsen  omfatter 
Parket  og  to  Etager  og  rummer  1500  Personer;  den  er  opført  i  Louis  XY I  Stil. 


FORENINGSMEDDELELSER. 

DEN  AARLIGE  GENERALFORSAMLING 
afholdes 

Tirsdag  den  28.  November  iyoj 
i  Industriforeningens  Foredragssal. 

Kl.  71/ 2  pr.  Smørrebrødsbord  i  Repræsentantskabssalen . 

Dagsorden  ; 

1)  Beretning  om  Aarets  Virksomhed. 

2)  Beretning  om  » Architektens«  Virksomhed. 

3)  Fremlægning  af  Regnskabet  for  Aaret  1.  Oktober  i9°4  30,  Septbi.  I9°5’ 

4)  Understøttelsesfondens  Virksomhed. 

5)  Bestyrelsen  for  Understøttelsesfonden  foreslaar  følgende  Lovændring: 

Lovenes  §  io:  Første  Stykke  udgaar  og  i  Stedet  for  indsættes:  »Det 
aarlige  Medlemsbidrag  —  hvoraf  4  Kr.  tilfalder  Understøttelsesfonden  —  er 
20  Kr.  for  indenbys  og  16  Kr.  for  udenbys  Medlemmer.  Betalingen  er¬ 
lægges  kvartalsvis. 

Ved  Indtrædelse  i  Foreningen  —  ogsaa  af  forhenværende  Medlemmer 
—  betales  desuden  20  Kr.,  som  tilfalder  Understøttelsesfonden.« 

6)  Forslag  fra  F.  H.  Blichfeldt  og  Anton  Rosen  om  en  Lovændring,  saa- 
lydende : 

»Som  Æresmedlemmer  kunne  udenlandske  eller  danske  Architekter  op¬ 
tages  i  Foreningen  efter  skriftlig  Begæring  af  mindst  25  Medlemmer,  naar 
ved  skriftlig  Afstemning  2/3  af  Foreningens  ordinære  Medlemmer  stemmer 
derfor. « 

7)  Forslag  fra  Carl  Brummer,  P.  V.  J.  Klint  og  V.  J.  Mørk-Hansen  om  en 
Tilføjelse  til  de  vejledende  Regler  ved  Udskrivning  af  Konkurrencer,  saa- 
lydende : 

»Ved  alle  offentlige  Konkurrencer,  ved  hvis  Udskrivning  og  Bedøm¬ 
melse  Foreningen  medvirker,  bør  der  holdes  en  Sum  disponibel  til  Køb  af 
saadanne  Projekter,  der  give  værdifulde  Løsninger  udenfor  Programmets 
Ramme  eller  af  anden  Grund  ikke  ere  bievne  delagtige  i  Præmieuddelingen.« 

8)  Paa  Forslag  af  V.  Nyebølle,  H.  Wenck,  H.  Koch,  V.  Bertram,  Harald 
Jensen,  E.  Ambt,  Sylvius  Knutzen  Lange  H.,  A.  Preisler,  Anton  Rosen  og 
A.  S.  Lauritzen  indstiller  Bestyrelsen  en  Architekt  til  Optagelse  i  Foreningen. 

9)  Paa  Forslag  af  A.  Clemmensen,  S.  Kuhnell,  H.  Glahn,  Alf.  Thomsen, 
Hans  J.  Holm,  M.  Nyrop,  V.  Ahlmann,  H.  Kampmann  og  Lunv.  A.  Petersen 
indstiller  Bestyrelsen  en  Architekt  til  Optagelse  i  Foreningen. 

10)  Forslag  fra  Bestyrelsen  om  et  staaende  Udvalg  til  at  behandle  og  besvare 
de  til  Foreningen  indløbende  Forespørgsler  vedrørende  Retsstridigheder. 

11)  Bestyrelsen  henstiller  til  Generalforsamlingen  at  afgøre,  hvorvidt  Foreningens 
Tabel  for  Honorarberegning  skal  være  til  Salgs  for  Ikke-Medlemmer. 

12)  Valg  af  nye  Embedsmænd: 

a.  Valg  af  5  Bestyrelsesmedlemmer.  Efter  Tur  afgaar:  Alf.  Thomsen,  H. 
Glahn,  S.  Kuhnell  og  A.  S.  Lauritzen  og  efter  Lodtrækning  S.  Lemciie. 

b.  Valg  af  2  Suppleanter  (C.  Thonning  og  H.  Koch). 

c.  Valg  af  2  Revisorer  (Ph.  Smidt  og  C.  L.  Thuren). 

d.  Valg  af  2  Medlemmer  til  staaende  Udvalg  for  Honorarsager  (Anton 
Rosen  og  Vald.  Schmidt). 

e.  Valg  af  2  Medlemmer  til  staaende  Udvalg  for  Udstillinger  (J.  Dich  og 
Sylvius  Knutzen). 

f.  Valg  af  et  Medlem  til  Bestyrelsen  for  Understøttelsesfonden  (Fred.  A. 
Christensen  afgaar  efter  Lodtrækning  og  ønsker  ikke  Genvalg). 

g.  Valg  af  en  Suppleant  til  Bestyrelsen  for  Understøttelsesfonden  (A.  S. 
Lauritzen). 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN, 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lvdiche  (Axel  Simmelkiær). 

FOLKE-  OG  IDRÆTSPARKEN 
PAA  KJØBENHAVNS  BLEGDAMS-  OG  ØSTERFÆLLED. 


fter  at  Kommunalbestyrelsen  den  25.  April  1905  havde  besluttet,  at  der  paa 


I  j  Kjøbenhavns  Blegdams-  og  Østerfælled  skulde  anlægges  en  Folke-  og  Idræts¬ 
park,  blev  der  udbudt  til  en  Konkurrence  for  Tilvejebringelsen  af  Planer  og  Over¬ 
slag  hertil.  Det  Areal,  der  herefter  vilde  kunne  indtages  til  Park,  er  begrænset 
af  Blegdamsvejen,  Øster  Allé  til  forbi  Lægeforeningens  Boliger,  langs  disses  og 
Jakobskirkens  vestlige  Grænselinie  til  Østerbrogade,  Husarkasernens  Grund,  Jagt¬ 
vejen  mellem  store  og  lille  Vibenshus,  Nørre  Allé,  Tagensvej  og  Rigshospitalets 
Grund.  1  Parken  skulde  være  enkelte  store  og  aabne  Sletter  til  Møder,  Fester, 
Leg,  Boldspil  og  anden  Idræt.  Disse  Sletter  skulde  tilsammen  udgøre  55  å  60 
Tdr.  Land.  Udover  dette  Areal  ønskedes  anvist  Anlæg  og  Indretning  af  en  ind¬ 
hegnet  Idrætsplads  med  tilhørende  Bygninger  og  Beplantninger  paa  tilsammen  ca. 
12  Tdr.  Land,  saaledes  at  der  kunde  skaftes  særlig  Plads  til  Opvisning  og  Øvelse 
i  Gymnastik,  Boldspil,  Gang-,  Løbe-,  Kaste-,  Vægt-  og  andre  atletiske  Øvelser  samt 
Skøjteløbning  paa  Overrislingsbaner.  Og  endelig  maatte  der  ved  Anordningen 
lægges  Vægt  paa,  at  der  i  Parken  uden  væsentlig  Forandring  i  dens  Karakter 
kunde  afholdes  større  Udstillinger,  som  kræver  Opførelsen  af  midlertidige  Byg¬ 
ninger  af  mindst  samme  Fladeindhold  som  dem,  der  benyttedes  til  den  nordiske 
Udstilling  i  Kjøbenhavn  i  1888. 

Ved  Bedømmelsen  af  de  indkomne  21  Projekter  blev  intet  af  disse  anset  vær¬ 
digt  til  iste  Præmie.  Derimod  tilkendtes  der  to  forhøjede  2den  Præmier  til  Have- 
architekt  E.  Erstad  Jørgensen  samt  Ingeniørerne  Svend  Koch  og  O.  K.  Nobel, 
og  en  3 die  Præmie  til  Ingeniør  A.  Klixbull  og  Gartner  G.  Nyeland-Brandt. 

»Architekten«  bringer  hermed  Gengivelser  af  de  tre  belønnede  Projekter  tilli¬ 
gemed  Text  af  deres  Forfattere  selv. 


E.  ERSTAD-JØRGENSENS  PROJEKT. 


Hovedindgangen  til  Parken  er  fra  Østerbrogade  mellem  Jakobskirken  og  Husar¬ 
kasernen,  hvor  der  i  Planen  er  lagt  en  stor  cirkelrund  Plads  omgivet  af  Plataner 
og  med  et  Anlæg  i  Midten,  der  fortrinlig  vilde  egne  sig  til  Opstilling  af  et  større 
Monument  eller  lignende. 

Herfra  fører  en  bred  og  monumental  Allé,  beplantet  med  4  Rækker  Plataner, 
i  lige  Linie  til  Skæringen  af  Tagensvej  og  Nørreallé,  og  vinkelret  paa  denne  ud- 


gaar  den  egentlige  Parkvej.  Parkvejen  fører  de  kørende,  ridende,  cyklende  og 
gaaende  igennem  hele  den  beplantede  Del  af  Parken  og  munder  ud  igen  i  Hoved¬ 
alléen  ligeover  for  Vejen  langs  Rigshospitalets  Nordside. 

Midt  for  den  cirkelrunde  Plads  ligger  Parkens  eneste  store  Restaurationsbyg¬ 
ning,  der  hovedsagelig  er  tænkt  anvendt  som  Sommerrestaurant,  men  som  for¬ 
mentlig  ogsaa  kunde  give  Østerbroes  Beboere  de  Selskabslokaler,  de  saa  længe 
har  sukket  efter,  og  som  kunde  afgive  Foreningslokaler  for  de  Sportsklubber,  der 
vil  blive  knyttede  til  den  indhegnede  Idrætsplads,  hvortil  Bygningens  Vestfacade 
vender  ud. 

Denne  Idrætsplads  er  omgivet  af  tætte  Naaletræsplantninger,  der  skjuler  Ind¬ 
hegningen  og  giver  Læ  baade  Sommer  og  Vinter.  En  stor  Hippodrom  beregnet 
til  forskellig  Friluftssport  er  planeret  vandret  ud  og  omgivet  af  en  Lindealle,  hvis 
indvendige  Halvdel  skraaner  jævnt  ind  imod  Pladsen  og  saaledes  frembyder  en 
god  Tilskuerplads.  En  særlig  Tilskuertribune  lindes  dog  ogsaa  vis-å-vis  Restau¬ 
rationsbygningen  ;  for  den  nordre  Ende  af  Rendebanen  ligger  et  Tennishus,  medens 
den  store  Bygning  mod  Syd  er  beregnet  til  Gymnastik  o.  1.  Om  Vinteren  kan 
hele  Pladsen  overrisles  og  anvendes  som  kunstig  Isbane. 

Foruden  denne  indhegnede  Sportsplads  er  der  endvidere  udlagt  henved  60 
Tdr.  Land  som  aaben  Græsslette  til  Boldspil  og  Leg,  til  Afholdelse  af  Folkefester 
o.  1.,  og  en  Del  af  dette  Terræn  er  særlig  anlagt  med  Henblik  paa,  at  de  store 
Bygninger  ved  fremtidige  Udstillinger  kan  anbringes  her.  Der  er  af  denne  Grund 
planlagt  en  symmetrisk  Bebyggelse  af  Hjørnet  ved  Trianglen  med  to  Pavilloner 
og  Buegange,  der  omslutter  en  Forplads,  saaledes  at  man  ved  en  Udstilling  kun 
behøver  at  opstille  sin  Portal  for  at  have  en  smuk  og  praktisk  Indgang.  Arealet 
er  inddelt  med  Kastaniealléer  i  en  Figur,  hvori  Udstillingsbygningerne  paa  for¬ 
skellig  Maade  kan  anbringes. 

I  den  vestre  Del  af  Parken  er  udgravet  en  temmelig  stor  Sø,  og  det  om¬ 
givende,  smukt  kuppede  Terræn  er  forholdsvis  stærkt  beplantet,  saaledes  at  denne 
Del  danner  den  egentlige  Park,  hvorfra  der  hist  og  her  og  navnlig  da  fra  Ter¬ 
rassen  med  de  ti  Lindehøje  er  smukke  Udsigter  over  det  kupperede  Terræn  ned 
til  Søen  og  videre  ud  over  de  aabne  Sletter.  Den  søndre  Del  af  Søen  der  er 
indrammet  af  høj  Plantning  er  omgivet  af  en  grusbelagt  Bred  og  er  særlig  bereg¬ 
net  til  Legeplads  for  Børnene.  Til  Arealet  mellem  de  to  store  Hospitaler  er  der 
endelig  givet  to  Forslag,  der  begge  gaar  ud  paa  at  behandle  denne  Del  som  et 
Anlæg  af  en  mere  havemæssig  Karakter.  I  begge  Tilfælde  tænkes  Stykket  ind¬ 
hegnet  og  kun  med  Adgang  fra  en  Port  i  hver  Ende,  og  i  begge  Forslag  er 
Hovedvægten  lagt  paa  rolige  Spaseregange  med  mange  Siddepladser,  og  Lege¬ 
pladser  for  Smaabørn. 

SVEND  KOCHS  OG  O.  K.  NOBELS  PROJEKT. 

Dette  Projekt  søger  at  bevare  Karakteren  af  de  store,  frie  Sletter,  dels  fordi 
man  derved  beholder  saa  meget  som  muligt  af  Fælledens  nuværende,  ikke  helt 
ringe  Skønhed,  dels  fordi  saadanne  store  Sletter  synes  heldige  i  en  Folkepark  og 
endnu  mere  i  en  Idrætspark,  der  vil  blive  mest  benyttet  til  Boldspil,  og  endelig 
fordi  de  give  de  frieste  Hænder  med  Hensyn  til  Placeringen  af  en  Udstilling  i 
Parken.  Beplantningen  er  derfor  samlet  langsmed  Udkanterne  og  navnlig  i  et 

bredt  og  tæt  Bælte  paa  det  mere  højtliggende  og  kuperede  Terræn  langsmed 
Nørre  Allé.  Herved  skabes  der  god  Læ  for  de  fremherskende  Vestenvinde.  For 
at  forhøje  den  landskabelige  Virkning  af  dette  Parti,  tænkes  der  udgravet  en  ca. 
3  Td.  Ld.  stor  Sø  med  ringe  Vanddybde;  saa  at  den  ogsaa  uden  Fare  kan  benyttes 
af  Børnene  under  deres  Leg.  Gennem  den  tæt  beplantede  Del  af  Terrænet  er  der 
lagt  en  35  Alen  bred  Kørevej,  med  Cykle-,  Ride-  og  Gangstier.  Den  føres  over 
den  ene  Ende  af  Søen  paa  en  Bro.  Ved  sin  Tilslutning  til  Tagensvej — Fredens¬ 
bro  paa  den  ene  Side  og  Byens  nuværende  Kørepromenader  Strandvejen  og  Strand¬ 
boulevarden — Langelinje  paa  den  anden  Side,  synes  det,  at  den  danner  en  saa 
naturlig  Vej  gennem  Parken,  at  den  vil  have  Udsigt  til  at  blive  benyttet  af  det 
meste  af  den  Luxus-  og  Turistkørsel,  der  findes  her  i  Byen. 

Beplantningen  er  forøvrigt  holdt  i  saa  fri  »naturlige«  Former,  som  muligt, 
med  fri  Adgang  for  Færdsel  og  Leg  overalt.  En  Undtagelse  herfra  danner  Ind¬ 
gangspartiet  ved  Trianglen,  hvor  der  mellem  to  Alléer  findes  et  100  Alen  bredt 
Parti  af  noget  stivere  Karakter.  Meningen  hermed  er  at  skabe  Mulighed  for  en 
rummelig  og  anseelig  Adgang  til  en  eventuel  Udstilling  i  Fælledparken.  Udstil¬ 
lingens  Hovedbygning  tænkes  lagt  lige  for  Indgangen,  medens  de  andre  Bygninger 
f.  Ex.  kunne  grupperes  om  en  bred  »Udstillingsgade«  parallel  med  Øster  Allé,  og 
med  den  paa  Planen  antydede,  højtliggende  Parkrestaurant  som  »point  de  vue«. 
Fra  Terrassen  foran  denne  vil  man  da  have  en  smuk  Udsigt  over  den  foran  lig¬ 
gende  Sø  og  nedover  Udstillingsterrænet.  Kræver  Udstillingen  mere  Plads,  kan 
man  benytte  dels  den  mindre  Slette  nordvest  for  Rigshospitalet,  dels  Statens  Fælled 
paa  den  anden  Side  Nørre  Allé.  Derimod  anses  det  for  heldigst  at  holde  den 
Del  af  Parken,  der  ligger  paa  Øster  Fælled  udenfor  Udstillingen,  for  at  ikke  Folke¬ 
livet  og  Sporten  skal  blive  helt  husvilde  i  de  to  Aar,  en  saadan  Udstilling  vil 
lægge  Beslag  paa  Parken. 

Den  i  Programmet  forlangte  lukkede  Idrætplads  til  Opvisninger  og  Sports¬ 
kampe  af  forskellig  Art  have  vi  lagt  paa  det  1 1  Td.  Ld.  store  Terrain  bagved 
Jakobskirken  og  Lægeforeningens  Boliger.  Her  findes  (nærmest  Øster  Allé)  en 
stor  Plads  til  Kricket-  og  Fodbold,  dernæst  en  Afdeling  for  Lawn  Tennis  med 
20  aabne  og  2  lukkede  Baner  og  endelig  (nærmest  Husarkasernen)  en  Afdeling 
for  Gymnastik-  og  Atletiksport  med  Plads  til  et  stort  Gymnastikhus  og  aabne 
Pladser  til  Friluftsøvelser  for  Mænd  og  Kvinder.  De  sidstnævnte  samt  den  store 
Boldbane  indrettes  til  Overrisling  for  at  kunne  benyttes  som  Skøjtebaner  om 
Vinteren.  Til  Skøjteløbning  vil  ogsaa  Søen  i  Parken  egne  sig  fortrinligt.  For 
den  mere  folkelige  Sport  vil  de  store  Sletter  i  Parken  afgive  den  fornødne  Plads. 

Den  Plads,  der  indtages  af  den  lukkede  Idrætsplads,  var  i  Programmet  an¬ 
vist  til  Bebyggelse.  Til  delvis  Erstatning  for  det,  der  herved  gaar  tabt,  har  vi 
foreslaaet  Bebyggelse  langs  med  er  Stykke  af  Øster  Allé,  i  Lighed  med  den,  der 
i  Programmet  var  forudsat  langs  med  Blegdamsvejen.  Bebyggelsen  langs  disse 
Veje  har  vi,  som  det  ganske  skematisk  er  antydet  paa  Planen,  tænkt  os  bestaa- 
ende  af  Forhus  mod  Vejen,  samt  Baghus  med  en  lille  Have  foran  ind  mod  Par¬ 
ken.  Heldigere  vilde  det  være  om  Bebyggelsen  kunde  ske  med  større  Villaer 
eller  endnu  bedre,  om  den  kunde  falde  helt  bort,  saa  at  der  blev  fri  Udsigt  til 
Parken  fra  Vejen,  men  en  saadan  Ordning  vilde  forøge  Kommunens  Udgifter 
ved  Planens  Realisation  saa  meget,  at  vi  ikke  har  dristet  os  til  at  foreslaa  det. 

INGENIØR  A.  KL1XBULL  OG 
HANDELSGARTNER  G.  NYELAND-BRANDT. 


PROJEKT  TIL 

FOLKE-  OG  IDRÆTSPARKEN. 

A.  KLIXBULLS  OG  G.  NYELAND-BRANDTS  PROJEKT. 

En  tilfredsstillende  Løsning  af  den  landskabelige  Side  af  Opgaven  var  noget 
vanskeliggjort  ved  de  Fordringer  til  bestemte  Færdselsveje  og  om  udstrakte  aabne 
Pladser  til  Idræt,  som  Programmet  stillede. 

Dette  Projekt,  der  er  i  nøje  Overensstemmelse  med  Programmet,  har  for¬ 
mentlig  sin  Styrke  i,  at  Sol  og  Vind  er  skiftet  lige  mellem  Sporten  og  det  ikke 
sportsudøvende  Publikum.  Som  det  vil  ses  af  Planen,  er  Parkens  Yderkanter 
stærkt  beplantede,  for  at  de  forskellige  Kvarterers  Beboere  i  nogenlunde  lige  Grad 
kan  faa  bekvem  Adgang  til  Hvile  og  Rekreation.  I  Midten  findes  store  Sletter 
til  Idræt,  Leg  og  større  Forsamlinger,  og  disse  Sletter  ere  ikke  gennemskaarne 
af  Gangstier,  men  tværtimod  bibeholdte  saavidt  muligt  i  deres  nuværende  Skik¬ 
kelser,  dels  af  økonomiske  Hensyn  og  dels  fordi  Grønsværen,  som  den  er,  med 
nogen  Pleje  maa  siges  at  være  vel  egnet  til  sin  Bestemmelse. 

Ved  Husarkasernen  er  anbragt  en  c.  13  Tdr.  Land  stor,  indhegnet  Idrætsplads, 
paa  hvilken  er  beregnet  Plads  til  al  den  Idræt,  der  har  Udviklingen  af  Legemet 
og  dettes  Sundhed  til  Formaal.  Legepladser  for  mindre  Børn  findes  forskellige 
Steder  i  Parken,  særlig  nær  Hovedindgangene. 

Den  krummede  Promenadevej  fører  fra  lille  Vibenshus  i  en  stor  Bue  mod 
Vest  indenfor  det  bakkede  Terrain  ved  store  Vibenshus,  forbi  Rigshospitalet  til 
Trianglen  med  en  Gren  til  Tagensvej.  Den  er  lagt  saaledes,  fordi  den  derved 
giver  den  længst  mulige  Kontur  i  tiltalende  Omgivelser. 

Hvad  angaar  Beplantningen  bemærkes,  at  Anlæget  mellem  Rigs-  og  Blegdams¬ 
hospitalet  i  Modsætning  til  den  øvrige  Del  af  Parken  er  tænkt  ndstyret  med  en 
varierende  og  delvis  blomsterrig  Beplantning.  Denne  Del  af  Anlæget  er  forc- 
slaaet  lukket  om  Natten. 

Ved  Beplantningen  af  den  øvrige  Del  af  Parken  har  vi  navnlig  lagt  de  af 
Hr.  Prof.  Oppermann  forfægtede  Theorier  til  Grund.  Derfor  har  vi  i  Modsæt¬ 
ning  til,  hvad  Tilfældet  er  i  vore  ældre  Parker  (f.  Ex.  Frederiksberg  Have  og 
Søndermarken),  foreslaaet  anvendt  lidet  skyggende  Arter  som  Birk,  Eg,  Skovfyr 
og  Lærk.  Saadanne  Træer  voxe  hurtigt  til  og  tillade  at  der  under  deres  lette 
Skygge  kan  trives  en  tæt,  frodig  og  lægivende  Underskov  af  Buske  og  lave  Træ¬ 
er,  hvilket  ikke  er  muligt  under  de  Træarter,  man  hidtil  hovedsagelig  har  an¬ 
vendt  i  Parker  her  i  Landet  (Ahorn,  Lind,  Hestekastanie  o.  s.  v.). 

Omfanget  og  Formen  af  de  Arealer,  som  i  Programmet  var  bestemte  til 
Bebyggelse,  er  i  Hovedsagen  bibeholdte. 

Naar  vi  ikke  har  udvidet  de  paa  Arealet  forefundne  Vandarealer,  skyldes  det 
Hensynet  til  den  forholdsvis  store  Bekostning,  som  vi  ikke  mener  staar  i  rimeligt 
Forhold  til  den  Virkning,  der  vil  opnaas  i  landskabelig  Henseende. 


MODERNE  ARBEJDERBOLIGER. 

I»Architekten«  af  25.  ds.  udtrykker  Anonymet  N.  H.  kraftigt  sin  Gru  over, 
at  vi  herhjemme,  paa  Mariendalsvej,  have  faaet  et  Par  Bygninger,  hvis  En¬ 
kelttrapper  han  venter  ville  blive  saadanne  Lastens  Huler,  at  de  ligefrem  kunne 
betragtes  som  Opklækningsanstalt  for  Usædelighed  af  den  forargeligste  Art. 

Jeg  tror,  at  den  ærede  Forfatter  her  staar  noget  isoleret  i  sin  Opfattelse  af 
en  Trappes  samfundsnedbrydende  Indflydelse  paa  Medskabningerne  ;  thi  jeg  gaar 
ud  fra,  at  hans  Frygt  har  været  rettet  mod  de  lyse ,  brede  og  velindrettede 
Trapper  i  Mariendalshusene.  Forfatteren  maa,  synes  det  mig,  være  meget  øm¬ 
findtlig,  naar  han  frygter  en  potenseret  Udvikling  af  Mørkets  Laster  paa  saa- 
danne  Passager,  hvor  hver  eneste  Krog  er  belyst  og  let  overskuelig;  og  selve 
den  af  Forfatteren  rigtigt  paaviste  stærke  Trafik  af  Husets  ioo  Beboere  —  hvor 
generende  den  maaske  kan  blive  i  andre  Henseender,  og  hvor  meget  man  end 
kunde  ønske,  at  Forsøgshusene  kun  havde  haft  2  Familier  i  hver  Etage  —  er 
jo  netop  en  virksom  Kontrol  med  Fremkomsten  af  det  forargelige  Samliv,  han 
retter  sin  Harme  imod.  Trappegange  i  Huse,  som  omhandlede,  maa  betragtes 
som  en  Forlængelse  af  den  offentlige  Gade  eller  Vej ;  enhver  har  Ret  til  at 
færdes  paa  dem ;  hvem  kan  hindre  Hr.  N.  H.  eller  os  andre  i  at  kontrollere 
Eleverne  i  Anonymets  »Forskole«? 

Havde  den  ærede  Forfatter  rettet  sine  Vaaben  mod  den  nu  bestaaende  Ord¬ 
ning  med  2  tarvelige  Trapper,  kunde  jeg  bedre  have  forstaaet  hans  Frygt. 
Køkkentrappen  i  Huse  med  Smaaboliger  er  som  oftest  saa  afsides  beliggende, 
saa  mørk,  snever,  snavset,  vind  og  skæv,  ja  rent  ud  saa  afskrækkende  for  pæne 
Mennesker,  at  man  bedre  kunde  tænke  sig  denne  lovhjemlede  Passage  som  Fare 
i  den  af  Forfatteren  nævnte  Retning.  Vil  han  søge  Lovgivningsmagten  i  Trappe- 
spørgsmaalet,  vilde  jeg  anbefale  ham  at  rette  sine  Bestræbelser  mod  dette  Punkt, 
og  lad  os  saa  imidlertid  se,  hvorledes  det  gaar  med  Forsøgshusene  paa  Frede¬ 
riksberg.  Forbud  mod  Gentagelse  heraf  behøve  saavist  ikke  at  gives  gennem 
Love,  da  de  nugældende,  som  bekendt,  paabyde  tvende  Trapper  i  alle  Etagehusc. 

Forfatterens  Ønske  om  saa  faa  Boliger  Side  om  Side  —  saa  faa  Etager 
som  gørligt  kunne  vi  alle  dele;  men  paa  Utopier  kan  ikke  leves.  1  Storbyer 
have  Etagehuse  deres  fulde  Berettigelse.  Men  naar  han  paa  dette  Punkt  anbe¬ 
faler  at  følge  Englands  Eksempel,  maa  det  ikke  glemmes,  at  Modellen  for  Etage¬ 
huse  med  kun  1,  rigtig  indrettet  Trappe  netop  stammer  fra  dette  Land,  hvorfra 
den  med  afgjort  Held  er  laant  til  saa  at  sige  hele  Verden,  med  Undtagelse  af 
Christiania  og  Kjøbenhavn. 

Kjøbenhavn,  den  27.  Novbr.  iyoj. 


Olaf  Schmidth. 


SUNDHEDSKOMMISSIONEN. 


il  Oplysning  for  alle  de  Architekter,  som  sidder  rundt  omkring  i  Byen  og 


X  arbejder  paa  deres  Projekter,  og  som  støtter  sig  paa  de  Erfaringer,  som  de 
—  ved  fejlslagne  Forhaabninger  —  har  erhvervet  om,  hvad  der  er  tilladt  og 
hvad  der  er  forbudt,  tjener  følgende. 

Sundhedskommissionen  har  i  Stilhed *)  udsendt  nye  »Forskrifter  til  Iagttagelse 
ved  Anbringelse  af  Latriner  i  en  Bygnings  Etager«,  og  disse  vil  oplyse  om,,  at 

=*)  Efter  at  Artiklen  er  skrevet  og  indleveret  til  »Architekten«,  har  der  været  »Bekendt¬ 
gørelse  fra  Sundhedskommissionen«  i  »Architekten«  for  25.  November. 

—  96  — 


det  nu  ikke  mere  er,  som  det  har  været  før,  naar  de  udarbejdede  Tegninger 
kommer  til  Behandling  hos  Autoriteterne.  Bestemmelserne  er  saaledes,  at  man 
i  mange  Tilfælde  kan  gaa  hjem  og  udarbejde  nye  Tegninger  og  annulere  — 
dersom  det  kan  lade  sig  gøre  —  de  Tilbud,  man  har  faaet  paa  Arbejdets  Ud¬ 
førelse,  og  meddele  sin  Bygherre,  at  man  nu  maa  begynde  paa  en  frisk,  og  at 
der  vil  komme  en  ny  og  stor  Udgiftspost  til. 

Bestemmelserne  er  gode,  dem  er  der  vist  ikke  noget  at  sige  til;  jeg  vil  i 
alle  Tilfælde  ikke  kritisere  dem.  Men  det  at  lade  Bestemmelserne  udkomme 
den  sidste  Uge  i  Oktober  for  at  lade  den  træde  i  Virksomhed  den  i.  November,  er 
dog  mindre  hensynsfuldt  mod  den  hele  Architektstand  og  alle  dem,  som  beskæf- 
tiger  sig  med  Byggeri.  Tror  Sundhedskommissionen,  at  Projekter  formes  og 
i ealisei es  i  Løbet  af  en  Uge,  saa  vil  jeg  oplyse  den  om,  at  naar  Kommissionen 
ser  Tegningerne,  har  der  været  arbejdet  Maaneder  og  sommetider  Aar  paa  Pro- 
jektet,  og  mange  Mennesker  har  beskæftiget  sig  med  det,  og  store  Kapitaler  er 
allerede  interesserede  deri.  Hele  dette  Arbejde  fordres  nu  pludseligt  forandret 
citer  nye  Bestemmelser,  som  udkommer  uden  Varsel  og  uden  at  blive  offentlig¬ 
gjorte,  saa  at  man  kan  tage  Hensyn  til  dem. 

Det  er  jo  desværre  en  Kendsgerning,  at  d’Hrr.  Læger  har  den  Opfattelse, 
at  Architekter  og  Bygherrer  arbejder,  hvor  de  kan  komme  til  det,  imod  Hygi¬ 
ejnens  simpleste  Regler.  Detre  er  selvfølgelig  en  stor  Fejltagelse;  thi  selv  om 
man  ikke  vilde  tage  rent  ideelle  Hensyn,  saa  maatte  dog  alene  den  store  Kon¬ 
kurrence  tvinge  alle  Byggende,  dersom  de  vil  have  nogen  Fordel  deraf,  til  at 
indiette  alt  paa  den  bedste  og  sundeste  Maade.  Men  at  man  benytter  sig  af  de 
gældende  Bestemmelser,  er  tilladeligt,  thi  man  kan  ikke  altid  indrette  Huset  efter 
Fremtidens  Hygiejne;  alt  nyt  maa  komme  lidt  efter  lidt,  dersom  det  skal  være 
sundt  og  godt. 

I  il  Slut  vil  jeg  opfordre  Architektforeningen  til  at  formaa  en  af  d’Hrr. 
Læger,  som  særlig  har  med  Bygningshygiejne  at  gøre,  til  at  holde  et  Foredrag 
med  efterfølgende  Diskussion  i  Foreningen;  dette  vilde  sikkert  samle  Medlem¬ 
merne  og  vilde  \æie  til  Gavn  baade  for  Foredragsholderen  og  for  Architekterne. 
Samtidigt  vilde  der  saa  forhaabentligt  en  Gang  for  alle  blive  gjort  Lægerne  ind¬ 
lysende,  at  det  ogsaa  er  Architekternes  Opgave  at  indrette  Bygningerne  saa 
sunde  som  vel  muligt,  og  at  hele  Architektstanden  gør  sit  bedste  derfor. 

20.  Novbr.  1905. 

H.  Chr.  Meyling. 


FORSKELLIGT. 


Kjøbenhavns  Byggeforhold.  Den  29.  Nov.  afholdt  Kjøbenhavns  Grundejerforening 
et  Møde  til  Diøftelse  af  Byggeforholdene  i  Kjøbenhavn.  Kapt.  Jurckmann  udtalte, 
at  man  for  at  hemme  Byggeriet  burde  formaa  Kreditforeningen  til  at  holde  igen 
med  Udlaanene,  i  alt  Fald  over  for  saadanne,  der  byggede  uden  at  have  tilstrække¬ 
lige  Midler.  Ved  Mødet  imødegik  forskellige  Talere  dette,  bl.  a.  Architekterne  Levy, 
Heinrich  Hansen  og  Chr.  Hansen.  Mødet  endte  med  Vedtagelsen  af  en  Resolu¬ 
tion  paa  ikke  mindre  end  5  Punkter. 


—  97  — 


Akademisk  Architektforening  har,  som  det  af  nedenstaaende  Referat  af  Gene¬ 
ralforsamlingen  vil  sés,  allerede  forinden  Grundejerforeningens  Møde  taget  Sagen 
i  sin  Haand  ved  Nedsættelsen  af  et  Udvalg. 

? 

Kataloger.  Ludvig  Schiiths  Boghandel  for  Haandvark  og  Bygningsvasen  har  ud¬ 
sendt  en  ny  Katalog  over  Tegninger  og  Faglitteratur  vedrørende  de  Brancher, 
som  Firmaet  særligt  omfatter.  Den  lille  Bog,  som  er  den  tredie  i  Rækken  af 
Firmaets  Kataloger,  indeholder  ligesom  sine  Forgængere  en  praktisk  ordnet  For¬ 
tegnelse  over  en  stor  Del  forskellige  Bøger  og  Værker,  der  har  Betydning  for 
Haandværkere,  Architekter  og  Ingeniører. 

—  Firmaet  Hugo  Helberger  i  Miinchen  har  tilstillet  os  en  illustreret  Katalog 
over  sine  elektriske  Ovne,  Komfurer,  Kogeapparater  m.  m.  Katalogen  indeholder 
foruden  Prisangivelser  tillige  Oplysning  om  Varmeapparaternes  Ydeevne,  Størrelse 
m.  m.  Firmaets  herværende  Repræsentant  er  I.  Wolf-Jurgensen,  Gustav  Adolfs- 
gade  io.  0. 

¥ 

Berlin.  I  den  nærmeste  Fremtid  vil  der  blive  paabegyndt  Opførelsen  af  5 
store  kommunale  Skolebygninger  efter  Udkast  af  Statsbaurat  Ludwig  Hoffmann. 
Omkostningerne  ved  disse  Bygninger  beløber  sig  til  henved  5  Mili.  Mark. 

¥ 

Et  Mol  Ih  c- Monument  er  for  nogen  Tid  siden  bleven  festligt .  indviet  i  Berlin. 
Monumentet  er  rejst  paa  Konigsplatz  og  fremstiller  Feltherren  i  tre  Gange  Le¬ 
gemsstørrelse;  det  er  udført  af  hvidt  Marmor  af  den  samme  Art,  som  er  anvendt 
til  Monumenterne  i  Siegesallé  i  Tiergarten.  Statuen  er  udført  af  Billedhuggeren, 
Professor  Uphues. 


FORENINGSMEDDELELSER. 

Foreningens  aarlige  Generalforsamling  afholdtes  Tirsdag 
den  28.  November  i  Industriforeningens  Foredragssal  med 
Dagsorden  som  angivet  i  » Architektens«  forrige  Nummer, 
Pag.  87.  Tilstede  var  76  Medlemmer.  Til  Dirigent  valgtes 
Architekt  Brandstrup. 

Ad  Dagsordenens  Punkt  1.  Formanden  aflagde  Beret¬ 
ning  om  Aarets  Virksomhed.  Det  ordinære  Medlemsantal 
var  158.  I  Aarets  Løb  havde  Foreningen  mistet  7  Medlemmer,  som  var  afgaaet 
ved  Døden,  deriblandt  nogle  af  Foreningens  bedste  Mænd.  12  nye  Medlemmer 
var  indmeldte.  Foreningen  havde  afholdt  4  almindelige  Foreningsmøder,  hvoraf 
2  om  Christiansborgsagen ;  den  havde  gæstet  Selskabet  for  dekorativ  Kunst  og 
Ingeniørforeningen  og  havde  foretaget  en  Udflugt  til  Aarhus  og  en  Udflugt 
sammen  med  Ingeniørforeningen  til  St.  Hans  Hospital.  Bestyrelsen  havde  holdt 
17  Møder,  paa  hvilke  bl.  a.  var  behandlet:  10  Sager  vedrørende  Honorarspørgs- 
maal  eller  Forespørgsler  af  retslig  Art;  der  var  foretaget  8  Valg  af  Medlemmer 
af  Foreningen  til  efter  Opfordring  at  indtræde  i  forskellige  Komiteer,  Censur¬ 
udvalg  og  Bedømmelsesudvalg  af  saavel  offentlig  som  privat  Karakter.  Der  var 

endvidere  nedsat  forskellige  Udvalg  angaaende  Foreningens  private  Anliggender, 
bl.  a.  havde  et  saadant  arbejdet  ivrigt  for  Virkeliggørelsen  af  Tanken  om  »egen 
Bygning«.  Der  var  sket  Henvendelse  til  Regering  og  Rigsdag  ang.  Christians- 
borgsagen  og  Frue  Plads.  Konsortiet  Wodrofflund  havde  bevilget  Foreningen 
Midler  til  Opmaaling  af  den  gamle  Hovedbygning,  før  den  nedrives.  Fra  Red¬ 
aktionen  af  »Architekten«  havde  Bestyrelsen  modtaget  Meddelelse  om,  at  den 
med  dette  Aars  Udgang  ønskede  at  nedlægge  det  den  betroede  Mandat. 

Ad  2.  Redaktøren  af  »Architekten«  aflagde  dernæst  Beretning  om  Bladets 
Virksomhed  i  det  forløbne  Aar  og  gav  tillige  et  kort  Omrids  af  Bladets  Historie 
i  de  7  Aar,  i  hvilket  det  nu  havde  bestaaet.  Han  knyttede  hertil  en  Tak  til 
de  mange,  baade  indenfor  og  udenfor  Foreningen,  som  af  Interesse  for  Sagen 
havde  været  Bladets  trofaste  Støtter,  og  udtalte  Haabet  om,  at  den  Redaktion, 
der  nu  om  kort  Tid  skulde  træde  i  Stedet  for  den  afgaaende,  som  siden  Bladets 
Tilblivelse  havde  arbejdet  saa  godt  sammen,  maatte  fore  det  fremad  til  Gavn  for 
vor  Forening.  Han  hævdede,  at  det  maatte  anses  for  ganske  nødvendigt,  at  den 
Mand,  som  skulde  staa  i  Spidsen  for  Foreningens  Organ,  maatte  være  en  af 
vore  egne,  og  at  Bladet  nu  var  saa  udbredt  og  livskraftigt,  at  det  ingensinde 
maatte  gaa  ind  som  en  Del  af  nogen  anden  Forenings  Tidsskrift  eller  optage 
andre  saadanne  i  sig.  (Bifald.) 

Levy  bragte  Redaktionen  en  varmfølt  Tak.  (Forsamlingen  slutter  sig  hertil 
ved  at  rejse  sig.) 

Ad  3.  Kassereren  fremlagde  det  reviderede  Regnskab  for  Aaret  1.  Oktober 
1 904 —  30.  Septbr.  1903.  Aarets  samlede  Udgift  havde  været  Kr.  3740,51  og 
Indtægten  Kr.  3354,17.  Kassebeholdningen  var  1.  Oktober  1904  Kr.  4596,38 
og  r.  Oktober  1905  Kr.  4210,04,  altsaa  en  Nedgang  paa  Kr.  386,34. 

Ad  4.  Understøttelsesfondens  Kasserer  aflagde  Beretning.  Fondens  Formue 
var  1.  Novbr.  1904  Kr.  17.619,72,  den  1.  Novbr.  1905  Kr.  20.112,71.  Aarets 
Fremgang  havde  altsaa  været  Kr.  2492,99.  Der  var  i  Aarets  Løb  udbetalt 
640  Kr. 

Ad  5.  Axel  Berg  motiverede  det  fremsatte  Forslag  og  beklagede  den  ringe 
frivillige  Tilslutning  fra  deres  Side,  som  ikke  fra  først  af  havde  været  med  til 
Fondens  Tilvejebringelse,  og  anbefalede  at  vedtage  et  fast  Kontingent.  Efter  en 
længere  Diskussion,  hvorunder  der  fra  flere  Sider  udtaltes,  at  man  endnu  i  nogen 
Tid  burde  prøve  Frivilligheden  som  den  smukkeste  og  mest  indbringende  Maade, 
frafaldt  Berg  Forslaget  til  Fordel  for  et  af  Levy  stillet  Forslag,  saalydende: 
»Forsamlingen  vedtager,  at  Bestemmelserne  om  det  tvungne  Bidrag  til  Under¬ 
støttelsesfonden  udsættes  til  næste  Generalforsamling,  og  at  der  forinden  udsendes 
skriftlig  Opfordring  til  Medlemmerne  om  at  yde  frivillige  Bidrag.  Dog  besluttes 
det  straks  at  vedtage  obligatoriske  Indtrædelsespenge  ved  Indmeldelsen  i  Archi- 
tektforeningen  —  20  Kr.  - —  som  Bidrag  til  Fonden.«  Dette  vedtoges  med  74 
Stemmer  mod  1. 

Ad  6.  Rosen  motiverede  Forslaget  som  ønskeligt  for  eventuelle  Tilfælde. 
Under  Diskussionen  stilledes  Ændringsforslag  af  Clemmensen  og  Levy,  saa  at 
Lovændringen,  der  vedtoges  enstemmigt  med  ca.  70  St.,  kom  til  at  lyde: 

»Naar  2/3  at  Foreningens  Medlemmer  skriftligt  henstiller  til  Bestyrelsen,  at 
en  indenlandsk  eller  udenlandsk  Architekt  optages  som  Æresmedlem,  skal  Be- 

styrelsen  snarest  stille  et  herhen  hørende  Forslag  paa  et  Foreningsmøde,  hvor 
vedkommende  da,  uden  forudgaaende  Diskussion,  er  valgt,  naar  2/3  af  Foreningens 
Medlemmer  mundtlig  eller  skriftlig  afgiver  Stemme  derfor.« 

Ad  7.  P.  V.  J.  Klint  forelagde  Forslaget  og  udtalte,  at  Uregelmæssigheder, 
som  efter  hans  Mening  havde  fundet  Sted  ved  Christiansborgkonkurrencen,  var 
den  direkte  Aarsag  til  Forslagets  Fremkomst.  Dommerne  havde  dømt  efter  deres 
Følelser;  men  Deltagerne  havde  rettet  sig  efter  Programmet,  og  det  burde  Præ¬ 
mierne  ogsaa.  Det  hænder  jævnlig,  at  de  bedste  Løsninger  ligger  udenfor  Pro¬ 
grammets  Rammer.  Han  anbefalede  Forslaget  som  nobelt.  Levy  fandt  Forslaget 
meningsløst,  særlig  sidste  Sætning;  han  var  ingen  Ynder  af  Konkurrencer  og 
fandt  Reglerne  for  disse  mangelfulde  og  for  sammenflikkede,  men  vilde  finde 
dem  yderligere  forkludrede,  dersom  der  forud  skulde  ansættes  Præmiesummer 
baade  for  præmieværdige  Projekter  og  for  dem,  der  efter  de  samme  Regler  ikke 
betragtedes  som  saadanne.  Taleren  mente  at  komme  en  rimelig  Ordning  for 
det  enkelte  Tilfælde  nærmere  ved  følgende  Forslag,  som  efter  en  længere  Dis¬ 
kussion  vedtoges  med  43  St.  mod  20: 

»Hvor  der  ved  en  Konkurrence  fremkommer  Projekter,  der  giver  en  værdi¬ 
fuld  Løsning,  om  end  udenfor  Programmets  Rammer,  gøres  det  Dommerne  til 
Pligt  at  henlede  Konkurrenceudskriverens  Opmærksomhed  herpaa  og  anbefale 
ham  at  erhverve  disse  for  et  Beløb  udenfor  den  fastsatte  Præmiesum.« 

Ad  8  og  9.  Efter  Anbefalinger  af  Formanden,  Nyebølle  og  Berg  optoges 
Architekterne  Brandt  og  Fleischer  med  næsten  alle  Stemmer  mod  1. 

Ad  10.  Formanden  foreslog  at  vælge  Emil  Jørgensen  og  Alf.  Thomsen 
til  sammen  med  Voldgiftens  Leder,  Fred.  Levy,  at  behandle  de  ommeldte  Fore¬ 
spørgsler.  De  foreslaaede  valgtes  enstemmigt  med  ca.  70  St. 

Ad  11.  Det  vedtoges  med  33  St.  mod  1,  at  Foreningens  Honorartabel 

skal  være  til  Salgs  for  Ikke-Medlemmer. 

Ad  12.  Alle  de  fratrædende  Embedsmænd  genvalgtes  enstemmigt  med  Und¬ 
tagelse  af  Fred.  A.  Christensen,  som  ikke  ønskede  Genvalg,  og  i  hvis  Sted 
Architekt  Johannes  Jensen  ligeledes  enst.  valgtes  til  Medlem  af  Bestyrelsen  for 
Understøttelsesfonden. 

Formanden  bragte  dernæst  under  Forsamlingens  livlige  Tilslutning  Redak¬ 
tionen  af  »Architekten«  en  Tak  for  det  store  Arbejde,  den  havde  udført. 

Udenfor  Dagsordenen  omtalte  Levy  sin  Artikel  i  »Architekten«  Nr.  7  ang. 
Byggespekulationen  og  dens  Følger;  han  oplyste  om,  at  der  i  Bank-  og  Haand- 
værkerkredse  paatænkes  Foranstaltninger  til  at  hindre  Ondet.  Architektforeningen 
burde  efter  hans  Mening  indtage  en  Førerstilling  her,  og  han  henstillede  til  Be¬ 
styrelsen  at  tage  Sagen  i  Haand.  Formanden  foreslog  at  nedsætte  et  Udvalg  til 
at  følge  Sagens  Udvikling  med  vaagen  Interesse  og  til  eventuelt  at  gribe  ind, 
hvor  Lejlighed  fordrer  det.  Til  Medlemmer  af  Udvalget  valgtes  enstemmigt 
Levy,  Emil  Jørgensen,  Thonning  og  Dich. 

Med  en  Tak  til  Dirigenten  hævedes  Generalforsamlingen  Kl.  12. 

FIG.  I.  G.  C.  HILKER.  EFTER  MALERI  AF  OTTO  BACHE. 

UDSTILLINGEN  I  KUNSTINDUSTRIMUSEET 

AF 

GEORG  CHRISTIAN  HILKERS  ARBEJDER. 


Ret  uheldig  er  Dekorationsmaleres  —  og  for  saa  vidt  ogsaa  Architekters  — 
Lod  paa  Udstillinger.  De  maa  nøjes  med  gennem  Tegninger  og  Udkast 
at  vise  Verden  deres  gode  Villie,  mindre,  hvad  de  i  Virkeligheden  er  i  Stand 
til  at  yde,  medens  andre  Kunstnere  med  deres  fuldt  færdige  Værker  overgiver  sig 
paa  Naade  og  Unaade  til  et  højtæret  Publikums  Dom. 

Vil  man  derfor  overfor  en  Kunstner  som  Hilker,  ud  fra  Udstillingen  af 

hans  Arbejder,  danne  sig  en  levende  og  rigtig  Forestilling  om  hans  Kunst  og 
dens  Væsen,  maa  man  være  lidt  forsigtig.  Det  gaar  overhovedet  ikke  an  uden 
videre  at  identificere  Hilkers  Kunst  med  de  Udkast,  Udstillingen  viser  os.  Desuden 
er  i  mange  Tilfælde  de  bevarede  Udkast  desværre  det  eneste,  der  endnu  er  til¬ 
bage  af  flere  af  hans  mest  interessante  Værker,  som  i  Tidens  Løb  er  bievne 
udryddede  af  Verden.  Dette  er  f.  Eks.  Tilfældet  med  mange  af  hans  Dekora¬ 
tioner  af  Privatboliger  fra  Midten  af  forrige  Aarh.  Hvem  svarer  for,  at  vi  ved 
disse  bevarede  Udkast  altid  staar  overfor  det  endelige,  og  at  det  tilmed  er  bleven 
fulgt  i  Virkeligheden?  Og  overfor  de  bevarede  Værker,  som  man  jo  ikke  har 
lige  ved  Haanden  til  umiddelbar  Sammenligning  med  Udkastet,  er  man  for  saa 


FIG.  2.  FØRSTE  UDKAST  TIL  UNIVERSITETS-VESTIBULEN.  1 838-39. 


vidt  desorienteret,  som  det  i  mange  Tilfælde  uden  omhyggelige  Undersøgelser 
er  umuligt  at  vide,  om  netop  det  Udkast,  man  staar  overfor,  nu  ogsaa  virkelig 
er  det  gennemførte.  Og  har  man  saa  —  som  Tilfældet  er  med  Universitets- 
Vestibulen  —  en  nem  Adgang  til  at  paavise  Sammenhæng  mellem  Udkast  og 
Virkelighed,  ja,  da  maa  man  til  sin  Sorg  indrømme,  at  en  forøvrigt  nødvendig 
Restauration  skjuler  en  Del  af  det  for  os,  der  var  Kunstnerens  egne  Hænders 
Værk. 

Og  dog  er  der  al  mulig  Grund  til  at  være  Kunstindustrimuseet  taknemligt 
for  dets  Hilker-Udstilling,  hvorved  et  smukt  Udvalg  af  Kunstakademiets  Biblio- 
theks  rige  Samling  af  Kunstnerens  egenhændige  Tegninger  og  Udkast,  suppleret 
med  adskilligt  fra  private  Samlinger,  er  kommen  et  større  Publikum  til  Gode. 
Thi  —  trods  Vanskeligheden  ved  ud  fra  det  udstillede  at  fælde  en  endelig  Dom 

over  denne  Mands  Knnstner-Gerning,  saa  sætter  Udstillingen  os  dog  paa  sin  Vis 
i  den  mest  intime  Berøring  med  ham,  fører  os  ind  i  hans  Værksted,  viser  os, 
hvordan  han  der  har  arbejdet  og  tumlet  med  sine  Planer,  prøvet  sig  frem,  kas¬ 
seret  og  prøvet  igen,  udkæmpet  Fægtninger  med  Farverne  og  rene  Slag  med 
Forhold  og  Proportioner.  Udstillingen  viser  os  ham  endelig  paa  Studierejser, 
hvad  der  her  har  fængslet  ham  og  hvad  ikke,  og  den  viser  os  ham  hjemme,  i 
Virksomhed  ogsaa  paa  andre  kunstneriske  Omraader  end  det,  der  var  hans  egent¬ 
lige.  Og  selv  om  Udstillingen  da  i  Hovedsagen  kun  giver  os  Hilker  under  Ar- 


FIG.  3.  FJERDE  UDKAST  TIL  UNIVERSITETS-VESTIBULEN.  1 840. 

bejdet,  er  der  dog  her  en  enestaaende  Lejlighed  til  at  danne  sig  et  sammen¬ 
hængende  Billede  af,  hvad  han  har  villet  med  sin  Kunst  og  —  selvfølgelig  og¬ 
saa  til  en  vis  Grad  —  hvad  han  har  naaet. 

Det  er  næppe  for  meget  sagt,  at  Georg  Christian  Hilker  (1807 — 75)  er 
den  første,  der  her  i  Danmark  har  hævet  Dekorationsmaleriet  til  virkelig  Kunst; 
det  er  derfor  ikke  for  tidligt,  naar  man  nu,  30  Aar  efter  hans  Død,  paa  en  saa 
forholdsvis  monumental  Maade,  som  en  Udstilling  er  det,  minder  om  den  Mand, 
der  udførte  en  saadan  Bedrift.  Og  det  kan  ikke  noksom  anbefales  den,  der 
kommer  fra  Hilker-Udstillingen,  at  gaa  lige  over  Gaden,  over  i  Kjøbenhavns  nye 
Raadhus,  vandre  rundt  i  det  og  sammenligne  det  dekorative  Maleri  der,  med 
hvad  han  kommer  fra.  Her  har  man  nemlig  noget  nær  Udgangspunkt  og  fore- 

løbigt  Endepunkt  for  moderne  dansk  Dekorationsmaleri,  meget  forskellige,  ganske 
vist,  netop  saa  meget  —  og  saa  lidt  —  forskellige,  som  Bindesbølls  Museum 
og  Nyrops  Raadhus  er  det. 

Hilkers  første  selvstændige  Arbejde  paa  Udstillingen  er  et  Udkast  til  Loftet 
til  Billedhuggeren  H.  Freunds  »grønne  Stue«  (1833  eller  34),  uklart  og  fam¬ 
lende  som  et  »første  Forsøg«,  men  et  Greb  i  den  Stil,  den  pompejanske,  der 
blev  hans  Yndlingsstil,  og'  som  han  senere  beherskede  med  saa  stor  Overlegen¬ 
hed.  Det  var  utvivlsomt  ved  Deltagelsen  i  Dekorationsarbejderne  i  Freunds 
Bolig  i  Materialgaarden,  at  Hilker  fik  en  Paavirkning,  der  prægede  ham  hele 
Livet.  Agitatoren  Freund  tvang  ham  allerede  da  ind  under  sin  Begejstring  fol¬ 
den  antike  Kunst  og  ikke  mindst  dens  Malerkunst.  Det  er  overhovedet  vanske¬ 
ligt  fuldt  ud  at  vurdere,  hvilken  Indflydelse  Freund  rent  personlig  og  gennem 
sin  å  la  Pompeii  udstyrede  berømte  Bolig  har  haft  paa  dansk  Kunsts  Udvikling 
i  forrige  Aarhundrede.  Saa  meget  kan  vi  vide,  at  Hilker,  ladet  med  Længsel 
efter  Italiens  Kunst,  er  draget  mod  Syd  paa  sin  første  store  Udenlandsrejse  fra 
1838 — 41.  Efter  de  udstillede  Skitser  at  dømme,  har  Tyskland  interesseret  ham 
mindre,  og  Ravenna  og  Rom  har  forholdsvis  efterladt  sig  faa  Spor.  Det  meste 
og  langt  det  værdifuldeste,  mest  omhyggeligt  udførte  er  Skitser  og  Studier  fra 
Pompeii.  Her  fandt  han  det,  han  sikkert  først  og  fremmest  var  rejst  ud  efter. 
Her  modtog  han  først  sin  egentlige  kunstneriske  Indvielse.  Og  en  Meningsfælle 
i  Forholdet  til  antik  Kunst  fandt  han  i  Maleren  Constantin  Hansen.  Sammen 
beundrede  de  den  antike  Malerkunst,  og  sammen  lagde  de  Planer  om  at 
omplante  den  i  dansk  Jordbund  ved  Dekorationen  af  Universitetets  Vestibule 
1838 — 39 — 40. 

Udstillingen  rummer  flere  Udkast.  Det  første,  stærkt  pompejansk  baade  i 
Farver  og  Komposition  er  vistnok  i  Hovedsagen  Hilkers  Værk  (Fig.  2).  Først 
i  andet  Udkast  har  Const.  Hansen  erobret  de  store  Felter  til  sine  mythologiske 
Fremstillinger ."  Dette  Udkast  ejer  store  Fortrin  fremfor  det  tidligere:  En  bedre  Ind¬ 
deling  af  Vægfladerne,  et  festligere  Sammenspil  af  Farverne  og  endelig  den  sorte 
Sokkel  med  dens  glimrende  Kontrastvirkning.  Det  er  dog  først  i  det  tredie 
Udkast,  der  sker  en  virkelig  Tilnærmelse  til  det  sidste,  i  Hovedsagen  fulgte 
(Fig.  3).  Her  har  Hilker  i  de  dejlige  Pilastre,  der  deler  Væggen,  fundet  et  tak¬ 
nemligt  Felt  for  sine  Evner;  her  har  han  udfoldet  en  Formsans  og  Sikkerhed, 
der  utvivlsomt  gør  dette  Værk  til  noget  af  det  bedste  af,  hvad  der  i  den  Art  er 
skabt  af  en  Ikke-Italiener  efter  Renaissancetiden.  Thi  i  de  forskellige  Udkast  til 
Pilastrenes  Dekoration  har  efterhaanden  et  Renaissanceelement  gjort  sig  stærkt 
gældende,  en  Paavirkning  fra  den  Renaissance,  der  repræsenteres  af  Rafaels  Loger 
o g  ganske  vist  ogsaa  staar  Antiken  nær.  Vidunderlig  er  denne  Pilasterdekoration, 
let  og  legende,  prometheusagtig  skiftende  og  med  en  saa  hurtig  Rythme  i  sig, 
at  Øjet  knap  kan  følge  med.  Med  en  næsten  klassisk  Fantasi  og  Gratie  bæres 
dens  Rankeslyngninger  af  og  bærer  igen  selv  Dyre-  og  Menneskefigurer,  Blomster 
og  Løvværk,  snart  fra  Naturens,  snart  fra  Fantasiens  Verden.  Og  trods  det  mang¬ 
foldige  og  varierede  er  disse  Pilastres  Dekoration  dog  saa  helstøbt  baade  i  Kom¬ 
position  og  Farver.  Denne  Vestibule,  udført  1844 — 53,  blev  baade  for  Hilker  og 
Const.  Hansen  deres  egentlige  Hovedværk.  De  udfylder  her  hinanden  paa  en  for¬ 
træffelig  Maade,  begge  byggende  paa  de  samme  kunstneriske  Traditioner.  Der 

er  sikkert  meget  faa  af  vore  Malere,  der  har  modtaget  saa  stærke  og  varige 
Indtryk  af  Italiens  Kunst  som  disse  to  Mænd.  Og  det  første  varme  Indtryk  af 
den  har  de  nedlagt  i  dette  Værk,  den  pompøse  og  fuldtonende  Slutnings-Akkord, 
hvormed  den  antikiserende  Retning  i  dansk  Malerkunst  klinger  ud. 

At  med  Høyen  den  nationale  Retning  i  Kunsten  særlig  fra  nu  af  begyndte 
at  gøre  sig  gældende,  saa  den  endog  greb  Grækeren  Const.  Hansen,  synes  Hilker 
ikke  at  have  ladet  sig  paavirke  af  mere  end  højst  nødvendigt.  Sit  Frafald  fra 
den  rent  antike  Stil  i  Vestibulens  Pilastre,  synes  han  at  have  villet  gøre  Bod  for 
ved  en  ihærdig  Anvendelse  af  pompejanske  Motiver  i  de  allerfleste  af  de  Arbej¬ 
der,  Udstillingen  rummer  fra  den  følgende  Tid,  Tiden  indtil  hans  næste  Uden¬ 
landsrejse  1860— 61. 

Der  er  fra  denne  Periode  en  hel  Række  Udkast  til  Dekorationer  af  forskel¬ 
lige  Privatboliger,  og  det  er  ikke  den  mindst  interessante  Del  af  Udstillingen. 


Disse  Patricierboliger  i  Danmark  fra  Midten  af  forrige  Aarh.,  alle  disse  dekorerede 
Lofter,  Vægge  og  Døre,  supplerede  med  Udstillingens  lille  Samling  af  Møbler, 
som  den  lille  Barneseng  af  Freund,  Hilker  har  dekoreret  (Fig.  4),  belærer  os  paa 
den  fyldigste  Maade  om  Smagen  i  de  højest  kultiverede  Kredse  i  Danmark  i 
dette  Tidsrum ;  de  viser  os  den  Ramme,  indenfor  hvilken  Datidens,  den  national¬ 
liberale  Tids  »stilfulde«  Mennesker  færdedes.  De  danner  Indfatningen  om  meget 
af  den  Hjemmenes  Kultur,  der  lyser  os  i  Møde  fra  den  Tids  Billeder  o^  Breve. 
Nu  vilde  vel  ingen  Mennesker  særlig  gærne  bo  indenfor  de  Hilkerske  Vægge; 
vor  Tid  stiller  andre  Fordringer.  Men  som  Illustration  til  et  Afsnit  af  Smagens 
Historie  i  Danmark  har  disse  Dekorations-Udkast  den  største  Betydning.  Havde 
Udstillingen  slet  ikke  andet  at  byde  paa  end  disse  Arbejder,  var  den  dog  al 
mulig  Opmærksomhed  værd,  og  det  kan  ikke  noksom  anbefales  alene  for  disse 
Tegningers  Skyld  at  besøge  den. 

Der  findes  her  Udkast  til  Dekorationer  af  Boliger  for  forskellige  Medlemmer 
af  Familien  Hage  (Stokkerup,  Christianshavn,  Møen),  for  Grosserer  Puggaard 
(St.  Kongensgade,  Krathuset),  for  Maleren  Marstrand  (Nybrogade,  Charlotten- 


FIG.  4.  BARNESENG,  TEGNET  AF  H.  E.  FREUND,  DEKORERET  AF  HILKER.  I  836. 

borg),  D.  G.  Monrad  (Nykøbing  p.  F.,  Hummeltofte),  Kittendorf  (Bianco  Lunos 
Allé),  Maag  (Ny  Vestergade  13),  Inspektør  Brix  (Østergade  54)  og  Komponisten 
Heise  i  Sorø.  Meget  ensartede  er  alle  disse  Dekorationer,  byggede  over  samme 
Motiver,  komponerede  efter  omtrent  samme  Skema  og  med  de  samme  Farver, 
der  forskelligt  sammenstemte  gaar  igen  overalt.  Det  er  Pompeiis  Vægge  med 
Pompeiis  Farver :  det  stærke  Gule,  Røde  og  Blaa.  Ud  fra  en  rigtig  Følelse  har 
Hilker  valgt  sine  Forbilleder  fra  den  mere  beherskede,  afdæmpede,  pompejanske 
Dekorationsmaade,  der  nu  af  Kunsthistorien  betegnes  som  den  tredie.  Kun  en 


FIG  5.  HAGES  SPISESTUE  PAA  »STOKKERUP«.  1 849 ? 

sjælden  Gang  —  som  i  Hages  Spisestue  paa  Stokkerup  (Fig.  5)  —  drister  han 
sig  til  at  anvende  Motiver  fra  den  imaginære,  forfløjne  Architektur-Dekoration. 
Han  undgaar  ogsaa  i  Almindelighed  af  gode  Grunde  de  store  Billedfremstillinger 
i  Felterne  - —  det  var  jo  ingenlunde  altid,  han  kunde  have  Const.  Hansen  ved  sin 
Side.  De  Udkast,  der  skriver  sig  fra  den  nærmeste  Tid  efter  hans  Italiensophold, 
er  absolut  de  strengeste  i  Stilen,  dem,  der  staar  Forbillederne  nærmest,  og  der 
er  dejlige  Ting  derimellem.  Men  i  Slutningen  af  Perioden  begynder  han  at  slaa 
noget  af  paa  den  strenge,  abstrakte  Stil ;  der  dukker  i  nogle  af  hans  senere  Ar¬ 
bejder  en  Stræben  frem  efter,  gennem  en  mere  plastisk  Gengivelse  af  de  enkelte 
Dekorationsmotiver  at  frembringe  en  fyldigere  og  mere  festlig  Virkning.  Efter- 
haanden  som  han  i  Tid  fjernede  sig  fra  sin  Ungdoms  Førstehaandsindtryk,  var 

det  overhovedet  naturligt,  at  han  ikke  i  Længden  ganske  holdt  fremmede  Ele¬ 
menter  ude,  mærkeligt  dog,  i  hvor  ringe  Grad  det  skete,  og  mærkeligere  endnu, 
hvor  lidt  han  lader  sig  paavirke  af  »det  Nationale«,  der  efterhaanden  var  bleven 
Tidens  Løsen.  Et  Par  danske  Ænder  er  snart  sagt  alt,  hvad  han  lader  slippe 
ind  i  sit  pompejanske  Paradis.  I  et  enkelt  Tilfælde  har  han  (Fig.  6)  over  et 
rent  antikt  Vægparti  som  Afslutning  malet  en  Slags  Balkon  med  en  hyggelig  dansk 
Familiescene  og  Udsigt  til  et  dansk  Landskab,  alt  holdt  i  lyse,  afstemte  Farver. 
Men  det  er  egentlig  det  eneste  Eksempel,  Udstillingen  viser  paa  Forsøg  i  Retning 
af  at  afpasse  denne  Dekorationsmaade  efter  det  19de  Aarh.  og  den  59de  Bredde¬ 
grad.  Og  efter  det  foreliggende  at  dømme,  var  det  maaske  heldigt,  han  lod  det 
blive  ved  Forsøget.  Hele  denne  antikiserende  Stil  er  saa  afsluttet,  at  ethvert 
fremmed  Element  let  virker  disharmonisk.  Og  Hilkers  Styrke  laa  netop  deri  at 


FIG.  6.  STUEDEKORATION  FRA  PUGGAARDS  »KRATHUSET«..  I  85  I  -  5  2. 


kunne  beherske  den  snevre,  rene  pompejanske  Stil  med  en  Forstaaelse  af  dens 
inderste  Væsen,  der  sjældent  lod  ham  gribe  fejl.  Man  kan  kalde  alle  disse  Ud¬ 
kast  af  ham  for  ens  indtil  det  kedsommelige,  men  de  er  alle  gjorte  med  den 
sikreste  Smag  og  et  Herredømme  over  Farvevalget,  der  er  et  tilstrækkeligt  For¬ 
svar  for  dem.  »Nydelige«  fristes  man  til  at  kalde  dem,  ikke  mindst  fordi  de 
er  udførte  yderst  soigneret  og  omhyggeligt. 

Den  store  Simpelhed  i  Vægges  og  Lofters  Inddeling  og  de  enkle  Farver 
gør  i  Virkeligheden  disse  Dekorationer  saa  uendelig  borgerlige.  Forsaavidt  pas¬ 
sede  de  meget  godt  til  en  borgerlig  Tid.  Og  naar  Datidens  Mænd  og  Kvinder 
ønskede  at  bo  i  saadanne  Omgivelser  og  utvivlsomt  befandt  sig  vel  i  dem,  laa  det 
maaske  ogsaa  i,  at  det  slet  ikke  var  noget  helt  Nyt  her  i  Landet.  Pompejanske 
Dekorationer  kendtes  allerede  paa  Abildgaards  Tid.  Freunds  Bolig  har  sikkert  ogsaa 
gjort  sit  til  at  gøre  denne  Stil  populær,  og  Interessen  for  den  antike  Malerkunst 
var  overhovedet  paa  Mode.  Disse  Vægge  passede  ogsaa  for  saa  vidt  godt,  som 
de  er  rent  neutrale.  Det  samme  gælder  de  antike  Vægge,  der  er  totalt  uper- 

sonlige;  det  er  næsten  umuligt  ud  fra  pompejanske  Vægges  Dekoration  at  slutte 
sig  til  Beboernes  Stilling,  Interesser  etc.  Nu  til  Dags  vilde  Mænd  af  samme 
Intelligens  og  Smag  som  de,  der  lod  Hilker  udsmykke  deres  Hjem,  sikkert  fore¬ 
trække  en  mere  personlig  Dekoration,  mere  gøre  deres  egen  individuelle  Smag 
gældende.  Vi  lever  under  den  engelske  Vægs  Tegn ;  vi  sværmer  for  »det  Intime« 


F1G.  7.  LANDBOHØJSKOLENS  FORELÆSNINGSSAL.  1 8 5 8. 


i  et  Værelses  Udstyr.  For  Antikens  Vægdekorationer  nærer  vi  nu  kun  en  Inter¬ 
esse  paa  Afstand ;  vi  sætter  mindre  Pris  paa  at  faa  dem  indenfor  vor  egen  Dør, 
men  vi  elsker  at  færdes  imellem  dem  i  Pompeii  og  Rom;  der  skal  de  ses,  der 
hører  de  hjemme. 

I  den  nævnte  Periode  mellem  de  to  Udenlandsrejser  udførte  Hilker  —  for¬ 
uden  Dekorationerne  i  Universitetet  —  flere  andre  betydelige  Arbejder  af  mere 
monumental  Art.  Der  er  smukke  Udkast  til  Dekoration  af  forskellige  Lokaler  i 
Landbohøjskolen  (1857—58),  særlig  Foredragssalen  (Fig.  7),  hvor  den  kuplede 

FIG.  8.  UDKAST  TIL  DEKORATION  AF  UNIVERSITETETS  SOLENNITETSSAL.  l86o. 


Loftsform  har  ført  ham  ind  paa  en  Dekoration,  der  i  al  sin  Simpelhed  virker 
smukt  og  roligt.  Dyrebillederne  er  malede  af  A.  P.  Madsen.  Det  gælder  om 
denne  Sal  som  om  flere  af  hans  Arbejder  i  samme  Art,  at  den  antike  Tradition 
her  fører  en  stille  Kamp  med  Reminiscenser  fra  Renaissancens  Dekorationsverden. 
Morsomt  nok  benyttede  han  ofte  —  trods  Renaissancemotiverne  —  stadig  de 


FIG.  9.  SPISESTUE  PAA  »GYLDENHOLM«.  1 866-67. 


tre  pompejanske  Hovedfarver:  Gult,  Rødt  og  Blaat.  Til  noget  af  det  nobleste 
og  fornemste,  han  har  ydet  af  større  monumentale  Arbejder,  hører  hans  Deko¬ 
rationer  i  Sorø  Akademi.  Særlig  interessante  er  imidlertid  fra  Tiden  kort  før 
den  anden  Rejse  hans  Udkast  —  atter  i  Forbindelse  med  Constantin  Hansen  — 
til  en  Udsmykning  af  Universitetets  Solennitetssal,  som  dog  aldrig  blev  fulgt. 
Det  første  er  mere  antikt  i  sin  Holdning.  Anderledes  med  det  sidste,  udført  i 
den  rigeste  Renaissancestil  (Fig.  8).  Ogsaa  her  gik  det  som  ved  Udsmykningen 

af  Vestibulen.  Man  ser,  hvorledes  Constantin  Hansen  erobrer  stadig  mere  af  de 
store  Flader  for  sin  egen  Kunst.  Det  var  hans  Plan  at  smykke  Salen  med  en 
Række  af  6  store  Billeder  af  Nordens  Kulturhistorie;  de  skulde  tillige  symboli¬ 
sere  6  Videnskaber.  Paa  Panelet  skulde  anbringes  en  Række  Portrætter  af  Uni- 
.  versitetslærere.  Naar  Hilker  i  dette  Udkast  saa  radikalt  har  vendt  sig  mod  Re- 
naissancen,  laa  det  sikkert  i  en  rigtig  Følelse  af,  at  en  virkelig  festlig,  dekorativ 
Virkning  i  et  Repræsentationsrum  som  dette  vanskeligere  opnaaedes  ved  An¬ 
vendelsen  af  den  abstrakte  antike  Stil ;  han  havde  jo  allerede  tidligere,  som  paa¬ 
vist,  gjort  Tilløb  i  denne  Retning. 

Intet  Under  derfor,  at  han  — -  som  de  udstillede  Skitser  viser  det  —  paa 
den  anden  Udenlandsrejse  1860 — 61  særlig  studerede  Renaissancens  Dekorationer 
i  romerske  Renaissance-Paladser  og  -Villaer.  Denne  Rejse  har  i  det  hele  præget 
hans  senere  Kunst  stærkt. 

Det  kommer  frem  ogsaa  i  hans  Arbejder  for  Private;  i  Hages  Lejlighed 
(Kongens  Nytorv),  Grosserer  Levins  (Havnegade  29),  mindre  i  de  smukke  og 
overlegent  dygtige  Dekorationer  til  Gyldenholm  (Fig.  9),  der  indtager  en  ret 
ejendommelig  Stilling  indenfor  hans  Produktion,  mindre  bundne  af  Traditionen, 
mere  originale  baade  i  Farvevalg  og  Komposition  end  de  fleste  andre  af  hans 
Arbejder  for  Privatmænd  og  dog  ægte  Hilkerske,  prægede  af  alle  hans  Kunsts 
gode  Egenskaber.  Her  er  han  lige  ved  at  overskride  den  Tryllering,  hvori  An- 
tikens  og  Renaissancens  Kunst  ellers  holdt  ham  fast,  og  skabe  en  ny  Kunst  med 
noget  af  begge,  men  dog  sig  selv. 

Stærkest  mærker  man  Indtrykkene  fra  hans  sidste  Rejse  i  de  mere  monu¬ 
mentale  Opgaver,  han  fik  overdraget:  Nationalbanken,  Herlufsholm  og  Aalborg 
Diskontobank. 

Gennemgaaende  maa  det  imidlertid  siges  om  Hilkers  senere  Arbejder,  at 
de,  fraregnet  de  desværre  ret  enestaaende  Tilløb  til  en  mere  original  og  person¬ 
lig  Stil  —  som  Gyldenholm  — ,  ikke  staar  fuldt  ud  paa  Højde  med,  hvad  han 
har  udført  i  den  antikiserende  Stil.  Universitetets  Solennitetssal  viser  det.  Re¬ 
naissancens  plastiske  og  fyldige  dekorative  Væsen  tilegnede  han  sig  overhovedet 
aldrig  rigtig;  han  er  ganske  anderledes  sikker  paa  Haand  og  Øje,  naar  han  be¬ 
væger  sig  indenfor  det  antike  Omraade.  Og  stadig  vender  han  ogsaa  —  særlig 
i  sine  mindre  Arbejder  —  tilbage  til  det,  som  i  Dekorationen  af  Bissens  og 
Olriks  Lejligheder.  Naar  han  færdes  i  denne  Verden,  vil  vi  helst  følge  ham. 
Her  har  han  skabt  nogle  af  sine  mest  lødige  Ting.  Sin  Ungdoms  Kærlighed 
til  den  antike  Malerkunst  er  han  ogsaa  altid  bleven  tro;  lige  til  det  sidste  ud¬ 
førte  han  de  omhyggeligste  Gengivelser  af  pompejanske  Dekorationer  paa  Grund¬ 
lag  af  Studier,  gjorte  paa  Stedet. 

Det  Omraade,  Hilker  fuldt  ud  beherskede,  var  vel  ikke  særligt  stort  eller 
særligt  omfattende.  Den  Personlighed,  han  lagde  ind  deri,  var  det  vel  heller 
ikke,  som  den  antike  Vægdekoration  jo  overhovedet  var  lidet  personlig.  Men 
Oldtidskunstens  sikre  Smag  og  Formsans  var  gaaet  ham  over  i  Blodet.  Han  havde 
gaaet  i  en  god  Skole,  og  som  vor  første  Dekorationsmaler  i  stor  Stil  har  han 
igen  haft  en  stor  og  opdragende  Betydning  for  dansk  Dekorationsmaleri. 

Vilh.  Lorenzen. 

TO  TIDSALDRE«. 


Efter  Hr.  Professor  V.  Kleins  kraftige  Memorandum  i  »Arcbitekten«  Nr.  8  kunde 
man  have  ventet,  at  en  lige  saa  kraftig  Protest  vilde  være  fremkommen 
fra  en  og  anden  behjertet  Mand,  hvad  Professoren  jo  direkte  —  for  Resten  ogsaa 
indirekte  —  indbød  til.  Man  blev  derfor  skuffet  ved  i  sidste  Nr.  ikke  at  finde 
et  Ord  til  Gensvar.  —  De  fleste  bar  sikkert  ved  Læsningen  af  denne  Tordentale 
sagt  noget  lignende  som :  das  war  eine  grausame  Salbe !  Men  for  at  Professoren 
ikke  skal  kunne  notere:  die  ganze  Armée  auf  einmal  ruinirt!  vil  Undertegnede 
dog  tillade  sig  et  Par  ganske  spagfærdige  Modbemærkninger. 

Selve  Sagens  Kærne:  om  Plesners  Hus  paa  Gammeltorv  er  kønt  eller 
hæsligt,  skal  jeg  foreløbig  ikke  røre  ved.  Men  dette  er  jo  ogsaa  for  Professoren 
det  underordnede,  han  betragter  det  kun  som  en  Type  og  retter  med  dette  som 
Udgangspunkt  sit  strenge  Blik  ud  over  hele  den  moderne  Bygningskunst  og 
raaber  sit  Anathema  over  den,  alt  imedens  skrækindjagende  Ord  som:  Perversitet, 
Morsomhed,  Bølle,  æsthetiske  Dogmer  o.  1.  rinder  fra  Professorens  let  flydende 
Pen. 

Naar  Piesner  og  Konsorter  alligevel  ikke  ovenpaa  denne  Salve  føler  sig 
ganske  tilintetgjorte  og  beder  om  en  »mild  Pardon«,  da  turde  det  bl.  a.  ligge  i 
den  gamle  Kendsgerning,  at  al  Overdrivelse  svækker  Virkningen  af  det  Sagte. 
—  Naar  Prof.  Klein  i  varme  Ord  priser  det  gamle  Holm’ske  Hus  for  dets  Finhed 
og  Noblesse,  da  kan  alle  være  enige  heri.  Men  naar  han  elskværdigt  sammen¬ 
ligner  Piesners  Hus  med  en  Bølle,  der  gnubber  sig  opad  Adelsmanden,  saa  fristes 
man  virkelig  til  at  anstille  en  helt  anden  Sammenligning.  Nemlig  imellem  det 
gamle  Hus  og  den  Architektur,  Prof.  Kleins  Slægtled  af  Architekter  har  frembragt, 
og  som  har  givet  det  Kjøbenhavn  sit  Præg,  der  ligger  udenfor  Voldene  og  for 
Resten  desværre  ogsaa  har  huseret  i  den  gamle  By.  Man  maa  da  spørge  Profes¬ 
soren :  er  Frederiksborggade-Kvarteret,  Gammelholm,  Kvarteret  ved  Søerne  o.  s.  v. 
mere  i  Slægt  med  det  gamle,  skikkelige  Hus  paa  Gammeltorv?  Er  alle  disse 
Kunstværker  i  Cement  og  Stuk,  alle  disse  paaklistrede  Snirkler  og  Kruseduller 
og  Zinkagaver  og  Gibsengle  fremgaaede  af  Kærlighed  til  god,  gammel,  kjøben- 
havnsk  Bygningskunst?  og  er  de  maaske  fine  og  adelige?  Om  nogen  har  indført 
»Dogmer«,  er  det  da  netop  de  Architekter,  der  i  lange  Tider  hæmmede  Udvik¬ 
lingen  af  en  sund  og  naturlig  Architektur  ved  Dogmet  om  den  eneste  salig¬ 
gørende  italienske  Renæssance.  Ja,  den  hollandske  kunde  ogsaa  nok  bruges. 
Det  forekommer  mig  at  være  vor  Tids  store  Fortjeneste  —  for  Resten  slet  ikke 
alene  vor  Tids,  thi  Bestræbelsen  begyndte  jo  allerede  i  den  værste  Stukperiode 
• —  at  disse  Dogmer  er  sat  paa  Porten.  Nu  hedder  det:  find  en  Bygningsmaade, 
som  passer  til  vort  Klima  og  vor  Folkeejendommelighed,  og  lad  den  indre  An¬ 
ordning  præge  sig  i  det  Ydre.  Dengang  hed  det:  slaa  op  i  et  Værk  og  find 
Motiver,  som  giver  en  skøn  og  dejlig  Facade,  og  søg  saa  at  imitere  Originalen 
i  Cement,  hvis  du  ikke  har  Raad  til  andet.  Dette  har  Professor  Klein  og  hans 
samtidige  praktiseret  i  mange  Herrens  Aar  og  formodentlig  været  glade  og  vel¬ 
tilfredse  med. 

Vi  yngre  er  derimod  taknemlige  for  den  Række  af  Architekter,  som  med 
Sejghed  og  Energi  kæmpede  mod  denne  Methode,  og  som  har  lært  os,  at  Archi- 


tekter  ikke  bliver  til  ved  at  kopiere  Italienere  eller  Hollændere.  Og  jeg  vover 
at  paastaa,  at  Piesners  Hus  er  et  Led  i  Rækken  af  disse  Bestræbelser,  og  at  det, 
trods  mange  Særheder  og  mindre  kønne  Enkeltheder,  har  mere  Rod  i  den  hjem¬ 
lige  Jordbund  og  er  mere  i  Slægt  med  det  gamle  Hus  paa  Gammeltorv  end  — 
hvorfor  ikke  nævne  et  Eksempel?  —  »Tegneskolen  for  Kvinder«  er  det.  For 
enhver  Kyndig  er  det  indlysende,  at  der  har  været  storeVanskeligheder  at  over¬ 
vinde  for  Piesner,  og  at  en  Del  af  det,  der  skæmmer  Huset,  stammer  fra  de 
alt  for  store  Fordringer  om  Udnyttelse  af  Grunden,  den  store  Højde  og  tunge 
Tagopbygning  f.  Eks.  Men  hvorledes  vilde  dette  Hus  være  kommen  til  at  se 
ud  i  »italiensk  Renæssance«?  Ja,  Svaret  gives  kun  alt  for  tydeligt  mangfoldige 
Steder  i  vor  gode  By. 

Lad  nu  Piesners  Hus  blive  10—20  Aar  ældre,  og  lad  Tiden  lægge  sin 
Patina  over  det,  saa  skal  det  nok  gro  sammen  med  sin  Nabo.  Og  lad  den  af 
Prof.  Klein  fordømte  »morsomme«  nyere  Bygningskunst  blive  fastere  i  sine  For¬ 
mer  og  bredere  i  sit  Udtryk  —  det  skal  nok  vise  sig,  at  den  er  inde  paa  den 
rette  Vej,  som  tører  til  Maalet:  en  national  dansk  Bygningskunst. 


K.  Varming. 


MODERNE  ARBEJDERBOLIGER. 


I»Architekten«  af  2.  ds.  forsvarer  Hr.  O.  Schmidth  Mariendalshuset  med  den 
ene  Trappe  og  mener,  at  der  ingen  Fare  er  for  Usædeligheden  imellem  Børn; 
men  han  glemmer  rent,  at  der  er  Korridorer  paa  Loftet  og  Gange  i  Kælderen, 
hvor  denne  kan  trives.  Naar  Hr.  Schmidth  vilde  gøre  sig  den  Ulejlighed  grundig 
at  granske  Byens  Smaabolig-Kaserner,  saa  vilde  han  se,  at  det  forargelige  Liv 
netop  kan  trives  der. 

Ingen  tvivler  paa,  at  Modellen  for  Etagehuse  med  kun  1  Trappe  kommer 
fra  England;  men  derfor  er  det  ikke  afgjort,  at  den  bør  efterlignes,  navnlig  naar 
det  kan  indeholde  den  Fare,  der  er  paapeget  i  Retning  af  Usædeligheds-Pest- 
huler  for  Børn.  tt 


w.  c. 


nder  1.  November  1905  har  Sundhedskommissionen  i  Kjøbenhavn  udgivet 


u  nye  »Forskrifter  til  Iagttagelse  ved  Anbringelse  af  Latriner  i  en  Bygnings 
Etager«,  og  disse  sidste  »Forskrifter«  synes  mig  at  have  en  saa  permanent  Ka¬ 
rakter,  at  de  fortjener  en  nærmere  Omtale. 

Der  er  nu  forløbet  8  Aar,  siden  Spørgsmaalet  om  Indretning  af  Vandklo¬ 
setter  blev  aktuelt,  og  der  er  nu  i  Kjøbenhavn  ca.  25.700  Stkr.  Vandklosetter 
i  Brug. 

Sundhedskommissionen  har  siden  1898  behandlet  ialt  2800  Sager  om  Klo¬ 
setter  og  udgivet  Regulativer  den  15.  Juni  1898,  den  1.  Juni  1902  og  den  1. 
November  1905. 

Den  Opgave,  som  forelaa  i  90’erne,  —  at  stille  de  under  vore  Forhold 
berettigede  og  gennemførlige  Krav  til  Vandklosetrum  — ,  var  ingenlunde  let;  thi 
for  det  første  var  dengang  Klosetrummenes  Indretning  et  ganske  forsømt  og 
uændset  Spørgsmaal,  og  dernæst  var  de  i  andre  Lande  opnaaede  Resultater  kun 
af  ringe  Værdi  for  os,  idet  de  refererer  til  et  andet  Klima  og  til  en  væsentlig 
forskellig  Bygningslovgivning. 

Sundhedskommissionen  har  derfor  maattet  prøve  sig  frem,  og  den  har  i 
Prøveaarene  indtaget  forskellige  Hovedstandpunkter,  og  i  Detailspørgsmaal  har 
den  truffet  mange  uens  Afgørelser,  saa  at  der  er  fremkommet  en  Mængde  Klager. 

Disse  har  fremfor  alt  taget  Sigte  paa  det  uensartede  og  tilsyneladende  vil- 
kaarlige  i  Sundhedskommissionens  Afgørelser  og  paa  dens  Mangel  paa  økonomisk 
og  teknisk  Forstaaelse  af  Forholdene  i  ældre  Bygninger. 

Særlig  for  Architekter  var  det  ganske  fortvivlede  Forhold  at  arbejde  under, 
idet  de  overfor  en  Bygherre  ikke  med  Sikkerhed  kunde  forudsige  nye  Tilladelser 
analoge  med  de  tidligere  meddelte  Tilladelser. 

I  anden  Linie  kom  Klagerne  over,  at  de  opstillede  Krav  var  for  strenge  og 
for  kostbare  at  udføre. 

Det  nye  Regulativ  viser,  at  Sundhedskommissionen  imødekommer  den  første 
Klage,  idet  den  giver  en  Del  almindelige  Tilladelser  til  indirekte  Belysning  af 
Klosetrum  og  overdrager  en  Del  af  sin  Myndighed  til  Bygningsvæsenet. 

Derimod  vil  der  vistnok  endnu  komme  Klager  over  Strengheden  af  de  op¬ 
stillede  Krav. 

Fordringerne  til  Klosetter  i  Nybygninger  er  i  det  hele  som  før. 

For  større  Lejligheder  forlanges  det  nu  udtrykkeligt,  at  Klosetrummet  skal 
have  en  Ydervæg  med  Vindue,  saa  at  man  ikke  kan  slippe  igennem  med  det  i 
nogle  Tilfælde  anvendte  Fif  at  lægge  Klosettet  bag  et  Baderum  og  forbinde  det 
med  den  øverste  Del  af  Ydervinduet  ved  en  vandret  Kanal,  uden  i  hvert  enkelt 
Tilfælde  at  indhente  Sundhedskommissionens  Tilladelse. 

Men  medens  det  med  Hensyn  til  de  mindre  Lejligheder  og  Hjørnelejligheder 
tidligere  hed:  »indirekte  Belysning  kan  undtagelsesvis  indrømmes  af  Sundheds¬ 
kommissionen«,  saa  hedder  det  nu:  »Det  tillades  i  Et-  og  Toværelserslejligheder 
at  nøjes  med  indirekte  Lys,  naar  dette  kan  blive  godt  og  kan  skaffes  fra  et 
ubeboet  Rum.  Tilladelsen  gælder  ogsaa  for  Treværelserslejligheder,  der  indrettes 
i  samme  Ejendom,  naar  deres  Antal  ikke  overstiger  Halvdelen  af  samtlige  Lej¬ 
ligheder. 

Tilladelsen  gælder  endvidere  for  Hjørnelejligheder  (ikke  Hjørneejendomme) 
paa  højst  4  Værelser.  Pigekammer  medregnes  i  Værelsernes  Antal.  Tilladelser 
meddeles  af  Bygningsvæsenet.«  (Resumeret  af  Anm.) 

Der  synes  her  at  være  et  Spillerum  for  Fortolkning.  Man  kan  hævde,  at 
der  i  en  stor  Hjørneejendom  højst  er  to  Hjørnelejligheder,  men  man  kan  mulig¬ 
vis  ogsaa  faa  Medhold  i,  at  efterfølgende  Lejligheder  i  Fløjene,  der  har  mindre 
Facade  til  Gaarden  end  til  Gaden  som  Følge  af  Hjørnegrundens  Form,  maa  be¬ 
tragtes  som  Hjørnelejligheder.  Dette  Spørgsmaal  maa  Praksis  afgøre. 

I  Bestemmelserne  angaaende  ældre  Bygninger,  hvorved  forstaas  Bygninger, 
til  hvilke  Tegningerne  er  approberede  af  Bygningsvæsenet  inden  1.  November 
1905,  er  der  en  langt  større  Forandring  at  notere.  Angaaende  Vandklosetrum 


hedder  det  nu,  at  de  »ikke  maa  have  mindre  Gulvareal  end  8  Kv.-Fod.  Indi¬ 
rekte  Belysning  tillades,  naar  den  kan  blive  antagelig  god.  Lyset  kan  tages  fra 
et  hvilketsomhelst  Rum  undtagen  fra  Pigekammeret.  Tilladelsen  meddeles  uanset 
Lejlighedens  Størrelse  af  Bygningsvæsenet.«  (Resumeret  af  Anm.) 

For  ældre  Ejendomme  hed  det  tidligere:  »Indirekte  Belysning  kan  und¬ 
tagelsesvis  indrømmes  af  Sundhedskommissionen.«  Nu  har  altsaa  Bygningsvæsenet 
faaet  en  overvejende  Myndighed  paa  dette  Omraade. 

Sundhedskommissionen  er  øjensynligt  ved  Vandklosetspørgsmaalet  kommen 
i  Berøring  med  Publikums  brede  Lag,  og  den  maa  have  høstet  sørgelige  Er¬ 
faringer  angaaende  Læsefærdigheden  i  disse  Lag;  thi  de  nye  Forskrifter  er  aftat- 
tede  saa  bredt  og  med  saa  mange  Gentagelser,  at  en  Lægmand  i  en  enkelt 
Paragraf  kan  finde  alle  de  Oplysninger,  som  han  søger,  og  i  Tilgift  Henvisninger 
til  VT ej-  og  Kloakanlægenes  og  Vandværkets  Forskrifter  angaaende  Afløbsledninger 
og  Vandledninger. 

Uagtet  vi  endnu  ikke  har  haft  en  rigtig  streng  Vinter  siden  Vandklosetternes 
Indførelse,  foreligger  der  dog  allerede  en  Række  ubehagelige  Erfaringer  angaaende 
Frysninger  i  de  direkte  belyste  Klosetrum,  og  i  de  nye  Forskrifter  paaminder 
Sundhedskommissionen  indtrængende  om  at  anbringe  Ledningerne  saaledes,  at  de 
ikke  udsættes  for  at  fryse,  men  dette  er  lettere  sagt  end  gjort,  og  her  er  vi 
ved  Forskriftens  Achilleshæl. 

Et  direkte  belyst  Klosetrum  vil  i  de  fleste  Tilfælde  faa  sin  Plads  imellem 
en  uopvarmet  Korridor,  et  lidet  opvarmet  Soveværelse  og  et  Gaskøkken,  og 
denne  Beliggenhed  er  farlig  i  et  fuldt  beboet  Hus;  men  er  der  blot  een  ubeboet 
Lejlighed,  bliver  Faren  for  Tilfrysning  overhængende. 

Medens  de  tidligere  Forskrifter  næsten  paa  hver  Side  stillede  Dispensationer 
i  Udsigt,  omtales  saadanne  slet  ikke  i  Hovedparten  af  de  nye  Forskrifter.  Kun 
til  allersidst  hedder  det : 

»Hvor  Forholdene  tale  derfor  (f.  Eks.  i  Stiftelser,  i  Villaer  for  indtil  2  Fa¬ 
milier  og  navnlig  ved  Indretning  af  Vandklosetter  i  ældre  Bygninger),  kan  Sund¬ 
hedskommissionen  indrømme  Dispensation  fra  foranstaaende  Bestemmelser. 

Til  Indretning  i  Bygninger  af  Latriner,  der  ikke  fyldestgør  de  foranstaaende 
Forskrifter,  saavel  som  af  Latriner,  der  ikke  høre  ind  under  nogen  af  de  i  det 
foregaaende  nævnte  Kategorier,  saasom  af  større  Latrinkomplekser  med  eller  uden 
Pissoir  i  Skoler,  Restauranter,  Hoteller,  Forsamlings-  og  Forretningsbygninger  og 
lignende,  kræves  Sundhedskommissionens  Samtykke.« 

Efter  hele  Forskriftens  Form  og  Tilblivelseshistorie  synes  det  næppe  raade- 
ligt  at  regne  med  Dispensationer  ud  over  de  her  nævnte.  Dog  bør  det  tilføjes, 
at  Sundhedskommissionen  som  Regel  tillader  Indretning  af  Fællesklosetter  (Gaard- 
vandklosetter)  i  Tagetagen,  uagtet  dette  ikke  er  omtalt  i  Forskriften. 

Formelt  betegner  Forskriften  et  stort  Fremskridt,  idet  den  er  langt  skarpere 
og  klarere  end  de  tidligere  Udgaver. 

Det  reelle  Indhold  er  derimod  intet  Fremskridt. 

Det  tillades  i  Et-  og  Toværelserslejligheder,  som  er  tæt  befolkede  af  Be¬ 
boere  med  ufuldkommen  Renlighedssans,  at  have  indirekte  belyste  Klosetrum. 
Treværelserslejligheder  uden  Pigekammer  behandles  forskelligt,  eftersom  de  findes 
i  Ejendom  sammen  med  større  eller  mindre  Lejligheder. 

Men  Tre-  og  Fireværelserslejligheder  med  Pigekammer,  som  gennemgaaende 
er  svagere  befolkede  end  Et-  og  Toværelserslejligheder,  og  som  bebos  af  et 
Publikum  med  højere  Renlighedssans,  skal  bære  Bekostningen  og  Frostfaren  ved 
direkte  belyste  Klosetrum. 

Der  kan  ikke  være  Tvivl  om,  at  denne  Fordring  vil  medføre  en  Forringelse  af 
Køkkenet  og  Spisekammeret  i  disse  Lejligheder,  og  man  vil  i  vide  Kredse  spørge, 
om  disse  Rum  ikke  er  af  lige  saa  stor  sanitær  Betydning  som  Klosetrummet. 

Maaske  har  Sundhedskommissionen  ønsket  at  fremtvinge,  at  saadanne  Lej¬ 
ligheder  fremtidigt  udstyres  med  et  stort  Badeværelse  med  Vandkloset,  og  i 
Praksis  vil  dette  vel  ogsaa  blive  Følgen. 

I  saa  Tilfælde  er  denne  Klasse  Lejligheder  fordyrede  med  70  å  100  Kr. 
aarligt  paa  et  meget  uheldigt  Tidspunkt ;  thi  de  store  Gasbadeovne  er  for  Tiden 
ufuldkomne  i  teknisk  Henseende  og  lidet  egnede  for  vort  kalkholdige  Vand, 
medens  Tilbøjeligheden  til  at  indrette  Haandvaske  med  Vandhane  i  Soveværelset 
og  til  at  tage  kolde  Bade  i  Soveværelset  i  de  sidste  Aar  har  været  i  en  glæde¬ 
lig  Stigning. 

Ved  en  Forandring  af  Bygningsloven  vilde  det  være  ganske  rimeligt  i  For¬ 
bindelse  med  Køkkentrappernes  Afskaffelse  at  kræve  direkte  Lys  til  Spisekammer 
og  Vandkloset;  men  saaledes  som  Kravet  til  Klosetrummene  nu  fremsættes,  volder 
det  alt  for  store  Vanskeligheder. 

Sundhedskommissionen  mægter  ikke  at  forandre  et  Bogstav  i  vor  forældede 
Bygningslov;  men  den  har  ved  en  Fortolkning,  som  Lovgiverne  næppe  har 
forudset,  grebet  stærkt  ind  paa  deres  Omraade,  uden  at  formaa  at  skabe  Lettel¬ 
ser,  der  kan  opveje  de  nye  Krav. 

Sundhedskommissionen  har  end  ikke  kunnet  gennemføre,  at  det  Gasblus, 
som  er  saa  ønskeligt  til  Opvarmning  og  Belysning  af  Klosetrummene,  kan  tages 
fra  Kogegasmaaleren,  uagtet  man  skulde  synes,  at  en  saadan  Indrømmelse  i  lige 
høj  Grad  vilde  tjene  Gasværkets  og  Hygiejnens  Intereser.  p  ^  Fenger 

Ingeniør. 

NICOLAY  BOYE  BARTSKÆRS  GAARD 

BYGGET  OMTR.  1683 

HJØRNET  AF  GOTHERSGADE  OG  REGNEGADE. 
Tegninger  af  Architekt  C.  M.  Smidt.  Tekst  af  Chr.  Axel  Jensen. 


Dengang  de  berømrpelige  seks  Søstre  blev  brudt  ned,  førtes  der,  som  det  vil 
erindres,  en  hidsig  Strid  om  deres  Skæbne.  Men  desværre,  det  synes 
endnu  at  bero  paa  Tilfældigheder,  om  Dagspressen  slaar  paa  Stortromme  for 
Snurrepiberier  som  Thorvaldsens  Fødehus,  hvor  han  maaske  slet  ikke  er  født,  og 
som  i  al  Fald  senere  er  ombygget  næsten  fuldstændigt,  eller  om  den  virkeligt 


GOTHERSGADE  3  I,  HJ.  AF  ST.  REGNEGADE. 


kæmper  for  noget  værdifuldt  som  Nybørs.  Og  trods  Publikums  stigende  Inter¬ 
esse  for  ældre  Architektur  kan  det  selv  her  i  Kjøbenhavn  hænde,  at  en  gammel 
og  mærkelig  Bygning  forsvinder  ret  uænset. 

Mange  Kjøbenhavnere  har  det  næppe  været,  som  lagde  videre  Mærke  til 
Ejendommen  paa  østre  Hjørne  af  Gothersgade  og  Regnegade,  da  den  i  Foraaret 
1902  blev  fuldstændigt  ombygget.  Men  det  maa  til  Undskyldning  fremhæves, 

at  Bygningens  Facader  var  forvanskede  næsten  til  Ukendelighed.  Hvad  man 
kunde  se,  var  kun,  at  Huset  maatte  være  af  Bindingsværk,  at  det  havde  to  Stok¬ 
værk  over  en  Kælder,  og  at  det  bestod  af  en  Hovedlænge,  med  en  køn  Gavl¬ 
kvist  over  Facaden  ud  mod  Gothersgade  samt  en  Gavl  ud  mod  Regnegade  og 
en  mindre  Sidelænge  til  Regnegade.  Kældermurene  var  gennembrudte  af  moderne 
Butiksruder ,  i  Stueetagen  stod  næsten  kun  Stolperne  tilbage ,  og  Salsetagens 
Vinduer  var  udvidede.  De  gamle  Fed  mellem  øvre  og  nedre  Stokværk  og  under 
Tagskægget  var  skjulte  af  simpelt  profilerede  Fyrretræsbrædder,  og  baade  Tømmer 

og  Tavl  var  dækkede  af  tommetyk,  stenhaard,  rødlig  Cementpuds,  der  sidst 
var  overstrøget  med  graa  Oljefaive.  Først  naar  man  kom  ind  i  Gaarden,  fik  man 
et  noget  bedre  Indtryk  af,  hvad  Bygningen  i  sin  Tid  havde  været.  Selvom 
Pladsen  var  stærkt  indskrænket  ved  en  nyere  Sidebygning  paa  Grundens  øst¬ 
ligste  Del,  kunde  man  dog  se  noget  af  Tømmerværket  baade  i  Gothersgade- 
fløjens  glatte  Bagside  og  i  Regnegadelængens  svalebyggede  Gaardside,  og  selv 

om  Svalen,  der  oprindelig  sikkert  har  været  aaben,  nu  for  største  Delen  var 
beklædt  med  nyere  Fyrretræsbrædder  og  forsynet  med  nymodens  Vinduer,  dæk- 
kedes  Træværket  dog  kun  af  Oljemaling  og  tynde  Kalklag. 

Cementpudsen  var  saa  haard,  at  den  for  Facadernes  Vedkommende  i  aller¬ 
højeste  Grad  vanskeliggjorde  den  Undersøgelse,  som  Nationalmuseet  lod  foretage 
under  Nedrivningen.  Den  kunde  kun  fjærnes  paa  enkelte  Steder  af  Tømmeret, 
og  Murtavlene  maatte  undersøges,  fotograferes  og  maales  indefra.  Det  vil  under 
disse  Forhold  forstaas,  at  de  Opmaalingstegninger,  som  udførtes  (ialt  9)  ikke 


gengiver  Bygningen,  som  den  stod,  men  delvis  er  Rekonstruktioner.  Planen  — 
af  første  Sal  —  viser  kun  Ydervæggene  og  de  bevarede  oprindelige  Skillerum 
fuldt  gennemtegnede;  forsvundne,  men  oprindelige  Dele  er  angivne  ved  stiplede 
Linjer,  nyere  Skillerum  ved  spinkle  Streger;  man  ser,  at  den  gamle  Rumind¬ 
deling  grupperede  sig  om  den  store  Skorsten,  mens  det  mindre  Ildsted  var  senere 
indbygget.  Paa  Snit  og  Detailtegninger  er  nyere  Enkeltheder  tænkt  fjærnede, 

APRIC-NAI  1907 

G .  c/tt.  TVrvuT-t - 

mens  forsvundne,  oprindelige  Dele  ogsaa  her  antydes  ved  stiplede  Linjer,  saa- 
ledes  ud  mod  Gaden  nedre  Stokværks  Bjælkehovedprofiler,  der  alle  var  afhuggede, 
og  mod  Gaarden  en  Del  Profiler  paa  et  Par  af  de  stærkt  ødelagte  Svalestolper.*) 
De  to  Længer  var  trods  deres  ulige  Dybde  og  forskelligt  formede  Bagsider 
byggede  paa  samme  Tid.  Begge  havde  Kældermure  af  Mursten  med  udsparede 


*)  1  Fa$adetegningerne  er  Naglerne  gennem  Stolpernes  Hoved-  og  Fodtappe  samt 
gennem  Skraastivernes  Fodtappe  ikke  angivne,  hvorimod  det  er  korrekt,  at  Skraastivernes 
Forbindelser  med  Stolperne  ikke  var  fornaglede. 

N|p| 

KIØBENHAVN  -  KIØBMACER  KVARTER  MATR  No  538 

COTHERSCADE  31,  HJ.  AF  ST.  RECNECADE 

DETAILLE  AF  BINDINGSVÆRK  med  mønstermuRv/>er\. 


Blendinger  mellem  Piller,  der  stod  under  de  øvre  Stokværks  Stolper.  Overalt 
var  Stolper,  Løsholter  og  andet  mindre  Tømmer  af  Eg,  Loftsbjælker  og  Tag¬ 
værk  —  ligesom  Tømmeret  i  Svalen  —  af  Fyr;  overalt  havde  Naglerne  kvadratisk 
Gennemsnit,  og  Naglehullerne  var  cirkelrunde.  Yderligere  betonedes  Enheden 
ved,  at  Tagværkets  Tømmer  ind  mod  Gaarden  var  numereret  fortløbende  (paa 


InliiliilnliiUhLttfH- 


APRIL— MAI  190« 

C .  t/tt .  — 

Regnegadefløjen  HIV — IIIX).  Ligeledes  virkede  Facaderne  som  en  Enhed.  Hoved¬ 
fløjens  Gavl  havde  ved  Stikbjælker  faaet  samme  Udkragning  som  de  andre  Partier, 
og  Profilerne  paa  Overgangsfod,  Bjælkehoveder  og  »Mellemstykker«  var  paa  alle 
undersøgte  Steder  den  samme,  ligesom  de  i  Tegningen  S.  121  udredede  Konstruk¬ 
tioner  er  typiske,  blot  med  Undtagelse  af,  at  de  her  tegnede,  forholdsvis  svære 
Mellemstykker  (Tømmerstykkerne  mellem  Bjælkehoveder,  Rem  og  Overgangsfod) 
i  enkelte  Fag  var  erstattede  med  en  lignende  profileret  Planke  af  6  Ctm.s  Tyk¬ 
kelse.  Mest  fængsles  Øjet  af  de  rigt  varierede  Murtavl,  der  dannedes  af  gullige, 

rødflammede  Sten  (23  X  11  X  6  Ctm.)*),  hvoraf  Tegningerne  gengiver  de  bedst 
bevarede.  Den  Virkning,  som  Mønstrene  frembringer,  har  rimeligvis  været  frem¬ 
hævet  yderligere  ved  Farver;  under  Svalen,  hvor  Murfladerne  har  været  beskyt¬ 
tede  mod  Regn,  fandtes  velbevarede  gamle  Farver:  Træet  var  rødt  (Kalveblod?) 
og  Tavlenes  vandrette  Skifter  vekselvis  gule  og  røde,  en  Farvegivning,  som  (ifølge 
Tegning  af  Mejborg)  genfindes  paa  et  Bindingsværkshus  fra  1660  i  Holbæk. 


KIØBENHAVN —  KIØBMAGER  KVARTER  MATR.No.338 
COTHERSGADE  .31,  HJ.  AE  ST  R EGNEGADE 


CsA.SJmJl - 


I  Husets  Indre  fandtes,  foruden  nogle  Døre,  under  yngre  Paneler  og  Tapeter 
enkelte  oprindelige  Dekorationer.  De  pudsede  Vægge  i  øvre  Stokværks  store 
Hjørneværelse  var  marmorerede  med  røde  Streger  paa  hvid  Bund,  og  med  en  ind¬ 
byrdes  Afstand  af  omtr.  2  Meter  var  der  malet  røde,  sortmarmorerede  Pilastre  med 


*)  I  Kældermurene  var  der  anvendt  røde  Sten  (24  X  11  X  5>5  å  5,8),  og  i  Skorstenen, 
Gavlen  og  de  oprindelige  Skillerum  var  Stenene  meget  varierende.  Tagets  Vingesten  var 
for  største  Delen  paa  Nakken  mærkede  med  et  indridset  NVI. 

gule,  rødkonturerede  Fodstykker  og  Kapitæler,  som  kastede  sorteblaa  Skygger;  i 
samme  Værelse  var  Loftsbjælkerne  over  det  moderne  Stukloft  grønt  stafferede 
med  mørkerød  Kant.  Smukkere  var  en  Dekoration  paa  en  Væg  i  Stueetagen, 
store,  frit  svungne,  graalige,  hvide  og  sortskyggede  Akantusranker  paa  rød  Bund, 
ganske  svarende  til  Vægmalerierne  i  Nybørs  Nr.  48*),  men  dækkende  hele  Væg¬ 
fladen  fra  Gulv  til  Loft.  Helt  malede  Vægge  af  denne  Slags  hører  kun  hjemme 
i  tarveligere  Rum,  og  træffes  de  som  her  i  Husets  bedste  Værelser,  tør  man 
sikkert  sige,  at  det  ikke  har  været  beboet  af  særligt  fornemme  Folk.  Skønt  det 
i  sine  Velmagtsdage  maa  have  været  baade  stateligt  og  smukt,  kan  det  da  ogsaa 
oplyses,  at  det  er  bygget  paa  Spekulation. 

Matrikelnumrene  viser,  at  Ejendommen  (Købmager  Kvarter,  nu  Nr.  338) 
er  identisk  med  den  i  Grundtaksten  af  1684  under  Nr.  151  nævnte  Nicolay  Boye 
Badskers  Gaard  i  Regnegade,  hvortil  sluttede  sig  4  Vaaninger  (mindre  Lejehuse) 
i  Gothersgade.  Den  velstaaende  Barber,  der  endte  som  en  af  Kjøbenhavns  3 2 
Borgere,  beboede  en  Gaard  paa  Amagertorv,  men  desuden  ejede  han  en  Have 
udenfor  Gamle  Østerport,  og  denne  var  det  sikkert,  han  indtog'  til  Bebyggelse.**) 
Da  det  ellers  stundom  gik  ret  trevent  med  den  nye  Bydels  Opførelse,  skinnede 
den  kongelige  Naades  Sol  paa  hans  Foretagende,  og  Præsident,  Borgmestre  og 
Raad  i  Kjøbenhavn  modtog  i  den  Anledning  følgende  Brev: 

C.  5.  iWor  naade  tilforn.  Viide  maa  J,  at  Vj,  efter  allerunderdanigste  ansøgning 
oc  begierring  af  sær  Kongelig  Naade  allernaadigst  haver  bevilget,  at  Nicolay  Boye  Bartsker 
oc  Indvaaner  i  voris  Kongel:  Residentz  Stad  Kiobenhafn,  maa  paa  en  deel  nye  huuse, 
som  hånd  af  Bindverck  j  Gothers  oc  Regnegaden  skal  have  ladet  opsette,  nyde  6  aars 
frihed  for  Grundskat  oc  Indqvartering,  at  regne  fra  den  tid,  hånd  pladzen  at  bebygge 
antog,  helst  efterdj  hånd  allerunderdanigst  erbyder  sig  endnu  meere  at  bygge.  Derefter  j 
Eder  allerunderdanigst  haver  at  rette,  oc  derom  fornøden  anordning  at  giøre.  Dermed  etc. 

Itzehoe  d.  17  Juny  1684.***) 

Den  enevældige  Konge  synes  her  ikke  at  være  ganske  i  Overensstemmelse 
med  sin  egen  Forordning  af  17.  Februar  1683,  hvori  der  gives  en  Række  Bygge¬ 
regler  for  Kjøbenhavn  og  bl.  a.  siges:  »Saasom  de  Karnapper  og  Udvinduer  til 
Gaden  ogsaa  vanhælder  Husenes  Sirlighed  og  er  Naboerne  ofte  til  »Præjuditz«, 
saa  maa  ingen  herefter  tilstedes  nogen  af  Delene  at  lade  bygge  eller  indsædte. 
Og  skal  ellers  herefter  i  nye  Huses  Bygninger  iagttages,  at  det  øverste  Loft  eller 
Stok  ikke  videre  udbygges,  end  Grunden  ligger«.  Selvom  Barberens  Gaard 
hverken  havde  Karnapper  eller  Udvinduer,  kan  det  dog  ikke  fragaas,  at  dens 
øvre  Stokværk  sprang  en  Smule  ud  over  Grunden.  Men  det  kan  dog  forklares, 
thi  den  gode  Konge  var  i  Mellemtiden  kommen  i  Tanker  om,  at  adskillige  ved 
Forordningens  Udstedelse  var  ret  vidt  med  Opførelsen  af  nye  Huse  og  baade  havde 
lagt  Grundvolden  og  tilrettehugget  Tømmeret,  og  han  havde  derfor  12.  Juni  1683 
tilladt,  at  »de  samme  maa  saadanne  deres  begyndte  Bygninger  saaledes  forfærdige, 
saa  vidt  de  ellers  deraf  i  dette  Aar  kan  tilvejebringe«.  Er  Forordningen  overholdt, 
maa  Nicolay  Boyes  Hus  altsaa  være  fuldført  i  dette  Aar. 


*)  Fra  Arkiv  og  Museum  II  151. 

**)  Kjøbenhavns  Diplomatarium  I  765,  II  829,  841,  III  713,  723-4,  771. 

***)  Sjæll.  Tegn.  XLIV.  fol.  481  (trykt  i  K.  D.  VII  75).  Samme  Dag  tilstodes  alle,  der 
byggede  Bindingsværkhuse  i  de  Gader,  hvor  det  var  tilladt,  lignende  Lettelser. 

Og  rimeligvis  er  Kongens  Bud  blevet  respekteret,  thi  det  faldt  godt  i  Traad 
med  hele  Udviklingens  Gang.  Efter  Forordningen  følger  det  18.  Aarhundredes 
glatte  Bindingsværksfacader  uden  Fremspring  og  uden  Dekorationer,  og  før  den 
staar  Renæssancetidens  Købstadshuse  med  deres  knægtbyggede  Facader  og  Bag¬ 
sidens  lange  Stolper.  Men  fra  Aarene  ved  1650  findes  —  eller  fandtes  —  en 
Række  Repræsentanter  for  en  Overgangstype,  hvor  Stokværksfremspringet  er  for¬ 
mindsket,  hvor  Knægtene  er  bortkastede,  og  hvor  Overgangsleddene  i  Stedet  for 
at  være  prydede  med  Snitværk  kun  er  profilerede.  For  nogle  Aar  siden  søgte 
Forf.  at  give  en  kort  Oversigt  over  disse  Hovedtyper  (Fra  Arkiv  og  Museum  I. 
S.  207—  18)  og  paaviste  der,  at  Brenrerholms  Admiralsgaard  (St.  Kongensgade  21), 
som  blev  bygget  1647 — 9  °g  nedrevet  1899,  var  den  ældste,  til  vor  Tid  bevarede 
Facade  af  Overgangstypen.  Med  Barbererens  Gaard  er  det  yngste,  kjøbenhavnske 
Eksempel  forsvundet,  selv  om  Typen  i  visse  Købstæder,  f.  Eks.  Aarhus,  holdt  sig 
et  godt  Stykke  ind  i  18.  Aarhundrede. 

Blandt  de  mange  Forhold,  som  tyder  paa,  at  Bindingsværket  altid  har  været 
konservativt  og  traditionelt,  maa  man  ogsaa  medregne  denne  Overgangs-Type, 
hvis  Forbilleder  vistnok  maa  søges  i  Sydtyskland.  Selv  om  den  bryder  med  meget 
af  det  gamle,  er  den  dog  selv  bundet  af  Traditionen.  Thi  det  er  næppe  andet 
end  æsthetisk  Tradition,  som  har  faaet  Tømmermestrene  til  at  bibeholde  Stok- 
væiksfremspringet  og  de  dobbelte  Skraastivere  i  Facaderne,  skønt  de  samme 
Haandværkere  meget  vel  forstod  at  konstruere  Bindingsværk  uden  Fremspring  og 
med  langt  nemmere  Skraaforbindelser,  saaledes  som  det  kunde  ses  i  Bagsiden  af 
Gothersgadehuset. 

Netop  disse  Brydninger  mellem  traditionelle  og  praktiske,  mellem  æstetiske 
og  konstruktive  Krav,  disse  mærkelige  Forskelligheder  mellem  Forside  og  Bag¬ 
side  gør  Studiet  af  Bindingsværkskonstruktionernes  Historie  tillokkende  og  lære¬ 
rigt  baade  for  Architekter  og  Arkæologer. 


MINDESMÆRKE  OVER  LUDVIG  CLAUSEN. 


a  Architekt  Ludvig  Clausen  den  18.  Febr.  1904  var  afgaaet  ved  Døden, 


JLy  traadte  en  Kreds  af  Venner,  Architekter  og  Mestre,  sammen  for  at  lade  et 
Monument  opsætte  paa  hans  Grav  paa  Vestre  Kirkegaard.  En  af  den  Afdødes 
nærmeste  Venner,  Fritz  Koch,  begyndte  at  udarbejde  Tegningerne  hertil;  men  da 
han,  før  de  var  færdige,  blev  syg  —  en  Sygdom,  der  jo  endte  med  Døden  — , 
paatog  Professor  L.  Fenger  sig  at  fuldføre  Arbejdet.  —  En  mærkelig  Skæbne 
hvilede  over  dette  Værk;  thi  kort  efter  afgik  ogsaa  Prof.  Fenger  ved  Døden. 
Det  blev  da  Prof.  Albert  Jensen,  hvem  det  lykkedes  at  tilendebringe  Sagen, 
væsentligt  paa  Grundlag  af  Fritz  Kochs  Skitser. 

»Architekten«  bringer  omstaaende  et  Billede  af  Mindesmærket,  der  er  udført 
i  Granit  ved  Firmaet  Hans  &  Jørgen  Larsen,  og  føjer  hertil  følgende  Tak  fra 
Enkefru  Clausen: 

Til  alle  de  Venner ,  som  saa  elskværdig  har  rejst  det  smukke  Monument  paa 
min  Mands  Grav,  bringer  jeg  herved  mm  inderligste  Tak. 


Aase  Clausen. 

MINDESMÆRKE  OVER  ARCHITEKTER 

LUDVIG  CLAUSEN.  FRITZ  KOCH  OG  PROF.  ALB.  JENSEN. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1904—  1905. 


Af  dette  voluminøse  Værk  anføres  følgende,  som  formentlig  vil  have  Interesse 
.  for  »Architekten«s  Læsere: 

Kjøbenhavnsk  Statistik  i  1904. 

Kjøbenhavns  Areal  er  i  1904  blevet  forøget  ved  Opfyldninger  i  Kalvebod¬ 
strand  syd  for  Langebro  og  udfor  Frederiksholms  Teglværk  i  Kongens  Enghave. 
Det  første  Sted  er  der  en  Landtilvækst  paa  66  Tdr.  Land,  det  sidste  paa  91 
Tdr.  Land,  og  Byen  havde  ved  Slutningen  af  1904  et  Landomraade  paa  12.726 
Tdr.  Land  eller  omtrent  i1/4QMil.  Heraf  falder  paa  de  indlemmede  Distrikter 
8410  Tdr.  Land  eller  henimod  2/3  af  Byens  samlede  Areal.  Af  det  gamle  Kjø- 
benhavn,  som  vi  kalder  Byen  uden  Indlemmelserne,  udgjorde  de  indenbyes  Kvar¬ 
terer  (indenfor  den  ældre  Voldlinie)  440,  Kristianshavn,  hvis  Areal  er  vokset  ved 
Opfyldninger  syd  for  Langebro,  826,  Voldkvartererne  (indbefattet  Søerne)  610, 
Forstæderne  2370  og  Frihavnsterrainet  70  Tdr.  Land. 

Paa  Grundlag  af  Mandtalslisterne  m.  m.  er  Middelfolketallet  for  1904  beregnet 
til  370.000  for  det  gamle  Kjøbenhavn,  11.000  forValby,  12.200  for  Brøndshøj, 
29.300  for  Sundbyerne,  altsaa  422.500  for  hele  Byen,  o:  en  Stigning  paa  4800 

fra  det  foregaaende  Aar,  da  Middelfolketallet  var  beregnet  til  417.700.  Kjøben- 
havn  er  nu  kommet  ned  paa  en  Befolkningstilvækst,  som  omtrent  svarer  til  den 
almindelige  for  hele  Landet,  og  af  Tilvæksten  falder  den  allerstørste  Del  (ca.  4300) 
paa  de  indlemmede  Distrikter  og  kun  en  meget  ringe  Del  (ca.  500)  paa  det 
gamle  Kjøbenhavn. 

Til  Belysning  af  Byggeforholdene  i  1904,  hvis  Indflydelse  paa  saa  mange 
Maader  mærkes  i  Byens  økonomiske  Liv,  meddeles  nedenfor  nogle  Tal  for  1904, 
først  om  fuldførte  Bygninger: 

Det  gamle  De  indl.  Hele 
Kblivn.  Distrikter  Kbhvn. 


Offentlige  Bygninger .  7  5  12 

Hoteller .  1  »  1 

Bygninger  udelukkende  bestemte  til  Forretningsbrug..  53  44  97 

Bygninger  med  Beboelseslejligheder .  210  174  384 

De  nyopførte  Beboelseshuse  fordelte 

sig  efter 

Antallet 

Lejligheder  saaledes: 

Bygninger  med 

Det  gamle 
Kjøbenhavn 

De  indl. 
Distrikter 

Til¬ 

sammen 

1  Lejlighed . 

17 

27 

-  44 

2  Lejligheder . 

16 

41 

37 

3—4  —  . 

4 

51 

35 

5—9  —  . 

23 

18 

41 

1 0 — 19'- — -  . 

73 

1 5 

88 

20  —  50  —  . 

72 

22 

94 

50  —  og  derover .  . 

5 

» 

5 

210  174  384 


223  494 

af  deri  indeholdte 

Deraf  Bygninger 
udelukkende  med 
1  —  4  Værelsers 
Lejligheder 
(Pigekammer  regnet 
som  Værelse) 

1 9 

47 

48 
23 
58 
78 

4 

Man  bemærker  her  den  store  Forskel  i  Fordelingen  mellem  det  gamle  Kjø¬ 
benhavn  og  de  indlemmede  Distrikter.  Der  har  jo  i  de  senere  Aar  i  Hoved¬ 
staden  og  dens  Omegn  været  en  Tendens  til  en  Spredning  af  Bebyggelsen,  og  i 
Overensstemmelse  med  engelsk  Skik  og  Levevis  en  Bosættelse  i  smaa  Huse. 
Denne  Beb}Tggelse  gør  sig  indenfor  Hovedstadens  Grænse  naturligvis  stærkest 
gældende  i  de  indlemmede  Distrikter.  Man  ser  saaledes,  at  i  disse  er  der  i  1904 
bygget  27  Bygninger  med  1,  41  med  2  og  5 1  med  3 — 4  Lejligheder. 

Et  væsenligt  Moment  til  Belysning  af  Byggeforholdene  er  Antallet  af  nytil- 
komne  Lejligheder,  der  for  Aaret  1904  findes  meddelt  i  efterfølgende  Tabel: 

Antal  Lejligheder  Det  gamle  Valby-  Brøndshøj-  Sund-  Hele 


paa  Kjøbenhavn  distriktet  distriktet  byerne  Kjøbenhavn 

1  Værelse .  65  12  1  3  81 

2  Værelser .  1966  80  62  324  2432 

1198  171  178  260  1807 

209  10  16  10  245 

190_ 5  19  14  228 


3 

4 

over  4 


3628  278 

—  1 26  — 

Antallet  af  nye  Beboelseslejligheder  for  hele  Byen  udgjorde  altsaa  4793 
mod  5322  i  1903.  Der  har  altsaa  fundet  nogen  Nedgang  Sted  fra  det  fore- 
gaaende  Aar,  men  bedre  Bedømmelse  af  Tallet  for  1904  faar  man  ved  at  sammen¬ 
stille  det  med  Tallene  for  en  noget  længere  Aarrække: 


Antal  Lejligheder  paa 

1904 

1903 

1902 

1901-1900 

OO 

vO 

NO 

00 

NO 

00 

I 

Værelse . 

18 

73 

144 

70 

35 

2 

Værelser . 

. ..  2432 

2570 

2345 

1 5 1 1 

840 

3 

—  . 

2001 

2006 

1926 

943 

4 

—  . 

245 

Tf 

CO 

cr\ 

207 

3*9 

171 

over  4 

—  . 

294 

225 

171 

137 

47935 

322 

4927 

3997 

2126 

De  ovenstaaende  Tal  gjaldt  Hovedstaden  med  samtlige  indlemmede  Distrikter; 
for  det  gamle  Kjøbenhavn  faar  man  et  godt  Indtryk  af  Svingningen  i  Bygge¬ 
virksomheden  ved  følgende  Tal,  der  begynder  med  Aaret  1891  og  slutter  med 
Aaret  1904,  angivende  Antallet  af  nytilkomne  Lejligheder  i  hvert  enkelt  Aar: 
1  599>  1 77 3 »  1641,  1065,  1922,  1675,  I007>  IT99-  D”.  3 1 5 7»  2881,  3360, 
4186  og  3628;  som  man  ser,  var  Antallet  af  nye  Lejligheder  i  1904  sammen¬ 
lignet  med  Forholdene  i  et  længere  Tidsrum  endnu  stort,  særlig  naar  Hensyn 
tages  til,  at  Indbyggerantallet  i  det  gamle  Kjøbenhavn  nu  kun  vokser  yderst 
langsomt*). 

Til  Oplysning  om,  hvorledes  Byggevirksomheden  stillede  sig  ved  Indgangen 
til  Aaret  1903,  skal  anføres  Tallene  for  Beboelseslejligheder  under  Opførelse  ved 
Udgangen  af  de  4  sidste  Aar.  Oplysningerne  omfatter  Kjøbenhavn  med  samt¬ 
lige  indlemmede  Distrikter. 


Beboelseslejligheder  med  1.  Jan.  1905  1.  Jan.  1904  i.Jan.  1903  1.  fan.  1902 

1  Værelse .  »  20  94  33 

2  Værelser .  1615  1688  2741  1364 

3  —  .  1  375  i5°9  194  5  1802 

4  —  .  204  261  446  219 

over  4  —  .  184  217  246  1 71 

3378  3695  5472  3789 


Der  er,  som  det  vil  ses,  en  lille  Nedgang  fra  1.  Januar  1904  til  1.  Januar 
1905,  men  med  det  store  Udbud  af  Lejligheder  er  Byggevirksomheden  ved  Ind¬ 
gangen  til  Aaret  1905  dog  endnu  betydelig.  (Fortsættes.) 


*)  For  Frederiksberg  stiller  Antallet  af  nytilkomne  Lejligheder  i  Aarene  1898 — 1904 
sig  saaledes: 


Antal  Lejlig¬ 
heder  paa 

1904 

1903 

1902 

1901-1900 

1 899- 1  < 

1  Værelse . 

O 

» 

» 

>, 

2  Værelser . 

141 

242 

98 

142 

55 

3  —  . 

593 

658 

631 

741 

425 

4  —  . 

141 

158 

127 

202 

136 

4  —  . 

165 

123 

52 

88 

68 

1041 

1200 

908 

“73 

684 

over  4  — 

FORSKELLIGT. 


Kunstakademiet.  Akademiraadet  har  valgt  Architekt  Martin  Nyrop  til  Pro¬ 
fessor  i  Architektur  ved  Kunstakademiet. 

¥ 

N.  C.  Rom:  Lommebog  for  By gningshaandv arker e  1906.  Denne  lille,  nyttige 
Haandbog,  der  efterhaanden  har  vundet  godt  Indpas  hos  Haandværkere,  Architekter 
og  andre,  som  har  med  Byggeri  at  gøre,  er  nu  udkommen  i  8de  Aargang;  denne 
ligner  i  enhver  Henseende  sin  Forgænger  og  trænger  derfor  næppe  til  yderligere 
Omtale. 

¥ 

Tegnebord  og  Stol.  Paa  Industriforeningens  December-Forevisning  er  af  Snedker¬ 
mester  Niels  Larsen,  Nørrevoldgade  9,  udstillet  en  særdeles  praktisk  og  billig 
Tegnebuk  med  Brædt  samt  en  Stol  hertil,  der  kan  indstilles  i  forskellige  Højder 
ved  en  meget  simpel  Mekanisme. 

¥ 

Christiansborg.  I  Decemberheftet  af  det  svenske  Tidsskrift  » Arkitektur  ock 
dekorativ  konst«  findes  en  af  Architekt  Rudolf  S.  Enblom  skreven  kort  Artikel 
om  Konkurrencen  1904  angaaende  Christiansborgs  Genopførelse,  Artiklen  er 
ledsaget  af  Gengivelser  af  de  3  præmierede  Projekter. 


FORENINGSMEDDELELSER. 


Torsdag  den  21.  December  afholdes  Foreningsmøde  i 
Industriforeningens  Lokale. 

Kl.  8:  Smørrebrødsbord. 

Dagsorden : 

1.  Valg  af  en  ny  Redaktion  for  » Architekten«  i  Stedet  for 
den  nuværende,  som  har  ønsket  at  fratræde. 

2.  Architekt  Estrups  Bogsamling  er  fremlagt  til  Salg. 

¥ 

Da  der  for  Tiden  er  en  ny  Medlemsliste  under  Udarbejdelse,  anmodes. 
d’Hrr.  Medlemmer  af  Foreningen,  som  for  nylig  har  forandret  Bopæl  eller  som. 
i  en  nær  Fremtid  agter  at  flytte,  om  snarest  muligt  at  indsende  Meddelelse  herom 
til  Sekretæren,  Architekt  Lauritzen,  Poul  Møllers  Vej  7. 


Udover:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg;  Architekterne  EUGEN  JØRGENSEN  og  ALFR.  IHOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


KJ  0  B  EN  H  AV  N 

D.  23.  DECEMBER  1905 

8.  Aargang  N?  12 


BORUP. 

EN  LANDSBYKIRKES  HISTORIE. 


Vore  Landsbykirker  er  som  bekendt  i  Tidens  Løb  ofte  bievne  stærkt  ud- 
viddede,  og  navnlig  paa  Øerne  er  det  snart  sagt  en  Sjældenhed,  at  de  har 
bevaret  deres  oprindelige  Grundplan  hel  og  urørt.  Jeg  tænker  ikke  herved  paa 
Taarne,  Vaabenhuse,  Sakristier,  Kapeller  og  den  Slags  ydre  Tilbygninger,  men 
paa  en  Udviddelse  af  selve  Kirkerummet,  fremkaldt  ved  den  voksende  Folke¬ 
mængde.  Det  normale  er  jo,  at  Kirken  udviddes  efter  Længdeaksen,  snart  mod 
Øst,  snart  mod  Vest,  stundom  i  begge  Retninger.  Men  en  sjælden  Gang  kunde 
det  hænde,  at  man  gik  mere  radikalt  til  Værks  og  øgede  Kirken  efter  Bredden. 
Der  skabtes  herved  unægtelig  flere  Siddepladser,  men  Methoden  havde  den  Fejl, 
at  den  var  ret  kostbar.  Det  nye  Kirkerum  blev  nemlig  saa  bredt,  at  man  ikke 
vovede  at  dække  det  med  en  enkelt  Række  Hvælvinger,  men  nødtes  til  at  gøre 
Kirken  toskibet  ved  at  opføre  en  Række  Piller  midt  ned  gennem  Skibet.  I  en 
Afhandling  her  i  Tidsskriftet  (VI,  477)  har  cand.  mag.  Lorenzen  skildret  en 
Række  af  slige  toskibede  Klostel'-  og  Købstadkirker,  men  meddeler  om  Landsby¬ 
kirkerne  blot,  at  endel  (bedre  enkelte)  har  haft  en  lignende  Udvikling.  Denne 

Kortfattethed  er  saare  forstaaelig,  thi  for  Opfattelsen  af  hele  Systemet  har  disse 
Kirker  grumme  liden  Betydning.  Og  naar  jeg  alligevel  i  det  følgende  skal  dvæle 
lidt  udførligere  ved  en  enkelt  af  dem,  er  det  ikke  saa  meget,  fordi  den  øger 
vor  architektoniske  Viden,  som  paa  Grund  af  dens  Historie.  Den  er  omend  ikke 
meget  lystelig  saa  desto  mere  lærerig. 

Det  er  Borup  Kirke  i  Stationsbyen  af  samme  Navn,  hvis  Taarn  sikkert  vil 
være  mange  af  Læserne  bekendt  fra  det  hastige  Kig  ud  af  et  Kupévindu.  Mod¬ 
sat  hvad  der  ellers  er  Skik  og  Brug  paa  Sjælland,  vender  dets  Gavle  i  Syd  og 
Nord,  »hvorfor  det  og  ved  et  Ordsprog  kaldes  det  forkeerte  Taarn  i  Borup«, 
som  det  hedder  i  en  gammel  Præsteindberetning  fra  1757*).  Dets  øverste  Del 
er  helt  af  store,  røde  Tegl  i  Blokskifte,  men  fra  Klokkerummet  og  nedefter  er 
Murene  opførte  af  vekslende  Beltcr  af  Tegl  og  Kridtsten;  Overgangen  mellem 
de  to  Dele  markeres  ved  en  kraftig  Rundstav  af  Kridt.  Gavlene  er  helt  om¬ 
murede  i  1877.  Alene  Skiftegangen  viser,  at  vi  har  at  gøre  med  en  Bygning 
fra  nyere  Tid,  og  det  vides  da  ogsaa,  at  Kirken  har  haft  et  ældre  Taarn. 
Et  Kongebrev  af  6.  April  1589  tillader  nemlig  Sognemændene  at  oppebære 
1  Dir.  af  hver  Kirke  paa  Sjælland,  da  »deres  Klokketaarn  er  aldeles  nederfalden, 
saa  at  den  skal  igen  af  Grund  opbygges,  og  Kirken  derforuden  ....  skal  være 
meget  bygfældig«  (Sjælid.  Registre).  Allerede  det  følgende  Aar  er  Arbejdet 
bleven  fuldført,  saaledes  som  det  fremgaar  af  en  nu  kun  gennem  den  omtalte 
Præsteindberetning  bevaret  latinsk  Indskrift,  der  efter  en  ikke  usædvanlig  sjæl¬ 
landsk  Manér  var  indskaaret  i  to  fortløbende  Linjer  paa  en  Række  Stolestader  i 
Taarnrummet.  Den  lyder  i  Oversættelse:  »Den  algode  Gud  til  Ære  er  dette 
Taarn  bygt  Aar  1590  under  den  berømmelige  Jørgen  Rosenkrands’s  Styrelse  og 
ved  hans  Omsorg.  Gud  vil  være  hans  Løn.«  Jørgen  Rosenkrands,  Rosenholms 
Bygherre  og  en  af  Christian  IV. s  Formyndere,  var  fra  1588  til  1590  forlenet 
med  den  gamle  Bispegaard  Svenstrup,  under  hvilken  Ramsø  Herred  hørte;  det 
er  dog  ikke  ham,  der  har  ladet  Stoleværket  lave,  den  tilsvarende  Indskrift  paa 
Kvindestolestaderne  viser,  at  det  skyldes  hans  Eftermand  Hans  Barnekow  (jfr. 
Fig.  2). 

Kirken  gør  nu  et  ret  anseeligt  Indtryk,  men  har  fra  første  Færd  ikke  hørt 
til  de  betydeligste.  Dens  ydre  Længde  —  Taarnet  ej  medregnet  —  er  kun 
16,3  m.  (51'  7"),  og  dens  oprindelige  Bredde  6,12  m.  (19'  5"),  hvad  der 
absolut  er  under  Normalen  for  en  sjællandsk  Landsbykirke.  Dens  Beliggenhed 
midt  i  en  gammel  Skovegn,  tæt  omgivet  af  Kirker,  giver  fyldestgørende  For¬ 
klaring  paa  dens  ringe  Størrelse,  og  saavel  Plan  som  Materiale  viser,  at  den 
hører  til  Øens  yngre  Kirker.  Den  er  opført  af  Tegl  i  Munkeforbandt  med  ind¬ 
skudte,  ulige  brede  Belter  af  Kridt,  og  Planen  mangler  den  romanske  Stils  Kende¬ 
tegn,  det  særlige  Koranlæg,  idet  Kor  og  Skib  er  og  alle  Dage  har  været  ét 
Rum.  Sandsynligvis  er  Sognet  opstaaet  i  forholdsvis  sen  Tid  ved  Rydning  i  de 
store  Skove,  der  endnu  strækker  sig  i  en  næsten  uafbrudt  Linje  paa  2 — 3  Mil 
fra  Hvalsø  og  sydover.  Bynavne  som  Gammerød,  Grønholt  og  Hegnet  vidner 
godtnok  om  Egnens  tidligere  Karakter.  Men  efterhaanden  sank  Egen  og  Bøgen 
for  Øksen,  mere  og  mere  Jord  toges  under  Plov,  og  Trangen  til  en  større  Kirke- 


*)  Indberetninger  til  Hofman.  Provinsarkivet. 

FIG. 


bygning  meldte  sig.  At  Herregaarden  Hegnet  i  Begyndelsen  af  15.  Aarh.  synes 
at  være  bleven  forvandlet  til  Landsbyen  af  samme  Navn,  kan  vel  ogsaa  have 
gjort  sit.  Da  en  Udviddelse  i  den  sædvanlige  Retning — Øst  eller  Vest — vilde 
have  skabt  et  alt  for  stort  Misforhold  mellem  Bredde  og  Længde,  valgte  man  at 
gøre  Kirken  bredere.  Man  forhøjede  Sydmuren  med  o.  12  Skifter  Tegl  og  rejste 
i  godt  1 3  Fods  Afstand  fra  den  nedrevne  Nordmur  en  ny,  der  ligeledes  kom  til 
at  bestaa  af  vekslende  Belter  af  Kridt  og  Tegl  i  Munkeforbandt.  Dette  maatte 
nødvendigvis  medføre,  at  Gavlmurene  forlængedes  (c.  4,3  m.,  13'  7"),  men  da 
man  samtidig  var  saa  økonomisk  at  lade  de  gamle  Mure  blive  staaende,  frem¬ 
kom  den  meget  fornøjelige,  alle  architektoniske  Regler  trodsende  Østgavl,  der 
ses  paa  Fig.  3.  Tilbygningens  lange,  smalle,  firkantede  Blændinger  strækker  sig 

ganske  ugenert  henover  den  gamle  Gavls 
spidsbuede,  af  hvilke  den  midterste  er 
dobbelt  med  Staven  hvilende  paa  et  lille 
Kridtstenshoved*).  Rimeligvis  samtidig 
er  Kirken  bleven  overhvælvet  med  vist¬ 
nok  ialt  8  (eller  6)  Fag  Hvælvinger,  der 
fra  tre  (eller  to)  murede  Piller  midt  i 
Kirkerummet  var  spændt  over  til  Yder¬ 
murene.  Naar  denne  Ombygning  har 
fundet  Sted,  lader  sig  lige  saa  lidt  af¬ 
gøre,  som  selve  Kirkens  Opførelsestid 
kan  bestemmes.  En  Restaurering  har 
udslettet  de  Dateringsmidler,  vi  vilde 
have  haft  i  Vinduesformerne ,  og  vor 
hjemlige  Gotiks  architektoniske  Dekora¬ 
tioner  er  endnu  alt  for  lidt  undersøgte 
til,  at  vi  tør  vove  at  tidsfæste  Bygningen 
ud  fra  Østgavlens  Blændinger.  Antagelig 
tyder  dog  de  simple,  firkantede  Blæn¬ 
dinger  hen  paa  en  ret  sen  Tid,  omkring 
1300  eller  saa.**) 

Bortset  fra  Nybygningen  af  Taarnet 
beholdt  Kirken  i  det  hele  og  store  sit  gamle  Udseende,  indtil  den  i  Slutningen 
af  1870’erne  fik  sin  Besøgelsestid. 

Allerede  1875  udtaler  Provstesynet,  at  foruden  Kirkens  Ydre  trænger  ogsaa 
dens  Indre  »til  en  Hovedreparation  bestaaende  af  Hvælvingernes  og  Murenes 
Istandsættelse«,  og  det  næste  Aar  forlanges  der  en  Hovedistandsættelse  af  Taarnet, 
saaledes  at  »det  føres  tilbage  til  sin  oprindelige  Stil«.  I  1877  blev  Taarngavlene 
derfor  ommurede,  og  de  følgende  Aar  rensedes  og  restaureredes  Ydermurene.  . 
Kirkens  Indre  blev  paany  udsat  1879,  og  1880  hedder  det  —  stadig  efter  Syns¬ 
protokollen  — ,  at  Restauration  vil  ske  »efter  en  Plan,  der  af  Kirkeejeren  vil  blive 


fig  3. 


*)  Vestgavlen  er  i  senere  Tid  bleven  belt  skalmuret. 

**)  Stenene  i  de  to  Bygnin'gsafsnit  er  af  noget  forskellig  Størrelse.  Medens  Længden 
i  den  ældre  Del  svinger  fra  27  til  28,5  cm.,  er  den  i  Tilbygningen  kun  26,5  cm. 

fremsendt  til  Synets  Approbation« .  Nedenunder  denne  Bemærkning  har  Provsten 
tilføjet  »NB.  den  nævnte  Plan  blev  ikke  sendt  mig «  *).  Lige  saa  lidt  har  For¬ 
slaget  været  forelagt  Ministeriet  eller  Bygningsinspektøren;  i  saa  Fald  var  Kirkens 
Skæbne  sikkert  bleven  en  anden. 

Desværre  har  det  ikke  været  mig  mulig  at  opdrive  et  Billede  af  Kirkens 
Indre  før  »Restaurationen«,  Fotografien  var  jo  den  Gang  en  noget  sjældnere  Kunst 
end  i  vore  Dage,  og  Godskontoret  —  Kirken  tilhører  Svenstrup  - —  ejer  ingen 
Opmaalinger  eller  Tegninger  af  den  i  sin  fordums  Skikkelse**).  Hvorledes  den 
nu  ser  ud,  fremgaar  saa  tydelig  af  Billedet  (Fig.  4),  at  man  kan  spare  sig  ud¬ 
førligere  Beskrivelse.  Man  skal  lede  længe  for  at  finde  en  Kirke  med  en  mere 
skrigende  Modsætning  mellem  det  Indre  og  Ydre.  Hyggelig  og  venlig  titter  Byg¬ 
ningen  en  Sommerdag  frem  mellem  Kirkegaardens  smukke  gamle  Træer,  og  den 
fremmede,  der  af  Gavlens  Former  kan  se,  at  han  staar  overfor  noget  ikke  helt 


FIG.  4. 


dagligdags,  gaar  i  spændt  Forventning  indenfor.  Og  saa  kommer  han  ind  i  et 
Rum,  der  med  sit  cementerede  Gulv,  sine  graagrønne  Vægge  og  sit  flade,  af 
Jærndragere  baarne  Gibsloft  mest  af  alt  minder  om  en  Forsamlingsbygning  eller 
en  Gymnastiksal,  blottet  som  det  er  for  hvert  Gran  af  den  Stemning,  der  præger 
selv  den  tarveligste  gamle  Kirke.  Det  er  næppe  sandsynligt,  at  han  ganske  vil 
kunne  tiltræde  den  lakoniske  Erklæring,  Synet  afgav  i  1881:  » Kirkens  indvendige 
Restauration  er  fuldendt  paa  tilfredsstillende  Maade. «  ***)  Efter  dette  forundrer  det 
ham  ikke,  at  Resterne  af  de  gamle  Stolestader  fra  Taarnet  er  vandrede  op  paa 
Loftet,  at  Alterbordets  Træbeklædning  med  Lensmanden  Eustachius  v.  Thienens 
fædrene  og  mødrene  Vaaben  er  forsvunden,  og  at  man  har  sat  et  sølvbroderet 
Messehagelkrucifiks  i  Ramme  og  hængt  det  op  paa  Korvæggen  som  et  andet 
»Skilderi». 


*)  Udhævelserne  findes  i  Protokollen. 

**)  Heller  ikke  Navnet  paa  Bygmesteren  kendte  man,  da  Architekt  C.  M.  Smidt  og 
Forf.  i  1902  undersøgte  Kirken  for  Nationalmuseet. 

***)  Udhævet  af  Forf. 

Selvfølgelig  var  Borups  toskibede  Kirke  ikke  et  uerstatteligt  Monument  af 
den  Art,  hvis  Tab  volder  Landesorg.  Men  den  hørte  dog  til  en  saa  sjældent 
forekommende  Kirketype,  at  den  var  for  god  til  en  Behandling,  der  selv  overfor 
en  af  de  Kirker,  af  hvilke  der  gaar  tolv  paa  Dusinet,  kun  kan  karakteriseres 
med  ét  Ord:  Vandalisme.  Hvor  er  det  nu  muligt,  at  dette  har  kunnet  ske? 
Straffeloven  bestemmer,  at  »hvo,  som  gør  sig  skyldig  i  raa  Mishandling  eller 
anden  grusom  og  oprørende  Behandling  af  Dyr,  navnlig  af  Husdyr,«  straffes  med 
Bøder  eller  simpelt  Fængsel.  Findes  der  da  ingen  Lov,  som,  jeg  vil  ikke  sige 
straffer,  men  forbyder  »raa  Mishandling  eller  anden  oprørende  Behandling  af 
Bygninger,  navnlig  af  Kirker,«  der  jo  dog  ikke  ganske  gaar  ind  under  Begrebet 
Privatejendom? 

Jo  Loven  er  der.  Vi  har  først  og  fremmest  Kirkesynsloven  af  1861.  Det 
hedder  her  (§  3  St.  3):  »Enhver  Kirke  skal,  saavidt  andre  Hensyn  tilstede  det, 
vedligeholdes  saavel  indvendig  som  udvendig  paa  den  Maade,  der  stemmer  over¬ 
ens  med  dens  oprindelige  Stil«.  Det  er  en  noget  farlig  Bestemmelse,  da  den  i 
for  høj  Grad  underkender  det  senere  tilkomnes  ofte  ved  Aarhundreders  Hævd 
vundne  Ret,  ægte  Barn  som  den  er  af  sin  Tids  Purisme  og  Kærlighed  til  de 
rene  Stilformer  (Viborg  Domkirke !),  men  ingen  vil  kunne  nægte,  at  hvis  den 
var  bleven  overholdt,  havde  Borup  Kirke  endnu  haft  sine  Hvælvinger,  — -  eller 
i  det  mindste  faaet  et  skikkeligt  Bjælkeloft.  Loven  foreskriver  endvidere,  at  ingen 
Forandring  af  Kirkens  Ydre  maa  foretages  uden  Synets  Samtykke  (§  14),  en 
Fordring,  der  fra  første  Færd  er  bleven  forstaaet  som  gældende  for  enhver  Foran¬ 
dring  ved  Bygningen.  Synet  bestaar  som  bekendt  af  Provsten  og  »tvende  bygnings¬ 
kyndige  Mænd«,  og  hvad  Kirkernes  rent  haandværksmæssige  Vedligeholdelse 
angaar,  har  det  sikkert  gjort  megen  Gavn.  Derimod  gav  de  bygningskyndige 
Mænd  —  en  Murer  og  en  Tømrer  —  naturligvis  ingen  Garantier  i  architektonisk 
Retning,  selv  ikke  med  den  senere  Tilføjelse,  at  det  skulde  være  Mænd,  der  besad 
anerkendt  Dygtighed  i  deres  Fag.  Loven  har  da  ogsaa  forudset  dette.  Den  har 
skabt  det  faste  »særlige  Kirkesyn«  for  Domkirkerne  og  en  Række  andre  af  vore 
mest  værdifulde  Kirker,  og  den  har  tillige  givet  Anvisning  paa  en  anden  Art 
særlige  Syn,  som  man  til  Forskel  fra  det  førnævnte  kunde  kalde  de  ekstraordinære. 
Naar  nemlig  Arbejderne  ved  en  Kirkes  Istandsættelse  er  af  en  saadan  Beskaffenhed, 
at  Bestemmelsen  derom  bør  tages  af  »Mænd,  der  har  den  dertil  fornødne  særlige 
Sagkundskab«,  skal  Ministeriet  udnævne  et  særligt  Syn,  der  fungerer  i  Stedet  for 
Provstesynene  (§33  1.  St.).  Dette  er  saare  godt,  men  Ulykken  er,  at  Afgørelsen 
om,  hvorvidt  der  er  Grund  til  at  tilkalde  sagkyndig  Hjælp,  skal  træffes  af  Kirke¬ 
ejeren  og  Synet,  altsaa  Mænd,  der  i  de  fleste  Tilfælde  savner  og  efter  deres  hele 
Uddannelse  maa  savne  Evnen  til  at  se,  om  der  staar  noget  kunstnerisk  eller  arkæo¬ 
logisk  værdifuldt  paa  Spil. 

Til  denne  Hovedlov  er  der  i  Tidens  Løb  knyttet  en  Række  fortræffelige 
ministerielle  Cirkulærer,  der  for  Bygningernes  Vedkommende  navnlig  gaar  ud  paa 
at  hævde  Lovens  Bestemmelser  om  Kirkernes  »oprindelige  Stil«.  Særlig  maa 
fremhæves  et  Cirkulære  af  17.  Jan.  1878,  der  paalægger  Provsterne,  »hvor  der 
kunde  blive  Spørgsmaal  om  betydeligere  Foretagender«,  at  henvende  sig  til 
Ministeriet,  »for  at  den  Jcongelige  Bygningsinspektør  kan  komme  til  at  ytre  sig 
om  Sagen«. 

At  en  »Restauration«  som  den  ovenfor  skildrede  har  kunnet  finde  Sted  et 
Par  Aars  Tid  efter  dette  Cirkulæres  Udstedelse,  viser  allerbedst,  hvor  det  er, 
Skoen  trykker.  Det  er  ikke  Love,  det  skorter  paa,  det  er  Kontrol  med  Lovenes 
Overholdelse.  Her  er  et  Hul,  der  snarest  bør  udfyldes,  thi  hører  Tilfælde  som 
Borup  end  heldigvis  ikke  til  de  almindelige,  ved  dog  alle,  at  der  mellem  Aar 
°g  Dag  ødelægges  adskilligt  god  Architektur.  Og  vi  har  snart  ikke  Raad  til  at 
miste  mere.  Men  Haand  i  Haand  hermed  maa  der  gaa  en  Virksomhed  for  at 
oplyse  ikke  blot  »Vedkommende«,  men  saa  store  Krese  af  Befolkningen  som 
mulig  om,  at  vi  i  vore  Kirkebygninger,  og  hvad  de  gemmer,  har  et  Stykke  af 
vor  Kultur,  som  vi  hverken  har  Raad  eller  Ret  til  at  lægge  øde.  Ellers  kunde 
Lovens  Ord  nemt  blive  døde  Bogstaver  —  trods  al  Kontrol. 

M.  Mackeprang. 


BYGGESPEKULATIONEN  I  KJØBENHAVN  OG  DENS  FØLGER. 


Hr.  Architekt  Fred.  L.  Levy! 

Som  Borger  og  Bygningshaandværker  sender  jeg  Dem  min  Tak  for  Deres 
vægtige,  indgaaende  og  frimodige  Artikel  i  »Architekten«  den  18.  Novbr. 
d.  A. ;  jeg  vil  dog  gerne  her  have  Tilladelse  til  at  knytte  nogle  Bemærkninger 
til  samme. 

De  af  Dem  fremførte,  velbegrundede  Anker  over  Byggesvindel,  daarlige 
Bygmestre  og  do.  opførte  Bygninger  var  allerede  for  40  og  50  Aar  siden  lige 
saa  brændende  som  nu;  jeg  har  i  Halvfjerdserne  og  Firserne  skrevet  lignende 
Artikler  over  samme  Thema,  enkelte  blev  optagne  i  Aviserne,  flere  gik  i  Papir¬ 
kurven;  og  dog,  naar  jeg  nu  læser  de  gamle  Klager,  hvor  ligner  de  ikke  Nu¬ 
tidens,  blot  med  den  Forskel,  at  alt  nu  gøres  under  langt  større  Forhold  end 
tidligere.  Talte  man  dengang  om  100.000,  taler  man  nu  om  en  Million,  og 
hvor  der  dengang  fandtes  »Grundere«,  »Jobbere«  og  »Menneskevenner«,  findes 
nu  Entreprenører,  Banker  og  Aktieselskaber. 

Nutidens  daarlige  Bygninger!  Hvorledes  forholdt  det  sig  da  i  Halvtreds  og 
Treds? 

Datidens  Murer-  og  Tømrermestre  kendte  sig  bestaltede  og  beskikkede  til 
at  tegne  Beboelsesbygninger  og  til  at  lede  disses  Opførelse,  og  alt  gik  i  den 
vante,  gamle  Skure.  Hvorledes  kunde  Grunderne  dengang  opføre  deres  Huse? 
Spørg  en  af  de  forhenværende  Bygningsinspektører  om  man  ikke  funderede,  hvor 
Grunden  var  slet,  ved  Rejsebomme,  som  man  lagde  paa  langs  under  Murene. 
Det  er,  betegnende  nok,  blevet  mig  fortalt,  at  ved  en  fireetages  Bygning  blev 
der  gravet  en  Kalkkule,  hvori  der  læskedes  eet  Læs  Stenkalk,  og  da  Bygningen 
var  murfærdig,  var  Halvdelen  af  Kalken  endnu  tilbage,  fordi  Sandet  fra  den  ud¬ 
gravede  Grund  var  saa  dejlig  fedt,  at  der  kun  behøvedes  et  lille  Kvantum  Kalk¬ 
vand  for  at  omdanne  det  til  en  »god«  Mørtel.  Paa  de  Tider  kendte  man  ogsaa 
virkelig  »halvbrændte«  Mursten,  som  ikke  kunde  taale  Regn  (de  kom  især  fra 
Sverig)  og  kunde  være  af  saa  løs  Beskaffenhed,  at  Skorstensrør  og  Gavle  engang 
imellem  brasede  sammen,  fordi  Kældermuren  ikke  kunde  bære  Belastningen  af 

den  o\  enstaaende  Mur.  Der  findes  paa  GI.  Kongevej  en  Hjørnebygning  fra  de 
Dage,  i  hvilken  saadanne  Materialer  anvendtes,  men  her  var  Mursvendene  dog 
saa  fornuftige,  at  de  indmurede  lodretstaaende,  gamle  Rejsebomme  i  Murpillerne, 
for  at  disse  kunde  holde  Balancen  o.  s.  v.,  o.  s.  v. 

Maa  man  da  ikke  indrømme,  trods  Ankerne  over  Nutiden,  at  vi  dog  er 
gaaede  fremad  i  den  Maade,  hvorpaa  Beboelseshuse  opføres? 


EN  BAGGAARD  I  FRIMURERRODE. 


Iia  mine  første  Dage  her  i  Byen  har  jeg  hørt  den  gamle  Mester  spørge 
og  har  selv  atter  og  atter  gentaget  Spørgsmaalet:  hvor  glider  vi  hen?  De,  Hr. 
Architekt,  spørger:  »men  hvor  danser  vi  hen?«,  og  Deres  Udtryk  er  det  rette; 
thi  det  er  Dansen  om  Guldkalven,  som  nu  om  Stunder  alle  mere  eller  mindre 
dans.er.  Men  danses  ikke  samme  Dans  ogsaa  i  hele  det  øvrige  Europa?  De 
gamle  Skader  om  igen,  men  hvor  længe  kan  dette  ikke  vare? 

—  136  — 


I  Deres  Artikel  synes  De  mig  særlig  at  optræde  som  Talsmand  for  Ejen¬ 
domsbesiddere,  Deres  Standsfæller  og  Bygningshaandværkerne,  kort  sagt  for  de 
bedre  stillede  Klasser.  Hvad  jeg  ved  efterfølgende  Linier  vil  søge  at  udtrykke, 

er  en  Appel  til  mine  Medborgere  om  først  og  fremmest  at  tænke  paa,  hvad  der 
skal  og  maa  gøres  for  at  bøde  paa  den  usle  Tilstand,  hvori  store  Dele  af  det  gamle 
Kjøbenhavn  befinder  sig,  hvilke  dog  trods  alt  vedbliver  at  være  Byens  Hjerte. 

Medens  vi  vedblivende  bygger  nye,  flotte  Kvarterer,  forbliver  de  daarlige 
Bydele  ikke  alene  i  deres  usle  Tilstand,  men  forværres,  fordi  Ejernes  Evner  til 
her  at  vedligeholde  og  forbedre  deres  Ejendomme  forringes  dels  ved  den  store 
Lejeledighed  og  dels  ved  den  synkende  Husleje.  Saa  bliver  Eølgen  da  større 
Pjaltethed  og  Skidenhed,  som  atter  indvirker  paa  disse  Huses  Beboere,  der  væ¬ 
sentligt  bestaar  af  Lavkaarsfolk,  og  paa  disses  Efterslægt,  hvilken  opdrages  i  Om¬ 
givelser,  der  bringer  den  i  nær  Berøring  med  Byens  Skøgevæsen,  som  her 
har  sine  Enemærker.  Her  i  disse  en  Storstads  sygelige  Beboelsesforhold  gror 
frodigt  nye  Ukrudtsplanter  som  Herberget  for  Hjemløse,  hvilket  rettest  kan  be¬ 
tegnes  som  en  ukontrolleret  Ladegaard,  der  fremmer  Lediggang  og  Tiggeri,  og, 
kynisk  nok,  henlægges  i  en  god  Gade  ved  Sporvejsruten  for  rigtig  at  fremvise 
vore  daarlige  Forhold  for  Hjemmefolk  og  Fremmede.  Skal  dette  blive  saaledes 
ved,  hvem  kan  da  forarges,  naar  om  kortere  eller  længere  Tid  Kjøbenhavn  lignes 
ved  en  Kvinde,  klædt  i  Silke  og  Fløjl,  men  som  inderst  inde  bærer  en  laset  og 
skiden  Særk? 

Til  Belysning  af  mine  Ord  vedlægger  jeg  her  to  Skitser  af  Bygninger  fra 
den  gamle  By;  selv  om  enhver  vil  indrømme,  at  de  begge  viser  meget  daarlige 
Beboelsesforhold,  er  de  dog  langtfra  de  værste,  thi  jeg  har  truffet  Huller,  som 
blev  betegnede  som  Boliger,  hvis  Usselhed  hverken  kan  tegnes  eller  beskrives, 
og  alle  gennemgaaende  med  Præget:  usund  og  højst  brandfarlig.  Den  skitserede 
Bygning,  »Et  Baghus  i  den  gamle  By«,  viser  ikke  alene,  hvorledes  Datidens 
Bygmestre  forstod  i  de  indestængte  Byforhold  at  fremstille  det  størst  mulige 
Antal  Lejligheder  paa  indskrænket  Grundareal,  men  samtidig,  med  hvilken  Øko¬ 
nomi  i  Materialforbrug  dette  lod  sig  gøre.  Der  findes  gennemgaaende  i1/2  Stens 
Piller  og  i  Stens  Endegavl,  i  hvert  Bjælkelag  kun  2  (to)  7"  X  7 "  Træbjælker, 
en  fælles  Vask  i  hver  Etage  og  kun  een  Trappe  i  Huset.  Og  saa  udsætter 
Loven  af  15.  Maj  1903  (om  Ejendomsskyld)  endda  Præmie  for  saadanne  Huse; 
eksempelvis  skal  jeg  kun  omtale,  at  en  Ejendom  i  Adelgade  formedelst  de  elen¬ 
dige  Forhold  i  dens  Bagbygning,  i  Henhold  til  Lovens  §  7,  er  fritaget  for  at 
svare  Skat  af  et  Beløb  stort  34.000  Kr.,  medens  hele  Ejendommen  kun  er  vur¬ 
deret  til  52.000  Kr. 

Jeg  havde,  da  Socialdemokratiet  fik  Styret  i  Byens  Kommune,  ventet  mig, 
at  Partiet,  sideordnet  med,  at  det  fremmede  Opførelsen  af  gode  Arbejderboliger 
i  Byens  ydre  Del,  vilde  have  af  al  Kraft  fremmet  en  Udrensning  og  Udluftning 
i  Byens  gamle,  uhumske  Kvarterer,  thi  dette  er  en  Gæld  til  Fortiden,  som  vi 
stadig  har  glemt  at  indfri.  Jeg  havde  ventet,  at  Partiets  Valgprogram:  »Aaben- 
raas  og  Vognmagergades  Ombygning«  var  fastholdt  og  hurtigt  søgt  fremmet,  at 
Partiet  fra  Modstandernes  Program  ved  tidligere  Borgerrepræsentantvalg  havde 
optaget  Tanken  om  at  gennemføre  Sølvgade  til  St.  Kongensgade;  men  nu  svinder 
mit  Haab,  og  nu  opgiver  jeg  min  Forventning,  da  jeg  ser  Magistraten  sælge 
iste  Klasses  Byggegrunde  (Husarkasernen)  i  den  gamle  By  for  36  Kr.  pr.  Kvad.- 
Alen.  Thi  det  private  Initiativ  kan  ikke  tage  fat  paa  Opkøbet  af  Bygningerne 
i  de  gamle  Bydele,  forinden  hele  Kvarterets  Værdi  har  nærmet  sig  denne  Magi¬ 
stratens  Normalpris. 

For  da  at  søge  oplyst,  hvad  Grundene  vil  koste  i  en  af  de  daarlige  Bydele, 
som  man  maa  ønske  ombygget,  vælger  jeg  eksempelvis  Frimurerrode,  som  be- 

grænses  af  Dr.  Tværgade,  St.  Kongensgade,  Fredericiagade,  Rigensgade  og  Kron¬ 
prinsessegade.  Her  findes  ca.  237  Ejendomme  med  ca.  218.000  Kvadrat-Alen 
Grund  (Gennemsnitsareal  920  Kvad. -Al.)  til  Værdi  18.500.000  Kroner  eller  ca. 
85  Kr.  pr.  Kvad. -Al.  Udskilles  af  denne  Sammentælling  de  godt  indrettede,  vel 
vedligeholdte  eller  nyopførte  Ejendomme  —  og  som  saadanne  betragtes  de,  hvis 
Værdi  er  over  100  Kr.  pr.  Kvad. -Al.  — ,  giver  dette  ca.  84  Ejendomme  med 
ca.  55.200  Kvad. -Al.  Grund  til  Værdi  ca.  7.300.000  Kr.,  hvilket  udgør  133  Kr. 
pr.  Kvad. -Alen.  Tilbage  bliver  da  ca.  153  gamle,  mindre  godt  indrettede  Ejen¬ 
domme  med  daarlige  Baghuse,  hvilke  enten  trænger  til  at  forbedres  eller  ned¬ 
rives,  med  ca.  163.000  Kvad. -Alen  og  til  en  Værdi  af  11.200.000  Kr.,  hvilket 
giver  en  Pris  af  ca.  68  Kr.  pr.  Kvad. -Alen. 

Men  denne  Pris,  sammenholdt  med  Magistratens  Pris  for  de  sidst  solgte 
Grunde  i  den  gamle  By,  er  mig  et  daarligt  Varsel  for  den  snarlige  Ombygning 
af  det  usunde  og  brandfarlige,  gamle  Kjøbenhavn. 

Kjøbenhavn,  den  22.  November  1905. 

A.  P.  Thorsf.N, 


Svar  til  Hr.  Murermester  Thorsen. 

Med  megen  Fornøjelse  har  jeg  gennemlæst  Deres  ovenstaaende  Henvendelse 
til  mig  og  skal  kun  knytte  nogle  faa  Bemærkninger  til  samme. 

At  Byggesvindleriet  —  efter  Deres  Fremstilling  kan  man  ogsaa  kalde  det 
Byggesvineriet  —  er  af  ny  Datum,  har  jeg  aldrig  paastaaet.  De  maa  dog  imid¬ 
lertid  erindre,  hvorledes  dette  Onde,  hg  en  Steppebrand,  har  bredt  sig;  medens 
det  før  1870  endnu  blev  begrænset  af  Byens  Volde,  naaede  det  senere  de  gamle 
Forstæder  og  har  i  vore  Dage,  efter  de  ny  Distrikters  Indlemmelse,  faaet  et 
Raaderum,  der  i  Øjeblikket  gør  det  til  en  Samfundsfare. 

At  standse  Byggeriet  i  disse  ny  Distrikter  for  at  optage  en  Ombygning  af 
Byens  gamle  Dele  lader  sig  ikke  gøre.  At  standse  Byggeriet  i  det  Hele  vilde 
være  en  taabelig  Tanke;  men  at  begrænse  det  til  kun  at  omfatte  Foretagender, 
hvis  forsvarlige  Rentabilitet  er  fornuftigt  kalkuleret,  forinden  Arbejdet  begyndes, 
og  som  ikke  udføres  af  Folk,  der  savner  enhver  Adkomst  til  at  optræde  som 
Bygherrer,  anser  jeg  for  muligt  og  nødvendigt,  ligesom  jeg  fremdeles  tror,  at 
dette  kan  naaes  ved  en  tidssvarende  som  af  mig  foreslaaet  Værdivurdering  af 
de  fuldførte  Ejendomme. 

Deres  Harme  over  Tilstanden  i  mange  af  Byens  gamle  Kvarterer  deler  jeg 
ganske  og  har,  naar  Lejlighed  gaves,  tidligere  altid  selv  fremhævet,  at  denne 
burde  forbedres;  dog  tror  jeg  ikke,  at  Deres  Sammenstilling  af  Salgsprisen  for 
Husarkasernen  med  Grundenes  Værdi  i  det  af  dem  omtalte  Bykvarter  er  ret¬ 
visende;  saavist  som  Grundene  i  dette  sidste  altid  vil  være  noget  mere  værdt, 
bl.  a.  fordi  de  frembyde  Mulighed  for  Butiksindretning  o.  1.,  ligesom  det  ogsaa 
ved  nøjere  Eftersyn  af  de  gamle  Ejendomme  vil  findes,  at  ikke  saa  faa  af  disse 
i  Øjeblikket  har  en  mindre  Værdi  end  68  Kr.  pr.  Kvad. -Al. 

Men  selv  om  Forholdet  altsaa  ikke  bliver  fuldt  saa  grelt  som  De  fremstiller, 
er  det  dog  sikkert,  at  en  Forbedring  af  Forholdene  i  flere  af  de  gamle  Bydele 
er  paatrængende  nødvendigt.  Gennemskæringer  i  stort  Omfang  med  nye  Gader 

og  Nedrivning  af  de  gamle  Huse  vil  næppe  kunne  udføres  uden  betydeligt  Tilskud 
af  Kommunen,  saa  betydeligt,  at  jeg  meget  tvivler  om,  at  der  for  Tiden  lader 
sig  videre  udrette  ad  denne  Vej. 

Derimod  kan  Ondet  maaske  noget  mere  begrænses  ved  andre  Midler.  Det 
maa  nemlig  huskes,  at  en  Del  af  de  gamle  Huses  sørgelige  Forhold  skyldes  en 
Vekselvirkning  mellem  slet  Vedligeholdelse  og  en  daarlig  Bestand  af  Lejere.  I 
den  haabløse  Kamp  mod  Overproduktionen  af  nye  Lejehuse  har  mange  Ejere  i 
den  gamle  By  opgivet  Ævret,  knebet  paa  Skillingen,  ladet  Snavset  gro,  Huset 
foi  falde  og  har  til  Gengæld  kun  fundet  de  slettest  betalende,  ofte  de  usleste  af 
alle  Byens  Lejere. 

Der  samme  Forhold  er  ofte  set  i  andre  Lande,  og  man  har  søgt  tildels  at 
bekæmpe  det.  For  mange  Aar  siden  har  bl.  a.  Kvinder  som  Octavia  Hiil  i 
London  og  Miss  Collin  i  Amerika  stillet  sig  i  Spidsen  for  Foreninger,  der  har 
købt  mange  forældede  og  forsømte  Huse  i  Byernes  gamle  Kvarterer,  sat  disse  i 
god  og  forsvarlig  Stand,  forbedret  Afløbsforhold,  Klosetter,  Ildsteder  og  Gaard- 
belægninger  m.  m.,  nedrevet  de  elendigste  Bagbygninger  og  saaledes  skabt  Huse, 
dei  med  deres  mindre  Beboerantal  slet  ikke  saa  ueffent  bar  taget  Kampen  op 
med  de  store  Lejekaserner  med  Hensyn  til  de  Levevilkaar,  de  byder  Lejerne. 
Og  ved  saaledes  at  forbedre  Boligerne  har  man  atter  formaaet  at  finde  de  gode 
og  ordentlige  Lejere. 

Hvis  man  forsøgte  et  saadant  Foretagende  herhjemme  og  Kommunen  vilde 
støtte  Sagen  i  nogle  Aar,  f.  Eks.  med  væsentlige  Skattelettelser,  og  naar  de,  der- 
startede  Sagen,  vilde  lade  sig  nøje  med  en  rimelig  Rente,  f.  Eks.  5  °/0,  af  deres 
indskudte  Kapital,  tror  jeg,  der  kunde  udrettes  ikke  saa  lidt  paa  denne  Maade. 
Naturligvis  bliver  der  altid  Huse  saa  elendige,  at  de  maa  forsvinde,  men  naar 
Kvarteret,  i  hvilke  de  findes,  hæves  i  Kvalitet,  kan  der  ogsaa  nybygges  paa 
disse  Grunde. 

At  Ejendomsskyldlovens  Bestemmelse  om,  at  enhver  Lejlighed  med  mindre 
end  180  Kr.  aarlig  Leje  er  skattefri,  er  mildest  talt  uforsvarlig,  derom  er  vi 
ganske  enige;  dette  burde  kun  have  været  Tilfældet,  hvor  Lejligheden  ikke  er 
under  et  vist,  nærmere  angivet  Flademaal. 

Naar  jeg  nu,  foranlediget  ved  Deres  Skrivelse,  har  fjernet  mig  ikke  saa 
lidt  fra  det,  der  var  den  egentlige  Kærne  i  min  Artikel,  tror  jeg  at  kunne  for¬ 
svare  det,  fordi  de  af  Dem  fremdragne  Spørgsmaal  ogsaa  har  megen  Interesse 
for  » Architekten«s  Læsere. 

Ærbødigst 

Fred.  L.  Levy. 


MODERNE  ARBEJDERBOLIGER. 

I»  Architekten«  af  9.  ds.  forlader  Hr.  N.  H.  de  lyse  Trappehuse  og  begiver 
sig  til  Korridorer  og  Gange  i  Kælder  og  paa  Kvist.  Han  opsøger,  med  Ind¬ 
bydelse  til  at  følge  ham,  Byens  Smaabolig- Kaserner  —  med  2  Trapper!  — ,  hvor 
et  forargeligt  Liv  udfolder  sig. 

Dette  sidste  er  ligesaa  uomstødelig  rigtigt  som  denne  Sag  uvedkommende; 

thi  i  den  stedfundne  Meningsudveksling  har  Talen  jo  udelukkeude  været  om  de 
gode  og  ikke  om  de  slette  Boliger,  som,  med  anerkendt  gode  Eksempler  for 
Øje,  søges  erstattede  med  saadanne,  der  saavel  i  moralsk  som  i  hygiejnisk  Hen¬ 
seende  yde  saa  fyldige  Garantier  for  Familielivets  sunde  Udvikling,  som  Sammen¬ 
stuvningsforholdene  i  en  Storby  nu  en  Gang  tillader  det. 

Olaf  Schmidth. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1904-  1905. 

(Fortsat  ) 

Det  kan  nu  være  af  Interesse  at  udrede  Forbindelsen  mellem  Byggevirksom¬ 
heden  i  de  forløbne  Aar  og  Udbudet  af  ledige  Beboelseslejligheder.  Af  disse 
fandtes  der  ved  April  Flyttedag  1905  og  de  3  nærmest  foregaaende  Aar  føl¬ 
gende  Antal: 


Antal  Lejligheder  paa 

April  190S 

April  1904 

April  1903 

April  1902 

1  —  2  Værelser . 

..  5198 

4409 

3429 

1915 

3—4  —  . 

• •  3444 

2968 

1936 

1260 

5-6  —  . 

313 

471 

3U 

249 

over  6  —  . 

77 

78 

67 

75 

9232 

7926 

3749 

3499 

Efter  at  Antallet  af  ledige  Lejligheder  i  Slutningen  af  Halvfemserne  var 
gaaet  ekstraordinært  lavt  ned  —  i  1899  fandtes  der  i  Kjøbenhavn  (uden  Ind¬ 
lemmelserne)  478  ledige  Beboelseslejligheder  —  har  Tallet  uafbrudt  været  i  Stig¬ 
ning,  og  denne  er,  som  ovenstaaende  Tal  viser,  fortsat  fra  1904  til  April  Flytte¬ 
dag  1905,  saaledes  at  der  ved  Flyttedagstid  1905  fandtes  ikke  mindre  end  9232 
ledige  Beboelseslejligheder  i  Hovedstaden,  et  Antal,  der  - —  selv  om  Byens  Til¬ 
vækst  tages  i  Betragtning  —  ikke  tidligere  er  naaet.  Stigning  i  Lejlighederne 
er  der  særlig  for  de  smaa  Lejligheder  paa  fra  1  —  4  Værelser;  for  Lejligheder 
med  over  6  Værelser  er  der  endog  et  lille  Fremskridt  at  notere  fra  ifjor,  og  i 
Sammenligning  med  April  1902  er  Tallet  af  de  ledige  Lejligheder  med  over  6 
Værelser  kun  vokset  fra  75  til  77,  medens  samtidigt  Antallet  af  ledige  3  og  4 
Værelsers  Lejligheder  er  vokset  fra  1260  til  3444.  Sætter  vi  det  samlede  Antal 
Beboelseslejligheder  i  hele  Kjøbenhavn  ved  Udgangen  af  1904  til  ca.  1 21. 000, 
kommer  vi  til  det  Resultat,  at  omtrent  1  af  hver  1 3  Lejligheder  er  ledig  mod 
1  af  hver  1 5  ifjor. 

De  ledige  Beboelseslejligheders  Fordeling  indenfor  de  enkelte  Bydele  ses  af 
nedenstaaende  Tal  for  de  3  sidste  Aar: 


Ældre  By 
med  Ivri- 

stianshavn 

Voldkvar¬ 

tererne 

Vesterbro 

Nørrebro 

Valby, 

Østerbro  Brøndshøj, 
Sundbyerne 

Ialt 

April 

1903 

1077 

159 

726 

1923 

1208 

656 

5749 

April 

'xf- 

0 

ON 

1 181 

217 

1482 

2607 

U79 

860 

7926 

April 

1905 

1631 

442 

043 

2594 

1609 

1213 

9232 

Medens  Stigningen  i  ledige  Lejligheder  fra  1903  — 1904  var  forholdsvis  lille 
indenfor  den  ældre  By,  men  meget  betydelig  i  Forstæderne,  er  der  i  1904 — 1905 

en  Strømkæntring,  og  Lejeledigheden  er  nu  vokset  endog  meget  stærkt  i  den 
ældre  By,  forholdsvis  mindre  i  Forstæderne,  ja  paa  Nørrebro  er  endog  Antallet 
af  ledige  Beboelseslejligheder  lidt  mindre  i  April  1905  end  ved  samme  Tidspunkt 
1904.  I  de  indlemmede  Distrikter  har  der  været  stærk  Tiltagen  i  Lejeledigheden 
i  det  forløbne  Aar  til  April  1905. 

Antallet  af  Forretningslokaler,  fuldførte  i  1904,  udgjorde  for  hele  Kjøbenhavn 
496,  deraf  364  Butiker.  Ved  April  Flyttedag  1905  fandtes  der  af  ledige  Butiker 
644,  af  ledige  Lagere,  Kontorer  og  Værkstedslokaler  455  (mod  henholdsvis  685 
og  378  i  April  1904),  af  Forretningslokaler  i  det  hele  1099  i  1905  (mod 
1063  i  1904).  Der  er  altsaa  en  lille  Stigning,  men  den  voksende  Lejeledighed 
synes  at  have  været  mere  udpræget  for  Beboelsesrum  end  for  Forretningslokaler. 

I  Forbindelse  med  Boligforholdene  skal  anføres  Tilvæksten  i  Ejendommenes 
samlede  Assurancesummer  for  en  Række  Aar,  idet  man  dog  holder  sig  til  de  to 
store  Selskaber  »Kjøbenhavns  Brandforsikring«  og  »Den  almindelige  Brandforsikring 
for  Landbygninger«*). 

Ved  Udgangen  Assurancesum  for  Kjøbenhavn 

af  Aaret  med  samtlige  indlemmede  Distrikter 

Kr. 

1901  .  752.437.797 

1902  .  788. 316.151 

l9°l .  834. 135. 192 

1904 .  864. 321. 178 

Om  Omsætningen  af  faste  Ejendomme  faas  Oplysninger  af  nedenstaaende 
Tal,  der  angiver  Salgssummerne  for  Ejendomme,  solgte  ad  frivillig  Vej  i  de 
sidste  7  Aar.  I  Tallene  er  ikke  indbefattet  de  indlemmede  Distrikter. 

Tilsammen 

Værdi  Kr. 
62.490.884 
48.403.348 
40.017.247 
35.220.1 52 
40.067.598 
36.851.478 
23.658.396 

Det  vil  ses,  at  de  ad  frivillig  Vej  afhændede  Ejendommes  Værdi  i  1904- — 05 
udgør  en  lavere  Værdi  end  i  noget  af  de  andre  i  Tabellen  nævnte  Aar. 

. _  (Fortsættes.) 


Ved  Salg 

Ved  frivillige 

underhaanden**) 

Auktioner 

Værdi  Kr. 

Værdi  Kr. 

1898 . 

61.565.404 

925.480 

1899 . 

•  47-847-848 

555.500 

1 900 . 

.  39.082.692 

934-5  5  5 

1901  . 

■  33-999-752 

1.220.400 

1902 . 

.  39.234.648 

832.950 

1903  . 

•  3  5-275-308 

1.576.170 

xz-n 

O 

^_co 

CO 

0 

.  22.871.896 

696.500 

*)  Da  Driftsaarene  for  de  to  Selskaber  ikke  falder  sammen  med  Kalenderaarene  (for 
Kjøbenhavns  Brandforsikring  gaar  det  fra  1.  Oktbr.  til  30.  Septbr.,  for  Landbygningernes 
Brandforsikring  fra  1.  April  til  31.  Marts),  har  man  for  hvert  Selskab  regnet  Driftsaaret 
lig  med  det  Kalenderaar,  med  hvilket  det  nærmest  falder  sammen. 

**)  Tallene  er  udregnede  paa  Grundlag  af  den  erlagte  V4  pCt.  Afgift  af  Køb  og  Salg 
underhaanden.  Da  der  ikke  svares  Afgift  af  Mageskifter,  er  Værdien  af  saadanne  ikke 
indbefattet  i  Tallene. 

FORSKELLIGT. 


Dansk  Architektur  og  Kunstindustri  bedømt  i  Udlandet.  I  »Verein  fur  Deutsches 
Kunstgewerbe«  i  Berlin  holdt  Direktøren  for  Kunstgewerbe-Bibliotheket,  Prof. 
Peter  Jessen,  forleden  Aften  et  Foredrag  om  dansk  Architektur  og  Kunstindustri. 
Foredragsholderen  omtalte  heri  først  vore  smukke,  gamle  Landsbykirker  og  Herre- 
gaarde  og  gik  dernæst  over  til  det  egentlige  Æmne,  den  nyere  danske  Byg¬ 
ningskunst. 

Her  omtaltes  først  Kjøbenhavns  nye  Raadhus,  dernæst  Prof.  Wencks  Bane- 
gaarde,  enkelte  af  Kampmanns  Bygninger  m.  fl.  Af  vor  dekorative  Kunst  frem¬ 
hævedes  Arbejder  af  Joachim  Skovgaard,  Bindesbøll  og  Agnes  Slott-Møller. 

¥ 

Skitsekonkurrence  angaaende  Bebyggelsen  af  Husarkasernens  Grund  i  Grønningen. 
Danske  Architekter  indbydes  under  13.  Dec.  d.  A.  til  en  Skitsekonkurrence  om 
Bebyggelsen  af  de  Kjøbenhavns  Magistrat  tidligere  tilhørende  Grunde  i  Grønningen 
(5  Karréer).  En  Situationsplan  over  Terrainet  kan  afhentes  enten  hos  Overrets¬ 
sagfører  Dam-Njelsen,  Skindergade  Nr.  31,  eller  hos  Sagfører  Henning  Hansen, 
Graabrødretorv  Nr.  14.  Der  udsættes  5  Præmier,  nemlig  1  paa  2000  Kr.,  2  paa 
1300  Kr.,  2  paa  1000  Kr.,  og  det  bemærkes  udtrykkeligt,  at  Skitsekonkurrencen 
kun  vil  dreje  sig  om  disse  Præmier,  idet  hverken  de  nuværende  eller  senere 
Ejere  af  Grundene  er  bundne  til  at  benytte  de  eventuelle  Projekter. 

Der  forlanges:  1)  En  Udstykningsplan  i  Maalestok  1  :  500.  2)  En  Etage- 

og  Stueplan  over  alle  Grundene  i  Maalestok  1  :  250.  3)  E11  sammenhængende 

Facadeskitse  mod  Boulevarden  ligeledes  i  Maalestok  1:250.  4)  En  enkelt  Bygning 
efter  frit  Valg  i  Facade  og  Snit.  Maalestok  1:  125.  Denne  Facade  skal  udføres 
i  Tusch,  men  skal  angive  Bygningsmaterialet.  5)  En  kortfattet  Beskrivelse,  der 
bl.  a.  skal  indeholde  Angivelse  af,  hvilke  Materialier  der  tænkes  anvendte  saavel 
til  Facader  som  til  Tage  etc.  Projekterne  indleveres  til  Hr.  Bankdirektør  H.  P. 
Hansen,  Nygade  4,  iste  Sal,  inden  den  1.  Februar  1906  Kl.  12  Middag. 

Til  Oplysning  for  de  Konkurrerende  tjener:  Den  foreliggende  Gadeplan  maa 
respekteres.  Der  maa  ikke  indrettes  mindre  Lejligheder  end  paa  5  Værelser. 
Mod  Boulevarden  tænkes  fortrinsvis  lagt  større  med  fra  6  til  12  Værelser.  Kvadrat¬ 
indholdet  af  hver  Lejlighed  angives  paa  Tegningerne.  Paa  Hjørnet  af  Toldbod¬ 
vejen  og  Boulevarden  tænkes  i  Stuen  indrettet  en  moderne  Restauration,  der  maa 
indtage  indtil  1000  □  Alen  Gulvflade  foruden  Økonomilokaler,  der  tænkes  an¬ 
bragte  i  Kælderen.  Mod  Toldbodvejen  og  delvis  mod  St.  Kongensgade  tænkes 
Stueetagen  indrettet  til  Butikker  eller  Kontorer.  Kontorer  tænkes  eventuelt  ogsaa 
indrettet  paa  iste  Sal  mod  Toldbodvejen.  Byggesummen  for  Husene  maa  ikke 
overstige  170  Kr.  pr.  bebygget  Kvadratalen. 

Foruden  det  ovennævnte  Projekt  ønskes  et  Forslag,  hvori  der  paa  en  af 
Grundene  efter  frit  Valg  projekteres  et  Gesandtskabshotel  med  følgende  Forhold: 
Kælderetagen:  Økonomi,  Stuen:  Kontorer  for  Gesandtskab  og  Generalkonsulat, 
Beletagen:  Modtagelsessaloner  etc.,  2den  Sal:  Gesandtens  Bolig,  3 die  Sal  (Mezza¬ 
nin):  Soveværelser,  Manzardetage  eller  Tagetage:  Tjenerværelser. 

Der  forlanges  af  Tegninger:  En  Stueplan,  som  indtegnes  i  Udstykningsplanen, 


M3  — 


de  øvrige  Planer  i  Maalestok  i  1250,  Snit  og  Facade  i  Maalestok  1  :  125.  Bygge¬ 
summen  ansættes  her  til  200  Kr.  pr.  bebygget  Kvadratalen.  For  Løsningen  af 
denne  Del  af  Opgaven  ei  udsat  følgende  Præmier:  1  paa  1000  Kr.  og  2  paa 
500  Kr.  Saafremt  denne  Del  af  Opgaven  ingen  tilfredsstillende* Løsning  faar, 
kan  de  her  angivne  Præmier  fordeles  mellem  Løsningerne  af  Opgavens  almin¬ 
delige  Del.  Første  Del  af  Opgaven  kan  indsendes  alene,  anden  Del  kun  i  For¬ 
bindelse  med  første  Del. 

Salgsbetingelserne  for  Grundene  indeholder  bl.  a.  følgende:  Der  maa  kun  ind- 
1  ettes  5  Beboelseslag  og  der  maa  ikke  indrettes  Beboelse  i  Kælder-  og  Tagetagen, 
dog  at  der  til  hver  Opgang  maa  indrettes  Portnerbolig  i  Kælderen.  Kommunen 
er  pligtig  at  anbefale  saadanne  Dispensationer,  som  af  architektoniske  Hensyn 
maatte  anses  for  ønskelige,  og  navnlig  Dispensationer  fra  Byggelovens  §  15, 
gaaende  ud  paa,  at  en  Bygningshøjde  af  30  Alen  tillades. 

Paa  Akademisk  Architektforenings  Vegne  har  Architekterne  Emii.  Jørgensen 
og  Magdahl-Nielsen  Sæde  i  Dommerudvalget. 

¥ 

Gas-  og  V andværk  ved  Holte.  Søllerød  Sogneraad  vil  nu  tage  fat  paa  Op¬ 
førelsen  af  et  Gas-  og  Vandværk  ved  Ny-Holte,  efter  at  der  ved  Boringer  i 
en  Dybde  af  250  Fod  har  vist  sig  at  være  tilstrækkeligt  Vand.  Værket  menes 
at  kunne  blive  færdigt  til  Brug  i  Sommeren  1906. 

¥ 

Konkurrencen  angaaende  Fredspaladset  i  Haag.  Redaktionen  er  anmodet  om 
at  meddele,  at  Fristen  for  Indleveringen  af  Tegningerne  hertil  er  forlænget  med 
en  Maaned,  saaledes  at  regningerne  altsaa  skal  være  indtrufne  i  Haag  inden  den 
15.  April  1906. 


FORENINGSMEDDELELSER. 


Torsdag  den  2 1 .  December  afholdt  Foreningen  Møde. 
Formanden  meddelte,  at  man,  efter  at  » Architektens«  Red¬ 
aktion  for  nogen  Tid  siden  havde  ønsket  at  fratræde,  havde 
virket  for  Dannelsen  af  en  ny  Redaktion,  som  kunde  lede 
Bladet  fra  Nytaar.  Bestyrelsen  var  da  i  Forening  med  den 
fratrædende  Redaktion  og  det  Udvalg,  som  for  et  Aar  siden 
blev  nedsat  for  at  virke  sammen  med  den  i  den  paagældende 
Sag,  bleven  enig  om  at  indstille  Architekt  Søren  Lemche  til  Redaktør  og  Archi- 
tekt  Knud  Varming  til  sammen  med  Architekt  Alfred  Thomsen  at  indtræde  i 
Redaktionsudvalget.  Uden  Diskussion  tiltraadte  Forsamlingen  enstemmigt  og  med 
Akklamation  Bestyrelsens  Forslag. 

Udenfor  Dagsordenen  var  forskellige  andre  interessante  Sager  til  Behandling. 


Udgiver:  AKADEMISK  ARCHITEKTFORENING.  -  Redaktør:  Architekt  K  ARXE-PETEKSEN 
Redaktionsudvalg;  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBE  NHAVN 

D.  30.  DECEMBER  I  90 5 

8.  Aargang  N?  i  3 


NIKOLAJ  TAARN. 


I  Anledning  af  det  fremkomne  »skønne«  Forslag  om  Bebyggelse  af  St.  Nikolaj 
Kirkeplads  med  en  Telegrafstation  vilde  jeg  bede  »Architekten«  optage  føl¬ 
gende  Fakta,  for  om  dette  muligt  skulde  kunne  gøre  nogen  Virkning  paa 
rette  Sted. 

Fra  den  ældste  Tid  vides  ikke  meget  om  St.  Nikolaj  Kirke;  Vandet  gik 
ganske  nær  ben  til  den,  og  den  laa  saaledes  som  en  vis-å-vis  til  Kjøbenhavns 
Borg  paa  den  anden  Side  af  Vandet.  Den  besøgtes  af  Havnebyens  Indbyggere, 
som  væsentligst  bestod  af  Skippere,  Fiskere  og  Handelsfolk.  I  1296,  meddeles 
det,  var  Nikolaj  Kirkegaard  Samlingsstedet  for  de  oprørske  Borgere,  der  lagde 
Raad  op  mod  Bispen. 

St.  Nikolaj  Kirkes  Alder  kendes  ikke;  men  Kjøbenhavn  havde  ved  Begyn¬ 
delsen  af  det  femtende  Aarhundrede  kun  4  Sognekirker:  Vor  Frue,  St.  Peder, 
St.  Nikolaj  og  St.  Klemens;  heraf  vare  dog  kun  Vor  Frue  og  St.  Nikolaj  be- 


PROSPEKT  AF  AMAGERTORV  EFTER  THURAS 

MED  NIKOLAJ  KIRKE  I  BAGGRUNDEN.  »VITRUVIUS«. 

tydelige,  idet  baade  St.  Klemens  og  St.  Peders  vare  srnaa  og  uanseelige,  og  den 
førstnævnte  allerede  nedreves  ved  Reformationens  Indførelse. 

Da  Byen  blev  Kongestad,  ejede  Kirken  en  halv  Snes  Gaarde  og  Grande  i 
Kjøbenhavn. 

St.  Nikolaj  Kirke,  den  rigeste  og  største  Sognekirke  efter  Vor  Frue,  under¬ 
gik  i  Aaret  1509  en  Hovedreparation,  ved  hvilken  Højalteret  og  Koret  sandsyn¬ 
ligvis  blev  ombygget ;  i  [516  blev  en  ny  Hvælving  opført,  og  omtrent  samtidigt 
fik  Kirken  tre  Klokker.  Den  havde  to  Sideskibe,  der  vare  lavere  end  Midtskibet, 
samt  en  Korsbygning  i  Koret.  Hvorvidt  den  havde  Taarn  før  Reformationen, 


ST.  NIKOLAJ  KIRKE  TEGNET  EFTER  NATUREN 

EFTER  BRANDEN  1795.  AF  J.  P.  RASMUSSEN  1809. 

vides  ikke;  men  det  er  dog  sandsynligt.  Den  overleverede  Fortælling,  at  Chri¬ 
stoffer  af  Bayern  lod  Kirken  totalt  ombygge  1447,  savner  al  Hjemmel,  som  paa¬ 
vist  af  Rørdam.  Kirken  havde  mindst  to  Kapeller:  St.  Nikolaj  og  Vor  Frue  og 
13  Altre;  den  ejede  ligesom  Frue  Kirke  endel  Gaarde,  Jorder  og  Boder  i  for¬ 
skellige  Dele  af  Staden.  Da  Kirken  var  annekteret  af  Kjøbenhavns  Kapitel,  til¬ 
faldt  Kirketienden  (som  for  dette  Sogns  Vedkommende  ikke  ydedes  i  Korn,  men 
i  Fisk)  ikke  Kirken  selv,  men  den  af  Kannikerne,  der  var  Sogneherre.  Fra  Uni¬ 
versitetets  Stiftelse  indtil  1487  foregik  det  ene  af  de  halvaarlige  Rektorvalg  altid 
i  Nikolaj  Kirke;  men  dens  egentlige  historiske  Betydning  for  Danmark  saavelsom 
for  Kjøbenhavn  er  dog,  at  den  i  Aaret  1520  blev  Centrum  for  Reformations¬ 
bevægelsen.  Det  var  her,  at  Martin  Reinhardt  og  Hans  Tavsen  prædikede, 
og  det  var  her,  at  danske  Salmer  først  bleve  sungne. 

Natten  mellem  den  18.  og  19.  Januar  1628  nedblæste  St.  Nikolaj  Kirkes 
Spir  og  slog  Hvælvingerne  i  Stykker,  saa  at  »Intet  uden  de  høje  Mure  bleve 
staaende«.  Det  er  det  smukke  Spir,  som  ses  paa  Joh.  v.  Wicks  Fugleperspektiv 
af  1 61 1,  der  saaledes  forsvandt,  og  Taarnet  stod  nu  med  en  lav,  spidst  tilløbende 
Flat  til  langt  ind  i  Frederik  den  3 dies  Tid. 


ST.  NIKOLAJ  KIRKE.  EFTER  THURAS  » VITRUVIUS«. 

Siden  Katastrofen  i  1628,  da  St.  Nikolaj  Kirkes  Spir  under  en  orkanagtig 
Storm  faldt  ned  og  knuste  Hvælvingerne,  havde  Christoffer  Valkendorfs  Taarn, 
som  gennem  alle  Tidens  Omskiftelser  er  bevaret  til  vore  Dage,  henstaaet  dækket 
med  en  »plat  og  nedrig  Spidse«,  saaledes  som  det  f.  Ex.  ses  paa  Pusendorfs 
Belejringsbillede.  I  et  helt  Aar  var  Kirken  under  Reparation,  og  Menigheden 
maatte  holde  Gudstjeneste  ude  paa  Kirkegaarden  under  aaben  Himmel,  indtil  den 
atter  flyttede  ind  i  et  lysere  og  smukkere  Guds  Hus,  udvendig  rigt  smykket 
med  Apostlenes  og  Propheternes  Billeder,  udhuggede  i  Sten  eller  malede  paa 

Kobberplader,  og  indvendig  pragtfuldt  udstyret  med  kostbare  Gravmæler,  Skulptur- 
arbejder,  Malerier  af  Carl  v.  Mandern,  Lysekroner,  Messingarme,  Snitværk  og 
Forgyldning.  Orgelet  prises  af  Wolf  som  det  ypperste  i  Danmark  næst  efter 
Frederiksborgs,  og  paa  dette  »legtes  foruden  Søn-  og  Helligdagene  tillige  hver 
Mandag,  Onsdag  og  Fredag,  paa  hvilke  Tider  mange  fornemme  Folk  sig  da  til 
Kirke  forføjer  og  det  med  Lyst  at  høre«.  Denne  Skik  holdt  sig  indtil  Kirkens 
Brand  1795,  og  Organisten,  som  paa  Frederik  den  tredies  og  Christian  den  femtes 
Tid  hed  Jørgen  Lorenz  og  omkom  i  1689  ved  Amalienborgs  Brand  med  sin 
Hustru  og  to  Datterbørn,  lønnedes  ifølge  Holger  Jacobæus  af  Borgerskabet  for 
denne  Extratjeneste,  medens  Hauber  i  1783  fortæller,  at  der  var  testamenteret 
en  Pengesum  dertil.  Kirken  formaaede  dog  ikke  at  gøre  sit  fulde  Skønheds¬ 
indtryk,  før  man  1666  opsatte  det  her  afbildede  prægtige  Spir,  hvortil  der  ad 
privat  Vej  var  indsamlet  30.000  Rdlr.  De  ovenfor  omtalte  Statuer  og  malede 
Billeder  maa  tænkes  anbragte  over  de  høje  Vinduer  i  Koret;  yderst  ude  paa 
Korets  Gavl  staar  en  lueforgyldt  Statue  af  St.  Nikolaj,  og  over  den  sydlige  Ind¬ 
gang  ses  en  af  Longomontanus  forfærdiget  ypperlig  Solskive.  Fløjstangen  op¬ 
sattes  i  1669,  og  det  fortælles,  at  en  dødsdømt  Trompeter  frelste  sit  Liv  ved 
at  klatre  op  paa  Fløjet  og  staa  der  »uden  mindste  Rygstød«,  blæse  et  Stykke 
paa  sin  Trompet  og  tømme  nogle  Glas  paa  Kongens  Sundhed.  Spiret  blev  i 
1741  underkastet  en  Hovedreparation,  der  kostede  20.000  Rdlr.,  og  faldt  først 
i  den  store  Ildebrand  1795.  Jonge  fortæller,  at  en  Franskmand,  der  ellers  fandt 
Kjøbenhavns  Seværdigheder  saare  ubetydelige,  studsede  ved  Synet  af  Nikolaj 
Taarn  og  Spir  og  spurgte:  »Er  dette  virkelig  gjort  her?«,  hvortil  en  Indfødt 
tørt  svarede:  »Nej,  det  er  forskrevet  fra  Paris  godt  emballeret.« 

Det  fremgaar  saaledes  af  det  foregaaende,  som  er  taget  fra  Carl  Bruuns 
» Kjøbenhavns ,  at  Nikolaj  Kirketaarn  er  Kjøbenhavns  ældste  og  værdigste  Fortids¬ 
minde  og  bør  behandles  som  saadant.  Mig  synes  det  upassende,  om  det  skulde 
ende  som  Baghus  til  en  Telegrafstation;  hertil  kommer,  at  det  Kvarter,  hvori 
Kirketaarnet  ligger,  ikke  alene  er  det  mest  oprindelige,  men  endnu  er  det  mest 
centrale  og  fortrinligst  beliggende  i  Byen,  som  vel  med  Tiden,  naar  Slottet  op¬ 
bygges,  atter  kommer  til  Ære  og  Værdighed  og  vil  kunne  have  Brug  for  en 
Plads  af  den  Skønhed  og  Interesse,  som  Nikolaj  Kirkeplads  vil  kunne  faa.  Men 
bliver  her  bygget,  vil  det  vist  blive  vanskeligt  og  tage  meget  lang  Tid  at  faa 
ordentligt  luftet  ud  i  de  omkringliggende,  saa  uhyggeligt  misbrugte  Gader.  Og 
det  kan  hverken  Slottet  eller  Byen  staa  sig  ved.  u  ^  Krarup 


ET  GRAVSTED. 


aa  Lillerød  Kirkegaard  har  Hr.  Rentier  O.  Jørgensen  ladet  udføre  en  større 


1  Familiebegravelse  efter  Tegninger  af  Architekt  Alf.  Jørgensen.  Bygherren 
har  samtidig  testamenteret  Lillerød  et  Legat  paa  70.000  Kr.,  hvoraf  Renterne 
fortrinsvis  skal  anvendes  til  Byens  Fattige  og  Kirkens  Tarv,  endvidere  har  han 
skænket  ca.  1000  □  Alen  ny  Kirkegaardsjord. 

ET  GRAVSTED  ARCH1TEKT  ALF.  JØRGENSEN, 


Familiebegravelsen,  hvis  Størrelse  er  400  Q  Alen,  er  paa  de  tre  Sider  be¬ 
grænset  af  tegldækkede  Mure  af  røde  haandstrøgne  Sten.  I  Sidemurene  er  Granit¬ 
bænke  med  Overpartier.  Østmuren,  hvor  Ydersiden  er  opsat  af  kløvet  Granit, 
gaar  i  Forlængelse  af  den  gamle  Kirkegaardsmur.  1  Midten  af  Anlæget  ses  Dødens 
Engel,  en  Marmorfigur,  der  af  Ejeren  er  indkøbt  i  Italien  og  senere  forlangt  op¬ 
stillet  paa  den  nuværende  Plads.  Uden  om  denne  Figur  er  der  Granitpiller  med 
Bronceringe,  hvori  er  udformet  Øskener  til  Kæderne.  Under  hele  Midterpartiet, 
der  er  omgivet  af  to  Trappetrin,  findes  det  med  store  Granitsten  overdækkede 
Gravkammer,  der  indeholder  seks  Sarkofager. 

I  Forsidens  Granitmur  er  indsat  en  svær  Broncedør. 

Efter  en  lille  Model,  udført  af  Architekten,  er  Beplantningen  foretaget  af 
Gartner  Nirlsen,  Hørsholm,  med  Begravelsesdirektør  Berg  som  Raadgiver.  Uden¬ 
for  Bagmuren  ses  i  Planen  en  Række  Popler,  der  skulde  give  hele  Gravpladsen 
den  Baggrund,  den  endnu  mangler. 

Søren  Schougaard  har  udført  Murerarbejdet,  Cari,  Scheleer  Granitarbejdet 
og  Doberck  &  Søn  Broncearbejdet. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1904- 1905. 

(Sluttet.) 

Hvorledes  de  ved  Salg  underhaanden  afhændede  Ejendomme  fordelte  sig 
indenfor  større  Bydele,  fremgaar  af  følgende  Tal: 


1904 — 1905  1903  1902 

Kr.  Kr.  Kr. 

Indenbys  Kvarterer .  8.410.132  10.175.376  10.379.328 

Kristianshavn .  959-996  681.724  397-°)^ 

Voldkvartererne .  2.407.992  5.095.176  5.504.084 

Udenbys  Kvarterer*) .  11.093.776  19.322.832  22.954.180 

22.871.896  35.275.308  39.234.648 

Valby  .  464.992  987.108  5.145.652**) 

Brøndshøj .  2.221.400  1.272. 412  2.213.884 

Sundbyerne .  2.036.504  1.694.292  2.531.876 

27.594.792  39.229.120  49.126.060 


Det  vil  ses,  at  Handelen  med  faste  Ejendomme  navnlig  er  aftaget  i  For¬ 
stæderne,  medens  der  f.  Eks.  i  de  indlemmede  Distrikter  tilsammentagne  er  en 
Tilvækst. 

Vender  vi  os  til  det  tvungne  Salg  af  faste  Ejendomme,  udgjorde  disses  Værdi 
i  1901,  1902,  1903  og  1904  henholdsvis  1.630.790,  2.418.625,  6.072.570, 
5.563.345  Kr.  Tallene  vedrører  det  gamle  Kjøbenhavn.  Den  stærke  Opgang 


*')  Herunder  Amagerbro. 

**)  Heraf  vedrører  en  væsentlig  Del  Overdragelsen  al  Ny  Carlsberg. 


i  disse  Ejendommes  Salgsværdi  i  1903  er  i  1904  omtrent  bevaret.  Erfaringerne 
fra  de  to  sidste  Aar  viser,  at  naar  Lejemarkedet  er  ugunstigt  for  Ejerne  af  faste 
Ejendomme,  er  det  frivillige  Salg  af  disse  kun  lille,  det  tvungne  Salg  derimod 
betydeligt. 


Virksomheden  tinder  Stadsnrchitektenibedet. 

Foruden  Architektarbejde  ved  de  almindelige,  aarlige  Vedligeholdelser  er  der 
udført  Projekteringer  og  Tegninger  til  følgende  Arbejder: 

1.  En  ny  Sygeplejerskebolig  paa  Kommunehospitalet. 

2.  Indretning  af  en  Brandvagt  i  \Talby. 

3.  En  ny  Brandstation  ved  Frederikssundsvej. 

4.  En  ny  Badeanstalt  ved  Langebro. 

5.  Forslag  til  Bebyggelse  af  Karréer  ved  Langebro. 

6.  Forslag  til  Opførelse  af  en  ny  Dampskorsten  m.  m.  paa  Kommunehospitalet. 

Af  Arbejder,  som  i  Aarets  Løb  er  paabegyndte  eller  fuldførte,  skal  her 
nævnes: 

Skolen  ved  Frederikssundsvej. 

En  ny  Administrationsbygning  samt  et  nyt  Lighus  paa  Øresundshospitalet. 

En  Bygning  for  Sygeplejersker  paa  Kommunehospitalet. 

En  Brandstation  paa  Kløvermarksvej. 

Det  er  overdraget  Architekt  O.  V.  R.  Langballe  at  udarbejde  Tegninger  til 
og  lede  Arbejdet  ved  Opførelsen  af  en  ny  Skole  i  Østrigsgade  og  Architekt 
Emil  Jørgensen  at  udarbejde  Tegninger  til  samt  lede  Opførelsen  af  en  ny 
Tvangs-  og  Arbejdsanstalt  paa  Amager. 


Bygningskommissionen. 


I  Aaret  1904  er  der  ialt  fuldført  494  Bygninger,  deraf  henholdsvis  54,  78 
og  91  i  de  indlemmede  Valby-  og  Brøndshøjdistrikter  og  Sundbyerne.  Disse 
Bygninger  fordeler  sig  efter  deres  Art  saaledes: 


Hele 

Kjøbenhavn 

Deraf  i  de 
indlemmede 
Distrikter 

Offentlige  Bygninger . 

1 2 

5 

Hoteller . 

i 

» 

Bygninger  udelukkende  bestemte  til  Forretningsbrug 

97 

44 

Bygninger  med  Beboelseslejligheder . 

CO 

ro 

174 

494 

223 

Antallet  af  de  nye  Bygninger  med  Beboelseslejligheder  var  altsaa  ialt  384, 
hvoraf  54  i  Valby,  55  i  Brøndshøj  og  65  i  Sundbyerne.  Efter  Antallet  af  Lej¬ 
ligheder  fordelte  de  sig  saaledes: 

Antal  Bygninger  ialt 

Deraf  Bygninger  udeluk¬ 
kende  med  1— 4  Værelsers 
Lejligheder  (Pigekammer 
regnet  som  Værelse). 

Hele 

Kjøbenhavn 

Deraf  i  de 
indlemmede 
Distrikter 

Hele 

Kjøbenhavn 

Deraf  i  de 
indlemmede 
Distrikter 

Med  1  Lejlighed . 

44 

27 

19 

17 

— -  2  Lejligheder . 

57 

41 

47 

36 

—  3—4  —  . 

55 

51 

48 

45 

—  5—9  ^  . 

41 

18 

23 

1  2 

—  10—19  —  . 

88 

15 

58 

9 

1 

1 

to 

O 

O 

94 

22 

78 

13 

—  50  Lejligheder  og  derover 

5 

» 

4 

» 

384 

174 

277 

132 

Oplysninger  om  Antallet  af  Beboelseslejligheder,  fuldførte  i  Aarets  Løb, 
aas  af  nedenstaaende  Tabel: 


Beboelseslejligheder  med 

Antal  Lejligheder  fuldførte  i  Aarets  Løb 

I  nye  Bygninger 

Ved  Omdannelse  af 
gamle  Bygninger 

Hele 

Kjøbenhavn 

Deraf  i  de 
indlemmede 
Distrikter 

Hele 

Kjøbenhavn 

Deraf  i  de 
indlemmede 
Distrikter 

1 

Værelse 

med  Køkken . 

64 

1 1 

9 

I 

1 

— 

uden  —  . 

8 

4 

» 

2 

— 

med  Pigekammer  . 

343 

89 

i 

I 

2 

— 

uden  — 

2078 

3  66 

10 

IO 

3 

— 

med 

857 

208 

8 

8 

3 

— 

uden  — 

942 

39  3 

» 

» 

4 

— 

med 

233 

25 

» 

» 

4 

— 

uden  — 

8 

7 

4 

4 

5 

— 

foruden  Tyendev. . 

140 

27 

2 

1 

6 

— 

—  — 

58 

5 

» 

» 

7 

— 

— 

8 

2 

» 

» 

8 

'  — 

og  derover  foruden 

Tvendeværelser . 

20 

3 

» 

» 

4759 

1 140 

34 

25 

Det  samlede  Antal  nye  Beboelseslejligheder  i  1904  er  for  Kjøbenhavn  uden 
Indlemmelserne  3628,  forValby  278,  for  Brøndshøj  276  og  for  Sundbyerne  61 1 
mod  for  Aaret  1903  henholdsvis  4186,  464,  154  og  318.  Desuden  indrettedes 

i  Aarets  Løb  132  Forretningslokaler  og  364  Butiker,  deraf  i  Valby,  Brøndshøj 
og  Sundbyerne  henholdsvis  o,  7  og  48  Forretningslokaler  og  24,  30  og  34  Bu¬ 
tiker.  I  Aaret  1903  indrettedes  af  Forretningslokaler  og  Butiker  henholdsvis  i 
Kjøbcnhavn  uden  Indlemmelserne  100  og  276,  i  Valby  5  og  33,  i  Brøndshøj  2 
og  14  og  i  Sundbyerne  5  og  33. 

Til  Belysning  af  Byggevirksomheden  ved  Aarets  Udgang  skal  anføres,  at 
Antallet  af  anmeldte  Bygninger  med  Beboelseslejligheder  den  31.  December  var 
400,  deraf  paabegyndte  229.  Heraf  faldt  paa  Valby  henholdsvis  1  og  o,  paa 
Brøndshøj  166  og  39  og  paa  Sundbyerne  54  og  28.  Antallet  af  Lejligheder, 
der  vilde  blive  indrettede  i  de  ved  Aarets  Udgang  under  Opførelse  værende 
Bygninger,  var  følgende: 


Beboelseslejligheder  med 

Hele 

Kjøbenhavn 

Deraf  i  de 
indlemmede 
Distrikter 

1 

Værelse 

med  Køkken . 

» 

» 

1 

— 

uden  —  . 

» 

» 

2 

— 

med  Pigekammer . 

41 

41 

2 

— 

uden  - —  . 

074 

Mi 

— 

med  —  . 

802 

136 

3 

— 

uden  — -  . 

573 

1  17 

4 

— 

med  —  . 

182 

9 

4 

— 

uden  —  . 

22 

22 

5 

— 

foruden  Tyendeværelser . 

1 14 

2 

6 

— 

—  —  . 

56 

r 

7 

— 

—  —  . 

1 2 

1 

8 

— 

og  derover  foruden  Tyendeværelser  .  .  . 

.  2 

» 

3  378 

480 

Desuden  99  Forretningslokaler  og  224  Butiker, 

hvoraf  i  de 

3  indlemmede 

Distrikter  henholdsvis  o  og  37.  Ved  Aarets  Begyndelse  var  de  tilsvarende  Tal 
for  hele  Kjøbenhavn  3695  Beboelseslejligheder,  30  Forretningslokaler  og  200 
Butiker,  hvoraf  i  de  3  indlemmede  Distrikter  henholdsvis  391,  15  og  44. 

For  Overtrædelse  af  Bygningslovens  Bestemmelser  er  der  i  1904  til  Krimi- 
nal-  og  Politiretten  henvist  63  Sager,  af  hvilke  40  Stkr.  er  afgjorte  med  Bøder 
til  Kommunens  Kasse,  medens  9  Sager  er  afgjorte  uden  Bøde,  2  Sager  er 
hævede  og  Bøden  i  1  Sag  afsonet.  Ved  Aarets  Udgang  henstod  endnu  som 
uafgjort  1 1  Sager. 


BØGER  OG  TIDSSKRIFTER. 


Tidsskriftet  Moderne  Ban] ormen  (Julius  HofFmanns  Verlag,  Miinchen)  har  med 
December-Heftet  afsluttet  sin  4de  Aargang.  Med  Held  har  Redaktionen  af  dette 
Værk  gennemført  sit  Program,  thi  kun  det  nyeste  og  mest  moderne  faar  Plads 


i  de  elegant  udstyrede  Hefter,  —  de  lette  Akvarelskitser  veksler  paa  behagelig 
Maade  med  fotografiske  Gengivelser  af  udførte  Nybygninger,  og  med  Interesse 
tvinges  man  til  at  følge  med  i  de  mange,  mere  eller  mindre  vellykkede  Forsøg, 
sotrT  her  findes  paa  at  være  original  eller  i  hvert  Fald  at  sætte  sit  personlige 
Præg  paa  Enkeltheder. 

Teksten  er  ret  kortfattet  og  omhandler  som  oftest  en  eller  anden  moderne 
Kunstner  og  hans  Værker,  hvoraf  Heftet  saa  bringer  Gengivelser.  Billederne  er 
udførte  med  en  upaaklagelig  Finhed  og  Skarphed. 


FORSKELLIGT. 


En  Bibliotheksbvgning  paa  Island.  Der  vil  til  Sommer  blive  paabegyndt  Op¬ 
førelsen  af  en  Bibliotheksbygning  i  Reykjavik,  som  vil  komme  til  at  koste  hen¬ 
ved  200.000  Kroner.  Bygningen,  der  tegnes  af  Architekt  Magdahl  -Nielsen, 
skal  opføres  i  Basaltsten,  som  brydes  paa  Stedet. 

¥ 

Et  Monument  for  Theophilus  Hansen.  Den  østrigske  Regering  har  besluttet  at 
rejse  et  Monument  til  Minde  om  Architekten  Theophilus  Hansen.  Monumentet, 
der  kommer  til  at  bestaa  af  en  Broncebuste  paa  en  høj  Porfyrsokkel,  vil  faa  Plads 
imellem  Søjlerne  paa  Hovedindgangen  til  Parlamentsbygningen  i  Wien,  der  jo 
som  bekendt  er  Kunstnerens  mest  monumentale  Arbejde.  Billedhuggeren  Hugo 
Haerdtl  udfører  Busten,  som  er  over  Legemsstørrelse. 

¥ 

Kristiania.  Den  22.  December  blev  der  i  Kristiania  stiftet  en  Forening, 
hvis  Navn  er  »Det  gamle  Kristiania«.  Det  er  denne  Forenings  Formaal  at  samle 
Kort,  Tegninger  og  Genstande  af  enhver  Art,  der  bidrager  til  at  belyse  den 
gamle  Bys  og  Omegns  Topografi,  Kulturhistorie  og  Udvikling  op  gennem  Tiderne. 
Fremdeles  vil  man  søge  de  gamle  Bebyggelser  opmaalt,  aftegnet  og  fotograferet, 
udføre  Modeller,  som  gengiver  interessante,  ogsaa  forsvundne  ældre  Bebyggelser 
nr.  m.  Man  vil  tillige  virke  for  Bevarelsen  og  Restaurering  af  gamle  Gaarde 
o.  lgn.  i  Kristiania  og  Omegn;  derimod  vil  man  ikke  befatte  sig  med  Bevarelsen 
af  Bygningsværker  fra  Middelalderen,  da  det  nærmere  henhører  nndei  Foieningcn 
for  Fortidsmindesmærker.  Ved  Udstilling  af  det  erhvervede,  ved  Foredrag  og 
illustreret  Beretning  skal  Interessen  for  Sagen  søges  vækket. 

I  den  nedsatte  Arbejdskomite  har  Biskop  Bang  m.  fl.  Sæde,  desuden  Ma¬ 
leren  Eilif  Petersen  og  Architekt  Harald  Olsen.  Architekt  F.  Holland  er 
Komiteens  Sekretær.  Den  Opfordring,  som  i  disse  Dage  er  udsendt  til  at  ind¬ 
melde  sig  i  Foreningen,  er  underskrevet  af  en  stor  Del  kendte  Normænd,  vi  skal 
saaledes  nævne  Malerne  Christian  Kroiig,  Vilhelm  Krogh,  Fritz  Fhaulow  og 
Erik  Werenskiold  samt  Architekterne  Paul  Due,  Chr.  Linthoe,  Toroli-  Prytz, 
H.  I.  Sparre,  Professor,  Dr.  Yngvar  Nielsen,  Professor  I.  E.  Sars,  Rigsaikivai 
Thomle  m.  fl. 

¥ 

San  Lorenzo  i  Florenz.  Den  af  Brunellesco  byggede  San  Lorenzo  Kirke 
vil  formentlig  nu  faa  sin  Facade  fuldført.  Architekten  Cesare  Bazzani  hai  v  ed 

en  Konkurrence  angaaende  denne  Facade  for  kort  Tid  siden  vundet  iste  Præmie, 
men  man  er  ikke  tilbøjelig  til  at  lade  Facaden  opføre  efter  dette  Udkast.  Bru- 
nellesco  havde  ikke  efterladt  sig  nogen  Plan  til  Facadens  Udsmykning,  og  allerede 
Pave  Leo  X  udskrev  derfor  i  1516  en  Konkurrence,  for  at  faa  Bygningen  fuld¬ 
ført.  I  denne  Konkurrence  deltog  ikke  mindre  end  50  Kunstnere,  blandt  hvilke 
end  ikke  Michf.langelo  manglede,  men  det  smukkeste  af  alle  de  indsendte  For¬ 
slag  var  dog  det,  som  var  udarbejdet  af  Giuliano  da  San  Gallo.  Dette  Pro¬ 
jekt  ei  det  nu,  som  en  meget  betydelig  Del  af  Florenz’  Kunstnere  og  Historikere 
arbejder  paa  at  faa  gennemført,  idet  man  søger  at  paavise,  at  det  kommer  Bru- 
nellescos  Aand  nærmest. 

Pailamentet  skal  nu  træfle  Afgørelse  i  Sagen,  men  det  synes,  som  om  Stem¬ 
ningen  virkelig  er  for  San  Gallos  Udkast. 

¥ 

International  Konkurrence.  1  Anledning  af  Simplon  Udstillingen  1906  i  Milano 
har  Komiteen  for  denne  indbudt  til  Konkurrence  angaaende  Arbejderboliger 
Denne  vil  omfatte:  1)  Huse  eller  Husgrupper  for  større  Byer;  2)  Huse  eller 
Husgrupper  for  Byer  af  Mellemstørrelse;  3)  Huse  eller  Husgrupper  for  Arbejder¬ 
familie!  ved  industrielle  Anlæg,  som  ligger  fjernt  fra  Byer.  Der  forlanges  et 
Indskrivningsgebyr  af  20  Lire,  som  skal  erlægges  til  Udstillingskomiteen  i  Milano 
inden  15.  Februar  1906;  samme  Sted  erholdes  de  specielle  Betingelser,  Program 
m.  m.  vedrørende  Konkurrencen. 


FORENINGSMEDDELELSER. 


Efter  Overenskomst  med  Industriforeningen  vil  der  blive  stillet  et  Antal 
Adgangs-Billettei  til  Disposition  for  »Akademisk  Architektforenings«  Medlemmer. 
Disse  Billettei  vil  fia  den  8.  Januar  kunne  afhentes  i  » Architektens«  Kontor 
daglig  Kl.  12 — 2. 


» ARCHITEKTEN « S  REDAKTION. 

Med  nærværende  Nummer  af  »Architekten«  fratræder  Arne-Petersen  som 
Redaktøi  og  Eugen  Jørgensen  som  Medlem  af  Redaktionsudvalget.  Fra  1.  Januar 
1906  vil  Tidsskriftet  blive  ledet  af  Søren  Lemche  som  Redaktør  i  Forening  med 
et  Redaktionsudvalg,  bestaaende  af  Kristoffer  Varming  som  nyt  Medlem  og 
Alfred  Thomsen. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN 
Redaktionsudvalg;  Architekterne  EUGEN  JØRGENSEN  og  ALFR  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  BEN  HAVN 

DEN  6.  JANUAR  1906 

8.  Aargang  N?  14 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


PROFESSORSKIFTET  VED  KUNSTAKADEMIET. 


Med  dette  Aars  Begyndelse  har  Kammerherre  Meldahl  fratraadt  sin  Stilling 
som  Professor  i  Architektur,  og  Architekt  Martin  Nyrop  har  overtaget 
denne  Post. 

I  41  Aar  —  en  i  Akademiets  Historie  enestaaende  lang  Tid  —  har  Kam¬ 
merherre  Meldahl  røgtet  dette  Hverv,  ved  Siden  deraf  i  41  Aar  været  Formand 
for  Skoleraadet,  i  20  Aar  Direktør  for  Akademiet  og  i  48  Aar  Medlem  af 
samme. 

Hvad  disse,  for  Størstedelen  ulønnede,  Stillinger  har  krævet  af  deres  Mand 

i  Retning  af  energisk  Arbejde  og  administrativ  Kløgt,  derom  faar  man  et  over¬ 
vældende  Indtryk  ved  at  læse  den  af  Akademisekretær  P.  Johansen  forfattede 
Del  af  Kunstakademiets  Historie  (udk.  1904  i  Anledning  af  1 50-Aars-Festen). 

Det  ses  bl.  a.  heraf,  at  da  den  unge  Architekt  Meldahl  i  en  Alder  af  37 
Aar,  efter  særlig  Opfordring  af  Marstrand  og  støttet  af  Skovgaard,  Roed,  V er- 
mehren  m.  fl.,  var  bleven  Professor,  var  Architekturskolerne  i  en  saare  primitiv 
og  utilfredsstillende  Forfatning.  Der  var  ingen  fast  Plan  eller  Sammenhæng  i 
Undervisningen,  en  følelig  Mangel  paa  Materiel,  Værker,  Afstøbninger  m.  m., 
og  der  blev  ikke  holdt  Forelæsninger  over  Architektur.  Resultaterne  af  det,  der 
lærtes  paa  Skolerne,  var  da  ogsaa  i  Almindelighed  ringe,  og  det  ser  ud,  som 
om  Sølv-  og  Guldmedaljerne  opnaaedes  meget  let  og  uden  alvorligt  eller  dybere 
Studium. 

Vi  ser  nu  M.  med  Iver  kaste  sig  over  den  Opgave  at  forbedre  disse  For¬ 
hold  og  kæmpe  maalbevidst  og  energisk  for  Indførelsen  af  Reformer,  tilsigtende 
at  forbedre  Undervisningen  og  skærpe  Fordringerne  til  Eleverne.  Af  de  Refor¬ 
mer,  der  Tid  efter  anden  ser  Lyset,  skal  nævnes:  Forøgelse  af  Biblioteket  og 
Grundlæggelse  af  særlige  Bogsamlinger  i  Architektur-  og  Dekorationsskolerne, 
Ansættelse  af  Docenter  i  Forelæsningsfagene,  Ordningen  af  de  tekniske  Discipliner 
og  Udskillelsen  fra  Akademiet  af  Undervisningen  heri,  Oprettelse  af  Akvarel¬ 
skolen,  Forhøjelse  af  Rejsestipendierne,  Udvidelser  og  Forbedringer  af  Skole¬ 
lokalerne  m.  m.  Paa  M.s  Initiativ  oprettes  i  1864  Skoleraadet,  hvorved  Ledel¬ 
sen  af  Skolerne  gik  over  fra  den  store  og  uensartede  Plenarforsamling  til  selve 
Lærerkollegiet,  hvad  der  naturligvis  gav  langt  større  Fasthed  og  Ro. 

Under  alt  dette  skriver  M.  ofte  Avisartikler  for  at  bringe  Samtiden  til  at 
interessere  sig  for  architektoniske  Forhold.  I  1860  føres  der  saaledes  en  ivrig 
Debat  i  »Fædrelandet«  mellem  M.  og  en  Indsender  P.  om,  hvorvidt  Architekt- 
eleverne  behøver  at  tage  de  tekniske  Prøver,  eller  om  Akademiet  ikke  bør  give 
Slip  paa  denne  Fordring  som  »ukunstnerisk«.  M.  holder  stærkt  paa  det  første 
og  skriver  i  den  Anledning:  ».  .  .  det  har  været  Kunstens  Ulykke,  at  den  hidtil 
har  faaet  Lov  til  at  sejle  i  sit  eget  Hav  af  Uvidenhed,  og  det  er  paa  Tide,  at 
der  kommer  et  Quantum  Fornuft  og  Kundskaber  til,  for  at  hjælpe  den  ud  af 
den  Havsnød,  hvori  den  nu  ofte  stedes.  .  .  .« 

Naar  der  i  vore  Dage  ogsaa  høres  Røster,  der  kræver  Reformer  ved  Aka¬ 
demiundervisningen,  da  er  dette  sikkert  berettiget,  saavist  som  der  aldrig  maa 
siges:  hertil  og  ikke  videre.  Udviklingen  gaar  sin  Gang  og  alt  menneskeligt 
ældes  og  trænger  til  Fornyelse. 

Men  vi  maa  ikke  glemme,  at  den  Form,  Akademiet  som  Skole  nu  har, 
først  er  naaet  ved  mange  Aars  Slid  og  Kamp  og  repræsenterer  et  meget  betyde¬ 
ligt  Fremskridt  fra  det  foregaaende.  Til  dette  Fremskridt  og  denne  Kamp  er 
Kammerherre  Meldahls  Navn  uadskilleligt  knyttet,  og  derfor  bør  der  ved  denne 
Lejlighed  lyde  en  oprigtig  Tak  til  ham  fra  danske  Architekter,  for  hvad  han 
saaledes  i  Tidens  Løb  har  udrettet  for  vor  Stand. 


EJENDOMMEN  »ST.  THOMAS*. 


Bygningskomplekset,  der  er  beliggende  ved  den  lille  Runddel  i  Frederiksberg 
Allé,  har,  som  bekendt,  sit  Navn  efter  en  Villa,  som  Apotheker  Riise  fra 
Vestindien  i  sin  Tid  ejede  paa  dette  Sted.  Ejendommens  betydelige  Grundareal 
havde  kun  en  kort  Facade  mod  Gaden,  og  en  fordelagtig  Bebyggelse  deraf  var 
derfor  vanskelig,  hvorfor  ogsaa  mange  Liebhavere  i  Tidens  Løb  har  maattet  op¬ 
give  deres  Planer  i  saa  Henseende. 

Efter  at  der  imidlertid  var  opnaaet  Enighed  med  Ejerne  af  Nabogrundene 
om  Anlæg  af  en  ny  Tværgade,  »St.  Thomas  Allé«,  mellem  Frederiksberg  Allé 


EJENDOMMEN  ARCHITEKT 

»ST.  THOMAS«.  PHILIP  SM1DTH. 

og  GI.  Kongevej,  er  den  her  angivne  Plan  for  Bebyggelsen  bleven  gennemført 
under  Sagfører  Valdemar  Nielsens  finansielle  Ledelse. 

Ejendommene  er,  som  angivet,  delt  ved  en  Passage,  der  gennem  en  Kolon¬ 
nade  i  Forbygningen  har  Forbindelse  med  Alleen,  og  som,  idet  den  danner  en 
Vinkel,  udmunder  i  St.  Thomas  Allé-.  Passagen  er  belagt  med  Asfalt,  men  den 
ensformige  Flade  afbrydes  ved  grønne  Anlæg,  omgivet  af  Jærngittere,  medens 
nogle  af  de  gamle  Træer,  der  fandtes  paa  Grunden,  tillige  er  bevarede.  Ved 
denne  Passage  har  alle  Bygningerne  faaet  direkte  Forbindelse  med  Gaden,  saa- 
ledes  at  ingen  Del  deraf  har  Karakter  af  Baghus. 

Bygningerne  indeholder  Beboelseslejligheder,  der  varierer  i  Størrelser  fra  3 
til  9  Værelser,  samt  i  Stueetagen  nogle  Butiker. 

I  Forbygningen  mod  Runddelen  mides  ved  Siden  af  Kolonnaden,  som  an¬ 
givet  i  Stueplanen,  en  større  Kafé  med  tilhørende  Selskabslokaler. 

Bygningskomplekset  mod  Alleen  ejes  af  Tømrermester  Fliedner,  som  til 
Opførelsen  foruden  sit  eget  Arbejde  har  benyttet  Murermester  Høst,  Aktieselsk.' 
Oskar  Køhler  (Snedkerarbejdet),  Blikkenslagermester  Rygaard  og  Malermester 
Christiansen,  samt  til  elektriske  Anlæg  Firmaet  Kemp  &  Lauritzen.  Desuden 
har  Aktieselsk.  Titan  anlagt  Støvsuger. 

Den  bageste  Del  af  Komplekset,  der  særlig  har  faaet  Navnet  St.  Croix,  ejes 
af  Murermester  Sjoholm,  der  til  Opførelsen  foruden  sit  eget  Arbejde  har  benyttet 
Tømrermester  Henning  Jørgensen,  Snedkermester  Jørgen  Christensen  samt  Maler¬ 
mester  Christiansen. 

Tegningerne  er  udførte  af  Architekt  Philip  Smidth,  der  tillige  har  ledet 
Arbejdets  Udførelse. 


CHRISTIANSBORG  1905—06. 

Hvor  kan  det  være,  at  det  er  saa  vanskeligt  at  komme  til  Klarhed  over, 
hvorledes  denne  Sag  skal  ordnes?  Ikke  mindre  end  77  hele  Projekter 
foruden  adskillige  mer  eller  mindre  gennemtænkte  Planforslag  foreligger  allerede 
og  end  flere  er  paa  Stabelen. 

Slot  og  Rigsdag  i  en  Bygning,  Slot  mod  Ridebanen,  Rigsdag  mod  Slots¬ 
pladsen.  Rigsdag  i  en  Sidefløj  —  eller  i  en  anden  Sidefløj,  Rigsdag  i  2  Etager, 

Rigsdag  i  en  lav  Bygning  og  Slot  i  en  høj  eller  omvendt.  Slot  paa  den  gamle 
Tomt  og  Rigsdag  i  en  selvstændig  Bygning,  i  Nærheden,  eller  paa  et  helt  andet 
Sted.  Rigsdag  og  Ministerier  slaaet  sammen,  eller  Slot,  Hofmarskalat  og  Mini¬ 
sterier  slaaet  sammen,  og  Højesteret  valsende  rundt,  saa  med  den  ene,  saa  med 
den  anden  af  disse  Faktorer.  Det  er  virkelig  snart  en  ren  Heksedans.  Nogle 
mener,  at  det  er  den  ulyksalige  Ruin,  som  volder  Vanskeligheden,  andre,  at  det 
Hele  indskrænker  sig  til  et  Pengespørgsmaal,  atter  andre,  at  det  er  et  politisk 
Spørgsmaal. 

Det  sidste  turde  være  det  vigtigste  — -  omend  ikke  det  eneste.  Ikke  i  den 
Forstand,  at  det  er  for  eller  imod  det  nuværende  Ministerium  —  det  vilde  i  al 
Fald  være  noget,  som  var  Arkitekterne  som  saadanne  uvedkommende  —  men 
saaledes,  at  det  er  Mangelen  paa  Stabilitet  i  Forfatningen,  der  gør  det  næsten 
umuligt  at  finde  en  Løsning,  der  med  Sikkerhed  kan  siges  at  ville  passe  Nutiden 
og  Fremtiden. 

Hvor  ligger  Tyngdepunktet  i  vor  Forfatning?  At  det  ikke  er  hos  den  døm¬ 
mende  Myndighed,  kan  man  nok  blive  enige  om.  Men  saa  de  to  andre  Dele  — 
af  det,  der  burde  være  en  Treenighed  —  den  udøvende  og  den  lovgivende  Myn¬ 
dighed.  Ingen  nægter,  at  den  udøvende  Myndighed,  Kongemagten,  skal  have  et 
synligt  Udtryk  i  den  eller  de  Bygninger,  som  opføres.  Her  findes  jo  ogsaa  en 
gammel  Tradition.  Vanskeligheden  ligger  i,  at  den  lovgivende  Myndighed  er  en 
forholdsvis  ny  Institution.  Alt  synes  at  bære  hen  imod,  at  Tyngdepunktet  kom¬ 
mer  til  at  ligge  her.  Derfor  har  man  svært  ved  at  tænke  sig  Rigsdagen  skubbet 
hen  i  en  Krog.  Det  vilde  i  og  for  sig  ikke  gøre  noget,  om  Arbejdslokalerne 
laa  i  en  Sidefløj  eller  en  Bagbygning,  naar  blot  Rigsdagen  var  repræsenteret  i 
Hovedfløjen,  men  da  baade  Rigsdagens  og  Kongemagtens  Lokaler  bør  ligge  i 
Beletagen,  synes  dette  at  være  en  Umulighed,  thi  en  saa  inderlig  Forbindelse 
mellem  disse  to  Faktorer,  at  Repræsentationslokalerne  kan  være  fælles  —  som 
mellem  Overpræsidium,  Magistrat  og  Borgerrepræsentation  —  eksisterer  ikke. 

Betegnende  er  det,  at  hverken  Architektforeningen  eller  de  sagkyndige  Med¬ 
lemmer  i  Kommissionen  har  udtalt,  at  Rigsdag  og  Kongeslot  skal  skilles,  men 
de  har  udtalt,  at  man  ikke  bør  slaa  sig  til  Ro,  før  der  er  forsøgt  en  Løsning  paa 
Grundlag  af  en  Adskillelse.  Det  er  et  rammende  Udtryk  for  den  Famlen,  der 
ganske  naturligt  maa  være  ved  Afgørelsen  af  dette  Spørgsmaal. 

Det  er  at  ønske,  at,  naar  Spørgsmaalet  forhaabentlig  skal  drøftes  igen,  man 
da  vil  gøre  det  grundigt,  d.  e.  begynde  med  Begyndelsen:  Spørgsmaalet  om  Ud¬ 
trykket  for  Magtfordelingen.  Kan  man  ikke  komme  til  Enighed  herom,  d.  v.  s. 
om  Betydningen  af,  at  Rigsdagens  Myndighed  faar,  eller  ikke  faar,  et  klart  udtalt 
architektonisk  Udtryk  i  Nybygningerne,  saa  maa  Programmet  for  de  nye  Planers 
Affattelse  være  saa  frit  som  muligt ,  baade  m.  H.  t.  Bygningernes  og  de  forskel¬ 
lige  Myndigheders  Plads. 

Jeg  kunde  tænke  mig,  at  man  begyndte  forfra  med  ,en  Konkurrence  om 
Nybygninger  for  Regeringsmyndigheder  og  Repræsentation  med  Opgivelse  af 
Størrelsen  af  de  Lokaler,  der  forlangtes,  og  at  der  lagdes  Vægt  paa  Planskitser  — - 
eventuelt  kun  forlangtes  saadanne.  Disse  vilde  kunne  fremskaffes  i  Løbet  af 
2  Maaneder.  Naar  man  da  paa  Basis  af  de  indkomne  Løsninger  var  kommet 
til  et  Resultat:  De  og  de  Myndigheder  skulle  ligge  i  en  Bygning,  de  og  de  i 

en  anden,  med  bestemt  Opgivelse  af  Pladsen  for  de  forskellige  Bygninger,  vilde 
man  kunne  skrive  et  Program  for  den  endelige  Udarbejdelse. 

Det  vil  vare  et  Aar,  inden  i.  Præmie  kan  falde.  Dette  Aar  og  de  Penge, 
der  vil  medgaa  til  disse  nye  Forarbejder,  vil  være  vel  anvendte;  kommer  der 
maaske  ikke  noget  fuldendt  godt  frem,  kan  Fremtiden  i  al  Fald  ikke  bebrejde 
os  noget. 

Efter  min  Mening  bør  det  ikke  engang  paa  Forhaand  fastslaas:  Nybygnin¬ 
gerne  skal  ligge  paa  Slotsholmen.  Der  er  jo  allerede  dukket  Planer  op,  som 
tyder  paa  ganske  andre  Løsninger.  En  Kollega  har  forelagt  mig  en  Plan,  paa 
hvilken  Ministerier  og  Rigsdag  var  slaaet  sammen,  og  Højesteret  var  henflyttet 
i  Nærheden  af  de  andre  dømmende  Institutioner.  At  vore  Ministeriebygninger 
kan  trænge  til  Fornyelse  er  vist  i  al  Fald  sikkert,  og  ved  at  frigøre  de  Arealer, 
de  gamle  Bygninger  indtager,  mener  han  at  indvinde  nok  til  at  dække  det  meste 
af  Udgifterne  ved  nye  Lokaler  til  Ministerierne  —  naturligvis  bør  Kancellibyg¬ 
ningen  bevares. 

Lad  os  endnu  i  denne  Samling  faa  en  Lovændring,  som  giver  Alburum. 
Hverken  politisk,  finansielt  eller  architektonisk  kan  det  forsvares  at  blive  staaende 
ved  det  foreliggende  Resultat. 

Leuning  Borch. 


ARCHITEKTKONGRESSEN  I  LONDON  1906. 

Under  Protektorat  af  Hs.  Maj.  Kong  Edvard  d.  VII  afholdes  i  London  fra 
d.  1 6.  til  d.  21.  Juli  1906  den  7de  internationale  Architektkongres.  Samt¬ 
lige  danske  Architekter  vil  erholde  særlig  Indbydelse  til  at  deltage  i  denne. 
Akademisk  Architektforenings  Bestyrelse  har  i  sin  Tid  nedsat  et  Forretningsudvalg 
til  at  varetage  danske  Architekters  Interesser  vedrørende  denne  Kongres.  Ud¬ 
valgets  Medlemmer  ere  Dhrr.  Architekter  Magdahe-Nieesen,  Alfr.  Thomsen  og 
Thorvaed  Jørgensen,  hvilken  sidste  tillige  fungerer  som  Udvalgets  Sekretær. 
Efter  at  Kongressens  Ledere  havde  anmodet  Architektforeningen  om  at  vælge 
Æres-Vicepræsidenter  for  den  danske  Afdeling,  har  Foreningens  Bestyrelse  for- 
maaet  Dhrr.  Hs.  Exe.  Udenrigsminister,  Greve  Raben-Levetzau  og  Kammerherre 
F.  Meldahl  til  velvilligst  at  overtage  ovennævnte  Hverv.  Udvalget  har  desuden 
søgt  Statstilskud  til  at  lette  Adgangen  for  danske  Architekter  til  at  deltage  i  Kon¬ 
gressen,  som  sikkert  vil  blive  baade  interessant  og  lærerig.  Følgende  Diskussions- 
Emner  ville  blive  satte  under  Debat: 

1.  Udførelsen  af  betydelige  Byggearbejder  for  Stat  og  Kommune  ved  lønnede 
Embedsmænd. 

2.  Kunstnerret  til  architektoniske  Arbejder  og  Ejendomsret  til  Tegninger. 

3.  Staal-  og  Jærnbeton-Konstruktioner: 

a)  Almindelig  Betragtning  af  Spørgsmaalet. 

b)  Med  særligt  Henblik  paa  æstetiske  og  hygiejniske  Hensyn  ved  meget 
høje  Bygninger. 

Publikums  Opdragelse  med  Hensyn  til  Bygningskunst. 

5-  Architektens  lovmæssige  Adkomst. 

6.  Architekt  og  Haandværker.  I  hvilken  Udstrækning  bør  Architektcrne  søge 
praktisk  og  teoretisk  Uddannelse  som  Haandværkere? 

7-  Projektering  og  Udlægning  af  Gader  og  aabne  Pladser  i  Byer. 

8.  Skal  Arkitekten  være  højeste  Myndighed  overfor  andre  Kunstnere  og  Haand¬ 
værkere  under  Opførelsen  af  en  national  eller  offentlig  Bygning? 

9.  Regeringens  Ansvarlighed  med  Hensyn  til  Bevarelsen  af  nationale  Mindes¬ 
mærker. 

Forretningsudvalget  er  taknemmelig  for  at  modtage  Afhandlinger  om  oven¬ 
nævnte  Spørgsmaal  til  Fremlæggelse  paa  Kongressen.  Afhandlingerne  kan  affattes 
paa  Engelsk,  Fransk  eller  Tysk. 

Hver  Afhandling  maa  ledsages  af  et  Resumé  paa  indtil  1000  Ord. 
Afhandlinger  og  Resumé’er  maa  være  Forretningsudvalget  i  Hænde  den  30. 
April  190  6. 

Alle  Meddelelser  adresseres  til  Forretningsudvalgets  Sekretær:  9  Conduit 
Street,  London,  W. 

Det  bemærkes,  at  de  engelske  Jærnbaneselskaber  agte  at  nedsætte  Billet¬ 
priserne  for  Kongressens  Deltagere. 


FORSKELLIGT. 

Bygningsinspektoratet  i  Vejle.  Under  29.  December  1905  har  Justitsministeriet 
i  Henhold  til  den  under  22.  Oktober  1877  stadfæstede  Vedtægt  for  Bygnings¬ 
inspektøren  i  Vejle  approberet  det  af  Vejle  Byraad  foretagne  Valg  af  cand.  polyt., 
Bygningsinspektør  Karsten  Pedersen  Runge  til  Bygningsinspektør  i  Vejle. 

¥ 

Udstillinger.  I  St.  Petersborg  vil  der  fra  3.  April  til  23.  Maj  1906  blive 
afholdt  en  international  Bygningsudstilling,  der  arrangeres  af  den  stedlige  For¬ 
ening  af  Civilingeniører.  Udstillingen  vil  efter  Planen  falde  i  7  Grupper: 
0  Bygningsmaterialer  og  deres  Anvendelse;  2)  Haandværks-  og  Fabriksfrem- 
bringelser  indenfor  Bygningsfaget;  3)  Sundhedspleje;  4)  Tekniske  Brandsikker¬ 
hedsforanstaltninger;  3)  Elektromekanik  og  dens  Anvendelse  i  Bygningsfaget; 
6)  Indre  og  ydre  Dekoration  af  Boliger  og  Bygninger;  7)  Faglitteratur  og  Lære¬ 
midler.  Nærmere  Oplysninger  erholdes  hos  Udstillingens  Komite  i  St.  Peters¬ 
borg,  Serpuchowskaja  10. 

I  Sommeren  1907  skal  der  i  Mannheim  afholdes  en  international  Kunst¬ 
udstilling  for  Maleri,  Billedhuggerkunst  samt  Tegninger  og  dekorativ  Kunst,  Re¬ 
produktion  m.  m.  Professor  Billing  har  udført  et  Projekt  til  en  Udstillings¬ 
bygning,  som  vil  koste  550.000  Mark.  Ledelsen  af  selve  Udstillingen  er  over¬ 
taget  af  Professor  Dill  i  Karlsruhe. 


Udgiver:  AKADEMISK  ARCHITEKTFORENING.  —  Redaktør:  Architekt  SOREN  LEMCHE 
Redaktionsudvalg;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

DRØSSELBJÆRGS  TOSKIBEDE  KIRKE. 

Af  Architekt  C.  M.  Smidt. 


I»Architekten«  for  23.  Decbr. 

1905  skriver  Hr.  Museums¬ 
assistent,  Dr.  phil.  Mackeprang  om 
Borup  Kirke,  hvis  Østgavl  paa  en 
fornøjelig  Maade  fortæller  Kirkens 
Historie,  medens  Kirkens  Indre 
drøveligt  beretter  om  nyere  Tiders 
Fantasiløshed  og  Vandalisme.  Dr. 
M.’s  Artikel  giver  mig  Anledning 
til  at  gøre  opmærksom  paa  Drøssel- 
bjærg  Kirke  i  Løve  Herred*) 
(ca.  i1/2  Mil  N.  V.  for  Slagelse), 
der  paa  en  ejendommelig  Maade 
skiller  sig  ud  fra  Borup  Kirke  og 
de  med  denne  beslægtede  toskibede 
Kirkebygninger. 

Drøsselbjærg  Kirkes  Bygnings¬ 
historie  er  —  i  Korthed  —  føl¬ 
gende.  Den  oprindelige  Bygning 
af  raa  Kamp  har  mistet  sit  Kor, 
og  Skibet  er  blevet  forlænget  i 
Øst  med  en  Tilbygning  af  Munke¬ 
sten.  Denne  forlængede  Kirke 
er  bleven  overhvælvet  med  Kryds¬ 
hvælvinger,  hvis  Skjold-  og  Gjord¬ 
buer  var  spidsbuede.  Senere  er 
Kirken  bleven  forøget  i  Bredden 
ved  Opførelsen  af  et  søndre  Skib, 


FOT. 
j.  OLRIK. 


DRØSSELBJÆRG  KIRKE 
EGETRÆSDØR  FRA  1489. 


*)  Løve  Herreds  Kirker  undersøgte  jeg  for  Nationalmuseet  sammen  med  Hr.  Museums¬ 
assistent  cand.  mag.  Jørgen  Olrik  i  August  1902. 


som  straks  har  faaet  Krydshvælvinger  (uden  Skjoldbuer  i  Syd  og  Øst). 
Næste  Stadium  er  Nedbrydningen  af  Hvælvingerne  i  nordre  Skib  med  Und¬ 
tagelse  af  halvandet  Fag  i  Vest,  samt  Nedbrydning  af  nordre  Skibs  Sydmur 
d.  v.  s.  Skillemuren  mellem  de  2  Skibe  og  en  ny  Overhvælving  af  Nordskibet. 
Kirken  fremtræder  saaledes  som  et  2-skibet  Rum  med  2  Rækker  Hvælvinger  og 
2  fritstaaende  Piller  i  Rummets 
Midtakse,  men  baade  inde  i  Kirken 
og  over  Hvælvingerne  sés  det  tyde¬ 
ligt,  at  de  2  Hvælvingsrækker  ikke 
er  samtidige,  at  de  Arkader  eller 
Gjordbuer,  der  skiller  Skibene,  ret¬ 
test  maa  betragtes  som  2  Rækker, 
hinanden  støttende,  Skjoldbuer,  og 
at  de  uregelmæssige  Midtpiller  er 
opførte  i  2  Partier  som  2  søndre 
og  2  nordre  Halvpiller.  At  et  Taarn 
—  med  Gavle  i  N.  og  S.  —  er 
opført  ved  Vestenden  af  søndre 
Skib,  at  nordre  Skibs  vestligste 
Hvælvingsfag  er  nedbrudt,  medens 
dog  Rester  af  Skjoldbuers  og  Rib¬ 
bers  Vægpiller  er  bevarede,  og  at  et  Vaabenhus  og  et  Par  Kapeller  er  føjede  til 
Kirkens  Nordside,  har  her  mindre  Betydning.  Det,  som  giver  denne  Kirke  en 
særlig  Plads  mellem  de  toskibede ,  er  Østgavlens  ejendommelige  Komposition ; 
det  synes  nemlig  utvivlsomt ,  at  denne  Gavl  i  et  kort  1  idsrum  har  bestaaet  af 
2  Gavle,  en  nordre  (den  ældste)  og  en  søndre,  medens  hvert  af  Skibene  har 

haft  sit  selvstændige  Tag.  Det 
tykke  Pudslag  forhindrede  en 
grundigere  Undersøgelse,  men 
Sporene  vare,  som  det  sés  paa 
Skitsen ,  meget  tydelige.  Den 
upraktiske  Form  af  Kirkens  Tag 
har  snart  givet  Anledning  til  en 
ny  Forandring,  idet  de  2  paral- 
lele  Tage  er  bievne  erstattede 
af  ét  og  de  2  Gavle  sammen 
byggede  i  én.  Dog  kan  det  be¬ 
mærkes,  at  Vestenden  af  nordre 
Skib,  det  halve  Hvælvingsfag, 
som  staar  tilbage  fra  dette  Skibs 
første  Overhvælving,  endnu  for  en  Snes  Aar  siden  havde  sit  særlige  Tagværk 
og  en  særlig  Gavl. 

Det  vilde  være  sørgeligt,  om  Nogen  af  Sans  for  architektonisk  »Enhed«  og 
» Helhed «  forgreb  sig  paa  Østgavlen  for  at  » bringe  Harmoni  i  dens  forkludrede 
Architektur «  eller  søgte  at  regulere  Kirkens  Indre  til  Fordel  for  regelmæssige 
Buer  og  Piller.  Bygningen  fortæller  sin  Udviklingshistorie  i  et  Sprog,  som  ikke 

er  regelret,  men  til  Gengæld  meget  personligt;  og  denne  Peisonlighed  bøi 
respekteres. 

Skønt  der  i  Kirken  hænger  nogle  slemme  Krostuelamper,  og  nogle  af 
Stolestaderne  nærmest  ligner  gammeldags  Bonde-Kaner,  er  dei  dog  meget  godt 
af  gammelt  Inventar.  Altertavle,  Alterstager,  Alterbordsforside,  Prædikestol,  Lyse¬ 
krone  og  Stolestader  fra  16de  og  17de  Aarhundrede,  desuden  romansk  Døbefont 
af  Kalksten,  Krucifix  og  et  Alterskab  med  en  Andreasfigur  frå  den  seneste  Middel¬ 
alder,  og  endelig  staar  en  ubenyttet  Egetræsdør  med  Aarstallet  1489  'l  Kiiken. 
Den  synes  tidligere  at  have  haft  sin  Plads  i  Vaabenhusets  nu  tilmuiede  Døi- 
aabning.  Ogsaa  den  er  for  god  til  at  forsvinde. 

Endnu  et  Træk  fremhæver  Drøsselbjærg  mellem  de  sjællandske  Kirker: 
Den  bevarede,  nu  tilmurede,  Norddør  fra  Kirkens  ældste  Tid  har  Tympanon, 
desværre  stærkt  overkalket,  men  et  Relief-Kors  kan  dog  ses  undei  Pudslaget. 


CHRISTIANSBORGS  GENOPFØRELSE. 


Ved  Christiansborgs  Genopførelse  delvis  og  væsentligt  til  andet  Brug  end 
oprindeligt,  bør  man  nøje  fastholde  Anlægets  architektoniske  Grundide, 
som  er : 

1)  Den  fuldkomne  Symmetri  om  en  Akse  fru  Murmorbroeu  til  Slotspladsen. 

2)  Hovedfløjens  Beliggenhed  mellem  de  to  G  aar de:  Ridebanen  og  Slots  guarden. 
Ethvert  Forsøg  pua  ut  tilvejebringe  en  ny  Akse  vinkelret  paa  den  angivne  Hovedakse 
og  gennem  Kavalergaarden  og  Prins  Jørgens  Gaard  maa  nødvendigvis  biinge  F01- 
virring  i  Anlaget.  Har  man  først  begyndt  at  inddele  Slottet  om  denne  Akse, 
kan  man  vedblive  at  forskyde  de  vilkaarlige  Skillelinier  mellem  forskellige  In¬ 
stitutioner  fra  Vindu  til  Vindu,  til  man  er  naaet  Kvartcirklen  rundt  og  er  endt 
med  at  foreslaa  den  gamle  Hovedakse  som  Delelinie. 

Saalænge  Christiansborg  alene  var  Kongeslot,  lod  det  sig  gøre  at  lægge 
Hovedfløjen  mod  Slotspladsen  og  dog  beholde  Forbindelse  med  Ridebanen 
gennem  Kolonnaden,  saaledes  som  Forholdet  var  i  det  sidste  Chiistiansboig, 
men  saa  snart  ny  Institutioner  skal  indbygges  i  Slottet,  guar  det  ikke  an  at  anbunge 
disse,  saa  de  skiller  Kongefløjen  fra  Ridebanen. 

Fastholder  man  derimod  Anlægets  Grundide  med  Hovedfløjen  til  Kongefløj 
der,  hvor  nu  Kolonnaden  ligger,  og  bemærker  man,  at  Folkerepræsentationens 
Tvedeling  i  Folketing  og  Landsting  naturligt  indbyder  til  at  anbringe  disse  hver 
i  sin  Sidefløj,  og,  idet  Landstinget  kræver  mindre  Plads  end  Folketinget,  tager 
en  Del  af  Landstingets  Fløj  til  Højesteret,  har  man  en  fuldstændig  symmetrisk 
Massefordeling,  og  enhver  Institution  vil  faa  sin  naturlige  og  let  kendelige  Plads 
i  Anlæget  og  i  Facaden. 

Den  nuværende  Fapade  mod  Slotspladsen  burde  aldrig  være  gjort  til  Slottets 
Hovedfacade.  Slotspladsen  er  for  lille  til  at  bære  denne  Kolos,  isæi  da  den 
den  største  Del  af  Dagen  henligger  mørk  og  skummel. 

Den  naturlige  Trang  til  at  skaffe  Lys  i  Slotsgaarden  burde  være  sket  Fyldest 
ved  at  aabne  Gaarden  mod  Slotspladsen.  Det  er  dette,  der  nu  kan  naas,  ved  at 

Fløjen  mod  Slotspladsen  nedbrydes  til  Mezzaninen.  Enhver  Tale  om,  at  man 
herved  forsynder  sig  mod  det  historiske  i  Anlæget,  beror  paa  Ukendskab.  For¬ 
syndelsen  skete,  dengang  Hovedfløjen  mellem  Ydergaarden  og  Borggaarden  ned¬ 
brødes. 

Man  opnaar  at  skabe  ypperlige  Lysforhold  i  Gaarden,  og  Hovedfacaden 
rykker  saa  langt  tilbage,  at  den  faarden  Afstand,  Størrelsen  kræver;  den  kommer 
til  at  ligge  fornemt  tilbagetrukket  i  Slotsgaarden,  og  idet  een  af  Sidefløjene  i 
klart  Vejr  altid  vil  være  solbelyst,  vil  der  skabes  den  Fortoning  af  Hovedfløjens 
Masser,  som  det  gamle  Christiansborg  i  saa  høj  Grad  savner.  Til  Sammenligning 
kan  fremhæves  det  ganske  tilsvarende  Anlæg  i  Prinsens  Palæ  og  delvis  Schimmel- 
manns. 

Alle  Myndigheder  vil  faa  den  samme  Hovedindgang  fra  Slotspladsen  gennem  del 
store  Porttaarn  » Danmarks  Taarnet «,  der  paa  en  lignende  Maade  skal  være 
Enhedsmærket  for  hele  Landets  Styrelse,  som  Raadhustaarnet  er  det  for  Stadens. 
Taarnets  frie  Beliggenhed  viser  dets  solide  Grundfæstelse,  modsat  den  ellers  al¬ 
mindelige  Anbringelse  i  den  lukkede  Slotsgaard,  hvorfra  man  kun  kan  se  det 
ragende  op  over  Tagryggen  og  aldrig  ret  formaar  at  stedfæste  det.  (Sammenlign 
iøvrigt  Beliggenheden  med  Porttaarnet  paa  Frederiksborg). 

Riddersalen  kommer  lige  for  Hovedindgangen  til  Slotsgaarden.  En  Balkon 
bør  anbringes  med  Udgang  fra  Salen,  saa  at  Kongen  herfra  kan  modtage  Folkets 
Hyldest.  De  to  Tingsale  ligge  fremtrædende  og  med  ypperlige  Belysningsfor¬ 
hold  i  Gavlen  mod  Slotspladsen,  (dog  er  der  intet  til  Hinder  for  at  anbringe 
dem  lige  overfor  hinanden  midt  i  Slotsgaardens  Sidefløje,  paa  lignende  Maade 
som  Riddersalen  ligger  midt  i  Hovedfløjen.  Det  er  muligt,  at  man  herved 
kunde  opnaa  en  endnu  kraftigere  Enhedsvirkning  og  bedre  Forbindelser  mellem 
de  to  Ting). 

I  den  lave  Forbygnings  Hovedfagade  indrettes  Fælleslokaler  for  Rigsdagens 
Medlemmer  og  Rigsdagens  Bureau.  Mezzaninetagen  tjener  til  Forbindelse  mellem 
de  to  Ting. 

Hovedporten  mod  Slotsgaarden  holdes  altid  aaben.  I  de  lave  Forbindelses¬ 
bygninger  til  Ministerium  og  Slotskirken  indrettes  særskilte  Passager  for  Fod¬ 
gængere  ved  Siden  af  Kørselsporten.  Hvis  Færdselen  kræver  det,  vil  disse  tre 
Portaabninger  kunne  samles  til  een  af  over  20  Alens  Bredde. 

I  Virkeligheden  vil  den  hele  Ordning  paa  den  naturligste  Maade  løse  alle 
Vanskeligheder.  En  nærmere  Bearbejdelse  af  Planerne,  hvortil  der  ikke  har 
været  Tid,  vil  vise  det.  Det  nærværende  viser  kun  Hovedordningen.  Man  har 
sagt  mig,  at  denne  tildels  stemmer  med  den  af  Martin  Borch  under  Konkur¬ 
rencen  i  1887  foreslaaede  Ordning. 

Da  mit  Forslag  imidlertid  er  undfanget  uden  Kendskab  til  Borchs  og  paa 
væsentlige  Punkter  afviger  fra  hans,  har  jeg  ment,  det  kunde  have  Interesse 
for  sig.  Det  taler  til  Gunst  for  Løsningens  Klarhed,  at  to  Architekter  uafhængig 
af  hinanden  finder  en  lignende  Hovedordning. 

I  Programmet  for  Konkurrencen  af  1904  er  forlangt,  at  Kongens  Repr ces enta- 
tionslokaler  skal  ligge  i  Slottets  Hovedfløj  med  Udsigt  til  den  foranværende  Slotsplads. 
Hvis  jeg  paa  et  tidligere  Tidspunkt  havde  indset,  at  dette  Krav  ved  nærværende 
Ordning  sker  Fyldest,  vilde  mit  Forslag  rimeligvis  være  fremkommet  i  sidste 

PROJEKT  TIL  CHRISTIANSBORGS. GENOPFØRELSE. 


ARCHITEKT  P.  V.  J.  KLINT. 


Konkurrence.  Allerede  inden  denne  udskreves,  var  Massefordelingen  mig  nem¬ 
lig  klar. 

Min  Hensigt  med  Fremkomsten  af  nærværende  Forslag  vil  delvis  være 
naaet,  om  jeg  derigennem  kunde  gøre  det  indlysende  for  Myndighederne,  at 
Sagen  med  Udgangen  af  sidste  Konkurrence  ikke  er  modnet  til  Afgørelse. 

Frederiksberg  d.  8.  Jan.  1906. 

P.  V.  J.  Klint. 

NIKOLAJ  KIRKEPLADS. 


S  aa  faldt  da  Tæppet  for  dette  spændende  Skuespil,  der  truede  med  at  blive 
en  Tragedie,  men  heldigvis  endte  som  Lystspil,  skønt  Hovedpersonerne  — 
i  Stedet  for  at  »faa  hinanden«  —  tvertimod  fik  en  temmelig  ublid  Medfart. 

Forslaget  om  Salget  af  en  Del  af  Nikolaj  Kirkeplads  til  Staten  vakte  en 
Storm  af  Uvilje  hos  Københavns  Borgere.  Mand  og  Mand  imellem  drøftedes 
Forslaget,  og  det  var  ikke  lutter  Lovord,  der  faldt  af  til  vor  velvise  Magistrat. 
Kunstakademiet  mødte  frem  med  en  Protestskrivelse,  Stadsarchitekten  udtalte  sig 
ligeledes  kraftigt  imod  Salget,  og  endelig  holdt  »Københavns  Grundejerforening 
et  vellykket  Møde,  ved  hvilket  Overretssagfører  Hvass  holdt  et  instruktivt  og 
velformet  Indledningsforedrag  om  Nikolaj  Kirkes  og  den  omliggende  Bydels  Hi¬ 
storie,  hvilket  af  den  talrige  Forsamling  —  hvori  saas  mange  særligt  indbudte 
Repræsentanter  for  alle  Samfundsklasser  —  paahørtes  med  den  største  Interesse. 
Og  da  Foredragsholderen  sluttede  med  at  tage  bestemt  Afstand  fra  Salget,  lød 
der  kraftigt  og  demonstrativt  Bifald.  I  den  paafølgende  Diskussion  udtalte  alle 
Talere  sig  i  samme  Retning. 

Til  Trods  for,  at  der  saaledes  fra  mange  Hold  syntes  at  være  stærk  Stem¬ 
ning  imod  Forslaget,  imødesaa  man  dog  med  stor  Spænding  Borgerrepræsentant¬ 
mødet  d.  8.  ds.,  idet  man  jo  paa  Forhaand  maatte  nære  nogen  Ængstelse  for, 
at  Afstemningen  kunde  komme  til  at  gaa  efter  politiske  Linier.  Men  heldigvis 
er  Kjøbenhavns  Borgere  nu  engang  i  Besiddelse  af  en  god  Slump  sund  Fornuft, 
og  den  brød  i  dette  Tilfælde  frem  med  en  saadan  Styrke,  at  den  formaaede  at 
sprænge  selve  det  socialradikale  Sammenhold.  De  fleste  Talere,  hvoriblandt  Ar- 
chitekt  Eugen  Jørgensen,  kæmpede  tappert  imod  Magistratens  Forslag,  og  skønt 
Borgmester  M arstrand  betegnede  Oppositionen  mod  Salget  som  »Postyr«,  blev 
Forslaget  nedsablet  med  31  Stemmer  mod  8  —  unægtelig  et  knusende  Nederlag 
for  Magistraten ! 

Naar  vi  nu  glæder  os  over,  at  det  er  lykkedes  at  bevare  Nikolaj  Plads 
ubebygget,  saa  kan  vi  tillige  glæde  os  over,  at  dette  gode  Resultat  skyldes  dels 
Borgernes  Følelse  af  den  Betydning,  som  historiske  Minder  har  for  et  oplyst, 
selvstændigt  og  frit  Folks  Udvikling,  dels  deres  afgjorte  Ulyst  til  at  se  Antallet 
af  vore  offentlige  Pladser  indskrænket  mere  end  højst  nødvendigt.  —  Det  er  et 
Resultat,  der  varsler  godt  for  Fremtiden ! 


KUNSTAKADEMIET  OG  FINSEN-MONUMENTET. 


Kunstakademiet  har  under  6te  d.  M.  tilsendt  Komitéen  for  Finsen-Mindes- 
mærket  følgende  Skrivelse: 

»Dansk  Billedhugger-Samfund«  har  henvendt  sig  til  Kunstakademiet  i  An¬ 
ledning  af  Striden  om  Finsens  Monument,  og  med  Beklagelse  af  den  Vending, 
Sagen  har  faaet,  skal  Akademiet  tillade  sig  at  henstille  til  den  ærede  Komité  at 
tage  Spørgsmaalet  under  fornyet  Overvejelse. 


Det  er  jo  som  oftest  vanskeligt  at  faa  samlet  en  Sum,  der  er  tiisti ækkelig 
til  et  nogenlunde  passende  Monument,  men  i  dette  Tilfælde,  hvoi  Komiteen 
raader  over  ret  betydelige  Midler,  vilde  der  være  Mulighed  for  at  faa  et  Monu¬ 
ment,  der  vilde  være  et  »værdigt  Minde  om  den  store  Forsker,  Læge  og  Menne¬ 
skeven«,  og  som  kunde  afgive  et  Vidnesbyrd  om  Samtidens  dybe  Taknemme¬ 
lighed  overfor  ham  og  Forstaaelse  til  at  udtrykke  denne. 

Akademiet  tillader  sig  derfor  at  henstille  til  den  ærede  Komité,  at  den  op¬ 
fordrer  Kunstnerne  til  at  indsende  Skitser  til  Monumentet,  uden  at  fastsætte 
nogen  Sum,  som  Udførelsen  skulde  indskrænkes  til.  Der  vilde  derved  gives 
Komitéen  Lejlighed  til  at  gøre  sit  Valg;  det  kunde  tænkes,  at  der  ikke  kom 
noget,  der  vandt  Bifald,  men  maaske  vilde  der  findes  et  skønt  Forslag,  dei 
kunde  udføres  uden  at  anvende  meget  store  Midler,  eller  et,  som  var  i  den 
Grad  tiltalende,  at  det  vilde  overvinde  Komitéens  Betænkelighed  med  Hensyn 
til  Pengespørgsmaalet. 

Det  vil  dog  være  en  Selvfølge,  at  der  udsættes  Præmier  for  Skitserne«. 


BØGER  OG  TIDSSKRIFTER. 


Fra  Ludvig  Schiith’s  Boghandel  for  Llaandværh  og  Bygningsvasen  er  sendt 
Redaktionen  til  Anmeldelse: 

Sigurd  Gulbransen:  » Billige  Hjem «  (Olaf  Norli’s  Forlag,  Kristiania).  En 
lille,  beskedent  udstyret  Bog  med  Tegninger  og  Beskrivelsei  af  ialt  24  Smaa- 
huse,  beregnede  til  Boliger  for  Arbejdere  og  Smaaborgere.  Der  findes  derimellem 
enkelte  kønne  og  velformede  Huse,  og  for  Architekter,  der  faar  det  Hveiv  at 
bygge  Arbejderboliger,  vil  der  kunne  findes  et  og  andet  nyttigt  Motiv. 

¥ 

» The  magazine  of  fine  arts«.  1  Binds  1  Hefte  (London).  I  nydelig  Ud¬ 
styrelse  og  til'  en  mærkværdig  billig  Pris,  fremtræder  her  et  nyt  engelsk  Tids¬ 
skrift,  omhandlende  gammel  Kunst  og  Kunstindustri.  Der  findes  bl.  a.  en  in¬ 
teressant  Afhandling  om  peruvianske  Lervarer  med  Afbildninger,  der  vil  ovei- 
raske  alle,  som  ikke  tidligere  har  studeret  den  fjerne  og  mærkelige  Kultur  fra 
Inka’ernes  Land.  løvrigt  indeholder  Heftet  Artikler  om  Joerdans,  Donatello, 
Gainsborough  o.  fl.  med  mange  Billeder. 

¥ 

Kunstnerkredsen  i  Gøteborg  har  fornylig  udgivet  et  meget  smukt,  illusti ei et 
Aarsskrift  —  * Maneten «  —  i  den  Hensigt,  gennem  Salget  af  dette  at  skaffe  et 
Grundfond  tilveje  til  Opførelsen  af  et  fremtidigt  Kunstnerhjem.  Bogen  inde¬ 
holder  talrige  gode  Bidrag  1  Digt  og  Prosa;  disse  synes  væsentligt  at  være  ydet 
af  Kunstnerkredsens  egne  Medlemmer.  Saaledes  bidrager  Aiehitekt  Yngve  Ras¬ 
mussen  med  nogle  Betragtninger  over  »Helhedsvirkning  og  Individualitet  i  Ar- 
chitekturen«  ,  og-  gør  Rede  for  den  Kendsgærning,  at  man  altid  naai  et  utilfieds- 


stillende  Resultat  ved,  som  man  i  de  seneste  Aar  mange  Steder  er  kommen  ind 
paa,  at  lade  Planen  til  en  Bygning  udarbejde  af  en,  Facaderne  af  en  anden,  og 
den  indre  Dekoration  af  en  tredie  Architekt. 

Endvidere  giver  B.  Lindholm  et  Bidrag  til  Forstaaelse  af  Kunstnerstridig¬ 
hederne  i  Sverrig  og  Architekt  Sigfrid  Ericson  skriver  om  »Stugor<-,  Gaarde 
og  Villaer,  idet  han  fordømmer  den  plebejiske  Villatype  som  ødelæggende  for 
den  gode  Smag  i  Architekturen.  Særdeles  nydeligt  er  et  lille  Digt  af  Ida 
Tørnstrøm,  »Konstnarn«,  i  hvilket  Forfatterinden  i  korte,  knappe  Sætninger  giver 
Kunstnerens  Skaberglæde  et  smukt  og  rammende  Udtryk.  Bogen  vil  være  en 
Pryd  i  enhver  Bogsamling. 


FORSKELLIGT. 


Kunstakademiet  har  vedtaget  at  lade  en  Buste  af  Kammerherre  Mrldahl  op¬ 
stille  paa  Charlottenborg  »til  Minde  om  og  som  Anerkendelse  af  de  betydelige 
Fortjenester,  han  har  indlagt  sig  af  Akademiet  gennem  sin  mangeaarige  Lærer¬ 
virksomhed«. 

¥ 

Konkurrence.  Svenske  Architekter  indbydes  i  denne  Tid  til  at  deltage  i  en 
Konkurrence  om  Tegninger  til  en  ny  Kirke  i  Stockholm  samt  til  et  ved  denne 
liggende  Forsamlingshus  paa  en  Grund  i  Kvarteret  »Domherren«.  For  Kirken 
er  iste  Præmie  3000  Kr.,  2den  og  3 die  Præmie  henholdsvis  1500  og  1000  Kr. 
For  Forsamlingsbygningen  er  iste  Præmie  r 000  Kr.,  2den  og  3 die  Præmie  hen¬ 
holdsvis  750  og  500  Kroner.  Projekterne  skal  være  indleverede  senest  den 
10.  April  1906. 

¥ 

Kongres  for  protestantisk  Kirkebygning.  I  Aaret  1896  fandt  en  saadan  Kongres 
Sted  i  Berlin  paa  Foranledning  af  den  berlinske  Arcbitektforening.  Denne  Kon¬ 
gres  blev  af  saa  stor  Betydning  for  den  tyske  Kirkebygning,  at  man  besluttede, 
at  lade  den  efterfølge  af  andre.  Det  er  nu  Tanken,  at  man  under  den  Kunst¬ 
og  Kunstindustriudstilling,  der  skal  afholdes  i  Dresden  1906,  tillige  vil  foranstalte 
en  Kongres  i  ovennævnte  Øjemed. 


Det  paatænkes  at  rejse  et  Mindesmærke  for  den  forhenværende  Transvaal 
Republiks  berømte  Præsident  Paul  Kriiger.  Monumentet,  som  agtes  opstillet  paa 
Præsidentens  Grav  i  Sydafrika,  er  bestilt  hos  en  ung  Billedhugger  Albert  Comer 
fra  Saargemund  og  bliver  en  Marmorbuste  i  dobbelt  naturlig  Størrelse,  forestil¬ 
lende  den  afdøde  Præsident  i  den  af  ham  kun  meget  sjældent  baarne  Statsmands¬ 
klædning. 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  I.EMCHE. 
Redaktionsudvalg:  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  H  AV  N 

DEN  20.  JANUAR  1906 

8.  A ARGANG  N°*  I 6 


LØVENBORG. 

Af  Chr.  Axel  Jensen. 

For  et  Par  Aar  siden  opdagedes  paa  Løvenborg  Godsarkiv  en  Rulle  Bygnings¬ 
tegninger,  der  hidtil  har  været  ganske  upaaagtede.  De  vigtigste  af  dem 
blev  fremlagte  ved  Oldskriftsselskabets  Besøg  paa  Løvenborg  1903  og  publiceres 
nu  for  første  Gang. 

Et  af  Bladene  viser  et  naivt  Fugleperspektiv  af  Gaarden.  Øverst  ligger  den 
store  Ladegaard  vesten  for  Graven,  nederst  selve  Hovedbygningen;  man  ser  ind 
i  Borggaarden  mod  Indersiden  af  den  vestlige  Fløj,  Portfløjen,  der  i  Virkeligheden 
er  lavere  end  de  to  Sidelænger  mod  Nord  og  Syd.  Man  skimter  Toppene  af 
deres  svungne  Gavle  og  Spirene  af  de  to  lavstammede  Hjørnetaarne,  og  man 
faar  et  Indtryk  af  det  uregelmæssige  Anlæg  mod  Øst,  hvor  Nordfløjen  ender  med 


FOTOGRAFI  AF  KR.  HUDE. 

LØVENBORG, 

SET  FRA  NORDØST. 


J73 


LØVENBORG,  FUGLEPERSPEKTIV 

SET  FRA  ØST.  FRA  l8DE  AARH. 

borg  og  1773  fik  det  ophøjet  til  Baroni,  og  som  plantede  de  pragtfulde  Alléer 
og  den  store  Park. 

Ogsaa  de  andre  Tegninger  stammer  fra  Severin  Løvenskjolds  Tid.  Men  for 
at  forstaa  dem  er  det  nødvendigt  at  undersøge  Gaardens  Bygninger  lidt  nøjere. 

Dengang  Pontoppidan  i  anden  Tome  af  »Danske  Atlas«  skildrede  Løven¬ 
borg —  eller  Birkholm,  som  Gaarden  dengang  endnu  hed  — ,  skrev  han  kort 
og  godt,  at  »den  nærværende  Bygning,  siret  med  2  Taarne,  er  opført  af  Malte 
Juel  og  Fru  Anne  Ramel,  hvilke  ogsaa  har  bygget  den  grundmurede  Ladegaard«. 
Senere  Forfattere  har  udvidet  og  »forbedret«  denne  Beskrivelse;  i  Richard  og 


en  betydeligt  højere  Bygning,  der  har  Gavle  i  Nord  og  Syd,  mens  Sydfløjen 
ganske  mangler  en  lignende  Afslutning.  Tegneren  har  ikke  været  nogen  Mester 
i  Perspektivens  ædle  Kunst,  men  det  er  heller  næppe  Bygningerne,  der  har  inter¬ 
esseret  ham.  Den  sirlige  Omhu,  han  har  skænket  det  lille  Haveanlæg  paa  Gaard- 
øen,  dets  Vaser,  Statuer,  Lindehække  og  Blomsterbede,  viser,  at  han  efter  al  Sand¬ 
synlighed  har  været  »Havearchitekt«,  og  de  kronede  Navne  i  Rabatterne  lærer 
os,  at  han  har  arbejdet  for  Severin  Løvenskjold,  der  oprettede  Stamhuset  Løven- 

Sechers  Herregaardsværk,  som  iøvrigt  indeholder  flere  rigtige  Iagttagelser,  søges 
det  paavist,  at  Løvenborg  er  opstaaet  til  forskellige  Tider,  og  de  uheldigste  af 
Forbedringerne  genfindes  i  sidste  Udgave  af  Trap,  hvor  der  siges,  at  Bygningens 
ældste  Dele  er  over  300  Aar  gamle.  Hvad  der  har  fremkaldt  disse  Hypoteser, 


er  sikkert  Hovedbygningens  ejendommelige  Grundplan.  Men  gamle  Pontoppidan 
har  Ret.  Noget  afgørende  Bevis  er  det  vel  ikke,  at  Juel’ernes  og  Ramel’ernes 
Vaaben  endnu  ses  paa  Frisen  over  Barokportalen,  som  i  Tidens  Løb  har  mistet 
den  Frontespice,  der  ses  paa  Kobberstikket  i  Danske  Atlas  (VI,  196);  men  selve 
Murene  giver  tilstrækkelig  Besked  om  deres  Alder.  Hvor  de  gamle,  flade  Vin¬ 
duesbuer  ikke  er  helt  ødelagte,  viser  de  sig  alle  murede  paa  samme  Maade,  og 
Murværket  er  overalt  Krydsskifte  af  røde  Sten,  hvis  Størrelse  varierer  i  alle  Byg- 


ningspartier,  Længden  fra  24  til  26  Ctm.,  Bredden  fra  11  til  12  Ctm.  og  Tyk¬ 
kelsen  fra  7  til  8.  Ganske  tilsvarende  Murværk  findes  i  Ladebygningerne  vesten 
for  Hovedbygningens  Grav,  og  om  dem  ved  man  nøje  Besked;  thi  paa  en  af  deres 
Gavle  ses  endnu  en  Samling  Murankre,  der  danner  Malte  Juels  og  Anne  Ramels 
Navnetræk  og  Aarstallet  1634.  Hovedhusene  og  Avlsbygningerne  er  saaledes 
samtidige,  og  til  yderligere  Bekræftelse  herpaa  kan  nævnes,  at  de  ornamentale 
Jernankre  begge  Steder  er  smedede  efter  samme  Model,  som  en  Halvlilje  *) 

Den  Form,  som  den  ivrige  Bygherre  Malte  Juel  har  givet  sin  sjællandske 
Gaard,  er  meget  betegnende  for  hans  Tid.  Over  den  brede  Borggrav  kommer 
man  ind  til  Porten  ad  en  muret  Bro;  tidligere  har  der,  som  det  nysnævnte 
Kobberstik  viser,  i  Stedet  for  den  inderste  Brobue  været  en  Vindebro,  og  Port- 
facaden  flankeres  af  Hjørnetaarnene.  Men  disse  Forsvarsled  har  ikke,  som  paa 
mange  andre  Gaarde,  virkelig  fortifikatorisk  Betydning.  Graven  synes  blot  anlagt 


frt 

tur 

for  at  understrege  Standsgrænsen  mellem  den  ærlige  og  velbyrdige  Herremand 
og  de  ufri  Bønder,  og  Hjørnetaarnene  kan  ikke  spækkes  med  Bøssepiber,  men 
synes  blot  skabte  til  at  spejle  sig  i  Gravens  Vand.  Man  har  fulgt  Traditionen, 
foidi  den  bød  Bygherre  og  Architekt  Midler  til  at  skabe  en  baade  værdig  og 
malerisk  Helhed. 

Denne  karakteristiske  Udnyttelse  af  traditionelle  Bygningsled  har  Løvenborg 
ikke  blot  tilfælles  med  mange  andre,  samtidige  Herregaarde,  men  ogsaa  med 
Kristian  IV  s  Slotte.  Og  i  Virkeligheden  kan  der  næppe  være  Tvivl  om,  at 
Frederiksborg  har  været  det  store  Forbilled  for  Birkholm.  Gaardens  Særheder 
forstaas,  naar  man  tænker  sig,  at  det  har  været  den  oprindelige  Plan  at  efterligne 
Kongens  Slot.  Portfløjen  har  da  fra  først  af  kun  skullet  have  een  Etage,  og  man 
har  paatænkt  mod  Øst  at  rejse  en  Hovedfløj.  Men  har  man  næret  disse  Planer, 
er  de  opgivet  paa  Halvvejen;  man  har  kun  opført  en  lille  Stump  af  den  østlige 
Længe,  og  i  Stedet  har  man  forhøjet  Portfløjen  ved  over  Stueetagens  Hvælvinger 


*)  De  bisarre  Taarnhætter,  foroven  tækkede  med  Bly,  forneden  med  Tagspaan,  synes 
at  være  oprindelige. 

at  bygge  et  lavt  Stokværk.  Vestfacadens  ejendommelige  Vinduesfordeling  og  det 
kraftige  .Gesimsled  under  de  øvre  Vinduer  sammen  med  de  Omstændigheder,  at 
Sidefløjenes  Gesims  fortsætter  sig  ind  bag  Portfløjen,  og  at  der  synes  at  \æie 
brugt  ganske  samme  Slags  Sten  i  Vestlængens  øvre  Del  som  i  de  andie  Muie, 
peger  bestemt  paa  meget  tidlige  Ændringer  i  den  angivne  Retning.  Vanskeligel  e 
er  det  at  eftervise  de  oprindelige  Forhold  mod  Øst.  En  Bygning  fia  i  G  5  3  foi 
Enden  af  Sydlængen  og  en  fuldstændig  Skalmuring  af  det  nordøstlige,  høje  Hus 
Gaardside  (foretaget  1896)  har  udvisket  de  oprindelige  Spor*).  Men  en  Slags 
Stadfæstelse  faar  Antagelsen  ved,  at  det  senere  har  været  projektel  et  at  bygge 
en  Hovedfløj  paa  dette  Sted- 

De  elleve  Tegninger,  som  lærer  os  denne  Plan  at  kende,  er  udførte  af  ingen 
ringere  end  Jardin**).  En  Grundplan,  dateret  I77°>  viser  Løvenborgs  Hoved¬ 
bygning  før  de  projekterede  Ombygninger,  to  andre  Grundplaner,  begge  signerede 
»le  23.  Mars  1791.  Jardin«,  viser  to  forskellige  Projekter.  Begge  bevarer  Side¬ 
fløjene  og  Hjørnetaarnene,  og  begge  fjærner  alle  Karnapperne.  Det  mindre  og 

billigere  Forslag  lader  Portfløjen  uforandret  og  gaar  iøvrigt  kun  ud  paa  at  opføre  en 
enetages  Bygning  for  Østenden  af  Sydfløjen,  med  samme  Taghøjde  og  i  samme 
Stil  som  Sidefløjenes  Gaardsider,  der  allerede  dengang  havde  mistet  deres  oprin¬ 
delige  Præg,  idet  Vinduesfatninger,  Trapper  og  Portaler  var  moderniserede  i 
Begyndelsen  af  18de  Aarhundrede.  Det  større  gaar  mere  radikalt  tilværks,  vil 
nedrive  hele  Portfløjen  og  opbygge  en  anselig  Hovedfløj,  hvis  Stueetage  er  delt 
i  »Vestibule«,  »Salion«,  til  højre  »Piece  de  compagnie«,  »Galerie«,  »Salle  å  Man¬ 
ger«  og  « Salle  des  Buffets«,  til  venstre  »Chambre  å  Lit«,  »Cabinet«,  »Garderobe«, 
»grand  Escalier«  og  endeligt  i  det  gamle  men  fuldstændigt  moderniserede  nord¬ 
østlige  Hus  »Salle  de  Billard«,  mens  første  Etage,  der  har  en  gennemløbende 
Korridor,  optages  af  en  tilsvarende,  men  noget  kortere  Salon  og  en  Suite  Værelser, 
hver  med  tilhørende  Cabinet  og  Garderobe.  I  øvrigt  overflødiggør  Billederne 


*)  Ældre  Billeder  og  Fotografier  synes  at  vise,  at  de  to  omdannede  Gavle  ikke  har 
haft  svungne  Yderlinjer. 

**)  En  tolvte  Tegning,  et  Snit  af  en  Festsal  i  Louis-seize-Stil,  hører  ikke  sammen  med 
den  øvrige  Række  og  er  næppe  gjort  af  Jardin. 

en  nøjere  Beskrivelse;  enhver,  der  er  fortrolig  med  Jardins  udførte  Slotsbygninger, 
Marienlyst,  Bernstorf  og  det  gule  Palæ,  vil  hurtigt  genkende  hans  Manér  baade 
i  Helheden  og  i  mange  Enkeltheder. 

Noget  væsentligt  nyt  føjer  Løvenborg-Projekterne  ikke  til  vort  Billed  af  Jar¬ 
dins  Kunstnerpersonlighed.  Men  de  er  gode  Prøver  paa  hans  noble  Kunst,  og 
en  særlig  Interesse  faar  de  dertil  ved  deres  Datering.  Kun  to  Dage  efter,  at 
han  havde  fuldført  Grundplanerne,  deltog  han  for  sidste  Gang  i  Akademiets  Møder 
og  anbefalede  Harsdorft  som  sin  Eftermand,  og  allerede  samme  Sommer  forlod 
han  Danmark  for  stedse. 

Det  er  ikke  lykkedes  i  Godsarkivet  at  finde  nogensomhelst  Tekst  til  Tegnin¬ 
gerne  eller  noget  Spor  af  en  Brevveksling  mellem  Bygherre  og  Architekt;  men 
Jardins  Bortrejse  er  tilstrækkelig  til  at  forklare,  at  ingen  af  Planerne  er  virkelig¬ 
gjorte.  Den  første  Baron  Løvenskjold  kom  ikke  til  at  knytte  sit  Navn  til  noget 
større  Bygningsværk  her  paa  Gaarden.  Men  han  ofrede  meget  paa  dens  indre 
Udstyr;  han  indrettede  et  Bibliotek  i  det  ene  af  Taarnrummene  og  smykkede  det 
andet  med  Stukdekorationer  i  Rokokostil;  han  omdannede  de  fleste  Værelser  og 
forsynede  dem  med  Vindovne  fra  sit  norske  Jernværk  Holden,  saaledes  at  der 
endnu  paa  Gaarden  findes  en  enestaaende  Samling  af  norske  Rokokoovne.  Og 
endelig  skabte  han,  som  allerede  nævnt,  den  berømte  Park,  der  nu  danner  den 
skønneste  Ramme  om  Gaarden. 


CARL  SELIGMAN. 


arl  Seligman  er  død.  Akademi- Kammerater  fra  Begyndelsen  af  So  erne  vil 


erindre  ham.  Han  opnaaede  ikke  den  eftertragtede  Stjerne  i  Vejviseren, 
men  han  er  derfor  ikke  glemt  af  de  gamle  Venner,  blandt  hvilke  han,  til  Trods 
for  sit  udpræget  melankolske  Temperament,  alligevel  ved  sit  Vid  og  Lune  og 
ved  sin  klare  Forstand  altid  virkede  oplivende.  Han  fandt  sig  ikke  tilrette  her¬ 
hjemme;  han  var  meget  vel  vidende  om,  at  der  ingen  Varme  var  at  finde  i  det 
gensidige  Forhold  mellem  ham  og  Architekturen.  Han  søgte  til  Udlandet  og 
opholdt  sig  en  Aarrække  i  Sydamerika,  brød  derpaa  op  for  at  besøge  Danmark, 
tog  igen  over  Atlanterhavet,  men  denne  Gang  var  det  Nordamerika,  han  søgte. 
Han  opholdt  sig  nu  i  New-York,  indtil  han  ved  Midsommer  iaar  aflagde  det 
sidsi e  Besøg  i  Fædrelandet.  Ingeniørarbejdet,  hvorved  han  i  de  senere  Aar  havde 
været  beskæftiget,  tiltalte  ham  lige  saa  lidt  som  Architekturen,  —  det  passede 
dog  bedre  for  hans  særlige  Evner.  Hans  Hustru,  der  ledsagede  ham,  da  han 
kom  hertil  i  Sommer,  fulgte  ham  tilbage  paa  den  Rejse  til  Amerika,  som  skulde 
blive  hans  sidste ;  han  døde  nemlig  paa  Atlanterhavet,  et  Par  Dages  Rejse  fra 
New-York. 

Hustruen  er  nu  vendt  tilbage,  medbringende  sin  afdøde  Mands  Lig.  Han 
begraves  Lørdag  den  20.  paa  Vejle  Kirkegaard.  Hans  gamle  Venner  vil  mindes 
den  brave  Kammerat  og  Ven,  som  nu  er  ude  over  alle  Skuffelserne. 


Anton  Rosen. 

CHRISTIANSBORGS  GENOPFØRELSE. 


I»Architekten«  for  13.  Januar  er  atter  fremkommet  et  af  de  Projekter,  der 
nu,  efter  at  Konkurrencen  er  afsluttet,  i  stedse  stigende  Grad  dukke  frem. 

Det  er  utvivlsomt  af  rent  ideelle  Grunde,  at  man  stadig  anvender  Tid  og  Flid 

paa  den  store,  vanskelige  Opgave,  og  forsaavidt  maa  man  paaskønne  den  varme 
Interesse,  vor  Architektstand  har  for  det  hele  vigtige  Spørgsmaal,  som  jo  endnu 
venter  paa  den  rette  Løsning.  Men  ikke  alt,  hvad  der  fremkommer,  har  det 
Værd,  som  Forfatterne  rimeligvis  selv  tillægger  deres  eget  Værk,  —  og  mon  det 
da  ikke  i  Stedet  for  at  fremme  Sagen  snarere  bidrager  til  at  forvirre  Begreberne 
og  gøre  hele  Emnet  alt  for  indviklet,  særligt  for  rette  Vedkommende,  i  hvis 
Hænder  det  store  Ansvar  med  Afgørelsen  nu  ligger? 

I  det  af  Hr.  P.  V.  J.  Klint  fremstillede  Projekt  er  Folkething  og  Lands- 
thing  lagte  hver  i  sin  Fløj,  skilte  ved  en  Gaard  paa  ca.  110  Al.s  Bredde.  Mon 
dette  virkeligt  skulde  være  heldigt?  Forbindelsen  mellem  de  to  Thing  sker  ved 
en  lang,  forholdsvis  lav  Gang,  over  hvilken  et  saakaldet  »Danmarks  Taarn« 
knejser.  Ja,  hvis  smukke  Ord  kunde  klare  en  indviklet  Sag,  vilde  det  jo  være 

rart;  men  saadan  er  det  nu  engang  ikke.  Er  der  egentlig  mere  Grund  til  at 

kalde  dette  Taarn  med  et  saa  højtravende  Navn  end  alle  de  andre  Taarne,  de 
talrige  Projekter  har  fremstillet?  Dets  ret  tarvelige  Architektur  giver  ingen  Be¬ 
rettigelse  dertil,  lige  saa  lidt  som  den  uheldige,  isolerede  Anbringelse  paa  en  lav 
Buegang.  I  det  hele  frembyder  Projektet  ingen  Interesse;  det  nye,  som  frem¬ 
føres,  er  en  Misforstaaelse. 

Naar  Architekt  P.  V.  J.  Klint  saa  i  den  ledsagende  Tekst  skriver:  »Man 
11  ar  sagt  mig,  at  Hovedordningen  tildels  stemmer  med  den  af  Martin  Borch 
under  Konkurrencen  i  1887  foreslaaede  Ordning«,  —  saa  maa  Ligheden  rig¬ 
tignok  opfattes  cum  grano  salis.  Thi  Martin  Borchs  overordentlig  smukke  Pro¬ 
jekt  havde  dog  ikke  en  saa  uheldig  Grundtanke  som  det  nu  foreliggende  Projekt. 
Og  naar  Hr.  P.  V.  J.  Klint  mener,  »at  det  taler  til  Gunst  for  Løsningens  Klar¬ 
hed,  at  to  Architekter  uafhængig  af  hinanden  finder  en  lignende  Hovedordning«, 
maa  der  protesteres,  eftersom  Architekt  Martin  Borch  ikke  kan  staa  sig  ved  denne 
Sammenstilling.  At  Hr.  P.  V.  J.  Klints  Projekt  er  »undfanget  uden  Kendskab 
til  Borchs«,  er  atter  en  Mangel  hos  dets  Forfatter;  thi  Architekt  Borchs  Projekt 
kunde  lige  saa  godt  være  kendt  af  Hr.  P.  V.  J.  Klint  som  af  enhver  anden, 
eftersom  det  er  gengivet  i  »Architekten«,  6te  Aargang  (se  Fr.  Schiøtt,  Christians¬ 
borg  Slot  og  Arbejderne  for  dets  Genrejsning,  Side  LXVII). 

Det  var  for  nogle  Aar  siden  en  yndet  Beskæftigelse  at  planlægge  nye  For¬ 
bindelseslinier  i  Kjøbenhavn  ;  det  ene  Forslag  efter  det  andet  kom  frem  i  Aviserne. 
Enhver,  der  var  i  Besiddelse  af  en  Lineal,  en  Blyant  og  et  Kort,  trak  en  Streg 
mellem  to  Punkter  i  Byen  og  sagde:  Saaledes  skal  det  være!  Det  hele  var 
ingensomhelst  Nytte  til,  eftersom  der  kun  sjældent  laa  et  virkeligt  Arbejde  og 
Beregning  bag  ved.  Skal  det  nu  gaa  lige  saadan  med  Christiansborg- Opgaven  ? 
Eller  er  det  ikke  snarere  paa  Tiden  at  gøre  Holdt?  Lad  os  faa  eet  genialt  For¬ 
slag,  hvis  Nogen  evner  det,  —  men  lad  os  helst  blive  fri  for  alle  de  »a0de 
Ideer«. 

Eugen  Jørgensen. 

CHRISTIANSBORGIANA. 


eg  havde  læst  sidste  Nummer  af  »Architekten«  paa  Sengen  Lørdag  Aften  og 


glædet  mig  over  det  Klint’ske  Forslag  til  Christiansborg;  dér  var  da  endelig 


en  Tanke,  blot  den  nu  kunde  gennemføres  praktisk,  særlig  for  Rigsdagens  Ved¬ 
kommende. 

Jeg  faldt  i  Søvn. 

Jeg  drømte,  at  jeg  skulde  op  i  den  fuldførte  Rigsdag  for  at  tale  med  Lands¬ 
tingsmand  Nicolaisen.  At  jeg  skulde  ind  i  Gaarden  for  at  naa  dette,  vidste  jeg. 
I  Taarnet  blev  jeg  dog  et  Øjeblik  stoppet  af  et  Par  Lakajer,  en  Stenograf,  3 
Publikummer,  et  Højesteretsbud,  Slotsvagten,  2  Opvaskepiger,  en  tynd  Advokat 
og  en  tyk  Køkkenskriver,  en  »Civilist«,  en  Militarist  og  en  Socialist,  gik  da  for¬ 
søgsvis  (der  var  ikke  opslaaet  Vejviser)  til  venstre;  nej!  Landstinget  laa  over 
Gaarden  til  højre.  Jeg  gik  derover,  nej!  desværre,  Nicolaisen  mentes  at  være  1 
Bureauet;  Adgangen  til  dette  var  paa  den  anden  Side!  Om  jeg  ikke  kunde  faa 
Lov  til  at  gaa  gennem  Rigsdagen  derover?  Nej,  de  12  Værelser  i  Forbindelses¬ 
fløjen  var  desværre  optagne  af  10  Stenografværelser,  8  Revisionsassistentværelser, 
4  Bureauværelser,  3  Læseværelser,  3  Bibliotheksværelser  m.  in.  Naa!  jeg  over 
Gaarden  igen.  Man  sagde  mig  her,  at  Nicolaisen  vistnok  spiste  Frokost;  Restaura¬ 
tionen  laa  under  Landstinget.  Jeg  i  Gaarden  en  Gang  endnu.  Da  jeg  mødig 
sank  om  i  Snapstinget,  var  Nicolaisen  desværre  gaaet  »i  Gaarden«.  »1  Gaarden« 
laa  over  Gaarden,  —  jeg  over  paa  den  anden  Side  igen.  Her  fik  jeg  den  Be¬ 
sked,  at  N.  i  dette  Øjeblik  havde  forladt  Rigsdagen ;  Budet  mente,  at  han  var 
gaaet  til  Lægen;  han  led  meget  af  Aareknuder  i  Benene  efter  to  Aars  Traven 
i  Rigsdagen.  Bedrøvet  forlod  jeg  Gaarden.  1  Porttaarnet  mødte  jeg  to  Rigsdags- 
mænd,  den  ene  med  blaa  Briller,  den  anden  med  Klap  for  det  ene  Øje;  de  var 
næsten  blinde  af  at  sidde  i  Salen  med  Lys  fra  begge  Sider  og  lige  forfra. 

jeg  vaagnede?  Men  min  Begejstring  for  Klints  Forslag  var  en  Del  svækket. 


Globetrotter. 


FORSKELLIGT. 


Kunstakademiet.  Ved  Skoleraadets  Møde  den  15.  Januar  bestod  Eleverne  af 
Architekturskolen  Jens  Ingwersen,  C.  Wolmer  Hansen  og  Alexis  Prior  Akade¬ 
miets  Afgangsprøve  som  Architekter. 


Finsen- Monumentet.  Formanden  for  Komiteen,  Konsejlspræsident  J.  C.  Chri¬ 
stensen,  har  som  Svar  paa  Kunstakademiets  tidligere  omtalte  Skrivelse  forespurgt 
Akademiets  Direktør,  hvorvidt  denne  har  sikret  sig,  at  Billedhugger-Samfundet 
for  sit  Vedkommende  vil  akceptere  det  fremsatte  Forslag,  da  det  jo,  saa  længe 
de  danske  Billedhuggere  fastholder  deres  Ultimatum,  er  ganske  unyttigt  for  Komi¬ 
teen  at  drøfte  Forslaget. 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 
Redaktionsudvalg;  Architekterne  K.  VARMING  og  ALFR.  IHOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  HAVN 

DEN  27.  JANUAR  1 906 

8.  Aargang  N2  17 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


TO  GRAVMÆLER. 


Idet  forhenværende  Ligkapel  i  St.  Petri  Kirkes  Kapeller  har  C.  C.  Idenreich 
Bestle  ladet  indrette  et  Gravkapel,  hvis  Vinduer  vender  mod  den  saakaldte 
Urtegaard,  af  hvilken  sidste  Architekt  Mørk-Hansen  i  anden  Samling,  anden  Række 


SMEDEJERNSDØR. 


ARCHITEKT  V.  NYEBØLLE. 


af  »Ældre  nordisk  Architektur«  har  tegnet  en  smuk  Perspektiv,  ligesom  Architekt 
Viggo  Dahl  har  tegnet  Planen  og  Enkeltheder  af  Kapellerne. 

Saavel  Kirken  som  Kapellerne  har  i  de  sidste  Aar  under  Professor  Albert 
Jensens  Ledelse  undergaaet  en  ret  gennemgribende  Restauration ;  saaledes  er  en 
stor  Del  Ligsten,  som  laa  i  Gulvet  over  de  hvælvede,  underjordiske  Gravkamre 
i  Gangen  ligefor  Hoveddøren,  bievne  fjernede  og  hensatte  i  Urtegaardens  Hegns¬ 
mur,  medens  de  underjordiske  Gravkamre  tildels  er  bievne  lukkede  og  Gulvet 
udført  af  gule,  haandstrøgne  Mursten  paa  Fladen.  De  gamle  Jernvinduer  er  tildels 
fornyede  ud  mod  Urtegaarden  og  forsynede  med  Kathedralglas,  da  det  gamle 
grønne,  tildels  malede  Glas,  som  sad  i  Vinduerne,  desværre  ikke  kunde  gengives. 


GRAVKAPEL. 


ARCHITEKT  V.  NYEBØLLE. 


I  Gangene  hensættes  nu  efterhaanden  Ligkister  indhegnede  af  særlige,  af  Pro¬ 
fessor  Jensen  tegnede,  Hegnskæder  med  Støtter  af  Jern,  men  Kisterne  er  desværre 
alle  almindelige,  mer  eller  mindre  pompøst  udsmykkede  Trækister,  der  just  ikke 
tjener  til  særlig  Pryd  for  det  ejendommelige  og  smukke  Kapel. 

Den  foran  det  tidligere  Ligkapel  værende  store  dobbelte  Trædør  med  Smede¬ 
jerns  Beslag,  som  Architekt  Magdahl  Nielsen  har  foreviget  i  »Ældre  nordisk  Ar- 
chitektur«s  anden  Samling,  tredje  Række,  er  bleven  fjernet*)  og  i  Stedet  for 

*)  Døren  er  tilbudt  oldnordisk  Museum,  der  dog  ikke  mente  at  kunne  skaffe  Plads 
til  den,  i  Særdeleshed  da  den  ej  heller  kunde  siges  at  være  af  særlig  architektonisk  Værdi; 
det  smukke  Smedebeslag  er  derfor  bleven  fjernet  fra  Døren  og  opbevaret.  I  Teksten  i 
Ældre  nordisk  Arch.  staar:  Smedejernsdør  fra  Set.  Petri  Kapel;  dette  er  selvfølgelig  en 
Fejltagelse. 

anbragt  en  Smedejernsdør,  hvortil  Kunstsmed  Eckardt  har  udført  Smedearbejdet, 
som  giver  frit  Indblik  i  det  nu  indrettede  Gravkapel. 

Efter  Ejerens  Ønske  er  de  gamle  Vinduer  fjernede  og  der  er  indsat  andre 
med  smukke  Glasmalerier,  Engle  som  blæser  i  Basun,  af  Maleren  Overgaard. 

Paa  Væggen  overfor  Døren  er  foreløbig  rejst  et  Epitafium  med  Gravskrift, 
hvortil  Personalhistoriker  Grandjean  har  forfattet  Teksten,  medens  Kisterne,  der 
forhaabentlig  blive  af  Marmor,  en  Gang  i  Tiden  tænkes  anbragte  efter  Ejerens 
og  Hustrus  Død. 


jV  /* *  /2  é  o  /•  ^  i  *  f®4"- 

GRAVKAPEL.  ARCHITEKT  V.  NYEBØLLE. 

Den  lille  Kiste  paa  Epitafiet  hentyder  til  Æigteparrets  eneste  Barn,  som  døde 
i  en  spæd  Alder. 

I  de  2  runde  Felter  tænkes  ad  Aare  anbragt  Ejerens  og  Ejerindens  Portrætter 
i  Relief.  Gravmælet  er  udført  i  italiensk  »blåne  clair«  Marmor. 

Stenhuggerfirmaet  Hans  &  Jørgen  Larsen  har  udført  Stenhuggerarbejdet, 
medens  Kirkens  Murermestre,  Brdr.  Francis,  har  udført  Murerarbejdet.  Formodentlig 
vil  i  en  nær  Fremtid  Hvælvingen  etc.  blive  dekorerede. 

*  .-f: 

* 

Paa  Vestre  Kirkegaard  har  en  af  vore  fremragende  Fabrikejere  ladet  rejse 
et  Gravmæle  over  sit  afdøde  lille  Barn.  Opgaven  var  tildels  bunden,  idet  Ejeren 
angav  Korset  og  tildels  Pillerne  som  obligatoriske. 

Det  smukt  udførte  Stenhuggerarbejde  skyldes  Stenhuggermester  Schei.ler. 
Gravmælet  er  efter  Ejerens  Ønske  udført  i  norsk  Marmor,  i  den  saakaldte  »breche 
rosé«.  Billedhuggerinden  Frk.  Nielsine  Petersen  har  modelleret  Løvehovederne, 
som  bærer  Kæden.  De  er  af  Bronce  og  støbte  af  Metalstøber  Jacobsen  i  Hellerup. 


V.  Nyebølle. 


HORNBÆKBANENS  STATIONSBYGNINGER. 

Fra  en  anset  Læge,  der  er  bosat  i  Nordsjælland,  har  vi  modtaget  følgende: 
a  Stationerne  paa  Kystbanen  byggedes,  vakte  det  Glæde  hos  alle  dannede 


LJ  Mennesker,  at  dette  Arbejde  blev  overdraget  en  dygtig  og  kunstforstandig 
Mand.  Og  Resultaterne  maa  da  ogsaa  siges  at  være  saa  gode,  at  vi  alle  med 
Tilfredshed  ser  paa  og  færdes  i  de  hyggelige,  smukke  og  praktisk  indrettede 
Bygninger. 

Da  der  nu  skulde  bygges  Stationer  paa  den  nye  Bane  fra  Helsingør  til 
Hornbæk,  kunde  man  unægtelig  have  ventet,  at  den  gode  Tradition  fra  Kyst¬ 
banen  var  bleven  fulgt,  saa  meget  mere  som  de  to  Baner  jo  paa  det  nøjeste 
supplerer  hinanden.  Intet  skulde  derfor  synes  naturligere,  end  at  den  lokale 
Banekomité,  i  sin  Interesse  for  at  drage  Trafikken  videre  Nord  paa,  vilde  lægge 
Vind  paa  at  gøre  Banen  saa  tiltrækkende  som  muligt,  og  navnlig  sørge  for,  at 
Stationsbygningerne  kunde  blive  behagelige  Opholdssteder  for  os  Rejsende.  Hvor¬ 
ledes  Banekomiteen  har  opfattet  sin  Stilling  til  denne  Side  af  Sagen,  vil  fremgaa 
af  det  følgende:  Tegningerne  til  Stationsbygningerne  er  udarbejdede  af  en  Oberst¬ 
løjtnant  med  Bistand  af  en  Sergent  paa  Kronborg.  Jeg  har  haft  Lejlighed  til  at 
se  disse  Tegninger  og  kan  forsikre,  at  jeg  —  skønt  Lægmand  —  ikke  var  i 
Tvivl  om,  at  værre  Makværk  havde  sjældent  været  fremstillet  paa  Papiret.  Dette 
gælder  navnlig  om  selve  Helsingørs  Station,  som  endda  kommer  til  at  ligge  paa 
et  meget  iøjnefaldende  Sted,  og  som  ved  sit  grimme  Ydre  vil  skæmme  hele 
Kvarteret. 

Mens  jeg  nu  gik  og  ærgrede  mig  over  dette,  fik  jeg  uventet  en  Forbunds¬ 
fælle.  En  yngre  Architekt  skrev  nemlig  i  et  Helsingør-Blad  flere  varmtfølte  Ind¬ 
læg  for  at  formaa  Banekomiteen  til  at  tilkalde  sagkyndig  Assistance.  Men  selv¬ 
følgelig  forgæves!  Med  ægte  provinsiel  Overlegenhed  og  Kortsyn  lod  Komiteen 
indrykke  et  Ultimatum  i  Avisen,  hvori  det  bl.  a.  hed:  »  .  .  der  vil  ikke  blive 
foretaget  nogensomhelst  Ændring  hverken  i  Bygningernes  Stil  eller  Indretning. 
Det  er  Banens  Anlægger,  Ingeniør  Brandt,  der  har  tegnet  Bygningerne,  og  dette 
har  vakt  en  Del  Misstemning  i  Architektkredse,  der  hellere  vilde  have  gjort  det 
selv(!).  Da  Hornbækbanens  Bestyrelse  imidlertid  i  sin  Kontrakt  med  Oberst¬ 
løjtnant  Brandt  havde  den  Overenskomst,  at  han  skulde  levere  alle  Tegninger 
til  Bygningerne,  og  da  man  ikke  har  haft  særlig  mange  Penge  at  rutte  med, 
havde  man  selvfølgelig  ikke  Raad  til  at  ofre  et  yderligere  Architekthonorar  for 
muligvis  at  faa  en  Bygningsstil,  som  bedre  faldt  i  Akademisk  Architektforenings 
Smag.«  (Der  fik  De  den,  mine  Herrer!) 

Endelig  skød  Komiteen  sig  ind  under  det  Faktum,  at  Ministeriet  for  offent¬ 
lige  Arbejder  havde  approberet  Tegningerne;  altsaa  var  det  altsammen  i  den 


skønneste  Orden,  og  de  2  militære  Stationsbygmestre  kunde  uhindret  gennem¬ 
føre  deres  egen  »Stil  og  Indretning«. 

Jeg  venter  ikke  ved  nærværende  Fremstilling  at  kunne  bringe  den  stand¬ 
haftige  Banekomité  til  Omvendelse,  idet  den  jo  med  Hensyn  til  denne  Sag  alle¬ 
rede  har  dokumenteret  sin  fuldstændige  Mangel  paa  Kultur,  men  jeg  har  dog 
ment,  at  Tingen  kunde  interessere  d’Hrr.  Architekter.  Navnlig  dette:  at  der 
opnaas  ministeriel  Approbation  paa  architektoniske  Tegninger,  udførte  af  2  Mili¬ 
tære,  tænker  jeg  ret  vil  fornøje  Dem.  Og  sluttelig  vil  jeg  gennem  »Architekten« 
tillade  mig  at  stille  et  Spørgsmaal:  har  Architekterne  ikke  en  Organisation,  der 
i  en  Sag  som  denne  kunde  tage  Affære,  og  burde  ikke  i  vore  Dage  »Sabelen« 
holdes  udenfor  Bygningskunsten? 


Deres  ærbødige 


Dr.  P. 


I  Anledning  af  ovenstaaende  skal  Redaktionen  tillade  sig  at  oplyse,  at  Aka¬ 
demisk  Architektforenings  Formand  —  straks  efter  at  Offentligheden  havde  faaet 
Nys  om,  hvorledes  Stationsbygningerne  ved  den  projekterede  Hornbækbane  vilde 
komme  til  at  se  ud,  efter  de  foreliggende  Tegninger  at  dømme  —  tilskrev  Horn- 
bækbanens  Bestyrelse  og  henledte  dennes  Opmærksomhed  paa  det  store  Ansvar, 
som  den  paatog  sig  ved  at  lade  opføre  en  Række  grimme  Bygninger  ude  i  en 
af  Nordsjællands  allerskønneste  Egne.  Banens  Bestyrelse  svarede  med  en  lang 
Skrivelse,  hvori  den  i  en  Tone,  som  ganske  svarer  til  de  af  Dr.  P.  anførte 
Prøver  paa  disse  Herrers  Skrivemaade,  afviste  Architektforeningens  Indblanding 
og  bl.  a.  meddelte,  at  Tegningerne  »forlængst  var  approberede  af  Ministeriet  for 
offentlige  Arbejder,  der  havde  ønsket *)  sig  Tegningerne  forelagt  netop  af  Hensyn 
til  Bygningernes  Ydre  og  aldeles  intet  havde  at  indvende  mod  dette*)«.  Hvorvidt 
denne  Fremstilling  giver  det  rette  Begreb  om  de  Forhandlinger,  som  Banens  Be¬ 
styrelse  har  ført  med  Min.  for  off.  Arb.,  maa  staa  hen;  saa  meget  er  desværre 
rigtigt,  at  Ministeriet  har  approberet  Tegningerne,  og  Architektforeningen  var 
derefter  ude  af  Stand  til  at  foretage  videre  i  denne  Sag  Som  bekendt,  har 
Architektforeningen  ingen  Indflydelse  paa  de  Afgørelser  i  Bygningssager,  som 
tages  af  Ministeren  for  offentlige  Arbejder,  lige  saa  lidt  som  den  kan  gøres  an¬ 
svarlig  for  et  privat  Selskabs  Kulturstandpunkt.  ™ 


CHRISTIANSBORGIANA. 


»Jeg  drømte  — « 


r.  Globetrotter  (alias  »Vov«)  har  det  med  at  drømme.  Det  er  Drømme, 


X  JL  som  han  ikke  holder  af  at  vedkende  sig,  men  som  han  dog  finder  saa 
morsomme,  at  de  maa  i  »Architekten«.  Der  skulde  han  nu  helst  ikke  fortælle 
dem,  for  det  er  ikke  alle,  som  finder  dem  morsomme  —  og  saa  gør  de  Fortræd. 
Man  kan  være  uenig  om,  hvorvidt  det  er  heldigt,  at  Architekter  i  deres  eget 


*)  Udhævet  af  Red. 

Blad  kritiserer  Kollegers  Arbejde;  en  saglig  Kritik  med  Navn  under  ved  man 
dog  hvad  er;  men  at  den  ene  Architekt  ved  anonyme  Morsomheder  søger  at 
reducere  den  andens  ærlige  Arbejde  in  absurdum ,  kan  kun  betegnes  som  en 
meget  uheldig  Fremgangsmaade.  C.  Brandstrup. 

*  * 

* 

I  Anledning  af  Ovenstaaende  skal  vi  kun  udtale,  at  vi  ikke  ser  nogen 
Grund  til,  at  Architekter  ikke  skulde  kunne  kritisere  hinandens  Arbejder  her  i 
»Architekten«,  saa  meget  mere,  som  der  netop  fra  ffere  Sider  har  været  udtalt 
Ønsker  om,  at  en  saadan  Kritik  oftere  maatte  fremkomme. 

Endvidere  maa  vi,  hvad  Indholdet  af  den  omhandlede,  anonyme  Artikel  an- 
gaar,  hævde,  at  denne  paa  ingen  Maade  havde  nogen  ondsindet  Karakter,  selv 
om  dens  humoristiske  Form  dækkede  over  visse  —  efter  Indsenderens  Mening  — 
graverende  Anker  mod  Hr.  Architekt  P.  V.  J.  Klints  Projekt.  Et  virkeligt  ond¬ 
sindet  eller  personligt  Angreb  paa  vor  udmærkede  Kollega  vilde  vi  selvfølgelig 
ikke  have  optaget.  red 


FORSKELLIGT. 

Finsen- Monumentet.  »Dansk  Billedhugger-Samfund«  har  sendt  Kunstakademiets 
Direktør  følgende  Skrivelse:  »I  Gensvar  paa  Kunstakademiets  ærede  Forslag  an- 
gaaende  Finsen-Monumentet  udtaler  Bestyrelsen  for  »Dansk  Billedhugger-Samfund« 
sin  Tak  for  den  Velvillie,  hvormed  Kunstakademiet,  efter  vor  Anmodning,  har 
taget  sig  af  Sagen ;  ligeledes  tillader  vi  os  at  udtale,  at  vi  er  villige  til  For¬ 
handling,  men  saaledes  som  Forholdene  har  udviklet  sig,  kan  vi  ikke  gaa  med 
til  Konkurrence  eller  modtage  Bestilling  paa  Monumentet,  med  mindre,  som  af 
os  foreslaaet,  der  forud  fastsættes  en  Sum.« 

¥ 

De  Ebertske  Byggeprojekter.  Den  24.  ds.  afsluttedes  Konkurrencen  om  Be¬ 
byggelsesplaner  til  Fredens  Mølles  og  de  Holmbladske  Grunde  ved  Holmblads¬ 
gade  i  Sundby.  Førstepræmien,  stor  1000  Kr.,  uddeltes  ikke,  men  deltes  saa¬ 
ledes,  at  der  blev  3  Andenpræmier,  en  paa  600  Kr.  og  to  paa  500  Kr.  De 
600  Kr.  tilfaldt  Hr.  Fridlev  Jacobsen,  medens  d’Hrr.  Mandrup  Poulsen  og  Chr. 
Steen  fik  hver  500  Kr.  Trediepræmien  tilfaldt  Hr.  Chr.  Christiansen.  Des¬ 
uden  fik  Architekt  Mandrup  Poulsen  en  Tillægspræmie  paa  400  Kr.  for  den 
bedste  Udstykningsplan. 

Dommere  vare  d’Hrr.  Grosserer  Ebert,  Architekt  Blichfeldt,  Tømrermester 
Mertins  og  Overretssagfører  Fritz  Ortmann.  De  præmierede  Arbejder  vil  blive 
offentlig  udstillede. 

* 

Dansk  Kunst  omtalt  i  Udlandet.  »Deutsche  Bauzeitung«  af  13.  Jan.  1906 
bringer  bl.  a.  en  Del  Gengivelser  af  Billeder  fra  Kjøbenhavns  Raadhus  samt  et 
Referat  af  et  Foredrag,  som  Dir.,  Dr.  Peter  Jessen  afvigte  13.  Decbr.  holdt  i 
»Verein  fur  deutsches  Kunstgewerbe«  i  Berlin. 

Ifølge  nævnte  Referat  gik  Foredragsholderen  ud  fra,  at  Danmark  har  mod¬ 
taget  og  paa  ejendommelig,  selvstændig  Maade  omdannet  og  afpasset  de  sydfra 
indtrængende  Stilarter  efter  sit  eget  Behov.  Middelalderens,  Renaissancens  og 
Baroktidens  rige  Former,  saaledes  som  de  udviklede  sig  i  Tyskland,  har  man 
simplificeret  og  anvendt  i  Landsbykirker  og  Herregaarde,  i  Smaabyer  og  i  Bo¬ 
liger,  med  særligt  Hensyn  til  det  Konstruktive  og  præget  af  nordisk  Kraft.  Til 
denne  hjemlige  Kunst,  som  er  udbredt  over  hele  Landet,  føler  de  bedste  Byg¬ 
ningskunstnere  sig  knyttet.  Det  ypperste  Udtryk  for  denne  Retning  er  det  her¬ 
lige  Raadhus  i  Kjøbenhavn,  bygget  af  Martin  Nyrop  fra  1893 — 1903.  Med  sin 
storslaaede  Inddeling,  ved  sin  stærke  Virkning,  frembragt  ved  simple  Midler,  og 
ved  sin  ærlige  Konstruktion  kan  det  staa  som  et  Eksempel  for  vor  Tids  samlede 
Bygningskunst.  Dette  Eksempel  er  saa  meget  virkningsfuldere,  som  det  helt 
igennem  er  fuldstændig  nationalt.  I  rigtig  Erkendelse  af  disse  Fortrin  har  be¬ 
tydelige  Kunstnere  og  indflydelsesrige  Bygherrer,  Stat,  Kommuner  og  Private 
virket  i  samme  Aand.  De  kærnefulde  og  dog  dekorative  Bygninger  af  Haakon  (!) 
Kampmann  i  Aarhus,  de  nyere  Banegaarde  (Architekt  Wenck),  ærlige  og  simple 
Kirker  og  talrige  Privatbygninger  ere  fortræffelige  Forbilleder  for  denne  i  bedste 
Forstand  moderne  Tænkemaade.« 

Endvidere  omtalte  Foredragsholderen  det  dekorative  Maleri  i  vore  Dages 
Danmark.  Som  de  mest  fremragende  Udøvere  af  denne  Kunst  nævnte  han 
Brødrene  Skovgaard.  I  Kunsthaandværket  skelnede  han  mellem  to  sideordnede 
Retninger,  en  blødere,  som  var  paavirket  af  japansk  Kunst,  saaledes  som  den 
fremtraadte  i  det  fine  Porcellainsmaleri  paa  den  kgl.  Porcellainsfabrik,  og  en 
kraftigere,  mere  udpræget  nordisk  Kunst,  som  den  udøvedes  af  en  Række  djærve 
Kunstnere  med  den  sære  og  ejendommelige  Bindesbøll  i  Spidsen.  At  denne 
stærke,  hjemlige  Kunst  kunde  slaa  saa  stærkt  igennem,  at  den  ogsaa  kunde 
komme  til  Orde  i  Kunstindustrien,  skyldtes  efter  Foredragsholderens  Mening 
Kjøbenhavns  Industrimusæums  fornylig  afdøde,  energiske  Direktør,  Pietro  Krohn. 
Foredraget  støttedes  af  Lysbilleder,  og  en  righoldig  Samling  af  dansk  Kunst  og 
Kunstindustri,  tilhørende  Berlins  Kunstindustrimusæum,  var  udstillet  i  Lokalet. 

? 

I  Strassburg  afholdes  for  Tiden  en  Konkurrence  om  Tegninger  til  en  Indu¬ 
stribygning;  kun  Architekter,  som  bo  i  Elsass-Lothringen,  kunne  deltage  i  denne. 
I  tyske  Architektkredse  glæder  man  sig  meget  over  forskellige  Bestemmelser 
vedrørende  denne  Konkurrence.  Saaledes  maa  Bedømmelsesudvalget  kun  afgive 
en  Dom,  naar  mindst  3  af  Udvalgets  tekniske  Medlemmer  have  taget  Del  i 
Raadslagningen,  og  naar  Flertallet  af  disse  tillige  er  i  Overensstemmelse  med 
Flertallet  i  Udvalget.  Endvidere  hedder  det  i  Programmet:  Forudsat  at  et  til¬ 
strækkeligt  Antal  Udkast,  der  maa  betragtes  som  alvorlige  kunstneriske  Løsninger 
af  Opgaven,  er  indsendte,  skal  3  Præmier  paa  1800,  1200  og  600  Mark  ud¬ 
deles.  Desforuden  kan  Bedømmelsesudvalget  anbefale  at  købe  2  Udkast,  hver 
for  200  Mk.  Den  kunstneriske  Ledelse  af  Arbejdets  Udførelse  vil  blive  stillet 
Forfatteren  af  et  af  de  præmierede  Arbejder  i  Udsigt. 

KOMMUNESKOLE  I  RINGSTED. 


I  Ringsted  opføres  for  Tiden  en  større  Kommuneskole  efter  det  moderne 
»Pavillonsystem«,  som  hidtil  kun  har  været  anvendt  ved  én  Skole  her  i 
Landet,  nemlig  Kommuneskolen  i  Holbæk. 

Ringsted-Skolen,  hvoraf  de  hosstaaende  Tegninger  giver  en  Fremstilling,  vil 
komme  til  at  bestaa  af  6  Skolepavilloner  med  tilsammen  26  Klasseværelser, 
hvoraf  de  fire  bliver  specielt  indrettede  med  bestemte  Undervisningsfag  for  Øje; 
i  en  af  Pavillonerne  bliver  indrettet  Værelser  for  Lærerpersonalet  og  Skolelægen 
samt  Kontor  og  et  Bibliotheksværelse.  Gymnastikhuset  vil  komme  til  at  rumme 
2  Gymnastiksale,  saa  at  Drenge  og  Piger  her  kan  undervises  paa  samme  Tid. 
I  denne  Bygning  vil  der  desuden  blive  indrettet  en  Badeanstalt  for  Skolen  og 
en  offentlig  Badeanstalt.  Foruden  disse  Bygninger,  som  bliver  grupperede  om 
en  7700  G  Alen  stor  Legeplads,  vil  der  blive  opført  Boliger  for  Skolens  In¬ 
spektør  og  Pedel. 

Det  er  Hensigten  efterhaanden  at  samle  al  Byens  Skolevirksomhed  i  dette 
Bygningskompleks,  hvis  Opførelse  kommer  til  at  vare  en  Aarrække,  idet  der 
kun  agtes  opført  en  Pavillon  om  Aaret.  Ved  denne  Fremgangsmaade  opnaar 
Kommunen  at  fordele  Bygningsudgifterne  over  flere  Aar  og  saaledes  gøre  Fore¬ 
tagendet  overkommeligt  for  den  lille  By,  som  ellers  vanskeligt  vilde  kunne 
magte  saa  stor  en  Opgave. 

En  af  Skolepavillonerne  er  nu  under  Opførelse;  den  vil  med  Varmeapparat 
(Luftkalorifére)  komme  til  at  koste  ca.  18.000  Kr. 

Dette  Skoleetablissement  bliver  indrettet  efter  de  mest  moderne  hygiejniske 
Fordringer.  Gulvene  i  Skolepavillonerne  dannes  af  Papyrolith  paa  Betonunderlag; 
for  at  modvirke  Fodkulde  vil  der  blive  lagt  Isoleringslag  af  præparerede  Kork¬ 
plader  mellem  Betonen  og  Papyrolithen ;  Væggenes  nederste  Partier  dækkes  med 
Papyrolith,  saa  at  Fodbræder  undgaas.  Herved  opnaas,  at  der  intet  Træværk 
findes,  som  kan  fange  Vand  og  Smuds  ved  Gulvvaskningen. 

Bygningernes  Ydre  behandles  i  al  Beskedenhed.  Ydermurene  berappes  og 
hvidtes,  dog  med  Undtagelse  af  de  nederste  Partier,  som  af  praktiske  Grunde 
bliver  opførte  af  røde  Mursten  i  ca.  2  Alens  Højde  og  fugede. 


—  189  — 


- Sat/e 


KOMMUNESKOLE  I  RINGSTED. 


ARCHITEKT  A.  HAUNSTRUP. 


Tegningerne  er  udarbejdede  af  Architekt  A.  Haunstrup,  og  Byggearbejdet 
ved  den  under  Opførelse  værende  Skolepavillon  udføres  af  Entreprenør  Anders 
Larsen  i  Ringsted. 


DET  NYE  RAADHUS  I  LEIPZIG. 


Samtidig  med,  at  Kjøbenhavns  nye  Raadhus  under  mange  flittige  Hænders  Ar¬ 
bejde  voksede  frem  og  blev  til  vort  Lands  berømteste  moderne  Bygnings¬ 
værk,  er  der  i  adskillige  af  Udlandets  større  Byer  arbejdet  paa  lignende  Opgaver. 
Vor  Tids  borgerlige  Samfunds  stærke  Udvikling  i  Lorbindelse  med  den  moderne 

KOMMUNESKOLE  I  RINGSTED.  ARCHITEKT  A.  HAUNSTRUP. 


Tekniks  stadige  Fremadskriden  har  medført,  at  de  gamle  Raadhuse  blive  for  smaa, 
og  at  Forholdene  til  sidst  blive  saa  utaalelige,  at  Opførelsen  af  nye  Raadhuse, 
snart  sagt  overalt,  er  bleven  en  Nødvendighed. 

For  enhver  Architekt,  som  har  noget  paa  FIjærte,  staar  det  vel  nok  som  en 
af  de  skønneste  Opgaver  at  kunne  komme  til  at  bygge  et  Raadhus;  det  er  en 
enestaaende  monumental  Opgave,  som  giver  den,  der  faar  den  Lykke  at  beskæf¬ 
tige  sig  med  den,  rig  Lejlighed  til  at  vise  sin  Kærlighed  og  Respekt  for  sin 
Kunst  og  til  at  yde  det  højeste,  som  han  formaar.  Det  er  en  Opgave,  der  er 
i  den  nøjeste  Forbindelse  med  vor  egen  Tid  og  Virken.  Intet  Under  derfor,  at 
Optøreisen  af  Raadhuse  altid  følges  af  de  paagældende  Byers  Befolkning  med 


DET  NYE  RAADHUS  ARCHITEKT 

I  LEIPZIG.  PROF.  DR.  ING.  HUGO  LICHT. 

den  største  Interesse,  og  at  Borgere,  ogsaa  uden  for  Kunstnernes  Lag,  ofte  frem¬ 
sætte  deres  mere  eller  mindre  geniale  Tanker  om,  hvorledes  Opgaven  rettelig  bør 
løses.  Det  er  baade  morsomt  og  lærerigt  at  kunne  fastslaa  den  umaadelige  For¬ 
skellighed  i  den  architektoniske  Udtryksmaade  ved  ensartede  architektoniske  Op¬ 
gaver,  som  omtrent  samtidig  forsøges  løste  i  forskellige  Borgersamfund,  hvis  kul¬ 
turelle  Niveau  maa  anses  for  at  ligge  omtrent  i  samme  Plan.  Ofte  bevirker  vel 
de  Materialier,  som  stedlige  Forhold  tvinger  Bygmesteren  til  fortrinsvis  at  be¬ 
nytte,  samt  de  klimatiske  Forskelligheder,  at  Bygningernes  Ydre  maa  blive  højst 
forskellige.  Men  mærkeligt  er  det  dog,  at  Bygninger,  som  bygges  under  omtrent 
samme  Vilkaar,  som  f.  Eks.  Kjøbenhavns  Raadhus  og  det  her  afbildede  nye  Raad¬ 
hus  i  Leipzig,  kunne  faa  en  saa  himmelvidt  forskellig  Karakter.  Man  skulde  dog 
synes,  at  denne  ved  saa  udpræget  ensartede  Bygningsmonumenter  maatte  blive 
nogenlunde  den  samme. 

Hvad  man  nu  end  vil  mene  om  Leipzigs  nye  Raadhus,  saa  maa  man  dog 
indrømme,  at  det  er  en  dygtig  Kunstners  Arbejde.  For  danske  Architekter  synes 
Bygningens  Ydre  vel  nok  meget  fremmedartet.  Vi  savne  den  sluttede,  kraftige 
Karakter,  som  vi  uvilkaarlig  i  vore  Tanker  vilde  give  et  Raadhus.  Som  Helhed 
virker  Bygningen  for  uroligt  med  sine  mange  forskellige  Taarne,  Kviste,  Gavle 
og  med  hele  det  Tilhehør  af  tyske  Renaissancemotiver,  som  man  nu  engang  er 
vant  til  at  arbejde  med  mellem  Ejderen  og  Alperne.  Bygmesteren,  Baurat  Prof. 


Licht,  har  dog  behandlet  Motiverne  selvstændigt  med  Benyttelse  ogsaa  af  Motiver 
fra  Middelalderen  og  fra  Baroktiden.  Bygningen  gør  et  baade  malerisk  og  festligt 
Indtryk,  og  Planen,  som  er  udarbejdet  paa  en  ret  vanskelig  Grund,  synes  meget 
enkel,  ligesom  Rummene  ere  godt  belyste.  Grundstenen  til  Bygningen  lagdes 
d.  19.  Sept.  1899,  og  denne  skal  nu,  6  Aar  efter,  højtidelig  indvies.  I  tyske 
Fagskrifter  roses  Bygmesteren  meget  for  Planens  store  Simpelhed  og  for  de 
ypperlige  indbyrdes  Forbindelser  mellem  de  enkelte  Afdelinger, 

KUNSTINDUSTRIMUSÆETS  UDSTILLING  AF  KUNSTFÆRDIGE 

GAMLE  BOGBIND. 


En  af  de  allerinteressanteste  af  Kunstindustrimusæets  mange  smukke,  lærerige 
og  altid  fortræffeligt  ordnede  Udstillinger  aabnedes  den  24.  Januar  for  en 
indbudt  Kreds  af  særlig  Kunst-  og  Boginteresserede,  og  vil  herefter  være  til¬ 
gængelig  for  Publikum  indtil  1.  Marts,  hver  Dag  fra  12  —  3  (undtagen  Mandag) 
samt  Søndag,  Tirsdag  og  Fredag  Aften  fra  7 — 9. 

Udstillingen  rummer  et  Udvalg  af  de  fineste  og  sjældneste  Bogbind  fra  det 
15de  Aarhundredes  Slutning  indtil  Midten  af  det  19de  Aarhundrede  (foruden  et 
Par  enkelte  Prøver  paa  de  ældste  Emaillepladebind  og  Elfenbensskrivetavler)  og 
er  tilvejebragt  ved  en  enestaaende  Imødekommenhed  fra  en  Række  indenlandske 
og  udenlandske  Bibliotheker  og  Musæer  samt  fra  en  Mængde  private  Bogsamlere. 

Ved  denne  fyldige  Udstilling  gives  der  Kunstnere,  Haandværkere  og  Bog¬ 
venner  herhjemme  Lejlighed  til  grundigt  at  studere  noget  af  det  bedste,  som 
Kunsthaandværket  har  frembragt,  og  det  maa  haabes,  at  navnlig  alle,  som  dyrke 
dekorativ  Kunst,  ville  benytte  denne  rige  Lejlighed  til  Oplysning  og  Nydelse. 

Det  er  nemlig  en  særlig  Nydelse  at  betragte  disse  gamle,  ærværdige  Bøger, 
rene  Pragtstykker,  hvoraf  mange  have  været  i  Verdens  største  Bogelskeres  Eje. 

Man  fyldes  med  den  reneste  Skønhedsglæde,  naar  man  staar  overfor  disse 
fornemme  Unica,  hvis  fine  og  ejendommelige  Arabesker  her  første  Gang  slyn- 
gedes  af  en  opfindsom  Kunstner,  og  man  gribes  af  en  sær  Ærbødighed,  naar 
man  i  deres  nederste  Felt  læser:  I.  O.  Grolierii  et  amicorum,  og  af  Kataloget 
oplyses  om,  at  et  Par  af  disse  Bøger  stammer  fra  selve  Aldus,  Venedigs  ypper¬ 
ste  Bogtrykker  og  Bogbinder,  en  virkelig  Kunstner,  og  ere  udførte  for  den  store 
Bogsamler  Grolier.  —  Finere  kan  det  ikke  være  1 

Beundringsværdige  ere  ogsaa  de  pragtfulde  franske  Bind  fra  Nicolas  Eves 
og  Le  Gascons  Værksteder;  eller  ligeledes  Englænderen  Roger  Paynes  omhygge- 

ligt  udførte  Bind,  der  ere  saa  sjeldne  og  kostbare,  at  de  ikke  kunne  vejes  op 
med  Guld.  Og  saa  de  rigt  udstyrede  Bind  fra  den  senere  Renaissance-  og  fra 
Rococotiden,  som  ere  sendte  hertil  særlig  fra  svenske  Bibliotheker, 

Af  Bogbind,  udførte  her  i  Landet,  dog  under  Paavirkning  fra  Tyskland,  er 
Udstillingen  ogsaa  meget  righoldig.  Her  ses  blandt  mange  dejlige  Exemplarer 
af  Bibler,  Laugsbøger  og  Lovbøger  ogsaa  en  Tycho  Brahe,  overmaade  smukt 
indbunden  i  hans  eget  Bogbinderi  paa  Hveen,  samt  de  for  Danmark  ejendomme¬ 
lige  Fløjlsbind,  overbroderede  med  Sølv-  og  Guldtraad. 

Vi  skylder  Musæumsbestyrelsens  Forretningsudvalg  —  og  deriblandt  særlig 
Hr.  Emil  Hannover  —  en  varm  Tak  for  de  store  Anstrængelser,  der  er  udfoldet 
for  at  hidskaffe  og  ordne  disse  kostelige  Skatte  til  en  let  overskuelig  og  instruktiv 
Udstilling ;  og  det  anbefales  alle  Besøgende  at  købe  og  at  læse  Hr.  Hannovers 
udmærkede  Katalog,  hvis  Indledning  giver  et  klart  Begreb  om  Bogbinderkunstens 
Historie.  Axel  Hou. 


BØGER  OG  TIDSSKRIFTER. 


» Dekorative  Kunst «  Tidsskrift  for  anvendt  Kunst.  Forlag  E.  Bruckmann  A.-G., 
Mtinchen.  Af  dette  rigt  illustrerede  Miinchener  Maanedsskrift  er  IX  Aargangs  3.  og 
4.  Hefte  udkommet.  Decemberhæftet  bringer  Meddelelse  om  de  2  sidste  store 
Udstillinger  i  1905,  Haveanlægs-Udstillingen  i  Darmstadt  og  Vifte-Udstillingen  i 
Berlin.  Begge  Udstillinger  var  de  første  i  sit  Slags  og  er  lykkedes  over  al 
Forventning.  For  Architekter  har  den  første  Udstilling  størst  Interesse.  Afbild¬ 
ningerne  vise  mange  fornøjelige  Haveinteriører  og  man  har  Udbytte  af  at  se, 
hvilke  hyggelige  Anlæg  man  med  forholdsvis  faa  Midler  kan  opnaa. 

Et  meget  morsomt  Blad  danner  en  Række  Afbildninger  af  forskellige  »Leb- 
kuchen« -Figurer,  udførte  efter  Tegninger  af  dygtige  Kunstnere.  Det  er  en  ægte 
Miinchener  Ide  at  lade  Børnenes  Honningkager  tegne  af  Kunstnere!  Længere 
frem  kommer  man  næppe  i  Begrebet  »anvendt  Kunst«.  I  Sammenligning  med 
disse  Herligheder  er  nogle  Gengivelser  af  en  Samling  kunstnerisk  udført  Legetøj 
af  mindre  Interesse,  selv  om  man  godt  kan  glæde  sig  over,  hvor  sindrigt  og 
smukt  Legetøj  kan  udføres. 

Januarhæftet  bringer  en  Mængde  Afbildninger  af  Architekt  Ludwig  Hohlweins 
dekorative  Arbejder,  væsentligt  af  billige  Møbler,  udførte  med  god  Forstaaelse 
af  Træets  Karakter,  samt  en  Del  Afbildninger  af  en  meget  smuk  Samling  ameri¬ 
kansk  Keramik. 

¥ 

Fra  Ludvig  Schiith’s  Boghandel  for  Haandvark  og  Bygningsvasen  er  sendt 
Redaktionen  til  Anmeldelse : 

» Moderne  Bauformen «,  udg.  af  M.  J.  Gradl.  Julius  HofFmann,  Stuttgart. 
I  den  Overflod  af  tyske  Architekturtidsskrifter,  som  vor  Tid  har  set  opstaa,  synes 
»Moderne  Bauformen«  at  skulle  indtage  en  ledende  Stilling.  Ikke  alene  for  dets 
ualmindelig  fine  Udstyrelse  og  den  Kunst,  hvormed  Tegninger  og  Farver  er 
gengivne,  men  navnlig  fordi  Bidragyderne  til  dette  1  idsskrift  tilsyneladende  er 
af  de  bedste,  den  yngre  tyske  Skole  har  at  opvise.  Det  er  jo  saa,  at  medens 

den  tyske  Bygningskunst  i  mangfoldige  Aar,  paa  Grund  af  sin  Aandløshed  og 
foi standsmæssige  Tøihed,  har  været  ganske  blottet  for  Interesse,  har  de  seneste 
Aar  set  opstaa  en  impulsiv  Bevægelse  i  Retning  af  at  skabe  en  national  Bygnings¬ 
stil  ud  fra  de  samme  Principper,  der  hos  os  allerede  langt  tilbage  er  vaagnede 
til  fuld  Erkendelse:  den  organiske  Sammenhæng  mellem  det  indre  og  det  ydre, 
Architekturens  ubrydelige  Sammenknytning  til  Konstruktionen.  Og  hvad  der  i 
mange  Aar  hos  os  i  sørgelig  Grad  hæmmede  Udviklingen:  at  al  Architektur 
skulde  sammensættes  af  »Motiver«,  er  jo  den  selv  samme  Kimære,  der  har 
gjort  den  tyske  Bygningskunst  til  den  Ørken,  den  er. 

Vi  mindes,  hvad  Schulze-Naumburg  for  nogle  Aar  siden  skrev  i  sin  Bog 
»Kulturarbeiten  I«:  ».  .  .  Naar  det  tarveligere  Byggeri  i  vor  Tid  bliver  til  den 
trøstesløseste  Fattigdom,  medens  i  Fortiden  enhver  Kulsvierhytte  viste  noget  ægte 
og  ejendommeligt,  saa  aabenbarer  »Viddet«  sig  ved  mere  kostbare  Anlæg,  ved 
en  ren  meningsløs  Sammenhobning  af  Motiver.  Da  i  sin  Tid  den  tyske  æstetiske 
Skolemester  sønderbrød  Traditionen,  skænkede  han  os  i  Stedet  en  Lærebog  om 
de  historiske  Stilarter,  eller  rettere  sagt:  deres  Enkeltformer.  Og  i  Sammen¬ 
hobningen  af  disse  Stilmotiver,  i  den  kummerlige  Form  af  slette  Kopier,  ser 
man  fra  det  Øjeblik  til  nu  Alfa  og  Omega  i  det  landsskadelige  Byggeri.  Uden 
Hensyn  til  den  indre  Sammenhæng  paaklistres  de  forskellige  Ornamenter;  Prisen 
bestemmes  af  Motivernes  Mængde  ....  Men  et  Hus  kan  ikke  sammensættes  af 
Motiver,  men  maa  vokse  som  et  Menneske  og  en  Plante  vokser.«  Disse  gode 
og  fornuftige  Ord  lader  det  jo  virkelig  til,  at  den  tyske  moderne  Bygningskunst 
(her  tænkes  selvfølgelig  ikke  paa  »Secessionismen«)  har  taget  sig  ad  notam. 

Tidsskriftets  Januar-Hefte  indeholder  en  Række  gode  Afbildninger  af  Villaer, 
som  er  tegnede  og  opførte  af  Professor  Heinrich  Metzendorf-Bensheim.  De  er 
gennemgaaende  meget  tiltalende  og  ikke  saa  lidt  paavirket  af  moderne  engelsk 
Bygningskunst.  Endvidere  bringer  Heftet  Afbildninger  af  en  Del  engelske  Villaer, 
tegnede  af  Architekt  A.  Jessop  Hardwick-Kingston-on-Thames,  Bygninger,  der  af 
Udseende  ikke  er  nær  saa  indviklede  som  Bygmesterens  Navn,  og  som  det  er 
en  Fornøjelse  at  stifte  nærmere  Bekendtskab  med.  Endelig  findes  nogle  Afbild¬ 
ninger  fra  det  Indre  af  den  nye  finske  Privatbank  i  Helsingfors,  bygget  af  Archi- 
tekterne  Lars  Sonck  og  Walter  Jung.  Det  er  aabenbart  et  yderst  selvstændigt 
og  ejendommeligt  Arbejde,  hvoraf  »Architekten«  vil  bringe  en  Afbildning  i  en 
Fortsættelse  af  Artiklen  »Finsk  Architektur«;  desværre  savner  man  Gengivelser  af 
Planen  og  af  Bygningens  Ydre.  Heftet  er  i  alle  Maader  nydeligt  udstyret. 


FORSKELLIGT. 


Fut  Kunstakademiet.  Det  vil  sikkert  glæde  de  talrige  Architekter,  som  daglig 
søge  Oplysning  og  Belæring  i  Kunstakademiets  Afstøbningssamling,  at  der  nu  er 
bleven  indlagt  elektrisk  Lys  i  dennes  Lokaler.  Denne  Foranstaltning  aabner 
Mulighed  for,  et  man  ogsaa  kan  tilbringe  sine  Aftener  i  Samlingen. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE 
Redaktionsudvalg;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

FRIHAVNSKIRKEN. 


Kirken  er  opført  paa  Hjørnet  af  Willemoesgade  og  Classensvej  paa  et  rekt¬ 
angulært  Grundstykke,  erhvervet  af  det  Classenske  Fideikommis. 

Selve  Kirken  er  opført  af  »Foreningen  til  Opførelse  af  smaa  Kirker  i  Kjø- 
benhavn«,  hvorimod  det  ved  Kirken  liggende  Menighedshus  samt  Præsteboligen 
er  opført  for  indsamlede  Midler  i  Sognet.  Hele  Anlæget  er  efter  sin  Fuldførelse 
overtaget  af  Kjøbenhavns  Kirkefond. 


FRT  HAVNSKIRKEN.  ARCHITEKT 

Kirken,  der  er  overdækket  med  en  Tøndehvælving,  rummer  paa  Gulv  og 
Pulpitur  tilsammen  620  Siddepladser.  Rummet  staar  ved  4  Aabninger  i  to  Etager 


-  LfcMSDESNIT  ■ 

FRIHAVNSKIRKEN.  ARCHITEKT 

THORV.  JØRGENSEN. 


i  Forbindelse  med  Menighedshusets  to  Sale.  Menighedshuset  staar  igen  i  For¬ 
bindelse  med  Præsteboligen ;  de  tre  Dele  af  Anlæget  omslutter  paa  denne  Maade 
en  Gaard,  der  benyttes  til  Friluftsmøder. 

Menighedshuset  rummer  foruden  de  to  nævnte  Sale  en  Skriftestol,  Garde- 


PARTI  AF  KIRKENS  INDRE. 

rober,  Betjentbolig,  Ligrum,  Bade¬ 
værelse,  Toiletrum,  Varmeværk  og 
Brændselsrum  etc. 

Kirkerummet ,  hvis  akustiske 
Forhold  synes  meget  tilfredsstillende, 
gør  et  lyst.  venligt  og  hyggeligt 
Indtryk,  og  man  glæder  sig  over 
den  rolige,  fredelige  Stemning,  som 
Rummet  ejer,  og  som  er  frembragt 
ved  forholdsvis  enkle  og  simple 
Midler.  Væggene  er  skurede  og 
hvidtede  og  Hvælvingen  ligeledes 
hvidtet;  alt  Træværk  er  brunbejtset. 

Forskellige  architektoniske  Led  er 
udførte  i  Kridtsten,  f.  Eks.  Præ¬ 
dikestolen,  Daabstavlen,  enkelte  Søj¬ 
ler  samt  Korskranken,  der  er  udført 
af  Billedhugger  Hassel  og  forestiller 
»Hjorden«.  Alterbilledet,  »Christus 
fremstilles  i  Templet«,  er  skænket 
Kirken  af  Frk.  Tony  Møller.  Tav¬ 
lens  Indfatning  er  udført  af  Lamberg 
Petersen.  Alteret  og  Knæfalds¬ 
skranken  er  skaaret  i  Træ  af  Niels 
Hansen. 

Tegningerne  saavel  til  Kirken 

som  til  Menighedshuset  er  udførte  af  Architekt  Thorvald  Jørgensen. 

Følgende  Haandværksmestre  har  været  beskæftigede  ved  Udførelsen:  Murer¬ 
mester  P.  Gram,  Tømrerme¬ 
strene  Jul.  Nielsen  &  Abel, 
Snedkermester  Lassen  &  Søn, 
Amagerbro,  Blikkenslagermester 
Dreyer  &  Co.,  Smedemester 
C.  M.  Petersen,  Glarmester 
Engstrøm  ,  Malermestrene  C. 
Petersen  &  Andersen,  A.  B. 
Recks  Opvarmningskompagni, 
Ingeniør  Bird,  Siemens  &  Schu- 
ckert  (elektriske  Indlæg),  Orgel¬ 
bygger  Henriksen.  Ingeniør  L. 
Borring  har  ledet  Ingeniør¬ 
arbejdet,  og  Hr.  Knud  Køster 
har  været  Konduktør 

Hele  Anlæget  har  kostet 
circa  1 21.000  Kroner. 


[»ppr 


prædikestol. 

daabstavle. 


200 


DEN  SYVENDE  INTERNATIONALE  ARCHITEKTKONGRES 
I  LONDON  1906. 


For  kort  Tid  siden  har  samtlige  danske  Architekter  modtaget  en  særdeles  elsk¬ 
værdig  Indbydelse  til  at  deltage  i  den  7de  internationale  Architektkongres  i 
London  1906.  Da  der  muligvis  i  den  paa  Engelsk  affattede  Tekst  kan  fore¬ 
komme  et  enkelt  særlig  ualmindeligt  Ord,  hvis  Betydning  er  Adressaten  uklar, 
aftrykkes  her  en  autoriseret  Oversættelse  af  Indbydelsens  Tekst. 

Kære  Herre  og  Kollega! 

Vi  har  den  Ære  paa  Forretningsudvalgets  Vegne  indtrængende  at  indbyde 
Dem  til  at  deltage  i  den  syvende  internationale  Architektkongres,  som  vil  finde 

Sted  i  London  i  Ugen  16. — 21.  Juli  1906. 

Ved  det  afsluttende  Møde  i  Bureauet  for  den  sjette  internationale  Kongres 
i  Madrid  1904  blev  det  Hverv  overdraget  det  kongelige  Institut  for  britiske  Archi¬ 
tekter  at  organisere  den  syvende  Kongres  i  London,  og  nogle  Medlemmer  af 
det  kgl.  Institut  i  Forbindelse  med  den  britiske  Afdeling  af  den  permanente, 
internationale  Komité  udgjorde  det  første  Forretningsudvalg.  Det  kgl.  Institut  for 
britiske  Architekter  har  hertil  føjet  andre  af  sine  Medlemmer  og  har  saaledes 
dannet  Forretningsudvalget.  Det  har  ogsaa  valgt  en  Æres-Komité  og  en  General- 
Komité.  Andre  Lande  er  bleven  indbudte  til  at  vælge  deres  Æres-Komitéer,  og 
i  medfølgende  Piéce  findes  en  fuldstændig  Fortegnelse  over  de  forskellige  hid¬ 
tidige  Komitéer. 

Vi  har  den  Fornøjelse  at  fremlægge  for  Dem  saadanne  Detailler  vedrørende 
Kongressen,  som  Forretningsudvalget  ser  sig  i  Stand  til  at  oftentliggøie. 

Medlemmets  Stilling. 

Som  ved  de  foregaaende  Kongresser  vil  der  være  to  Medlemsklassei .  Eksil ci- 
or  din  ære  Medlemmer,  som  bidrager  4  Lst.  og  derover  til  Kongi  essens  Fond,  og 
ordinære  Medlemmer,  som  betaler  et  Minimums-Beløb  paa  1  Lst.  Dei  \il  ogsaa 
være  en  Klasse  » kvindelige  Medlemmer «,  som  skal  indbefatte  de  Damei,  dei  led¬ 
sager  Kongressens  Medlemmer.  Forretningsudvalget  indser,  at  Damernes  Stilling 
paa  disse  Kongresser  hidtil  ikke  har  været  tilfredsstillende  afgiænset,  og  det  ei 
kommet  til  den  Slutning,  at  det  vilde  være  bedre  for  dem  at  have  Ret  til  visse 
Fordele  mod  Betaling  af  et  mindre  Beløb.  Damer  vil  da  faa  et  Legitimations¬ 
kort,  et  Emblem  og  alle  Fordele  som  Medlem  undtagen  Kongressens  Litteratur 
og  Compte  Rendu.  Betalingen  for  en  Dame  vil  væie  10  sh. 

Fordele. 

Medlemmerne  vil  gratis  modtage:  Et  Legitimationskort,  et  Kongres-Emblem, 
al  den  Litteratur,  der  udkommer  i  Forbindelse  med  Kongressen,  Kongressens 
endelige  Compte  Rendu,  en  Indbydelse  til  Aabnings-Højtideligheden,  en  Indbydelse 
til  Festen  hos  Londons  Lord-Mayor,  en  Indbydelse  til  det  Garden  Party,  som  vil 
blive  afholdt  af  det  kgl.  Institut  for  britiske  Architekter,  Indbydelse  til  saadanne 
andre  Fester,  som  maatte  blive  afholdte  af  enkelte  Personer  ellei  Samlinger 
udenfor  Kongressens  Komité. 

Medlemmerne  vil  faa  Ret  til  at  deltage  i:  Kongressens  Møder,  Besøgene, 
de  festlige  Sammenkomster  og  Afskeds-Banketten  mod  sædvanemæssig  Betaling 
af  saadanne  Beløb,  som  rnaatte  anses  for  nødvendige. 

De  britiske  Jærnbaneselskaber  vil  til  Medlemmer  af  Kongressen  udstede 
Returbilletter  til  London,  gældende  fra  den  n.  til  den  25.  Juli  inkl.  mod  Betaling 
for  M/4  enkelt  Billet.  Med  Hensyn  til  Reduktioner  paa  udenlandske  Jærnbanelinier 
vil  vi  saa  snart  som  muligt  gøre  Dem  bekendt  med  de  Arrangementer,  vi  har 
set  os  i  Stand  til  at  foretage. 

Formanden  og  Direktørerne  for  »London  Udstillingerne,  Ltd.«  har  bered- 
villigst  tilbudt  at  udstede  et  vist  Antal  Indbydelser  til  at  bese  den  kejserl.  kgl. 
østrigske  Udstilling  i  Earl’s  Court  (det  mest  populære  Frilufts-Forlystelsessted  i 
London)  i  Kongresugen. 

Londons  zoologiske  Selskab  har  beredvilligt  tilbudt  udenlandske  Medlemmer 
Adgang  til  Haven  Søndagene  den  15.  og  den  22.  Juli,  paa  hvilke  Dage  den  er 
lukket  for  Publikum. 

Det  kgl.  botaniske  Selskab  har  beredvilligt  tilbudt  Medlemmerne  fri  Adgang 
til  Haven  i  Kongresugen. 

Kvindelige  Medlemmer,  som  besøger  London,  vil  blive  udnævnte  til  Æres¬ 
medlemmer  for  Lyceum-Klubben  (for  Damer). 

Der  er  blevet  nedsat  en  Damekomité,  som  skal  sørge  for  de  kvindelige 
Medlemmers  Bekvemmelighed  og  Underholdning. 

Diskussions-Emner. 

Følgende  Temaer  vil  blive  diskuterede: 

1.  Udførelsen  af  betydelige  Byggearbejder  for  Stat  og  Kommune  ved  lønnede 
Embedsmænd. 

2.  Kunstneiret  til  architektoniske  Arbejder  og  Ejendomsret  til  Tegninger. 

3.  Staal-  og  Jærnbeton-Konstruktioner : 

a)  Almindelig  Betragtning  af  Spørgsmaalet. 

b)  Med  særligt  Henblik  paa  æstetiske  og  hygiejniske  Hensyn  ved  meget 
høje  Bygninger. 

4-  Publikums  Opdragelse  med  Hensyn  til  Bygningskunst. 

5.  Architektens  lovmæssige  Adkomst. 

6.  Architekt  og  Haandværker.  I  hvilken  Udstrækning  bør  Architekterne  søge 
praktisk  og  teoretisk  Uddannelse  som  Haandværkere? 

7-  Projektering  og  Udlægning  af  Gader  og  aabne  Pladser  i  Byer. 

8.  I  hvilken  Udstrækning  og  i  hvilken  Betydning  skal  Architekten  være  højeste 
Myndighed  overfor  andre  Kunstnere  og  Haandværkere  under  Opførelsen  af  en 
national  eller  offentlig  Bygning? 

9.  Regeringens  Ansvarlighed  med  Hensyn  til  Bevarelsen  af  nationale  Mindes¬ 
mærker. 

10.  Organiseringen  af  offentlige,  internationale  Konkurrencer  ved  architektoniske 
Arbejder. 

Forretningsudvalget  er  taknemmelig  for  at  modtage  Afhandlinger  om  oven¬ 
nævnte  Spørgsmaal  til  Fremlæggelse  paa  Kongressen.  Afhandlingerne  kan  affattes 
paa  Engelsk,  Eransk  eller  Tysk. 

Hver  Afhandling  maa  ledsages  af  et  Resumé  paa  indtil  1000  Ord. 

Afhandlinger  og  Resuméer  maa  være  Forretningsudvalget  i  Hænde  den 
30.  April  1906. 

Disse  Resuméer  vil  man  saa  vidt  muligt  lade  cirkulere  mellem  Medlemmerne 
før  Møderne,  og  de  vil  blive  uddelte  i  Mødesalen. 

Foruden  de  ovenfor  anførte  Temaer  har  Professor  Meydenbauer  fra  Berlin 
tilbudt  Kongressen  en  værdifuld  Afhandling  om  » Messhildverfahren «,  eller  om, 
hvorledes  man  kan  faa  nøjagtige  Maal  af  Bygninger  ved  Hjælp  af  kunstmæssig 
Fotografering. 

Sprog. 

Man  vil  paa  Kongressen  benytte  sig  af  følgende  Sprog:  Engelsk,  Fransk,  Ita¬ 
liensk  og  Tysk. 

De  tilsendte  Afhandlinger  vil  blive  trykte  paa  det  af  de  fire  Sprog,  hvorpaa  de 
er  skrevne  eller  oversatte,  og  vil  udkomme  paa  dette  Sprog  i  Compte  Rendu’en. 
Resuméerne  vil  blive  trykte  paa  Engelsk  og  Fransk.  Meddelelser,  der  udsendes 
under  Kongressen,  vil  være  affattede  paa  Engelsk  og  Fransk. 

En  Del  Herrer  vil  under  Kongressen  yde  deres  Hjælp  ved  at  fungere  som 
Tolke,  og  da  de  vil  bære  kulørte  Baand  for  at  betegne  hvilket  Sprog,  de  er  kyn¬ 
dige  i,  vil  udenlandske  Medlemmer  ikke  have  nogen  Vanskelighed  ved  at  finde 
dem. 

Besøg  og  festlige  Sammenkomster. 

Hs.  Højvelbaarenhed  Lord-Mayoren  i  London  vil  indbyde  Kongressen  til  en 
Soiré  i  Mansion  House  Tirsdag  Aften  d.  17.  Juli.  Det  kgl.  Institut  for  britiske 
Architekter  vil  indbyde  Kongressen  til  et  Garden  Party. 

Der  vil  blive  arrangeret  Besøg  til  følgende  Steder:  Universitetet  i  Oxford 
og  Universitetet  i  Cambridge*),  Greenwich  Hospital  og  Hampton  Court*),  Hatfield, 
Markis’en  af  Salisbury’s  Bopæl,  London:  Monumenter,  historiske  Huse,  nye  Byg¬ 
ninger,  Arbejdspladser,  Architektskoler  o.  s.  v.  The  Art  Workers’  Guild  vil  stille 
en  Aften  til  Kongressens  Disposition. 

Der  vil  blive  afholdt  den  sædvanlige  Afskeds  Banket  Lørdag  d.  21.  Juli. 

Udstilling. 

I  Forbindelse  med  Kongressen  og  organiseret  af  Forretningsudvalget  vil  der 
blive  afholdt  en  Udstilling,  hvis  Hoved-Momenter  bliver: 

1.  En  kronologisk  Udstilling  af  engelsk  Architektur  fra  Normannernes  Erobring 

(1066)  til  Sir  Charles  Barry’s  Død  (1860). 

2.  Oliemalerier  og  farvelagte  Tegninger  af  engelsk  Architektur. 

3.  Engelske  Møbler  og  Sølvarbejde. 

Forskelligt. 

Vi  tillader  os  at  vedlægge  en  Medlems-Blanket,  som  vi  haaber  De  vil  kunne 
udfylde  og  tilbagesende  tilligemed  en  Check  eller  Postanvisning. 

Skulde  De  tage  endelig  Bestemmelse  om  at  slutte  Dem  til  Kongressen ,  vilde  det 
vare  af  den  allerstørste  Betydning  for  Komitéen,  om  De  kunde  gøre  dette  saa  tidligt 


*)  Disse  Besøg  vil  finde  Sted  samtidig. 

som  muligt.  Hvis  De  paa  Grund  af  indtræffende  Omstændigheder  senere  ser  Dem 
nødsaget  til  at  trække  Dem  tilbage  fra  Kongressen,  vil  det  indbetalte  Beløb  blive 
returneret. 

Skulde  De  imidlertid  ikke  være  i  Stand  til  i  Øjeblikket  at  tage  Bestemmelse, 
men  gærne  senere  vilde  modtage  Paamindelse,  beder  vi  Dem  godbedsfuldt  tilbage¬ 
sende  indlagte  Postkort  med  Deres  Navn  og  Adresse. 

For  at  undgaa  fejlagtig  Stavning  og  andre  Misforstaaelser  tillader  vi  os  at  anmode 
Dem  om  at  tilstille  os  Deres  Navn  og  Adresse  trykte  enten  paa  Deres  Brevpapir  eller 
Deres  Visitkort. 

Alle  Meddelelser  bedes  adresserede  og  alle  Checks  og  Postanvisninger  ud¬ 
stedte  til  »The  Secretary,  Seventh  International  Congress  of  Architects,  6,  Conduit 
Street,  London,  W.« 

Vi  haaber  oprigtigt,  at  Deres  Tid  vil  tillade  Dem  at  deltage  i  denne  inter¬ 
nationale  Sammenkomst,  hvor  Mænd  af  alle  Nationaliteter  vil  føle  sier  forenede 
som  Venner  og  Kammerater  ved  det  fælles  Baand,  den  store  Kunst,  der  er  os 
saa  dyrebar. 

Vi  har  den  Ære  at  tegne,  kære  Herre  og  Kollega,  med  særdeles  Agtelse 
John  Belcher,  W.  J.  Locke, 

Præsident.  Sekretær. 


FORSKELLIGT. 


Kunstakademiet.  Ved  Akademiraadets  Møde  den  22.  Januar  indvalgtes  Archi- 
tekt  A.  Clemmensen  i  Akademiraadet  og  derefter  i  Skoleraadet. 

¥ 

Kirkeindvielse.  I  Søndags  indviedes  en  ny  Kirke  i  Vinderup  Stationsby 
(imellem  Skive  og  Struer).  Kirken  er  bygget  efter  Tegninger  af  Architekt  K. 
Varming  for  en  Sum  af  ca.  28.000  Kr.,  hvoraf  Staten  har  tilskudt  18.500  Kr. 


FORENINGSMEDDELELSER. 


Den  2.  Februar  afholdtes  et  Møde,  hvor  Architekternes 
Stilling  til  Sagen  om  Tilvejebringelsen  af  et  Mindesmærke 
for  Finsen  blev  indgaaende  drøftet.  Det  vedtoges,  at  Be¬ 
styrelsen,  i  Samraad  med  Foreningens  Delegerede,  Prof. 
M.  Nyrop,  skulde  virke  for,  at  Udvalget  angaaende  denne 
Sag  blev  gjort  bekendt  med  Resultatet  af  Diskussionen. 

Paa  samme  Møde  vedtoges,  at  det  af  »Selskabet  for 
dekorativ  Kunst«  udarbejdede  korslag  til  Honorarberegning  for  dekorative  Arbej¬ 
der  bliver  trykt  som  Tillæg  til  de  af  »Akademisk  Architektforening«  vedtagne 
Regler  til  Bestemmelse  af  Architekthonorar. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE 
Redaktionsudvalg:  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simraelkiær). 

KJ  0  B  EN  HAVN 

DEN  17.  FEBRUAR  1906 

8.  A ARGANG  N°  20 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


LARSLEJSTRÆDE. 


Det  er  en  af  Udlændinge  meget  hyppigt  fremsat  Mening,  at  vor  Hovedstad 
i  mange  Henseender  er  en  interessant  og  smuk  By  at  færdes  i,  rig  paa 
gode  Bygninger  og  afvekslende,  fornøjelige  Vuer.  Vi  har  læst  og  hørt  det  saa 
tidt,  at  vi  —  om  vi  ikke  selv  kunde  se  og  føle  det  —  omsider  maatte  have 
faaet  Øjnene  op  for  dette  Forhold.  Der  er  da  ogsaa  paa  mangfoldig  Vis  af 

mange  gode  Mænd  gjort  et  hæderligt  og  uegennyttigt  Arbejde  for  dels  at  bevare, 
dels  efter  Evne  at  udvide  og  forøge  disse  Værdier,  og  i  de  sidste  20 — 30  Aar 
har  dette  Arbejde  efterhaanden  faaet  forøget  Vækst,  vel  mest  paa  Grund  af,  at 
Sansen  for  at  bevare  synlige  historiske  Minder  i  Forbindelse  med  en  almindelig 
Følelse  af  Betydningen  af  at  leve  i  saa  smukke  og  sunde  Omgivelser  som  mu¬ 
ligt,  med  den  stigende  Oplysning  er  bleven  mere  udbredt  i  alle  borgerlige  Sam¬ 
fundslag.  Og  det  har  man  kun  haft  Grund  til  at  glæde  sig  over. 

Det  synes  imidlertid,  som  om  denne  for  Byens  sunde  og  gode  Udvikling 
saa  heldige  Forstaaelse  nu  er  ved  at  ebbe  ud.  Man  har  i  alt  Fald  i  den  senere 
Tid  Gang  paa  Gang  set  meget  uheldige  Byggeforslag  dukke  frem,  Forslag,  der 
staa  i  den  mest  skærende  Modsætning  til  de  gode  Bestræbelser,  som  man  længe 
har  kunnet  spore  og  glæde  sig  over.  Hvorledes  er  det  f.  Eks.  ikke  gaaet  med 
Pladsen  foran  det  nye  kgl.  Bioliothek?  Denne  stolte  Bygning,  som  om  kort  Tid 
staar  fuldført,  har  ikke  engang  kunnet  faa  Lov  til  at  beholde  sin  frie  Beliggen¬ 
hed,  til  den  blev  færdig.  Til  Trods  for,  at  Kunstakademiet,  hvis  Erklæring  om 
denne  Sag  Ministeriet  havde  indhentet,  bestemt  fraraadede  at  give  Tilladelse  til, 
at  Pladsen  foran  Bibliotheket  belemredes  med  en  grim  Auktions-Fiskehalle,  er 
Tilladelsen  til  dennes  Opførelse  bleven  opnaaet.  Og  »Nikolai-Torv-Sagen«,  hvor 
selve  Magistraten  ønskede  at  sælge  en  Del  af  Pladsen  til  Staten,  for  at  denne 
kunde  opføre  en  moderne  Telegraf-Station  foran  det  gamle,  historiske  Taarn,  er 
endnu  i  frisk  Minde. 

Nu  er  det  galt  igen. 

Det  er  denne  Gang  Lar siej  stræde,  maaske  den  interessanteste  og  mest  stem¬ 
ningsfulde  Gade,  Kjøbenhavn  ejer,  der  er  i  Fare.  De  allerfleste  af  Kjøbenhavns 
Beboere  kender  sikkert  denne  Perle  af  et  Gadeparti;  mangfoldige  af  os  har  fær¬ 
dedes  der  jævnligt,  og  vi  har  glædet  os  over  den  hjemlige  Hygge,  den  mærke¬ 
lige  Fred,  der  hviler  over  Omgivelserne.  Hvor  velgørende  virker  ikke  den  lange, 
høje  Mur,  over  hvilken  Vildvinen  vælter  i  frodig  Fylde  og  navnlig  om  Efteraaret 
straaler  i  den  skønneste  Farvepragt ;  hvor  smukt  er  ikke  det  gamle  Kapels  simple 
Gavl  passets  ammen  med  Omgivelserne.  Men  fremfor  alt,  hvor  herligt  straaler  ikke 
her  Petri  Kirkes  berømte  Spir  i  al  sin  Glans  netop  fra  denne  Gade.  Dette  Spir 
er  ganske  sikkert  det  skønneste  Kirkespir  i  Danmark.  Gaa  en  solrig  Efter¬ 
middag  ned  gennem  Larslejstræde  fra  Vester  Voldgade  og  stil  Dem  ved  Trappen 
overfor  Nr.  6,  samme  Sted,  hvorfra  ovenstaaende  Fotografi  er  taget;  vend  saa 
Blikket  i  Retning  af  Petri  Taarn,  og  forsøg  saa,  om  De  kan  mindes  at  have  set 
et  skønnere  og  mere  karakteristisk  Gadebillede.  I  Forgrunden  den  mørke  Mur 
med  Kapellet,  over  Muren  store  Træer  og  i  Baggrunden  Kirken.  Stolt  og  ædelt 
knejser  Taarnet  med  sin  dejlige,  fornemme  Architektur,  fast  og  aandfuldt  kom¬ 
poneret  som  det  er  fra  Fundamentet  til  Vejrfløjen.  Kobberklædningens  irrede 
Flader  lyser  i  Solen,  medens  de  gyldne  Kugler  og  den  forgyldte  Vejrfløj  med 
sin  mægtige  Hane  yderligere  forhøjer  Virkningen.  Den,  der  én  Gang  har  faaet 
Øjnene  opladt  for  dette  Billedes  Skønhed,  vil  næppe  kunne  glemme  det.  Og 
gaar  man  ned  gennem  Gaden,  har  man  stadig  en  lignende  Udsigt.  Næsten  helt 
ned  til  St.  Pederstræde  nyder  man  —  om  man  da  har  ringeste  Sans  for  sligt  — 
den  samme  fredelige  Stemning ;  hele  Vejen  glæder  man  sig  over  Udsigten  til 
det  dejlige  Kirkespir. 

Og  nu  tænker  man  paa  at  ødelægge  dette  enestaaende  Gadeparti.  Der  er 
Planer  oppe  om  at  bygge  en  3-Etages  Bygning  mod  Larslejstræde,  paa  den  Del 
af  Kirkepladsen,  som  f.  T.  optages  af  Præstehaven.  Den  gamle  Mur  skal  for¬ 
svinde  i  den  Længde,  som  Bygningen  faar,  og  denne  vil  brede  sig  ind  over 
Kirkepladsen  og  komme  til  at  dække  noget  for  det  ypperlige  gamle  Kapel,  som 
af  alle  Sagkyndige  regnes  for  at  være  et  ualmindelig  fint  Stykke  Architektur. 
Man  skulde  forsværge,  at  Nogen  havde  Mod  og  Hjerte  til  at  arbejde  med  paa 
en  saadan  Plan.  Og  dog  er  det  ikke  første  Gang,  at  der  er  gjort  Attentat  paa 
Stedets  Skønhed.  For  ca.  18  Aar  siden  var  der  Planer  oppe  om  at  bygge  en 
Skole  paa  dette  Sted.  Sagen  kom  imidlertid  til  Kunstakademiets  Erklæring,  og 
da  dette  indtrængende  fraraadede  Kultusministeriet  at  give  sit  Samtykke  til,  at 


GRØNNINGENS  BEBYGGELSE.  ARCHITEKT 

EN  ENKELT  BYGNINGS-FAgADE.  A.  CLEMMENSEN. 


Kirkepladsen  bebyggedes,  blev  dette  nægtet.  Saa  meget  mere  beklageligt  er  det 
da  nu,  at  det  denne  Gang  synes  at  være  selve  Kultusministeriet,  der  har  givet 
Stødet  til  den  paatænkte  Bebyggelse,  idet  Ministeriet  for  nogle  Maaneder  siden 
har  forespurgt  Petri  Kirkekollegium, 'om  det  vilde  være  villigt  til  at  overlade  en 
Grund  mod  Larslejstræde  til  Opførelse  af  et  Menighedshus  for  Frue  Menighed. 
Da  Kirkekollegiet  mærkede,  at  der  nu  raadede  en  anden  Opfattelse  af  Forholdene 
i  Kultusministeriet,  ønskede  det  imidlertid  selv  at  benytte  den  omhandlede  Grund 
til  Opførelse  af  en  ny  Bygning  til  Brug  for  »Petersens  Jomfrukloster«,  og  det 
har  nu  indsendt  Planer  af  en  saadan  Bygning  til  Ministeriets  Godkendelse.  Det 
er  saaledes  indlysende,  at  Faren  for,  at  Bebyggelsen  denne  Gang  vil  finde  Sted 
paa  Trods  af  al  god  Tradition,  er  overhængende,  medmindre  Ministeriet  i  Mel¬ 
lemtiden  —  hvad  man  inderligt  maa  ønske  —  har  ændret  sin  Opfattelse  i 
denne  Sag. 

Det  ligger  nu  nær  at  spørge:  »Er  det  absolut  nødvendigt,  at  Jomfruklosteret 

skal  ligge  netop  paa  Petri 
Kirkeplads?  Kan  det  ikke 
lige  saa  godt  lægges  et 
hvilketsomhelst  andet  Sted 
i  Byen?«  Svaret  kan  kun 
blive:  »Jo!  det  kan  det 
ganske  sikkert.«  Den  ene¬ 
ste  Indvending ,  man  kan 
fremkomme  med,  er  den, 
at  man  eventuelt  sparer 
Omkostningerne  ved  en 
anden  Byggegrunds  Erhver¬ 
velse,  og  denne  Indvending 
kan  jo  i  almindelige  Til¬ 
fælde  være  plausibel  nok. 
Men  i  den  foreliggende  Sag 
bør  dette  Hensyn  absolut 
være  udelukket.  Hvor  det 
drejer  sig  om  en  Vanda¬ 
lisme  af  den  paatænkte  Art, 
bør  ganske  andre  Hensyn 
være  raadende.  Man  skulde 
da  ogsaa  synes ,  at  Salget 
af  den  gamle  Harsdorffske 
Ejendom  paa  Amagertorv, 
i  hvilken  Klosteret  hidtil 
har  vegeteret,  maatte  kunne 
indbringe  saa  meget,  at 
Spørgsmaalet  om  en  ny 
Grunds  Erhvervelse  vil  blive 
forholdsvis  underordnet. 

Hvorom  Alting  er : 
man  kan  kun  med  Sorg 
se  paa,  at  Larslejstræde  bli¬ 
ver  ødelagt.  Kan  man  vir¬ 
kelig  række  Haand  til  dette, 
da  er  den  gode  Tradition 
fra  de  foregaaende  Aar 
uhjælpelig  brudt,  og  enhver 
Elsker  af  vort  Lands  stør¬ 
ste  og  smukkeste  By  maa 
med  kun  alt  for  grundet 
Bekymring  se  Fremtiden  i 
Møde. 


SKITSEKONKURRENCEN 
VEDRØRENDE  GRØNNINGENS  BEBYGGELSE. 


Under  13.  Decbr.  1905  indbød  Ejerne  af  de  Kjøbenhavns  Magistrat  tidligere 
tilhørende  Grunde  i  Grønningen  (GI.  Husarkaserne)  danske  Architekter  til 
at  deltage  i  en  Konkurrence  om  disse  Grundes  Bebyggelse. 

Der  var  udsat  5  Præmier:  1  paa  2000  Kroner,  2  paa  1500  Kroner  og  2 
paa  1000  Kr.,  og  det  bemærkedes  udtrykkeligt  i  Indbydelsen,  at  Konkurrencen 
kun  drejede  sig  om  disse  Præmier,  idet  hverken  de  nuværende  eller  senere  Ejere 
af  Grundene  kunde  være  bundne  til  at  benytte  de  eventuelle  Projekter. 

Nærmere  Oplysninger  vedrørende  Indbydelsen  til  Konkurrencen  og  Pro¬ 
grammet  for  denne  findes  i  »Architekten«  Nr.  12. 

EN  ENKELT  BYGNINGS-FAgADE.  FR.  CHRISTENSEN. 


Der  indkom  i  alt  20  Projekter,  hvoraf  det  ene  dog  kun  var  et  Forslag  til 
en  anden  Ordning  af  Gadeinddelingen.  Projekterne  var  straks  tilgængelige  for 
Offentligheden.  Ved  den  d.  9de  Februar  foretagne  Uddeling  af  Præmierne  blev 
der  ingen  Første  Præmier  uddelt.  2den  Præmie  (hver  1500  Kr.)  uddeltes  til 
Architekterne  Søren  Lemche,  A.  Clemmensen  og  Fr.  Christensen;  anden  Præmie 
for  Gesandtskabshotellet  (hver  500  Kr.)  til  Architekterne  Søren  Lemche  og  E. 
Fischer.  Tredie  Præmie  (hver  1000  Kr.)  fik  Architekterne  Johan  Nielsen 

Eugen  Jørgensen.  End¬ 
videre  uddeltes  der  3  Eks- 
trapræmier,  hver  paa  500 
Kr.,  til  Architekterne  Nico¬ 
lai  Hansen,  Harild  og 
Ledning  Borch. 

Dommere  vare  d’Hrr. 
Architekter  Emil  Jørgensen 
og  Magdahl  Nielsen,  valgte 
af  »Akademisk  Architekt- 
forening«,  og  Kammerherre 
Oscar  Oxholm  ,  Borger¬ 
repræsentant,  Murermester 
P.  P.  Gram  og  Bankdirek¬ 
tør  H.  P.  Hansen,  valgte 
af  Ejerne. 

ARCHITEKT  A.  CLEM- 
MENSENS  PROJEKT. 

Jeg  er  gaaet  ud  fra, 
at  Grunden  bebygges  fuldt 
ud  (dog  for  Mellemgrunde 
kun  med  2/3),  og  at  Be¬ 
byggelsen  foretages  efter 
en  samlet  Plan ,  saa  at 
man  overalt  faar  Vinduer  i 
Gaardsiderne  og  undgaar 
fritstaaende  Brandgavle  og 
Bagmure. 

Med  Hensyn  til  Fa¬ 
caderne  har  jeg  ment,  at 
man  fremfor  alt  maatte  und- 
gaa  den  forbistrede  »Palæ¬ 
stil«.  Det  er  aabenbart  galt 
at  behandle  en  Række  Huse 
som  en  sammenhængende, 
mere  eller  mindre  monu¬ 
mental,  Bygning.  Den  kom¬ 
mer  til  at  se  ud  som  en 
Kaserne,  Stiftelse  el.  Lgn., 
og  det  er  unaturligt,  at  det 
enkelte  Hus  i  det  Ydre  skal 
fremtræde  som  en  uselv¬ 
stændig  Stump  af  et  Hele, 
som  T  Virkeligheden  ikke 
er  til.  Dersom  en  Husejer 


vil  vise  sin  Selvstændighed  ved  at  male  eller  vaske  sin  Part,  er  Helheden  spoleret. 
I  de  fleste  Tilfælde  er  det  ham  en  kærkommen  Undskyldning  for  ikke  at  gøre 
noget,  at  de  andre  Dele  af  »Palæet«  er  lige  saa  snavsede  og  forsømte  som  hans. 

Jeg  synes,  at  hvert  Hus  maa  vise  sig  som  et  selvstændigt  Hele  med  saa 
megen  Afveksling  som  muligt  (mere  end  jeg  i  Skyndingen  har  gjort) ;  men 
naturligvis  med  et  fælles  Præg  og  ikke  som  et  Prøvekatalog,  saadan  som  Gam¬ 
meltorv  er  blevet  et  afskrækkende  Eksempel  paa.  Jeg  tror  ogsaa,  at  Faca¬ 
derne  helst  maa  være  røde.  Med  den  i  Kjøbenhavn  herskende  Rædsel  for  at 
vedligeholde  det  Ydre  af  Husene,  maa  man  vist  opgive  at  faa  lyse  Murflader 
her  i  Byen.  Det  vil  vistnok  anses  for  mere  overkommeligt  engang  imellem  at 
male  Vinduerne,  og  med  lidt  brede  Forhold  i  hvidmalede  Vinduer  til  en  rød 
Mur  opnaaes  ogsaa  en  ret  livlig  og  festlig  Virkning. 


GRØNNINGENS  BEBYGGELSE.  ARCHITEKT 

EN  ENKELT  BYGNINGS-FAgADE.  SØREN  LEMCHE. 


Endelig  maa  vi  se  at  komme  bort  fra  den  uhyggelige  Sport  at  beregne 
Husenes  Højde  efter,  hvor  grim  en  Form  man  kan  give  Tagene. 

A.  Clemmensen. 

ARCHITEKT  FREDERIK  CHRISTENSENS  PROJEKT. 

1  Planerne  er  Hovedtrappernes  Antal  indskrænket  i  større  Grad  end  almin¬ 
deligt  foi  større  Lejligheder  for  at  formindske  Antallet  af  paatænkte  Elevatorer. 
Hvoi  man  i  Planerne  finder  Køkkener,  Køkkentrapper,  Pigekamre  til  Gaden, 
ligge  disse  mod  Nord  og  afgiver  Plads  for  Soveværelser  mod  Syd  til  de  store 
Gaarde. 

Til  Fagaderne  skulle  i  stor  Udstrækning  anvendes  røde  Mursten,  baade  til 
de  store  Flader  og  til  nogle  faa  Vinduesindfatninger,  endvidere  til  Lisener  og  de 
fleste  vandrette  Led  (enkelte  med  Formsten). 

Natursten  skulle  anvendes  til  Beklædning  af  det  nederste  af  Bygningerne. 
Nogle  af  disse  har  Beklædning  gennem  hele  Stueetagen,  andre  kun  til  Under- 

kant  og  Stuevindue.  En¬ 
kelte  af  Karnapperne  samt 
Gavlafdækninger  ligeledes  af 
Natursten.  Tagene  dækkes 
med  glaserede  Sten,  et  Par 
Spir  og  et  Par  buede  Tag¬ 
former  med  Kobber. 

Frederik  Christensen. 

ARCHITEKT  SØREN 
LEMCHES  PROJEKT. 

Ved  den  planlagte  Be¬ 
byggelse  er  der  gjort  et 
Forsøg  paa  at  vise,  at  der 
kan  skabes  en  god  og  for¬ 
nem  Helhed,  saafremt  de 
forskellige  Bygherrer,  som 
ville  komme  til  at  virke 
her,  kunde  ønske,  indenfor 
visse  Grænser,  at  arbejde 
mod  et  fælles  Maal.  De 
enkelte  Grundes  Størrelse, 
Beliggenhed  og  Form  er 
dog  afpasset  saaledes ,  at 
der,  saafremt  dette  ikke 
lykkes  i  den  hele  Udstræk¬ 
ning,  dog  kan  fremkomme 
en  smuk  og  harmonisk  Be¬ 
byggelse.  Ved  Valget  af 
Stilen  —  »Palæstil«  —  har 
jeg  nærmest  tænkt  at  søge 
frembragt  en  lignende  smuk 
og  fornem  Stemning,  som 
den,  Architekt  A.  Clemmen- 
sen  med  saa  lykkelig  Haand 
—  og  saa  stor  Energi  — 
har  gennemført  i  den  Del 
af  Stockholmsgade,  hvis  Be¬ 
byggelse  han  har  haft  Ind¬ 
flydelse  paa. 

Der  er  ved  Planens 
Udarbejdelse  'lagt  Vægt 
paa  at  tilvejebringe  gode 
Luft-  og  Lysforhold  i  Gaar- 
dene.  Arealerne  er  fuldt 
bebyggede. 


GESANDTSKABSHOTEL. 

FAgADE. 


ARCH1TEKT 
SØREN  LEMCHE. 


Gesandtskabshotellet  er  tænkt  liggende  i 
Kane  Nr.  2  fra  Toldbodvejen,  for  Enden  af  den 
Gade,  der  fia  Toldbodvejen  fører  ned  gennem 
de  til  Udstykning  bestemte  Arealer.  Denne 
Plads  er  valgt,  fordi  det  her  er  muligt  at  skaffe 
Sol  i  alle  væsentlige  Værelser,  hvilket  er  umuligt 
at  opnaa,  saafremt  det  lægges  mod  Boulevarden. 

Søren  Lemche. 


»FATTIGHUSET«  I  HELSINGØR. 


Som  det  maaske  vil  være  Læserne  bekendt,  har  Byraadet  i  Helsingør  paa  Fi¬ 
nansloven  begæret  optaget  en  Bevilling  af  26.000  Kr.  til  Restaurering  af  det 
saakaldte  Fattighus  (der  formenes  oprindelig  at  have  været  Klosterets  Sygehus) 
imod  at  Kommunen  tilskød  21.000  Kr.  til  den  indre  Istandsættelse,  hvorved  det 
var  Tanken  at  indrette  nogle  Kontorer  til  kommunal  Brug. 

Enhver  Architekt  kender  sikkert  denne  gamle  Bygning,  der,  skønt  stærkt  for¬ 
falden,  som  den  i  mange  Aar  har  været,  overkalket  og  vanskøttet  gennem  Aar- 
hundreder,  gennemhullet  med  Vinduer  paa  Trods  af  sin  oprindelige  Inddeling 
o.  s.  v.  dog  for  enhver  Kyndig  aabenbarer  sin  historiske  Værdi  og  bag  sit  sørge* 
ligt  skamskændede  Ydre  fortæller  os,  at  det  engang  i  henfarne  Vider  har  været 
et  godt,  stateligt  Hus. 

Sagen  stiller  sig  nu  saaledes:  Nationalmusæet  har  anbefalet  at  restaurere 
Huset,  da  det  »gemmer  Rester  af  værdifuld  Architektur«.  Men  Byraadet  har 
eiklæret,  at  hvis  det  ønskede  I  ilskud  ikke  bliver  bevilget  nu,  maa  Bygningen 
rives  ned,  dels  fordi  den  er  faldefærdig,  dels  fordi  Kommunen  ikke  kan  vente 
længere  med  Indretningen  af  de  nævnte  Kontorer,  som  den  da  maa  skaffe  sig 
andet  Steds.  Ministeren  har  svaret,  at  han  ikke  kunde  anbefale  Sagens  Fremme, 

Finanslovordføreren  Hr.  Jensen-Sønderup,  har  udtalt,  at  »Finansudvalget  ikke  fin¬ 
der  nogen  som  helst  Anledning  til,  at  Staten  skulde  ofre  noget  paa  Restaurationen«, 
hvorpaa  Folketingsmanden  for  Helsingør  har  erklæret,  at  saa  maatte  Huset  falde. 

Det  er  ikke  for  meget  sagt,  at  et  saadant  Resultat  vilde  vække  Sorg  og 
Harme  hos  Alle,  der  har  Sans  for  vort  Lands  Historie  og  Kærlighed  til  dets 
Fortidsminder.  Vi  har  saa  faa  middelalderlige  Bygninger  tilbage,  at  man  nok 
skulde  synes  det  Umagen  værd  at  bevare  alt,  hvad  der  er  muligt  at  bevare. 
Vi  erkender  med  Taknemlighed,  at  Lovgivningsmagten  i  mange  Tilfælde  har 
stillet  sig  forstaaende  og  imødekommende  her  overfor,  og  at  der  f.  Eks.  er 
bragt  meget  betydelige  Ofre  forat  istandsætte  Maria  Klostret  i  Helsingør.  Saa 
meget  desto  mærkeligere  maa  det  forekomme  Alle,  at  denne  Bagatel  nu  bliver 
nægtet,  naar  man  derved  kunde  supplere  det  udmærkede  Restaureringsarbejde, 
der  allerede  er  gjort  i  denne  By. 

Vi  mindes  uvilkaarligt  den  Skæbne,  der  for  nogle  Aar  siden  truede  Hellig- 
aandshuset  i  Randers.  Det  hed  sig,  at  det  var  faldefærdigt,  blottet  for  Interesse 
i  architektonisk  Henseende  o.  s.  v.  og  Byraadet  havde  alt  besluttet  at  lade  det 
jævne  med  Jorden.  Men  ved  en  beundringsværdig  og  energisk  Optræden  fra 
nogle  behjertede  Mænds  Side  blev  Huset  reddet  fra  den  truende  Tilintetgørelse ; 
efter  en  nænsom  og  kyndig  Restaurering  opstod  det  gamle  Hus  som  en  Fugl 
Fønix  af  sin  Aske  og  er  nu  en  af  Randers  Bys  fornemste  Seværdigheder. 

Vi  nærer  det  Haab,  at  det  gamle  Hus  i  Helsingør  paa  lignende  Maade  maa 
kunne  ride  Stormen  af.  —  Selv  om  det  virkelig  skulde  være  umuligt  at  opnaa 
Statstilskud,  mon  da  ikke  Byraadet  kunde  bevæges  til  selv  at  tage  Sagen  i  sin 
Haand  og  bekoste  Istandsættelsen?  Og  naar  Kommunen,  samtidig  med  at  gøre 
en  god  Gærning,  som  alle  oplyste  Mennesker  vil  vide  den  Tak  for,  kunde  faa 
de  Kontorer,  den  trænger  til,  indrettede  i  Bygningen,  saa  ser  det  dog  ikke  ud, 
som  om  det  pekuniære  Offer  vil  være  af  større  Betydning.  Det  vil  være  et 
virkeligt  Tab  for  Byen  Helsingør,  om  dette  gamle  Hus  skulde  forsvinde. 


DEKOMPOSITION  AF  STØV  PAA  OPVARMNINGSAPPARATER. 

I  opvarmede  Værelser  mærkes  ofte  en  ubehagelig,  pirrende  Lugt,  som  irriterer 
Strubeslimhinden  og  fremkalder  Hoste.  Den  hidrører  fra  Opbrænding  og 
Dekomposition  af  Støv,  hvorved  der  opstaar  Ammoniak  og  andre  skadelige  Stofler. 
Hyppigst  findes  denne  Dekomposition,  der  kun  indtræder,  naar  Støvet  er  fugtigt, 
ved  de  almindelige  Jærnovne,  hvis  Sider  let  bliver  glødende,  hvad  der  har  til 
Følge,  at  de  paa  Ovnen  aflejrede  Støvpartikler  opbrændes  og  gør  Luften  uren. 
Men  ogsaa  ved  Luftopvarmningsapparaternes  Varmerør  finder  let  en  for  stor  Op¬ 
varmning  Sted,  der  bevirker,  at  aflejret  Støv  opbrænder  og  Opbrændingsproduk¬ 
terne  blande  sig  med  Luften.  Prof.  v.  Esmarch  fandt  ved  sine  Undersøgelser, 
at  Støvet  altid  dekomponeres  paa  Opvarmningsapparater,  der  er  mere  end  70 0 
varme.  I  Stueetager,  hvor  den  direkte  fra  Gaden  indstrømmende  Luft  er  blandet 
med  Støvet  fra  Hesteekskrementerne,  begynder  den  ilde  Lugt  ganske  vist  allerede 
at  gøre  sig  bemærkelig,  naar  Varmefladerne  har  en  Temperatur  paa  65°.  Værd 
at  lægge  Mærke  til  er  den  af  Nuszbaum  gjorte  Iagttagelse,  at  Støv,  der  hidrører 

fra  Luft,  som  paa  kunstig  Maade  har  faaet  sit  Indhold  af  Vanddamp  forøget,  ud¬ 
vikler  flere  ildelugtende  og  irriterende  Dampe  end  Støvet  i  den  almindelige  Luft. 
For  at  modarbejde  Stueluftens  Forurening  bør  Varmefladerne  ikke  opvarmes  til 
mere  end  65 — 70 0  og  enhver  yderligere  Forsyning  af  Luften  med  Fugtighed  bør 
undlades.  Selvfølgelig  maa  selve  Opvarmningsapparaterne  med  største  Omhu 
holdes  rene  og  oftere  afvaskes  fugtigt.  Dog  beskytter  denne  Rengøring  ikke  fuld¬ 
stændig  mod  Støvets  Dekomposition,  da  den  Luft,  som  strømmer  langs  med  Op¬ 
varmningsapparaterne,  stadig  igen  afsætter  Støv  paa  Varmefladerne.  —  Ved  Op¬ 
varmning  med  Luft  maa  den  anvendte  Luft  omhyggelig  holdes  fri  for  Støv,  hen¬ 
holdsvis  filtreres.  »Deutsche  Bauhiitte«. 


FORSKELLIGT. 


Bestyrelsen  for  Foreningen  »Frisindet  Ungdom«  har  udsendt  Indbydelse  til 
Deltagelse  i  en  Konkurrence-Udstilling  af  Udkast  og  Modeller  til  karakterfulde 
Kvindedragter.  Udstillingen  skal  omfatte  Husdragten,  Gadedragten,  Arbejdsdragten, 
Festdragten  og  Sportsdragten  samt  Hoved-  og  Fodbeklædning.  Der  modtages 
tegnede,  malede  og  modellerede  Udkast  foruden  udførte  Dragter.  Alt  skal  være 
indleveret  inden  15de  Marts  1906  i  »Frisindet  Ungdom«s  Lokaler,  Kongens  Ny¬ 
torv  Nr.  8.  En  stor  Kreds  af  anerkendte  Kunstnere,  som  er  overbevist  om,  at 
en  Udstilling  som  denne  vil  have  stor  Betydning,  giver  Planen  sin  varmeste  Til¬ 
slutning. 

Den  internationale  Konkurrence  om  en  ny  Stadsplan  for  en  Del  af  Helsing¬ 
borg  er  fornylig  afsluttet.  Der  var  indleveret  i  alt  26  Forslag,  iste  Præmien, 
4000  I\r.,  vandtes  af  Civilingeniør  Niels  Gellerstedts  kommunal- tekniske  byrå  og 
Architekt  Axel  R.  Bergmann,  Stockholm;  2den  Præmie,  2500  Kr.,  vandtes  af 
Ingeniør,  Dr.  Robert  Weyrauch,  Berlin,  og  Regierungsbaumeister  Martin  Mayer, 
Hamburg;  3 die  Præmie,  1500  Kr.,  vandtes  af  Architekt  Torben  Grut,  Stockholm, 
og  Stadsingeniør  Sigfried  Ewald,  Helsingborg. 

Konkurrencen  har  ifl.  »Teknisk  Tidskrift«  været  meget  haard.  Mange  af  de 
indsendte  Projekter  var  virkelig  fremragende  Arbejder  og  Forskellen  mellem  de 
med  2den  og  3 die  Præmie  belønnede  Arbejder  meget  ringe.  Det  omhandlede 
Areal  var  mange  Gange  større  end  det,  som  Konkurrencen  i  Gøteborg  1901  om¬ 
handlede,  og  Arbejdet  og  Risikoen  ved  at  deltage  altfor  stor  i  Forhold  til  de  ud¬ 
satte  Præmier.  Konkurrencen  imødesaas  i  Fagkredse  med  stor  Interesse,  dels  fordi 
den  var  international,  dels  fordi  der  forestaar  en  Del  Stadsplan-Ordninger  i  Stock¬ 
holm.  Der  var  afhentet  c.  50  Programmer  og  af  disse  ikke  mindre  end  40  af 
Udlændinge. 

¥ 

Konkurrencen  om  Fredspaladset  i  Fla  ag.  Fristen  for  Indlevering  af  Projekter 
er  forlænget  indtil  15.  April  1906. 

8.  Aargang  Np  21 


SKITSEKONKURRENCEN 
VEDRØRENDE  GRØNNINGENS  BEBYGGELSE. 


11. 

ARCHITEKT  JOHAN  NIELSENS  PROJEKT. 

I  min  Plan  er  jeg  gaaet  ud  paa  at  tilvejebringe  en  Udstykning  i  ikke  alt  for 
store  Grunde  af  en  regelmæssig  Form,  og  som  lod  sig  bebygge  paa  en  saa- 
dan  Maade,  at  der  dannedes  Gaarde  af  en  regelmæssig  Form,  uden  at  der  blev 
overflødigt  ubebygget  Areal.  Ved  Indretningen  af  Lejlighederne  har  jeg  søgt 
at  udnytte  Pladsen  saa  økonomisk,  som  det  lod  sig  gøre  uden  at  indsnævre 
Gange  og  Køkkenafdelingen,  og  at  skalle  Lys  til  alle  Rum,  navnlig  de  næsten 
uundgaaelige  Sidehusgange.  I  de  store  Lejligheder  mod  Grønningen  har  jeg 

fuldstændig  undgaaet  Kar¬ 
napper,  der  jo  nærmest 
ntaa  betragtes  som  et  Mid¬ 
del  til  at  skaffe  sig  en 
friere  Udsigt  i  Gader,  hvor 
man  ellers  er  henvist  til 
at  betragte  Genboens  Vin¬ 
duer;  her,  hvor  man  uden 
dette  Hjælpemiddel  har  den 
frieste  Udsigt,  man  kan 
ønske  sig,  synes  jeg,  det 
vilde  være  rart  engang  igen 
at  se  en  Gade  uden  Kar¬ 
napper  og  Hjørnetaarne. 
Derimod  har  jeg  tænkt  mig 
paa  disse  Facader,  der  iøv- 
rigt  udføres  af  røde  Mur¬ 
sten,  at  anvende  Sandsten 
i  saa  stor  Udstrækning,  som 
den  opgivne  Byggesum  til¬ 
lader. 

Johan  Nielsen. 

ARCH1TEKT  EUGEN 
JØRGENSENS  PROJEKT. 

Ved  Planernes  Udar¬ 
bejdelse  har  det  været  mig 
magtpaaliggende  at  udnytte 
de  kostbare  Grunde  saa 
meget  som  muligt,  og  det 
er  da  ogsaa  lykkedes  mig 
at  faa  Forholdet  mellem 
ubebygget  og  bebygget 
Areal  til  ganske  at  svare 
til  Bygningslovens  Bestem¬ 
melser,  uden  at  det  derfor 
—  efter  min  Mening  — 
er  kommet  til  at  gaa  ud 
over  Gaardenes  eller  Lej¬ 
lighedernes  Rummelighed 
og  Regelmæssighed.  Da 
Programmet  for  saa  vidt 
var  ufyldestgørende ,  som 
det  ikke  gav  Oplysning 
om,  hvorvidt  Arealet  skulde 
bebygges  efter  Reglerne  for 


Grunde  »indenfor  Voldene« 
eller  »udenfor  Voldene«, 
kunde  man  formodentlig  ad 
libitum  vælge  det  ene  eller 
det  andet;  og  jeg  foretrak 
det  sidste :  »udenfor  Vol¬ 
dene«,  dels  fordi  jeg  vilde 
anse  det  for  ganske  upas¬ 
sende  i  dette  Kvarter  at 
anlægge  en  for  snæver 
Maalestok,  dels  fordi  det  er 
min  Overbevisning,  at  hel¬ 
ler  ikke  vedkommende  Au¬ 
toriteter  vil  gaa  med  til  no¬ 
gen  anden  Opfattelse,  naar 
dette  Spørgsmaals  Løsning 
ligger  for  i  Virkeligheden. 
Ifølge  Bygningslovens  §  i 
skal  Lovreglerne  ikke  gæl¬ 
de  Citadellet  Frederikshavn 
(hvortil  saavel  Esplanaden 
som  Grønningen  hører)  og 
ikke  heller  Orlogsværftet. 
Og  den  kongelige  Anord¬ 
ning,  der  vilde  kunne  ud¬ 
vide  Loven  ogsaa  hertil,  er 
aldrig  kommen. 

I  den  store  sydlige 
Karré  er  ud  mod  Boule¬ 
varden  en  cour-d’honneur, 
indenfor  hvilken  der  ud¬ 
mærket  godt  kan  ligge  et 
almindeligt  borgerligt  Hus 
med  herskabelige  Lejlig¬ 
heder.  Men  først  og  frem¬ 
mest  vilde  denne  Grund 
med  en  lignende  Anordning 
passe  for  et  Gesandtskabs¬ 
hotel.  I  den  yderste  Spids 
af  den  nordlige  Karré  læg¬ 
ges  en  Forgaard  ud  mod 
Store  Kongensgade.  Naar 
denne  mod  Gaden  begræn¬ 
ses  af  en  høj  Mur  med 
passende  Architektur  og  en 
Staldbygning,  og  naar  Fa- 

gaden  af  Bygningen  ogsaa  til  denne  Side  behandles  som  Gadefacade,  vil  her 
kunne  skabes  noget  hyggeligt. 

Facaderne  skulle  ikke  være  i  »Palais-Stil«  —  som  Architekt  Clemmensen  jo 
nu  heller  ikke  mere  synes  om  — ,  men  de  maa  forresten  heller  ikke  gerne  være 
i  en  traurig  Stiftelses-Stil.  Jeg  mener,  at  det  skal  være  »Patricier-Huse«  i  Ordets 
bedste  Betydning;  Kælder  og  Stueetage  graa,  helst  af  Natur-Sten,  derover  røde, 
haandstrøgne  Mursten  med  Pilastre,  Gesimser,  Altaner,  Konsoller  etc.  af  hugnc 
Sten  (Sandsten,  Savonniére,  Klæbersten  eller  lignende);  Tagene  høje  og  dækkede 
med  sorte,  glaserede  Tagsten.  Alle  Fagader  bør  have  et  ensartet  Præg;  dette 
vil  gøre  den  fornemste  Virkning.  Derfor  bør  Vinduernes  vandrette  Inddeling, 
Hovedgesimsen  og  Tagrygningen  være  i  ens  Flugt;  dette  udelukker  selvfølgelig 

ikke,  at  hver  Bygning  kan 
faa  et  individuelt  Præg,  og 
at  man  ved  forhøjede  Par- 
•  tier  og  ved  hist  og  her  at 
hæve  en  Del  af  Tagryg¬ 
ningen  kan  bryde  Ensfor¬ 
migheden  og  forhindre  Ked¬ 
sommelighed.  Men  Hjørne- 
taarne  og  Karnapper  maa 
helst  henvises  til  Side¬ 
gaderne  og  St.  Kongens¬ 
gade.  —  Da  jeg  var  for¬ 
hindret  i  at  tage  fat  paa 
Opgaven  førend  14  Dage 
inden  Afleveringen,  blev 
der  desværre  ikke  Tid  for 
mig  til  rigtigt  at  »kæle  for« 
Facaderne,  idet  jeg  lagde 
Hovedvægten  paa  Udarbej¬ 
delsen  af  Planerne  som  det 
vigtigste. 

Eugen  Jørgensen. 

ARCH1TEKT  NICOLAI 
HANSENS  PROJEKT. 

Min  Bestræbelse  har 
været  at  skaffe  samtlige 
Lejligheder  mest  muligt  Lys 
og  Luft,  og  dette  har  jeg 
forsøgt  opnaaet  ved  at  an¬ 
bringe  de  viste  Luftbælter 
gennem  Karreerne  samtidig 
med,  at  de  udgør  en  Del 
af  det  til  Ejendommen  hø¬ 
rende  ubebyggede  Areal  og 
tildels  udnyttes  til  Herskabs¬ 
stalde  og  mindre  Have¬ 
anlæg.  Tillige  opnaas,  at 
samtlige  Lejligheder  i  disse 
2  Karreer  fremtræde  som 
Hjørnelejligheder,  saaledes 
at  kun  Spisestuer  og  Sove¬ 
kamre  samt  Birum  lægges 
ud  mod  disse  Luftbælter. 
Til  samtlige  Lejligheder 
hører  Forværelser  af  pas- 


sende  Størrelse,  alle  med 
direkte  Lys  samt  vedlig¬ 
gende  Toiletter  og  Garde¬ 
rober;  Badeværelser  i  rige¬ 
lig  Udstrækning,  enkelte 
Steder  et  for  hvert  Sove¬ 
værelse,  foruden  at  det 
største  Soveværelse  i  de 
store  Lejligheder  har  et 
vedliggende  Paaklædnings- 
værelse 

I  de  store  Lejligheder 
er  Tyendeværelserne  lagt 
saaledes,  at  de  afsondres 
fra  de  til  selve  Lejlighederne 
hørende  Lokaliteter,  lige¬ 
som  de  forsynes  med  eget 
Klosetrum  og  Opgang. 

Hvor  der  findes  Tje¬ 
nerværelse,  er  dette  anbragt 
i  passende  Afstand  fra  de 
øvrige  Tyendeværelser,  til¬ 
dels  med  selvstændig  Op¬ 
gang. 

Nicolai  Hansen. 

ARCHITEKT 
C.  HARILDS  PROJEKT. 

Da  jeg  tog  fat  paa 
Opgaven,  gik  jeg  ud  fra, 
at  disse  Grunde  ikke  burde 
bebygges  saa  tæt,  sonkByg- 
ningsloven  tillader,  derfor 
er  Bebyggelsen  tildels  gade¬ 
langs;  for  dog  at  udnytte 
det  store  ubebyggede  Areal, 
der  vilde  fremkomme  paa 
den  største  Tomt,  har  jeg 
tænkt,  at  der  passende  kunde 
opføres  en  Gymnastik-  og 
Fægtesal  samt  nogle  Billed¬ 
huggerateliers  paa  denne 
Plads. 

For  at  give  Bygnin¬ 
gerne  noget  Relief  i  Gaden, 
har  jeg,  saavel  mod  Boule- 


varden  som  mod  St.  Kon¬ 
gensgade  og  i  en  af  Side¬ 
gaderne  ,  trukket  Dele  af 
Facaderne  noget  tilbage  i 
Husrækken.  Bygningernes 
Ydre  er  med  Forsæt  vist 
noget  uensartet,  da  en  ens¬ 
artet  Bebyggelse  af  saa  stort 
et  Areal  næppe  vil  blive 
til  Virkelighed. 

C.  FIarilo. 

ARCHITEKT  LEUNING 
BORCHS  PROJEKT. 

Jeg  har  villet  frem¬ 
stille  et  Kompleks ,  der 
kunde  staa  i  Samklang  med 
det  fornemme  Villakvarter, 
der  vil  komme,  naar  Ka¬ 
stelsparken  engang  bliver  til 
Virkelighed.  Store  Gaards- 
rum,  store  Værelser,  lyse, 
festlige  Facader  med  en 
livfuld  Silhouet. 

Ledning  Borch. 

ARCHITEKT  EGIL 
FISCHERS  PROJEKT. 

Grunden  nærmest  Østre 
Anlæg,  der  ved  sin  Form 
vanskeliggør  en  smuk,  al¬ 
mindelig  Bebyggelse ,  har 
jeg  ment,  indbød  til  An¬ 
bringelse  af  en  fritliggende 
Bygning  og  særlig  en  af 
officiel  Betydning  som  et 
Gesandtskabshotel.  Paa  den¬ 
ne  Plads  vil  det  formentlig 
tillige  pynte  mest  paa  hele 
Kvarteret.  Da  det,  lige¬ 
som  dets  Beboer,  skal  re¬ 
præsentere  en  Magt,  har 
jeg  yderligere  antydet  Mod¬ 
sætningen  til  almindelige 
Beboelseshuse  ved  i  Faga¬ 
derne  at  fremhæve  Repræ- 

sentationslokalerne  og  Boligen  for  den 
enkelte.  Facaderne  tænkes  udførte  i  Puds 
og  med  Anvendelse  af  Sandsten.  Tag¬ 
dækningen  med  sortglaserede  Tagsten  og 
delvis  Anvendelse  af  Kobber.  Det  Indre 
har  jeg  stræbt  at  give  festlige  Rum  og 
Lysforhold.  Centralhallen,  der  forbinder 
Privatboligens  2  Etager,  er  forsynet  med 
Ovenlys.  Udsmykningen  er  tænkt  udført 
efter  de  til  Raadighed  værende  Midler,  men  maa  selvfølgelig  være  herskabelig. 

Det  bebyggede  Areal  er  gjort  særlig  lille  for  at  muliggøre  en  Byggesum 

svarende  til  en  rimelig  Leje.  T, 

n  1  Egil  Fischer. 


SVAR  PAA  TILTALE! 


Det  var  unægtelig  en  nydelig  Anretning,  hvori  man  forleden  serverede  mit 
lille  Christiansborgprojekt. 

En  Forret  med  skarp  Sauce  tilberedt  af  Hr  Eugen  Jørgensen  og  som  Des¬ 
sert  en  lystig  Kørom  af  Hr.  Globetrotter. 

Alligevel  klædte  de  to  Retter  ikke  hinanden.  Man  beholdt  den  bitre  Smag 
fra  Forretten  i  Munden  under  hele  den  sidste  Slabberads. 

Jeg  kommer  derfor  til  at  forsøge  at  komponere  endnu  en  lille  Efterret,  for 
at  vi  Alle  kan  faa  vor  gode  Smag  i  Munden  igen.  Ydermere  vil  jeg  forsøge  at 
lære  de  to  Kokke,  hvor  Manglerne  ved  Anretningen  er  at  finde,  at  de  en  anden 
Gang,  naar  de  arbejder  sammen,  kan  være  heldigere. 

Nu  gennemgaar  jeg  først  Desserten. 

Jeg  kan  tænke  mig,  at  den  unge  Globetrotter  har  slidt  ærgerrigt,  da  han  i 
sin  Tid,  da  »Mester«  konkurrerede,  fik  udleveret  de  ti  Stenograf-  og  de  tolv 

Revisionsværelser,  de  fire  Bureau-  og  de  seks  Bibliotheksværelser  at  ordne  paa 
egen  Haand. 

Han  er  løbet  surr  i  dem  saa  mange  Gange,  at  han  slet  ikke  mere  kan  se 
Christiansborg  uden  at  snurre  rundt.  Tilsidst  trøstede  Mester  ham  med,  at  det  var 
ogsaa  det  vanskeligste  ved  hele  Projektet  at  holde  Rede  i  dette  Puslespil.  Naar 
han  nu  ser  den  klare  Hovedordning  i  mit  Forslag,  og  hvor  let  jeg  tager  mig 
Puslespillet,  sortner  det  for  hans  Øjne,  og  han  tror,  Klarheden  er  Vrøvl  og  hans 
eget  Vrøvl  —  Vid. 

Hr.  Eugen  Jørgensen  skulde  for  en  lille  Stund  glemme,  at  hans  egentlige 
Kald  er  at  passe  paa  mig,  og  tage  sig  lidt  af  denne  unge  Mand  og  hans  Opdragelse, 
der  er  alligevel  noget  ved  ham,  der  faar  mig  til  at  tro  paa  et  godt  Samarbejde 
mellem  d’Hrr.  i  Fremtiden.  Men  den  unge  Globetrotter  er  jo  rigtignok  endnu 
slemt  uopdragen.  Saadanne  Flovser  som  »Nikolajsen  er  gaaet  i  Gaarden«  og  mere, 
som  jeg  generer  mig  for  at  gentage,  var  jo  nok  i  gamle  Dage  i  Kurs  mellem 
Svendene,  men  de  er  alligevel  ikke  fornemme  nok  til  vort  Blad. 

Men  lad  ham  gennemgaa  det  Kursus  til  Almendannelse,  som  Hr.  E.  J.  saa 
nyttigt  har  faaet  indrettet  for  dem,  der  lige  kommer  fra  Stilladset,  og  man  skal 
faa  at  se,  han  bliver  god,  men  skulde  det  ikke  hjælpe,  saa  døm  ham  til  at  blive 
Student.  Er  der  noget,  der  kan  hjælpe,  saa  er  det  det;  saa  lærer  han  tillige  at 
forstaa,  naar  Hr.  E.  J.  skriver  »Cum  grano  salis«,  hvad  vi  andre  ikke  altid  gør. 

Nu  kommer  vi  til  den  skarpe  Ret,  den  var  alvorligere  ment  og  derfor  er 
Svaret  ogsaa  alvorligere. 

Jeg  er  ikke  saa  blind,  at  jeg  ikke  kan  se  de  berettigede  Indvendinger  mod 
min  Plan,  der  er  saavist  heller  ingen  af  de  andre  Forslag,  der  har  været  uden 
Mangler.  Men  jeg  ønsker  at  behandles  paa  den  skønsomme  Maade,  Kolleger  plejer 
at  anvende  overfor  Offentligheden.  Som  jeg  tit  har  fremhævet,  og  ogsaa  forsøgt 
at  praktisere,  er  der  en  god  og  forstaaende  Kritik,  vi  ikke  kan  undvære,  som  vil 
bringe  os  i  indbyrdes  Forstaaelse  og  i  naturligt  Forhold  til  Offentligheden ;  den 
finder  jeg  ikke  i  Hr.  E.  J.’s  Skriverier  om  mig,  ikke  nu  og  end  mindre  i  Som¬ 
mer  (Juli  —  August  1905). 

Naar  Hr.  Eugen  J.  f.  Eks.  uden  Forsøg  paa  Motivering  kalder  mit  Taarns 
Architektur  »ret  tarvelig«,  mener  han  formodentlig,  at  han  er  en  fin  Kritikus,  og 
jeg  bør  være  imponeret.  Jeg  kunde  med  bedre  Grund  kalde  Hr.  E.  J.’s  Kritik 
»ret  tarvelig«,  hvis  jeg  ikke  derved  kom  ind  paa  samme  grundige  Motivering 
som  han. 

Naar  han  i  Sommer  fandt  det  nødvendigt  at  slaa  en  tyk  Streg  over  en  lille 
Artikel  om  Undervisning  i  Architektur,  fordi  jeg  var  Forfatteren,  og  bagefter  for¬ 
søgte  at  stille  mig  i  et  latterligt  I.ys,  mente  han  formodentlig  ogsaa,  at  han  bar 
sig  fint  ad,  men  han  faar  tilgive  mig,  at  jeg  giver  Methoden  et  andet  Navn. 

Saadan  Kritik  avler  Bitterhed  og  gør  Skade.  Det  er  kun  faa,  som  gør  sig 
den  Ulejlighed  at  sætte  sig  ind  i  Sagen.  Man  læser  sligt,  som  man  læser  de 
smaa  Aviser  og  Vittighedsbladene,  og  de  fleste,  som  ikke  har  personlig  Sympathi 
for  den  skamskændede,  tænker:  Der  fik  han  den,  det  kan  han  have  godt  af. 

Man  erindre  f.  Eks.  de  to  Artikler  om  Piesners  Huse,  som  stod  at  læse  sidst 
i  forrige  Aargang.  Kan  man  end  tilgive  en  gammel  Mand,  at  han  bruger  skarpe 

Ord  overfor  en  ny  Tid,  han  ikke  forstaar,  saa  er  der  ingen  Grund  til  Tilgivelse 
overfor  det  anonyme  Humbug,  som  søgte  at  skamskænde  de  smukkeste  og  bedste 
af  de  mange  store  Arbejderhuse  i  vor  By. 

Sandheden  er  dog  den,  at  disse  Trappegange,  der  blev  skyldt  for  at  fremme 
Usædelighed  og  Svineri,  er  af  sjælden  Skønhed  baade  i  Architektur  og  Dekoration 
(Bindesbøll).  Heldigvis  fik  jo  disse  Artikler  kraftige  Gensvar,  men  alligevel  kan 
de  have  gjort  Skade. 

Jeg  har  Grund  til  at  tro,  at  Redaktionen  med  Hensyn  til  de  navnløse,  ned¬ 
sættende  Kritikker  som  Regel  deler  mine  Anskuelser,  lad  mig  da  blot  for  ikke  at 
støde  Nogen,  thi  »hvad  Redaktioner  gør  er  altid  det  Rigtige«,  sige,  at  af  de 
tvende  navnløse  Herrer  har  mindst  den  ene  været  for  mange.  Den  stille  Magt 
vil  vist  i  Fremtiden  afskaffe  dem  alle. 

Større  Betydning  for  vort  Blad  vilde  det  have,  om  vi  fik  slaaet  fast,  at  al 
Kritik  skal  være  begrundet,  baade  den  rosende,  men  især  den  dadlende. 

Ingen  skal  kunne  klandre  sin  Nabo  blot  paa  sin  Autoritet,  indbildt  eller  vir¬ 
kelig,  end  mindre  ved  at  paaberaabe  sig  Publikums  Mening;  »vox  popoli«  egner 
sig  ikke  for  saadanne  Afgørelser.  P  V  J  Klint 


BØGER  OG  TIDSSKRIFTER. 


» Elektriciteten «,  populært  fremstillet  af  Helge  Holst,  er  Navnet  paa  et  nyt, 
illustreret  Subskriptionsværk,  som  udgives  af  » Nordisk  Forlag «.  Dette  Værk  vil 
uden  anden  Anbefaling  end  sit  eget  Værd  trænge  ind  i  alle  Samfundslag.  Ifølge 
sin  Natur  har  det  Interesse  for  —  og  Bud  til  —  Alle.  Enhver  vil  her  kunne  hente 
let  fattelig  og  fyldig  Forklaring  paa  de  utallige  Fænomener,  som  man  i  det  mo¬ 
derne  Samfundsliv  daglig  møder  paa  sin  Vej.  For  Arcbitekter  har  det  jo  desuden 
faglig  Interesse.  Værket,  til  hvilket  Hr.  Prof.  Poul  la  Cour,  Askov,  har  skrevet 
Forord,  vil  udkomme  i  c.  36  Hefter  i  stort  Format  til  c.  30  Øre  Heftet.  Hefte¬ 
antallet  vil  ikke  overskride  40. 

¥ 

Fra  Ludvig  Sdiiith’s  Boghandel  for  Haandvark  og  Bygningsvasen  er  sendt 
Redaktionen  til  Anmeldelse: 

» Architektonische  Formenlehre «.  Udg.  af  E.  Bischoff  og  S.  Meyer,  Arch.  og 
Prof.  i  Karlsruhe.  Af  dette  Værk  vil  udkomme  10  Afdelinger,  som  skal  inde¬ 
holde  de  almindeligst  forekommende  og  vigtigste  Architekturformer  i  de  historiske 
Stilarter  og  i  de  nyeste  Fremtoninger  i  Architekturen.  Materialet  hentes  ikke 
alene  fra  anerkendte  Værker,  men  et  stort  Antal  af  Enkelthederne  bliver  skitseret 
udelukkende  til  Brug  for  Værket  og  vil  ikke  findes  offentliggjorte  andetsteds.  En 
orienterende,  illustreret  Tekst  skal  afslutte  Værket. 

iste  Hefte  indeholder  paa  8  tætfyldte  Blade  Gengivelser  af  alle  vandrette 
Led  i  en  Bygning,  saasom  Sokler,  Friser,  Baand  og  Gesimser,  hvoraf  de  fleste 
er  opmaalte  paa  bekendte  klassiske  Bygninger;  om  det  saa  er  Palazzo  Strozzis 
Gesims  og  en  Del  af  Gesimsen  og  Siden  af  S.  Zeno’ s  Sideskib  (Verona)  findes 
det  her.  Det  er  dog  tvivlsomt,  om  man  vil  have  nogen  Glæde  af  alle  disse 
Brudstykker.  For  dygtige  Architekter  er  det  først  og  fremmest  Bygningens  Ka- 

rakter  og  Forhold,  der  har  Værdi;  Enkelthederne  faar  det  først,  naar  de  kunne 
sammenholdes  med  Helheden.  Og  andre  vil  aldrig  kunne  forstaa  at  anvende  de 
gengivne  Enkeltheder  paa  rette  Maade.  Saaledes  som  Værket  foreløbig  præsenterer 
sig,  virker  det  nærmest  som  en  Art  Prøvekatalog.  Det  er  dog  ikke  udelukket, 
at  den  bebudede  afsluttende  1  ekst  med  sine  Billeder  vil  kunne  gøre  Værket 
mere  nyttigt,  end  man  foreløbig  har  Grund  til  at  vente. 


FORSKELLIGT. 

Et  smukt  Eksempel.  Architekterne  Emil  Jørgensen  og  Magdahl  Nielsen, 
som  paa  »Akademisk  Architektforening«s  Vegne  deltoge  i  Bedømmelsen  af  Kon¬ 
kurrenceprojekterne  til  Grønningens  Bebyggelse,  have  haft  den  gode  og  smukke 
Ide  at  skænke  det  Beløb,  som  Ejerne  af  de  paagældende  Arealer  med  udsøgt 
Opmærksomhed  havde  ønsket  at  honorere  deres  Arbejde  med,  til  »Akademisk 
Architektforening«s  Understøttelsesfond.  Man  kan  kun  ønske,  at  dette  udmærkede 
Eksempel  maa  blive  fulgt,  hvergang  Architekters  Arbejde  i  Bedømmelsesudvalg 
honoreres.  Vi  kunne  ikke  faa  vor  Understøttelsesfond  stor  nok,  og  det  er  ikke 
usandsynligt,  at  saadanne  Bidrag  i  Tidens  Løb  vil  kunne  faa  større  Betydning  og 
skaffe  Fonden  en  højst  velkommen  Tilvækst. 

* 

Kunstakademiet.  Det  Stoltenbergske  Rejsestipendium  for  Toaaret  1906 — 07 
er  bleven  tilkendt  Billedhuggeren  Edvard  Eriksen. 

* 

Konkurrence.  Danske  Kunstnere  indbydes  for  Tiden  til  en  Skitsekonkurrence 
om  et  monumentalt  Mindesmærke  for  Viggo  Hørup.  Mindesmærkets  Plads  vil 
med  ministeriel  Tilladelse  blive  i  Kongens  Have  i  Nærheden  af  Porten  ud  imod 
Gothersgade.  De  samlede  Udgifter  maa  ikke  overstige  10.000  Kr.  I  denne  Sum 
er  indbefattet  Kunstnerhonoraret  men  ikke  de  nedenfor  nævnte  Præmier. 

Skitserne  skal  være  af  plastisk  Natur,  i  en  Maalesrok  af  mindst  5  Tommer 
pr.  Alen.  De  kan  ledsages  af  Tegninger,  men  Tegninger  alene  kan  ikke  komme 
i  Betragtning  ved  Bedømmelsen.  Med  enhver  Skitse  maa  følge  en  Opgivelse  af 
de  Maal  og  Materialer,  hvori  Monumentet  tænkes  udført. 

Indleveringstiden  sættes  til  1.  Maj  1906.  Skitserne  indsendes  under  Navn 
til  Bedømmelsesudvalget,  adr.  Kunstindustrimusæet,  og  vil  her  blive  offentlig  ud¬ 
stillede.  Bedømmelsesudvalget  bestaar  af  ni  Medlemmer,  valgte  paa  et  Møde  af 
Indbyderne  til  Mindesmærkets  Oprettelse,  og  vil  blive  suppleret  med  fire  af  de 
konkurrerende  Kunstnere  valgte  Medlemmer. 

Monumentets  Udførelse  overdrages  til  den  Kunstner,  hvis  Arbejde  Bedømmel¬ 
sesudvalget  anerkender  som  det  bedste.  Der  uddeles  desuden  to  Præmier  hver 
paa  500  Kr.  Præmierne  skal  uddeles. 

De  nærmere  Enkeltheder  vedrørende  Monumentets  Udførelse  vil  til  sin  Tid 
blive  fastslaaede  ved  en  Arbejdskontrakt. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 

Redaktionsudvalg;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

11. 

Planformen  er  nu  mindre  skablonmæssig  og  mindre  en  mekanisk  Inddelin 
hvad  der  jo  er  ganske  naturligt,  fordi  jo  ogsaa  den  maa  tage  Hensyn 
mange  forskellige  Forhold,  men  den  fremtræder  nu  som  en  omhyggelig  Afvejning 


ÅBO  NYE  KIRKE. 

af  alle  de  givne  Muligheder  for  at  skabe  en  praktisk  og  dog  hyggelig  Fordeling 
af  Rummene.  De  lange  Korridorer  undgaas  og  Tamburerne  gøres  lyse.  I  Mod¬ 
sætning  til  Reminiscenserne  fra  Renaissancearchitekturens  Paladssale,  hvor  Hoved¬ 
sagen  var  at  faa  en  lang  Række  Rum,  søger  man  nu  tværtimod  at  faa  en  Kon¬ 
centration  i  Stand,  samtidig  med  at  Antallet  af  Vindues-  og  Døraabninger  ind¬ 
skrænkes;  Vinduerne  bliver  i  Stedet  for  gjorte  noget  bredere,  og  giver  paa  den 
Maade  Rummet  Indtryk  af  at  være  noget  mere  sluttet. 

Men  det  er  ikke  alene  den  ydre  Architektur,  at  disse  Bygningskunstnere 
skulde  give  nye  Former,  ogsaa  i  den  kunstneriske  Udvikling  af  Interiørerne  har 
de  indlagt  sig  megen  Fortjeneste.  Et  af  de  mest  oplysende  Eksempler  paa  Udform¬ 
ningen  af  denne  i  Architekturen  vigtige  Underafdeling  viser  Suur-Merijoki  Slottet  i 
Karelen.  Bygget  for  en  Kunstelsker,  som  har  givet  saa  godt  som  frie  Hænder  for 
Kunstnerens  Skaberfantasi,  turde  denne  Bygning  indtil  videre  danne  den  højeste 
Potens  af  udført  finsk  Interiørkunst. 

Allerede  noget  før  havde  Interessen  for  Møbelarchitektur  begyndt  at  gøre  sig 
gældende  i  Finland.  Det  da  udførte  kaldtes  indenlandsk  Stil  og  havde  ofte  som 
de  mest  karakteristiske  Træk  særlig  grove  og  tunge  Former.  Dette  var  kort 
efter  Chimæren  om  en  egen  finsk  Stil  paa  Grundlag  af  Karelske  Motiver.  Man 
havde  nemlig  fundet,  at  denne  finsk-karelske  Træstil  var  saa  godt  som  interna¬ 
tional  ;  dens  mest  fremtrædende  Element  —  den  var  næsten  udelukkende  deko¬ 
rativ  —  var  Hagekorset  og  Kærvsnittet,  som  imidlertid  genfindes  baade  paa  Syd¬ 
havsøerne  og  hos  Indianerne  for  ikke  at  nævne  nærmere  beliggende  Steder. 
Denne  tunge  Møbelstil,  hvis  Oprindelse  kan  søges  i  nord-amerikanske  Mønstre, 
skulde  imidlertid  blive  udviklet  og  forfinet  af  nogle  af  dens  mest  interesserede 
Dyrkere,  og  en  udmærket  Prøve  derpaa  har  man  netop  i  Møblerne  i  Suur-Meri¬ 
joki  Slot.  Architekternes  Mandat  udstraktes  ogsaa  til  det  øvrige  Inventar,  saa  at 
det  hele,  paa  faa  Undtagelser  nær,  blev  et  usædvanlig  helstøbt  Hjem. 

Kronen  paa  denne  usædvanlig  rige  Produktion  skulde  imidlertid  dannes  at 
tre  Bygninger  for  offentlige  Formaal:  det  tilpassede  arkæologisk-historisk-etnogra- 
fiske  Museum,  den  nye  Jernbanestation  i  Helsingfors  og  den  nordiske  Aktiebanks 
Bygning  i  Unionsgade  sammesteds.  De  to  første  er  Resultatet  paa  Prisudskriv¬ 
ninger,  den  ene  vundet  af  Firmaet  i  Fællesskab,  den  anden  af  Saarinen  selv. 

Det  synes,  som  om  alle  de  tidligere  nævnte  Arbejder  kun  har  været  For¬ 
arbejder  for  disse  monumentale,  velstuderede,  originale  Værker.  Museet  er  en 
Tilpasning  af  et  ganske  nyt  System ,  som  kun  er  kommet  til  Udførelse  paa 
nogle  faa  Steder  i  Europa,  deriblandt  i  Særdeleshed  i  de  tilsvarende  Museer  i 
Ziirich,  Miinchen,  Magdeburg  og  Nurnberg.  Systemet  bryder  paa  fuldstændig 
afgørende  Maade  med  den  tidligere  hævdvundne  Type,  som  kunde  kaldes  Palads- 
typen  —  uden  forøvrigt  i  dette  Tilfælde  med  Navnet  at  tilsigte  nogen  Berøm¬ 
melse  —  og  karakteriseres  ved  en  Række  retvinklede,  ensartet  paa  hverandre 
følgende  Sale.  Det  nye  System  derimod  prædikede  Frihed  i  største  Udstrækning 
samt  Rummets  nødvendige  Overensstemmelse  i  sin  Karakter  med  den  Tidsfarve, 
de  paagældende  Genstande,  som  skulde  opbevares  deri,  havde  —  for  saa  vidt  det  da 
var  muligt.  Ved  at  følge  en  saadan  meget  berettiget  Fordring  paa  Troskab  mod 
Tid  og  Sted  har  Prisvinderne  nu  i  Museumsopgaven  komponeret  Tegninger,  som, 

naar  de  en  Gang  bliver  udførte,  vil  komme  til  at  staa  som  en  af  de  fornemste 
synlige  Prydelser  i  finsk  Kultur  og  Bygningskunst. 

Ogsaa  med  den  nye  Stationsbygning  i  Helsingfors  kan  man  vente  sig  et 
aldeles  usædvanlig  smukt  og  »nyt«  monumentalt  Værk.  Saarinens  med  første 
Pris  belønnede  Forslag  var  udmærket  smukt  —  men  det  led  af  en  betænkelig 
Fejl  —  selve  Statiojisbygningen  savnede  Karakter,  den  Karakter,  som  man  aldeles 
tydelig  kan  tilskrive 'moderne  Stationsbygninger.  Ved  at  gaa  ind  paa  nogle  Æn¬ 
dringer,  bl.  a.  ved  at  stryge  Theaterkolonnaden  i  den  forreste  Facade,  ved  at 
gøre  Vinduerne  i  samme  Facades  Midterparti  større  o.  s.  v.  er  der  imidlertid  op- 
naaet  meget,  ja  i  Grunden  alt,  hvad  der  behøvedes  i  denne  Henseende.  Begge 
disse  store  Bygninger  er  beregnede  paa  for  Størstedelen  at  skulle  opføres  af 
naturlige  Sten. 

Betydelig  mindre  i  Udstrækning,  men  en  Perle  i  finsk  Bygningskunst,  er 
den  nordiske  Banks  Hus.  Facaden,  en  Om-  og  Paabygning  af  et  Hus  fra  sidste 
Aarhundredes  Midte,  er  af  Teglsten,  med  store,  bare  Flader;  hele  Ornamentiken 
er  sammentrængt  paa  en  Karnap  i  Bygningens  Midte,  paa  den  originale  Gesims 
og  paa  Vinduesoverliggerne.  Denne  Karnaps  Ornamentik  kan  betegnes  som  Top¬ 
punktet  af  den  nye  Ornamentik,  den,  som  med  en  vis  berettiget  Fordring  kan 
kaldes  for  finsk,  ny-finsk.  Denne  Ornamentik,  specifik  Saarinensk,  er  her  yderst 
stiliseret,  ordnet  og  symmetrisk. 

Ogsaa  Ekspeditionssalen  har  en  særegen  Dekoration  saavel  i  Form  som  i 
Farve  og  Materiale. 

Tager  man  de  tre  Architekters  Ungdom  i  Betragtning,  den  korte  Tid  de 
endnu  har  virket  —  ikke  mere  end  c.  8  Aar  —  samt  de  mange  nye  Ideer,  som 
de  har  indført  i  Bygningskunsten,  finder  man,  at  de  allerede  nu  har  en  særlig 
betydelig  Livsgerning,  som  'ogsaa  berettiger  os  til  i  Fremtiden  at  vente  noget 
fortjenstfuldt  af  dem. 

Et  andet  Firma,  ligeledes  med  tre  Indehavere,  er  Usko  Nystrom,  Petrelius  & 
Penttilå.  De  begyndte  deres  Virksomhed  1896  med  et  Trefacadershus  ved  Fred- 
riks-,  Sjoman-  og  Skepparegaderne,  som  indeholder  Forsøg  paa  en  Frigørelse  fra  det 
gamle,  men  indeholder  dog  i  Hovedsagen  ikke  noget  virkelig  nyt. 

Det  er  egentlig  først  med  Huset  i  Fabriksgade  9,  opført  1902,  at  der  kom¬ 
mer  noget  særlig  bemærkelsesværdigt  frem.  I  dette  er  f.  Eks.  den  øverste  Del 
af  Hjørnepartiet  mod  Sydvest  absolut  originalt  og  maa  anses  for  at  være  særlig 
vellykket.  Architekterne  har  i  dette  Hus  indført  en  nye  Dekorationsmaade,  nem¬ 
lig  Graastensmosaik,  der  er  af  god  Virkning  der,  hvor  den  anvendes  med  For¬ 
stand.  Men  at  markere  Vinduesbuer  —  saaledes  som  det  er  sket  paa  dette 
Hus  —  med  Smaastensmosaik  er  fuldstændig  falsk.  I  det  sydvestre  Hjørneparties 
nederste  Vinduer  og  ligeledes  nogle  andre  Steder  vises  der  derimod  en  virkelig 
konstruktiv  Hvælving  med  Bloksten.  At  man  imidlertid  kan  opnaa  meget  tilta¬ 
lende  Former  med  denne  Stenmosaik  finder  vi  i  et  Hus  paa  Skatudden. 

Derimod  maa  saadanne  Udvækster,  som  forekommer  paa  begge  Sider  af 
ovennævnte  Hjørnevindue,  og  som  nærmest  ligner  kolossale  Hesteskobeslag,  fra¬ 
kendes  alt  Slægtskab  med  Kunst.  Søndre  og  vestre  Facaders  Inddeling  er  lyk¬ 
kedes  udmærket,  og  af  Enkeltheder  fæster  man  sig  særlig  ved  Karnapperne  og 
de  elegante  Vindueshvælvingsformer  i  Stueetagen.  Ogsaa  i  Ornamentiken  synes 

Aichitekteine  at  have  søgt  en  ganske  særlig  Vej,  idet  de  har  anvendt  arkaiske 
eller  maaske  rettere  Elementarformer,  nærmest  lignende  Alger  og  Lav.  Dette  er 
at  begynde  med  Begyndelsen  —  men  er  muligvis  forsvarligt  og  forklarligt  ud  fra 
et  økonomisk  Synspunkt.  I  hvert  Fald  er  Huset  i  sin  Helhed  et  meget  inter¬ 
essant  Udslag  af  det  nye  Sekels  første  Æra. 


VLADIMIRSGADE  9  ARCHITEKT 

I  HELSINGFORS.  M.  GRIPENBERG. 

Af  de  tidligere  nævnte  Architekter  har  navnlig  G.  Nystrøm  været  virksom 
i  de  senere  Aar.  Vi  har  set,  at  den  første  Anvendelse  af  naturlig  Sten  skete  i 
Argos  Hus  1897,  dog  indskrænket  til  den  underste  Etage  og  Dele  af  de  øverste. 
Den  anden  Gang,  at  der  anvendtes  ægte  Facademateriale,  var  i  Foreningsbankens 
Hus  1898,  men  nu  til  hele  Facaden. 

Det  er  klart,  at  en  saadan  Behandling  af  Graniten,  som  her  har  fundet  Sted, 
kun  undtagelsesvis  kan  ske,  thi  dertil  er  Materialet  altfor  svært  at  bearbejde.  Det 
skal  derfor  være  en  saa  rig  Institution  som  Foreningsbanken,  der  skal  til  for  at 

magte  en  slig  Luksus.  Thi  Valget  af  Stilen  betinger  her  et  for  Graniten  ualmin¬ 
delig  kostbart  Arbejde,  man  kunde  næsten  kalde  det  et  Præcisionsarbejde  i  Sten. 
Architekten  har  ogsaa  ved  Kompositionen  taget  Hensyn  hertil  og  man  kan  kon¬ 
statere  en  i  flere  Tilfælde  langt  enklere  Behandling  af  Detaljerne,  end  der  ellers 
i  Almindelighed  anvendes  i  Rennaissancen.  Denne  Bygning  indeholder  imidlertid 
i  sin  architektoniske  Komposition  det  første  Grundvilkaar  for  Berettigelsen  af  en 
saadan  Luksus  —  den  er  monumental.  Denne  Monumentalitet  er  af  den  Art,  at 
hvorledes  end  Naboskabet  bliver,- saa  vil  Bygningen  dog  altid  blive  noget  for  sig 
selv  og  altid  indtage  en  værdig,  selvstændig  Stilling.  Den  gamle  Pilasterarchitektur 
var  dog  af  en  mægtig  Virkning  —  i  Særdeleshed  naar  den  som  her  er  anvendt 
i  Kolossalordning.  Denne  mægtige  Virkning  formindskes  ikke  derved,  at  der  er 
anvendt  et  nyt,  ejendommeligt  Kapitæl,  som  man  kunde  ligne  ved  Sidestykkerne, 
Voluterne,  af  det  joniske  Kapitæl,  stillede  en  face.  Nedenunder  disse  Voluter 
danner  en  i  fintpolerede  Flader  indhuggen  Planteornamentik  en  formidlende  Over¬ 
gang  til  Pilastrene,  en  Slags  Hals  til  Kapitælet.  I  begge  Endepartierne  virker 
den  løse  Dekoration  af  Søjlestillingen  omkring  anden  Etages  Vinduer  utvivlsomt 
umotiveret  og  forstyrrende,  og  det  samme  gælder  om  Attikaen  paa  Midterpartiet. 

Et  betydelig  mindre  fordringsfuldt  Billede  dannes  af  samme  Banks  Filial¬ 
kontor  i  Viborg  ikke  alene  i  Henseende  til  sin  Størrelse,  men  ogsaa  hvad  den 
architektoniske  Værdi  angaar.  Denne  Bygning  er  atter  et  Eksempel  paa  det  magre, 
det  tørre,  det  saa  at  sige  tillærte,  som  egentlig  er  og  navnlig  var  Grundtonen  i 
Nystrøms  Kunst  i  Begyndelsen  af  hans  Virksomhed.  Desuden  synes  øverste  Etages 
med  Gotiken  beslægtede  Former  (maaske  kunde  deres  nærmeste  Forbillede  findes 
i  visse  spanske-venetianske  Former)  ikke  at  gaa  sammen  med  den  nederste  Etages 
Kyrvebuer  og  deres  gammeltyske  Rennaissanceindfatning.  Derimod  synes  det 
andet  Filialkontor  i  Tammerfors  at  være  af  større  architektonisk  Værdi. 

I  den  -nye  Told-  og  Pakhusbygning  paa  Skatudden  kender  man  næsten  ikke 
Architekten  igen.  Det  eneste  Træk,  denne  Bygning  har  tilfælles  med  de  tidligere, 
er  Detailbehandlingen,  som  er  meget  diskret,  hvad  der  særlig 'passer  til  Telgstens- 
architektur.  Allerede  Grundplanen  med  de  afrundede,  paa  Længdesiden  udstaaende 
Hjørner  er  et  godt  Fund.  Disse  runde  Hjørner  danner  Underdelen  for  fire  smukke 
Taarne.  Midterpartiet  med  Teglstensportalen  er  imponerende,  det  hele  et  ud¬ 
mærket  Arbejde  og  et  af  Nystrøms  allerbedste. 

Et  meget  kendt  Navn  indenfor  finsk  Architektur  tilhører  Lars  Sonck.  Som 
allerede  tidligere  nævnt  vandt  han  endnu  som  Polytekniker  første  Præmie  i  Kon¬ 
kurrencen  om  Udkast  til  den  nye  Kirke  i  Åbo.  Hans  Forslag  udmærkede  sig 
særlig  ved  den  stolte  Rejsning,  han  gav  Kirken,  i  Særdeleshed  da  Taarnet,  og 
endvidere  ved  de  maleriske  Konturer,  indtil  denne  Tid  et  ikke  sædvanligt  Forhold 
indenfor  finsk  Kirkekunst. 

Siden  dette  Forslag  fremkom  —  med  et  rundt  Tal  for  et  Tiaar  siden  — 1 
har  Arbejdet  paa  Bygningen  hvilet.  Det  er  i  denne  Tid,  at  de  nye  Vækkelser 
fremkom  —  og  Sonck  var  en  af  de  første,  som  sluttede  sig  til  disse ;  man  kan 
derfor  ogsaa  forstaa,  hvorfor  han,  under  Paavirkning  af  det  af  ham  med  saa 
megen  Enthusiasme  omfattede  nye,  dreves  til  at  forkaste  sit  eget  prisbelønnede 
Udkast,  som  bundede  i  den  tyske  Nygotik,  og  paa  eget  Initiativ  udarbejdede  nye 
Tegninger,  som  imidlertid  ikke  antoges.  Det  gjaldt  saaledes  om  at  fuldende 

Kirken  bunden  af  de  Baand,  som  han  en  Gang  selv  havde  paalagt  sig,  hvad 
han  da  ogsaa  har  gjort,  men  man  ser  dog  paa  mange  Maader  de  talrige  For¬ 
andringer  i  Detaljerne.  De  store  Hovedformer  er  ganske  vist  bevarede,  men  de 
har  ikke  mere  den  samme  højt  stræbende  Rejsning  som  i  tidligere  Tegninger. 

Et  mere  helstøbt  Værk  synes  den  endnu  ikke  færdige  Tammerforskirke  at 
ville  blive.  I  den  er  Materialet  ægte  og  Formerne  allerede  fra  første  Begyndelse 
komponerede  i  den  Stil,  som  helt  igennem  skal  præge  Bygningen. 

Dette  Værk  er  indenfor  vor  kirkelige  Bygningskunst  af  samme  nydannende 
Betydning  som  den,  vi  har  set  visse  Arbejder  have  for  os  i  Profanarchitekturen. 
Gg  paa  dette  Omraade  er  Sonck  fuldkommen  banebrydende.  Men  ikke  alene 

I  HELSINGFORS.  O.  TORNQVIST. 

hvad  det  ydre  angaar  har  han  gjort  Front  mod  tidligere  Tradition,  ogsaa  i  Grund¬ 
planens  Udformning  er  han  gaaet  sin  egen  Vej,  vidt  adskilt  fra  Aarhundredets 
Alfarveje,  idet  han  har  givet  Planen  en  næsten  kvadratisk  Form  til  Adskillelse 
fra  den  sædvanlige  Type,  den  rektangulære,  som  søger  sit  Udspring  fra  Basili- 
kaerne.  Endnu  saa  sent  som  i  1 86 1  fastsloges  det  paa  Kirkekongressen  i  Eise- 
nach,  i  hvilken  Tysklands  fornemste  Kirkearchitekter  deltoge,  at  »den  Grundform, 
som  bedst  egner  sig  for  den  evangeliske  Gudstjeneste,  er  en  langstrakt  Rekt¬ 
angel«,  og  Aar  1856  udtaltes  det  paa  en  lignende  Konference  i  Dresden,  at 
»Fordringerne  til  architektonisk  Værdighed  hos  Kirkebygninger  tilfredsstilledes 
alene  gennem  en  aflang  eller  i  Form  af  et  latinsk  Kors  arrangeret  Grundplan, 
men  ikke  ved  Rotundaer  eller  mangehjørnede  Former«.  Det  er  saaledes  et  ar¬ 
chitektonisk  Kætteri  mod  de  højlærde  Herrer  i  de  to  Konferencer,  som  Sonck 
har  tilladt  sig.  Maaske  vil  Tammerfors  Kirken,  naar  den  en  Gang  er  færdig, 

komme  til  at  afgive  et  Modbevis  for,  hvad  man  hidtil  har  anset  for  afgjort  klart, 
nemlig  at  den  protestantiske  Prædikenkirke  og  den  monumentale  Kirkebygning 
i  stor  Skala  i  det  hele  taget  ikke  lod  sig  forene. 

Ogsaa  paa  Profanbygningskunstens  Omraade  har  Sonck  udmærket  sig.  Smukke 
Arbejder  er  det  tirkkonenska  Huses  Facader  i  Tammerfors  samt  Selskabet  Suomis 
Hus  ved  den  nordre  Kaj  og  paa  Hjørnet  af  Nylands-  og  Fredriksgade  (Planerne 
af  O.  Tornqvist),  og  lovende  synes  Telefonselskabets  endnu  ufuldendte  Hus  i 
Helsingfors.  Soncks  Kunstretning  er  det  maleriske,  det  livfulde  i  Silhouet  og 
Grundplan.  Et  sidste  Eksempel  derpaa  er  det  lille  »Lægernes  private  Sygehjem« 
i  Helsingfors.  I  denne  Smag  har  han  ogsaa  komponeret  et  Antal  Villaer.  ,1  disse 
har  han  brudt  med  den  tidligere  Træarchitektur,  i  hvilken  man  ogsaa  anvendte 
tillempede  Rennaissance  Stenformer,  hvis  Ornamentik  dannedes  af  den  i  Tyskland, 
særlig  i  Treserne  yndede  Løvsavdekoration. 

Sonck  optog  nu  den  karelske  Anordning  med  de  utilhuggede  runde  Bjælker 
og  de  fremspringende  Tagfodsbjælker. 

Men  endnu  paa  et  andet  Omraade  skulde  Sonck  blive  banebrydende  hos  os, 
nemlig  paa  et  saadant,  der  danner  Betingelsen  for  en  Bys  blivende  Udseende  — 
det  var  ved  Udstikningen  af  nye  Bydele.  Ganske  vist  kom  det  som  et  Ekko 
fra  Udlandet,  men  det  fremførtes  med  gennemtrængende  Kraft  og  slog  igennem 
i  en  Tid,  da  man  indenfor  Bybygningskunsten  kort  i  Forvejen  havde  proklameret 
Oprør  mod  det  ensidigt  systematiske.  Den  første  synlige  Frugt  var  Resultatet 
paa  en  Prisæskning,  som  blev  udsat  for  Planlæggelsen  af  Tolo  Bydel  i  Helsing¬ 
fors,  et  Arbejde,  som  senere  er  bleven  fulgt  af  andre. 

Fra  forrige  Aarhundredes  seneste  Aar  findes  ikke  faa  betydningsfulde  Privat¬ 
bygninger,  blandt  hvilke  skal  fremhæves  Huset  i  Vladimirsgade  9  af  M.  Gri- 
penberg. 

Blandt  Rækken  af  nyere  monumentale  Bygninger  indtager  det  finske  Teater 
(1902)  af  O.  Tornqvist  en  aldeles  enestaaende  Plads  ved  sit  Formaal,  men  ogsaa 
en  udmærket  Stilling  ved  den  Maade,  paa  hvilken  det  er  udført.  Vi  ser  i  denne 
Bygning  en  moderne  Udløber  af  den  romanske  Stil,  delvis  saaledes  som  den  er 
bleven  behandlet  i  Amerika;  for  denne  Stilvariant  er  de  to  Sidetaarne  vellykkede 
Repræsentanter.  I  Facaden  findes  mange  særlig  smukke  Partier,  især  de  yderste 
Hjørner  med  Loggiaerne,  en  Tillæmpning  af  et  Architekturmotiv,  som  hidtil  i 
Ahmndelighed  er  bleven  anset  for  at  tilhøre  alene  de  varmere  Lande.  Mod  Ind¬ 
delingen  kunde  man  maaske  indvende,  at  de  seks  yderste  Partier  er  næsten 
ensartet  smalle,  men  den  skadelige  Indvirkning,  som  muligvis  kan  opstaa  heraf, 
opvejes  dog  gennem  den  ulige  Behandling,  som  er  bleven  hver  af  dem  til  Del. 
Aldeles  udmærket  vel  studeret  er  Detailbehandlingen  baade  i  Ornamentik  og 
Architektur,  dog  maa  Lyren,  som  afslutter  Midtgavlens  Spids,  anses  for  at  være 
for  lille.  Et  Misgreb  er  det,  at  Taget  over  Foyeren  og  over  Scenen  er  af 
samme  Farve,  hvorved  de  ikke  bliver  tilstrækkelig  adskilt  fra  hverandre.  Barrieren 
foroven  forekommer  ogsaa  banal.  Sidefacaderne  er  ikke  vellykkede,  ganske  vist 
vender  de  mod  smalle  Gader,  men  Forskellen  paa  dem  og  Hovedfacaden  er  dog 
slaaende.  $ 

ETATSRAAD  TH.  JOCHIMSEN. 


Forhenværende  Stadsingeniør  paa  Frederiks¬ 
berg,  Etatsraad  Tu.  Jochimsen,  R.  af  Dbg. 
&  Dbmd.,  afgik  i  Søndags  ved  Døden  efter  læn¬ 
gere  Tids  tiltagende  Sygdom.  Han  blev  c.  68 
Aar  gammel. 

Theodor  Christian  Jochimsen  fødtes  d. 
13.  Juni  1838  paa  Rosendal  ved  Fakse,  blev 
Student  1858  og  polyteknisk  Kandidat  1864. 
Efter  at  Krigen,  i  hvilkeu  ban  deltog  som  Re- 
servekonduktør  i  Ingeniørkorpset,  var  afsluttet, 
arbejdede  ban  i  nogle  Aar  ved  Jærnbane-  og 
Kloakanlæg,  indtil  han  i  1869  udnævntes  til 
Stadsingeniør  i  Odense,  hvorfra  han  i  1888 
drog  til  Hovedstaden  for  at  overtage  Embedet 
som  Stadsingeniør  paa  Frederiksberg.  I  de  1 3 
Aar,  ban  virkede  paa  Frederiksberg,  bar  ban  med  Samvittighedsfuldhed  og  Dyg¬ 
tighed  ledet  de  betydelige  Arbejder,  som  paa  Vej-,  Kloak-  og  Vandvæsenets  Om- 
raader  netop  i  disse  Aar  skulde  føres  igennem.  Og  da  en  tiltagende  Sygelighed 
nødte  ham  til  i  1904  at  søge  sin  Afsked,  kunde  ban  se  tilbage  paa  en  vel  ud¬ 
ført  Eivsgærning. 

Stadsingeniør  Jochimsen  var  en  beskeden  og  elskværdig  Personlighed,  over¬ 
ordentlig  behagelig  at  have  at  gøre  med  i  Forretningssager.  De  mange,  der  gen¬ 
nem  Aarene  er  komne  i  Berøring  med  den  Afdøde,  vil  bevare  Stadsingeniør 
Jochimsen  i  venligt  Minde. 


TILTALE  PAA  SVAR! 


I  »Architekten«  for  24.  Februar  har  Hr.  P.  V.  J.  Klint  skrevet  en  noget  løs 
og  springende  Artikel,  hvori  han  forsøger  at  give  mig  og  Andre,  som  efter 
hans  Mening  har  forsyndet  sig  mod  ham  (og  mod  Andre),  et  saakaldet  »Svar 
paa  Tiltale«. 

Uden  at  ville  forsøge  paa  at  slaa  ind  paa  samme  Tone,  som  Hr.  P.  V.  J.  K. 
anvender  i  sit  Skriveri  —  hvad  der  maaske  ogsaa  vilde  ligge  under  min  Evne  — , 
skal  jeg  her  blot  rekapitulere  følgende  Hovedpunkter  i  min  af  Hensyn  til  hele 
Christiansborg-Sagens  Udvikling  og  til  hele  Architektstandens  Værdighed  alvorligt 
mente  Artikel  i  »Architekten«  for  20.  Januar: 

1)  I  Stedet  for  at  fremme  Sagen  bidrager  de  efter  den  afholdte  Konkurrence 
fremkommende  »Projekter«,  forsaavidt  de  ikke  er  saa  geniale  at  træffe  den  eneste 
rigtige  Løsning,  kun  til  at  forvirre  Begreberne  og  gøre  Emnet  alt  for  indviklet, 
særlig  for  rette  Vedkommende,  i  hvis  Hænder  det  store  Ansvar  med  Afgørelsen 
ligger. 

2)  Der  maa  saa  bestemt  som  muligt  protesteres  mod  den  Sammenligning, 


Hr.  P.  V.  J.  K.  drager  mellem  sin  egen  henkastede  og  løse  Skitse  og  Architekt 
Martin  Borchs  smukt  og  dygtigt  gennemarbejdede  Projekt  fra  1887. 

Og  til  nærmere,  for  de  Fleste  vistnok  ganske  unødvendige  Kommentar  skal 
jeg  tilføje,  at  hele  den  Grundtanke,  hvorpaa  Hr.  P.  V.  J.  K.s  Projekt  er  baseret, 
er  saa  uheldig  som  vel  muligt.  Selvfølgelig  kan  Landsthing  og  Folkething  ikke 
adskilles  som  vist.  Hr.  P.  V.  J.  K.  er  saa  betaget  af  sine  egne  Fortrin,  at  han 
(Arch.,  Side  226)  taler  om  »den  klare  Hovedordning«  i  sit  Forslag;  den  er  i 
Virkeligheden  ganske  umulig.  Hvad  min  Kritik  af  hans  »Danmarks  Taarn«  angaar, 
da  behøves  der  ingen  anden  »Motivering«  til  at  finde  dets  Architektur  ret  tarve¬ 
lig,  end  at  man  bruger  sine  Øjne,  som  de  skal;  det  skønne  Navn  gør  ikke  Sagen 
bedre,  saa  intetsigende  og  meningsløst  det  her  anvendes.  Naar  Hr.  P.  V.  J.  K. 
lader  sin  Begejstring  for  sit  eget  Værk  i  den  Grad  løbe  af  med  sig,  at  han  endog 
sender  sit  Projekt  rundt  til  Rigsdagens  Medlemmer,  som  om  han  vilde  hævde 
dets  Berettigelse  som  et  rigtig  lødigt  Kunstværk,  der  skøndt  fuldført  i  den  korte 
Tid  af  8  Dage  dog  var  noget  ganske  andet  end  de  ca.  70  eller  80  (eller  hvor 
mange  det  nu  er)  gennemtænkte  Projekter,  der  hidtil  har  foreligget,  —  ja,  saa 
viser  det  sig  just  ganske  tydeligt,  hvorledes  han  som  Autodidakt  i  den  vanske¬ 
lige  Kunst,  han  har  kastet  sin  Kærlighed  paa,  dels  ikke  kan  gennemføre  en  stor 
Opgave  og  dels  ikke  kan  frigøre  sig  for  de  høje  Tanker  om  sin  egen  Betyd¬ 
ning.  Og  dette  er  da  tillige  Grunden  til,  at  han  selv  ikke  kan  indse,  hvor  fjernt 
fra  Martin  Borchs  smukke  og  klare  Ordning  hans  egen  er,  saavel  som  at  han 
(Arch.  13.  Januar,  Side  168)  ligefrem  smager  paa  sig  selv,  naar  »man  har  sagt 
ham«,  at  hans  Ordning  stemmer  med  Martin  Borchs  Projekt.  Hvorfor  har  han 
end  ikke  haft  den  naturlige  Tanke  at  se  efter,  hvordan  dette  da  var,  eftersom 
det  jo  er  lige  saa  tilgængeligt  for  ham  som  for  enhver  anden  (se  Fr.  Schiøtt, 
Christiansborg  Slot  og  Arbejderne  for  dets  Genrejsning,  Side  LXVII)?  For  Archi- 
tektstandens  Værdighed  er  en  saadan  Fremgangsmaade  ikke  heldig. 

Hr.  »Globetrotter«  maa  svare  for  sig  selv  paa  Hr.  P.V.  J.  K.s  Reprimander*); 
jeg  har  intet  med  ham  at  gøre.  Naar  jeg  skriver  med  Navn  under  min  Artikel, 
som  jeg  altid  plejer,  skriver  jeg  selvfølgelig  ikke  tillige  i  samme  Nummer  af 
»Architekten«  et  anonymt  Stykke,  der  forresten  —  dette  skal  jeg  dog  tilføje  — 
forekommer  mig  morsomt,  harmløst  og  træffende.  Og  hvad  angaar  mit  Ansvar 
for  Redaktionsbemærkningerne  til  Hr.  P.  V.  J.  K.s  Artikler  om  Kunstakademiets 
Architekturundervisning  (i  »Arch.«,  7de  Aarg.,  Side  434  og  475),  kan  jeg  endnu 
den  Dag  i  Dag  roligt  bære  det.  Jeg  har  ikke  andet  at  svare  Hr.  P.  V.  J.  K.  nu, 
end  at  henvise  ham  og  andre  Interesserede  til  atter  roligt  at  gennemlæse  saavel 
Redaktionsbemærkningerne  som  Artiklerne  - — -  der  kuriøst  nok  ogsaa  bragte  Martin 
Borchs  Navn  frem  i  Erindringen.  Eucen  Jørgensen. 

*)  Ligeledes  maa  Prof.  Klein  og  N.  H,  der  skrev  i  »Architekten«  for  25.  Novbr.  og 

9.  Decbr.  1905,  selv  svare  for  deres  Kritik  af  de  Bygninger,  der  skyldes  Arch.  Plesneh, 

som  Hr.  P.  V.  J.  K.  tager  sig  saa  faderligt  af.  Men,  tør  jeg  spørge:  er  faglig  Kritik  ikke 
berettiget,  selv  om  den  er  streng,  især  naar  det  drejer  sig  om  Principspørgsmaal?  Hvortil 
al  den  Ømfindtlighed?  Hr.  P.  V.  J.  K.  har  jo  altid  selv  været  ivrig  for  at  faa  Kritiken  frem; 

og  naar  den  saa  kommer  —  —  —  —  —  —  —  —  —  —  —  —  —  —  —  —  —  — 

BØGER  OG  TIDSSKRIFTER. 


Maanedsskriftet  » The  Architectural  Review «  meddeler  i  sit  Februarhefte  nogle 
Betragtninger  over  gammel,  siciliansk  Tempel- Architektur,  ledsaget  af  en  Række 
Gengivelser  af  ypperlige  Fotografier  og  Haandtegninger.  En  Artikel,  » Architectural 
Refinements «,  belyses  nærmere  ved  Billeder  af  det  Indre  af  Kirkerne  » Notre 
Dame «  i  Paris,  Kathedralen  i  Amiens  og  S.  Marco  i  Venedig.  Mellem  det  øv¬ 
rige  Indhold  findes  nogle  Meddelelser  om  Baptisteriet  »St.  Jean «  i  Poitiers.  Dette 
kendte  Mindesmærke,  der  stammer  fra  den  anden  Halvdel  af  det  4de  Aarhundrede, 
er  nu  med  udmærket  Kyndighed  og  aldrig  svigtende  Interesse  fuldstændig  istand¬ 
sat  af  »Fader«  Camille  de  la  Croix,  som  har  viet  den  bedste  Del  af  sit  Liv 
til  dette  Arbejde.  Som  et  Kuriosum  kan  anføres,  at  de  la  Croix  med  egne  Hæn¬ 
der  har  taget  fortrinlige  Afstøbninger  af  hver  Enkelthed  i  hele  Bygningen;  disse 
findes  opstillede  i  en  lille  Træbygning  nær  Baptisteriet.  En  enkelt  Illustration  i 
Heftet  gengiver  en  Samling  karakteristiske  Kapitæler.  (Skulde  Nogen  ønske  nær¬ 
mere  Oplysninger  om  dette  mærkelige  Mindesmærke  og  dets  Historie,  da  findes 
disse  i  Etude  Sommaire,  udg.  af  Camille  de  la  Croix.) 


Kimsten  i  Danmark  under  Frederik  V.  og  Christian  Vil.,  af  Museumsinspektør 
Th.  Oppermann,  udkommer  om  kort  Tid.  Den  rigt  illustrerede  Bog  omhandler 
en  af  de  interessanteste  Perioder  i  dansk  Kunst  og  trykkes  kun  i  500  Eksempi. 


AKUSTIK  I  THEATRE. 


hvilke  Forhold  er  Theatersalens  Akustik  afhængig?  Dette  interessante  Spørgs- 


ii  maal,  som  Fysikerne  og  Architekterne  hidtil  ikke  har  set  sig  i  Stand  til 
at  løse  paa  tilfredsstillende  Maade  ad  theoretisk  Vej,  har  ifølge  »Deutsche  Bauhiitte« 
den  forhenværende  Generalintendant  i  Stuttgart,  Julius  von  Werther,  for  to  Aar 
siden  søgt  at  besvare  ad  praktisk  Vej  paa  Grundlag  af  talrige  Iagttagelser.  Medens 
i  Tyskland  og  Østrig  mange  moderne  Theaterbygninger  i  akustisk  Henseende  har 
vist  sig  fuldstændig  uheldige,  har  Werther  i  Italien  ikke  fundet  et  eneste  uaku¬ 
stisk  Theater  mellem  de  50,  han  har  besøgt.  En  nøjere  Undersøgelse  af  de  i 
hine  og  i  dette  Land  anvendte  Systemer  for  Bygningen  af  Theatre  fører  til  det 
Resultat,  at  god  Akustik  i  et  Theater  betinges  af,  at  Lydbølgerne  undergaar  saa 
faa  Brydninger  som  muligt  i  Tilskuerrummet,  og  at  Theatersalens  Vægge  begun¬ 
stiger  Resonansen  saa  meget  som  muligt,  dog  uden  at  fange  Tonen.  De  italienske 
Theatre  bestaar  i  Reglen  af  et  System  af  3 — 7  over  hinanden  liggende  Loge¬ 
rækker,  der  er  lave  og  vandrette  og  hverken  har  Forværelser  eller  Draperier. 
De  har  et  tarveligt  Udseende,  men  endog  i  det  største  af  dem,  San  Carlo-Thea- 
tret  i  Napoli,  der  rummer  over  dobbelt  saa  mange  Personer  som  Wiener  Operaen, 
høres  hvert  Ord  paa  hver  Plads.  Theatrene  i  Mellemeuropa  er  derimod  for  det 
meste  byggede  med  store  fremskudte  Balkoner,  dybe  Loger  med  Forværelser, 
Søjler  og  Nicher;  her  sværmer  man  for  Draperier  og  Tæpper  samt  rigt  udskaaret 
Træværk.  Men  alle  disse  Ting  bevirker  uden  Tvivl,  at  Lyden  fanges.  Et  klassisk 
Eksempel  paa  et  uakustisk  Theater  er  det  ny  Wiener  Hofburgtheaters  Pragtbyg- 

ning,  i  hvilken  Logerækkerne  var  skudt  frem  i  Form  af  en  Lyre.  Endskønt 
Logerne  senere  blev  ombyggede  i  Hesteskoform,  er  og  bliver  Planen  dog  for¬ 
fejlet.  Det  samme  System  med  den  fremskudte  Balkon  har  i  det  saakaldte  Deut- 
sches  Theater  i  Miinchen  og  i  Kleities  Miinchener  Schauspielhaus  fremkaldt  en 
uakustisk  Bygning.  Derimod  skylder  Bayreuther  Theatret,  hvis  Forbillede  har 
været  Palladios  Renaissance-Theatret  i  Vicenza,  Undgaaelsen  af  al  overflødig  Ud¬ 
smykning  og  af  alt  Arbejde,  der  kunde  danne  Kroge,  sin  ypperlige  Akustik.  Ar- 
chitektens  Tilbøjelighed  til  Luksus  staar  altsaa  i  direkte  Modstrid  med  Theatrets 
akustiske  Fordringer.  Ligeledes  er  Maskinmesteren  paa  en  vis  Maade  en  Fjende 
af  Akustikken.  Han  forlanger  nemlig  saa  store  Rum  som  muligt  bagved  Kulis¬ 
serne,  medens  det  er  bleven  paavist,  at  en  Scene  virker  saa  meget  mindre  aku¬ 
stisk,  jo  dybere  dens  Side-  og  Bagrum  er.  Man  kan  kun  raade  Bod  paa  alt  for 
store  Sidesceners  lydslugende  Virkning  derved,  at  man,  saa  ofte  det  lader  sig 
gøre,  spiller  med  lukkede  Sidedekorationer.  Blandt  Theatrene  i  Berlin  hører 
»Deutsches  Theater«  til  de  bedste  i,  akustisk  Henseende,  da  det  er  konstrueret 
paa  den  gamle,  enkle  Maade.  De  nyeste  Theatersale,  som  »Kleines  Theater«, 
»Buntes  Theater«  og  »Trianontheater«,  er  ligeledes  akustiske,  fordi  de  i  det  væ¬ 
sentlige  frembyder  Parketrum,  hvis  Vægge  paa  fortrinlig  Maade  tilbagekaster  Lyden. 


FORSKELLIGT. 


Kunstakademiets  Rejsestipendier.  Ansøgninger  om  Rejsestipendier  og  Under¬ 
støttelser  for  1906  skulle,  paa  Papir  i  Folio  og  ledsagede  af  en  Plan  for  Rejsen 
samt  med  Opgivelse  af  nøjagtig  Adresse  være  indsendte  til  Akademiet  inden  1  5 
Marts. 

¥ 

Kunstneriske  Løsninger  af  Byggeforetagender  i  Kjøbenhavn.  Ved  Bedømmelsen 
den  1.  Marts  d.  A.  uddeltes  Prisbelønningerne  saaledes:  1)  for  en  Beboelsesejendom 
med  større  Lejligheder:  Architekt  Gotfred  Tvedk  (Piessens  Palæ);  2)  for  en 
Beboelsesejendom  med  mindre  —  højst  Treværelsers  —  Lejligheder:  Architekt 
Alf.  Thomsen  (Murersvendenes  Stiftelse  i  Murergade);  3)  for  en  Forretnings¬ 
ejendom:  Architekt  Fred.  L.  Levy  (Kongens  Nytorv  8).  Til  Klasse  4  (en  Gruppe 
af  Arbejderboliger)  var  ingen  Projekter  indsendt. 

¥ 

Ny  Gobelinvævning  til  Raadhuset.  Hr.  Etatsraad  Lorenz  Frølichs  kendte 
»Uffe«  bliver  nu  udført  i  Gobelin.  Frøken  Dagmar  Olrik  har  allerede  i  nogen 
Tid  været  beskæftiget  med  dette  Arbejde. 

¥ 

Mindesmærke  for  Ivar  Huitfeldt.  I  Hudrum  (Norge)  er  der  blevet  nedsat  en 
Komité  for  at  indsamle  Bidrag  til  et  Mindesmærke  over  Søhelten  Ivar  Huitfeldt, 
der  ligger  begravet  i  Hudrum  Kirke.  Det  er  Meningen,  at  Mindesmærket  skal 
afsløres  paa  Tohundredaarsdagen  for  Huitfelds  Død,  den  3.  Oktober  1910. 

Udgiver:  AKADEMISK  ARCH1TEKTFORENING.  —  Redaktør:  Architekt  SØREN  LEMCHE. 

Redaktionsudvalg;  Arcliitekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 


240  — 


KJØBENHAVN 

DEN  10.  MARTS  1906 

8.  Aargang  N2  23 


ARCHITEKTEN 

MEDDELELSER  FRA 

C.  J.  C.  BRÆSTRUP. 


ET  JUBILÆUM  PAA  BYGNINGSLOVGIVNINGENS 

OMRAADE. 

Ved  Axel  Møller. 


Blandt  de  Mærkedage,  der  i  indeværende  Aar  i  vide  Kredse  og  ganske  særlig 
hos  dette  Tidsskrifts  Læsere  vil  kunne  paaregne  større  Interesse,  skal  jeg 
gennem  nærværende  Linier  henlede  Opmærksomheden  paa  Dagen  den  1.  Maj, 
idet  der  da  er  forløbet  50  Aar,  siden  den  første  egentlige  Bygningslov  for  Sta¬ 
den  Kjøbenhavn  og  dens  Forstæder,  der  den  17.  Marts  havde  erholdt  kongelig 
Stadfæstelse,  traadte  i  Kraft.  Herved  indtraadte  i  det  offentlige  Liv  en  ny  Faktor, 
hvis  Betydning  maaske  ikke  dengang  klart  kunde  overses,  men  hvis  Virkninger 
har  været  udstrakte  og  indgribende  for  den  By  og  den  Befolkning,  for  hvilken 
den  direkte  var  bestemt,  ligesom  ogsaa  for  Størstedelen  af  det  øvrige  Land,  idet 
den  har  dannet  Forbillede  for  de  senere  fremkomne  Bygningslove  for  vore  Pro¬ 
vinsbyer;  og  det  maa  siges,  at  den  har  givet  Stødet  til  store  og  gennem¬ 
gribende  Reformer  for  vort  hele  Samfund,  dels  vedrørende  dets  Bygningsvæsen 
og  dels  ved  at  medføre  ny  Ordning  af  Vej-  og  Kloakforhold,  Brandvæsenet, 

Sundhedsvæsenet  o.  1.,  foruden  at  der  her  igennem  er  givet  en  kraftig  Impuls 
til  Fremme  af  Haandværk  og  Industri,  saaledes  at  derved  er  opnaaet  Goder 
for  den  store  Almenhed,  som  næppe  uden  den  vilde  være  fremkomne. 

Nu  maa  ganske  vist  bemærkes,  at  Byggeforholdene  ikke  før  dette  Tids¬ 
punkt  havde  været  uden  Ordning,  idet  der  ogsaa  tidligere  fandtes  Lovbestem¬ 
melser  for  Udøvelsen  af  de  forskellige  borgerlige  Erhverv;  men  disse  Bestem¬ 
melser  vare  af  en  saadan  Art  og  omhandlede  saa  mange  andre  Forhold,  at  de 
ikke  kunde  i  nogen  tilsvarende  Grad  have  Indflydelse  paa  Byggeforholdene  og 
det  dermed  samhørende  Erhvervsliv.  Disse  Lov-  eller  vel  rettere  Lavsbestem¬ 
melser,  der  til  forskellige  Tider  ere  fastsatte  rent  enkeltvis,  findes  for  de  da 
foreliggende  Bestemmelsers  Vedkommende  samlede  i  en  af  Joh.  Nik.  Høst  i 
1839  udgivet:  »Dansk  Borgerret  eller  fuldstændig  Fremstilling  af  den  gjældende 

Lovgivning  for  de  Handlende  og  Haand- 
verkerne  samt  Bryggerne,  Brændeviins- 
brænderne,  Værtshuusholderne,  Gjæstgiverne 
og  Spiseværterne  i  Danmark«.  Disse  For¬ 
skrifter  ere  efter  den  Tid  stadig  supplerede 
med  nye,  som  dog  stedse  kun  ere  lidet 
omfattende;  nogen  egentlig  og  samlet 
Lov  for  Bygningsvæsenet  fremkom  først 
ved  den  her  omhandlede  Lov  af  17. 
Marts  1856. 

Nu  skulde  50  Aar  kun  synes  at  være 
et  saa  ringe  Spand  af  Tid,  at  Forskellen 
mellem  nu  og  da  ikke  kunde  være  meget 
stor,  og  dog  maa  det  ved  Gennemlæs¬ 
ningen  af  ovennævnte  før  1856  gældende 
Forskrifter  forekomme  den  nulevende 
Generation,  at  man  rykkes  ligesom  Aar- 
hundreder  tilbage  —  til  en  Tid,  hvor 
Livet  levedes  paa  en  ganske  anden  Maade, 
jævnt,  roligt  og  nøjsomt  uden  hæsblæsende 
Konkurrence  og  Jagen  efter  selv  at  komme  frem  for  enhver  Pris.  Dette  er 
maaske  til  Dels  en  fejl  Betragtning,  og  tlet  daglige  Livs  Rørelser  har  maaske  i 
sine  Grundtræk  ikke  været  saa  meget  forskellige  fra  Nutidens.  Men  ved  at 
gøre  sig  bekendt  med  de  for  de  forskellige  Erhvervs  Udøvelse  fastsatte  Bestem¬ 
melser,  der  trods  deres  knappe  Form  dog  ere  meget  omfattende,  idet  de  paa 
faa  Sider  omhandle  ikke  blot  Mestres,  Svendes  og  Lærlinges  Forhold  overfor 
det  Offentlige  og  hinanden  indbyrdes,  men  tillige  fastsætte  Regler  for  Arbejdets 
Udførelse  og  Svendens  Betaling  derfor,  saa  synes  dog  heraf  at  fremgaa,  at  hele 
Samfundslivet  maa  have  været  ganske  anderledes  enkelt  og  usammensat.  Den 
stedse  mere  yderliggaaende  Detaillering  af  saavel  Love  som  Priskuranter,  der  i 
vore  Dage  anses  for  nødvendig  for  at  møde  Livets  forskellige  nye  Krav  og  til¬ 
vejebringe  Samdrægtighed  mellem  de  forskellige  Parter,  synes  netop  at  give 
Lejlighed  til  fornyet  Uro.  Dog  dette  er  vel  uadskilleligt  fra  det  virkelig  pul¬ 
serende  Liv  og  vil  forhaabentlig  vise  sig  at  være  Vejen,  der  fører  til  det  engang 

kommende  ideelle  Samfundsliv.  —  I  andre  Retninger  synes  Erhvervslivet  dog  nu 
at  være  mere  enkelt,  idet  mange  Fag  ere  samlede  under  Eet  og  andre  ganske 
forsvundne,  ligesom  enkelte  nu  have  erhvervet  sig  den  sande  Frihed  til  ligesom 
Fuglene  under  Himlen  at  leve,  uden  at  Lovens  Haand  viser  dem  Vejen  fol¬ 
deres  Virken,  nemlig  Kunstnerne,  der  tidligere  ogsaa  havde  deres  Regler  at  gaa 
efter.  Om  Kunstnerne  hedder  det  i  1839:  »Det,  hvorved  Kunstneren  skjelnes 
fra  Haandverkeren,  er  den  Opfindsomhed,  den  Skaberkraft,  det  Genie,  der  af- 
præger  sig  i  Hins  Verker;  ved  disse  Egenskaber  kunne  Billedhuggeren,  Maleren 
og  Architecten  glimre  som  Kunstnere  af  første  Rang.  Dog  kunne  ogsaa  Haand- 
verkere  som  for  Exempel  Blikkenslagere,  Drejere,  Gjørtlere,  Snedkere,  Uhr- 
magere  o.  s.  v.  levere  Arbejder,  der  ved  Originalitet  og  Smag  egne  sig  til  Navn 
af  ægte  Kunstflidsfrembringelser.«  Denne  Betragtning  kan  jo  rnaaske  ogsaa  nu 
gøres  gældende,  selv  om  det  egentlig 
kunstfærdige  for  enkelte  af  de  nævnte 
Fags  Vedkommende  ikke  længere  kan 
siges  at  være  stærkt  fremtrædende,  i  alt 
Fald  fra  Haandværkerens  Side. 

For  Bygningshaandværkernes  Vedkom¬ 
mende  vare  enkelte  Grundbestemmelser 
saa  temmelig  ens,  men  i  øvrigt  vare  Reg¬ 
lerne  naturligvis  specificerede  for  de  for¬ 
skellige  Fag.  For  Murermestre  og  Sten¬ 
huggere  anføres  blandt  andet: 

»Ingen  maa,  under  Mulkt  af  4  Rbd. 
iste  Gang,  2den  Gang  dobbelt,  3 die  Gang 
corporlig  Straf,  ernære  sig  ved  Muurmester- 
(eller  i  Kjøbenhavn  Steenhugger-)  Profes¬ 
sionen,  uden  at  have  taget  sit  Borgerskab 
(i  Kjøbenhavn  i  Næringsvejenes  3  die 
Klasse)  og  være  indskrevet  i  Lauget. « 

»Efter  Plakat  27.  Juli  1746  maa  ingen  af 
Kjøbenhavns  Indvaanere  antage  Fuskere  og 
uberettigede  Personer  til  at  forfærdige  Muurarbejde,  under  Straf  til  Lauget  iste 
Gang  af  4  Rbd.,  og  siden  fremdeles  dobbelt  hver  Gang.« 

Endvidere  findes  Bestemmelser  om,  hvor  mange  Drenge  enhver  Mester  skal 
og  maa  have  i  Forhold  til  det  Antal  Svende,  han  holder,  om  Svende-  og  Mester¬ 
stykke,  Prøvestykke  for  Frimestre,  om  Dagløn  for  Svend  og  Polerer,  om  Prisen 
for  Akkordarbejde,  om  Svendens  Forhold  ved  Arbejdets  Udførelse  m.  m. ;  til 
Slut  anføres  her  en  Del  Bestemmelser,  der,  tillige  med  enkelte  under  andre  Fag 
anførte,  for  Bygningsvirksomheden  omfatter  det,  der  senere  har  faaet  sit  Udtryk 
i  de  egentlige  Bygningslove.  Om  Anmeldelsespligten  anføres  saaledes: 

»Da  Muurmesterne  ere  pligtige  at  holde  sig  Bygningsanordningerne  efter¬ 
retlige,  meddeles  her  det  Væsentligste  af  Disse :  Naar  nogen  Gaard-  eller  Huus- 
ejer  i  Kjøbenhavn  vil  bygge,  eller  ved  sine  Bygninger  foretage  nogen  Foran¬ 
dring,  skal  det,  efter  Plakat  28.  Nov.  1798,  strax  anmeldes  for  Stadsconduc- 
teuren,  der,  ifølge  Instr.  30.  Jan.  1694,  skal  anvise  Bygningslinierne,  ligesom 

han  og  skal  paasée,  at  ved  Bygninger  og  ved  Byggepladsers  Forandringer  eller 
Delinger  mellem  Eiere,  Intet  imod  Grundtaxten  foretages.  Enhver  Tegning  til 
Bygninger,  som  opføres  i  Kbh.  eller  paa  Stadens  Grund,  skal  (tilligemed  Grund¬ 
tegning  af  Bygningens  Plan)  gjennemgaaes  af  Stadsbygmesteren,  og  approberes 
enten  af  ham,  naar  Bygningen  opføres  til  Gaarden,  eller  af  Overbygningsdirec- 
teuren,  naar  den  rejses  til  Gaden.  Ingen  Bygningsfacade,  som  i  Kbh.  vender 
ud  til  Gaden,  maa  males,  medmindre  Saadant  forud  er  anmeldt  for  Stadsbyg¬ 
mesteren,  og  Tegningen,  dersom  den  agtes  malet  med  flere  Couleurer,  af  ham 
approberet,  eller  Prøve  af  Couleuren  ham  leveret,  saafremt  den  blot  agtes  malet 
med  een  Couleur,  ligesom  Sandsteen,  Muursteen,  eller  Kalkfarve,  uden  Afsæt¬ 
ninger  (stødt  Glas  maa  aldeles  ikke  bruges  ved  Bygningers  Afpudsning.)  I 
Overtrædelsestilfælde  bøde  saavel  Eieren  som  Haandverksmesteren  fra  5  til  50 

Rbd.  Sølv.  Plakat  4.  Dec.  1793,  12.  Apr., 
io.  Juli  1809  §  2.  Saavel  Den,  der 
lader  en  Bygning  opføre,  som  den  Muur- 
og  Tømmermester,  der  opføre  Samme, 
skulle,  under  Mulet  fra  50  til  300  Rbd. 
Sølv,  ved  hvert  Bjelkelags  Læggelse  an¬ 
melde  Saadant  for  Stadsbygmesteren.  Pla¬ 
kat  8.  Oct.  1810  §  4.  Intet  udvendigt 
Arbejde  ved  Huse  og  Gaarde  i  Kbh.  maa 
foretages,  uden  at  være  anmeldt  for  Stads- 
bygmesteren.  Plakat  28.  Apr.  1813.  Naar 
Anmeldelse  for  Stadsbygmesteren,  om  Byg¬ 
ningsarbejde,  skeer,  skal  den  Byggende 
tillige  angive,  hvilke  Haandverkere  han  til 
Udførelsen  har  i  Sinde  at  bruge,  og  under 
hvilke  Mesteres  Anviisning  Arbejdet  agtes 
iverksat.  Plakat  1 1.  Septbr.  1809,  28.  Apr. 
1813.  Stadsbygmesterens  Approbation  paa 
Bygningsforandringer  i  Kbh.  bør  meddeles 
skriftligt.  Plakat  10.  Juli  1809  §  1.« 

Senere  anføres: 

»Ansøgningerne  om  Dispensation  fra  de  for  Kjøbenhavn  foreskrevne  Byg¬ 
ningsregler  henhøre  under  det  kgl.  danske  Cancellie ;  dog  er  Brandkommissionen 
bemyndiget  til  at  afgøre  Sager  af  mindre  Vigtighed,  med  Hensyn  til  Afvigelse 
fra  de  Bygningsregler,  som  egentligst  angaae  Brandvæsenet.  Plakat  2.  Aug.  1808, 
1.  Maj  1810. 

Forseelser  imod  Bygningsanordningerne  skulle  af  Stadsbygmesteren  anmeldes 
for  Politieretten,  der  skal  paalægge  saavel  Bygningsherren,  som  den  Mester  eller 
Frimester,  der  har  gjort  Arbejdet,  Een  for  Begge  og  Begge  for  Een,  under 
Mulet,  at  ombygge  eller  forandre  Samme.  Plakat  9.  Septbr.  1795.« 

Angaaende  Udførelsen  af  de  Dele,  der  senere  ere  særlig  underlagte  Direktøren 
for  Vej-  og  Kloakanlægene,  findes  enkelte  korte  Bestemmelser,  hvis  Iagttagelse  paa- 
saaes  af  Brolægningskommissionen,  medens  de  Dele,  der  nu  paasees  af  Sundheds¬ 
kommissionen,  findes  optagne  under  forannævnte  Bestemmelser.  At  Forskrifterne  med 

Hensyn  til  Latriners  Anbringelse  har  været  indskrænkede  til  det  kortfattede  Paabud: 
»Locum  maa  ej  anlægges  under  den  Trappe,  der  gaar  op  i  Huset«,  tyder  jo  ikke 
paa  stor  Hensyntagen  til  Hygiejnens  Krav,  og  der  har  sikkert  her  paa  dette  Felt 
været  stærk  Trang  til  Reformer,  idet  den  sædvanemæssige  Ordning  af  Latrinind¬ 
retningen  var,  at  der  i  Datidens  ofte  ganske  smaa  Gaarde  fandtes  mere  eller  min¬ 
dre  defekte  Latrinkuler,  hvor  baade  Størrelsen  og  Tømningen  var  ganske  ad  libitum. 

Ved  Opførelse  af  ny  Bygninger  eller  Forandring  af  ældre  maatte  altsaa  som 
nu  fremsendes  Tegninger  til  Approbation,  og  Afgørelsen  henhørte  ifølge  Brand¬ 
forordning  af  1802  under  Brandkommissionen,  der  i  1856  bestod  af  følgende 
Medlemmer:  Politidirektør  J.  C.  Bræstrup,  Stadsbygmester  P.  Malling,  Brand¬ 
major  C.  Kerrn,  Kapt.,  Brygger  J.  C.  Jacobsen.  Ansøgningerne  om  Dispensa¬ 
tion  fra  de  for  Kjøbenbavn  foreskrevne  Bygningsregler  henhørte  under  det  kgl. 
danske  Kancelli,  dog  at  Brandkommissio¬ 
nen  var  bemyndiget  til  at  afgøre  Sager  af 
mindre  Vigtighed  med  Hensyn  til  Afvi¬ 
gelse  fra  de  Bygningsregler,  som  egentligst 
angik  Brandvæsenet. 

Med  Hensyn  til  Forstæderne  gjaldt 
yderligere  nogle  særlige  Bestemmelser, 
saaledes  at  ingen  Bygning  uden  for  Sta¬ 
dens  Porte  maatte  paabegyndes,  forinden 
Tegningen  var  approberet  af  Magistraten 
og  Grunden  bleven  forevist  Kæmneren. 

Bygninger  inden  for  Demarkations¬ 
linien  maatte  kun  være  af  lettere  Konstruk¬ 
tion,  og  Tegningen  skulde  af  Hensyn  til 
Fæstningsanlægene  approberes  af  Demole- 
ringskommissionen. 

Imidlertid  medførte  jo  Udviklingen  og 
den  kraftigere  Rørelse  i  Livet  under  alle 
Forhold,  der  særlig  efter  Treaarskrigens 
Afslutning  gav  sig  stærkere  Udtryk,  at  de 
hidtil  gældende  Lovbestemmelser  bleve  forældede;  dette  blev  jo  endnu  tydeligere 
under  Koleraepidemien  i  Aaret  1853,  der  paa  den  mest  eklatante  Maade  blottede 
de  store  Mangler  og  Farer  ved  Bibeholdelsen  af  de  hidtidige  Beboelsesforhold. 

I  Motiverne  til  det  nye  Lovudkast  hedder  det: 

»Da  det  fra  alle  Sider  er  bleven  erkjendt,  at  en  gjennemgribende  Revision 
af  den  bestaaende  Lovgivning  om  Bygningsvæsenet  i  Kjøbenhavn  maatte  ansees 
for  paatrængende  nødvendig,  har  Regjeringen  alt  i  længere  Tid  været  betænkt 
paa  at  søge  tilvejebragt  en  fuldstændig  Bygningslov  for  Kjøbenhavn  og  dens 
Forstæder,  og  blev  der  navnlig  i  Aaret  1852  nedsat  en  Commission  til  at  ud¬ 
arbejde  Udkast  til  en  saadan  Lov,  der  kunde  træde  i  Stedet  for  alle  tidligere 
i  denne  Henseende  gjældende  Lovbestemmelser,  og  som  altsaa  deels  skulde  inde¬ 
holde  de  Forskrifter,  hvortil  der  fra  Sundhedsvæsenets  Standpunkt  maatte  være 
Anledning,  deels  ogsaa  optage  de  Bestemmelser,  der  i  andre  Henseender,  for¬ 
nemmelig  med  Hensyn  til  Brandvæsenet,  ansaas  fornødne.« 

Som  Medlemmer  af  den  her  nævnte  Kommission  udnævntes  i  Henhold 
til  Allerhøjeste  Kommissorium  af  7.  April  1852  Politidirektør  i  Kjøbenhavn 
Christian  Jacob  Cosmus  Bræstrup,  Generalprokurør  Tage  Algreen  Ussing, 
Brandmajor  Johan  Christian  Kerrn,  Stadsfysikus,  Dr.  med.  Børge  Anton 
Hoppe,  Stadsbygmester  Peter  Malling,  Raadmand,  Overauditør  Johan  Peter 
Holm,  Borgerrepræsentant,  Brygger,  Kaptajn  J.  C.  Jacobsen,  Dr.  med.  P.  A. 
Schleisner,  Borgerrepræsentant,  Tømrermester  H.  Kayser  og  Architekt  Niels 
Siegfred  Nebelong. 

Denne  Kommission  samledes  første  Gang  den  16.  April  1852  og  derefter 
som  Regel  hver  Uge,  indtil  det  endelige  Forslag  med  Motiver  paa  Mødet  den 
24.  Maj  1854  forelaa  færdigt  til  Fremsendelse  til  Justitsministeriet ;  dette  Forslag 
blev  saa  efter  behørig  Gennemarbejdelse  fra  de  paagældende  Autoriteters  Side 

vedtaget  af  Rigsdagen  som  den  første 
egentlige  Bygningslov  for  Staden  Kjøben¬ 
havn  og  dens  Forstæder,  hvorefter  Loven, 
som  tidligere  anført,  under  17.  Marts  1856 
stadfæstedes  af  Hs.  Majestæt  Kong  Frede¬ 
rik  den  7de,  saaledes  at  den  skulde  træde 
i  Kraft  den  1.  Maj  s.  A. 

Ved  Gennemlæsningen  af  denne  Lov 
maa  man  i  højeste  Grad  beundre  det 
Klarsyn  og  den  sjældne  Forstaaelse  hos 
Lovens  Forfattere  af,  hvad  der  tiltrængtes 
af  Regler  for  Udførelsen  af  Bygningsarbej¬ 
der.  Ikke  alene  gennem  Lovens  Ord 
men  ogsaa  gennem  dens  Aand  har  de 
vidst  omtrent  fra  nyt  af  at  udarbejde  saa 
sunde  og  klare  Bestemmelser,  at  ikke 
alene  Samtiden  men  ogsaa  senere  Gene¬ 
rationer  vil  være  dem  Tak  skyldige  for 
derigennem  dels  at  have  frembragt  ord¬ 
nede  Bestemmelser  vedrørende  Bygge¬ 
forholdene,  dels  ogsaa  for  de  sunde  og  gode  Anvisninger,  som  derved  ere  givne 
og  komne  Almenheden  til  Gode. 

Nu  er  Udstedelsen  af  en  ny  Lov  jo  i  en  vis  Henseende  kun  et  tvivlsomt 
Gode,  for  saa  vidt  den  for  den  enkelte  deri  særlig  interesserede  maa  medføre  en 
Indskrænken  af  den  Frihed  i  hans  Virken,  der  ellers  vilde  være  ubeskaaren; 
men  for  det  hele  Samfund,  til  hvis  Betryggelse  Loven  fremkommer,  ere  For¬ 
delene  jo  uomtvistelige,  og  naar  man  betragter  vor  Bys  Gader  og  Bygninger  og 
vil  tænke  sig,  hvad  der  i  Sammenligning  med  ældre  Tider  er  vundet  i  alle 
Retninger,  og  hvilke  Fremskridt,  der  ere  gjorte,  saa  maa  det  erkendes,  at  den 
nye  Bygningslov  har  været  et  virkeligt  Gode,  og  at  dens  Affattelse  tjener  dens 
Forfattere  til  Ære;  at  disse  har  set  rigtigt  og  forstaaet  at  handle  i  Overensstem¬ 
melse  dermed,  ses  vel  bedst  af,  at  de  senere  fremkomne  Bygningslove  ere  op- 
staaede  med  denne  første  Lov  som  umiddelbart  Grundlag,  og  paa  rationel 
Maade  have  kunnet  bygge  videre  paa  den,  saaledes  at  de  endog  gennem  udstrakt 

Anvendelse  af  selve  dens  Ord  og  Inddeling  have  kunnet  lette  den  menige  Mands 
Forstaaelse  og  Benyttelse  af  samme. 

Nu  er  jo  imidlertid  intet  menneskeligt  fuldkomment.  Naar  der  maa  udsæt¬ 
tes  noget  paa  dette  i  øvrigt  saa  udmærkede  Arbejde,  saa  er  det,  fordi  der  gen¬ 
nem  en  enkelt  Bestemmelse  er  gjort  vor  By  saa  stor  Skade,  at  der  vil  behøves 
lang  Tid  for  at  genoprette  den.  Jeg  sigter  her  til  Lovens  §  32:  Naar  et  Tag 
gives  en  mindre  Rejsning,  end  det  ifølge  §  31  maa  have,  kunne  de  i  §  28 
fastsatte  Bygningshøjder  forøges  med  Halvdelen  af  den  Størrelse,  som  Tagryg¬ 


ningen  derved  kommer  til  at  ligge  lavere.« 

Hvor  meget  denne  Bestemmelse,  der  smager  lovlig  stærkt  af  en  »Tusk¬ 
handel«,  der  i  øvrigt  heldigvis  er  Loven  fremmed,  gennem  Tiderne  har  for- 
grimmet  vor  By,  bliver  straks  klart  for  enhver,  der  har  frydet  sit  Øje  ved  at  se 
ud  over  t.  Eks.  Niirnbergs  smukke  og 
vekslende  Tagformer  og  tildels  ogsaa  over 
de  ældre  Dele  af  Kjøbenhavn,  hvor  Ny- 
bygningerne  kun  have  holdt  sig  i  Mino¬ 
ritet  i  Modsætning  til  de  trøstesløse,  et¬ 
hvert  Skønhedsbegreb  trodsende  Rader  af 
afgnavede  Tage,  til  Overflod  dækkede 
med  den  kedsommeligt  udseende  Skifer, 
som  desværre  er  næsten  obligatorisk  for 
det  efter  1836  fremvoksede  Kjøbenhavn. 

Denne  Bestemmelse  er  med  en  Ihærdig¬ 
hed,  der  er  en  bedre  Sag  værdig,  gaaet 
igen  i  enhver  af  de  senere  udstedte  Byg¬ 
ningslove  for  Kjøbenhavn  og  er  ligeledes 
kommet  frem  i  de  fleste  af  de  for  Køb¬ 
stæderne  udstedte  Bygningslove,  hvor  den 
dog  paa  Grund  af  Forholdene  ikke  har 
kunnet  gøre  saa  stor  Skade,  men  der  er 
nu  grundet  Haab  om,  at  dens  Dage  ere  H>  c>  STILLING. 

talte,  og  at  den  vil  blive  udeladt  i  den 

forventede  nye  Lov.  —  Som  tidligere  nævnt  traadte  Loven  i  Kraft  den  1.  Maj 
1856.  Den  ifølge  dens  §  94  anordnede  Bygningskommission  kom  til  at  bestaa 
af  følgende  Mænd:  Som  Formand:  Politidirektør  C.  J.  C.  Bræstrup;  Stadsbyg¬ 
mester,  Prof.  P.  Malling;  Brandmajor,  Tømrermester  J.  C.  Kerrn  ;  Stadsfysikus, 
Dr.  med.  B.  A.  Hoppe.  Som  valgte  af  Justitsministeriet:  Konst.  Vandbygnings¬ 
inspektør  L.  A.  Colding,  Architekt  N.  S.  Nebelong  samt  som  valgt  af  Kommu¬ 
nalbestyrelsen:  Brygger  J.  C.  Jacobsen.  Lovens  Omraade  var  det  egentlige 
Kjøbenhavn,  beliggende  indenfor  Voldene  —  derunder  dog  ikke  indbefattet  Ci¬ 
tadellet  Frederikshavn  og  Nyholm  —  samt  dens  Forstæder,  hvortil  henregnedes 
de  Dele  af  Stadens  Grund,  der  laa  indenfor  den  ældre  Demarkationslinie,  —  en 
Linie,  følgende  Jagtvejen  og  Falkoneralleen. 

Lovens  Omraade  blev  dog  7.  Maj  1857  udvidet  til  den  Del  af  Stadens 
udenbys  Grund,  som  laa  mellem  Jagtvejen  og  Stadens  nordlige  Grænse,  og  som 
mod  Øst  begrænsedes  af  Tagensvej  og  dennes  Forlængelse  samt  mod  Vest  af 

Ladegaardsaaen.  2.  Avgust  1858  kom  hertil  yderligere  den  Del  af  Stadens 
udenbys  Grund,  som  var  beliggende  mod  Sydvest  udenfor  den  ældre  Demarka¬ 
tionslinie  og  begrænsedes  af  denne,  Bakkegaardens  og  Carlsbergs  Tilliggende  i 
Hvidovre  Sogn  samt  den  sjællandske  Jernbane. 

Byen  inddeltes  i  3  Distrikter,  der  omfattede:  iste  Distrikt:  Udenbys  Vester-, 
Vester-,  Nørre-,  Snarens-  og  Strand-Kvarterer;  adet  Distrikt:  Udenbys  Klædebo-, 
Klædebo-  og  Rosenborg-Kvarterer ;  3 die  Distrikt:  Kristianshavns  Kvarter  med 
Amagerbro,  Øster-,  Frimands-,  Kjøbmager-,  St.  Annæ  Øster-  og  St.  Annæ  Vester- 
Kvarterer. 

Til  at  føie  Tilsynet  i  disse  Distrikter  ansattes  som  Bygningsinspektører  hen¬ 
holdsvis:  Architekt  Johan  Henrik  Nebelong,  Architekt  Severin  Theodor  Emilius 


Sørensen,  Architekt  Harald  Conrad  Stilling. 

Lønningerne  fastsattes  for  Stadsbyg¬ 
mesteren  til  2000  Rdl.  og  for  Bygnings¬ 
inspektørerne  til  800  Rdl.  aarlig. 

Bygningskommissionen  fik  sit  første 
Kontorlokale  paa  en  1 .  Sal  i  Brolægger¬ 
stræde,  hvor  den  havde  lejet  2  Værelser; 
dens  Personale  bestod  af  siger  og  skriver 
1  Mand  —  Bygningskommissionens  Se¬ 
kretær,  som  tillige  var  Kasserer,  —  hvor¬ 
til  dog  yderligere  kom  et  Bud.  Stads¬ 
bygmesteren  ,  Prof.  Malling  bibeholdt, 
saa  længe  han  levede,  sit  tidligere  Kon¬ 
tor  i  Lille  Kongensgade ;  han  besørgede 
derfra  den  væsentligste  Del  af  Kommis¬ 
sionens  Arbejde  og  aflagde  kun  et 
Besøg  daglig  i  Brolæggerstræde  for  at 
underskrive  nødvendige  Skrivelser  og  til¬ 
rettelægge  den  kommende  Dags  Arbejde, 
p.  c.  bøneckk.  Herfra  flyttedes  efter  et  Aars  Lorløb  Kon¬ 

toret  til  Nytorv,  ligeledes  i  et  privat  Hus, 
hvor  det  bestod  af  3  Værelser,  men  i  øvrigt  uden  Forandringer. 

Et  Par  Aais  Tid  efter  forlagdes  det  til  Raad-  og  Domhuset,  hvor  Byg¬ 
ningskommissionen  paa  2.  Sal  fik  3  Værelser,  og  hvor  Personalet  udvidedes, 
idet  den  hidtilværende  Sekretær  fik  en  Assistent  til  Hjælp  og  i  1875  yder¬ 
ligere  en  Skriver;  fra  Stadsbygmester  Nebelongs  Tiltrædelse  havde  Stadsbyg¬ 
mesteren  Kontor  i  Bygningskommissionens  Lokaler. 

Her  skal  samtidig  nævnes,  at  Kontoret  1882  igen  skiftede  Opholdssted, 
idet  det  flyttedes  til  Knabrostræde  Nr.  1,  hvor  der  blev  til  Raadighed  3  Værelser, 
Arkiv  og  vedliggende  Budlejlighed. 

Endelig  flyttedes  Kontoret  1901  til  det  nye  Raadhus,  først  til  Tivolifløjen 
paa  2.  Sal  og  derefter  1.  Januar  1906  til  de  nuværende  Lokaler  paa  2.  Sal  mod 
den  aabne  Gaard.  —  Den  1.  Januar  1901  forøgedes  Personalet  med  i~  Architekt 


og  1  Skriver  i  Anledning  af  Indlemmelsen  af  Brøndshøj-,  Valby-  og  efter  1. 
Januar  1902  Sundby  Kommuner. 

Forholdene  vare  altsaa  i  Begyndelsen  ret  indskrænkede,  men  Kravene,  der 
stilledes,  vare  jo  ejheller  beregnede  at  ville  blive  meget  omfattende.  Det  ansaas 
nemlig  af  vedkommende  Autoriteter  som  sandsynligt,  at  Fremkomsten  af  den  nye 
Bygningslov  nærmest  vilde  virke  hæmmende  paa  Byggeriet,  og  i  Henhold  dertil 
indrettedes  de  forskellige  Protokoller  og  lignende;  dette  syntes  ogsaa  i  Begyn¬ 
delsen,  hvor  der  med  Hensyn  til  Bebyggelsen  af  Forstædernes  Grunde  fra  Krigs¬ 
ministeriets  Side  lagdes  en  Del  Hindringer  i  Vejen,  at  skulle  blive  Tilfældet,  men 
dette  forandredes  ret  hurtigt,  særlig  efter  at  forskellige  Forhandlinger  med  nævnte 
Ministerium  havde  stemt  dette  til  større  Eftergivenhed  overfor  den  voksende 
Byggelyst. 

Nu  begyndte  der  at  udfolde  sig  en  hidtil  ukendt  Virksomhed,  hvorved  dei 
i  en  kort  Aarrække  opstod  hele  nye  Gader  og  Kvarterer,  navnlig  paa  den  med 
Navnet  »Rhabarberkvarteret«  betegnede  Del 
af  Nørrebro  paa  den  sydvestlige  Side  af 
Nørrebrogade.  Navnet  stammer  fra,  at 
de  Arealer,  der  indtoges  til  Bebyggelse, 
tidligere  hovedsagelig  have  været  benyt¬ 
tede  til  Haver  og  dermed  sammenhørende 
lettere  Landbrug,  og  hvor  sagtens  Dyrk¬ 
ningen  af  Rhabarberplanten  har  været  ret 
fremherskende. 

Denne  Bebyggelse,  der  i  Modsætning 
til  Beboelsesforholdene  inde  i  den  ældre  Bys 
snevre  Gader,  forekom  Datiden  ret  vellyk¬ 
ket,  og  vel  ogsaa  paa  mange  Maader  val¬ 
en  Forbedring,  udviklede  sig  dog  ikke  i 
nogen  heldig  Retning;  en  altfor  hidsig  Spe¬ 
kulation  gjorde  sig  gældende,  og  Resultatet 
blev  en  Bydel,  der  nu  maa  ansees  for 
saavel  i  sanitær  som  brand  væsentlig  Hen¬ 
seende  snarest  at  staa  tilbage  for  de  til¬ 
svarende  Dele  i  den  ældre  By. 

Hertil  bidrog,  foruden  andre  Ting,  ogsaa  selve  Bygningsarbejdets  Udførelse, 
der  med  Hensyn  til  Godhed  lod  meget  tilbage  at  ønske,  hvad  dei  sees  af  den 
endnu  i  Haand  værkersproget  for  slet  udført  Arbejde  gængse  Betegnelse  »Rhabar- 
berarbejde«,  og  vil  man  nu  betragte  disse  Gader  og  Bygninger,  da  er  Indtrykket 
jo  ogsaa  ret  trøstesløst;  ethvert  Skridt,  der  fra  det  Offentliges  og  Privates  Side 
kan  blive  foretaget  for  at  forbedre  Forholdene  her,  maa  deifoi  hilses  med 
Glæde.  En  ringe  Trøst  kan  der  maaske  ligge  i  det  afskrækkende  Eksempel; 
men  den  er  jo  rigtignok  dyrekøbt. 

Som  forannævnt  var  dette  stærke  Byggeri  ikke  forudseet  og  bragte  jo  no¬ 
gen  Forvirring  i  den  planlagte  Ordning  af  Bygningskommissionens  indie  For¬ 
retningsgang;  men  resolut  blev  dette  ændret,  de  forskellige  Piotokollei  kasseiede 
og  indrettede  paa  mere  rationel  Maade,  ligesom  ogsaa  Bygningskommissionen, 
der  i  Begyndelsen  havde  afgjort  Sagerne  ved  mundtlig  Forhandling,  for  at 
fremme  Ekspeditionen  nu  maatte  indføre  skriftlig  Behandling  af  de  Sagei,  der 

ikke  krævede  mere  indgaaende  Drøftelse ;  saaledes  fastsloges  den  Forretnings¬ 
gang,  der  har  været  bibeholdt  lige  til  vore  Dage. 

Senere  fremkom  en  Henstilling  om  at  søge  tilvejebragt  en  yderligere 
Centralisation  af  Bygningsmyndighederne  ved  at  samle  disse  paa  eet  Sted, 
i  Stedet  for  at  lade  for  Eksempel  Bygningsinspektørerne  have  deres  Kontor 
i  deres  respektive  Distrikter,  alt  for  at  fremme  Ekspeditionen  og  bringe 
større  Eenhed  til  Veje;  vidtgaaende  Forhandlinger  bleve  førte  desangaaende, 
men  det  blev  erkendt  og  vil  vistnok  ogsaa  fremtidig  blive  anset  for  rettest 
at  bibeholde  den  hidtil  anvendte  Forretningsgang.  Mulige  Mangler  ved  denne 
maa  formentlig  ogsaa  paa  anden  Maade  kunne  afhjælpes,  og  de  ere  ialtfald 
sikkert  forsvindende  over  for  de  Goder,  som  den  nuværende  Ordning  er  i 
Besiddelse  af,  idet  den  tillader  Kommissionens  enkelte  Medlemmer  mere 
roligt  og  selvstændigt  at  overveje  de  enkelte  Spørgsmaal  og  gøre  Bygningsinspek¬ 
tørerne  til,  hvad  de  bør  være,  selvstændigt  tænkende  og  resolut  handlende 
Mænd  med  virksomt  Initiativ,  medens  den  anden  Ordning  ved  den  hurtio-e  Be- 
handling  af  Bygningssagerne  ikke  vil  levne  Kommissionens  Medlemmer  Tid  til 
rolig  Gennemtænkning  af  de,  deres  øvrige  Hverv  ofte  ret  fjerntliggende,  Spørgs¬ 
maal.  Resultatet  vil  blive,  at  Stadsbygmesteren,  der  gennem  sin  forudgaaende 
Behandling  er  inde  i  vedkommende  Sager,  ufejlbarlig  maa  faa  en  altfor  over¬ 
vejende  Indflydelse  paa  deres  Afgørelse,  hvad  der  —  han  være  iøvrigt  nok  saa 
dygtig  og  rettænkende  —  dog  næppe  kan  være  heldigt  og  i  hvert  Tilfælde 
ikke  er  i  Overensstemmelse  med  Lovens  Tanke.  Hertil  kommer,  at  de  Byg¬ 
gende,  der  søge  Oplysninger  eller  Anvisninger  paa  Kontoret,  aldi ig  ville  finde 
sig  tilfredsstillede  ved  Udtalelser  fra  Inspektørerne,  men  søge  saadanne  hos 
Stadsbygmesteren,  hvem  der  herved  vil  blive  paalagt  et  ganske  uoverkommeligt 
Arbejde.  Skulde  en  Omordning  endvidere  medføre,  at  Bygningsinspektørernes 
private  Byggevirksomhed  bortfalder,  vil  dette  let  have  til  Følge,  at  et  mere 
bureaukratisk  Syn  forstyrrer  det  gode  Forhold,  der  nu  hersker  mellem  de  Byg¬ 
gende  og  de  med  dem  mere  intimt  samvirkende  Inspektører. 

Imidlertid  gik  Tiden  sin  Gang  og  uden  større  Begivenheder  men  med  sti¬ 
gende  Udvikling  af  de  forskellige  Forhold  vedrørende  Byggevæsenet,  og  efter- 
haanden  begyndte  der  saa  at  gøre  sig  en  Trang  gældende  til  dels  at  faa  ændret 
forskellige  Bestemmelser,  der  havde  vist  sig  mindre  heldige,  og  dels  at  faa  til¬ 
føjet  nye,  og  efter  Forhandling  mellem  de  forskellige  Autoriteter  fremstod  saa 
som  Resultat  Bygi.  af  21.  Novbr.  1871. 

Her  kan  maaske  indskydes  følgende  Bemærkninger  vedrørende  Inspektoraterne: 

Med  Hensyn  til  Distrikternes  Inddeling  er  igennem  Aarene  sket  forskellige 
Forandringer  grundet  paa  de  vekslende  Forhold.  I  1863  henlagdes  til  iste  Di¬ 
strikt  Frimands  og  Klædebo  Kvarterer  og  til  2det  Distrikt  Kjøbmager-  og  Øster 
Kvarter  med  Gammelholm. 

Fra  1.  Januar  1873  henlægges  Øster  Kvarter  under  3die  Distrikt. 

iste  Oktober  1873  deles  2det  Distrikt,  saaledes  at  der  under  det  nye  4de 
Distrikt  henlægges  Udenbyes  Klædebo  Kvarter  og  endelig  deles  fra  1.  August 
1889  Udenbyes  Klædebo  Kvarter  i  2  Distrikter,  hvorved  den  nuværende  Ind¬ 
deling  opstaar. 

Bygningsinspektørernes  Lønning  forøgedes  i  1875  hl  den  endnu  gældende 

2400  Kr.  aarlig,  men  deres  Arbejde  var  ogsaa  i  stadig  Stigning,  ja  blev  eftei- 
haanden  uoverkommeligt,  hvad  der  særlig  viste  sig  ved  det  stærke  Tilsyn,  der 
blandt  andet  krævedes  ved  Piloteringen  og  Funderingen  af  Bygningerne  i  Vold¬ 
kvartererne.  Dette  medførte,  at  der  —  vistnok  i  1873  tilstodes  et  samlet 
Beløb  af  600  Kroner  til  Ekstrahjælp,  hvilket  Beløb  i  1875  forhøjedes  til  2000 
Kr.  aarlig  og  medførte  den  mere  faste  Ordning  med  Ansættelsen  af  en  Assistent 
i  hvert  Distrikt. 

De  i  Bygningsloven  af  21.  Novbr.  1871  forekommende  Afvigelsei  fra  den 
ældre  Lov  ere  ikke  særlig  store,  men  dog  alle  at  betragte  som  væsentlige  For¬ 
bedringer  saavel  i  sanitær  som  i  brandvæsentlig  Henseende:  det  lovbefalede  ube¬ 
byggede  Areal  for  Bygninger  uden  for  Voldene,  der  ikke  vare  Hjørnebygninger,  ud¬ 
videdes  fra  74  til  V3  af  Grundens  Areal;  der  stilledes  Fordring  om  Isolerings¬ 
lag  i  Murene  og  Dræning  af  Kælderlejligheder;  Indretning  af  nye  Kostalde  inden¬ 
for  Voldene  blev  forbudt;  Mure,  der  ikke  var  mindst  20  fjernede  fra  Nabogrun¬ 
den,  skulde  udføres  som  Brandmure,  og  ingen  lagflade  maatte  vende  mod  Nabo¬ 
ejendom  indenfor  samme  Afstand;  Latriners  Anbringelse  kiævede  Iagttagelse  af 
Sundhedskommissionens  Forskrifter  desangaaende  o.  s.  v. 

For  Bygningskommisionen  betød  den  nye  Lov  et  Magttab,  idet  den  blev 
frataget  sin  tidligere  dømmende  Myndighed,  og  Sager  angaaende  Lovovertræ¬ 
delser  overgik  til  Kriminalretten.  Bygningskommissionens  Sammensætning  ændre¬ 
des,  idet  den  herefter  skulde  bestaa  af  to  Medlemmer  —  hvoraf  mindst  eet  tek¬ 
nisk  —  som  udnævntes  af  Justitsministeren  paa  4  Aar,  to  Medlemmei  af  Kom¬ 
munalbestyrelsen,  som  denne  udnævnte,  ligeledes  paa  4  Aar,  Stadsbygmesteien, 
Stadslægen  og  Brandinspektøren. 

Af  de  2  Medlemmer,  som  udvalgtes  af  Kommunalbestyrelsen,  foreslog  da 
denne  Magistraten  at  udpege  det  ene,  og  den  gældende  Pi  aksis  blev  saa,  at 
denne  valgte  Borgmesteren  for  4.  Afdeling,  der  blev  Kommissionens  Formand. 

Mærkværdig  nok  indeholdt  den  nye  Lov  ingen  Forandringel  med  Hensyn 
til  et  af  de  Punkter,  hvor  Loven  af  1856  havde  sin  største  Svaghed,  og  hvor¬ 
ved  den  har  bidraget  mest  til  de  tidligere  nævnte  uheldige  Bebyggelsesforhold, 
nemlig  Manglen  af  Bestemmelser  om  Bebyggelsen  i  Forhold  til  Nabogrund,  lige¬ 
som  i  det  hele  taget  af  Afstandsbestemmelser.  Dette  havde  nemlig  medført,  at 
den  almindelige  Byggemaade  blev,  at  der  ud  mod  Naboejendommen  lagdes  en 
Bag-  eller  Sidegaard  af  3  Alens  Brede  med  Vinduer  fra  Bygningens  forskellige 
Rum,  et  Forhold,  der  hvad  enten  nu  Naboen  havde  en  Brandmur  i  Skellet  eller 
et  lignende  Gaardsrum,  jo  ihvertfald  i  alle  Retninger  var  højst  uheldigt.  Man 
blev  dog  heldigvis  snart  klar  over  denne  Mangel;  nye  Forhandlinger  optoges, 
og  disse  resulterede  i  et  under  17-  April  1875  stadfæstet  Tillæg  til  Loven,  der, 
trods  sit  ringe  Omfang,  dog  var  en  betydelig  Vinding  alene  ved  Fastsættelsen 
af  de  endnu  gældende  Afstandsbestemmelser  mellem  Bygninger  saavel  paa  samme 
Grund  som  mod  Nabogrund. 

Endvidere  optoges  Bestemmelser  om  2 0  Tillæg  til  Bygningers  Maximums- 
højde  i  Gader  paa  ikke  under  25 0  Brede  samt  paa  Torve  og  aabne  Pladser, 
om  fælles  Lys-  og  Tværmaal  og  andre  mindre  væsentlige  Forhold. 

Endelig  fremkom  den  nugældende  Lov,  der  stadfæstedes  under  12.  April 
1889  og  traadte  i  Kraft  den  1.  Juli  s.  A.  Denne  Lov  indeholder  jo  i  mange 

Retninger  forbedrede  Bestemmelser,  men  bygger  forøvrigt  i  det  Væsentlige  vi¬ 
dere  paa  det  ældre  Grundlag. 

For  Bygningskommissionens  Vedkommende  skete  den  Forandring,  at  det 
fastsattes,  at  Borgmesteren  for  Magistratens  4de  Afdeling  er  Kommissionens  For¬ 
mand  —  i  Tilfælde  af  hans  Fraværelse  Raadmanden  for  samme  Afdeling  —  og 
at  Justitsministeriet  i  Stedet  for  2  nu  kun  udnævner  1  Medlem. 

Der  har,  som  bekendt,  i  længere  Tid  fra  flere  Sider  været  Ønske  fremme 
om  at  erholde  den  nugældende  Bygningslov  revideret ;  der  foreligger  ogsaa  dels 
fra  den  større  i  den  Anledning  nedsatte  Kommission,  hvori  »Akademisk  Archi- 
tektforening«  var  stærkt  repræsenteret,  og  dels  fra  anden  Side  fuldstændige  Forslag 
saavel  til  en  egentlig  Bygningslov  som  til  en  dermed  samhørende  Bygningsved¬ 
tægt,  der  indeholder  saadanne  Bestemmelser,  paa  hvilke  Tidens  vekslende  Krav 
særlig  kunne  have  Indflydelse,  og  som  derfor  er  tænkt  at  kunne  forandres  uden 
Sanktion  af  Lovgivningsmagten.  Der  arbejdes  stadig  videre  herpaa,  men  hvornaar 
et  Resultat  i  saa  Henseende  kan  ventes,  er  endnu  ikke  at  forudse. 

Af  Mænd,  der  i  Aarenes  Løb  have  virket  under  Bygningsvæsenet,  skal  jeg 
anføre : 

Som  Formand  i  Bygningskommissionen :  Politidirektør  C.  J.  C.  Bræstrup 
1856 — 1863,  Politidirektør  V.  C.  Crone  1863  — 1871,  Borgmester  C.  D.  Ehlers 
1871  — 1885,  Borgmester  C.  K.  Øllgaard  1885  — 1904,  Borgmester  J.  Mar- 
strand  fra  1 904. 

Som  Stadsbygmester:  Architekt  P.  Malling  1856  — 1863*),  Architekt  N.  S. 
Nebelong  1863  — 1871,  Architekt  H.  C.  Stilling  1871  — 1888,  Architekt  P.  C. 
Bønecke  fra  1888. 

Som  Medlemmer  af  Bygningskommissionen  valgte  af  Justitsministeriet:  Vand- 
bygningsinspektør,  senere  Stadsingeniør  L.  A.  Colding  1856—1873,  Architekt 
N.  S.  Nebelong  1856  — 1863,  Architekt,  Prof.,  kgl.  Bygningsinspektør  H.  C. 
Hansen  1865  — 1872,  Vicepolitidirektør  V.  Oldenburg  1872 — 1877,  Tømrer¬ 
mester  H.  H.  Kayser  1873  — 1885,  Vicepolitidirektør  Eugen  Petersen  1877 — 
1887,  Architekt  P.  H.  Gnudtzmann  1885  —  1889,  Vicepolitidirektør  V.  C.  Ravn 
1887 — 1905,  Vicepolitidirektør  V.  C.  D.  Christensen  fra  1905. 

Som  valgte  afKommunalbestyrelsen  :  Kapt., Brygger  J.  C. Jacobsen  1856 — 1857, 
Tømrermester  H.  H.  Kayser  1857 — 1866,  Architekt  J.  D.  Herholdt  1866— 1870. 
Tømrermester  F.  C.  V.  Thymann  1870  —  1874,  Mekanikus  J.  H.  Hellerung 
1874 — 1881,  Maskinfabrikant  P.  Th.  Huttemeier  1881  — 1893,  Architekt  O.  V. 
Koch  1893 — 1901,  Forretningsfører  for  »Dansk  Tømrerforbund«  From-Petersen 
fra  1901. 

Som  Stadslæge:  Dr.  med.  B.  A.  Hoppe  1856  — 1865,  Dr.  med.  C.  F. 
Hempel  1865,  Dr.  med.  P.  A.  Schleisner  1865  — 1886,  Dr.  med.  J.  A.  C. 
Tryde  1886 — 1896,  Dekanus  IL  E.  E.  M.  Hoff  fra  1896. 

Som  Chef  for  Brandkorpset:  Oberstlieutenant,  Tømrermester  J.  C.  Kerrn 
1856  — 1859,  Oberstlieutenant,  Tømrermester  F.  C.  Balsløw  1859 — 1868,  Tøm¬ 
rermester  J.  A.  Blom  1868  — 1870,  Lieutenant,  cand.  polyt.  J.  C.  E.  H.  Schon- 


*)  Af  Stadsbygmester,  Prof.  P.  Malling  har  det  vist  sig  umuligt  at  tilvejebringe  noget 
Billede. 

heyder  1870 — 1883,  Kaptajn  C.  H.  A.  Carlsen  konst.  1883  1884,  Oberst 

D.  F.  S.  v.  Meyer  fra  1884. 

Som  Architekt  paa  Bygningskommissionens  Kontor:  Axel  Møller. 

Som  Sekretær  og  Kasserer:  F.  C.  C.  Eriksen  1856  —  1905*),  Cand.  jur. 

E.  v.  Tangen  Sivertsen  fra  1905. 

Som  Bygningsinspektør:  Architekt  N.  H.  Nebelong  1856  —  1868,  Architekt 
S.  T.  E.  Sørensen  1856— 1867,  Architekt  H.  C.  Stilling  1856  —  1871,  Archi¬ 
tekt  Ove  Petersen  1867—1873,  Architekt  Vilh.  Petersen  1869—1874,  Archi¬ 
tekt  Hans  J.  Holm  1872—1873,  Tømrermester  H.  Christensen  1874—1875, 
Architekt  P.  C.  Bønecke  1873  —  1889,  Architekt  L.  H.  Knudsen  1873-1889, 
Architekt  V.  Friederichsen  1875  — 1889,  Architekt  R.  L.  Mathiesen  1875  1888, 

Architekt  Thorv.  Sørensen  1888  — 1905,  Architekt  Joh.  Schrøder  fia  1888, 
Architekt  A.  E.  Thomsen  fra  1889,  Architekt  C.  G.  P.  Thonning  fra  1889, 
Architekt  O.  P.  Momme  1889—1899,  Architekt  P.  Nic.  Hansen  fra  1899, 
Architekt  C.  E.  S.  Klingsey  fra  1901,  Architekt  A.  J.  C.  A.  Thejll  fia  1901, 
Architekt  S.  C.  C.  Jørgensen  fra  1902,  Architekt  L.  P.  Larsen  fra  1905. 


ARBEJDERBOLIGSAGEN. 


I  Dagene  fra  d.  7  —  10.  August  1905  afholdtes  i  Liége  en  international  Arbejder¬ 
boligkongres.  Hvis  man  gennem  Medlemsantal  har  Lov  til  at  betegne  Sving¬ 
ningerne  i  Interessen  for  en  Sag,  faar  man  det  Indtryk  fra  Kongressen  i  Sommer, 
at  Spørgsmaalet  om  den  gode  og  billige  Arbejderbolig  kan  glæde  sig  ved  en 
voksende  Popularitet.  Thi  medens  den  første  internationale  Kongres  i  Paris  1889 
kun  talte  c.  170  Medlemmer,  Kongressen  i  Bordeaux  1895  c.  230,  i  Bryssel 
1897  c.  600,  i  Paris  1900  c.  400  og  i  Diisseldorf  1902  c.  500,  kom  den  sidste 
Kongres  i  Liége  op  til  et  Antal  af  850  Medlemmer,  tilhørende  næsten  alle  Nationer. 
Af  de  mange  under  Forhandlingerne  fremkomne  interessante  Oplysninger  skal 
f.  Eks.  nævnes,  at  man  i  Belgien  siden  Udstedelsen  af  Loven  af  1889  vedrørende 
Arbejderboliger  har  anvendt  130  Millioner  til  saadanne,  heraf  Halvdelen  ved  Til¬ 
skud  fra  Sparekasserne;  at  35.000  Arbejdere  ere  bievne  Selvejere,  samt  at  Middel¬ 
levealderen  i  samme  Tidsrum  er  vokset  med  henved  en  Trediedel.  Hvis  denne 
sidste  Kendsgerning  i  væsentlig  Grad  tør  tilskrives  den  sunde  Boligs  Indflydelse, 
maa  Anlægskapitalen  siges  at  være  godt  forrentet. 

Under  Forhandlingerne  debatteredes  følgende: 

1)  De  offentlige  Myndigheders  Stilling  til  Arbejderboligsagen,  med  særligt  Hensyn 
til  den  allerfattigste  Befolkning. 

Man  vil  mindes,  at  Anskuelserne  vedrørende  Myndighedernes  Standpunkt 
overfor  omhandlede  Spørgsmaal  have  været  stærkt  delte,  idet  en  Giuppe  af 
Sagens  Forkæmpere  energisk  har  hævdet,  at  Offentlighedens  direkte  Mellemkomst 
lammede  det  private  Initiativ  og  den  personlige  Interesse  og  Offervillighed,  hvor- 


*)  Fhv.  Sekretær,  Justitsraad  Eriksen  har  altsaa  virket  i  Bygningskommissionens  Tje¬ 
neste  fra  den  første  Bygningslovs  Ikrafttræden  og  indtil  ^1.  Maj  1905*  da  tiltagende  Svag¬ 
hed  nødte  ham  til  at  begære  sin  Afsked. 

for  Boligspørgsmaalet  krævedes  løst  ad  privat  Vej,  medens  en  anden  Gruppe 
holdt  paavden  modsatte  Fremgangsmaade,  nemlig,  at  Offentligheden,  om  ikke 
udelukkende  saa  dog  i  stor  Udstrækning,  skulde  tage  Sagen  i  sin  Haand. 
Begge  Partier  have  med  stor  Dygtighed  og  Varme  forfægtet  hver  sin  Anskuelse; 
det  synes  dog  her,  som  i  mangfoldige  andre  Tilfælde,  at  den  rigtige  Løsning  lig¬ 
ger  midt  imellem  begge  Yderpunkter,  og  de  drabelige  Stridsmænd  ere  nu  nær 
ved  at  række  hinanden  den  Haand,  som  hellere  maa  være  hjælpende  end  hævet 
til  Slag.  I  hvert  Fald  glide  det  private  Initiativs  Mænd  mere  og  mere  hen  mod 
den  Opfattelse,  at  deres  Sag  ikke  kan  undvære  den  Støtte,  som  Kommune  og 
Stat  ene  kunne  yde.  Paa  Kongressen  opnaaedes  da  ogsaa  næsten  Enstemmighed 
i  Ønskerne  om,  at  Offentligheden  bør  give  Lempelser  paa  forskellig  Maade;  ved 
at  garantere  Laan  eller  ved  direkte  okønomisk  Støtte;  ved  at  sikre  sig  store 
Arealer  i  Byernes  Udkanter  og  paa  billige  Vilkaar  afhænde  Grundstykker  til  pri¬ 
vate  Selskaber  for  derved  at  sætte  Bom  for  Spekulationen,  og  ved  Etablering  af 
virksomme,  sanitære  Inspektioner  med  Muligheden  for  eventuelle,  nødvendige 
Ekspropriationer.  Endelig  saa  man  gerne,  at  Autoriteterne  paa  forskellig  Vis  op¬ 
muntrede  Institutioner  og  private  Selskaber  til  at  bygge  billige  og  gode  Arbejder¬ 
boliger  og  endogsaa,  at  det  offentlige  under  visse  Forhold  selv  optraadte  som 
Bygherre. 

2)  Det  andet  Emne  vedrørte  den  Indflydelse  paa  Huslejen,  som  Skatter  af  for¬ 
skellig  Art  udøve,  og  navnlig  debatteredes,  hvorvidt  Retten  til  at  overdrage  Ejen¬ 
domme  muligen  kunde  sætte  en  Stopper  for  den  i  saa  mange  Lande  vidt  drevne 
Spekulation  med  Bygningerne;  men  Besvarelsen  af  dette  Spørgsmaal  forbeholdtes 
en  kommende  Kongres. 

3)  Sundhedspolitiets  Virksomhed  og  den  sanitære  Inspektion  af  Bygningerne;  del 
private  Initiativs  Bestræbelser  for  at  forbedre  Boligerne. 

Der  herskede  paa  Kongressen  Enighed  om,  at  et  virksomt  og  regelmæssigt 
sanitært  Eftersyn  af  Boligerne  maatte  tillægges  den  største  Betydning  og  derfor 
burde  tilstræbes  lovfæstet,  hvor  dette  ikke  allerede  var  sket.  Men  Nødvendig¬ 
heden  byder,  at  saadanne  inspicerende  Myndigheder  maa  udrustes  med  Magt  til 
at  skride  ind,  hvor  det  findes  nødvendigt,  og  til  at  tvinge  givne  Paabud  efter¬ 
levede,  om  de  maatte  møde  Modstand.  Som  et  vigtigt  Moment  fremhævedes, 
at  Inspektionerne  maatte  staa  aldeles  uafhængige  af  de  lokale  Myndigheder, 
samt  at  der  maatte  tilvejebringes  Oplysningsmateriale,  gennem  hvilket  Myndig¬ 
hederne  kunde  blive  gjort  bekendte  med,  i  hvilken  sanitær  Tilstand  Boligerne 
befinde  sig. 

Saadanne  sanitære  Inspektioner  ere,  som  bekendt,  allerede  indført  flere  Ste¬ 
der,  f.  Eks.  i  England  og  Holland,  og  de  virke  overalt  med  megen  Myndighed 
og  med  stort  Held.  I  England  har  man  forsøgsvis  flere  Steder  anvendt  Inspek- 
tricer,  og  man  tror  herved  at  have  gjort  den  Erfaring,  at  Kvinderne  i  mang¬ 
foldige  Tilfælde  formaar  at  udøve  en  opdragende  Indflydelse  paa  Befolkningen, 
der  gennem  saadan  Paavirkning  selv  faar  Interesse  af  og  Forstand  paa  at  holde 
Hjemmene  hyggelige  og  sunde.  Ofte  faa  Beboerne  af  et  fattigt  Hjem  Skylden 
og  Skammen  for  dettes  Malproperhed,  medens  Aarsagen  hertil  i  mangfoldige 
Tilfælde  burde  søges  hos  den  Ejer,  der  paa  alle  Maader  søger  at  pine  det  mest 
mulige  ud  af  sin  Ejendom. 

Ovennævnte  Oplysninger  om  Boligernes  sanitære  Tilstand  ere  allerede  orga¬ 
niserede  i  en  Række  af  Udlandets  Storbyer  —  saasom  Bryssel,  Moskow,  Le  Havre, 
Nizza,  Orléans  og  Paris.  De  samles  og  føres  til  Dato  af  en  Slags  statistiske 
Kontorer:  »Casiers  sanitaires  des  maisons«,  der  paa  Grundlag  af  Beskrivelser  og 
Planer,  Optegnelse  af  indtrufne  Sygdomstilfælde  og  Dødsfald  eller  Smittesygdomme 
o.  s.  v.  ere  i  Stand  til  at  give  saadanne  Oplysninger  om  enhver  af  paagældende 
Bys  Ejendomme,  som  kunne  være  af  Betydning  ved  Værdsættelsen.  Disse  Kon¬ 
torers  Virksomhed  er  ganske  vist  endnu  føleligt  indskrænket  af  manglende  Love 
og  Reglementer,  der  kunne  tillade  Indskriden,  hvor  saadan  i  sanitær  Henseende 
findes  nødvendig.  Men  da  Kravene  om  denne  nødvendige  Støtte  i  Bestræbelserne 
for  at  tilvejebringe  de  bedst  mulige  Beboelsesforhold  rundt  omkring  blive  mere 
og  mere  højlydte,  ville  de  i  en  nærmere  eller  fjernere  Fremtid  nok  blive  opfyldte. 

Spørgsmaalene 

4)  Bestemmelser  vedrørende  Tilvejebringelse  af  samlede  Byggeplaner,  saavel 
hvor  det  drejer  sig  om  at  erstatte  nuværende,  overbyggede  Kvarterer  med  nye, 
luftige,  som  hvor  Talen  er  om  at  inddrage  nye  Arealer  til  Bebyggelse; 

5)  Boligstatistik  med  Hensyn  til  Hygiejne,  Økonomi  m.  v.; 

6)  Fremgangsmaaden  for  at  skaffe  Arbejderboligerne  et  mere  æstetisk  Ud¬ 
seende  uden  føleligt  at  forøge  Bekostningen  og 

7)  Arbejderhaver 

gave  Anledning  til  en  Række  Udtalelser  om  ved  alle  Midler  at  skaffe  Arbejderne 
og  deres  Boliger  den  mest  mulige  friske  Luft-  og  Solpaavirkning,  hvortil  Beboerne 
ofte  paa  Grund  af  deres  daglige  Virksomhed  og  deres  Opholdssteder  i  saa  høj 
Grad  trænge.  Navnlig  tillagdes  der  Arbejderhaver  en  stor  sanitær  og  opdragende 
Betydning,  og  en  Meddelelse  om,  at  man  i  Le  Havre  nylig  havde  skabt  et  Ar¬ 
bejderhaveselskab,  hvis  Medlemmer  for  en  lav  aarlig  Afgift  kunde  leje  og  ved 
Annuiteter  erhverve  Lodder  300  □  Meter  store,  med  Ret  til  herpaa  at  opføre 
Smaahuse,  vakte  megen  Opmærksomhed. 

Som  ovenfor  antydet,  har  Arbejderboligsagen  i  Belgien  i  de  senere  Aartier 
haft  en  meget  betydelig  og  heldig  Fremvækst,  der  ventelig  vil  blive  endnu  føle¬ 
ligere,  idet  Ministeren  for  offentlige  Arbejdei  ved  Slutningsmødet  tilsagde  Spørgs- 
maalet  Regeringens  oprigtige  Støtte. 

Det  besluttedes,  at  den  næste  internationale  Boligkongres  skal  afholdes  i 
England  1907. 

*  *  * 

De  to  følgende  Dage  efter  den  internationale  Kongres,  altsaa  den  11.  og  12. 
August,  afholdtes,  ogsaa  i  Liége,  en  lokal  belgisk  Boligkongres,  den  anden  i 
Rækken.  Ved  de  her  stedfundne  Møder  gaves  en  Mængde  Oplysninger  om  Sa¬ 
gens  gode  Forløb  og  Fremgang  i  Belgien  samt  forhandledes  en  Del  særlige 
Spørgsmaal.  Blandt  disse  skal  nævnes,  at  man  var  enig  om  at  forbyde  Etablering 
af  Udskænkningssteder  for  spirituøse  Drikke  i  Arbejderboligselskabers  Huse  samt 
om  at  have  Opmærksomheden  henvendt  paa  den  Fare,  der  ligger  i  at  tilveje¬ 
bringe  Lempelser  i  Skatter  og  andre  offentlige  Byrder  vedrørende  Arbejderboli¬ 
gerne,  da  det  er  overmaade  vanskeligt  at  drage  en  retfærdig  Grænse  mellem  dis¬ 
ses  Beboere  og  andre  Smaakaarsfolk,  der  kunne  have  Krav  paa  Støtte,  og  da 

der  navnlig  er  Fare  for,  at  Sparekassernes  Midler  ved  saadan  Usikkerhed  vil 
komme  andre  end  den  egentlige  Arbejder  til  Gode,  hvilket  dog  var  Meningen 
med  Lovene.  Endelig  drøftedes  de  Maader,  ved  hvilke  man  bedst  kunde  assurere 
de  pligtige  Afdrag,  naar  Mangel  paa  Arbejde,  indtrufne  Sygdomstilfælde  eller  ufri¬ 
villige  Striker  umuliggjorde  det  for  Ejerne  at  opfylde  de  økonomiske  Forpligtelser, 

som  de  havde  paataget  sig.  „ 

r  Olaf  Schmidth. 


BØGER  OG  TIDSSKRIFTER. 


» En  Kunstkender  fra  Oldtiden «,  af  Chr.  V.  Nielsen.  I  en  lille  velskreven 
Pjece  fortæller  forhenværende  Docent  ved  Kunstakademiet,  Professor  Chr.  V. 
Nielsen  i  korte  Træk  om  en  af  Oldtidens  bekendteste  Kunstkritikere,  Lukianos 
fra  Samosata,  og  hans  Forhold  til  Oldtidens  Kunst.  Forf.  viser  gennem  Uddrag 
af  Lukianos  s  Skrifter,  at  man  her  staar  overfor  en  ejendommelig,  selvstændig 
Personlighed,  der  har  forenet  sin  Tids  højeste  Dannelse  med  et  grundigt  og  om¬ 
fattende  Kendskab  til  sin  Fortids  og  sin  egen  Tids  Kunst. 

Ifølge  Forf.  omfatter  Lukianos’s  Levetid  hele  Kejser  Hadrians  og  begge  An- 
toninernes  Regering,  et  Tidsrum  af  mere  end  éo  Aar,  som  hørte  til  Roms 
gyldne  Tid  og  under  hvilket  selv  det  betvungne  Hellas,  •  stærkt  begunstiget  af 
Hadrian,  næsten  havde  naaet  sin  fordums  Glans  og  Velstand.  Han  havde  ud¬ 
dannet  sig  i  Veltalenhed  i  Skolerne  i  Efesos  og  Smyrna,  og  i  Skrift  og  Tale 
revsede  han  med  uudtømmeligt  Lune  sin  Tids  Skrøbeligheder.  Den  satiriske 
Dialog  bemestrede  han  med  Virtuositet.  Hvad  der  især  giver  hans  Skrifter  Be¬ 
tydning  for  Kunsthistorien,  er  hans  fine  Blik  for  Formerne  og  det  indgaaende 
Kendskab,  han  har  haft  til  Kunstværkerne.  Adskillige  af  Lukianos’s  Betragtninger 
har  Gyldighed  den  Dag  i  Dag;  f.  Eks.  siger  han:  ».  .  .  efter  min  Mening  er 
det  den  bedste  Prøve,  en  Bygmester  kan  give  paa  sin  Kunst,  naar  han  forstaar 
at  finde  Midler  til  at  forskønne  ganske  almindelige  Bygninger  og  saaledes  skænke 
Nyhed  og  Ynde  til  det  hverdagsagtige  .  .  .«;  »Skønhed  bør  være  det  alminde¬ 
lige  Ideal  og  Maal  for  næsten  alle  menneskelige  Beskæftigelser  .  .  . ;  ogsaa  ved 
saadanne  Ting,  hvis  Brug  Nødvendigheden  byder  og  hvis  Hovedbestemmelse  er 
at  tjene  til  Nytte,  bør  vi  anvende  al  optænkelig  Flid  paa  at  tilvejebringe  saa 
megen  Skønhed  som  mulig  .  .  .« 

Lukianos’s  Kendskab  til  sin  Tids  Maler-  og  Billedhuggerkunst  har  været 
meget  omfattende;  i  en  morsom  Parodi:  » Jupiter  Tragødus «,  af  hvilken  et  Brud¬ 
stykke  er  gengivet,  faar  man  en  Forestilling  om,  i  hvilken  Udstrækning  dette 
har  været  Tilfældet  for  Billedhuggerkunstens  Vedkommende.  Pjecen  er  fordrings¬ 
løs,  let  læst  og  anbefales  enhver,  der  interesserer  sig  for  kunstneriske  Emner. 
Den  er  udkommet  paa  eget  Forlag  og  faas  i  Trydes  Boghandel. 


Udgiver:  AKADEMISK  ARCHITEKTFORENING.  —  Redaktør:  Arcliitekt  SØREN  LEMCHE 
Redaktionsudvalg;  Architekterne  K.  VARMING  og  ALFR.  THOMSEN 
Kontor:  Helgolandsgade  5.  Telf.  4525. 

1  rykt  hos  Nielsen  &  Lydiche  (Axel  Simmelkiær). 

SYDFLØJEN  SET  FRA  ØST. 


K.  HUDE  FOT. 


KARMELITTERMUNKENES  SYGEHUS  I  HELSINGØR. 


Det  lykkedes  for  nogle  Aar  siden  efter  megen  Strid  og  store  Anstrengelser 
at  redde  det  gamle,  smukke  Helligaandshus  i  Randers  fra  Undergang,  og 
det  er  nu  af  alle  anerkendt  som  en  af  Randers’,  ja  hele  Nordjyllands,  ejendom¬ 
meligste  architektoniske  Mindesmærker.  Og  det  lykkedes  for  kun  ganske  kort 
Tid  siden  med  noget  færre  Anstrengelser  og  mindre  Strid  at  redde  en  af  Kjø¬ 
benhavns  gamle  Bygninger,  Nikolai  Taarn. 

Hvis  man  deraf  vilde  drage  den  Slutning,  at  vore  ældre  architektoniske 
Mindesmærker  virkelig  nu  havde  Udsigt  til  en  lang,  uantastet  og  sorgfri  Alder¬ 
dom,  har  de  sidste  Dages  Begivenheder  kun  i  en  meget  ringe  Grad  bekræftet 
den.  Er  vi  virkelig  ikke  naaet  videre  endnu,  end  at  der  maa  føres  en  haard- 
nakket  Kamp  for  at  bevare  en  af  vore  faa  middelalderlige  Bygninger  fra  Til¬ 
intetgørelse,  tilmed  naar  de  Ofre,  der  kræves  af  Stat  og  Kommune,  er  saa  for¬ 
holdsvis  ubetydelige,  som  Tilfældet  er  med  det  gamle  Sygehus  i  Helsingør?  Det 


SYDFLØJEN  SET  FRA  VEST.  K.  HUDE  FOT. 

er  sandt  nok,  at  Livets  praktiske  og  økonomiske  Krav  fordrer  deres  Ret,  men 
vi  burde  dog,  belært  af  lange  Tiders  sørgelige  Erfaringer,  efterhaanden  kunne 
forstaa,  at  der  gives  andre  Værdier,  nationale  og  kunstneriske,  der  i  det  lange 
Løb  langt  opvejer  en  maaske  kun  rent  øjeblikkelig  pekuniær  Vinding.  Og  med 
Hensyn  til  Sygehuset  i  Helsingør  gælder  de  praktiske  Stormløb  mod  Huset  til¬ 
med  mindre,  da  det  meget  vel  vil  kunne  anvendes  til  kommunale  Formaal. 

Det  drejer  sig  oven  i  Købet  her  om  en  Bygning,  der  er  en  i  mange  Hen¬ 
seender  mærkelig  Repræsentant  for  dansk  middelalderlig  Architektur.  Vi  har 
forholdsvis  mange  middelalderlige  Kirkebygninger  tilbage,  men  hvad  Tiden  har 
levnet  os  af  anden  Bygningskunst  fra  Middelalderen,  er  sandelig  ikke  saa  meget, 

at  vi  har  Raad  til  at  handle  letsindigt  med  den.  Sygehuset  i  Helsingør  er 
endelig  et  Led  i  hele  det  Klosterkompleks,  det  betydeligste  Danmark  har  be¬ 
varet,  der  husede  Helsingørs  Karmelittersamfund*).  Vilde  det  da  ikke  være 
inkonsekvent,  med  stor  Bekostning  og  Omhu  at  restaurere  Størsteparten  af  dette 


VESTGAVL  AF  SYDFLØJEN.  OPMAALT  FOR  NATIONALMUSEET  AF  HOLGER  HAGEMANN. 

Klosterkompleks,  men  koldblodigt  lade  en  af  dets  interessanteste  Bygninger  gaa 
til  Grunde?  Thi  den  hører  ikke  blot  til  vor  ikke  altfor  fyldigt  repræsenterede 
Klosterarchitektur,  men  er  tilmed  i  sin  Egenskab  af  Sygehus  en  af  de  sjældneste 
Bygninger  vi  ejer. 

*)  Det  skal  med  Tak  anerkendes,  at  Staten  overfor  dette  Kloster  har  vist  en  for- 
staaende  Rundhaandethed. 

Falder  det  gamle  Sygehus,  falder  ogsaa  med  det  en  af  vore  historisk  og 
kunstnerisk  værdifulde  Bygninger.  Et  Par  oplysende  Ord  om  dets  Historie  og 
Architektur  vil  da  muligvis  netop  nu  kunne  være  paa  sin  Plads  og  i  hvert  Til¬ 
fælde  antyde,  hvad  det  er,  vi  er  i  Færd  med  at  miste. 

Af  det  firfløjede  Kompleks,  der  nu  udgør  Sygehuset  i  Helsingør,  er  Øst- 
og  Nordfløjen  interesseløse  Bygninger  fra  det  18de  Aarh.  Hovedinteressen  knyt¬ 
tet  sig  til  de  to  andre  Fløje,  hvoraf  Vestfløjen  i  to  Stokværk  med  sin  svungne 
Renaissancegavl  og  Aarstallet:  159.  tilhører  Slutningen  af  16de  Aarh.,  hvor¬ 
imod  den  lange  Sydfløj  gaar  tilbage  til  Middelalderens  Slutning. 

Det  er  uden  al  Tvivl  denne  søndre  Fløj ,  Karmelittermunkene  i  Helsingør 

d.  11.  Juli  1516  fik  kgl.  Bevilling  til  at  op¬ 
føre.  Fra  Kallundborg  Slot  giver  Kristian  den 
2den  Tilladelse  til,  »at  os  elskelige  renlivede 
Mand,  Prior,  og  Brødre  i  Helsingør  maa  lade 
opbygge  paa  deres  og  Klosters  Grund,  Sønden 
op  til  deres  Kirkegaard  et  Stenhus  til  et  Ho¬ 
spital  og  derudinden  opholde  8  eller  10 
Senge  og  maa  did  indtage  fattige,  udlendiske 
Skibsmænd  eller  Skibsfolk  Hospitalet 

skulde  opretholdes  af  »gode  Menneskers  Gaver 
og  Almisser«,  og  det  har  derfor  sikkert  ved 
Reformationens  Indførelse  haft  vanskeligt  ved 
at  opfylde  sine  Forpligtelser.  Forøvrigt  vides 
meget  lidt  om  dets  Skæbne.  Det  har  imid¬ 
lertid  senere  samlet  Kapital,  uden  at  man  i 
alle  Tilfælde  kender  Giverne.  Under  Pesten 
1 71 1  døde  de  fleste  Lemmer,  og  Hospitalet 
var  en  Tid  lang,  til  1720,  Krigshospital  for 
saarede  og  »kvæstede«  Mennesker. 

Fraregnet  Oplysninger  om  Tilblivelsestid 
og  Bestemmelse  fortæller  Bygningen  selv  det 
meste.  Den  er  meget  langstrakt,  aftagende 
i  Bredde  mod  Øst.  Under  en  stor  Del  af 
Bygningen  ligger  Kælderrufti,  hvoraf  det  vestligste  er  dækket  af  en  lavspændt 
Tøndehvælving.  Derover  findes  igen  to  Stokværk.  Sin  nuværende  Skikkelse 
har  Sygehuset  imidlertid  ikke  haft  fra  første  Færd.  Uden  at  komme  ind  paa 
Detailundersøgelser  skal  her  kun  anføres,  at  den  større,  vestlige  Halvdel  maa 
være  ældst  og  oprindelig  have  haft  sin  selvstændige  Gavlmur  mod  Øst*). 
Rimeligvis  kun  kort  Tid  efter  og  inden  Reformationen  er  opført  en  Tilbygning, 
hvis  nordre  Mur  springer  lidt  frem  foran  det  ældre  Partis.  Den  var  ligeledes  i 
to  Stokværk,  men  noget  lavere  end  den  vestligere  Bygning.  I  disse  to  ældre 
Bygningspartier  har  Døre  og  Vinduer  almindelige,  fladbuede  Stik.  Senere  hen 
er  imidlertid  Østpartiet  bleven  forhøjet  og  ombygget.  Stik  over  Døre  og  Vin¬ 
duer  er  i  de  ombyggede  Partier  murede  paa  en  anden  Maade  og  svagt  krum- 


*)  Det  maa  være  denne  Bygning,  der  omtales  i  Kongebrevet  fra  1516. 

mede  ved  Buernes  Fødselspunkt,  ganske  som  i  Vestfløjen  fra  Renaissancetiden. 
Aarstallet  1632  paa  Sygehusets  Sydmur  (den  yngre,  østre  Ende)  angiver  aaben- 
bart  Tidspunktet  for  disse  Forandringer. 

Indvendig  gaar  nu  Stokværksdelingen  ensartet  gennem  hele  Bygningen. 
Første  Stokværk  har  sikkert  haft  flere  Rum.  I  andet  Stokværk,  der  er  noget 
højere,  optages  hele  det  ældre  Vestparti  af  en  stor,  langstrakt  Hal,  der  i  sin 
Udsmykning  er  af  ganske  særlig  Interesse.  Begge  Hallens  Længdevægge  er 
smykkede  med  ret  dybe,  fladbuede  Blændinger,  adskilte  ved  Halvsøjler,  afrun¬ 
dede  paa  det  midterste  Stykke,  retvinklet  profilerede  foroven  og  forneden.  Vi 
staar  aabenbart  her  overfor  Hospitalets  Hovedrum,  den  egentlige  Sygesal,  en  Hal 
af  en  Størrelse,  som  kun  møder  os  i  faa  af  de  middelalderlige  Rum,  vi  har  bevaret 
udenfor  Kirkerne,  og  med  en  ejendommelig  rhytmisk  og  kraftig  Inddeling  af  de 
lange,  ellers  kedsommelige  Vægflader.  Disse  Arkadeblandinger  gør  den  gamle  Sal 
enestaaende  i  dansk,  middelalderlig  Architektur,  saa  enestaaende,  at  man  fristes  til 
at  tilskrive  den  fremmed  Paavirkning.  Det  kan 
tilmed  formodes,-  at  vi  i  den  har  vor  eneste  paa- 
viselige  Sygestue  fra  Middelalderen. 

Mærkeligt  er  ogsaa  Bygningens  Ydre.  Ikke 
fordi  det  i  sin  nuværende  forsømte  Skikkelse  gør 
noget  overvældende  flatterende  Indtryk.  Heller 
ikke  fordi  der  er  ødslet  med  dekorative  Enkelt¬ 
heder.  Et  simpelt  Tandsnitbaand  under  Gesimsen 
er  alt,  hvad  Langsiderne  byder  paa.  Mest  iøjne¬ 
faldende  er  sikkert  for  de  fleste  den  lille,  mor¬ 
somme  Nische  højt  oppe  paa  det  sydøstre  Hjørne, 
nu  den  eneste  af  de  mange  Helgennischer,  det 
katolske  Danmark  har  ejet.  Endnu  i  Mands  Minde 
havde  en  Helgenfigur  sin  Plads  i  den,  hvor  der 
nu  mellem  den  fremspringende  Konsol  og  Baldakin 
kun  er  et  tomt  Hul.  Mishandlet  og  forfalden  som  den  gamle  Bygning  nu  ligger 
hen,  er  den  endogsaa  forladt  af  sin  Værnehelgcn. 

Naar  der  dog  i  Sygehusets  Ydre  er  noget,  der  i  høj  Grad  er  Opmærksom¬ 
hed  værd,  da  gælder  det  Vestgavlen.  Intet  andet  Sted  i  Danmark  findes  en  Gavl 
af  denne  Form,  prydet  med  vandrette  Tværbaand  og  skarpkantede  Lisener  langs 
Gavlens  Skraasider.  Enestaaende  her  i  Danmark  er  ogsaa  det  Vindue  med 
Æselrygbue,  der  førte  ind  til  den  store  Sal  i  andet  Stokværk.  Som  Gavlen  nu 
staar,  er  det  vanskeligt  nok  at  fastslaa  dens  oprindelige  Udseende  paa  Grundlag 
af  den  alene.  Der  er  imidlertid  ikke  Tvivl  om,  at  den  hører  til  en  ganske  be¬ 
stemt  Type  af  Gavle  fra  Middelalderens  Slutning,  og  derved  er  givet  en  Nøgle 
til  Forstaaelsen  af  Helsingørgavlens  oprindelige  Udseende.  Det  skarpe  og  spinkle 
i  Gavlens  Dekorationsmotiver  er  tydeligt  nok  en  Efterklang  af  Former,  udførte 
i  naturlig  Sten.  Nu  findes  der  i  Nederlandene  Gavle,  opførte  af  dette  Materiale, 
og  hvis  Dekorationsprincip  tydeligt  nok  er  det  samme,  som  findes  paa  Hel- 
singørgavlen.  Heraf  fremgaar  det  klart,  at  de  afstumpede  Lisener  paa  denne  op¬ 
rindelig  har  været  slanke  Pinakler,  der  har  kronet  Gavlens  Skraasider  og  fundet 
en  naturlig  Afslutning  i  den  øverste,  i  Gavlens  Toppunkt  anbragte,  Fial.  En 

GAVLTYPE  FRA  BRABAND 

Pragtgavl  af  denne  Type  i  glimrende  Flamboyantstil,  hvor  Pinaklerne  er  bragt  i 
Forbindelse  med  en  Kombination  af  Kamtakker  og  svungne  Linier  forekommer 
paa  Friskippernes  Hus  i  Gent  (tnaison  des  Francs  Båteliers)  paa  Quai  an  Ble. 
Det  er  opført  1531,  altsaa  noget  senere  end  Sygehuset  i  Helsingør.  Men 
samme  Gavltype  forefindes  ogsaa  i  Murstenshuse  i  gamle  nederlandske  Byer  som 
Utrecht,  Antwerpen,  Mechelen,  Lowen  etc.  Særlig  i  hele  Provinsen  Braband 
er  det  den  almindeligst  forekommende  Type,  og  en  saadan  brabandtsk  Gavl, 
noget  yngre  end  den  helsingørske,  er  her  gengivet.  Anvendelsen  af  Mursten 
har  i  Braband,  som  aabenbart  ogsaa  i  Helsingør,  gjort  Motivet  simplere  end 
i  det  berømte  Skipperhus  i  Gent.  Baade  i  Braband  og  —  som  det  s)mes  — 
ogsaa  i  Helsingør  er  Pinaklerne  —  som  Materialet  naturligt  indbød  til  ■ — - 
bragt  i  Forbindelse  med  almindelige  Kamtakker.  Og  Ligheden  mellem  de  to 
Gavle  gaar  endogsaa  lige  til  Anbringelsen  af  Gavlvinduet,  saa  det  overskærer 
det  vandrette  Gesimsbaand*).  Helsingør-Gavlen  peger  da  med  al  ønskelig  Tyde¬ 
lighed  mod  Nederlandene.  Er  maaske  Arkademotivet  i  den  store  Sal  hentet 
sammestedsfra?  Det  er  tænkeligt.  Men  saa  meget  kan  siges,  at  vi  i  det  gamle 
Sygehus  i  Helsingør,  klarere  end  i  nogen  anden  senmiddelalderlig  Bygning  i  Danmark, 
finder  el  Udtryk  for  nederlandsk  Paavirkning  af  dansk  Architektur.  Deraf  følger  vel 
ingenlunde  med  Nødvendighed,  at  det  er  en  nederlandsk  Architekt,  der  har 
ledet  Opførelsen  af  Karmelitternes  Sygehus.  Men  Bygningens  fuldstændige  Iso- 
lerethed  indenfor  Tidens  øvrige  Bygningskunst  kunde  maaske  nok  gøre  en  saadan 
Antagelse  sandsynlig.  Og  var  ikke  netop  en  By  som  Helsingør  med  dens  liv¬ 
lige  Forbindelse  med  de  nederlandske  Handelsbyer  det  Sted,  hvor  et  nederlandsk 
Hus  lettest  kunde  tænkes  bygget?  Kunsten  følger  i  alt. Fald  hyppigt  i  Middel¬ 
alderen  Handelsvejene. 

Ogsaa  et  rent  historisk  Spor  —  som  dog  kun  skal  anføres  med  meget 
Forbehold  —  viser  samme  Vej.  Det  var  ikke  alene  Kristian  den  2den,  der  ved 
Lejlighed  viste  Karmelitterne  i  Helsingør  sin  store  Bevaagenhed.  Der  er  næppe 
Tvivl  om,  at  Dyveke  efter  sin  Død  1517  blev  begravet  i  Karmelitternes  Kloster, 
og  selv  om  man  kun  kan  formode,  at  hendes  Moder  Sigbrits  Ligsten,  som 
endnu  kendes,  oprindelig  skulde  have  ligget  samme  Sted,  taler  dog  noget  for, 
at  disse  to  nederlandske  Kvinder  har  næret  en  særlig  Kærlighed  netop  til  Kar¬ 
melitterne  i  Helsingør.  Skulde  disses  Sygehus  skylde  »Mutter  Sigbrit«s  Forbin¬ 
delser  i  Hjemlandet  sit  ejendommelige  kunstneriske  Præg? 

Hvorledes  dette  nu  end  forholder  sig,  er  den  gamle  Bygning  i  sig  selv  saa 
karakteristisk  og  ved  sin  architektoniske  Afstamning  saa  mærkelig  indenfor  dansk 
Architektur,  at  den  ikke  bør  nøjes  med  en  Skin-Tilværelse  i  Tegninger  og  Op- 
maalinger  paa  et  Arkiv.  Befriet  fra  sin  nuværende  graagrønne  Kalkpuds,  ved 
en  nænsom  og  forstaaende  Istandsættelse  vil  den  med  sine  røde  Mure  give  Hel¬ 
singør  en  Tiltrækning  mere  og  os  alle  en  smuk  og  værdig  Hilsen  fra  Kristian 
den  2dens  Danmark.  Vilh.  Lorenzen. 


*)  Revue  de  l’art  chrétien,  1893,  p.  288.  Beriihmte  Kunstståtten :  Hyman:  Gent  u. 
Tournai. 

TO  TIDSALDRE«. 


Hr.  Eugen  Jørgensen! 

I» Architekten«  for  3.  Marts  Pag.  238  har  De  antydet,  at  jeg  endnu  ei  lir. 

Varming  Svar  skyldig  paa  hans  Artikel  Pag.  112  i  Anledning  af  mine  Ud¬ 
talelser  Pag.  81  om  Plcsners  Hus.  Hr.  Jensen  Klint  har  ogsaa  Pag.  226  foi- 
søgt  at  »prikke«  mig  ved  at  udtale  sin  dybtfølte  Medlidenhed  med  »en  gammel 
Mand«  (Aa  jeg  beer!),  og  endelig  har  man  ogsaa  fra  andre  Sider  baade  mundt¬ 
ligt  og  ved  anonyme  Breve  sagt  mig,  at  man  venter  Svar  fra  mig  til  Hr.  Vaiming. 

Maa  jeg  i  den  Anledning  meddele  Dem  og  Bladets  Laeseie,  at  jeg  paa 
ingen  Maade  føler  mig  knust.  Da  jeg  havde  læst  Varmings  Artikel,  skrev  jeg 
endog  til  ham,  takkede  ham  for  den  urbane  Tone,  han  havde  anvendt  og  sagde, 
at  jeg  gerne  vilde  indlade  mig  paa  en  Diskussion  om  Sagen.  Men  cftei  den 
Tid  er  De  og  Arne  Petersen  bievne  afløste  i  Redaktionen  af  Mænd,  jeg  ikke 
kender  nøje;  jeg  kan  derfor  tænke  mig  den  Mulighed,  at  disse,  som  det  ofte 
er  Tilfældet  med  Redaktører,  vilde  rette  Stil  paa  det,  jeg  sendte,  noget,  jeg  ikke 
vil  vide  af.  Tilmed  har  det  ved  nærmere  Overvejelse  vist  sig,  at  hvis  der 
skulde  være  Haab  om  Udbytte  af  en  saadan  Diskussion,  vilde  dér  udfordres 
mange  Billeder,  og  det  vilde  tage  meget  mere  Tid  end  jeg  for  Øjeblikket  raa- 
der  over.  Jeg  maa  derfor  indskrænke  mig  til  nogle  korte  Bemærkninger,  der 
næppe  ville  faa  anden  Betydning  end  at  være  Vidnesbyid  om,  at  man  ikke 
endnu  har  slaaet  mig  helt  ihjel. 

Jeg  er,  som  De  og  mange  andre  ved,  en  Modstander  af  den  hele  Retning, 
hvori  de  fleste  yngre  Architekter  arbejde,  dog  af  ganske  andre  Grunde  end  de, 
Hr.  Varming  antager.  Jeg  savner  alvorligt  Studium  og  sei  altfoi  ofte,  at  man 
kun  har  overfladisk  Kendskab  til  de  Former,  man  anvender:  jeg  savner  rhytmisk 
Sans  —  der  er  vist  endog  mange,  som  slet  ikke  ved,  hvad  Rhytmik  er  , 
men  navnlig  hader  jeg  de  forcerede  Forsøg  paa  at  være  original  og  genial  og 
den  evige  Jagt  efter  »Morsomheder«.  Dette  er  ikke  »en  gammel  Mands«  Im- 
potents;  jeg  glæder  mig  tværtimod,  naar  jeg  en  enkelt  Gang  ser  noget  virkelig 
godt,  og  jeg  ønsker  intet  hellere  end  at  se  en  ny  J  id  bryde  fiem.  Men  i  det 
meste  af  det,  der  møder  mig  paa  Gader  og  Stræder,  kan  jeg  ikke  se  andet,  end 
at  det  vil  faa  negativ  Betydning  i  Historien  som  en  foreløbig  Ødelæggelse  af 
det,  man  i  gamle  Dage  kaldte  Smag  og  Skønhedssans. 

Hr.  Varming  anser  det  som  noget  nyt,  betegnende  for  vor  Tid,  at  man 
»stræber  at  finde  en  Bygningsmaade,  der  passer  for  vort  Klima  og  vor  Folke- 
ejendommelighed«.  Men  den  Slags  naive  Forsøg  er  ikke  noget  nyt;  det  ei 
tværtimod  en  meget  gammel  Historie.  I  1743  var  der  f-  Eks.  en  tysk  Archi- 
tekt  Tuscher  (forøvrigt  en  dygtig  Mand),  som  opfandt  en  stilo  norico*),  og  for 
halvtresindstyve  Aar  siden  har  jeg  i  tyske  Aviser  læst  mange  af  den  Slags  spe¬ 
kulative  Dybsindigheder.  Naar  de  nu  efter  et  Par  Menneskealdres  Forløb  dukke 
op  paany  i  Kjøbenhavn,  er  det  maaske  et  Resultat  af  de  Foredrag  om  »Archi- 
tekturens  Principer«,  som  man  i  de  sidste  fyrretyve  Aar  har  serveret  paa  Kunst¬ 
akademiet. 


*)  Hans  Bog  er  tilegnet  Frederik  IV  og  findes  paa  Akademiets  Bibliotek. 

Da  jeg  var  ung,  lo  vi  ad  det  Tysken,  og  takket  være  Bindesbølls  og 
Høyens  sunde  Sans  lærte  i  det  mindste  jeg,  at  man  ikke  skulde  anstrenge  sig 
for  at  skabe  eller  linde  noget  nyt,  men  kun  alvorligt  studere  Fortidens  Former, 
benytte  dem,  hvor  de  passede  og  læmpe  dem,  hvor  de  ikke  passede;  paa  den 
Maade  vilde  »den  nye  Stil«  forme  sig  selv.  Saaledes  er  det  altid  gaaet  i  Fortiden 
og  saaledes  vil  det  gaa  i  Fremtiden.  Bindesbøll  lærte  os  dog  ikke  dette  ved  at  holde 
»Foredrag  over  Architekturens  Principer«  ;  han  brugte  i  Reglen  kun  to  Ord,  men 
de  \ ii kede.  De  hed:  Skaberi  og  Vigtighed;  med  dem  fældede  han  den  dengang 
herskende  »Jødekunst«  i  Maleri  og  Skulptur,  men  desværre  døde  han  et  Par 
Maanedei  efter  at  væie  bleven  Professor  i  Architektur,  og  Hetsch  overlevede 
ham  i  syv  Aar*). 

Det  er  denne  Opfattelse  af  en  Architekts  Opgave,  der  er  Grunden  til,  at 
jeg  aldrig  har  lagt  an  paa  at  skabe  hverken  mig  selv  eller  noget  andet,  men  i 
Reglen  indtil  videre  har  holdt  mig  til  den  italienske  og  den  hollandske  Renais- 
sance,  uden  at  forandre  Formerne,  hvor  det  ikke  var  nødvendigt.  Men  jeg  har 
aldrig  holdt  mig  slavisk  dertil,  og  det  er  en  Misforstaaelse  af  Hr.  Varming,  naar 
han  mener,  at  jeg  har  indskrænket  mig  til  at  »slaa  op  i  et  Værk  for  at  finde 
Motiver  til  en  skøn  og  dejlig  Facade« ;  det  behøver  jeg  ikke,  da  jeg  kan  For¬ 
tidens  Kunst  udenad;  det  er  kun  Begyndere,  der  rode  i  Leksikon  og  Grama- 
tik,  naar  de  skal  skrive  et  Brev  i  et  fremmed  Sprog**).  Jeg  kunde  med  mere 
Ret  beskylde  min  Modpart  for  at  benytte  en  saadan  Fremgangsmaade;  jeg  ved 
da  i  det  mindste,  at  da  jeg  for  nitten  Aar  siden  en  kort  Tid  var  Professor  paa 
Bygningsskolen  med  Nyrop  som  Assistent,  flød  alle  Borde  med  smaa  Stumper 
af  »morsomme  Motiver«,  som  man  med  Djævels  Vold  og  Magt  skulde  have 
proppet  ind  i  Facaderne. 

De  vil  forstaa,  at  hvis  jeg  skulde  udvikle  dette  videre  paa  en  nogenlunde 
fyldestgørende  Maade,  vilde  det  blive  vidtløftigt  og  formodentlig  endda  ikke  ind¬ 
bringe  mig  andet  Udbytte  end  Hr.  Jensen  Klints  og  Konsorters  Medlidenhed. 
Jeg  sætter  derfor  foreløbig  Punktum  i  den  sikre  Overbevisning,  at  Tiden  nok 
skal  afgøre,  hvem  der  har  Ret,  og  den,  som  tror,  haster  ikke.  Jeg  ved,  at  al 
aandelig  Udvikling  foregaar  i  et  Kredsløb;  hvis  den  tilfældig  paa  et  givet  Tids¬ 
punkt  staar  i  Vrøvlets  Tegn,  er  dette  naturligt,  og  der  er  ikke  andet  at  gøre 
end  at  have  Taalmodighed,  til  den  drejer  sig  næste  Gang. 

Jeg  skal  dog  tilføje,  at  jeg  ikke  forpligter  mig  til  at  tie:  det  er  muligt,  at 
jeg  igen  tager  Sagen  op,  hvis  jeg  en  Gang  føler  mig  mere  oplagt  dertil,  og 
hvis  man  vil  modtage  det,  jeg  skriver. 

6.  Marts  iyo6.  V.  Klein. 


*)  Dermed  vil  jeg  dog  ikke  sige,  at  det  er  en  Fejl,  naar  det  i  Akademiets  Program 
hedder,  at  der  for  Eleverne  skal  holdes  «Foredrag  over  Architekturens  Principer«.  Det 
er  en  Bestemmelse,  der  absolut  skal  blive  staaende,  men  den  skal  forstaas  og  fyldest¬ 
gøres;  man  skal  ikke  udgive  fortærskede  Trivialiteter  for  Filosofi. 

**)  Det  er  ogsaa  en  Misforstaaelse,  naar  Hr.  Varming  mener,  al  min  Fremgangs¬ 
maade  er  den  bekvemmeste.  Tværtimod:  det  er  meget  bekvemmere  at  fantasere  end  at 
studere.  Ogsaa  Spørgsmaalet  om  Cementpuds  kunde  jeg  have  Lyst  til  at  behandle,  men 
jeg  maa  begrænse  mig. 

UDSTILLING. 


Fra  Industriforeningen  har  vi  modtaget  Meddelelse  om,  at  den  i  Forbindelse 
med  et  Udvalg  fra  A.  A.  i  April  Maaned  agter  at  foranstalte  en  Udstilling 
med  det  Formaal  at  give  et  samlet  Overblik  over,  »hvad  der  i  de  senere  Aar 
er  fremkommet  og  benyttes  til  Udformning  og  Udstyrelse  af  Husets  Indre«.  — 
En  saadan  Udstilling  vil  sikkert  kunne  gøre  megen  Nytte  og  virke  opdragende 
paa  mange  Mennesker,  da  Begreberne  om,  hvad  der  er  godt  og  ægte,  jo  ikke 
er  saa  almindeligt  udviklede  og  Smagen  tidt  er  mærkværdig  usikker,  netop  naar 
Talen  er  om  et  saa  vigtigt  Spørgsmaal  som  det,  hvorledes  et  Hjem  skal  udstyres. 

For  nogen  Tid  siden  læste  vi  saaledes  en  Beskrivelse  af  en  Rigmandsvilla 
her  i  Byen,  hvori  der  bl.  a.  forekom  følgende:  »Huset  er  ikke  holdt  i  nogen 
bestemt  Stil,  men  det  udtrykkes  tydeligt  i  Facaderne,  at  det  indre  er  udstyret  i 
forskellige  Stilarter.  Herreværelset  er  i  hollandsk  Renaissance,  Dagligstuen  i 
Empire,  Spisestuen  i  tysk  Renaissance  og  Havestuen  i  japansk  Stil.« 

I  første  Øjeblik  smiler  man  uvilkaarlig  ved  Tanken  om  en  slig  stilfuld 
Overdaadighed,  men  det  er  jo  egentlig  meget  lidt  morsomt,  at  Folk,  der  har 
Raad  til  at  ofre  noget  paa  deres  Hjems  Udsmykning,  ikke  har  en  mere  personlig 
Smag  eller  Følelse  for,  hvad  der  gør  et  Hus  harmonisk  eller  hyggeligt,  men 
skraber  sig  en  hel  Del  gamle  Sager  sammen,  sorterer  dem  omhyggeligt  efter 
Stilen  og  vandrer  saa  Resten  af  deres  Levetid  omkring  mellem  alle  Rariteterne 
som  paa  et  Musæum,  henrykte  og  stolte  over  deres  »stilfulde  Hjem«. 

Da  vi  jo  desværre  savner  et  Tidsskrift,  der  gennem  gode  Afbildninger 
kunde  klare  Begreberne  lidt  og  navnlig  vise  Publikum,  hvor  mange  udmærkede 
Kunstnere  der  stadig  arbejder  paa  at  skabe  nye  og  smukke  Former  for  »Bolig¬ 
kunsten«,  vil  den  paatænkte  Udstilling  sikkert  afhjælpe  lidt  af  dette  Savn.  Vi 
ønsker  derfor  Industriforeningen  til  Lykke  med  den  gode  Ide  og  haaber,  at  Ud¬ 
stillingen  maa  blive  et  fyldigt  Udtryk  for  de  Kræfter,  der  er  oppe  i  Tiden. 


EN  BOG  OM  LYBÆK. 


omkirkerne  i  Ribe,  Viborg  og  Lund  bærer  Vidne  om,  at  det  var  fra  Rhin- 


egnene,  vi  i  den  ældre  romanske  Tid  hentede  vore  vigtigste  kunstneriske 
Impulser,  og  Roskilde  Domkirke  viser  os  nordfransk  Architektur  i  dansk  Over¬ 
sættelse.  Snart  førte  de  politiske  Forhold  dog  med  sig,  at  vi  gennem  hele 
den  yngre  Middelalder  fik  Størstedelen  af  vor  aandelige  Kost  fra  eller  i  hvert 
Tilfælde  over  Nordtyskland.  Den  var  unægtelig  noget  sløjere,  end  den  vi  hidtil 
havde  levet  af,  og  det  er  gentaget  næsten  indtil  Trivialitet,  at  vor  gotiske  Ar¬ 
chitektur  ikke  kan  staa  Maal  med  sine  Forgængere.  Men  vi  faar  nu  engang  tage 
den,  som  den  er,  og  søge  at  lære  den  lidt  bedre  at  kende,  end  vi  hidindtil  har 
gjort,  ikke  mindst  fordi  vi  jo  i  Virkeligheden  ikke  har  saa  ganske  lidt  af  den. 
Det  er  snart  ikke  for  meget  sagt,  at  ved  vore  Landsbykirker  paa  Øerne  er  alle 
de  yngre  Led,  Taarne,  Vaabenhuse,  Sakristier,  nye  Østgavle,  Hvælvinger  o.  s.  v. 
saa  noget  nær  ved  at  tage  Magten  fra  den  romanske  Kærne.  Det  varsler  da 

ogsaa  godt  for  Fremtiden,  at  Opmaalinger  af  tre  af  vore  betydeligere  gotiske  Kir¬ 
ker,  St.  Olai  i  Helsingør,  St.  Peder  i  Næstved  og  Vor  Frue  i  Stege,  i  de  senere 
Aar  er  bleven  offentligjorte  i  »Tegninger  af  ældre  nordisk  Architektur«,  og  flere 
vil  forhaabentligvis  følge  efter.  Der  er  jo  f.  Eks.  baade  St.  Peder  i  Malmø  og 
Vor  Frue  i  Helsingborg  for  slet  ikke  at  tale  om  St  Knud!  For  rigtig  at  forstaa 
vort  eget  maa  vi  dog  vide  Besked  om  det  Fremmede.  Det  middelalderlige  Dan¬ 
mark  maa  ses  paa  Baggrund  af  det  middelalderlige  Evropa,  har  en  af  vore  Histo¬ 
rikere  sagt,  og  gælder  denne  Sætning  for  vor  Historie  i  al  Almindelighed,  har 
den  ikke  mindre  Gyldighed  for  den  specielle  Del  af  den,  der  hedder  Kunsthistorie. 
Det  er  derfor  af  den  allerstørste  Betydning,  at  der  i  den  sidste  halve  Snes  Aar 
er  udkommet  en  Række  Værker,  der  gør  os  det  mulig  i  Ro  og  Mag  hjemme  i 
vor  Stue  at  faa  et  fortrinligt  Overblik  over  Kunsten  i  de  Dele  af  Nordtyskland, 
der  navnlig  kommer  i  Tale.  Jeg  sigter  herved  til  det  for  et  Par  Aar  siden  af¬ 
sluttede  store  Arbejde  »Die  Kunst-  und  Geschichts-Denkmåler  des  Grossherzogthums 
Mecklenburg-Schwerin«  (I — V,  1898 — 1902)  og  navnlig  til  et  lignende,  der  lige 
er  paabegyndt  for  Lybæks  Vedkommende:  »Die  Bau-  und  Kunstdenkmåler  der 
Freien  und  Hansestadt  Liibeck«  (B.  Nohring,  Lubeck  1906).  Begge  udgør  de 
et  Led  i  den  store  Række  af  »Bau-  und  Kunstdenkmåler«,  der  enten  alt  er  af¬ 
sluttede  eller  er  under  Udarbejdelse  hele  Tyskland  over.  Anlægget  af  dem  er 
—  desværre  —  forskelligt  saa  at  sige  i  hvert  Land.  For  de  ældres  Vedkom¬ 
mende  er  Hovedvægten  lagt  paa  Teksten,  og  Illustrationerne  er  faa  i  Tal  og  ofte 
tarvelige;  nu  har  man  derimod  med  rette  ladet  Billedmaterialet  træde  meget  stærkt 
i  Forgrunden  og  undertiden  som  f.  Eks.  for  Vestfalens  Vedkommende  indskrænket 
Teksten  i  den  Grad,  at  den  næsten  kun  kan  kaldes  Billedunderskrifter.  Brugbar¬ 
heden  er  selvfølgelig  langt  fra  ens,  men  tagne  under  et  er  de  et  smukt  Monu¬ 
ment  for  tysk  Samlerflid,  der  ganske  stiller  Bygningsbeskrivelserne  i  vor  egen 
Trap  i  Skygge  —  dennes  øvrige  fortræffelige  Egenskaber  uomtalte  —  og  ofte 
faar  en  til  at  tænke  paa,  om  her  ikke  var  noget,  vi  burde  efterligne.  Der  kan 
ikke  være  Tvivl  om,  at  et  saadant  Værk  vilde  have  sin  store  Betydning,  ikke 
mindst  fordi  det  vilde  give  Udlandet  Lejlighed  til  at  se,  hvad  vi  har  af  godt  og 
gammelt  —  og  taget  under  eet  er  det  endda  ikke  saa  lidt,  som  man  ofte  er 
tilbøjelig  til  at  tro.  Blot  maa  man  paa  Forhaand  være  klar  over,  at  selvom  der 
i  Nationalmuseets  Arkiv  er  samlet  en  stor  Mængde  Stof,  vilde  »Danmarks  For¬ 
tidsminder'.':,  som  man  passende  kunde  kalde  Bogen,  koste  baade  megen  Tid  og 
mange,  grumme  mange  Penge,  hvis  den  skulde  blive  saa  god,  at  vi  kunde  være 
den  bekendt,  og  saa  billig,  at  den  ikke  blot  stod  paa  Bibliothekernes  Hylder,  men 
virkelig  kom  ud  mellem  Folk.  Et  Mønster  til  Efterfølgelse  i  saa  Henseende  er 
den  meklenborgske,  hvis  store  Oktavbind  paa  6 — 700  Sider  med  et  Utal  af 
gennemgaaende  fortrinlige  Illustrationer  solgtes  for  den  fabelagtig  billige  Pris  af 
7  Mk.  (6  Kr.  30)  Bindet.*) 

Værket  om  Lybæk  er  beregnet  til  3  Bind.  Det  udkomne  2.  Bind  behandler 


*)  Jeg  skriver  udtrykkelig  solgtes,  thi  denne  lave  Pris  gjaldt  alene  for  en  Slags 
»første  Udgave«,  der  hurtig  blev  udsolgt,  da  den  vistnok  kun  udkom  i  et  meget  begrænset 
Oplag.  For  »2.  Udgave«  er  Prisen  den  dobbelte;  det  udkomne  Bind  af  det  lybske  Værk 
koster  12  Mk.  (xo  Kr.  80). 


-  266  - 


kun  de  to  Kirker  St.  Petri  og  Mariekirken  samt  Helligaandshospitalet,  3.  Bd.  skal 
omfatte  Privatbygningerne  og  de  øvrige  Klostre  og  Kirker  med  Undtagelse  af 
Domkirken,  der  tilligemed  Raadhuset,  Fæstningsværkerne  og  en  almindelig  Udsigt 
over  Byens  Bygningshistorie  skal  udgøre  et  første  Bind.  I  Format,  Udstyrelse 
og  hele  Anlæg  slutter  det  sig  meget  nøje  til  det  meklenborgske,  der  øjensynlig 
har  tjent  som  direkte  Forbillede.  Ogsaa  her  er  der  givet  et  overordentlig  rigt 
Billedstof  og  gennemgaaende  meget  udførlige  Beskrivelser  saavel  af  Kirkerne  selv 
som  af  deres  Inventar  og  Udsmykning.  Takket  være  Byens  enestaaende  bevarede 
Arkiver  har  man  tillige  i  udstrakt  Grad  kunnet  gøre  Rede  for  Monumenternes 
Plistorie  udfra  det  yderst  anerkendelsesværdige  Synspunkt,  »at  et  for  Nordtysk¬ 
land  og  Norden  saa  betydningsfuldt  og  paa  den  anden  Side  saa  afsluttet  Kunst- 
omraade  ikke  let  kunde  blive  for  indgaaende  bearbejdet,  hvis  Arbejdet  da  skulde 
have  nogen  Værdi  for  den  sammenlignende  Kunstforskning«.  Naar  man  erindrer, 
hvor  stor  en  Rolle  Lybæk  i  14. — 15.  Aarhundrede  og  delvis  endnu  gennem  hele 
det  16.  Aarh.  spillede  for  Danmark,  kan  vi  kun  være  taknemlige  for  det  store 
Arbejde,  der  her  er  nedlagt  og  som  forhaabentlig  vil  kunne  blive  til  Gavn  og 
Glæde  for  Studiet  af  vor  ældre  Kunst.  Thi  er  end  store  Dele  af  vort  middel¬ 
alderlige  Kirkeinventar  hjemligt  Arbejde,  meget  af  det  bedste  er  dog  sikkert  ind¬ 
ført  fra  Lybæk.  Det  var  baade  de  mindste  og  de  største  Ting,  man  fik  herfra. 
Dér  lod  under  Valdemar  Atterdag  Bisp  Peder  af  Ribe  sig  lave  en  Bispehue,  som 
han  skænkede  sin  Domkirke,  derfra  hentede  vi  flere  af  vore  bedste  Altertavler, 
f.  Eks.  Boslunde  og  Hald,  og  fra  Lybæk  kom  den  bekendte  Billedskærer  Klaus 
Berg,  der  slog  sig  ned  i  Odense.  Og  hvilken  Indflydelse  Mariekirken  har 
haft  paa  Østersølandenes  gotiske  Teglstensarchitektur  er  jo  vel  kendt.  Det  er 
derfor  af  stor  Betydning  at  faa  en  grundig  Redegørelse  af  denne  Kirkes  Enkelt¬ 
heder  og  Bygningshistorie,  omend  det  maa  beklages,  at  man  her  har  været  saa 
forholdsvis  sparsom  med  Illustrationer,  og  Teksten  netop  for  Bygningsbeskrivelsens 
Vedkommende  paa  sine  Steder  er  lovlig  knap.  Ganske  bortset  fra  det  æstetiske, 
den  mægtige  Virkning  Bykirken  med  sine  to  stolte  Taarne  gør  paa  Beskueren, 
har  Mariekirken  vundet  sin  sikre  Plads  i  Kunsthistorien  ved  at  overføre  den  franske 
gotiske  Kathed ralarchitektur  (Soissonsgruppen)  til  Nordevropa.  Som  paavist  af 
Forf.  er  de  Afvigelser,  der  findes  mellem  den  lybske  Kirkes  og  dens  franske  For¬ 
billedes  Koranlæg  fremkaldt  ved,  at  Koret  er  en  yngre  Tilbygning  til  en  mægtig, 
men  fuldstændig  omdannet  romansk  Basilika,  af  hvilken  dog  tydelige  Spor  endnu 
er  bevarede  i  et  Par  af  Midtskibets  Piller.  Kirkens  Ombygning  sættes  til  13. 
Aarhundredes  Midte,  altsaa  noget  før  den  Tid  (1276),  der  i  de  almindelige  Haand- 
bøger  er  den  gængse,  og  med  rette  betones  det,  i  hvor  ringe  Grad  der  er  an¬ 
vendt  Teglstensdekoration.  Det  er  egentlig  kun  Murfladerne,  der  er  af  Tegl,  me¬ 
dens  Enkelthederne  f.  Eks.  Portaler,  Gesimser  og  Vandspyer  er  af  Sandsten  og 
tydelig  røber  deres  franske  Afstamning. 

M.  Mackeprang. 

FORSKELLIGT. 


Kunstakademiet.  Ved  Akademiraadsmødet  Mandag  d.  12.  ds.  blev  den  mindre 
Guldmedaille  tilkendt  Billedhugger  Edvard  Eriksen  og  Malerinde,  Frk.  Ingeborg 
Andreasen  for  de  af  dem  indsendte  Konkursarbejder  »Andagt«  og  »En  falden  Ama¬ 
zone«.  Architekternes  Opgave  var  at  udarbejde  Forslag  til  »Et  fyrsteligt  Land¬ 
slot«.  Der  var  indleveret  3  Projekter. 

¥ 

Kvindedragts-Konkurrencen.  Da  Indleveringsfristen  for  denne  falder  sammen 
med  den  for  vore  2  store  aarlige  Udstillinger,  hvilket  bevirker,  at  mange  har 
vanskeligt  ved  at  skaffe  deres  Skitser  færdige,  har  Bestyrelsen  ment  at  burde  ud¬ 
sætte  Indleveringsfristen  til  d.  1.  April. 

? 

En  interessant  gammel  Bjælke.  Ved  Restaurering  af  et  Butikslokale  i  Nysted 
er  Haandværkerne  ifl.  Loll. -Falst.  Stiftst.  stødt  paa  en  Bjælke,  der  viste  sig  at 
være  fyldt  med  Inskriptioner  i  ophøjede  gotiske  Bogstaver,  bl.  a.  den  daværende 
Ejers  Navn  Thomas  Weyler  og  Hedvig  W.,  samt  Oplysning  om,  at  Huset  er 
nedbrændt  i  1691  og  Aaret  efter  opført,  og  endelig  en  Del  bibelske  »Skriftsprog«. 

¥ 

Højrup  Kirke  paa  Stevns  har  i  nogen  Tid  været  lukket,  da  Havet  i  den 
senere  Tid  havde  undermineret  Kirken  saa  meget,  at  der  muligvis  kunde  være 
Fare  for  Kirken.  En  Kommission,  som  nøje  har  undersøgt  Forholdene,  er  ifl. 
»Østsjællands  Avis«  kommet  til  det  Resultat,  at  der  ikke  er  nogen  umiddelbar 
Fare  for  Kirken,  og  denne  bliver  derfor  atter  tagen  i  Brug. 

¥ 

En  Kreds  af  Mænd  har  udsendt  en  Opfordring  til  at  bidrage  til  et  Monu¬ 
ment  for  afdøde  Professor  Pietro  Krohn.  Det  er  Tanken  at  anbringe  Monu¬ 
mentet  i  Kunstindustrimusæet,  enten  et  Relief  med  den  afdødes  Portræt  eller  et 
andet  kunstnerisk  Mindesmærke. 

¥ 

Rettelser.  I  Artiklen  »Et  Jubilæum  paa  Bygningslovgivningens  Omraade« 
(»Architekten«  Nr.  23)  er  følgende  Fejl  indløbne,  hvilke  herved  berigtiges. 

Side  252:  Architekt  P.  H.  Gnudtzmann,  skal  være:  J.  E.  Gnudtzmann;  Side 
253:  Architekt  P.  C.  Bønecke,  1873  — 1889,  skal  være  1873 — -1887;  Architekt 
L.  P.  Larsen,  skal  være  L.  I.  Larsen. 

? 

Kunstnersamfundet  i  Dresden  har  enstemmigt  vedtaget  at  lade  opføre  et  Kunst¬ 
nerhjem,  som  vil  komme  til  at  koste  475.000  Mk. 

¥ 

Stor  Trækonstruktion.  1  Aaret  1907  skal  der  i  Breslau  afholdes  en  stor  San¬ 
gerfest.  I  den  Anledning  opføres  en  Træbygning,  der  skal  kunne  rumme  8000 
Sangere  og  20.000  Tilhørere  i  en  Hal,  der  bliver  130  Meter  lang,  56  Meter 
bred  og  30  Meter  høj. 


Udgiver:  AKADEMISK  ARCH1TEKTFORENING.  —  Redaktør:  Architekt  SØREN  LEMCHE. 
Redaktionsudvalg;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

MEDDELELSER  FRA 

TEKTFORENING  *  * 


KjØBENHAVN 

DEN  24.  MARTS  1906 

8.  Aargang  N2  25 


RAADHUSET  I  LINDEN  VED  HANNOVER. 


For  nogen  Tid  siden  bragte  »Architekten«  Afbildninger  af  det  store,  nye  Raadhus 
i  Leipzig,  et  Bygningsværk,  der  i  Tyskland  har  vakt  megen  Opmærksomhed 
for  sig  og  i  sit  Ydre  er  komponeret  over  Motiver  fra  forskellige  Stilarter,  dog 
væsentlig  fra  Renaissancens  Former,  og  som  er  ret  typisk  for  den  herskende 
architektoniske  Smag.  At  denne  Lyst  til  at  sammenblande  Motiver  fra  forskellige 
Stilarter  og  paa  denne  Maade  søge  at  frembringe  noget  selvstændigt,  der  kan 
staa  som  Udtryk  for  en  Stil,  der  er  egen  for  vor  Tid,  dog  ikke  er  eneraadende 


RAADHUSET  I  LINDEN. 


ARCHITEKT  EMIL  SEYDEL. 


i  Tyskland,  viser  hosstaaende  Afbildning  af  det  nyopførte  Raadhus  i  Linden  ved 
Hannover.  Dette  er  komponeret  i  en  hel  anden  Aand  end  ellers  almindeligt  Syd 
for  Ejderen  og  med  tydelig  Paavirkning  af  de  kraftige,  borgerlige  Raadhuse  fra 
Middelalderen,  paa  hvilke  Tyskland  jo  er  saa  rigt.  Hele  Kompositionen  viser, 
at  den  unge  Architekt  Emil  Seydel,  hvem  Bygningen  skyldes,  har  arbejdet  med 
det  bestemte  Maal  for  Øje  at  nærme  sig  disse  ærlige,  helstøbte  gamle  Bygnings¬ 
værker  saa  meget  som  muligt,  naar  der  tillige  skulde  iagttages  og  opfyldes  de 


talrige  uafviselige  Krav,  som  et  moderne 
Skaber.  Og  man  maa  indrømme,  at  han 


RAADHUSET  ARCHITEKT 

T  LINDEN.  EMIL  SEYDEL. 


indrettet  Bygningsværk  stiller  til  sin 
har  opnaaet  meget.  Det  er  lykkedes 
Architekten  at  lægge  meget  af  den 
Stemning,  som  hviler  over  de  gamle 
middelalderlige  Forbilleder,  ind  i  sit 
Arbejde.  Bygningen  kan  saaledes  be¬ 
tragtes  som  et  interessant  Fænomen 
i  vor  Tid,  fordi  den  viser,  at  der  i 
tyske  Architektkredse  begynder  at  røre 
sig  nye,  friske  Kræfter,  som  nok  med 
Tiden  skal  vide  at  skaffe  sig  Virke¬ 
rum  og  saaledes  tilføre  tysk  Architek- 
tur  nye  Værdier. 

I  Aaret  1896  udskreves  en  Kon¬ 
kurrence  mellem  tyske  Architekter  om 
Udkast  til  et  nyt  Raadhus  i  Linden. 
Grundens  Form  var  uregelmæssig,  og 
Bygningen  skulde  bygges  saaledes, 
at  en  senere  Udvidelse  kunde  fore¬ 
tages.  Til  Facaderne  skulde  anvendes 
røde  Mursten  (Verblendstein) ,  eventuelt 
kunde  en  sparsom  Anvendelse  af 
Sandsten  til  de  forskellige  Led  og 
Gesimser  tillades. 

Der  indkom  3  5  Projekter,  og 
mellem  de  Konkurrerende  befandt  sig 


flere  af  Tysklands  første  Architekter. 

Architekt  Emil  Seydel,  hvem  Arbejdet  blev  overdraget,  opnaaede  ikke  en 
udelt  iste  Præmie,  paa  Grund  af  forskellige  Fejl  ved  Planen.  Der  blev  uddelt 
2  første  Præmier.  Men  da  Dommerudvalget  fandt,  at  hans  Projekt  var  det,  der 
paa  bedste  Maade  udtrykte  den  for  nordtyske  Raadhuse  ejendommelige  Karakter, 
blev  hans  Arbejde  lagt  til  Grund  for  Foretagendet.  Han  oplevede  dog  ikke  at 
se  dette  sit  største  Arbejde  fuldført,  idet  han  i  en  kun  altfor  ung  Alder  bukkede 
under  for  en  farlig  Sygdom.  Raadhuskælderens  Udsmykning  fandt  først  Sted  efter 
hans  Død  og  skyldes  hans  Medarbejder  Architekt  Aszmann. 

Planen  er  i  Hovedtrækkene  saaledes  udarbejdet,  at  man  fra  Markedspladsen, 
mod  hvilken  den  store  Gavl  vender,  gennem  en  rummelig,  overhvælvet  Gang 
kommer  ind  til  Hovedtrapperummet.  I  Stueetagen  findes  4  Butikker,  Resten  er 
Kontorer.  Paa  iste  Sal  ligger  den  store  Raadssal,  som  naar  op  gennem  2  Stok- 

værk ;  paa  begge  Sider  af  denne  Sal  ligger  mindre  Forsamlingssale.  2den  Sal 
rummer  bl.  a.  en  Bolig  for  Borgmesteren. 


RAADHUSET  I  LINDEN.  ARCHITEKT  EMIL  SEYDEL. 

Bygningens  architektoniske  Gruppering  skal  være  fortrinlig.  Den  retvinklede 
Hovedbygning  vender  sin  Facade  mod  Markedspladsen.  Taget  er  dækket  med 
Tegl,  Hjørnetaarne  og  Spiret  med  Kobber. 

Bygningens  Opførelse  har  kostet  470.000  Mk.  ^ 

HISTORISKE  BYGNINGSFUND  VED  »HOLGER  DANSKE«. 


IEfteraaret  og  i  Vinter  har  man  været  saa  heldig,  at  et  større  Stykke  gam¬ 
melt  Kjøbenhavn  atter  er  kommet  frem  i  Lyset  et  Øjeblik,  og  jeg  skal  her 
tillade  mig  at  meddele,  hvad  jeg  har  set  deraf.  Det  var  ved  Udgravningen  af 
Grunden  til  det  store  Bygningskompleks  mellem  Farvergade,  Gaasegade  og  Løn¬ 
gangsstræde.  Her  har  man  en  Del  af  den  lave  Eng,  som  har  strakt  sig  fra 
Baghuset  i  Prinsesse  Maries  Asyl  syd  for  Løngangsstræde,  op  til  Lavendelstræde 
og  hen  til  det  gamle  Raadhus.  Under  det  tørveagtige  Englag  her  i  Grunden, 
omtrent  fra  Midten  og  over  til  Gaasegade,  ligger  et  Gruslag  med  en  Mængde 
Flintesten  og  en  stor  Mængde  Cordiumsskaller.  Dette  Lag  ligger  omtrent  fra 
Kote  —  0,5  og  op  til  Kote  o, o.  I  dette  Lag  blev  der  ud  bag  det  sydøstlige 


+  r  r  r  r  r 


Hjørne  af  det  gamle  Logishus  »Holger  Danske«s  Grund  fundet  en  Stenøkse  fra 
den  ældre  Stenalder  og  nogle  Flintflækker  samt  et  Stykke  tildannet  Hjortetak. 
Selve  Takken  vai  tilspidset,  og  Stammen  var  skaaren  af,  saa  den  dannede  et 
godt  Haandtag  til  at  holde  inde  i  Haanden.  Redskabet  havde  Form  omtrent 
som  et  T. 

Lt  Par  Fod  inden  for  Gadelinien  langs  Løngangsstræde  stod  en  Række  Ege¬ 
pæle  af  »Risege«  hældende  lidt  indad.  De  var  rammede  ca.  3  Fod  ned  under 
Englaget,  og  der  var  Fyrreplanker  paa  den  indvendige  Side.  De  stod  omkring 
4  Fod  over  Engen.  Omtrent  6  Fod  fra  denne  Række  stod  inde  i  Grunden  en 
lignende  Række  I  æle  med  Fyireplanker  paa  den  Side  mod  Løngangsstræde. 
Pælene  hældede  lidt  udad  mod  den  anden  Række.  Mellem  disse  to  Rækker  stod 
endvidere  en  Del  Pæle  spredte.  Meget  i  disse  Forhold  ledte  Tanken  hen  paa 
den  Pæledæmning  langs  Løngangsstræde  under  Prinsesse  Maries  Asyl,  hvor  man 
havde  den  sydlige  Dæmning  for  Mølleaaen.  Jeg  vil  være  tilbøjelig  til  at  tro, 
at  man  her  har  at  gøre  med  den  nordlige  Dæmning,  som  er  bleven  meget  øde- 

lagt  paa  et  tidligt  Tidspunkt,  maaske  ved  at  man  i  den  nordlige  Side  har  ram¬ 
met  nogle  svære,  firkantede  Egepæle  ned  mellem  den  inderste  Række  skraa  Pæle. 
De  var  5  —  8  Tom.  i  Firkant.  En  halv  Snes  Fod  herfra  længere  inde  i  Grunden 
stod  ligeledes  en  Række  af  svære  Egepæle.  Disse  sidste  var  stærkt  medtagne 
og  gik  kun  en  4 — 5  Fod  op  over  Engen,  hvorimod  den  svære  Række  ude  mel¬ 
lem  de  smaa  Pæle  gik  op  til  Kote  8  —  9,  altsaa  6 — 7  Fod  over  Engen.  Der 
var  i  begge  de  svære  Pælerækker  5 — 6  Fod  mellem  hver  Pæl.  Det  var  maaske 
rimeligt  at  tænke  sig,  at  man  her  stod  over  for  Byens  ældste  »Planker«  om  ad 
denne  Kant.  Den  bageste,  stærkest  medtagne  maa  saa  være  den  ældste.  Da 
Mølledæmningen  var  anlagt,  og  da  Plankerne  trængte  til  i  det  mindste  delvis 
Fornyelse,  har  man  flyttet  dem  ud  til  Dæmningen.  Underligt  er  det  jo  rigtignok, 
at  man  saa  ikke  har  sat  dem  yderst  1  Dæmningen  ud  til  Aaen.  Imidlertid  har 
Jordsmonnet  kun  hævet  sig  lidt  i  den  vist  ret  lange  Tid,  der  maa  være  forløbet. 
Her  har  heller  ikke  været  Spor  af  Dyrkning  at  paavise.  Kun  paa  et  enkelt  Sted 
var  der  ophobet  noget  gruset  Jord  med  en  Del  meget  smaa  Murstensbrokker, 
hvoraf  kun  to  var  saa  store,  at  man  kunde  faa  at  se,  hvor  brede  og  tykke  Ste¬ 
nene  har  været.  Den  ene  var  5  Tom.  bred  og  31/2  lom.  tyk,  den  anden 


.  Korf:  1 1. 


i=Fionu  /m.  .FÆsrreire&svÆHHfiRrec . 

5  X  2 3/4  Tom.  Den  sidste  tyder  paa,  at  man  i  hvert  Fald  er  naaet  ned  mod 
Aar  1500.  Alle  Brokkerne  var  af  Moræneler. 

Nu  fyldes  der  en  Jordvold  op  saaledes,  at  den  ude  ved  Dæmningen  kun  er 
ca.  3  Fod  tyk.  Derfra  hæver  den  sig  skraat  op  til  omkring  Kote  10,  eller  til 

en  Højde  af  7—8  Fod.  Her  danner  den  en  bred,  flad  Runding  og  skraaner 

saa  rask  af  ned  til  den  modsatte  Side  til  et  Plankeværk  af  smaa,  firkantede  Ege¬ 
stolper  med  Fyrreplanker  paa  den  ene  Side  mod  Volden,  som  forneden  var  ca. 
35  Fod  bred.  Den  bestod  mest  af  blaagraat  Moræneler,  noget  Grus  og  hen  mod 
Vandkunsten  af  meget  fint  Sand.  Hist  og  her  var  der  lidt  af  Cordiumslaget. 
Det  vil  sige,  den  er  bygget  op  af  de  Jordarter,  som  findes  heromkring  under 
Englaget.  I  den  østlige  Del  af  Grunden  ud  mod  Gaasegade  er  den  øverste 

Moræne  kun  1  —  3  Fod  tyk,  saa  er  der  Sand  under,  som  nede  i  Hjørnet  ved 
Vandkunsten  og  Løngangsstræde  var  meget  fint.  Alt  dette  passer  godt  med  det 
Materiale,  hvoraf  Volden  var  bygget  op.  Men  i  Grunden  inden  for  Volden  er 
det  ikke  gravet  op,  der  mangler  intet.  Derfor  antager  jeg,  det  er  gravet  op  ude 
i  selve  Mølleaaen,  for  at  denne  kunde  blive  tilstrækkelig  dyb  og  derved  danne 
en  Fæstningsgrav,  som  kunde  tilfredsstille  Datidens  Fordringer.  Det  visei  sig 

ogsaa,  at  der  omtrent  fra  Gadelinien  er  gravet  skraat  ned  ud  undei  Løngangs¬ 
stræde  til  ca.  Kote  -V  6,0.  Det  er  Jorden  derfra,  man  har  bygget  Volden  op 


af.  Her  kommer  saa  det  ejendommelige  Forhold,  at  man  ikke  har  lagt  Volden 
tæt  ud  til  Graven,  ja  end  ikke  har  lagt  den  op  ad  »Plankerne«,  men  ladet  den 
fjerne  sig  skraat  op  derfra.  Plankeværket  ved  Foden  af  Volden  mod  Byen  har 
vel  kun  været  for  at  hegne  mod  løsgaaende  Kreaturer,  særlig  Svin  og  Geder. 
(Kjøbenhavns  Diplomatarium  2.  Bind  Side  462  [1576],  429  og  549  [1587]  og 
51 1  [1601]).  Grundplan  og  Profil  viser  disse  Forhold. 

Oven  paa  Volden  ud  mod  Graven  har  der  vokset  temmelig  store  Træer, 
vist  Piletræer.  I  hvert  Fald  lignede  den  brune,  gryn-  eller  melagtige  Masse, 
hvoraf  Stubber  eller  Rødder  bestod,  rigtig  gamle,  raadne  Pilestubber,  som  man 
kan  træffe  dem  ude  i  gamle  Hegn. 

Senere  er  der  i  Foden  af  Gravens  Skraaning  rammet  store  Fyrrebjælker  ned 
saaledes,  at  de  hælder  lidt  indad  mod  Volden,  men  dog  ikke  nær  saa  meget 


Plan  over  en  Del  af  Grunden,  hvor  Prinsesse  Maries  Asyl  er  bygget.  Lige  over  for  det  store  Kompleks  omkring 
»Holger  Danske«,  a.  Lervej  fra  Slottet,  over  Løngangen  og  bag  om  Byen  til  Vesterbro,  b.  Den  lille  Sidevej,  som 
øb  ind  til  Dæmningen  ud  for  Tværgangen  i  Jordvolden  nord  for  Mølleaaen,  altsaa  nord  for  Løngangsstræde. 

c  c,  Mølleaaens  sydlige  Dæmning,  eeee.  Egepælerækker  om  Bassinet  og  en  Rende  derfra  mod  Øst. 

som  Skraaningen  paa  Gravens  Side.  Disse  Bjælker  var  8  — 10  Tom.  brede  og 
6—8  Tom.  tykke.  De  stod  meget  regelmæssigt,  og  paa  96  Fod  stod  der  50 
Stolper.  De  var  paa  Landsiden  beklædt  med  Fyrreplanker,  som  var  klinklagte 
saaledes,  at  hver  Plankes  øverste  Kant  laa  tæt  ind  til  Bjælken.  De  var  kun  holdt 
ind  til  Bjælkerne  med  Fyld,  som  var  af  meget  blandet  Beskaffenhed,  dog  mest 
Gødning.  Af  og  til  var  en  Planke  falden  for  langt  ned,  saa  der  laa  2 — 3  Lag. 
Man  har  vist  begyndt  fra  Vestervoldsiden,  thi  den  østlige  Ende  af  Plankerækkerne 
laa  altid  under  den  nye  Rækkes  vestlige  Ende. 

Dette  Plankeværk  har  gaaet  op  omtrent  til  Kote  1 1 .  Dog  var  de  Heste 
Bjælker  nu  raadnede  og  ved  Bygningers  Opførelse  stødt  af  ned  til  mellem  Kote 
9  og  10.  Enkelte  Spor  tydede  paa,  at  der  øverst  havde  været  svære  Egeplanker. 
Bag  Plankeværket  var  der  rammet  Bjælker  omtrent  lodret  ned.  De  stod  dog 
noget  uregelmæssigt  og  var  ofte  af  brugt  Hustømmer,  mange  af  dem  gik  ikke 
ret  dybt. 

Da  denne  svære  Plankebygning  blev  rejst,  blev  der  fyldt  ud  med  samme 
Slags  Fyld  over  den  gamle  Pæledæmning  med  sine  »Planker«  og  ud  over  Jord¬ 
volden.  Se  Profilet. 

Gennem  Jordvolden  var  der  et  Sted  et  Tværsnit,  som  var  omtrent  io  Fod 
bredt  i  Bunden,  som  laa  omtrent  i  Kote  5.  Der  stod  en  Del  Pæle  spredt  ind 
gennem  Snittet.  Der  var  baade  Fyrre-  og  Bøgepæle.  De  gik  et  Par  Fod  op 
over  Lerbunden  i  Tværsnittet,  som  er  vist  paa  Planen.  Den  gik  ud  mod  Mølle- 
aaen  omtrent  ud  for  det  Sted,  hvor  der  paa  dens  modsatte  Side  gik  en  smal 
Lervej  frem  til  Aaen  fra  Flovedvejen,  som  løb  parallelt  med  Aaen,  men  28  Fod 
syd  for  Dæmningen.  Har  her  engang  været  en  Bro  over  Aaen?  Det  har  saa 
været,  før  det  store  Fyrreplankeværk  blev  rejst;  thi  der  var  ingen  Aabning  her 
i  Stolperækken.  Har  her  været  en  Vej  fra  Gaasebryggeriet  til  Slottet  ad  Løn¬ 
gangen  ? 

Som  Grundplanen  viser,  har  der  paa  en  mindre  Plads  været  2  Brønde,  og 
tæt  ved  dem  har  mundet  ud  4  Trærør,  som  i  ulige  Højder  gik  ind  fra  Gaase- 


Profil  gennem  den  vestlige  Del  af  Grunden,  hvor  Prinsesse  Maries  Asyl  er  bygget.  I,  II,  III.  Forskelligartet  Fyld. 
IV.  Englag  svarende  til  Englaget  lige  over  for  nord  for  Løngangsstræde.  V.  Moræneler.  Til  venstre  er  antydet  de 
5  Egepælerækker,  hvoraf  Mølleaaens  sydlige  Dæmning  var  bygget,  a.  Tværsnit  af  Lervejen  fra  Slottet. 
Udførlig  Beskrivelse  af  denne  Grund  lindes  paa  Raadhusmuseet  og  i  »Fra  det  underjordiske  Kjøbenhavn«.  Ler-  og 
Sandveje.  Kbhvn.  Dipi.  5.  B.  S.  188  (163 6). 

gade  tæt  ved  Vandkunsten,  og  maaske  er  der  noget  senere  kommen  to  Trærør 
til  samme  lille  Plads  fra  Farvergade.  To  Rør  fra  Gaasegade  og  de  to  fra  Farver¬ 
gade  laa  lige  over  hinanden,  derfor  ses  kun  et  hvert  Sted.  Den  uregelmæssige 
Højde,  hvori  de  fire  Rør  fra  Vandkunsten  kom  ind,  tyder  vist  paa,  at  de  snarere 
kom  fra  et  aabent  Bassin  eller  en  Rende  end  fra  et  Hovedrør.  Alle  Rørene  var 
lukkede  i  Enden  med  en  Træprop  og  flere*  af  dem  tillige  med  en  Blyplade. 
Derimod  havde  de  alle  et  rundt,  aabent  Hul  foroven  nær  ved  Enden.  Brøndene 
var~sat  af  Egetræ.  Den  nordligste  stod  lidt  over  Kote  2,5,  altsaa  ganske  lidt 
over  Engbunden.  Den  gik  gennem  det  ca.  2  Fod  tykke  Lag  Moræneler  og 
3  —  4  Fod  ned  i  det  grove  Sand  omtrent  til  Kote  -r~  6.  Den  maa  have  kunnet 
give  meget  Vand.  Senere  er  der  paa  den  svære,  men  stærkt  slidte  Ramme  sat 
en  rund  Brønd  af  Flensborgsten.  Den  gik  omtrent  op  til  Nutidens  Gadehøjde. 

Den  anden  Brønd  stod  18  Fod  derfra  sydvest  ind  i  Grunden.  Den  gik  næsten 

en  Fod  højere  op,  men  var  ikke  senere  bleven  forhøjet.  Der  stod  Resten  af  en 

Træpost  i  hver  af  dem  nu.  Fra  Ydersiden  af  Brønden  mod  Farvergade  og  til 

deLyderste  Trærør  mod  Løngangsstræde  var  der  20  Fod.  Mon  man  ikke  her 
skal  søge _ Pladsen _  for  Gaasebryggeriet?  Kbhvn.  Dipi.  2.  Bind  S.  273  (1547), 
S.  342  (1572)  og  S.  381  (1578);  4-  Bind  S.  527  (1550)  og  S.  537  (1352); 
3.  Bind  S.  238  og  240  (1643). 

Grundplanen  viser  tillige  en  lille  Vinkelrist  af  en  grundmuret  Bygning  langt 
tilbage  i  »Holger  Danske«s  Grund,  36  Fod  fra  Gaden.  Herind  forbi  var  lagt 
et  Trærør,  hvorfra  et  6  Fods  Stikrør  gik  hen  til  Hushjørnet,  hvor  der  paa  Enden 
af  det  stod  en  Træpost.  Dette  Rør  var  lagt  ind,  da  Gadehøjden  var  i  Kote  9,5. 
Noget  fra  Hjørnet  var  der  mellem  Grundstenene  sat  en  Rendestensaabning,  hvor¬ 
under  der  var  sat  en  stor  Tønde  ned  i  Jorden.  Bygningen  var  opført  af  Flens¬ 
borgsten.  Grundstenene  laa  omtrent  i  Kote  7,5.  Er  dette  en  Rest  af  Christian 
IV ’s  Farvergaard  ?  Derfra  kan  have  været  let  Adgang  til  Skylleplads  ved  Mølle- 
aaen  gennem  den  foran  omtalte  Aabning  eller  Vej  gennem  Jordvolden.  Kbhvn. 
Dipi.  2.  B.  S.  143  (1633)  og  S.  162  (1636). 

Fylden  paa  Pladsen  oven  paa  Engen  og  op  mop  Kote  10  bestod  overvejende 
af  Gødning.  Farvergade  er  oprindelig  anlagt  af  et  Gruslag  oven  paa  Gødnings¬ 
fylden  omtrent  i  Kote  7,3.  Det  sidste  Trærør  er  lagt  ind  fra  Farvergade,  da 
den  laa  i  Kote  11.  I  hvilken  Højde  Gaden  har  været,  da  de  to  Rør  blev  lagt 
ind  til  Gaasebryggeriet  (?),  kunde  ikke  ses,  fordi  der  i  den  nyere  Tid  har  været 
lagt  Gas-  og  Vandrør  ind  lige  over  Trærørene. 

Om  Forholdene  ved  Volden  og  Graven  faar  man  nogen  Oplysning  i  Kbhvn. 
Dipi.  1.  B.  S.  369  (027)  og  S.  402  (1543);  2.  B.  S.  225  (1527)  og  S.  628 
(1620);  3.  B.  S.  224  Nr.  320  og  321  (1641).  Straks  efter  1668  blev  Mølle- 
aaen  fyldt  og  Løngangsstræde  anlagt.  )  h.  yp  Rosenkjær. 


TO  TIDSALDRE«. 


et  var  med  en  ikke  ringe  Skuffelse,  jeg  læste  Professor  Kleins  »aabne  Brev« 


i  sidste  Nr.  af  »Architekten«.  Professoren  havde  nemlig  udtrykkelig  —  i 


et  meget  venligt  Brev,  hvorfor  jeg  var  ham  taknemlig  —  lovet  at  ville  »føre 
Diskussionen  videre«  og  meddelte  samtidig,  at  det  muligvis  vilde  ske  under  Be¬ 
nyttelsen  af  kraftige  Udtryk.  Jeg  tillod  mig  da  i  al  Beskedenhed  at  glæde  mig 
til  en  respektabel  Torden  og  blev  derfor  skuffet  ved,  at  Resultatet  kun  blev: 
Skydning  med  løst  Krudt,  Affyring  af  Salver  tilhøjre  og  venstre.  Ud  af  den 
megen  Krudtrøg  vil  jeg  gerne  have  Lov  til  at  fremdrage  et  Par  Punkter,  som 
Professoren  har  forsøgt  at  ramme,  men,  som  det  synes  mig,  uden  Held. 

Det  er  langtfra  saå  indlysende  for  os  andre,  som  det  lader  til  at  være  for 
Prof.  K.,  at  Bestræbelsen  efter  at  skabe  en  national  Bygningskunst  kun  skulde 
være:  Naivetet,  Skaberi,  Vigtighed  og  »Tyskeri«.  Er  maaske  Universitetsbiblioteket, 
Blindeinstituttet,  Diakonissestiftelsen,  Soldenfeldts  Stiftelse,  Raadhuset  og  Andreas- 
kirken  gjorte  af  naive  og  skabagtige  »Tyskere«  ? 

Angaaende  de  »Morsomheder«,  som  Prof.  K.  hader  og  afskyer,  da  fristes 
man  til  at  sige:  kom  med  nogle,  der  er  bedre!  De  hollandske  Snirkler  og  Sving 
var  sikkert  en  Torn  i  Øjet  paa  Datidens  Professor  Klein,  der  uden  Tvivl  den  Gang 
fandt  dem  aldeles  forkastelige  og  altfor  »morsomme«,  og  dog  har  nu  denne  stak- 


*)  Profil  og  Grundplan  er  tegnet  af  Niels  Rosenkjær. 


kels  Mand,  fra  sit  Elysium,  maattet  se  dem  udkomme  i  2det  Oplag  i  mer  eller 


mindre  heldige  Gengivelser!  Vi  finder  dem  alle  morsomme  og  henrivende  naar 
de  sidder,  hvor  de  skal,  nemlig  paa  de  gamle  Bygninger  fra  Renaissancetiden, 
men  vi  forholder  os  nogenlunde  køligt,  naar  vi  ser  dem  eftergjorte  paa  moderne 
Huse.  Vi  glæder  os  derimod  (i  al  vor  Naivetet),  naar  vi  ser  Menneskeaanden 
sætte  nye  Skud,  og  vi  søger  overhovedet  vor  fornemste  Eksistensberettigelse  som 
Kunstnere  i  den  Opgave  at  give  vor  Indsats  i  Kulturen  og  være  med  til  at  bringe 
den  —  om  end  kun  et  Hanefjed  —  fremad.  Men  dette  sker  ikke  ved  udeluk¬ 
kende  at  eftergøre  Fortidens  Former;  i  saa  Fald  vilde  Architekturen,  ligesom 
Heraldiken,  være  en  stivnet  og  afdød  Kunst. 

Hvad  Prof.  K.  mener  med  den  Paastand,  at  alle  Bordene  i  Architekturskolen 
for  19  Aar  siden  »flød  med  smaa  Stumper  af  morsomme  Motiver,  som  man 
med  Djævels  Vold  og  Magt  (!)  skulde  have  proppet  ind  i  Facaderne«,  er  mig 
ganske  ufatteligt.  Baade  Prof.  Holm  og  Nyrop  skulde  saamænd  nok  slaa  den 
Slags  Tilbøjeligheder  ned,  og  da  jeg  netop  var  Elev  i  det  Tidsrum,  kan  jeg  at¬ 
testere,  at  de  altid  prædikede  Helhed  baade  i  Plan,  Snit  og  Facade. 

Sluttelig  maa  jeg,  i  Anledning  af  Prof.  K.s  mærkelige  Mistanke  om,  at  den 
nye  Redaktion  skulde  være  tilbøjelig  til  at  »rette  Stil«,  have  Lov  til  at  sige  paa 
Redaktionens  Vegne:  ligesaa  kedsommelige  og  ligegyldige  personlige  Opgør  i 
vort  Tidsskrift  forekommer  os  og  sikkert  de  fleste  af  vore  Læsere,  ligesaa  nyttigt 
og  interessant  synes  vi  det  vilde  være,  om  alvorlige  Spørgsmaal  indenfor  vor 
Kunst  flittigt  kunde  blive  diskuterede  i  vort  Blad,  og  netop  naar  Meningerne  var 
forskellige  give  Anledning  til  at  klare  Tankerne.  Vi  modtager  derfor  med  Tak¬ 
nemlighed  alle  Bidrag  af  denne  Art,  og  haaber  ogsaa  at  se  mange  flere  Artikler 
fra  Professor  Kleins  Haand,  og  vi  skal  aldeles  ikke  pille  ved  Stilen. 


K.  Varming. 


NYERE  ERFARINGER  OM  LYDENS  DÆMPNING. 


ed  Musik-Højskolens  nye  Bygning  og  ved  Kirkemusikinstituttet  i  Berlin  har 


V  man  ved  at  prøve  de  Konstruktioner,  der  bleve  udførte  i  den  Hensigt  at 
dæmpe  Lyden,  anstillet  interessante  Iagttagelser,  som  egne  sig  til  i  højere  Grad 
end  hidtil  at  henlede  Opmærksomheden  paa  dette  Spørgsmaal.  Man  har  for  det 
første  fastslaaet,  at  Isoleringen  af  de  i  Lofterne  lagte  Smedejærnsdragere  med  Filt 
saavel  som  Underlag  af  Filt  under  Enderne  af  Dragerne  ikke  udøvede  nogen 
nævneværdig  Indflydelse  paa  Sikringen  mod  Lyd,  fordi  Filten  sammenpressedes 
for  stærkt  under  den  store  Belastning.  Heldigere  viste  sig  i  denne  Henseende 
Lofter,  der  bestaar  af  gennemgaaende  Plader  uden  Jærndragere,  fordi  Belastningen 
paa  Muren  er  mere  fordelt.  Det  viste  sig  derimod  at  være  særlig  hensigtsmæssigt 
at  anbringe  et  dobbelt  Papunderlag  under  Dragernes  Murlejer  samt  et  enkelt  paa 
hver  af  Siderne  og  paa  Overfladen.  Til  Trods  for  denne  Isolering  vedblev  Lyd¬ 
forplantningen  gennem  Væggene  dog  at  være  betydelig.  I  den  Hensigt  at  under¬ 
søge  Modstanden  mod  Lydens  Gennemtrængen  blev  der  anstillet  Prøver  med 
Vægge  af  forskellig  Slags,  nemlig  med  Vægge  af  almindelige  og  porøse  Mursten, 
af  præparerede  Pimpsten,  Tørvesmuld  og  Korkplader,  Gibs  og  Rabitzpuds  med 

og  uden  Luftmellemrum,  sidstnævnte  helt  tomme  eller  fyldte  med  Sand,  Aske, 
Korkaffald,  de  ydre  Flader  beklædte  med  Papir,  Tøj  eller  Filt  o.  s.  v.  Det  viste 
sig  herved,  at  Luftmellemrummene  var  fuldstændig  virkningløse,  hvorimod  en 
Afveksling  af  faste  og  løse  Byggematerialer  i  Begyndelsen  virkede  heldigt.  Senere 
viste  det  sig  imidlertid,  at  der,  efterhaanden  som  Bygningen  tørredes  mere  og 
mere,  atter  blev  betydelig  mere  lydt,  saa  at  man  tilsidst  maatte  anvende  en 
Beklædning  med  Filt,  som  blev  overtrukket  med  løst  liggende  Tøj.  De  lidt  efter 
lidt  indvundne  Erfaringer  viste,  at  Forsøgene  paa  at  dæmpe  Lyden  bør  gaa  i  to 
Retninger.  For  det  første  maa  man  forebygge,  at  Vægge  og  Lofter  (Gulve) 
kommer  i  Svingning  ved  Stødvirkning,  og  for  det  andet  maa  man  forhindre,  at 
Lydbølgerne,  der  forplanter  sig  fra  Luften,  trænger  igennem  denne  Materie.  Her 
er  det  fremfor  alt  hensigtmæssigt  paa  det  uelastiske  Legeme  at  anbringe  bløde 
Stoffer,  der  forbruger  Stødvirkningerne  til  deres  egen  Masse,  f.  Eks.  et  Lag  Sand 
paa  de  massive  Lofter,  Udforing  af  Væggene  med  porøse  Sten  eller  ■ — -  bedre 
endnu  —  med  Korksten.  Hvad  Lydens  Overførelse  fra  Luften  angaar,  kom  man 

dernæst  ved  teoretiske  Overvejelser  til  den 
Slutning,  at  den  større  eller  mindre  Sikkerhed 
af  Lydens  Overførelse  er  afhængig  af  Elastici¬ 
tetsmodulens  Forhold  -til  Vægtfylden,  d.  v.  s. 
formindskes  ved  højere  Elasticitet,  men  vokser 
ved  højere  Vægtfylde.  En  meget  stor  Del  af 
Lydbølgerne  forplanter  sig  endvidere  gennem 
de  med  Luft  fyldte  Porer  i  Legemerne,  hvis  lyd¬ 
ledende  Evne  derfor  formindskes,  naar  man  sør¬ 
ger  for,  at  Lydbølgerne  tilbagekastes.  Saadanne 
lydabsorberende  Materialer  er  f.  Eks.  flerdobbelte 
Filtlag.  Paa  lignende  Maade  virker  skiftende  Lag 
af  forskellige  Materialer,  ved  hvilke  der  kan  komme  en  gentagen  Brydning  og 
Tilbagekastning  af  Lyden  i  Stand.  Imod  Lydens  Gennemtrængen  er  porøse  Stof¬ 
fer  altsaa  heller  ikke  paa  nogen  Maade  særlig  fordelagtige;  man  maa  tværtimod 
snarere  anbefale  Betonblandinger,  der  er  saa  tætte  som  mulig,  Asfaltpap,  Kork¬ 
plader,  der  er  gennemtrukne  med  Beg  o.  s.  v.  Man  arbejder  nu  paa  ved  viden¬ 
skabelige  Forsøg  at  sprede  Lys  over  Lyddæmpningernes  hidtil  ret  uklare  Omraade, 
i  hvilket  Øjemed  man  for  Tiden  i  Wien  opfører  en  fleretages  Bygning  af  Jærn- 
beton,  i  hvilken  der  skal  anstilles  omfangsrige  Undersøgelser. 

Hosstaaende  skitserede  Væg  fra  Olof  Bøcker  i  Helsingfors  er  en  Forbedring 
i  Fremstillingen  af  lyddæmpende  Vægge.  Falsede  og  pløjede  Brædder,  der  er  for¬ 
synede  med  Noter  paa  langs,  forenes  til  Tavler  og  dækkes  med  et  isolerende 
Lag  af  Pap.  Derpaa  lægger  man  to  saadanne  Plader  ovenpaa  hinanden,  saaledes 
at  Noterne  paa  den  ene  Plade  krydser  dem  paa  den  anden  Plade,  og  at  det  iso¬ 
lerende  Lag  befinder  sig  imellem  Pladerne.  Ved  Sammenslutning  af  Noterne  for 
Enderne  af  Pladerne  fremkommer  da  indenfor  disse  to  til  Geller  aflukkede,  hver¬ 
andre  krydsende,  hvilende  Luftlag,  der  gør  Pladerne  særlig  egnede  til  at  anvendes 
i  lyddæmpende  Vægge.  (.Deutsche  Bauhime.) 


—  278  — 


FRA  NORGE. 


or  ganske  nylig  er  der  i  Kristiania  bleven  stiftet  en  Forening  til  Værn  om 


JL  Byens  gamle  Kulturminder.  Foreningens  Navn  er  » Det  gamle  Kristiania «  og 
dens  Formaal  at  vække  Interesse  for  Kristiania  Bys  og  Akersdalens  gamle  Bebyg¬ 
gelser  og  Mindesmærker  ved  at  virke  for  deres  Bevarelse  og  Vedligeholdelse  samt 
for  skyldig  Hensyntagen  til  de  gamle  Bygningsværker  og  Anlæg,  der  berøres 
ved  Byens  Nydannelse  og  Udvikling;  at  søge  de  gamle  Bebyggelser  o.  1.  op- 
maalte,  aftegnede  og  fotograferede,  udføre  Modeller,  som  gengiver  interessante 
ældre,  ogsaa  forsvundne  Bygningsværker;  at  samle  Kort,  Malerier,  Tegninger, 
Fotografier  og  Genstande  af  enhver  Art,  der  bidrager  til  at  kaste  Lys  over  den 
gamle  By  og  nærmeste  Omegns  Topografi,  Kulturhistorie  og  Udseende  i  ældre 
Tider,  samt  ved  Udstillinger  af  det  Erhvervede,  Foredrag  og  Udgivelse  af  Pu¬ 
blikationer. 

Forsaavidt  Kristiania  Kommune  opretter  et  for  Publikum  tilgængeligt,  offentlig 
Bymuseum  som  selvstændig  Institution,  skal  Foreningens  Samlinger  overdrages 
dette  gratis,  medens  Foreningen  iøvrigt  fortsætter  sin  Virksomhed  paa  de  andre 
Omraader,  hvor  den  har  sat  sig  til  Opgave  at  virke. 

Ved  det  konstituerende  Møde  ytrede  Architekt  Holland  ifl.  »Morgenbladet« 
i  nogle  indledende  Bemærkninger,  at  man  havde  fundet  Tidspunktet  gunstigt  til 
netop  nu,  da  Jobbetidens  Raseringsiver  var  stilnet  af,  at  indlede  en  Virksomhed, 
som  den  her  omtalte.  Det  havde  været  en  haard  Tid  for  de  synlige  Mindes¬ 
mærker,  der  endnu  var  levnet  fra  den  gamle  Bys  stilfulde  Bebyggelse.  Derfor 
gælder  det  desto  mere  nu  at  værne  om  det,  der  er  levnet.  I  første  Række  burde 
der  værnes  om  det  gamle  Akershus,  saa  at  det  ærværdige,  skønne  Kompleks  ikke 
oftere  udsættes  for  pietetsløse  Forstyrrelser.  Ogsaa  burde  der  søges  Rede  for 
det  gamle  Oslos  Udseende  i  Byens  Glanstid  i  den  sidste  Del  af  det  13  Aarhun- 
drede,  da  Byen  endnu  havde  sine  8  pragtfulde  Kirker,  Kongsgaard,  Bispegaard, 
flere  Klostre,  sine  Gildehuse,  Bymur  o.  s.  v.  Den  prægtige  Frogner  Hovedgaard 
med  sin  Park  hører  ogsaa  med  til  de  Ting,  som  niaatte  søges  bevarede.  Taleren 
nævnede  Eksempler  paa,  hvor  ilde  der  i  Tidens  Løb  er  handlet  med  de  gamle 
Bygaarde.  -»Tekniken« ,  der  opførtes  1640  var  i  sin  Tid  Byens  statelige  Raadhus, 
havde  Taarn  og  var  smykket  med  Gavle;  Byens  ældste  Hus  »Garnisonssygehuset« 
er  bygget  1625  og  hed  i  gamle  Dage  »Generalitetsgaarden« ;  senere  rummede 
Bygningen  Universitetsbiblioteket.  Den  stilfulde  Bygning  havde  engang  sin  rige 
indre  Udsmykning;  herom  minder  nu  kun  et  Pragtstykke  af  en  gammel,  endnu 
bevaret  Kamin. 

Den  nye  Forening  skal  ledes  af  en  Bestyrelse,  der  bestaar  af  Konservatoren 
og  fire  Medlemmer,  af  hvilke  Byens  Magistrat  og  Formandsskab  udnævner  den 
ene,  og  Resten  vælges  af  og  indenfor  et  af  18  Medlemmer  bestaaende  »Raad«, 
hvis  Medlemmer  atter  vælges  af  Generalforsamlingen. 

Man  kan  kun  ønske  den  nystiftede  Forening,  at  dens  Virksomhed  maa  blive 
mødt  med  Forstaaelse  og  Interesse  ude  i  Publikum,  og  at  den  maa  faa  Lov  til 
at  føre  sit  Program  ud  i  Livet  til  Gavn  og  Glæde  for  Norges  nye  Kongestad. 


FORSKELLIGT. 


Statsprøveanstalten  har  udsendt  sin  »Meddelelse  XII«,  der  omfatter:  Under¬ 
søgelser  over  Linolie  og  Rustbeskyttelsesmidler.  Vi  henleder  Læsernes  Opmærk¬ 
somhed  paa  dette  fortræffelige  og  saare  billige  Hefte,  der  for  Architekter  og 
Bygningshaandværkere  indeholder  mange  nyttige  Oplysninger. 

* 

Karmeliterklosteret  i  Helsingør.  Bestyrelserne  for  »Akademisk  Architektforening«, 
»Dansk  Forfatterforening«  og  »Kunstnerforeningen  af  18.  November«  har  overfor 
Regering  og  Rigsdag  udtalt  som  sin  Overbevisning,  at  Nedrivningen  af  den  gamle 
ikke  restaurerede  Del  af  Karmeliterklosterets  Bygninger  i  Helsingør  vil  være  en 
alvorlig  Forsyndelse  mod  den  Pietet,  som  skyldes  slige  gamle  historiske  Bygninger, 
og  ikke  mindre  vil  æstetiske  Hensyn  krænkes,  saafremt  en  moderne  Nybygning 
opføres  paa  den  gamle  Klostergrund.  Den  gamle  Bygning  er  en  af  de  meget  faa 
Levninger  fra  Munketiden.  Og  naar  man  ved  Siden  af  betragter  Prof.  Storcks 
saa  smukke  og  stilfulde  Restaurering  af  Klosterets  Hovedfløje,  turde  der  næppe 
være  nogen  Tvivl  om,  at  de  Penge,  der  anvendes  paa  den  nødvendige  Istand¬ 
sættelse  af  de  gamle  Huse,  vel  vil  finde  udmærket  Anvendelse. 

¥ 

Hejseværk.  Paa  Industriforeningens  Martsudstilling  findes  en  Model  af  et 
Hejseværk  til  Aflæsning  af  Hø-  og  Kornlæs,  som  vi  gerne  vil  henlede  de  Archi- 
tekters  Opmærksomhed  paa,  der  beskæftiger  sig  med  Landbygninger,  da  det 
maaske  i  Fremtiden  vil  blive  nødvendigt  ved  Ladernes  Konstruktion  at  tage 
Hensyn  til  denne,  som  det  synes,  sindrigt  udtænkte  og  praktiske  Opfindelse. 
Metoden  er  meget  simpel:  hele  Læsset  løftes  paa  een  Gang  af  Vognen  ved 
Hjælp  af  en  Slags  Løbekran,  der  bevæger  sig  paa  en  Jærnbjælke,  ophængt  tæt 
under  Rygningen  i  hele  Ladens  Længde.  Bevægkraften  kan  leveres  enten  fra 
Hestegang  eller  Motor.  Aflæsningen  foregaar  saa  hurtigt,  og  der  behøves  saa 
lidt  Mandskab  hertil,  at  det  synes  som  om  dette  Hejseværk  hurtigt  vil  vinde 
Fremgang,  særlig  paa  større  Gaarde.  Betingelsen  for,  at  det  kan  anbringes,  er 
naturligvis,  at  der  ingen  Tømmerforbindelser  findes  i  Ladens  Midte.  Hejseværket 
er  opfundet  af  Tømrermester  R.  Bruel,  Haslev,  og  allerede  prøvet  i  Praksis  med 
godt  Resultat. 

* 

Udstillingen  vedrørende  Husets  indre  Udstyrelse ,  som  i  April  Maaned  afholdes 
af  Industriforeningen  i  Kjøbenhavn  og  et  Udvalg  af  Akademisk  Architektforening, 
vil  udelukkende  komme  til  at  rumme  de  faste  Dele  af  Boligen,  som  forefindes, 
naar  Lejeren  eller  Beboeren  flytter  ind  i  denne,  f.  Eks.  nye  Former  af  Gulv¬ 
beklædninger,  Fliser,  Væg-  og  Loftbeklædninger,  Kaminer,  dekorative  Beslagdele, 
Gittere,  Porte  og  Døre  samt  Paneler,  moderne  Køkken-  og  Badeindretninger  m.  m. 

For  yderligere  at  gøre  Udstillingen  tiltrækkende,  er  der  sket  Henvendelse 
til  bekendte  Architekter  o.  fl.  om  at  indsende  Tegninger  eller  Fotografier  af 
moderne  Interiører,  som  er  udgaaet  fra  deres  Haand. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 

Redaktionsudvalg;  Arcliitekterne  IC.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

MEDDELELSER  FRA 
AKADEMISK  ARCHI 
TEKTFORENING  *  * 


ARCHITEKTEN 


KJ  0  B  EN  HAVN 

DEN  31.  MARTS  1 906 

8.  Aargang  N?  26 


EJLER  RØNNOVS  GAARD  I  ODENSE. 


Af  Chr.  Axel  Jensen. 


11 6  —  17de  Aarhundrede  var  Odense  den  fynske  Adels  Samlingssted,  hvor 
Landstinget  blev  holdt,  og  hvor  Adelen  aarlig  »hver  tyvende  Dag  Jul«  kom 
sammen  til  Landemode,  for  »hver  af  sin  Formue  tilhjælpe  at  forene  og  fordrage, 
enten  til  Minde  eller  til  Ret,  hvis  Uenighed  og  Trætte,  som  Lensmændene  og 
Adelen  herudi  -Landet  bor,  imellem  er«*).  Ved  de  store  Festligheder  1580 
nævnes  8  Adelsgaarde,  og  omtrent  samtidig  kendes  tilfældigvis  6  andre.  Senere, 
i  Kristian  IV’s  Tid,  da  Adelens  provinsielle  Forsamlinger  fik  større  Betydning, 
blev  Adelsgaardene  endnu  talrigere. 

I  vore  Dage  er  kun  faa  af  dem  bevarede.  Rigsraad  Erik  Hardenbergs  Bin¬ 
dingsværkshus  og  Jomfru  Margrete  Fris’  Bolig  kender  vi  kun  af  Vaabentavler, 
og  endnu  værre  er  det  gaaet  Jomfru  Marie  Skovgaards  rigt  udskaarne  Bygning, 
hvorom  man  kun  ved  Hjælp  af  nogle  slette  Billeder  kan  gøre  sig  en  Forestilling**). 
Af  grundmurede  Huse  staar  endnu  Frøkenklosteret,  Jens  Andersen  Beldenaks 
Bispegaard,  som  Jørgen  Brahe  til  Hvedholm  paabyggede  en  øvre  Etage***),  og 
Rester  af  Karen  Brykes  Gaard  fra  1394  (nu  Stiftsbogtrykkeri).  Af  Bindings¬ 
værksbygninger  har  vi  ligeledes  kun  to,  Falk  Gøjes  Gaard  fra  1646,  urigtigt 
kaldet  »Mønstergaarden«,  hvis  Facade  til  Overgade  desværre  er  helt  moderni¬ 
seret,  og  endelig  Ejler  Rønnovs  Gaard  paa  Nørregade. 

I  November  Maaned  1546  skænkede  Kong  Kristian  III  sin  daværende  Lens¬ 
mand  paa  Næsbyhoved,  Ejler  Rønnov,  til  evig  Eje  en  »vor  og  St.  Hans  Klosters 
Jord  i  Odense«,  liggende  paa  Nørregade  mellem  Anders  Hemmingsens  Gaard  og 
Graabrødrenes  Gaard,  i  Længden  fra  Hjørnet  næst  den  første  Nabogaard  126 
Alen  og  næst  den  sidstnævnte  114  Alen,  i  Bredden  15  Alen,  alt  maalt  i  sjæl¬ 
landsk  MaalJ*). 


*)  Danske  Magasin  4.  5.  S.  150. 

**)  Lauritzen:  Odense  i  Billeder,  S.  25. 

***)  Trap,  3 dje  Udgave,  III,  S.  326  henfører,  sikkert  med  Urette,  Vaabnene  over  Ind¬ 
gangsdøren  til  Karen  Brahes  Tid. 

T)  Kancelliregistranter  1535 — 50,  S.  314. 

Paa  dette  smalle,  dybe  Grundstykke,  som  dog  i  Vinterens  Løb  maa  være 
øget  med  et  lille  Areal,  rejstes  næste  Foraar  en  Bindingsværksbygning,  paa  hvis 
Porthammer  man  skar  en  rimet  Indskrift: 

MESTERMAD  MAS:  RAB:  1547  SANCTE 
GEORGIJ  DAG  IJ  OTTENSE  BY  VOR  JEG  OPREEST  AF  NY  ELER  RØNO 

i 

Den  korte  Indskrift,  hvis  ophøjede  Bogstaver  er  Versaler  i  tidlig  Renais- 
sanceform,  dog  blandede  med  en  Del  Frakturtegn,  er  ret  gaadefuld,  skønt  Date¬ 
ringen,  hvis  Aarstal  hyppigt  er  bleven  læst  1541,  ikke  kan  vække  nogen  Tvivl; 
den  ejendommelige  Form  for  Syvtallet,  der  har  fremkaldt  Fejltagelsen,  findes 
atter  og  atter  i  Datiden,  og  lige  saa  sikkert  er  det,  at  Skt.  Jørgens  Dag  er  den 


PORTHAMMER  FRA  EJLER  RØNNOVS  HUS  I  ODENSE. 


23de  April*).  Det  er  Forholdet  mellem  de  to  Navne,  som  er  vanskeligt  at 
forklare.  Mestermand  betød  dengang  enten  Haandværkermester  eller  Skarpretter. 
Her  skal  det  sikkert  sige  Tømmermester,  og  Mads  Rab  er  da  Navnet  paa  den 
Haandværker,  der  har  ledet  Byggearbejdet.  Men  hvorfor  breder  Indskriftens  tre 
første  Ord  sig  over  næsten  hele  den  øverste  Linje,  medens  Ejler  Rønnovs  Navn 
er  puttet  ind  til  Slut  paa  en  meget  kneben  Plads?  Det  synes  endda  at  være 
sket,  efter  at  den  øvrige  Indskrift  var  fuldført;  thi  de  sidste  otte  Bogstaver  er 
knap  saa  stærkt  ophøjede  som  de  andre.  Skulde  det  være  gaaet  efter  Rang, 
maatte  Resultatet  være  blevet  et  helt  andet.  Thi  Ejermanden  og  Bygherren  var 
en  rig  og  mægtig  Adelsmand,  Herre  til  Hvidkilde  og  Lensmand  paa  Næsbyhoved, 
senere  Rigsraad  og  Indehaver  af  andre  store  Len.  Man  maa  derfor  formode,  at 


*)  Morsomt  nok  har  man  indskaaret  det  urigtige  Aarstal  i  en  Stol,  som  tidligere 
fandtes  i  Huset,  og  som  stammer  fra  Kristian  V’s  Tid.  Tidsskrift  for  Kunstindustri  1888, 
S.  56. 

Mestermanden  i  Haandværkerstolthed  kun  har  tænkt  paa  at  forevige  sig  selv 
—  netop  fra  Tiden  ved  1550  findes  flere  meget  fordringsfulde  Snedkersignaturer 
paa  Kirkeinventar,  —  og  at  Adelsmanden  har  følt  sig  brøstholden  derover  og 
har  krævet  sit  Navn  medtaget. 


Endnu  nævnes  det,  at  Ejler  Rønnov  1549  betalte  en  i  Skødebrevet  omtalt 
Jordskyld  paa  4  Mark  til  Skt.  Hans*),  men  derefter  er  der  et  mørkt  Hul  i 


*)  Vedel  Simonsen:  Odense  III,  S.  156. 

Gaardens  Historie.  Først  1679  nævnes  den  paany.  Da  synes  Jordskyldsafgiften 
forlængst  at  være  glemt,  og  Gaarden  ejedes  nu  af  Smaaborgere.  En  Tid  til¬ 
hørte  den  Klokkeren  ved  St.  Hans’  Kirke,  senere  beboedes  den  et  Par  Aartier 


af  Feldberedere,  og  efter  at  have  været  Genstand  for  talrige  Transaktioner  blev 
den  endelig  1829  Brændevinsbrænderi.  Denne  Bedrift  husede  den  endnu,  da 
den  i  1899  solgtes  til  Nedrivning.  Den  skulde  have  veget  Pladsen  for  et  mo¬ 
derne  firetages  Hus,  hvis  ikke  Odense  Byraad  havde  frelst  den  fra  Undergang*). 
Byen  købte  Forhuset  og  den  nærmest  liggende  Del  af  Grunden  for  en  Pris  af 


*)  Sml.  W.  Mollerups  Artikel  i  Berlingske  Tid.  3.  Februar  1900,  skrevet  umiddelbart 
før  Købet. 


EJLER  RØNNOVS  HUS.  FØR  ISTANDSÆTTELSEN. 

EJLER  RØNNOVS  HUS.  EFTER  ISTANDSÆTTELSEN. 

der  vil  paatage  sig  dens  fremtidige  Vedligeholdelse.  Nationalmuseet  og  Byg¬ 
ningsinspektoratet  skal  føre  Tilsyn  med,  at  den  bevares  uforandret. 

Hvad  der  gælder  Gaardens  Historie,  har  ogsaa  Gyldighed  for  selve  Byg¬ 
ningen  ;  det  er  kun  det  ældste  og  det  yngste,  som  har  Interesse.  Den  Tilbyg¬ 
ning,  der  engang  i  det  18de  Aarhundrede  var  klistret  op  ad  Forhusets  Gaard- 
side,  og  de  andre  Udbygninger  var  fuldstændigt  værdiløse  og  dertil  falde¬ 
færdige.  De  er  nu  fjærnede,  og  det  er  kun  Ejler  Rønnovs  Bygning,  som  er 
restavreret. 

18,000  Kr.,  og  i  de  følgende  Aar  er  den  bleven  restavreret  at  Staten  for  et 
Beløb  af  17,000  Kr.  Arbejdet  er  ledet  af  Bygningsinspektør  Vilh.  Petersen. 

I  Oktober  1903  kunde  Bygningen  fuldfærdig  afleveres  til  Odense  Byraad, 


Under  Istandsættelsen  opdagedes  det  hurtigt,  at  Bygningen  ikke  er  bevaret 
i  sin  fulde  Længde.  Facaden  tæller  nu  8  Fag  og  er  omtrent  halvanden  Alen 
længere  end  det  Maal,  den  efter  Skødebrevet  af  1546  skulde  have.  Men  mod 


det  sydlige  Nabohus  fandtes  der  ingen  Gavl,  og  de  Romertal,  som  var  ind¬ 
huggede  paa  en  Del  Bjælker,  Stolper  og  Vinkelbaand,  og  som  i  sin  Tid  havde 
vejledet  Tømmermændene  ved  Opstillingen  af  Fluset,  viste  nu,  at  Bygningen  op¬ 
rindelig  har  haft  16  Par  Loftsbjælker  og  altsaa  har  talt  15  Fag*). 

*)  Syv  af  de  bevarede  Knægte  er  nummererede  med  Rødkridt;  deres  Nummerrække 
følger  ikke  det  andet  Træværk,  men  ender  i  Nord  med  XV,  da  man  ikke  liar  medregnet 

De  syv  Fag  maa  tidligt  være  frasolgte;  thi  allerede  1694  havde  Ejendom¬ 
men  kun  »halvottende  Væggerum  Hus  ud  til  Kongens  Gade* * **))«.  Men  den 
Form,  Grundene  havde  før  de  sidste  Ombygninger,  viser  klart,  at  Ejler  Rønnov 
har  tilkøbt  sig  et  Hjørne  af  den  sydlige  Naboejendom  for  at  kunne  lægge  sit 


Hus  med  Langsiden  til  Gaden,  skønt  Grunden  skulde  synes  skabt  for  en  Gavl¬ 
bygning.  Det  giver  en  fornøjelig  Stadfæstelse  paa  den  velkendte  Regel,  at  man 
i  Kongeriget  ikke  var  meget  tilbøjelig  til  at  optage  den  tyske  Bygningsskik  fra 


Faget  over  Porthammeren,  —  paa  Portvæggen  og  paa  Gavlen  var  Tømmeret  numme¬ 
reret  med  Trekantmærker. 

*)  Odense  Pantebog  II,  Fol.  88. 

**)  Enkelte  nyindsatte  Tømmerdele  er  udeladte. 

Westfalen,  Østersøstæderne  og  Hertugdømmerne.  Gavlhuse  findes  jø  kun  i  de 
sydligste  jyske  Byer,  i  Assens  og  et  enkelt  Sted  i  København  (Lille  Kongen s- 
gade). 

Sammen  med  den  Del  af  Huset,  der  saaledes  er  gaaet  til  Grunde,  er  rime¬ 
ligvis  en  Dørhammer  med  Bygherrens  Vaaben  forsvundet.  Men  ellers  er  det 
bevarede  heldigvis  nok  til  et  nøje  Studium  af  Arkitekturen  og  Konstruktionerne. 
De  er  saa  meget  mere  Opmærksomhed  værd,  som  Ejler  Rønnovs  Gaard  er  den 
ældste  bevarede  og  daterede  Bindingsværksbygning  i  Danmarks  Købstæder.  Der  er 
kun  et  Hus,  der  maaske  har  en  lignende  Alder,  nemlig  den  gamle  Gaard  paa  Køge 
Torv,  som  efter  Knægtenes  Form  synes  at  stamme  fra  samme  Tid*),  men  som 
desværre  for  Tiden  ikke  lader  sig  nøjere  undersøge,  da  den  er  dækket  af  tykke 
Overpudsninger.  Det  næstældste  daterede  Hus  —  fra  1571  —  ligger  i  Aalborg 
Brødregyde.  Af  Bindingsværk,  der  er  ældre  end  Ejler  Rønnovs,  har  man  i  de 
danske  Købstæder  ikke  andet  end  nogle  faa  Brudstykker**).  Paa  Herregaardene 
kan  der  heller  næppe  findes  ældre  Bygninger.  Jævnaldrende  er  maaske  de 
ældste  Dele  af  Aalborghus;  men  desværre  er  Knægtene  her  borthuggede.  Lyn- 
derupgaard  (ved  Viborg)  er  muligvis  bygget  1555  ***),  og  en  Lade  paa  Asdal 
(ved  Hjørring)  siges  at  være  rejst  1540*]-);  men  især  denne  sidste  Datering  er 
meget  omtvistelig,  og  i  al  Fald  har  Asdalladen  ikke  ringeste  Udsmykning.  Skønt 
Spørgsmaalet  endnu  ikke  kan  endeligt  afgøres,  er  der  stor  Sandsynlighed  for,  at 
Ejler  Rønnovs  Hus  er  Veteranen  mellem  alle  Danmarks  Bindingsværksbygninger. 

I  væsentlige  Hovedtræk  er  Mestermand  Mads  Råbs  Tømmerkonstruktioner 
typiske  for  det  ældste  bevarede,  danske  Bindingsværk.  Den  ældgamle  Bygnings¬ 
skik,  at  sætte  Tømmeret  umiddelbart  paa  Jorden,  er  her  opgivet;  Huset  har  en 
Kælder,  hvis  Mure  er  satte  af  raa  Kampesten.  Ovenpaa  den  hviler  det  svære 
Tømmerskelet,  hvis  enkelte  Dele  alle  er  hugne  af  Egetræ,  sammentappede  og 
fornaglede  med  store  kantede  Egetræsnagler  i  cirkelrunde  Naglehuller.  De  fleste 
Træstykker  synes  overalt  sværere,  end  de  i  Virkeligheden  er;  thi  de  vender 
stedse  Bredsiden  udad;  Stolperne  er  c.  25  Ctm.  brede,  men  kun  18 — 19  Ctm. 
tykke. 

løvrigt  overflødiggør  Billederne,  Gengivelser  efter  Fotografier  eller  efter  Teg¬ 
ninger  af  Bygningsinspektør  Vilh.  Petersen,  en  omstændelig  Beskrivelse  af  alle 
Bygningens  Detaljer.  Det  vil  være  nok  at  nævne  de  vigtigste  Karaktertræk  samt 
nogle  Enkeltheder,  hvis  gammeldags  Præg  har  særlig  Interesse *H*). 

Det  mest  iøjnefaldende  i  Tømmerkonstruktionen  er,  at  Facaden  er  knægt¬ 
bygget,  medens  Gaardsiden  har  lange  Stolper,  som  naar  lige  fra  Fodstykket  til 
Tagremmen.  Til  Gaden  har  Knægtene  virkelig  konstruktiv  Betydning,  idet  de 


*)  Sml.  Ældre  nordisk  Arkitektur,  Saml.  I.,  Række  II,  Bl.  8,  Fig.  13. 

**)  Nævnte  i  »Fra  Arkiv  og  Museum«  I  S.  207.  Døroverliggeren  i  Køge  Kirkestræde 
fra  1524  sidder  muligvis  i  en  Rest  af  det  gamle  Hus.  men  heller  ikke  dette  lader  sig  be¬ 
stemt  paavise. 

***)  Efter  en  Notits  paa  en  af  Abildgaards  Ligstenstegninger  i  Nationalmuseets  Arkiv. 

T)  Efter  Mejborgs  Notitser  i  Nationalmuseet;  ved  et  Besøg  paa  Asdal  1902  søgte  jeg 
forgæves  Indskriften. 

T*b)  En  Række  Opmaalinger  og  Fotografier  samt  en  udførlig  Beretning  om  Bygningen 
før  og  under  Restavreringen  findes  i  Nationalmuseets  Arkiv. 

er  tappede  sammen  baade  med  Stolpen  og  med  det  fremspringende  Bjælkehoved. 
Til  Gaarden  har  der  vel  ogsaa  været  Knægte  oppe  under  de  øverste  Loftsbjælker, 
men  her  har  de  kun  været  løst  paasatte  Prydelser,  hængende  ved  en  fornaglet 
Tap  i  Bjælkehovedet  og  kun  holdt  ind  til  Stolpen  af  to  Nagler.  Det  viser,  at 
Tømrerne  har  haft  Sans  for  Knægtenes  æstetiske  Virkning.  Thi  i  Virkeligheden 
styrkes  de  øvre  Bjælkers  Forbindelser  med  Gaardsiden  ved  indvendige  »Bjørne«, 
(Vinkelbaand),  der  er  bladede  paa  dem  og  Stolperne.  Stuebjælkerne  er  indtap¬ 
pede  i  Stolperne  og  er  forsynede  med  lignende  Bjørne,  hvoraf  to  ikke  har  vendt 
nedad,  men  opad*). 

Denne  ejendommelige  Bygningsskik,  at  sætte  korte  Stolper  og  Knægte  til 
Gaden,  lange  Stolper  til  Gaarden,  der  her  i  Danmark  holdt  sig  til  ind  i  det  17de 
Aarhundrede**),  har  endnu  ikke  faaet  sin  Forklaring.  Det  er  indlysende,  at  For¬ 
men  ikke  kan  være  primitiv;  den  sære  Modsætning  mellem  Forsiden  og  Bagsiden 
kan  først  være  fremkommet  paa  et  ret  sent  Udviklingstrin  i  Konstruktionernes 
Historie.  Vil  man  udrede,  hvorledes  den  er  opstaaet,  maa  man  uden  Tvivl  søge 
til  Nordtyskland.  Tyske  Forfattere  har  længe  drøftet  Spørgsmaalet,  hvorledes 
Knægtkonstruktionen,  der  sikkert  nok  hører  hjemme  i  Nordtyskland,  er  opstaaet; 
talrige  Hypoteser  er  fremsatte  og  drøftede,  men  en  systematisk  Behandling,  byg¬ 
get  paa  omfattende  Iagttagelser,  synes  Spørgsmaalet  ikke  at  have  faaet;  man  har 
især  beskæftiget  sig  med  Bygningernes  Facader,  og  der  er  i  de  tyske  Publika¬ 
tioner  en  forbavsende  Mangel  paa  gennemarbejdede  Opstaltsnit. 

Den  sandsynligste  Forklaring  er  opstillet  af  Lachner***),  og  senere  nøjere  ud¬ 
formet  af  Gurlitt  og  Fiedler *f*) .  Selv  i  den  simpleste  Konstruktion  er  fremsprin¬ 
gende  Bjælkehoveder  nødvendige,  da  Stolper  og  Spær  maa  indtappes  i  en  vis 
Afstand  fra  Bjælkeenderne,  naar  de  ikke  skal  kunne  rive  sig  løs.  Fremspringende 
Hoveder  paa  Loftsbjælkerne  findes  da  allerede  i  Bygninger  paa  et  Stokværk.  I 
de  tætbyggede  nordtyske  Byer  naaede  man  imidlertid  tidligt  til  at  rejse  Huse  paa 
tre  Stokværk.  I  disse  har  de  to  nedre  Stokværk,  Stuen  og  Mellemetagen,  lange 
Fællesstolper,  mens  det  øverste  Stokværks  korte  Stolper  hviler  paa  Mellemetagens 
fremspringende  Bjælkehoveder.  Og  disse  støttes  atter  af  Knægte,  der  her  var 
nødvendige  i  Konstruktionen,  da  man  først  senere  lærte  at  indskyde  Remtræet 
mellem  Stolpernes  Overflader  og  Bjælkernes  Undersider.  Dette  Bygningsled,  der 
i  Middelalderens  Slutning  blev  indført  fra  Sydtyskland,  overflødiggjorde  i  Virkelig¬ 
heden  Knægtene;  men  man  beholdt  dem  alligevel,  og  de  blev  et  nødvendigt  Til¬ 
behør  til  en  veludstyret  nordtysk  Bindingsværksfacade. 

Videre  er  Spørgsmaalet  ikke  ført  i  den  tyske  Literatur,  men  Illustrations¬ 
værkerne  viser,  hvorledes  ogsaa  Mellemstokværket  i  de  treetages  Huse  fra  den 
begyndende  Renaissancetid  blev  knægtbygget,  og  hvorledes  det  endnu  i  Middel¬ 
alderen  blev  Skik  at  anvende  Knægte  paa  Husfacader,  der  kun  var  to  Stokværk 
høje,  mens  Bagsiderne  beholdt  de  lange  Stolper  —  en  Bygningsform,  der  især 


*)  Opad  vendte  Bjørne,  der  maa  have  været  til  megen  Géne  ior  Brugen  af  Værelserne, 
forekommer  i  Ribe  Bys  typiske  Bindingsværkshuse. 

**)  Fra  Arkiv  og  Museum«  I,  S.  21 1  f. 

***)  Lachner:  Geschichte  der  Holzbaukunst  in  Deutschland  I  S.  131'. 

•f)  Fiedler:  Das  Fachwerkhaus.  S.  8. 

optræder  i  de  østtyske  Byer,  hvor  man  ligesom  i  Danmark  havde  for  Skik  at 
lægge  Husene  med  Længdesiden  mod  Gaden. 

Efter  denne  Forklaring  er  det  altsaa  Bagsiden  i  Ejler  Rønnovs  Hus,  der  har 
bevaret  den  ældre  Konstruktion  uforandret.  Og  det  stemmer  med,  at  den  har 
skjult  andre  ældgamle  Former.  Det  er  de  mærkelige  Skraabaand,  der  har  siddet 
over  Porthammeren,  og  den  lange,  tynde  »Ranke«*),  hvortil  man  ser  Udklink- 
ninger  paa  Bagsiden  af  flere  Stolper.  Intet  af  disse  Led  har  været  synligt  ud¬ 
vendig  fra.  Lignende,  kortere  Ranker  er  anbragte  i  Gavlens  fire  Hjørner  og.  i 
Portvæggen.  Overalt  er  Enderne  af  de  skraa  Led  sammenbladede  med  det  andet 
Tømmerværk  ved  »Svalehaler«.  I  Danmark  er  denne  Bygningsform  ikke  fore¬ 
fundet  andetsteds.  Men  Skraabaand  af  ganske  samme  Art  forekommer  i  det  æld¬ 
ste  tyske  Bindingsværk,  saaledes  allerede  i  det  ejendommelige,  1320  byggede  Hus 
i  Marburg,  hvor  de  laa  paa  Tømmerværkets  Yderside**).  Paa  et  Hus  i  Stolberg, 
der  havde  to  Stokværk  høje  Stolper  baade  i  Facaden  og  i  Bagsiden,  var  de  syn¬ 
lige  saavel  til  Gaden  som  til  Gaarden ***).  Bygningen  henføres  til  det  13de  Aar- 
hundrede;  men  de  Grunde,  der  taler  til  Gunst  for  denne  Datering,  er  ikke  over¬ 
bevisende;  yngre  end  Begyndelsen  af  det  15de  Aarhundrede  var  den  dog  næppe. 
Paa  tyske  Trækirker  fra  14de  Aarhundrede  og  paa  enkelte  yngre  tyske  Borger¬ 
huse  forekommer  lignende  indbladede  Skraabaand1!  Fjærnere  er  Slætgtskabet  med 
de  krydslagte  Skraabaand,  der  afstiver  de  norske  Stavkirkers  Vægge. 

Et  andet  ældgammelt  Træk  er  de  smaa,  stundom  skraat  indborede  Huller, 
der  fandtes  rundtom  paa  Stolperne.  De  har  ligesom  de  almindelige  Naglehuller 
en  Diameter  af  3  Ctm.,  og  i  nogle  fandtes  Spor  af  Egepløkke,  men  de  kan  ikke 
have  haft  nogen  konstruktiv  Betydning. 

Medens  de  ældre  Konstruktioner  fører  en  skjult  Tilværelse,  er  Facaden  ud¬ 
præget  sentgotisk.  I  hvert  af  dens  Fag  er  der  saaledes  kun  en  enkelt  Skraastiver, 
et  Træk,  der  genfindes  paa  nogle  nordtyske,  gotiske  Bygninger,  men  aldrig  træftes 
paa  dansk  Bindingsværk  fra  Renaissancetiden.  Sentgotiske  er  ogsaa  Knægtenes 
forneden  lodrette,  foroven  stærkt  udladende  Profiler,  deres  nedadvendte  Spidser, 
deres  flade  Rundstave  og  deres  Rækker  af  smaa,  indstemmede  Halvovaler.  Saa 
sparsom  denne  Dekoration  er,  viser  den  dog  Slægtskab  med  Snedkerarbejder  fra 
Overgangstiden  i  fynske  Kirker,  f.  Fx.  med  den  af  Odensesnedkeren  Anders  Fynbo 
1571  signerede  Alterbordsforside  i  Munkebo  Kirke,  og  den  tyder  saaledes  paa, 
at  Huset  virkelig  er  hugget  af  fynske  Tømmermænd. 

Hvorledes  det  Indre  af  Huset  har  set  ud,  lader  sig  kun  fastslaa  i  visse  Hoved¬ 
træk.  Stuen  nord  for  Porten  har  haft  et  enkelt  Værelse,  hvortil  der  oprindelig 
kun  har  været  Adgang  fra  Gaarden.  Af  Dørstedet  var  der  nu  blot  tilovers  et  af 
Dørhammerens  Taphuller;  men  det  var  nok  til  at  vise,  at  Døren  kun  hai  væiet 
godt  2  Meter  høj.  Lige  ved  Siden  af  Døren  har  Skorstenen  staaet.  Ogsaa  den 
bevarede  Del  af  Salsetagen  har  dannet  et  stort  Rum.  Der  var  intet  Spor  af 
nogen  Trappe.  Af  oprindelige  Dekorationer  var  der  kun  meget  smaa  Levninger: 


*)  Fynsk  Betegnelse  for  Skraabaand.  Sml.  Molbech:  Dialect-Lexikon. 

**)  Sml.  Schåfers  Opmaalinger  i  Die  Holzarchitektur  Deutschlands.  Berlin  1889. 

***)  O.  Døhring:  Alte  Fachwerkbauten  der  Provinz  Sachsen.  Magdeburg  1903.  T.  79, 
80,  124,  125  a  (Fotografier  og  meget  mangelfulde  Opmaalinger). 

i  Stuen  nogle  Kalkmalerirester  paa  nogle  faa  Kvadratcentimeters  Størrelse  og  paa 
Salen  en  Dekorering  af  de  Bjørne,  som  støttede  Loftsbjælkerne  —  og  kun  paa 
dem  —  sorte  Bladkonturer,  der  er  malede  umiddelbart  paa  Træet.  De  er  bevarede, 
men  om  en  egentlig  Restavrering  af  det  Indre  kunde  der  naturligvis  ikke  være 
Tale,  især  da  Bygningen  maatte  afstives  med  Dragerbjælke  og  Skillerum,  og  da 
der  maatte  bygges  et  moderne  Trappehus;  det  nye  Udstyr  er  blot  holdt  i  Stil 
med  det  gamle  Tømmerværk. 

Ogsaa  Restavreringen  af  det  Ydre  maatte  blive  gennemgribende.  Det  ovenfor 
gengivne  Længdesnit  af  Huset  viser,  hvorledes  Tømmerværket  var  mishandlet, 
og  hvor  vindt  og  skævt  det  var  blevet.  En  Del  af  Træværket  maatte  suppleres 
eller  fornyes,  Skraastiverne  indsættes,  hvor  de  var  fjærnede,  alle  Løsholter  an¬ 
bringes  i  deres  oprindelige  Højde.  Men  alle  Rekonstruktioner  af  Tømmerværket 
kunde  her  foretages  med  fuld  Sikkerhed.  Knægtene  under  Tagskægget  formedes 
fter  de  Omrids,  der  fandtes  i  Stolperne  baade  til  Gaden  og  til  Gaarden,  og 
skønt  ingen  af  dem  sad  paa  deres  oprindelige  Plads,  var  der  dog  ved  et  heldigt 
Tilfælde  bevaret  en  enkelt,  som  var  flyttet  ned  i  Stuens  Knægtrække;  den  kunde 
nu  anbringes  paa  den  Stolpe,  hvor  den  fra  først  af  hørte  hjemme,  og  kunde 
tjene  som  Forbillede  for  de  nye.  Skønt  Tømmerværket  engang  har  været  rød- 
malet,  er  det  dog  sikkert,  at  det  oprindeligt  har  staaet  i  Træets  naturlige  Farve, 
brunt  imod  de  røde  Munkestenstavl.  Enkelte  Stumper  af  den  gamle  Udmuring 
var  ligeledes  tilbage;  Spidsmønsteret  i  nedre  Stokværks  Trekanttavl  og  de  høj¬ 
kantstillede  Sten  mellem  Rem,  Bjælkehoved  og  Overgangsfod  er  genmurede  efter 
disse  Spor,  og  de  nye  Sten  har  faaet  samme  Form  og  Størrelse  som  de  gamle. 
Ogsaa  Gaardsidens  Tavl,  hvoraf  dog  intet  var  bevaret  i  oprindelig  Stand,  har 
været  udmurede  med  Sten,  medens  Portvæggen  og  Gavlen  har  haft  halmæltet 
Ler,  klinet  om  Stivedpinde. 

Andre  Spørgsmaal  kunde  ikke  løses  med  saa  stor  Sikkerhed.  Det  er  umuligt 
at  afgøre,  om  Ejler  Rønnov  har  fulgt  den  kongelige  Forordning  af  1546  og  lagt 
Teglsten  paa  sit  Hus,  eller  om  han  har  tækket  det  med  Straa.  Sandsynligheden 
taler  dog  absolut  for  det  første.  Til  de  oprindelige  Portfløje  og  de  oprindelige 
Vinduer  kender  man  ikke  stort  andet  end  deres  Størrelse,  og  de  maatte  formes 
efter  andre  samtidige  Forbilleder.  Men  slige  Gaader  vil  melde  sig  ved  enhver 
Restavrering  af  et  gammelt  Bindingsværkshus;  Ejler  Rønnovs  Gaard  var  i  saa 
Henseende  hverken  mere  eller  mindre  mishandlet  end  de  yngre  Købstadsbygninger. 
Ved  Restavreringen  har  Facaden  sikkert  genvundet  sin  oprindelige  Karakter. 


KARMELITTERNES  SYGEHUS  I  HELSINGØR. 


nder  Byraadsforhandlingerne  om  det  gamle  Sygehus  fremkom  Folketings- 


u  mand  C.  Rasmussen  ifl.  »Nationaltidende«  med  følgende  Udtalelser,  der 
kan  tjene  som  et  karakteristisk  Vidnesbyrd  om  det  Minimum  af  Dannelse,  der 
for  Tiden  kan  tænkes  forenet  med  Stillingen  som  Rigsdagsmand: 

»For  4  Aar  siden  havde  han  (Rasmussen)  foreslaaet  at  rive  Huset  ned  og 
havde  vi  gjort  det,  havde  vi  nu  været  fri  for  Vrøvlet.  Bygningen  har  efter  Dr. 

Mollerups  Mening  ingen  Værdi*);  thi  den  er  lappet  sammen  af  forskellige  Tids¬ 
aldre,  og  til  denne  Mening  støttede  Ministeren  sig,  da  han  i  Folketinget  udtalte 
sig  imod  at  restaurere  Huset. 

- En  Restauration  vilde  ikke  koste  26,000,  men  mindst  75,000  Kr. 

Taleren  havde  ikke  Spor  af  Respekt  for  Architektberegninger,  ej  heller  for  den 
Bevægelse,  Architekterne  nu  havde  rejst;  den  resulterede  kun  i,  at  Helsingørs 
Kommune  skulde  betale  hele  Gildet,  saa  at  Architekterne  kunde  faa  et  Stykke 
Arbejde,  der  tilfredsstillede  deres  Forfængelighed«  (!). 

Denne  fremragende  Repræsentant  for  Lovgivningsmagten  tror  altsaa,  at  naar 
Forfatterforeningen,  Kunstnerforeningen  af  18.  Nov.  og  Architektforeningen  ind¬ 
sender  Andragender  til  Myndighederne  om  Bevarelsen  af  Bygningen,  saa  er  det 
kun  for  at  Architekterne  kan  faa  »et  Stykke  Arbejde«.  —  Man  ved  ikke,  om 
man  skal  le  eller  græde  over  sligt! 

Det  eneste  Forsvar  for  Bevarelsen  af  den  gamle  Bygning  fremkom  fra  Hr. 
Brygger  Heise,  som  —  desværre  vistnok  for  døve  Øren  —  talte  om  det  skamme¬ 
lige  i  at  tilintetgøre  dette  historiske  Minde.  Byraadet  vedtog  at  vente  med  Ned¬ 
riveisen  til  Finansloven  var  given  og,  hvis  der  ikke  paa  denne  var  optaget  Be¬ 
villing  til  Restaureringen,  da  at  jævne  Bygningen  med  Jorden.  — 

Vort  Ha  ab  staar  nu  — -  i  den  ellevte  Time  —  til  Ministeriet,  at  det  maa 
have  saa  megen  Interesse  for  Bevarelsen  af  Karmelitternes  Sygehus  i  Helsingør, 
at  det  har  vidst  at  skaffe  Udvej  for  Pengene. 


FORSKELLIGT. 


I  Anledning  af,  at  en  æret  Brevskriver  udtaler  sin  Forundring  over,  at  den 
liberale  Vælgerforenings  Møde  om  Christiansborg  ikke  har  været  refereret  i  »Arch.«, 
skal  Red.  oplyse,  at  vi  har  gjort  os  al  tænkelig  Umage  for  at  skaffe  Hr.  Raad- 
mand  Philipsens  Foredrag  in  exienso,  men  at  den  stærkt  optagne  Politiker  ikke 
kunde  faa  Tid  til  at  efterkomme  vort  Ønske.  At  bringe  et  almindeligt  Referat 
af  dette  —  halvvejs  politiske  —  Møde,  fandt  vi  laa  udenfor  vort  Tidsskrifts  Op¬ 
gave,  saa  meget  mere  som  det  først  kunde  komme  flere  Dage  efter  Mødet,  naar 
Dagbladene  allerede  havde  givet  Referat. 

* 

Udnævnelse.  Architekt  H.  Kampmann  er  bleven  udnævnt  til  Dannebrogsmand. 

¥ 

Konkurrence.  Ved  en  Konkurrence  om  Planer  til  en  ny  Kirkegaard  ved 
Aarhus  tildeltes  iste  Præmie,  1000  Kr.,  Ingeniør  A.  Klixbull  i  Forening  med 
Gartner  K.  B.  Klixbull,  Kjøbenhavn;  2den  Præmie,  500  Kr.,  tilfaldt  Gartner 
Fridi.ev  Køster,  Brabrand  ved  Aarhus. 


*)  Kan  dette  tænkes  muligt?  Red. 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 
Redaktionsudvalg:  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

TEKTFORENING  ¥  ¥ 


NYBYGNING  VED  IMMANUELSKIRKEN. 


Immanuelskirken  opførtes  1893  af  Kjøbenhavns  Valgmenighed  paa  en  Hjørne¬ 
grund  mellem  Forhaabningsholms  Allé  og  Svanholmsvej.  Den  tilstødende 
Grund  blev  af  Ejeren  holdt  disponibel,  for  at  Menigheden  med  Tiden  skulde  kunne 
bebygge  den  saaledes,  at  der  saavidt  muligt  blev  taget  Hensyn  til  Kirkebygningen. 

Denne  Grund  er  nu  erhvervet  af  et  Aktieselskab  indenfor  Valgmenigheden, 
som  har  ladet  opføre  forskellige  Bygninger  paa  den,  væsentlig  til  Brug  for  Me¬ 
nigheden  og  Institutioner,  der  er  knyttede  til  den.  Et  Klokketaarn  er  bygget 
ved  Kirkens  østre  Ende  og  umiddelbart  ved  dette  en  Bygning  med  Forsamlings¬ 
sal,  Gymnastiklokale,  tilhørende  Garderobe  m.  nr.  Mod  Svanholmsvej  er  opført 
en  Beboelsesbygning,  som  indtil  videre  er  indrettet  for  Kjøbenhavns  Højskole¬ 
forening,  samt  Sløjdskole  og  Ungdomsforening.  Bygningen  mod  Forhaabnings¬ 
holms  Allé  indeholder  forskellige  Beboelseslejligheder,  af  hvilke  nogle  er  tagne 
i  Brug  til  Bolig  for  Menighedens  Præst,  til  den  af  Fru  Berg-Nielsen  oprettede 
Husholdningsskole  og  til  en  Højskole  for  unge  Piger. 

Saavel  Kirken  som  de  nu  opførte  Bygninger  er  efter  Bygningslovens  Be¬ 
stemmelser  rykkede  tilbage  fra  Gadelinien.  Det  er  Hensigten,  naar  de  omgivende 
Gader  engang  i  Tiden  bliver  udvidede,  at  opføre  en  Mur  mod  Forhaabnings¬ 
holms  Allé  fra  Kirkens  Gavl  til  Beboelsesbygningen,  saaledes  at  det  samlede 


NYBYGNING  VED  ARCHITEKTER 

IMMANUELSKIRKEN.  A.  CLEMMENSEN  OG  R.  V.  RUE, 


Bygningsanlæg  danner  et  sluttet  Hele  omkring  den  lille  Kirkeplads,  hvor  Menig¬ 
hedens  Medlemmer  kan  samles  efter  Gudstjenesten,  ved  Møder  eller  ved  lignende 
Lejligheder. 


o 


Tf  Tf  3o  4r& 


NYBYGNING  VED 
IMMA  NUELSKIRKEN. 


ARCHITEKTER 
A.  CLEMMENSEN  OG  R.  V.  RUE. 


Samtidig  med  Indvielsen  af  Menighedshuset  har  Niels  Skovgaard  fuldført 
Kirkens  Altertavle,  som  ved  sin  Farvepragt  og  Inderlighed  fylder  det  beskedne 
Rum  med  en  højtidsfuld  Stemning. 


CHRISTIANSBORGS  GENOPFØRELSE. 


en  5.  April  vedtog  Landsthinget  Loven  om  Genopførelse  af  Christiansborg 


1  J  paa  Grundlag  af  Architekt  Thorvald  Jørgensens  Projekt;  Loven  er  der¬ 
med  færdig  fra  Rigsdagen  og  mangler  kun  kongelig  Stadfæstelse  for  at  træde 
ud  i  Livet. 

22  Aar  er  snart  forløbne  siden  hin  sørgelige  Dag,  da  vor  Hovedstad  op¬ 
skræmmedes  af  det  uhyggelige  Raab :  »Christiansborg  brænder!«  Uforglemmelig 
og  frygtelig  var  Synet  af  denne  mægtige  Ildsvaade,  tung  og  knugende  virkede 
den  paa  danske  Sind  ud  til  Landets  fjærneste  Egne.  Thi  Christiansborg  er  mere 
end  et  Hus  af  Sten  og  Træ;  »Kjøbenhavns  Slot«  og  den  Grund,  det  staar  paa, 
er  uadskilleligt  knyttede  til  vor  Historie  gennem  snart  800  Aar.  Derfor  har  det 
ogsaa  staaet  for  Nationens  Bevidsthed  som  en  Sorg  og  Skam,  at  Slottet  ikke 
blev  genopbygget,  men  stod  i  de  mange  Aar  som  en  sværtet  og  truende  Ruin. 
Og  hvilke  Kampe  har  der  ikke  staaet  om  denne  Ruin!  Hvilken  Sum  af  Arbejde 

og  Tænkning,  Forhaabninger  og  Skuffelser  har  den  ikke  foraarsaget,  uden  at  der 
kom  andet  ud  deraf  end  uendelige  Mængder  af  Papir! 

Naar  nu  denne  Tilstand  ved  Kongens  og  Rigsdagens  Villie  er  endt  og  Chri¬ 
stiansborg  atter  skal  genopbygges  til  Brug  for  de  to  Statsfaktorer  og  Højesteret, 
saa  ved  alle,  at  Ønskerne  og  Forhaabningerne  indenfor  den  danske  Architektstand 
overvejende  gik  i  en  helt  anden  Retning.  »Slot  for  sig,  Rigsdag  for  sig«  er 
Feltraabet  for  den  Kamp,  der  har  været  ført,  og  som  ogsaa  i  andre  Kredse  har 
talt  ivrige  Tilhængere.  Og  det  med  Rette.  Thi  for  en  streng  ideel  Betragtning 
kan  den  kommende  Løsning  af  Opgaven  ikke  blive  fuldt  ud  tilfredsstillende, 
o:  architektonisk  klar  og  helstøbt. 

Men  der  er  ogsaa  i  denne  Sag  et  »Enten — eller«,  og  det  har  jo  været  tyde¬ 
ligt  udtalt  i  Rigsdagen:  enten  et  Christiansborg  med  den  i  Loven  givne  Forud¬ 
sætning  eller  —  ingenting  1  Naar  Spørgsmaalet  tilspidses  saaledes,  maa  vi  vel  være 
saa  opportune,  at  vi  kan  glæde  os  over,  at  der  dog  nu  bliver  gjort  noget  alvor¬ 
ligt.  Den  sorte  Ruin  har  nærmest  staaet  for  os  som  et  Spøgelse  fra  Fortiden; 
—  godt  at  der  nu  bliver  rammet  en  forsvarlig  Pæl  gennem  det  Spøgelse!  Vi  er 
alle  kørt  trætte,  og  den  evindelige  Tanke  paa  og  Tale  om  Christiansborg  har 
virkelig  været  lige  ved  at  gøre  os  Livet  surt. 

Nu,  da  Tingen  er  afgjort,  bør  Vaabnene  hvile.  Og  det  forekommer  os  at 
være  det  loyaleste,  at  vi  alle  forener  os  i  Ønsket  om,  at  Resultatet  maa  blive 
saa  godt,  som  det  paa  det  givne  Grundlag  kan  tænkes  at  blive.  At  den  Mand, 
der  uden  nogetsomhelst  andet  Middel  end  sit  Talent  og  sit  ærlige  Arbejde,  ad 
den  i  Loven  anviste  slagne  Landevej  er  ført  hen  til  denne  store  og  vanskelige 
Opgave,  maa  kunne  samle  al  sin  Energi,  alt  sit  kunstneriske  Snille  paa  at  løse 
den  saaledes,  at  det  3 die  Christiansborg  kan  blive  et  værdigt  og  kraftigt  Udtryk 
for  vor  Tids  Kunst  og  Kultur. 

Det  er  vel  nok  en  stor  Lykke  for  en  Kunstner  at  faa  en  saa  stor  Opgave, 
men  det  er  i  Sandhed  ogsaa  en  tung  Byrde,  der  bliver  lagt  paa  hans  Skuldre. 
Lad  os  —  hans  Kolleger  —  nu  ikke  gøre  den  tungere  ved  at  møde  ham  og  hans 
Arbejde  med  Mistro,  men  lad  os  tværtimod  støtte  ham  af  al  Kraft  med  Raad  og 
Daad.  Da  vil  Lykken  ved  Opgaven  blive  større,  Byrden  lettere  og  —  Christians¬ 
borg  bedre! 


UDDRAG  AF  TALE  VED  KUNSTAKADEMIETS  AARSFEST. 

Af  Akademisekretær  P.  Johansen. 


et  viser  sig  paa  mange  Maader,  ved  store  og  rystende  Begivenheder  ude 


LJ  i  Verden,  ved  mangfoldige  større  og  mindre  Forskydninger  i  Samfundene 
ude  og  hjemme,  at  vi  er  gledne  ind  i  et  nyt  Aarhundrede,  en  ny  Tid  med  nye 
Haab  og  nye  Farer,  med  ny  Kraft  og  voksende  Muligheder  —  en  ny  Tid,  som 
vil  stille  mange  Spørgsmaal  og  Krav  til  os. 

Hvorledes  disse  i  det  enkelte  vil  forme  sig,  ogsaa  for  Kunsten  og  Akade¬ 
miet,  kan  kun  være  Genstand  for  Gætninger,  som  det  ikke  er  Stedet  her,  for 

mig,  at  komme  ind  paa.  Dog  kan  der  være  et  og  andet,  som  jeg  beder  om 
Lov  til  at  udtale. 

En  væsentlig  Side  af  den  Udvikling,  som  gradvis  har  fundet  Sted  i  den 
sidste  Menneskealder,  er  den,  at  Samfundsfølelsen  er  udformet  til  mere  og  mere 
klar  Bevidsthed  og  dens  Udvikling  og  Krav  gjort  til  en  af  Menneskehedens 
Hovedopgaver.  At  denne  Udvikling  er  foregaaet  under  Vildfarelser  og  Fejlgreb, 
er  kun  naturligt,  og  det  har  ogsaa  hist  og  her  været  at  mærke  for  Kunstens 
Vedkommende,  om  end  kun  i  mindre  Grad  herhjemme.  Men  andetsteds  har 
man  bl.  a.  ikke  sjældent  set  det  Fænomen,  at  Kunstnerne  mente  gennem  deres 
Arbejder  at  kunne  og  burde  tage  Del  i  Agitationen  for  Formaal,  der  laa  ganske 
uden  for  Kunstens  Væsen.  Sligt  er  Overdrivelser.  Men  en  anden  Sag  er  det, 
at  lige  saa  lidt  som  Kunsten  kan  være  Agitator,  lige  saa  lidt  kan  den  unddrage 
sig  Paavirkningen  af  den  almindelige  Samfundsfølelse.  Som  en  Reaktion  mod 
Samfundslivets  voksende  Krav  fødtes  i  sin  Tid  (ligesom  Individualismen  og 
Overmenneskeparadokset)  Maksimen  »Kunsten  for  Kunstens  Skyld«,  men  som 
alle  Paradokser  kan  den  kun  leve  en  begrænset  Tid.  Man  er  under  denne 
Maksimes  Banner  gaaet  til  forskellige  Yderligheder;  en  af  de  mærkeligste  er  vel 
det  efterhaanden  velkendte  Fænomen:  Dekorative  Kompositioner,  som  ikke  har 
den  Opgave  at  dekorere  nogetsomhelst.  Kunsten  kan  ikke  stilles  ganske  uaf¬ 
hængig  af  Livet  og  Naturen.  Men  det  gælder  om  at  forstaa  Kunstens  Samfunds¬ 
pligter  paa  rette  Maade. 

Dette  Spørgsmaal  synes  mig  at  pege  i  to  Retninger. 

Til  den  ene  Side  spørges,  paa  hvilken  Maade  de  Værdier,  Kunsten  frem¬ 
bringer,  rettest  og  bedst  skal  komme  Samfundet  til  Gode.  Dette  Spørgsmaal  er 
ofte  stillet  i  de  sidste  Aartier,  men  i  dets  Besvarelse  har  man  famlet  meget. 
Por  nogle  Aar  siden  var  der  megen  Tale  om,  at  Kunsten  maatte  søge  væsentlig 
nye  Maal  og  delvis  nye  Midler  for  at  kunne  tage  sin  Gerning  op  som  Folke- 
underviser  og  Folkeopdrager.  Den  skulde  »populariseres«.  Overdrivelsen  heri 
behøver  nu  næppe  at  paavises.  Vil  Kunsten  forandre  sin  Grundkarakter,  ja  selv 
sit  ydre  Sprog,  som  en  ren  Menneskeligheds-,  Natur-  og  Skønhedsfortolkning, 
saa  rækker  den  videre,  end  den  kan  naa  uden  at  sprænge  sig  selv. 

Men  der  er  ogsaa  givet  andre  Svar.  Man  har  f.  Eks.  ment  at  kunne  gøre 
Kunsten  monumental  samtidigt  med  at  »popularisere«  den,  ved  at  give  den  som 
Hovedopgave  at  smykke  allehaande  offentlige  Bygninger  i  Landet,  Kirker,  Skoler, 
Raadhuse  o.  s.  v.  med  Billeder  af  særligt  betydningsfulde  Emner,  og  derved  bringe 
den  daglig  for  Folkets  Øjne.  Det  kunde  være  meget  godt,  naar  saa  virkelig 
disse  Bygninger  bliver  frit  tilgængelige  for  alle.  Men  tillige  maatte  man  da  ved 
slige  Opgaver  vogte  sig  for  at  sætte  Kunsten  til  blot  at  male  »Billedbog»,  og 
navnlig  maatte  man  slippe  Overtroen  paa,  at  Billeder  af  Fortidens  Historie  er  det 
eneste  monumentale,  ligesom  man  maa  gøre  sig  det  klart,  at  Allegorier  og  Sym¬ 
boler  er  et  dødt  Sprog  ligesom  Latinen  og  i  det  højeste  forstaas  af  enkelte  Lærde. 
Der  er  ingen  Varme  mere  derved.  Jeg  mener  ikke,  at  vi  slet  ikke  maa  frem¬ 
stille  Fortiden  eller  gøre  Monumenter  for  den  og  dens  Mænd,  men  Eftertiden 
vil  dog  være  os  langt  taknemligere,  om  vi  ogsaa,  eller  fornemlig,  maler  Billeder 
af  vor  egen  Tids  Historie,  af  By  og  Lands  Udseende  og  Liv,  som  det  er  i  vore 
Dage,  og  som  vi  tilbunds  kender  og  forstaar  det. 


<0 

Men  jeg  tror  nu  ikke,  at  den  danske  Kunst  nogensinde  vil  gaa  op  i  slige 
Opgaver  alene.  Derimod  er  der  et  helt  andet  Middel  til  at  »populaiiseie«  Kun¬ 
sten,  som  faktisk  er  kommet  til  at  spille  en  mere  og  mere  betydelig  Rolle  for 
Udviklingen  og  Tilfredsstillelsen  af  Kunsttrangen,  der  jo  findes  hos  alle  Stænder. 
Thi  det  er  aabenbart,  at  denne  vokser  ud  i  stedse  bredere  Kredse.  Det  er  Re¬ 
produktionerne.  De  spiller  en  overmaadc  stor  Rolle  foi  \  ækkclsen  og  Udvik¬ 
lingen  af  Kunstsansen.  Nogle  mener  rigtignok,  at  det  var  bedre  at  faa  rigtig 
mange  (og  billige)  originale  Kunstværker,  næsten  et  Slags  Masseproduktion  af 
Kunst,  i  den  Tro,  at  dette  skulde  være  fordelagtigere  for  Kunstnerne.  I  den 
Henseende  skal  man  dog  vist  være  yderst  varsom  med  at  presse  paa.  Det  vil 
blot  trække  diminutive  Begavelser  til.  Først  og  fremmest  kommer  det  an  paa 
at  holde  Kunstens  Niveau  højt  oppe,  thi  alene  derved  har  den  sin  Eksistens¬ 
berettigelse;  det  bedste  er  aldrig  for  godt,  heller  ikke  for  den  brede  Befolkning. 
Og  dertil  kommer,  at  Kunstnerne  —  hvad  jo  Erfaringen  i  stigende  Grad  viser  — 
ogsaa  økonomisk  vil  kunne  støtte  sig  til  Reproduktionerne  og  bruge  dem  som 
en  Allieret.  I  alt  Fald  viser  det  sig,  at  samtidigt  med,  at  Reproduktionerne  har 
taaet  det  mægtige  Opsving,  er  ogsaa  Størrelsen  af  de  Summei,  dei  anvendes 
paa  originale  Kunstværker,  lige  saa  vel  som  Antallet  af  private  Købere,  steget  i 
tilsvarende  Grad. 

Til  den  anden  Side  er  Spørgsmaalet:  bør  ikke  Kunstnerne  yde  Samfundet 
deres  Medvirkning  til  Udvindelse  og  Bevaring  af  kunstneriske  Værdier  og  Vær¬ 
dier,  som  grænse  op  dertil,  med  andre  Ord  Samfundets  Skønhedsværdier. 

Paa  dette  Omraade  vil  altid  enhver  Kunstner  kunne  virke  efter  Evne  og 
Lejlighed;  men  hvor  det  gælder,  vil  Kunstnerstanden  altid  virke  med  størst  Ud¬ 
bytte,  hvor  den  kan  optræde  med  samlet  Vægt  gennem  sin  faste  Repræsentation, 
og  her  maa  Akademiet  staa  i  første  Række.  Thi  naar  den  officielle  Repræsen¬ 
tant  ingen  Indflydelse  har,  har  Kunstnerstanden  heller  ingen. 

Igennem  en  lang  Aarrække  havde  mange  næsten  helt  vænnet  sig  af  med 
at  betragte  Akademiet  som  nogen  kunstnerisk  Autoritet  udadtil,  ja  man  vilde 
endogsaa  frakende  det  Autoritet  paa  selve  de  kunstneriske  Omraader.  Saa  vidt 
var  man  kommen,  at  det  næsten  var  blevet  en  Trossætning,  at  de,  som  hver¬ 
ken  var  Kunstnere  eller  havde  gjort  Kunsten  til  Genstand  for  et  sæiligt  og 

fyldigt  Studium  —  altsaa  Lægmænd  — ,  var  langt  bedre  og  mere  upartiske  Dom¬ 
mere  om  Kunst  og  kunstneriske  Spørgsmaal  end  Fagmændene.  Og  denne  ejen¬ 
dommelige  Opfattelse  har  sat  sig  Spor  paa  forskellig  Maade.  Om  Lægmænd  er 
mere  upartiske  end  Fagmænd,  er  virkelig  et  stort  Spørgsmaal.  En  virkelig, 
alvorlig  Indsigt  vil  dog  altid  være  det  bedste  Værn  mod  Partiskhed. 

Er  det  dog  ikke  en  mærkelig  Tendens,  saaledes  at  ville  sætte  Fagmændene 
helt  ud  af  Spillet  og  erklære  de  ikke-kyndige  —  og  derfor  paa  en  vis  Maade 

uansvarlige  —  for  de  mest  kompetente  Dommere?  En  Lægmand  kan  aldrig 

gøres  ret  ansvarlig  for  sin  Dom. 

Denne  mærkelige  Forvirring  i  den  naturlige  Opfattelse  hænger  imidlertid 
noget  sammen  med,  at  de  indre,  kunstneriske  Stridigheder  som  man  ifølge 
Naturens  Orden  engang  imellem  maa  have  —  blev  bredte  langt  ud  over  deres 
rette  Grænser.  I  Virkeligheden  stod  Striden  mellem  Generationerne  om  Sædet 
og  Magten  i  Akademiet  og  om  den  rette  Ordning  af  dette  og  Kunstforholdene 


—  297  — 


i  det  hele.  Men  denne  Strid  blev  overdreven  til  et  Angreb  paa  Akademiet  som 
Institution,  en  Paastand  om,  at  Anarki  er  bedre  end  Sammenslutning  og  Orga¬ 
nisation,  der  staar  i  en  mærkelig  Modstrid  med  den  Udvikling,  som  ellers  har 
fundet  Sted  overalt  i  Samfundets  praktiske  Liv.  Nu  har  Kampen  forlængst  raset 
ud,  men  mange  Mennesker  har  beholdt  de  i  Kampens  Hede  fremkomne  Over¬ 
drivelser  og  Urimeligheder  siddende  i  Blodet.  Jeg  anser  det  for  ubestrideligt,  at 
Samfundet  vil  være  bedst  tjent  med  at  have  en  fast  Repræsentant  for  Kunstner¬ 
standen  at  støtte  sig  til,  og  at  Kunsten  og  Kunstnerstanden  sikrest  vil  kunne 
gøre  sine  ideelle  Krav  gældende  paa  rette  Maade  ved  som  sit  Hovedorgan  at 
have  Akademiet,  der  sammensættes  af  et  Udvalg  af  Landets  bedste  kunstneriske 
Kræfter,  valgte  af  deres  Standsfæller.  Man  maa  blot,  under  de  vekslende  Forhold, 
holde  sig  foi  Øje,  at  Akademiet  altid  i  tilstrækkeligt  fyldig  og  virkelig  Forstand 
ei  Kunstnei standens  Oigan.  Da  vil  hverken  Samfundet  eller  Kunsten  staa  sig 
ved,  at  dette  Organ  tilsidesættes  for  uansvarlige  Raadgivere. 

Dersom  Kunstnerstanden  undergravede  Akademiet,  vilde  det  let  blive  det 
samme  som  at  rive  sin  faste  Borg  ned  for  at  bo  paa  den  bare  Mark,  uden  Ly 
mod  Uvejr  og  Fjender.  Og  bagefter  vil  det  blive  et  svært  Arbejde  at  bygge 
og  grundfæste  et  nyt  Hus. 

Men  h\ 01  ledes  man  nu  udefra  maatte  se  paa  Akademiet,  saa  har  dette  ikke 
selv  glemt  sine  Pligter  overfor  Samfundet  til  at  hævde  de  kunstneriske  Krav. 
Jeg  skal  i  denne  Henseende  blot  kortelig  nævne  følgende: 

Foianlediget  ved  en  Adresse  fra  Akademiraadets  Medlemmer  har  Akademiet 
under  18.  Maj  f.  A.  rettet  en  udførligt  motiveret  Henvendelse  til  Ministeriet, 
hvori  man  —  i  Henhold  til  Statens  Ret  til  at  gribe  ind,  hvor  Samfundets  Tarv 
kræver  det  —  andrager  paa,  at  der  ad  administrativ  Vej  eller  helst  ad  Lovgiv¬ 
ningsvejen  maa  skabes  et  Værn  for  Bygninger  og  Monumenter  af  kunstnerisk^og 
historisk  Værd,  der  nu  ofte  falde  som  Offer  for  mere  eller  mindre  sympathetiske 
Spekulationslyster,  idet  man  henviste  til,  at  en  saadan  Beskyttelsesret  har  Staten 
i  andre  Lande,  f.  Eks.  i  Frankrig  og  Belgien.  Ogsaa  hos  os  har  Staten  en  saa¬ 
dan  Ret,  men  i  altfor  begrænset  Omfang. 

Da  Akademiet  bragte  i  Erfaring,  at  der  var  Planer  oppe  om  at  flytte  den 
gamle  Knippelsbro,  saa  den  kom  til  at  ligge  fra  Sydenden  af  Børsgade  tværs 
ovci  til  Havnegade,  hvorved  Skønheden  i  Kanalpartiet  her  vilde  væsentligt  øde¬ 
lægges,  uden  at  der  dog  opnaaedes  nogen  Fordel  af  Betydning  for  Færdselen, 
hai  Akademiet  indtrængende  henstillet  til  Kjøbenhavns  Magistrat  at  lade  denne 
Plan  falde. 

Som  det  vil  være  i  frisk  Minde,  opstod  der  en  Dissens  i  Komiteen  for 
Pinsens  Monument,  idet  Forretningsudvalget,  uden  at  tilkalde  Kunstnernes  Dele¬ 
gerede  og  imod  deres  Protest,  begrænsede  det  Beløb,  der  maatte  anvendes  til  et 
kunstnerisk  Monument,  til  kun  en  Fjerdedel  af  den  indsamlede  Sum,  uagtet  i 
det  mindste  mange  havde  givet  deres  Bidrag  med  Tanken  paa  et  Monument. 
Paa  Anmodning  af  Billedhuggersamfundets  Delegerede  har  Akademiet  søgt  at 
indvii ke  paa  Komiteen,  som  foreløbigt  dog  kun  har  forhøjet  Summen  til  Monu¬ 
mentet  med  10.000  Kr.  —  men  maaske  tør  man  nære  yderligere  Haab. 

Da  Planerne  om  at  opføre  en  Telegrafstation  paa  Nikolaj  Kirkeplads  kom 
frem,  henledede  Akademiet  Trafikministerens  og  Kommunalbestyrelsens  Opmærk- 

somhed  paa  det  overmaade  betænkelige  ved  at  lukke  denne  Plads,  idet  man  til- 
raadede  hellere  at  istandsætte  Taarnet  og  ordne  Pladsen  paa  smuk  og  værdig 
Maade.  Maaske  er  der  nu  Udsigt  til,  at  dette  sidste  engang  kan  naas,  efter  at 
Tanken  om  at  opføre  Telegraf  bygningen  paa  Nikolaj  Plads  med  stor  Majoritet  er 
forkastet  af  Borgerrepræsentationen  —  noget,  man  maa  være  denne  taknemlig  for. 

I  den  allersidste  Tid  har  Akademiet  gjort  Ministeriet  og  andre  Myndig¬ 
heder  indtrængende  Forestillinger  for  at  faa  Karmelitternes  gamle  Sygehus  i  Hel¬ 
singør  bevaret  og  restaureret.  Det  er  jo  en  i  flere  Henseender  ret  enestaaende 
middelalderlig  Bygning  her  i  Landet.  Forsvinder  den,  vil  man  bagefter  beklage 
det.  Desværre  synes  Udsigterne  til  at  redde  den  i  Øjeblikket  ikke  særligt  lyse 
trods  de  Anstrengelser,  som  er  gjort  fra  alle  sagkyndige  Sider,  —  lad  os  haabe, 
at  Bladet  kan  vende  sig. 

Desuden  har  Akademiet  givet  Betænkning  om  en  Række  Udkast  til  Alter¬ 
billeder  rundt  om  i  Landet. 

Der  har  i  Billedhuggerstanden  i  flere  Aar  hersket  et  Ønske  om  at  faa  flere 
og  bedre  Lokaler  til  Udstilling  af  plastiske  Arbejder.  Udstillingskomiteen  har 
ment  at  burde  imødekomme  disse  Ønsker,  skønt  de  krævede  betydelige  økono¬ 
miske  Ofre.  Ogsaa  Akademiet  har  bragt  Ofre  i  den  Anledning,  idet  de  nye 
Udstillingslokaler  ønskedes  indrettede  i  den  nordlige  Halvdel  af  Bygningens  Stue¬ 
etage,  hvori  en  Del  af  Akademiets  Afstøbningssamling  var  opstillet.  Denne  Sam¬ 
ling  er  i  Løbet  af  et  Hundredaar  tilvejebragt  med  betydelig  Bekostning  og  Be¬ 
svær,  og  den  indeholder  en  stor  Mængde  Afstøbninger,  som  er  langt  bedre  end 
det  nu  overhovedet  er  muligt  at  faa  dem.  For  at  imødekomme  Udstillings¬ 
komiteen  er  Akademiet  gaaet  ind  paa,  at  langt  over  Halvdelen  af  denne  Samling 
blev  magasineret  i  Kælderrummene  under  Museet  i  Sølvgade.  Det  var  med  stor 
Overvindelse  og  Smerte,  at  Akademiet  bragte  dette  Offer,  men  for  Udstillingens 
Skyld  mente  man  at  burde  gøre  det.  Den  Del  af  Samlingen,  som  man  beholdt, 
er  nu  under  Ledelse  af  Prof.  Aarsleff  opstillet  overordentligt  smagfuldt  i  den 
sydlige  Del  af  Stueetagen,  og  Bibliotheket  er  ved  samme  Lejlighed  blevet  ud¬ 
videt  og  har  navnlig  faaet  sig  en  udmærket  Læsesal.  Omkostningerne  ved  disse 
Indretninger  i  den  Del  af  Stueetagen,  som  Akademiet  beholdt,  er  ifølge  Over¬ 
enskomsten  afholdte  af  Udstillingsfonden. 

Spørgsmaalet  om  Architekternes  Undervisning  i  de  tekniske  Discipliner  har 
i  lang  Tid  været  brændende.  Den  blev  for  henved  40  Aar  siden  henlagt  til  det 
tekniske  Selskabs  Skole,  men  der  har  stadig  været  Vanskeligheder,  idet  Architek¬ 
ternes  Interesser  trak  til  een  Side  og  Haandværkernes  —  for  hvem  Skolen  jo  er 
oprettet  —  til  en  anden.  Arkitektforeningen  har  trykket  paa  for  at  opnaa  en 
mere  tidssvarende  Ordning.  For  nogle  Aar  siden  søgte  man  ved  Fællesforhand¬ 
ling  at  naa  et  Arrangement,  men  uden  Resultat.  Saa  nedsatte  Ministeriet  for  et 
Aars  Tid  siden  en  særlig  Kommission,  bestaaende  af  Delegerede  fra  Akademiet 
og  de  øvrige  interesserede  Parter  med  Kmhr.  Meldahl  som  Formand,  og  denne 
Kommission  indgiver  i  disse  Dage  til  Ministeren  en  Betænkning,  hvori  man  prin¬ 
cipalt  foreslaar,  at  Architekternes  tekniske  Undervisning  henlægges  til  selve  Aka¬ 
demiet,  hvorved  ogsaa  de  tekniske  Skoler  vilde  frigøies  foi  det  Baand,  som  den 
hidtil  har  lagt  paa  dem. 

KUNSTAKADEMIETS  SKOLERAADS  ADRESSE 
TIL  KAMMERHERRE  F.  MELDAHL. 


Vi  bringer  nedenstaaende  Ordlyden  af  den  Adresse,  som  Kunstakademiets 
Skoleraad  nylig  har  ladet  overrække  dets  mangeaarige,  nu  afgaaede  Formand. 


Hr.  Kammerherre  Meldahl! 


Nu,  da  De  har  søgt  Hvile  efter  Deres  Gerning  i  Akademiet,  føler  Akade¬ 
miets  Skoleraad  Trang  til  at  udtale  sin  Tak  og  Anerkendelse  for  Deres  rige 
Virksomhed.  • 

Det  var  væsentlig  ved  Deres  energiske  Arbejde,  at  Skoleraadet  i  1863  blev 
skabt  og  fik  den  Skikkelse,  hvori  det  endnu  virker,  og  at  den  Skoleordning  ind¬ 
førtes,  som  man  endnu  i  Hovedtrækkene  bygger  paa. 

De  har  lige  fra  den  nævnte  Tid  været  den,  som  tog  Initiativet,  den,  som 
med  aldrig  trættet  Kraft  og  Villie  bragte  nye  Tanker  frem  i  Raadet  og  vaagent 
holdt  Øje  med  Tidens  Krav.  Det  var  Dem,  der  som  Raadets  Formand  med 
stadig  usvækket  Interesse  og  med  en  administrativ  Dygtighed,  der  har  vundet 
almindelig  Anerkendelse,  sørgede  for,  at  Skoleraadets  Beslutninger  blev  udførte 
paa  rette  Maade. 

De  har  i  henved  et  halvt  Hundrede  Aar  været  Raadets  stadig  genvalgte 
Formand  —  et  Vidnesbyrd  om  Raadets  Tillid  — ,  og  der  er  i  den  Tid  gennem¬ 
ført  en  stor  Mængde  gavnlige  Reformer  i  Skolen  og  Undervisningen. 

Som  Professor  i  Bygningskunsten  har  De  paa  betydningsfuld  Maade  haft 
Indflydelse  paa  de  yngre  Architekter,  hvilket  ogsaa  har  fundet  Udtryk  fra  Ele¬ 
vernes  Side. 


For  alt  dette  bringer  Kunstakademiets  Skoleraad  Dem  herved  sin  hjerte¬ 
lige  Tak. 


Marts  1906. 


KARMELITTERNES  SYGEHUS  I  HELSINGØR. 


ed  Landsthingets  2.  Behandling  af  Finanslovforslaget  for  1906 — 07  omtalte 


V  Udvalgets  Ordfører  (P.  G.  C.  Jensen)  ifl.  Rigsdagstidende,  at  der  er  stor 
Fare  for,  at  Karmelitternes  Sygehus  i  Helsingør  skal  gaa  til  Grunde.  »Der  er 
mange,  ikke  alene  i  Helsingør,  men  ogsaa  blandt  andre,  der  elske  Kunsten  og 
de  nationale  Minder,  som  i  høj  Grad  interessere  sig  for,  at  der  paa  en  eller  anden 
Maade  maa  blive  truffet  Foranstaltning  til,  at  denne  Bygning  bliver  bevaret. 
Hvorledes  dette  skal  ske,  er  selvfølgelig  noget,  som  vi  ikke  her  have  kunnet 
stillet  Forslag  om,  hele  Udvalget  indskrænker  sig  til  at  henstille  til  de  ærede 
Ministre,  som  have  Indflydelse  paa  denne  Sag,  at  tage  under  velvillig  Overvejelse, 
hvad  der  kan  og  bør  gøres  for  at  bevare  denne  interessante  Bygning  fra  Middel¬ 


alderen«. 


Høst  udtalte  sin  Paaskønnelse  af,  at  Udvalget  i  Betænkningen  fremhævede 
det  ønskelige  i,  at  den  gamle  Karmelitter-Klosterbygning  bliver  bevaret  gennem 
en  Restauration.  Saavidt  han  havde  erfaret,  var  det  ikke  nogen  stor  Sum,  der 

fordredes  for  at  faa  Bygningen  restaureret;  men  da  Byraadet  ikke  kunde  paatage 
sig  hele  Udgiften  dertil,  var  der  nu  kun  den  Udvej,  at  Staten  ydede  et  Bidrag. 
Taleren  omtalte  Helligaandshuset  i  Randers  og  jævnførte  dette  Tilfælde  med  hint. 
Af  Helligaandshuset  havde  mange  ikke  ventet  sig,  at  det  vilde  kunne  blive  et  saa 
smukt  middelalderligt  Minde,  som  det  er  blevet,  og  det  samme  vil  upaatvivlelig 
blive  Tilfældet  med  Karmelitternes  Sygehus  i  Helsingør.  Det  maatte  vistnok  be¬ 
tragtes  som  en  Vandalisme,  hvis  man,  uden  at  gøre  Skridt  til  at  beholde  det, 
fandt  sig  i,  at  det  blev  nedrevet.  Han  anbefalede  dette  Ønske  til  Ministrenes 
velvillige  Overvejelse. 

Konseilsprasi denten  (J.  C.  Christensen)  var  tilbøjelig  til  at  mene,  at  man  over¬ 
vurderede  Betydningen  af  den  gamle  Fattiggaard.  »Ærede  Medlemmer,  som  have 
set  denne  Bygning,  ville  erkende,  at  den  ser  skrækkelig  ud,  rent  ud  sagt,  og  det 
samme  siger  jo  ogsaa  Nationalmuseet  i  sin  Erklæring,  naar  det  der  hedder,  at 
den  i  sin  nuværende  Forfaldstiistand  frembyder  et  sørgeligt  Skue,  som  kun  til¬ 
lader  den  med  ældre  Bygningskunst  fortrolige  at  ane,  at  der  bag  det  nu  skam¬ 
skændede  Ydre  skjuler  sig  værdifulde  Rester  af  god  gammel  Architektur.  Byg¬ 
ningen  ser  meget  daarlig  ud,  og  den  er  ikke  noget  architektonisk  Hele.  Den 
er  for  øvrigt  heller  ikke  fra  Middelalderen,  idet  den  næppe  er  ældre  end  Tiden 
omkring  Aar  1500.  Saavidt  man  kan  skønne,  er  den  ældste  af  den  den  Bygning, 
som  Klostret  fik  Tilladelse  til  at  anvende  til  Sygehus  for  fattige  Skibbrudne,  og 
den  er  fra  1516.  Denne  Bygning  er  saa  efterhaanden  bleven  udvidet  ved  Til¬ 
bygninger  og  Forhøjelser;  i  1636,  tror  jeg  det  var,  blev  der  saaledes  bygget  en 
hel  Del  til  ovenpaa.  Der  er  altsaa  paa  ingen  Maade  Tale  om  noget  architektonisk 
Hele,  og  dernæst  er  Bygningen  skamskændet  ved,  at  man  i  Tidens  Løb  har  brudt 
Huller  gennem  Muren,  sat  Vinduer  ind  og  i  det  hele  taget  behandlet  den  tem¬ 
melig  frit.  Jeg  tør  derfor  ikke  tro,  at  denne  Bygning,  som  jeg  selv  har  set,  lige¬ 
som  jeg  i  sin  Tid  har  set  Helligaandshuset  i  Randers,  da  det  blev  restaureret, 
paa  nogen  Maade  kan  komme  til  at  frembyde  et  saa  godt  Resultat  som  dette, 
medmindre  man  da  vil  bygge  det  helt  om,  saa  kan  man  naturligvis  altid  faa 
noget  pænt  og  smukt  ud  deraf.  Man  vil  nu  tage  under  Overvejelse,  om  det  er 
Umagen  værd,  og  om  man  ikke  opnaar  et  bedre  og  smukkere  Resultat  ved  at 
lade  Bygningen  helt  forsvinde.  Hvis  man  tager  den  helt  bort,  og  der  ikke  bliver 
opført  nogen  moderne  Bygning  i  Stedet,  vil  man  nemlig  opnaa,  at  det  store  og 
overmaade  smukke  Bygningskompleks,  som  vi  nu  have  i  Marieklostret,  og  som 
vor  Samtid  har  Ære  af  at  have  restaureret,  kommer  til  at  ligge  ganske  ander¬ 
ledes  frit,  end  det  nu  ligger.  Naar  Staten  vil  give  26.000  Kr.  for  at  faa  det 
Ydre  og  Kommunen  21.000  Kr.  for  at  faa  det  Indre  af  Karmelitterklostret  restau¬ 
reret,  benægter  jeg  ikke,  at  man  kan  faa  en  Bygning,  som  ogsaa  kan  blive  til 
Nytte  for  Kommunen,  men  det  er  et  Spørgsmaal,  om  den  i  Virkeligheden  er 
det  Offer  værd,  og  det  er  et  Spørgsmaal,  om  vi  ikke  gavne  Fortiden  mere  ved 
at  lade  den  gamle  Fattiggaard  forsvinde,  saaledes  at  Marieklostret  kommer  til  at 
fremtræde  i  sin  fulde  Skønhed.  For  Øjeblikket  ligger  Sagen  imidlertid  i  Byraa- 
dets  Haand.  Byraadet  har  jo  Ret  til  at  rive  Bygningen  ned,  men  det  har  ogsaa 
Ret  til  at  beslutte,  at  den  skal  blive  staaende.  Naar  Ministeriet  ikke  tidligere 
har  stillet  Forslag  om  at  tage  Sagen  op  og  navnlig  ikke  om  at  restaurere  Byg¬ 
ningen,  har  det  dels  haft  sin  Grund  i,  at  man  havde  andre  Restaurationer  for, 

som  vare  langt  vigtigere,  og  som  krævede  mange  Penge,  dels  ogsaa  været  for¬ 
anlediget  ved,  at  det  har  stillet  sig  tvivlsomt  for  Kultusministeriet,  om  man  over¬ 
hovedet  burde  bevare  Bygningen.  Naar  nu  Udvalget  her  ligesom  det  ærede  Med¬ 
lem,  der  sidst  talte,  mener,  at  Sagen  bør  overvejes,  saa  vil  den  selvfølgelig  blive 
overvejet,  og  der  vil  i  alt  Fald  ikke  fra  Ministeriets  Side  blive  foregrebet  noget«. 

Som  man  ser,  er  der  ikke  videre  lovende  Udsigter  for  Bevarelsen  af  den 
interessante  gamle  Bygning,  eftersom  dens  Skæbne  nu  er  lagt  i  Byraadets  Haand, 
og  til  I  rods  for  det  vægtige  Vidnesbyrd  om  Bygningens  monumentale  Værdi, 
som  Adressen  fra  Kunstnerforeningen,  Forfatterforeningen  og  Architektforeningen 
uimodsigelig  er,  lader  det  ikke  til,  at  denne  har  formaaet  at  ændre  det  negative 
Synspunkt  paa  formaaende  Steder.  Konseilspræsidenten  synes  jo  endogsaa  at 
mene,  at  det  i  dette  Tilfælde  vil  være  den  smukkeste  Maade  at  vise  Pietet  over¬ 
for  vore  gamle  Mindesmærker,  at  lade  et  af  dem  helt  forsvinde.  Det  forekom¬ 
mer  os  dog,  at  denne  Betragtning  er  mere  ejendommelig  end  rigtig. 


FRA  RIGSDAGEN. 


ore  Læsere  maa  tilgive,  at  vi  atter  maa  beskæftige  os  med  et  lignende  Til- 


V  fælde  som  i  forrige  Nr.,  hvor  en  Rigsdagsmand  søgte  at  kaste  Smuds  paa 
vor  Stand,  men  da  dette  er  af  en  ret  alvorlig  Art,  kan  vi  ikke  lade  det  gaa 
upaatalt  hen. 

Under  Behandlingen  af  Trafikministeriets  Budget  paa  Finansloven  fremsatte 
en  Folkethingsmand  ved  Navn  Jensen-Bælum  nogle  løse  og  ret  ondartede  Beskyld¬ 
ninger  mod  de  Architekter,  der  bygger  for  Staten,  og  som  navnlig  gik  ud  paa 
at  bevise,  at  Staten  betalte  meget  mere  for  sine  Bygninger  end  de  var  værd,  at 
de  i  Almindelighed  var  »taabeligt  indrettede«,  at  der  ødsledes  med  Materialer  o.  s.v. 
Dette  udtrykkes  bl.  a.  i  følgende  Vendinger  (Rigsdagstidende,  Sp.  3876  ff.): 

».  .  .  De  nye  Bygninger,  der  opføres  under  flere  Ministerier  og  særlig  under 
det  nu  behandlede  Ministerium,  Trafikministeriet,  viser  ogsaa  i  forbavsende  Grad, 
hvor  ringe  Begreb  de  Mennesker,  der  forestaar  saadanne  Arbejder,  have  baade  om, 
hvoidan  Bygningerne  skal  indrettes,  og  hvad  de  skal  koste.  .  .  .  Der  kan  bygges 
baade  solidt  og  billigt,  selv  om  alt  skal  betales  (1).  Staten  har  faaet  for  Skik  at 
bygge  af  saa  overordentlige  Dimensioner,  navnlig  hvad  Tømmerværk  angaar. 
Man  sei  jo  i  disse  Bygninger  dømmer  af  Dimensioner,  saa  man  skulde  tro,  vi 
var  komne  tilbage  til  de  gamle  historiske  Tider,  da  man  opførte  Herregaards- 
bygninger  med  Tømmer,  der  kunde  vare  i  flere  Aarhundreder.  Staten  maa  kunne 
bygge  af  samme  Dimensioner  som  andre  Mennesker  (!) ;  thi  hvis  Staten  tror  det 
bliver  bedre,  tror  den  virkelig  fejl.  Jeg  bilder  mig  ind  at  have  en  lille  Smule 
Kendskab,  navnlig  til  Tømmer,  og  jeg  har  gjort  den  Opdagelse,  at  hvad  Dimen¬ 
sionerne  angaai,  svaiei  det  godt  nok  til  Konditionerne,  men  hvad  Kvaliteten  an¬ 
gaar,  staar  det  uhyre  meget  tilbage.  Jeg  har  gjort  den  Opdagelse,  at  de  Hand¬ 
lende  ei  gruelig  glade  for,  at  Staten  har  Brug  for  kolossalt  og  svært  Tømmer; 
de  faar  derved  Anledning  til  at  afsætte  alt  det  daarligste,  medens  andre  har  taget 
det  bedste  forud.  .  .  .  Dersom  vi  kunde  faa  Architekterne  til  at  lave  Tegninger, 

hvorefter  disse  Bygninger  kunde  indrettes  nogenlunde,  som  andre  fornuftige  Men¬ 
nesker  indrette  dem  og  til  en  Pris,  der  svarer  nogenlunde  til,  hvad  andre  Menne¬ 
sker  betaler,  vilde  det  være  overmaade  heldigt  .  .  .  .« 

Da  saa  Rigsdagsmanden  skal  belægge  disse  Paastande  med  Beviser,  har  han 
ikke  andre  Eksempler  til  sin  Raadighed  end  nogle  latterlige  Bagateller:  en  Vask, 
hvis  Reparation  har  kostet  27  Kr.,  og  en  Stald,  hvor  Spiltovene  kostede  30  Kr.  Stk.! 

Det  er  dog  et  stivt  Stykke,  at  en  Mand  fra  Bælurn  uhindret  faar  Lov  til 
at  behage  sig  selv  i  sligt  snakkesaligt  Vrøvl,  der  dog  godt  kunde  tænkes  at  skade 
hæderlige  og  dygtige  Mænd. 

Thi  det  beklageligste  af  det  hele  var  nemlig,  at  vedkommende  Minister  — 
i  Stedet  for  at  forsvare  de  Mænd,  der  arbejder  som  Statens  Tillidsmænd  — 
tværtimod  indrømmede  »det  ærede  Medlem«,  at  han  havde  Ret,  og  at  det  jo 
f.  Eks.  var  en  uheldig  Ordning,  at  Architekterne  fik  Procenter  af  Byggesummen. 
Heri  ligger  jo  en  Mistanke  om,  at  Architekten  er  interesseret  i  at  faa  Bygge¬ 
summen  dreven  i  Vejret  og  en  saadan  Insinuation  kan  ikke  kraftigt  nok  tilbage¬ 
vises,  thi  det  er  en  ren  og  skær  Sigtelse  for  Uhæderlighed.  Man  vilde  dog  vist 
ikke  vove  offentlig  at  beskylde  f.  Eks.  Lægerne  for  at  trække  Behandlingen  af 
,  deres  Patienter  i  Langdrag,  for  at  Honoraret  kunde  blive  større,  eller  Sagførerne 
for  af  samme  Grund  at  forhale  en  Sags  Afgørelse.  Men  overfor  Architekterne 
er  der  frit  Slag,  og  vi  maa  Gang  paa  Gang  finde  os  i,  at  en  eller  anden,  paa 
dette  Omraade  ganske  uvidende  Folkethingsmand,  gør  sig  bred  paa  Architekternes 
Bekostning.  Vi  kunde  i  saa  Henseende  citere  mange  Udtalelser  af  andre  ærede 
Thingmænd,  men  det  vilde  føre  altfor  vidt.  Ovenstaaende  maa  være  nok  til  at 
vise,  hvad  man  kan  tillade  sig  i  den  danske  Rigsdag,  og  de  Bemærkninger,  vi 
har  knyttet  dertil,  er  kun  et  svagt  Udtryk  for  den  Indignation,  der  hersker  i  vor 
Stand  overfor  de  meningsløse  og  uberettigede  Angreb,  den  saa  ofte  er  udsat  for 
fra  den  Kant. 


BØGER  OG  TIDSSKRIFTER. 


Fra  Georg  Chr.  Ursins  Efterfølger  er  sendt  os  til  Anmeldelse  et  nyt  engelsk, 
illustreret  Pragtbind,  » The  modern  home«,  som  indeholder  en  Række  Gengivelser 
af  moderne  engelske  Hjem.  Bogen  er  nydeligt  udstyret  og  har  usædvanlig  In¬ 
teresse,  fordi  det  her  er  engelske  Architekter,  der  har  skrevet  Bogens  Tekst. 
De  afbildede  Bygninger,  som  fornemmelig  er  Villaer,  have  næsten  alle  det  for 
moderne  engelsk  Bygningskunst  ejendommelige,  paa  engang  hyggelige  og  for¬ 
nemme  Præg,  som  karakteriserer  engelsk  Architektur.  Englænderne  har  forstaaet 
at  skabe  sig  en  moderne  Stil,  der  passer  til  Landets  Forhold,  og  som  bunder  i 
overleverede  Motiver,  mellem  hvilke  udbuede  Karnapper  og  bredt  Bindingsværks¬ 
tømmer  med  smalle  Tavl  spiller  en  stor  Rolle.  Selv  om  det  i  »The  modern 
home«  gengivne  ikke  altsammen  er  lige  godt,  er  der  dog  saa  meget  at  glæde 
sig  over,  at  man  trygt  kan  anbefale  Bogen  paa  det  bedste  til  enhver,  der  har 
nogen  Interesse  for  Boligspørgsmaal.  Architekter  og  Haandværkere  kan  lære 
endel  af  at  studere  Bogen.  Denne  er  iøvrigt  næsten  udsolgt  ved  Forudbestillingcr 
og  trykkes  ikke  paany. 

FORSKELLIGT. 


Nye  Kataloger.  Firmaet  Bang  &  Pingel  har  udsendt  et  smukt  udstyret 
Katalog  for  1906.  Det  indeholder  talrige  oplysende  Afbildninger  med  vedføjede 
Priser  og  synes  at  være  særdeles  nemt  lagt  til  Rette  for  Brugen. 

—  Tvermoes  &  Abrahamson  har  udsendt  et  nyt  Katalog  over  elektriske 
Lysekroner,  Bordlamper  etc.  med  tilhørende  Prisliste,  hvilken  sidste  dog  paa 
Grund  af  Raamaterialernes  høje  Pris  forøges  med  io°/0.  Kataloget  er  fyldigt 
og  indeholder  mange  Billeder. 

* 

Den  gamle  Kloslerbygning  i  Viborg,  kaldet  » Kom pagn igaarden «  og  beliggende 
paa  Hjørnet  af  Mathias-  og  Mikkelsgaden,  skal  nu  nedrives,  og  paa  Grunden  skal 
opføres  en  moderne  Bygning. 

9 

1  Miinchen  og  Weimar  er  der  ifølge  Dagbladene  fornylig  blevet  truffet  for¬ 
skellige  Forholdsregler,  som  sikkert  har  vakt  stor  Tilfredshed  hos  alle  Kunst¬ 
venner.  I  Miinchen  har  Bygningskommissionen  nemlig  udarbejdet  et  Udkast  til 
Forskrifter  med  Hensyn  til  Omsorgen  for  betydende  Mindesmærker  og  for  Byens 
Forskønnelse.  Forskrifterne  behandler  det  kunstneriske  Udseende  af  de  synlige 
Bygningsdele  indenfor  Stadens  Omraade,  Beskyttelsen  af  fremragende  Bygnings¬ 
værker,  Indhegning  og  hensynsfuld  Bebyggelse  af  Forhaver,  Vedligeholdelsen  af 
architektoniske  Anlæg,  Bortrydning  af  Bygningsrester  og  ufuldendte  Anlæg,  For¬ 
bud  mod  at  anbringe  og  bibeholde  uskønne  og  forstyrrende  Reklame-  og  Firma- 
Skilte,  Bemalinger  o.  s.  v.  Desuden  indeholder  Forskrifterne  nøjagtig  Vejled¬ 
ning  til  Udarbejdelsen  af  Indleveringsplaner  for  nye  Bygninger,  mellem  hvilke 
Planer  der  for  Fremtiden  skal  findes  en  Situationsplan,  af  hvilken  man  kan  danne 
sig  et  Skøn  over  Bygningsværkets  Omgivelser  saavel  mod  Gade  som  mod  Gaard. 

I  Weimar  har  Kommunalbestyrelsen  i  sin  nye  Byggelov  optaget  en  Be¬ 
stemmelse,  efter  hvilken  Byggetilladelse  kan  nægtes,  saafremt  der  ved  Nybyg¬ 
ningens  Opførelse  er  forbundet  en  betydningsfuld  Forulæmpelse  af  Pladsens,  Ga¬ 
dens  eller  Byens  Udseende  eller  af  historiske  og  kunstneriske  Værdier.  Lige¬ 
ledes  skal  Kommunalbestyrelsen  kunne  forbyde,  at  der  foretages  Forandringer  i  det 
Ydre  af  Bygninger  eller  Bygningsdele,  hvis  Bevaring  paa  Grund  af  deres  histo¬ 
riske,  kunsthistoriske  eller  kunstneriske  Værd  er  af  fremragende  Betydning  for 
Byen,  ligesom  ogsaa  vigtige,  forstyrrende  Bygningsopførelser  i  Nærheden  af  saa- 
danne  Bygninger  og  paa  historiske  eller  architektonisk  betydelige  Pladser  kunne 
enten  helt  forbydes,  eller  at  der  kan  stilles  saadanne  Betingelser,  at  de  omtalte 
Forstyrrelser,  Mangler  og  Skyggesider  blive  forebyggede. 

I  begge  Byer  vil  disse  fortræffelige  Forholdsregler  selvfølgelig  vinde  Bifald 
i  alle  kunstinteresserede  Kredse.  Dog  vil  det  gunstige  eller  ugunstige  Resultat 
væsentlig  afhænge  af  Maaden,  hvorpaa  de  vil  blive  gennemførte.  Fuldkommen 
fordomsfri,  kunstneriske  Kræfter  er  nødvendige  for  at  kunne  gennemføre  For¬ 
skrifter,  der  bevare  det  Gamle  og  dog  ikke  stiller  Hindringer  i  Vejen  for  det  Ny. 

Udgiver:  AKADEMISK  ARCHITEKTFORENING.  —  Redaktør:  Ardtitekt  SØREN  I.EMCHE. 

Redaktionsudvalg;  Arcliitekterne  K.  VARMING  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  I.vdicbe  (Axel  Simmelkiær). 

KJ  0  B  EN  HAVN 

DEN  14.  APRIL  19  06 

8.  Aargang  Ns  28 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


BYGGERIET  PAA  LANDET. 


For  et  Par  Aar  tilbage  bar  Fru  Admiralinde  Emma  Gad  skrevet  en  varmt  følt 
Artikel  her  i  » Architekten«  (VI.  Aarg.  Nr.  49),  i  hvilken  Fruen  beklagede 
det  plebejiske,  over  al  Beskrivelse  aandsforladte  Byggeri,  som  efterhaanden  i 
den  Grad  har  taget  Overhaand,  at  man  ikke  alene  i  Udkanten  af  de  store  Byer, 
men  ogsaa  rundt  om  ved  alle  Købstæder,  Landsbyer,  ja  ude  i  selve  Landet  sta¬ 
dig  møder  det  samme  trøstesløse  Syn.  —  Denne  Ødelæggelse  skrider  fremdeles 
frem  med  Kæmpeskridt.  Det  er  snart  ikke  formeget  sagt,  at  man  nu  har  vanske¬ 
ligt  ved  at  linde  en  Egn,  hvortil  denne  Pest  endnu  ikke  er  naaet  og  hvor  man 
derfor  endnu  kan  træffe  et  uberørt  dansk  Landskab.  Det  er  en  gammel  Erfaring, 
at  naar  arbejdstrætte,  forslidte  Mennesker  fra  større  Byer  søge  Rekreation  ved  et 
Landophold,  da  søge  de  allerfleste  hen  til  Steder,  der  er  saa  lidt  som  muligt 
paavirkede  af  forloren  Civilisation.  Ved  at  færdes  i  det  Fri,  ved  i  Ro  og  Fred 
at  kunne  nyde  Naturens  Skønhed  og  Harmoni,  samle  de  Kræfter  til  fortsat  Slid. 
Næste  Aar  komme  de  igen,  ofte  i  Følge  med  Andre,  som  de  i  deres  Hjærters 
Uskyldighed  har  fortalt  om,  hvor  herligt  og  uberørt  der  var  derude.  Og  saa  er 
Spillet  gaaende !  Stedlige  entreprenante  Mænd  opdage  pludselig,  at  »her  er  noget 

at  gøre«  !  Kommer  man  saa  igen  det  3 die  Aar,  spærrer  man  forfærdet  Øjnene 
op  ved  Synet  af  nogle  pragtfulde  »Paladser«,  som  i  Foraarsmaanederne  har 
rejst  sig  paa  de  allerskønneste  Steder.  Her  mangler  Intet!  Her  er  »Cementfor¬ 
siringer«,  »Chambrandler«,  »Fordakninger«,  Kvadere  og  Frontespice,  alt  udført 
i  »Palaispuds«  ;  Glasveranda  og  Altan  mangle  heller  ikke,  og  det  Hele  krones 
af  et  prægtigt  Cementfalstagstens  Dække,  lagt  i  Mønstre  i  de  herligste  Farver. 
Kort  sagt;  Landskabet  er  uhjælpeligt  ødelagt.  Man  kan  med  Hensyn  til  Tagene 
finde  et  afskrækkende  Eksempel  i  den  ellers  saa  tiltalende  Birkerød  By.  At  disse 
Banaliteter  blomstre  hele  Landet  over,  er  kun  altfor  sandt;  det  er  ikke  alene 
Landliggeriet  i  Kjøbenhavns  Omegn,  som  har  betinget  deres  Trivsel. 

Vil  man  nu  søge  at  efterspore  Aarsagerne  til  Kalamiteten  ude  i  Landet,  da 
maa  man  vel  først  og  fremmest  søge  den  i  misforstaaet  Selvfølelse.  De  gode 
Folk,  som  agte  at  bygge,  ønske  sig  sikkert  alle  et  smukt  Hus;  men  det  skal 
rigtignok  være  noget  Andet  end  det  almindelige  —  og  saa  skæres  Traditionen 


over.  Vel  er  det  sandt,  at  man  ikke  kan  udelukke  den  store  Del  af  Landbe¬ 
folkningen  fra  de  Goder,  Bygningsteknikkens  stadige  Udvikling  medfører,  men 
med  lidt  Forstaaelse  af  og  Kærlighed  til  Opgaven  maatte  man  kunne  skaffe 
Landbefolkningen  disse  Goder,  uden  at  man  ganske  forlod  det  nedarvede,  der, 
praktiseret  omtrent  paa  samme  Maade  gennem  mangfoldige  Aar,  efterhaanden  har 
krystalliseret  sig  i  en  bestemt  Type,  der  passer  til  Omgivelserne,  paa  samme 
Maade  som  mange  Fugles  Fjerdragt,  skønt  i  og  for  sig  pragtfuld  nok,  dog  er 
saaledes  farvet,  at  de  neppe  skelnes  i  Terrainet.  Her  er  netop  Sagens  Kærne. 
Man  maa  se  at  finde  en  Type,  der  »staar«  sammen  med  Naturen;  ukendelig 
behøver  den  dog  ikke  at  være.  Vi  kende  jo  alle  den  gode  gamle  danske  Bonde¬ 
hustype  med  hvidtede  Længer  og  mosgroet  Straatag.  Denne  Type  virker  altid 
oplivende  i  Terrainet;  kommer  man  gennem  en  lidt  afsides  liggende  Landsby, 
kan  man  ikke  undlade  at  glæde  sig  over,  med  hvor  faa  Midler  der  kan  skabes 
et  smukt  og  hy^ggeligt  Billede.  En  hvidtet  Mur,  foran  hvilken  der  blomstrer  Sol¬ 
sikker  eller  Stokroser  i  Rækker,  et  farvet  Stakit,  en  løvbevokset  Veranda  og  Vin¬ 
duerne  fulde  af  Blomster,  mere  behøves  ikke  for  at  skabe  noget  yderst  tiltalende. 

Blot  dog  Landboerne  kunde  komme  paa  det  Rene  med,  at  de  i  deres  nedarvede 
Byggemaade  eje  Motiver,  der  er  ganske  anderledes  egnet  for  deres  Behov,  end 
alle  de  Uhyrligheder,  som  den  første  den  bedste  Murermester  har  lært  paa  tek¬ 
nisk  Skole  i  nærmeste  Købstad.  Kunde  man  dog  blot  lære  dem  at  bygge  land¬ 
ligt  og  ikke  at  søge  at  efterligne  det  moderne  Skrab,  som  vore  Købstæder  des¬ 
værre  nu  er  saa  oversvømmede  af.  Kunde  man  det,  da  var  meget  vundet. 

En  anden  medvirkende  Aarsag  til  disse  Ødelæggelser  er  de  lette  Kommu¬ 
nikationsmidler.  De  mange,  nemme  Forbindelsesmuligheder  mellem  forskellige 
Egne  udvisker  efterhaanden  de  stedlige  Ejendommeligheder;  der  rejses  jo  i  vore 
Dage  meget,  selv  af  Smaakaarsfolk,  og  det  er  desværre  ikke  alt  det,  der  ses  og 
læres  paa  disse  Udflugter,  som  sætter  den  heldigste  Frugt.  Det  almindelige, 
moderne  Købstadsbyggeri  afgiver  ikke  videre  heldige  Forbilleder  for  Landboernes 
Byggeforetagender,  men  man  kan  dog  ikke  undres  over,  at  Landboeren  ikke  har 
Forstaaelsen  af,  at  han  ved  at  praktisere  en  ukritisk  Overførelse  af  Købstads- 


byggeriet  paa  sine  egne,  landlige  Enemærker  gør  Fortræd;  her  savnes  i  højeste 
Grad  den  advarende  Røst,  der  evner  at  gøre  sig  gældende  og  øve  Indflydelse  i 
Landbefolkningens  brede  Lag. 

I  sin  ovenomtalte  Artikel  spørger  Admiralinde  Gad,  om  ikke  Højskolerne 
kunde  tænkes  at  kunne  komme  til  at  øve  en  gavnlig  Indflydelse  paa  disse  For¬ 
hold.  Dertil  maa  sikkert  svares  »Jo!  dette  er  netop  en  Opgave,  der  falder  nøje 
i  Traad  med  disses  øvrige  Maal. «  Der  kan  vist  i  det  Hele  taget  næppe  findes 
en  sikrere  Vej  at  gaa. 

Ved  Siden  af  denne  advarende  og  opdragende  Virksomhed  maatte  der  fore- 
gaa  et  vejledende  og  oplysende  Arbejde.  Dette  kunde  tænkes  øvet  fra  Autoriteternes 
Side,  dels  ved  gennem  Konkurrencer  mellem  dygtige  Kunstnere  at  søge  frem¬ 
skaffet  gode  Typer  paa  billige  Landbobygninger,  dels  ved  gennem  stedlige  Myn¬ 
digheder  at  holde  vaagent  Øje  med  alle  paatænkte  Nybygninger  og  være  ved¬ 
kommende  behjælpelig  med  at  bringe  Sagen  ind  i  et  heldigt  Spor.  Meningen 
er  ikke  at  kræve  dyrere  Bygninger,  kun  at  sørge  for,  at  almindelige  Skønheds¬ 
krav  iagttages,  og  i  dette  Ønske  maa  alle  kunne  mødes.  En  Konkurrence  om 

Fremskaffelsen  af  gode  Typer  paa  Husmandsboliger  har  allerede  tidligere  fundet 
Sted  paa  Foranledning  af  »Foreningen  af  jydske  Landboforeninger«,  men  det  var 
dog  næppe  de  Kræfter,  som  helst  burde  have  medvirket,  der  deltog  i  denne  Kon¬ 
kurrence ;  Resultatet  blev  i  alt  Fald  under  Forventning.  Hr.  cand.  mag.  Vilh. 
Lorenzen  har  ud  fra  lignende  Synspunkter,  som  er  lagte  til  Grund  for  denne 
Artikel,  i  Ugebladet  »Dansk  Folkestyre«  for  28.  Marts  skrevet  en  Artikel  om 
»Statshusmændenes  Boliger«,  i  hvilken  det  netop  med  Hensyn  til  dette  Resultat 
hedder : 

»Overhovedet  maa  denne  omtalte  Konkurrence  af  1901  betragtes  som  ret 
mislykket  i  sit  Resultat,  set  fra  et  kunstnerisk  Standpunkt.  Hvad  den  viser,  er 
egentlig  kun  det,  at  hele  den  kunstneriske  Side  af  Sagen  langtfra  er  gennem¬ 
arbejdet  endnu,  og  at  der  i  allerhøjeste  Grad  kunde  trænges  til  en  ny  Konkur¬ 
rence,  hvor  man  søgte  ogsaa  at  faa  vore  kendte,  dygtige  Architekter  til  at  del¬ 
tage.  Men  selvfølgelig  er  dermed  ikke  alt  godt.  Ad  denne  Vej  kunde  vel  skabes 


kunstneriske  Typer,  men  i  de  enkelte  Tilfælde  kan  disse  naturligvis  ikke  anvendes 
slet  og  ret  som  de  er;  det  vilde  være  ikke  blot  i  højeste  Grad  upraktisk,  men 
ganske  ukunstnerisk.  I  Indbydelsen  til  den  ovennævnte  Konkurrence  hedder  det 
da  ogsaa,  at  Hensigten  ikke  er,  »at  der  skal  kunne  bygges  efter  deres  Tegninger«. 
Forskelligheder  i  Ønsker  om  Husets  Indretninger,  de  stedlige  Forhold  o.  s.  v.  vil 
vanskeliggøre  deres  Anvendelse  direkte,  men  »dog  vil  næppe  nogen  søge  en 
brugbar  Tegning  forgæves«.  Og  i  dette  sidste  ligger  netop  en  Del  af  saadanne 
Tegningers  Betydning;  de  kan  for  de  lokale  Bygmestre  virke  vejledende,  give 
Haandsrækninger,  og  maaske  —  hvis  saadanne  Tegninger  er  som  de  bør  være  — 
ogsaa  give  dem  kunstneriske  Impulser. 

Sikkert  er  saaledes  meget  vundet  gennem  saadanne  Konkurrencetegninger. 
Men  bedre  vilde  det  naturligvis  være,  om  der  fra  sagkyndig  Side  kunde  gribes 
mere  direkte  ind  i  det  enkelte  Byggetilfælde.  Og  her  er  det,  der  maaske  fra 
Statens  Side  kunde  gøres  noget,  netop  paa  Grund  af  disse  Husmænds  særlige 
Oprindelsesforhold  til  denne.  Skete  det  paa  den  rette  Maade,  var  der  dermed 
allerede  drevet  en  forsvarlig  Kile  ind  i  det  nu  over  hele  Landet  gængse  skøn¬ 
hedsforladte  Byggeri.  Stod  der  blot  i  hver  Egn  nogle  Husmandsbygninger,  der 

var  som  de  skulde  være,  vilde  de  være  de  bedste  Opdragere,  ikke  alene  for 
Husmændene  selv,  men  for  hele  vor  Landbefolkning  og  ikke  mindst  for  dem, 
der  driver  den  egentlige  Byggevirksomhed  paa  Landet.  Denne  Husmandsarchi- 
tektur  kunde  blive  banebrydende  for  hele  vor  Landboarchitektur,  og  deri  ligger 
den  vidtrækkende  Betydning  af  det  her  fremdragne  Spørgsmaal. 

Der  er  allerede  peget  paa  det  nødvendige  og  ønskelige  i  Konkurrencer  og 
at  netop  Staten  vilde  foranstalte  saadanne,  vilde  være  af  den  største  Betydning. 
Men  som  allerede  antydet  er  det  ikke  nok  at  der  skabes  Forbilleder  for  Hus¬ 
mandsbygninger;  det  var  i  høj  Grad  ønskeligt,  om  der  kunde  øves  en  virknings¬ 
fuld  Kontrol  med  det  enkelte  Husmandshus,  der  opførtes  ude  i  Landet.  Det 
hedder  i  Loven  af  22.  April  1904,  at  den  i  hver  Amtsraadskreds  siddende  Kom¬ 
mission  bl.  a.  skal  undersøge,  om  de  med  det  indleverede  Andragende  fremsendte 
»Bygningsplaner  m.  v.  ere  hensigtssvarende«.  Der  er  her  ikke  med  et  Ord  an¬ 
tydet,  at  denne  Undersøgelse  ogsaa  skulde  gælde  den  kunstneriske  Side  af  Sagen, 


og  at  en  Kontrol  af  denne  Art  har  fundet  Sted,  modbevises  tilstrækkeligt  af 
Kendsgerningerne.  Men  her  var  der  en  Mulighed  for  i  den,  alle  de  praktiske 
Forhold  kontrollerende  Kommission  at  indskyde*  em  paa  kunstneriske  Omraader 
sagkyndig  Mand,  f.  Eks.  den  kgl.  Bygningsinspektør  i  vedkommende  Distrikt. 
Og  om  end  Kontrol  paa  kunstneriske  Omraader  kan  have  sine  Farer,  er  den 
dog  i  dette  Tilfælde  langt  at  foretrække  for  slet  intet. 

At  hele  denne  Sag  berører  det  store,  principielle  Spørgsmaal  om,  i  hvilken 
Grad  Staten,  Kommunen,  det  offentlige  i  det  hele  taget,  har  Forpligtelsen  til  at 
øve  Tilsyn  med  de  af  det  skabte  eller  foranledigede  Byggeforetagender,  skal  her 
blot  antydes.« 

Som  man  ser,  tillægger  Forfatteren  Sagen  stor  Betydning,  og  det  er  et  ikke 
ringe  Arbejde,  han  ønsker  sat  i  Scene  for  at  forbedre  Forholdene.  Det  er  dog 
givet,  at  man  ikke  vilde  kunne  bebyrde  de  kgl.  Bygningsinspektører,  som  i  For¬ 
vejen  har  fuldt  op  at  varetage,  med  denne  Opgave;  dertil  fordres  sikkert  en 
mere  forgrenet  Institution.  Hvis  man  imidlertid  vil  tænke  for  Alvor  paa  at  fore¬ 
tage  Skridt,  som  paa  en  eller  anden  Maade  kan  bidrage  til  at  indskrænke  disse 
Ødelæggelser,  da  vil  det  ligge  nær  at  undersøge,  hvorledes  man  andre  Steder 

har  grebet  Sagen  an,  og  det  vil  da  ligge  nærmest  for  os  at  søge  Eksemplet  i 
Tyskland,  hvor  man  nu  gennem  Poul  Schultze-Naumburg’s  energiske  Optræden 
er  bleven  opskræmt  og  med  største  Interesse  følger  Udviklingens  Gang.  Saaledes 
har  man  i  Trier  og  i  Minden  —  paa  Grund  af,  »at  der  i  de  sidste  Aar  næsten 
overalt  er  gjort  den  Iagttagelse,  at  Landsbyernes  og  Byernes  maleriske  Udseende 
er  i  Begreb  med  at  forsvinde«  —  udskrevet  en  Konkurrence  for  mønsterværdige 
Udkast  til  almindelige  Bønder-  og  Borgerhuse.  I  begge  Tilfælde  har  Bestræbel¬ 
serne  ført  til  tilfredsstillende  Resultater.  Som  Resultat  af  Konkurrencen  i  Trier 
foreligger  en  »Samling  af  Forbilleder  og  Udkast  til  almindelige  Bønder-  og  Bor¬ 
gerhuse«,  som  er  udkommen  paa  Seeman  &  Co. s  Forlag  i  Leipzig.  I  Minden 
vil  man  bære  sig  ad  paa  lignende  Maade  og  omdele  Forbilledsamlingen  til  Bygge- 
raadene  og  Sogneraadene  i  forskellige  Landkredse,  for  at  Forbillederne  kunne 
blive  kendte  af  Hvermand.  Et  andet  mere  storslaaet  Eksempel,  der  tillige  tager 
Sigte  paa  at  bevare  saa  meget  som  muligt  af  »det  gode  gamle«,  er  fornylig 
fremdraget  af  » Bauzeitung «,  fra  hvilket  Blad  vi  med  velvillig  Tilladelse  laaner 
de  hosstaaende  Billeder  af  gamle,  sachsiske  Lader,  som  i  denne  Forbindelse  har 
en  Del  Interesse,  fordi  de  vise  en  —  om  end  for  os  noget  fremmed  —  yderst 
karakteristisk  Type  paa  Landbygninger,  som  i  sjælden  Grad  hører  naturlig  sam¬ 
men  med  de  Omgivelser,  i  hvilke  de  er  fremstaaede.  Billederne  ledsages  af 
en  længere,  lærerig  Beretning,  af  hvilken  her  skal  anføres  følgende: 

»I  Bremen  stiftedes  for  godt  et  Aar  siden  et  »Selskab  for  Bevarelse  af  de 
nedersachsiske  Folkeejendommeligheder«,  hvilken  Forening  er  en  selvstændig  Fi¬ 
lial  af  Foreningen  »Heimatschutz«  og  med  anerkendelsesværdig  Iver  virker  i 
samme  Retning  som  den  fælles  Forening.  Selskabet  har  i  sin  korte  Levetid 
allerede  frelst  en  anselig  Række  af  Bygninger  fra  Ødelæggelse,  ved  andre  ledet 
den  uundgaaelige  Ombygning  ind  paa  et  godt  Spor,  meddelt  Udkast  til  nye 
Bygninger,  virket  hen  til  Oplysning  om  Folkets  og  Landets  Kunst  ved  Fore¬ 
drag,  taget  Del  i  Udstillinger  med  karakteristiske  gamle  og  nye  Arbejder  og 
desuden  i  al  Stilhed  udrettet  meget  godt  og  forhindret  meget  ondt.  Om  Sel¬ 
skabet  end  er  en  Filial  af  den  i  Marts  1904  stiftede,  næsten  over  hele  Tyskland 
udbredte  store  Forening  »Heimatschutz«  og  som  Følge  deraf  virker  i  Overens¬ 
stemmelse  med  dennes  almindelige  Grundsætninger,  har  det  dog  sikret  sig  fuld¬ 
kommen  Selvstændighed  med  Hensyn  til  sit  Arbejde.  Og  det  med  Rette,  thi  den 
der  bor  paa  selve  Stedet  og  i  Landskabet,  er  i  første  Linie  kaldet  til  at  bedømme 
de  kunstneriske,  etiske  og  praktiske  Fornødenheder  i  sin  Virkekreds.  Selskabet 
vil  med  Bremen  som  Udgangspunkt  gøre  Bremens  Landdistrikt  samt  de  tilgræn¬ 
sende  Dele  af  Provinsen  Hannover  og  af  den  oldenburgske  Stat  til  sit  Arbejds- 
omraade,  »for  ved  stille  Arbejde  i  det  smaa  at  vække  Forstaaelsen  for  de  ydre 
og  indre  nedarvede  nedersachsiske  Sæder  og  Skikke«.  Den  fri  Hansestad  Bre¬ 
mens  Senat  har  taget  Selskabet  under  sin  Beskyttelse,  da  det  i  December  1904 
traadte  frem  for  Offentligheden  med  Programmet  for  sit  Arbejde.  Nedersachsisk 
Kunst  og  nedersachsiske  Folkeejendommeligheder,  der  ikke  er  bundne  til  politi¬ 
ske  Grænser,  vil  Selskabet  søge  at  bevare  og  pleje  i  7  Arbejdsgrupper,  i  hvilke 
de  mest  sagkyndige  og  arbejdslystne  Venner  af  Nedersachsens  Særegenheder  har 
forenet  sig.  Gruppe  I  beskæftiger  sig  med  Bevarelsen  og  Genoplivelsen  af  den 
nedersachsiske  Bygningsmaade.  Det  er  denne  Gruppe,  der  staar  os  nærmest.  Af- 

bildningerne  i  dette  Nummer  giver  nogle  karakteristiske  Eksempler  af  det,  der 
endnu  bestaar  og  kan  vedligeholdes  og  plejes  og  bør  beskyttes  mod  unænsomme 
Hænders  Indgreb.  Den  saa  skæbnesvangre  Købstadsvigtighed,  som  Landboeren 
har  i  hele  Kroppen  og  som  stadig  ansporer  ham  til  Handlinger,  der  staar  i  den 
mest  afgjorte  Modstrid  med  hans  Kaar,  er  det,  der  i  første  Linie  ødelægger  det 
hyggelige  Ydre  af  Hjemmene  paa  Landet.  En  ivrig  Talsmand  finder  Købstads¬ 
vigtigheden  ofte  i  Murermesteren  paa  Landet,  hvem  Landboeren  betror  sine 
Bygningssorger.  Gruppe  II  har  sat  sig  til  Opgave  at  pleje  og  vedligeholde  den 
nedersachsiske  Kunstindustri.  Et  Hovedformaal  for  denne  Gruppes  Arbejde  vil 
det  være,  i  selve  Bremen  at  redde  og  samle  alt,  hvad  der  falder  som  Offer  for 
den  nuværende  og  fremtidige  Udvikling  af  Forretningslivet  og  Samfærdselen, 
men  ikke  altid  behøver  at  falde,  om  det  end  maa  indrømmes,  at  der  her  paa  ind¬ 
sigtsfuld  Maade  bør  afvejes,  hvad  der  fra  Selskabets  Standpunkt  er  ønskeligt,  og 
hvad  der  af  Hensyn  til  Forretningslivets  Udvikling,  til  Samfærdselen  eller  til 
Ejerens  private  Forhold  er  nødvendigt.  Gruppe  III  er  betroet  Omsorgen  for  at 
bevare  Landskabets  Ydre.  Arbejdet  i  Gruppe  IV  gaar  ud  paa  at  bevare  og  —  for 
saa  vidt  den  moderne  Modesyge  i  det  hele  tilsteder  det  —  at  genoplive  Sæder, 
Skikke  og  Klædedragt.  Gruppe  V  freder  om  den  lokale  Dyre-  og  Planteverden 
samt  om  de  geologiske  Ejendommeligheder.  Gruppe  VI  tager  sig  af  Oldkyndighed 
og  den  forhistoriske  Tid.  Gruppe  VII  omfatter  Sprog  og  Literatur,  særlig  Folke¬ 
digtningen.  Som  det  ses,  er  Arbejderne  fordelte  paa  forstandig  og  hensigtsmæssig 
Maade.  Angivet  i  al  Korthed  bestaar  Selskabets  Midler  og  Veje  i  følgende:  Det 
vil  fremme  Genoplivelsen  af  den  gamle  Bygningsmaade  ved  Flyveskrifter,  Fore¬ 
drag  og  Udstillinger,  og  det  vil  gaa  Bygherrer  og  Bygmestre  til  Haande  med 
uegennyttige  Raad.  Modelbygninger  skal  gøres  almindelig  bekendte  i  tvangfri 
Hefter.  Haandværket  paa  Landet  har,  for  saa  vidt  det  ikke  er  bukket  under  for 
Masseindustrien  i  Byerne,  bevaret  sine  overleverede  karakteristiske  Former  og 
sin  Glæde  ved  livlige  Farver.  De  faa  Værkstedsforretninger,  der  endnu  den  Dag 
i  Dag  bestaar  som  Repræsentanter  for  denne  gamle  Overlevering,  skal  søges  be¬ 
varede  og  der  skal  skaffes  Afsætning  for  deres  Frembringelser.  De  gamle  over¬ 
leverede  Former  bør  fastholdes,  og  hvor  der  mangler  Forbilleder,  bør  der  udar¬ 
bejdes  nye  Modeller  i  samme  Stil.  Ligeledes  skal  Husfliden  ophjælpes.  Der 
tænkes  paa  et  Museum  som  Midtpunkt  for  den  nedersachsiske  Kunstindustris 
Fremme,  enten  som  Tilbygning  til  det  i  Bremen  eksisterende  Museum  eller  som 
eventuel  Virkeliggørelse  af  den  Tanke  »paa  passende  Sted  at  bygge  og  udstyre 
en  fuldstændig,  gammeldags  og  karakteristisk  Bondegaard  som  den  mest  levende 
Form  af  et  Folkemuseum«.  Det  nedersachsiske  Landskab  har  lidt  ved  Fabrik¬ 
anlæg,  Brobygninger  —  »naar  disse  ikke  tilpasses  til  Billedet  af  Omgivelserne 
med  samme  Dygtighed  som  i  sin  Tid  de  gamle«  — ,  Banegaardsbygninger  og 
Banevogterhuse,  Udparcellering  af  Nyjorderne  o.  s.  v.  At  mildne  de  Beskadigel¬ 
ser,  der  opstaar  —  for  saa  vidt  de  ikke  helt  kan  forhindres  —  at  bevare  Na¬ 
turens  Skønheder  og  Formationer,  der  er  sjældne  i  Landet,  er  et  Maal,  som 
Selskabet  ivrigt  stræber  hen  til.  Ved  Udparcellering,  Udstykning  af  Fællesjord, 
Udvidelser  af  Landsbyer  og  Stæder  sørges  der  for,  at  Aaløb,  Vejstrækninger, 
enestaaende  Træer  og  mærkelige  Trægrupper  saa  vidt  muligt  bevares.  Udsigts- 
taarne,  Veje,  Bænke,  Vejvisere  maa  afpasses  efter  Omgivelserne.  Opdyrkning  af 


Mosejord  skal  ikke  modarbejdes,  thi  her  drejer  det  sig  om  en  social  Fornøden¬ 
hed.  Dog  forekommer  det  Selskabet  ønskeligt  fra  et  botanisk  og  zoologisk 
Standpunkt,  at  enkelte  særlig  karakteristiske  og  i  og  for  sig  afsluttede  Mose-  og 
Hedestrækninger  bevares  i  deres  oprindelige  Tilstand. 

Fortræffelige  er  de  Ord,  som  Selskabets  Arbejdsprogram  indeholder  til 
Gunst  for  de  nedersachsiske  Folkeejendommeligheder,  som  det,  hvordan  de  end 
ytre  sig,  ønsker  at  beskytte  mod  Storstadskulturens  Indflydelser.  Det  vil  ingen¬ 
lunde  unddrage  Bonden  de  af  den  moderne  Industris  Frembringelser,  der  ud¬ 
mærker  sig  ved  Brugbarhed  og  Billighed,  men  det  vil  beskærme  Landboeren  mod 
Bylivets  Udvækster.  »Bondens  Selvbevidsthed  og  Standsfølelse  trænger  til  at 
styrkes,  thi  han  har  god  Grund  til  at  være  stolt  af  sin  Nedstamning  og  til  at 
føle  sig  som  fuldtud  berettiget  Medlem  af  Folket,  og  dette  bør  man  ikke 
undervurdere«.  Paa  lignende  Maade,  med  samme  Begejstring  for  det  smukke 
Øjemed,  men  tillige  med  samme  rolige  Blik  for,  hvad  der  endnu  kan  opnaas  i 
Nutiden,  er  ogsaa  de  andre  Omraaders  Formaal  karakteriserede.  Selskabet  er  sig 
fuldkommen  bevidst,  hvilke  Vanskeligheder  det  vil  komme  til  at  møde;  dets 
Formaal  kræver  store  Midler  og  personlig  Offervillighed.  Men  det  drejer  sig 
da  ogsaa  om  »at  redde  et  stort  Stykke  sund,  ægte  Kultur  ...  et  Stykke  natio¬ 
nalt  Arbejde,  der  er  helligt  for  alle.«  I  dette  velsignelsesrige  Arbejde  følger  alle 
Venner  af  national  Ejendommelighed  det  unge,  virksomme  Selskab  med  deres 
oprigtige  Ønsker.« 

Det  er  et  ikke  ualmindeligt  Fænomen,  at  en  Opgave  saa  at  sige  »ligger  i 
Luften«,  saaledes  at  man  samtidig  ser  den  dukke  op  de  forskelligste  Steder. 
Dette  er  aabenbart  Tilfældet  med  den  foreliggende.  At  Opgaven  ikke  er  for 
ringe  til  at  nyde  Statens  Opmærksomhed  er  vist  nok,  men  der  hører,  som  før 
nævnt,  mere  til  end  det  haardhændede  »Dette  skal  gøres«.  Der  hører  en  For- 
staaelse  af  hvorfor  det  skal  gøres. 

Hvis  man  nu  tænker  sig,  at  den  danske  Højskoleverden  kunde  faa  Interesse 
for  denne  Sag,  som  jo  dog  i  høj  Grad  er  en  »Folkets«  Sag,  da  burde  dette 
kunne  føre  til  et  Samarbejde  mellem  denne  og  de  Mænd  eller  Korporationer, 
som  har  Øjet  opladt  for  Miseren,  Kærlighed  til  Opgaven  og  Forudsætninger  for 
at  kunne  lægge  et  betydende  Arbejde  i  Sagen.  Det  vil  i  saa  Henseende  have 
sin  store  Betydning,  om  man  kan  faa  lidt  at  vide  om,  hvorvidt  Højskolens 
Mænd  kunde  tænke  sig  at  tage  denne  Opgave  op.  Det  synes  jo  dog  at  freni- 
gaa  af  ovenstaaende  Beretning,  at  der,  hvor  Forstaaelsen  af  de  uheldige  Forhold 
er  parret  med  Initiativ  og  Lyst  til  at  arbejde  med  nævnte  Formaal,  er  til  Stede, 
kan  udrettes  en  Del.  Selv  om  det  i  foranstaaende  omtalte  tyske  Selskab  endnu 
ikke  kan  fremvise  større  Resultater  som  haandgribelige  Beviser  for  den  Nytte, 
det  allerede  kan  have  gjort,  hvad  man  med  Henblik  paa  den  korte  Tid,  i  hvil¬ 
ken  det  har  virket,  heller  ikke  kan  undres  over,  saa  maa  man  dog  i  høj  Grad 
anerkende  den  Frejdighed,  hvormed  der  tages  fat  og  den  systematiske  Maade 
paa  hvilken  Sagen  er  greben  an. 

Vilde  det  være  umuligt  at  faa  sat  noget  lignende  i  Gang  hos  os? 

RANDERS  NYE  THEATER 
OG  KLUBBEN  »HARMONIEN »S  BYGNING. 


Efter  at  Aarhus  i  Aaret  1900  havde  faaet  rejst  sit  prægtige  Theater,  begyndte 
man  ogsaa  i  Randers  at  tænke  paa  Muligheden  af  at  skaffe  sig  en  smuk 
og  velindrettet  Theaterbygning,  som  kunde  byde  Thalias  og  Melpomenes  Kunst 
gode  Vilkaar  at  virke  under.  Det  var  fra  Klubben  »Harmonien«,  at  Tanken 
udgik,  og  da  man  ved  denne  Lejlighed  tillige  vilde  kunne  skaffe  sig  bedre  og 
mere  tidssvarende  Foreningslokaler,  varede  det  ikke  længe,  inden  man  fra  Over¬ 
vejelser  gik  over  til  Handling  og  nedsatte  et  Udvalg  til  at  forberede  og  gennem¬ 
føre  denne  for  Randers  By  saa  store  Sag. 

I  Aaret  1903  indbød  Theaterudvalget  til  en  offentlig  Konkurrence  om  en 
Theaterbygning  med  vedliggende  Foreningslokaler  efter  et  af  dette  i  Forening 


THEATER  1  RANDERS.  ARCHITEKT  C.  HARILD. 

FACADE. 

med  Architekterne  Kampmann,  Aarhus,  og  Jacobsen,  Odense,  forfattet  Program. 
Arbejderne  indleveredes  i  Marts  samme  Aar,  og  efter  at  de  3  præmierede  Archi- 
tekter,  Kjær,  Harild  og  Bergmann,  af  Udvalget  var  indbudte  til  paany  at  kon¬ 
kurrere,  idet  det  henstilledes  til  Architekterne  ved  en  fornyet  Behandling  af  deres 
oprindelige  Projekter  at  tage  særlige  Hensyn  til  visse  af  Udvalget  fremsatte  Øn¬ 
sker,  blev  Arbejdet  overdraget  Architekt  Harild  efter  Indstilling  af  Architekt  Rosen, 
der  nu  havde  bistaaet  Theaterudvalget  ved  Bedømmelsen. 

I  August  1903  paabegyndtes  Nedrivningen  af  de  gamle  Bygninger,  og  den 
8.  Oktober  samme  Aar  nedlagdes  Grundstenen  til  Theatret ;  den  19.  Juli  næste 
Aar  rejstes  Spiret  paa  Foreningsbygningen,  og  den  7.  Februar  1905  spilledes 

THEATER  i  RANDERS.  ARCHITEKT  C.  HARILD. 

SITUATIONSPLAN. 


første  Gang  paa  det  nye  Theater;  ca.  14  Dage  derefter  tog  Klubben  sine  nye 
Lokaler  i  Brug. 

Medens  Arbejdet  stod  paa,  fremsatte  Byggeudvalget  Ønsket  om  at  anlægge 
eget  Elektricitetsværk  i  Forbindelse  med  Ventilations-  og  Varmeværket.  Dette 
Forslag,  der  vedtoges  paa  en  Generalforsamling,  gav  Stødet  til  betydelige  Æn¬ 
dringer  i  den  oprindelige  Plan  for  Byggeforetagendet,  idet  Udvalget  —  meget 
imod  Architektens  Ønske  —  fastholdt,  at  Elektricitetsværket  skulde  opføres  Øst 
for  Theatret  paa  en  meget  indskrænket  Plads,  hvor  Forholdene  var  saa  uheldige, 
at  man  foruden  at  borttage  en  Del  Lys  og  Luft  fra  Theatrets  Siderum,  blev 
tvungen  til  at  indrette  et  helt  amerikansk  Maskinanlæg,  med  Kedelrum  ovenover 
Maskinrum  og  med  Adgang  til  dette  gennem  Dampskorstenens  Underbygning. 
Til  Trods  for  de  vanskelige  Pladsforhold,  lykkedes  det  Ingeniør  Ramsing,  hvem 

THEATER  I  RANDERS.  ARCHITEKT  C.  HARILD, 

FACADE  MOD  ØSTERGADE. 


Planlæggelsen  af  Maskinanlægget  var  betroet,  at  faa  tilvejebragt  et  kombineret 
Varme-,  Ventilations-  og  Elektricitetsværk,  der  ved  Brugen  har  arbejdet  tilfreds¬ 
stillende,  men  hvis  ydre  Udformning  ikke  var  noget  Plus  for  Bygningen.  . 

I  heatret  er  bygget  med  2  Balkoner  og  rummer  ca.  650  Tilskuere. 

Fra  den  hvælvede  Vestibule  fører  Døre  til  Parketgange  og  Balkontrapper; 
af  disse  er  2  brandfrie.  Nogle  faa  Trin  over  iste  Balkons  Gulvhøjde  ligger 
Foyeren.  ;  . 

Adgangen  til  Scenen  m.  m.  er  ad  Kørevejen  bag  Theatret.  Paaldædnings- 
værelser  for  Skuespillerinderne  er  i  en 
Etage  under  Scenens  Siderum,  og  de 
12  Paaklædningsværelser  for  Skuespillere 
ér  beliggende  i  en  Etage  over  Scenens 
Siderum. 

Fra  Theatrets  Vestibule  har  man 
gennem  en  mindre  Forstue  direkte  Ad¬ 
gang  til  Theaterkafeen,  der  ligger  i 
Klubbygningens  Stueetage;  denne  op¬ 
tages  forøvrigt  af  Klubbens  Spisesal, 

Selskabsværelser,  Bibliotheksværelse  0£ 

Garderobe  til  Festsalen,  der  danner  en 
selvstændig  Fløj  af  Bygningen. 

iste  Salsetagen  optages  af  Klub¬ 
bens  Konversations-,  Spille-  og  Læse- 
værelser  m.  m. 

Kælderetagen,  der  under  Festsals¬ 
fløjen  er  hævet  ca.  3/4  Alen  over  Ha¬ 
vens  Terrain,  optages  af  Lejlighed  for 
Restauratøren  samt  en  Del  Økonomi¬ 
rum;  mod  Østergade  ligger  Restaura¬ 
tions-  og  Opvaskekøkkener  samt  øvrige 
Økonomirum. 

Bygningen  er  opført  af  røde  Klap¬ 
sten  paa  Granitsokkel  og  med  Granit¬ 
indfatninger  om  Døre  og  Vinduer. 

Gavltrekantens  Figurer  er  model¬ 
lerede  paa  Stedet  i  Kalk  af  Billedhugger 
Ølsgaard,  der  ogsaa  har  modelleret  forskellige  indvendige  Stuklofter  m.  m. 
Billedhugger  Hansen-Reistrup  har  ligeledes  været  beskæftiget  ved  forskelligt  ind¬ 
vendigt  Dekorationsarbejde.  Tagene  er  dækkede  med  Skifer.  Terrasse  og  Trapper 
er  af  Granit. 

Vestibulens  Hvælving  bæres  af  en  sortpoleret  Granitsøjle.  Gulvet  her  er 
Terrazzo. 

Foyeren,  der  ligeledes  er  hvælvet,  er  i  Mandshøjde  .beklædt  med  italiensk 
Marmor  (grand  parnazzo).  Gulvet  er  Egetræs  Stavgulv,  og  Dørene  er  af 
Mahognitræ.  1 

Bygningens  Opførelse  har  kostet  heriimod  400.000  Kr.  inkl.  Inventar. 

Bygningskonduktør  Chr.  Fussing  har  ført  det  daglige  Tilsyn,  og  følgende 
Haandværkere  og  Firmaer  har  udført  Arbejdet:  Murermester  Helmuthsen,  Tøm¬ 
rermestrene  Kondrup  Nielsen  og  A.  Nielsen,  Snedkermester  Juhl  og  Randers 
Maskinsnedkeri,  Blikkenslager  Schrøder  &  Co.,  Maler  Trunderup,  Smed  Ericsen, 
Gørtler  Billenstein,  Kloakentreprenører  Breede  &  Søn,  Møbelsnedkerne  Buch- 
trup  og  H.  Jensen  (Inventar),  alle  af  Randers.  Glarmester  Witten  og  Glarmester 
Sørensen  af  Aarhus  (Glasmosaik)  og  Frichs  Maskinfabrikker  i  Aarhus  (Varme¬ 
værket  m.  m.).  Stenhuggerne  Brødrene  Thomsen  af  Hobro  (Granitarbejdet). 
Hams  &  Jørgen  Larsen  (Marmorbeklædninger),  Andersen  &  Meyer  (elektriske 
Installationer),  Tvermoes  &  Abrahamsen  (Lysekroner),  The  Scandinavian  Septic 
Tank  Comp.  (Opsamler  for  Afløb  fra  Vandklosetter  m.  m.),  alle  af  Kjøbenhavn. 


THEATER  I  RANDERS.  ARCHITEKT  C.  HARILD. 

SKJOLD  OVER  HOVEDINDGANGEN. 


FORSKELLIGT. 


Guldmedaille- Konkurrence.  Opgaven  for  Architekter  er  i  1906  — 1907:  En 

Højskole  for  Legemsøvelser. 

Jubilæum.  Den  5.  April  fejrede  Architekt,  Palæforvalter  Tolstrup  25-Aars 
Jubilæum  for  sin  Ansættelse  under  iste  sjællandske  Bygningsinspektorat.  Den 
afholdte  Jubilar  hædredes  paa  forskellig  Maade,  bl.  a.  ved  en  Erkendtlighedsgave 
fra  de  mange,  med  hvem  han  under  sin  Virksomhed  er  kommet  i  Berøring. 

* 

Den  2den  internationale  Kongres  for  Skolehygiejne  finder  Sted  i  London  fra 
5. — 10.  August  1907.  I  Forbindelse  med  denne  Kongres  vil  der  blive  for¬ 
anstaltet  en  Udstilling  af  Skolebygnings-Planer  og  alle  Slags  Konstruktioner  og 
Indretninger,  som  finde  Anvendelse  ved  moderne  Skoleanlæg. 

FRA  NORGE. 


ET  UNDERJORDISK  MUSEUM. 

Iden  senere  Tid  bar  man  i  Norge  ivrigt  drøftet  en  Sag,  der  synes  at  have 
vakt  endel  Røre  og  som  ogsaa  nok  er  alvorlig  Overvejelse  værd.  Det  drejer 
sig  om  intet  mindre  end  at  skaffe  et  varigt  Hjem  for  Norges  største  Skatte  fra 
Oldtiden,  for  selve  de  berømte  Vikingeskibe.  Der  er  selvfølgelig  ofret  meget 
Arbejde  paa  denne  Sag,  og  der  er  ogsaa  fremkommet  forskellige  Forslag  til  Op¬ 
gavens  forsvarlige  Løsning. 


I'ORSLAG  TIL  EN  MUSEUMSHAL  EOR  VIKINGESKIBENE. 
FORSIDE. 


ARCHITEKT 
PR.  HOLLAND. 


Vi  bringe  idag  efter  norsk  »Morgenbladet«  nogle  Afbildninger  af  et  af  disse 
Forslag,  som  synes  os  paa  særlig  smuk  og  rationel  Maade  at  tilfredsstille  endel 
af  de  Fordringer,  der  skal  opfyldes  ved  Opgavens  Løsning.  Forslaget  skyldes 
Architekt  Holland,  som  tænker  sig  Vikingeskibene  anbragt  i  en  stor,  overhvælvet, 
underjordisk  Hal,  som  tænkes  indrettet  under  »Nisseberget«.  Architekten  er  ledet 
ind  paa  denne  originale  Tanke  ved  forskellige  Omstændigheder.  For  det  første 
gjaldt  det  om  at  linde  en  Byggeplads  i  Nærheden  af  Universitetet  og  de  histo¬ 
riske  Samlinger,  som  de  naturlig  høre  sammen  med.  Men  da  en  Bygning,  som 
skal  kunne  rumme  Vikingeskibene,  vil  fordre  en  Plads  paa  c.  1000  Q  Al.  Gulv¬ 
flade,  fandt  Architekten  det  uforsvarligt  at  opføre  en  saa  stor  Bygning  paa  de 
Arealer,  som  ligge  omkring  Universitetet.  Parkanlæggene,  mener  han,  bør  ikke 
anvendes  til  Bebyggelse,  og  Universitetets  Byggegrunde  bør  forbeholdes  dets 
eventuelle  Udvidelse.  Endvidere  har  Hensynet  til  at  skaffe  et  absolut  brandsikkert 
Rum  været  i  høj  Grad  medbestemmende. 

Nærmere  Oplysninger  vedrørende  Forslaget  giver  hosstaaende  Tegninger, 
hvoraf  den  ene  viser  den  monumentale  Indgang  fra  Frederiks  Gade,  den  anden 
giver  et  Tværsnit  af  Hallen  og  den  tredie  viser  Anlægget  i  Længdesnit  med  den 
monumentale  Indgang  tilvenstre,  Forhallen  og  den  lange  Skibshal.  Man  ser  her 
Skibenes  Anbringelse  og  Ordningen  af  Lystilførselen  ovenfra.  Hvorvidt  dette 
alene  vil  være  tilstrækkeligt,  er  vel  nok  tvivlsomt,  da  det  Lys,  som  falder  paa 
Skibene,  udelukkende  kommer  ovenfra;  men  det  er  næppe  vanskeligt  at  skaffe 
Skibene  betyst  noget  mere  fra  Siden  uden  at  forlade  den  iøvrigt  fortræffelige 
Tanke,  som  ligger  til  Grund  for  Projektet. 

Det  Hele  vil  strække  sig  63  Meter  ind  under  Slotsparken  i  1 5 x/2  Meters 
Bredde.  Den  hvælvede  Forhal  er  8  Meter  dyb  og  Skibshallen  50  Meter  lang 


og  14  Meter  bred.  Den  er  tøndehvælvet  og  udvider  sig  paa  Midten  til  et  noget 
bredere  Rum.  Hallen  er  bestemt  til  at  optage  » Goksladskibel«  og  » Osebergskibet« . 
I  paakommende  Tilfælde  vil  den  kunne  forlænges  noget  til  Anbringelse  ogsaa  af 
»  Tuneskibet «,  som  da  maa  stilles  paa  tværs. 

Forhallen  har  en  6  Meter  bred,  rundbuet  Portal  mod  Frederiks  Gade,  saa- 
ledes  at  Skibene  kan  køres  fuldt  opsat  lige  ind  i  selve  Skibshallen.  Gulvet  er 
lagt  i  Højde  med  Frederiks  Gades  Niveau.  Største  Højde  indvendig  er  8  Meter 
eller  den  samme  som  selve  »Nisseberget«s,  ligeledes  regnet  fra  Frederiks  Gades 
Niveau. 

For  Bygningens  Isolation  er  truffet  forskellige  Foranstaltninger:  Hvælvingerne 
beskyttes  mod  Fugtighed  ved  et  tykt  Lag  af  isolerende  Masse  udvendig.  Fjældet 
udsprænges  indtil  en  Alen  udenfor  Murene,  saaledes  at  der  bliver  en  fri,  gangbar 
Skakt  nederst  rundt  omkring  Murene,  som  man  vil  se  af  Tegningerne.  Skakten 
tænkes  overdækket  af  Stensveller  og  givet  Luftforbindelse  oventil  gennem  Ned- 

stigningskummel'.  Derved  bliver  der  altid  rundt  om  Bygningen  en  cirkulerende 
Ventilation.  Da  Hallen  bygges  i  en  udmineret  Fjældgennemskæring,  ikke  Tunnel, 


og  helt  kan  isoleres  fra  sine  Omgi¬ 
velser,  vil  efter  Architektens  Mening 
ingen  fugtig  Luft  kunne  trænge  ind 
i  Hallen,  som  forøvrigt  forsynes  med 
Luftventiler.  Hallen  kan  ogsaa  af  Iso¬ 
lationshensyn  lægges  helt  frit  med  et 
større,  overdækket,  tomt  Rum  mellem 
Hvælvingen  og  Fjældvæggen. 

Som  Byggemateriale  er  foreslaaet 
haardbrændt  Tegl  med  Anvendelse  af 
raat  tilhuggen  Natursten  i  alle  archi- 
tektoniske  Led,  eller  det  hele  af  Natur¬ 
sten.  Nicherne  og  den  inderste  Væg 
tænkes  dækket  af  Fremstillinger  i  Re¬ 
lief  af  historiske  Søslag  og  Vikingers 
Færd  paa  Hav  og  i  fremmed  Land. 

Fra  et  Galleri  vil  man  faa  udmærket 
Overblik  over  Skibene.  Ved  Udvidel¬ 
sen  midt  i  Hallen  vil  der  være  natur¬ 
lig  Plads  for  en  Talerstol  ved  Fore¬ 
drag,  festlige  Anledninger  o.  1.  Der 
anbringes  to  runde  og  to  aflange 
Aabninger  i  Taget  for  Lystilførsel. 
Overlyset  beskyttes  oventil  foruden 
af  stærkt,  gangbart  Glas  ogsaa  af 
Netværk,  omgivet  af  Blomsterbede  og 
Plantninger. 

Ved  Indgangen  bygges  to  For¬ 
stærkningsmure,  som  Architekten  tæn¬ 
ker  sig  kronet  f.  Eks.  af  Jordgloben  i 
Bronce  og  prydet  med  Fremstillinger 
af  Vikingeskibe  tilhavs.  Paa  begge  Sider 
af  Portalen  er  tænkt  anlagt  Plantninger. 

Omkostningerne  ved  en  saadan 
Gravhal  menes  ikke  at  ville  blive 
større  end  ved  en  fritliggende  monu¬ 
mental  Bygning,  hvor  alene  Fundamen¬ 
teringen,  som  man  sparer  ved  en  i 
Fjældet  udmineret  Gravhal,  vil  koste 
mindst  50.000  Kr.  Og  antagelig  maatte 
Facaderne  dækkes  med  naturlig  Sten, 
hvad  der  jo  ogsaa  er  en  kostbar  Affære, 
som  der  ved  en  Gravhal  vilde  blive  Ti 


Udminering  af  de  7000  Kbm.  Fjæld, 
om,  vil  ikke  koste  over  20.000  Kr. 

UDDRAG  AF  FINANSLOVEN 

FOR  FINANSAARET  FRA  i.  APRIL  1906  TIL  31.  MARTS  1907. 


In  den  rigs  ni  in  i  s  t er  i et. 

Ekstraordinært:  Bidrag  til  den  tekniske  Skoles  Bygning  i  Hørsholm  8.450  Kr. 

—  Bidrag  til  den  tekniske  Skoles  Bygning  i  Brønderslev  11.500  — 

Bidrag  til  den  tekniske  Skoles  Bygning  i  Skagen..  4.200  - — 

Ministeriet  for  Kirke-  og  Undervisningsvæsenet. 

Aarligt  Tilskud  til  en  ny  Kirke  i  Skive  Købstad,  saa  længe  Enke 
efter  Apotheker  i  Skive  G.  Norgaard  Pethrea  Magdalena,  født 

Feller,  lever . . .  1.800  — 

Aarligt  Tilskud  til  Ribe  Domkirkes  Vedligeholdelse  og  Drift .  2.000  — 

Tilskud  til  Opførelse  af  en  Kirke  i  Taastrup  Stationsby  i  Sjællands 

Stift .  18.500  — 

Tilskud  til  Opførelse  af  en  Kirke  ved  Broholm  i  Brylle  Sogn  i 

Fyens  Stift  .  .  .  .  ^ . -. .  18.500  — 

Tilskud  til  Rolsøe  Kirkes  Flytning  til  Vrinders  By  . . .  10,000  — 

Tilskud  til  Opførelse  af  en  Kirke  i  Vodskov  i  Hammer  Sogn  i 

Aalborg  Stift .  25.000  — 

Tilskud  til  Opførelse  af  en  Kirke  i  Bredballe  i  Hornstrup  Sogn  i 

Ribe  Stift .  18.500  — 

Tilskud  til  Opførelse  af  to  nye  Kirker  i  Vesterbølle  og  Østerbølle 

Pastorat  i  Viborg  Stift .  37.000  — 

Tilskud  til  Opførelse  af  en  Præstebolig  i  Aalestrup  i  Østerbølle  Sogn 

i  Viborg  Stift .  8.000  — 

Tilskud  til  Opførelsen  af  en  Kirke  i  Fjerritslev .  18.500  — 

Tilskud  til  Opførelse  af  en  ny  Sognekirke  i  Holstebro,  iste  Del  af 

et  2-aarigt  Bidrag  paa  i  alt  30.000  Kr .  15.000  — 

Til  Udgifter  ved  Opførelsen  af  Bygninger  for  et  Rigshospital  m.  m. 

ifølge  Lov  af  13.  Marts  1903,  4de  Bidrag .  500.000  — 

Til  Udvidelse  af  Nykøbing  Kathedralskoles  Lokaler,  2den  Del  af  en 

Bevilling  paa  i  alt  125.000  Kr .  63.000 

Til  Udvidelse  af  Horsens  Statsskoles  Lokaler .  61.500  — 

Finansministeriet. 

1)  Landbrugsministeriet  vedkommende: 

Til  Opførelse  af  tvende  Arbejderboliger  paa  Hovedgaarden  Faur- 

holms  Jorder .  6.000  — 

Til  Opførelse  af  en  Bygning  til  Frøkontrollen  paa  den  kongelige 

Veterinær-  og  Landbohøjskoles  Grund .  57.000  — 

2)  Indenrigsministeriet  vedkommende: 

Til  dansk  Ingeniørforening  som  Bidrag  til  Udgifterne  ved  Driften  af 

Prøveanstalten  for  mekanisk  Undersøgelse  af  Bygningsmaterialier  6.500  - — 

3)  Justitsministeriet  vedkommende: 

Tilskud  til  Opførelse  og  Udvidelse  af  Tuberkulosehospitaler .  118.675  — 

Tilskud  til  Opførelse  og  Udvidelse  af  andre  Sygehuse  for  tuberkuløse  334.800  Kr. 
1  il  Opførelse  af  en  7de  (og  sidste)  Betjentbolig  ved  Vridsløselille 

Straffeanstalt .  8.000 

Til  Overbygning  over  en  udvendig  Trappe  ved  Sorenskriverboligen  500  — 
Til  Opførelse  af  et  Tuberkulosesygehus  paa  Færøerne .  60.000  — - 

Andre  og  overordentlige  Statsudgifter. 

Til  Undersøgelse  og  Istandsættelse  m.  m.  af  Kalkmalerier  i  Kirker 
og  af  kirkelige  Inventariegenstande  og  Prydelser  samt  særlig  mærke¬ 
lige  Gravstene  og  Gravmonumenter: 

a.  Ordinært .  10.300  

b.  Ekstraordinært  til  Istandsættelse  af  Kalkmalerier  i  Sæby  Kirke  3.200  — 
Til  Selskabet  for  Danmarks  Kirkehistorie  til  Afholdelse  af  kirke-  og 

kunsthistoriske  Møder  rundt  om  i  Landet,  2den  Del  af  et  3-aarigt 

Bidrag .  1.500  — 

Til  en  Restaurering  af  St.  Mariæ  Kirke  og  Kloster  i  Helsingør  og 
Ringsted  St.  Bendts  Kirke,  7de  Del  af  en  Bevilling  paa  indtil 

770.000  Kr .  150.000  — 

Til  Viborg  Domkirkes  Dekoration  ved  Figurmaler  Joachim  Skovgaard, 

6te  Del  af  en  Bevilling  paa  indtil  122.000  Kr .  28.000  — 

Tilskud  til  Sæby  Kirkes  Istandsættelse,  2den  Del  af  en  2-aarig  Be¬ 
villing  paa  i  alt  60.000  Kr .  30.000  — 

Til  en  Istandsættelse  af  Præstø  Kirke,  2den  Del  af  en  2-aarig  Be¬ 
villing  paa  i  alt  90.000  Kr .  45.000  — 

Ekstraordinært .  22.626  — 

Tilskud  til  Opførelse  af  et  nyt  Spir  paa  Nakskov  Kirke .  10.000  — 

Tilskud  til  Istandsættelsen  af  Give  Kirke .  4.000  — 

Til  Undersøgelse  af  samtlige  Mindesmærker  fra  Fortiden  og  til 

disses  Fredning .  12.000  — 

Ekstraordinært  som  3 die  Del  af  en  5-aarig  Bevilling  paa  8000  Kr. 

aarlig .  8.000  — 

Ekstraordinært  til  Undersøgelse  og  Opmaaling  af  Voldsteder  og 

Borgpladser,  iste  Del  af  en  3-aarig  Bevilling  paa  3000  Kr.  .  .  1.000  — 

Til  Udgifter  ved  Hammershus  Slots  Ruiner .  1.200  — 

Til  Udgifter  ved  Vordingborg  Slots  Ruiner .  1.000  — 

Ekstraordinært .  2.155  ' — 

Til  Udgifter  ved  Koldinghus  Slots  Ruiner .  650  — 

Ekstraordinært .  300  — 

Til  Udgifter  ved  Mariager  Kloster .  322  — 

Til  Udgifter  ved  Kalø  Slots  Ruiner,  iste  Del  af  en  5-aarig  Bevil¬ 
ling  paa  4000  Kr .  800  — 

Til  Udgivelse  af  et  illustreret  Værk  om  Nationalmuseets  2den  Af¬ 
delings  Samlinger  af  kunstnerisk  forarbejdede  Sølvsager  og  Fund, 
særlig  fra  tidlig  Middelalder  og  Renæssancetiden,  af  Smykker, 

Sølvkar,  Skeer  o.  s.  v.,  iste  Del  af  en  2-aarig  Bevilling  paa 

8000  Kr .  4.000  — 

Til  Kunstnernes  Studieskole .  3.000  Kr. 

Til  Museumsinspektør,  cand.  jur.  E.  F.  S.  Lund  til  Udarbejdelse  af 
et  beskrivende  Katalog  over  malede  Portrætter  af  Danske,  2den 

Del  af  en  5-aarig  Bevilling  paa  i  alt  4000  Kr .  800  — - 

Til  fortsat  Anskaffelse  af  150  Eksemplarer  af  det  nævnte  Værk, 

2den  Del  af  en  3-aarig  Bevilling  paa  5000  Kr.  aarlig .  5.000  - — 

Tilskud  til  Opførelse  af  en  ny  Bygning  for  det  store  kongelige  Bi- 

bliotbek,  10de  Del  af  en  Bevilling  paa  i  alt  1.820.000  Kr .  270.000  — 

Til  Direktør  for  Nationalmuseets  iste  Afdeling,  Dr.  phil.  S.  Muller 
til  fortsat  Studium  og  Fremstilling  af  Landets  ældste  Bebyggelses¬ 
forhold  og  Kulturforhold,  iste  Del  af  en  ny  3-aarig  Bevilling  paa 

1000  Kr.  aarlig .  1.000  — 

Tilskud  til  Museet  paa  Koldinghus,  3 die  Del  af  en  ny  3-aarig  Be¬ 
villing  paa  1000  Kr.  aarlig .  1.000  — 

Til  Architekt,  Professor  Storck  til  fortsat  Udgivelse  af  »Tegninger 
efter  ældre  nordisk  Architektur«,  5te  Del  af  en  5-aarig  Bevilling 

paa  1500  Kr.  aarlig .  1.500  — 

Til  Museumsinspektør,  Dr.  phil.  C.  Jørgensen  til  Udarbejdelse  og 
Udgivelse  af  en  videnskabelig  Beskrivelse  af  de  antikke  græske 
Mønter,  2den  Del  af  en  ny  3-aarig  Bevilling  paa  800  Kr.  aarlig  800  — 
Foreningen  af  3.  December  1892  til  fortsat  Udgivelse  af  et  Blad 
med  Opmaalinger  af  gammel  nordisk  Architektur,  3 die  Del  af 

en  ny  3-aarig  Bevilling  paa  400  Kr.  aarlig .  400  — 

Til  Inventar  til  det  store  kongelige  Bibliotheks  nye  Bygning,  2den 

Del  af  en  Bevilling  paa  i  alt  146.000  Kr .  100.000  — 

Cand.  theol.  J.  Oskar  Andersen  til  Udarbejdelse  og  Udgivelse  af  et 
Værk  om  de  ældste  kristne  Kirkebygninger,  2den  Del  af  en  2-aarig 

Bevilling  paa  800  Kr.  aarlig .  800  — 

Til  et  Støvsugeranlæg  i  det  store  kgl.  Bibliotheks  nye  Bygning...  11.250  — 
Til  Flytning  af  det  store  kgl.  Bibliothek  til  dets  nye  Bygning.  ...  30.500  ■ — 

Til  Dr.  phil.  Theodor  Bierfreund  til  Udgivelse  af  et  Værk  om  Michel- 

angelo,  iste  Del  af  en  3-aarig  Bevilling  paa  800  Kr.  aarlig....  800  — 
Til  Dækning  af  Halvdelen  af  Udgifterne  ved  Restaureringen  af  den 

som  Posthus  benyttede  Ejendom  »Taarnborg«  i  Ribe .  2 5 •  27 5  — 

Til  Udvidelse  af  de  »Museet  paa  Koldinghus«  i  Koldinghus  Slots¬ 
ruins  nordre  Fløj  overladte  Lokaler  og  til  Beskyttelse  af  disse 
mod  Fugtighed,  iste  Del  af  en  2-aarig  Bevilling  paa  i  alt 

17.965  Kr.  8  Øre .  9.000  — 

Til  Anskaffelse  af  200  Eksemplarer  af  Professor  L.  Wimmers  Værk 

»De  danske  Runemindesmærker«  III.  Bind .  8.000  — 

Tilskud  til  Museet  i  Køge,  iste  Del  af  en  ekstraordinær  3-aarig  Be¬ 
villing  paa  i  alt  10.000  Kr . .  3.000  — 

KJ  0  B  EN  HAVN 

DEN  2  8.  APRIL  1906 

8.  Aarganc,  Ns  30 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  ¥ 


MURSVENDEFORENINGENS  STIFTELSE. 


I  A aret  1905  har  Mursvendeforeningen  i  Kjøbenhavn  ladet  opføre  en  Stiftelse 
efter  de  her  gengivne  Tegninger.  Bygningen,  som  er  beliggende  i  Murergade 
Nr.  12  paa  Nørrebro,  er  opført  i  Tilslutning  til  og  i  Forbindelse  med  en  ældre 
Stiftelsesbygning  paa  Baggrunden,  hvorved  denne  har  opnaaet  at  faa  Adgang  til 
Vandklosetter,  Bankealtaner  samt  til  Forhusets  Hovedtrappe. 

Bygningens  Stueetage  benyttes  til  Kontorlokaler.  De  øvrige  Etager  inde¬ 
holde  hver  5  Etværelseslejligheder  med  Køkken;  i  hver  Etage  findes  2  Vand¬ 
klosetter  samt  Adgang  til  Bankealtan. 


la  c. 


—  325  - 


MURSVENDEFORENINGENS 

STIFTELSE. 


ARCHITEKT 
ALFRED  THOMSEN. 


I  Facaden  er  Stueetagen  af 
Granit  og  Gesimsen  af  støbt 
Materiale;  til  Resten  er  anvendt 
haandstrøgne  Mursten. 

Bygningen  er  opført  efter 
Tegninger  af  Architekt  Alfred 
Thomsen  og  er  bleven  tildelt 
Præmie  ved  de  af  Kjøbenhavns 
Kommune  udsatte  Prisbelønnin¬ 
ger  for  kunstneriske  Løsninger 
af  Bygninger  med  mindre  Lej¬ 
ligheder. 

Ved  Opførelsen  har  føl¬ 
gende  Firmaer  og  Mestre  med¬ 
virket:  Mursvendenes  Aktie¬ 
selskab,  Tømrermester  Knud 
Veng,  Snedkersverdenes  Aktie¬ 
selskab,  Ingeniør  Louis  Holtemann  (Skifer-,  Blikkenslager-,  Gas-,  Vand-  og  Afled¬ 
ningsarbejdet),  Malermester  Claus  J.  Olsen  og  Glarmester  Alfred  Hansen. 


mursvendeforeningens 

stiftelse. 


ARCHITEKT 
ALFRED  THOMSEN. 


ITALIENSKE  KIRKER, 

SOM  TRÆNGER  TIL  AT  OPMAALES  OG  TEGNES. 

Af  J.  L.  Heiberg. 

Det  er  blevet  mig  meddelt,  at  der  blandt  de  yngste  Architekter  er  Stemning 
for  paa  Studierejser  ikke  altid  at  opmaale  de  samme  velkendte  Bygninger 
i  de  større,  meget  besøgte  italienske  Byer,  men  til  Afvexling  at  opsøge  mere 
afsides  Monumenter.  Dette  forekommer  mig  at  være  en  særdeles  fornuftig  Tanke. 
Nytten  for  de  unge  Architekter  selv  maa  vel  blive  den  samme,  og  for  Kunst¬ 
historien  kan  der  paa  den  Maade  indvindes  adskilligt  vigtigt  og  interessant  Mate¬ 
riale.  Der  er,  navnligt  i  Italien,  smukke  og  historisk  betydelige  Kirkebygninger, 
som  er  enten  ganske  ukendte  eller  idetmindste  aldrig  ordenligt  undersøgte  af  Fag- 
mænd.  Gode  Tegninger  og  Opmaalinger  af  saadanne  Bygninger  vil  altid  med  Let¬ 
hed  kunne  blive  offenliggjorte,  i  hvert  Fald  i  tyske  Fagtidskrifter,  der  endda  betaler 
et  anstændigt  Honorar.  Endelig  er  efter  min  Erfaring  Opholdet  i  de  Smaastæder 
eller  Landsbyer,  der  kan  blive  Tale  om,  meget  behageligt  (for  ikke  at  tale  om 
Billigheden)  og  bringer  en  i  Berøring  med  Folk,  som  man  ogsaa  rent  menneske¬ 
ligt  kan  have  Fornøjelse  af,  og  Kunstnere  er  overalt  særligt  velkomne.  Betingelse 
for  i  denne  Henseende  at  have  det  fulde  Udbytte  er,  at  man  ikke  stiller  for  store 
Fordringer  til  moderne  Comfort,  og  at  man  kan  lidt  Italiensk;  men  i  begge  Ret¬ 
ninger  plejer  Kunstnere  at  kunne  klare  sig  med  lidt,  og  de  vil  i  hvert  Fald  ingen 
Skade  have  af  at  vænne  sig  dertil. 

I  Henhold  til  disse  Betragtninger  giver  jeg  her  en  Liste  over  Kirker  i  Nord- 
og  Mellemitalien,  der  egner  sig  for  det  nævnte  Formaal,  og  ledsager  den  med 


nogle  korte  praktiske  Anvisninger  og  de  nødvendigste  Henvisninger  til  Litteratur 
og  foreliggende  Reproductioner ;  nærmere  Oplysninger  staar  naturligvis  til  enhver 
Tid  til  Lysthavendes  Tjeneste. 

Cåorle,  lille  Fiskerby  i  Lagunerne  øst  for  Venedig,  Jernbane  Venedig — Sto. 
Stino,  derfra  3  Timers  Kørsel,  ordenlig  Kro.  Domkirken  fra  c.  1038,  Basilica 
med  afvexlende  Piller  og  Søjler,  smukke  ornamentale  Enkeltheder,  Freskerester; 
i  Facaden  to  byzantinske  Relieffer;  prægtig  Campanile.  Beskrivelse  hos  Cattaneo, 
L’architettura  in  Italia,  S.  289.  2  Fragmenter  af  en  Rankefris  indmurede  i  et 

Hus  ved  Kirken  og  et  nede  ved  Vandet. 

Concordia,  et  Par  Chilometer  fra  Portogruaro.  Gammelt  Baptisterium  med 
lav  byzantinsk  Kuppel ;  Freskerester,  i  Forhallen  flere  Fragmenter  af  Chorskranker 
i  8 — 9.  Aarhundredes  Stil.  I  Domkirken  en  antik  Fontaine  som  Vievandskar. 

I  Museet  i  Portogruaro  findes  flere  værdifulde  antike  og  middelalderlige  Ar- 
chitekturstykker,  et  og  andet  ogsaa  omkring  i  Byen  (i  Hovedgaden  tre  middel¬ 
alderlige  Søjler). 

Villanova ,  1  Chilometer  fra  S.  Bonifazio  (Jernbanen  Vicenza — Verona),  S. 
Pietro,  nu  Bondegaard  og  meget  ødelagt;  Rester  af  smukt  Murværk,  interessante 
Capitæler  og  gammel  Krypt,  En  Reliefplade  afbildet  hos  Cattaneo  S.  177. 

Cemmo,  i  Val  Camonica,  fra  Brescia  til  Iseo  Jernbane,  Damper  paa  Lago 
d’Iseo,  derpaa  Dampsporvogn  til  Capo  di  Ponte;  ordenlig  Kro.  La  Pieve  di 
Cemmo  ligger  lige  over  Byen  hinsides  Floden  opad  Klippen,  fra  c.  1000,  smuk 
gammel  Portal,  i  Kirken  Rest  af  et  Tympanon.  Beskrivelse  med  Billeder  i  Kunst¬ 
bladet  1898  S.  102.  1  Capo  di  Ponte  selv  findes  ogsaa  (lidt  udenfor  Byen)  en 

interessant  gammel  Basilica  med  morsomme  Capitæler  (S.  Salvatore  eller  cbiesa 
del  monastero). 

Almenno,  stor  Landsby  ved  Bergamo  (Post).  Foruden  den  gamle  Rundkirke 
S.  Tome  (Billeder  »Italien«  S.  232),  hvor  en  technisk  Undersøgelse  af,  hvor  meget 
gammelt  der  er  bevaret  efter  Kirkens  Ødelæggelse  ved  Lynnedslag  i  18  Aarh., 
og  Tegning  af  Detailler,  f.  Eks.  det  primitive  Relief  over  Døren,  vilde  være  af 
Interesse,  findes  der  i  og  ved  Landsbyen  endnu  to  gamle  Kirker,  som  i  høj  Grad 
fortjener  Opmærksomhed.  I  Madonna  del  Castello  findes  en  interessant  gammel 
Prækestol;  S.  Giorgio,  som  ogsaa  architektonisk  er  mærkelig,  har  foruden  yngre 
Votivmalerier  en  velbevaret  byzantinsk  Freskedecoration. 

Civate,  Station  paa  Jernbanen  Lecco — Como,  god  Kro  ved  Stationen.  S. 
Pietro  in  monte  et  Par  Timers  Gang  ovenover  Landsbyen,  hvorfra  Nøglen  maa 
medtages,  Kloster  fra  8.  Aarh.  Beskrivelse  med  Billeder  »Italien«  S.  222,  sml. 
den  sammesteds  Anm.  48  anførte  Afhandling  af  Magistrelli.  En  ordenlig  Udred¬ 
ning  og  Opmaaling  af  det  hele  Bygningscomplex  med  Tegninger  af  Detailler, 
de  pragtfulde  Stukornamenter  og  Freskerne  er  meget  ønskelig. 

Galliano,  lille  Landsby  et  Par  Chilometer  fra  Cantu,  som  er  Station  paa 
Banelinien  Lecco — Como.  Meget  gammelt  Baptisterium,  Rundbygning  med  Kup¬ 
pel  og  Omgang;  Snit  og  Afbildning  af  det  ydre  Rivoira,  Le  origini  della  archi- 
tettura  Lombarda  S.  307.  I  Baptisteriet  ligger  en  lille  Søjle  med  longobardisk 
Capitæl  og  et  Par  gamle  Sculpturer.  Af  den  tilhørende  Kirke  er  Facaden  og 
den  ret  interessante  Apsis  bevaret  udvendigt,  desuden  den  meget  store  Krypt. 
Kirken  er  fra  1007  (Rivoira  S.  303). 

Lenno,  ved  Comosøen.  Smukt  gammelt  Baptisterium ;  Billede  »Italien«  S. 
231.  Den  tilhørende  Kirke  er  moderniseret,  men  den  gamle  Krypt  er  bevaret 
(middelalderlige  Capitæler). 

Agrate,  nogle  Chilometer  fra  Borgomanero  (paa  Linien  Novara — Arona). 
Gammel  Rundkirke  (Baptisterium?). 


FIG.  I.  S.  LORENZO.  SEGROM1GNO  ALTO.  LUCCA. 


Sesto  Cellende,  ved  Sydspidsen  af  Lago  maggiore  (Jernbanen  til  Novara). 
Lige  ved  Stationen  den  gamle,  tildels  ødelagte  Kirke  S.  Donato;  bevaret  udven¬ 
digt  Campanilen  og  Apsispartiet,  indvendigt  den  store  Krypt  og  Forhallen,  begge 
med  meget  interessante  primitive  Capitæler. 

Vaprio  (Dampsporvogn  fra  Milano),  lidt  udenfor  Byen  den  mærkelige  gamle 
Kirke  S.  Colombano  med  en  Mængde  morsom  Sculptur  paa  Portalen  og  Capitælerne. 

Rivolta  d’Adda,  nogle  Chilometer  fra  Treviglio,  ordenlig  Kro.  S.  Sismondo, 
for  Tiden  under  Restauration,  ligner  meget  S.  Ambrogio  i  Milano,  stor  Rigdom 
paa  phantastisk  Dyreornamentik,  oprindelige  Hvælvinger,  svært  Klokketaarn. 

S.  Maria  di  Vezzolano,  forhenværende  Kloster,  en  Milsvej  fra  Castelnuovo 
d’Asti  (Turin — Chieri  Jernbane,  derfra  Post).  Beskrivelse  med  Billeder  »Italien« 
S.  57;  sml.  Venturi,  Storia  dell’arte  Italiana  III  S.  80  ff.  Grundplan  og  Op- 
maaling  savnes. 

Montechiaro ,  Dampsporvogn  fra  Asti,  SS.  Nazario  e  Celso  en  god  Fjerding¬ 
vej  nedenfor  Landsbyen,  et  lille  Kapel  med  prægtig  Campanile,  mange  smukke 
Detailler  i  Murværket.  Afbildet  i  Kunstbladet  1898  S.  99. 

Cortazzone,  i  nogen  Afstand  fra  samme  Dampsporvognslinie  fra  Asti,  S.  Se- 
condo,  lidt  udenfor  Landsbyen,  udmærket  bevaret  og  meget  gammel  Basilica 
med  en  Rigdom  af  ejendommelige  Ornamenter  og  Mønstre  i  Murværket.  Bil¬ 
leder  i  Kunstbladet  1898  S.  100. 

S.  Leo  (Montefeltre),  lang  Diligencetur  fra  Rimini;  man  kan  faa  Natteleje  i 
Byen,  skønt  der  ikke  er  nogen  egenlig  Kro.  Foruden  Domkirken  fra  1173  (med 


FIG.  2.  SS.  PIETRO  E  PAOLO.  FERENTILLO. 


Spidsbuer)  en  velbevaret  Kirke  (la  Pieve)  fra  9.  Aarh.  med  mærkelige  Capitæler. 
Beskrivelse  med  Billeder  Rivoira  S.  278. 

Segromigno  alto ,  nogle  spredte  Huse  mellem  Vigner  omtr.  1  Times  Stigning 
fra  S.  Colombano,  hvortil  der  gaar  Post  fra  Lucca.  Pieve  S.  Lorenzo,  nu  under 
Restauration,  vistnok  fra  11.  Aarh.,  interessant  som  et  gammelt  Exemplar  af  den 
Architektur,  der  er  almindelig  i  Pisa,  Lucca  og  Pistoja,  og  hvis  Sammenhæng 
med  Domkirken  i  Pisa  og  Syditalien  endnu  ikke  er  helt  opklaret;  se  »Archi- 
tekten«  1902  S.  166  og  »Italien«  S.  301  og  S.  387.  Facaden  og  Campanilen 
ses  paa  vedføjede  Billede  (Fig.  1);  indvendigt  er  der  12  uensartede  antike  Søjler 
med  middelalderlige  (?)  Capitæler,  men  ellers  er  det  Indre  og  Bagsiden  ødelagt 
ved  en  Restauration  i  18.  Aarh. 

Arliano,  nogle  spredte  Huse  en  Milsvej  fra  Lucca  (ud  ad  Vejen  til  Viareg- 
gio),  la  Pieve,  vistnok  fra  8.  Aarh.,  Indre  ødelagt,  men  det  Ydre  tildels  bevaret. 
Beskrivelse  med  Billede  hos  Rivoira  S.  138;  men  det  er  ikke  nok  til  at  give 
en  Forestilling  om  Kirkens  ydre  Architektur,  som  er  af  særlig  Betydning  paa 
Grund  af  dens  (relativt  sikre)  høje  Ælde. 

S.  Giovanni  di  Ponte  allo  Spino,  io  Chilometer  fra  Siena  (Post),  ensomt  lig¬ 
gende  Kirke  fra  u.  Aarh.  med  Rester  af  et  Kloster.  1  dette  findes  en  Stump 
Decoration  i  »pisansk«  Maner,  med  afvexlende  Cirkler  og  Quadrater  paa  Spid¬ 
sen  (s.  »Italien«  S.  377),  i  Kirken  mærkelige  primitive  Capitæler. 

S.  Gemignano,  et  Par  Chilometer  udenfor  Byen  S.  Maria  di  Callori,  9 — 10. 
Aarh.  Om  den  interessante  Decoration  paa  Apsis  se  »Italien«  S.  213  (med  Bil¬ 
lede).  Et  nøjere  Studium  deraf  er  meget  ønskeligt,  og  Kirkens  højst  gammel¬ 
dags  Indre  med  phantastiske  Capitæler  fortjener  ogsaa  i  høj  Grad  Opmærk¬ 
somhed. 

Bominago,  meget  afsides  større  Landsby  i  Abruzzerne;  man  kan  enten  tage 
med  Banen  fra  Aquila  til  S.  Demetrio,  hvorfra  der  er  et  Par  Mil,  eller  fra  Beffi 
(ved  Linien  Sulmona — Aquila)  med  Pører  gaa  over  Bjergene,  hvilket  er  noget 
kortere.  I  den  store  Klosterkirke  S.  Maria  er  der  foruden  Prækestolen  (»Italien« 


FIG.  3.  s.  GIOVANNI  IN  ARGENTELLA.  PALOMBARA. 


S.  288)  en  Mængde  morsom  ornamental  Sculptur  baade  indvendigt  og  udven¬ 
digt.  S.  Pellegrino  sammesteds  er  uden  architektonisk  Interesse,  men  helt  fuld 
af  Lresker  fra  13.  Aarh.,  se  Bertaux,  L’art  dans  l’Italie  méridionale  S.  290. 

Ferentillo,  Post  fra  Terni,  god  Kro.  Lidt  udenfor  Byen  temmelig  højt  oppe 
det  gamle  Kloster  SS.  Pietro  e  Paolo  (hvor  man  ogsaa  kan  bo),  fra  8.  Aarh. 
Kirken,  hvis  smukke  Campanile  ses  paa  Billedet  Pig.  2,  er  interessant  ved  sin 
indre  Udstyrelse,  der  delvis  er  den  oprindelige;  Væggene  er  bedækkede  med  ypper¬ 
lige  Presker  fra  forskellige  Perioder,  deriblandt  en  Række  i  ren  byzantinsk  Stil ; 
som  Altre  er  anvendt  antike  og  oldchristelige  Sarkophager.  Særligt  ønskelig  er 
en  Tegning  af  den  »Italien«  S.  165  omtalte  Alterbeklædning  og  andre  lignende 
primitive  Sculpturer,  som  ligger  i  Kirken  og  i  Gaarden. 

S.  Oreste,  større  Landsby  oppe  paa  Soracte,  anstændig  Kro ;  man  kommer 
nemmest  derop  med  Vogn  fra  Civita  Castellana;  Turen  tilfods  fra  Stimigliano 
(ligesom  Civita  Castellana  Station  paa  Linien  Orte — Rom.  Herberg  ved  Statio¬ 
nen)  er  lidt  anstrængende.  Nogle  Chilometer  fra  S.  Oreste,  paa  Toppen  af 
Soracte,  det  forladte  Kloster  S.  Silvestro  fra  8.  Aarh.  Kirken,  hvis  Porm  er  uregel¬ 
mæssig  paa  Grund  af  Terrainet,  er  noget  skamferet,  men  foruden  nogen  primitiv 

Sculptur  i  Krypten  er  det  oprindelige  Hovedalter  bevaret  ganske  urørt,  en  smuk 
Prøve  paa  den  af  Longobarderne  udviklede  Fletværksornamentik. 

Leprignano ,  Landsby  i  Sabinerlandet,  kan  naas  tilfods  paa  et  Par  Timer  fra 
Fara  Sabina  (Rom — Orte)  over  Fiano;  der  er  ogsaa  en  god  Landevej  til  Monte- 
rotondo  (samme  Linie).  S.  Leone,  paa  Kirkegaarden,  9.  Aarh.,  har  trods  al 
Ødelæggelse  ogsaa  udvendigt  bevaret  Rester  af  den  oprindelige  Decoration,  bl.  a. 
et  Par  Vindueslukker  af  Sten  og  en  (antik)  Consolgesims  paa  Apsis.  Indvendigt 
findes  foruden  nogle  for  største  Delen  daarlige  Fresker  og  nogen  primitiv  Sculp¬ 
tur  (»Italien«  S.  189)  den  »Italien«  S.  195  efter  et  utilfredsstillende  Photographi 
gengivne  Chorafslutning,  som  er  enestaaende  i  sin  Slags  og  fortjener  at  tegnes 
som  det  rigest  decorerede  Exempel  paa  9.  Aarhundredes  Stil,  der  existerer. 

Palombara ,  Station  paa  Linien  Rom — Sulmona,  Post  fra  Stationen  til  Byen, 
godt  Albergo.  S.  Giovatrni  in  Argentella,  et  Kloster  ude  i  Skoven  en  lille  Fi- 


FIG.  4.  S.  GIOVANNI  IN  ARGENTELLA.  PALOMBARA. 


mestid  fra  Byen  (Fører  nødvendig),  nu  monumento  nazionale,  Murstensbasilica 
af  en  mærkelig  norditaliensk  Charakter,  højt  Chor  med  tøndehvælvet  Krypt  un¬ 
der,  Forhal,  antike  ioniske  Søjler,  i  og  ved  Kirken  andre  antike  Rester,  som  vi¬ 
ser,  at  her  har  staaet  et  Tempel  (ved  Kirken  en  Kilde).  1  det  hele  velbevaret. 
I  det  Indre  Rester  af  naive  (uforstaaelige)  Fresker,  et  Ciborium  og  Chorskranker 
i  Cosmatarbejde  fra  1170.  Se  Fig.  3 — 4. 

Ogsaa  S.  Giulia  i  Brescia,  en  Rest  af  et  af  Desiderius  anlagt  Kloster,  nu 
inddraget  i  en  Caserne,  burde  ordenligt  undersøges,  for  at  det  kan  blive  fast- 
slaaet,  hvor  meget  deraf  der  hidrører  fra  8.  Aarh.;  til  Sammenligning  med  det 
Ydre  kan  anbefales  S.  Maria  in  valle  i  Cividale  (»Italien«  S.  165  ff.).  Heller 
ikke  S.  Salvatore  i  Brescia,  fra  8.  Aarh.,  hvor  der  nyligt  er  fundet  en  endnu 
ældre  Underbygning,  er  udtømmende  behandlet  (Cattaneo  S.  121,  Rivoira  S. 
184);  dens  Indre  er  bevaret  urørt,  og  af  dets  oprindelige  Udstyr  (Prækestol, 
Skranker)  lindes  der  smukke  Stykker  i  det  middelalderlige  Museum  (»Italien« 
S.  181—2),  hvis  Custode  har  Nøglen  baade  til  S.  Salvatore  og  til  S.  Giulia. 


BYGNINGSKUNSTEN  PAA  FORAARSUDSTILLINGEN. 

ET  SPØRGSMAAL. 


et  er  en  sørgelig  Kendsgerning,  at  af  de  tre  Grene  paa  Kunstens  Træ:  Bil- 


J —J  ledhuggerkunsten,  Bygningskunsten  og  Malerkunsten,  staar  Bygningskunsten 
Folkets  Hjerte  fjernest.  Det  gælder  sikkert  under  alle  Forhold:  i  det  daglige  Liv 
som  paa  Udstillingen  og  hænger  vel  sammen  med,  at  Bygningskunsten  kræver 
flere  Forudsætninger,  noget  af  et  Studium,  en  Skole,  for  at  blive  forstaaet.  Medens 
man  umiddelbart  kan  overføre  det  Kendskab  til  Naturen,  man  har  fra  det  dag¬ 
lige  Liv,  paa  særlig  Malerkunsten,  og  derigennem  har  en  Forudsætning  for  at 
tiltrækkes  eller  frastødes,  er  man  til  at  begynde  med,  og  ofte  langt  senere,  aldeles 
forudsætningsløs,  naar  det  gælder  en  Bygning.  Dette  er  beklageligt,  selv  om 
det  synes  at  være  naturnødvendigt,  beklageligt  for  Folket,  som  derved  faar  saa- 
meget  mindre  Glæde  af  daglig  at  færdes  paa  Gader  og  Stræder,  beklageligt  for 
Bygmestrene,  som  ikke  kunne  undgaa  at  føle,  med  hvor  liden  Forstaaelse  deres 
Værker  mødes.  Der  er  særlig  et  Sted,  en  Lejlighed,  hvor  det  stadig  vises  og 
føles,  at  Malerkunsten  er  Folks  Yndling,  Bygningskunsten  dets  Stedbarn;  det  er 
paa  vor  aarlige  Foraarsudstilling  paa  Charlottenborg.  Det  er,  som  hastede  man 
uvilkaarligt  gennem  de  Stuer,  hvor  Bygmestrene  udstille.  Tilnød  kigger  man 
lidt  paa  en  Forside  eller  et  koloreret  Prospekt  af  den  samlede  Bygning;  men 
saa  gaar  det  videre  mod  de  brogede  Malerier  med  deres  let  forstaaelige  Afspejling 
af  vort  daglige  Liv. 

Den  Sten,  man  ikke  kan  løfte,  faar  man  lade  ligge.  Skulde  det  være  noget 
af  en  Naturlov,  at  Bygningskunsten  er  svær  at  tilegne  sig,  kunde  det  synes  haab- 
løst  at  kæmpe  derimod.  Men  saa  blot  og  bart  en  Naturlov  tror  jeg  nu  heller 
ikke,  det  er;  ialfald  mener  jeg,  der  kunde  gøres  en  Del  fra  begge  Sider  for  at 
modarbejde  den.  Det  har  været  og  er  mig  paafaldende,  at  vore  Bygmestre  ud¬ 
stille  paa  en  hel  anden  Maade  end  Malerne  og  Billedhuggerne.  Taget  i  det 
Hele  og  Store  udstille  disse  sidste  det  Bedste  af,  hvad  der  paa  deres  Felt  er 
fremkommet  i  det  sidst  forløbne  Aar.  Det  giver  Rigdom  baade  i  Retning  af 
Mangfoldighed  og  af  Værd.  Og  samtidig  giver  det  Overblik.  De  to  Kunstarter 
udstille  ikke  tilfældigt  sammenskrabede  Værker,  men  noget  der  nærmer  sig  et 
Slags  Repræsentation  af  deres  Standpunkt  for  Tiden.  Helt  anderledes  med  Byg¬ 
ningskunsten.  Lad  os  tage  Udstillingskataloget  for  iaar.  Medens  der  er  484 
Malerier,  Tegninger  og  Raderinger,  og  88  plastiske  Arbejder  udstillede,  møder 
Bygningskunsten  kun  op  med  49  Nummere.  Og  af  disse  sidste  er  endda  ikke 
saa  faa  akademiske  Besvarelser  eller  navnlig  Opmaalinger  af  ældre  Bygningskunst. 
Al  Ære  være  vor  gamle  Kunst  og  dennes  beundringsværdigt  dygtige  Genfrem¬ 
stilling  paa  Papiret  i  vore  Dage.  Men  det  er  ikke  i  første  Række  for  at  studere 
Bygningskunstens  Historie,  at  vi  søge  op  paa  Charlottenborg  om  Foraaret.  Heller 
ikke  særligt  for  at  se  Vidnesbyrd  om,  hvad  Akademiets  Skoler  har  virket  paa  de 
ganske  unge,  om  vi  end  selvfølgelig  tage  imod  begge  Dele  med  Tak.  Nej,  vi 
vil  først  og  fremmest  gerne  lære  Nutidens  Bygningskunst  at  kende,  som  den 
udøves  mellem  os  her  i  Landet  af  de  Bygmestre,  som  nu  leve  og  virke. 

Skulde  vi  ikke  kunne  komme  dette  Maal  nærmere  end  ved  den  spredte 

Fægtning,  som  nu  præsteres  af  et  Par  Bygningsudstillere  paa  Forårsudstillingen? 
Jeg  kan  forstaa,  at  det  ikke  vil  være  let  at  ændre,  ellers  havde  dette  Misforhold 
mellem  de  forskellige  Kunstretningers  Maade  at  udstille  paa  ikke  været  stadigt 
tilbagevendende.  Men  selv  om  det  skulde  koste  Ofre,  aandelige  og  materielle, 
for  den  enkelte  som  for  Standen,  var  det  dog  derfor  ikke  sagt,  at  Maalets  Op- 
naaelse  ikke  skulde  være  Ofret  værd.  Umiddelbart  og  i  Øjeblikket  vil  det  kun 
være  Arbejde  og  Tab  for  Bygmestrene,  thi  en  fyldig  Udstilling  koster  Tid,  Slid 
og  Penge.  Men  skulde  det  i  det  lange  Løb  ikke  betale  sig?  Skulde  det:  at 
vække  Publikums  Sans,  dets  Forstaaelse  af  og  Glæde  ved  god  Bygningskunst, 
saa  det  fulgte  med  i  vor  Tids  Frembringelser  og  samtidig  lærte  baade  Navne 
og  Værker  og  disses  Værd  at  kende,  skulde  det  ikke  efterhaanden  gavne  baade 
Architekterne  og  Publikum? 

Hvorledes  Sagen  praktisk  skulde  sættes  i  Værk,  skal  jeg  som  Usagkyndig 
ikke  indlade  mig  paa  at  besvare.  Det  har  kun  været  mig  om  at  gøre  at  hen¬ 
lede  Opmærksomheden  paa  Sagen  og  lade  Bygmestrene  vide,  at  der  ogsaa 
Folket  kan  føles  Savn  ved  de  nuværende  Forhold.  q  y  mourier 


FRUE  KIRKE  OG  KLOSTRET  I  AARHUS. 

Vor  Frue  Kirke  og  Hospitalet  i  Aarhus,  forhen  Dominikanernes  Kirke  og  Kloster. 
Af  Vilh.  Lorenzen.  Med  Tegninger  og  Opmaalinger  af  C.  Bræstrup.  (Albert 
Bayers  Forlag,  Aarhus  1906). 

Man  sammenligner  undertiden  en  gammel  Bygning  med  en  Bog,  hvis  Blade 
er  beskrevne  til  forskellige  Tider.  Den,  der  vil  tyde  en  saadan  Bygning,  maa 
altsaa  kunne  læse  de  vekslende  Tiders  Skrift.  Hertil  hører  der  et  Par  skarpe 
Øjne,  Kundskaber  og  Kombinationsevne.  Vor  Frue  Kirke  i  Aarhus  med  det  til¬ 
stødende  Kloster  er  netop  en  saadan  Samling  af  Bygninger,  som  er  opstaaede 
til  forskellige  Tider,  og  det  har  været  Hovedopgaven  for  cand.  mag.  Vilh.  Lo¬ 
renzen  at  aflæse  Bygningerne  deres  Tale. 

I  den  hellige  Nielses  Legende  fortælles  det,  i  Anledning  af  den  unge,  fromme 
Kongesøns  Død  1180,  at  St.  Nicolai  Kirke  dengang  var  Domkirke  i  Aarhus. 
Høyen,  der  først  videnskabelig  har  behandlet  Aarhus  Domkirke  (St.  Klemens), 
har  ikke  taget  Hensyn  til  denne  Efterretning,  fordi  der  i  det  Afladsbrev,  hvor¬ 
med  Pave  Celestin  1197  kom  St.  Klemens  til  Hjælp,  udtrykkelig  staar,  at  Dom¬ 
kirken  i  Aarhus  indtil  da  havde  været  af  Træ.  Med  Rette  foretrak  han  derfor 
det  samtidige  Pavebrev  fremfor  den  senere  nedskrevne  Legende. 

Alligevel  har  i  dette  Tilfælde  Legenden  efter  al  Sandsynlighed  Ret,  thi  St. 
Nicolai  Kirke  er  den  nuværende  Vor  Frue  Kirke  i  Aarhus,  og  Skibets  Nordmur 
bestaar  i  en  Højde  af  5  —  6  Al.  af  raa  Kampesten  og  Fraadsten,  en  Rest  af  en 
Kirkebygning,  der  er  ældre  end  den  øvrige  Murstensbygning,  og  rimeligvis  det 
tiloversblevne  af  Aarhus  ældste  Stenkathedral.  Ud  for  Kirkens  Vestgavl  (ikke 
Østgavl,  som  der  ved  en  Trykfejl  staar  i  Lorenzens  Bog)  har  man  fremdraget 
Fundamenter  af  et  Taarn  af  Kamp  og  Fraadsten;  de  enkelte  Brudstykker  af  Tegl, 


der  ogsaa  fandtes,  maa  —  i  Følge  velvillig  Meddelelse  —  antages  at  være  til¬ 
fældig  indkomne  i  en  senere  Tid. 

At  Vor  Frue  Kirke  i  sig  dulgte  en  Rest  af  Aarhus  gamle  Domkirke  har 
ogsaa  andre  hævdet,  saaledes  Rasmus  Berg  i  sin  »Vejledning«  (Albert  Bayers 
Forlag,  Aarhus  1904).  Formodenlig  hørte  denne  Bygning  til  de  ældste  Sten¬ 
kirker  i  Danmark,  til  den  Række  Stenkirker  (i  Dalby,  Lund,  Roskilde,  Slagelse, 
Ringsted,  Odense),  der  blev  opførte  under  Sven  Estridsen  og  hans  Sønner.  Hvis 
imidlertid  Lorenzens  Formodning  er  rigtig,  at  to  Søjlehoveder  af  Granit,  der  er 
benyttede  som  Fodstykker  inde  i  Klostrets  vestlige  Fløj,  har  været  anvendte  ved 
en  Portal  paa  den  gamle  St.  Nicolai,  da  maa  denne  Portal  have  været  senere 
udsmykket,  thi  Søjlehovedernes  Dekoration  er  ikke  fra  en  tidligere  Tid  end 
Midten  af  det  12.  Aarhundrede. 

Da  Dominikanerne  i  det  13.  Aarh.s  anden  Fjerdedel  kom  til  Aarhus,  var 
vel  Opførelsen  af  St.  Klemens  saa  vidt  fremskredet,  at  man  kunde  overlade 
Prækebrødrene  St.  Nicolai.  Først  tog  de  fat  paa  at  ombygge  Koret  (af  Tegl) 
efter  deres  Tarv;  det  blev  en  forholdsvis  rummelig,  firkantet  Bygning,  hvis  Gulv 
lagdes  i  Flugt  med  Skibets  Gulv.  Til  de  smukke,  slanke  Vinduesgrupper,  der 
er  indfattede  af  Halvsøjler  og  Rundstave,  kunde  der  vel  paavises  Forbilleder  eller 
Analogier  indenfor  den  samtidige  Bygningskunst  i  Danmark,  derimod  er  Øst¬ 
gavlens  Blindingsgalleri  vel  opstaaet  under  Paavirkning  af  nordtysk  Architektur. 
Lorenzen  hævder,  at  Korets  Mure  (og  Stræbepillerne)  er  i  een  Støbning,  og  at 
kun  Østgavlens  Kamtakker  er  senere  end  c.  1250;  ellers  vilde  man  vel  flytte 
Blindingsgalleriet  noget  ned  i  Tiden,  idet  man  eksempelvis  henviste  til  Vestsiden 
af  Klosterkirken  i  Chorin  i  Brandenburg,  der  var  opført  efter  1270.  Umiddel¬ 
bart  efter  Opførelsen  af  Koret  er  Sakristiet  blevet  tilføjet  ved  Nordsiden,  derimod 
er  Korets  nu  staaende  Hvælvinger  (og  ogsaa  Konsoler  og  Halvsøjler??)  først  fra 
Midten  af  det  15.  Aarh.  Da  var  allerede  (c.  1400)  Skibet  blevet  ombygget  og 
overhvælvet,  og  mod  Middelalderens  Slutning  blev  saa  Skibet  forstørret  ved  T  il- 
føjelse  af  et  søndre  Sideskib,  medens  der  omtrent  samtidig  opførtes  et  T  aarn  op 
til  Korets  Nordside  Øst  for  Sakristiet.  Lige  mod  Katolicismens  Slutning  fik 
Kirken  endelig  den  anselige  Altertavle ;  det  er  ikke  saa  sikkert,  at  den  er  fra 
Claus  Bergs  Værksted,  som  at  den  er  fra  samme  Værksted  som  Midtpartiet  af 
Altertavlen  i  Hornslet  Kirke. 

Af  Klosterbygningerne  er  nu  i  det  væsentligste  kun  Vestfløjen  og  Nordfløjen 
bevarede;  Østfløjen  er  opført  1878.  Ældst  er  det  østlige  Parti  af  Nordfløjen, 
endnu  fra  13.  Aarh.,  og  ved  samme  Tid  har  vel  ogsaa  Østfløjen  været  bygget, 
men  i  anden  Halvdel  af  det  15.  Aarh.  har  man  opført  en  ny  Østfløj,  Vestfløjen, 
Nordfløjens  vestlige  Del  og  Korsgangen,  der  kun  strakte  sig  langs  Kirkens  Nord¬ 
side  og  langs  Vest-  og  Østfløjen.  De  to  smukke  Søjler  af  gullandsk  Kalksten, 
der  bærer  Hvælvingerne  inde  i  den  store  Sal  i  Vestfløjen,  er  imidlertid  ældre, 
vel  fra  Slutningen  af  det  13.  Aarh.,  thi  deres  bladsmykkede  Bægerkapitæler  svarer 
ret  nøje  til  Kapitælerne  paa  enkelte  af  de  Halvsøjler,  der  bærer  Hovedskibets  og 
søndre  Korsfløjs  Hvælvinger  i  Ribe  Domkirke,  og  som  er  fra  denne  Tid.  Stam¬ 
mer  disse  Skafter  og  Hoveder  i  Aarhus  ikke  fra  Klostrets  oprindelige  Østfløj? 

Sluttelig  gør  Lorenzen  et  interessant  Forsøg  paa  i  Hovedtrækkene  at  efter¬ 
vise,  hvorledes  Klosterbygningerne  i  Middelalderen  har  været  benyttede.  Hoved- 

indgangen  var  i  Vestfløjens  Sydgavl.  Her,  i  Vestfløjen,  var  vel  den  store  Søjle¬ 
hal  Kapitelsal.  Spisesalen  (Refektoriet)  søger  han  i  Nordfløjen,  hvor  Køkkenet 
vel  var  i  en  mindre  Udbygning,  medens  en  større  Udbygning  muligvis  indeholdt 
Klostrets  Herberge  og  Sygehus,  Brødrenes  fælles  Sovesal  formodes  at  have  været 
i  Østfløjens  andet  Stokværk,  o.  s.  v.,  men  da  vore  middelalderlige  Klosterbyg¬ 
ninger  hidtil  kun  er  bleven  saa  lidt  systematisk  undersøgte,  maa  Forf.  her  nøjes 
med  Antydninger. 

Det  grundige  og  skarpsindige  Arbejde  er  imidlertid  ikke  blevet  til  uden  et 
alvorligt  Samarbejde  mellem  Videnskabsmand  og  Architekt.  Det  er  C.  Bræstrup, 
hvis  Navn  staar  paa  Bogens  Titelblad,  der  har  maalt  og  tegnet  Bygningerne,  og 
af  Teksten  ses  det,  at  en  anden  Architekt,  C.  M.  Smidt,  har  meddelt  Forf.  værdi¬ 
fulde  Oplysninger.  Det  er  heller  ikke  nogen  Hemmelighed,  at  den  Metode, 
Lorenzen  her  har  forsøgt  at  anvende,  at  bestemme  en  Bygningsdels  Alder  paa 
Grundlag  af  de  konstruktive  Former,  ogsaa  er  C.  M.  Smidts  Metode,  der  allerede 
har  givet  ham  smukke  Resultater,  som  forhaabenlig  snart  bliver  forelagte  for 
Offenligheden.  Nu  er  der  jo  imidlertid  den  Hage  ved  Metoden,  at  den  for  at 
ske  Fyldest  ikke  sjælden  kan  kræve,  at  man  delvis  maa  demolere  en  Bygning. 
Hellere  end  at  ofre  Bygningen  for  Metodens  Skyld  maa  man  da  —  hvad  ogsaa 
Lorenzen  ofte  har  maattet  gøre  —  tage  sin  Tilflugt  til  sekundære  Indicier,  naar 
man  vil  bestemme  Alderen  af  en  Bygningsdel,  nemlig  de  dekorative  Former,  og 
deres  Vidnesbyrd  er  jo,  i  Mangal  af  bedre,  heller  ikke  at  foragte.  Men  forresten 
bliver  vel  enhver  salig  ved  sin  Metode. 

Med  Føje  har  Lorenzen  som  Motto  for  sin  Bog  anvendt  nogle  Ord  af  en 
fransk  Arkæolog,  hvis  Mening  er  denne,  at  Arkæologer  og  Architekter  hellere 
end  at  kævles  (se  quereller)  med  forenede  Kræfter  skal  stræbe  at  udfinde  Sand¬ 
heden.  Umiddelbart  forinden  har  dog  Forf.  —  i  Gaaseøjne  —  nedskrevet  det 
Ord,  hvorom  Striden  og  Uenigheden  drejer  sig,  ikke  blot  her  i  Landet,  men  i 
det  hele  civiliserede  Europa:  Ordet  »Restauration«.  Maaske  vilde  det  være  hel- 
digst  foreløbig  helt  at  stryge  dette  Ord  af  dansk  Sprogbrug,  eller  overlade  det 
til  vore  Medborgere  Gæstgiverne,  og  i  Stedet  for  bruge  Ordene  »Vedligeholdelse« 
og  »Istandsættelse«.  Arkæologernes  Standpunkt  i  denne  Sag  kan  vel  endnu  den 
Dag  idag  udtrykkes  ved  nogle  Ord  af  den  gamle,  højtfortjente  franske  Arkæolog 
Didron.  De  lyder  saaledes :  En  fait  de  monuments  andens,  il  vaut  mieux  consolider 
que  reparer ,  mieux  reparer  que  restaurer,  mieux  restaurer  qu’embellir;  en  aucun  cas, 
il  ne  faut  ajouter  ni  retrancher. 

Man  kan  mod  Lorenzens  Bog  indvende,  at  Sproget  stundom  er  noget  stift 
og  kejtet.  Naar  det  eksempelvis  om  Frue  Kirke  og  Klostret  hedder,  at  Byg¬ 
ningerne  skriver  sig  »fra  højst  forskellige  Perioder  og  giver  følgelig  Oplysninger 
om  næsten  hele  vor  Middelalders  Maader  at  bygge  paa  til  forskellige  Tider«,  da 
er  dette  nok  forstaaelig  Dansk,  men  næppe  godt  Dansk.  Imidlertid  er  der  her 
i  Danmark  ikke  siden  Høyens  og  Jacob  Helms’  Tid  fremkommet  nogen  archi- 
tekturhistorisk  Studie,  der  i  Henseende  til  Grundighed,  Skarpsindighed,  Kombina¬ 
tionsevne  og  alsidig  Opmærksomhed  kan  maale  sig  med  Lorenzens  Arbejde. 
Lad  os  haabe,  at  Forf.s  Evner  ikke  maa  visne  og  hans  Energi  ikke  sløves  af 
Mangel  paa  Opmuntring.  Foreløbig  har  han  et  rigt  Felt  i  vor  senere  Middel¬ 
alders  Architektur,  der  kun  er  saa  utilstrækkelig  oplyst.  Saadanne  Bygninger  som 

Klostrene  i  Ribe  og  Helsingør  vil  sikkert  give  Studiet  et  godt  Udbytte,  og  Forf. 
brænder  aabenbart  af  Lyst  til  at  give  sig  i  Kast  med  Opgaverne.  Det  forelig¬ 
gende  Arbejde  viser  fuldt  ud,  at  han  vil  være  i  Stand  til  at  løse  dem. 

Francis  Beckett. 


FORSKELLIGT. 


Jubilæums  skrift.  I  Anledning  af  Bygningskommissionens  50-aarige  Jubilæum 
vil  der  udkomme  et  af  Architekt  Heinrich  Hansen  forfattet  Festskrift,  som  vil 
omfatte  en  historisk  Oversigt  vedrørende  Bygningskommissionen  fra  1729  og 
indtil  Dato,  korte  Biografier  om  Stadsbygmestrene  i  Kjøbenhavn  samt  en  For¬ 
tegnelse  over  Personalet  siden  1856.  Desuden  vil  Skriftet  indeholde  Portrætter 
af  Bygningsvæsenets  nuværende  Personale  og  af  tidligere  Fonnænd  og  Stads¬ 
bygmestre.  Oplaget  bliver  kun  af  ringe  Størrelse,  og  Lysthavende  bør  derfor 
snarest  bestille  Skriftet  hos  Hr.  Bogtrykker  Martius  Truei.sen,  Stormgade  16,  paa 
hvis  Forlag  det  vil  udkomme. 

¥ 

Den  internationale  Udstilling  i  Milano  1906.  Denne  Udstilling,  som  afholdes 
i  Anledning  af  Simplonbanens  Fuldendelse,  vil  være  aaben  for  Publikum  i  6 
Maaneder,  fra  Maj  til  November,  og  vil  blandt  andet  omfatte  en  Kunstudstilling 
med  særlig  Afdeling  for  Architektur,  Kunstindustri,  Brandvæsen  og  Landbrug. 
Republikken  Schweiz,  som  selvfølgelig  er  særlig  interesseret,  eftersom  Simplon- 
tunnelen  i  første  Række  vil  komme  til  at  gavne  Republikken,  vil  især  blive 
stærkt  repræsenteret  paa  Udstillingen.  Af  andre  Lande  vil  Østrig-Ungarn,  Holland, 
Belgien,  Frankrig,  Tyskland,  England,  Danmark,  Tyrkiet,  Bulgarien,  Japan,  Kina, 
Marokko,  Kanada  og  de  sydamerikanske  Republikker  blive  repræsenterede. 

¥ 

Det  nye  Theater  i  Bergen  skal  nu  bygges.  Kommunen  har  skænket  en 
Byggegrund  paa  Betingelse  af,  at  Bygningen  opføres  efter  Tegninger,  som  er 
godkendte  af  Magistraten  og  Byens  Formandskab.  Det  gamle  Theaters  Grund 
agter  man  at  sælge  for  derved  at  faa  et  velkomment  Tilskud  til  Byggesummen. 
Overslaget  lyder  paa  600.000  Kr.  Da  man  endnu  kun  raader  over  de  2  Tredie- 
dele  af  denne  Sum,  er  der  hos  Bergens  Borgere  nogen  Ængstelse  for  at  paa¬ 
begynde  Arbejdet,  men  Komiteen  venter  sikkert  at  kunne  skaffe  disse  Penge  ad 
Offervillighedens  Vej,  saa  snart  der  først  er  taget  fat  paa  Arbejdet. 

¥ 

Fredspaladset  i  Haag.  Ifølge  det  engelske  Blad  »Telegraph«  er  der  indleveret 
130  Projekter.  Det  menes,  at  Juryen  allerede  først  i  Maj  vil  afsige  sin  Kendelse, 
hvorefter  alle  Projekterne  vil  blive  offentlig  udstillede. 

—  Det  henstilles  til  vor  ærede  Bestyrelse  at  lade  Architektforeningens 
aarlige  Sommerudflugt  gaa  ad  Haag  til,  —  der  vil  da  blive  noget  at  se  paa! 
Men  maaske  Bestyrelsen  —  efter  det  ualmindeligt  livlige  Foreningsliv  i  Vinter  — 
ikke  tør  gøre  yderligere  Kraftanstrengelser  i  Sommersæsonen.  K.  V. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 

Redaktionsudvalg;;  Architekterne  K.  VARMING  og  ALFR.  THOMSEN. 

Kontor:  Helgolandsgade  j.  Telf.  4525. 

Trykt  hos  Nielsen  &  Lydiche  (Axel  Simmelkiær). 

VILLA  PAA  SEGELCKESVEJ. 


I  Vinteren  1905  —  06  er  den  her  gengivne  Beboelsesbygning  opført  paa  Segel- 
ckesvej  paa  Frederiksberg  for  Hr.  Einar  Kornerup.  Ved  Tegningernes  Ud¬ 
arbejdelse  maatte  der  tages  Hensyn  til  den  allerede  stedfundne  Bebyggelse  og  til 
den  Villaservitut,  som  hviler  paa  næsten  alle  Grundene  paa  denne  og  omliggende 
Veje,  samt  til  Grundenes  forholdsvis  høje  Pris ;  Bygningen  er  indrettet  til  2 
Familier,  som  foruden  4  Værelser,  Bad  &  V.K.  samt  Pigeværelse  i  Hovedetagen, 
hver  have  2  Værelser  og  Pulterkammer  i  Loftetagen;  Økonomirummene  ligge 
i  Kælderen. 


VILLA  PAA 
SEGELCKESVET. 

Bygningen  oplyses  ved  elektrisk  Lys,  og  paa  den  indre  Udstyrelse,  særlig 
paa  Hovedtrappen,  er  der  ofret  en  Del  mere  end  sædvanligt. 

Ydermurene  er  af  mørkerøde,  haandstrøgne  Sten  og  fugede  i  grov  Rødsands¬ 
mørtel,  ligesom  Gesimserne  er  trukne  i  samme  Mørtel.  Taget  er  dækket  med 
sortglaserede  holl.  Tagsten  fra  Axel  Prior,  som  ogsaa  har  udført  Terrazzoarbej- 


VILLA  PAA  ARCHITEKT 

SEGELCKESVEJ.  E.  W.  MARSTON. 


det.  Til  Skillerum  er  i  stor  Udstrækning  anvendt  Kalksandsten  fra  Kjøbenhavns 
Stenforretning,  og  man  har  derved  opnaaet  at  blive  ganske  fri  for  Udslag  af 
Salpeter. 

Billedskærer  Louis  N.  Clemmensen  har  udført  en  Del  Billedskærerarbejder 
paa  Hovedtrappen  og  paa  forskellige  Døre. 

Bygningen  er  opført  efter  Tegning  af  Architekt  E.  W.  Marston. 

Af  Haandværkere,  som  har  medvirket  ved  Opførelsen,  maa  nævnes  d’Hrr. 
Martin  Hansen  &  Bech,  Murerarbejdet,  H.  J.  Bruun-Kornerup  &  Olsen,  Tømrer- 

arbejdet,  A.  Dahl,  Bredegade,  Snedkerarbejdet,  Petersen  og  Andersen,  Maler¬ 
arbejdet,  Behrendt  samt  Brødrene  Thøfner,  forsk.  Installationer  og  Blikkenslager- 
aibejdet,  H.  Matzen,  Glarmesterarbejdet,  Lange,  Støbegodset,  H.  Petersen,  de 
smedede  Gelændere,  Architekt  Garde,  Stukkatørarbejdet,  og  Chr.  Olsen,  de  elek¬ 
triske  Ledninger. 


EN  GAMMEL  PORT. 


et  kan  vel  være  en  30 — 40  Aar  siden,  at  J.  H.  Nebelong  »forbedrede« 


Christian  IV. s  smukke  Tøjhus  ved  at  pudse  det  røde  Murværk,  pynte 
Gavlene  og  indsætte  et  Par  Vinduer  mod  Tøjhusgaarden  i  de  to  Aabninger, 
gennem  hvilke  Kanonerne  oprindelig  indførtes.  Ved  den  Lejlighed  forsvandt  de 
Porte,  som  havde  siddet  der  i  2 — 300  Aar. 

Ved  en  Oprydning  har  jeg  fundet  en  Opmaaling  af  dem,  som  jeg  foretog 
1  1853.  Det  er  ikke  noget  betydeligt  Arbejde,  men  det  forekommer  mig  dog, 
at  Tegningen  bør  bevares;  jeg  foreslaar  derfor,  at  »Architekten«  optager  den. 
Det  er  formodentlig  det  eneste  eksisterende  Minde  om  Porten. 


INDUSTRIFORENINGENS  APRILFOREVISNING. 

Den  Udstilling,  Industriforeningen,  i  Forbindelse  med  et  Udvalg  af  Akademisk 
Architektforening,  afholder  for  Tiden,  har  stor  Interesse  for  alle,  der  har 
med  Byggeri  at  gøre.  Som  tidligere  omtalt  her  i  »Architekten«  omfatter  Ud¬ 
stillingen  udelukkende  Æmner  vedrørende  Husets  Indre,  dets  Udformning  og 
Udstyrelse.  Vi  har  allerede  i  Praksis  prøvet  Nytten  af  denne  Udstilling  ved  at 
føre  en  Bygherre  af  den  ikke  ualmindelige  Art,  der  kan  henføres  under  Kate¬ 
gorien  »de  vaklevorne«  — derhen,  for  der  at  gøre  Forsøg  paa  at  faa  en  Mængde 
—  i  Forvejen  møjsommeligt  gennemdrøftede  og  i  det  uendelige  vendte  og  drejede  — 
Spørgsmaal  afgjorte.  Og  se  —  med  Tingene  for  Øje  lykkedes  det  os  virkelig 
(efter  nt  have  tilbi  agt  4  Timer  paa  Udstillingen)  at  komme  til  Enighed  om  det 
væsentlige. 

Dette  lykkelige  Resultat  indgav  os  den  Tanke,  at  en  saadan  Udstilling 
egentlig  burde  være  permanent.  Der  burde  være  et  Sted,  hvor  man  kunde  mødes 
baade  med  Bygherrer  og  med  Leverandører,  og  hvor  man  havde  et  samlet  Over¬ 
blik  over  alle  de  utallige  Ting,  som  moderne  Komfort  kræver,  og  som  man 
ellers  er  henvist  til  at  søge  mange  forskellige  Steder.  Der  kunde  derved  spares 
megen  Tid  og  mange  Ord. 

Vi  skal  nu  kortelig  nævne  en  Del  af  de  udstillede  Ting,  idet  vi  udtrykkelig 
gør  opmærksom  paa,  at  denne  Omtale  langtfra  er  udtømmende  nok,  og  stærkt 
anbefale  vore  Læsere  ved  Selvsyn  at  gøre  sig  bekendte  med  Sagerne. 

Der  er  smukke  Tapeter  fra  Kruger,  Dahl  og  Fraenckel,  skønne  Tæpper, 
Silketapeter  m.  m.  fra  C.  Olesen,  Fliser,  Lervarer  og  Kaminer  fra  Kåiiler. 
Firmaet  Hippe  &  Kocli  har  fremstillet  et  kunstigt  Marmor,  der  ligner  det  ægte 

mere  end  nogen  anden  Imitation,  vi  hidtil  har  set.  Men  der  er  da  ogsaa  til 
Foretagendet  knyttet  en  Architekt:  H.  Koch,  der  ifølge  Katalogen  har  leveret 
Tegninger  til  Marmoret!  Doberck  har  udstillet  smukke  Kaminer  og  en  god 
Lygte  af  Smedejærn ;  »Kjøbenhavns  Dørgrebsfabrik«  og  Fabrikken  »Kjøbenhavn« 
Bygningsbeslag  og  Dørgreb  i  Messing  og  Bronze;  »Sanitas«  og  H.  Suhrke  Vand¬ 
klosetter,  Badeindretninger  m.  m.  Skandinavisk  Glasmosaik  Co.  har  ikke  været 
ganske  heldigt  med  Farverne  i  sine  imiterede  Glasmosaikker.  »Dansk  Husflids- 

selskab«  møder  med  en  Samling  Modeller  til  Køkkenrekvisitter,  efter  Tegninger 
af  Anton  Rosen,  hvoraf  mange  er  særdeles  nydelige,  og  som  vi  ønsker  den 
størst  mulige  Udbredelse.  Mørk  Hansen  har  for  Recks  Opvarmningskompagni 
tegnet  2  Ovne,  der  vil  blive  farlige  Konkurrenter  til  Hess’s  og  Langes  Ovne. 

Vi  haaber,  at  denne  Udstilling  tnaa  blive  gentaget  under  en  eller  anden 
Form  og  i  endnu  fyldigere  Skikkelse,  saaledes  at  den  ogsaa  kom  til  at  omfatte 
de  egentlige  Bygningsmaterialer,  og  allerhelst  vilde  vi  have:  en  permanent  Ud¬ 
stilling  af  Bygnings  amner. 


BYGGERIET  PAA  LANDET. 


a  der  fra  de  forskelligste  Sider  er  rettet  Opfordring  til  »Architektens«  Red- 


1  J  aktion  om  at  foranledige,  at  Landets  Højskoler  blev  gjorte  bekendte  med 
de  i  »Architektens«  Nr.  28  fremsatte  Betragtninger  over  »Byggeriet  paa  Landet«, 
skal  Redaktionen  herved  meddele  interesserede  Læsere,  at  dette  Ønske  er  efter¬ 
kommet.  Vi  have  ledsaget  Heftet  med  følgende  Henvendelse: 

»Højtærede  Hr.  Forstander!  I  vedlagte  Eksemplar  af  Fagbladet  »Architekten« 
findes  en  Artikel  om  »Byggeriet  paa  Landet«,  hvilken  Artikel  vi  herved  tillade 
os  at  bede  Dem  om  i  Sagens  Interesse  at  gøre  Dem  bekendt  med.  Saafremt 
De  maatte  dele  de  Anskuelser,  som  her  gøres  gældende  om  det  nuværende  land¬ 
lige  Byggeri,  da  bede  vi  Dem  nærmere  overveje  Sagen  og  om  at  gøre  Artiklens 
Indhold  bekendt  i  Deres  Kreds  og  drøftet  paa  Deres  Skole.  Vi  anse  Sagen  for 
at  være  af  største  Vigtighed  for  vort  Samfund  og  selvfølgelig  da  i  første  Række 
for  vor  i  saa  mange  Henseender  sunde  og  dygtige  Landbefolkning,  og  vi  have 
derfor  tilsendt  samtlige  Landets  Højskoler  dette  Hefte  i  Haab  om,  at  det  vil  give 
Anledning  til,  at  den  jævne  Landbefolknings  Opmærksomhed  henledes  paa  den 
sørgelige  Kendsgerning,  at  det  smagløse,  ukritiske  Byggeri,  som  nu  florerer  over¬ 
alt  paa  Landet,  dersom  det  uhindret  faar  Lov  til  at  brede  sig,  om  forholdsvis 
kort  Tid  ganske  vil  have  ødelagt  vort  smukke,  lille  Land.  Det  er  for  at  værne 
om  dette,  at  vi  ved  disse  Linier  bede  om  Deres  værdifulde  Hjælp.« 


DET  18.  AARHUNDREDES  KUNST. 


Th.  Oppermann:  Kunsten  i  Danmark  under  Frederik  V  og  Christian  VII,  Byg¬ 
nings-,  Billedhugger-  og  Malerkunstens  Frigørelse.  Kbhn.  1906. 

I  Indbydelsen  til  den  foreliggende  Bog  stod  der  at  læse,  at  »det  Afsnit  af 
vort  Lands  Kunst,  som  Forfatteren  under  ovenstaaende  Titel  har  behandlet,  mær¬ 
keligt  nok  ikke  tidligere  har  været  Genstand  for  en  samlet  og  fyldigt  illustreret 
Fremstilling«.  Det  er  vel  egentlig  ikke  saa  mærkeligt,  da  Interessen  for  det 
1 8de  Aarhundredes  Kunst,  indtil  de  sidste  Aartier,  har  været  meget  ringe;  men 
mærkeligere  er  det,  at  Bogen  selv,  til  Trods  for  de  gode  Billeder  og  den  om- 
hyggelige  Tekst,  ikke  i  væsentlig  Grad  giver  et  bedre  Blik  paa  den  gamle  Kunst, 
end  Høyen  i  sin  Tid  med  de  bekendte  Artikler  om  »Konsten  i  Danmark  til  dette 

Aarhundredes  Begyndelse«,  en  i  sin  Art  mesterlig  Afhandling,  og  »Konsten  i 
Danmark  i  den  sidste  Halvdel  af  forrige  Aarhundrede«  (Høyens  Skrifter  III  ioo — 
124  og  183  —  234).  Thi  Forfatteren  har  endnu  de  samme  Meninger  som  Høyen, 
og  disse  Meninger  svarer  temmelig  lidt  til  det  18de  Aarhundredes  Kunst. 
Han  foretrækker  overalt  det  Eckersbergske  for  det  Tizianske:  det  vil  sige  det 
skolemæssigt  studerede  og  fine,  for  det  kraftige  og  stort  anlagte  i  Kompositionen  ; 
og  derfor  ser  han  skævt  til  alt  det,  der  var  ejendommeligt  for  den  gamle  Kunst, 
og  som  netop  gav  den  Værdi;  saaledes  at  man  lukker  hans  Bog  med  den  For¬ 
nemmelse,  at  Forfatteren  helst  skulde  have  valgt  sig  et  Emne,  der  laa  hans  Hjærte 
nærmere ,  og  som  han  derfor  bedre  vilde  have  været  i  Stand  til  at  behandle. 

Efter  Høyens  Opfattelse,  som  atter  svarede  til  Goethes,  var  der  i  det  18.  Aar¬ 
hundrede  kun  ganske  enkelte  Kunstnere,  som  det  var  værdt  at  beskæftige  sig  med ; 
nemlig  Kunstnere  som  Saly,  Jardin,  Harsdorff,  Carstens,  Abildgaard  og  Juel,  der 
med  deres  klassicistiske  eller  delvis  naturalistiske  Bestræbelser  havde  bidraget  til 
at  »frigøre«  Kunsten  for  Barokkens  og  Rococoens  »Unaturlighed«  og  »Konven- 
tionalitet«  ;  og  selv  disse  Kunstnere  rnaatte  man  atter  behandle  med  streng  Kritik, 
fordi  man  stadig  sporede  hos  dem,  at  de  tilhørte  »en  daarlig  lid«.  Ogsaa  i 
Oppermanns  Bog  genfinder  man  den  samme  Betragtning,  selvom  Forfatteren  tror 
at  yde  den  gamle  Kunst  større  Retfærdighed,  og  derfor  taler  let  misbilligende 
om  Høyen  (p.  45),  der  »hverken  interesserede  sig  for  denne  Periodes  Kunst  eller 
var  trængt  synderlig  ind  i  den«.  Det  er  stadig  den  strenge  Kritik,  der  gør  Ud¬ 
slaget;  en  Kritik,  der  gaar  meget  i  Detaljer,  som  om  det  var  Skolearbejder,  man 
skulde  rette,  og  egentlig  ikke  giver  os  synderligt  Begreb  om  Stilen  og  Virknin¬ 
gen  af  de  paagældende  Kunstværker.  Saaledes  tales  der  (p.  55)  om  Herkules- 
pavillonen  i  Kongens  Have,  af  den  unge  Harsdorff: 

»Uden  at  være  noget  fuldt  modent  Arbejde,  giver  den  et  godt  Billede  af 
de  Ideer,  som  besjælede  Kunstneren.  I  al  sin  Lidenhed  var  Opgaven  ret  van¬ 
skelig.  En  gammel  Eremitage  skulde  ombygges  saaledes,  at  den  kunde  danne 
en  smuk  Baggrund  for  den  florentinske  Billedhugger  Barattas  forskruede  Gruppe 
af  Herkules,  der  dræber  Løven,  et  Arbejde,  som  fra  gammel  Tid  har  været  op¬ 
stillet  i  Haven.  Løsningen  er  for  saa  vidt  fortræffelig,  som  Barattas  Gruppe  vir¬ 
kelig  præsenterer  sig  særdeles  effektfuldt.  Men  selve  Bygningen  er  langtfra  hævet 
over  Kritik.  Dens  doriske  Stil  er  behandlet  i  nøje  Overensstemmelse  med  Vig- 
nolas  Regler;  der  er  ingen  Forstaaelse  af  den  græske  Bygningskunsts  Ejendomme¬ 
ligheder.  Dette  kunde  nu  have  mindre  at  sige,  naar  Resultatet  var  blevet  et 
helstøbt  Kunstværk.  Men  Bygningens  enkelte  Dele  knytte  sig  ikke  rigtigt  sam¬ 
men.  Søjlernes  Stilling  er  daarligt  motiveret,  Balustraden  over  Gesimsen  paa¬ 
klistret  og  Vinduerne  bag  Søjlerne  ret  forstyrrende.  Til  Kunstnerens  Forsvar  bør 
det  dog  fremhæves,  at  den  Maade,  som  flere  af  Manglerne  vise  sig  paa,  røber 
den  søgende  Aand,  som  vil  gaa  nye  Veje.  Og  det  tjener  Harsdorff  til  Ære,  at 
han  helt  har  klaret  sig  med  architektoniske  Midler.  Han  har  ikke  som  Jardin 
brugt  Guirlander  og  Krukker  for  at  bringe  Afveksling.« 

Men,  tænker  man,  er  det  virkelig  saadan  fat?  Disse  Krukker  og  Guirlander 
virker  jo  ofte  fortræffeligt  paa  Datidens  Bygninger;  ikke  blot  fordi  de  »bringer  Af¬ 
veksling«  ;  f.  Eks.  paa  Indgangen  til  Frederiksberg  Have,  og  paa  Jardins  Pavillon 
i  Christian  VII’s  Have  ved  Amalienborg.  Og  med  Hensyn  til  de  forstyrrende 

Vinduer  bagved  Søjlerne,  som  blandt  andre  »Mangler«  skulde  bevise,  at  Herkules- 
pavillonen  var  et  Arbejde  af  en  ung  og  søgende  Kunstner,  mindes  man  lignende 
Virkninger  i  den  berømte  Louvre-Facade  og  i  Petit-Trianon ;  og  mindes  at  Hars- 
dorff  endnu  som  ældre  Mand  bruger  det  samme  franske  Motiv,  men  ikke  saa 
kraftigt,  i  D.  B.  Adlers  (nu  Kong  Georgs)  Hus  Ved  Stranden.  Det  var  et  i  sin 
Art  klassisk  Motiv,  og  beslægtet  med  den  tilsvarende  Virkning  af  Trefodsfrisen 
bagved  Kapitælerne  paa  Lysikratesmonumentet  i  Athen;  og  om  Betydningen  heraf 
kunde  der  siges  en  Del.  Søjlernes  Stilling  og  den  mangelfulde  Helhed  i  Kom¬ 
positionen  har  heller  aldrig  stødt  mig  ;  ligesaa  lidt  som  Kompositionen  af  Petit- 
Trianon  i  Versailles.  Ja  det  har  endog  længe  forekommet  mig,  at  Herkulespa- 
villonen  netop  var  et  lærerigt  Eksempel  paa  den  ældre  Klassicismes  Kompositio¬ 
ner,  og  paa  den  særlige  Lethed  i  denne  Stil  til  at  gøre  Bygningsmasserne  og 
'Bygningsleddene  virkningsfulde  og  harmoniske  i  Relieffet,  Grupperingen,  Afvej¬ 
ningen  og  Forholdet  til  Betragteren.  Balustraden  over  Gesimsen  tjener  jo  saa- 
ledes  aabenbart  til  at  styrke  det  vandrette  og  gøre  Bjælkerne  lette,  saaledes  at 
de  ikke  synker  —  eller  synes  at  synke  i  Midten  over  den  ilde  omtalte  Herkules. 
(Balustraden  og  Vinduerne  har  ogsaa  en  æsthetisk  Forbindelse  med  hinanden; 
ligesom  Balustraden  og  Nischerne).  —  Hvor  glimrende  virker  ikke  et  saadant 
vandret  Gitter  foroven  paa  Frederiksberg  Slot ;  idet  det  fortsætter  den  opadstigende 
Tendens  i  Midtvinduerne  og  leder  Bevægelsen  videre  ud  til  Siderne  i  Harmoni 
med  det  vandrette,  lave  Tag.  Derfor  breder  Altanen  sig  noget  mere  end  Midt¬ 
partiet,  i  Linjer,  der  svinger  let  ligesom  Taget. 

Men  saadanne  sympathetiske  Analyser  af  Motiverne  i  de  gamle  Bygninger 
er  Forfatteren  ikke  til  Sinds  at  give.  Han  ønsker  ikke  at  lære  noget  af  de  gamle 
Kunstnere;  lære  hvad  det  for  dem  kom  an  paa  i  Kunsten;  men  kun  at  bedømme 
dem  strengt  retfærdigt  o :  i  Reglen  uforstaaende.  Derfor  ser  han  slet  ikke  hvad  Barok- 
og  Rococokunstnerne  vilde;  men  tror,  at  hine  alene  var  bundne  af  »Vignolas 
Regler«  og  disse  alene  fortabt  i  »Vilkaarligheder«.  —  Saaledes  hedder  det  (p. 
39)  om  Eigtveds  Projekt  til  Frederikskirken : 

»Ogsaa  i  Etageforholdene  hersker  der  hos  Eigtved  de  underligste  Misforhold; 
Stueetagen,  med  Indgangen  til  denne  mægtige  Bygning,  er  lav  og  uanselig,  iste 
Sal  er  ret  høj,  og  der  er  maaske  mellem  disse  to  et  Forhold  i  Størrelsen,  som 
kunde  være  heldigt  ved  Facaden  til  et  Slot,  men  som  slet  ikke  passer  til  en 
Kirke,  navnlig  en  monumental;  desuden  knuses  dette  Underparti  af  en  kæmpe¬ 
stor  Tambour  og  en  mærkelig  høj  og  spids  Kuppel,  som  afsluttes  af  en  meget 
barok  Lanterne.  Alt  i  alt  store  Mangler,  som  Sidetaarnene  ikke  bøde  paa,  men 

snarere  gøre  endnu  mere  følelige. - —  Der  er  ingen  Sammenhæng,  uden 

Skade  for  Helheden  kunde  der  foretages  store  Forskydninger  i  de  enkelte  Leds 
Størrelse  og  Udstrækning«.  (»I  Jardins  Projekt  møder  man  derimod  Ynde  og 
Friskhed«.) 

Det  lyder  jo  noget  underligt,  naar  man  kender  denne  Brug  af  de  opadvok- 
sende  Proportioner,  der  var  klassisk  i  Rococoen  og  genfindes  i  den  berømte  Frauen- 
kirke  i  Dresden,  saavelsom  i  Dekorationen  af  Riddersalen  i  Christian  VIl’s  Palæ 
og  i  ethvert  Rococospejl  og  større  Rococomøbel.  —  Jfr.  ogsaa  Kompositionen 
af  Dogepaladset,  som  Burckhardt  i  »der  Cicerone«  kriticerer  ganske  paa  samme 
Maade  (»Mangel  an  Geftihl  fur  Verhåltnisse«.) 

Et  andet  Eksempel  paa,  hvorledes  Forfatterens  Begreber  om  Architektur  kol¬ 
liderer  med  det  18de  Aarhundredes,  saaledes  at  man  tvivler  stærkt  om  hans  For- 
staaelse  af  dem  og  hele  Aanden  i  den  gamle  Kunst  (skønt  han  personlig  taler 
om  »Ynde  og  Friskhed«),  er  Analysen  af  Jardins  omtalte  Pavillon  i  Haven  paa 
Amalienborg;  — -  en  Bygning  der,  ligesom  Amalienborgpalæerne  selv,  er  kompo¬ 
neret  sammen  med  Fladen  man  staar  paa,  og  derfor  er  rejst  paa  et  ganske  lavt 
Fundament  eller  Tærskel,  over  hvilken  man  synes  at  kunne  glide  ind  i  Bygnin¬ 
gen  selv.  Den  virker  samtidig  plastisk  ligevægtig  og  let  ved  sit  høje  Tyngde¬ 
punkt  lagt  i  Gesimsen  og  Attikaen  med  Vaserne  over  de  bløde  ioniske  Søjler. 
Herom  skriver  Forfatteren  (p,  44),  idet  han  først  omhyggeligt,  men  akademisk, 
gør  Rede  for  Planen  og  Rummene  og  Facadens  Opstalt  med  Søjlerne: 

»Det  svageste  Parti  er  Attikaen  og  de  paa  den  anbragte  Vaser;  begge  Dele 
virke  tungt  og  ere  i  og  for  sig  ligesom  de  ret  paaklistrede  Guirlander  over  Side¬ 
gangene  overflødige.  De  bekræfter,  at  Jardin  ikke  var  kommen  helt  klar  af  Ro¬ 
kokoen.  Mod  det  lave  Fundament  kunde  der  maaske  ogsaa  rettes  Indvendinger; 
i  Almindelighed  bør  en  saadan  Bygning  hvile  paa  et  Par  kraftige  Trin,  men  ses 
den  i  Forhold  til  sine  srnaa  Omgivelser,  kan  der  ikke  være  Tvivl  om,  at  Archi- 
tekten  har  handlet  efter  modent  Overlæg;  ved  at  hæves  i  Vejret  vilde  den  være 
bleven  for  dominerende. - — - Jardin  og  hans  Samtid  havde  ikke  er¬ 

kendt  den  gamle  græske  Bygningskunsts  Overlegenhed«. 

Forfatteren  er  altsaa  en  Akademiker  af  Høyens  Skole,  der  ikke  forstaar  og 
heller  ikke  bryder  sig  om  at  forstaa  den  gamle  i  sin  Art  mesterlige  Kunst.  Hans 
Kritik  er  ofte  tilfældig;  og  den  er  ikke  heller  ganske  klar.  Han  rammer  ikke 
med  sine  Ord  og  taler  ofte  altfor  abstrakt  om  Tingene.  Som  naar  han  siger 
(p.  1 17),  at  Frihedsstøtten  »som  Helhed  virker  temmelig  tørt;  Detaillerne  mangler 
Fart,  Hovedforholdene  Friskhed«.  (Hvad  vil  det  egentlig  sige?)  »Til  Gengæld 
kan  man  ikke  frakende  det  en  betydelig  Fornemhed;  i  al  sin  Beskedenhed  gør 
det  sig  stærkt  gældende  ved  sin  høje  Rejsning  og  sin  smukke  Silhouetvirkning. 
En  dyb  Idealitet  danner  Understrømmen.  Det  er  det  almene  og  ikke  de  enkelte 
Mennesker  som  fejres«.  —  Naar  man  har  læst  dette,  ved  man  ikke  om  Monu¬ 
mentet  staar  eller  sejler,  og  om  det  er  fornemt  eller  beskedent,  stærkt  eller  tørt, 
smukt  eller  grimt.  Og  til  al  denne  Ubestemthed  virker  det  ikke  godt,  naar  der 
siges,  at  den  store  Begivenhed  (i  Indskrifterne)  drages  frem  med  »marvfulde  Ord«, 
og  at  der  er  »Fynd«  i  Indskrifterne.  Det  er  et  Misbrug  af  de  rhetoriske  Udtryk 
og  Vendinger,  som  en  Forfatter  har  Lov  at  anvende,  naar  han  bruger  dem  godt, 
men  ikke,  naar  han  blot  benytter  dem  til  at  stive  sig  af  med.  Og  medens  jeg 
taler  om  Sproget,  vil  jeg  ogsaa  gøre  opmærksom  paa  en  lille  Tendens  til  at  præke, 
som  stammer  fra  Høyen  og  Julius  Lange,  og  som  ikke  klæder  det  danske  Sprog. 
F.  Eks.  naar  det  hedder  om  Juels  Landskaber:  »Til  Juels  store  Ros  maa  det  siges, 
at  han  kunde  fanges  af  Naturen  i  en  saadan  Grad,  at  han  blev  helt  besjælet  af 
den.  Enkelte  af  hans  Arbejder  have  noget  virkeligt  almengyldigt  over  sig,  idet 
Tidens  Smag  og  dens  Krav  kun  svagt  kan  spores,  medens  Livets  Genius  paa  en 
egen  underfuld  Maade  meddeler  dem  sin  Fylde.  Men  det  var  kun  sjældent,  at 
han  helt  glemte  sig  selv;  —  — «. 

Omend  man  saaledes  i  mangt  og  meget  maa  være  uenig  med  Forfatteren,  og 
egentlig  ikke  kan  tilskrive  hans  Arbejde  nogen  Originalitet  eller  bedre  Forstaaelse 

af  Stilen  i  den  gamle  Kunst,  fordi  man  ingen  Steder  føler,  at  Kunsten  fødes  paa 
ny,  igennem  Forklaringerne  af  dens  Motiver  og  Idealer,  —  saaledes  at  man  vir¬ 
kelig  fornemmer  Charmen  i  det  firkantede  eller  det  runde  og  svungne  eller  det 
opadstræbende  eller  det  udtryksfulde,  men  stadig  maa  nøjes  med  de  almindelige 
Betegnelser:  »Storhed  i  Anslaget«,  »Kraft  i  Udførelsen«,  eller  med  at  høre  De¬ 
taljerne  kriticerede  skolemæssigt,  —  er  der  dog  i  Bogen  som  Helhed,  set  fra  et 
Høyensk  Standpunkt,  noget  velordnet  og  harmonisk,  som  tiltaler  Læseren.  Den 
fremtræder  som  en  Bog  for  dannede  Mennesker,  smukt  udstyret  med  Billeder, 
der  er  valgte  med  Smag  som  Billeder  til  en  Bog,  og  i  Stilen  svarer  til  de  Be- 
greber,  som  Læserne  kender  og  er  fortrolige  med. 

Vi  er  jo  opfødte  med  den  Forestiling,  at  det  18de  Aarhundredes  Kunst  var 
konventionel  og  trængte  til  at  frigøres;  og  at  det  er  en  Lykke  for  os,  at  vi  lever 
i  en  Tid  med  en  »renere  Smag«.  Lad  det  da  kun  blive  gentaget  endnu  en 
Gang  af  en  fin  og  elsværdigt  tænkende  Mand.  Hvis  man  skulde  gøre  det  ind¬ 
lysende,  at  det  med  Hensyn  til  Smagen,  forholdt  sig  anderledes;  og  at  det  var 
de  gamle,  der  havde  en  bedre  o :  en  mere  bevidst  og  harmonisk  Smag ;  maatte 
man  overhovedet  give  os  en  dybere  Forstaaelse  af  Kunst,  og  stille  sig  en  anden 
Opgave  end  at  skrive  almindelig  Kunsthistorie.  Noget  lignende  gælder  om  det 
kulturhistoriske,  der  ogsaa  er  præget  af  visse  Forestillinger,  som  maaske  er  urigtige, 
men  nu  engang  er  bievne  fastslaaede  i  den  almindelige  Bevidsthed :  F.  Eks.  at 
Sansen  for  det  nyttige  og  borgerlige  og  naturlige  skyldtes  »Tiden«,  og  var  at 
betragte  som  Reaktionen  mod  den  aristokratiske  Overkultur  i  den  foregaaende 
Periode.  Naar  man  kender  de  rigtige  Forhold,  ved  mafi,  at  det  bl.  a.  var  en 
engelsk  Bevægelse,  der  gik  tilbage  til  Middelalderen  (Chaucer),  og  som  allerede 
Holberg  var  paavirket  af;  —  altsaa  længe  før  Rousseaus  eller  Baggesens  »Tid«. 
Men  det  skal  jeg  ikke  dvæle  ved.  (Jeg  henviser  kun  i  Forbigaaende  til  Fieldings 
Roman  »Tom  Jones«  fra  1749.)  —  Jeg  paaskønner,  at  Forfatteren  har  undgaaet 
at  sammenblande  det  kunsthistoriske  og  det  kulturhistoriske,  saaledes  som  det 
ellers  er  Skik  ;  og  at  han  i  det  Hele  er  ædruelig  og  saglig,  forsaavidt  han  udfra 
sit  Standpunkt  har  kunnet  opfatte  det  charakteriske  i  den  gamle  Kunst.  Det  er 
vel  en  meget  betinget  Anerkendelse;  men  jeg  haaber,  at  Forfatteren  vil  forstaa, 
at  jeg  ser  paa  Sagen  fra  den  gamle  Kunsts  Side  og  derfor  ikke  kan  give  mere. 

Det  vilde  i  Virkeligheden  være  en  udmærket  Opgave  at  studere  den  gamle 
Kunst  med  dens  egne  Forudsætninger  og  Idealer,  og  rent  sympathetisk  gøre  sig 
klart,  hvad  Meningen  var  med  de  stilfulde  Bygninger,  Billedhuggerarbejder  og 
Malerier ;  og  at  vise,  hvorledes  Kunsten  som  Helhed  prægede  Livet  i  Datiden, 
og  bidrog  sit  til  at  give  det  Harmoni.  Man  vilde  her  være  nødt  til  at  gaa  til¬ 
bage  til  Renaissancen  og  Oldtiden,  ja  enkeltvis  ogsaa  til  Middelalderen,  og  lære 
at  regne  med  Kunstudviklingens  og  Traditionernes  Ret  som  mere  end  blot  »kon¬ 
ventionel«  Maner  eller  Ufrihed.  Der  er  jo  mange  af  disse  sidste,  Traditionerne, 
som  har  Værdi  endnu,  og  andre  som  efterhaanden  vil  faa  det,  naar  man  kommer 
ind  i  de  samme  Forhold  som  tidligere  og  faar  beslægtede  Opgaver.  Hvad  man 
saaledes  end  vil  mene  om  den  barokke  Kunst,  maa  det  indrømmes,  at  den  for¬ 
stod  at  behandle  en  Bj^gningsplan  eller  et  Rum  eller  et  perspektivisk  Anlæg  med 
overordentlig  Klogskab,  og  at  selv  det  gigantiske  eller  barokke  (i  Betydning  af 
Micbelangelosk  Stil)  er  noget,  som  vi  maa  kende  og  respektere.  Jeg  for  mit 

Vedkommende  tror  endog,  at  vi  netop  har  Brug  for  noget  af  det  barokke  i  vore 
Anlæg  af  Byerne  og  i  vore  plastiske  Mindesmærker,  for  at  de  praktiske  eller 
naturalistiske  Hensyn  kan  komme  til  deres  Ret  i  en  kraftig  og  kunstnerisk  Form. 
Og  jeg  tror,  at  man  ogsaa  i  Malerkunsten  vil  have  godt  af  (som  Lorenz  Frø- 
lich  i  sine  Tegninger  til  Fabricius’  Danmarkshistorie  eller  som  gamle  Skovgaard 
i  sine  Landskaber)  at  gaa  tilbage  til  det  17de  Aarhundredes  Kunst  og  lære  den 
Kunsten  af  med  en  god  Samvittighed  og  et  godt  Humør.  Naar  man  i  Tankerne 
sammenligner  de  fleste  moderne  Landskabsbilleder  med  Claude  Lorrains  og  de 
andre  Mestres  og  Efterfølgeres  helt  op  til  Begyndelsen  og  til  Midten  af  det 
19de  Aarhundrede  (Turner),  kan  det  ikke  nægtes,  at  vi  er  de  smaa;  og  at  det 
kommer  af,  at  vi  har  forsømt  at  komponere  med  virkelig  Sans  for  den  archi- 
tektoniske  Helhed  i  Rumvirkningen  og  den  dristige  og  harmoniske  Linjeføring 
m.  m.  At  de  Forsøg,  der  er  gjort  paa  at  generobre  den  gamle  Stils  Principer, 
endnu  har  været  lidt  magre  eller  løse,  og  Resultaterne  maaske  derfor  ikke  saa 
gode,  kan  ikke  være  Bevis  for,  at  det  er  urigtigt  at  skabe  en  Renaissance  paa 
dette  og  andre  Omraader.  Jeg  ved,  at  man  anser  det  for  unaturligt  og  farligt 
saaledes  at  gaa  i  Skole  hos  ældre  Kunstnere,  naar  Talen  er  om  det  maleriske. 
Men  af  Architekterne  kan  man  lære,  at  det  er  nødvendigt,  og  netop  udviklende 
for  Fantasien. 

Den  gamle  Kunst  —  i  dette  Tilfælde  særlig  Barokkunsten  —  var  langt 
mere  end  den  moderne  en  Fantasikunst,  og  havde  som  saadan  Evnen  til  at  ud¬ 
vikle  sig  og  tilpasse  sig  efter  Forholdene.  Meget  af  det,  der  forekommer  os  at 
være  vilkaarligt  eller  konventionelt,  var  skabt  naturligt  uden  altfor  megen  Re- 
flexion,  idet  Kunstnerne  stadig  havde  de  ydre  eller  de  virkelige  Forhold  for  Øje, 
og  forstod  at  benytte  eller  at  skabe  gunstige  Betingelser  for  det  æsthetiske  i 
Kunsten.  Man  behøver  jo  blot  at  tænke  paa  Virkningen  af  Eremitagen,  eller  af 
Marmorbroen  med  Pavillonerne,  eller  af  Petri  Kirke  og  Spir,  eller  af  alle  de 
gamle  Bøndergaarde  paa  Landet.  Ingen  af  disse  Kunstværker  er  maaske  aka- 
denflsk  værdifulde,  men  de  virker  glimrende  paa  deres  Plads.  Og  det  samme 
gælder  om  Wiedewelts  Rococogrupper  i  Fredensborg  Slotshave ;  ja  selv  om 
Træerne  i  de  gamle  Haver.  —  Denne  Virkning  i  Omgivelserne,  eller  den  de¬ 
korative  eller  monumentale  Virkning,  for  hvilken  vi  endnu  ikke  har  nogen  ud¬ 
førligere  Betegnelser,  fordi  vi  staar  saa  ængsteligt  overfor  saadanne  Fænomener, 
burde  man  dyrke  og  tilegne  sig  —  i  Fantasien.  Og  det  er  vel  egentlig  dette, 
jeg  savner  i  Oppermanns  Bog,  at  den  mangler  dette  Moment. 

Vilhelm  Wanscher. 


BØGER  OG  TIDSSKRIFTER. 

I  » The  Archilectural  Review «  for  April  er  paabegyndt  en  ny  Artikel-Række 
med  vedføjede  fortræffelige  Illustrationer,  der  skal  omhandle  ældre  architektoniske 
Løsninger  af  mange  forskellige  Opgaver,  som  falder  ind  under  Architektens  Virk¬ 
somhed.  Artikel-Rækken  aabnes  med  en  Fortale,  i  hvilken  det  betones,  at  Hen¬ 
sigten  med  disse  Fremstillinger  er  ved  Hjælp  af  Fotografier  og  Tegninger  ud¬ 
førte  efter  Opmaalinger  at  bringe  paalidelige  Gengivelser  af  alt,  hvad  der  hen¬ 
hører  til  Architektur,  saaledes  at  enhver  skal  kunne  fremstille  et  hvilketsomhelst 

architektonisk  Emne  efter  disse  Forbilleder.  Det  er  ikke  Meningen  ved  disse 
Offentliggørelser  at  forøge  Antallet  af  Dilettanter  eller  Efterlignere  (!),  men  kun 
at  give  ærlige  Kunstnere  nem  Lejlighed  til  at  se,  hvorledes  forskellige  Opgaver 
tidligere  er  løste  med  Held,  og  derved  give  dem  Impulser.  Artikel-Rækken  skal 
foreløbig  fortsættes  i  ubegrænset  Tid.  Redaktionen  mener  selv,  at  denne  Artikel- 
Række  er  et  Vovestykke,  som  ikke  tidligere  er  forsøgt  i  noget  andet  Land  og 
vil  sætte  megen  Pris  paa  enhver  Hjælp,  som  unge  Architekter  eller  Studerende 
er  i  Stand  til  at  yde  ved  at  stille  gode  Opmaalinger  til  Redaktionens  Raadighed, 
og  lover  endogsaa  godt  pekuniært  Udbytte  for  dem,  som  i  saa  Henseende  følge 
Opfordringen. 

Det  er  en  god  Tanke  at  søge  .saa  meget  som  muligt  af  god,  gammel 
Architektur  opmaalt  og  gennem  Fotografier  og  Tegninger  gjort  bekendt  i  vide 
Kredse.  Dette  er  jo  herhjemme  allerede  praktiseret  gennem  Aaringer.  Vi  tilstaar 
dog  ærligt,  at  vi  synes  bedre  om  de  Motiver,  som  forlængst  har  bragt  vore  egne 
Architekter  til  af  ren  og  skær  Interesse  for  vor  overleverede  Bygningskunst  at 
yde  et  stort  og  uegennyttigt  Arbejde.  Enhver  Skaben  Forbilleder  for  en  Kunst¬ 
art,  som  helst  bør  være  individuel,  er  en  farlig  Sag  og  giver  Dilettanternes 
Skare  Vind  i  Sejlene.  Men  ser  man  bort  fra  denne  Fare,  kan  man  jo  godt 
glæde  sig  til  efterhaanden  at  blive  gjort  bekendt  med  en  Mængde  interessante 
og  morsomme  Enkeltheder  fra  det  britiske  Riges  ældre  Architektur. 

Maj-Heftet  vil  indeholde  et  særligt  Tillæg,  som  helliges  Gengivelser  af  de 
betydeligste  architektoniske  Tegninger  og  Udstillinger,  som  fandtes  paa  »The 
Royal  Academy«s  Udstilling  1906.  Da  der  kun  udkommer  et  begrænset  Antal 
Eksemplarer  af  dette  Hefte,  bør  man  i  Tide  bestille  dette. 


FORSKELLIGT. 


Kunstakademiet.  I  Skoleraadets  Møde  den  2.  Maj  bestod  Eleverne  Thor 
Beenfeldt  og  G.  B.  Hagen  Akademiets  Afgangsprøve  som  Architekter. 


FORENINGSMEDDELELSER. 


Foreningsmøde  Onsdag  den  9.  Maj,  Kl.  8  Aften,  i  Industri¬ 
foreningens  Foredragssal.  Smørrebrødsbord.  Udstilling  af 
N.  H.  Rasmussens  Skitser  og  Opmaalinger  fra  en  Studierejse. 

Architekt,  Professor  M.  Nyrop  vil  indlede  en  Diskussion 
over  Emnet:  »Hvad  kan  Akademisk  Architektforening  fore¬ 
tage  for  at  raade  Bod  paa  det  uheldige  Byggeri  paa  Landet?« 
Architekt  Eugen  Jørgensen  ønsker  derefter  at  give  nogle 


Oplysninger  vedrørende  Sagen  om  Architektelevernes  tekniske  Uddannelse. 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 
Redaktionsudvalg;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKT 
ARON  JOHANSSON. 


For  godt  et  Aar  siden  flyttede  den  svenske  Rigsdag  ind  i  sin  nye  Bygning 
paa  Helligaandsholmen,  til  hvilken  Begivenhed  vor  svenske  Kollega  »Arki¬ 
tektur  och  dekorativ  konst«  knyttede  nogle  tungsindige  Betragtninger  over  den 
fuldbyrdede  Kendsgærning,  at  en  Rigsdagsmajoritet  havde  formaaet  —  trods  alle 
sagkyndiges  Protest  —  at  faa  opført  denne  store  Bygning  paa  en  Plads,  hvor 
den  vilde  skade  Omgivelserne  og  heller  ikke  selv  komme  til  sin  Ret. 

Indvendingerne  var  navnlig  disse,  at  Bygningen  vilde  komme  til  at  ligge 
for  tæt  paa  Slottet,  som  den  mentes  at  vilde  genere  og  trykke  ved  sin  store 
Masse,  og  at  hverken  det  ydre  eller  indre  vilde  give  Udtryk  for  svensk  Archi- 
tektur  i  Nutiden.  Man  paastod,  at  der  ingen  som  helst  tvingende  Grunde  var 

for,  at  Rigsdagsbygningen  skulde  ligge  netop  paa  Helligaandsholmen,  men  Rigs¬ 
dagens  Flertal  ønskede  for  Honnørens  Skyld  just  denne  fremtrædende  Plads  og 
vendte  det  døve  Øre  til  alle  Indvendinger.  Hvor  vidt  disse  er  berettigede  eller 
ej,  vover  vi  ikke  at  udtale  os  om,  men  vi  har  fremdraget  dette  for  at  vise,  at 
Rigsdagsmajoriteter  ogsaa  i  andre  Lande  ynder  at  vise  deres  Magt  og  paatage 
sig  et  tungt  Ansvar,  som  Eftertiden  rnaaske  vil  dømme  dem  haardt  for. 

Først  i  ovennævnte  Tidsskrifts  Februarhefte  for  i  Aar  fremkom  der  Afbild¬ 
ninger  og  Beskrivelse  af  Bygningen,  og  vi  gengiver  nu  —  efter  Redaktionens 
velvillige  Tilladelse  —  en  Del  af  Tegningerne  tilligemed  et  kort  Resumé  af 
Architektens,  Hr.  Aron  Johanssons  Tekst. 

Architekten  omtaler  først  Valget  af  Stilen  og  mener,  at  »den  Stil  som  af 
Tessin’erne,  og  Valle’erne  indførtes  til  Sverig,  og  der  har  vundet  sig  svensk  Ind- 

fødsret,  nraatte  anses  for  at  være  den  mest  egnede  for  en  svensk  Rigsdagsbyg¬ 
ning.  —  Resultatet  skulde  tilfredsstille,  ikke  Dagens  kamæleonagtige  Smag  eller 
Mode,  men  en  Smag,  som, 
næret  af  gamle  Traditio¬ 
ner,  har  vist  sig  egnet 
som  Kultursymbol  for 
kommende  Slægter  .  . 
og  han  udtaler  forøvrigt, 
at  for  at  et  Bygnings¬ 
monument  overhovedet 
skal  kunne  gaa  over  til 
at  blive  Nationens  uom- 
tvistede  Ejendom,  maa  det 
skabes  ud  fra  en  saadatr 
*  uegoistisk«  Betragtning. 

Der  var  oprindelig 
projekteret  en  Kuppel  over 
Bygningens  Midtparti,  men 
den  er  ikke  kommen  til 
Udførelse,  efter  at  tilkaldte 
sagkyndige  havde  udtalt 
sig  derimod. 

Facaderne  er,  med 
Undtagelse  af  Fladerne 
mellem  Pilastrene  og  Vin¬ 
duesindfatninger  ,  udførte 
af  naturlig  Sten,  hoved¬ 
sagelig  Granit ;  alle  rigere 
Prydelser  af  saakaldte 
» Hoburgsten « . 

Hovedindgangen  er 
fra  Norrbro,  hvorfra  man 
gennem  Bronzeportene 
kommer  ind  i  en  Vesti¬ 
bule  og  derfra  til  den 
store  og  anselige  Hoved¬ 
trappe,  *  der  fører  op  til 
Beletagen,  hvor  Rigsdags¬ 
salene,  Samtale-  og  Fæse- 
værelser,  Rum  for  Kam¬ 
renes  Formænd,  Ministre, 

Rigsdagens  Bureau,  Sekre¬ 
tariat  og  Bibliothek  er 
beliggende.  I  Stueetagen 
findes  Garderober,  Restaurationen,  Arkivlokaler,  Rigsgældskontoret  m.  m.  Paa 
2den  Sal  ligge  alle  Udvalgsværelserne  og  Rum  for  Publikum  og  Pressen.  Disse 

kan  isoleres  fuldstændigt  fra  Rigsdagens  og  der  fører  særlige  Trapper  op  til  dem. 
I  Kælderetagen  er  Rigsdagens  Tiykkeri  installeret,  og  desuden  findes  der  her 
Køkken  m.  m.  og  Betjentboliger.  Byggearbejdet  varede  i  io  Aar. 

FORSKELLIGT. 


Udnævnelse. 

Dannebrog. 


Architekt,  Palæforvalter  Tolstrup  er  udnævnt  til  Ridder  af 


Rejseunderstøttelser.  Af  det  Beløb,  som  for  indeværende  Finansaar  er  til 
Raadighed  til  Kunstakademiets  Stipendier  og  Rejseunderstøttelser,  er  der  tildelt 
Architekt  Hans  Carl  Andersen  2500  Kr.  og  Architekt  C.  Harild  1000  Kr. 


Udgiver :  AKADEMISK  ARCHITEKTFORENING.  —  Redaktør:  Architekt  SØREN  LEMCHE 
Redaktionsudvalg;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

I  Maribo  havde  der  længe  været  Trang  til  et  Kapel  til  Brug  ved  Begravelser, 
da  Kirken  jo  i  Almindelighed  var  for  stor  til  dette  Brug.  Efter  at  Hr.  Barber 
Klein  i  Maribo  havde  skænket  10.000  Kr.  til  et  Kapel,  blev  dette  opført  i  1903 


efter  Tegninger  af  Architekt  K.  Varming.  Til  Spiret  skænkedes  senere  1000  Kr. 
af  Bankdirektør  Kjær,  Maribo,  saaledes  at  den  samlede  Byggesum  blev  n.oooKr. 
Kapellet  har  100  Siddepladser.  Murermester,  Byraadsmedlem  Quidde  var  Entre¬ 
prenør,  og  alt  Arbejdet  blev  udført  af  Haandværkere  i  Maribo. 


VEJGAARD  KIRKE. 


VEJGAARD  KIRKE. 

Yejgaard  er  en  Arbejderby  i  Nørre-Tranders  Sogn,  og  den  grænser  umiddel¬ 
bart  op  til  Aalborg.  Dens  Præg  er  saaledes  nærmest  købstadmæssigt,  hvor¬ 
for  man  med  Vilje  har  forsøgt  at  give  den  her  fremstillede  Kirke  mere  Købstads¬ 
end  Landsby-Karakter.  Kirken  er  bygget  i  1904  for  en  Sum  af  ca.  30.000  Kr., 
hvoraf  18.500  Kr.  var  Statstilskud;  Resten  er  indkommet  ved  frivillige  Bidrag  i 
Vejgaard  og  Aalborg. 

Facaderne  er  udførte  af  røde,  haandstrøgne  Sten  fra  Dybvad  Teglværk  med 
Sokkel,  Dørindfatning  m.  m.  af  Granit.  Kirkens  Tag  er  dækket  med  sortglaserede 
Falstagsten,  Spiret  med  Kobber.  Indvendig  er  der  murede  Hvælvinger,  Døbe¬ 
fonten  er  af  Granit,  og  Alterbilledet  er  malet  af  Fru  Bertha  Dorph. 


VEJGAARD  KIRKE.  ARCHITEKT  K.  VARMING. 

Alt  Arbejdet  er,  med  Undtagelse  at  Kobberdækningen,  udført  af  Haandvær- 
kere  fra  Vejgaard  og  Aalborg  under  Tilsyn  af  Bygningskonduktør  Cortes,  Aal¬ 
borg.  Formand  for  Kirkekomiteen  var:  Førstelærer  J.  P.  Stæhr,  Vejgaard,  og 
Architekt:  K.  Varming. 


BYGNINGSKOMMISSIONENS  JUBILÆUM. 


Den  Adresse,  som  af  Akademisk  Architektforenings  Bestyrelse  blev  overrakt 
Stadsbygmesteren  paa  Jubilæumsdagen  den  i.  Maj,  havde  følgende  Ordlyd; 

Hr.  Stadsbygmester,  Professor  Bønecke, 

R.  af  Dbg. 

Akademisk  Architektforening  ønsker  i  Anledning  af  Bygningskommissionens 
50-Aars  Jubilæum  at  udtale  en  Tak  overfor  Dem,  Hr.  Stadsbygmester,  for  den 
Hensyntagen,  De  i  Deres  Embedstid  har  udvist  overfor  Bygningskunstens  Tarv. 

Imedens  De  har  beklædt  Deres  vanskelige  Embede,  har  Byggevirksomheden 
været  større  end  nogensinde  før,  en  ny  Tid  indenfor  Bygningskunsten  er  brudt 
frem  med  nye  Konstruktioner  og  nye  Former,  men  Deres  Forstaaelse  af  Tiden 
og  Architekturens  Betydning  for  Kjøbenhavn  har  hjulpet  over  mange  Vanskelig¬ 
heder,  og  trods  Lovens  Snæverhed  har  det  været  muligt,  hvor  ideelle  og  kunst- 


neriske  Krav  var  tilstede,  at  lade  disse  komme  til  deres  Ret,  saavel  ved  private 
som  offentlige  Bygninger  i  vor  By. 

Idet  vi  udtale  vor  Lykønskning,  knytte  vi  dertil  det  Haab,  at  den  Forstaaelse 
af  Kunstens  Stilling  og  den  gode  Aand,  som  under  Deres  Embedstid  har  raadet, 
stadig  maa  have  Plads  ved  Siden  af  Lovens  Ord  hos  Stadsbygmesteren,  Bygnings¬ 
kommissionen  og  dens  Embedsmænd. 

Paa  Bestyrelsens  Vegne 

under  Formandens  Fraværelse 
Magdahl  Nielsen. 


FORSKELLIGT. 

Kunstakademiet.  Elevernes  Arbejder  fra  det  nu  afsluttede  Skoleaar  er  ud¬ 
stillede  paa  Charlottenborg  hver  Dag  fra  Kl.  n  —  2  indtil  den  27.  Maj  inkl. 

¥ 

Sølvbryllup.  Architekt  H.  Gi.ahn  og  Hustru  i  Nykøbing  paa  Falster  fejrer 
Søndag  den  20.  ds.  deres  Sølvbryllup. 

¥ 

Det  højeste  Hus  paa  Jorden  bliver  en  under  Opførelse  værende  Bygning  for 
det  Singerske  Symaskine-Selskab  i  New  York.  Bygningen  bliver  18 1  Meter  høj 
og  skal  rumme  40  Stokværk.  Omkostningerne  anslaas  til  noget  over  5  Mili.  Kr. 


FORENINGSMEDDELELSER. 


Den  9.  Maj  holdt  Akademisk  Architektforening  sit  første 
Sommermøde.  I  Lokalerne  fandtes  ophængt  en  ualmindelig 
smuk  og  righoldig  Samling  Studier  af  Architekt  Holger 
Rasmussen,  som  nylig  er  hjemkommen  fra  en  længere  Studie¬ 
rejse.  Den  improviserede  Udstilling  vakte  megen  Opmærk¬ 
somhed  og  fortjente  det  ogsaa. 

I  Formandens  Fraværelse  bød  Architekt  Magdahl  Nielsen 
Velkommen,  og  efter  at  Architekt  Emii.  Jørgfnsen  var  valgt  til  Dirigent,  gaves 
Ordet  til  Professor  Martin  Nyrop,  som  havde  ønsket  at  foranledige  en  Diskus¬ 
sion  om  Byggeriet  paa  Landet. 

Prof.  Nyrop  indledede  Diskussionen.  —  Han  vilde  ikke  spilde  Tiden  med 
en  Skildring  af  den  nuværende  Tilstand,  som  maatte  være  Medlemmerne  bekendt, 
ej  heller  tale  om  Forholdene  i  Kjøbenhavn  eller  Provinsbyerne,  hvor  det  navnlig 
var  i  Udkanterne  —  hvor  By  og  Land  mødtes  —  at  det  var  galt,  men  derimod 
om  Byggeriet  ude  paa  det  egentlige  Land.  Det  mest  iøjnefaldende  var  da,  at  al 
Tradition  var  brudt,  og  at  de  Former,  der  nu  brugtes,  syntes  at  være  laante  fra 
Købstadhuse,  saaledes  at  man  f.  Eks  kunde  se  et  Hus,  beliggende  paa  den  bare 
Mark  med  Hjørnetaarne  og  Brandgavle!  Det  laa  nær  at  spørge,  hvad  er  Aarsagen 

til  dette  Brud  paa  det  nedarvede,  og  man  maatte  svare:  Aarsagerne  er  mange 
forskellige.  I  vor  Tid  er  der  foregaaet  en  fuldstændig  Omvæltning  i  Landbrugs¬ 
forholdene  og  dermed  i  Befolkningens  Tænkemaade  og  Levevis.  Tærskemaski¬ 
nerne  umuliggør  Anvendelsen  af  Halmen  til  Straatage;  Assuranceselskabernes  høje 
Præmie  paa  disse  gør,  at  man  foretrækker  Spaan-,  Cementtagsten  eller  Tagpap 
til  Tagdækning.  Endvidere  er  der  de  mange  nye  Materialer,  der  er  fremkomne, 
og  endelig  Undervisningen  i  de  tekniske  Skoler,  der  jo  ikke  har  taget  Hensyn 
til  Traditionen. 

Spurgte  man  nu,  om  der  var  Grund  til,  at  Architektforeningen  skulde  for¬ 
søge  at  bringe  Udviklingen  ind  i  et  sundere  Spor,  da  forekom  det  Taleren,  at 
ingen  kunde  være  nærmere  til  at  hjælpe  end  Architekterne.  Nogle  vilde  maaske 
sige,  at  det  nemmeste  og  maaske  tillige  det  mest  »kunstneriske«  og  forretnings¬ 
mæssige  vilde  være  fornemt  at  holde  sig  tilbage.  Men  dette  var  galt.  Thi  lige¬ 
som  det  var  Lægerne,  der  havde  taget  Initiativet  til  at  bekæmpe  f.  Eks.  Tuber¬ 
kulosen,  som  hærgede  Landet,  saaledes  maatte  det  være  Architekterne,  der  traadte 
til  for  at  bekæmpe  den  Landeplage,  som  det  daarlige  Byggeri  maa  siges  at  være. 
Staten  har  gennem  sine  Institutioner  støttet  os  i  vor  Uddannelse,  derfor  skylder 
vi  Staten  at  gøre  Gavn,  hvor  vi  evner  det  og  give  ud  med  rund  Haand,  hvis 
vi  har  noget  at  give.  Vi  vil  selv  høste  Gavn  deraf,  baade  ved  at  kunne  føle 
os  som  nyttige  Borgere  og  ved  at  komme  mere  i  Berøring  med  Folket,  hvis 
store  Masse  staar  fuldstændig  fremmed  overfor  os  og  vor  Virksomhed,  hvad  man 
jo  bl.  a.  kunde  se  af  de  for  nylig  faldne  Udtalelser  i  Rigsdagen.  —  I  Sverrig 
havde  der  været  gjort  forskellige  Forsøg.  I  1905  udgav  Jordbruksdepartementet 
et  Hefte  med  Forslag  til  Bygninger  for  smaa  Jordbrug;  senere  har  en  Komité, 
nedsat  af  Landbruksakademiet,  tilvejebragt  bedre  Typer  af  samme  Art,  tegnede 
af  Torben  Grut.  »Svenska  Slojdforeningen«  har  gratis  uddelt  forskellige  Teg¬ 
ninger  til  ca.  2000  Snedkere  og  andre,  som  anmoder  derom.  Samme  Forening 
uddeler  gratis  Tegninger  til  smaa  Landbrug,  tilvejebragte  ved  Konkurrence  blandt 
svenske  Architekter. 

Her  i  Landet  har  »Dansk  Husflidsselskab«  som  bekendt  fremskaffet  gode 
Tegninger  til  »Husmandsmøbler«,  udgivet  en  »Husflidsbog«  og  en  lille  nyttig 
Bog:  »Cementhusflid«,  forfattet  af  N.  C.  Rom.  »Foreningen  af  jydske  Landbo¬ 
foreninger«  foranstaltede  i  1901  en  Konkurrence  om  Tegninger  til  Husmands¬ 
boliger  (til  »Statshusmandslodder«)  og  har  udgivet  de  præmierede,  der  forøvrigt 
ikke  er  gode.  Cand.  mag.  Vilh.  Lorenzen  har  i  »Dansk  Folkestyre«  i  en  vel¬ 
skrevet!  Artikel  underkastet  disse  Forslag  en  udførlig  Kritik,  paavist  Tegningernes 
store  Mangler  og  —  hvad  der  er  vigtigere  —  vedføjet  Tegninger  (udf.  af  Hr. 
Axel  Sørensen,  Elev  paa  Akademiet),  som  giver  noget  bedre  Former.  Cand. 
Lorenzen  synes  i  det  hele  taget  at  nære  saa  megen  Kærlighed  til  denne  Sag, 
at  vi  absolut  bør  træde  i  Forbindelse  med  ham. 

Naar  man  nu  skulde  tænke  sig  at  begynde  et  Arbejde  for  denne  Sag,  da 
maatte  man  stille  sig  klart,  at  dette  vilde  blive  vanskeligere  end  alt,  hvad  man 
før  havde  beskæftiget  sig  med.  Dels  det  at  skabe  nye  Typer.  Thi  vi  maatte  ikke 
tro,  det  var  nok  at  kopiere  det  gamle,  men  vi  maatte  tage  Hensyn  netop  til 
alle  de  nye  Momenter,  der  var  fremme  i  Nutiden  og  arbejde  med  dem  for  Øje. 
Og  vi  maatte  ikke  tro,  at  vi  skulde  til  at  lave  Architektur  i  almindelig  Forstand; 

de  Huse,  vi  hidtil  havde  bygget,  var  ikke  alvorlige  og  simple  nok  til  at  tjene 
som  Forbilleder,  og  for  at  kunne  sætte  noget  godt  i  Stedet  for  de  gamle  Bønder¬ 
huse,  der  kun  igennem  Aarhundreders  Kultur  har  naaet  den  Skønhed  og  den 
klassiske  Simpelhed,  som  de  har  over  sig,  maa  man  selv  være  i  Besiddelse  af 
høj  Kultur  og  Dannelse. 

En  anden  stor  Vanskelighed  var  det:  at  faa  Folk  i  Tale.  Her  maatte  der 
kunne  tænkes  et  Samarbejde  med  Højskolerne  og  de  store  Landboforeninger, 
Afholdelsen  af  Foredrag,  Udgivelse  af  Bøger  med  Afbildninger,  rnaaske  ordnede 
som  »Eksempler«  og  »Modeksempler«.  Og  naar  da  Interessen  var  bleven  vaa- 
gen  skulde  man  kunne  komme  med  Tegninger  og  anden  Hjælp.  Bedst  vilde 
det  naturligvis  være,  om  man  kunde  faa  opført  Typer  paa  Huse  i  forskellige 
Landsdele,  saa  at  Befolkningen  rigtig  kunde  indse  Nytten  af  vor  Hjælp  og  For¬ 
delene  ved  at  bygge  godt  og  fornuftigt. 

Yderligere  gaa  i  Enkeltheder  kunde  Taleren  ikke  i  Øjeblikket,  og  i  hvert 
Fald  vilde  han  nu  bede  Bestyrelsen  og  Medlemmerne  udtale  sig  om  Sagen. 

F.  C.  C.  Hansen,  Sorø,  udtalte,  at  han  jo  saa  meget  af  Byggeriet  paa  Lan¬ 
det,  og  det- var  kun  lidet  fornøjeligt.  Udviklingen  gaar  nu  for  Landsbyernes 
Vedkommende  mod,  at  disse  bliver  mere  spredte  med  Hensyn  til  Bebyggelse,  da 
Gaardene  og  Husene  efterhaanden  flyttes  ud  midt  i  Jordlodderne;  herved  spa¬ 
res  Kørsel,  og  Brandfaren  formindskes.  Stuehusene  bygges  nu  som  Regel 
for  sig,  og  bygges  med  brandfrit  Tag,  derved  spares  ogsaa  paa  Assurancepræ¬ 
mien.  Jernbanestationerne  derimod  samler  Landsbyer  om  sig,  og  her  er  det,  at 
det  alleruheldigste  Byggeri  florerer.  Foretagsomme  Haandværkere  og  andre  køber 
større  Stykker  Grund,  beregnede  paa  Udparcellering,  og  bygger  saa  løs  midt 
paa  den  bare  Mark  med  den  kommende  By  for  Øje;  deraf  kommer  Brandgavlene, 
Fljørnetaarnene  o.  a.,  der  ser  saa  meningsløst  ud.  Straatag  maa  vist  betragtes  som 
dødsdømt,  ikke  alene  paa  Grund  af  Brandfaren  og  de  høje  Præmier,  men  ogsaa 
fordi  Straaet  efterhaanden  er  blevet  saa  dyrt,  at  andre  Materialer  let  fortrænger 
det.  Det  er  jo  hovedsagelig  Tagpap,  der  nu  anvendes.  Skal  der  opnaas  noget 
ved  Udarbejdelsen  af  Typer  for  Bygninger  paa  Landet,  maa  man  ind  paa  brand¬ 
frit  Tagmateriale.  Der  er  mange  Vanskeligheder  at  kæmpe  med,  ikke  mindst 
Landbefolkningcns  Utilbøjelighed  til  at  lade  sig  raade  af  Architekter. 

Søren  Lemche.  Det  ser  ud,  som  om  Straaets  Tid  er  forbi;  Tegl  er  for 
dyrt  i  mange  Tilfælde,  og  da  Pap  er  billigt,  er  det  ikke  nemt  at  komme  uden 
om  dette.  Man  maa  søge  ved  Silhouetvirkningen  at  raade  Bod  paa  Materialets 
kedelige  Udseende.  Det  kan  ikke  nytte  at  blive  ved  de  gamle  Forbilleder,  vi 
er  for  bevidste  og  ejer  ikke  den  Naivitet,  som  de  gamle  Bygninger  er  prægede 
af.  Man  maa  nu  se  at  faa  Bugt  med  Landboernes  forkerte  Forestillinger  og  søge 
at  bringe  dem  til  at  forstaa,  at  det  gælder  deres  eget  bedste.  Gennem  Høj¬ 
skolerne  maa  man  se  af  faa  Befolkningen  i  Tale.  De  maa  hjælpe  os  med  at 
bane  Vej  for  vore  Ideer.  Bestyrelsen  eller  et  eventuelt  Udvalg  maa  have  Op¬ 
mærksomheden  henvendt  paa,  at  Støtte  hos  Befolkningen  for  Sagen  er  nødven¬ 
dig  for  at  naa  et  Resultat.  At  der  findes  Forstaaelse  og  Interesse  for  Sagen  i 
Fløjskoleverdenen,  paaviste  Taleren  ved  at  oplæse  flere  Breve,  som  »Architektens« 
Redaktion  havde  modtaget  i  Anledning  af  Artiklen  om  »Byggeriet  paa  Landet« 
i  Bladet  » Architekten«.  iy  is 

Levy.  Det  gælder  om  at  finde  Personligheder  paa  begge  Sider  for  at  faa 
noget  udført  til  virkelig  Gavn.  Jernbaner  og  gode  Samfærdselsmidler  udvisker 
det  personlige  og  det  ejendommelige.  Jo  daarligere  Veje  man  naar  ud  til, 
jo  fornuftigere  Bygninger  ser  man.  Hele  Landbefokningen  bliver  ogsaa  saa 
grumme  ensartet.  Taleren  mente  ikke,  at  man  kom  langt  med  Ophængning  af 
Tegninger  o.  1.  Der  maa  arbejdes  personligt.  De  unge  maa  gaa  ud  og  mis¬ 
sionere;  tale  til  Folket  ved  Landbomøder  og  —  vel  at  mærke  —  møde  frem  med 
grundig  og  positiv  Viden. 

Plesner  mente  ligesom  Levy,  at  Foredrag  af  Architekter  —  paa  Højsko¬ 
lerne  f.  Eks.  —  vilde  gavne.  Der  maa  saa  skaffes  godt  Materiale  hertil,  Lys¬ 
billeder  f.  Eks.  efter  gode  ældre  og  nye  Ting.  Forskrifter  og  Typer  er  ikke 
altid  af  det  gode;  de  skaber  kedelig  Ensartethed.  Han  havde  Erfaring  for,  at 
ældre  Bønder  var  ikke  gode  at  komme  nogen  Vegne  med,  man  maatte  have  de 
unge  paa  Højskolerne  i  Tale.  Straatage  maa  heldigvis  ikke  betragtes  som  døds¬ 
dømte.  i  mange  Egne  begunstiges  de  af  Forholdene,  f.  Eks.  gode  Rørskær  ved 
vore  Fjorde.  Paptag  er  ifølge  mange  Fagmænds  Mening  ikke  godt  i  Længden ; 
vi  bør  ikke  støtte  Anvendelsen  deraf.  Tegl  kan  i  mange  Tilfælde  anvendes 
med  Pap  og  Brædder  som  Underlag  uden  at  blive  for  dyrt.  Man  maa  stille  sig 
meget  velvilligt  og  moderat  med  Hensyn  til  Honorarer.  Interessen  maa  være 
Drivfjederen. 

Mørk-Hansen.  Tegninger  maa  der  til,  som  Folk  kan  faa  at  se,  selv  om 
»Typer«  ikke  er  det  heldigste.  Der  maa  i  hvert  Fald  særlige  Typer  for  de  for¬ 
skellige  Egne.  Højskolerne  er  et  godt  Virkefelt.  Man  maa  ønske,  at  Højskolerne 
vil  søge  Architekt-Bistand  hver  for  sin  Egn. 

Eugen  Jørgensen  foreslog  at  vælge  et  Udvalg,  bestaaende  af:  Nyrop,  Pies¬ 
ner,  Rosen  og  Strøm-Tejsen  til  at  forberede  Sagen. 

Nyrop  foreslog  at  supplere  Udvalget  med  Søren  Lemche  og  henstillede  til 
Bestyrelsen  at  virke  for  Sagen  ved  Siden  af  Udvalget. 

Lemche.  Der  er  sikkert  mange,  som  ser  ret  skeptisk  paa  den  Sag,  der  her 
er  rejst;  Sagen  er  i  sig  selv  saa  stor  og  omfattende,  at  dette  nok  er  forstaaeligt. 
Man  kan  dog  kun  anerkende  den  store  Interesse,  som  fra  de  forskelligste  Sider 
er  lagt  for  Dagen  i  dette  Anliggende,  og  haabe  paa,  at  et  tilfredsstillende  Re¬ 
sultat  engang  vil  blive  naaet.  Men  man  maa  gøre  sig  klart,  at  naar  en  saa  van¬ 
skelig  Sag  tages  op,  maa  man  være  taalmodig  og  ikke  vente  sig  noget  stort 
Resultat  i  de  første  Aar.  Man  maa  jo  begynde  Arbejdet  paa  bar  Bund,  og 
der  vil  maaske  gaa  en  Menneskealder,  inden  denne  Opgave  kan  siges  at 
være  løst. 

Paa  Forslag  af  Dirigenten  skredes  til  Afstemning,  hvorved  det  foreslaaede, 
forberedende  Udvalg  enstemmigt  valgtes. 

Derefter  gav  Architekt  Eugen  Jørgensen  nogle  Oplysninger  vedrørende  Sagen 
om  Architektelevers  tekniske  Undervisning. 

Tilstede  var  ca.  50  Medlemmer.  Mødet  forbi  Kl.  ca.  12. 

KJØBENHAVN 

DEN  2  é.  MAJ  1906 

8.  Aargang  N°  34 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


EN  CENTRALBYGNING  FOR  INGENIØRVIDENSKAB. 


PLAK  AF  AUDITORIET. 


Vi  præsentere  idag  vore  Læsere  nogle  Afbildninger  af  en  af  Amerikas  berømte 
Skyskrabere.  Selv  om  det  passer  sig  bedst  for  os  og  vore  Forhold  at  holde 
os  mere  til  Jorden,  kan  det  have  sin  Interesse  at  betragte  en  saadan  Kolos  noget 
nøjere,  og  vi  have  valgt  et  Eks¬ 
empel,  som  synes  os  betydeligt 
smukkere  løst,  end  Bygningsværker 
af  denne  Art  plejer  at  være. 

Billederne  er  laante  fra  New 
Yorks  »Architects  and  Builders 
Magazine«  og  gengive  en  under 
Opførelse  værende  Bygning,  der 
skal  være  en  Centralbygning  for 
den  amerikanske  Ingeniørvidenskab. 

Bygningen  er  en  Gave  fra  den 
bekendte  Mangemillionær  Mr.  An- 
drew  CARNEGrE,  som  ved  denne 
Lejlighed  har  givet  et  Eksempel, 
der  sikkert  vil  tiltale  Alverdens 
Ingeniører. 

De  gengivne  Tegninger  er  Re¬ 
sultatet  af  en  Konkurrence,  til  hvil¬ 
ken  var  indsendt  26  Forslag.  Det 
antagne  Forslag  skyldes  d’Hrr.  Hale 
&  Rogers  med  Henry  G.  Morse 
som  »Associeret«.  Der  er  ved  For¬ 
slagets  Udarbejdelse  lagt  særlig  Vægt 
paa  at  lade  det  Ydre  markere  Rum¬ 
mene  og  disses  Bestemmelse.  Inden¬ 
for  de  3  store  Buer  forneden  fin¬ 
des  saaledes  et  Auditorium,  der 
strækker  sig  gennem  tre  Etager. 


STUEPLAN. 

CENTRALBYGNING 
FOR  INGENIØRVIDENSKAB. 


ARCHITEKTER 
IiALE  OG  ROGERS. 

Indenfor  de  tre  store  Vinduer  foroven  findes  et  Bibliothek,  der  ligeledes  strækker 
sig  gennem  3  Etager.  Den  12te  Etage,  til  hvilken  Vinduerne  er  smaa,  forbe¬ 
reder  meget  behændigt  Kolossens  Afslutning  foroven. 


Grunden  til,  at  Auditoriet  er  lagt  kun  en  Trappe  op,  er  den,  at  man  har 
villet  undgaa  at  skulle  befordre  Tilhørerne  op  i  dette  ved  Hjælp  af  Elevatorer. 
Der  findes  ialt  1100  Tilhørerpladser.  Tunge  Genstande,  som  skal  benyttes  ved 

ARCHITEKTER 
HALE  OG  ROGERS. 


CENTRALBYGNING 

FOR  INGENIØRVIDENSKAB. 


Forelæsningerne,  kan  føres  op  i  Foredragssalen  ved  Hjælp  af  Fragt- Elevatorer. 
Over  Auditoriet  findes  mindre  Forelæsningssale,  som  kan  sættes  i  Forbindelse 
med  hinanden  ved  selskabelige  An¬ 


ledninger. 

Da  Bygningen  foreløbig  skal 
rumme  3  forskellige  Ingeniørselska¬ 
ber,  Elektrikerne,  Mekanikerne  og 
Minørerne,  er  det  nødvendigt,  at 
disse  indenfor  en  vis  Grænse  maa 
have  deres  egne  Lokaler.  Dette  er 
der  ogsaa  taget  Hensyn  til  ved  Plan¬ 
læggelsen  —  ja,  der  er  endog  ind¬ 
rettet  Lokaler  for  Selskaber,  der 
maatte  dukke  op  i  Fremtiden.  Det 
er  dog  Hensigten,  at  alle  Selskaber 
til  en  vis  Grad  skal  danne  en  Hel¬ 
hed;  saaledes  tænkes  alle  Selskaber¬ 
nes  Bogsamlinger  anbragte  i  de 
øverste  Stokværk,  ganske  vist  hver 
for  sig  som  selvstændige  Samlinger, 
men  dog  i  Forbindelse  med  hin¬ 
anden,  saa  at  de  —  taget  under  Et 
—  danne  en  enestaaende  Samling. 
Udenom  Bibliotheket  findes  smaa 
Arbejdsrum ,  fotografiske  Ateliers, 
Tegnestuer  m.  m.  Bibliothekets  Be¬ 
liggenhed  i  øverste  Etage  betegnes 
som  ideel,  dels  fordi  der  heroppe  er 
roligt,  køligt  og  luftigt,  og  dels  fordi 
man  er  fri  for  Støv. 

Da  de  gengivne  Tegninger  ingen 
Forestilling  give  om  Bygningens  Stør¬ 
relse,  bemærkes,  at  Facaden  er  1 1 5 
Fod  bred  og  90  Fod  dyb,  engelsk 
Maal.  Bygningens  Højde  er  210  Fod. 


CENTRALBYGNING 

FOR  INGENIØRVIDENSKAB. 


ARCHITEKTER 
HALE  OG  ROGERS. 


VILLA  PAA  FREDERIKSBERG. 


Den  her  gengivne  Bygning  paa  Matr.-Nr.  6  cf,  Segelckesvej  paa  Frederiksberg, 
er  i  1903  opført  for  d’Hrr.  Tømrermestre  Bruun-Kornerup  &  Co.;  den 
ligger  vis-å-vis  den  i  »Architekten«  Nr.  31,  1906,  afbildede  og  er  ligesom  denne 
indrettet  til  2  Familier;  Fagaderne  ere  pudsede  i  grov  Kalkmørtel  og  straalede; 
Taget  er  dækket  med  almindelige,  sortglaserede  Tagsten. 

Bygningen  er  opført  efter  Tegning  af  Architekt  E.  W.  Marston. 

MEDDELELSE  FRA  UDVALGET  TIL  BESVARELSE  AF 
FORESPØRGSLER  VEDRØRENDE  RETSSAGER. 


Da  »Akademisk  Architektforening«  i  Henhold  til  Beslutning  af  den  aarlige 
Generalforsamling  ifjor  har  oprettet  et  fast  Udvalg,  bestaaende  af  Archi- 
tekterne  Emil  Jørgfnsen,  Fred.  L.  Levy  og  Alf.  Thomsen,  til  Besvarelse  af  Fore¬ 
spørgsler  vedrørende  Retssager,  turde  det  formentlig  være  af  Interesse  i  videre 
Kredse  ogsaa  at  kende  de  Spørgsmaal,  der  forelægges  Udvalget,  og  dettes  Be¬ 
svarelse  af  disse.  Af  denne  Grund  giver  Udvalget  nedenfor  ved  dets  Leder, 
Architekt  Levy,  Referat  af  de  til  Dato  behandlede  Sager,  hvilket  herefter  senere 
vil  blive  fortsat. 


ij.  Jan.  iyo6.  Der  spørges:  »hvorvidt  en  Altan  kan  kaldes  et  Fremspring 
paa  en  Bygning  eller  at  Bygningen  er  bygget  frem.« 

Svar:  En  aaben  Altan  betragtes  som  et  Fremspring  paa  en  Bygning,  men 
ikke  som  en  Frembygning  foran  Huslinien. 

20.  Febr.  1906.  Med  Indsendelsen  af  Kalker,  Plan,  Snit  og  Fagade  til  en 
projekteret  Bygning  i  4  Beboelseslag  spørges  der,  »om  de  foreliggende  Tegninger 
kan  betragtes  som  en  Skitse  eller  et  tydeligt  Forslag  til  Løsningen  af  Opgaven: 
en  Fabriksbygning  projekteret  under  særligt  Hensyn  til  eventuelt  senere  at  kunne 
omdannes  til  2  Værelsers  Lejligheder,  og  at  være  affattet  til  at  kunne  lægges 
til  Grund  for  Hovedtegningen.« 

Svar:  Nej,  den  foreliggende  Kalke  viser  kun  Indretningen  af  en  Beboelses¬ 
bygning ,  i  hvilken  alle  Skillerum,  Skorstene  m.  m.  er  raserede,  og  angiver  ikke 
engang  Understøttelserne  under  Bjælkelagene  paa  de  Steder,  hvor  de  bærende 
Skillerum  fattes. 

Endvidere  spørges  der  om,  hvilket  Honorar  der  kan  blive  Tale  om  at  er¬ 
lægge  for  de  foreliggende  Tegninger,  og  om  Honoraret  bliver  at  forhøje,  fordi 
Bygningen  er  forlangt  indrettet,  saa  at  den  senere  kan  omdannes  til  Beboelse. 

Svar:  Hvis  Tegningen  havde  været  udført  som  et  tydeligt  og  gennemtænkt 
Forslag  til  Løsningen  af  den  foreliggende  Opgave,  hvad  den  efter  det  ovenfor 

VILLA  PAA  FREDERIKSBERG.  ARCHITEKT  E.  W.  MARSTON. 

udviklede  formentlig  ikke  er,  vilde  der  for  samme  blive  at  betale  et  Honorar 
efter  Regler  til  Bestemmelse  af  Architekthonorar  (vedt.  i  Akad.  Architektforening 
24.  Febr.  1905)  Klasse  1,  Skitsering  alene.  Kun,  hvor  der  er  begæret  flere 
alternative  Forslag  eller  Skitser  til  samme  Opgave,  kan  Architekten  fordre  Hono¬ 
rar  for  hvert  af  disse.  Fordringen  om,  at  Bygningen  eventuelt  senere  skal  kunne 
omdannes  i  andet  Øjemed,  vil,  som  Opgaven  i  det  foreliggende  Tilfælde  er  løst, 
ikke  gøre  det  rimeligt,  at  der  ydes  nogensomhelst  Ekstrabetaling. 

IO.  Marts  1906.  Ved  Opførelsen  af  en  Beboelsesbygning  omfattende  Stue, 
iste  Sal  og  Kvist  er  der  anvendt  Betonstøbning  istedetfor  Murværk,  som  Byg¬ 
ningsloven  kræver;  der  spørges,  om  Betonstøbning  i  Forhold  1:4:8  (Grus  og 
Murstensskærver)  og  med  samme  Tykkelser,  som  foreskrevet  for  Murværk,  staar 
tilbage  eller  ikke  for  den  almindelige  Byggemaade  med  Hensyn  til  Styrke,  Brand¬ 
sikkerhed  og  i  sanitair  Henseende. 

Svar:  Beton  maa  anses  for  et  Materiale,  hvis  Styrke  i  høj  Grad  er  afhængig 
af  de  benyttede  Materialers  Godhed  og  Renhed  og  tillige  af  den  ved  Tilbered¬ 
ning  og  Støbning  anvendte  Omhu.  Endvidere  vil  Brugen  af  Beton  i  et  Tilfælde 
som  det  foreliggende  kræve  ganske  særlige  Foranstaltninger  til  Sikring  af  en  god 
Forbindelse  mellem  Ydermuren  og  de  tilstødende  murede  Skillerum.  Hvor  der 
ikke  kan  gives  fuld  Betryggelse  for  Arbejdets  forsvarlige  Udførelse  i  ovennævnte 
Henseende,  maa  Brugen  af  Beton  til  Ydermure  i  en  Bygning  med  flere  Etager, 
hvad  Styrke  angaar,  siges  at  staa  tilbage  for  den  almindelige  Byggemaade. 

Grundet  paa  Portlandcementens  store  Udvidelsescoefficient,  er  Beton,  til¬ 
beredt  med  dette  Materiale,  tilbøjelig  til  at  springe  ved  lldpaavirkning.  Beton¬ 
mure  maa  derfor,  hvad  angaar  Brandsikkerhed,  siges  at  staa  tilbage  for  Murværk 
af  brændte  Sten  med  Kalkmørtel. 

Betonvægge  er,  grundet  paa  deres  ringe  Porøsitet,  tilbøjelige  til  at  svede 
(dugge)  ved  indtrædende  Temperaturforandringer  og  maa  derfor  til  Beboelses¬ 
bygninger  ogsaa  i  sanitair  Henseende  siges  at  staa  under  Vægge  af  almindelige 
Mursten. 

19.  Maj  1906.  Der  spørges:  Hvad  forstaas  ved  en  »Bygning  i  Villastil«, 
og  hvorledes  afgrænses  dette  Begreb  fra  Bygninger  i  Almindelighed?  Kan  en 
Ejendom  med  6  å  8  Lejligheder  å  3  Værelser  henregnes  under  Begrebet  »Byg¬ 
ninger  i  Villastil«? 

Svar:  Ordet  »Villa«  betegner  i  Modsætning  til  Bygninger  i  Almindelighed 
en  Bygning,  væsentlig  omgivet  med  Beplantninger,  til  borgerlig  Beboelse  for  en 
Familie,  frit  beliggende  og  med  alle  Ydersider  architektonisk  behandlede. 

Det  anvendte  Ord,  »Villastil«  er  i  og  for  sig  et  Ord  uden  kunstnerisk  eller 
teknisk  Betydning,  men  benyttes  i  folkelig  Sprogbrug  ensbetydende  med  »Villa¬ 
lignende«.  Som  Betegnelse  for  en  Bebyggelsesforpligtelse,  der  skal  kunne  rets¬ 
lighævdes,  er  Ordet  »Villastil«,  selvom  det  forstaas  som  »Villa-lignende«,  forsaa- 
vidt  værdiløst,  naar  der  ikke  tillige  nærniere  er  angivet,  hvilket  eller  hvilke  af 
de  ovenfor  nævnte  Særtegn  for  en  Villa,  der  skulle  gøres  gældende  ved  Bebyg¬ 
gelsen;  dog  kan  det  med  den  ovenfor  givne  Forklaring  af  Ordet  »Villa«  med 
Sikkerhed  siges,  at  en  Bygning,  der  indeholder  6  a  8  Lejligheder  å  3  Værelser 
aldrig  kan  benævnes:  »en  Bygning  i  Villastil«. 


HORNBÆKBANENS  STATIONSBYGNINGER. 


I  Anledning  af  Hornbækbanens  Aabning  læses  i  flere  Blade  følgende  enslydende 
Begejstringsudbrud  over  den  nye  Station  ved  Grønnehave: 

»Man  betragte  den  nøje,  thi  den  er  uden  Sammenligning  det  pompøseste  af 
det,  som  Menneskehaand  har  skabt  paa  den  halvanden  Mil  lange  Jærnbanestræk- 

ning.  Den  er  tegnet  af  en  lykkelig  Haand,  for  den  staar  godt  til  Lars  Baches 
gamle  By.  Netop  den  Slags  Bindingsværksindlæg,  som  findes  i  rigelig  Mængde 
i  Bygningen,  er  saa  uhyre  dekorative,  gammeldags  hyggelige,  og  naar  Tidens 
Tand  nu  har  bleget  Farverne  lidt,  er  der  ingen  Tvivl  om,  at  den  nok  skal  gøre 
sig.  Den  er  paa  sin  Vis  paa  ingen  Maade  ringere  end  Professor  Wencks  saa 
ofte  roste  Kystbanestationsbygninger.« 

Det  synes  herefter,  at  den  Oberstløjtnant,  der  har  skabt  dette  vidunderlige 
Værk,  maa  have  en  betydelig  Fremtid  for  sig  som  Architekt,  og  —  vi  citerer 
en  berømt  Taler  • —  »Tidens  Tand,  som  læger  alle  Saar«,  vil  sikkert  bringe  ham 
til  at  glemme  det  Angreb,  han  i  sin  Tid  var  Genstand  for  her  i  »Architekten« 
netop  i  Anledning  af  omtalte  Bygning. 


BØGER  OG  TIDSSKRIFTER. 

Fra  Ludvig  Schiilh’s  Boghandel  for  Haandværk  og  Bygningsvasen  er  sendt 
Redaktionen  til  Anmeldelse: 

» Prager  Neubauten« .  Paa  64  Folioblade  gives  her  en  Fremstilling  af  en 
Række  moderne  Bygninger  i  Bøhmens  gamle  Hovedstad.  Det  er  øjensynligt,  at 
Byggeraseriet  florerer  kraftigt  i  denne  skønne  By,  hvad  der  sikkert  er  Grund  til 
at  være  temmelig  forfærdet  over.  Thi  alle  de  her  afbildede  Huse  er  ganske 
overbroderede  med  Cement  og  Stuk,  gjort  i  den  saakaldte  »nye  Stil«,  og  man 
vender  Blad  efter  Blad  uden  at  finde  et  eneste  ærligt  Stykke  Architektur.  Naar 
man  ser  denne  krampagtige  Jagen  efter  Originalitet  paa  Trods  af  al  Tradition 
og  Konstruktion,  de  sælsomste,  forvredne  Former,  der  ikke  synes  opstaaede  i  en 
normal  Hjærne,  udbryder  man  uvilkaarligt :  Gud  fri  og  bevar  os  for  at  faa  denne 
Pest  indført  her  i  Landet!  Og  man  priser  vor  mere  nøgterne  og  kritiske  Natur, 
som  hidtil  har  forskaanet  de  nordiske  Lande  for  en  »Renaissance«,  hvis  »Mor¬ 
somheder«  man  vilde  blive  Melankoliker  af  at  se  paa. 


FORSKELLIGT. 

Konstitution.  Den  hidtidige  Assistent  i  Gentofte  Bygningsinspektorat,  Hr.  O. 
Vennike,  er  konstitueret  i  nævnte  Embede  fra  1.  Juli  1906. 

4 

Mindesmærket  for  Hørup.  Ved  Konkurrencen  om  dette  Mindesmærke  sejrede 
Maleren  og  Billedhuggeren  Willumsen.  To  Præmier,  hver  paa  500  Kr.,  tildeltes 
Billedhugger  Wagner  og  Maler  Slott-Møller.  Der  var  ialt  indsendt  18  Skitser. 
Disse  er  offentlig  udstillede  i  Kunstindustrimusæet. 

4 

Kunst  og  Idræt.  I  disse  Dage  afholdes  i  Paris  en  saakaldet  »Conférence 
consultative«,  som  har  til  Formaal  at  undersøge,  paa  hvilken  Maade  og  under 
hvilken  Form  Kunsten  og  Videnskaben  maatte  kunne  deltage  i  Festligholdelsen 

af  de  moderne,  olympiske  Lege  og  i  al  Almindelighed  forbinde  sig  med  den 
praktiske  Idræt  for  at  bidrage  til  at  forædle  denne.  Programmet  for  Afdelingen 
» Architektur«  er  sat  øverst  paa  Listen  og  byder  bl.  a.  paa  Diskussion  om  føl¬ 
gende  Emner: 

Vilkaarene  for  og  Ejendommelighederne  ved  den  moderne  Idrætsbygning. 

—  Architekturen  ved  overdækkede  Baner  og  ved  Baner  i  fri  Luft.  —  Fiske¬ 
damme.  —  Ridehuse.  —  Svømmehaller.  —  Sale  til  Udøvelse  af  Vaabenidræt. 

—  Architektoniske  Motiver  ved  ovennævnte  Bygninger.  —  Udgifter  og  Overslag. 


FORENINGSMEDDELELSER. 


Foreningens  Medlemmer  indbydes  herved  til  at  tegne 
sig  som  Deltagere  i  et  Møde  Torsdag  d.  31.  Maj ,  hvori  il 
Medlemmer  af  Dansk  Ingeniørforening  er  indbudte  som 
Gæster. 

Mødet  begynder  Kl.  61/ 2  med  et  Besøg  paa  Ny  Carls- 
berg  Glyptotheks  Nybygninger,  hvorefter  Aftensmaaltid  c. 
Kl.  8  indtages  i  Taarnpavillonen  i  Tivoli. 

Anmeldelse  om  Deltagelse,  for  hvilken  senere  vil  blive  opkrævet  Kr.  2,50, 
bedes  snarest  —  og  senest  den  29.  ds.  —  sendt  til  Foreningens  Sekretair,  Archi- 
tekt  A.  Lauritzen,  Poul  Møllersvej  7.  Telf.  227  y. 

¥ 

Bopælsforandring.  Architekt  Søren  Lemche  er  flyttet  til  Dosseringen  69.  0. 

4 

Formanden  for  Akademisk  Architektforening  har  modtaget  følgende  Skrivelse: 

Kjøbenhavn,  9.  Maj  i()o6. 

Som  det  vil  erindres,  har  Kjøbenhavns  Tømrerlav  i  Begyndelsen  af  Marts 
d.  A.  til  Akademisk  Architektforenings  Medlemmer  fremsendt  Eksemplarer  af 
»Overenskomst  mellem  Mestrenes  og  Svendenes  Organisationer  i  Tømrer-  og 
Snedkerfaget  i  Kjøbenhavn«  vedrørende  Fordeling  af  visse  Arbejder  mellem  disse 
Fag,  et  Forhold,  som  hidtil  har  henstaaet  uordnet. 

Vi  bede  Dem  høfligst  virke  hen  til,  at  Medlemmerne  af  Akademisk  Archi¬ 
tektforening  ville  lægge  nævnte  Fordeling  af  Arbejdet  til  Grund  ved  fremtidige 
Affattelser  af  Beskrivelser  af  Bygningsarbejder. 

Ærbød  igst 

For  Snedkerlavet:  For  Tømrerlavet: 

Kaspar  Rostrup,  C.  A.  Tesch, 

Oldermand.  Oldermand. 

Architektforeningens  Bestyrelse  anbefaler  indtrængende  de  ærede  Medlemmer 
at  imødekomme  ovenstaaende  naturlige  Ønske  hos  de  paagældende  Lav. 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 
Redaktionsudvalg;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBEN  HAVN 

DEN  2.  JUNI  1906 

8.  Aargang  Nb  35 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  ¥ 


BYGNINGSMODELLER  OG  BYGNINGSTEGNINGER 
PAA  KJØBENHAVNS  RAADHUS. 


OØRIN'DFATNING  FRA  OVE  GEDDES  GAARD. 


Selv  for  Architekten  er  ofte  »Plan,  Snit  og  Facade«  ikke  tilstrækkeligt;  til 
Prøvelse  af  Udkastet  i  dets  Helhed,  til  Bestemmelse  af  Detailler  maa  da  den 
plastiske  Gengivelse  tages  til  Hjælp,  Værket  studeres  fra  alle  Synspunkter,  og  de 
fra  Tegningen  i  Modellen  overførte  Former  prøves  og  ommodelleres,  indtil  Maalet 
synes  naaet.  Men  ogsaa  de  herefter  udførte  endelige  Tegninger  kræve  ofte  en 

plastisk  Gengivelse  for  at  kunne  forstaas  af  de  Lægmænd,  der  skulle  træffe  Be¬ 
stemmelse  med  Hensyn  til  Projektets  Virkeliggjørelse ;  disse  kunne  oftest  daarligt 
nok  forstaa  og  bedømme  en  Grundplan,  sjeldent  see  perspektivisk  paa  en  Facade- 
tegning,  og  Modellen  maa  da  komme  til  Hjælp,  selv  om,  efter  Harsdorffs  Ud¬ 
sagn,  »det  bedst  udførte  Model  forholder  sig  kun  til  Naturen  som  Skyggen  til 
Legemet. « 

Ogsaa  som  Undervisningsmiddel  er  Modellen  til  stor  Hjælp,  ligefra  den 
første  Redegjørelse  for  simple  stereometriske  Former  og  til  Klarlæggelsen  af  ind¬ 
viklede  Bygnings-  og  Maskinanlæg;  den  finder  ligeledes  stor  Anvendelse  som  Led 
i  den  Anskuelsesundervisning,  de  store  Udstillinger  give,  og  rundt  om  ved  alle 
Læreanstalter  findes  der  nu  specielle  Modelsamlinger. 

De  ældste  Modelsamlinger,  Modelkamre,  vare  oftest  knyttede  til  Fyrsternes 
Kunstkamre;  her  samledes  de  »Skabeloner«,  der  vare  udførte  af  paatænkte  eller 
virkeliggjorte  Byggeforetagender,  og  Samlingerne  forøgedes  med  andre  Mo¬ 
deller  af  ældre  Bygningsværker,  af  Fæstningsanlæg,  Broer,  Sluser  etc.,  saaledes 
at  Fyrsten  kunde  see  sine  og  Forgængernes  Pragtværker  samlede,  om  ikke  paa 
eet  Bræt,  saa  dog  under  eet  Tag,  og  at  denne  Nydelse  ogsaa  kunde  undes  Under- 
saatterne  og  Tilrejsende.  De  første  havde  godt  af  at  see  de  store  Bygninger, 
hvis  Opførelse  havde  skaffet  saa  mange  ledige  Hænder  Arbejde  og  bragt  Pengene 
til  at  roulere;  og  til  at  trække  velhavende  Rejsende,  der  kunde  fortære  Penge  i 
Landet  og  gjøre  dets  Navn  bekendt  andetsteds,  var  smukke  Bygninger,  smukke 
Kunst-  og  Curieusitetssamlinger  samt  Bibliotheker  med  mange  literære  Sjeldenheder 
det  bedste  Middel. 

Af  saadanne  Modelsamlinger  var  i  sin  Tid  den  af  Landgrev  Carl  af  Hessen 
i  Kassel  anlagte  en  af  de  berømteste.  Modelhuset  indeholdt  bl.  a.  en  220  Fod 
lang  Model  af  Slottet  Weissenstein  (nu  Wilhelmshohe)  med  Vandkunster  og  An¬ 
læg  samt  mange  andre  Modeller,  hvilket  dog  alt  blev  solgt  eller  ødelagt  under 
Kong  Jeromes  Regering*).  Derimod  bestaar  endnu  en  anden  berømt  Model¬ 
samling,  den  af  Ludvig  den  Fjortende  i  Paris  grundlagte  store  Samling  af  Fæst¬ 
ningsreliefs,  der  ere  forarbejdede  med  stor  Omhu,  og  hvoraf  navnlig  de  i  det 
1 9de  Aarhundrede  udførte  udmærke  sig  ved  minutieus  Nøjagtighed  forbundet  med 
virkelig  kunstnerisk  Modellering  af  Terræn  og  Terrængenstande  samt  med  for¬ 
trinlig  teknisk  Udførelse**). 

Hvad  Tiden  har  bevaret  af  disse  gamle  Modeller,  har  nu  nærmest  historisk 
Interesse,  og  de  ere  da  ogsaa  i  Almindelighed  komne  paa  deres  rette  Hylde  i 
Staternes  og  Byernes  historiske  Museer. 

Ogsaa  vi  have  haft  et  Modelkammer  i  det  kongelige  Bibliotheks  Bygning, 
sammen  med  Kunstkamret.  Dettes  Inventarium  af  1690  nævner  saaledes  17 
Modeller  af  Kirker  og  Huse,  og  1748  skriver  Thurah  i  Hafnia  hodierna: 

»Oven  over  Kunst-Kammeret  er  det  kongelige  Modell-Kammer,  hvor  man 
finder  adskillige  meget  ziirlige,  nette,  og  til  deels  meget  kostbare  Modeller  i  Træ 


*)  Thurah  giver  i  sin  Selvbiographi  (Iris  og  Hebe  1803)  en  Del  Oplysninger  om 
denne  Samling. 

**)  J.  Amerling,  die  Galerie  des  plans  en  relief  in  Paris  (Mitth.  des.  k.  k.  Genie-Co- 
mité  1868.)  En  Del  ældre  Modeller,  der  bortførtes  1814,  findes  nu  i  Berlins  Tøjhus. 


374  - 


forfærdigede.  Iblant  andre  ere  de 
store  og  vel  udførte  Modeller  værde 
at  beskue,  som  af  adskillige  Personer 
paa  adskillige  Maader  ere  anordnede, 
for  derefter  at  bygge  et  nyt  Slot  paa 
Amalienborg-Plads,  i  Steden  for  det, 
som  Anno  1689  blev  lagt  i  Aske. 
Iblant  disse  bærer  den  kostbare  Modeil 
Prisen,  som  af  Græve  Tessin,  fordum 
berømmelige  Kongelig  Svenske  Gene¬ 
ral-Bygmester,  til  samme  Ende  er  for- 
færdiget;  men  ingen  af  disse  Modeller 
er  bleven  efterfulgt,  i  det  paa  dette 
Amalienborg-Slots  Bygning  siden  ey 
videre  er  bleven  tænkt.  Her  sees 
endnu  mange  andre  Modeller  af  Pal- 
ladser,  Kirker,  Møller  og  andre  cu- 
rieuse  mechaniske  Indretninger,  som 
ere  værde  nøye  at  betragte.« 

Men  Modelhuset  blev  nedlagt  og 
Modellerne  ere  borte,  saaledes  ogsaa 
Tessins  Model,  der  i  det  19de  Aar- 
hundrede  bogstavelig  gik  i  Spaaner 
paa  selve  »Skildre-,  Bildhugger-  og 
Bygnings  Academiets«  Lofter. 

Den  store  Model  af  Christiansborg 
Slot,  hvilken  havde  kostet  c.  3700 
Rdr.  C.,  gik  tilgrunde  ved  Slotsbranden 
1794,  og  samme  Skæbne  havde  Jardins 
store  Model  af  Frederikskirken,  hvis 
Udførelse  havde  kostet  c.  5000  Rdr.  C. 
Derimod  findes  endnu  paa  Charlotten- 
borg  Harsdorffs  Model  til  samme  Kir¬ 
kes  Fuldførelse,  rigtignok  i  en  temme¬ 
lig  ramponeret  Stand*). 

Tilintetgjort  er  ogsaa  den  Skabelon 
af  Krogen  Slot  (Kronborg),  som  Verner 


*)  Om  Betalingen  for  denne  Model 
kom  det  til  Proces,  da  Snedkeren  forlangte 
2000  Rdlr.  C.  for  Arbejde  og  Materialier. 

Der  blev  dog  kun  tilkendt  ham  800  Rdl.  C. 

De  andre  Udgifter  vare:  Billedhugger 
Stanley  32  Rdr.,  Former  Rigoli  40  Rdr., 

Bendrejer  Grauman  11  Rdr.  2  ^  8  (1,  Maler 
Lund  37  Rdr.,  Billedhugger  Tønder  32  model  af  s.  petri  kirkes  spir. 

Rdr.,  Medailleur  Gianelli  4  Rdr.  architekt  j.  boye  junge. 

Maler  1560  arbejdede  paa  i  8  Uger  »for  hver  Dag  1  Ort,  eftersom  Hans  von 
Diskow  hannem  tilsagt  havde«,  en  Model  af  det  Renaissanceslot  med  Volde  og 
Bastioner,  som  efter  nævnte  chursachsiske  Militairs  Plan  skulde  opføres  paa  det 
gamle  Krogens  Grund  *),  og  lige  saa  lidt  er  der  bevaret  noget  af  de  tre  forskel¬ 
lige  »Mønstre«  til  at  bygge  Nyborg  Slot  efter,  der  1579  fandtes  i  Lensmandens 
nederste  Kammer  paa  dette  Slot,  og  hvoraf  i  hvert  Fald  de  to  vare  Modeller. 

Af  de  i  vor  Tid  udførte  historiske  Modeller  kende  de  fleste  Ældre  de  smaa, 
omhyggeligt  udførte  Modeller  af  danske  Slotte,  der  tidligere  vare  udstillede  i 
Nationalmuseet,  men  nu  hovedsagelig  ere  hengemte  i  Magasinerne,  ligesom  alle 
Frederiksborgfarere  kende  den  i  Museet  der  opstillede,  under  fhv.  Conservator 
C.  Andersens  Ledelse  udførte  Model  af  Kjøbenhavns  Slot.  Med  Hensyn  til  den 
historiske  Værdi  af  saadanne  »rekonstruerede«  Modeller  maa  det  bemærkes,  at 
den,  selv  i  Tilfælde  af  den  kyndigste  Ledelse  og  Udførelse  paa  Grundlag  af  alt, 


FRISE  FRA  BAGSIDEN  AF  OVE  GEDDES  GAARD  (DIDRIK  BADSKÆRS  GANG). 


hvad  der  findes  af  trykte  og  utrykte  Beskrivelser  og  Billedstof,  i  højeste  Grad 
afhænger  af  de  førstes  Udførlighed  og  det  sidstes  Paalidelighed ;  navnlig  Afbild¬ 
ningernes  Paalidelighed  kan,  selv  naar  det  drejer  sig  om  forholdsvis  nye  Op- 
maalinger,  være  temmelig  ringe.  Er  dette  Tilfældet,  ere  de  trykte  og  skrevne 
Kilder  ej  fuldtud  benyttede,  og  er  Ledelsen  ukyndig,  kan  Resultatet  blive  en  saa- 
dan  Uhyrlighed,  som  den  af  en  Nordmand  udførte,  i  Ribe-Museet  opstillede  Mo¬ 
del  af  Riberhus. 

Medens  det  egentlige  Raadshusmuseum  endnu  ikke  er  opstillet,  er  der  til¬ 
vejebragt  og  paa  Raadhusets  Lofter  udstillet  en  ikke  ubetydelig  Model-  og  Plan¬ 
samling.  Først  og  fremmest  omfatter  den  alle  de  præmierede  Tegninger  fra  Raadhus- 
konkurrencen,  den  i  sin  Tid  i  Paris  udstillede  Model  og  Modeller  til  Bygningens 


*)  En  Beskrivelse  af  Projektet  findes  trykt  i  F.  R.  Friis’  Samlinger  til  dansk  Bygnings- 
og  Kunsthistorie  P.  167  ff. 

plastiske  Udsmykning,  saavel  den  udførte,  som  den  kun  i  Projektet  forblevne 
(Lurblæserne);  men  dertil  er  endvidere  kommet  gammelt  Inventar  og  Materiel 
fra  kommunale  Institutioner,  architektoniske  Details  fra  nedrevne  Bygninger,  f.  Ex. 
fra  Ove  Geddes  Gaard,  samt,  hvad  der  for  Architekten  er  af  særlig  Interesse, 
Modeller  af  kjøbenhavnske  Bygningsarbejder  og  Anlæg.  Der  er  saaledes  den  fra 
Udstillingen  1888  og  Raadhusudstillingen  bekendte  Model  af  Nicolaii  Kirke  efter 
H.  C.  Ambergs  Genopførelsesprojekt,  Modeller  af  St.  Pauls  Kirke  (I.  C.  Gnudtz- 
mann)  og  Brorsonskirken  (Th.  Jørgensen),  Model  af  Nazarethkirkens  Facade  (V. 
Nyebølle),  af  Tømmerkonstruktionen  i  M.  Nyrops  Udstillingsbygning  fra  1888, 
af  Petri  Spirs  Tømmerkonstruktion  og  af  et  Par  Privatbygninger,  Selskabet  »Dan¬ 
marks«  Bygning  (M.  Borch)  og  det  nye  Hus  i  Keisergade  (B.  Ingemann).  Her¬ 
til  slutter  sig  modellerede  Udkast  til  Anlæggene  ved  Langelinie  og  Nyhavn 
(F.  Koch  og  Magdahl  Nielsen),  Modeller  af  de  forskellige  Udkast  til  den  nye 

Knippelsbro,  af  Stormbroen  (M.  Nyrop),  af  Springvandet  paa  Gammeltorv  og  af 
Graabrødretorv  i  sin  farverige  Harlekinsdragt. 

Det  vilde  være  meget  at  ønske,  om  Architekter  og  Bygherrer  fremtidig 
vilde  forøge  Samlingen  i  Omfang  og  Værdi  ved  at  overdrage  den  Modeller  af 
nyopførte  monumentale  Bygninger.  Her  ville  Modellerne  kunne  nyde  »et  roligt 
Hjem  og  en  proper  Behandling«,  uden  hvilken  saameget  her  paa  Jorden,  ogsaa 
Modeller,  gaaer  til  Grunde*). 

*)  Ved  Indsamlingen  af  Stoffet  til  Raadhusudstillingens  Architekturafdeling  viste  det 
sig,  at  L.  Clausens  og  V.  Kochs  Raadhusprojekter  henstod  og  i  flere  Aar  havde  hen- 
staaet  i  et  Skur  bag  Charlottenborg.  Da  de  kom  tilbage  fra  Udstillingen  i  Stockholm, 
bleve  de  nemlig  ej  afleverede  af  Udstillingskomiteen  og  ejheller  reklamerede  af  Raadhus- 
udvalget.  -  De  af  mig  fundne  oprindelige  Marmorkirkeprojekter,  som  Kammerherre  Mel- 
dahl  har  bevist  den  Ære  at  udgive  i  et  stort,  forøvrigt  ej  i  dansk  Boghandel  værende 
Værk,  bleve  i  Ordets  bogstavelige  Forstand  fremdragne  fra  et  Rum  under  en  Trappe  i  Mi- 
nisterialbygningerne.  De  laa  her,  sammen  med  andre  værdifulde  Tegninger,  skjulte  af 
gamle  Maatter,  Kakkelovnsskærme,  Blækflasker  etc. 

I  den  sidste  Tid  er  Modelsamlingen  blevet  forøget  med  tre  »historiske« 
Modeller. 

Mindst  Interesse  har  den  første  Model,  Kong  Georgs  Palais  i  Bredgade,  der 
dels  er  temmelig  raat  udført,  dels  viser  Udseendet  c.  1829,  ikke  det  oprindelige 
Udseende  med  3  Udgangsdøre  i  Pavillonerne  og  sydfor  Palaiet  en  Staldgaard  med 
Mur  og  Indkjørselsport  mod  Bredgade,  samt  Remise-  og  Staldbygninger  langs 
denne  Mur  og  inde  i  Gaarden*). 

Langt  interessantere  er  en  fra  Christianskirkens  Loft  fremkommet  Model  til 
denne  Kirke.  Desværre  er  Modellen  i  en  meget  defekt  og  ramponeret  Stand, 
hvorfor  den  maa  underkastes  en  gennemgribende  Reparation.  Den  forestiller  ikke 
Kirken  i  den  virkelig  udførte  Skikkelse,  men  sikkert  Eigtveds  approberede  Ud¬ 
kast,  der  i  flere  Retninger  blev  forladt  under  Opførelsen,  som  først  fandt  Sted 
efter  hans  Død.  Saaledes  har  man  givet  Kirken  een  Række  høje  Vinduer,  me¬ 
dens  Modellen  viser  en  Række  lavere  Vinduer  og  derover  en  Række  Mezzanin¬ 
vinduer,  begge  Rækker  samlede  i  een  architektonisk  Orden,  en  Byggemaade,  som 
Eigtved  meget  yndede,  og  som  passer  meget  godt  til  hans  Privathuse  i  Amalie- 
gade  og  Amalienborg  Palaierne,  mindre  godt  til  Kirker.  Dernæst  er  Spiret  eller 
rettere  det  bevarede  Rudiment  deraf  anderledes  end  det  hidtil  kendte  Projekt  og 
det  i  Virkeligheden  opførte.  Taarnet  skulde  have  været  dækket  med  en  Hætte, 
der  havde  stærk  Indsnøring  paa  Midten  samt  meget  svejede  Konturer,  i  ægte 
Barokstil,  og  derover  maa  der  saa  have  været  en  slank  Opbygning  endende  med 
Fløjstang  og  Fløj.  Den  i  tredie  Del  af  Thurahs  Vitruvius  gjengivne  Facade  viser 
et  helt  andet  Spir  af  en  langt  roligere  Komposition,  og  det  udførte  Spir  med 
dets  obeliskagtige  Afslutning,  efter  Tegning  af  Eigtveds  Svigersøn  G.  D.  Anthon, 
er,  vel  nærmest  af  Mangel  paa  Penge,  blevet  endnu  simplere  i  Konstruktion  og 
Udsmykning.  Forhaabentlig  vil  »Architekten«  ved  Lejlighed  kunne  bringe  nogle 
Oplysninger  om  denne  i  mange  Retninger  interessante  Kirke  og  dens  Bygnings¬ 
historie. 

Den  sidste  og  største  Model  er  kommet  fra  Proviantgaardens  Lofter  og 
gengiver  et  Bygningsværk  af  C.  F.  Hansens  Skole;  det  syntes  at  være  en  Børs, 
og  nogle  i  den  indre  Dekoration  anbragte  Vaabenmærker  med  tre  Taarne  tydede 
paa,  at  det  kunde  være  Projekt  til  en  Børs  for  Hamborg. 

Modellens  Tilstedeværelse  her  i  Kjøbenhavn  gjorde  det  rimeligt,  at  den  hidrørte 
enten  fra  en  Udlænding,  der  søgte  Ansættelse  i  dansk  Tjeneste,  eller  snarere  fra  en 
af  de  i  Hertugdømmerne  bosatte,  i  Kjøbenhavn  uddannede  Architekter,  og  at  den 
var  sendt  herop  enten  til  Udstilling  eller  til  kunstnerisk  Bedømmelse  af  Akade¬ 
miet.  Forskellige  Indicier  pegede  paa  Architekten  O.  J.  Schmidt;  dette  bestyrkedes 
videre  ved,  at  der  paa  den  indvendige  Side  af  et  Brædt  med  Blyant  fandtes  skrevet: 
»Dieses  Model  fur  den  Baumeister  Schmidt  ist  gemacht  von  dem  Tischlerngesell 
Carl  Tårn  o  w  gebiirtig  aus  Rostock  in  Mecklenburg  Schwerin  1836«,  og  videre 
Undersøgelser  have  med  Sikkerhed  godtgjort  Schmidts  Paternitet. 


*)  Etageplaner  af  Palaiet  og  en  Facade  af  det  ens  med  samme  byggede  Dehnske  Pa¬ 
lais  (nu  Hornung  og  Møller)  findes  i  »Architekten«  B.  IV  A.  P.  236-37,  hvor  dog  Etagernes 
Betegnelse  er  forbyttet  i  Underskriften.  En  perspektivisk  Fremstilling  af  Palaierne  findes 
i  danske  Atlas.  T.  2.  pag.  192. 

Ole  Jørgen  Schmidt,  Søn  af  en  Snedkermester,  var  født  i  Kjøbenhavn  den 
13.  Juli  1793  og  uddannet  ved  Kunstakademiet,  hvor  han  1811  vandt  den  lille 
Sølvmedaille  (en  Børs)  og  1815  den  store  Sølvmedaille  (et  Bibliothek).  1818 — 23 
var  han  Hjælpelærer  ved  Akademiets  anden  Bygningsskole,  og  han  konkurrerede 
gentagne  Gange  om  den  lille  Guldmedaille,  der  endelig  1823  tilkendtes  ham 
for  et  Udkast  til  et  Kunstakademi.  I  1823  havde  han  udstillet  »en  Domkirke 
med  Begravelseskapeller«  og  1824  »en  Kjøbstadskirke«.  1825  rejste  han  med 
offentlig  Understøttelse  af  600  Rdr.  r.  S.  til  Italien  »um  sich  durch  die  Ansicht 
der  Werke  grosser  Meister  in  seine  Kunst  vollends  auszubilden«,  men  forinden 
havde  han  foranstaltet  en  offentlig  Udstilling  af  sine  Tegninger  samt  af  Malerier, 

laante  hos  forskellige  danske  Kunstnere.  Om  denne  Udstilling  hedder  i  »Revue 
encyclopédique«,  Janv.  1825,  gengivet  i  »Kunstblatt«  1825  Pag.  68: 

»Trotz  dem  Anblick  dieser  vorziiglichen  Werke  verweilte  man  doch  gerne 
bei  den  architektonischen  Zeichnungen  des  Hrn.  Schmidt;  besondere  Aufmerk- 
samkeit  erregten  die  Zeichnungen  einer  Kathedrale  mit  zwey  Begrabnisscapellen, 
einer  Borse  und  einer  Militairschule,  durch  die  sorgfaltigste  Genauigkeit  im  Ein- 
zelnen,  welche  doch  nirgends  den  Eingebungen  des  Genius  geschadet  hat.  Die 
Ausstellung  war  schon  abgeschlossen,  und  Hr.  Schmidt  wollte  abreisen,  als  er 
den  Tod  eines  andern  diinischen  Kiinstlers  erfuhr,  der  Frau  und  Kinder  in  gros- 
ster  Diirftigkeit  hinterliess;  er  verschob  seine  Reise,  und  bat  um  Erlaubniss,  zu 
Gunsten  der  unglucklichen  Familie  seine  Ausstellung  noch  um  acht  Tage  zu 
verlangern.  Solche  Handlungen  bringen  noch  grossere  Ehre,  als  Werke  des 
Talents.« 

I  Rom  traf  Schmidt  sammen  med  den  senere  Notarius  publicus  N.  C.  L. 
Abrahams,  og  denne  omtaler  ham  som  en  plebeiisk  Natur,  der  vistnok  var  ret 
dygtig  i  sit  Fag,  men  hvis  Raahed  altid  skinnede  igennem,  og  som  derfor  var 
Uven,  snart  med  den  Ene,  snart  med  den  Anden,  ligesom  han  talte  ganske  rent 
kjøbenhavnsk  Gadesprog.  Ved  Synet  af  Colosseum  i  Maaneskin  udbrød  Schmidt 
saaledes,  med  en  stor  Merskumspibe  i  Munden:  »Du  Fredsens  Gud!  Sikke 
Masser,  sikke  Masseri«,  hvortil  den  noget  naive  Architekt  Mads  Holm,  der 
troede,  at  der  heri  laa  et  Stikleri  paa  ham,  riposterede  med  »Ja  og  sikke  Oler!«. 
Schmidt,  der,  skønt  han  blev  støttet  ved  Anbefalinger  af  Thorvaldsen  og  Schinkei,, 
forgæves  havde  søgt  om  fornyet  Understøttelse,  synes  under  sit  italienske  Ophold 

særligt  at  have  studeret  Freskomaleri  og  Ornamentik  fra  Oldtiden,  og  han  udgav 
da  ogsaa  senere  med  nogen  offentlig  Understøttelse  et  Par  Hefter  med  Gengivelser 
af  Fresker,  Ornamenter  etc.  fra  Pompeii,  Herculanum  og  Stabiæ. 

Endelig  fik  han  den  24.  Marts  1827  400  Rdr.  S.  M.  til  Hjemrejsen  af  Fon¬ 
den  ad  usus  publicos  og  desuden  200  Rdr.  af  Akademiet,  og  efter  Hjemkomsten 
konkurrerede  han  til  den  store  Guldmedaille,  som  opnaaedes  1828  for  et  Udkast 
til  en  Torveplads.  Han  bosatte  sig  nu  i  Altona  og  virkede  der  som  praktisk 
Bygmester.  Efter  tidligere  forgæves  Forsøg  fik  han  endelig  1834  den  i  Akade¬ 
mireglementets  §  6o  befalede  Examen  i  Geometri,  Perspektiv,  Mekanik  og  Hi¬ 
storie,  og  kunde  da  først  modtage  den  6  Aar  forud  vundne  Guldmedaille,  der, 
som  Hempels  Avis  Nr.  18  1835  beretter,  overraktes  ham  af  Præses,  Prins 
Christian  Frederiks  egen  Haand.  Derimod  opnaaede  han  ikke  at  faa  sit  Ønske 
om  at  blive  agreeret  ved  Akademiet  opfyldt.  Ligesaalidt  opnaaede  han  Stillingen 
som  Bygningsinspektør  for  Hertugdømmet  Holsten,  hvorom  han  den  25de  April 
1836  indgav  Ansøgning,  skønt  Stillingen  endnu  ikke  var  ledig,  men,  som  han 

tilskrev  Akademiet,  fordi  »Rygtet  i  denne  Tid  her  paa  Stedet  gaaer  at  Herr 
Heilmans*)  Post  som  Kongel.  Bygnings  Inspector  formedelst  sin  Alders  Svage¬ 
lighed  skal  besættes  af  en  anden«.  Her  maatte  han  vige  for  M.  G.  Bindesbøll, 
og  heller  ikke,  da  han  1841  søgte  om  Stillingen  som  Stadsbygmester  og  Grændse- 
inspektør  i  Altona,  fulgte  Lykken  ham. 

I  sin  Ansøgning  om  Bygningsinspektørtjenesten  udtaler  Schmidt  bl.  a.: 

»Ich  lebe  zudem  seit  8  Jahren  in  Altona  und  håbe  mich  wåhrend  dieser 
Zeit  eifrig  bemiihet  hier  meine  Fåhigkeit  als  praktischer  Baumeister  durch  die 
That  zu  bewåhren,  wie  ich  denn  noch  ganz  neulich  ein,  auf  eine  fiir  mich  sehr 
schmeichelhafte  Weise  beikommenden  Orts  aufgenommenes,  Modeli  zu  einen 
neuen  Borsengcbåude  fiir  die  Stadt  Hamburg  hergestellt  håbe  und  jetzt  mit  dem 

Bau  einer  neuen  Englisch  Bischofflichen  Kirche  eben  daselbst  nach  den  von  mir 
angefertigen  Rissen  mich  beauftragt  sehe.« 

Nævnte  Børsmodel  var  i  Hamborg  udstillet  for  Kunstkendere  og  deres  Be¬ 
kendte,  og  det  hedder,  »at  kun  faa  have  forladt  Værelset,  hvori  den  smukt  ud¬ 
arbejdede  Model  staaer  opstillet,  uden  med  det  Ønske,  at  Kunstværket  snart 
maatte  blive  udført  i  hele  sin  simple  Storhed«  (jfr.  »Dagen«  Nr.  8,  1836).  — 
At  den  nu  paa  Raadhuset  opstillede,  her  gengivne  Model  er  identisk  med  Schmidts 
ovennævnte,  i  Hamborg  udstillede  Børsmodel,  fremgaar  af  »Hamburger  Corre- 
spondent«,  1836  Nr.  9,  hvori  det  hedder: 

»Das  vielfåltig  gefiihlte  Bediirfniss  einer  neuen  Borse,  und  der  håufig  ausge- 
sprochene  Wunsch,  diesem  Bediirfnisse  bald  abgeholfen  zu  sehen,  ist  mehreren 
Architekten  ein  Aufforderung  gewesen,  Plane  fiir  dieses  Gebiiude  anzufertigen. 
Eben  jetzt  stellt  Hr.  Schmidt  ein  Modeli  auf,  dessen  Auffiihrung  durchaus  an 


:)  F.  C.  Heilmann  eller  Heylmann,  Bygningsinspektør  for  Holsten  1828—36. 

keine  Localitåten  gekniipft  ist.  Der  Architekt  projectirt  eine  geschlossene  Borse 
und  schliesst  dem  Gebåude  die  nothigen  Råume  fur  das  Handels-Gericht,  das  Com- 
merz-Collegium,  die  Handels-Bibliothek  und  die  Auctionen  mit  ein,  —  und  ge- 
niigt  so  den  Anforderungen,  die  gemacht  worden. 

Das  Gebaude  ist  ein  Oblongum,  dessen  zwei  lange  Seiten  in  gleichen  Facaden 
sich  erheben,  wåhrend  auf  der  einen  kurzen  der  Haupteingang  mit  einem  Peri¬ 
styl,  auf  der  andern  ein  Halbkreis  das  Gebaude  abschliessen.  Das  Gebaude  er- 
liebt  sich  auf  einem  einfachen  Sockel,  zu  dem  eine  Reihe  Stufen  fiihrt,  v/ird 
dann  von  einem  Gurt  umfasst,  der  es  in  zwei  gleiche,  ruhig  iiber  einander  la- 
gernde  Massen  theilt  und  schliesst  mit  einer  Corniche.  Jede  der  Facaden  theilt 
sich  in  drei  Hauptmassen,  und  giebt  in  seinen  Liniamenten  die  innere  Eintheilung 
zu  erkennen. 

Das  Peristyl  ist  dorischer  Ordnung;  sechs  canellirte  Såulen  tragen  iiber  der 
Entablatur  ein  mit  Emblemen  geziertes  Fronton.  Das  Peristyl  steht  in  dem  rich- 
tigsten  Verhaltnisse  zu  dem  iibrigen  Gebaude  und  ist  vollkommen  rein  in  seinen 
Proportionen.  Auf  den  langen  Fronten  des  Gebaudes  bilden  in  dem  untern 
1  heile  Pilaster,  Råume  flir  Licht  und  Eingånge:  der  obere  tritt  durch  einen 
in  der  Mitte  liegenden,  weit  gesprengten  Bogen  zunåchst  hervor;  diesem  reihen 
sich  wenige  Fenster  auf  den  Seiten  an.  Auch  hier  ist  die  Vertheilung  der  Masse 
voller  Uebereinstimmung  und  nirgend  unniitze  Verzierung  angebracht.  Letzteres 
ist  durchstehender  Charakter  des  Gebaudes.  Der  Architekt  hat  mit  dem  mog- 
lichst  kleinsten  Linien  Aufwand  den  moglichst  grossten  Effecte  erstrebt  und  voll¬ 
kommen  erreicht.  Nirgends  kiinstliche  Perspectiven :  durch  seine  Massen  giebt 
das  Ganze  ein  ruhiges  und  ungemein  grossartiges  Bild. 

Das  Innere  des  Gebaudes  entspricht  vollkommen  den  Erwartungen,  zu  denen 
sein  Åusseres  berechtigt.  Der  Hauptraum  ist  der  Borse  bestimmt:  die  åussern 
Contouren  sind  hier  wiedergegeben.  Eine  Gallerie,  von  dorischen  Såulen  ge- 
tragen,  umschliesst  den  ganzen  Raum.  Auf  der  abgerundeten  Seite  stromt  das 
Licht  durch  eine  Halbkugel,  und  der  ubrige  Raum  wird  durch  drei  einfallende 
Lichter  erleuchtet.  Hinter  der  Gallerie,  zu  der  man  auf  vier  in  den  Ecken  des 
Gebaudes  aufsteigenden  I  reppen  gelangt,  liegen  Såle  und  Zimmer  fur  verschiedene 
Zwecke.  Der  mittlere  Raum  schliesst  sich  mit  einem  Rundbogen  in  einer  Hohe 
von  90  Fuss.  Der  Architekt  hat  hier  eine  Hochconstruction  einem  Steingewolbe 
vorgezogen:  der  Eindruck  ist  gewiss  fur  den  Eintretenden  derselbe,  solite  aber  in 
Bezug  auf  Dauer  dieses  jener  nicht  vorzuziehen  sein? 

Was  von  dem  Åussern  des  Gebåudes  gesagt,  gilt  auch  von  dem  Innern. 
Das  Ganze  zeugt  von  einem  tiefen  Studium,  Wiirdigung  der  Erfahrungen  ålterer 
Meister  und  einem  gelåuterten  Geschmack.  Damit  ist  es  Hrn.  Schmidt  gelungen, 
eine  hochst  glucldiche,  eine  poetische  Eingebung  auszuarbeiten.  Fern  von  ser¬ 
viler  Nachahmung  ist  es  sein  eigenes  Gebilde,  wiirdig  der  ersten  Handelsstadt  des 
Continents,  steht  es  in  der  Reihe  der  schonsten  Gebåude  Europas.« 

Det  blev  dog  ikke  Schmidt,  som  kom  til  at  bygge  en  ny  Børsbygning  i 
Hamborg;  den  i  Aarene  1839 — 41  opførte,  senere  gentagende  Gange  udvidede 
Bygning  i  italiensk  Renaissancestil  skyldes  Bygningsdirektør  C.  Wimmel*). 


*)  Allg.  Bauzeitung.  1849.  P.  287—88.  Die  Borse  in  Hamburg.  M.  PI. 

Det  var  for  ham  et  tabt  Slag,  vistnok  et  Hovedslag. 

Udførelsen  af  den  store  Model,  som  Schmidt  vel  derefter  har  sendt  hertil 
som  Bevis  for  sin  Duelighed  og  Støtte  for  sine  Bestræbelser  efter  at  opnaa  en 
fast  Stilling,  har  sikkert  kostet  ham  mere,  end  han  havde  Raad  til.  Foruden 
den  i  Ansøgningen  af  1836  nævnte  Hamborger  engelsk-biskoppelige  Kirke,  der 
indviedes  1838,  og  en  Synagoge  i  Altona  har  han  bygget  Privathuse  i  Holsten 
og  Hamborg,  til  hvilken  By  han  flyttede  hen,  og  hvor  han  skal  have  tegnet  for 
Bygningskommissionen;  men  hans  Kaar  havde  altid  været  smaa,  vistnok  ogsaa 
paa  Grund  af  tidligt  indgaaet  Ægteskab,  og  tilsidst  optaarnede  de  pekuniære 
Vanskeligheder  sig  i  den  Grad,  at  han  i  Juni  1847  maatte  opgive  sit  Bo  til 
Konkursbehandling.  Den  27de  Februar  1848  døde  han  og  efterlod  en  Enke,  hvis 
Fornavn  var  Christine,  hvorimod  hans  eneste  Datter,  gift  med  Postmester,  Justits- 
raad  Tønningsen  i  Altona,  var  død  flere  Aar  i  Forvejen  i  en  ung  Alder. 

Den  Karakteristik  Abrahams  giver  af  Schmidt,  er  sikkert  træffende,  og  det 
er  vel  ogsaa  hans  Mangel  paa  almindelig  Dannelse,  hans  uslebne  Manerer  og 
det  Reklamemageri,  hvorpaa  der  ovenfor  er  givet  adskillige  Prøver,  der  har  gjort 
Akademiet  noget  køligt  overfor  ham,  samt  vanskeliggjort  saavel  hans  Ansættelse 
i  offentlig  Tjeneste  som  Skabelsen  af  en  betydeligere  Privatvirksomhed.  Der 
blev  saaledes  ikke  meget  Brug  for  det  Talent,  han  var  i  Besiddelse  af,  og  hvorom 
Børsmodellen  er  et  Vidnesbyrd.  Selv  om  man  ej  kan  gaa  med  til  Hamburger 
Correspondentens  »Lobhudelei«,  maa  man  dog  glæde  sig  over  Værket;  det  er  i 
Anlæg  og  Udførelse  præget  af  den  C.  F.  HANSEN’ske  Skoles  gode  Egenskaber, 
Klarhed  i  Planen  og  Virkning  ved  store,  rolige  Forhold,  ikke  ved  Udpyntning. 
Maaske  kunde  det  derfor  ikke  falde  ret  sammen  med  den  i  Hamborg  herskende  Smag. 
Paa  Bygningsstilen  dersteds  i  40erne  og  30erne  passer  vist  meget  godt  G.  F.  Hetsch’s 
Ord,  naar  han  taler  om  »mange  nyere  Bygninger,  som  synes  at  være  heelt  ud¬ 
førte  af  Snedkerarbeide,  paa  Grund  af  de  mange  smaae  Fyldinger,  Lister  og  Ge¬ 
simser,  som  bedække  Muurfladerne,  og  som  ovenikjøbet  ere  forarede  med  en 
Mængde  smaat  Marzipanarbeide,  som  synes  at  være  udgaaet  fra  Sukkerbageren«. 

Fra  C.  F.  Hansens  Elev  kunne  vi  til  Slutning  vende  tilbage  til  Hansens 
Læremester,  C.  F.  Harsdorff,  og  Modellen  til  dennes  sidste  Bygningsprojekt, 
Fuldførelsen  af  Frederikskirken.  Det  er  uvist,  om  denne  Model  ikke  egentlig 
tilhører  Statens  Bygningsvæsen  og  kun  er  deponeret  i  Kunstakademiet,  eller  om 
den  er  bleven  overdraget  Akademiet  til  Ejendom ;  men  i  alle  Tilfælde  er  det 
Statens,  og  det  paahviler  denne  at  drage  Omsorg  for  Modellens  Istandsættelse 
og  bedre  Opbevaring,  helst  paa  et  Sted,  hvor  den  kan  ses  af  andre  end  Akade¬ 
miets  Personale  og  Elever.  Fr.  Schiøtt. 


FORSKELLIGT. 


Konkurrence.  Bestyrelsen  for  »Akademisk  Architektforening«  har  modtaget 
Meddelelse  om,  at  »Guldsmedeforeningen  af  1903«  paa  et  Møde  den  26.  April 
d.  A.  har  givet  et  Udvalg  —  bestaaende  af  d’Hrr.  V.  Barnoorff,  V.  Becker, 
Fritz  Heimburger,  C.  Holm  og  Johan  Paulsen  —  Bemyndigelse  til  at  udskrive 

en  Konkurrence  angaaende  et  nyt  Ske-Mønster,  som  eventuelt  kunde  afløse  det 
dobbeltriflede  eller  Empire-Mønstret.  Medlemmer  af  Akademisk  Architektforening 
er  indbudte  til  at  deltage  i  Konkurrencen.  Der  udsættes  en  iste  Præmie,  stor 
ioo  Kr.,  og  en  2den  Præmie  paa  50  Kr.  for  de  efter  Foreningens  Skøn  bedste 
og  mest  brugbare  Tegninger.  De  præmierede  Tegninger  bliver  Guldsmedefor¬ 
eningens  Ejendom,  og  Foreningen  forbeholder  sig  Ret  til  Mønsterbeskyttelse. 

Ovennævnte  Udvalgsmedlemmer  meddeler  beredvillig  nærmere  Oplysninger. 
Tegningerne  skal  være  indleverede  inden  1.  Julij  d.  A.  og  indsendes  anonymt 
med  vedlagt  forseglet  Konvolut,  indeholdende  Navn  og  Adresse. 

¥ 

I  Finland  begynder  man  nu  ogsaa  paa  ved  Hjælp  af  Konkurrencer  at  skaffe 
sig  fornuftige  Planer  til  Udvidelse  af  Byerne.  Saaledes  indbyder  Åbo  By  for 
Tiden  Finlands  Architekter  og  Teknikere  til  at  konkurrere  om  Planer  til  Ud¬ 
videlse  eller  Forandring  af  visse  Dele  af  Byen.  Der  er  udsat  ialt  9  Præmier, 
hvis  Størrelse  varierer  mellem  2000  og  600  Mark.  Projekterne  skal  være  ind¬ 
leverede  inden  1.  November  1906. 

¥ 

» Kempinski «.  De  fleste  Berlinerfarere  fra  det  sidste  Aar  har  sikkert  aflagt  den 
bekendte  Vin-Restaurant  »Kempinski«  et  Besøg,  og  ved  denne  Lejlighed  lagt 
Mærke  til  de  mange  Ornamenter  og  Relieffer,  som  smykke  Rummene.  I  April¬ 
heftet  af  »Der  Modelleur  und  Bildhauer«  er  gengivet  en  Række  gode  Afbild¬ 
ninger  af  dekorative  Enkeltheder  fra  dette  yderlig  moderne  Spise-Palads,  alle 
udførte  af  Billedhugger  Robert  Schirmer.  Uanset  Ornamentikkens  betænkelige 
Strejfen  ind  paa  »Knokkelstilens«  Domæner,  kan  man  indrømme,  at  den  gør  god 
Fyldest,  naar  man  ser  den  paa  dens  Plads  i  Rummene,  hvor  den  blot  tjener  til  at 
inddele  Fladerne  eller  paa  anden  Maade  markerer  og  støtte  Architekturen.  Løs¬ 
revne  fra  deres  Sammenhæng  vil  danske  Beskuere  rimeligvis  betragte  Orna¬ 
menterne  med  mere  Forundring  end  Beundring.  De  mange  figurrige  Relieffer 
er  derimod  friskt  og  yndefuldt  behandlede.  Hvem  der  interesserer  sig  for  den 
moderne  tvske  Kunsts  Udvikling  vil  have  Udbytte  af  at  studere  Heftet. 

¥ 

I  det  sidste  Aarhundrede  har  man  over  hele  Europa  iagttaget  det  Særsyn, 
at  der  hvert  Aar  —  med  en  Regelmæssighed  som  var  det  Trækfugle  —  drager 
Tusinder  af  Teglbrændere  bort  fra  Lippe-Detmoldt  Egnen,  for  i  Udlandet  ved  flit¬ 
tigt  Arbejde  at  samle  sig  en  god  Fortjeneste;  de  Færreste  have  vist  næppe  Begreb 
om  denne  Virksomheds  egentlige  Omfang.  Af  Oplysninger,  som  jeg  nu  har  mod¬ 
taget,  fremgaar  det,  at  der  ved  Foraarstid  aarlig  drager  c.  16.000  Mand  ud  til 
Nordeuropas  forskellige  Lande,  dels  i  Grupper,  dels  som  Mestre,  Ledere  og  Bræn¬ 
dere,  og  at  disse  aarlig  ved  ihærdigt  Arbejde  sammenspare  og  om  Efteraaret  hjem¬ 
føre  5  å  6  Millioner  Mark;  det  er  derfor  intet  Under,  at  Landets  Sparekasser 
vise  de  højeste  Indbetalinger  pr.  Individ  i  Tyskland.  Var  der  ikke  her  Noget 
at  lære  for  vor  Arbejderstand  i  Retning  af  Foretagelsesaand,  Nøjsomhed  og  Spar¬ 
sommelighed?  N.  N. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 

Redaktionsudvalg:  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

8.  Aargang  Ne  36 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


FORSLAG  TIL  ET  KREMATORIUM  I  KRISTIANIA. 


IKristiania  har  der  for  nylig  været  afholdt  en  Konkurrence  om  Tegninger  til 
en  Ligbrændingsanstalt,  hvori  deltog  ikke  mindre  end  69  norske  Architekter. 
Bedømmelseskomiteen,  bestaaende  af  Borgmester  Berner  og  General  Thaulow 
samt  Architekterne  Ad.  Schirmer,  Bredo  Greve  og  Harald  Aars,  udtaler  i  Be- 


KONKURRENCEPROJEKT 
TIL  ET  KREMATORIUM. 

ARCH1TEKT 
SIGURD  TØNNESEN. 


tænkningen,  at  »der  er  leveret  et  forholdsvis  stort  Antal  gode  Arbejder«,  og 
tilkendte  iste  Præmie,  600  Kr.,  til  Architekt  Hoff,  2den  Pr.,  400  Kr.,  til  Archi- 
tekt  Bull;  desuden  blev  2  Projekter  indkøbte. 

En  yngre,  norsk  Architekt,  Sigurd  Tønnesen,  der  i  nogle  Aar  bar  arbejdet 
her  i  Landet,  var  Deltager  i  Konkurrencen  og  har  velvilligt  overladt  os  Teg- 

KONKURRENCEPROJEKT  ARCHITEKT 

TIL  ET  KREMATORIUM.  SIGURD  TØNNESEN. 

ningerne  til  Gengivelse  her  i  »Architekten«.  Det  forekommer  os,  at  Projektet 
i  sig  selv  er  tiltrækkende  og  interessant,  og  da  Opgaven  jo  ogsaa  bos  os  for 
nylig  har  været  Genstand  for  Konkurrence,  finder  vi,  det  har  Interesse  at  erfare, 
hvorledes  man  ser  paa  Sagen  med  norske  Øjne. 

Krematoriet  er  tænkt  opført  paa  den  for  nogle  Aar  siden  anlagte  »Vestre 
Gravlund«  ved  Kristiania.  Byggesummen  var  opgivet  til  50.000  Kr.,  heri  ikke 
medregnet  Ligbrændingsovnen. 


RAADHUS  I  SEEHEIM. 


I  denne  Tid,  da  betydningsfulde  advarende  Røster  har  begyndt  at  hæve  sig 
mod  det  moderne,  hæslige,  landlige  Byggeri,  kan  det  have  sin  Interesse  at  se 
et  Eksempel  paa,  hvorledes  man  i  gamle  Dage  forstod  at  hjælpe  sig  i  afsondrede 
Egne,  naar  man  skulde  bygge  sig  et  Hus  med  en  mere  monumental  Karakter, 
end  de  almindelige  omkringliggende  Bygninger  ejede.  Hosstaaende  Billede  af 
Raadhuset  i  Landsbyen  Seeheim  i  Sydtyskland  viser  os  et  overordentlig  nydeligt 
lille  Bygningsværk,  til  hvilket  Motiverne  er  hentede  dels  fra  Bøndernes  og  Smaa- 
borgernes  Huse  dels  fra  større  Raadhuse  i  omliggende  Byer.  Det  er  muligt,  at 
Bygningen  er  planlagt  med  god  Forstaaelse  af,  at  den  landlige  Karakter  fremfor 
alt  burde  fastholdes;  det  er  dog  mere  troligt,  at  det  gode  Resultat  er  skabt  ud 

af  en  ubevidst,  naturlig  og  sund  Følelse.  Bygmesteren  har  sikket  kendt  Egnens 
Byggemaade  til  Fuldkommenhed  og  har  bygget  løs  ud  fra  traditionelle  Forestil¬ 
linger.  Han  har  ikke  faaet  sin  naturlige  Opfattelsesevne  forkvaklet  paa  nogen 
teknisk  Skole;  Livets  Skole  har  lært 
ham  at  bygge,  og  derfor  har  hans  Byg¬ 
ning  Rod  i  hjemlig  Jordbund. 

Bygningen  er  iøvrigt  paa  en  vis 
Maade  en  Type;  der  findes  ikke  saa 
faa  saadanne  Raadhuse  i  disse  Egne. 

Som  Regel  er  de  byggede  ved  befær¬ 
dede  Landeveje,  fordi  Beboerne  ønskede 
at  give  gennemrejsende  Fremmede  et 
godt  Indtryk  af  Landsbyen.  I  den  un¬ 
derste,  massive  Etage  er  Opbevarings¬ 
sted  for  Ildsluknings-  eller  Vejeredskaber; 
i  Vinegnene  anbringes  ofte  Vinfadene 
her.  I  den  øvre  Del  af  Huset  er  for¬ 
uden  Beboelse  for  den  højeste  stedlige 
Øvrighedsperson  tillige  mindre  Opbe¬ 
varingsrum  for  Sognets  Bøger  m.  m. 

Saaledes  ogsaa  i  det  her  afbildede 
Raadhus.  Med  sit  sirlige  og  omhygge¬ 
ligt  udarbejdede  Bindingsværk  har  det 
stor  Lighed  med  gamle  rhinske  Bor¬ 
gerhuse,  men  den  massive  Underbygning  og  den  lille  Tagrytter  med  Uhr  og 
Klokke  kendetegner  Raadhuset.  For  Tiden  bliver  Bygningen  befriet  for  et  gam¬ 
melt  Pudsdække,  som  i  mange  Aar  har  skæmmet  den.  Det  skulde  være  mærke¬ 
ligt,  om  Byens  nuværende  Borgere  ikke  efter  Istandsættelsen  vil  være  lige  saa 
glade  for  det  gamle  Raadhus  som  det  Slægtled  af  Borgere,  der  rejste  det. 


RAADHUS  I  SEEHEIM. 


TEKNISKE  MEDDELELSER. 


Porcellansovne.  Da  det  forekommer  mig  at  være  en  Pligt  at  gøre  ærede 
Kollegaer  opmærksomme  paa  en  Erfaring,  jeg  har  gjort  ved  forskellige  af  de 
moderne  Porcellænsovne,  saa  fremsætter  jeg  følgende  : 

Indsatsjærnovnens  Døre  er  i  Reglen  5  å  6"  for  lave;  dette  har  tilfølge,  at 
man  har  svært  ved  at  faa  Ovnen  ud  og  ind,  men  især  er  det  næsten  ikke  muligt 
at  komme  til  at  kline  omkring  det  Rør,  der  fra  Jærnovnen  føres  op  i  Porcel- 
lænsovnen.  Fugen  om  dette  Rør  er  altid  helt  aaben  —  idet  Lerkliningen  snart 
falder  ud  —  og  Følgen  er,  at  Indsatsjærnovnens  Varme  straks  føres  op  gennem 
den  aabne  Revne  istedetfor  at  strømme  ud  i  Værelset.  Herved  mister  man  den 
første  gode  Opvarmning,  som  kan  faas  i  Stuen,  inden  Porcellænsovnen  bliver 
istand  til  at  varme,  og  dernæst  bliver  Varmen  fra  Ovnen  og  selve  Stuen  hele 

Dagen  igennem  suget  ud  gennem  denne  Revne,  hvorved  Varmen  tabes  og  Ov¬ 
nen  afkøles  gradvis  altfor  tidligt. 

Man  kan  let  overtyde  sig  om,  at  det  forholder  sig  som  her  beskrevet,  ved 
blot  at  holde  et  Lys  hen  ved  Overdelen  af  Porcellænsovnens  Aabning.  Er  den 
omtalte  Revne  omkring  Bagrøret  ovenfor  »Grisen«  aaben  eller  utæt  —  hvad  den 
i  Reglen  er  —  saa  drages  Lysets  Flamme  vinkelret  indad  i  Aabningen.  Er  Rev¬ 
nen  lukket  tæt  paa  behørig  Maade  gaar  Flam¬ 
men  —  som  rigtigt  er  —  vinkelret  ind  i  Stuen, 
hvilket  viser,  at  Varmen  strømmer  ud  i  Stuen. 
De  ydre  dekorative  Jærndøre  hør  altsaa  gøres 
saa  høje,  at  man  nemt  kan  faa  Haanden  og 
Armen  ind  over  Indsatsovnen,  naar  Aabningen 
om  Røret  trænger  til  at  klines. 

Endvidere  er  der  den  store  Mangel  ved  disse 
Indsatsjærnovne,  at  Røgrøret  i  Reglen  under 
Opfyringen  bliver  gloende  rødt  opvarmet,  hvil¬ 
ket  medfører,  at  den  Luft,  der  opvarmes,  bliver 
giftig  og  daarlig.  Det  omhandlede  Røgrør,  som 
sidder  lodret  ud  af  Jærnovnens  Overdel,  burde 
derfor  altid  være  omgivet  af  et  andet  Rør,  der 
var  saa  stort,  at  der  var  i"  å  i1/2/y  Luftlag  om 
det  inderste,  glødende  Rør,  saa  at  den  brændte,  giftige  Luft  blev  ledet  lodret 
op  i  Ovnen.  Dette  isolerende  Rør,  som  med  sin  nederste  Rand  maa  slutte  saa 
nær  som  muligt  om  det  egentlige  Aftræksrør,  maa  indrettes  saaledes,  at  det 
nemt  kan  skydes  op  og  ned  og  derved  give  Adgang  til,  at  »Grisen«  med  Let¬ 
hed  kan  udtages  og  atter  indsættes.  Da  jeg  gennem  mange  Aar  har  lidt  under 
ikke  at  kunne  faa  min  Stue  varm  paa  Grund  af  de  her  nævnte  Mangler  —  og 
derhos  til  ingen  Nytte  ofret  megen  Brændsel  —  og  først  fik  Ovnen  til  at  varme, 
da  Manglerne  blev  afhjulpne,  vil  man  kunne  indse,  at  jeg  har  Grund  til  at  vare 

ærede  Kollegaer.  En  Architekt. 

¥ 

» Siegvartbjalker «.  De  alt  eksisterende  Systemer  af  armeret  Beton  er  bievne 
forøgede  med  et  nyt,  opfundet  af  Architekt  Hans  Siegvart  i  Luzern.  Metoden 


ligner  noget  den  Visintini’ske  og  gaar  navnlig  ud  paa  at  fremstille  Etageadskil¬ 
lelser,  bestaaende  af  rørformede  Bjælker,  det  støbes  i  Forme  hver  for  sig  og  op¬ 
lægges  Side  om  Side.  Fugerne  udfyldes  med  Cementmørtel. 

Systemet  har  —  if.  et  os  tilsendt  Skrift  — -  allerede  vundet  stor  Udbredelse 
i  Udlandet,  og  det  ser  ud,  som  om  der  er  naaet  et  Minimum  af  Materiale  og 
dermed  vel  ogsaa  af  Bekostning.  Om  et  saadant  Bjælkelag,  med  sine  to  meget 


b 


tynde,  vandrette  Vægge  som  eneste  Adskillelse  imellem  to  Etager,  tilfredsstiller 
Fordringerne  om  Isolation  mod  Fyd  og  Varme  eller  Kulde,  forekommer  os  at 
være  tvivlsomt.  Men  hvor  disse  Fordringer  ikke  er  til  Stede,  er  Systemet  sik¬ 
kert  tilfredsstillende,  og  der  er  her  vel  den  samme  Fordel  som  ved  »Visintini«, 
at  Bjælkerne  kan  støbes,  længe  før  de  skal  bruges,  saaledes  at  Cementen  kan  faa 
Tid  til  at  binde  af  og  saa,  at  der  straks  kan  gaaes  paa  det  færdige  Bjælkelag, 
ligesom  Murerarbejdet  ikke  —  som  ved  »Hennebique«  —  behøver  at  sinkes  i 
længere  Tid. 


BYGGERIET  PAA  LANDET. 

Fra  Hr.  Højskoleforstander  Alfred  Poulsen  i  Ryslinge  har  vi  modtaget  en 
Skrivelse,  af  hvilken  det  er  os  en  Glæde  at  kunne  meddele  nedenstaaende 
Uddrag : 

»Til  Akademisk  Architektforening. 

Idet  jeg  takker  for  det  tilsendte  Hefte  med  Artiklen  »Byggeriet  paa  Fandet«, 
tillader  jeg  mig  at  udtale  min  fulde  Tilslutning  til  den  i  Artiklen  fremsatte  Be¬ 
tragtning.  Navnlig  efter  at  »Statshusene«  er  begyndt  at  komme  op  alle  Vegne, 
har  det  været  pinligt  at  se,  hvorledes  Fandskabet  skæmmes,  og  harmeligt  at 
tænke  paa,  hvor  let  alle  disse  nye  Huse  kunde  have  bidraget  til  at  aabne  Menig¬ 
mands  Øjne  for  den  Skønhed  og  Hygge,  som  kan  være  knyttet  til  selv  det 
mindste  Hjem.  Vi  taler  om  vor  fremskredne  Kultur,  og  saa  er  der  endnu  ingen 
Autoritet,  der  har  sat  sig  i  Bevægelse  for  at  bringe  dette  Massebyggeri  i  For- 

bindelse  med  kyndig  kunstnerisk  Vejledning.  Der  bygges  Skoler  og  Forsamlings¬ 
huse,  Mejerier  og  Smaahuse  og  hele  Stationsbyer  —  der  bygges  som  aldrig  før 
i  vort  Land,  men  der  bygges  vildt  og  raat  som  ingen  Sinde  tidligere,  og  Halv¬ 
barbariet  behersker  saa  at  sige  det  hele.  Vi  har  —  skal  man  dømme  efter  Ud¬ 
stillingerne  —  Malere,  Billedhuggere,  Bygmestre  i  Snesevis,  Mænd  med  kunstne¬ 
risk  Begavelse  og  Uddannelse,  og  der  produceres  et  Utal  af  Tegninger  og  Kunst¬ 
værker,  men  i  hvor  ringe  Grad  kommer  ikke  al  denne  Evne  og  Frembringelse 
Befolkningen  i  sin  Helhed  tilgode? 

Har  virkelig  alle  disse  Kunstnere  saa  let  ved  at  faa  Brødet  hos  de  faa  Hun¬ 
drede  Mennesker,  der  her  i  Landet  er  i  Stand  til  at  købe  Arbejde  til  høj  Pris? 
Og  er  der  blandt  de  gode,  unge,  ægte  Kunstnere  ingen  Tilbøjelighed  til  at  bryde 
nye  Baner  og  at  udvide  Kunstens  Virkefelt?  Hvorfor  gaar  en  Del  af  dem  ikke 
ud  som  Lærere  til  de  tekniske  Skoler  eller  til  Haandværkerskolerne  paa  Landet, 
hvorfor  forener  de  sig  ikke  til  Udgivelse  af  Samlinger  af  Udkast  til  Bygninger 
af  forskellig  Type:  Huse  og  Gaarde,  Smaakirker  og  Forsamlingsbygninger  o.  s.  v. ? 
Hvorfor  bankes  der  ikke  paa  ved  alle  disse  Fond  til  Støtte  for  Videnskab  og 
Kunst,  og  hvorfor  kommer  de  ikke  ud  til  Højskolerne  med  deres  Indsigt,  Kritik 
og  Vejledning? 

De  unge,  akademisk  dannede  Mænd,  der  i  sin  Tid  brød  nye  Baner  for 
Folkets  Oplysning,  satte  Levebrødshensynet  til  Side,  og  skønt  de  mødte  ikke 
saa  lidt  af  Fordom  fra  neden  og  af  Ringeagt  fra  oven,  førte  de  dog  deres  Sag 
igennem. 

Der  maa  vel  være  unge  Kunstnere,  som  kan  gøre  noget  lignende  og  sætte 
Pris  paa  den  Rigdom,  som  et  Menneske  erhverver  sig  ved  at  bringe  Hjælp,  hvor 
han  ser,  at  der  virkelig  er  Brug  for  Hjælp,  selv  om  han  i  Begyndelsen  maa 
savne  Forstaaelse  og  Paaskønnelse. 

Eksempel  til  Efterfølgelse:  En  ung  Musiker,  en  efter  Kyndiges  Kendelse 
(Laub  og  Carl  Nielsen)  ualmindelig  vel  begavet  Kunstner,  har  slaaet  sig  ned  i 
en  Landsby  her  som  Organist  og  for  en  ringe  Løn,  skønt  han  blev  tilbudt  et 
smukt  Organistembede  i  Kjøbenhavn.  Han  foretrak  Stedet  her,  sin  Fødeegn,  fordi 
han  maatte  hjælpe  til  at  fremme  Sangen  og  at  højne  det  musikalske  Liv  hos 
Menigmand.  Nu  spores  hans  Virksomhed  allerede  i  vide  Kredse.  Vi  venter  os 
meget  af  denne  Haandsrækning. 

Det  er  en  Ynk  at  se,  som  der  males  i  Bøndernes  Stuer,  og  det  er  næsten 
en  daglig  Lidelse  at  se  de  moderne  Huse  skyde  i  Vejret,  og  Ondet  vil  utvivl¬ 
somt  vokse  og  brede  sig,  hvis  ikke  den  faglige  Halvdannelse  sættes  til  Vægs  og 
Øjet  aabnes  for  den  simple  og  naturlige  Bygnings  Skønhed.« 


BØGER  OG  TIDSSKRIFTER. 


Fra  Georg  Chr.  JJrsins  Efterfølger  er  tilsendt: 

» The  Studio  Yearbook «  (267  S.).  Det  er  en  Vederkvægelse  at  indaande  den 
rene  Luft,  der  udstraaler  fra  den  engelske  Kunst.  Endskønt  det  vistnok  oprindeligt 
er  fra  nogle  engelske  Architekter  og  Malere  at  hele  den  moderne  »sære«  Deko- 

rationskunst  er  udgaaet,  har  denne  dog  i  sit  Hjemland  ikke,  som  i  Tyskland  og 
navnlig  i  Østrig,  formaaet  at  bemestre  Sindene  i  nævneværdig  Grad,  og  selv  om 
man  maaske  kan  indvende,  at  den  engelske  Kunst  overvejende  har  et  noget 
monotont  Præg,  glædes  man  dog  altid  over  den  jævne  og  uaffekterte  Formsans, 

hvormed  Briten  arbejder,  og  hvormed  vi  føler  os  uendeligt  mere  i  Slægt  end 

med  den  tyske  »Schwung«.  Den  foreliggende  Bog,  der  udkommer  paa  »The 

Studio’s«  Forlag,  omhandler  udelukkende  Husets  indre  Udstyrelse  og  viser  i 
nydelige  Gengivelser  en  Mængde  hyggelige  Interiører  fra  disse  engelske  Huse, 
vi  nu  snart  kender  saa  godt,  der  alle  synes  beboede  af  stilfærdige,  fine  (og  vel¬ 
havende)  Mennesker  med  en  solid  Skønhedssans  og  medfødte  Krav  til  Komfort. 
Endvidere  er  der  Afbildninger  af  Møbler,  Kaminer,  Tapeter,  Glasmaleri,  Lamper, 
Dørbeslag,  vævede  Sager  og  Broderier,  Porcelæn  og  Glas  —  en  broget  Mang¬ 
foldighed,  som  alt  kan  erholdes  for  en  meget  billig  Pris. 


FORSKELLIGT. 


En  Berigtigelse.  Redaktionen  har  modtaget  følgende:  I  sin  interessante  Af¬ 
handling  i  foregaaende  Nr.  af  »Architekten«  beklager  Hr.  cand.  polit.  Fr.  Schiøtt, 
at  Nationalmuseets  Samling  af  historiske  Modeller  nu  »hovedsagentlig  er  hen¬ 
gemte  i  Magasinerne«.  Tillad  mig  i  den  Anledning  at  bemærke,  at  bortset  fra 
Modellerne  af  to  endnu  staaende  Slotte  (Rosenborg  og  Frederiksborg)  er  kun  en 
Model  af  Nykøbing  Slot  magasineret  paa  Grund  af  Pladsmangel.  Udstillede  er 
derimod  følgende:  Det  gamle  Kjøbenhavns  Slot,  Christian  VI’s  Christiansborg  og 
Frederik  VI’s  Christiansborg,  Hørsholm,  Frydenlund,  Skanderborg  og  Tønder  Slot 
samt  de  ældre,  kjøbenhavnske  Kirker:  Vor  Frue  og  Nicolai  Kirke. 

Ærbødigst 


¥ 


Mollerup. 


Nyt  Kort  over  Kjøbenhavn.  Paa  Gads  Forlag  er  ved  Foranstaltning  af  Kjø¬ 
benhavns  Kommune  udkommet  et  nyt  Kort  over  Gader  og  Karréer  i  Stadens 
ydre  Distrikter.  Kortet,  som  er  udarbejdet  i  Maalestok  i  :  2000,  er  saaledes 
stort  og  tydeligt  og  vil  paa  en  saare  heldig  Maade  supplere  de  eksisterende 
Karréplaner  over  den  ældre  By  indenfor  Voldlinien.  Det  omfatter  bl.  a.  alle  de 
indlemmede  Distrikter  og  er  delt  i  mindre,  særskilte  Planer,  som  kan  købes 
enkeltvis,  med  eller  uden  indlagte  Nivellementskurver.  Kortet  vil  kunne  faa  stor 
Betydning  for  Architekter. 


Fredspaladset  i  Haag.  Udfaldet  af  Konkurrencen  var  følgende:  iste  Præmie, 
12.000  fl.,  tilkendtes  Arch.  Cordonier,  Lille;  2den  Pr.,  9000  ff,  Arch,  Marcel; 
3 die  Pr.,  5000  fl.,  Arch.  Wf.ndt,  Charlottenburg;  4de  Pr.,  4000  fl.,  Arch.  Otto 
Wagner,  Wien.  Desuden  2  Præmier  hver  paa  3000  fl.  til:  Howard  Green  og 
H.  S.  Olin,  New  York,  og  Frantz  Schwachter,  Berlin. 

Konkurrencetegningerne  er  offentlig  udstillede  i  nævnte  By  fra  11.  Juni  til 
14.  Juli  1906. 

Mindesmærke.  Til  Minde  om  Kaptain  Hudsons  Landing  i  Amerika  for  c. 
300  Aar  siden  vil  der  nu  blive  rejst  et  Monument  i  New  York.  Dette  vil  komme 
til  at  bestaa  i  en  Monumentalbygning  af  ca.  120  Meters  Højde,  hvis  Kuppel 
skal  krones  af  en  c.  30  m.  høj  Statue  af  Hudson. 

Siden  Phidias  dannede  sin  Kæmpestatue  af  Pallas  Athene,  er  der  næppe 
skabt  en  saa  kolossal  Billedstøtte,  som  der  her  er  Tale  om. 

¥ 

Den  højeste  Beton- Skorsten  i  Verden  findes  sikkert  i  Tacoma,  Washington. 
Den  tilhører  »Tacoma  Smelter  Company«,  er  nylig  fuldendt  og  maaler  fra  Fun¬ 
dament  til  Spids  94  m.  Omkostningerne  har  beløbet  sig  til  c.  100.000  Kr.  Dens 
Opgave  er  at  aflede  giftige  Dampe. 


FORENINGSMEDDELELSER. 


Akademisk  Architektforenings  Sammenkomst  med  Med¬ 
lemmer  af  Dansk  Ingeniørforening  foregik,  som  bekendtgjort 
her  i  Bladet,  Torsdag  d.  31.  Maj  og  blev  overmaade  vel¬ 
lykket.  Til  Trods  for,  at  Fristen  for  Indtegning  af  Delta¬ 
gere  var  altfor  knap,  havde  dog  ca.  120  Medlemmer  fra 
begge  Foreninger  (omtrent  lige  mange  fra  hver)  givet  Møde. 
Men  samledes  Kl.  61/2  i  den  nve  Kuppelbygning  ved  Glypto¬ 
teket,  hvor  Etatsraad  Dahlerup  holdt  et  improviseret  Foredrag  om  Kuplen,  dens 
Historie  og  Konstruktion  m.  m.,  og  han  sluttede  med  at  udbringe  et  Leve  for 
Brygger  Jacobsen,  der  besvaredes  med  rungende  Hurraraab,  hvorved  man  tillige 
fik  Lejlighed  til  at  høre  den  mærkelige  Resonnans,  Kuppelformen  afgiver.  — 
Derpaa  begav  man  sig  op  i  den  nye  Glyptoteksbygning,  og  i  det  skønne  »Atrium« 
gav  Architekt  Kampmann  en  Del  Oplysninger  og  Tal  vedrørende  Byggeriet.  Efter 
derpaa  grundigt  at  have  beset  alle  Rummene  og  Samlingerne ,  gik  Selskabet 
over  i  Tivoli,  hvor  der  spistes  til  Aften  i  Taarnpavillonen.  Der  holdtes  Taler, 
af  Etatsraad  Dahlerup  for  Ingeniørforeningen,  Professor  Steenberg  for  »Akade¬ 
misk  Architektforening«,  Afdelingsingeniør  Andersen  for  Glyptotekets  to  Archi- 
tekter,  Dahlerup  og  Kampmann,  af  Generaldirektør  Ambt  for  »Samarbejdet«  for¬ 
uden  flere  andre.  Under  den  fornøjeligste  Stemning  gik  Aftenen,  og  først  sent 
skiltes  Deltagerne  med  Følelsen  af,  at  en  saadan  festlig  Sammenkomst  i  høj  Grad 
fremmer  det  venskabelige  Forhold,  der  er  den  nødvendige  Betingelse  for  et  godt 
Samarbejde  mellem  Ingeniører  og  Architekter. 

¥ 

Akademisk  Architektforenings  Understøttelsesfond.  Ansøgninger  om  Understøt¬ 
telse  (til  Enker  eller  Børn  efter  Medlemmer  af  Akademisk  Architektforening)  ind¬ 
sendes  til  Axel  Berg,  Børsgade  8,  inden  20.  Juni.  Ansøgningsblanketter  kan 
afhentes  samme  Sted  eller  kan  ved  skriftlig  Henvendelse  faas  tilsendte. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 

Redaktionsudvalg:  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  BEN  HAVN 

DEN  I  6.  JUNI  1906 

8.  A ARGANG  Nfl  37 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


ARCHITEKT  M.  NYROPS 
FORSLAG  TIL  FREDSPALADSET  I  HAAG. 


Da  Architektens  Læsere  næppe  huske  eller  kende  Programmet  fra  den  af¬ 
holdte  Konkurrence,  og  vort  Blad  ventelig  vil  bringe  flere  af  de  indleve¬ 
rede  Arbejder  og  navnlig  ikke  nøjes  med  dem,  der  ikke  har  faaet  Præmie,  skal 
her  meddeles  følgende  Uddrag  af  Programmet: 

Byggesummen,  der  stod  til  Raadighed,  var  1.400.000  holl.  Guiden,  men 
der  fordredes  intet  Overslag. 

Bygningen  skulde  bestaa  af  et  Domhus  (cour  d’ arbitrage )  og  et  Bibliothek, 
—  begge  tænktes  med  Kælder,  Stue  som  Hovedetage  og  iste  Sal.  Hovedetagen 
rnaatte  have  sit  Gulv  indtil  2x/2  Meter  over  Jordsmonnet,  og  Domhuset  skulde 


HOVEDINDGANG.  ARCHITEKT  M.  NYROP. 

indeholde  en  stor  Vestibule  med  Hovedtrappe,  en  større  og  en  mindre  Domsal 
med  tilhørende  Rum  til  Raadslagning  o.  s.  v.,  2  Værelser  for  de  stridende  Par¬ 
ters  Repræsentanter,  et  Kontor  og  almindelige  Udenomsbekvemmeligheder. 

Paa  iste  Sal  var  Hovedrummet  en  Sal  for  Conseil  administratij  de  la  cour 


SITUATIONSPLAN. 

permanente  d’ arbitrage  og  desuden  Værelser  for  dettes  Præsident,  Generalsekretær, 
Sekretærer,  Kontorer,  Arbejdsværelser  m.  m. 

Bibliotheket  skulde  udgøre  en  særskilt  Del  af  Paladset  med  egen  Hovedind¬ 
gang  fra  Parken  og  indvendig  tilgængeligt  fra  Domhusets  Hovedetage.  Foruden 
et  Bogmagasin  med  10.000  løb.  Meter  Hylde,  fordelt  i  5  Etager  fordredes  2 
Læsesale,  Værelse  for  Bibliotekarer  og  deres  Medhjælpere,  Sal  til  Landkort,  Kata¬ 
logisering  og  Rum  for  »Carnegie  Stiftelsens«  Forstanderskab  m.  m.  Som  det  ses, 
var  det  alt  i  alt  ikke  nogen  særlig  stor  eller  indviklet  Opgave,  om  den  end  gav 
en  hel  Del  Arbejde,  da  der  f.  Eks.  fordredes  3  Tegninger  i  1/50  af  virk.  Stør- 

relse  udover  de  almindelige  i  x/ioo  °8  7 200-  Opgaven  var  interessant,  og  det 
viste  sig,  at  mange  Architekter  har  følt  sig  tiltrukne  deraf:  i  November  Maaned 
ifjor  havde  der  været  mellem  5  og  600  Forespørgere  paa  Kontoret  i  Haag. 

Den  anviste  Byggeplads  er  ryddet  midt  i  en  Park,  saaledes  at  den  er  om- 


PLAN. 


ARCHITEKT  M.  NYROP. 


given  af  høje  Træer.  Bygningen  kan  næppe  faa  Tilgange  af  større  Betydning 
fra  andre  Sider  end  fra  den  krumme,  skævt  foran  Bj/ggepladsen  løbende,  brede 
Vej,  bevokset  med  flere  Rækker  højstammede  Træer. 

Denne  Vej  danner  Hovedforbindelsen  mellem  Iiaag  og  den  lange,  lige  Allé, 
som  strækker  sig  ud  til  Scheweningen.  Forholdet  til  Verdenshjørnerne  er  ikke 
heldigt. 

Her  skal  altsaa  opføres  »et  Fredspalads«,  - —  saaledes  maa  vel  Palais  de  la 
paix  oversættes,  skønt  vi  paa  Dansk  vistnok  forstaar  en  hel  Del  mere  ved  Ordet 
Palads.  En  saadan  Bygning  bør  vel  ved  rolige  Linier,  sit  Forhold  til  Omgivel- 

KONKURRENCEPROJEKT  TIL  FREDSPALADSET  I  HAAG.  ARCHITEKT  M.  NYROP. 


serne  og  sit  hele 
Særpræg  anslaa  en 
fredelig  Stemning, 
og  i  vor  urolige 
og  ufredsommelige 
Tid  om  muligt 
være  som  en  stille 
Oase,  afsondret  fra 
Verden.  Hvor  højt 
end  Kiv  og  Strid 
kunde  larme  uden¬ 
for  —  i  Oasen 
maatte  man  være 
ubesværet  af  paa¬ 
trængende  Paavirk  - 
ning  udefra;  i  Byg¬ 
ningen  og  dens 
nærmeste  Omgi¬ 
velser  maatte  Dom¬ 
merne,  der  kaldtes 
til  at  afgøre  Spørgs- 
maal,  m aaske  om 
Tusinders  Velfærd, 
inden  Domsafsigel¬ 
se  kunne  færdes 
uden  at  føle  nogen 
Tvang  fra  Omver¬ 
denen. 

Ud  fra  dette 
Synspunkt  er  mit 
Forslag  dannet; 
derfor  har  jeg  ind¬ 
hegnet  Pladsen  og 
ladet  de  gamle, 
skærmende  Træer 
blive  staaende  uden 
for  Hegnsmurene. 
Yderligere  tilskyn¬ 
dede  de  skæve 
Forhold  mellem 
den  omtalte  Ho¬ 
vedvej  og  Bygge¬ 
pladsen  mig  til  at 
foreslaa  Udgrav¬ 
ning  af  den  lille 
Sø,  der  vistnok 


FORSIDE.  L"  ■  -  -1  1  ■■  ■  1 - '■  - +  -  1  ARCHITEKT  M.  NYROP. 


LÆNGDESNIT.  I  1  .-■i-.  -  I  "  I  =d  ARCHITEKT  M.  NYROP. 


vilde  bøde  noget  paa  Skævheden 
og  bidrage  til  at  afsondre  Paladset 
og  give  Arbejdet  derovre  den  nød¬ 
vendige  Ro  og  Fjærnhed  fra 
Mylderet  og  Færdselen.  Tillige 
mente  jeg  derved  at  give  Situa¬ 
tionen  en  noget  hollandsk  Karak¬ 
ter.  Hegnsmurene  og  de  lave 
Mure,  som  skjule  Bygningens 
Kældervinduer,  tænkes  overvok¬ 
sede  med  Grønt,  og  Bedene  langs 
begge  fyldte  med  Løgvækster  og 
andre  Blomsterplanter,  som  kom¬ 
me  frem  efter  de  skiftende  Aars- 
tider. 

Foran  Bygningen  —  indram¬ 
met  i  et  simpelt  Flisemønster  i  2 
Afskygninger  af  Graat  —  tænkes 
et  tilgængeligt,  fast  Grønsværs¬ 
tæppe.  Midt  i  dette  kunde  der 
engang,  naar  Tiden  var  dertil, 
rejses  en  Kristus  i  hvidt  Marmor 
(foreløbig  et  tomt  Fodstykke). 

Der  staar  paa  Latin  over 
Hoveddøren:  Han  ( eller  den)  skal 
udføre  Ret  efter  Sandhed  —  og  i 
Domsalen:  Han  (eller  den)  skal 
ikke  sønderhryde  det  knækkede  Rør 
og  ikke  udslukke  den  rygende  Tande. 
(Esajas  Profeti,  41  Gap.). 

Indvendig  skulde  Væggene 
i  de  betydeligere  Rum  beklædes 
med  Marmorplader  og  Vesti¬ 
bulens  Tøndehvælving  smykkes 
med  Guldmosaik.  Lyset  her  vilde 
komme  fra  det  store  Vindue  over 
Hovedindgangen,  men  bag  Søjle¬ 
rækkerne  til  venstre  vilde  der 
gennem  3  Vinduer  paa  iste  Sal 
i  Bygningens  Sydside  skinne  Sol 
ned  over  Hovedtrappen. 

I  den  store  Domsal  er  der 
lagt  an  paa  stærk  Modsætning 
mellem  Lys  og  Skygge,  saaledes 
at  Apsis  med  Dommerens  Plads 
bliver  stærkt  belyst. 


TVÆRSNIT.  10  5  O  10  ZO  jOm.  ARCHITEKT  M.  NYROP. 


Salle  de  conseil  administratif  de  la  cour  permanente  d' arbitrage  dækkes  af  en 
Tøndehvælving  i  delvis  Fortsættelse  af  Vestibulens ;  men  i  Modsætning  til  denne 
prydet  med  temmelig  fladt,  hvidt  Kalkstuk.  I  Vestibule,  Domsale  o.  fr.  er  tænkt 
Gulve  af  slebet  Marmor  i  temmelig  store,  forskelligt  formede  Stykker. 

Forslaget  støtter  sig  i  det  Hele  taget  til  tidligere  Tiders  Bygningskunst,  men 
det  var  Meningen  ved  en  eventuel  Udførelse,  at  Bygningen  alligevel,  gennem 
sin  hele  Behandling  og  Konstruktion,  skulde  vise  sig  som  et  Værk  fra  vor  Tid. 

M.  Nyrop. 


FORSKELLIGT. 


Udnævnelse.  Ingeniør  N.  V.  Westergaard  er  udnævnt  til  Chef  for  Vand- 
bygningsvæsenet. 

¥ 

En  Berigtigelse.  Af  den  i  »Architekten«s  Nr.  36  indrykkede  Berigtigelse 
maa  Udenforstaaende  faa  det  Indtryk,  at  Nationalmuseets  Samling  af  historiske 
Modeller  er  og  altid  har  været  udstillede.  Tillad  mig  i  den  Anledning,  til  Berig¬ 
tigelse  af  nævnte  Berigtigelse,  at  oplyse  følgende  efter  et  nu  aflagt  Museums¬ 
besøg. 

Størsteparten  af  Modellerne  har  i  en  Række  Aar  været  »hengemte  i  Maga¬ 
sinerne«,  og  kun  et  Par  (vistnok  det  ældre  Christiansborg  og  Kjøbenhavns  Slot) 
udstillede  i  Samlingen.  Nu  er,  hvad  der  maa  være  sket  i  de  seneste  Aar,  Stør¬ 
steparten  anbragt  dersteds,  saaledes  som  det  fremgaar  af  den  meddelte  Liste,  der 
dog  maa  berigtiges  og  suppleres  ved  Tilføjelse  af:  Sophienborg  og  det  saakaldte 
chinesiske  Havehus  i  Frederiksborg  Slotshave. 

Modellerne  ere  anbragte  i  et  Hjørne  af  Riddersalen.  Paa  et  i  en  Vindues¬ 
fordybning  hensat  Bord  staar  Kjøbenhavns  Slot  og  det  ældre  Christiansborg,  under 
Bordet,  faa  Tommer  over  Gulvet,  staar  det  sidste  Christiansborg,  medens  Resten 
er  anbragt  paa  en  Hylde  i  Krogen  mellem  Vinduet  og  Sidevæggens  Dør.  De 
staar  her  i  tre  Etager,  de  smaa  Kirkemodeller  over  Mandshøjde  fra  Gulvet,  og 
delvis  2 — 3  Stykker  bag  hinanden.  Udtrykket  »udstillede«  maa  derfor  berigtiges 
til  »henstablede  eller  magasinerede  i  Museumssalen«.  Fr.  Schiøtt. 

¥ 

»Dér  Profanbau «  Nr.  11  er  væsentlig  helliget  Kjøbenhavns  nye  Raadhus  og 
indeholder  en  lang,  indgaaende  og  rigt  illustreret  Beskrivelse  af  dette  vort  for¬ 
nemste,  moderne  Bygningsværk.  Der  er  gengivet  ialt  27  Billeder  af  Raadhuset. 
Artiklen  er  strængt  saglig  og  velgørende  fri  for  tysk  »Schwung«  ;  den  er  tillige 
meget  anerkendende. 

¥ 

Kathedralen  San  Lorenzo  i  Lugano,  et  af  den  italienske  Renaissances  bedste 
Værker,  vil  nu  blive  istandsat;  Byens  Kommunalbestyrelse  har  bevilget  120.000 
Francs  i  dette  Øjemed. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 

Redaktionsudvalg;  Arcliitekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 


—  400  — 


kjøbenhavn 

DEN  23.  JUNI  1906 

8.  Aarganc,  N2  38 


ARCHITEKTEN 

MEDDELELSER  FRA 
AKADEMISK  ARCFII 
TEKTFORENING  *  * 


NY  CARLSBERG  GLYPTOTEK. 


ylette  store  Bygningsværk,  der  nu,  til  Ære  for  vort  Land  og  vor  Kunst,  staar 
fuldfæidigt,  er  som  bekendt  blevet  til  paa  den  Maade,  at  der  til  Brygger,' 
Di.  phil.  Carl  Jacobsens  kongelige  Gave:  den  store  og  udmærkede  Samling  af 
antik  og  moderne  Sculptur,  blev  knyttet  den  Betingelse,  at  Stat  og  Kommune 
skulde  bidrage  til  Omkostningerne  ved  Opførelsen  af  Bygninger  til  Samlingen. 
—  Den  samlede  Bekostning  ved  de  2  Afdelinger  har  været  ca.  23/4  Millioner. 
Deraf  bar  Hr.  Carl  Jacobsen  selv  bidraget  ca.  1  Million;  (dog  er  af  denne  brugt 
ca.  350.000  Kr.  til  Indkøb  af  Kunstværker)  —  af  Resten  har  Staten  og  Kjøben¬ 
havns  Kommune  hver  givet  omtrent  Halvdelen,  Kommunen  har  desuden  skænket 
Grunden. 


Den  første  Afdeling,  der  rummer  moderne  Kunst  og  er  bygget  af  Etatsraad 
Dahlerup,  indviedes  i  1897,  men  først  ved  den  store  Kuppelbygning  med  under- 
liggende  »Have«,  der  er  opført  nu,  har  Bygningen  faact  sin  endelige  Afslutning. 
Den  anden  Afdeling,  der  udelukkende  rummer  antik  Sculptur,  er  bygget  af  Ar- 
chitekt,  kgl.  Bygningsinspektør  Hack  Kampmann,  til  hvem  Arbejdet  &blev  over¬ 
draget  i  1901  efter  en  Konkurrence,  hvori  tillige  deltog  Architekterne  Martin 
Borch  og  Clemmensen.  Architekterne  Langballe  og  Harild  har  ledet  Arbejderne 
ved  de  to  Bygninger  og  Redaktionen  har  forumet  de  to  Herrer  til  at  fremkomme 
med  nedenstaaende  Oplysninger. 


MUSÆUMSBYGNINGEN  EOR  MODERNE  KUNST. 

Da  den  nye  Bygning  for  Ny  Carlsberg  Glyptoteks  moderne  Sculptursamling 
1  1897  stod  færdig,  hørte  man  ret  ofte  den  Bemærkning,  at  der  manglede 
Sammenhold  mellem  Bygningens  enkelte  Dele. 

Glyptotekets  Bygmester,  Etatsraad  Dahlerup,  har  sikkert  ofte  med  et  stille 
Suk  tænkt  paa  den  Kuppel,  som  han  gærne  vilde  have  haft  med;  den  havde  jo 
været  med  fra  den  allerførste  Skizze,  men  af  flere  Grunde  havde  han  maattet 
give  Afkald  paa  den  foreløbig.  Glyptotekets  Bygherre,  Brygger  Jacobsen,  havde 
gemt  denne  Slutsten  paa  Bygningen,  men  ikke  glemt  den;  allerede  under  Byg¬ 
ningens  Opførelse  var  det  hans  Vilje,  at  Gaardfacaderne  kom  til  at  staa  saa 
triste  og  nøgne,  at  alene  deres  Udseende  maatte  mane  til  en  snarlig  Fuldendelse 
af  Bygningen. 

Publikum  saa  dette,  forbausedes,  men  forstod  jo  ikke  Meningen. 

Nu,  9  Aar  efter,  hæver  Kuplen  sig  stolt  over  Bygningen,  ganske  vist  ikke 
just  den’  Kuppel,  som  Etatsraad  Dahlerup  havde  tegnet  i  det  Project  til  Glypto- 

teket,  der  1888  var  udstillet  paa  den  nordiske  Kunst-  og  Industriudstilling,  men 
en  noget  lavere  Kuppel,  som  dog  tilfulde  viser,  hvad  der  manglede. 

Det  har  glædet  mange,  ikke  mindst  Etatsraad  Dahlerups  mange  Venner,  at 
Bygningen  nu  fremtræder  som  et  færdigt  og  helstøbt  architektonisk  Værk. 

Den  i  1897  indviede  Del  af  Glyptoteket  bestaar,  som  bekendt,  af  3  Fløje, 
en  Hovedfløj  mod  Vestre  Boulevard,  og  2  Sidefløje  vinkelret  mod  Hovedfløjen; 
den  mellem  disse  3  Fløje  og  den  senere  Udvidelse  af  Glyptoteket  værende 
Gaardsplads  bestemte  Brygger  Jacobsen  sig  til  at  overdække  og  indrette  som 

Have.  Mod  hver  af  de  2  Sidefløje  opførtes  en  Bygning  i  2  Etager,  hvis  Stue¬ 
etage  er  Loggiaer  i  Forbindelse  med  Haven,  og  mellem  disse  Bygninger  kon¬ 
strueredes  Overdækningen  med  sin  store  Kuppel. 

Fra  Glyptotekets  Vestibule  kommer  man  ad  en  Trappe  straks  ind  under 
Kuplen,  idet  denne  i  Planen  er  lagt  umiddelbart  op  mod  Bagsiden  af  Hovedfløjens 
Midtparti.  Kuplens  Plads  er  bestemt,  dels  af  Gaardens  Form,  dels  af  Bygningens 
2  Akser,  i  hvis  Skæring  den  ligger,  og  dels  af  Hensyn  til  dens  Virkning  i  Facaden. 

PLAN  AF  DEN  MODERNE  AFDELINGS  ØVERSTE  ETAGE.  V.  DAHLERUP. 

Kuplen  bæres  direkte  af  8  støbte  Søjler  og  indirekte  af  fire  andre  støbte 
Søjler,  anbragte  i  Vinkelspidserne  af  et  Kvadrat,  som  er  omskrevet  Ottekanten. 

Af  Hensyn  til  den  store  Højde,  ca.  25  Alen,  er  Søjlerne  støbte  i  3  Stykker, 
der  samles  ved  Flanger  og  Bolte ;  Fodpladerne  for  Søjlerne  er  ligeledes  af  Støbe- 
jærn  og  forsynede  med  Udbygninger  for  Hullerne  til  Fundamentboltene.  Søjle¬ 
hovederne  er  fremstillede  som  Legemer  af  støbt  Staal,  forsynede  med  frem¬ 
springende  Ribber,  der  tjene  som  Knudeplader  for  Dragernes  Vederlags-Knude¬ 
punkter. 

De  hvælvede  I  age  om  Kuplen  bæres  af  Gitterdragere,  som  dels  understøttes 
af  de  omgivende  Bygningers  Mure  og  dels  hvile  paa  de  12  Søjler,  der  bære 
Kuplen.  Paa  disse  Gitterdragere  hvile  Aase  af  u  Bjælker,  som  skulle  optage 
Trykket  %  Tagdækningen.  Aasen  nærmest  Søjlerne  bære  tillige  de  Søjler,  som 
understøtte  det  udvendige  Galleri,  og  er  derfor  dobbelt. 

Kuppelkonstruktionen  bestaar  af  følgende  Dele:  Lanternen,  inddelt  med  16 
Spær  og  4  Ringe,  hviler  paa  et  i6sidet  Prisme,  der  staar  paa  selve  Kuplen; 
denne  er  inddelt  ved  64  Spær  og  13  Ringe  og  hviler  paa  et  64sidet  Prisme, 
hvis  Søjler  er  støttet  af  Bjælkerne  i  et  ud-  og  indvendigt  Galleri;  Trykket  fra 
dette  overføres  dels  til  Aase  i  de  hvælvede  Sidetage,  og  dels  til  armerede  Dra¬ 
gel  e,  dei  hvile  paa  de  ovennævnte  12  Søjler.  Alle  Forbindelser  er  udførte  efter 
det  Princip,  at  Konstruktionens  Stænger  i  Knudepunkterne  fuldstændig  indesluttes 
i  Lasken  af  støbt  Staal,  som  boltes  fast  til  Stængerne ;  disse  stive  Lasker  anvendes 
af  Hensyn  til  de  bøjende  Momenter,  som  fremkomme  ved,  at  Diagonalerne  er 
udeladte;  den  øverste  og  stærkest  paavirkede  Ring  er  af  støbt  Staal ;  Spær  Rinoe 
og  Søjler  af  J_  Staal. 

I  Lanternens  Top  er  anbragt  et  støbt  Staallegeme,  der  foruden  at  optage 
de  16  Spær,  tillige  bærer  Fløjstangen,  paa  hvilke  er  anbragt  Kugleleje  for 

Stige,  hvis  Fod  er  anbragt  paa  Skinner  paa  Kuplens  indre  Galleri;  den  kan  be¬ 
nyttes,  naar  Glasset  i  Kuplen  skal  pudses  eller  en  Reparation  foretages. 

Glasset  i  Kuplen  og  de  buede  Tage  er  inddækket  efter  Rendles  Patent. 

I  Kuplen  er  anvendt  Glas  af  en  flaskegrøn  Farve,  som  i  Facaden  bidrager 
til  at  tage  det  gennemsigtige  bort  fra  Kuppelfladen  og  derved  giver  denne  mere 
Ro.  Alt  øvrigt  Overlysglas  er  ru  engelsk  1/4"  Glas. 

Facaderne  mod  Haven  er  udført  i  gule,  haandstrøgne  Mursten,  Gesimser  og 
Kapitæler  af  Kridtsten. 

I  de  ovennævnte  Loggiaer,  hvis  Gulv  ligger  ca.  2  Alen  ovei  Havens  Ter- 
rain,  henstilles  Statuer;  til  Haven  er  gjort  store  Indkøb  i  Belgien  af  Blomster  og. 
Planter. 

Fundamentet  er  udført  som  Pælefundament  efter  Systime  Hennebique,  det 
første  Arbejde  af  denne  Art,  som  er  udført  i  Danmark. 

Endnu  skal  nævnes  nogle  Størrelser: 

Haven  er  53,5  Al.  bred  og  3 ^ > 7 5  Al*  lanfG  Kuplens  Diametei  ei  25  Al., 
Højden  fra  Havens  Terrain  til  indvendigt  Kuppelgalleri  er  28  Al. 

Indvendig  Kuppelhøjde  er  47  Al.  og  udvendig  Højde  til  Fløjstangens  Spids 

er  58  Al. 

Udgiften  ved  dette  Arbejde  har  været  ca.  410.000  Kr.  Jernkonstruktionerne 
ere  beregnede  og  tegnede  af  cand.  polyt.  P.  Henriksen  af  Firma  Borch  &  Hen¬ 
riksen,  som  har  udført  Jernarbejdet. 

Ingeniør  C.  Ramsing  har  projekteret  og  ledet  Arbejdet  ved  Varmeanlæget; 
Ingeniør  Willerup  har  ført  det  daglige  I  ilsyn  hermed. 

Ingeniør  Tfiorning-Madsen  har  projekteret  og  ledet  Arbejdet  ved  Kloak  og 

Drain. 

Dekorationsbilledhugger  Lamberg  Petersen  og  Dekorationsmaler  Heinrich 
Schubeler  har  udført  Prøver  af  Loftsdekorationer.  Aichitekt  Ih.  Hirth  hai  haft 
Tilsyn  med  Jærnarbejdets  Udførelse  paa  Fabrikken,  og  Architekt  O.  R.  Langballe 
har  som  Kondukter  ledet  Arbejdet. 

Følgende  Haandværkere  har  medvirket: 

Murermester  Carl  Schiøtz:  Murerarbejdet,  Fundamenter  samt  Etageadskillelser. 
Tømrermester  H.  Hansen:  Tømmerarbejdet.  Firmaet  Hans  6e  Jørgen  Larsen. 

Stenhuggerarbejdet  samt  Kloak  og  Drain.  Firma  C.  Wienberg  &  Søn:  Glas¬ 
dækning  i  Tage  og  Kuppel.  Kobberdækker  Mariboe:  Kobberdækning  og  Vand¬ 
ledning.  De  forenede  Bygningssnedkerier,  F.  Oxelberg  &  Co. :  Snedkerarbejdet. 
Smedemester  Olander:  Rækværker  og  Beslag.  Glarmester  Christiansen:  Glar- 
mesterarbejdet.  Dekorationsbilledhugger  H.  C.  Berg  :  Kridtstensarbejdet.  Aktie¬ 
selsk.  Axel  Prior:  Terrazzo  og  Mosaik  Gulve.  Malermester  H.  Schubelers 
Sønner:  Metalarbejdet.  Firma  Bonnesen  &  Danstrupi  Varmeledningsarb.  Hassel 
&  Teudt:  Springvandet.  Kobbersmedemester  W.  E.  Jensen  &  Søn  og  Smede¬ 
mester  J.  P.  Chr.  Jensen  &  Sønner:  Springvandskummen.  Metalstøberne  Lau¬ 
rids  Rasmussen  og  O.  Schieltved:  Bronce-  og  Zinkstøberarb.  Kemp  &  Lauritzen  : 
Lynafledning.  Tapetserer  Plambech:  Gardiner.  Kjøbenhavns  Dørgrebsfabrik. 
Endelig  har  Ny  Carlsbergs  Gartner,  Wagenblast,  ordnet  Haven  med  Blomster  og 
Planter.  O.  i?.  L. 


MUSÆUMSBYGNINGEN  FOR  ANTIK  KUNST. 

Bygningen  paabegyndtes  i  Juli  1901  og  bestaar  af  fire  sammenbyggede 
Fløje  og  en  Midtfløj,  der  ved  en  Forbindelsesbygning  slutter  sig  til  den  af  Etats- 
raad  Dahlerup  nylig  opførte  Kuppelbygning;  selve  Antiksamhngen  med  Gaarde 
og  Haver  spænder  over  et  Fladerum  af  ca.  14,200  Q  Alen,  hvoraf  4550  □  Alen 
er  udlagt  til  Gaarde  og  Haver,  saa  at  det  bebyggede  Areal  udgør  ca.  9650  □  Alen; 
heraf  benyttes  der  i  Stueetagen  ca.  3570  O  Alen  til  Samlingsrum  og  ca.  7000 
□  Alen  i  iste  Salsetage. 

Fundamenternes  Bund  ligger  gennemsnitlig  ca.  16 — 18  Fod  under  Terrain- 

højden.  Stueetagens  Ydermure  mod  Gaderne  er  opførte  af  lys,  graa  Granit,  dels 
fra  Bornholm  og  dels  fra  Norge;  herpaa  er  Ydermurene  opførte  med  særlig 
formede  røde  Sten,  der  tillod,  at  Fugetykkelsen  kun  blev  hvorefter  hele 

Murfladen  er  skuret  med  Carborundum ;  senere  Behandling  af  Fugerne  har  ikke 
fundet  Sted.  Hovedgesimsen  er  af  finhuggen,  norsk  Granit.  De  fire  Hjørne- 
pilastre  er  dekorerede  med  Kvindeskikkelser,  der  symbolisere  Døgnets  Tider: 
Morgen  mod  Øst,  spændstig  og  rank,  efter  archaisk  Motiv;  Middag  mod  Syd, 
svulmende  og  kraftig,  Aften  mod  Vest  og  Nalten  mod  Nord;  Billedhugger  Brand¬ 
strup  har  modelleret  disse  Figurer.  Midt  paa  Vestfløjen,  hvor  dennes  Langsale 
forbindes  med  Midtfløjen,  er  et  Parti,  hvor  Architekt  Kampmann  har  anvendt  Mo¬ 
tiver  fra  Mausolæet  i  Halikarnas,  helt  igennem  opført  af  lys,  norsk  Granit;  ved 
Foden  af  Trinpyramiden  er  opstillet  forgyldte  Bronceafstøbninger  af  Hestene  fra 
Se.  Marco  i  Venedig,  og  paa  Trinpyramidens  øverste  Sten  er  opstillet  en  forgyldt 
Bronceafstøbning  af  Pallas  fra  Velletri ;  disse  Figurer  er  udførte  henholdsvis  af 
Bingen  &  Costenoble  i  Paris  og  Barbedium  sammesteds. 

Tagene  er  Overlystage  og  dækkede  med  hamret  Glas  og  Kobber. 

Stueetagens  3  Fløje  mod  Syd,  Vest  og  Nord  er  taget  i  Brug  til  Samlings¬ 
rum,  hvorimod  Østfløjen  rummer  Gibserværksted,  Gennemkørsel  til  Fyrkælderen 
og  Bolig  for  Varmemesteren;  under  Midtfløjen  ligger  Varmeværkets  Fyrrum  med 
dets  4  Kedler.  Alle  Samlingsrum  m.  m.  er  overhvælvede;  Vægge  og  Hvælvinger 
er  hvidtede;  Gulvene  er  af  rød  Terrazzo  med  hvide  Stifter  i  Mønster. 

Fodlister  og  Vinduesbænke  er  af  norsk  aniique  fond  Marmor,  Vinduerne  af 
Metalskinner  med  Ølandsunderkarm  og  Spejlglasruder;  foran  disse  er  anbragt 
Staalgitre;  midt  paa  Vestsiden  er  anbragt  en  lille  Indgang,  hvorover  der  i  Gra¬ 
nitsten  er  udhugget  en  lakonisk  Indskrift:  » Semper  ardens «.  Døren  er  af  massiv 


Bronce.  Dyrehovéderne  paa  Vinduespillerne  er  modellerede  af  Billedhugger  Han- 
sen-Reistrup. 

I  Beletagen  er  alle  Fløjene  indrettede  til  Samlingsrum.  Ad  en  bred  Trappe 
kommer  man  fra  Vinterhaven  til  Antiksamlingens  kuppelhvælvede  Vestibule,  der 
faar  sit  udmærket  rolige  Lys  fra  et  Hul  i  Kuppelhvælvingen.  Gulvet  er  poleret 
Marmor,  rød  Veroneser-  og  hvidgult  norsk  Citronmarmor,  lagt  i  Mønster.  Fra 
Vestibulen  fører  hvide  Marmortrapper  til  Østfløjens  Langsale;  mod  Syd  begynder 
Rækkefølgen  af  Samlingens  ægyptiske,  gammel  græske,  græske,  græsk  romerske 
og  romerske  Buster,  Figurer,  Statuer  m.  m.,  alt  ordnet  i  kronologisk  Rækkefølge. 

I  Ægyptersalens  Hvælving  er  Dekorationen  Lotusmotivcr  i  hvid  Carara  Stuk,  i 
Gulvet  samme  Motiv  i  hvide  Stifter. 

Sydfløjen  er  delt  i  en  Række  mindre  Rum,  der  ved  begge  Ender  afsluttes 
med  runde  Lanternesale;  i  den  første  af  disse  er  Væggene  malede  al  fresco  i  en 
kraftig,  gul  Tone.  Hvælvingsdekorationen  i  disse  mindre  Rum  er  modellerede 
af  Billedhuggerne  Jensen,  Hammeleff  og  Carl  Mortensen.  Motiverne  til  disse 
Dekorationer  er  hentede  fra  Blomsterverdenen. 

I  Vestfløjens  Langsale  er  opstillet  græsk  og  græsk-romersk  Skulptur.  Paa 
den  ene  af  disse  Sales  Endevæg  er  for  Tiden  optegnet  i  Kul  en  Fremstilling  af 
Olympia.  Man  har  nemlig  havt  til  Hensigt  paa  de  2  Sales  4  Endevægge  at 
modellere  4  Kulturcentrer  og  forhaabentlig  bliver  dette  Projekt  til  Virkelighed, 
da  det  i  høj  Grad  vil  bidrage  til  at  forskønne  Salene.  Foruden  det  allerede 
nævnte  Motiv  havde  man  tænkt  sig  at  fremstille  Forum  Romatium,  Heraion  og 
Pergamon.  Forbindelsen  mellem  Salene  dannes  af  »Mausolæet«,  hvis  kraftig  kas¬ 
setterede  Hvælving  minder  om  Panlheons  Kuppelinddeling;  Væggene  i  dette 
prægtige  Rum  er  af  poleret,  grøn  Dioritporphyr.  Indfatninger,  Piller  og  Søjler 
er  af  poleret,  svensk  og  norsk  Granit ;  Gulvet  er  af  poleret  venle  antique  og  gul¬ 
lig  Paonazzo  Marmor;  alt  i  alt  et  ædelt  og  fornemt  Rum. 

Hele  Nordfløjen  optages  af  den  store  »Romersal«,  hvor  Billedhugger  Hamme¬ 
leff  har  modelleret  Guirlander  over  Dyrekranier  med  stadig  vekslende  Motiver; 
paa  Endevæggen  har  Billedhugger  Hansen-Reistrup  modelleret  den  romerske  Ulv¬ 
inde  med  Romolus  og  Remus  samt  den  romerske  Ørn.  De  2  Hjørnesale,  som 
er  inddragne  under  Romersalen,  vente  endnu  paa  deres  Loftdekoration.  Gennem 
Østfløjens  nordre  Langsal  kommer  man  tilbage  til  Vestibulen. 

Lige  for  denne  findes  Samlingens  største  og  betydeligste  Rum,  den  »ro¬ 
merske  Kejsersal«.  Denne  var  oprindelig  tænkt  som  en  overdækket  Søjlegaard, 
fra  hviken  der  skulde  føre  en  bred  Trappe  ned  til  Stueetagen  under  »Mausolæet«. 
Efter  Hr.  Brygger  Jacobsens  Ønske  blev  dette  opgivet,  og  i  Trappens  Sted  er 
nu  anbragt  et  » Impluvium «,  i  hvilket  det  antike  Evropamosaik  er  nedlagt,  om¬ 
rammet  af  græsk  rouge  antique  Marmor.  Naar  der  er  anbragt  Vand  i  Impluvium, 
hvilket  Architekt  Kampmann  har  sørget  for  vil  ske,  vil  man  have  et  sjældent 
festligt  Skue  dels  af  den  vaade  Mosaik,  dels  af  Salens  Spejlbillede  i  Vandet. 
Antinoos-Smwtn,  Samlingens  kostbareste  Stykke,  er  opstillet  foran  Tempelgavlen, 
hvis  Trin  føre  op  til  » Mausolæet «- 

Salens  Tagkonstruktion  bæres  af  26  polerede,  kanellerede  Marmorsøjler  og 
Piller  med  joniske  Baser  og  Kapitæler;  Marmoret  til  disse  er  brudt  i  Egnen 
omkring  Saravezza ,  ikke  langt  fra  Carara ;  herfra  førtes  Blokkene,  forspændt  med 

2 6—  30  Okser,  til  Savmøllen,  hvor  Skæring,  Hugning,  Slibning  og  Polering 
fandt  Sted,  og  videre  med  Bane  til  Livorm,  hvor  de  indskibedes  til  Kjøbenhavn. 
Gulvet  er  indlagt,  poleret,  italiensk  Marmor;  hertil  er  anvendt  gult  veroneser 
pcionctzzello,  verde  antique  og  rouge  antique.  Over  Søjlerne  er  Gesims  af  fransk 
Terce  Normandoux  Kalksten.  Simaen  er  rigt  dekoreret  med  udskaarne  Palmetter 
og  Løvehoveder.  Den  gule  Vægpuds  er  malet  »al  fresco«,  og  Brystningsklæd¬ 
ningen  i  Mandshøjde  er  verde  antique  Marmor. 

Adgangen  til  Stueetagen  fra  Festsalen  er  midlertidig  anbragt  i  et  Trappehus 
i  den  nordre  Have. 

Vi  skal  senere  komme  tilbage  til  dette  interessante  Bygningsværk  og  da 
meddele  Navnene  paa  de  forskellige  Haandværkere  og  Firmaer  m.  m.,  som  har 
medvirket  ved  Bygningens  Opførelse. 


KONGRES  FOR  BOLIGHYGIEJNE. 


Der  er  nu  udsendt  Indbydelser  til  den  2den  internationale  Kongres  for  sunde 
oo-  oavnlioc  Boliger.  Denne  Kongres  afholdes  i  Genf  i  Dagene  fra  den 
4.  til  den  10.  Septbr.  1906.  Hensigten  med  den  er  at  samle  saa  mange  som 
muligt  af  de  mest  kompetente  Personer  fra  de  forskellige  Lande,  særlig  Læger 
og  Architekter,  for  gennem  mundtlig  Drøftelse  at  finde  nye  Veje  og  nye  Midler 
til  at  forbedre  Boligerne,  idet  man  gaar  ud  fra,  at  Boligens  sunde  Indretning  og 
Beliggenhed  danner  Grundlaget  for  en  Befolknings  Sundhed  og  Velvære.  I  et 
trykt  Program,  som  er  vedlagt  Indbydelsen,  findes  alle  nærmere  Oplysninger 
vedrørende  denne  Kongres,  blandt  andet  en  Fortegnelse  over  Medlemmerne  af  de 
forskellige  Landes  Komitéer. 

Følgende  Spørgsmaal  vil  blive  drøftet  paa  Kongressen: 

A.  Familieboliger. 

1)  De  borgerlige  Boliger  i  Byerne. 

2)  Arbejderboliger. 

3)  Boliger  paa  Landet. 

B.  Koloniboliger  og  enkelte  Beboelsesrum. 

4)  Møblerede  Værelser  og  Gæstgiverier. 

5)  Lokaler  for  barmhjertige  Virksomheder.  Hospitaler. 

6)  Opholdsrum  for  Soldater. 

7)  Offentlige  og  industrielle  Lokaler. 

8)  Skolestuer. 

C.  Bevægelige  og  midlertidige  Opholdsrum. 

9)  Transportmidler. 

D.  Kunst  og  Udsmykning  i  Forhold  til  Boligens  sunde  Indretning. 

10)  Hvorledes  kan  man  forbedre  gamle  Bydeles  eller  Monumenters  Sund¬ 
hedsbetingelser  samtidig  med,  at  deres  maleriske  og  kunstneriske 
Karakter  bevares? 

E.  Lovgivning.  Sundhedsforvaltning.  Statistik  og  Sundheds-Vidnesbyrd.  — 

Talrige  Beretninger  og  Meddelelser  er  allerede  anmeldt,  og  Kongressens 
videnskabelige  Betydning  anses  for  sikret. 

Foruden  de  allerede  nævnte  Emner,  som  vil  blive  drøftede  paa  Kongressen, 
vil  endvidere  følgende  Spørgsmaal  blive  behandlede: 

1)  Nødvendighed  af  og  Midler  til  at  gennemføre  usunde  Bydeles  Forvand¬ 
ling  til  sunde  Kvarterer. 

2)  Anvendelse  af  sundhedspolitimæssige  Forskrifter  vedrørende  usunde  Byg¬ 
ninger. 

3)  Hygiejniske  Systemer  for  Fælles-Opvarmning. 

For  yderligere  at  give  Kongressens  Arbejde  en  almennyttig  Karakter,  vil  der 
blive  holdt  offentlige  Foredrag  om  saadanne  Emner,  som  for  Tiden  overalt  er 
paa  Dagsordenen,  f.  Eks.  Kampen  mod  Tuberkulosen.  Endvidere  haaber  Komi¬ 
téen  at  kunne  organisere  en  Udstilling  af  Mønsterhuse,  hygiejniske  Redskaber, 
Statistikker,  Forlag  o.  s.  v.  Desuden  vil  man  søge  at  bevæge  Jærnbaneselskaberne 
til  at  indsende  Vogne  med  nyeste  Indretning. 

Der  vil  i  Anledning  af  Kongressen  blive  afholdt  forskellige  Festligheder  og 
foranstaltet  nogle  Udflugter.  Saafremt  et  tilstrækkeligt  stort  Antal  Medlemmer 
melder  sig,  vil  der  blive  foretaget  en  Rejse  med  Ekstratog  gennem  hele  Schweiz, 
hvorved  der  bydes  Kongresmedlemmerne  en  enestaaende  Lejlighed  til  at  berejse 
dette  interessante  Land. 

Kongressen  dannes  af:  1)  De  egentlige  Medlemmer,  som  hver  betale  et 
Bidrag  af  20  Frcs.  Disse  Medlemmer  deltage  i  Kongressens  Arbejder;  de  har 
Ret  til  alle  Offentliggørelser  vedrørende  Kongressen  og  er  berettigede  til  at 
deltage  i  alle  Fester;  de  deltage  —  efter  eget  Ønske- — i  alle  Udflugter  og  nyde 
Fordel  af  alle  Prisnedsættelser,  som  vil  blive  ydet  Kongresmedlemmerne,  og  de 
har  Ret  til  Prisnedsættelser  paa  visse,  nærmere  opgivne  Jærnbanelinier.  2)  Med¬ 
lemmer,  der  optræde  som  Gæster  ved  Kongressen,  betale  hver  10  Francs.  De 
kunne  overvære  Kongressens  Møder,  og  de  nyder  alle  de  Fordele,  som  er  for¬ 
beholdt  de  egentlige  Medlemmer,  dog  uden  Ret  til  Offentliggørelserne. 

Afhandlinger,  som  indsendes  til  Kongressen,  maa  højst  omfatte  12  Sider 
paa  46  Linier  med  71  Bogstaver  i  hver.  Alle  indsendte  og  af  Kongressen  an- 
tagne  Afhandlinger  trykkes  i  det  af  de  3  Hovedsprog,  i  hvilket  den  er  affattet, 
dog  kun  i  Uddrag.  Disse  Tryksager  bliver  uddelte  ved  Kongressens  Aabning. 

I  disse  Kongressers  permanente  Udvalg  er  Danmark  repræsenteret  ved  Ar- 
chitekt  Olaf  Schmidth,  architecte  de  la  marine  royale. 


FORSKELLIGT. 

1  Leipzig  skal  rejses  et  Mindesmærke  for  Johan  Sebastian  Bach.  Monu¬ 
mentet,  som  skal  koste  50.000  Mark,  rejses  ved  Thomaskirken,  ved  hvilken 
Bach  i  mange  Aar  virkede  som  Kantor. 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE 
Redaktionsudvalg ;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  HAVN 

DEN  30.  JUNI  1906 

8.  Aargang  Np  39 


MIDDELALDERLIGE  BYGNINGER  PAA  KIRKEBØ. 


I  5.  Aargang  af  » Architekten «  (Side  21  o.  flg.)  gav  Forfatteren  heraf  en  Skildring  af 
Blokstuen  paa  Kirkebø,  og  han  sluttede  med  at  anbefale  en  Restavrering  af  dette  middel¬ 
alderlige  Mindesmærke.  Siden  da  har  Regering  og  Rigsdag  bevilget  Penge  til  Restavre- 
ringen,  og  den  vil  rimeligvis  blive  paabegyndt  i  Aar. 

I  samme  Artikel  stillede  han  i  Udsigt  senere  en  Gang  at  ville  omtale  Domkirke- 
ruinen  sammesteds.  Dette  Løfte  vil  her  blive  indfriet,  idet  der  samtidig  vil  blive  givet 
nogle  supplerende  Oplysninger  til  ovennævnte  Artikel  om  »Blokstuen«.  Som  Indledning 
vil  der  blive  meddelt  nogle  historiske  Oplysninger  til  Forstaaelse  af  de  nævnte  Bygningers 
Alder  og  Tilblivelse. 


I. 

Naar  man  fra  Farvandet  ud  for  Strømøens  sydvestlige  Parti  nærmer  sig 
Kirkebø  [. Kirkjubøur ],  ser  man  nedenfor  det  stejle  Fjældparti,  Kirkebøreyn, 
en  Gruppe  større  Bygninger,  paa  det  smalle  Underland.  Vestligst  ligger  en  stor 


KIRKEBØ. 


L.  Koefoed-Jensen  fot.  1905. 

nymodens  Hølade  af  Sten,  saa  følger  i  Retningen  Vest — Øst  de  mørkebrune 
lavere  Beboelseshuse  med  grønne  Tagflader,  hvilke  dækker  over  Rester  af  middel¬ 
alderlige  Bjælkehuse  og  nærmere  ved  Stranden  en  lille,  meget  gammel,  hvid¬ 
kalket  Kirke  af  Sten  med  Trætaarn,  hvilken  endnu  bruges;  endelig  længst  mod 
Øst  en  større,  graa  Bygning  uden  Tag  og  med  store,  smalle  Spidsbue- Vinduer. 
Dette  er  Ruinen  af  den  berømte  gotiske  Domkirke,  der  aldrig  har  været  fuldført. 
Ved  Stranden  ses  Baadskur,  og  en  lille  Holm  ligger  i  kort  Afstand  fra  Land;  her 
yngler  Edderfugle,  og  her  ses  Rester  af  gamle  Forraadshuse  (Kælde)  med  Sten¬ 
vægge. 

En  lys,  grøn  Flade  strækker  sig  mod  Vest  inde  paa  Land  langs  Stranden, 
det  er  den  til  Stedet  hørende  Bø. 

Kirkebø  danner  saaledes  en  meget  anselig  Gaard,  der  nu  bruges  af  Kongs- 
bonden,  Folketingsmand  Johannes  Patursson,  idet  han,  foruden  den  ham  ved 
Arvefæste  tilfaldne  Del,  tillige  har  forpagtet  den  anden  Halvdel  af  Gaarden,  som 
hører  Sysselmandsembedet  til. 


t  • 1  1  1  '  I - 1 - . - 1 - 1 

0  50  100  150  200  2500« 

KIRKEBØ.  SITUATIONSPLAN.  Efter  et  Kort  fra  ,88$. 


I  ældre  Tid  var  Kirkebø  kun  én  Gaard,  og  det  var  længe  Seedet  for  de  ka¬ 
tolske  Biskopper.  At  der  i  den  Tid  hørte  en  hel  Del  flere  Bygninger  til  Gaarden 
end  nu,  er  udenfor  al  Tvivl;  men  de  er  forsvundne. 

At  der  ved  omfattende  Gravninger  i  Terrænet  vilde  komme  Fundamenter 
til  Syne  af  saadanne,  tør  anses  for  rimeligt.  Et  og  andet  Sted  har  man  truffet 
paa  Forhold,  der  kunde  tyde  herpaa. 

Selv  om  man  ikke  ved  ret  meget  om  Kirkebøs  ældre  Historie,  er  alene 
Domkirkeruinen  nok  til,  at  Fortidsminderne  holdes  i  Ære.  Først  for  nylig  har 
man,  som  vi  straks  skal  erfare,  faaet  kastet  historisk  Lys  over  denne  Ruins  Op¬ 
rindelse.  Tidligere  vidste  man  ikke  ret  meget  andet,  end  at  Bisperne  har  boet 
paa  Stedet  og  at  der  her  har  været  Præsteskole.  Dertil  kom  nogle  mer  eller 
mindre  tvivlsomme  Sagn,  som  ligeledes  først  nu  er  bleven  rensede  for  det  upaa- 
lidelige,  saa  vidt  det  har  ladet  sig  gøre.  Dette  gælder  f.  Eks.  Sagnet  om  Kong 
Sverre,  der  blev  opdraget  her  paa  Præsteskolen.  Man  viser  endnu  det  Hul  i 
Fjældet,  hvor  efter  Sagnet  Moderen,  der  var  i  Tjeneste  hos  Biskoppen,  skjulte 
det  nyfødte  Barn  en  hel  Sommer  for  Gaardens  Folk. 

Denne  interessante  Overlevering  er  dog,  som  Gustav  Storm  har  vist*), 
ikke  rigtig.  Kong  Sverre  blev  vel  opdraget  paa  Kirkebø,  men  han  fødtes 
ikke  her. 

løvrigt  blev  der  for  ca.  80  Aar  siden  i  en  af  Kælderne  under  det  nu¬ 
værende  Beboelseshus  fundet  et  Brudstykke  af  en  Runesten,  som  nu  beror  i  Na- 
tionalmusæet,  og  paa  hvilken  man  mente**),  at  der  fandtes  en  Indskrift,  som 
skrev  sig  fra  Kong  Sverres  Tid.  Tydningen  af  den  er  dog  tvivlsom. 

Gennem  hele  Middelalderen  er  det  kun  yderst  faa  Oplysninger  om  Forholdene 
paa  Færøerne,  som  haves.  Den  færøske  Bisperække  kendes  dog  nu  vistnok 
fuldtallig. 

I  vore  Dage  har  enkelte 
Forfattere***)  givet  Oplysnin¬ 
ger  om  Kirkebø  og  Bispetiden 
paa  Færøerne,  men  først  efter 
Professor  Alexander  BuGces 
Udgivelse  af  Erkebiskop  FIen- 
rik  Kalteisens  Kopibog  f)  er 
det  lykkedes  Færingen  Dr.  phil. 

Jacob  Jacobsen  at  kaste  Lys, 
navnlig  over  den  Periode  af 
Kirkebøs  Historie,  som  inter¬ 
esserer  os  her;  nemlig  Tiden, 
da  Domkirkens  Bygning  fandt 
Sted. 

Med  Benyttelse,  navnlig 
af  Kalteisens  Kopibog  og  af 
Dr.  Jacobsens  Afhandlinger, 
skal  vi  forsøge  at  give  en 
Oversigt  over,  hvad  der  vides 
om  Domkirken.  I  Aarene 
1452 — 1458  sad  en  Tysker 
ved  Navn  Henrik  Kalteisen 
paa  Erkebiskopstolen  i  Trond- 

hjem,  hvorunder  den  Gang  Færøernes  Bispestol  hørte.  Han  havde  flere  Stridig¬ 
heder  med  Kong  Kristian  I.  af  Danmark  og  dennes  Yndling  Biskop  Marcellus 
af  Skaai.holt  paa  Island,  forlod  saa  Norge  og  vendte  tilbage  til  Tyskland. 

I  sin  Erkebispetid  havde  han  gjort  adskillige  Optegnelser  vedrørende  gejst- 


domkirkeruinen.  parti  af  det  indre,  sydmur. 

Johs.  Klein  fot.  1898. 


*)  Studier  over  de  færøske  Sagn  om  Bispesædet  Kirkebø  og  Kong  Sverres  Ungdom 
(Norsk  hist.  Tidsskrift  2.  R.  IV.  Side  253  flg.). 

**)  »Nord.  Tidsskr.  tor  Oldk.«  II.  Side  309—10  (1833). 

***)  1)  A.  D.  Jørgensen:  Den  nordiske  Kirkes  Grundlæggelse  (Kbh.  1874—78)-  2) 

Niels  Winther:  Færøernes  Oldtidshistorie  (Kbh.  1875).  3)  Jacob  Jacobsen:  Færøske 

Folkesagn  og  Æventyr.  Indl.  S.  IV.  flg.  (Kbh.  1901).  4)  — :  Færøsk  Sagnhistorie  (Tors¬ 
havn  1901).  5)  — :  Biskop  Erlend  af  Kirkebø  paa  Grundlag  af  et  nylig  fremdraget  histo¬ 
risk  Aktstykke.  (Kbh.  i  Juni  1901.  Trykt  i  Torshavn).  6)  Trap:  Danmark  3.  Udg.  V.  Bd. 

-[-)  Udgivet  af  det  norske  historiske  Kildeskriftfond  —  Kristiania  1899. 

SYDMUREN. 


L.  Koefoed  Jensen  1905. 


GRUNDPLAN. 

Det  mørkt  skraveredeter  nyere  Murværk. 


Erik  Schiødte  1889,  ført  d  jour  til  1905. 


SNIT  N.-S. 


Erik  Schiødte  1889. 
DOMKIRKERUINEN. 


lige  og  politiske  Forhold  i  Norden  paa  hans  Tid.  Han  har  efterladt  sig  flere 
paa  Latin  affattede  Haandskrifter,  stammende  fra  forskellige  Tidspunkter  af  hans 
Liv.  De  opbevares  dels  i  hans  Fødeby  Koblenz,  dels  i  Universitetsbiblioteket  i 
Bonn.  Et  af  disse  Haandskrifter  er  det,  Professor  Alexander  Bugge  har  udgivet. 
Det  er  aftrykt  i  Originalsproget  (Kirkelatin).  Hvad  der  af  dettes  Indhold  særlig 


—  420  — 


TYPER  AF  TAVLER,  INDMUREDE  I  KIRKENS  SKIB. 

(jævnf.  Grundplan  over  Kirken  3  Stk.  ved  a,  1  do.  ved  b, 


L.  Koefoed  Jensen  1905. 
ved  c  og  1  ved  d). 


FRA  SKIBETS  INDRE  SYDMUR. 

Erik  Scliiødte  1889. 


KRAGSTEN,  SKIBETS  INDV.  NORDMUR. 

Erik  Schiødte  1889. 


DOMKIRKERUINEN. 


her  interesserer  os  er  alt,  hvad  der  angaar  Biskop  Erlend  paa  Færøerne  (1269 — - 
1308).  Det,  som  meddeles,  er  dog  ikke  forfattet  af  Kalteisen  selv,  men  af  den 
færøske  Biskop  i  Kirkebø  Johannes  Theutonicus  (Tysker),  der  var  Biskop  her 
efter  ca.  1400  (han  nævnes  bl.  a.  1407  og  1420). 

I  en  Skrivelse,  affattet  i  Aaret  1420  af  Biskop  Johannes,  fortæller  denne 
omstændeligt,  hvorledes  han  med  to  færøske  Præster,  Guttorm  Erlendssøn  (hans 
egen  Official  eller  Medhjælper  i  Embedet),  og  Johannes  Birgerssøn,  Præst  paa 
Sandø,  paatog  sig  at  udgrave  Biskop  Erlends  Ben,  omhyggelig  at  vadske  dem,  ud¬ 
brede  dem  til  Tørring,  og  efter  Tørringen  nedlægge  dem  i  en  lille  Kiste,  som  han 

saa  lod  opbevare  under  Laas  og  Lukke  og  streng  Bevogtning,  indtil  den  norske 
Konge  (Erik  af  Pommern),  Erkebiskoppen  og  de  øvrige  norske  Biskopper  havde 
holdt  Raad  og  truffet  Bestemmelse  om  Erlends  Kanonisation  (Erlend  skulde  altsaa 
rimeligvis  gøres  til  Færøernes  Skytshelgen).  Der  siges  om  ham,  at  han  havde 
gjort  en  Mængde  Mirakler  i  sit  Liv,  og  en  umaadelig  Mængde  efter  sin  Død. 
Herefter  følger  den  højst  interessante  Meddelelse,  at  ved  Opgravningen  af  Erlends 
Ben,  blev  der  i  hans  Grav  fundet  en  Mindetavle  af  Bly,  indeholdende  en  latinsk 
Indskrift  skreven  med  Runer.  Denne  Blytavle  lod  Biskop  Johannes,  efter  hvad 
han  foi tæller,  foielægge  for  to  tilkaldte,  edsvorne  Tolke,  som  meget  vel  kunde 
læse  Runer,  men  aldeles  ikke  forstod  Latin,  og  disse  Tolke  læste  saa,  hvad  de 
kunde  af  den  allerede  da  paa  sine  Steder  slidte  Runeindskrift  og  omsatte  den  i 
almindelig  latinske  Bogstavel  ved  Afskrivningen.  Derefter  meddeler  Johannes 
Ordlyden  af  Mindetavlens  Indskrift,  der  i  Oversættelse  lyder: 


DOMKIRKERUINEN.  VESTGAVLEN.  Johs.  Klein  fot.  ,898. 

»Da  den  færøske  Biskop  Gauti  i  Aaret  1268  var  vandret  al  Kødets  Vej, 
blev  Herre  Erlend,  Kannik  og  Lærer  ved  den  bergenske  Kirke,  af  Erkebiskoppen 
i  Nidaros  udvalgt  til  den  færøske  Kirkes  Biskop  og  Hyrde.  Ved  alle  Helgeners 
lesten  modtog  han  Alteiens  Sakramente  i  Bergen,  og  paa  St.  Pauli  Omvendelses¬ 
dag  blev  han  indviet  i  Nidaros.  I  sit  Embeds  andet  Aar  døbte  han  Paaskeaften 
Kong  Magnus  Søn  Haakon *).  Denne  Kristi  Mand**)  gik  altid  med  et  meget 
groft  Haardækken  nærmest  den  bare  Krop.  Denne  Mand  udmærkede  sig  ved 
meget  hellig  Tale  og  dueblid  Enfold;  han  var  from,  beskeden,  barmhjærtig, 
venlig  og  indsmigrende,  veltalende,  skøn  af  Udseende ;  han  havde  altid  Kristus 
paa  Læben,  hvad  enten  Retfærdighed  var  ham  til  Del,  eller  han  stod  ene  og 
foiladt.  Han  var  visselig  en  meget  veltalende  Guds  Ords  Forkynder,  de  fattiges 


*)  Senere  Kong  Haakon  den  femte. 

**)  Erlend. 

kærlige  Ven,  hvem  Fyrster  og  Gejstlige  hædrede  som  en  udmærket  Fader;  thi 
nødvendigvis  burde  en  Mand,  der  saaledes  i  alle  Ting  var  gennemtrængt  af  Guds 
Naade,  være  elsket  af  alle.  Baade  i  aandelige  og  verdslige  Anliggender  var  han 
en  Mand  af  fuldendt  Klogskab  og  stor  Afholdenhed,  fri  for  Lyder,  fuld  af  Dydei. 
Han  berigede  langt  fremfor  alle  hans  Forgængere  den  færøske  Kirke  med  Privi¬ 
legier,  Ejendomsbesiddelser  og  verdsligt  Gods. 

Paa  hans  Tid  blev  Bispekirken  og  Bispestolen  ødelagt  ved  en  forræderisk  paasat 
Ildebrand *).  Men  paa  det  Tidspunkt,  da  denne  Ildebrand  indtraf,  var  han  i  Bergen. 
Paa  den  Dag  stod  han  i  selve  lidebrandsøjeblikket  ved  Vinduet  i  sit  Kammer  i 
flere  Folks  Nærværelse  og  græd  ustandseligt  med  Øjnene  uafbrudt  vendte  mod 
Himlen  og  med  oprakte  Hænder.  Men  da  de,  som  var  tilstede,  spuigte  ham 
om  Aarsagen,  hvorfor  han  græd,  forkyndte  han  dem  dette,  som  han  gennem 
den  Helligaand  vidste  om  Ildebranden,  idet  han  udblød:  »Mine  Venner!  i  dette 


PARTI  AF  KIRKENS  INDRE,  SET  MOD  KORET.  Jolis.  Klein  fot.  1898. 


Øjeblik  lider  den  færøske  Kirke  en  stor  Krænkelse«.**)  Og  efter  nogen  Tids 
Forløb  blev  det  af  troværdige  Mænd  udfundet,  at  Ildebranden  havde  fundet  Sted 
samme  Dag  og  samme  Time,  som  den  Guds  Mand  havde  forudsagt. 

Denne  Mand  var  den  første,  som  derefter  begyndte  at  bygge  Huse  af  Sten  i 
Bispegaarden ;  men  han  lagde  ogsaa  Grunden  til  en  Domkirke  af  Sten,  og  bragte  Ar¬ 
bejdet  paa  den  saa  vidt,  at  Væggene  i  det  mindste  blev  næsten  færdige  lige  til  Koret-). 

I  det  Herrens  Aar  1308  opholdt  han  sig  i  Bergen,  efter  at  have  været 
borte  fra  sin  Kirke  i  tre  Aar,  nemlig  i  Norge  til  Forsvar  for  denne  sin  Kirkes 
Ret,  thi  anklaget  af  en  Mand  ved  Navn  Hergeir***),  en  Belials  Søn,  Guds  og 
Kristi  Kirkes  Fjende,  en  Fredens  Forstyrrer,  maatte  han  lide  svære  Forfølgelser 


*)  Udhævet  af  Forfatteren. 

**)  I  Originalen  staar:  »Nunc  filji  grauen  Pharensis  ecclesia  optinet  lesionem«. 

:**)  »Hergerum  notnine«. 


og  saaie  megen  Uret  paa  Kongens  Bud,  men  paa  førnævntes*)  Anstiftelse.  Men 
ved  Kristi  Lyns  Hjælp  sejrede  han  over  sin  Fjende.  I  det  ovennævnte  Aar,  medens 
han  tiængtes  haardt  af  Feber  og  Gigt,  foruden  den  Smerte,  han  saa  godt  som 
altid  havde  haft  i  Fødderne**),  lukkede  han  sine  Øjne  for  sidste  Gang  paa  den 
13.  Juni,  og  bad  før  sin  Død  om  at  blive  begravet  i  sin  egen  Kirke ,  den ,  hvortil 
han  var  bleven  viet***).  Men  han  var  Biskop  i  39  Aar  o  g  5  Maaneder  paa  en 
Dag  nær«.  — 

[Derefter  erklærer  Biskop  Johannes,  at  han  til  Vidnesbyrd  har  vedhængt 

sit  biskoppelige  Segl  paa  Af¬ 
skriften.] 

Efter  Indholdet  af  Minde¬ 
tavlen  kan  der  saaledes  ikke 
være  Tvivl  om,  at  Erlend  har 
bygget  Domkirken. 

Man  sporer,  som  Jacobsen 
gør  opmærksom  paa,  iøvrigt  i 
Mindeskriftet  Efterdønningerne 
af  en  stor  Kamp,  som  den 
aabenbart  baade  nidkære  og 
stridbare  Biskop  Erlend  har 
haft  at  bestaa  imod  et  Oprørs¬ 
parti  paa  Færøerne,  som  har 
villet  ham  til  Livs  for  at  faa 
ham  fordrevet.  Nu  skal  den 
fordrevne  Biskop  vaskes  ren. 
En  gejstlig  Fordømmelsesdom 
udtales  over  de  Færinger,  der 
forfulgte  ham  saa  haardt.  For 
ret  at  give  den  yderligere  Vægt, 
var  det  aabenbart  Hensigten  at 
formaa  Paven  til  at  kanonisere 
ham.  Desværre  foreligger  der 
intet  om,  hvorvidt  det  er  lyk¬ 
kedes.  Ørknøerne  og  Shet¬ 
landsøerne  saavelsom  Island 
havde  jo  allerede  deres  Skytshelgener,  saaledes  som  vi  nedenfor  skal  erfare, 
saa  det  kunde  synes  rimeligt,  om  Færingerne  ogsaa  fik  deres.  Iøvrigt  synes 
forskellige  Sagn  at  kunne  henføres  til  Biskop  Erlend.  De  bekræfter  Historiens 
Dom  om  ham  som  en  Mand,  der  søgte  at  vinde  Gods  for  Kirken  og  som  der¬ 
for  kom  i  Strid  med  Indbyggerne. 

Biskop  Erlend  er  saaledes  efter  al  Sandsynlighed,  identisk  med  den  i  gamle 
færøske  Sagn  omtalte  Biskop  med  Øgenavnet  »Mus«,  som  pinte  Skatter  ud  af 


*)  Hergeirs. 

**)  Fodgigt. 

***)  Udhævet  af  Forfatteren. 


DOM  KIRKERUIN  EN.  PARTI  FRA  SAKRISTIET 
med  Døren  til  Koret  og  Rester  af  det  oprindelig  runde  Vindue  i 
Vestmuren.  Af  dette  ses  kun  3  hugne  Sten.  Muren  om  Vinduet 
er  udbedret  om  Aar  1800. 

Johs.  Klein  fot.  1898. 


—  424 


Færingerne  for  at  faa  Stenkirken  i  Kirkebø  saa  prægtig  som  mulig,  hvorfor  de 
gjorde  Oprør  mod  ham,  saa  at  han  maatte  flygte  eftei  et  tabt  Slag. 

Gasasagnet  fortæller  om  en  stor  Godsbesidderinde  paa  Kirkebø  ved  Navn 
Æsa  eller  Gasa.  Hun  var  lige  saa  hovmodig,  som  hun  var  rig,  og  kastede  en 
Guldring  i  Havet  med  de  Ord,  at  lige  saa  lidt  som  denne  Ring  kunde  komme 
tilbage,  lige  saa  lidt  kunde  hun  blive  fattig.  Men  Ringen  kom  hende  i  Hænde 
igen:  en  Fisk  sluger  den,  bliver  fanget  og  bragt  til  Gasa.  Saa  kommei  Om¬ 
slaget  i  hendes  Skæbne:  hun  bliver  overbevist  om  at  have  begaaet  Helligbrøde  — 
spist  Kalveryg  i  Fasten  —  og  al  hendes  Ejendom  forbrydes  til  Kirken  og  lægges 
til  Bispestolen  i  Kirkebø.  Dermed  lagdes  efter  Sagnet  Grundvolden  til  Bispe¬ 
stolens  Rigdom  og  Magt. 

Her  er,  efter  Dr.  Jacobsens 
Mening,  en  Sammensmeltning  af 
to  Sagn:  i)  et  hjemligt  færøsk, 
og  2)  den  bekendte  vandrende 
Myte  om  Guldringen,  der  kom¬ 
mer  igen  (Polykrates  Ring). 

Den  Biskop,  som  erhvervede 
Gasas  betydelige  Ejendomme,  har 
da  sandsynligvis  været  oven¬ 
nævnte  Erlend*). 

Til  Trods  for  al  sin  Iver 
for  at  skrabe  Gods  sammen  til 
Bispesædet,  og  skønt  han  sikkert 
gjorde  alt  for  at  faa  Domkirkens 
Bygning  til  at  skride  fremad,  lyk¬ 
kedes  det  ham  dog  aabenbart  ikke 
at  faa  den  fuldendt.  Oppositionen 
og  Uviljen  mod  at  yde  Arbejde 
og  Penge  var  rimeligvis  for  stærk 
hos  Beboerne. 

Efter  Erlends  Død  er  da 
aabenbart  Byggearbejdet  skredet 
jævnt  langsomt  frem,  og  rimelig¬ 
vis  snart  standset.  Færingerne  hverken  evnede  eller  vilde  fuldføic  den,  og  da 
Øerne  kort  Tid  efter  hærgedes  voldsomt  af  den  sorte  Død,  efter  hvilken  Be¬ 
folkningen  svandt  frygtelig  ind,  blev  der  ikke  mere  for  Alvor  Tale  om  at  gen¬ 
optage  Arbejdet. 

Fra  Norge  kom  efter  Sigende  nye  Slægter  indvandrende.  De  havde  næppe 
de  tidligeres  Interesse  for  Øernes  Historie.  Følgen  blev,  at  Domkirkens  Byg¬ 
herre  saa  hurtigt  gik  i  Glemmebogen,  at  Lucas  Debes  alleiede  i  det  tiedje  Aar- 
hundrede  efter  hans  Død,  da  han  1673  udgav  sin  Færøernes  Beskrivelse,  ikke 


*)  Pastor  I.  H.  Schrøter  har  meddelt  Sagnet  i  Antikvarisk  Tidsskrift  1849  51- 

(»Hvorledes  Kirkebø  blev  Bispestol«).  Hans  Bemærkninger  til  Sagnet  anses  dog  for 
værdiløse. 


DOMKIRKERUINEN.  ØSTMUREN  1  SAKRISTIET. 
(Saalbænken  m.  m.  restaureret  i  senere  Tid.) 
Sysselmand  Effersøe  fot.  i  Halvfemserne. 

har  det  ringeste  at  sige  om  ham ;  derimod  fortæller  han,  at  Biskop  Hilarius 
(død  1 5  ii)  skal  have  ladet  bygge  den  store  Kirkemur,  og  Debes  har  været 
senere  Forfatteres  Kilde.  Pastor  Schrøter  nævner,  efter  Sagnet,  Biskop  Vigbold 
(Slutn.  14.  Aarh.)  som  Bygherre.  Hvis  der  overhovedet  ligger  noget  til  Grund 
for  Sagnene,  har  de  to  Bisper  formodentlig  bidraget  til  yderligere  at  fremme 
Bygningen  af  Domkirken. 

Vi  skal  da  nu  dvæle  ved  de  enkelte  gamle  middelalderlige  Bygninger  paa 
Erlends  gamle  Bispesæde,  hvilke  efter  al  Sandsynlighed  endnu  bringer  os  Bud 
fra  hans  Tid. 


II.  DOMKIRKERUINEN. 


Vi  vender  os  først  til  den  ufuld¬ 
endte  gotiske  Domkirkeruin,  det  skøn¬ 
neste  og  interessanteste  Fortidsmindes¬ 
mærke  paa  Færøerne.  Gentagne  Gange 
har  Forfatteren  besøgt  Kirkebø  for  at 
gøre  sig  bekendt  med  Mindesmærket; 
ligesom  han  har  været  i  Stand  til  at 
benyttte  Udtalelser  af  Maler  Johs. 
Klein,  sammen  med  hvem  han  i  1898 
berejste  Færøerne,  og  som  dengang 
foretog  Fotograferinger  og  Opmaalin- 
ger  til  Brug  ved  Udarbejdelsen  af  en 
Model  af.  Ruinen,  hvilken  kom  paa 
Pariserudstillingen  1900.  Ligeledes 
har  han  til  Raadighed  haft  en  Beret¬ 
ning  til  Nationalmusæets  2.  Afdeling 
om  Restavreringen  af  Domkirkeruinen, 
hvilken  er  affattet  af  Architekt  L. 
Koefoed-Jensen,  hvem  Forfatteren  var 

domkirkeruinen.  fra  sakristiet.  sammen  med  paa  Kirkebø  i  Som- 

Erik  Schiødte  1889.  meren  1905. 

Som  det  fremgaar  af  de  gengivne 
Afbildninger  efter  Professor  Erik  Schiødtes  Opmaalinger  fra  1889,  supplerede 
med  Fotografier  af  Klein  samt  yderligere  Opmaalinger  af  Koefoed-Jensen  —  har 
Datidens  Haandværkere  af  det  paa  Øerne  forefundne  raa  Stenmateriale  forstaaet 
at  skabe  jævne  Murflader,  der  endnu  for  største  Delen  staar  godt.  Vinduer  og 
Døre  er  indfattede  af  Sandsten  med  Ornamenter,  som  dog  har  lidt  overmaade 
meget  af  Tidens  Tand. 

Kirkemuren  bestaar  af  et  Langhus  med  Kor  (42  Alen  langt  og  ca.  17  Alen 
bredt  samt  14  Alen  højt,  udvendig  Maal),  og  et  Sakristi  (1 5 1/2  Alen  X  9  Alen) 
paa  dettes  nordlige  Side.  Murene  er  henved  2x/2  Alen  tykke.  De  er  opførte 
direkte  paa  Klippegrund,  tæt  ved  Stranden,  vistnok  for  Størstedelen  af  større 
Strandsten  (Trapporfyr),  hvilke  er  fladhuggede  paa  de  udad  vendende  Sider. 
Mellemrummene  mellem  disse  Sten  er  udfyldte  af  større  og  mindre,  vandret  an¬ 
bragte,  flade  Stenkiler;  dette  er  gjort  med  overordentlig  Sirlighed  og  Omhu, 

saaledes  at  alle  Aabninger  er  stoppede,  endog  med  Kiler  paa  indtil  i  Tommes 
Længde.  Bindemidlet  er  Kalkmørtel  af  fortrinlig  Beskaffenhed,  fremstillet  af 
knuste  Muslingskaller  og  groft  Skælsand. 

Pastor  H.  C.  Lyngbye  fortæller  i  en  Indberetning  fra  1817  til  Kommissionen 
for  Oldsager*),  at  ifølge  Sagnet  blev  Kalken  til  Domkirken  brændt  af  » Skiølp « 
(Skæl  eller  Muslingskaller),  som  først  blev  forarbejdet  ved  Kvalnæs  paa  Sandø, 
en  stiv  Mil  fra  Kirkebø,  hvorfra  den  hidbragtes;  men  da  en  Baad  med  disse 
Materialer  en  Gang  kæntrede  og  Mandskabet  druknede,  opsøgte  man  et  andet 
Sted.  Dette  var  »Kvutjanæs«  (Hvidnæs)  paa  Strømø,  i1/2  Mil  borte. 

Kalken  var  meget  stærk  og  bindende.  Lyngbye  siger,  at:  »i  den  sten- 
haarde  Kalk  sidder  endnu  mangfoldige  Skæl,  hele  og  holdne,  ikke  ituslagne;  jeg 
lagde  især  Mærke  til  Lepas  balanoides ,  og  denne  findes  just  i  stor  Mængde  ved 
det  omtalte  Kvutjanæs«.  Lignende  Iagttagelser  kan  gøres  den  Dag  i  Dag. 

Kirkeruinens  Nordvæg  har 
kun  et  højtsiddende  Vindue  (i 
Skibet)  med  en  flad  Spidsbue, 
samt  en  Dør  til  Sakristiet  med 
en  do.  Østgavlen  (Koret)  har 
et  spidsbuet  Vindue,  Sydvæggen 
fem  lignende,  nemlig  3  i  Skibet 
og  2  lidt  højeresiddende  i  Koret, 
hvilket  tyder  paa,  at  dette  var 
bestemt  til  at  hæves  noget  over 
Skibets  Gulv.  Desuden  findes  i 
Sydvæggen  to  Indgange. 

Vestgavlen  har  en  stor  spids¬ 
buet  Indgangsaabning,  hvilket  i 
høj  Grad  er  karakteristisk  for 
denne  Kirke.  Udvendig  paa  Gav¬ 
len  ses  Fortanding  til  et  projek¬ 
teret,  men  ikke  opført  Taarn. 

Trods  Eftergravning  er  det  ikke  lykkedes  at  opdage  Spor  af  Funderinger  eller 
Paabegyndelse  af  Taarnet. 

Af  Dørene  har  den  vestligste  i  Sydmuren  været  ret  bred  og  rigt  forsynet 
med  profilerede  Led.  Den  har  i  selve  Muren  været  overdækket  med  en  lille 
Krydshvælving,  i  hvis  Toppunkt  Resterne  af  en  nedhængende  Slutsten  kan  ses. 
Denne  Dør  har  været  til  at  afspærre  ved  Bom,  ligesom  den  mindre  i  samme 
Mur,  hvis  Bue  ogsaa  er  smukt  profileret.  Dybe  Huller,  ét  ved  hver  Dør,  viser 
Anbringelsen  af  saadanne. 

Vinduerne  har  sikkert  uden  Undtagelse  været  fuldførte  med  Roser  og  Poster, 
én  eller  to  efter  Vinduets  Størrelse.  De  er,  som  sagt,  desværre  stærkt  med¬ 
tagne. 

Som  Udsmykning  har  der  indvendig  i  Kirkens  Kor  og  Skib  paa  Murfladerne 
været  anbragt  12  firkantede  Tavler  af  Klebersten  med  Ornamenter  (c.  15"  i  □)• 


SYDLIGT  KORVINDUE,  NR.  2  FRA  ØST,  INDV. 
Erik  Schiødte  1889. 


*)  »Antikvariske  Annaler«  3.  Bind  1820.  (Færøske  Oldsager  Side  266—317). 

Seks  af  dem  findes  endnu  paa  Plads,  én  beror  i  Nationalmusæets  2den  Af¬ 
deling  i  København,  medens  fem  er  forsvundne.  Trods  Eftersøgning  ved  Grav¬ 
ning  i  Grunden  har  disse  ikke  været  til  at  finde.  Ornamenterne  er  af  fire  for¬ 
skellige  Slags,  saaledes  som  det  ses  paa  de  her  meddelte  Afbildninger. 

Kirkens  Kor  er  ved  to,  i  Planen  kløverbladsformede  Piller  skilt  fra  selve 
Skibet;  de  er  ligesom  to  i  østre  Vægs  Hjørner  siddende  enkelte  Piller  og 
ligesom  de  for  Hvælvingsbuerne  over  Skibet  anbragte  Kragsten  —  af  Sandsten 
og  stærkt  forvitrede. 

Kragstenene  og  Kapitælerne  til  Pillerne  har  alle  været  rigt  ornamenterede 
med  Blomster  og  Bladslyngninger,  med  Undtagelse  af  to  Kragsten,  der  er  for¬ 
mede  anderledes:  den  ene  som  Hovedet  af  en  gejstlig  Person,  den  anden  som 
hel  menneskelig  Skikkelse. 


DOMKTRKERUINEN  SET  FRA  SYDØST.  1898. 

(Tegning  efter  Fotografi.  Her  gengivet  efter  Trap:  Danmark.) 

For  de  paatænkte  Hvælvinger  over  Kor  og  Skib  findes  ingen  Grat-  eller 
Skjoldbuesten,  derimod  ujævne  Udkragninger  i  Muren  paa  12  Tommers  Dybder. 

Sakristiets  Vægge  har,  foruden  Døraabningen  fra  Koret,  hvis  ene  Side  bærer 
Mæike  af  Hul  til  Afspærring  med  Bom,  endnu  tre  andre  Aabninger,  nemlig:  et 
bi  edt,  ved  to  Poster  inddelt,  ret  lavt  Vindue  mod  Øst,  en  Dør  til  en  paabegyndt 
Vindeltrappe  mod  Nord  samt  et  oprindelig  smukt  Vindue  mod  Vest,  hvilket 
antagelig  har  været  formet  som  Rose;  desværre  er  det  ved  tidligere  Tiders  Ud- 
muiinger  bleven  saa  stærkt  molesteret,  at  man  kun  ved  tre  tilbageværende  Sten 
kan  fastslaa  dets  Tilstedeværelse.  Vinduet  mod  Øst  er  ligeledes  stærkt  medtaget; 
alt  tyder  endvidere  paa,  at  hele  det  nordø-stre  Hjørne  er  styrtet  ned  og  atter 
stablet  op  igen. 

Den  omtalte  Vindeltrappe  er  anlagt  i  selve  Nordvæggen;  enkelte  Trin  er 
fundne,  dels  paa  selve  Stedet,  dels  i  Avlsbygningerne  paa  Kongsgaarden.  Denne 
Trappe  har  aabenbart  ført  til  Rummet  over  Sakristiets  Hvælvinger. 

Med  Sikkerhed  kan  det  nok  siges,  at  Kor  og  Skib  aldrig  har  været  over- 

hvælvede ;  derimod  er  det  højst  sandsynligt,  at  Krydshvælvingerne  over  Sakri¬ 
stiet  har  været  fuldførte.  Endnu  værende  ret  betydelige  Rester  af  disse  Hvæl¬ 
vinger  tyder  i  hvert  Fald  herpaa;  saaledes  ses  Hvælvingsgraterne  med  Dele  af 
Hvælvingerne  i  alle  Hjørner  samt  de  indmurede  Skjoldbuesten  i  Nord-,  Syd-  og 
Vestmuren.  Ifølge  Traditionen  skal  Hvælvingerne  i  nyere  Tid  være  styrtede  ned 
som  Følge  af  Snemassers  Tryk. 

En  større  Del  af  Hvælvingen  i  sydvestre  Hjørne,  som  ved  Restavreringen 
i  1905  befandtes  at  være  løs,  styrtede  ved  Bortrensningen  af  det  paa  Hjørnet 
samlede  Jord  og  Græs  ned  fra  en  Højde  af  ca.  7  Alen.  Den  D/2  Kubik-Fod, 
svære  Murblok,  der  var  samlet  af  mange  flade  Kiler,  var  imidlertid  saa  godt 
forbundet,  at  den  kom  hel  til  Jorden.  (Fortsættes.) 

Daniel  Bruun. 


ARCHITEKTELEVERNES  TEKNISKE  UDDANNELSE. 

Af  Architekt  Eugfn  Jørgensen. 


I. 

I  et  Møde  i  »Akademisk  Architektforening«  den  20.  Januar  1899  fremdrog 
jeg  til  Forhandling  det  Spørgsmaal:  Hvorledes  foregaar  Tilgangen  til  den 
akademiske  Architektstand,  og  hvordan  er  den  Uddannelse  beskaffen,  som  bliver 
den  vordende  Architekt  til  Del?  Som  bekendt  er  denne  af  dobbelt  Art,  en 
kunstnerisk  og  en  teknisk.  Den  førstnævnte  Side  af  Uddannelsen,  den  kunstne¬ 
riske,  beskæftigede  jeg  mig  ved  denne  Lejlighed  ikke  med;  den  faldt  udenfor 
Rammen  af  mit  Foredrag.  Men  det  var  den  tekniske  Udvikling,  der  laa  mig 
mest  paa  Hjerte,  og  det  var  om  denne  jeg  ønskede  gennem  en  Diskussion  at 
høre  mine  Kollegers  Mening.  For  mit  eget  Vedkommende  havde  jeg  den  Over¬ 
bevisning,  at  den  Del  af  Architektelevernes  Uddannelse,  som  udelukkende  er 
henvist  til  Landets  tekniske  Skoler,  forsaavidt  ikke  var  tidssvarende,  som  det 
Pensum,  der  skulde  gennemgaas,  utvivlsomt  af  normalt  begavede  og  almendan¬ 
nede  Elever  maatte  kunne  gennemgaas  paa  kortere  Tid,  og  derved  undgaas 
unødvendig  Tidsspilde  til  Skade  for  det  andet  vigtige  Led  i  Uddannelsen,  den 
kunstneriske,  ligesom  jeg  ogsaa  mente,  at  selve  Undervisningsstoffet  maatte 
kunne  lægges  til  Rette  for  de  vordende  Architekter  paa  en  Maade,  der  var 
mere  overensstemmende  med  deres  Tarv.  De  tekniske  Skoler  ere  jo  først  og 
fremmest  Haandværkerskoler,  og  hele  Undervisningen  er  selvfølgelig  i  første 
Række  ordnet  ud  fra  dette  Synspunkt;  men  herunder  maa  nødvendigvis  Ar- 
chitekternes  Særinteresser  lide,  da  deres  Tal  er  saa  ringe  i  Forhold  til  den  over¬ 
vældende  Masse  af  Haandværkerelever  i  alle  Fag.  Det  skal  vel  ikke  benægtes, 
at  de  tekniske  Skoler  har  strakt  deres  Imødekommenhed  saa  vidt,  som  det 
efter  deres  Mening  var  dem  muligt;  men  er  der  nogen,  der  først  og  fremmest 
har  Ret  og  Pligt  til  at  paatale  mulige  Mangler  og  fremkomme  med  nye  Ønsker, 
da  maa  det  vel  være  Architektstanden  selv.  Saa  meget  mere  Grund  maatte  der 
være  dertil,  som  den  bestaaende  Ordning  er  fra  1863  og  var  saaledes,  dengang 

jeg  bragte  Sagen  paa  Bane,  ca.  36  Aar  gammel;  og  i  al  den  Tid  havde  den 
været  ganske  uberørt  af  Architektstandens  Indblanding. 

Resultatet  af  Forhandlingerne  i  Architektforeningen  var  Nedsættelsen  af  et 
Udvalg,  bestaaende  af  Martin  Borch,  Eugen  Jørgensen,  V.  Klein,  V.  Koch  og 
Julius  Smith.  I  Udvalget  var  man  straks  paa  det  rene  med,  at  en  Ordning  af 
Forholdene  paa  den  antydede  Maade,  som  havde  vundet  stærk  Tilslutning  inden¬ 
for  Foreningen,  ikke  vilde  kunne  gennemføres  uden  Kunstakademiets  Støtte;  i 
saa  godt  som  alle  Forhold  er  dette  jo  at  betragte  som  den  naturlige  Værge  for 
den  akademiske  Architektstand,  der  er  udgaaet  herfra.  Det  var  derfor  rimeligt, 
at  »Akademisk  Architektforening«,  samtidigt  med  at  den  ved  sin  daværende  For¬ 
mand,  Prof.  Albert  Jensen,  indsendte  en  Skrivelse  til  »Det  tekniske  Selskabs 
Skole«,  tillige  lod  tilstille  Kunstakademiet  en  skriftlig  Anmodning  om  at  tage  sig 
af  Sagen. 

Herpaa  indløb  snart  Svarskrivelser.  Den  23.  Febr.  1900  sendte  den  fun¬ 
gerende  Formand  i  Bestyrelsen  for  det  tekniske  Selskab,  Etatsraad  Philip  Schou, 
en  Skrivelse  til  »Akademisk  Architektforening«,  af  hvilken  følgende  her  skal 
anføres : 

»Fra  »Akademisk  Architektforening«  har  Bestyrelsen  modtaget  et  nærmere  begrun¬ 
det  Andragende  om,  at  der  med  Hensyn  til  Architekternes  tekniske  Uddannelse  ved  Sel¬ 
skabets  Skole  maa  træffes  nye  Bestemmelser,  hvorefter  det  tillades  Elever  paa  Kunst¬ 
akademiet,  som  ville  gennemgaa  Architekturskolerne  og  som  have  bestaaet  den  saakaldte 
4de  Klasses  Hovedeksamen,  at  lære  de  til  enhver  Tid  fordrede  tekniske  Discipliner  privat 
og  derefter  aflægge  Prøver  i  dem  ved  de  tekniske  Skoler. 

Med  Hensyn  til  det  saaledes  fremsatte  Ønske  skal  man  ikke  undlade  at  udtale,  at 
den  nuværende  Ordning  af  Architekternes  tekniske  Uddannelse  ved  de  tekniske  Skoler  er 
fremkommet  efter  Ønsker  og  Forslag  fra  det  kgl.  Akademi  for  de  skønne  Kunster,  og 
at  det  tekniske  Selskabs  Skole  under  de  i  Anledning  heraf  førte  Forhandlinger  kun  har 
forbeholdt  sig  at  stemme  Akademiets  Ønsker  sammen  med  de  Fordringer,  som  Skolen 
ansaa  for  nødvendige  for  at  skabe  en  solid  og  betryggende  Uddannelse  i  teoretisk  Ret¬ 
ning  for  Bygningshaandværkere  og  praktiske  Bygmestere. 

Afgørelsen  af  det  fremsatte  Spørgsmaal  ligger  derfor  i  første  Række  i  Kunstakade¬ 
miets  Haand,  og  man  kan  herfra  kun  udtale,  at  hvis  bestemte  Ønsker  om  Forandringer 
i  de  bestaaende  Forhold  paa  det  nævnte  Omraade  skulde  fremkomme  fra  Akademiet,  da 
vil  det  tekniske  Selskabs  Skole  nu  som  altid  være  villig  til  efter  Evne  og  under  Forud¬ 
sætning  af,  at  de  Interesser,  som  den  fortrinsvis  skal  pleje,  nemlig  Haandværkerstandens 
Uddannelse,  ikke  vil  lide  derunder,  at  række  en  hjælpende  Haand  til  Ordningen  af  de 
anførte  Foihold.  —  — « 

Og  paa  Kunstakademiets  Vegne  svarede  den  daværende  Direktør,  Kammer¬ 
herre,  Professor  F.  Meldahl  i  Skrivelse  af  29.  Maj  1900  bl.  a.  følgende: 

» - Akademiet  vil  dernæst  særlig  henlede  Ministeriets  Opmærksomhed  paa  Øn¬ 

skeligheden  af  en  tidssvarende  Ordning  af  Eksaminationsforholdene  ved  de  af  Landets 
tekniske  Skoler,  som  have  faaet  eller  i  Fremtiden  faa  Eksaminationsret  i  de  tekniske  Disci¬ 
pliner,  i  hvilke  Akademiet  fordrer  bestaaet  Prøve,  idet  man  erkender  det  Ønskelige  i,  at 
Eleverne  paa  et  saa  tidligt  Standpunkt  som  muligt  have  underkastet  sig  de  omspurgte 
Eksaminer. 

Tillige  skal  tilføjes,  at  Akademiet  har  anmodet  dets  Skoleraad  om  at  forhandle  saa- 
vel  med  den  ærede  Forening  som  med  det  tekniske  Selskabs  Skole  om  alt,  hvad  der  for¬ 
øvrigt  maatte  være  nødvendigt  til  Sagens  Fremme.« 

Saaledes  havde  hele  denne,  ved  Architektforeningens  Initiativ  rejste  Sag  ret 
hurtigt  udviklet  sig  paa  en  overordentlig  tilfredsstillende  Maade.  Alt  synes  at 

ligge  aabent  og  klart  for  Dagen,  og  det  maatte  nu  kun  bero  paa,  om  man  ved 
at  gaa  nærmere  ind  paa  Enkeltheder  kunde  naa  til  et  Resultat,  en  heldigt  valgt 
og  udformet  Undervisningsplan,  der  kunde  være  til  Gavn  for  en  sund  og  tids¬ 
svarende  Uddannelse  at  Architektstandens  stadig  stærkere  og  stærkere  fremspi¬ 
rende  Tilvækst. 

Akademiets  Skoleraad  handlede  hurtigt  og  energisk;  allerede  den  li.  Juni 
s.  A.  anmodede  det  Architektforeningen  om  »nøjagtigt  at  præcisere  sine  Ønsker 
overfor  den  tekniske  Skole,  altsaa  navnlig,  hvilke  Lettelser  der  bør  ydes  Elever, 
som  have  bestaaet  en  Eksamen,  der  indeholder  nogle  af  de  samme  Discipliner 
som  de  tekniske  Skolers  Undervisning  omfatter,  dels  hvilke  Lempelser  der  bør 
indrømmes  i  Eksamensforholdene  ved  de  tekniske  Skoler.«  Og  samtidigt  anmo¬ 
dede  Akademiet  Architektforeningen  om  »at  ville  udvælge  en  med  Forholdene 
ved  de  tekniske  Skoler  nøje  fortrolig  Delegeret,  der  sammen  med  Raadets  For¬ 
mand  kan  deltage  i  de  forestaaende  nærmere  Forhandlinger.« 

Til  Delegeret  udnævnte  Architektforeningens  Bestyrelse  Eugen  Jørgensen  og 
gav  Akademiets  Skoleraad  Meddelelse  herom  i  Skrivelse  af  24.  Aug.  1900.  De 
nu  fortsatte,  mere  indgaaende  Undersøgelser  førte  til,  at  der,  efter  at  der  var 
vekslet  adskillige  Skrivelser  mellem  Akademiet,  Architektforeningen  og  Teknisk 
Selskabs  Skole,  blev  nedsat  et  Udvalg  af  Repræsentanter  for  alle  tre  Institutioner 
til  mundtlig  Drøftelse  af  Sagen.  Udvalget,  der  kom  til  at  bestaa  af  følgende 
Medlemmer:  Kammerherre  Meldahl,  Prof.  L.  Fenger  og  Prof.  Hans  J.  Holm 
(for  Akademiet),  Architekt  Eugen  Jørgensen  og  Prof.  V.  Koch  (for  Architekt- 
standen  udenfor  Akademiet)  samt  Professor  ved  Polyteknisk  Anstalt,  Formand  i 
Skoleudvalget  Alfred  Lutken  og  Kunstmaler,  cand.  polyt.  G.  V.  Blom  (for 
Teknisk  Selskabs  Skole)  med  Akademisekretær,  Docent  P.  Johansen  som  Sekre¬ 
tær,  enedes  i  Januar  1902  om  en  Erklæring,  hvori  udtales: 

»Idet  man  erkender  det  berettigede  i  Architektstandens  Bestræbelser  for  at  forkorte 
Architekternes  lange  Studietid,  maa  man  udtale,  at  en  Indskrænkning  af  Tiden  formentlig, 
ved  Siden  af  et  efter  Architekternes  Krav  bedre  ordnet  Lærestof  indenfor  de  enkelte  Fag, 
særlig  maa  søges  opnaaet  ved  et  intensivere  Studium.  Formentlig  kunde  der  saaledes 
spares  et  Aar  ved  den  forberedende  Undervisning  i  de  tekniske  Fag,  der  hidtil,  for  at 
Eleverne  kunde  benytte  Sommeren  til  praktisk  Arbejde,  er  given  i  de  tekniske  Skoler  i 
Kjøbenhavn,  Aarhus  og  Odense,  fordelt  paa  3  Vintre.  Da  Kunstakademiet  ikke  betragter 
fleraarig  Praksis  som  Bygningshaandværker  som  obligatorisk  for  Adgangen  til  sin  Archi- 
tekturskole,  bliver  Undervisningens  Spredning  nærmest  en  Ulempe  for  de  vordende  Archi- 
tekter,  og  det  foreslaas  derfor,  at  der  oprettes  nye  Kursus  i  de  tekniske  Fag,  som  særlig 
kan  anlægges  efter  deres  Behov,  idet  Stoffet  sammentrænges  paa  to  Aar. 

Disse  Kursus  henlægges  enten  til  Kunstakademiet  eller  til  det  tekniske  Selskabs 
Skole  (og  de  tekniske  Skoler  i  Aarhus  og  Odense).« 

Derefter  fulgte  nærmere  Angivelse  om,  for  hvem  saadanne  Kursus  skulde 
staa  aabne,  samt  af,  hvorledes  Fagene  skulde  fordeles  indenfor  de  to  Klasser,  i 
hvilke  Undervisningen  skulde  tilvejebringes  i  et  Tidsrum  af  16  Maaneder.  Og 
Udvalgets  Erklæring  endte  med  følgende  Udtalelse:  »Dersom  det  tekniske  Sel¬ 
skabs  Skole  er  villig  til  at  oprette  de  her  omhandlede  Kursus,  modtages  dette 
Tilbud.« 

FORSKELLIGT. 


Ny  Carlsberg  Glyptotek.  I  Anledning  af  Glyptotekets  Indvielse  har  Dr.  phil. 
Carl  Jacobsen  udsendt  et  overordentligt  nydeligt  udstyret,  illustreret  Skrift,  i 
hvilket  han  selv  i  et  friskt,  stærkt  personligt  farvet  Sprog  fortæller  om  »Ny 
Carlsberg  Glyptoteks  Tilblivelse«,  idet  der  gøres  Rede  for,  hvorledes  dette  Stor¬ 
værk  fra  en  ringe  Begyndelse  efterhaanden  udviklede  sig  til  et  uanet  Omfang. 
Hr.  Jacobsen  fortæller  om,  hvorledes  gode  Alfer  har  hjulpet  ham  i  hans  Arbejde 
med  denne  store  Opgave  og  helliger  Skriftet  Mindet  om  Fru  Ottilia  Jacobsen, 
den  bedste  af  Glyptotekets  Alfer.  —  Maatte  saadanne  gode  Alfer  fremdeles  vaage 
over  dette. 

¥ 

Byggeriet  paa  Landet.  I  »Højskolebladet«s  Nr.  23  og  25  findes  gengivet  et 
fyldigt  Uddrag  af  den  i  »Architekten«s  Nr.  28  optagne  Artikel  om  »Byggeriet 
paa  Landet«. 

¥ 

Vanrøgt  af  Gader  og  Pladser.  Det  kan  muligt  interessere  de  af  vore  Læsere, 
der  synes,  at  vi  herhjemme  gør  for  meget  Væsen  af  at  forskaane  vore  Gader 
og  Pladser  for  at  blive  ødelagte  ved  uheldige  Bebyggelser,  at  man  i  Udlandet 
drager  ganske  anderledes  kraftigt  til  Felts  mod  saadanne  Forsøg.  Saaledes  har 
det  preussiske  Herrehus  nylig  faaet  tilstillet  et  »Forslag  til  Lov  mod  Vansiring 
af  Gader  og  Pladser  i  bestemt  afgrænsede  Byer«,  som  man  haaber  vil  blive  til 
Lov,  og  at  det  efter  sin  Vedtagelse  maa  hævdes  i  samme  Aand  som  den,  der 
har  frembragt  det.  Thi  Aanden  i  en  Lov  og  dennes  praktiske  Anvendelse  er  som 
bekendt  ofte  to  meget  forskellige  Ting.  Lovforslaget  lyder  omtrent  saaledes: 

»§  1.  For  en  bestemt  afgrænset  By  kan  ved  stedlig  Vedtægt  bestemmes, 
at  Byggeforetagender,  som  skæmme  Gader  og  Pladser,  ikke  maa  udføres.  Særlig 
kan  Nybygninger  og  Ombygninger  forbydes  i  Gader  og  paa  Pladser  af  fremragende 
historisk  eller  kunstnerisk  Betydning,  saafremt  Gadebilledets  Særpræg  derved  vilde 
forandres.  Ved  de  paabudte  Ændringer  af  Byggeplanen  maa  Omkostningerne  ved 
Opførelsen  ikke  forøges  i  væsentlig  Grad.  §  2.  Ved  Affattelsen  af  Udkastet  til 
Vedtægten  skal  Kommunalbestyrelsen  raadføre  sig  med  Sagkyndige.  Vedtægten 
skal  stadfæstes  af  Amtsraadet.  Med  Hensyn  til  visse  Bydistrikter  paaligger  Stad¬ 
fæstelsen  af  Vedtægten  de  kompetente  Ministre.  Efter  sket  Stadfæstelse  skal 
Vedtægten  bekendtgøres  paa  den  paa  hvert  Sted  sædvanlige  Maade.  §  3.  Politi¬ 
anordninger,  hvorved  Byggetilladelsen  nægtes  som  Følge  af  de  i  denne  Lov  ud¬ 
stedte  Forskrifter,  bør  først  gives,  efter  at  Kommunalbestyrelsen  er  bleven  raad- 
spurgt.  Denne  skal  forinden  afhente  et  Skøn  hos  en  særlig  Kommunalkommission, 
angaaende  hvis  Sammensætning,  særligt  med  Hensyn  til  Sagkyndiges  Deltagelse, 
Vedtægten  skal  indeholde  nærmere  Bestemmelser«. 

KJ  ØBENHAVN 

DEN  7.  JULI  1906 

8.  Aargang  N?  40 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


KONGSGA ARDEN  PAA  KIRKEBØ  MED  KIRKE.  Effersøe  fot. 

MIDDELALDERLIGE  BYGNINGER  PAA  KIRKEBØ. 


II.  DOMKIRKERUINEN.  ,F„m„ , 

Paa  den  østlige  Kirkemur  (Korvæggen)  sidder  Nord  for  Vinduet  sammesteds 
og  i  en  Højde  af  ca.  3  Alen  over  Jorden  en  indmuret  Tavle  af  Klebersten. 
Paa  den  ses  i  højt  Relief  Kristus  paa  Korset,  mellem  to  Kvindeskikkelser  (Marie 
og  Magdalene)  under  gotiske  Buer  som  Ornament.  Langs  Randen  findes  en 
latinsk  Indskrift  med  gotiske  Bogstaver,  hvilken  forsættes  paa  en  nedenfor  Stenen 
anbragt  smal  Klebersten,  der  slutter  sig  umiddelbart  til  Stenpladen. 

Det  er  forbavsende  at  se,  hvor  godt  denne,  der  dog  sikkert  i  600  Aar  har 
været  udsat  for  Vejr  og  Vind,  har  holdt  sig.  Som  det  ses  paa  Afbildningerne 
er  det  nederste  venstre  Hjørne  en  Del  ødelagt;  men  ellers  er  Indskriften  tydelig. 
Det  skønnes  let,  at  denne  Beskadigelse  er  sket  med  Forsæt.  Pastor  Lyngbye 
skriver*),  at  Sagnet  paa  hans  Tid  (omkring  1820)  gik,  at  en  Mand  søgte  en 


*)  »Ant.  Annaler«  3.  B.  1820. 

Skat,  som  mentes  at  være  bag  ved  Stenpladen.  Han  begyndte  at  borthugge 
en  Del  af  Stenen,  men  tilsidst  maatte  han  opgive  det,  da  han  fik  det  Uheld  at 
brække  sit  Ben.  Alle  troede,  det  var  en  Straf  for  hans  Udaad. 

»Nu  siger  man,  ingen  kan  faa  denne  Skat,  uden  den,  der  kan  læse  og  ud¬ 
tyde  de  derpaa  værende  Bogstaver«,  skriver  Lyngbye. 

Efter  at  der  tidligere  var  taget  nogle  mindre  korrekte  Tegninger  af  Stenen 
aftegnede  Professor  Erik  Schiødte  Tavlen  i  1889,  og  da  i  1898  Maler  Klein 
og  Eorfatteren  besøgte  Færøerne,  blev  Stentavlen  paa  ny  gjort  til  Genstand  for 
Undersøgelse.  Der  toges  Aftryk  af  Indskriften  langs  Randen,  Fotografi  af  hele 
Tavlen  osv.  Ved  Sammenligning  med  Schiødtes  Tegning  viste  det  sig,  at  denne 
var  en  korrekt  Gengivelse  af  Originalen. 

Formentlig  bør  Indskriften  da  læses: 

1)  øverste  Linie: 

HEC  :  EST  :  HABITACIO  :  HARVM  :  S(an)C(t)A 

2)  til  højre: 

RVM  :  RELIQVIARVM  :  DE  :  LIGNO  :  DOMINI 

3)  til  venstre: 

DE  :  HOSTIO  :  ECCE  :  I(lla)VIRGO  :  MARIA  :  S(ancta) 

4)  nederst  i  to  Linier: 

- OSSA :  B(eat)l :  MAGNI :  M(arty)R(is) - 

DE  :  TVMVLO  S(anc)TI  PORLACI. 

I  Oversættelse  lyder  den: 

»Her  er  Boligen  for  følgende  hellige  Relikvier:  fra  Herrens  Kors,  fra  Offer¬ 
lammet;  se  her  den  hellige  Jomfru  Maria  —  —  —  og  Benene  af  den  salige 
Martyr  Magnus  —  —  —  fra  den  hellige  Torlacius’  Grav.« 

Da  Koefoed-Jensen  i  1905  skulde  rejse  til  Færøerne  for  paa  Professor 
Schiødtes  Vegne  at  give  Forslag  til  Blokstuens  Restavrering,  bad  Direktøren 
for  Nationalmusæets  2den  Afdeling,  Dr.  Mollerup,  mig  om  at  give  Archi- 
tektén  nogle  Oplysninger  om  de  paa  Kirkebø  værende  Fortidsmindesmærker. 
Jeg  henledte  da  bl.  a.  Opmærksomheden  paa  Pladen,  idet  jeg  gjorde  gældende, 
at  efter  Indskriften  at  dømme  syntes  det,  som  om  der  maatte  være  indmuret  de 
i  Indskriften  nævnte  Relikvier  i  Muren.  Kirken  havde  jo  aldrig  været  fuldført, 
og  Alter  havde  næppe  nogensinde  været  rejst.  Som  Følge  heraf  kunde  man 
ikke  tænke  sig,  at  Relikvierne  kunde  være  indmurede  der;  de  maatte  findes  i 
Kirkemuren.  En  saadan  Anbringelse  var  vel  meget  sjælden ;  men  den  kendtes 
dog,  saaledes  fra  Sofia  Kirken  (opført  332 — 537  af  Kejser  Justinian)  i  Konstan- 
tinopel *)  hvor  Relikvierne  var  gemt  i  et  udhulet  Rum  i  Sten,  samt  fra  Magdeborg 
Domkirkes  Søjle-Kapitæler  og  rimeligvis  ogsaa  over  Søjlerne  i  sammes  Højkor, 
hvor  Kejser  Otto  den  Store  lod  anbringe  Relikvier  i  Aaret  1207,  da  Kirken 
var  brændt*). 

I  den  Tro,  at  en  Udtagelse  af  Pladen  vilde  bringe  et  Resultat,  henstillede 
jeg,  at  der  foretoges  en  saadan. 


*)  Jævnfør:  Otte;  Handbuch  der  kirchlichen  Kunst- Ar chdologie  des  deutschen  Mittelalters. 
5te  Udgave  1883  I.  Bind  Side  44  Anmærkning  3. 

Udtagelsen  fandt  da  Sted  den  9.  Juni  1905  i  Nærværelse  af  Amtmand 
Bærentsen  og  Kongsbonde  Patursson,  og  den  kronedes  med  Held. 

Ifølge  en  Beretning,  affattet  af  Koefoed-Jensen  og  medunderskreven  af  de 
nævnte  to  Herrer,  fremgaar  det,  at  der  i  Bagsiden  af  Stenen,  der  var  16  Tom¬ 
mer  tyk  fandtes  en  Fordybning  dækket  af  en  Stenplade.  I  Fordybningen  fandtes 
en  Blyæske  med  Laag,  og  i  denne,  øverst,  et  Stykke  Skind.  Under  dette  laa 
en  i  Tøj  indsvøbt  Pakke,  hvori  bl.  a.  2  smaa  Træsplinter.  Under  denne  fandtes 


RELIKVIER.  L.  Koefoed-Jensen  fot.  1905. 


TAVLEN  PAA  DOMKIRKERUINENS  ØSTMUR.  FORSIDE.  BAGSIDE  MED  RELIKVIGEMME. 

(godt  1  AL  i  Erik  Schiødte  1889.  L.  Koefoed-Jensen  1905. 


en  Lærredspakke.  I  Lærredets  ene  Hjørne,  der  var  sammenknyttet  til  en  Knude, 
laa  en  Knogle,  mulig  to,  omgivet  af  en  muldlignende  Substans.  I  Midten  af 
Lærredet  fandtes  7  i  Lærred  indsvøbte  Smaagenstande,  saaledes  at  hver  af  disse 
dannede  sin  lille  Pakke;  ved  hver  Pakke  hang  en  smal  Skindstrimmel.  Kun 
den  ene  af  de  smaa  Pakker  aabnedes  eg  fandtes  at  indeholde  en  flad  Træsplint. 
De  øvrige  smaa  Pakker  lodes  urørte;  det  samme  var  Tilfældet  med  Indholdet  af 
Tøjets  ene  Hjørne.  Blyæsken  var,  forsætlig  eller  ved  Uagtsomhed,  noget  læ¬ 
deret,  ligesom  de  4  Sider  og  Laaget  med  Forsæt  syntes  at  være  sammenpressede 
for  at  kunne  ligge  kompakt  omkring  de  i  Æsken  opbevarede  Dele.  Tavlen 

kunde  dog  med  Bestemthed  siges  ikke  tidligere  at  være  udtaget,  idet  alt  Murværk 
om  den  fandtes  fuldstændig  urørt. 

Relikvierne  blev,  efter  at  deres  Tilstedeværelse  var  konstateret,  atter  ind¬ 
murede,  og  Pladen  opsattes  paa  ny. 

Naar  der  ikke  straks  foranledigedes  en  detailleret  Undersøgelse,  var  Aårsagen 
den,  at  der  paa  Øerne  rejste  sig  en  Opposition  imod,  at  Relikvierne  blev  ned- 
sendte  til  Danmark  til  nærmere  Undersøgelse,  navnlig  fordi  man  mente,  at  de 

ikke  burde  udsættes  for  at  forsvinde  paa  Rejsen  f.  Eks. 
ved  Skibets  Forlis.  Det  maa  da  være  forbeholdt  en 
kommende  Detailundersøgelse  paa  Stedet  nærmere  at 
klargøre  Indholdet  af  de  forskellige  smaa  Pakker. 

Endnu  skal  tilføjes,  at  Architekt  Koefoed-Jensen 
har  meddelt,  at  da  de  Læderstrimler,  som  fandtes  ved 
Relikvierne,  blev  tørre,  kunde  man  skimte,  at  der 
paa  dem  havde  været  Bogstavskrift.  Ordet  »Maria« 
læstes  saaledes  paa  Læderstrimlen  om  en  af  de  7 
Smaapakker,  hvilken  indeholdt  en  Splint.  Der  syntes 
paa  denne  Læderstrimmel  at  have  staaet  en  Indskrift 
i  to  Rækker.  Det  var,  som  om  Bogstaverne  »havde 
ædt  sig  ind  i  Læderet«. 

Muligvis  staar  der  da  paa  disse  Læderstrimler 
en  Indskrift,  svarende  til  den  paa  Tavlen  udenom. 

Det  være  nu  som  det  vil.  Der  kan  dog  i  det 
mindste  næppe  være  Tvivl  om,  at  de  paa  Tavlen 
omtalte  Relikvier  virkelig  findes  i  Rummet  paa 
Tavlens  Bagside. 

Det  er  meget  betegnende  for  det  aandelige 
Samkvem,  der  i  den  ældre  Middelalder  herskede 
mellem  Færøerne,  Island  og  Øerne  ved  Skotlands 
Nordkyst  —  disse  Norges  Bilande  — ,  at  Relikvier 
af  Lokalhelgener  fra  de  to  Bilande  —  Magnus  for 
Ørkenøerne  (myrdet  1116)  og  Thorlacius  for  Island 
(-j-  1193)  —  anbragtes  i  den  tredje  Landsdels 
Domkirke. 

Man  kan  saa  godt  forstaa  dette.  Færøerne  havde 
endnu  ingen  Skytshelgen  eller  Lokalhelgen,  hvad  var 
da  naturligere  end  at  knytte  Helgenerne  fra  de  Lande,  med  hvilke  Færøerne  den¬ 
gang  stod  i  nær  Forbindelse,  til  Hovedkirken. 

Relikvietavlen  er  efter  al  Sandsynlighed  indmuret  samtidig  med  den  østlige 
Kormurs  Opførelse. 

Under  almindelige  Forhold  plejer  man  jo  at  begynde  Bygningen  af  en 
Kirke  med  Koret.  Det  samme  maa  antages  at  have  været  Tilfældet  her. 

Ornamentikken  paa  Tavlen  passer  iøvrigt  godt  til  Tiden  om  Aar  1300. 

Om  de  to  Helgener  Magnus  og  Thorlacius  findes  Meddelelser  i  Professor 
Daas  Bog:  »Norges  Helgener«  samt  i  en  Afhandling  af  Finn  Magnussen  i  »Nor¬ 
disk  Tidsskrift  for  Oldkyndighed«  III  (Side  358  o.  flg.). 

—  436  - 


FORSTYKKE  TIL  STOLESTADE 
FRA  KIRKEBØ. 

(Nu  i  Nationalmusæet.) 

Efter  Fotografi. 


KÆLDERRUMMENE  UNDER  BLOKSTUEKOMPLEKSET.  L.  Koefoed-Jensen  1905. 

(Røgstuens  og  Bispestuernes  Beliggenhed  er  angivet  ved  stiplede  Linier.) 

BISPESTUERNES  FORMODEDE  OPRINDELIGE  BELIGGEN¬ 
HED  I  EN  STØRRE  TRÆBYGNING. 

L.  Koefoed-Jensen  1905. 


DØRINDFATNING  INDVENDIG  I  DEN 
ØSTLIGSTE  AF  BISPESTUERNE. 

Erik  Schiødte  1889. 


I  600  Aar  har  Domkirkeruinen  staaet  uden,  saavidt  man  kan  se,  nogensinde 

7  J  o 

at  have  været  benyttet  til  Gudstjeneste.  I  alle  Tilfælde  har  man  ikke  kunnet 
holde  Gudstjeneste  i  det  aabne  Langhus.  Hvis  det  overhovedet  er  gjort,  maatte 
det  være  i  det  formentlig  overdækkede  Sakristi. 

I  senere  Tid  har  der,  navnlig  i  Katolicismens  Tid,  sikkert  været  Tale  om 
at  fuldføre  Biskop  Erlends  Bygning;  men  det  blev  aldrig  til  noget.  Man  turde 
maaske  ikke  endnu  en  Gang  irritere  Befolkningen  med  Arbejdet. 

I  Protestantismens  Tid  kan  man  i  alle  Tilfælde  paavise  flere  saadanne  For¬ 
søg.  Den  evangeliske  Superintendent  Jens  Gregersen  Riber  (*J*  1571),  som 
første  Gang  omtales  som  Bisp  1551,  men  som  nogle  Aar  efter  nedlagde  sit  Em¬ 
bede,  havde  det  i  Sinde.  Det  samme  havde  Præsten  Lucas  Debes  (*f*  1675). 

I  vore  Dage,  forinden  den  nuværende  Kirke  restavreredes  i  1874,  tænkte 
man  for  Alvor  paa  at  fuldføre  Domkirken  for  at  gøre  den  til  Sognekirke.  Den 
danske  Regering  sendte  derfor  i  1864  Architekt  (senere  Etatsraad)  J.  V.  Dahle- 
rup  derop,  for  at  han  skulde  gøre  Forslag  til  Fuldførelsen  *) ;  men  Planen  blev 
ikke  ført  ud  i  Virkeligheden.  Man  nøjedes  nu  med  at  udbedre,  hvad  der  var. 
Architekt  Erik  Schiødte  foretog  derefter  i  1889  sin  Opmaaling,  og  i  1890 
blev  der,  som  berørt,  paa  offentlig  Foranstaltning  foretaget  en  Restavrering ; 
saaledes  blev  Vinduessaalbænkene  og  enkelte  Murbuer  udbedrede,  ligesom  ogsaa 
selve  Murene  blev  overdækkede  med  et  Lag  Cement.  Denne  Afdækning  blev 
i  1905  fornyet  af  Koefoed-Jensen,  som  herom  skriver:  »I  hele  Murens  Bredde 
henlagdes  et  Lag  Beton,  højest  i  Midten.  I  den  endnu  ikke  størknede  Blanding 
lagdes  Skifersten  med  et  Par  Tommers  Udlæg  langs  Yder-  og  Indersiden.  Be¬ 
tonen  afdækkedes  med  en  stærk  Cementblanding.  Over  hele  Muroverfladen  hen¬ 
lagdes  derefter  et  Lag  Græstørv,  skaarne  i  saa  brede  Strimler,  som  gørligt  var. 

Ved  Ophugningen  af  den  gamle  Cementstøbning  over  Sakristibygningens 
østre  Mur,  kom  Saalbænkstenen  for  et  18  Tommer  bredt  Vindue  til  Syne;  an¬ 
tagelig  har  dette  været  anbragt  her  som  Lysgiver  til  Rummet  over  Elvælvingerne, 
hvortil  Vindeltrappen  har  ført. 

løvrigt  spækkedes  Ruinens  Mure,  hvor  det  var  nødvendigt,  med  Cement. 
Det  sydvestre  Hjørne,  der  havde  løsnet  sig  fra  den  øvrige  Mur,  rettedes  atter 
op  og  muredes  ud  med  Cement.  Udvendigt  og  indvendigt  bortgravedes  Mulden, 
indtil  de  oprindelige  Gulv-  og  Jordlinier. 

I  Sakristiet  viste  det  sig  iøvrigt,  at  man  ved  Borthugning  af  fremspringende 
Klippe  havde  forsøgt  at  planere  Gulvet. 

Forskellige  profilerede  Gratsten  o.  1.  fandtes  ved  Udgravningen,  desværre 
ingen  Slutsten  til  Hvælvingerne,  hvorved  disses  Fuldførelse  kunde  have  været 
fastslaaet. 

Forskellige  fra  Ruinen  stammende  tilhugne  Sten  samledes  og  opstabledes  i 
Sakristiet.  Desuden  fandtes  12 — 13  Sten  indmurede  i  en  nylig  opført  Kostald«. 

Saa  medtaget  af  Vind  og  Vejr  som  Domkirkeruinens  Ornamenter  end  er 
den  Dag  i  Dag,  er  de  dog  tilstrækkelig  tydelige  til,  at  man  kan  danne  sig  et 
Begreb  om  deres  Rigdom.  De  peger  i  deres  Ornamentik  hen  paa  de  gotiske 
Kirker  i  England. 

Hvad  der  er  særlig  karakteristisk  for  denne  Bygning  er  den  høje  smalle 
Aabning  i  Vestgavlen.  Det  vilde  være  interessant  at  kunne  paavise  de  nærmeste 
Forbilleder  herfor. 


*)  I  et  om  kort  Tid  udkommende  Festskrift  for  Etatsraad  Dahlerup  vil  der  findes  nogle 
Oplysninger  herom  tilligemed  enkelte  Billeder  efter  Etatsraadens  Rekonstruktioner  m.  m. 

III.  DEN  NUVÆRENDE  KIRKE. 


Denne,  som  efter  Traditionen  anses  for  den  ældste  paa  Øerne,  ogsaa 
ældre  end  Domkirkeruinen,  maa  ifølge  de  paa  Mindetavlen  over  Biskop 
Erlend  givne  Oplysninger,  snarest  antages  at  være  bygget  af  ham  eller  hans 
nærmeste  Efterfølgere  til  Erstatning  for  den  Kirke,  som  blev  afbrændt.  Mulig  er 
dog  denne  sidste  kun  bleven  restavreret. 

Kirken,  der  er  indviet  til  Jomfru  Marie,  frembyder  ikke  nogen  særlig  In¬ 
teresse.  Den  er  opført  af  utilhugne  færøske  Sten.  I  1874  ombyggedes  den,  og 
Murene  forhøjedes;  der  indsattes  flere  Vinduer.  Gulve  og  Skifertag  anbragtes 
af  nyt,  ligesom  den  forsynedes  med  takkede  Gavle  og  et  Trætaarn.  Skib  og 
Kor  er  i  ét  Rum,  dækket  af  en  Tøndehvælving.  Kirken  er  12  Alen  bred  og 
36  Alen  lang. 

Nu  findes  i  den  en  ny  Altertavle,  en  Kopi  efter  et  Maleri  af  Professor  An¬ 
ton  Dorph  (Kristus  hos  Martha  og  Maria).  Tidligere  fandtes  der  en  anden  malet 
Altertavle  (»Nadveren«),  hvilken  nu  bevares  i  Torshavn  sammen  med  2  be¬ 
skadigede  Træfigurer  fra  samme  Kirke,  forestillende  Kristus  samt  Madonna  med 
Barnet  paa  Skødet. 

Fra  Kirken  er  der  i  1876  til  Nationalmusæet  i  København  bleven  nedsendt 
flere  andre  Inventariegenstande  fra  katolsk  Tid  og  af  stor  Interesse,  saaledes  14 
rigt  udskaarne  Forstykker  til  Stolestader,  en  Skriftestol  og  to  Sider  af  en  Bede- 
pult  samt  et  lille  Egekors,  belagt  med  Kobberblik.  Som  Prøve  paa  Stolestaderne 
gengives  her  en  af  dem:  nemlig  den,  der  øverst  bærer  Erik  af  Pommerens  og  Dron¬ 
ning  Filippas  Vaaben  og  forneden  Mødet  mellem  den  hellige  Elisabeth  og  Marie. 
Stolestaderne  er  af  Fyrretræ  og  prydede  med  Apostelfigurer  og  Helgenbilleder 
samt  med  forskellige  Vaaben,  blandt  hvilke  Færø  Vaaben  (en  Vædder),  det  nor¬ 
ske,  svenske  (Unionsmærket)  osv. 

De  stammer,  efter  Konge-  og  Dronningevaabenet  at  dømme,  fra  Tiden  mel¬ 
lem  1406 — 1430  og  er  rimeligvis  anskaffede  i  Biskop  Johannes  Theutonicus’  Tid. 
Han  var  en  Mand,  der  gjorde  meget  for  at  sprede  Glans  over  Færø  Bispestol, 
saaledes  som  det  fremgaar  af  den  historiske  Indledning. 

Endnu  skal  med  nogle  Ord  omtales  de  øst  for  Domkirken  ved  Stranden 
liggende  Rester  af  et  lille  Kapel ,  Lighus  eller  Bønnehus.  Det  er  sandsynligvis  bleven 
nedbrudt  som  Følge  af  Havets  Nærhed. 

Mulig  er  det  ældre  end  baade  Domkirken  og  den  nu  brugte  Kirke.  Kun 
ved  større  Udgravninger  kan  man  haabe  at  faa  Klarhed  herover.  Der  er  tid¬ 
ligere  fundet  Skeletdele  ved  Strandbredden  tæt  ved  Ruinerne. 

V.  BLOKSTUEKOMPLEKSET. 

Vi  har  i  den  tidligere  Afhandling,  i  V.  Aargang  af  dette  Tidsskrift,  gjort 
Rede  for  » Blokstuen«  eller  rettere  Blokstuekomplekset  paa  Kirkebø,  hvilket,  som 
det  maaske  vil  erindres,  bestaar  af  to  Afdelinger:  en  Røgstue  og  Bispestuerne, 
hvilke  staar  paa  meget  svære  Mure  af  Kamp  af  lignende  Bygning  som  Dom¬ 
kirkeruinen.  Det  gjordes  gældende,  at  disse  Kældermure  rimeligvis  var  byggede 
i  Biskop  Erlends  Tid,  idet  denne  Mand,  ifølge  Indskriften  paa  den  meddelte  Minde¬ 
tavle,  var  den  første,  som  hyggede  Huse  af  Sten  paa  Kirkebø. 

(jævnf.  Grundplanen  over  Kælderrummene.) 


At  man  i  ældre  Tid  har  haft  en  lignende  Opfattelse  af  Ordet  Stenhuse,  som 
der  her  gøres  gældende,  fremgaar  f.  Eks.  af  Lucas  Debes  Udtalelser:  »Der  da 
disse  Herre-Biskopper  er  her  hidkomne,  har  de  bekommet  deres  Residens  udi 
Kirkebø  paa  Strømø,  hvor  fordum  har  været  mange  store  Stenhuse  hygde,  som  nu 
er  ødelagte  og  staar  nu  igen  ikkun  et  Stenhus  med  en  stor  Blokke- Stue  efter  gammel 
Maner  bygt«  *). 

Lignende  Udtalelser  forekommer  i  en  Indberetning  fra  1817,  hvor  det  med¬ 
deles,  at  en  af  Kælderne  under  Blokstuekomplekset  (rimeligvis  den  nordligste) 
dengang  benyttedes  som  Kostald. 

De  3  Kælderrum,  som  nu  har  indbyrdes  Forbindelse,  og  som  oprindelig 
har  faaet  Lys  gennem  4  Muraabninger,  har  en  samlet  Længde  af  26  Alen  (i  M.) 
medens  deres  største  Bredde  er  ca.  i81j2  Alen  (i  M.). 

E11  Dør  fører  udefra  ind  til  den  sydligste  Kælder.  Derfra  er  der  Forbindelse 
med  mellemste  Kælder  ved  en  i  oprindelig  Døraabning.  Sidstnævnte  Rum  har 
ikke  oprindelig  haft  en  Døraabnihg  til  det  Frie.  Senere  er  den  vestlige  Mur 
gennembrudt  for  en  saadan,  ligesom  der  i  Skillevæggen  til  det  nordlige  Rum  er 
brudt  en  Døraabning.  Fra  nordligste  Rum  findes  en  ret  bred  Aabning  mod  Vest. 

Koefoed-Jensen  skriver  i  sin  Beretning: 

»Kældermurene  er  godt  bevarede  kun  er  Døraabningerne  stærkt  medtagne, 
i  Særdeleshed  den  udvendige  fra  Søndre  Rum,  af  hvilken  der  kun  findes  Dørtrinet 
og  de  nederste  Anslagssten  for  en  Trædør,  for  hvilken  der  endvidere  findes  en 
indmuret  Jærnstabel,  stærkt  forvitret.  Til  Afspærring  for  denne  Dør  findes  to  i 
Anslagsstenene  udhuggede  mindre  Huller.  Afdækningen  af  Aabningen  har  her, 
som  ved  Døren  fra  dette  Rum  til  midterste  Rum,  bestaaet  dels  af  Anslagssten 
og  dels  af  flade  Stenkiler  henmurede  i  Form  af  en  meget  flad  Spidsbue,  ret  vel 
bevaret.  Sidstnævnte  Dør  i  Skillerummet  har  holdt  sig  bedre,  idet  saa  godt  som 
alle  Stenene  indtil  Vederlagsstenene  her  forefindes ;  én  af  disse  fandtes  og  for¬ 
søgtes  opsat,  hvorved  den  viste  Form  for  Dørhullet  antages  berettiget.  Stabel¬ 
huller  til  Trædøren  fandtes  ogsaa  her. 

Anslagssten  og  Vederlagssten  ved  de  to  Døre  og  Indramningen  om  Vin¬ 
duerne  er  udført  af  en  ret  løs  og  lidet  vejrfast  Sandsten.  De  i  Kælderplanen 
viste  nyere  Dele  af  Murværk,  tør  formodes  opmurede  samtidig  med  den  over 
mellemste  Kælder  staaende  Røgstue«. 

Det  mindre  Rum  i  den  mellemste  Kælders  sydvestlige  Hjørne  benævnes 
Fangekalderen,  fordi  Bisperne,  ifølge  Traditionen,  benyttede  det  til  Fangehul.  Hvor¬ 
vidt  Traditionen  er  rigtig,  kan  ikke  siges.  Ligesaa  godt  kunde  den  have  været 
brugt  til  Forraadskammer.  Adgangen  til  den  er  og  har  været  fra  oven  gennem 
en  Lem  i  Gulvet. 

Fangekælderens  to  Vægge  er  åabenbart  noget  yngre  Murværk  end  Kældernes 
i  det  hele  taget;  dog  er  de  opførte  paa  samme  Maade  som  disse,  men  Arbejdet 
er  dog  ringere. 

Som  paa  Grundplanen  vist  staar  Røgstuens  to  Sider  ikke  paa  Kældervæggene, 
men  Laftvæggenes  nederste  Stok  støttes  for  deres  Vedkommende  paa  Midten  af 
to  skraatstillede  Støtter,  hvoraf  den  vestlige  er  indmuret  i  den  Fangkælderen 


*)  Udhævet  af  Forfatteren. 

omgivende  Mur.  Den  er  altsaa  samtidig  med  denne,  og  er  et  Vidnesbyrd  om, 
at  Røgsluen  er  yngre  end  de  egentlige  Kældermure.  Efter  en  paa  disse  oprindelig 
opført  Træbygning  er  der  da  opført  en  anden,  som  mulig  er  flyttet  andetsteds 
fra  hertil.  Rester  fra  den  oprindelige  Træbygning  spores  enkelte  Steder.  Saa- 
ledes  staar  midt  i  Kælderen  under  Røgstuens  Gulv  en  ottekantet  Træsøjle  med 
Kapitæl  og  Overligger  (afbildet  i  »Architektens«  V.  Aargang).  Denne  har  næppe 
haft  sin  Plads  her  oprindelig.  Den  har  nemlig  ingen  som  helst  direkte  For¬ 
bindelse  med  Bjælkerne,  men  er  ved  Opklodsning  paa  Overliggeren  bragt  til  at 
støtte  denne. 

De  nord  for  Røgstuen  beliggende  saakaldte  Bispestuer  er  adskilte  fra  Røgstuen 
ved  en  ca.  2  Alen  bred  Gang,  anlagt  paa  Muren,  der  adskiller  mellemste;  og 
nordligste  Kælder.  Det  ses  let  her,  at  Røgstuen  og  Bispestuerne  kun  staar  i 
løsere  Forbindelse  indbyrdes.  De  ligger  vel  nu  under  samme  Tag,  men  Tøm¬ 
merværket  er  ikke  forbundet  paa  en  naturlig  Maade,  og  Taget  danner  her  en  vind¬ 
skæv  Flade.  Af  Faftforbindelsen  i  de  to  Bispestuer  findes  nu  kun  den  nordre 
Væg  med  to  ved  Siden  af  hinanden  anbragte  Døre,  hvilke  nu  fører  ud  i  det 
Frie,  to  Skillevægge  i  øverste  Stokværk  uden  Aabninger  og  fladhuggede  paa 
Indersiden  som  Røgstuens  Stokke,  —  Smaapartier  ved  disses  Samling  i  den 
søndre  Væg  samt  i  denne  sidste  en  enkelt  gennemgaaende  Stok. 

De  øvrige  Vægge  i  denne  Stue  bestaar  dels  af  Tømmerrester  fra  andre 
Bygninger  og  dels  af  Murværk.  Muligvis  har  dog  to  svære  runde  Støtter 
- —  jævnført  norske  Træbygninger  —  været  anvendt  til  Endestolper  for  Svale¬ 
gange.  Der  findes  iøvrigt  i  Bispestuens  Vægge  Rester  af  Støtter  med  Profiler  teg¬ 
nede  og  tildannede  som  den  i  mellemste  Kælder  fritstaaende  8-kantede  Stolpe. 
To  af  dem  er  runde,  de  øvrige  8-kantede.  Disse  skriver  sig  rimeligvis  ogsaa 
fra  en  Bygning,  der  har  været  Del  i  det  gamle  Kompleks.  Tre  fra  nordre  til 
søndre  Væg  og  ca.  1 1/2  Alen  uden  for  denne  sidste  ragende  Bjælker,  hvilke  er 
forsynede  med  Profiler,  kan  tænkes  at  have  været  oprindelige  og  at  have  tjent 
som  Underlag  for  øverste  Stokværks  Rum  og  Svale. 

Brædderne  i  Skillerummet  mellem  Bispestuens  to  nederste  Rum  —  hvis  Stør¬ 
relse  er  6  X  6  Alen  og  é1/2  X  6  Alen  —  bærer  Udskæringer  som  dem,  man  fin¬ 
der  i  gamle  norske  Træbygningers  Svalegangsbrædder. 

Ved  Udgravninger  mod  Nordost  kom  nordre  Vægs  nederste  Stoks  Ende  til 
Syne  med  den  i  denne  udsvejfede  Udskæring  for  Samlingen  mod  Østvæggen. 

Rummet  i  Gavlen  over  de  to  Bispestuer  fik  oprindelig  Lys  gennem  Tag- 
aabninger,  men  senere  gennem  et  Vindue  med  Glasruder  i  den  nu  fritliggende 
Gavl,  hvilken  dog  næppe  oprindelig  har  været  anbragt  udvendig  paa  Bygningen, 
men  inde  i  samme.  Tænker  man  sig  nemlig  Huset  opkonstrueret  efter  de  For¬ 
billeder,  som  haves  i  ældre,  norske  Bygningsformer,  f.  Eks.  i  den  bekendte  Rau- 
landsstue,  da  bliver,  ogsaa  efter  Koefoed-Jensens  Anskuelse,  de  to  eksisterende  Rum 
i  nederste  Stokværk  (Bispestuerne)  nærmest  at  betragte  som  Forstue  og  Kleve, 
hørende  til  en  mod  Nord  bygget  stor  Stue  (Hal?)  med  fritliggende  Arnested  og 
mulig  med  Svale  langs  Husets  ene  Side.  En  lignende  har  da  rimeligvis  været 
anbragt  i  øverste  Stokværk  paa  Sydsiden  udenfor  Gavlrummet,  gennem  hvilken 
Adgangen  til  dette  har  fundet  Sted.  Den  nuværende  Gang  mellem  Røgstuen  og 
Bispestuerne  har  da  kun  været  en  Forbindelse  fra  Øst — Vest  i  de  sammenbyggede 

Huse.  I  Forstuen  i  nederste  Stokværk  har  der  da  rimeligvis  været  en  Trappe 
op  til  øverste  Svale.  Fra  Forstuen  er  man  endvidere  ad  en  Dør  (den  vestligste 
i  den  nuværende  Gavl)  kommet  ind  i  den  store,  nu  forsvundne  Stue,  medens 
Adgangen  til  Kleven  (den  ene  af  Bispestuerne)  har  været  fra  denne  gennem 
den  smukke  Dør  med  Søjleindfatning. 

De  to  Døre,  der  nu  viser  sig  i  Gavlen,  har  da,  hvis  den  fremsatte  For¬ 
modning  er  rigtig,  begge  oprindelig  været  anbragte  i  den  store  Stues  Sydvæg. 

Bispestuerne  er  saaledes,  efter  al  Rimelighed,  kun  Rester  af  en  større  Byg¬ 
ning.  Om  at  rekonstruere  denne  kan  der  næppe  blive  Tale,  det  vilde  overstige 
de  Pengemidler,  der  er  til  Rede,  og  desuden  har  man  ingen  afgjort  Sikkerhed 
for,  at  den  her  fremsatte  Tydning  er  den  rette.  Der  bliver  da  næppe  andet  at 
gøre  end  at  restavrere  de  faldefærdige  Tømmervægge  med  skaansom  Haand  og 
lade  det  hele  staa  i  den  Form,  hvori  det  nu  forefindes.  Røgstuen  er  i  sig  selv 
et  yderst  interessant  gammelt  Mindesmærke,  og  Bispestuerne,  der  jo,  som  vi  har 
hørt,  maa  antages  at  være  ældre  end  denne,  faar  da  staa  som  det,  de  er:  Ruiner 
af  en  stor,  skøn  Tømmerbygning  af  udpræget  norsk  Type. 

Samtlige  Billeder  til  denne  Afhandling  er  tagne  efter  Originaler  i  Nationalmuseets 
2den  Afdeling,  hvis  Embedsmænd  paa  mange  Maader  har  bistaaet  Forfatteren  ved  Udarbej¬ 
delsen,  saaledes  bl.  a.  ved  Tydningen  af  Indskriften  paa  Kleberstenstavlen  m.  m. 


Daniel  Bruun. 


ARCHITEKTELEVERNES  TEKNISKE  UDDANNELSE. 

Af  Architekt  Eugen  Jørgensen. 


II. 


er  var  nu  hengaaet  tre  Aar  siden  det  Tidspunkt,  da  Sagen  fra  først  var 


-i — '  blevet  rejst  indenfor  Architektforeningens  Vægge  —  tilsyneladende  en  ret 
lang  Tid  i  og  for  sig,  men  maaske  alligevel  ikke  mere  end,  hvad  der  var  nød¬ 
vendigt  for  at  modne  Sagen,  navnlig  naar  man  tager  i  Betragtning,  hvilke  store 
og  sammensatte  Institutioner  det  galdt  om  at  faa  i  Tale.  Der  havde  i  Virkelig¬ 
heden  ogsaa  hele  Tiden  været  Liv  i  Sagen,  der  havde  stadig  været  En  og  Anden, 
som  arbejdede  i  den,  og  man  var  nu  naaet  til  noget  positivt,  saa  at  sige  til  en 
Grundlov  for,  hvad  der  yderligere  skulde  gøres.  Men  —  da  man  var  kommet 
saa  vidt,  syntes  det  hele  at  gaa  i  Staa.  Paa  Udvalgets  ovenfor  anførte  direkte 
Henvendelse  til  det  tekniske  Selskabs  Skole,  Forespørgslen  om,  hvorvidt  den  var 
villig  til  at  oprette  de  nye  Kursus,  fulgte  stadig  —  trods  gentagne  Henvendelser 
fra  Akademiet  —  intet  Svar.  Og  saaledes  forløb  ca.  2  Aar  i  Taushed  og  Uvirk¬ 


somhed. 


Endelig  vaagnede  Sagen  til  nyt  Liv.  I  Akademiet  havde  man  hele  Tiden 
haft  den  i  Erindring  og  blot  ventet  paa  et  gunstigt  Øjeblik  til  at  tage  den  op 
igen,  og  ved  Kammerherre  Meldahls  Anstrengelser  opnaaedes  det  da,  at  Ministe¬ 
riet  for  Kirke-  og  Undervisningsvæsenet  i  Februar  1905  nedsatte  en  Kommission 
med  den  Opgave  »at  gøre  Forslag  om  Ordningen  af  Undervisningen  i  de  for 

Architekter,  Bygmestre  og  Haandværkere  nødvendige  tekniske  Discipliner,  Ord¬ 
ningen  af  Eksaminer  og  Censurforhold  i  disse  Fag  og  Dimissionsretten  til 
Akademiets  Skoler,  forsaavidt  angaar  disse  Fag  —  alt  ordnet  saaledes,  at  det 
hele  kommer  til  at  slutte  sig  paa  en  naturlig  Maade  til  den  Undervisning,  der 
efter  den  nye  Skolelov  vil  blive  givet  Fandet  over«.  Til  Kommissionen,  hvis 
Formand  Kammerherre  Meldahl  skulde  være,  beskikkedes  forøvrigt  Bygnings¬ 
inspektør,  Professor  Albert  Jensen,  Architekt  Nyrop  og  Prof.  Storck  (for  Akade¬ 
miet);  Prof.  Lutken  og  Forstander,  Oberstløjtnant  V.  A.  Thalbitzer  (for  Tek¬ 
nisk  Selskabs  Skole) ;  Inspektør  for  de  tekniske  Skoler  i  Provinserne,  Prof.  C.  F. 
Andersen  og  Forstander  for  Odense  tekniske  Skole,  Adjunkt  M.  Rasmussen  (for 
Provinsernes  tekniske  Skoler);  Oldermand,  Tømmermester  C.  A.  Tesch  (for 
Haandværkerstanden)  samt  Architekt  Eugen  Jørgensen  (for  Architektstanden). 
Akademisekretær,  Docent  P.  Johansen  skulde  fungere  som  Sekretær. 

I  Føbet  af  Aaret  1905  — 1906  blev  der  arbejdet  ihærdigt  af  det  Underud¬ 
valg,  som  straks  blev  nedsat  (C.  F.  Andersen,  Eugen  Jørgensen,  Lutken  (For¬ 
mand),  Nyrop,  C.  A.  Tesch,  P.  Johansen),  og  efter  et  Par  afsluttende  Møder 
i  den  samlede  Kommission  blev  den  store  og  indholdsrige  Betænkning  under¬ 
skrevet  den  4.  Marts  1906. 

Kommissionen  har  delt  sig  i  et  Flertal  og  et  Mindretal  (Alb.  Jensen,  Lut¬ 
ken  &  Nyrop). 

Flertallet  anser  det  for  at  være  det  ønskeligste,  at  Architekternes  tekniske 
Uddannelse  udskilles  fra  de  tekniske  Skoler  og  ved  særlige  Kursus  ved  selve 
Akademiet,  som  dette  selv  ordner,  sættes  i  direkte  Forbindelse  med  deres  kunstne¬ 
riske  Udvikling.  Derved  vil  saavel  Akademiet  som  de  tekniske  Skoler  faa  fuld 
Frihed  til  at  indrette  deres  Undervisning  saaledes,  som  deres  egne  Formaal 
kræve,  medens  Fællesundervisning  vil  medføre  Tvang  og  Ulemper  for  begge 
Parter,  idet  hver  af  dem  da  maa  lempe  sig  efter  den  anden,  for  at  en  Fælles¬ 
undervisning  kan  blive  mulig.  Heller  ikke  kan  det  forudses,  hvorlænge  en  saa- 
dan  Lempen  sig  efter  hinanden  vil  være  gennemførlig  overfor  de  Krav,  som  fra 
Architekternes  eller  Haandværkernes  Side  maatte  vokse  frem  i  Tidens  Løb. 

Mindretallet  antager,  at  Fællesinteresserne  og  Berøringspunkterne  mellem  Ar¬ 
chitekter  og  Bygningshaandværkere  ere  saa  mangfoldige  og  saa  indgribende,  at 
det  dog  vil  kunne  være  til  Fordel  for  begge  Parter,  at  Fællesskabet  i  den  tek¬ 
niske  Undervisning  bibeholdes  i  det  størst  mulige  Omfang,  som  ske  kan  uden 
Krænkelse  af  vigtige  Særinteresser,  til  Trods  for,  at  Undervisningsplanens  De¬ 
tailler  paa  enkelte  Punkter  maa  præges  af  Forskellen  mellem  de  to  Klasser  af 
Elever.  Faren  for  en  Skærpelse  af  Modsætningen  mellem  akademisk  uddannede 
Architekter  og  haandværksmæssigt  uddannede  Bygmestere  bliver  formentlig  mindst, 
naar  det  hidtidige  Fællesskab  bevares,  og  til  Gunst  herfor  taler  ogsaa  den  Om¬ 
stændighed,  at  det  sikkert  maa  give  den  billigste  Ordning  af  Architekturunder- 
visningen  baade  i  Kjøbenhavn  og  Provinserne  og  være  en  uomgængelig  Betingelse 
for,  at  en  vordende  Architekt  kan  søge  sin  tekniske  Uddannelse  udenfor  Kjøben¬ 
havn,  da  de  tekniske  Skolers  Elevantal  i  Bygningsdagskolen  i  Reglen  vil  være 
saa  lille,  at  en  Dobbeltundervisning  bliver  urimelig  kostbar. 

Da  en  Omdannelse  af  Bygningsskolens  Undervisning,  som  kan  imødekomme 
Architektstandens  Krav  uden  at  træde  Haandværkernes  Interesse  for  nær,  imidler¬ 
tid  er  en  nødvendig  Betingelse  for,  at  Fællesundervisningen  for  Architekt-  og 
Haandværkerelever  kan  bibeholdes,  maa  en  saadan  Omdannelse  foretages  med 
ligelig  Hensyntagen  til  begge  Elevklassers  Tarv. 

Hele  Kommissionen  er  enig  om,  at  Architektstandens  Krav  paa  en  hurtig 
Gennemførelse  af  Undervisningen  er  berettiget,  og  Mindretallet  mener,  at  dette 

maa  kunne  fyldestgøres  ved  de  tekniske  Skoler  uden  Skade  for  Haandværker- 
éleverne,  naar  Fællesundervisningen  ordnes  i  en  Skole  med  tre  Klasser,  hver 
omfattende  et  halvt  Aar,  saaledes  at  Undervisningen  normalt  gives  i  tre  paa  hin¬ 
anden  følgende  Vinterhalvaar,  men  2den  Klasse  doubleres  om  Sommeren,  hvor¬ 
ved  der  aabnes  en  Elev  Mulighed  for  at  gennemgaa  Undervisningen  i  tre  paa 
hinanden  følgende  Halvaar.  Denne  sidste  Undervisningsform  vil  kunne  passe 
baade  for  de  Haandværkerelever,  som  ere  udlærte  Svende  ©g  have  Raad  til  at 
læse  uden  Afbrydelse,  og  for  de  Architektelever,  som  i  en  tidlig  Alder  vise 
kunstnerisk  Begavelse  og  derfor  søge  ind  paa  Akademiet  uden  først  at  gaa  i 
Haandværkerlære,  medens  den  normalt  ikke  bør  søges  af  Haandværkerlærlinge, 
som  ikke  ere  færdige  med  deres  Læretid. 

Vel  har  et  enkelt  Medlem  af  Kommissionen,  C.  A.  Tesch,  fremhævet,  at 
en  fortløbende  Undervisning  i  Bygningsdagskolen  i  to  Retninger  medfører  en 
Fare  for  Haandværkerstanden:  dels  derved,  at  Elever,  som  optages  paa  Kunst¬ 
akademiet  og  helt  eller  delvis  gennemgaa  dette,  ofte  gaa  tilbage  til  Haandværker¬ 
standen  og  optræde  som  Haandværkermestre  uden  nogen  Sinde  at  have  staaet  i 
Lære,  og  dels  ved,  at  den  fortløbende  Undervisning  virker  fristende  paa  Eleverne, 
særlig  paa  Sønner  af  Haandværksmestre,  der  bedst  have  Raad  til  at  tage  Under¬ 
visningen  fortløbende,  til  at  søge  ind  paa  Kunstakademiet  uden  først  at  gaa 
i  Lære. 

Men  Kommissionens  Flertal  finder  det  dog  utvivlsomt,  at  naar  Architekt¬ 
elever,  der  ikke  kunne  gennemføre  Studiet  paa  Kunstakademiet,  søge  tilbage  til 
Haandværkerstanden  og  derved  tilfører  denne  Elementer,  som  ikke  ere  praktisk 
uddannede,  har  dette  intet  at  gøre  med  Spørgsmaalet  om  afbrudt  eller  fortløbende 
Undervisning  i  Bygningsdagskolen,  men  afhænger  væsentligst  af  den  Omstæn¬ 
dighed,  at  Akademiet  ikke  mener  at  kunne  forlange  praktisk  Uddannelse  som 
Betingelse  for  Optagelse  af  Elever  i  Architekturskolen,  fordi  den  praktiske  Ud¬ 
dannelse  som  Haandværkerlærling  ikke  er  nogen  uomgængelig  Betingelse  for  at 
blive  en  fremragende  Architekt.  Det  synes  derfor  ikke  berettiget  at  fremføre 
denne  Anke  mod  Oprettelsen  af  fortløbende  Undervisning  i  Bygningsskolen,  naar 
dette  er  til  særlig  Gavn  for  Architekterne. 

Kommissionen  er  imidlertid  enig  om,  at  de  Ulemper,  som  mulig  kunde 
opstaa  for  Haandværkerstanden,  hvis  en  fortløbende  Undervisning  i  Bygningsdag¬ 
skolen  blev  tilgængelig  uden  Betingelser,  ville  forsvinde  fuldstændig,  naar  man 
for  Adgangen  til  Sommerkursus  opstiller  følgende  Vilkaar:  Vedkommende  skal ,  hvis 
han  ikke  er  Svend  i  et  Bygn  in  g  s  ha  andværk,  have  hestaaet  en  Optagelsesprøve  til  Akade¬ 
miet  og  præstere  dettes  Bevis  for  Optagelsen,  samt  desuden,  hvis  han  staar  i  Lære  hos 
en  Mester,  erhverve  dennes  og  sin  Værges  Samtykke. 

Medens  Kommissionens  Flertal  principalt  fastholder,  at  Architekternes  Under¬ 
visning  bør  henlægges  til  Akademiet,  kan  man  (med  Undtagelse  af  Prof.  Storck) 
subsidiært  slutte  sig  til  Bibeholdelsen  af  en  fælles  Undervisning  for  Architekter  og 
Bygningshaandværkere  ved  de  tekniske  Skoler,  naar  den  ordnes  paa  en  nærmere 
angiven  Maade,  hvorved  Architektstandens  Ønsker  om  Afkortning  af  Undervis¬ 
ningen  paa  visse  Punkter  og  Anvendelse  af  den  indvundne  Tid  til  Medtagelse  af 
Fag  som  Bygningshygieine,  Elektroteknik  og  Læren  om  armeret  Beton  i  Under¬ 
visningen  imødekommes.  Dette  vil  kunne  ske  indenfor  den  givne  Tidsramme 
(den  treklassede  Skole),  dels  ved  en  Indskrænkning  af  den  hidtil  til  Projektions¬ 
tegning,  særlig  til  Skyggelærens  Anvendelse  paa  tuscherede  Tegninger,  anvendte 
Tid,  dels  ved  en  Sammentrækning  af  Fagene  »Bygningskonstruktionslære«  og 
»Borgerlig  Bygningskunst«  til  et  enkelt  Fag:  Husbygning,  hvis  forskellige  Grene 
knyttes  sammen  til  en  organisk  Helhed,  dog  med  Udelukkelse  fra  Fællesunder¬ 
visningen  af  frie  Projekteringsøvelser  efter  opgivet  Program.  Selv  om  denne 
Ordning  paa  enkelte  Punkter  muligvis  maa  medføre  nogen  Indskrænkning  i  Un¬ 
dervisningen,  naar  den  tilsigtede  Tidsbesparelse  skal  naaes,  kan  dette  særdeles 
vel  forsvares  for  Architekteleverne,  der  senere  maa  anvende  saa  megen  Tid  paa 

dette  Fag.  Haandværkereleverne  kan  man  give  Kompensation  ved  Tilføjelsen  af 
en  fjerde  Klasse  —  omtrent  svarende  til  den  saakaldte  udvidede  eller  ældste 
Klasse  ved  det  tekniske  Selskabs  Skole  i  Kjøbenhavn.  I  denne  fjerde  Klasse  kan 
Undervisningen  i  Husbygning  afrundes  og  Opgaver  fra  Bygningshygieine  medtages 
under  Projekteringsøvelser. 

Kommissionsbetænkningen  indeholder  derefter  et  detailleret  Program  for 
Undervisningen,  for  hvilket  her  ikke  nærmere  skal  gøres  Rede,  endvidere  Regu¬ 
lativ  for  Adgang  til  Skolen,  for  Undervisningstiden,  Prøver,  Censur  m.  m.  Her 
skal  kun  bemærkes,  at  Undervisningsstoffets  Volumen  vil  blive  omtrent  det 
samme  som  tidligere,  men  indenfor  Fagene  indbyrdes  vil  nogle  Forskydninger 
af  større  eller  mindre  Betydning  finde  Sted. 

Statik  vil  blive  omtrent  det  samme  som  før;  de  Forsøg,  der  ere  gjorte  fra 
Architekternes  Side  indenfor  Kommissionen  paa  at  faa  Pensummet  formindsket 
og  Stoffet  simplificeret,  ere  prellede  af  mod  den  ingeniørmæssige  Hævden  af 
Nødvendigheden  af,  at  Faget  bør  doceres  paa  en  videnskabelig  mathematisk  Basis. 
For  Architekter,  der  have  opnaaet  Modenhed  og  Erfaring  i  deres  meget  om¬ 
fattende  Fag,  staar  det  jo  imidlertid  saaledes,  at  man  selvfølgelig  ikke  paa  nogen 
Maade  tør  undervurdere  Betydningen  af,  at  Statikken  som  Lærefag  ogsaa  bør 
underbygges  med  Theori,  men  at  dens  Betydning  for  Architektens  Virksomhed 
i  det  praktiske  Liv  dog  ikke  først  og  fremmest  beror  herpaa.  Naar  man  gaar 
ud  fra,  at  der  er  saa  meget,  der  kræves  for  at  kunne  udføre  en  Architekts  Ger¬ 
ning,  maa  man  være  varsom  med  en  økonomisk  Fordeling  af  de  mange  forskel¬ 
ligartede,  kunstneriske  og  tekniske,  Discipliners  indbyrdes  Forhold.  En  saadan 
Indtrængen  i  Statik,  som  kræves  for  Ingeniører,  er.  ikke  nødvendig  for  Archi¬ 
tekter.  Ved  de  dagligdags  Opgaver,  som  ere  det  langt  overvejende  Antal  i 
Bygningsvirksomheden,  udfordres  der  kun  en  praktisk  Benyttelse  af  engang  fast- 
slaaede  Formler,  Tabeller  etc.,  og  ved  de  større  architektoniske  Opgaver  er  der 
saa  meget  andet,  som  først  og  fremmest  lægger  Beslag  paa  Architektens  Virk¬ 
somhed,  at  det  formentlig  ikke  netop  vil  blive  de  statiske  Beregninger,  han 
særlig  skal  vie  sine  Kræfter.  Dette  maa  overlades  til  Teknikerne  i  Samarbejde 
med  Architekterne,  og  det  er  jo  ogsaa  dette,  der  har  været  Emnet  for  Ingeni¬ 
ørernes  særlige  Studier,  —  et  saa  stort  Ærnne,  at  det  helt  vilde  have  forrykket 
Architekternes  Standpunkt,  hvis  det  var  trængt  saa  meget  i  Forgrunden,  at  Ar¬ 
chitekterne  ogsaa  paa  dette  Omraade  skulde  have  været  Ingeniørerne  jævnbyrdige. 
Men  Architekterne  bør  lære  og  vide  saa  meget,  at  de  fuldt  ud  have  Forstaaelsen 
af  Alt,  hvad  Teknikerne  beregne,  —  og  kunne  lede  dem  1  Det  sidste  synes 
maaske  at  være  en  Selvmodsigelse,  naar  det  lige  er  hævdet,  at  de  ikke  skulle 
lære  saa  meget.  Og  dog  er  det  det  ingenlunde.  En  Bygning  er  en  Organisme, 
hvor  alle  de  enkelte  Dele  skulle  harmonisk  sammenføjes,  og  hvor  Formen  skal 
beherske  Materien.  Her  er  det  just  Architektens  Opgave  at  faa  det  hele  ind¬ 
ordnet  under  sin  Vilie;  det  er  ham,  der  skal  holde  alle  Traadene  i  sin  Haand, 
veje  det  ene  mod  det  andet  og  til  sidst  sætte  den  rette  kunstneriske  Form  paa 
Alt,  Helhed  og  Enkeltheder,  i  Kraft  af  den  Formsans,  der  forudsættes  at  være 
ham  medfødt  og  yderligere  bør  være  kultiveret  ved  en  kunstnerisk  Udcjannelse. 
Det  er  den,  der  betinger  Architekturens  Væsen  som  Kunst,  og  det  er  med  den, 
den  enkelte  Architekts  Betydning  som  skabende  Kunstner  staar  og  falder. 

Det  er  med  et  saadant  Syn  paa  Sagen,  at  Architektelevernes  Undervisning 
i  Statik  bør  ledes ;  og  i  denne  Retning  bør  den  gaa,  hvad  enten  det  nu  udvikler 
sig  til,  at  den  skal  forblive  ved  de  tekniske  Skoler  eller  knyttes  i  nøje  For¬ 
bindelse  sammen  med  Kunstakademiet,  hvilket  sidste  vil  være  det  hensigts¬ 
mæssigste. 

I  Husbygning  (som  Disciplinen  nu  skal  hedde  i  Stedet  for  det  uheldige 
»Borgerlig  Bygningskunst«  og  »Bygningskonstruktionslære«)  kan  der  foretages 
nogen  Reduktion,  eftersom  dette  Fag  ganske  af  sig  selv  bliver  tilstrækkelig  sup¬ 
pleret,  naar  Architekteleverne  komme  ind  paa  Architekternes  Tegnestuer.  Alle 
nødvendige  Bygningsenkeltheder  skal  læres;  men  alt,  hvad  der  strejfer  ind  under 
Begrebet  » Architektur«,  skal  man  omhyggeligt  undgaa.  Thi  det  skal  og  bør 
forbeholdes  Akademiet  alene  at  tage  sig  heraf. 

Af  nye  Fag,  som  Tiden  kræver  Kendskab  til,  skal  her  blot  nævnes  Elektro¬ 
teknik,  Gasbelysning  samt  Bygningshygiejne  (o :  de  almindelige  Opvarmnings-  og 
Ventilationsmethoder;  Vandforsyning,  særlig  Vandindlæg;  Spildevandsafledning). 


FORSKELLIGT. 


Udstillinger.  I  Stationsbyen  Haslev  mellem  Køge  og  Næstved  aabnes  i 
Dag  en  »Amtsudstilling«.  Udstillingsbygningerne  er  tegnede  af  Architekt  Anton 
Rosen  og  vi  haaber  senere  at  kunne  faa  Lejlighed  til  at  gengive  dem  her  i 
Bladet. 

—  Ogsaa  i  Assens  aabnes  i  Dag  en  Udstilling  af  Haandværks-  og  Land- 
brugsfrembringelser.  Udstillingens  Terræn  er  20.000  Kvadratalen  stort,  og  Byg¬ 
ningerne,  som  er  opførte  efter  Tegninger  af  Architekt  Kjær  i  Odense,  er  holdte 
i  lyse,  livlige  Farver.  Hovedbygningen  er  90  Alen  lang  og  forsynes  med  en 
40  Alen  høj  Kuppel;  den  spænder  over  et  Areal  af  3300  Kvadratalen.  Til 
Belysning  af  Udstillingspladsen  anvendes  elektrisk  Lys. 

¥ 

Bognyt.  Udkommet  er:  De  danske  Helligaandskloslre  ved  J.  Lindbæk  og  G. 
Stem ann.  221  S.  Udgivet  med  Understøttelse  af  Carlsbergfondet.  Pris  3  Kr. 
(I  Kommission  hos  G.  E.  C.  Gad). 

¥ 

Konkurrencer.  I  Baku  skal  afholdes  en  international  Konkurrence  om  en 
Lager-  og  Skibslandingsplads  ved  Biki-Eybat- Bugten.  Præmiernes  Størrelse  er 
henholdsvis  10.000,  8000  og  5000  Rbl. 

—  Endvidere  skal  der  afholdes  en  international  Konkurrence  om  Tegninger 
til  en  Central-Slagtehalle  i  Sofia.  Betingelserne  kan  erholdes  fra  den  stedlige 
Kommunalbestyrelse. 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 
Redaktionsudvalg:  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ISørup  ved  Esrom  Sø,  Syd  for  Fredensborg,  har  Professor,  Dr.  med.  E.  In- 
gerslev  i  1904 — 05  ladet  opføre  en  Villa,  hvoraf  vi  hosstaaende  bringe 
nogle  Afbildninger.  Villaen  er  opført  efter  Tegninger  af  Architekt  Emil  Jørgensen. 


HUS  I  SØRUP. 


ARCHITEKT  EMIL  JØRGENSEN. 


Ydervæggene  er  af  udmuret  Bindingsværk,  som  er  forskallet  og  pudset  paa 
Indersiden,  og  Taget  et  lagt  af  Rør.  Byggesummen  beløber  sig  til  ca.  8000  Kr. 

Arbejdet  er  udført  af  Murermester  Paul  Andersen  i  Hillerød  og  Tømrer¬ 
mester  C.  F.  Hansen  i  Fredensborg. 


ARCHITEKTELEVERNES  TEKNISKE  UDDANNELSE. 

Af  Architekt  Eugen  Jørgensen. 


III. 


en  3 1.  Marts  1906  blev  Kommissionsbetænkningen  indsendt  til  Ministeriet 


for  Kirke-  og  Undervisningsvæsenet.  Af  de  forskellige  Separat-Vota,  der 
vare  afgiven,  skal  her  citeres  følgende  Uddrag  af  Kammerherre,  Prof.  Meldahls: 

»Undertegnede  kan  ikke  undlade  at  fremhæve,  at  Erfaringen  i  de  svundne 
40  Aar  har  vist  mig,  at  Kunsten  og  Kunstnerne  ville  være  bedst  tjent  med  det, 
som  Majoriteten  foreslaar:  at  Architekterne  faar  deres  tekniske  Undervisning  ved 
selve  Akademiet,  fordi  man  der  lettest  vil  kunne  afpasse  dennes  Omfang  og 
Timefordeling  i  Forhold  til  den  kunstneriske  Undervisning  og  lempe  Adgangs- 
og  Afgangsprøverne  efter  Elevernes  forskellige  Dannelsestrin  og  kunstneriske  Be¬ 
gavelse.  Derved  vil  man  muliggøre,  at  begavede  Elever  kunne  afslutte  deres 
Studier  ved  Akademiet  inden  deres  26de  Aar,  og  at  de  i  passende  ung  Alder 
kunne  foretage  de  Studierejser,  som  udfordres,  før  de  gaa  ind  i  selvstændige 
Stillinger  som  Bygmestre. 

Uagtet  det  selvfølgelig  maa  blive  Akademiets  Sag  nærmere  at  formulere 
Regulativet  for  en  saadan  akademisk-teknisk  Undervisning  sammen  med  det,  der 
paa  det  historiske  og  sproglige  bør  prøves,  saa  skal  jeg  dog  anføre,  at  Under- 

søgelser  har  vist,  at  naar  Akademiet  fik  det  forholdsvis  ringe  aarlige  forøgede 
Tilskud  af  ca.  5000  Kr.,  samtidig  med,  at  det  fik  Lov  til  at  anvende  de  1240 
Kr.,  som  det  nu  aarligt  maa  afgive  til  det  tekniske  Selskabs  Skole,  saa  vilde  den 
for  Architekterne  tjenligste  tekniske  Undervisning  kunne  gennemføres  ved  selve 
Akademiet  ved  Hjælp  af  den  Betaling,  som  Eleverne  selv  kom  til  at  yde  for  Ad¬ 
gangen,  Deltagelsen  og  Prøverne  i  denne.  Udgiften  vilde  blive  ca.  1500  Kr. 
mindre  om  Aaret,  naar  Akademiet  selv  kunde  afgive  de  dertil  fornødne  Lokaler, 
hvad  det  let  kunde  ved  at  inddrage  en  af  de  nuværende  Professorboliger,  noget, 
jeg  ifjor  foreslog  ved  Indstilling  til  Skoleraadet,  da  min  Bolig  blev  ledig. 

Approberes  den  nu  subsidiært  foreslaaede  Plan,  saa  betragter  jeg  den  derved 
fremkommende  Tilstand  kun  som  et  Overgangsstadium,  som  i  Fremtiden  uaf¬ 
viseligt  vil  blive  afløst  af,  hvad  Majoriteten  har  angivet  som  den  bedste,  endelige 
Løsning  af  det  rejste  Spørgsmaal«. 

Ogsaa  Oberstløjtnant,  Forstander  V.  A.  Thalbitzer,  der  slutter  sig  til  Fler¬ 
tallet  og  varmt  anbefaler  at  følge  dettes  Indstilling,  mener  i  sit  Separat- Votum, 
at  en  teknisk  Undervisning,  etableret  i  Kjøbenhavn  af  Kunstakademiet,  vil  kunne 
opretholdes  ved  et  Statstilskud,  der  ikke  kom  til  at  overskride  5000  Kr.  aarlig 
under  Forudsætning  af,  at  Eleverne  yde  den  samme  moderate  Betaling,  som  de 
giver  i  de  tekniske  Skoler,  medens  Statstilskuddet  til  de  af  Mindretallet  fore¬ 
slaaede  Fortsættelseskursus  aarligt  neppe  vilde  blive  mindre  end  3000  Kr. 

Forskellen,  ca.  2000  Kr.  aarligt,  vil  da  ikke  kunne  lægge  Hindringer  i 
Vejen  for  den  foreslaaede  Adskillelse.  Det  er  dog  i  Virkeligheden  for  Staten 
kun  en  ringe  Sum  at  ofre  paa  Architektelevernes  Tarv,  naar  Haandværkerne  aar¬ 
ligt  støttes  med  saa  store  Summer. 

Ministeriet  har  nu  i  April  1906  atter  tilbagesendt  Kommissionsbetænkningen 
til  Kunstakademiet  for  at  indhente  dettes  Erklæring.  Den  endelige  Afgørelse  vil 
komme  til  at  ligge  i  dets  Skoleraads  Haand  og  derefter  i  Bevillingsmyndig¬ 
hedernes  —  og  det  bliver  da  først  Skoleraadets  Sag  at  vælge  mellem  de  to 
Alternativer. 

Architektstanden  maa  nære  det  Ønske,  at  Resultatet  af  Forhandlingerne  vil 
blive,  at  man  følger  Flertallet  i  Kommissionen,  det  vil  altsaa  sige,  at  den  tekniske 
Skoleundervisning  for  Architektelever  knyttes  nøje  til  Kunstakademiet  og  udskilles 
fra  Haandværkerskolerne.  Og  det  maa  desuden  ikke  glemmes,  at  indenfor  Fler¬ 
tallet  findes  Forstanderen  for  det  tekniske  Selskabs  Skole  i  Kjøbenhavn,  Inspek¬ 
tøren  for  de  tekniske  Skoler  i  Provinserne  og  den  særlige  Repræsentant  for  disse, 
nemlig  Bestyreren  af  den  tekniske  Skole  i  Odense,  der  alle  har  sluttet  sig  varmt 
dertil,  •  ligesom  det  støttes  af  vægtige  Stemmer  indenfor  Akademiet. 

Hele  den  Udvikling,  som  Architektstanden  i  Aarenes  Løb  har  gennemgaaet, 
synes  bestemt  at  stile  hen  mod  det  Maal:  at  blive  en  sluttet  Stand,  som  kan 
hævde  sin  Plads  i  Samfundet  og  gøre  Fyldest,  som  den  skal.  Ser  man  tilbage 
paa,  hvad  »Akademisk  Architektforening«  har  opnaaet  i  de  27  Aar,  den  har 
eksisteret  og  været  det  samlede  Organ  for  Architekternes  og  Architekturens  In¬ 
teresser,  vil  det  ikke  kunne  benægtes,  at  den  har  gjort  meget  godt,  og  at  det 
trods  mange  Brydninger  er  gaaet  op  for  Folks  Bevidsthed,  at  Architekterne  er 
en  Stand  for  sig,  med  mange  Berøringspunkter  dels  med  Malere  og  Billedhuggere, 
dels  med  Ingeniører,  dels  med  Haandværkere.  Fra  disse  tilgrænsende  Fag  mod¬ 
tager  den  talrige  Indtryk,  og  i  livlig  Vekselvirkning  giver  den  ogsaa  meget  til¬ 
bage.  Men  Et  bør  den  vogte  over  og  aldrig  opgive:  sit  Særpræg.  Architekt- 

standen  bør  føle  sit  Ansvar  og  være  sig  sit  Maal  bevidst.  Som  et  vigtigt  Led 
i  hele  Udviklingen  fremtræder  Spørgsmaalet  om  de  Unges  Uddannelse;  det  er 
en  Hovedhjørnesten  for  hele  Opbygningen  af  en  selvstændig  Architektstand.  Her 
skal  man  først  og  fremmest  være  sig  selv ,  have  Bestemmelsesret  over ,  hvad  der 
maatte  anses  for  fornødent,  frigøre  sig  for  Haandværkets  Overherredømme.  Saa  gode 
Kort  som  nu  har  Architektstanden  aldrig  haft  paa  Haanden. 

Thi  hvad  er  det,  der  i  Virkeligheden  sker,  hvis  Flertallets  Mening  om 
Spørgsmaalet  bliver  endelig  afgørende?  Det  er  dette,  at  den  kunstneriske  og  den 
tekniske  Uddannelse  kommer  i  et  ganske  anderledes  intimt  Samliv,  end  det  har 
været  før.  Tidligere  var  det  hæmmende  for  de  Unge  at  skulle  følge  Trop  med 
mange  uensartede  Elementer,  hvoraf  nødvendigvis  de  tekniske  Skolers  store  Elev¬ 
antal  bestaar.  At  komme  igennem  de  tekniske  Discipliner  var  for  besværligt  og 
for  langsomt  for  Architekteleverne,  der  gennemsnitligt  blev  for  gamle,  naar  de 
skulde  tage  fat  paa  deres  akademiske  Studier,  og  som  Regel  i  alt  for  sen  Alder 
afsluttede  deres  Akademiliv,  hvoraf  Følgen  nødvendigvis  maatte  blive,  at  rent 
materielle  Interesser  trængte  sig  i  Forgrunden.  Mon  saaledes  nogen  anden  stu¬ 
derende  Stand  kan  opvise  et  saa  stort  Procentantal  af  unge  Mænd,  der  ere  gifte 
og  hjemfarne,  førend  de  faar  deres  Eksamen?  Er  det  ikke  indlysende,  at  saadant 
er  til  stor  Skade  for  et  intensivt  Studium,  og  at  Gennemsnitsniveauet  af  hele 
Standen,  som  jo  endelig  ikke  er  saa  overdrevent  talrig,  maa  lide  nogen  Skade 
derved?  —  Nu  vil  derimod  Undervisningen  gaa  raskere  for  Haanden,  just  fordi 
det,  der  foreslaas  indført,  er  et  langt  mere  overkommeligt  og  let  bevægeligt  Ap¬ 
parat  end  de  tekniske  Skoler  med  deres  Tusinder  af  Elever,  til  hvem  de  faa 
Architektspirer  kun  er  et  lille  Appendiks.  Akademiet  vil  altid  meget  let  kunne 
regulere  Fagene  i  deres  indbyrdes  Forhold:  indskrænke  nogle,  udvide  andre,  ind¬ 
føre  helt  nye,  alt  efter  som  de  forskellige  Tiders  Krav  stiller  sig. 

Det  er  ofte  blevet  fremhævet,  at  der  ikke  kan  opstilles  nogen  almengyldig 
Regel  for,  hvorledes  Architektstanden  rekruteres.  Nogle  er  sig  straks  bevidste, 
lige  fra  de  unge  Aar,  at  de  ville  søge  at  blive  Architekter,  for  andre  gaar  dette 
først  op,  naar  de  have  gennemgaaet  en  lang  Haandværkeruddannelse ;  —  nogle 
rykke  frem  fra  Samfundets  Overklasser,  andre  fra  dets  Underklasser;  —  nogle 
tilføres  Architektstanden  fra  studerende  Lag,  andre  møde  med  kun  ringe  Skole¬ 
kundskaber.  I  sidstnævnte  Henseende  skal  forøvrigt  blot  anføres,  at  Kunstakade¬ 
miet  meget  fornuftigt  ifølge  Regulativ  af  6.  Dec.  1900  og  9.  Oktober  1901 
forlanger,  at  Eleven  skal  have  bestaaet  4de  Klasses  Hovedeksamen  eller  have 
faaet  en  tilsvarende  Uddannelse  for  at  kunne  opnaa  Adgangsbevis  —  en  Fordring, 
der  sandelig  ikke  er  for  streng,  naar  henses  til,  hvad  der  forlanges  i  andre  Livs¬ 
stillinger,  og  til  hvor  vigtigt  det  er  for  en  Architekt  at  have  ordentlige  Kund¬ 
skaber.  Ved  den  foreslaaede  Ordning  er  der  jo  netop  det  gode,  at  der  bydes 
alle  en  langt  større  Frihed  til  at  naa  Maalet.  For  den  unge  Mand,  der  i  en 
tidlig  Alder  (15  å  16  Aar)  føler  Lyst  til  at  blive  Architekt  —  og  der  er  ingen 
Grund  til  at  antage,  at  Antallet  af  disse  netop  skulde  være  saa  ringe;  det  er  jo 
dog  omtrent  i  denne  Alder  de  fleste  træffer  deres  Valg  for  Livet,  og  i  alt  Fald 
kun  et  Par  Aar  senere,  at  f.  Eks.  Studenter  vælger,  om  de  ville  studere  Jura, 
Medicin,  Theologi  osv.  —  vil  det  være  naturligt  at  søge  Akademiets  hurtige, 
fortløbende  Kursus,  forsaavidt  han  ellers  opfylder  de  Krav,  der  stilles  for  at 

komme  ind  paa  disse.  De,  der  af  forskellige  Grunde  have  arbejdet  som  Haand- 
værkere,  men  nu  efterhaanden  sætte  sig  et  andet  Maal  end  at  blive  Mestre,  have 
jo  som  Regel  alt  begyndt  paa  den  tekniske  Skole;  og  idet  de  følge  den  nu  be- 
staaende  Ordning,  kunne  de  jo  ogsaa  paa  den  Maade  opfylde  Betingelserne  for 
at  faa  Del  i  Akademiets  kunstneriske  Uddannelse  og  opnaa  dets  Afgangsbevis. 
Og  endelig  tilstedes  det  dem,  der  hverken  ville  gaa  den  ene  eller  den  anden  af 
de  nævnte  Veje,  at  lære  de  tekniske  Discipliner  privat.  En  større  Frihed  kan 
ikke  tænkes,  og  en  fjerde  Vej  er  det  vel  ikke  muligt  at  anvise. 

Det  er  endvidere  blevet  hævdet,  at  det  var  saa  godt  og  saa  sundt  baade 
for  Architektelever  og  for  Haandværkerelever  at  gaa  sammen  paa  Kursus,  —  til 
gensidig  Belæring  og  Afslibning.  Et  saadant  Argument  turde  dog  snarest  hen¬ 
høre  under  Begrebet  Lyrik.  Det  er  ørkesløst  her  at  gentage,  hvad  alle  véd,  at 
Architektur  bygger  paa  Konstruktionen,  eller  at  Architektstanden  staar  i  et  over¬ 
ordentligt  hjerteligt  og  venskabeligt  Forhold  til  vor  dygtige  Haandværkerstand, 
hvem  den  i  Samarbejdet  hele  Livet  igennem  har  saa  meget  at  takke  for.  Men  at 
man  ikke  kan  undvære  hinanden  i  Løbet  af  O/2  Aar  ved  Undervisningen,  er  dog 
vist  en  Smule  for  sentimentalt.  Og  hvad  Belæringen  og  Afslibningen  angaar,  — 
ja,  da  kunde  det  jo  nok  være,  at  Architekteleverne  kom  til  at  trække  det  korteste 
Straa  i  dette  Forhold.  Thi  det  nytter  ikke  at  nægte,  at  der  er  mange  ret 
uslebne  Elementer  mellem  de  Haandværkerlærlinge,  der  gaar  paa  de  tekniske 
Skoler,  —  og  det  bliver  da  vistnok  mest  Architekteleverne,  der  skulle  tjene  som 
Slibestene,  hvad  man  vel  ikke  vil  paastaa  nødvendigt  hører  med  til  det,  som 
ellers  kan  forlanges  af  dem. 

Haandværksmæssig  Uddannelse  har  aldrig  været  krævet  af  Kunstakademiet 
som  Betingelse  for  Indtrædelse  i  Architektskolerne  og  bør  heller  ikke  kræves.  I 
Udlandet  fordres  den  intetsteds.  E11  helt  anden  Ting  er  det,  at  de  vordende 
Architekter  har  godt  af  i  nogen  Tid  at  være  haandværksmæssigt  beskæftigede,  — 
men  blot  ikke  for  længe.  Det  skal  jo  dog  ikke  senere  hen  i  Livet  være  deres 
Opgave  selv  at  udføre  Haandværksarbejdet,  og  at  dvæle  alt  for  lang  Tid  ved  det 
medfører  blot  et  Spild  af  Tid,  et  Tab  af  de  unge  Aar,  hvor  man  netop  er  mest 
lærenem,  og  hvor  Hjærnen  er  mest  modtagelig  for  de  mange  Kundskaber,  saa 
vel  almendannende  som  specielle,  der  senere  ville  være  af  uvurderlig  Værdi  for 
den  modne  og  fuldt  udviklede  Architekt,  som  skal  bevæge  sig  i  saa  godt  som 
alle  Livets  praktiske  Forhold  og  mellem  alle  Samfundslag.  En  langt  bedre  Ind¬ 
trængen  i  Haandværket  og  et  meget  større  Overblik  over  de  forskellige  Fag 
vindes  derved,  at  de  unge  under  de  ældre  Architekters  Vejledning  kommer  ud 
paa  Byggepladserne  som  Assistenter  og  Tilsynshavende.  At  blive  uddannet  som 
praktiske  Haandværkere  i  mere  end  eet  Fag  lader  sig  jo  dog  under  alle  Omstæn¬ 
digheder  neppe  gøre.  Men  det  er  godt  og  sundt  for  et  ungt  Menneske  i 
nogen  Tid  at  udvikle  sine  legemlige  Kræfter  ved  rask  Arbejde  i  fri  Luft,  —  lige¬ 
som  det  forsaavidt  er  udviklende  at  være  Soldat.  Og  det  er  en  Lykke  for  den 
Unge  i  nogen  Tid  at  leve  sig  sammen  med  Mænd  af  andre  Samfundslag,  som 
maaske  ellers  staa  ham  ret  fjernt,  at  føle  med  dem  i  deres  Glæder  og  Sorger, 
at  forstaa  deres  Ønsker  og  Savn ;  det  udvikler  Karakteren  og  modner  hans  hu¬ 
mane  Syn  paa  sociale  Forhold.  Og  endelig  faar  han  i  en  saadan  Overgangs¬ 
periode  Tid  og  Ro  til  at  klare  sine  egne  Begreber  og  danne  sig  en  mere  rod- 

fæstet  Mening  om,  hvilket  Valg  han  saa  endelig  vil  træffe  for  hele  Livet:  Ar- 
chitekt  eller  Haahd værksmester.  —  Det  er  netop  paa  Arbejdspladserne,  alt  dette 
skal  ske,  og  ikke  paa  Skolebænkene  i  de  tekniske  Skoler. 

Under  den  foreslaaede  Ordning  af  Forholdene  vil  alt  være  lagt  til  Rette  for 
Architekteleverne,  saa  at  de  roligt  og  støt  kunne  tilegne  sig  Undervisningen, 
baade  den  tekniske  og  den  kunstneriske.  Og  naar  de  ikke  ville  forsluge  sig 
paa  denne  ved  at  forcere  den  frem  uden  dog  rigtigt  at  indsuge  den  i  deres  Blod, 
vil  det  være  det  bedste  for  dem  og  nu  tillige  mere  overkommeligt.  Derfor  bør 
de  ikke  gaa  paa  Akademiet  baade  Dag  og  Aften  og  rent  forglemme. Livets  Krav 
til  Bygningskunsten.  En  Undervisning,  jævnt  fremskridende  paa  Akademiet,  for¬ 
bundet  med  en  samtidig  Uddannelse  paa  Architekternes  Tegnestuer,  vil  give  den 
mest  harmoniske  Udvikling,  saa  at  Lærestoffet,  baade  det  »akademiske«  og  det 
virkelige  Livs,  bedst  kan  bundfælde  sig. 

I  den  Skrivelse,  hvormed  Kammerherre  Meldahl  ledsagede  Kommissionsfor¬ 
slaget,  da  det  indsendtes  til  Ministeriet,  udtalte  han  nogle  Ord,  der  rammer  Sa¬ 
gens  Kærne  i  Centrum.  Og  nærværende  Artikler  skal  derfor  slutte  med  at  citere 
følgende  af  den: 

»Den  Sag,  som  her  foreligger,  er  af  allerstørste  Betydning  for  Udviklingen 
af  hele  Landets  Bygningskunst,  thi  Tilgangen  af  Architekter  til  Akademiet  er  nu 
saa  stor,  at  der  findes  over  ioo  Architektelever  om  Aaret  paa  Akademiets  Klas¬ 
ser;  og  de  flittige  og  begavede  Elever,  der  skulle  uddannes  til  selvstændig  vir¬ 
kende  Bygmestre,  bliver  efter  de  nugældende  Undervisningsplaner  alt  for  gamle, 
inden  Studierne  kunne  afsluttes.  Vil  man  undgaa  dette,  maa  den  tekniske  og 
den  kunstneriske  Undervisning  afpasses  bedre  efter  hinanden  i  Dags-  og  Aften¬ 
timerne,  og  den  tekniske  maa  begrænses  saaledes,  at  der  ikke  fordres  mere  Viden 
af  Eleven,  end  at  han  i  de  almindelig  forekommende  tekniske,  økonomiske  og 
administrative  Spørgsmaal  straks  kan  hjælpe  sig  selv,  men  naar  det  drejer  sig 
om  Løsningen  af  de  store  Opgaver  selv  kan  indse  Nødvendigheden  af  i  Tide  at 
søge  særlig  teknisk  og  administrativ  Hjælp,  for  derved  at  vinde  Tid  og  Kræfter 
til  at  udføre  sin  kunstneriske  Gerning,  som  jo  skal  være  hans  væsentligste  Op¬ 
gave.  Men  stilles  Opgaven  saaledes,  saa  maa  som  anført  den  af  Minoriteten 
foreslaaede  tekniske  Undervisningsplan  væsentligt  modificeres,  for  at  Eleverne 
derved  kunne  vinde  den  fornødne  Tid  og  Ro,  som  de  kunstneriske  Studier  i 
saa  høj  Grad  kræve.  Thi  dels  skal  Eleven  her  erhverve  en  stor  Tegne-  og 
Fremstillingsevne,  der  jo  fordrer  omfattende,  langvarige  Form  og  Stilstudier,  sam¬ 
tidig  med,  at  man  giver  ham  Vejledning  til  at  opfatte  og  værdsætte,  hvad  der  i 
disse,  særlig  i  skøn  Retning,  er  mønsterværdigt,  med  andre  Ord  lære  ham  Lovene 
for  det  Skønne,  alt  idet  man  paaviser,  hvorledes  Formaalene,  d.  v.  s.  Program¬ 
merne,  det  Mindebærende  og  Form-  og  Linierythmen  væsentligt  have  medvirket 
til  at  frembringe  det  Stemningsvækkende,  og  hvorledes  de  forskellige  Klimat-  og 
Naturforhold,  Traditionen,  Materialernes  ejendommelige  Art,  Folkeslagenes  aande- 
lige  Sving  og  Kultur,  Kunstnerindividualiteten,  den  skiftende  Opfattelse  af  det 
Skønne,  Smagen  og  Moden,  have  hidført  de  utallige  Modifikationer  af  Formen, 
som  vi  se  Verden  over ;  thi  for  alt  dette  maa  man  i  Tide  vække  den  unge 
Kunstners  Interesse,  for  at  han,  naar  han  studerer  paa  Skolen  og  senere  paa 
Rejser  kan  forstaa  og  vurdere  Fortidens  og  Nutidens  mønsterværdige  Frem- 

bringelser,  og  at  han,  naar  han  engang  kaldes  til  at  løse  de  i  Samfundet  stadig 
paany  fremkommende  Opgaver,  straks  har  Evnen  til  at  bruge  alle  Kunstens  Mid¬ 
ler  for  at  tilvejebringe  den  rette  og  skønneste  Løsning  af  Opgaven. 

Men  til  alt  dette  fordres  Ro  i  Studietiden  under  Omgivelser,  der  adle  og 
opildne  ham,  og  dette  kan  kun  ske,  naar  alle  Studierne  samles  og  ordnes  paa 
rette  Maade  ved  selve  Kunstakademiet,  thi  der  lever  han  sammen  med  kunstne¬ 
risk  begavede  jævnaldrende,  der  alle  arbejde  for  Kunstnernes  saa  højt  stillede  Maal.« 


OPFORDRING. 


Det  af  »Akademisk  Architektforening«  nedsatte  Udvalg,  som  behandler  Sagen: 

»Byggeriet  paa  Landet«,  søger  for  Tiden,  til  Brug  for  sit  Arbejde,  Billeder 
af  baade  gode  og  hæslige  Bygninger  fra  By  og  Land.  Udvalget  beder  vore  Fag¬ 
fæller  og  Andre,  som  er  villige  til  at  deltage  i  Arbejdet  for  denne  gode  Sag, 
om  at  indsende  Fotografier  eller  Tegninger  af  saadanne  Bygninger  til  d’Hrr. 
Architekter  Anton  Rosen,  Fælledvej  12,  eller  Strøm  Teisen,  Fjords  Allé  9. 
Billederne  tnaa  være  tydelig  stedfæstede  med  Sognets  og  Byens  Navn  og  vil 
—  om  ønskes  —  blive  tilbagesendte  efter  Brugen. 


NEDRIVNING. 


Rundt  om  i  Kjøbenhavn  rives  der  ned  og  renses  der  ud  efter  en  Maalestok, 
som  vistnok  er  ganske  enestaaende;  vi  mindes  i  hvert  Fald  ikke  at  have 
oplevet  noget  lignende.  —  Det  vilde  synes  underligt  i  et  Bygningstidsskrift  at 
beklage  dette  Faktum,  thi  at  en  Mængde  usunde  Huse  bliver  brudte  ned  og  at 
der  luftes  ud  i  de  altfor  tæt  bebyggede  Kvarterer  er  der  jo  kun  Grund  til  at 
glæde  sig  over.  Og  at  der  skabes  Liv  og  Omsætning  indenfor  vor  Byggeindustri 
skulde  Architekterne.  dog  vel  være  de  sidste  til  at  beklage.  Men  der  er  et  Hen¬ 
syn,  som  under  alt  dette  altfor  hyppigt  trædes  under  Fødder  og  det  er  Hensynet 
til  det  Ydre,  til  Byens  og  Gadernes  FysiogiTomi.  Vi  har  en  Byggelov  og  et 
indviklet  Maskineri  af  Kontorer  og  Institutioner  til  at  paase  at  Bygningerne  op¬ 
føres  i  Henhold  til  Loven  m.  H.  t.  det  konstruktive  og  sundhedsmæssige  m.  m. 
Aarvaagne  Øjne  paaser  at  alle  Pernittengryns  vise  Bestemmelser  nøje  overholdes, 
og  hvis  ikke  da  ve  Synderne:  den  mægtige  Maskine  gør  i  en  Haandevending 
Lovovertræderen  til  Pølsemad!  Alt  det  er  jo  saare  godt  og  rigtigt  og  kunde  vel 
sagtens  ikke  undværes,  skønt  vi  maaske  nok  kunde  tænke  os  noget  mindre  Lov 
og  noget  mere  personligt  Ansvar.  —  Men  derimod  det  Ydre,  Architekturen,  det 
der  skal  give  vor  By,  vor  Tid  og  vor  Kultur  sit  Præg!  —  ja  herover  er  der 
ikke  den  mindste  Antydning  af  en  Autoritet,  der  vaager,  ingen  Regler,  ingen 
Lovbestemmelser!  Man  siger,  det  er  haabløst  at  fremsætte  Krav  herom,  og  de 
Hjertesuk  og  de  advarende  Røster,  der  Tid  efter  anden  har  hævet  sig  herom, 
at  de  kun  er  Raab  i  Ørkenen.  Og  Huse  rives  ned  og  bygges  op  igen,  og  de 
elendigste  Fuskere  faar  uhindret  Lov  til  at  ødelægge  Byen  for  vore  Øjne,  uden 

at  noget  Menneske  kan  gøre  noget  som  helst  for  at  hindre  Ødelægggelsens  Ve¬ 
derstyggelighed. 

Derfor  er  det  altid  med  Ængstelse  man  ser  et  gammelt  Hus  forsvinde,  thi 
man  spørger  uvilkaarligt:  hvad  faar  vi  i  Stedet?  Og  lige  saa  sikker  man  kan 
være  paa,  at  i  de  75  af  1 00  Tilfælde  faar  vi  et  Hus  frem  af  den  Slags,  der  i 
uforskammet  Frækhed  synes  at  trodse  enhver  Sømmelighedsfølelse  og  ethvert 
Hensyn  til  Borgernes  Skønhedssans,  ligesaa  lettet  og  taknemlig  bliver  man,  naar 
det  nye  Hus  i  de  øvrige  2 5%  Tilfælde  (ak,  vi  er  vist  for  sangvinske!)  bliver 
et  saadant,  at  det  beriger  Byens  Fysiognomi  og  virker  godt  og  malerisk  i  Gade¬ 
billedet.  Det  er  jo  det,  der  er  det  aller  vigtigste  at  Bygningen  passer  ind  i  Om¬ 
givelserne,  saa  der  bliver  Harmoni  og  ikke  som  —  alt  for  ofte  —  en  skærende 
Dissonans. 

.  .  .  Om  saa  Pessimisterne  hundrede  Gange  har  forklaret  det  haabløse  i  at 
paatale  disse  Forhold,  vil  vi  dog  haardnakket  vedblive  at  henlede  Autoriteternes 
Opmærksomhed  derpaa  og  forlange,  at  der  gøres  en  Forandring.  Vi  meddelte 
for  nogen  Tid  siden,  at  der  i  den  prøjsiske  Landdag  for  Tiden  var  fremsat  et 
Lovforslag  om  Beskyttelse  af  Byerne  imod  daarligt  Byggeri.  Forslagets  §  1  lyder 
saaledes:  »For  en  bestemt  afgrænset  By,  kan  ved  stedlig  Vedtægt  bestemmes, 
at  Byggeforetagender,  som  skæmmer  Gader  og  Pladser,  ikke  maa  udføres«.  — 
Se,  det  er  et  Sprog,  man  kan  forstaa !  Og  naar  noget  saadant  kan  tænkes  og 
forhaabentlig  lovfæstes  i  Tyskland,  hvorfor  kan  vi  saa  ikke  forlange  noget  lig¬ 
nende? 

Det  lian  ikke  blive  ved  at  gaa,  som  det  gaar,  og  vi  maa  se  at  faa  Autori¬ 
teter,  Publikum  og  Pressen,  som  nu  forholder  sig  ganske  ligegyldige,  til  at  indse, 
at  det  her  gælder  en  Velfærdssag  for  vor  By. 


TEKNISKE  MEDDELELSER. 


»Autopy rofonen«,  et  selvvirkende  og  selvkontrollerende  Brandalarmeringssystem. 
Blandt  de  utallige  Opfindelser  paa  det  tekniske  og  hygiejniske  Omraade,  der  i 
vore  Dage  undertiden  er  lige  ved  at  gøre  Hovedet  kruset  paa  en  Architekt,  men 
som  vi  paa  den  anden  Side  ikke  tør  lade  uprøvede,  skal  vi  gøre  vore  Læsere 
opmærksomme  paa  et  Brandalarmeringsapparat  med  ovenstaaende  Navn. 

Det  er  klart,  at  de  fleste  større  Brande  vilde  kunne  undgaas,  hvis  man  i 
Tide  fik  Underretning  om  Ildens  Udbrud.  Der  er  konstrueret  adskillige  Appa¬ 
rater,  som  skal  melde  en  udbrydende  Ild,  og  forskellige  Systemer  har  fundet 
Udbredelse  i  Udlandet.  Som  sædvanlig  har  vi  ogsaa  paa  dette  Omraade  været 
tilbage  her  i  Danmark,  men  det  lader  nu  til,  at  ovenstaaende  danske  System 
begynder  at  vinde  Udbredelse  saavel  herhjemme  som  i  Udlandet. 

Dette  System  er  baseret  paa  et  helt  andet  Princip  (i  sin  Tid  opfundet  af 
cand.  phil.  Hilkier)  end  de  eksisterende  Brandalarmeringssystemer,  idet  det  ikke 
er  nødvendigt,  at  Varmen  stiger  til  en  høj  Temperatur,  for  at  Apparatet  skal 
alarmere,  men  der  kræves  kun,  at  Varmen  i  Lokalet,  hvor  Apparatet  er  anbragt, 
stiger  abnormt  hurtigt,  hvad  den  altid  vil  gøre  ved  en  nok  saa  lille  Brand. 

—  456  — 


Vi  har  for  nylig  haft  Lejlighed  til  at  se  Systemet  i  dets  nye  og  forbedrede 
Form.  I  et  Lokale,  der  var  beskyttet  med  et  Apparat,  blev  en  Papirkurv  antændt, 
og  i  Løbet  af  1/2  Minut  virkede  Apparatet  ved,  inde  i  et  andet  Værelse,  først 
at  give  et  vedholdende  Fare-Klokkesignal,  som  snart  efter  fulgtes  af  et  stærkere 
Brand-Klokkesignal.  Paa  en  i  det  sidste  Lokale  anbragt  Tavle  kunde  man  se, 
først  at  der  var  »Fare«  paa  Færde,  dernæst  (da  Ilden  ikke  i  Mellemtiden  blev 
slukket),  at  der  var  »Brand«.  Tavlen  angav  ogsaa,  hvor  det  brændte. 

Systemet  udmærker  sig  fremdeles  fremfor  andre  Systemer  ved,  at  enhver 
tænkelig  Fejl  eller  Uorden  meldes  automatisk  ved  Hjælp  af  en  »Fejl«-Klokke  og 
Tavlen,  paa  hvilken  man  kan  se,  hvad  der  er  i  Vejen. 

Autopyrofonen,  som  ogsaa  kan  sættes  i  Forbindelse  med  Tyverialarm,  arbej¬ 
der  ved  Hjælp  af  en  ganske  svag  elektrisk  Strøm.  Der  vil  som  Regel  kun  gaa 
een  Ledning  (i  mm.)  gennem  de  beskyttede  Lokaler.  Et  Apparat  er  ikke  større 
end  71/2  X  11 V2  cm- !  ^et  anbringes  ved  Loftgesimsen  og  ligner  nærmest  en 
lille  Ventil. 

Da  vi  ikke  er  Sagkyndige  paa  dette  Omraade,  kan  vi  naturligvis  ikke  fælde 
nogen  afgørende  Dom  om  Opfindelsen,  men  saavidt  vi  kan  skønne,  er  Apparatet 
overordentligt  fuldkomment,  og  d’Hrr.  Tvermoes  &  Abrahamsen,  der  er  Ejere  af 
Patentet,  har  allerede  leveret  en  Mængde  Apparater  til  Tyskland;  ogsaa  her  i 
Landet  er  Systemet  anvendt  flere  Steder.  I  de  Tilfælde,  hvor  Brand  er  udbrudt 
og  hvor  Autopyrofonen  har  været  installeret,  har  Skaden  som  Følge  af  den 
hurtige  Alarmering  indskrænket  sig  til  et  Minimum. 

Her  i  Danmark  har  vi,  f.  Eks.  ved  Frederiksborg-  og  Kristiansborg  Slots 
Brande,  haft  for  sørgelige  Erfaringer  til  at  kunne  se  bort  fra  en  saadan  Opfin¬ 
delses  Betydning,  og  der  er  ingen  Tvivl  om,  at  den  i  Museer,  Slotte,  Villaer, 
Fabrikker,  Tagetager  o.  s.  v.  vil  kunne  gøre  uvurderlig  Nytte. 


BØGER  OG  TIDSSKRIFTER. 


»Kunstudstillingerne  ved  det  kgl.  Akademi  for  de  skønne  Kunster «,  ved  F. 
Meldahl. 

Hr.  Kammerherre  Meldahl,  som  ved  indeværende  Aars  Begyndelse  trak  sig 
tilbage  for  at  nyde  et  velfortjent  Otium  paa  sine  gamle  Dage,  maa  sidde  inde  med 
en  for  en  Mand  i  en  saa  fremskreden  Alder  forbausende  Arbejdsevne.  For  ikke 
længe  siden  udkom  Bogen  om  Kunstakademiet  og  dets  Historie,  og  nu  foreligger 
der  atter  et  stort  Arbejde  fra  samme  Haand  med  ovenstaaende  Titel.  Man  kan 
kun  være  Forfatteren  taknemlig  for,  at  han,  som  efter  ca.  20  Aars  Virksomhed 
i  Udstillingskomiteen  sidder  inde  med  et  grundigt  første  Haands  Kendskab  til 
dette  Emne,  har  følt  sig  foranlediget  til  at  undersøge  og  samle  Alt,  hvad  der 
vedrører  det  danske  Akademis  Udstillinger.  Dette  er  —  ifølge  Forordet  —  »sket 
ikke  alene  for  at  tilvejebringe  den  rette  Forstaaelse  af  deres  for  Kunstnerstanden 
saa  vigtige  økonomiske  Betydning,  men  ogsaa  for  at  minde  om,  hvor  mange 
Mænd  der  her  har  ydet  et  stort  og  for  Kunstnerstanden  vigtigt  Arbejde,  uden 
derfor  at  høste  anden  Tak,  end  en  ofte  ubillig  Kritik«. 

Det  ligger  i  Sagens  Natur,  at  Behandlingen  af  det  omfangsrige  Stof  maa 
være  foretagen  i  sin  historiske  Udvikling,  for  at  man  kan  faa  det  rette  Udbytte 
af  at  studere  Bogen.  Dette  er  da  ogsaa  Tilfældet.  I  Indledningen  gøres  Rede 
for  Oprindelsen  til  de  nuværende  Udstillinger,  som  væsentlig  maa  søges  i  Kunst¬ 
skolen  i  Paris,  »l’académie  royale  de  peinture  et  de  sculpture«,  som  i  Aaret  1648 
stiftedes  af  12  Kunstnere,  der  havde  sluttet  sig  sammen  i  dette  Øjemed;  man 
læser  med  Rædsel  om,  hvorledes  dygtige  og  selvstændige  Kunstnere,  som  da 
vovede  at  udstille,  forinden  Lavene  havde  givet  deres  Tilladelse  til  dette  For¬ 
mastelige,  blev  kastede  i  Fængsel  o.  s.  v.  Tiderne  har  forandret  sig  siden  da! 
1  det  »Supplement«,  som  findes  bagest  i  Bogen,  ser  man  bl.  a.  Navnene  paa  en 
utrolig  Masse  Kunstnere,  af  hvilke  ikke  saa  faa  —  af  Hensyn  til  »Kunsten«  — 
maaske  burde  have  prøvet  ovennævnte  Kur.  - —  For  den,  der  ønsker  at  studere 
de  i  Bogen  omhandlede  Emner,  er  denne  en  Guldgrube ;  Stoffet  er  lagt  fortræffe¬ 
ligt  til  Rette  og  synes  vderst  udtømmende. 

Nu  afdøde  Literat  M.  Larsen  og  Hr.  Biblioteksassistent  Røder  har  bistaaet 
Forfatteren  med  Arbejdet,  og  dette  er  udkommet  paa  Hagerups  Forlag  med  Under¬ 
støttelse  fra  Carlsbergfondet  og  Udstillingskomiteen. 


JYDSKE  LANDSBYKIRKERS  PORTALER. 


EN  OVERSIGT. 

Af  Dr.  M.  Mackeprang. 


rods  al  den  Litteratur,  der  i  Tidens  Løb  er  voxet  op  om  de  jydske  Kvaderstens- 


1  kirker,  har  vi  dog  langtfra  fuldt  Rede  paa  dem.  Der  er  udgivet  Beskrivel¬ 
ser  af  Kirker  i  enkelte  Egne  eller  af  et  —  ganske  vist  langtfra  udtømmende  — 
Udvalg  fra  hele  Halvøen,  der  er  talrige  Monografier  og  Opmaalinger  af  særlig 
betydelige  Monumenter,  og  endelig  er  der  for  en  halv  Snes  Aar  siden  ført  en 
længere  Polemik  om  disse  Kirkers  Alder.  Bortset  fra,  hvad  Løffler  har  givet  i 
sin  Bog  om  Danmarks  romanske  Kirkebygninger,  mangler  dog  stadig  en  stor, 
samlet  Behandling,  der  tager  Spørgsmaalet  op  fra  Grunden  af,  gør  Rede  saavel 
for  Anlæg  som  for  Enkeltheder,  ordner  Kirkerne  i  lokale  Grupper.  Det  er  for- 
staaeligt  nok,  at  deres  store  Mængde  maa  virke  afskrækkende,  men  én  Gang  maa 
Arbejdet  dog  gøres,  saavist  som  vi  ikke  kan  være  bekendt  at  lade  det  bedste, 
det  mest  nationale  i  vor  Architektur  ligge  hen  i  et  Kaos  paa  6 — 700  Kirker, 
eller  hvor  mange  der  nu  er. 

De  følgende  Sider  maa  dog  ikke  opfattes  som  et  Kapitel  af  en  saadan  Skil¬ 
dring;  de  er  bleven  til  paa  en  anden  Maade,  sigter  ingenlunde  saa  højt.  Ved 
Indsamlingen  af  Materiale  til  et  Arbejde  om  vore  Døbefonte  kom  jeg  ret  naturlig 
ogsaa  ind  paa  vor  øvrige  romanske  Granitskulptur,  der  jo  i  første  Række  er 
knyttet  til  Portalerne,  og  som  det  saa  ofte  gaar,  følte  jeg  under  Arbejdet  Trang 
til  at  samle  mine  Iagttagelser,  bringe  Orden  og  System  i  dem.  Et  selvstændigt 
Studium  af  Portalerne  laa  mig  fra  første  Eærd  ganske  fjærnt,  ellers  havde  denne 
lille  Oversigt  vel  nok  kunnet  bringe  mere  nyt.  Ligesaalidt  gør  den  Krav  paa 

at  give  Svar  paa  alle  Spørgsmaal.  Et  saa  vigtigt  Punkt  som  Portalernes  —  og 
dermed  Kirkernes  —  Alder  har  jeg  saaledes  med  velberaad  Hu  slet  ikke  berørt. 
Jeg  har  i  alt  væsentlig  holdt  mig  til  den  rent  architektoniske  Side  af  Sagen,  har 
søgt  at  samle,  hvad  vi  ved,  og  sige  det  klarere  og  skarpere,  end  det  forhen 
er  gjort. 

Ligesom  vore  andre  Landsbykirker  har  de  jydske  Granitkirker  regelmæssig 
haft  to  Portaler,  en  paa  Sydsiden  for  Mændene,  en  paa  Nordsiden  for  Kvinderne. 
Den  samme  Sondring  af  de  to  Køn  finder  som  bekendt  ogsaa  Sted  i  selve  Kir¬ 
ken,  og  den  gaar  overmaade  langt  tilbage,  var  allerede  en  hævdvunden  Skik,  da 
Kristendommen  trængte  ind  i  Landet.  Middelalderen  lagde  i  dette  som  i  saa 
meget  andet  en  dybere  Betydning.  Efter  den  Symbolik,  der  i  12. — 13.  Aar- 
hundredes  liturgisk-theologisk  Litteratur  omspændte  hele  Kirkebygningen  og  dens 
mindste  Enkelthed,  forklaredes  det  dels  ud  fra  den  almindelige  Opfattelse  af 
Sydsiden  som  den  fornemste  —  derfor  er  Sydportalen  næsten  altid  rigere  ud¬ 
smykket  end  den  nordre  — ,  dels  skulde  det  betegne,  at  ligesom  Sydmuren  op¬ 
varmedes  stærkere  end  den  nordre  Mur,  saaledes  var  ogsaa  Mændene  udsat  for 
en  større  Lidenskabens  Hede  end  Kvinderne !  Nutildags  er  altid  den  ene  af 
disse  Portaler,  i  Reglen  den  nordre,  tilmuret,  men  enkelte  Kirker  synes  dog  alle¬ 
rede  fra  første  Lærd  at  have  manglet  en  nordre  Indgang,  f.  Ex.  Skejby  ved  Aar¬ 
hus,  Vonsild  og  Alstrup*)-  Til  Gengæld  har  ikke  faa  Kirker  3  Døje,  idet  der 
foruden  de  2  for  Menigheden  bestemte  Portaler  tillige  er  en  særlig  Indgang  for 
Præsten  paa  Koret.  Den  synes  hyppigst  at  sidde  paa  Sydsiden,  og  er  som  oftest 
baade  mindre  og  mindre  rigt  udstyret  end  Hovedindgangen,  omend  der  er  Und¬ 
tagelser  herfra,  hvor  Korportalen  er  langt  rigere  end  de  andre,  f.  Ex.  Vindblæs 
ved  Hadsund  og  Vejen.  Alt  i  alt  kender  jeg  en  25  Stykker  jævnt  spredte 
fra  Vendsyssel  til  Grænsen,  men  utvivlsomt  er  Antallet  langt  større.  Medens 
denne  Dør  sikkert  udelukkende  har  været  forbeholdt  Gejstligheden,  forekommer 
det  en  sjælden  Gang,  at  man  ved  Landsbykirker  har  fulgt  den  ved  Kathedraler 
og  overhovedet  større  Kirker  almindelige  Skik  at  lægge  Hovedindgangen  i  Kirkens 
Vestgavl  uden  derfor  at  opgive  de  to  Sideportaler.  Exempler  paa  slige  Vestpor¬ 
taler,  der  ret  naturlig  er  knyttede  til  en  Lorhal  eller  et  gammelt  Taarnanlæg, 
kendes  fra  Bejstrup,  Hee  og  Nødager.  Ved  ingen  af  disse  Kirker  hører  Forhal¬ 
len  eller  Taarnet  dog  med  til  det  oprindelige  Anlæg,  selv  om  det  gaar  tilbage 
til  romansk  Tid  og  næppe  kan  være  stort  yngre  end  de  øvrige  Partier.  Et 
med  selve  Kirken  jævngammelt  Taarn  findes  derimod  i  Bjerring,  men  her  savnes 
en  vestre  Indgang,  hvorimod  Nord-  og  Sydportalen  fører  ind  til  Taarnets  underste 
Rum,  der  har  tjent  som  Forhal,  en  Ordning  vi  ellers  ikke  kender  fra  andre 
Kirker  med  lignende  Anlæg**).  I  Gjellerup,  Hvilsom  og  Nr.  Tranders,  for  blot 
at  nævne  de  mere  bekendte,  er  Portalerne  nemlig  som  sædvanlig  anbragte  i 
Skibets  Mure. 

Med  Hensyn  til  Portalernes  Plads  er  det  fast  Regel,  at  de  altid  sidder  paa 
Skibets  vestlige  Halvdel.  Ganske  undtagelsesvis  kan  de  ligge  tæt  hen  ad  Midten, 
men  gennemgaaende  synes  de  at  falde  paa  den  vestligste  Tredjedel,  saaledes  at 


*)  Efter  Arch.  Uldalls  Oplysninger  i  Aarb.  f.  nord.  Oldk.  1896  S.  232,  263. 

**)  Opmaaling  i  Studierejser  af  Kunstakad.  Elever.  II.  7. 


-  459  — 


deres  Afstand  fra  Vestenden  hyppigst  er  1/4 — 1/5  af  Skibets  samlede  Længde. 
Af  godt  hundrede  Kirker  fra  Halvøens  forskellige  Egne,  omend  hovedsagelig  fra 
de  to  nordligste  Stifter,  har  henved  Halvdelen  deres  Portaler  siddende  her.  Ved 
Resten  fordeler  Pladsen  sig  nogenlunde  ligelig  til  begge  Sider  af  denne  Grænse, 
saaledes  som  det  ses  af  nedenstaaende  Tabel,  der  viser,  hvor  mange  Procent 
Afstanden  fra  Portalens  Vestside  til  Skibets  Vesthjørne  udgør  af  Skibets  samlede 
Længde.  Den  var  ved 

Maalene  er  tagne  paa  Nordsiden,  der  jo  gennemgaaende  staar  langt  mere 
urørt  end  den  søndre,  men  forøvrig  er  Hovedreglen  naturlig  nok  den,  at  Por¬ 
talerne  sidder  lige  over  for  hinanden.  Selvfølgelig  ikke  altid  strængt  matema¬ 
tisk,  men  dog  saaledes,  at  Afvigelserne  som  oftest  er  ubetydelige,  io — 20  Cm. 
eller  saa.  Større  Afvigelser  paa  50 — 100  Cm.  kan  forekomme,  men  skyldes  vist 
oftest  senere  Tiders  Ændringer,  blandt  andet  af  Hensyn  til  Ligtransport,  og  naar 
Forskellen  er  saa  stor  som  f.  Ex.  ved  Anst,  hvor  Nordportalen  sidder  i  1/G  Af¬ 
stand,  Sydportalen  derimod  i  1/3,  kan  der  næppe  være  Tvivl  om,  at  den  sidste 
i  Tidens  Løb  er  bleven  flyttet. 

Maa  det  her  være  mig  tilladt  at  gøre  et  lille  Sidespring  til  en  Række  andre 
Kirkebygninger.  Det  er  i  vor  romanske  Teglstensarchitektur  meget  almindeligt,  at 
Portalernes  Yderside  ikke  ligger  i  samme  Plan  som  Skibets  Mure,  men  sidder  i 
et  lille  Fremspring,  en  Slags  rudimentær  Forhal  kunde  man  næsten  kalde  det, 
ofte  ej  paa  mere  end  en  enkelt  Sten.  Det  samme  genfinder  vi  ved  flere  af  de 
af  rhinsk  Tuf  opførte  Kirker,  som  Vilslev,  Alslev,  Aal*)  samt  ved  Kridtstens¬ 
kirker  baade  i  Grenaaegnen  f.  Ex.  Hammelev,  Vejlby,  Lyngby  og  paa  Sjælland, 
som  i  Kagstrup  **).  Det  hører  til  de  Ejendommeligheder,  der  jævnsides  med  Lig¬ 
hed  i  Valget  af  dekorative  Enkeltheder,  Friser  m.  m.  binder  alle  disse  Kirker 
sammen.  Derimod  kendes  det  saa  godt  som  ikke  fra  Kvaderstenskirkerne;  her 
sidder  Portalernes  Yderside  altid  i  Flugt  med  Murene.  De  eneste  Undtagelser 
er  vistnok  Kathoveddøren  i  Ribe  og  Sørup  Kirke  i  Angel  samt  maaske  den 
stærkt  forandrede  Portal  paa  Vor  Frue  Kirke  i  Aalborg,  der  i  det  hele  har  et 
meget  fremmedartet  Præg***).  Alle  disse  tre  Portaler  sidder  i  et  Fremspring  med 
trekantet  Gavlfelt.  (Fortsættes.) 

*)  Tufstenskirker  T.  15,  41,  52. 

**)  Grenaaegnens  Kridtstenskirker  T.  XI,  XXI,  XXIII.  —  Tegn.  af  ældre  nord.  Arch. 
3.  S.  III.  R.  Bl.  15. 

***)  Sørups  Portal  er  afb.  i  Danske  Mindesmærker  I.  T.  XXIX — -XXX. 

JYDSKE  LANDSBYKIRKERS  PORTALER. 


EN  OVERSIGT. 

Af  Dr.  M.  Mackeprang. 


en  tilsyneladende  store  Mangfoldighed  af  Portalformer  lader  sig  alle  føre  til- 


■L  J  bage  til  to,  eller  om  man  vil,  tre  Hovedtyper,  alt  eftersom  den  i  Plan  med 
Muren  liggende  Aabning  er  afsluttet  med  en  Rundbue  eller  en  ret  Linje.  Den 
mest  udbredte  Form  er  den  simple,  firkantede  Dør,  hvis  Overligger  er  en  flad 
Stenbjælke,  og  hvis  Sider  ofte  ikke  en  Gang  har  særlige  Karmsten,  men  be¬ 
grænses  af  almindelige  glathugne  Kvadere.  Denne  Art  Portaler,  der  saa  noget 
nær  er  den  mest  enkle  Indgangsdør,  man  kan  tænke  sig,  er  eneraadende  i  Kir¬ 
kerne  i  Vendsyssel  og  i  Vestjylland,  men  ogsaa  i  Halvøens  øvrige  Egne  er  den 
i  stor  Majoritet.  Som  en  Ejendommelighed,  der  forøvrigt  ogsaa  træffes  ved 
Kirker  i  andre  Landsdele,  kan  det  nævnes,  at  der  indenfor  Stenbjælken  ikke 
sjælden  er  anbragt  en  tyk  Egetræsplanke,  der  synes  at  være  jævngammel  med 
Portalen  selv.  Bortset  fra  de  Uregelmæssigheder,  der  naturligvis  altid  kan  frem¬ 
komme  af  Mangel  paa  passende  Materiale,  haves  der  ogsaa  Exempler  paa,  at 
man  med  velberaad  Hu  har  givet  Overliggeren  en  noget  anden  Form  end  den 
langagtig  firkantede.  Saaledes  er  f.  Ex.  den  tilmurede  Nordportal  paa  Højbjerg 
Kirke  ved  Viborg  dækket  af  en  lav  Femkant,  hvorved  der  fremkommer  et  næ¬ 
sten  tresidet  gavllignende  Felt  af  lignende  Art  som  paa  enkelte  af  vore  lolland- 
falsterske  Murstenskirker,  og  paa  Tufstenskirker  som  Aal,  hvor  det  rigtignok 
findes  paa  den  ind  mod  Kirkerummet  vendende  Side*). 

Ofte  har  man  dog  ikke  villet  lade  sig  nøje  med  den  glatte,  firkantede  Sten¬ 
overligger,  men  efterlignet  den  ved  de  rundbuede  Portaler  saa  almindelig  fore¬ 
kommende  Tympanon,  idet  man  i  selve  Bjælken  har  udhugget  et  halvrundt,  af 
Rundstave  omsluttet  Felt  (Fig.  1).  Er  disse  Rundstave  særlig  kraftige  og  Fel¬ 
tet  stærkt  inddybet,  virker  Portalen  rent  umiddelbart,  som  var  den  rundbuet, 
hvilket  sikkert  ogsaa  har  været  Hensigten.  Da  et  sligt  halvrundt  Felt  natur¬ 
ligt  fordrede  Dækstene  af  betydelig  Højde,  er  det  navnlig  her  almindeligt,  at 
man  har  forladt  den  regelmæssig  firkantede  Form  og  gjort  Dækstenene  mange- 


*)  Af  en  ganske  anden  Virkning  er  den  høje,  slanke  5-sidede  Dæksten  paa  Gørding 
Kirke,  jfr.  Tegn.  af  ældre  nord.  Arch.  1.  S.  3.  R.  Bl.  1. 


kantede.  Mere  sjældent  er  det,  at  man  som  ved  Portalerne  i  Snedsted  og  Hurup 
i  Thy  ovenover  Stenbjælken  har  indsat  en  af  to  Kvadere  dannet  forsænket,  halv¬ 
rund  Tympanon  omgivet  af  Kilestik  (Fig.  2). 


FIG.  I.  SDR.  ONSILD.  ONSILD  HR.  TH.  BINDESBØLL. 


Et  langt  mere  stateligt  Indtryk  end  de  firkantede  gør  de  rundbuede  Portaler, 
selv  om  de  mangler  al  plastisk  Udsmykning.  De  synes  at  være  særlige  hyppige 
i  Himmerland,  men  optræder  forøvrigt  spredt  over  hele  Halvøen  (Fig.  3).  For¬ 
holdsvis  sjældent  træffes  de  dog  i  fuldstændig  ren  Skikkelse.  Det  almindelige  er, 
at  den  øverste,  halvcirkelformede  Del  er  udfyldt  med  en  halvrund  Tympanon. 
Som  man  vil  se,  kan  der  herved  fremkomme  Mellemformer  mellem  den  rundbuede 

og  den  firkantede  Portal.  Anbringes  Tympanon  nemlig  i  Murens  Plan,  har  man 
en  simpel  firkantet  Dør,  rykkes  den  et  Skifte  tilbage,  faar  man  en  firkantet  Dør 
med  Spejl,  hvorved  Portalen  udadtil  beholder  sin  rundbuede  Form.  Modsat  hvad 
der  plejer  at  være  Tilfældet  ved  Vinduerne,  er  den  rundbuede  Afslutning  ikke 
udhugget  af  en  enkelt  Stenblok,  men  regelmæssig  muret  som  et  Stik  af  særlig 
tilhugne,  kiledannede  Sten,  hvad  der  jo  er  forstaaeligt  nok,  da  der  dels  vilde  kræ¬ 
ves  en  Blok  af  meget  antagelige  Dimensioner,  dels  maatte  udføres  en  meget  stor 
Mængde  Arbejde.  Jeg  kender  kun  et  Exempel  paa,  at  en  Portal  har  en  saadan 
Overligger,  nemlig  Sporup  i  Gjern  Hr.  Som  bekendt  kan  Vinduernes  Overdel 


“  ru^uvui,i,,i°  — d  i a  i1  J'!tn  ■ 

FIG.  2.  HURUP.  REFS  HR.  E.  SCHIØDTE. 

ogsaa,  omend  forholdsvis  sjældent,  være  dannet  af  en  enkelt,  krumhugget  Sten. 
Et  Par  Exempler  paa  denne  lidt  underlige  Afslutning  haves  her  i  Rud  Kirkes 
Nordportal  og  Korportalen  paa  Brøndum  Kirke*).  Kilestikkene  er  næsten  uden 
Undtagelse  retvinklede.  Kun  i  enkelte  Tilfælde  har  man  givet  dem  mere  kultiverede 
Profiler  bestaaende  af  vexlende  Rund-  og  Hulstave.  Det  smukkeste  Exempel 
herpaa  er  den  yndefulde  Nordportal  fra  Ørum  Kirke  ved  Viborg.  Søjlerne,  der 
flankerer  Portalen,  har  en  herhjemme  enestaaende  Udsmykning,  idet  hver  af  deres 
nærmest  tærningformede  Kapitæler  i  Hjørnet  er  prydet  med  en  i  højt  Relief  ud¬ 
hugget,  nu  desværre  stærkt  ødelagte  Fugl**).  Sidder  Tympanon  i  Flugt  med 


*)  Jydske  Granitkirker  T.  n. 

**)  Tegn.  af  ældre  nord.  Arch.  i.  S.  3.  R.  Bl.  4. 

Muren,  har  man  derimod  i  Regelen  undladt  at  give  den  en  Indfatning  af  Kile¬ 
sten  og  nøjedes  med  at  krumhugge  Undersiden  af  de  omgivende  Kvadere. 

Til  disse  to  Hovedformer,  den  firkantede  og  den  rundbuede,  kan  som  alt 
nævnt  alle  Portaler  føres  tilbage,  med  mindre  man  da  skulde  foretrække  som  en 
tredje,  selvstændig  Gruppe  at  udskille  de  med  Søjler  smykkede,  der  kan  fore¬ 
komme  i  Forbindelse  med  dem  begge,  om  end  hyppigst  ved  de  rundbuede. 
En  Overgang  til  Søjlen  dannes  af  Rundstaven,  der  jævnlig  anbringes  paa  Karm¬ 
stenenes  indad  mod  Aabningen  vendende  Hjørner,  og  ved  de  med  halvrundt  Tym¬ 
panon  prydede  firkantede  Døre  virker  som  en  Slags  Fortsættelse  af  den  Tym¬ 
panon  omgivende  Rundstav.  Afbryder  man  den  ved  Kragstenene  og  giver  den 
Kapitæl  og  Base,  har  man  Halvsøjlen,  og  ved  tarveligere  Arbejde  kan  det  ofte 


F1G.  3.  GUNDERUP.  FLESKUM  HR.  E.  RONDAHL. 

være  vanskeligt  at  afgøre,  om  man  skal  give  den  det  ene  eller  det  andet  Navn. 
Saavel  Rundstaven  som  Halvsøjlernes  Skafter  kan  være  tovsnoede,  hyppigst  med 
enkelt  Snoning,  der  snart  er  rund,  snart  skarpt  kantet,  sjældnere  med  dobbelt 
Snoning,  altsaa  en  Art  Fletning.  Derimod  træffes  denne  Dekoration,  der  særlig 
hører  hjemme  i  Randers  Amt,  ikke  ved  de  fritstaaende  Søjler;  saavidt  mig  be¬ 
kendt  har  disse  altid  glatte  Skafter.  Ved  de  af  en  Stenbjælke  dækkede  fir¬ 
kantede  Portaler  findes  Rundstaven  næsten  altid  kun  paa  Karmstenene  og  fort¬ 
sættes  yderlig  sjældent  i  vandret  Retning  paa  Overliggeren.  Som  et  af  de  faa 
Exempler  paa  det  modsatte  kan  nævnes  Tolstrup  Kirke  ved  Horsens  (Fig.  4), 
hvor  de  overordentlig  kraftige  Rundstave  danner  en  ejendommelig  Ramme  om 
hele  Døren. 

De  egentlige  Søjleportaler,  der  er  prydede  med  fritstaaende  Søjler  enten  alene 
eller  i  Forbindelse  med  Halvsøjler,  falder  i  tre  mer  eller  mindre  skarpt  afgrænsede 
Grupper.  Den  første  strækker  sig  i  et  forholdsvis  smalt  Bælte  fra  Ribe  og  op 

mod  Frederits.  En  anden  og  langt  større  er  samlet  i  en  ret  regelmæssig  Firkant, 
hvis  Vinkelspidser  ligger  i  Viborg,  Randers,  Aarhus  og  Silkeborg,  og  hvis  Græn¬ 
ser  nogenlunde  falder  sammen  med  dem,  Naturen  selv  har  dannet  i  Heder  og 
Vandløb:  Mod  Syd  Aarhus  Aa  til  den  ene,  Knuds  Aa  og  Himmelbjerg  Søerne 
til  den  anden  Side,  mod  Øst  Lille  Aa  og  Gudenaa,  mod  Nord  Skals  Aa,  Tjele 
Langsø  og  Tjeleaa,  mod  Vest  endelig  Ahlheden.  Indenfor  dette  Omraade  ligger 
de  rigeste  og  smukkeste  Portaler  i  to  Linjer,  der  begge  udgaar  fra  Viborg  og 


FIG.  4.  TOLSTRUP.  VOER  HR.  FORF.  FOT. 

strækker  sig  øst-  og  sydover.  Naturligvis  er  dette  ikke  tilfældigt,  thi  ligesom 
der  ved  flere  Portaler  i  den  sydjydske  Gruppe  kan  spores  en  stærk  Paavirkning 
fra  Ribe,  saaledes  er  det  sikkert  her  den  anden  store  Kathedral  Viborg,  der  har 
gjort  sig  gældende.  Ret  nær  ved  denne  Gruppe  staar  den  tredje,  der  er  samlet 
i  Sallings  østlige  og  sydlige  Del  samt  de  tilstødende  Egne  af  Naboherrederne. 
Uden  for  disse  tre  Enklaver  er  Landsbykirker  med  Søjleportaler  snart  talte.  Nord 
for  Limfjorden  træffes  de  foruden  paa  Bejstrup  Kirkes  Taarn  kun  paa  Sjørring,  et 
Par  Morsingbokirker  har  vel  faaet  Ideen  fra  Naboerne  i  Salling,  i  Himmerland  er 
der  Nr.  Tranders  og  paa  Vestkysten  Hee.  Altsaa  kun  6  Kirker  med  8  Portaler,  og  flere 
er  der  overhovedet  næppe.  Alt  i  alt  har  jeg  Rede  paa  69  med  fritstillede  Søjle 

smykkede  Landsbykirkeportaler,  men  Antallet  har  utvivlsomt  været  adskillig  større; 
ved  ikke  faa  Kirker  findes  der  nemlig  endnu  Søjler  eller  Søjledele  af  forlængst 
ødelagte  Portaler.  De  69  bevarede  Portaler  fordeler  sig  saaledes  paa  de  forskel¬ 
lige  Grupper,  som  man  for  Nemheds  Skyld  kan  give  Navn  efter  de  Kirker,  de 
sikkert  skylder  deres  Tilblivelse:  Viborg  37,  Salling  12  og  Ribe  12;  tilbage 
bliver  de  8,  som  man  med  et  Udtryk  hentet  fra  det  parlamentariske  Sprog 
kunde  kalde  Løsgængere. 

Som  man  vil  se,  er  langt  det  største  Antal  samlede  omkring  Viborg,  og 


FIG.  5.  ALMIND.  LYSGAARD  HR.  1/48.  E.  SCHIØDTE. 

hertil  kommer,  at  der  i  den  vestlige  Del  af  dette  Omraade  findes  en  anseelig 
Mængde  Portaler  smykkede  med  Halvsøjler  af  en  ganske  anden  Karakter,  end 
dem,  vi  træffer  i  Randers  og  Aarhus  Amt,  langt  større  og  kraftigere  og  med  klart 
udtalte  Baser  og  Kapitæler,  hvis  Felter  ofte  er  prydede  med  Relieffer  af  samme 
Art  som  paa  de  fritstaaende  Søjler,  og  som  det  derfor  vilde  være  urigtigt  ikke 
at  medtage  her.  Stundom  har  Portalerne  kun  en  enkelt  Halvsøjle  paa  hver  Karm¬ 
sten  (Fig.  3),  men  langt  hyppigere  er  Indgangen  ligesom  ved  de  rigere  Portaler 
leddelt  med  to  og  to  Halvsøjler  paa  hver  Side  (Fig.  6),  ja,  en  enkelt,  Levring, 
har  endog  hele  6.  Medtages  disse,  stiger  den  viborgske  Gruppe  til  58. 

Om  disse  henved  80  Portaler  lod  der  sig  jo  skrive  en  særdeles  smuk  og 


* 

omfangsrig  Afhandling,  men  jeg  skal  her  indskrænke  mig  til  at  gøre  Rede  for 
de  Særtegn,  der  kendetegner  hver  enkelt  af  Grupperne.*) 

Forinden  blot  et  Par  Ord  i  al  Almindelighed  om  den  romanske  Søjle,  saaledes 
som  den  arter  sig  paa  jydsk  Grund  omsat  i  Granit.  Ligesom  sine  to  klassiske 
Forbilleder  bestaar  den  af  tre  Led,  Skaft,  Kapitæl  og  Fodstykke  (Basen).  Bortset 
fra  de  tidligere  omtalte  Exempler  paa  tovsnoede  Halvsøjler  er  Skaftet  glat  og  mer 


FIG.  6.  VROV.  FJENDS  HR.  1jis.  E.  SCHIØDTE. 


eller  mindre  cylindrisk,  dog  har  en  enkelt  Portal  (Egtved)**)  Skantede  Søjler, 
ligesom  der  forekommer  en  Del  balusterformede  Søjler;  til  de  mest  bekendte  af 


*)  En  Liste  over  de  paagældende  Kirker,  der  muligvis  kan  være  til  nogen  Nytte  for 
studerende  Architekter  og  andre  interesserede,  vil  slutte  disse  Meddelelser. 

**)  Afb.  i  Aarb.  f.  nord.  Oldk.  1896  S.  214.  Da  der  ved  Kirken  endnu  opbevares 
en  halvrund  Tympanon,  er  det  sandsynligt,  at  Portalen  har  faaet  sin  spidsbuede  Form 
samtidig  med  at  blive  flyttet  hen  til  Taarnet. 

disse  skal  jeg  senere  komme  tilbage.  Kapitælet  er  saa  godt  som  altid  tærning- 
formet,  kun  i  en  enkelt  Egn  træffes  nogle  faa  bægerformede,  korinthiserende  Ka¬ 
pitæler.  Langt  mere  varieret  er  Fodstykket.  Normalt  er  det  nærmest  attisk 
profileret  med  Hjørneblade  af  meget  forskellig  Form  og  Udseende;  snart  er  det 


firkantede  Klodser,  snart  Smaaknolde,  snart  Dyre-  eller  Mandehoveder.  Ikke 
sjældent  mangler  de  dog  helt,  og  Fodstykket  ligner  nærmest  en  stor  rund 
Pude.  Men  meget  ofte  er  man  gaaet  ganske  bort  fra,  hvad  der  var  Skik  og 
Brug  i  den  store  Verden,  og  har  givet  Fodstykket  samme  Form  som  Kapitælet. 
Det  forekommer  allerede  i  Viborg  Domkirke  og  synes  navnlig  at  være  Tilfældet 
med  Sallinglands  Portalerne,  der  næsten  altid  anvender  Tærningkapitæler  som  Baser. 
Endnu  mere  stridende  mod  god  architektonisk  Sæd  er  det  dog,  naar  man  gaar 

den  modsatte  Vej  og  erstatter  Kapitælet  med  en  Base,  hvad  der  undertiden  træffes 
i  den  østlige  Del  af  den  viborgske  Gruppe.  De  to  Led  kan  her  være  ganske 
ens  udstyrede  med  Hjørneblade  osv.,  saaledes  at  det,  naar  de  ej  sidder  paa  Plads, 
er  umuligt  at  sige,  om  vi  har  med  en  Base  eller  et  Kapitæl  at  gøre.  Enkelt¬ 
vis  kan  dette  sikkert  skyldes  senere  Tiders  Ukendskab,  idet  man  ved  Murenes 
Omsætning  har  blandet  dem  mellem  hinanden  —  saaledes  f.  Ex.  ved  Vinkel  Kirkes 
Nordportal,  uagtet  denne  ser  yderst  intakt  ud  — ,  men  i  andre  Tilfælde  kan  man 
ikke  benytte  sig  af  denne  Udvej.  Det  er  bleven  hævdet,  at  man  af  en  slig  Be¬ 
grebsforvirring  skulde  have  Lov  til  at  slutte,  at  vedkommende  Kirke  var  opført 
i  en  meget  sen  Tid.  Det  lyder  jo  overmaade  plausibelt,  men  jeg  indrømmer, 
at  jeg  ikke  ganske  tror  paa  Slutningens  Rigtighed  og  har  ulige  større  Lyst  til 
at  tolke  som  almindeligt  Landbyarbejde  alle  den  Slags  Smaatræk,  i  hvilke  andre 
mener  at  kunne  se  Spor  af  begyndende  eller  endog  stærkt  udviklet  Gothik. 

Baade  hvad  Konstruktion  og  Udsmykning  angaar,  er  der  et  skarpt  Skel 
mellem  de  sydjydske  og  midtjydske  Portaler,  medens  derimod  Sallinglands  Por¬ 


RIBE  DK. 

ANST.  FORF.  FOT. 

RIBE  DK. 

Helms,  Ribe.  T.  XIV,  4.) 

FIG.  8. 

- 

(Helms,  Ribe.  T. 

talerne  staar  den  sidste  Gruppe  ulige  nærmere  og  mest  skiller  sig  ud  fra  den 
ved  sine  plumpere  og  mere  barbariske  Former.  Kun  en  enkelt  Portal  (Rybjerg) 
har  her  større  Interesse. 

Den  sydjydske  Gruppe  knyttes  sammen  ved  en  Række  fælles,  for  den  ejen¬ 
dommelige  Træk.  Ingen  af  dens  Portaler  kender  saaledes  Halvsøjlen  i  Forbindelse 
med  de  fritstaaende  Søjler,  men  har  disse  alene,  snart  enkeltvis  som  Føvling, 
og  Bredstrup,  hyppigere  parvis  2  og  2  som  f.  Ex.  Anst,  Vamdrup,  Skanderup,  Malt 
Taps  (Fig.  7)  og  Erritsø.  Af  de  n  Portaler  har  ialt  6  denne  rigere  Form,  der 
ellers  kun  er  repræsenteret  paa  fire  andre  jydske  Kirker.  Kapitælet  er  hyppigst 
tærningformet  med  stærkt  fremtrædende  Skjolde,  men  ved  Anst  og  Taps  fore¬ 
kommer  jævnsides  med  dem  dog  korinthiserende  Kapitæler.  Som  alt  tidligere 
paavist  af  Pastor,  Dr.  Helms  er  disse  huggede  med  Kapitælerne  paa  Kathoveddøren 
i  Ribe  som  Forbillede.  Det  er  sikkert  tillige  herfra,  man  har  faaet  Konstruk¬ 
tionen  med  de  dobbelte  Søjlestillinger,  og  ogsaa  i  anden  Henseende  har  man 
taget  sine  Motiver  fra  denne  Kirkes  ældre  Dele.  Baserne  paa  Portalerne  i  Føv¬ 
ling,  Anst,  Taps,  Vamdrup  og  Skanderup  har  nemlig  dels  høje,  for  oven  om- 
bøjede  Hjørneblade,  saaledes  som  vi  kender  dem  fra  flere  Partier  i  Domkirken 
f.  Ex.  Halvsøjlerne  i  søndre  Sideskib  mod  Øst  og  adskillige  af  Triforiernes  Smaa- 

søjler,  dels  er  de  prydede  med  meget  smukt  udførte  Mandehoveder  af  en  kri- 
stuslignende  Type  med  langt  bølgende  Haar,  der  genfindes  paa  Apsidens  Halv¬ 
søjler  i  nederste  Stokværk  (Fig.  8).  Ja,  selv  en  Enkelthed  som  Vædderhornene 
paa  en  af  Baserne  i  Vamdrup  kan  føres  tilbage  til  Domkirken*). 

Ulige  vanskeligere  stillet  er  vi  ved  den  nordlige  Gruppe,  da  dens  Forbillede, 
den  gamle  Domkirke  i  Viborg,  ikke  mere  existerer,  og  adskillige  af  de  Enkelt- 


FIG.  9.  VORNING.  SØNDERLYNG  HR.  J.  B.  LØFFLER. 

heder,  der  i  første  Række  skulde  bevise  Afstamningen,  er  gaaede  til  Grunde, 
længe  før  Kiiken  selv  nedbrødes  og  genopstod  i  forandret  Skikkelse.  Som  en  af 
de  mest  betegnende  Ejendommeligheder  maa  her  nævnes  den  stærke  Benyttelse  af 
Halvsøjlen,  dels  alene,  dels  sammen  med  de  fritstaaende.  Vel  er  Portaler  med 
udelukkende  fritstaaende  Søjler  i  stor  Majoritet,  men  nøjagtig  en  Tredjedel,  12 
ialt,  anvender  de  to  Arter  i  Forening.  Og  vel  at  mærke  hører  disse  12  ligesom 

*)  Afb.  i  Aarb.  f.  nord.  Oldk.  1896  S.  220.  Jfr.  Helms,  Ribe  Domkirke  T.  XI. 

de  omtrent  lige  saa  mange  Halvsøjleportaler  næsten  uden  Undtagelse  til  de  nær¬ 
mest  Viborg  liggende  Kirker.  Anordningen  er  da  regelmæssig  den,  at  Halv¬ 
søjlen  sidder  inderst;  kun  Linaa  Kirke  ved  Silkeborg  har  paa  begge  sine  Portaler 
Halvsøjlen  siddende  udenfor  de  to  og  to  fritstaaende  Søjler*).  Hyppigst  fore¬ 
kommer  i  denne  Grupper  Portaler  med  enkelt  Søjlestilling,  omend  mere  i  Ud¬ 


kanterne  end  i  Nærheden  af  Centrum**).  Af  Portaler  med  dobbelt  Søjlestilling 
existerer  der  kun  én,  Sahl  i  Houlbjerg  Hr.,  der  staar  de  øvrige  overmaade  fjærn, 
men  til  Gengæld  findes  der  5  med  tredobbelt  Søjlestilling,  nemlig  Tapdrup,  Vor- 
ning,  Bjerregrav,  Aalum  og  Vinkel,  paa  sin  Vis  de  rigeste,  om  just  ikke  de  mest 


*)  Blade  udg.  af  Foren,  af  3.  Decbr.  1902 — 5.  Aarb.  f.  nord.  Oldk.  1896  S.  246. 

**)  Se  f.  Ex.  Sinding  i  Tegn.  af  ældre  nord.  Arch.  VI.  R.  Bl.  8. 

kultiverede  Portaler,  der  overhovedet  findes  paa  jydske  Landsbykirker.  Smukkest 
er  ubetinget  Portalen  i  Vorning,  der  i  Helhedsvirkning  og  Opbygning  efter  min 
Mening  ubetinget  overgaar  den  velbekendte  Portal  i  Rybjerg  i  Salling*),  den  eneste 
Tresøjleportal  udenfor  Gruppen,  omend  den,  hvad  dekorative  Enkeltheder  angaar, 
naturligvis  ikke  kan  maale  sig  med  den  (Fig.  9).  Normalt  har  denne  Gruppe 
tærningformede  Kapitæler  og  attisk  profilerede  Baser  med  smaa,  lidet  udformede 
Hjørneknolde,  men  som  tidligere  berørt  er  det  ikke  sjældent,  at  ogsaa  Basen  er 
tærningformet,  saaledes  f.  Ex.  ved  Hammershøj,  medens  Portaler  som  Vorning 
og  Sinding  har  begge  Former  blandede  mellem  hinanden.  Som  Exempel  paa 


HIDS  HR. 


11 9.  E.  SCHIØDTE. 


Basens  Anvendelse  som  Kapitæl  og  omvendt  kan  nævnes  den  smukke  Tresøjle¬ 
portal  i  Aalum  mellem  Randers  og  Viborg**).  Her  findes  ialt  tre  almindelige  Tær- 
ningkapitæler  og  ni  Baser  af  en  for  Randcrsegnen  ejendommelige  Type.  Men 
disse  12  Stykker  er  anbragt  saaledes,  at  kun  et  af  Kapitælerne  har  Tærningform, 
medens  Resten  er  Baser.  I  en  sjælden  Grad  er  her  de  forskellige  Led  blan¬ 
dede  sammen,  uden  at  der  kan  være  Tale  om,  at  Forvexlingen  ene  skyldes  Om¬ 
sætning.  I  Bjerring  og  Mammen  har  Halvsøjlerne  Kapitæler  med  skarpt  ud¬ 
huggede  cirkulære  Ornamenter,  der  giver  dem  et  besynderligt  kredsrundt  Ud- 


*)  Opm.  i  Sallinglands  Kirker.  Nørre  Hr.  }fr.  Aarb.  f.  nord.  Oldk.  1873  S.  277. 

**)  Opmaaling  i  Studierejser  af  Kunstakademiets  Elever. 


-  472  — 


seende,  og  ved  Tresøjleportalen  i  Tapdrup*)  Kirke  er  man  naaet  til  Former, 
der  har  uendelig  lidt  med  nogensomhelst  Stil  at  gøre. 

Indenfor  den  større  Gruppe  findes  atter  en  mindre,  der  staar  i  meget  nøje 
indbyrdes  Forbindelse  og  ogsaa  geografisk  hører  sammen.  Det  er  Hørup,  Serup, 


FIG.  13.  SJØRRING,  HUNDBORG  HR.  FORF.  FOT. 

Vinderslev,  Levring  og  Almind,  alle  i  Lysgaard  og  Hids  Hr.  mellem  Viborg  og 
Silkeborg.  Noget  fjærnere  beslægtede  er  Sinding  og  Vorning.  Størst  er  Ligheden 
mellem  de  to  oprindelige  Sydportaler  i  Hørup  og  Serup  Kirke  (Fig.  10,  jfr.  Fig.  14), 
der  nu  begge  er  anbragte  i  Taarnets  Vestmur,  ja  den  er  saa  stor,  at  vi  med  fuld 
Sikkerhed  kan  sige,  de  er  huggede  af  den  samme  Mester.  Opbygningen  er  ganske 


*)  Aarb.  f.  nord.  Oldk.  1896  S.  269. 

ens  med  to  og  to  Helsøjler,  en  og  en  Halvsøjle.  De  fint  udførte  Kapitæler  har 
begge  Steder  paa  de  af  Tovsnoninger  omgivne  Felter  Fremstillinger  af  Løver, 
Fugle,  mangebladede  Rosetter  og  Palmetter,  og  endelig  træffer  man  foruden  de 
almindelige  Baser  paa  begge  Portaler  en  for  denne  lille  Gruppe  ganske  ejen¬ 
dommelig  Type,  der  er  fremkommet  ved,  at  der  paa  Plintens  Sider  er  udhugget 
fordybede,  opadvendte  halvrunde  Felter,  omtrent  som  en  omvendt  Vindusover¬ 
ligger.  Ved  et  Par  af  Fodstykkerne  er  der  paa  disse  halvrunde  Felter  udhugget 
smaa  Løver,  hvis  fælles  Hoved  skyder  sig  op  over  Basens  nederste  Ring  og 
danner  et  Slags  Hjørneblad  (Fig.  n,  12). 


SJØRRING.  N.  SJØRRING.  S.  HØRUP. 

FIG.  14.  FORF.  FOT. 

Jeg  har  gjort  opmærksom  paa  disse  Enkeltheder,  fordi  vi  en  for  en  genfinder 
dem  i  en  ganske  anden  Egn  og  paa  en  Portal,  der  tilsyneladende  staar  helt  iso¬ 
leret.  Det  er  Sjørring  Kirke  i  Thy,  bortset  fra  Bejstrup  det  eneste  Sted,  hvor 
vi  nu  træffer  Søjleportaler  nord  for  Limfjorden.  Mod  Syd  har  denne  anseelige 
og  smukke  Kvaderstenskirke  en  Indgangsdør  med  to  og  to  fritstillede  Søjler, 
mod  Nord  en  mindre  med  enkelt  Søjlestilling  af  ret  enestaaende  Karakter  (Fig.  13). 
De  overordentlig  finthugne  Skafter  er  nemlig  balusterformede.  Lignende  dog  langt 
plumpere  Søjler  kendes  fra  Portalen  i  Kobberup  ved  Skive,  fra  Børglum  Kloster 
og  Vitskøl,  hvor  de  har  staaet  i  Koromgangen  som  Bærere  for  Apsidernes  Buer*). 


*)  Aarb.  f.  nord.  Oldk.  1896  S.  267.  —  Løffler  Vitskøl  T.  IV.  —  Opm.  af  Sjørring- 
søjlerne  i  Tegn.  af  ældre  nord.  Arch.  1.  R.  Bl.  8. 

Man  har  i  dem  villet  se  Reminiscenser  af  ældre  Tiders  Architektur  og  sammen¬ 
lignet  dem  med  drejede  Træsøjler.  Jeg  indrømmer,  at  der  for  os  moderne  Men¬ 
nesker  kan  være  en  ret  tiltalende  Lighed,  men  jeg  tror  dog  ikke  rigtig  paa  The- 
orien.  I  Norge,  Træbygningens  klassiske  Land,  forekommer  der  vel  nok  Søjle¬ 
baser,  der  kunde  se  ud  som  drejede  *);  derimod  træffer  man,  efter  hvad  Hr.  Archi- 
tekt  H.  M.  Schirmer  godhedsfuldt  har  meddelt  mig,  ingensinde  drejet  Træværk 
af  saa  store  Dimensioner,  som  der  her  er  Tale  om.  Hvorledes  dette  nu  end 
forholder  sig,  har  Portalen  paa  Grund  af  disse  Søjler  længe  været  velkendt, 
men  man  har  aabenbart  set  saa  meget  paa  Skafterne,  at  man  ikke  har  lagt 
Mærke  til  Baser  og  Kapitæler,  der  er  af  ganske  samme  Art  som  Sydportalens. 
Og  mellem  denne  og  Portalerne  i  Hørup  og  Serup  er  der  helt  igennem  saa 
nøje  Slægtskab,  at  de  absolut  maa  skyldes  samme  Mand.  Paa  begge  Sjørring- 
portalerne  genkender  vi  alle  de  Enkeltheder,  der  var  karakteristiske  for  de  to 
andre,  ja,  om  det  saa  blot  er  de  Rifler,  der  fylder  Kapitælernes  afrundede  Hjørner, 


FIG.  15.  SJØRSLEV  KIRKEGD.  LYSGAARD  HR.  ^ 6.  E.  SCHIØDTE. 

møder  de  os  her  (Fig.  14).  Denne  Lighed  er  i  og  for  sig  ret  mærkværdig,  thi 
vor  romanske  Skulptur  plejer  ellers  at  være  meget  stedbunden ;  hver  Egn  har 
sine  særlige  Smaatræk,  sine  Typer  forskellige  fra  andre  Egne.  Jeg  tror  dog, 
at  Forklaringen  til  denne  Undtagelse  ligger  nær  for  Haanden.  Sjørring  var  jo 
Krongods,  og  hvad  var  da  rimeligere,  end  at  Kongen,  da  den  gamle  Trækirke 
skulde  afløses  af  et  nyt  Stenhus,  tog  Haandværkerne  fra  det  Sted,  hvor  Færdig¬ 
heden  var  størst,  fra  Viborg.  Thi  trods  det  meget  mangelfulde  Sammenlignings¬ 
materiale  kan  dog  enkelte  af  disse  Portalers  Kapitælrelieffer  føres  tilbage  til 
Viborg**). 

I  endnu  højere  Grad  gælder  dette  dog  for  den  ødelagte  Portal  fra  Sjørslev 
Kirke,  af  hvilken  Kapitæler  og  Baser  nu  er  opstillede  paa  Kirkegaarden.  Kirken 
ligger  ikke  mere  end  et  Par  Mils  Vej  fra  Viborg,  og  endnu  er  der  bevaret  nogle 
med  Palmetter  smykkede  Kapitæler,  hvis  Forbilleder  man  kan  finde  mellem  Dom¬ 
kirkens  Triforiesøjler  (Fig.  15).  Hvad  der  navnlig  særtegner  dem,  er  de  smaa  fine 


*)  Sikkert  under  Paavirkning  fra  England.  Jfr.  Foren.  t.  norske  Fortidsmindesmærkers 
Bev.  Aarsberetn.  1903.  S.  31  ff. 

**)  Se  navnlig  et  Kapitæl  paa  Hørup  Ks.  Nordportal,  der  skyldes  samme  Stenhugger 
som  Sydportalen. 


Perlesnore,  der  er  udhugget  i  Hjørnerne  mellem  de  fremspringende  Felter  og  om¬ 
kring  disses  Rand,  en  Enkelthed,  der  gaar  igen  ved  begge  de  to  store,  hinanden  saa 
nærstaaende  jydske  Kathedraler,  men  som  jeg  ellers  kun  kender  fra  et  Par  andre 
Landsbykirker.  Den  ene  er  Hee  Kirke*)  ved  Ringkøbing,  hvis  ejendommelige 
Taarnparti  er  paavirket  fra  Ribe  Domkirke,  den  anden  Nr.  Tranders  lige  syd  for 
Aalborg.  Der  kan  næppe  være  Tvivl  om,  at  denne  Kirkes  to  smukke  Portaler 


F1G.  1 6.  NR.  TRANDERS. 
(Studierejser  af  Kunstak.  Elever.) 


VIBORG  DK. 

(Storck,  Jydske  Granitkirker.  T.  éo,  E.) 


stammer  ned  fra  Viborg  Domkirke,  og  ogsaa  her  synes  det  at  have  været  Triforie- 
søjlerne,  der  dannede  Forbilledet  (Fig.  1 6).  Ret  rimeligt  bliver  det  jo  som  Mellemled 
mellem  Viborg  og  Nr.  Tranders  at  sætte  en  nu  forsvunden  aalborgensisk  Kirke. 
Men  skulde  dette  være  Vor  Frue,  kan  dens  øvrige  Udsmykning  ikke  have  lignet 
den  endnu  bevarede  Del:  Portalen  og  de  omkring  den  anbragte  Relieffer,  der 
alle  har  en  absolut  fremmedartet  engelsk-normannisk  Karakter  og  skiller  sig  stærkt 
ud  fra  al  anden  Granitskulptur  hele  Jylland  over.  (Fortsættes.) 


*)  Tegn.  af  ældre  nord.  Architektur  I.  R.  Bl.  8. 

FIG.  17.  VEJLBY.  SØNDERHALD  HR.  FORF.  FOT. 

Vi  har  hidtil  udelukkende  betragtet  Portalerne  fra  den  rent  konstruktive  Side, 
men  for  Middelalderens  Mennesker  var  de  ikke  blot  den  praktiske  Adgang  til 
Kirkerummet,  man  tillagde  dem  en  langt  dybere,  symbolsk  Betydning.  Kirke¬ 
bygningen  stod  for  12. — 13.  Aarh.s  skolastiske  Theologi  som  et  jordisk  Billede 
af  Paradiset  eller  den  store  aandelige  Kirke,  og  Portalernes  Stilling  indenfor  hele 
denne  kunstfærdige  Tankebygning  var  dermed  givet.  De  blev  et  Symbol  for 
Christus,  der  jo  selv  havde  sammenlignet  sig  med  Døren  til  Faarefolden.  Natur¬ 
ligvis  maatte  denne  Opfattelse  afspejle  sig  i  deres  Udsmykning,  og  for  at  forstaa 
Valget  af  de  religiøse  Motiver,  der  her  kommer  paa  Tale,  maa  man  derfor  fast- 


|ll|H|ll|il| - 1 - 1 - f - 1 - 1 - j - J  ^ 

FIG.  l8.  HEM.  ONSILD  HR.  FR.  KOCH. 

holde  Portalernes  overførte  symbolske  Betydning  som  Christus,  Vejen  til  Naaden. 
Jeg  haaber  ved  anden  Lejlighed  at  komme  tilbage  til  hele  dette  Spørgsmaal  og 
skal  derfor  kun  ganske  kort  antyde,  hvorledes  denne  for  os  Nutidsmennesker 
ofte  uforstaaelige  Symbolik  fik  Udtryk  i  Sten. 

Simplest  lod  Tanken  sig  udtrykke  ved  en  Indskrift  som  f.  Ex.  paa  Malt  og 
Gjellerups  Indgangsdøre,  men  hyppigst  fik  Portalen  en  plastisk  Udsmykning,  der 
gengav  det  centrale  i  Christi  Virksomhed:  Hans  Død  paa  Korset.  Istedet  for  at 
udhugge  hele  Korsfæstelsesscenen,  nøjedes  man  dog  ofte  paa  Grund  af  svigtende 
kunstnerisk  Ævne,  men  forøvrig  i  god  Overensstemmelse  med  middelalderlig 
Tankegang,  med  Korset  alene;  stundom  lod  man  ogsaa  det  Guds  Lam  træde  i 
Stedet  for  den  korsfæstede.  Sjældnere  forekommer  Fremstillinger  af  Christus 
som  Verdensdommer,  og  paa  en  lille,  nærbeslægtet  Portalgruppe  i  det  østlige  af 

Randers  Amt  —  Ørsted,  Vejlby  (Fig.  17)*)  og  Rimsø  —  møder  vi  et  helt  Udtog 
af  gammel-  og  nytestamentlige  Scener  i  symbolsk  Sammenstilling,  en  svag  Afglans 
af  den  Tankegang,  der  har  faaet  sit  rigeste  Udtryk  i  de  franske  Kathedralers  pla¬ 
stiske  Udsmykning. 

Det  er  dog  langtfra,  at  hele  den  jydske  Portalskulptur  kan  ses  under  religiøs 
Synsvinkel.  Overmaade  udbredt  er  saaledes  et  Motiv  med  to  mod  hinanden 
stillede  Dyr,  der  kun  indirekte  kan  føres  tilbage  til  kristelig  Tankegang,  hvis 
det  da  ikke  skal  opfattes  dekorativt  (se  Fig.  1).  Thi  ogsaa  en  saadan  Udsmyk¬ 
ning  forekommer  selvfølgelig,  enten  stammende  ned  fra  klassisk  Grund  som  Akan- 
tusranken  eller  af  keltisk  Oprindelse  som  de  Baandsløjfer,  der  pryder  en  Række 
Tympana  i  Randersegnen  (Fig.  18). 

KIRKER  MED  SØJLEPORTALER. 


(N.  S.  K.  =  Nord-,  Syd-  og  Korportal. 

A.  Ribegruppen. 

1 —  r  Helsøjle. 

Føvling  N.  S.  (Malt) 

Malt  S.  — 

Bredstrup  S.  (Elbo) 

Tavlov  S.  — 

Harte  S.  (Brusk) 

2 —  2  Helsøjler. 

Anst  S.  (Anst) 

Vamdrup  S.  — 

Skanderup  S.  — 

Taps  S.  (Tyrstrup) 

Erritsø  (Elbo) 

Egtved  S.  (J erlev) 

B.  Viborggruppen. 

1 — 1  Halvsøjle. 

Vammen  N.  (Nørlyng) 

Almind  N.  S.  (Lysgaard) 

Kragelund  S.  (Hids) 

1 — 1  Helsøjle. 

Vammen  S.  (Nørlyng) 

Ørum  N.  (Sønderlyng) 

Vorning  S.  — 

Hammershøj  S.  — 

Vinkel  N.  (Middelsom) 


*)  Af  Vejlbyportalen  findes  en 

**)  Nu  ødelagt. 


Navnet  i  Parenthes  angiver  Herredet.) 

Sinding  N.  (Hids) 

Hem  N.  (Onsild) 

Asfærg  S.  (Nørhald) 

Raasted  S.  (Støvring) 

Lem  N.  — 

Ørum  S.  (Galten) 

Hadbjerg  S.  — 

Hammel  S.  (Gjern) 

Gjern  N.  S.  K.  — 

Tiist  S.  (Hasle) 

Storring  S.**)  (Framlev) 

Spørring  S.  (V.  Lisbjerg) 

1 — 1  Helsøjle,  1 — 1  Halvsøjle. 
Marnmen  N.  S.  (Middelsom) 

Skjern  S.  — 

Vindum  N.  — 

Balle  S.  (Hids) 

Lemming  V.  — 

2  —  2  Halvsøjler. 

Bjerring  S.  (Middelsom) 

Hørup  N.  (Lysgaard) 

Levring  N.  — 

Balle  N.  (Hids) 

Funder  N.  S.  — 

Kragelund  N.  — 

Sejling  — 

Vrov  N.  (Fjends) 

g  i  Bl.  udg.  af  Foren,  af  3.  Dec.  1900 — 8. 

2 — 2  Helsøjler. 

Sal  S.  (Houlbjerg) 

2 — 2  Helsøjler,  i — i  Halvsøjle. 
Bjerring  N.  (Middelsom) 

Hørup  S.  (Lysgaard) 

Vinderslev  N.*)  — 

Ser  up  S.  (Hids) 

Linaa  N.  S.  (Gjern) 

y — ]  Halv  søjler. 

Levring  S.  (Lysgaard) 
y — y  Helsøjler. 

Tapdrup  S.  (Nørlyng) 

Vorning  N.  (Sønderlyng) 
Bjerregrav  S.  — 

Aalum  S.  — 

Vinkel  S.  (Middelsom) 


C.  Sallinglandsgruppen. 

1 —  i  Helsøjle. 

Kobberup  S.  (Fjends) 

Haasum  N.  (Rødding) 

Tise  S.**)  (Nørre) 

Torum  S.  — 

Junget  S.  — 

Oddense  S.  (Hindborg) 
Brøndum  N.  — 

Volling  N.  — 

Sahl  N.  (Ginding) 

2 —  2  Helsøjler. 

Grønning  S.  (Nørre) 

Sahl  S.  (Ginding) 

y — y  Helsøjler. 

Ry  bjerg  S.  (Nørre) 


MOSAIK  OG  MOSAIKFLISER. 


Ved  Fremstillingen  af  Mosaiker  gaar  Kunstneren  som  Regel  frem  paa  den 
Maade,  at  han  en  efter  en  befæster  de  enkelte  Smaasten  nøjagtig  efter 
Mønsteret  eller  Forbilledet  paa  et  Underlag  af  Papir,  der  er  overtrukket  med 
Lim,  og,  efter  at  Sammensætningen  af  Billedet  er  afsluttet,  trykker  det  hele  med 
Bagsiden  ned  i  Cementmørtel.  Mørtelen  bliver  efterhaanden  haard,  og  nu  først 
fjernes  Papiret  paa  Forsiden  ved  Hjælp  af  Vand  eller  andre  Paavirkningsmidler, 
og  herved  kommer  Billedet  til  Syne.  Ved  denne  Fremgangsmaade  maa  det  be¬ 
tragtes  som  en  Ulempe,  at  man,  som  Følge  af  at  Billedet  ligger  skjult,  ikke 
bagefter  kan  rette  paa  Forsiden,  hvis  den  skulde  indeholde  fejlfulde  Pletter.  Kun 
naar  man  tager  gennemsigtigt  Papir  til  Underlag,  er  man  heldigere  stillet.  Man 
kan  da  i  ethvert  Tilfæde  skelne  og  fjerne  grovere  Fejl.  Men  er  Mosaikbilledet 

først  lagt  ned  i  Cementmassen,  saa  kan  der  heller  ikke  i  dette  Tilfælde  fore¬ 
tages  Rettelser.  Interessant  og  vigtig  er  derfor  en  moderne  Arbejdsmetode,  efter 
hvilken  de  enkelte  Smaasten  først  lægges  sammen  efter  Mønsteret  med  Forsiden 
nedad  som  ved  den  almindelige  Metode,  hvorpaa  man  overtrækker  Bagsiden 
med  Traade,  der  gaar  i  parallel  Retning  eller  krydser  hverandre,  og  klæber  disse 
fast  ved  Hjælp  af  et  Bindemiddel,  f.  Eks.  Lim  eller  Dekstrin.  Tager  man  der¬ 
efter  Mosaikbilledet  op,  saa  holdes  Stenene  paa  denne  Maade  paa  Plads,  og 
man  kan  derefter  let  indlejre  det  hele  tilligemed  Traadene  i  Cementmassen.  For¬ 
siden  med  Mønsteret  ligger  da  frit.  Hvad  der  endnu  skal  rettes,  kan  med  Let¬ 
hed  forandres,  saalænge  Cementen  endnu  ikke  er  bleven  haard.  Figurerne  i  til 


*)  Ogsaa  den  anden  Portal  synes  at  have  været  søjleprydet. 

**)  Ogsaa  den  anden  Portal  har  haft  Søjler. 

3  viser  Eksempler  paa  regelmæssige  Mosaiker.  I  Fig.  i  krydser  de  paalimede 
Traade  (4)  hverandre,  i  Fig.  3  er  de  lagt  parallele.  Sidstnævnte  Maade  er  ikke 
saa  hensigtsmæssig.  Indlejringen  af  Traadene  i  Cementmassen  kan  ses  ved  4  i 
Fig.  2,  der  fremstiller  et  Snit  x  x  i  Fig.  1.  Ved  uregelmæssige  Mønstre  bæ¬ 
rer  man  sig  ad  paa  samme  Maade  og  afpasser  Traadenes  Beliggenhed  efter  Ste¬ 
nenes  Stilling.  I  mange  Tilfælde  kan  det  anbefales  at  erstatte  Traadene  ved 
vævet  Stof  med  store  Masker.  Efter  at  de  enkelte  Sten  har  faaet  deres  rigtige 
Stilling  i  Cementunderlaget,  udfyldes  Fugerne  omhyggeligt  med  Cement.  Denne 
»Gaaen  efter«  af  Mosaikerne  kan  naturligvis  ogsaa  udføres  uden  Vanskelighed, 
naar  de  er  anbragte  i  Lofter  eller  Vægge. 

Ved  samtlige  Mosaikfigurer,  ogsaa  ved  de  fine  Glasmosaiker,  rage  de  en¬ 
kelte  Elementer  til  en  vis  Dybde  ned  i  Cementmassen  for  at  faa  tilstrækkelig 
Støtte.  Stenene  hugges  eller  brækkes  derfor  ud  af  stærke  Glasplader,  der  til- 


smeltes  særlig  i  dette  Øjemed.  Tyndere  Glassorter,  f.  Eks.  de,  der  anvendes 
ved  den  moderne  kunstige  Glasering,  har  hidtil  vist  sig  ubrugelige,  fordi  Binde¬ 
fladen  er  for  lille.  Og  dog  udmærker  netop  de  nyere  Glas  af  denne  Slags, 
særlig  de  amerikanske  Opalescentglas,  sig  ved  et  rigt,  stadig  afvekslende  Farve¬ 
spil,  der  gør  sig  gældende  ikke  alene  naar  de  ses  fra  Lyset,  men  ogsaa  naar  de 
ses  imod  Lyset,  og  derfor  ogsaa  gør  Glassorterne  særlig  anvendelige  til  Frem¬ 
stillingen  af  uigennemsigtige  Glasmosaikarbejder.  I  Virkeligheden  har  der  da 
ogsaa  uddannet  sig  en  ny  Fremgangsmaade,  som  gør  farvede  Glas  af  ringere 
Tykkelse  anvendelige  til  Fremstillingen  af  Mosaiker  derved,  at  Glassene  paa  Bag¬ 
siden  forsynes  med  Ujævnheder  for  at  de  kan  sidde  tilstrækkelig  fast  i  Under¬ 
laget.  For  en  Mand,  der  er  inde  i  Glasfabrikationen,  indeholder  denne  Opgave 
ingen  Vanskeligheder.  Ved  Presningen,  Udvalsningen  og  Pustningen  af  Glas¬ 
massen  anvendes  der  Pamper  og  Matricer,  Trykvalser  og  Former,  hvis  Overflade 
er  riflet  eller  kanneleret  svarende  til  den  Ujævnhed,  der  ønskes  opnaaet.  Eller 
man  lægger  en  let  smeltelig  Glaspaste  paa  de  helt  færdige,  udbredte  Glastavler 
og  strør  Sandskorn  paa,  der  klistrer  sig  fast.  De  saaledes  behandlede  Glasplader 


skæres  i  Smaaflader  ved  Hjælp  af  Diamanten  og  føjes  sammen  paa  samme 
Maade  som  de  bekendte  Glasmosaiker.  Deres  ujævne  Bagside  bindes  fast  og 
holdbart  i  det  bagfra  paahældte  Cement-,  Kalk-  eller  Gibsmørtellag.  Det  er 
klart,  at  de  anerkendte  Glassorters  rige  Farvepragt  tilsteder  Anvendelsen  af  den 
Slags  Mosaiker  paa  mange  forskellige  Omraader.  De  enkelte  Dele  af  Billedet 
udskæres  bedst  paa  den  Maade,  at  Konturerne  af  de  enkelte  Elementer  afpasses 
efter  Billedets  forskellige  Toneflader.  Ved  at  ætse,  emaillere  og  male  Forsiden 
af  Glassene  kan  Virkningen  forhøjes  betydeligt.  Ligeledes  anbringes  Belægninger 
med  Guld  eller  Sølv  paa  Forsiden;  disse  Belægninger  blive  dog  mere  holdbare, 
naar  man  brænder  dem  paa  Bagsiden  af  Glassene  og  saa  først  lægger  den  let 
smeltelige  Glaspaste  og  Sandskornslaget  paa,  hvilket  sidste  fremtvinger  Ujævnhe¬ 
den;  da  er  den  fine  Metalhinde  indesluttet  mellem  to  Glaslag  og  derved  beskyt¬ 
tet  mod  ydre  Beskadigelser. 

Den  keramiske  Industri  og  Cementvarefabrikkerne  efterligner  Mosaiker  med 
ikke  ringe  Dygtighed.  Den  sædvanlige  Fremstillingsmaade  bestaar  i,  at  man 
først  anbringer  Grundmassen  i  en  Formkasse  og  derefter  ved  Hjælp  af  afgræn¬ 
sende  Skabloner  efterhaanden  paalægger  forskellige  Farver  efter  forskellige  Kon¬ 
turer.  En  kraftig  Sammenpresning  forbinder  alt  til  en  fast  Helhed.  Af  en  fug¬ 
tigt  tillavet  Masse  fremstilles  saaledes  Cementfliser,  der  meget  hurtigt  blive  haarde 
af  sig  selv,  og  af  en  temmelig  tør,  fint  pulveriseret  Lerchamottemasse  fremstilles 
Lerfliser,  der  bagefter  maa  brændes.  Særlig  skarpe  Rande  i  Tegningen  faar 
man  efter  en  ny  Fremgangsmaade  ved  at  fremstille  Pressestemplet  af  flere  Dele, 
der  passe  ind  i  hinanden,  og  er  tildannede  efter  Konturerne  af  de  Flader,  som 
skal  forsynes  med  Mønster;  under  Arbejdet  sættes  disse  Dele  efterhaanden  saa¬ 
ledes  ind  i  hinanden,  at  de  gør  Tjeneste  som  Grænser  for  de  Farvepulvere,  som 
skal  paalægges.  Skal  f.  Eks.  en  kvadratisk  Fliseflade  dekoreres  saaledes,  at 
Grundmassen  i  hele  Omkredsen  træder  frem  som  en  bred  Kant,  medens  den 
øvrige  Flade  farves  grøn  og  i  Midten  indeholder  en  rød  Stjerne,  saa  sætter  man 
paa  den  i  Formen  nedlagte  og  planerede  Grundmasse  først  et  ringformet  Dele¬ 
stempel,  der  skjuler  den  brede  Kant,  og  hælder  grønt  Farvepulver  ned  i  Aab- 
ningen.  Derpaa  nedsænkes  den  næste  Stempeldel,  der  slutter  tæt  op  til  den 
første  og  i  Midten  har  et  stjerneformet  Udsnit.  Den  stjerneformede  Aabning 
bestrøs  med  rødt  Farvepulver,  derefter  indsættes  den  tredje  Stempeldel  med 
stjerneformet  Tværsnit  og  nu  trykkes  hele  Stemplet  ind  mod  Massen  og  denne 
presses  sammen.  Stoppere  paa  Stempeldelene  holde  disse  saaledes  sammen  i  de¬ 
res  indbyrdes  Stilling,  at  hele  den  underste  Trykflade  ligger  i  et  og  samme 
Plan,  saalænge  Presningen  vedvarer.  Nu  er  Fliserne  forberedte  til  Hærdnings- 
eller  Brændingsprocessen.  Den  røde  Farve  kan  naturligvis  kun  da  fremtræde 
rent  paa  Overfladen  af  Fliserne,  naar  den  ikke  paavirkes  uheldigt  af  den 
under  den  liggende  grønne  Farvemasse.  Ellers  maa  man  først  nedsænke  den 
midterste  Stempeldel  og  strø  den  røde  Farve  ind  i  dens  stjerneformede  Aabning, 
derpaa  løfte  denne  Del  og  sænke  den  yderste  og  den  inderste  Del  for  at  den 
grønne  Farve  kan  føres  hen  til  den  midterste  Del  alene.  Konturernes  Skarphed 
forøges  i  væsentlig  Grad,  naar  Randene  af  de  enkelte  Stempler  forsynes  med 
en  forneden  fremspringende  Æg,  der  trænger  ind  i  Flisemassen,  hvorved  de  en¬ 
kelte  Felter  afgrænses  skarpt.  Desuden  kan  man  ogsaa  indgravere  hvilke  som 

helst  Relieffer  i  de  enkelte  Stemplers  Trykflade  og  derved  end  ydermere  for 
høje  Virkningen  af  Mønstrene. 

Fra  Fremstillingen  af  den  Slags  Efterligninger  af  Mosaikarbejder  til  Produk¬ 
tionen  af  mangefarvede  Plader  med  uregelmæssige  Mønstre  er  der  kun  et  lille 
Skridt.  I  den  nyeste  Tid  har  denne  Industri,  fremfor  alt  Fremstillingen  af  mar¬ 
morerede  kunstige  Stenmasser  som  Erstatning  for  naturligt  Marmor,  taget  uhyre 
Opsving,  særlig  i  de  større  Byer.  Alle  disse  Metoder  gaa  ud  paa  straks  ved 
Formningen  at  meddele  den  synlige  Flade  af  den  kunstige  Sten  en  betydelig 
Glans.  Man  benytter  sig  af  følgende  Kunstgreb:  Formkassen,  der  optager  Sten¬ 
massen,  belægges  paa  de  Sider,  som  senere  skal  være  synlige,  med  Glasplader. 
Følgen  heraf  er,  at  den  farvede  Sten  derefter  paa  de  samme  Steder  viser  en 
Glans,  som  ellers  kun  kan  frembringes  ved  besværlig  Slibning  og  Polering.  Til 
at  danne  de  Aarer  og  Pletter,  der  giver  Stenen  en  marmor-  eller  breccielignende 
Sammensætning,  har  man  talrige  Midler.  Farvede  Mørtelmasser  og  Korn  eller 
Stumper  forskellige  Mineralier  udbredes  i  Baand,  Striber  eller  Pletter  ved  Siden 
af  hinanden,  derimellem  nedpresses  andre  Masser,  det  hele  sammenæltes  paa 
uregelmæssig  Maade,  stryges  derefter  tilnærmelsesvis  glat  og  faar  saa  paa  Bag¬ 
siden  en  Belægning  af  et  tykt  Lag  grov  Mørtel,  der  støtter  det  hele  og  desuden 
er  bestemt  til  at  fremskaffe  Besparelser  paa  den  finere  kunstige  Stenmasse.  Samt¬ 
lige  Mørtelbindemidler  i  den  kunstige  Sten  maa  være  af  ensartet  Natur,  for  at 
Afbindingen  og  Etærdningen  kan  ske  paa  ensartet  Maade.  En  nyere  Arbejds¬ 
metode,  der  endog  sætter  en  uøvet  i  Stand  til  med  Lethed  at  fremstille  Sten  og 
Plader  af  kunstig  Marmormasse,  bestaar  i,  at  der  paa  Formkassens  Glasflade 
først  lægges  et  meget  tyndt,  farvet  Mørtellag,  paa  hvilket  man,  medens  det 
endnu  er  fugtigt,  ved  Hjælp  af  en  kraftig  Pensel  sprøjter  flere  tykke,  grødede 
Masser,  der  er  farvede  med  andre  Farver.  Denne  Fremgangsmaade  har  til  Følge, 
at  de  forskellige  Masser  fordeles  mellem  hverandre  paa  ganske  uregelmæssig 
Maade.  Den  tyndere  Grød  danner  i  Form  af  fine  Aarer  et  Væv  i  den  tykkere, 
og  sidstnævnte  frembringer  i  Fladen  talrige  Pletter  og  Farvefelter  af  den  Slags, 
som  er  ejendommelige  for  det  naturlige  Marmor.  Mangfoldigheden  i  det  Ydre 
vokser,  naar  den  tynde  Grød,  der  først  maa  lægges  paa,  kan  neddryppes  pletvis 
eller  trækkes  ud  i  Form  af  Striber  og  Baand  paa  Glaspladen,  og  derefter  den 
tykkere  Grød  paasprøjtes.  For  at  spare  paa  farvede  Masser  fremstilles  ogsaa 
her  det  marmorerede  Lag  kun  indtil  en  vis  Tykkelse,  men  faar  saa  paa  Bagsiden 
en  Belægning  af  grov  Mørtelmasse.  Paa  Fabrikaternes  Udseende  udøver  Valget 
af  Farverne  selvfølgelig  en  afgørende  Indflydelse.  For  at  Skønheden  ikke  skal 
lide,  bør  man  kun  vælge  saadanne  Farver,  der  ikke  forandre  sig,  og  det  er  væ¬ 
sentligst  de  mineralske 

Efter  en  anden  ny,  ikke  uinteressant  Fabrikationsmaade  bliver  en  Dejg  af  en 
brogetfarvet  Masse  af  kunstig  Sten  skaaret  i  Smaastykker  og  lagt  paa  Bunden  af 
Formkassen.  Ved  Hjælp  af  en  Sigte  strør  man  brogede  Farvepulvere  paa  og 
udvalser  Massen.  Der  danner  sig  da  uregelmæssige  Aarer,  der  i  stor  Mangfoldig¬ 
hed  gennemvæver  det  hele  og  giver  Massen  stor  Lighed  med  ægte  Stenarter. 
Paa  sædvanlig  Maade  eftergaas  den  hærdede  Masse  med  Slibning  og  Polering. 

(Deutsche  Bauhiitte.) 

FORSKELLIGT. 


Theophilus  Hansens  Legat  er  for  i  Aar  tildelt  Architekt  Helge  Møller. 

¥ 

Kunstneriske  Skilte.  »Foreningen  til  Hovedstadens  Forskønnelse«  har  sendt 
»Akademisk  Architektforening«  og  »Kunstnerforeningen  af  18.  Novbr.«  Indbydelse 
til  at  deltage  i  en  Udstilling  af  Udhængsskilte  i  indeværende  Efteraar. 

Vedtægter  for  Udstillingen  udleveres  paa  Foreningens  Kontor,  Skindergade 
27,  2.  Sal,  daglig  fra  Kl.  10 — 2. 


FORENINGSMEDDELELSER. 


Haslevturen.  Den  af  Foreningen  i  Fredags  arrangerede 
Tur  til  Haslev,  hvortil  der  desværre  havde  meldt  sig  et  alt 
for  ringe  Antal  Deltagere —  18  Herrer  og  6  Damer — ,  var 
trods  det  noget  vaade  Vejr  særdeles  vellykket. 

Udstillingsbygningerne,  der  er  kendt  fra  Gengivelser  i 
Dagspressen,  og  som  jo  kun  er  beregnede  paa  en  Levetid 
af  8 — 14  Dage,  røber  et  ualmindeligt  Talent  hos  deres  Byg¬ 
mester  i  Retning  af  let  og  elegant  Konstruktion,  svarende  til  sit  specielle  Øje¬ 
med,  og  de  er  opførte  for  en  i  Forhold  til  Størrelse  og  Virkning  paafaldende 
ringe  Bekostning. 

Efter  et  kort  Ophold  paa  Udstillingspladsen,  hvor  en  solid  Frokost  indtoges, 
foretog  Deltagerne,  fordelte  i  3  Vogne,  en  Udflugt  til  Bregentved,  hvor  Slottets 
Architekt,  Axel  Berg,  var  tilstede  og  viste  rundt  i  Bygningen  og  i  Parken. 
Herfra  gik  Turen  til  Gisselfeld  og  over  Villa  Gallina  tilbage  til  Udstillingspladsen. 
Skønt  denne  Udflugt,  der  foretoges  i  aabne  Vogne,  noget  formørkedes  af  et 
meget  vedholdende  Regnvejr,  var  det  dog  øjensynligt,  at  Deltagerne  befandt  sig 
vel  og  tog  det  daarlige  Vejr  med  godt  Humør. 

Ved  Middagen,  der  indtoges  i  Præsidentværelset  i  Udstillingens  Restaurations¬ 
bygning,  fik  Formanden  Lejlighed  til  i  anerkendende  Ord  at  udtale  sin  Beundring 
for  den  Virksomhed,  der  her  var  udfoldet  af  Architekt  Rosen,  som  i  sin  Svar¬ 
tale  udbragte  en  Skaal  for  de  tilstedeværende  Damer.  H.  K. 

Det  maa  haabes,  at  Tilslutningen  til  disse  af  Foreningen  arrangerede  Ud¬ 
flugter  for  Fremtiden  maa  blive  større.  Men  vi  maa  meget  opfordre  vor  ærede 
Bestyrelse  til  at  annoncere  disse  Ture  noget  tidligere  end  det  denne  Gang  var 
Tilfældet,  hvor  Indbydelserne  først  udsendtes  4  Dage  før  Turen  skulde  gaa  for  sig. 
I  denne  travle  Sommertid  har  vore  Medlemmer  —  heldigvis  —  saa  meget  at  tage 
Vare,  at  de  maa  have  meget  længere  Frist  til  at  indrette  sig  paa  at  være  en  hel 
Dag  borte  fra  deres  Virksomhed.  At  Fristen  var  saa  kort,  var  sikkert  Grunden 
til  den  ringe  Deltagelse  i  denne  —  ellers  yderst  tiltrækkende  —  Udflugt.  Red. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 

Redaktionsudvalg;  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

DEN  4.  AUGUST  1906 

8.  Aargang  Np  44 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


J.  V.  DAHLERUP. 


Jens  Vilhelm  Dahlerup,  som  den  4.  August  fylder  70  Aar,  er  født  i  Vorup 
Præstegaard  ved  Mariager.  Efter  sin  Skolegang,  dels  paa  Landet  og  dels  i 
Aarhus  Kathed ralskole,  kom  han  i  Aaret  1853  til  Kjøbenhavn.  Han  var  gennem 
sin  første  egentlige  Tegnelærer,  Adjunkt  Høegh-Guldberg,  saa  vel  funderet  i  Teg¬ 
ning,  at  han  straks  blev  antaget  som  Elev  i  anden  Frihaandstegneklasse  paa  Aka¬ 
demiet.  Det  var  først  hans  Agt  at  blive  Maler,  og  han  gennemgik  derfor  Model¬ 
skolen  ;  efterhaanden  vandt  dog  Architekturen  hans  Kærlighed,  og  han  ombyttede 
derfor  Modelskolen  med  Architekturskolen.  Dahlerups  virtuosmæssige  Tegneevne 
førte  hurtigt  til  smukke  Resultater.  Han  vandt  efterhaanden  alle  de  betydelige 
Præmier  og  Medailler,  saaledes  Neuhausenske  Præmie  for  Dekorationsmaleri,  den 

mindre  og  større  Sølvmedaille  i  Bygningsskolen,  samt  endelig  lille  og  store  Guld- 
medaille.  At  en  saa  livlig  og  fremragende  Kunstner  som  Dahlerup  snart  skabte 
sig  en  Kreds  af  Venner  og  Beundrere  er  en  selvfølgelig  Sag,  lige  saa  naturligt 
var  det,  at  han  med  sin  rige  Fantasi  og  fine  Formsans  efterhaanden  skabte  en 
Række  fremragende  Værker.  Den  prægtige  Toldbodbygning,  han  som  32-aarig 
Architekt  opførte  sammen  med  Fr.  Bøttger,  staar  fremdeles  som  et  udmærket 
Eksempel  paa  god  og  fornem  Bygningskunst.  Efter  dette  smukke  Arbejde  følger 
saa  betydelige  Bygningsværker  som  Nationaltheatret,  Flotel  d’Angleterre,  det  for¬ 
trinlige  Sommertheater  i  Tivoli  —  vel  et  af  Mesterens  fantasifuldeste  Arbejder  — , 
Højbro  og  Holmensbro,  Ny  Carlsbergs  Bryggerier,  Dronning  Louises  Bro,  Kunst- 
musæet  og  Glyptoteket,  betydelige  Bygninger  i  Frihavnen,  Ny  Carlsbergs  Dipylon, 
Jesuskirken  og  en  Mængde  mindre  Arbejder. 

Sine  Motiver  har  Dahlerup  væsentlig  hentet  fra  den  italienske  Renaissance, 
som  han  har  studeret  med  sjælden  Interesse.  Faa  nulevende  danske  Architekter 
har  som  han  forstaaet  at  trænge  saa  dybt  ind  i  Renaissancens  Aand  paa  Archi- 
tekturens  Omraade. 

Det  er  vel  bekendt,  at  Dahlerup  i  sit  lange,  arbejdsomme  Liv  har  skabt 
sig  en  Række  trofaste  Venner.  Hans  talrige  Elever,  som  han  altid  har  omfattet 
med  største  Interesse,  har  givet  deres  Beundring  og  Hengivenhed  for  deres  gamle 
Mester  et  synligt  Udtryk  ved  at  foranstalte  en  samlet  Udgave  af  hans  Værker; 
paa  Grund  af  en  Medarbejders  pludselige  Sygdom  naaede  denne  dog  ikke  at 
blive  færdig  til  hans  70-aarige  Fødselsdag.  Etatsraad  Dahlerup  vil  ved  den  Fest, 
som  hans  tidligere  og  nuværende  Elever  paa  selve  Fødselsdagen  foranstalte  til 
hans  Ære  paa  den  kgl.  Skydebane,  sikkert  bhve  Genstand  for  megen  og  fortjent 
Hyldest.  Vi  føje  vor  Lykønskning  til  Vennernes,  idet  vi  haabe,  at  der  endnu 
maa  være  levnet  vor  udmærkede  Kollega  en  lang  Række  lykkelige  Arbejdsaar. 


DUEVEJENS  SKOLE. 


en  12.  Juni  d.  A.  indviede  Frederiksberg  Kommune  sin  nye,  smukke  og 


praktisk  indrettede  Skole  paa  Duevej  og  umiddelbart  derefter  toges  Skolen 


i  Brug. 


Udvalget  for  Kommunens  Skolebygninger,  hvis  Formand  er  Hr.  Tømrer¬ 
mester  Adam  Matthissen,  begyndte  Forhandlingerne  vedrørende  Skolen  paa  Due¬ 
vej  i  Juni  1903  og  erhvervede  allerede  i  September  s.  A.  Kommunalbestyrelsens 
Samtykke  til  Købet  af  en  Skolegrund  paa  7300  □  Alen  af  »Lille  Godtbaab«s 
Jorder.  Da  det  senere  viste  sig  nødvendigt  at  raade  over  et  større  Areal  for  at 
kunne  gennemføre  den  paatænkte  Plan,  forøgedes  Grundstykket  ved  et  nyt  Køb 
til  15.487  □  Alen,  saa  at  det  nu  strækker  sig  fra  Duevej  i  Øst  til  Fuglebakke- 
vej  i  Vest.  Prisen  for  Grunden  har  været  ialt  44.500  Kr. 

Udvalgets  Forslag  om  Skolens  Størrelse  m.  m.  vedtoges  med  nogle  Ændrin¬ 
ger  af  Kommunalbestyrelsen  i  Juni  1904.  Ved  samme  Lejlighed  besluttedes  det 
at  udskrive  en  bunden  Konkurrence  mellem  6  Architekter,  for  at  tilvejebringe 

detaillerede  Forslag  til  Bygningens  Opførelse.  Der  indkom  5  Forslag,  af  hvilke 
de  3  har  været  gengivne  i  Architektens  Nr.  9,  7de  Aargang.  Ved  Bedømmel¬ 
sen,  som  fandt  Sted  i  Slutningen  af  Oktober  1904,  blev  iste  Præmie  tilkendt 
Architekt  Valdemar  Schmidt,  og  den  videre  Udarbejdelse  overdroges  ham.  Den 
27.  Marts  1905  blev  det  af  ham  udarbejdede  Projekt  godkendt  af  Kommunal¬ 
bestyrelsen,  den  24.  M-aj  begyndte  Udgravnings-  og  Funderingsarbejderne,  midt 
i  Juli  toges  der  fat  paa  Opmuringen,  og  i  Begyndelsen  af  Juni  1906  var  Skolen 
færdig  til  at  tages  i  Brug. 

Det  ejendommelige  for  denne  Skolebygning  bestaar  især  deri: 

at  Inspektøren  og  Betjenten  hver  har  sit  selvstændige  Hus,  der  ligger  i  Hjør¬ 
nerne  af  Grunden  med  Facade  mod  Vejen, 


DUEVEJENS  SKOLE  ARCHITEKT  VALDEMAR  SCHMIDT. 

at  Gymnastikhuset  ligger  midt  imellem  de  to  Beboelseshuse  med  Gavlen 
mod  Vejen, 

at  Hovedbygningen  er  trukket  langt  tilbage,  saa  at  Legepladserne  ligger 
foran  den, 

at  der  bag  Hovedbygningen  er  udlagt  Grund  til  en  Skolehave, 

at  Gymnastikhuset  rummer  to  Sale,  og 

at  hvert  Klasseværelse  har  sin  egen  Forstue. 

Den  egentlige  Skolebygning  har  Kælder,  Stue,  iste,  2den  og  3 dje  Sal  samt 
Tagetage. 

I  Kælderen  findes  Bespisningsstue  (240  Q  Al.),  Badstue  (med  Bluser  og 
Fodbade)  og  Afklædningsrum,  Kulrum,  2  Kedelrum,  8  Varmekamre,  Vaskekæl¬ 
der  og  et  Par  disponible  mindre  Rum. 

I  Stueetagen  ligger  Inspektørens  Kontor  med  Forværelse,  Lærerværelse,  Stue 
til  Samlinger  og  Lærerindeværelse  med  Køkken.  Desuden  6  Skolestuer. 

Hver  af  de  3  følgende  Etager  rummer  8  Skolestuer.  Af  de  30  Klassevæ¬ 
relser  er  Halvdelen  paa  c.  141  □  Al.  (9V4  X  1 5 1/4=  Ak),  Resten  c.  118  □  Al. 
O0V2  X  ll*h  Al.).  Af ,  Forstuerne  er  de  15  paa  28,  de  15  paa  35  □  Alen. 
Højden  i  alle  Værelser  er  31/2  Alen. 


lp 

l  1  i  1  II 

tbrfel; 

:mj=LB  -r 

I  Tagetagen  findes  en  Sløjdstue,  2  Tegnestuer  og  1  Skolekøkken,  hver  paa 
c.  195  □  Al.,  med  mellemliggende  Forstuer,  Redskabs-  og  Forraadsrum. 

Alle  Etageadskillelser  er  af  brandfri  armeret  Beton  efter  Hennebiques  System. 
Gdlvene  er  belagt  med  Linoleum,  forsøgsvis  er  enkelte  Klasseværelsers  Gulv  be¬ 
lagt  med  Korklinol.  Trapperne  er  brandfri  (Hennebique)  med  Trin  af  ølandsk 
Kalksten;  deres  Bredde  er  3 1/2  Al.  Trapperummets  Vægge  er  i  2*^  Aks  Højde 
beklædt  med  gule  glaserede  Mursten.  Paa  hver  af  Hovedtrappernes  Mellemre- 


ARCH1TEKT  VALDEMAR  SCHMIDT. 


DUEVEJENS  SKOLE. 

poser  er  der  2  Klosetrum  til  Afbenyttelse  i  Undervisningstiden,  og  paa  hver 
Hovedrepose  findes  en  stor  Haa, ndvask.  1  alle  Klasseværelsei  ei  Forsættevinduerne 
forenede  med  de  ydre  Rammer,  dels  for  at  de  i  aaben  Stilling  ikke  skal  optage 
Plads  i  Stuen,  og  dels  for  at  Vinduerne  kan  staa  aabne,  selv  om  det  blæser. 


i 


DUEVEJENS  SKOLE.  ARCHITEKT  VALDEMAR  SCHMIDT. 


Gymnastikhuset  har  to  Etager..  Underste  Etages  Gulv  ligger  1  V2  Al.  under 
Legepladsen.  Etagen  er  8  Al.  høj  og  giver  Plads  til  Drengenes  Gymnastiksal. 
2  Trapper  fører  op  til  øverste  Etage,  som  ved  en  forskallet  og  pudset  Brædde- 
hvælving  bygger  sig  op  i  Tagrummet,  hvorved  denne  Gymnastiksal  for  Pigerne 
faar  en  Højde  af  10  Al.  Hver  Sal  har  en  Gulvflade  af  16  X  3°  Al.  og  er  for¬ 
synet  med  Omklædnings-  og  Redskabsrum,  Balkon  og  Lærerværelse.  Etagead¬ 
skillelsen  er  af  armeret  Beton  lige  som  i  Hovedbygningen. 

Inspektørboligen  indeholder  i  to  Etager  en  5  Værelses  Lejlighed  med  alle 
Bekvemmelighedei.  Den  opvarmes  ved  Jærnovne.  Betjentboligen  indeholder  en 
3  Værelses  Lejlighed  med  dertil  svarende  Bekvemmeligheder  samt  et  »Internat« 
for  skulkende  Børn, 

Alle  Bygningens  Fafader  er  opførte  af  røde  Facadesten.  Ved  de  3  Bygnin¬ 
ger,  der  vender  ud  mod  Duevej,  er  paa  disse  forholdsvis  smaa  Murflader  anvendt 
Gianit,  F01  nisten  og  andre  Prydelser,  hvorimod  man  paa  selve  Skolebygningen 
nøjedes  med  at  anvende  glaserede  Mursten  paa  forskellig  Maade.  Tagfladerne 
er  dækkede  med  grønne,  norske  Skælskifer;  Skotrender  og  Nedløbsrør  er  af 
Kobber. 


DUEVEJENS  SKOLE. 


ARCHITEKT  VALDEMAR  SCHMIDT 


Paa  Legepladserne,  der  hver  har  et  Areal  af  ca.  2400  □  AL,  findes  en 
Halvtagsbygning,  som  kan  give  Læ  mod  Sol  og  Regn ;  desuden  faste  Bænke, 
Drikkekummer  og  et  rigeligt  Antal  Vandklosetter.  Legepladserne  er  belagte  med 
Asfalt  og  omgivne  af  Mure;  der  er  desuden  plantet  nogle  Lindetræer  paa  dem. 
Alle  de  Murflader,  der  vender  mod  Legepladserne,  er  beklædt  med  glaserede 
Mursten  i  2*/2  Al.  Højde. 

Opvarmningen  af  Skolebygningen  og  Gymnastikhuset  sker  ved  Damp  fra 
et  Kedelanlæg  i  Skolebygningens  Kælder.  Røgen  ledes  gennem  en  Kanal  til  en 
fritstaaende  50  Alen  høj  Skorsten.  Alle  Skolebygningens  Rum  forsynes  med 
frisk,  varm  Luft  fra  Kældernes  8  Varmekamre.  Endvidere  er  der  Dampovne  af 
passende  Størrelse  i  alle  Rum  saavel  i  Skolebygning  som  i  Gymnastikhus. 

Belysningen  sker  ved  Elektricitet.  Hvert  Klasseværelse  har  10  Tantallamper 
(å  25  Lys) ;  i  de  øvrige  Lokaler  er  benyttet  almindelige  Glødelamper.  1  alt 

findes  der  i  Skolebygningen  ca.  500  Glødelamper.  Gymnastikhuset  oplyses  dels 
ved  almindelige  Glødelamper  og  dels  (i  selve  Salene)  ved  Nernstlamper.  Ogsaa 
til  Legepladsernes  Belysning  bruges  Lamper  af  sidstnævnte  Slags. 

Legepladsernes  Drikkekummer  er  modellerede  af  Billedhugger  A.  Bundgaard. 


DUEVEJENS  SKOLE.  ARCHITEKT  VALDEMAR  SCHMIDT. 


Ingeniørarbejderne  er,  planlagte  af  Kommunens  tekniske  Forvaltning,  og  Til¬ 
synet  ved  deres  Udførelse  har  været  overdraget  Ingeniørerne  A.  V.  Andersen 
og  Joh.  Ohrt.  Det  daglige  Tilsyn  med  Bygningsarbejderne  er  ført  af  Architekt 
Axel  Pedersen. 

Udgiften  til  hele  Byggeforetagendet  (heri  medregnet  Grund  og  Inventar) 
vil  beløbe  sig  til  ca.  450.000  Kr. 

EN  LILLE  SAMFUNDSOPGAVE. 


I  »Akademisk  Architektforening«  er  fornylig  det  vigtige  Spørgsmaal  rejst,  hvad 
der  kan  gøres  for,  at  Byggeriet  paa  Landet  udvikler  sig  paa  en  bedre  Maade 
end  Tilfældet  er,  saa  at  den  gode  Tradition  ikke  helt  gaar  til  Spilde.  Dette  er 
en  stor  Samfundsopgave.  Tillad  mig  at  henlede  Opmærksomheden  paa  en  lille 
Samfundsopgave,  som  paa  en  vis  Maade  ogsaa  berører  Byggeriet  paa  Landet, 
eller  maaske  rettere  Grænseomraadet  mellem  By  og  Laud.  Den  angaar  de 
mange  srnaa  »Kolonihaver«,  der  nu  findes  rundt  om,  i  og  ved  Byerne.  Man 
har  Grund  til  at  glæde  sig  ved  disse  smaa  Anlæg,  der  viser,  hvilken  dybtfølt 
Trang  der  er  hos  Smaafolk  til,  saa  vidt  deres  Evner  og  Forholdene  tilstede  det, 
at  færdes  i  Naturen,  at  sysle  med  Planter  og  Blomster,  at  hæge  om  en  lille 
Plet  Jord,  som  de  kunne  betragte  som  deres  egen,  at  leve  i  det  Frie,  naar  Ar¬ 
bejdet  er  færdigt.  Den  opdragende  Betydning,  der  knytter  sig  til  Kolonihaverne, 
er  umiskendelig ;  og  det  er  helt  fornøjeligt  at  se  dem,  navnlig  paa  Søn-  og  Fest¬ 
dage,  naar  Flagene  smelde  lystigt  for  Vinden  og  Børn  og  Voksne  færdes  glade 
og  fornøjede  mellem  hinanden  i  Omgivelser,  de  selv  sætte  saa  meget  ind  paa 
at  gøre  pyntelige  Og  hyggelige..  Men  naar  man  saa  betragter  de  smaa  Skure 
og  Lvsthuse,  de  bygge  sig  i  Smaahaverne,  mærkes  det  alt  for  tydeligt,  at  her 
er  et  Omraade,  hvor  Kræfterne  svigte.  Det  er  slet  ikke  det,  at  disse  Bygnings¬ 
værker  er  tarvelige  og  simple;  tvertimod,  de  skal  ifølge  Sagens  Natur  ikke  være 
andet.  Det  er  heller  ikke,  fordi  man  ikke  søger  at  gøre  saa  meget  ud  af  dem 
som  muligt;  alt  for  ofte  er  der  endog  gjort  meget  mere  end  der  burde.  Men 
det  er  dette,  at  det  brister  paa  god  Smag;  der  mangler  netop  den  Enfoldighed 
og  Naivetet  —  disse  Begreber  opfattede  i  god  Betydning  — ,  som  først  ret 
skulde  give  det  hele  sin  Charme.  Og  naar  man  ser,  hvor  nette  Haverne  ofte 
ere,  er  der  ingen  Tvivl  om,  at  Viljen  til  tillige  at  faa  Smaahusene  pæne,  ogsaa 
maa  være  tilstede;  det  gælder  blot  om  at  faa  Øjnene  lukkede  op  og  Anvisninger 
af  kyndige  Folk  givne. 

Var  her  ikke  en  smuk  lille  Samfundsopgave  for  Foreningen  til  Hovedstadens 
Forskønnelse?  Eller  for  Dansk  Husflidsselskab,  som  i  1902  udsatte  Præmier  for 
en  Konkurrence  om  Husmandsmøbler?  Eller  maaske  endog  for  Kommunerne,  J 
af  hvilke  jo  f.  Eks.  Kjøbenhavns  har  en  særlig  Fond  til  kunstneriske  Øjemed? 
Det,  der  skulde  gøres,  var,  at  man  lod  udarbejde  en  Del  Tegninger  og  navnlig 
Modeller,  disse  maaske  endog  i  den  virkelige  Størrelse,  der  kunde  tjene  som 
Forbilleder.  De.  skulde  stilles  ganske  og  aldeles  til  Raadighed  for  dem,  der 
havde  Lyst  til  at  følge  dem,  uden  nogen  som  helst  Udgift  for  dem,  og  tillige, 
uden  at  det  skulde  være  nødvendigt  slavisk  at  følge  dem  i  et  og  alt.  Havde 
nogen  Lyst  til  at  finde  paa  noget  for  sig  selv,  skulde  det  være  ham  vel  ment; 
netop  derved  kunde  man  faa  noget  friskt  og  fornøjeligt  frem,  og  mange  gode 
og  opfindsomme  Hoveder  vilde  sikkert  præstere  noget  ypperligt,  naar  blot  Hoved¬ 
linierne  vare  rigtigt  trukne.  Og  det  bør  navnlig  erindres:  Det  hele  skulde  være 
saa  let  og  overkommeligt,  at  Indehaverne  af  Kolonihaverne  <  kunde  udføre  hele 
Værket  selv  som  Husflid  udenfor  Hjemmet,  som  godt  og  opdragende  Arbejde  i 
deres  Fritid. 

For  mangen  en  Haandværker  eller  anden  jævn  Mand,  der  nu  har  Sans  for 
at  dyrke  en  lille  Have  op,,  vilde  det  sikkert  være  til  endnu  større  Glæde  at 
kunne  lægge  en  lille  nydelig  Bygning  deri,  og  det  hele  vilde  blive  ham  endnu 
mere  kært.  For  den  Enkelte  vilde  det  have  sin  store  Betydning,  og  for  det 
smukke,  samlede  Indtryk  af  Kolonihaverne  vilde  det  være  en  stor  Vinding. 

E.  J. 


BYGGERIET  PAA  LANDET. 


I  Ugebladet  »Dansk  Folkestyre«  i.  Aug.  læses  følgende,  som  formentlig  har 
Interesse  for  vore  Læsere : 

»Det  lader  til,  at  det  var  godt  og  gavnligt,  at  »Dansk  Folkstyre«  i  Vinter 
formaaede  Hr.  Cand.  Lorentzen  til  at  skrive  her  i  Bladet  om  Byggeriet  paa 
Landet.  Lorentzens  Ord  vakte  Opmærksomhed  i  vide  Kredse,  saaledes  i  Hus- 
mandspressen,  men  navnlig  ogsaa  mellen  vore  Architekter.  .»Akademisk  Archi- 
tektforening«  tog  Spørgsmaalet  op  til  Forhandling  ved  et  af  sine  Møder;  Drøf¬ 
telsen  endte  med  at  der  blev  nedsat  et  Udvalg  til  at  virke  videre  for  Sagen ; 
Københavns  Raadhus’  navnkundige  Bygmester,  Martin  Nyrop,  tog  Sæde  i  Ud¬ 
valget,  Lorentzen  o.  fl.  a.  ligeledes.  Der  blev  skrevet  en  Del  om  Sagen  i  Bla¬ 
det  »Architekten«.  Og  Architekternes  Ord  i  »Architekten«  sendtes  ud  til  alle 
Landets  Højskoler.  Der  var  blandt  Architekterne  varm  Stemning  for  at  »bygge 
vort  Land«  saa  kønt  og  s^a  hyggeligt  som  muligt;  deres  Hjærter  vaandede  sig 
ved,  at  vort  gamle  Land,  nu  da  nye  Tider  og  nye  Byggeemner  melder  sig, 
truer  med  at  blive  misklædt  ved  at  blive  overbroderet  med  grimme  Huse.  Ar¬ 
chitekterne  vil  derfor  mene,  at  det  lader  sig  gøre  at  forene  ae  to  Ting:  at  bygge 
kønt  og  bygge  billigt.  Og  saa  naar  de  søgte  Hjælp  hos  Folkehøjskolens  Maend 
og  Kvinder,  da  var  det  og  fordi  de  gættede  paa,  at  der  dér  var  Sangbund  for 
det,  det  ved  denne  Sag  drejer  sig  om;  og  de  gættede  næppe  galt.  Som  »D.-F.«s 
Læsere  ved,  skrev  Højskoleforstander  Alfr.  Povlsen  en  Artikel  til  Bladet  »Ar- 
tekten«.  Og  nu,  det  sidste  nye,  det  læser  vi  i  fynske  Avisers  Kundgørelser, 
hvor  der  staar:  »Lørdag  d.  28.  Juli  Klokken  7  Aften  vil  Architekt  Carl  Brum¬ 
mer,  Kjøbenhavn,  holde  et  offentligt  Foredrag  om  »Byggeriet  paa  Landet«  i  Rys¬ 
linge  Højskoles  Høresal,  hvortil  navnlig  Egnens  Haandværkere  indbydes«.  Ikke 
sandt,  er  ikke  saadant  glædeligt ! 

Gid  Architektverdenen  maatte  eje  flere,  der  kunde  rejse  lidt  om  i  Landet 
og  med  Indsigt,  med  Følelse  og  Varme  tale  os  overbevisende  til  Hjærte  og  vise 
Vej  og  Midler  til  at  skaffe  Fremtidens  Byggeri  ind  i  en  Gænge,  der  kan  blive 
Landet  til  Pryd  og  Folket  til  Fryd.  N.  H.  R.« 

*  '  * 

»Der  skrives  for  Tiden  i  adskillige  Blade,  ligesom  i  »Dansk  Folkestyre«, 
om  »Byggeriet  paa  Landet«.  Den  Overskrift,  som  disse  haardt  tiltrængte  Over¬ 
vejelser  har  faaet,  er  ikke  rigtig.  Byggeri  vil  sige  selve  det,  at  der  bygges; 
naar  der  klages  over  Byggeriet  paa  Landet,  maatte  det  maalret  være,  fordi  der 
byggedes  for  meget,  saa  at  det  var  ved  at  blive  for  meget  af  det  gode  med 

alle  de  ny  Huse.  Men  det  er  jo  ikke  Meningen.  Det.  man  taler  om,  er  Bygge- 
maaden.  Hvorfor  saa  ikke  bruge  det  Ord?  Ogsaa . »Landboligernes  Udseende« 
vilde  svare  til  Emnet.  Men  »Byggeri«  passer  ikke  i  denne  Sammenhæng. 


F.  S.« 


KONKURRENCE. 


oreningen  til  Dyrenes  Beskyttelse  i  Danmark  indbyder  til  en  Konkurrence  om 


X  Forslag  til  Indretning  af  et  mindre  Slagtehus.  Der  er  udsat  to  Præmier  paa 
henholdsvis  400  Kr.  og  200  Kr.,  som  vil  blive  uddelte  til  Indsenderen  af  det 
bedste  og  det  næstbedste  Forslag.  Disse  skal  være  i  Overensstemmelse  med  de 
Principper,  der  nærmere  angives  i  » Dyrevennen «  Nr.  1  1906,  som  kan  faas  paa 
Foreningens  Kontor,  Raadhusstræde  15. 

Forslaget  skal  omfatte  en  detailleret  Beskrivelse,  Arbejdstegninger  af  Byg¬ 
ningerne,  af  de  mekaniske  Apparater,  Vandledninger  og  Pumpeanlæg  m.  v.,  som 
anbringes  i  disse,  samt  fuldstændigt  Overslag. 

Da  Planerne  skal  kunne  benyttes  til  mindre  Slagteriforretninger,  bør  Om¬ 
kostningerne  holdes  saa  lavt  som  muligt. 

Indleveringsfristen  udløber  den  1.  Januar  1907,  og  Forslag  indsendes  til  For¬ 
eningen  til  Dyrenes  Beskyttelse  i  Danmark,  Raadhusstræde  15. 

De  præmierede  Planer  bliver  Foreningens  Ejendom. 


FORSKELLIGT. 


Christianshorgs  Byggeudvalg  er  nu  sammensat  og  har  holdt  sit  første  Møde 
under  Forsæde  af  Hs.  Excellence  Udenrigsminister  Raben-Levetzau.  Udvalgets 
øvrige  Medlemmer  er  d’Hrr.  Folketingsformand  A.  Thomsen,  Statsrevisor  And. 
Nielsen,  Statsrevisor  Madsen-Mygdal,  Prof.  H. '  Matzen,  Hofmarskal,  Kammer¬ 
herre,  Greve  Moltke,  Ceremonimesteren,  Greve  Brockenhuus-Schack  og  Murer¬ 
mester  Axel  Broe. 


Udstilling.  Guldsmedeforeningen  af  1903  indbød  for  nogen  Tid  siden  til 
Konkurrence  om  et  nyt  Skemønster,  og  det  foreløbige  Resultat  heraf  er  blevet, 
at  der  er  indkommet  ca.  225  Tegninger.  Bestyrelsen  har  derfor  besluttet  at 
udstille  samtlige  Tegninger,  og  Udstillingen  finder  Sted  i  Haandværkerforeningens 
Lokaler,  Kronprinsensgade  7,  Søndag  den  5.  August,  Kl.  11  til  2. 


Rettelse.  Ved  et  Uheld  er  det  ene  af  Billederne  i  » Architektens«  Nr.  42 
stillet  omvendt.  Med  nærværende  Nummer  følger  til  Abonnenterne  et  heldigere 
Eksemplar  af  det  paagældende  Blad. 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 
Redaktionsudvalg;  Architekterne  K.  VARM1NG  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  HAVN 

DEN  II.  AUGUST  1 906 
8.  A ARGANG  N2  45 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


SYNAGOGEN  I  KRYSTALGADE. 


Det  er  nu  vel  et  Par  Maaneder  siden,  at  der  i  den  kjøbenhavnske  Dagspresse 
udspredtes  et  Rygte  om,  at  det  var  helt  galt  fat  med  Synagogebygningen;  den 
ejendommelige  og  smukke  Bygnings  Venner  blev  naturligvis  urolige  veti  Fortæl¬ 
lingerne  om  dens  overordentlige  Skrøbelighed,  saameget  mere,  som  et  enkelt 
lille  Blad  endogsaa  kunde  berette,  hvorledes  »man  fornylig  midt  under  Gudstje¬ 
nesten  havde  hørt  et  forfærdeligt  Brag,  da  den  ellers  saa  solide  Balkon  slog  en 
uhyre  Revne,  hvilket  havde  til  Følge,  at  Synagogen  blev  afspærret  og  undersøgt«. 
Ja!  samme  Blad  mødte  ydermere  med  et  Billede  af  Kirkens  Ydre,  der  viste  de 
Revner,  Muren  nu  skulde  have  slaaet !  Herom  er  da  at  berette,  til  Trøst  for  de 
Forskræmte,  at  Historien  om  det  forfærdelige  Brag  m.  m.  maa  gaa  paa  Agurke- 


SYNAGOGENS  INDRE. 

EFTER  LITOGRAFI  AF  E.  RUSCHKE. 

ARCHITEKT 
G.  F.  HETSCH. 


FORSLAG  TIL  SYNAGOGEN. 


ARCHITEKT  G.  F.  HETSCH. 


tidens  Konto,  og  at  de  Revner,  Billedet  viser,  allerede  —  som  nedenfor  skal  for¬ 
tælles  —  var  sete  og  beskrevne  Aar  1845. 

Som  det  mosaiske  Troessamfunds  Architekt  skal  jeg,  paa  Grundlag  af  Akter 
i  Samfundets  Arkiv,  oplyse  følgende,  som  mulig  kan  interessere  »Architekten«s 
Læsere. 

TVÆRSNIT. 


FORSLAG  TIL  SYNAGOGEN.  ARCHITEKT 

LÆNGDESNIT.  G.  F.  IIETSCH. 


Synagogen  i  Krystalgade  er,  som  bekendt,  opført  af  Prof.  G.  F.  Hetsch  og 
staar  vel  som  det  væsentligste  Minde  om  hans  Bygningskunst,  udpræget  og  ejen¬ 
dommelig,  om  end  stærkt  begrænset,  som  den  var.  Som  Bygningen  nu  staar, 
svarer  den  ikke  til  Kunstnerens  første  Projekt;  det  kan  ses  af  de  foreliggende 
Aktstykker,  at  der  har  været  forskellige  tidligere  Udkast,  bl.  a.  til  en  Bygning, 
der  skulde  ligge  for  Enden  af  Nørregade,  op  mod  Volden;  den  findes  beskre¬ 
ven  af  Hetsch,  men  Tegningerne  til  den  er  sporløst  forsvundne.  Derimod  er 
der  i  Nationalmuseets  2.  Afd.  havnet  de  nydeligt  og  sobert  udførte  Tegninger  til 
Synagogen  i  Krystalgade,  hvilke  her  gengives.  Forslaget  viser  Bygningen  over¬ 
hvælvet  og  er  aabenbart  et  alternativt,  der  er  Kunstneren  aftvunget,  og  vist  end- 
ogsaa  først  opgivet  i  sidste  Øjeblik,  da  allerede  Funderingen  var  i  fuld  Gang. 

Spørgsmaalet  om  fladt  eller  hvælvet  Loft  har  nu  aabenbart  været  gamle 
Hetsch  en  Hjærtesag,  hvorom  der  har  staaet  en  varm  Strid,  hvilket  følgende 
ganske  betegnende  fortæller. 

Allerede  Nørregadeprojektet  havde  (se  Skr.  14/10  1828)  fladt  Loft,  men  da 
Grunden  i  Krystalgade  vælges,  skriver  H.  at  »Grundens  større  Bredde  tillader  ham 
at  efterkomme  det  fremsatte.  Ønske  om  hvælvet  Loft«.  Dette  Ønske  har  sikkert 
pint  Kunstneren,  thi  Aaret  efter  (28/io  1830)  tilskriver  han  Byggekomitéen  saa- 
ledes*):  »enhver  virkelig  Kunstner,  der  hidtil  har  set  Projektet  hos  mig,  finder 
ult  ret  godt,  med  Undtagelse  af  det  hvælvede  Loft,  hvilket  ikke  svarer  til  en  Sy¬ 
nagoges  Karakter  og  slet  ikke  harmonerer  med  Bygningens  andre  af  mig  selv 
valgte  Former,  og  man  beklager  i  Almindelighed,  at  jeg  af  Eftergivenhed  har 
opgivet  min  første  og  bedre  Tanke  med  det  flade  Loft«.  Hetsch  fremhæver, 


finf  i  i  i  i  m  i  i  i  r  f  f  r 

hvorledes  Hvælvingerne  vil  trykke  Søjlerne  i  det  øvre  Galleri,  vil  svække  Aku¬ 
stikken  og  mindske  Vindueslyset,  hvorimod  et  fladt  med  Kassetter  og  forgyldte 
Knapper  prydet  Loft  vil  give  Synagogens  Indre  en  mere  storstilet,  imponerende 
ny  og  dog  oldtidsagtig  Karakter  og  svare  til  Bygningens  østerlandske  Stil;  ende¬ 
lig  vil  man  herved  undgaa  enhver  Lighed  med  Fruekirke. 

13-Sept.  1813  blev  nu  Grundstenen  lagt  af  Overpræsidenten  i  Kjøbenhavn, 
Gehejmekonferentsraad  Moltke,  men  ikke  destomindre  maa  Hetsch  dog  saa  sent 
som  den  30.  Nov.  s.  A.  atter  lægge  sig  i  Selen  for  sit  Forslag.  Han  tilskriver 
da  Byggekomiteen,  sender  dem  Piranesis  Værk  over  Roms  Kirker,  beder  dem 
sammenligne  navnlig  S.  Maria  Maggiore,  S.  Giovanni  in  Laterano  og  S.  Paolo 
med  hans  Tegning,  henviser  ogsaa  til  et  af  Gauthier  udarbejdet,  af  l’ institut  de 
Paris  med  Guldmedaille  præmieret  Arbejde,  for  at  vise,  at  man  netop  den- 


*)  Gengivet  i  Oversættelse. 

gang  kom  tilbage  til  det  Standpunkt,  hvor  man  stod,  da  man  byggede  de  første 
Basilikaer,  som  havde  flade  Lofter,  og  nævner  bl.  a.  ogsaa  som  et  Exempel 
blandt  nye  Bygninger  S.  Marie  de  Lorette  i  Paris  og  Konferentsraad  C.  F.  Han¬ 
sens  Kirke  i  Neumunster.  Endelig  tilføjer  H.  (i  Oversættelse):  »jeg  kunde  have 
fundet  mig  deri,  hvis  Konstruktionen  tillod  Opførelsen  af  en  Hvælving  af  Sten, 
men  en  af  Træ  er  mig  for  ureel,  hvilket  bortset  fra  mine  andre  forhen  anførte 
Grunde  er  mig  en  Grund  til  yderligere  at  blive  ved  det  flade  Loft,  der  ikke 
giver  sig  ud  for  mere  end  det  er «.  Og  saa  sejrede  han  tilsidst.  12/4  1832  blev 
Synagogen  festlig  indviet,  fuldført  i  den  Skikkelse,  der  fra  først  af  havde  fore¬ 
svævet  Bygmesteren,  i  alt  væsentlig  som  den  ses  endnu  den  Dag  idag. 

Desværre  var  Bygningen  ikke  saa  konstruktivt  gennemarbejdet  som  kunst¬ 
nerisk;  allerede  faa  Aar  efterat  den  var  fuldført,  viste  der  sig  forskellige  Mangler, 
hvilke  i  1845  var  saa  alvorlige,  at  man  tilkaldte  daværende  kgl.  Bygnings¬ 
inspektør  Bindesbøll,  hvis  Erklæring  endnu  foreligger,  og  hvori  han  bl.  a.  siger,  at 
Stikbuerne  (o:  Buerne  mellem  de  fritstaaende  Mursøjler  i  det  Indre)  er  sunkne 
og  Pillerne  vegne  udad,  at  Fundamentet  som  Følge  af  denne  Vigen  er  sunket 
i  Hjørnerne  og  Ydermuren  revnet  paa  Midten;  en  enkelt  af  Buerne  er  saa  farlig 
brudt,  at  den  strax  bør  afstives  og  senere  ommures;  Bindesbøll  lod  da,  forøvrigt 
i  Overensstemmelse  med  Hetsch,  indlægge  4  svære  Ankere  paalangs  i  Kirken 
foruden  flere  Tværankere.  Blev  ligningens  Mure  end  saaledes  hindrede  i  at 
skride  ud,  var  der  dog  endnu  en  Mangel,  som  stadig  undergravede  dens  Soli¬ 
ditet,  nemlig  en  ufuldstændig  Fundering.  Hvorfor  Funderingen  er  bleven  som 
den  er,  lader  sig  ikke  nu  oplyse;  det  ses  af  Bygningskonditionerne,  at  den  i 
disse  fordres  ført  4  Alen  under  Jorden,  medens  mine  Opgravninger  paa  Stedet 
godtgør,  at  fast  Bund  først  findes  6  —  8  Alen  nede.  Om  ikke  Aarsagen  skulde 
være  »den  ilde  forstaaede  Økonomi,  der  har  været  det  ledende  Princip  under 
Opførelsen«,  hvilket  i  en  Skrivelse  (30/1  1843)  fra  Repræsentantskabet  antydes 
som  en  Mulighed? 

Allerede  1883,  tre  Aar  før  jeg  sammen  med  Prof.  Ove  Petersen  tilbyggede 
det  brandfri  Trappehus  mod  Vest,  paaviste  jeg  Nødvendigheden  af  at  istandsætte 
Kirkens  østlige  Gavl,  som  dengang  var  stærkt  medtagen,  men  af  forskellige  Grunde 
kom  Arbejdet  ikke  paa  den  Tid  til  Udførelse;  da  imidlertid  Sænkningerne  og  For¬ 
skydningerne  i  denne  Gavlmur  stadig  fortsættes,  vil  man  nu,  forat  bringe  Bygningen 
i  Ro,  nedtage  en  Del  af  Østgavlen  og  ommure  den,  samt  føre  Fundamenterne 
ned  til  fast  Bund,  rimeligvis  under  alle  Ydermure.  Naar  dette  er  skeet  i  inde¬ 
værende  Sommer  vil  Synagogen  i  Krystalgade  forhaabentlig,  saalænge  den  jødi¬ 
ske  Menighed  existerer  i  Kjøbenhavn,  bestaa  som  et  smukt  og  ejendommeligt 
Bygningsværk  og  som  et  Minde  om  dens  Bygmester  og  om  hans  kunstneriske  Syn. 

Fred.  L.  Levy. 


LIDT  OM  AT  REJSE  OG  OM  AT  TEGNE. 


»Det  er  ikke  nogen  god  Anvendelse  af  Tiden,  at  rejse  Verden  rundt 
og  opmaale  og  tegne  gamle  Bygningsværker,  helt  eller  delvis,  naar  de  allerede 
er  opmaalte  og  undersøgte  og  som  saadan  tilgængelige  i  Arkiver  eller  publicerede 

i  Bøger . Det  er  ikke  vel  anvendt  Tid  at  gøre  et  vakkert  Skitsebogsblad, 

naar  man  kan  tage  et  Fotografi  eller  —  hvorfor  ikke?  —  købe  et  Prospektkort, 
som  fremstiller  Tingene  lige  saa  tydeligt  og  meget  sandere.« 

.  .  .  Dette  staar  der  virkelig  at  læse  i  et  Rejsebrev  i  det  svenske  Tidsskrift 
»Arkitektur  och  dekorativ  konst«,  skrevet  af  den  unge,  talentfulde  Arehitekt  Ivar 
Tengbom  (som  mange  vil  mindes  fra  Architektmødet  i  1903  og  som  for  Tiden 
er  ude  at  rejse  paa  »det  store  Stipendium«).  Vi  vil  tilstaa,  at  Haarene  rejste  sig 
paa  vort  Hoved  ved  at  læse  de  citerede  Udtalelser;  og  nu  i  denne  skønne  Som¬ 
mertid,  da  saa  mange  unge  Architekter  snører  deres  Randsel,  er  vi  bievne  alvor¬ 
ligt  bekymrede  for,  at  en  og  anden  kunde  være  falden  over  det  nævnte  Rejsebrev 
og  maaske  derved  ledet  til  at  blive  en  frafalden,  en  Kætter  mod  den  fra  Fædrene 
nedarvede  Lære  (tænk  paa  Prof.  Holms  Vadsæk,  Fiskestang,  Hængelod  m.  m.  m.!). 
Og  vi  vil  straks  markere  vort  stik  modsatte  Standpunkt  og  tilraabe  —  navnlig 
de  yngre  —  af  vore  Læsere:  hør  ham  ikke!  Den,  der  ikke  paa  sin  Rejse  tegner, 
opmaaler,  gør  Farvestudier,  han  er  ikke  rettroende  Arehitekt  og  hans  Rejse  er 
forfejlet! 

Tengbom  indrømmer  selv,  at  det  er  »roligt«  at  tegne.  Det  finder  vi  ogsaa, 
og  vi  fatter  ikke,  hvorfor  man  skulde  nægte  sig  den  Glæde.  Enhver,  der  har 
rejst  —  navnlig  i  Italien  — ,  vil  huske,  hvor  det  kriblede  i  Fingrene  efter  rigtig 
at  faa  fat  paa  Tingene,  bore  sig  ind  i  al  den  Formernes  Rigdom,  vi  fandt,  og 
ikke  slippe  den,  før  vi  havde  tilegnet  os  noget  deraf.  Og  det  er  vel  netop  just 
deri,  en  stor  Del  af  Nydelsen  bestaar:  at  man  ligesom  kommer  til  at  eje  lidt 
eller  meget  deraf.  Kald  dette  Egoisme!  —  lige  meget,  man  bliver  beriget  derved, 
og  Rigdommen  tager  man  med  sig  hjem.  Om  saa  et  Hus  er  tegnet  1000  Gange 
før,  —  hvad  Rolle  spiller  det  for  mig;  jeg  har  haft  den  Lykke  at  se  det  og 
tegne  det,  det  er  mig  nok.  Fotografier  og  Prospektkort  kan  være  nyttige  Hjælpe¬ 
midler,  men  de  er  tørre,  blottede  for  Stemning,  og  man  forholder  sig  nøgternt, 
upersonligt  til  dem. 

Stemning!  ....  Der  klinger  ud  fra  et  saadant  gammelt  Hus  en  Sang  uden 
Ord,  med  henfarne  Tiders  Kraft  og  Skønhed.  Den  gælder  det  om  at  fange  og 
bevare  i  sit  Sind.  Saa  er  der  Haab  om,  at  den  senere  hen  i  Livet  kan  vække 
beslægtede  Toner  i  os  under  Udøvelsen  af  vor  Kunst  og  derved  bringe  os  videre. 
Vi  tegner  ikke  det  gamle  Hus  for  senere  at  kunne  gengive  det  eller  dets  For¬ 
mer  i  moderne  Huse.  Men  vi  skal,  naar  vi  tegner  det,  forsøge  at  gengive  lidt 
af  den  Stemning,  som  er  over  det.  Thi  den  har  vi  haardt  Brug  for  under  vort 
senere  Arbejde  med  Nutidens  haarde  Realiteter,  og  det  er  ud  fra  den  Stemning, 
at  al  god  Kunst  bliver  til.  Forstanden  alene  gør  det  ikke. 

Man  skulde  vel  kunne  blive  enige  om,  at  det  at  kunne  tegne  er  en  tem¬ 
melig  nyttig  Færdighed  for  en  Arehitekt.  Der  kan  vel  nok  ligge  en  Fare  i  det 
at  være  en  altfor  »dreven  Tegner«,  o:  at  have  Tilbøjelighed  og  Ævne  til  at 
fremstille  Tingene  altfor  blændende  skønt  og  saaledes,  at  Tegningen  bliver  Hoved¬ 
sagen.  Men  denne  Ævne  er  nu  de  færreste  givet,  og  de  fleste  af  os  er  vel 
saadan  skabt,  at  vi  netop  trænger  til  at  øve  Haand  og  Øje.  Og  hvorledes  skulde 
man  da  kunne  tænke  sig  en  fornøjeligere  og  bedre  Skole  end  den,  de  gamle 
Bygninger  indbyder  til  at  gennemgaa? 

Tengbom  paastaar,  at  Fotografier  er  lige  saa  tydelige  og  meget  sandere  end 

Tegning.  Rent  bortset  fra,  at  alle  Fotografier  er  mer  eller  mindre  gale  —  hvad 
G.  V.  Blom  har  paavist  — ,  saa  giver  et  Fotografi  jo  da  ingen  Oplysninger  om 
Farven,  ej  heller  om  de  geometriske  Forhold,  som  det  netop  i  mange  Tilfælde 
kan  have  den  største  Interesse  at  komme  til  Klarhed  over.  Er  man  bleven  op¬ 
mærksom  paa  Skønheden  i  en  Søjlestilling  eller  hvad  som  helst  andet,  er  det 
virkelig  ikke  tilfredsstillende  kun  at  have  et  Fotografi  deraf.  Det  er  jo  muligt, 
at  Virkningen  beror  paa  ejendommelige  Forhold  mellem  de  enkelte  Led,  som 
kun  kan  ses  i  geometrisk  Fremstilling.  Hvor  let  lader  man  sig  ikke  narre  f.  Eks. 
af  Højderne  i  de  italienske  Bygninger,  og  hvor  tidt  bliver  man  ikke  overrasket 
ved  at  se  dem  i  geometrisk  Tegning?  Hvis  man  uden  Opmaaling  vilde  forsøge 
at  tegne  dem  geometrisk  efter  et  Fotografi  eller  efter  Virkeligheden,  vil  man  i 
Almindelighed  tegne  galt.  Selv  det  sikreste  Øje  er  et  skrøbeligt  Medium  mellem 
Virkeligheden  og  Papiret  (for  Resten  ogsaa  omvendt). 

Derfor  siger  vi  atter:  I  unge  Mennesker!  lyt  ikke  til  de  besnærende  Røster, 
som  kalder  paa  Eders  medfødte  Magelighed!  Bliv  ved  at  rejse  ud  for  at  erobre 
en  Verden,  som  ligger  for  Jer,  parat  til  at  lade  sig  erobre.  Men  glem  ikke  at 
bevæbne  Jer  med  de  fredeligste  af  alle  Vaaben :  en  Blyant,  en  Tommestok  og 
en  Farvelade! 


FÆNGSELSHJÆLPENS  KONTOR-ASSISTANCE. 


elskabet  »Fængselshjælpen«  har  sendt  os  et  Eksemplar  af  nedenstaaende  Op- 


fordring  og  anmodet  os  om  at  omtale  Sagen  i  vort  Fagblad.  Dette  gør  vi 
gærne,  idet  vi  varmt  anbefale  ærede  Kollegaer  at  følge  Opfordringen,  da  man 
paa  denne  Maade,  uden  synderligt  Arbejde  eller  Risiko,  bidrager  til  at  støtte  Sel¬ 
skabet  i  dets  menneskekærlige  Arbejde. 

Politiinspektør  Goli.  og  Selskabets  Forretningsfører  har  paa  en  nylig  tilende¬ 
bragt  Rejse  i  England  haft  Lejlighed  til  at  se  lignende  Institutioner,  der  vir¬ 
kede  med  meget  Held  og  til  stor  Nytte  for  Kontor-  og  Handelsfolk,  der  var 
komne  paa  Afveje.  Etableringen  af  Fængselshjælpens  »Kontor- Assistance«  er  saa- 
ledes  det  første  Udslag  af  de  paa  den  nævnte  Rejse  indhøstede  Erfaringer. 

Opfordringen,  der  vil  blive  sendt  til  Sagførere,  Forretningsfolk,  Foreninger, 
Læger  m.  fh,  lyder  saaledes: 

»Højstærede!  For  at  forsøge  at  overvinde  den  store  Vanskelighed,  der  er 
forbunden  med  at  skaffe  Beskæftigelse  til  de  af  Fængselshjælpens  Klienter,  der 
er  oplærte  til  Handels-,  Kontor-  og  lignende  Virksomhed,  har  Foreningen  fra  den 
15.  Juli  aabnet  et  Bureau,  der  for  moderat  Betaling  paatager  sig  at  yde  Kontor- 
Assistance  af  enhver  Art. 

Blandt  de  Arbejder,  som  Bureauet  omfatter,  fremhæves:  Afskrivning,  Dupli¬ 
cering,  Maskinskrivning,  Kalkering,  Oversættelser,  Kuvertering,  Frankering,  Adres¬ 
sering  og  Omdeling  af  Breve  og  Cirkulærer,  Omdeling  af  Beretninger  og  Med¬ 
delelser  fra  Foreninger  og  Institutioner,  Opkrævning  af  Regninger  og  Medlems¬ 
kontingent  (mod  Kaution)  m.  m. 

Fængselshjælpen  haaber  at  kunne  paaregne  ogsaa  Deres  Støtte  og  anmoder 

Dem  om  at  ville  overlade  Bureauet  Udførelsen  af  forekommende  Arbejder  af 
ovennævnte  Art. 

Skriftlige  Henvendelser  til  Bureauet  bedes  adresserede:  »Fængselshjælpens 
Kontor-Assistance,  Skindergade  23,  1.«  Bureauets  Telefon-Nummer  er  8678. 
Bureauets  Bestyrer  træffes  daglig  8 — 10  og  2  —  5  Skindergade  23,  1.« 

Med  denne  Opfordring  følger  en  Kupon,  paa  hvilken  man  kan  tegne  sig 
paa  Bureauets  Fortegnelse  over  Arbejdsgivere. 


BØGER  OG  TIDSSKRIFTER. 


»Tegninger  af  ældre  nordisk  Architeklnr «,  4.  Samling,  4.  Række,  er  nu  af¬ 
sluttet  og  er  udkommet  paa  Hagerups  Forlag;  Rækken  omfatter  ialt  18  Blade, 
som  i  Lighed  med  de  tidligere  Samlinger  spænder  over  højst  forskelligartede 
Emner.  En  fremragende  Plads  i  Rækken  indtager  V.  Ahlmanns  Tegninger  af 
St.  Peders  Kirke  i  Næstved,  til  hvilke  cand.  mag.  Vilh.  Lorenzen  har  skreven 
en  længere,  instruktiv  Tekst  i  den  medfølgende  trykte  Forklaring  til  Billederne. 
Prof.  Storck,  som  ene  har  haft  Arbejdet  med  Udgivelsen  af  denne  Række,  giver 
selv  et  Par  smukke  Bidrag,  af  hvilke  det  interessante  gamle  Bindingsværkshus 
fra  Næstved  er  særlig  smukt  og  klart  gengivet.  Som  Helhed  slutter  Rækken 
sig  paa  værdig  Maade  til  sine  Forgængere,  og  man  kan  kun  ønske  Værket  den 
størst  mulige  Udbredelse.  Prisen  for  denne  Række  er  10  Kr. 


FORSKELLIGT. 

Karmelitternes  Sygehus  i  Helsingør.  Vi  kan  bringe  den  glædelige  Nyhed,  at 
en  Kreds  af  ansete  Borgere  i  Helsingør  og  Kjøbenhavn  har  samlet  sig  om  det 
Formaal  at  redde  det  gamle  Sygehus  fra  den  Tilintetgørelse,  der  længe  har  truet 
det.  Gennem  Opraab  i  Bladene  og  ved  Udsendelsen  af  en  Piece  vil  man  søge 
at  rejse  en  Stemning  imod  Nedrivningen  og  ved  frivillige  Bidrag  se  at  faa  ind¬ 
samlet  en  Pengesum  til  Restaureringen.  Vi  hilser  dette  smukke  Formaal  med 
oprigtig  Glæde  og  opfordrer  vore  Kolleger  til  at  støtte  Sagen.  Stadsfysikus  i 
Helsingør,  Dr.  Gabriel  Tryde,  er  Formand  og  modtager  Bidrag. 

¥ 

1  Helsingfors  nedlagdes  den  18.  Juni  Grundstenen  til  et  finsk  Nationalmuseum, 
i  hvilket  man  agter  at  samle  de  spredte  Samlinger,  der  nu  findes  af  Vaaben, 
Rustninger,  Smykker  og  Dragter  samt  Genstande  af  historisk,  ethnografisk  eller 
arkæologisk  Interesse. 


Udgiver:  AKADEMISK  ARCH1TEKTFORENING.  —  Redaktør:  Architekt  SØREN  LEMCHE. 
Redaktionsudvalg:  Architekterne  K.  VARMING  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

AKADEMISK  ARCHI 
TEKTFORENING  *  # 


FREDSPALADSET  I  HAAG. 


Idet  »Architekten«  idag  bringer  perspektiviske  Fremstillinger  af  de  6  ved  Kon¬ 
kurrencen  om  Fredspaladset  i  Haag  præmierede  Forslag,  beklage  vi,  at  det 
ikke  er  lykkedes  os  at  skaffe  Billeder  ogsaa  af  Planer  og  Snit.  Men  selv  om 
Billederne  kun  kan  give  et  ganske  overfladisk  Indtryk  af  de  forskellige  Forslag, 
faar  man  dog  gennem  dem  lidt  Forstaaelse  af,  hvorledes  den  architektoniske 
»Smag«  i  de  store  Kulturlande  for  Tiden  maa  opfattes.  Og  det  kan  jo  ogsaa 
have  sin  Interesse. 


FREDSPALADSET  I  HAAG.  ARCHITEKT 

I.  PRÆMIE,  12.000  G.  U  M-  CORDONNIER,  LILLE. 

“  505  - 


FRA  ARCHITEKTKONGRESSEN  I  LONDON. 

Ved  Architektkongressen  var  det  for  Danske '  en  Glæde  at  træffe  2  dansk¬ 
talende  engelske  Architekter,  nemlig  den  danskfødte  Architekt  English,  be¬ 
kendt  her  som  Deltager  i  Skitsekonkurrencen  til  Kjøbenhavns  Raadhus,  hvorved 
han  sammen  med  Alexander  Koch  vandt  en  Præmie,  og  den  engelskfødtc  Archi¬ 
tekt  W.  D.  Carøe  af  dansk  Slægt.  Særlig  for  dem,  der  ikke  talte  Engelsk 
videre  godt  eller  slet  ikke,  var  det  et  stort  Held  at  kunne  tale  med  de  2  nævnte 
velvillige  og  hjælpsomme  Kolleger  og  faa  Oplysninger  om  engelske  Forhold. 
Det  var  en  Glæde  at  mærke  den  uskrømtede  Kærlighed  og  Interesse  for  Dan- 


FREDSPALADSET  I  HAAG.  ARCHITEKT 

2.  PRÆMIE,  9000  G.  A.  MARCEL,  PARIS. 

mark,  som  de  to  Herrer  er  besjælede  af,  og  som  vel  tildels  er  tagen  i  Arv,  men 
tillige,  tør  vi  haabe,  var  øget  ved  Rejser  og  Ophold  i  Danmark. 

Carøe  indtager  en  fremragende  Plads  i  den  engelske  Architektverden  og  var 
Medlem  af  Kongreskomitéen.  Han  har  Tilsyn  med  en  stor  Mængde  gamle 
Kirkebygninger  og  har  derfor  med  kritisk  Interesse  set  paa  dansk  Istandsættelse 
af  gamle  Bygninger.  Han  omtalte  Restaureringen  af  Viborg  Domkirke,  som  han 
var  utilfreds  med  —  man  var  ikke  gaaet  nænsomt  nok  tilværks  derved  —  ;  det 
var  ikke  mer  den  gamle  Bygning.  Carøe  har  ogsaa  en  stor  Virksomhed  ved 
Nybygninger  og  vil  som  saadan  være  kendt  af  Danske,  f.  Eks.  gennem  Alex. 
Kochs  aarlige  Udgave  af  »Academy  Architecture«.  Han  viste  os  Skandinaver 
den  Opmærksomhed  at  føre  os  omkring  i  en  stor,  rigt  udstyret  Bygning,  som 
han  netop  byggede  for  » Ecclesiaslical  Commission  for  England «.  Bygningen 
bestaaer  egentlig  af  flere  indbyrdes  adskilte  Afdelinger  for  hvad  vi  vel  vilde 

kalde  Stiftsskriverkontorer,  Kirkeraad  o.  lign.,  men  var  sammenarbejdet  til  en  i 
mange  Henseender  interessant  Helhed.  Det  Ydre  var  af  røde  Mursten  med  rig 
Anvendelse  af  huggen  Sten  og  var  saa  godt  som  færdigt.  At  det  Indre  endnu 
stod  ufærdigt,  gjorde  det  yderligere,  interessant  derved,  at  mange  Enkeltheder 
saaledes  traadte  tydeligere  for  Dagen. 

Efter  Omvisningen  var  vi,  nemlig  English,  5  Danske  og  4  Svenske,  af  Carøe 
indbudte  til  Middag  i  » Arts  Club«,  hvor  Carøe  holdt  nedenstaaende  Tale  —  paa 
Dansk  — ,  som  jeg  fik  Lov  til  at  tage  med  mig.  Det  forekommer  mig,  at 
baade  Hr.  Carøes  Ord  og  den  af  ham  nævnte  Mr.  Lethaby’s  Udtalelser  ved  et 
Kongresmøde  bør  kendes  i  videre  Kredse. 

Det  er  sikkert,  at  altfor  mange  Restaurationer  rundt  i  Landene  har  taget 
»Sjælen«  ud  af  de  gamle  Bygninger.  M>  Nyrop. 


FREDSPALADSET  I  HAAG.  ARCHITEKT 

3.  PRÆMIE,  7OOO  G.  F.  WENDT,  CHARLOTTENBURG. 

ARCHITEKT  CARØES  TALE.*) 

Det  glæder  mig  meget  at  byde  d’Herrer,  mine  Kolleger  fra  Skandinavien, 
Velkommen,  og  jeg  takker  Dem,  fordi  De  har  givet  Møde.  Skønt  født  i  Eng¬ 
land,  er  jeg  af  dansk  Slægt,  og  De  kan  godt  forstaa,  at  mine  Sympatier  natur¬ 
ligvis  er  ikke  saa  lidt  danske.  Min  Fader  er  født  i  Horsens  og  opdraget  i  Vejle, 
men  endte  som  Borger  i  Liverpool,  blev  dansk  Konsul  der  og  giftede  sig  med 
en  skotsk  Dame;  han  blev  Etatsraad,  Ridder  af  Dannebrog  og  Dannebrogsmand. 
Den  eneste  Fejl,  jeg  synes  min  Fader  begik,  var  at  opdrage  sine  Børn  og  holde 
sit  Hus  fuldstændig  paa  engelsk.  Derfor  maa  d’Hrr.  undskylde  de  Sprogfejl, 
jeg  gør  mig  skyldig  i,  og  at  jeg  maa  læse  min  Tale  op.  Det  er  saa  sjældent, 


*)  Gengivet  efter  Talerens  Manuskript  med  enkelte  sproglige  Rettelser.  Red. 

ja  der  kan  gaa  Aar  imellem,  at  jeg  taler  eller  hører  et  Ord  Dansk,  Norsk  eller 
Svensk. 

Nu  har  jeg  Lyst  til  at  fortælle,  hvad  jeg  tror  paa  Dansk  hedder:  en  Arvé- 
historie.  Hele  min  Familie  har  altid  undret  sig  over,  at  jeg  valgte  at  blive 
Architekt.  Da  jeg  saa  for  fire  Aar  siden  rejste  i  Danmark,  opdagede  jeg,  at 
min  Tiptipoldefader,  ved  Navn  Kruuse,  var  en  velkendt  Architekt  i  Horsens,  og 
det  er  blevet  mig  fortalt,  at  han  har  været  beskæftiget  med  noget  Arbejde  for 
de  russiske  Prinsesser,  som  en  Tid  opholdt  sig  i  Horsens  efter  Catharina  den 
andens  Død. 

Men  nu  har  jeg  en  Sag,  som  særlig  interesserer  mig,  at  sige  ■  et  Par 
Ord  om. 

Ikke  saa  lidt  af  mit  Arbejde  her  i  England  er  knyttet  til  Vedligehpldelsen 

4-  PRÆMIE,  ^OOO  G.  O.  WAGNER,  WIEN. 

af  historiske  Bygninger;  f.  Eks.  har  jeg  Overopsyn  med  flere  Domkirker,  der¬ 
iblandt  Canterbury ,  Wes.'minster  Abbey  og  St.  Paulskirken.  Paa  mine  mange  Rejser 
interesserer  det  mig  derfor  meget  at  se  de  forskellige  Maader  at  istandsætte 
gamle  Bygninger  paa. 

Jeg  har  altid  syntes,  at  Franskmændenes  Maade  var  utilfredsstillende.  De 

har  glemt,  at  i  Middelalderen  og  den  tidlige  Renæssance  var  næsten  al  Kunst 

samlet  om  Architekturen ;  Arbejderne  nedarvede  deres  Maade  at  arbejde  paa  fra 
Slægt  til  Slægt,  og  de  tilegnede  sig  efterhaanden  en  saa  stor  Færdighed,  ja 
»Esprit«,  som  det  nu  er  umuligt  at  faa  frem  ved  Hjælp  af  moderne  Arbej¬ 
dere.  Architekten  kan  maaske  nok  faa  den  frem  i  sine  Tegninger,  men  naar 

det  er  gaaet  igennem  Arbejdernes  Hænder,  er  den  forsvundet.  Derfor:  den 

gamle  Stil  hører  til  den  gamle  Tid,  og  hver  Tid  har  i  Virkeligheden,  sin 
egen  Stil  1 

Viollet  le  duc  i  Frankrig,  Sir  Gilbert  Scott  i  England,  Semper  i  Tyskland 


PROIET'POVR  i.Ei  vunr,  or.  m  fVfiXET  L'T  B !  S  i  J  0  TH  EO  VE  ■  L'É  D 1 F  i  C  E  V  ET  5DN  EHTVØAiqE 

forstod  aldrig  denne  Sandhed,  og  jeg  er  bange  for,  at  hele  Europa  i  sin  arkæo¬ 
logiske  Stolthed  har  adopteret  Viollet  le  duc’s  Maade.  I  Frankrig  og  endnu 
mere.  i  Tyskland  er  der  næsten  ikke  en  eneste  gammel  Bygning  bleven  tilbage, 
som  kan  fortælle  sin  sande  Historie,  fordi  den  historiske  Kærne  er  ble  ven  iklædt 
det  nittende  Aarhundredes  Klædebon. 

Her  i  England  har  vi  begyndt  at  lære  Sandheden  —  sørgeligt  nok  næsten 
for  seiit. 

Jeg  tager  mig  den  Frihed  at  sige,  at  jeg  blev  noget  forskrækket  ved  at  se 
forskellige-  Ting  paa  min  Rejse  i  Skandinavien,  og  jeg  vil  bede  Dem  læse  Prof. 
Læthaby’s  Foredrag  paa  Kongressen.  Selv  om  jeg  ikke  er  ganske  enig  med  ham 
i  alt,  tror  jeg  dog,  Sandheden  ligger  i  det,  han  har  sagt,  og  at  den  eneste 
Maade,,  paa  hvilken  vi  kan  haabe  at  bevare,  hvad  der  er  tilbage  af  gamle  Byg¬ 
ninger,  er  den,  han  angiver. 


FREDSPALADSET  I  HAAG.  ARCHITEKTER 

5.  PRÆMIE,  3OOO  G.  H.  GREENLEY  OG  H.  S.  OLM,  NEW-YORK. 


Til  Slutning  vil  jeg  udtale  det  Ønske,  at  de  arkæologiske  Kunstskatte  i 
Danmark,  Sverige  og  Norge  maa  blive  bevarede  paa  den  bedste  Maade,  og  at 
alle  daarlige  Restaureringsmaader  maa  forsvinde.  Skaal ! 

PROF.  LETHABY’S  FOREDRAG. 

Det  systematiske  Studium  af  antik  Kunst  har  ført  til  Fuldendelsen  af  endnu 
en  Forskningsmetode:  Civilisationens  Historie  gennem  dens  Monumenter,  og  sam¬ 
tidig  er  en  bevidst  Kærlighed  til  gamle  Kunstværker  bleven  vakt.  Det,  som 
giver  gamle  Bygninger  deres  poetiske  og  historiske  Værd,  beror  udelukkende 
paa  deres  Ægthed.  Saadanne  Monumenter  er  ikke  alene  Erindringer,  de  er 
Kendsgærninger,  idet  de  til  Samtiden  fortæller  om  Forfædrenes  Arbejde.  Set  fra  - 
den  historiske  Side:  intet  andet  er  et  gyldigt  Bevis;  set  fra  Følelsens  Side:  intet 
andet  kan  sætte  vor  Indbildningskraft  i  Bevægelse. 

Da  den  arkæologiske  Videnskab  blev  grundlagt,  fyldtes  de  Kyndige  med 

stor  Lærdom  og  Begejstring.  De  tænkte  imidlertid  ikke  paa  Forskellen  mellem 
et  gammelt  Monuments  Former  og  selve  det  levende  Byggeri.  Selv  naar  de 
ikke  gjorde  alt  nyt,  kunde  de  ikke  indse,  at  de  ødelagde  det  gamle  ved  at  an¬ 
bringe  sine  nye  ideer  ved  Siden  af  det.  Reparatører  erkender,  at  der  saaledes 
er  gjort  megen  Skade  i  Fortiden,  men  desuagtet  gaar  de  frem  endnu  paa  samme 
Vis,  under  Anvendelsen  af  det  nye  Ord  »Reparation«  i  Stedet  for  det  gamle 
»Restaurering«  —  Resultatet  er  det  selv  samme. 

Ombygninger  foretages  i  forceret  Grad  over  hele  Europa;- just  de  ældste 
og  skønneste  Bygninger  er  det,  som  underkastes  Restaurering  og  derefter  over¬ 
lades  til  deres  Skæbne.  St.  Front,  Perigueux,  vakte  saa  stor  Interesse,  at  den 
blev  ombygget.  Domkirken  i  Aachen  bliver  for  Tiden  bedækket  med  moderne 

6.  PRÆMIE,  3000  G.  F.  SCHWECHTER,  BERLIN. 

Kunstværker  af  Marmor  og  Mosaik.  Murano-Katedralen  ser  ud,  som  om  den 
var  udgaaet  fra  en  Fabrik,  og  det  samme  kan  siges  om  utallige  andre  Bygninger. 

Protester  er  udtalte  i  alle  Lande,  i  Frankrig  nylig  af  Emile  Hovelaque,  i 
Tyskland  af  Strzygowski,  i  Italien  af  Boni,  i  England  af  Ruskin  og  Morris, 
men  Tilsynsmændene  ved  de  gamle  Bygninger  og  deres  Architekter  gør  mundtlig 
alle  Indrømmelser  og  — •  fortsætter  smilende  deres  Vej. 

I  Modsætning  til  denne  Fremfærd  burde  de  gamle  Bygninger  nyde  om¬ 
hyggelig  Pleje  og  Istandsættelse,  da  de  jo  er  nationale  Skatte,  som  bør  værnes. 
Ligesom  fragmentariske  Arbejder  i  et  Musæum  synes  os  værdifuldere,  jo  større 
Ælde  og  Forfald  de  kan  fremvise,  saaledes  er  ogsaa  Forholdet  ved  en  gammel 
Bygning,  og  hvis  den  passes  og  plejes  i  samme  Aand,  kan  ikke  heller  nødvendig 
Istandsættelse  eller  Forstærkning  foraarsage  nogen  Skade. 

En  hyppig  Indvending  er:  at  gamle  Bygninger  er  ikke  Musæumsgenstande 
og  maa  sættes  i  saadan  Stand,  at  de  kan  bruges;  men  forsigtig  Anvendelse 

afstedkommer  ingen  Ødelæggelse.  Vore  Katedralers  Brugbarhed  og  Stabilitet  har 
ofte  været  prisgivet  dekorative  Nykker.  Om  vi  staar  fast  ved  det  Princip,  at 
vort  Maal  er  at  bevare  et  Monuments  Helhed  og  Ægthed,  saa  kan  vi  næppe 
gøre  nogen  Fejl  ved  Udførelsen  af  nødvendige  Reparationer.  Mange  Erfaringer 
findes  samlede  i  de  af  »Foreningen  for  Beskyttelse  af  gamle  Bygninger«  ud¬ 
givne  Tidsskrifter. 

Om  Architekter  maa  restaurere,  da  lad  dem  gøre  det  paa  Papiret  og  ikke 
formindske  selve  Bygningens  Oprindelighed,  som  absolut  forsvinder,  naar  de  be¬ 
gynder  at  virkeliggøre  deres  Teorier,  hvorfor  vi  ikke  engang  har  den  Tilfreds¬ 
stillelse  at  kunne  bevise  deres  Fejl.  Vi  kan  næsten  ikke  besøge  en  eneste  be¬ 
rømt  Bygning  i  Europa  uden  at  finde  vidtløftige  Arbejder  i  Gang,  og  saafremt 
ikke  en  stor  Ændring  i  Taktikken  snart  indtræder,  findes  der  om  kort  Tid  intet 
virkelig  gammelt  at  overlevere  til  Eftertiden. 


KONKURRENCE. 


Indbydelse  til  offentlig  Konkurrence  om  et  Mindesmærke  for  Niels  R.  Finsen. 
ndertegnede  Udvalg  for  Tilvejebringelse  af  et  Mindesmærke  for  afdøde  Prof. 


U  Niels  R.  Finsen  indbyder  herved  danske  Kunstnere  til  Deltagelse  i  en 
almindelig  offentlig  Konkurrence. 

Mindesmærket  tænkes  opstillet  paa  den  i  nedenfor  nævnte  Plan  angivne 
Plads  ved  Pinsens  medicinske  Lysinstitut,  Rosenvængets  Hovedvej  37,  dog  saa- 
ledes,  at  det  ikke  er  udelukket,  at  det,  hvis  Omstændighederne  i  Tidens  Løb 
skulde  kræve  det,  kan  flyttes  andetsteds  hen.  En  Plan  af  Pladsen  med  Omgi¬ 
velser  udleveres  enhver  navngiven  Kunstner  i  Raadhusets  Oplysningskontor. 


Bestemmelser  vedrorende  Konkurrencen. 


Punkt  1.  Der  ønskes:  a)  en  plastisk  Model  i  Maalestok  4  lommer  lig  1  Alen, 

b)  Mindesmærket  indtegnet  i  Plan  og  Facade  med  de  nærmeste  Omgivelser, 

c)  en  kort  Beskrivelse  af  hvilke  Materialer  der  tænkes  anvendt,  Mindes¬ 
mærkets  Idé  o.  s.  v.,  d)  Opgivelse  af  den  Sum,  Mindesmærket  vil  koste 
fuldstændig  opstillet  paa  Stedet  med  tilhørende  Fundament  til  2  Alens 
Dybde  under  Jordoverfladen.  Alt  tydelig  mærket  med  Kunstnerens  Navn 
og  Adresse. ' 

Arbejder,  som  ikke  er  forsynede  med  Navn,  og  Modeller  i  anden  Maale¬ 
stok  end  den  ovenfor  nævnte,  eller  udførte  i  vaadt  Ler,  modtages  ikke. 
Punkt  2.  Fristen  for  Konkurrencen  udløber  den  1.  Februar  1907.  Konkurren¬ 
terne  maa  14  Dage  forinden  indsende  Meddelelse  om  Deltagelse  til  Udval¬ 
gets  Formand,  Slotsholmsgade  1 2  2,  hvorefter  Meddelelse  om  Tid  og  Sted 
■  for  Afleveringen  vil  blive  dem  tilsendt. 

Punkt  3.  Indsamlingskomiteen  raader  for  Øjeblikket  over  50.000  Kr.,  hvilket 
Beløb  Totalsummen  til  Mindesmærkets  Tilvejebringelse  og  Opstilling  saa- 
ledes  under  ingen  Omstændigheder  maa  overstige.  Komiteen  har  udtalt 
som  sit  Ønske,  at  et  Beløb  af  indtil  35.000  Kr.  i  det  hele  anvendes  til  et 


offentligt  Mindesmærke  for  Finsen,  men  hvis  det  til  sin  Tid  maatte  vise 
sig  ønskeligt,  er  Komiteen  villig  til  at  bevilge  et  yderligere  Beløb  indenfor 
den  tilstedeværende  Sum  af  50.000  Kr. 

Punkt  4.  Dommerudvalget  bestaar  af  undertegnede  Udvalgs  Medlemmer  i  For¬ 
bindelse  med  3  af  de  konkurrerende  valgte  Kunstnere. 

Punkt  5.  De  6  sagkyndige  gennemgaar  de  indkomne  Arbejder  og  gør  Ind¬ 
stilling  til  Dommerudvalget.  Denne  deres  Indstilling  har  de  Ret  til  at 
offentliggøre. 

Punkt  6.  Efter  Bedømmelsen  offentliggøres  Udfaldet,  og  alle  Arbejder  udstilles 
offentlig  i  8  Dage. 

Punkt  7.  Der  uddeles  af  Dommerudvalget  4000  Kr.  i  Præmier,  nemlig  mindst 
en  Præmie  paa  1000  Kr.  eller  derover  og  Restbeløbet  fordelt  efter  Skøn. 
Præmiesummen  skal  uddeles. 

Punkt  8.  Alle  indsendte  Arbejder  forbliver  Kunstnerens  Ejendom. 

Punkt  9.  Naar  Præmiefordelingen  har  fundet  Sted,  gør  undertegnede  Udvalg, 
eventuelt  dets  Flertal,  Indstilling  til  Komiteen  om  Valget  af  Kunstværk  til 
Opstilling,  hvorefter  Komiteen  billiger  eller  forkaster  denne  Indstilling. 

I  Udvalget  for  Tilvejebringelse  af  et  Mindesmærke  for  Finsen, 

Kjøbenhavn  den  1.  August  1906. 


H.  Jacobæus,  Vilh.  Jørgensen,  V.  Ryder,  H.  Trier, 

Dr.  med.,  Overlæge.  Etatsraad.  Læge.  Folketingsmand, 

Udvalgets  Formand. 


E.  Vett, 
Grosserer. 


C.  Brummer, 
Formand  for  Selskabet 
for  dekorativ  Kunst. 


A.  Clemmensen, 
Formand  for  Akad 
Architektforening. 


Carl  Mortensen, 
Formand  for  Dansk 
Bi  1  led  h  u  ggersa  m  f u  n  d , 


FORSKELLIGT. 


Den  3 die  tyske  Kunstindustri-Udstilling  i  Dresden  1906.  Det  af  Udstillingens 
Direktion  udgivne  officielle  Udstillingsværk  vil  i  Slutningen  af  September  ud¬ 
komme  paa  Munchener-Forlaget  F.  Bruchnann  A.-G.  Titlen  bliver  » Das  deutsche 
Kunst- Geiuerbe  1306 « .  Det  vil  indeholde  7  Artikler,  stammende  fra  fremragende 
Fagmænd,  og  c.  400  Billeder. 

¥ 

Sebalduskirken  i  Nurnberg  er  bleven  restaureret.  Arbejdet  paabegyndtes  i 
Aaret  1888  og  har  kostet  ca.  1  ,/2  Miil.  M. 

¥ 

Børsen  i  Amsterdam,  som  for  faa  Aar  tilbage  er  opført  med  en  Bekostning 
af  850.000  Lst.,  er  bleven  undersøgt  af  en  i  dette  Øjemed  nedsat  Kommission. 
Det  viste  sig,  at  forskellige  Brud  og  Sætninger  i  Bygningens  Mure  skyldtes 
mangelfuld  Fundering. 

NOGLE  BLADE  AF  ST.  ANNÆ  KVARTERS  HISTORIE. 


i. 

FORSTADEN  UDENFOR  GAMMEL  ØSTERPORT. 

jøbenhavns  middelalderlige  Befæstningslinie  fra  Vartov  langs  Voldgaderne 
til  Nørretorv  og  derfra  i  en  buet  Linie  til  Kongens  Nytorv  og  Bremer- 
holm  blev  i  Begyndelsen  af  Christian  IV’s  Regering  reguleret  og  forbedret,  men 
kun  i  ringe  Grad  udvidet.  Den  var  og  blev  for  trang,  ikke  alene  for  Borgerne, 
men  ogsaa  —  og  det  i  særlig  Grad  —  efter  Byens  Stilling  som  Rigernes  Re¬ 
sidensstad  og  Hovedvaabenplads.  Til  Herredømmet  over  Østersøen  og  Sikring 
af  Forbindelsen  med  Norge  krævedes  en  betydelig  Flaade,  og  man  kunde  ej 
mere  nøjes  med  en  tilfældig  og  uensartet  Samling  armerede  Fartøjer,  tilveje¬ 
bragte  ved  Opbud  fra  Købstæderne.  Man  maatte  have  en  kongelig  Flaade,  der 
kunde  ligge  i  sikkert  Leje,  hurtigt  udrustes  og  hurtigt  være  tilstede,  hvor  den 
dansk-norske  Stats  dominium  maris  skulde  hævdes.  Men  i  saa  Henseende  frem¬ 
bød  Kjøbenhavn  betydelige  Mangler. 

Udfor  Slotsholm  og  Bremerholm  var  der  ej  Plads  nok  til  Flaadelejet, 
Skibene  maatte  lægges  længere  nordpaa  oppe  ved  den  gamle  St.  Annæ  Bro, 
men  her  vare  de  udsatte  for  Angreb,  og  i  det  Hele  havde  Kjøbenhavn  som 
Flaadestation  den  Mangel,  at  Arsenaler  og  Værfter  laa  udækkede  mod  Søen,  og 
at  Udsejlingen  ved  det  nuværende  Bomløb  let  kunde  spærres  af  Fjenden  ved 
Forsænkning  af  Skibe. 

Christianshavns  Anlæg  1 6 1 8  dækkede  vel  for  en  Del  Værfterne  og  Arsenalerne 
mod  Søsiden,  men  til  deres  fuldstændige  Sikring,  til  Sikring  af  Flaaden,  der  laa 
paa  Strømmen,  og  Beherskelse  af  Havnens  Indløb,  krævedes  Anlæg  nord  for  St. 
Annæ  Bro.  I  Begyndelsen  af  1620’erne  anlagdes  der  da  ogsaa  her  2  Blokhuse, 
et  paa  hver  Side  af  Indsejlingen,  og  nogle  Aar  senere  begyndtes  Anlæget  af  et 
stort  Fort,  Skansen  ved  St.  Anna  Bro,  paa  det  nuværende  Citadels  Plads. 

Christian  IV  har  sikkert  tidligt  paatænkt  et  saadant  Anlæg,  selv  om  det 
først  begyndtes  i  Modgangens  Dage;  thi  alt  1606  havde  han  købt  en  stor  Del 
Haver  og  Avlsgaarde  mellem  Nørreport  og  gamle  Østerport.  En  Del  benyttedes 
til  Anlæget  af  Rosenborg  Have,  men  der  forblev  dog  en  stor  aaben  Strækning 
passende  til  de  udvidede  Befæstningsanlæg  og  til  en  eventuel  Udvidelse  af  den 
gamle  By. 


KJ  0  B  EN  HAVN 

Mellem  Rosenborg  Have,  dette  aabne  Terræn,  Søen  og  Voldene  laa  den 
Del  af  Forsfaden  udenfor  Gammel- Østerport ,  som  var  levnet  efter  de  omfattende 
Terrænkøb,  og  som  mod  Nord  strakte  sig  omtrent  til  Frederikskirken.  Om 
Terrænforholdene  og  Bebyggelsen  her  giver  vedføjede  Skitse  efter  et  Kort  i 
Ingeniørkorpsets  Tegnearkiv  god  Forestilling,  selv  om  der  ej  kan  være  Tale  om 
absolut  Nøjagtighed,  da  Kortet  er  udført  i  nyere  Tid  ved  Kopiering  af  et  ikke 
ganske  rigtigt  Kort  fra  c.  1700,  og  de  gamle  Volde,  Forstadsgader  og  Kystlinier 


SKITSE  AF  NY-KJØBENHAVN  C.  I7OO.  EFTER  PLAN  I  INGENIØRKORPSETS  ARKIV. 

Ældre  Anlæg.  a.  Nørreports  Bolværk,  b.  St.  Gertruds  Skanse,  c.  Skansen  ved  Lønporten,  d.  St.  Klaras  Skanse, 
e.  Østerports  Bolværk,  f.  Trinitatis  Kirke.  g.  Rosenborg  Slot  og  Have.  li.  St.  Anna  Rotunda.  i.  Citadellet  (Skansen 
ved  St.  Annæ  Bro),  j.  Toldboden,  k.  Bomløbet.  1.  St.  Annæ  Bro.  m.  Inddæmmet  Vand  ved  Islandske  Kompanis 
Reberbane,  n.  Sejlhus  og  Reberbane  paa  Bremerliolm.  1.  Den  gamle  Adelvej.  2.  Den  nye  brolagte  Adelgade.  3.  St. 
Annæ  Stræde.  4.  Den  brede  Gade,  5.  Store  Strandstræde.  6.  Lille  Strandstræde.  *  Bremetliolms  Admiralsgaard. 
Nyere  Anlæg.  cc.  Guldhuset,  fi-  Bastionen  ved  Dronningens  Have  y.  Charlottenborg.  tf.  Gjethuset.  s.  Hovedvagten. 

vistnok  ere  indtegnede  efter  andre  Kort  fra  Christian  IV’s  eller  Frederik  III’s  Tid. 
De  under  Kortet  anbragte  Forklaringer  af  Bogstaver  og  Tal  ville  vel  være  til¬ 
strækkelige  til  en  almindelig  Orientering*),  medens  følgende  Oplysninger,  der 


*)  Den  brede  Plads,  der  fra  Havnen  fører  op  mod  Nyboder,  er  Pladsen  for  en  Kanal, 
der  aldrig  kom  til  Udførelse,  Prinsens  Kanal,  der  skulde  være  gaaet  op  til  St.  Kongens¬ 
gade.  Fredericiagade  danner  dens  nordlige  Kajgade,  medens  den  sydlige  Kajgade  i  det 
18.  Aarhundrede  delvis  endnu  existerede  som  Prinsessegade  (nu  optaget  af  den  russiske 
Kirke  og  den  bagved  samme  liggende  Gaard  i  St.  Kongensgade). 


hovedsagelig  ere  hentede  fra  en  Kommissionsbetænkning  af  1682*)  kunne  tjene 
til  nærmere  Forklaring  om  Gaderne  i  den  gamle  Forstad. 

»Fra  Holmen  .  .  .  indtil  Merlings  Hus,  for  Kongensgade  (o:  St.  nordiske 
Telegrafselskabs  Grund),  var  en  Længde  Huse  bygt  langs  med  Byens  Grave, 
hvilke  Huse  formedelst  Kongens  Torv  nu  kaldet,  blev  nedbrudt  .  .  .«. 

»Atter  fra  samme  Hus  løb  en  Gade  langs  med  hans  kongelige  Majestæts 
Hauge,  hvilken  med  ringe  Huse  paa  den  ene  Side  var  bebygget,  som  endnu  er 
at  see  .  .  .«. 

Af  denne  Adelvej  er  Helsingørsgade  en  Levning,  ligesom  der  i  Grænselinierne 
for  nogle  Ejendomme  i  Gothersgades  første  Del  findes  Spor  al  dens  Linie. 

»Merlings  Hus  stod  lige  for  en  Gade,  som  nu  kaldes  nye  Kongensgade. 
Denne  var  ubebygt  og  bestod  ganske  i  Hauger  med  nogle  smaa  Huse  og  Admi¬ 
ral  Lindenovs  Gaard«. 

Denne  Gaard  var  Bremerholms  Admiralsgaard,  der  til  for  faa  Aar  siden  til¬ 
dels  var  bevaret  som  Sidehus  i  Ejendommen  St.  Kongensgade  Nr.  21  **).  Gaden, 
hvis  Navn  var  St.  Aiwa  Sirade ,  løb  dog  neppe  saa  lige  med  St.  Kongensgade 
som  Kortet  viser,  men  konvergerede  med  Bredgade  I  Gadens  yderste  Del  laa 
flere  Blegdamme,  hvorfor  den  undertiden  kaldtes  Blegstrade. 

»Fra  Merlings  Hus  var  en  krum  Gade,  udi  den  yderste  Ende  hel  bred, 
samme  blev  kaldet  Bredegcide«.  Den  løb  i  en  Bue  bag  Husrækken  paa  Kongens 
Nytorvs  Nordside,  imellem  det  Thottske  Palais  (Niels  Juels  nye  Hovedgaard)  og 
den  bagved  liggende  Have  (Niels  Juels  oprindelige  Gaard),  der  siden  blev  Tøm¬ 
merplads  og  nu  er  indgaaet  i  Palægade,  og  svingede  derpaa  ud  i  den  nuværende 
Bredgades  Linie.  I  Jordebøgerne  kaldes  den  dels  »den  brede  Gade  fra  Marken 
ned  mod  Byens  Grav«  (Ejendommene  paa  den  nordre  og  vestre  Side),  dels  »det 
brolagte  Stræde  for  Adelvejen«  (Ejendommene  paa  den  søndre  og  vestre  Side). 
De  langs  Gaden  liggende  Haver  gik  som  oftest  helt  ud  til  Nabogaderne,  St. 
Annæ  Stræde  og  Strandstræde.  Ved  det  nye  Gadeanlæg  i  Frederik  III’s  Tid 
fik  den  regulerede  Bredegade  Navnet  Norgesgade,  hvilket  dog  ikke  kunde  fortrænge 
det  gamle  Navn,  og  langt  ind  i  det  18.  Aarhundrede  seer  man  saaledes  i  Aver¬ 
tissementer,  Taxationer  etc.  Gaden  betegnet  som  »Norges-  eller  den  saakaldte 
Dronningens  brede  Gade«. 

»Ligeud  for  Gammel-Østerport  var  Store  Strandstrade  og  stødte  med  Reber¬ 
banen  tilsammen,  strækkende  langs  densamme  og  bestaaende  i  adskillige.  Frugt¬ 
haver  med  nogle  smaa  Huse  bebygt«.  Dette  er  Jordebøgernes  »Stræde,  som 
løber  mod  Stranden«,  hvoraf  den  sydlige  Del  er  opslugt  af  Kongens  Nytorv, 
medens  det  nuværende  St.  Strandstræde  er  den  mellemste  Del  hen  imod  Reber¬ 
banen.  Denne  er  ikke  den  kgl.  Reberbane  paa  Bremerholm,  men  det  islandske 
Kompagnis  Reberbane,  der  begyndte  ved  St.  Annæ  Plads  og  løb  mod  nordost 
i  en  Længde  af  660  Alen  omtrent  i  Amaliegades  Linie.  Den  blev  anlagt  i  Hen¬ 
hold  til  Bevilling  af  8.  2.  1621,  og  det  bestemtes  da,  at  der  skulde  være  en 
1 8  Alen  bred  Gade  mellem  den  og  Borgernes  Haver,  a:  Ejendommene  paa  Øst¬ 
siden  af  den  brede  Gades  nordlige  Del. 


*)  Pontoppidan,  origines  Hafnienses,  P.  285— 86. 

**)  See  »Fra  Arkiv  og  Museum«  B.  I.  P.  191. 


»Ved  Holmen,  hvor  Hans  høje  Excellenses  Gaard  er  nu  bygt  (Charlotten- 
borg),  løb  samme  lid  det  lille  Strandstræde  til  den  islandske  Reberbane«.  Ejen¬ 
dommene  paa  St.  Strandstrædes  Sydostside  gik  ud  til  Nordvestsiden  af  dette  lille 
Strandstræde,  hvis  Sydostside  derimod  optoges  af  en  Række  Ejendomme,  bl. 
andet  mange  Garverier,  der  strakte  sig  ud  til  Havneløbet  og  stadig  udvidedes  mod 
dette  ved  Udfyldning  af  det  grundede  Vand  indtil  og  udover  den  nuværende 
Eoldbodgades  Linie.  Disse  Ejendomme,  hvoraf  den  sydligste  Del  enten  indgik 
i  Charlottenborgs  Grund  eller  udlagdes  til  Nyhavn,  betegnes  i  Jordebøgerne  som 
liggende  »øst  for  K.  M.  Sejlhus«  (o:  Garnmagasinbygningen  i  Charlottenborgs  Bag- 
gaard).  I  Jordebøger  og  Skøder  siges  nemlig  dengang  de  mod  nordost  løbende 
Gader  at  løbe  i  Øst  og  Vest,  og  Ejendommene  at  ligge  Nord  eller  Syd  for 
Gaden,  hvorhos  de  nærmere  stedfæstes  ved  Angivelse  af  Nabogrundene  mod 
Øst  og  Vest,  en  Betegnelsesmaade,  der  ganske  svarer  til  Byportenes,  efter  vore 
Begreber  urigtige  Betegnelser,  Vesterport,  Nørreport  og  Østerport. 

Idet  de  to  Strandstræder  konvergerede  mod  islandske  Kompagnis  Reberbane 
og  den  mellemliggende  Bygningskarree  afstumpedes  i  Nordenden,  fremkom  den 
endnu  existerende,  trekantede  Plads  mellem  Stræderne,  hvorimod  den  beplantede 
Plads  mellem  St.  Strandstræde  og  Garnisonskirke  er  af  nyere  Oprindelse.  Den 
har  hørt  til  en  af  de  Haver,  som  Sophie  Amalie  efter  1 6 6 1  købte  til  Anlæg  af 
sit  Slot,  Sophiæ  Amalienborg,  og  dets  Have.  Da  St.  Annæ  Plads,  efter  Slottets 
Brand  1689,  anlagdes  gennem  Slotshaven,  blev  der  af  denne  paa  Pladsens  Syd¬ 
side  en  smal  triangulær  Grund  tilbage,  hvilken  sammen  med  en  syd  derfor 
liggende,  1703  tilkjøbt  privat  Havegrund  afgav  Byggeplads  og  Kirkegaard  for 
den  1703  06  opførte  Herre  Zebaoths  Kirke,  en  Grund,  der  i  Pestaaret  yder- 

ligeie  udvidedes  mod  Syd  ved  Tilkøb  af  en  anden  Have.*)  Den  nævnte  fir¬ 
kantede  Plads,  der  ikke  benyttedes  til  Kirkegaard,  men  henlaa  øde,  blev  1716 
efter  kgl.  Befaling  brolagt  som  en  publik  Plads,  saaat  den  kunde  tjene  til  Stadens 
Nytte  som  Allarmplads. 

Sammen  med  den  foian  aftrykte  Grundplan  giver  omstaaende  Gengivelse 
af  en  paa  det  store  kongelige  Bibliothek  bevaret  Plan  fra  Christian  IV’s  Tid  en 


*)  Den  Del  af  Dronningens  Have,  som  kom  til  at  indgaa  i  Zebaothskirkens  Grund, 
er  sikkert  Anne,  sal.  Hans  Holsts  Have,  der  ijordebogen  af  1633  betegnes  som  liggende 
udi  det  brolagte  Stræde  for  Adelvejen  paa  østre  og  søndre  Side,  ud  til  begge  Gader, 
med  Jordskyld  18  (3,  og  i  Kæmnerregnskabet  for  1674  betegnes  som  udlagt  til  Dron¬ 
ningens  Have  (Jordskyld  18  |3).  5.  12.  1642  fik  Apoteker  Peter  Gagelmand  af  Bodil 

Madsdatter  i  Kjøge  Skøde  paa  en  Have  uden  Østerport  med  den  ene  Ende  mellem 
Gagelm  ands  egen  og  Raadmand  Find  Nielsens  Haver  og  med  den  anden  Ende  mellem 
Find  Nielsens  og  Anne  Gert  Meyers  Flaver,  hvilken  Hans  Holst  fordum  havde  ejet  og 
Sælgerinden  arvet  efter  sin  Søster  Margrete.  Anna  Gert  Meyers  og  P.  Gagelmands 
Haver  bleve  ogsaa  udlagte  til  Dronningens  Have,  medens  Find  Nielsens  Have  endnu 
existerer  som  de  sidste  Huse  i  Bredgade  inden  St.  Annæ  Plads,  en  Række  Huse  i  St. 
Strandstrædes  nordlige  Del  og  den  mellemliggende  Del  af  Kirkegaarden.  Find  Nielsens 
Enke,  en  Datter  af  Hans  Nansen,  giftede  sig  anden  Gang  med  Peder  Pedersen  Lerche, 
hvis  Søn,  Etatsraad,  Ceremonimester  Vincent  Lerche  1703  solgte  Haven  og  et  af  Husene 
i  Strandstrædet  til  Kirken.  —  Bodil  Madsdatter  og  Margrete  vare  Stedsøstre,  Døtre  af 
den  berygtede  Kj øge-Borgmester  Mads  Ravn,  der  sammen  med  sin  anden  Hustru  lod 
Margrete  forgive  for  at  tilvende  sig  hendes  betydelige  Arvepart  efter  Bedsteforældrene, 
Hans  Plolst  og  Anne,  sal.  Hans  Holstes. 

god  Forestilling  om  Forstaden  med  dens  Omgivelser.  Man  seer  den  nordlige 
Del  af  Byens  gamle  Vold  med  sine  Bastioner  og  Grave,  disse  sidste  afdelte  ved 
tre  Batardeaux  (Kamme),  for  at  de  kunde  holdes  fyldte  med  Vand?  uagtet  Ter- 


PROJEKT  TIL  NY-KJØBENIIAVNS  ANLÆG  C.  1629.  EFTER  EN  PLAN  I  DET  STORE  KGL.  BIBLIOTHEK. 


rænet  er  faldende  fra  Nørreport  ned  mod  Østerport.  Endogsaa  de  Smaataarne, 
der  hindre  en  Overskridelse  af  Graven  ad  Batardeauens  Ryg,  ere  antydede. 
Ved  den  anden  Batardeau  er  angivet  den  Lønvej,  som  fra  Byen  førte  over  til 
Kongens  Have  ved  Gartnerhuset;  i  Haven  sees  Slottets  Bastioner  og  Grave  samt 

to  Bygninger,  Vaskerhuset  og  —  østligst  —  den  gamle  Vandkunst.*)  Nord¬ 
for  den  østligste  Batardeau,  hvoraf  der  fandtes  Levninger  ved  Theaterbygningen 
i  1870’erne,  ligger  Østerport  med  Bro  over  Graven  til  Pladsen  ved  Sejlhuset 
(Garnmagasinet)  og  Reberbanen,  hvilke  Bygninger  begge  ere  antydede.  Fra 
Broen,  langs  Byens  Grav  gaar  Adelvejen  op  langs  Kongens  Have  og  videre  i 
Nord  med  de  fra  samme  udløbende  Gader,  St.  Strandstræde,  den  brede  Gade 
og  St,  Annæ  Stræde,  medens  lille  Strandstræde  fra  Sejlhuset  løber  hen  til  For¬ 
eningspunktet  med  store  Strandstræde,  hvorfra  de  forenede  gaa  langs  islandske 
Reberbane  til  St.  Annæ  Bro,  der  sees  for  Enden  af  den  paabegyndte  Inddæmning 
udenfor  Reberbanen. 

Men  Kortet  viser  endnu  mere.  Nord  for  Broen  antydes  et  stort  bastioneret 
Værk  med  3  Kronværker  mod  Land,  det  er  den  paatænkte  eller  paabegyndte 
Skanse  ved  St.  Annæ  Bro,  og  fra  den  gaar  en  bastioneret  Linie  hen  til  den 
gamle  Vold  ved  Nørreport.  Endelig  sees  hele  Bebyggelsesplanen  for  den  paa¬ 
tænkte  Nystad,  et  mægtigt  ottekantet  Torv  med  derfra  udstraalende  Gadelinier, 
overskaarne  af  et  System  Ringgader.  Til  Bevarelsen  af  Forstadens  gamle 
Vejnet  og  Grunde  er  der  kun  ved  Stranden  taget  Hensyn.  Kortet  maa 
være  yngre  end  1621,  da  det  viser  Kompagniets  Reberbane,  og  dets  Alder  kan 
nærmere  bestemmes  ved,  hvad  det  ikke  viser,  Nyboder.  Dette  Bygningskvarter 
er  paabegyndt  1631  og  passer  slet  ikke  ind  i  Kortets  Karreer,  men  maa  være 
planlagt  i  Overensstemmelse  med  en  anden  og  yngre  Bebyggelsesplan  for  Ny¬ 
staden.  Kortet  maa  altsaa  skrive  sig  fra  Aarene  1621  —  31,  rimeligvis  fra  1629, 
da  Begyndelsen  til  Værket  skete,  idet  Befæstningslinien  blev  afstukket  ved  et 
Dige  og  en  Grøft,  »som  Hans  Majestæt  lod  grave  fra  Nørreport  til  St.  Annæ 
Bro«.  Det  blev  dog  foreløbig  ved  Grøften,  idet  Kongen  ikke  selv  kunde  ofre 
de  fornødne  Pengemidler  eller  faa  bevilget  Skat  til  Udførelsen  af  Befæstningen, 
hvorfor  han  ogsaa  8.  12.  1646  med  Bitterhed  skriver:  »Haffde  dy  gadt  folck, 
Adel  och  wadel,  y  dy  forrige  tyder  wyldt  gørre  mig  ded  till  uyllie,  som  dy  nu 
Erbyder  sig  at  gørre,  da  hafde  køben:  for  20  ar  siiden  verrit  in  perfectione «. 

Derimod  blev,  som  sagt,  Skansen  ved  St.  Annæ  Bro  og  Nyboder  anlagte, 
og  1640  paabegyndtes  en  Kirke  for  den  nye  Bydel,  den  aldrig  fuldendte,  efter 
1660  nedrevne  St.  Anna  rotunda **).  Ligeledes  anlagdes  til  direkte  Forbindelse 
med  Nyboder  den  yngste  Gade  i  den  gamle  Forstad,  hvorom  den  før  citerede 
Kommissionsberetning  siger:  »Fra  fornævnte  Merlings  Hus  løb  skraa  til  og 
igennem  de  nye  Skipperboder  en  ganske  ubebygt  Gade  med  idel  Haver«.  Af 
denne  brede  Adelvej ,  der  brolagdes  c.  1640,  findes  endnu  Spor  i  Grænseskel  bag 
Ejendomme  i  St.  Kongensgade  indtil  Dronningens  Tvergade  samt  i  Gadelinien 
mellem  Nyboders  Vagt  og  det  nu  nedrevne  Søetatens  Hospital. 

Mod  Slutningen  af  Christian  IV’s  Regeringstid  optoges  dog  Spørgsmaalet 
om  den  udvidede  Befæstning  for  Alvor,  saaat  saavel  Skansen  ved  St.  Annæ  Bro 
(Citadellet)  som  Voldlinien  1658  vare,  om  end  langtfra  fuldendte,  saa  dog  bru¬ 
gelige  til  Forsvar,  og  nu  maatte  Bebyggelsesplanen  for  Kvarteret  fastsættes.  I 


*)  Et  specielt  Kort  over  Haven  fra  1649  er  gengivet  i  F.  R.  Friis’  Samlinger  til  dansk 
Bygnings-  og  Kunsthistorie  P.  48. 

**)  See  herom  H.  D.  Linds  Afhandling  i  Hist.  Tidskr.  VI.  5.  P.  470. 

den  ældste,  mig  bekendte  Plan  fra  denne  Periode  (paa  st.  kgl.  Bibliothek)  er 
der  endnu  taget  Hensyn  til  de  gamle  Veje  og  Grunde,  der  delvis  bevares  eller 
reguleres,  medens  de  Kongen  tilhørende  ubebyggede  Grunde  udstikkes  efter  et 
Net  af  lodret  paa  hinanden  løbende  Gader,  og  nogle  Grunde  ere  ogsaa  bort¬ 
skødede  efter  denne  Plan.  Men  1651  vedtages  en  ny  Plan*),  hvorefter  et 
regelmæssigt  Net  omslutter  det  Hele,  og  i  Henhold  til  den  bortskødes  der  nu 
rask  væk  af  de  kongelige  Grunde  mellem  Frederiksgade  og  Citadellet  og  mellem 
Nyboder  og  Kongens  Have,  samt  af  denne  og  den  nedlagte  Volds  Grund.  Her 
gennemføres  ogsaa  Gadelinierne,  medens  man  af  gode  finansielle  Grunde  maatte 
see  bort  fra  foreløbig  at  gennemføre  dem  i  den  bestaaende  Forstad,  hvor  de 
vilde  gennemskære  alle  Grunde  og  medføre  Nedrivning  eller  Flytning  af  en 
Mængde  Huse.  At  Bebyggelsen  ikke  holdt  Skridt  med  Udvisningen  af  Grunde, 
laa  i,  at  en  stor  Del  af  Grundene  aabenbart  ikke  ere  tilskødede  Byggelystne, 
men  Statsfunktionærer  og  Kreditorer,  der  maatte  tage  en  Del  af  deres  Tilgode¬ 
havende  i  en  Byggegrund,  som  de  ingen  Brug  havde  for  og  daarligt  kunde 
finde  Købere  til.  Man  seer  da  ogsaa,  at  Folk  med  Penge  sammenkøbte  et  større 
Antal  Grunde  i  samme  Karree  og  deraf  dannede  Ejendomme  med  store  Haver. 

Efter  Freden  1660  blev  Citadellet  ombygget  af  Hollænderen  Heinrich  Ruse, 
og  det  overdroges  ogsaa  denne  at  udarbejde  en  modificeret  Byggeplan  for  St. 
Annæ  Kvarter,  hvor  Forholdene  nu  vare  noget  forandrede.  Dronningens  Lyst¬ 
have  udenfor  Vesterport  (paa  Tivolis  Grund)  var  nemlig  ødelagt  under  Belej¬ 
ringen,  og  man  vilde  ikke  mere  have  Bebyggelse  mellem  Fæstningsværkerne  og 
Søerne.  Hun  skaffede  sig  da,  som  før  nævnt,  en  Have  og  Plads  til  et  Enke¬ 
sæde  ved  Opkøb  af  en  Del  Ejendomme  i  Forstaden  udenfor  Gammel  Østerport, 
saaledes  at  hun  fik  islandske  Kompagnis  Reberbane  og  alle  Grundene  mellem 
den  og  Bredegade  fra  Find  Nielsens  tidligere  omtalte  Have  og  udefter  saalangt 
Forstaden  strakte  sig,  samt  en  Pomeranshave  mellem  Bredgade  og  store  Kon¬ 
gensgade,  mod  Nord  begrænset  af  den  senere  Frederiks  Kirkeplads,  mod  Syd  af 
den  sydligste  Del  af  det  nuværende  Moltkeske  Palæs  Grund,  der  da  var  en  Have, 
der  gik  ud  til  begge  de  nævnte  Gader**).  Disse  Ejendomme  maatte  selvfølgelig 

*)  Gengivet  i  O.  Nielsens  Kjøbenhavn  V.  S.  30  og  paa  den  Plan  over  Belejringen, 
der  findes  hos  Puffendorf  og  hyppigt  er  gengivet  i  historiske  og  topografiske  Værker. 

**)  Pomeranshaven  tilskødedes  19.9.1664  Hofkæmner  Lorens  Tuxen  paa  Dronningens 
Vegne  af  Oberstlieutenant  Johan  Caspar  v.  Cicignon.  Den  anføres  som  liggende  mellem 
Ny  Kongensgade  (Blegstræde)  og  Norgesgade  (Bredegade)  paa  den  ene  Led,  og  paa  den 
anden  Led  mellem  Niels  Svenskes  Plads  og  en  Have  kaldet  Engelen.  Niels  Svenskes  Plads 
er  den  sydlige  Del  af  Frederiks  Kirkeplads,  som  Frederik  IV  1716  fik  tilskødet  af  Grev  F. 
A.  Danneskjold-Laurvig  i  Mageskifte  mod  Pomeranshaven.  »Engelen«  er  den  ovenfor 
nævnte  sydlige  Del  af  xMoltkes  Palæs  Grund.  Den  nævnes  1620  i  Jordebogen  under  St. 
Annæ  Stræde  som  Nille  Claus  Condevins  Blegplads  (Jordskyld  18  jl),  1633  som  tilhørende 
Boldevin  Blancfordt,  senere  nævnes  som  Ejere  Thorben  Pedersen  Munch,  Barbara  Thorben 
Pedersens  og  Herman  Baltzersen.  Ejendommen  maa  senere  være  gaaet  over  i  S.  Petri 
Kirkes  Eje,  som  derefter  har  afhændet  den  uden  at  sørge  for,  at  Jordskviden  gik  over  paa 
den  nye  Ejer,  thi  fra  1690  og  til  langt  op  i  det  19.  Aarhundrede  betalte  Kirken  de  samme 
18  (1  Jordskyld  aarlig  som  i  sin  Tid  Nille  Claus  Condevins.  1  Kæmnerregnskabet  for  1674 
siges  denne  Boldevin  Blanckfordts  Ejendom  nu  at  tilhøre  sal.  Barbara  Thorben  Pedersen 
i  Engelen.  —  Blandt  de  skikkelige  Mænd  og  Borgere  »udi  den  over  Klasse«,  som  20.  10. 
1683  bleve  forordnede  til  at  bære  alle  fornemme  Lig  herudi  Staden,  var  Henrick  Storch  i 

ikke  forulempes  ved  Gadeudstikningen,  og  i  det  Hele  blev  Ruses  Plan  en  Sim¬ 
plifikation  af  Planen  fra  1651  med  større  Masker  i  Nettet,  saaat  de  private 
Grunde  ej  i  saa  høj  Grad,  som  i  sin  Tid  paatænkt,  ramtes  af  den  nye  Byggeplan; 
saaledes  bortfaldt  særlig  en  Gade  fra  Kongens  Nytorv  nordpaa  mellem  Bredgade 
og  St.  Kongensgade,  lige  som  Strandstræderne  fik  Lov  at  bestaa,  medens  Hel- 
singørsgade  som  bekendt  blev  bestaaende  paa  Trods  af  Planen.  Efter  denne 
blev  derhos  nogle  af  Hovedgaderne  gjorte  bredere  end  før  bestemt.  I  det  Hele 
var  Planen  langt  hensynsfuldere  mod  Grundejerne  end  den  tidligere,  men  nu 
skulde  det  føres  ud  i  Livet,  som  hidtil  kun  havde  staaet  paa  Papiret,  og  det 
vakte  selvfølgelig  megen  Misfornøjelse,  selv  om  Meddelelserne  desangaaende  ere 
betydeligt  overdrevne.  De  stamme  nemlig  fra  den  svenske  Afsending,  der  med 
synlig  Interesse  noterer  ethvert  Tegn  paa  Misfornøjelse  med  den  nye  Regering. 
At  Gaderne,  som  det  berettes,  bleve  omlagte  for  bedre  at  kunne  bestryges  af 
Citadellets  Kanoner,  er  ganske  hen  i  Vejret. 

Den  væsentligste  Ændring,  den  dengang  gennemførte  Bebyggelsesplan  senere 
er  undergaaet,  vedrører  Sophiæ  Amalienborgs  Grund.  Den  sydligste  Del  af 
Haven  bortskares,  som  tidligere  nævnt,  ved  Anlæget  af  St.  Annæ  Plads,  det 
1689  nedbrændte  Slot  nedreves  c.  1700  og  Resterne  af  Haven  omdannedes  i 
Christian  V’s  og  Frederik  IV’s  Tid,  medens  Slotsgrunden  og  Terrænet  mellem 
den  og  Toldbodvejen  omdannedes  til  en  stor  Mønstringsplads.  Ved  denne  Lej¬ 
lighed  forsvandt  en  stor  Have,  Kansler  Peder  Reedtz  i  sin  Tid  havde  dannet  af 
sammenkøbte  Grunde;  senere  tilhørte  Haven  Dronning  Charlotte  Amalie  og  derpaa 
hendes  Søn  Prins  Carl,  der  overdrog  den  til  Urtegaardsmand  Conrad  Beker. 
Sin  sidste  Omdannelse  fik  denne  Del  af  Kvarteret  1749  ved  Anlæget  af  Frede- 
riksstaden,  planlagt  af  Niels  Eigtved,  der  ogsaa  byggede  en  stor  Del  af  Ejendom¬ 
mene  der,  navnlig  de  fire  adelige  Hoteller  paa  Frederikspladsen,  et  Navn,  der 
dog  ikke  slog  igennem.  Amalienborg  Plads  eller  slet  og  ret  Amalienborg  og 
Amaliegade  bevare  endnu  Mindet  om  det  oprindelige,  smukke  Slot,  der  ligesom 
Frederik  II’s  Lysthus  i  Lundehave  (Marienlyst)  var  en  direkte  Afbødning  af  ita¬ 
liensk  Renæssancekunst. 

Fr.  Schiøtt. 


KARMELITTERNES  SYGEHUS  I  HELSINGØR. 


De  mange,  som  har  deltaget  i  Forsvaret  for  den  gamle  Fattiggaard  i  Hel¬ 
singør  og  endnu  arbejder  ivrigt  for  dens  Bevarelse,  har  hidtil  savnet  en 
Redegørelse  for  Bygningens  Historie.  Hvad  man  vidste,  var  kun,  at  dens  ældste 
Parti  i  sin  I  id  byggedes  af  Karmelittermunkene  som  Sygehus  for  fattige,  uden¬ 
landske  Søfolk,  og  at  den  for  et  Par  hundrede  Aar  siden  allerede  brugtes  som 


Engelen.  Efter  Grundtaxten  af  1689  ejer  Hendrich  Storch  Sværdfeger  netop  Grunde  paa 
dette  Sted,  Norgesgade  101  og  103,  Ny  Kongensgade  127,  Dronningens  Tværgade  3 10. — 
I  et  Inventarium  af  12.  10.  1681  over  Sophiæ  Amalienborgs  Haver  nævnes  i  Pomerans- 
haven  Frugttræer  »an  den  Plankewerch  nach  den  Engel  zu«. 

Fattiggaard.  Man  kunde  henvise  til  dens  mærkelige  Architektur  og  pege  paa, 
at  den  er  vort  Lands  eneste  bevarede  Sygehus  fra  Middelalderen.  Men  hvad 
den  i  Mellemtiden  havde  været,  og  hvem  der  havde  bygget  dens  forskellige  Dele 
kunde  ingen  med  Sikkerhed  oplyse.  Først  i  de  sidste  Dage  er  dette  lykkedes,  og 
som  Resultat  af  lange  og  omfattende  Undersøgelser,  der  er  iværksatte  af  Natio- 
nalmusæets  anden  Afdeling,  som  jo  stedse  har  støttet  Bestræbelserne  for  Byg¬ 
ningens  Istandsættelse,  kan  der  nu  gives  en  Skildring  af  dens  Tilblivelse.  I 
ganske  korte  Uddrag  er  Hovedpunkterne  følgende : 

Da  Karmelittermunkene  under  Reformationstidens  Storme  saa  sig  stedte  i 
Nød  og  Fare,  solgte  de  deres  kun  en  Snes  Aar  gamle  Sygehus.  En  driftig  Bor¬ 
ger  og  Raadmand,  Asgud  Mikkelsen,  afkøbte  dem  Grunden,  og  senere,  da  Kri¬ 
stian  den  Tredje  allerede  havde  omdannet  deres  Kloster  til  et  Helliggesthus  eller 
Hospital,  indrettede  han  en  Hestemølle  lige  ved  St.  Marie  Kirkedør.  Men  det 
varede  ikke  længe,  saa  fik  det  fordums  Sygehus  en  bedre  Ejer.  1550  købtes 
det  af  den  berømte  Flerluf  Trolle,  der  den  Gang  var  Lensmand  paa  Krogen  Slot, 
og  som  sikkert  har  ønsket  at  have  en  egen  Bolig  i  Staden.  For  ham  var  Mun¬ 
kenes  Stiftelse,  der  kun  var  beregnet  til  en  halv  Snes  Senge,  øjensynligt  for 
lille,  og  ham  skyldes  sikkert  den  største  og  mærkeligste  Del  af  Bygningen,  med 
den  efter  nederlandske  Forbilleder  udførte  Gavl  ud  til  St.  Annagade  og  den  store, 
lyse  Festsal.  Men  den  Gang 

Frederik  den  anden  stor  og  god 
hans  Naade  gjorde  dette  Bytte 
at  Hillerødholm  til  Kronen  kom 
og  Herluf  til  Skovkloster  flytte 

opgav  Herluf  Trolle  ogsaa  Krogen  Len,  og  i  Stedet  for  at  sælge  Gaarden  skæn¬ 
kede  han  og  Fru  Birgitte  Gøje  den  sammen  med  rundelige  Pengegaver  til  Hel¬ 
singør  Latinskole  »først  og  fremmest  herudi  anseendes  Guds  Ære  og  fattige  Skole¬ 
børns  Bedste«.  Skolen  ejede  den  til  1587,  men  Skolemændene  var  ikke  helt 
heldige  Husejere.  Gaarden  forfaldt,  blev  »bygfældig«,  som  det  hed  i  Datidens 
Sprog,  og  da  den  ikke  havde  Penge  til  at  holde  den  vedlige,  opnaaede  Magi¬ 
straten  Kong  Frederik  den  Andens  Samtykke  til  Gaardens  Salg  og  skødede  den 
til  Peder  Brahe  til  Krogholm  og  hans  Frue  Margrete  Gøje,  »samme  salige  Fru 
Birgitte  Gøjes  Slægt  og  Blodsforvandte«.  Købesummen  blev  straks  betalt  i  Guld, 
Sølv  og  Penge,  og  efter  Kongens  Bestemmelse  udsattes  Kapitalen  paa  Rente  til 
Skolens  Bedste.  I  Skødebrevet  beskrives  Gaardens  Beliggenhed  omhyggeligt, 
den  siges  at  strække  sig  fra  Vor  Frue  Kirkes  sødre  til  den  vestre  Kirkerist  mod 
Sudergade  og  at  vende  sin  vestre  Side  ud  mod  St.  Annagade,  de  opgivne  Maal 
stemmer  med  de  bevarede  Bygninger,  og  tilmed  danner  Murankrene  i  den 
yngste  Fløj,  Vestlængen,  Forbogstaverne  i  Peder  Brahes  og  Margrete  Gøjes 
Navne. 

De  fremdragne  Dokumenter  bekræfter  fuldt  ud  de  Resultater,  hvortil  Natio- 
nalmusæet  allerede  for  længere  Tid  siden  er  kommen  ved  en  Undersøgelse  af 
selve  Mindesmærket.  De  uddyber  dem  og  kaster  en  historisk  Glans  over  Fat- 
tiggaarden,  som  hidtil  har  manglet.  Selv  om  Herluf  Trolles  og  Birgitte  Gøjes 
Navne  stundom  er  bievne  knyttede  til  Bygninger,  har  Beviser  for  dens  nære 
Forbindelse  med  de  to  ædle  Personligheder  stedse  svigtet.  Der  er  god  Grund 

til  at  haabe,  at  de  vil  støtte  Bestræbelserne  for  Bygningens  Bevaring  og  Restav- 

rering,  hvad  enten  de  udgaar  fra  interesserede  Privatmænd  eller  fra  Statens  og 

Byens  Side.  ~  .  T 

J  Chr.  Axel  Jensen, 

Mag.  art.,  Assistent  ved  Nationalnnisæet. 

*  * 

*  , 

Den  i  »Architekten«  Nr.  45  bebudede  Opfordring  til  Indsamling  af  Bidrag 
til  Istandsættelsen  og  Bevarelsen  af  Karmelitternes  Sygehus  er  nu  fremkommen 
og  har  følgende  Ordlyd : 

Helsingørs  gamle  Fattiggaard  skal  nedrives  efter  den  1.  September  dette 
Aar,  og  hermed  vil  Karmelittermunkenes  Sygehus  forsvinde,  saaledes  er  det  be¬ 
stemt  af  Helsingørs  Kommune,  hvis  det  ikke  lykkes  det  private  Initiativ  at  redde 
det.  Helsingør  vil  da  være  berøvet  den  Bygning,  som,  næst  Kirkerne  og  det 
gamle  Kloster,  langt  er  den  interessanteste  paa  Grund  af  sin  Alder  og  enestaa- 
ende  Archiiektur,  og  Danmark  vil  have  mistet  et  af  de  faa  tilbageblevne  Køb¬ 
stadshuse  fra  den  senere  Middelalder. 

Den  store  historiske  og  architektoniske  Interesse,  som  knytter  sig  til  denne 
gamle  Bygning,  er  Gang  paa  Gang  fremhævet  af  Sagkyndige.  Særlig  Betydning 
har  den  østre  Gavl  med  sin  karakteristiske  Helgenniche,  medens  den  vestre  i 
sin  Bygningsmaade  bærer  Præget  af  en  ellers  her  i  Landet  ganske  ukendt  Paa- 
virkning  fra  Flandern.  Den  geniale  Paavisning  heraf  skyldes  Historikeren,  cand. 
mag.  Vilhelm  Lorenzen,  der  herved  har  givet  Nøglen  til  Supplering  af  det 
manglende.  Ogsaa  i  det  Indre  ejer  Bygningen  i  den  gamle  Sygestue  med  sine 
Halvsøjler  og  Arkadeblændinger  noget  særlig  ejendommeligt. 

Vi  have  derfor  ikke  anset  det  for  haabløst,  om  end  i  sidste  Time,  at  rette 
en  Opfordring  til  alle  dem,  hvem  Bevaringen  af  Minderne  fra  ældre  Tider  ligger 
paa  Hjerte,  om  at  bidrage  til  at  tilvejebringe  en  Sum  af  c.  50.000  Kr.,  for  hvil¬ 
ken  Karmelittermunkenes  gamle  Sygehus  kan  blive  restaureret. 

Vi  rette  vor  Opfordring  ikke  alene  til  dem,  der  er  knyttede  til  Helsingør, 
men  til  alle  i  Landet,  som  med  Sorg  se  forsvinde,  hvad  Fortiden  har  overleveret 
os  af  smukt  og  interessant,  og  fordi  vi  anse  Bevaringen  af  en  saadan  Bygning 
for  at  være  en  Sag,  der  vil  være  til  Ære  for  Landet. 

I  Henhold  til  ovenstaaende  anmodes  enhver,  der  vil  yde  Sagen  sin  Støtte, 
om  at  anmelde  deres  Bidrag,  som  kan  fordeles  over  4  Aar,  til  en  af  Undertegnede. 

August  190b. 

Professor  Bissen,  Architekt  Clemmensen,  Brygger  Carl  Heise, 

p.  t.  Dir.  f.  Kunstakad.  Frm.  f.  Akad.  Architektforen.  Medl.  af  Helsingørs  Byraad. 

Professor  E.  Holm,  Skjold  Madsen,  Professor  C.  Nyrop, 

Frm.  for  Carlsberg-Fondet.  Sagfører,  Helsingør.  Frm.  f.  Østift,  hist.  top.  Selskab. 

Architekt  M.  Nyrop,  Professor,  Architekt  Storck.  Alexander  Svedstrup, 
Prof.  ved  Kunstakad.  Forfatter,  Ellekilde. 

Louis  Svendsen,  Direktør  C.  Tvede,  G.  Tryde, 

Købmand,  Helsingør.  Medl.  af  Helsingørs  Byraad.  Stadsfysikus,  Helsingør. 

Direktør  Carl  Christensen, 

Villa  »Ørehøj«,  Helsingør. 

FREDSPALADS-UDSTILLINGEN  I  HAAG. 


Det  var  en  uhyre  Udstilling,  der  omfattede  216  Projekter,  som  hver  vel 
bestod  af  8 — to  store  Rammer. 

Jeg  kom  med  store  Forventninger  og  bankende  Fljærte,  jeg  ventede  at  faa 
se  det  ypperste,  Nutiden  kunde  frembringe,  faa  se  noget,  min  egen  Fantasi  ikke 
havde  kunnet  udmale,  —  det  var  jo  Verdens  første  Architekter,  der  her  lagde 
ud.  Men  jeg  blev  i  høj  Grad  skuffet,  der  var  blandt  alle  disse  Projekter  intet, 
der  betog  en,  intet,  der  rigtig  talte  til  en  ved  ædel  Storhed  og  Ro  eller  om, 
hvad  der  i  dette  Hus  skulde  udøves  i  Fredens  Tjeneste. 

Man  skulde  tro,  at  der  ved  denne  Konkurrence  vilde  være  fremkommet 
noget  Nyt,  noget,  der  kunde  have  været  i  hvert  Tilfælde  ejendommeligt  for 
denne  specielle  Opgave,  noget,  der  ikke  lige  saa  godt  kunde  være  det  ene  som 
det  andet. 

Der  var  mange  Forsøg  i  den  Retning,  fra  den  ædleste  antike  Stil  til  den 
mest  yderliggaaende,  værdiløse  Secessionisme.  Kupler  spillede  en  stor  Rolle; 
faa  af  dem  syntes  at  føle  sig  rigtig  paa  Plads.  Det  forbavsede  i  høj  Grad  at 
se,  hvor  stor  Forskel  i  Størrelse  der  var  paa  de  forskellige  Forslag ;  største 
Parten  af  dem  vilde  det  være  umuligt  rent  tilnærmelsesvis  at  opføre  for  den 
fastsatte  Byggesum. 

Interessant  var  det  at  se  de  forskellige  Udførelser  af  Tegningerne.  Der  var 
Facader  i  den  rødeste  Solnedgang  og  i  den  koldeste  Taage;  der  var  tyske, 
hæslige  Tegninger,  hvor  alt  tænkeligt,  saasom  Tagsten,  Kvaderfuger  o.  s.  v.,  var 
optrukken  med  fede,  sorte  Streger,  lig  en  Labyrint.  Akvareller  var  selvfølgelig 
stærkt  repræsenteret. 

Et  enkelt  upræmieret  Projekt  var  særlig  glimrende  udført,  —  overlegent 
tegnet,  Skulpturet  mesterligt  gjort  med  utroligt  faa  Midler,  og  en  virkningsfuld 
diskret  Farvelægning.  Et  af  Projekterne  havde  særlig  rigt  udstyrede  Tegninger 
for  rigtig  at  henlede  Jurymedlemmernes  Opmærksomhed  paa  sig  (hvad  der  for¬ 
øvrigt  ogsaa  var  nødvendigt).  I  Tegningernes  Sider  var  indflettet  stærkt  farvede, 
gule  og  røde  Silkebaand,  der  forneden  endte  med  forgyldte  Medailloner.  Men 
mærkværdigt  nok  var  dette  Projekt  dog  ikke  bleven  præmieret. 

Det  lyder  selvfølgelig  naivt,  men  alligevel:  de  2  danske  Projekter  (Nyrops 
og  Brummer — Mørk-Hansens,  jeg  ved  ikke  af  flere)  staar  absolut  mellem  de 
første;  de  tiltaler  en  mest.  Her  ser  man  klart,  at  her  har  det  først  været  magt¬ 
påliggende  at  skabe  et  Udtryk  for  Opgaven:  et  Fredspalads,  ved  at  skaffe  Ro 
og  Fred  i  Anlæget. 

Denne  Lyst  til  at  anvende  alt  muligt  architektonisk  Gøgl,  denne  Skræk  for 
at  se  en  rolig,  smuk  Flade  gør  største  Parten  af  Projekterne  banale  og  ordinære. 
Disse  Kupler  og  Spir  ere  rædsomme  at  se  gentagne  i  de  mest  utrolige  Variationer. 

Naar  man,  kloroformeret  af  alt  dette,  pludseligt  stod  overfor  Nyrops  Pro¬ 
jekt,  følte  man  sig  som  traadte  man  ind  i  sin  egen  Stue,  det  var  som  en  Oase 
i  en  Ørken.  Maaske  noget  tamt,  noget  for  lidt  Liv  i  Silhuetten,  men  med  en 
Ro  og  Skønhed  i  Anlæget,  hvad  der  ikke  fandtes  i  noget  andet  Projekt. 

Brummer — Mørk-Hansens  Projekt  hævdede  en  smuk  Plads ;  der  var  Ori- 

ginalitet  og  Ro  over  det,  det  tiltalte  meget,  om  end  denne  Løsning  i  ægyptisk¬ 
græsk  Stil  maaske  virkede  lidt  søgt,  lidt  akademisk. 

De  præmierede  Projekter,  der  var  gengivne  i  forrige  Nummer  af  Bladet, 
ere  typiske  Repræsentanter  for  Udstillingen  i  sin  Helhed,  og  det  maa  jo  desværre 
siges  at  være  et  noget  magert  Resultat.  Men  hele  denne  Masseopvisning  var  en 
uhyre  Skuffelse  —  set  med  danske  Øjne  —  og  Bedømmelsen  var  det  endnu  mere. 

Vilh.  Clausen. 


BØGER  OG  TIDSSKRIFTER. 


» Teglværkskemi «,  af  H.  Fischer-Møller.  Udgiven  af  Statsprøveanstaltens 
Lerlaboratorium. 

Vore  Læseres  Opmærksomhed  henledes  paa  denne  fortræffelige  Bog,  som 
er  udgiven  med  Understøttelse  af  Den  Raben-Levetzauske  Fond,  Rejersenske  Fond 
samt  Danske  Teglværksforeninger.  I  et  Forord  gør  Forfatteren  med  Rette  gæl¬ 
dende,  at  den  Industri,  som  i  vore  Dage  ikke  vil  tage  Videnskaben  i  sin  Tje¬ 
neste,  ingen  Vegne  kommer,  og  han  nævner  som  Støtte  for  denne  sin  Anskuelse, 
at  Grunden  til,  at  Tysklands  Industri  nu  langt  har  overfløjet  Englands  tidligere 
saa  eneraadende  Industri,  er  den,  at  Tyskerne  i  vore  Dage  overalt,  hvor  det  paa 
nogen  Maade  er  gørligt,  har  taget  Videnskaben  til  Hjælp.  Som  et  andet  os 

mere  nærliggende  Eksempel  nævner  han,  at  det  paa  Landbrugets  Omraade  er 
den  danske  Landmands  Forstaaelse  af  Videnskabens  Betydning  for  Landbruget, 
der  paa  dette  Felt  har  bragt  Danmark  frem  i  første  Række.  Vel  mener  han  nu, 
at  den  danske  Teglværksindustri  aldrig  kan  vente  sig  en  lignende  Fremtid  som 
Landbruget,  men  anser  den  dog  for  saa  betydende  og  tilmed  en  for  Landet  saa 
naturlig  Erhvervskilde,  at  det,  set  fra  et  national-økonomisk  Synspunkt,  er  af 
stor  Betydning,  at  den  drives  saa  teknisk  fuldkomment  og  økonomisk  som 
muligt. 

Bogens  iste  Del  indeholder  en  Forklaring  af  de  vigtigste  kemiske  Begreber 
samt  et  kortfattet  Omrids  af  den  uorganiske  Kemi,  med  særligt  Henblik  paa 

Stoffer,  der  har  Betydning  i  Teglværksindustrien.  2den  Del  omhandler  Lerets 
Oprindelse  og  Sammensætning,  Danmarks  Lersorter,  Inddeling  og  Undersøgelser 
af  Lervarer  m.  m.,  men  er  dog  væsentlig  helliget  en  nærmere  Udredning  af  de 
kemiske  og  fysiske  Processer,  som  spiller  en  Rolle  i  Teglværksindustrien.  Da 

Bogen  ikke  er  ment  som  en  Lærebog  i  praktisk  Teglværksteknik,  er  der  ikke 

medtaget  nogetsomhelst  af  det  rent  haandværksmæssige,  ligesom  alt  vedrørende 
Maskin-  og  Ovnkonstruktioner  er  udeladt. 

I  Bogen  gives  Svar  paa  de  fleste  af  de  Spørgsmaal,  der  kan  opstaa  indenfor 
Teglbrænderivirksomheden,  og  der  er  næppe  Tvivl  om,  at  den  vil  være  til  megen 
Nytte,  ikke  alene  for  de  Mange,  hvis  Virksomhed  berører  denne  Industri,  men 
tillige  for  Enhver,  der  har  Interesse  for  denne  Gren  af  vort  Erhvervsliv. 

Enhver,  der  har  bygget  i  Provinsbyerne,  ved,  hvor  vanskelige  Forhold  der  i 

Almindelighed  raader.  Pengemidlerne  er  som  oftest  smaa  og  Sansen  for 

Architektur  ikke  meget  levende,  saa  det  er  i  hvert  Fald  ikke  almindeligt,  at 
Architektens  Arbejde  paaskønnes  efter  Fortjeneste.  Paa  den  anden  Side  er  der 
tidt  Mulighed  for  at  skabe  god  Architektur  ud  af  de  Opgaver,  der  foreligger; 

det  er  dog  endnu  nogenlunde  almindeligt,  at  Borgerne  bygger  for  sig  selv  alene, 

uden  Tanke  om  Spekulation.  Kasernebyggeri  er  jo  ikke  det  fremherskende. 
Derfor  er  det  lettere  at  give  et  Hus  i  en  Købstadgade  Form  og  Personligheds¬ 
præg  end  en  kjøbenhavnsk  5 -Etages  Ejendom. 

Naar  derfor  Hovedmassen  af  det,  der  bygges  i  vore  Provinsbyer,  desværre 
i  de  senere  Aar  maa  stilles  i  Klasse  med  det  allerdaarligste,  ligger  der  jo  her  et 
Fingerpeg  om,  at  vi  paa  dette  Omraade  af  al  Magt  maa  søge  at  bevare  —  eller 

rettere  forøge  —  vor  Indflydelse  og  ikke  skyde  de  (i  pekuniær  Forstand)  oftest 
beskedne  Opgaver  fra  os. 

Og  saa  maa  vi  aldrig  glemme,  at  der  er  en  Stil  i  vore  gamle  Købstadhuse, 
som  er  langt  mere  værdifuld  end  den  moderne,  oppyntede  Provins- »Stil«.  Des¬ 
værre  har  Borgerskabet  i  Almindelighed  ikke  Øje  for  denne  Kendsgærning ;  saa 

derfor  maa  vi  prædike  denne  Sandhed  i  alle  Landets  Købstæder,  baade  med 
Mund  og  med  Blyant. 

»Architekten«  bringer  idag  et  Eksempel  paa  en  saadan  fordringsløs  Opgave, 
som  forekommer  os  at  være  løst  netop  med  den  rette  Forstaaelse  af  Sagen. 
Den  katolske  Præstegaard  i  Maribo  er  bygget  i  1900  ved  Siden  af  den,  nogle 
Aar  i  Forvejen  byggede  katolske  Kirke,  der  ogsaa  skyldes  Architekt  H.  Glahn, 
Nykøbing  F.  Præstegaarden  er  bygget  for  den  utroligt  ringe  Sum  af  11.000  Kr. 
Med  sine  simple,  rolige  Murflader  af  røde,  haandstrøgne  Sten  og  sit  vel  formede 

røde  Tegltag  giver  den  sammen  med  Kirken  denne  Del  af  Byen  en  virkelig 
Tiltrækning,  og  de  indordner  sig  begge  paa  den  naturligste  Maade  i  By-Silhouet- 
ten,  hvad  der  turde  være  noget  af  det  allervigtigste  og  —  vanskeligste. 


FRA  KOPIBOGEN. 


Det  hænder  ikke  sjældent,  at  en  Architekt,  under  Udøvelsen  af  sin  Gerning, 
billedlig  talt  løber  Panden  mod  en  Mur,  opført  af  saa  forskelligt  Materiale 
som  gammel  Fordom,  moderne  Visdom,  Tankeløshed,  Ligegladhed,  Selvsikker¬ 
hed  o.  s.  v.  Architekterne  har  ofte  Brug  for  en  vidtdreven  Taalmodighed  i  saa- 
danne  Tilfælde ;  er  han  nu  sikker  i  sin  Sag  og  ikke  tilbøjelig  til  at  sænke  Fanen, 
da  flyder  der  Blæk!  Man  vil  i  Architekternes  Kopibøger  ofte  kunne  finde  Skri¬ 
velser  til  Autoriteter  eller  Byggeudvalg,  i  hvilke  der  i  en  god  Sags  Tjeneste  er 

som  man  siger  slaaet  et  alvorligt  Slag,  og  i  hvilke  der  er  nedlagt  mange 
gode  Tanker,  som  i  Virkeligheden  har  Bud  til  en  langt  større  Kreds  end  den, 
som  den  oprindelig  er  skreven  for.  En  saadan  Skrivelse  fandt  vi  forleden  i  en 
fremragende  Architekts  Kopibog,  og  da  vi  mente,  at  den  vilde  have  Interesse 
for  »Architekten«s  Læsere,  bad  vi  om  —  og  fik  Tilladelse  til  —  at  meddele 
nedenstaaende  Uddrag  af  Skrivelsen,  der  var  foranlediget  ved,  at  Udgifterne  til 
en  Kirke,  som  rundt  regnet  var  angivet  at  ville  komme  til  at  koste  35.000  Kr., 
kun  maatte  beløbe  sig  til  25.000  Kr.,  uden  Indskrænkninger  i  det  opstillede 
Program. 


»Denne  Nedsættelse  af  10.000  Kr.  betyder  jo,  at  det,  der  ønskes,  er  noget 
helt  andet,  end  hvad  der  var  tænkt  —  en  ganske  almindelig  Landsbykirke  —  forud¬ 
sat,  at  Kirkens  Maal  og  Grundflader  skal  holdes  og  det  opgivne  Terrain  benyttes. 

Det  medfølgende  Forslag  er  udført  i  samme  Maalestok  som  de  udgivne 
»Sjællands  Stiftslandsbykirker«,  saa  at  det  er  let  at  sammenligne  Tegningerne 
med  disse  paa  ethvert  Punkt. 

Saavidt  mig  bekendt  er  disse  Kirker  vurderede  saaledes:  Pedersborg  Kirke 
32.000  Kr.,  Himmelev  38—39.000,  Benløse,  Lille  Lyngby,  Thorslunde  og  Gad- 
stiup  41  43.000,  Vindinge  til  46.000  og  de  større,  Helsinge  53.000,  Reerslev 

57.000  og  Græsted  til  c.  70.000  Kroner. 

Foidiingeine  til  den  ny  Kirke  maa  derfor,  sammenholdt  med  disse  Eksem¬ 
pler,  nedstemmes  ganske  betydeligt. 

Maatte  det  ikke  blive  taget  mig  ilde  op,  at  jeg  tillader  mig  at  behandle 
Spørgsmaalet  om  Kirkebygning  noget  omstændeligt,  thi  jeg  tror  det  er  paa  Tide, 
at  dei  kommer  en  Udtalelse,  som  gaar  noget  imod  den  efterhaanden  gængse 
Anskuelse  om,  hvad  man  behøver  at  ofre  paa  Opførelsen  af  en  Kirke,  og  som 
i  al  Ærbødighed  fremsættes  af  en  Bygmester  —  maatte  jeg  tillige  skrive  —  af 
en  praktisk  Bygmester. 

Naar  der  er  kirkelig  Nød  til  Stede,  saa  kan  man  holde  Gudstjeneste,  hvor 
det  skal  være,  og  man  kan  nøjes  med  at  faa  Tag  over  Hovedet  og  Ly  for  Vejr¬ 
liget.  Men  skal  Bygningen  bruges  Aar  efter  Aar,  Menneskealdre  igennem,  saa 
fremkommet  den  økonomiske  Fordring  om  Varighed.  Det  er  selvsagt  at  man^e 
Kirker  ci  foi svundne,  foidi  man  ikke  længer  har  kunnet  holde  dem  vedlige,  og 
saaledes  vil  det  gaa  med  mange  Kirker  fra  vor  I  id,  fordi  man  enten  har  været 
nødt  til  eller  ment  at  have  været  nødt  til  —  at  nøjes,  eller  endelig  har  været 
saa  »klog«  paa  Byggeii,  at  man  har  troet,  sagtens  at  kunne  vove  Eksperimentet 
med  den  billige  Byggesum. 

Paa  dette  Omraade  er  der  aibejdet  meget  af  Architckter,  som  har  frem¬ 
draget  alle  de  bedste  Løsninger,  som  forskellige  Tidsaldre  har  givet  Anvisning 
psa  fattige  og  enfoldige  Konstruktioner  i  Ordets  gode  Betydning,  men  hold¬ 
bal  e  og  anvendelige  som  Forbilleder  ved  Bygninger,  der  opføres  med  forstandig 
Økonomi.  Andre  Bygmestre  har,  med  en  Routine,  sonn  kun  berører  Over¬ 
fladen,  frembragt  Bygninger  af  den  Slags,  der  er  viede  til  Undergang;  i  Almin¬ 
delighed  gemmer  man  ingen  Erindringer  om  dem. 

Det  er  gaaet  akkurat  saaledes  paa  andre  Omraader  med  den  Art  Bygnings¬ 
kunst  ,  jeg  behøver  blot  at  nævne  den  Bunke  af  Forsiamlingsbygninger  og 

Menighedshuse,  som  har  rejst  sig  omkring  i  Landet,  og  som  i  Almindelighed 
er  altfor  elendige  til  at  bære  de  Navne  fra  den  hellige  Skrift,  som  de  skryde 
med;  det  nytter  ikke,  at  der  er  rattet  med  Dekorationer  af  Kors,  baade  i 
Puds,  Jærn  og  Blik,  for  at  tilvejebringe  den  Stemning ,  som  er  tiltænkt  dem.  De 
staa  ikke  højere  end  de  Hundreder  af  Fællesmejerier,  som  Landet  er  bleven 
oversaaet  med  og  om  hvilke  man  ikke  gemmer  anden  Erindiing  end  Uh)^rte. 
»Det  er  kun  Fabrikker«,  forsvarer  man  dem  med!  Og  dog  behøver  man  ikke 
at  se  sig  længe  om  efter  tilsvarende  Løsninger,  der  gemmer  noget  skønt  ved 
sig!  En  Smedie,  en  Vandmølle  er  det  samme,  og  til  saadanne  har  Malere, 
Digtere  og  Musikere  bevæget  sig  i  lange  Pilgrimstog  for  at  faa  fat  i,  hvad  der 
han  frembringes  af  Stemning. 

Den  underlige  Tyrketro  paa,  at  vor  Tid,  med  al  den  Fremgang,  der  er 
sket,  maa  kunne  spænde  over  hvilkensomhelst  Opgave  uden  at  se  sig  tilbade, 
har  avlet  en  vis  Sky  for  at  stille  de  Fordringer  til  en  Kirkebygning,  som  tid¬ 
ligere  Tider  —  sikkerlig  ofte  ifølge  dyrekøbt  Erfaring  —  har  ment  at  burde 
stille;  naar  man  nu  har  slaaet  af  paa  Fordringerne,  er  en  medvirkende  Grund 
vel  nok  den,  at  Bygningen  dog  tilsidst  ikke  er  det  vigtigste  for  Troeslivet.  Men 
man  har  væsentlig  slaaet  af  paa  Grund  af  økonomiske  Hensyn,  og  det  i  lan^t 
højere  Grad  end  heldigt  er,  fordi  man  tilsidst  er  kommen  ind  paa  en  uøkonomisk 

Økonomi. 

Gaar  man  ud  fra,  at  vor  Tid  skal  løse  Opgaven  paa  sin  Maade,  saa  turde 
det  være  rigtigst  at  søge  frembragt  noget  af  det,  som  ikke  alene  kirkeligt  Inter¬ 
esserede  kunne  ønske,  men  ogsaa  hvad  Mennesker,  dei  staa  Kiiken  fjærnere, 
trænger  til  ved  en  Kirkebygning.  Disse  skulde  ogsaa  gærne  kunne  føle  sig  til- 
trukne  af  denne. 

Man  vil  i  en  Kirke  have  et  Rum,  hvori  der  er  højere  til  Loftet  end  man 
har  i  sin  Bolig.  Der  skal  være  passende  lyst,  ikke  skummelt;  man  skal  kunne 
læse  i  sin  Psalmebog,  og  Lyset  skal  komme  højt  oppe  fra.  Man  vil  ikke  sidde 
inde  og  kunne  se  lige  ud  af  Vinduerne;  ikke  heller  ønsker  man,  at  man  udefia 
skal  kunne  se  ind. 

Dernæst  er  der  et  Ønske  om  at  se  et  buet  Loft,  ligegyldigt  hvad  Materiale 
det  er  udført  i;  det  er  mærkeligt,  hvor  stærk  denne  Trang  er,  og  det  er  ikke 
utænkeligt,  at  Grunden  er  den,  at  et  hvælvet  Loft  skaber  Lysreflekser  i  Rummet 
og  giver  i  det  Hele  en  Lysvirkning,  der  aldrig  fremkommer,  hvor  man  har  fladt 
Loft,  det  være  sig  lyst  eller  mørkt. 

Man  vil  gerne  have  Kirken  paa  en  Bakke,  saa  at  man  skal  gaa  opad  til 
den,  og  saa  at  den  behersker  de  nærmeste  Omgivelsei ,  man  vil  tillige  kunne 
se  Kirken  i  Afstand. 

Endvidere  vil  man  nødig  undvære  et  Taain  til  en  Kiike,  det  tegnes  foi  en 
Mangel  ved  Kirken,  naar  dette  savnes.  »Noget,  som  peger  opad«,  siger  man; 
ialtfald  et  Spir,  selv  om  det  bliver  aldrig  saa  lille.  Der  ligger  ogsaa  i  dette 
Ønske  en  Følelse  af,  at  Klokken,  naar  den  bringes  tilvejrs,  vil  komme  til  at 
give  en  Sang  og  Klang  i  Luften,  som  aldrig  vil  opnaas,  naar  den  hænger  lavt. 

Klokken  skal  have  en  vis  Størrelse,  saa  at  den  giver  en  dyb,  klangfuld 
Tone.  Man  sparer  ofte  ved  Klokkernes  Anskaffelse;  de  blive  derved  for  smaa 
og  give  en  høj  og  skarp  Diskanttone.  Der  er  ingen  Stemning  ovei  dens  Klang 

og  det  keder  Folk  at  høre  den.  Almindeligvis  var  de  ældre  Klokker  ofte  daar- 
lige  nok  i  Stemningen,  men  deres  store  Tværmaal,  ofte  over  i  Alen,  gav  dem 
dog  en  dyb,  højtidelig  Tone.  For  at  opnaa  en  saadan  dyb  Tone  fra  mindre  og 
billige  Klokker  har  man  været  nødt  til  at  ty  til  de  moderne  Staal-Klokker,  der 
ved  stærk  Reklame  anbefales  i  høje  Toner,  men  dog  altid  vil  være  haarde  og 
kortsyngende  i  deres  Klang. 

I  et  lille  Taarn  eller  Spir  er  der  ringe  Plads  til  Klokkens  Bevægelser; 
denne  Omstændighed  i  Forbindelse  med  Ønsket  om  at  mindske  de  Vridninger, * 
som  Ringningen  medfører  i  Bygningen,  har  bevirket,  at  man  har  tyet  til  at  Op¬ 
hænge  den  med  mindre  Sving,  saa  at  det  bliver  Klokken,  der  kommer  til  at 
slaa  imod  Knevlen,  medens  denne  helst  skulde  slaa  imod  Klokken,  naar  denne 
er  i  Fart.  Man  har  drevet  det  saa  vidt  som  til  at  slaa  med  Hamre  paa  Jærn- 
stængei,  hvilken  Methode  saavidt  jeg  ved  anvendes  i  den  engelske  Kirke  i  Kjø- 
benhavn.  Dette  er  ikke  Klokkeringning  —  og  bliver  det  aldrig. 

Naar  nu  den  Opgave  foreligger,  at  skulle  samle  mange  Mennesker  paa  den 
mindst  mulige  Plads,  saaledes  at  alle  kunne  se  det  samme,  da  er  denne  Fordring 
vel  omtrent  ens  for  Kirke,  Koncertsal,  Foredragssal  og  Theater,  men  Løsningerne 
maa  gaa  i  højst  forskellige  Retninger.  Ganske  vist  er  der  i  vor  Tid  i  fuldt 
Alvor  slaaet  kraftigt  til  Lyd  for  saadanne  almene  Løsninger,  men  det  har  vist 
sig,  at  ialtfald  den  kirkelige  Bygning  ikke  ustraffet  kan  underordnes  en  saadan. 

1  en  Kii  ke  ønsker  man  at  kunne  følge  Tjenesten  og  samle  sin  Opmærksom¬ 
hed  paa  denne,  uden  at  Tilhørernes  Placering  ved  Bænke  paa  Kryds  og  Tværs 
bliv  ei  saadan,  at  man  forstyrres  heri  ved,  at  man  ikke  kan  undgaa  at  se  Pas- 
serende  og  Siddende,  og  ses  igen  af  disse  —  hvad  der  jo  netop  tilsigtes  ved 
Koncertsalen  og  Theatret.  I  Kirker  fra  Pietismens  Dage,  med  de  da  yndede 
I  ulpituiei  med  Vinduer,  har  man,  efter  Ønske,  set  og  uset  kunnet  overvære 
Gudstjenesten,  et  Ønske,  som  sikkert  er  til  Stede  hos  Mange  den  Dag  idag. 

Maatte  jeg  nu  tro  at  have  betegnet  disse  Ønsker  ved  Kirkebygningen  som 
ubevidste  Fordringer,  der  altid  ønskes  tilfredsstillede. 

Gaar  man  nu  over  til  at  betragte  Kirkernes  Inventar,  saaledes  som  det  des¬ 
værre  i  langt  de  fleste  Tilfælde  forefindes,  da  kommer  man  til  ret  nedslaaende 
Resultater. 

Fordringen  om,  at  Kirken  skal  kunne  opvarmes,  er  ganske  naturlig;  men 
man  har  ikke  givet  sig  Tid  til  at  klare  sig,  hvorledes  Opvarmningen  kunde  ske 
med  skyldigt  Hensyn  til  Kirkerummets  Værdighed.  Til  Trods  for,  at  Ministeriet 
har  gjort  sig  store  Anstrængelser  for  at  hjælpe  paa  dette  Forhold,  er  de  Ovne, 
der  i  Almindelighed  findes  opstillede  i  vore  Kirker,  mildest  talt  frygtelige  at  se 
til,  og  udenfor  dem  og  langt  ned  i  Kirken  findes  rigeligt  af  baade  Aske  og  Kul 
—  et  Griseri,  som  burde  være  banlyst  paa  dette  Sted. 

Ved  Alteret  tyer  man  ofte  til  at  opstille  et  Krucifix;  men  Ønsket  om  at 
faa  opsat  en  Altertavle  med  Maleri  i  Steden  for  er  ofte  saa  stærkt,  at  man  senere 
skafter  sig  en  saadan,  selv  om  den  ikke  kan  faa  det  Lys,  som  Maleriet  kræver 
for  at  blive  set. 

En  Fordring  om,  at  Stoleværket  skal  være  mageligere  end  tidligere,  har  vel 
medført  en  Forbedring,  men  Stolene  er  nu,  af  Billighedshensyn,  efterhaanden 
bievne  saa  aabne,  at  de  bedre  kunde  være  Bænke  i  en  Koncertsal  end  i  en 

Kirke,  og  tillige  anvendes  ofte  en  Del  løse  Stole,  der  mere  passende  kunde  finde 
Anvendelse  i  en  Spisestue.  Den  lukkede  Ryg  og  jævnhøje  Endestykker,  som 
er  en  Arv  fra  Fortiden,  er  det  for  Almindeligheden  et  Savn  at  maatte  undvære. 

Det  Beløb,  der  spares  ved  Anskaffelsen  af  saadant  billigt  Inventar,  er  alt¬ 
for  ringe  i  Forhold  til  hvad  der  tabes,  hvilket  staar  mere  klart,  naar  man  tænker 
frem  i  Tiden.  Thi  en  Kirke  skal  kunne  taale  Slid  og  ublu  Behandling,  for  ikke 
at  sige  Mishandling  —  og  det  kan  en  ganske  almindelig ,  gammel ,  dansk  Landsby¬ 
kirke  taale. 

Derfor  tillader  jeg  mig  indtrængende  at  anbefale  en  saadan  som  Forbillede. 

Det  er  et  Særkende  ved  danske  Landsbykirker,  at  der  er  en  stor  Enfold  og 
Simpelhed  over  dem,  som  deres  Bygmestre  er  komne  til  ad  sund  og  praktisk 
Vej.  Det  er  min  Overbevisning,  at  det  er  Erfaringens  Vej  man  er  gaaet.  For 
blot  at  nævne  et  Eksempel,  saa  tror  jeg,  at  det  er  ifølge  dyrekøbt  Erfaring,  at 
man  har  taget  Beslutningen  om  at  slaa  Hvælvinger  i  Kirkerne.  Disse  ligge  jo 
i  Almindelighed  højt  og  frit  og  udsatte  for  Lynild,  og  denne  har  sikkert  tændt 
mange  af  dem  i  Aarenes  Løb.  Saa  er  man  tyet  til  at  hvælve  dem,  fordi 
Hvælvingen  er  en  virkelig  Hjælp  i  Ildebrandstilfælde. 

Man  kan  kun  forbauses  over,  hvad  der  i  tidligere  Tider  er  udrettet  paa 
Kirkebygningsomraadet ;  hvorledes  man  ad  de  mest  primitive  Veje  har  slæbt 
Materialet  sammen,  ofte  langvejs  fra,  og  bearbejdet  det  med  største  Taalmodig- 
hed.  Studerer  man  f.  Eks.  en  jysk  Granitkirke,  saa  vil  man  opdage,  at  man 
skal  søge  godt  omkring  for  at  finde  et  tilsvarende  Stykke  virkelig  Architektur. 
Der  ligger  mangt  et  Aars  trofast  Arbejde  forud  for  dette  Resultat.  I  Almindelig¬ 
hed  nærer  man  altfor  ringe  Tanker  om  vor  hjemlige,  nedarvede  Kirkebygnings¬ 
kunst.  Udlandet  ser  skarpere  og  er  ivrig  efter  at  studere  den. 

Jeg  har  undret  mig  over  den  Sum,  man  er  bleven  enig  om  at  anse  for 
fornøden  til  en  Kirkebygning,  men  jeg  tror  at  have  bragt  i  Erfaring,  at  der  i 
Overslagene  ikke  regnes  f.  Eks.  Ovn  eller  Varmeværk,  Orgel,  Altertavle,  Alter¬ 
dug,  Tæppe,  Lysekroner  o.  a.  m.  —  men  det  er  dog  en  underlig  Fremgangsmaade. 
Selv  om  der  bør  være  Lejlighed  til  Gaver  fra  Menigheden,  saa  maa  dog  saa- 
danne  Ting  høre  ind  under  Kirkens  Værdi,  og  den  er  ikke  færdig  uden  disse. 

Man  træffer  ofte  den  Indskrift:  »Gud  til  Ære  og  Menigheden  til  Tjeneste«. 
Det  synes  mig,  som  om  »Menigheden  til  Tjeneste«  er  ved  at  blive  det  hoved¬ 
sagelige.  Nødig  skulde  dog  det  andet,  »Gud  til  Ære«,  gaa  i  Glemmebogen, 
ellers  bliver  der  ikke  sand  kirkelig  Architektur  ud  af  Løsningen. 

Jeg  tillader  mig  derfor  i  al  Ærbødighed  paa  Menighedens  Vegne  at  bede 
om,  at  den  maa  faa  ikke  mindre,  end  hvad  en  ganske  almindelig  dansk  Landsby¬ 
kirke  byder  paa.«  *  * 


BØGER  OG  TIDSSKRIFTER. 


I  » Cenlralblatt  der  Bauverwaltung «  har  Regerings-  og  Bygningsraad  de  Bruyn, 
der,  som  bekendt,  opholder  sig  her  i  Landet,  skrevet  en  meget  rosende,  kritisk 
Afhandling  om  Prof.  Wencks  Stationsbygninger,  ledsaget  af  en  Del  —  desværre 

ikke  gode  —  Afbildninger  af  det  Ydre  samt  Planer  af  Stationerne  i  Esbjerg, 
Helsingør,  Humlebæk,  Rungsted,  Lersøen,  Østerbro,  Holstebro,  Skodsborg,  Ved¬ 
bæk  og  af  Godsbanegaarden  i  Kjøbenhavn. 

Som  en  Ejendommelighed  for  disse  Stationer  nævner  Forf.  den  store, 
rummelige  Indgangshal,  der  mange  Steder  har  afløst  og  overflødiggjort  III  Kl. 
Ventesal,  og  som  han  berømnier  for  sin  Luftighed,  Skønhed  og  de  oplivende 
Farver,  der  i  Almindelighed  er  benyttede. 

Om  Fafadebehandlingen  siger  Forf.,  at  den  »ligesom  ved  Nyrops  Raadhus 
og  den  danske  Bygningskunst  i  Almindelighed  —  i  bestemt  Modsætning  til  hvad 
der  er  Tilfældet  i  den  tyske  Bygningskunst  —  med  Forkærlighed  søger  sin 
Virkning  ved  fine,  sarte  Profiler  og  ved  stærk  Betoning  af  Fladen,  hvilken  sidste 
meget  ofte  oplives  af  yndefulde  Mønsterudmuringer,  en-  eller  flerfarvede  og  rigt 
varierede. « 

Forf.  udtaler  den  Formodning,  at  det  danske  Landskab  og  særligt  Dyre¬ 
havens  Bøgetræer  har  inspireret  Kystbanestationernes  Bygmester  til  at  skabe  Byg¬ 
ninger,  der  passer  ind  i  dette  Landskab.  »Derfor  er  deres  Ydre  gennemgaaende 
roligt,  simpelt  og  fornemt,  med  Forsagelse  af  al  Lyst  til  Paaklistring  af  Enkelt¬ 
heder,  der  ikke  naturligt  frembyder  sig  af  sig  selv.« 

Efter  at  have  rost  de  nævnte  Stationer  for  den  praktiske  Maade,  hvorpaa 
alle  Rum  er  anordnede,  sluttes  med  en  Omtale  af  Godsbanegaarden,  der  betegnes 
som  et  fuldstændig  »mønstergyldigt«  Anlæg. 


FORSKELLIGT. 


1  Odense  skal  der  bygges  et  større  Sygehus,  hvortil  Byraadet  agter  at  ud¬ 
skrive  en  Konkurrence  blandt  Architekter.  Delegerede  i  Bedømmelsesudvalget 
er  Architekterne,  kgl.  Bygningsinspektør  Vilh.  Petersen,  Odense,  og  K.  Varming, 
Kjøbenhavn. 

¥ 

Det  udvendige  af  Westminster- Abbedi  i  London  skal  underkastes  en  Istand¬ 
sættelse,  der  formenes  at  ville  strække  sig  over  et  Tidsrum  af  fire  Aar.  Man  er 
begyndt  med  at  istandsætte  Højkirkens  Vinduer  i  Tværbygningens  nordre  Del,  hvor 
man  nu  erstatter  den  forvitrede  » Batli- stone «  med  den  mere  holdbare  »Portlands- s  tone«. 

¥ 

I  Belgrad  skal  afholdes  en  international  Konkurrence  om  et  nyt  kgl.  Slot  i 
Forbindelse  med  en  Parlamentsbygning.  Til  Slottet  disponeres  over  41/2  Million 
Frcs.,  til  Parlamentsbygningen  over  ix/2  Million. 

Hvis  de  gode  Serbere  vilde  forhøre  sig  i  Kjøbenhavn,  vilde  de  sikkert  kunne 
faa  mindst  4  Dusin  færdige  Forslag  omtrent  ganske  gratis! 


Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 
Redaktionsudvalg;  Architekterne  K.  VARMING  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

VILLA  I  HOLTE. 


Paa  en  Hjørnegrund  ved  Vejen  fra  Holte  Station  til  Dronninggaard  har  Hr. 

Grosserer  S.  Samson  i  Løbet  af  Aaret  1906  ladet  sig  bygge  en  Villa.  Som 
hosstaaende  Billeder  viser,  rummer  Bygningen  2  fulde  Etager.  I  Stuen  findes  3 
Værelser,  og  i  en  særlig  Udbygning  med  fladt  Tag  er  Køkken  og  Spisekammer 
anbragt.  Paa  iste  Sal  findes  4  Værelser  og  Badeværelse.  Der  er  Adgang  fra  de 
to  af  Værelserne  til  den  lille  Altan,  som  af  Billedhugger  Lamberg-Petersen  er 
smukket  med  stiliserede  Blomster.  Da  Grunden  allerede  i  nogle  Aar  har  været 
beplantet,  viste  det  sig  unødvendigt  at  indhegne  Gaardspladsen  med  en  paatænkt 
Hegnsmur.  De  grønne  Buske  og  Træer  er  jo  langt  fornøjeligere  at  se  paa,  end 
en  saadan  Mur.  Haven  er  anlagt  af  Landskabsgartner  Glæsel,  som  paa  en  sær¬ 
deles  tiltalende  Maade  har  indordnet  en  god  Tennisplads  i  det  begrænsede  Areal. 
Murermester  P.  Petersen  i  Holte  har  haft  Bygningen  i  Entreprise.  S.  L. 


VILLA  I  HOLTE. 


ARCHITEKT  SØREN  LEMCHE. 


—  533  - 


- [iU|.l.|.'l|lll|ill|  1  |. 

ARCIIITEKT  SØREN  LEMCHE. 

HUS  VED  AMALFI. 


ver  Gang  man  igen  kommer  til  Italien,  opdager  man  hvor  ligefrem  den 


i  X  gode  Architektur  er.  Hver  Gang  lover  man  sig  selv  at  forsværge  For¬ 
fængelighedens  Djævel  og  alle  hans  Kruseduller. 

Jeg  har  gaaet  i  Klostergaardene  i  Firenze,  mellem  Roms  Paladser,  paa  Piazza 
dei  Cavalieri  i  Pisa  —  det  er  alt  saa  ligetil  og  selvfølgeligt  og  dejligt. 

Jeg  sidder  paa  Lunas  Terrasse  og  ser  ud  over  Amalfi,  hvor  Husene  er  kli¬ 
strede  opad  Klippesiderne  paa  en  tilsyneladende  ganske  vilkaarlig  Maade,  hvor 
malerisk  og  harmonisk  Murflader,  Terrasser  og  Gader  grupperer  sig,  og  kan  ikke 
opdage  Spor  af  en  Architekts  anstrengte  Hjerne.  Saa  tænker  jeg  med  et  Suk 
paa  alle  de  kunstfærdige  Variationer  af  vore  smaa  Villaer  derhjemme. 

Lidt  udenfor  Byen,  lige  nedenfor  Vejens  lave  Brystningsmur  ligger  en  lille 
Bygning  paa  Bjærgskraaningen,  mellem  Vinhaver,  Oliventræer  og  Kaktus,  med 
Middelhavets  vidtstrakte  blaa  Flade  til  Baggrund.  Den  saa  næsten  ud  som  et 
Monument,  men  viste  sig  at  være  et  fornuftigt  lille  Hus  af  en  Type,  som  træf¬ 
fes  jævnligt  langs  Kysten,  og  vistnok  kan  føres  tilbage  til  Middelalderen.  Den 
mærkelige,  karnisformede  Gesims  viste  sig  at  være  en  muret  Tagrende,  som  løb 
ind  mod  en  i  Huset  indmuret  Brønd,  og  Soklen  en  Bænk  til  at  stille  Vandkar¬ 
rene  paa.  Da  jeg  kom  indenfor,  fandt  jeg  en  Bolig,  som  i  al  sin  Tarvelighed 
var  saa  formaalstjenlig  indrettet  og  sikkert  formet,  at  jeg  fik  Lyst  til,  saa  godt 
det  lod  sig  gøre,  at  vise  den  frem  i  »Architekten«. 

Fra  den  murede  Indgang  i  Vejmuren  fører  en  Trappe  ned  til  en  lille  Forplads. 
Lige  ved  Trappen  er  der  et  hvælvet  Rum  til  Hundehus;  ved  Siden  to  murede  Vaske- 
basiner  tæt  ved  Brønden,  indbygget  i  Husets  Gavl.  Langs  Siden  af  Huset  en 
smal  Terrasse,  som  oprindelig  synes  at  have  endt  med  en  aaben  Loggia.  Fra 
denne  Terrasse  kommer  man  ind  i  Husets  største  Rum  med  Skorstenen  og  Ild¬ 
stedet,  og  smaa  Vinduer  højt  oppe  under  Krydshvælvingerne.  Ved  Siden  heraf 
findes  et  Rum  med  Tøndehvælving  og  et  Vindue  mod  Syd  med  pragtfuld  Udsigt 
over  Havet.  Mellem  den  smalle  Terrasse  og  Haven,  som  ligger  i  Afsatser  med 
Vinløvsgange,  fører  en  Stentrappe  til  Etagen  underneden.  Fra  en  Bueaabning  er 
her  Indgang  til  Vinkælderen  med  Tøndehvælving  og  Hylder,  der  er  dannede  af 
Trærafter,  som  ligger  over  murede  Vanger.  En  anden  Dør  fører  til  et  Værelse 
med  Krydshvælvinger,  og  fra  dette  en  Dør  ud  til  en  lille  Terrasse  med  muret 
og  hvælvet  Hønsehus  paa  den  ene  Side,  Dueslag  paa  den  anden  Side  og  lige 
for  en  Brystningsmur.  Den  udvendige  Stentrappe  fortsættes  i  en  Terrasse,  hvorfra 
der  er  Indgang  til  et  Indelukke  med  Svinestald  m.  m.,  og  Haven  fortsættes  stadig 
i  smaa  Afsatser  til  den  bratte  Skrænt  mod  Søen. 

Det  maa  have  været  Bolig  for  en  Landmand,  som  her  med  sin  Husstand 
førte  et  nøjsomt  og  lykkeligt  Liv  mellem  sine  Vinhaver,  sin  Olivenlund  og  sine 
Husdyr.  Den  Arbejderfamilie,  som  nu  boede  i  Huset,  havde  lejet  det  af  Kom¬ 
munen. 


A.  Clf.mmensen. 

Øuerste  Terrasse/. 

cl.  Jiundehus. 

HUS  VED  AMALFI. 


OPMAALT  OG  TEGNET  AF 
ARCHITEKT  A.  CLEMMENSEN. 

LIDT  OM  AT  REJSE  OG  OM  AT  TEGNE. 


et  svenske  »Arkitektur  och  dekorativ  konst«  bringer  i  sit  sidste  Hæfte  en 


1  J  Oversættelse  af  vor  Artikel  »Lidt  om  at  rejse  og  om  at  tegne«  og  knytter 
dertil  følgende  Bemærkninger  (af  Redaktøren,  Torben  Grut): 

»Et  mandigt,  samvittighedsfuldt  og  ydmygt  Kunstnersind  klinger  igennem 
disse  Udtalelser.  Det  er  den  Aand,  der  skaber  det  bedste,  der  udførtes  hos  alle 
Folk.  Visse  Tegn  tyder  paa,  at  en  frivol  og  banal  Lethed  og  Overfladiskhed 
begynder  at  vinde  Indpas  i  vor  svenske,  moderne  Architektur,  tildels  under  be¬ 
rømte  Talenters  Førerskab.  En  bornert  Stræben  efter  »det  originale«  og  appetit¬ 
vækkende  har  fostret  en  skæbnesvanger  Foragt  for  det  indtrængende  Studium  af 
Architekturens  rige  Hemmeligheder  og  Sandheder,  saaledes  som  de  aabenbarer 
sig  i  svundne  Generationers  Storværker.  Kan  hænde  det  ej  er  en  Tilfældighed, 
at  ovenciterede  »Giv  Agt«  kommer  til  os  »från  hinsidan  sundet«.  Jeg  kan  dog 
undskylde  os  med,  at  et  lignende  Genmæle  var  paatænkt  herhjemme,  men  ude¬ 
blev  paa  Grund  af  »force  majeure«.  Ja  tilvisse:  det  eneste  virkelige  Udbytte, 
vi  har  af  vore  Studierejser,  er  det  vi  tegnede,  maalte  og  malede.  Lad  os  tegne 
og  male  alt  det  bedste  og  siden  gerne  brænde  Skitsebøgerne  —  Udbyttet  bærer 
vi  inde  i  os  selv.  Men  om  det,  vi  ikke  tegnede  og  ikke  malede,  ved  og  ken¬ 
der  vi  intet.  Og  uden  kontrollerende  Maal  er  hvert  Studie  værdiløst.  I  Maalene 
og  deres  Relationer  ligger  al  virkelig  architektonisk  Kundskab.  Lad  os  ikke 
glide  ud  paa  Dilettantismens  Skraaplan,  som  de  fleste  moderne  Malere  og  Billed¬ 
huggere  har  gjort  det.  Lad  os  mindes  Sammenhængen  mellem  Ordet  Kunst  og 
Ordet  kunne.  I  kunne  ligger  en  dobbelt  Betydning :  baade  Kundskab  og  Ævne. 
For  at  naa  Maalet:  Ævnen,  maa  vi  eje  Midlet:  Kundskaben.  Disse  gamle  Sand¬ 
heder  burde  ikke  have  Behov  at  blive  demonstrerede.  Men  F  .  .  .  .  n  staa  i  det ! 
den  gamle  Adam  er  sejg.  Naar  Stipendiaterne  begynder  at  prædike  Prospekt¬ 
kortenes  Evangelium,  da  er  hin  onde  løs.  Dovne  har  de  fleste  af  os  været. 
Men  at  være  doven  »med  Flid«  og  at  gøre  det  til  Religion,  —  naar  man  er 
ude  paa  Vandring  aabent  foragte  det,  som  alle  vi  andre  sidder  hjemme  og 
længes  efter,  —  »då  å’  for  mycke’l  Tengbom,  Tengbom,  då  å’  mycke’  for 
mycke’« ! !« 


BYGGERIET  PAA  LANDET. 


om  et  Bevis  paa,  at  den  Bevægelse,  der  i  det  sidste  Aarstid  er  opstaaet  for 


O  om  muligt  at  bringe  Byggemaaden  paa  Landet  ind  under  mere  kultiverede 
Former,  efterhaanden  vækker  mere  Opmærksomhed  for  sig,  kan  anføres,  at  ad¬ 
skillige  af  Landets  større  Provinsblade  Tid  efter  anden  har  meddelt  store  Uddrag 
af  den  i  » Architekten«  Nr.  28  optagne  Artikel  om  »Byggeriet  paa  Landet«  og 
af  Hr.  Højskoleforstander  Alf.  Poulsens  Udtalelser  om  samme  Sag  her  i  vort 
Blad.  Glædeligt  er  det  især,  at  Følelsen  af,  at  der  her  maa  kunne  udrettes  noget 
godt,  breder  sig  i  de  mindre  bemidlede  Lag,  altsaa  mellem  dem,  der  nærmest 
bør  være  interesserede  i  denne  Opgaves  heldige  Løsning.  Dette  viser  bedre  end 

noget  andet,  at  der  her  er  Trang  tilstede,  som  det  maa  være  os  alle  en  Glæde 
at  kunne  medvirke  til  at  afhjælpe,  og  da  vi  mene,  at  det  har  sin  store  Inter¬ 
esse  for  vor  Forenings  Medlemmer  at  følge  denne  Sag  gennem  hele  dens  Ud¬ 
vikling,  meddele  vi  nedenstaaende  Artikel,  som  har  været  optaget  i  Bladet  »Hus¬ 
mandshjemmet«,  der  udgives  af  de  samvirkende  jyske  Husmandsforeninger. 

STATSHUSMÆNDENES  BOLIGER. 

Af  Vilh.  Lorenzhn. 

Det  vil  være  Læserne  af  dette  Blad  bekendt,  at  der  er  paabegyndt  et  Ar¬ 
bejde  for  at  give  særlig  Statshusmændene  Adgang  til  at  kunne  bygge  sig  hygge¬ 
lige  og  smukke  Hjem.  Nu  er  det  jo  en  bekendt  Sag,  at  de  Pengemidler,  en 
Statshusmand  kan  anvende  paa  Bygningen,  som  Forholdene  nu  en  Gang  er,  er 
indskrænket  til  det  mindst  mulige.  Er  det  da  gørligt,  vil  sikkert  mange  spørge, 
med  disse  yderst  indskrænkede  Midler  virkelig  at  kunne  faa  lidt  Hygge  og 
Skønhed  listet  ind  i  disse  Boliger?  Det  er  min  Overbevisning,  at  det  er  muligt. 

Og  til  dem,  der  maaske  tvivler,  vil  jeg  da  sige  dette,  at  der  egentlig  aldrig 
er  gjort  noget  rationelt,  gennemført  Forsøg  i  denne  Retning.  Lad  et  saadant 
Forsøg  blive  gjort.  Lad  vore  Architekter  og  Bygmestre  i  By  og  paa  Land  gen¬ 
nem  en  Konkurrence  faa  stillet  den  Opgave  at  give  Udkast  til  Statshusmands¬ 
boliger,  der,  samhdig  med,  at  de  er  billige  og  praktiske,  tillige  —  indenfor  de 
Rammer,  som  faa  Pengemidler  og  de  lettest  tilgængelige  Materialer  giver  — 
skaber  Husmanden  et  smukt  og  hyggeligt  Hjem. 

Selv  om  disse  Rammer  bliver  trukne  saa  snævert  som  muligt,  vil  en  Byg¬ 
mester  med  Smag  alligevel  kunne  sætte  et  Præg  af  Skønhed  paa  et  saadant  Hus. 
Det  er  jo  ikke  paa  den  ydre  Pynt,  Cementforsiringer  og  lignende,  at  et  Hus’ 
Skønhed  beror.  Tværtimod !  Det  ligger  i  det,  der  i  og  for  sig  kan  faas  uden 
Penge.  Det  ligger  i,  at  Taget  faar  sin  rette  Hældning,  at  Døre  og  Vinduer  faar 
deres  rette  Plads,  overhovedet  deri,  at  Forholdene  i  Bygningen  er  gode.  Stod 
der  blot  i  hvert  Sogn  et  enkelt  saadant  Hus,  vilde  sikkert  alle  ved  Sammen¬ 
ligning  med  andre  Husmandshuse  kunne  se,  at  det  ser  bedre  ud,  og  at  det  der¬ 
for  vil  være  mere  tiltalende  at  bo  i.  Og  et  saadant  Hus  behøver  derfor  aldeles 
ikke  at  være  dyrere. 

Saa  er  der  endelig  et  Skønhedsmiddel,  der  netop  overfor  smaa  og  enkle 
Bygninger  som  Statshusmændenes  altid  kan  anvendes  med  en  yderst  ringe  Be¬ 
kostning.  Det  er  Maling.  Hvor  pynter  det  ikke  med  rene  blaa,  røde  og  grønne 
Farver  for  Eksempel  1  Hvor  liver  ikke  disse  Farver  op  paa  en  Dør  eller  paa 
Vinduesrammer,  naar  de  blot  er  anbragt  med  en  lille  Smule  Smag.  Jeg  har  set 
Husmandshjem  i  Midtjylland,  hvor  en  livlig  og  smagfuld  Bemaling  har  gjort  den 
festligste  Virkning.  Og  i  England  er  man  ad  denne  Vej  naaet  meget  vidt. 

Men  hidtil  er  der  som  sagt  i  disse  Retninger  intet  Forsøg  af  Betydning 
bleven  gjort. 

Vore  Statshusmænd  og  de,  der  bygger  for  dem,  har  her  savnet  Vejledning. 
Men  en  saadan  Vejledning  vil  netop  kunne  gives,  naar  de  ved  en  offentlig  Kon¬ 
kurrence  udtagne  Udkast  offentliggøres  og  gratis,  gennem  Amtsraadskommis- 
sionerne,  uddeles  til  Husmændene  selv,  og  for  en  ringe  Betaling  overlades  til 
alle  Bygmestre  og  Bygningshaandværkere. 

En  saadan  Offentliggørelse  af  de  omtalte  Udkast  skulde  da  ledsages  af  en 
trykt  Oversigt  over,  hvilke  Materialer  der  i  hver  enkelt  Egn  af  Landet  er  de  hil- 
ligste,  holdbaresle  og  lettest  tilgangelige.  Thi  det  er  Meningen  som  Grundlag  for 
Konkurrencen  gennem  .Husmændenes  Tillidsmænd  (eventuelt  Amtskommissionerne) 
fra  de  forskellige  Egne  af  Landet  at  indhente  de  paalideligst  mulige  Oplysninger 
om  Priser,  Materialer,  Byggeforhold  m.  m.  Det  er  efter  min  Mening  ikke  det 
ringeste  Udbytte,  en  saadan  Konkurrence  kunde  give,  ved  at  fremskaffe  et  sta¬ 
tistisk  Materiale  af  ovennævnte  Art,  der  for  Husmænd  og  Bygmestre  vilde  være 
af  lige  stor  pekuniær  og  praktisk  Betydning. 

Men  jeg  er  overbevist  om,  at  en  Konkurrence  ogsaa  paa  andre  Omraader 
kunde  give  gode  og  nyttige  Resultater.  Jeg  tænker  paa  saadanne  rent  praktiske 
Forhold  som  Ordningen  af  Bygningens  Plan,  den  rette  Fordeling  af  Beboelsesrum 
og  Avlsrum  m.  m.  Hvad  skulde  være  til  Hinder  for,  at  der  ad  denne  Vej 
kunde  opstaa  nye  Tanker  og  udføres  adskillige  Forbedringer  —  altsammen  paa 
Grundlag  af  de  i  de  forskellige  Egne  af  Landet  indhøstede  Erfaringer. 

Endelig  er  der  det  hygiejniske  Spørgsmaal,  der  meget  vel  gennem  en  Kon¬ 
kurrence  kunde  faa  en  Løsning  af  den  største  Betydning  for  vore  Husmandshjem. 

Ikke  alene  med  Hensyn  til  Husmandshusenes  Skønhed  og  Hygge,  men 
ogsaa  med  Hensyn  til  den  rent  økonomiske  og  praktiske  Side  af  Sagen,  vilde 
en  Konkurrence  paa  det  bredest  mulige  Grundlag  af  paalidelige  og  alsidige  Op¬ 
lysninger  om  Byggeforholdene  i  hver  Egn  af  Landet  give  vore  Statshusmænd 
—  og  forøvrigt  derigennem  hele  Husmandsstanden  —  en  Haandsrækning,  der 
vil  være  af  Betydning  for  dem  paa  mange  Maader. 

Husmandsbevægelsen  gaar  ud  paa  at  skabe  selvstændige  Hjem.  Men  den 
gaar  ogsaa  ud  paa  —  ved  at  sikre  disse  Hjem  økonomisk  —  at  skabe  Betingelserne 
for  gode  og  lykkelige  Hjem.  Og  saa  sandt  som  de  Omgivelser,  vi  lever  under 
og  vokser  op  under,  præger  os  for  Livet,  saa  sandt  er  det,  at  lidt  Hygge  og 
Skønhed  bidrager  sit  til  et  Hjems  Lykke  og  i  al  Stilhed  virker  opdragende  paa 
de  Mennesker,  der  færdes  inden  for  dets  Vægge. 


FORSKELLIGT. 


Udncevnelse.  Forhenværende  Sekretær  og  Bogholder  ved  Kjøbenhavns  Byg¬ 
ningskommission,  Justitsraad  F.  C.  Chr.  Eriksen  er  bleven  udnævnt  til  Ridder 
af  Dannebrog. 

4 

Wien.  I  Forhallen  i  Wiens  Parlamentsbygning  vil  der  nu  blive  opstillet  en 
Buste  af  vor  berømte  Kollega,  Friherre  Thf.ophilus  Hansen.  Busten  er  støbt  i 
Bronce  efter  en  af  Billedhugger  Hugo  Haerdtl  udført  Model  og  skal  staa  paa 
et  Fodstykke  af  Dr.  E.  v.  Forster.  En  Indskrift  meddeler  Navn  og  Datoer  for 
Fødsel  og  Død. 

ENDNU  EN  GANG  KARMELITTERNES  SYGEHUS 
OG  HERLUF  TROLLES  GAARD. 


Gennem  en  lille,  hastigt  skrevet  Artikel,  der,  oprindeligt  bestemt  som  en  kort 
Meddelelse  for  helsingørske  Blade,  har  nydt  den  ufortjente  Ære  at  blive 
brugt  som  Bilag  til  Indsamlingskomitéens  Opraab  og  at  vandre  videre  til  Archi- 
tektens  Spalter,  er  Architektens  Læsere  kendte  med  de  seneste  Resultater  af  Natio- 
nalmusets  Undersøgelser  vedrørende  den  gamle  Fattiggaard,  og  i  det  bele  har 
der  jo  været  skrevet  og  talt  saa  meget  om  denne  Sag,  at  det  maaske  kunde 
være  paa  Tide  at  tie. 

Men  selv  i  den  udførligste  Fremstilling  af  Museets  Undersøgelser  (Berling. 
Tidendes  Aftenudg.  16/g)  er  Hovedvægten  lagt  paa  den  rent  historiske  Side  af 
Sagen,  fordi  det  ikke  er  muligt  i  et  Dagblads  Spalter  at  give  indgaaende  Skil¬ 
dringer  af  architektoniske  Enkeltheder.  Og  da  den  Redegørelse  for  Bygningens 
Historie,  som  Museet  bar  fremsat,  paa  flere  Hovedpunkter  afviger  fra  den  Op¬ 
fattelse,  som  er  kommen  til  Orde  her  i  Bladet  i  Cand.  Lorenzens  vel  skrevne 
og  varmt  følte  Indlæg,  vil  det  forhaabentlig  ikke  synes  overflødigt,  at  Sagen 
endnu  en  Gang  tages  op  til  fornyet  Behandling. 

Det  nye  Moment  i  Sagen,  som  her  især  ønskes  fremdraget,  er  Spørgsmaalet 
om,  hvorfor  Sydlængens  vestlige  Del  maa  regnes  mellem  Herluf  Trolles  Byg¬ 
ninger. 

Givet  er  det,  at  dette  Bygningsafsnit  er  ældre  end  Vestlængen,  Peder  Brahes 
og  Margrete  Gøjes  Bygning.  At  denne  stammer  fra  1590’erne,  derom  har  der 
aldrig  været  Tvivl.  Murankrenes  ufuldstændige  Aarstal  stemmer  altfor  godt  over¬ 
ens  med  hele  Bygningens  Karakter,  dens  Krydsskifte,  dens  smaa,  røde  Mursten 
(27  X  1 2, 5  å  13X7^8  Ctm.),  dens  talrige  Vinduer  med  Kurvehanksbuerne 
og  Nordgavlen  med  dens  Pinakler  og  dens  svungne  Kamme,  et  senere  Udvik¬ 
lingstrin  af  den  berømte  Gavl  ud  mod  St.  Annægade.  Tilmed  har  den  ingen 
selvstændig  Gavl  mod  Syd. 

Anderledes  stiller  det  sig,  naar  Talen  bliver  om  det  indbyrdes  Forhold  mel¬ 
lem  den  sydlige  Længes  to  Dele.  Her  hævder  Cand.  Lorenzen,  at  det  større, 
vestlige  Parti  er  det  ældste,  identisk  med  Karmelitternes  Sygehus,  og  at  det  øst¬ 
lige  Parti  er  yngre,  omend  det  er  bygget  før  Reformationen.  I  Museets  Indstil¬ 
ling  til  Ministeriet  (30/u  1904)  og  i  Direktør  Moi.lerups  Artikel  i  Berling.  Tid. 
(21/3  1906)  siges  lige  det  omvendte,  at  den  lille  østlige  Del  er  Sygehuset  til 

»8  eller  io  Senge«,  og  at 
Vestpartiet  er  bygget  omtrent 
1 S  5°- 

Lad  os  først  betragte  det, 
som  sikkert  er  middelalderligt, 
Østpartiet.  Selv  om  den  lille 
Bygning  er  forhøjet  1632  med 
Murværk,  der  i  meget  ligner 
Peder  Brahes  Fløj,  har  den 
dog  fra  første  Færd  haft  to 
Stokværk.  Dens  oprindelige 
Mure  er  opførte  af  store,  røde 
Munkesten  (c.  27  til  29  X  r3 
å  14X9  å  9D  Ctm.)  i  sær¬ 
deles  regelmæssigt  Munkeskifte. 
Den  har  endnu  den  gamle 
Østgavl  med  Blendinger,  paa 
det  sydøstre  Hjørne  sidder  den 
noksom  bekendte  Helgennische, 
og  dens  større  Vinduer  har 
haft  en  meget  karakteristisk 
Form,  som  trods  alle  Øde¬ 
læggelser  med  Lethed  lader 
sig  rekonstruere :  selve  Lys- 
aabningerne  er  fladbuede,  men 
omfattes  af  rektangulære  Blen¬ 
dinger,  hvis  øverste  Rand  be- 
staar  af  et  Bindeskifte.  Gan¬ 
ske  tilsvarende  Vinduesformer 
genfindes  i  selve  Karmelitter- 
klosteret,  og,  saavidt  jeg  tør 
dømme,  kun  i  dettes  yngste 
Partier,  —  hvad  der  vilde 
bekræfte,  at  Bygningen  er  op¬ 
ført  1516. 

Desuden  ses  det,  at  Hu¬ 
set  har  dannet  et  selvstændigt, 
afsluttet  Hele.  Det  har  haft 
sin  egen  Indgangsdør  (fra  Øst), 
det  synes  at  have  haft  sit 
særlige  Ildsted  (i  sydvestre 
Hjørne,  hvor  der  er  bevaret 
Spor  af  en  Kamin),  og  det 
har  haft  Gavl  ikke  blot  mod 
Øst,  men  ogsaa  mod  Vest, 
hvor  der  findes  borthuggede 

Fortandinger  til  en  halvandenstens  Gavlmur.*)  Mod  Gaarden  er  det  oprindelige 
Gavlhjørne  meget  iøjnefaldende,  da  det  springer  frem  foran  den  øvre  Del  af  Vest¬ 
partiets  Nordmur,  mens  dennes  nederste  Del,  omtrent  til  Vinduernes  Underkant, 
ligger  i  Østhusets  Murflugt  og  er  bygget  i  Forbandt  med  Hjørnet,  i  samme 
Skiftegang  og  af  samme  Slags  Sten.  Dette  middelalderlige  Murstykke  kan  følges 
helt  til  det  Sted,  hvor  Sydfløjens  og  Vestfløjens  Gaardmure  støder  sammen. 
Lige  vesten  herfor  har  Muren,  hvis  raa  Kampegrundssten  ligger  lige  saa  dybt 
som  Grundstenene  i  Husets  Kælder,  et  omhyggeligt  muret  Hjørne,  og  en  bort¬ 
hugget  Fortandingsrække  viser,  at  den  her  har  bøjet  sig  i  ret  Vinkel  og  fortsat 
sig  mod  Nord.  Den  kan  ikke  forklares  som  andet  end  en  Kirkegaardsmur,  hvad 
der  paa  det  nøjeste  stemmer  med,  at  Sygehuset  skulde  ligge  sønden  op  til  Klo¬ 
sterets  Kirkegaard.**) 

Der  behøves  nu  ikke  nogen  længere  Paavisning  af,  at  Sydlængens  Vestparti, 
»Herluf  Trolles  Gaard«,  er  en  senere  Tilbygning,  der  aldrig  har  haft  nogen  selv¬ 
stændig  Østgavl;  blot  kan  det  bemærkes,  at  over  Kirkegaardsmurens  Hjørne  har 
Bygmesteren  søgt  at  afværge  uensartede  Sætninger  ved  en  lille  Aflastningsbue. 
Der  er  i  det  hele  intet  ved  dens  Architektur,  der  nødvendigt  maa  tilhøre  Mid¬ 
delalderen.  De  røde  Sten  er  vel  ret  anselige  (27,5  X  28  å  28,5  X  a  1  3,8  X 
8  å  8,5  Ctm.),  og  de  glattede,  stundom  noget  uregelmæssigt  »ryggede«,  men 
ubeskaarne  Fuger  minder  om  de  ældre;  men  Skiftegangen  er  moderne  Kryds¬ 
skifte,  der  som  bekendt  yderst  sjældent  forekommer  herhjemme  før  1550.  Og 
selv  om  de  fladbuede  Vinduer  og  de  mærkelige  Halvsøjler  i  øvre  Stokværks  Sal 
med  deres  i  Haanden  tilhugne  Formsten  ikke  giver  Holdepunkter  for  en  sikker 
Tidsfæstelse,  er  den  berømte  Gavl  mod  St.  Annægade  saa  meget  mere  oply¬ 
sende.  Som  det  allerede  omtaltes  i  Museets  førnævnte  Skrivelse  af30/u  1904,  og 
som  Cand.  Lorenzen  nøjere  har  udredet  her  i  Tidsskriftet,  er  dens  Form  neder¬ 
landsk.  Men  ingen  af  dens  nederlandske  Slægtninge,  der  ligesom  den  forener 
Pinakler  og  vandrette  Baand,  vides  at  gaa  saa  langt  tilbage  i  Tiden  som  til  1516: 
de  ældste  aarsfæstede  Exempler,  Forf.  kan  nævne,  er  Friskippernes  Hus  i  Gent 
fra  1531  og  Raadhuset  i  Culemborg  fra  1534;  Flertallet  af  Nederlandenes  trap¬ 
pede  eller  svungne  Pinakelgavle  tilhører  sidste  Halvdel  af  1500-Tallet.  I  samme 
Retning  tyder  det  ogsaa,  at  der  findes  skraatstillede  Smaaspir  paa  Slangerup  Kirke 
(bygget  1588  af  Hans  Stenwinkel)  samt  paa  Kirketaarnene  i  Ølsted  og  Skævinge. 

Netop  Gavlens  nederlandske  Karakter  er  et  vægtigt  Indicium  for,  at  Herluf 


*)  Denne  er  sikkert  nedrevet  1632,  i  hvilket  Aar  Rumfordelingen  er  ændret,  Drager- 
bjælker  og  Dragerstolper  indsatte  og  Tagværket  delvis  fornyet.  Dog  bærer  det  ret  ejen¬ 
dommelige  Tagværk  Spor  af,  at  de  to  Partier  oprindeligt  har  haft  hvert  sit  Tagsystem. 
Hovedtrækkene  er  begge  Steder  de  samme:  Spærene  hviler  i  korte  Spærfødder,  og  Forbin¬ 
delsen  forstærkes  ved  Spærstivere,  som  med  en  lille  knægtlignende  Forlængelse  fortsætter 
sig  ned  langs  Væggen.  Over  Østpartiet  er  alt  Tømmeret,  saavidt  det  nu  kan  undersøges, 
nummereret  med  ret  store  Romertal  i  Retning  fra  Vest  til  Øst,  og  Spærstiverne  er  paa¬ 
bladede.  Over  Vestpartiet  er  de  fleste  Spærfag  af  spinkelt  Egetømmer,  nummereret  med 
stnaa  Romertal  fra  Vest  til  Øst,  og  Spærstiverne  er  nedefra  stukne  gennem  Taphuller  i 
Fodbjælkerne;  men  hvert  tredje  eller  fjerde  Fag  svarer  til  Østendens  Tagværk  og  har  sin 
særlige  Nummerering,  der  gaar  fra  Øst  til  Vest. 

**)  Rimeligvis  har  en  lignende  Mur  sluttet  sig  til  Sygehusets  Nordvesthjørne;  men 
dette  er  ommuret,  og  kun  Gravninger  vil  kunne  give  sikker  Oplysning  herom. 

Trolle  er  dens  Bygherre.  Det  vides  nemlig  ikke  blot,  at  han  og  Birgitte  Gøje 
nærede  en  levende  Interesse  for  nederlandsk  Kunst,  men  ogsaa,  at  de  har  haft 
en  udenlandsk  Bygmester  i  deres  Tjeneste.  1555  sluttede  Hertug  Hans  af  Sønder¬ 
jylland  paa  Hillerødsholm  og  i  Herluf  Trolles  Nærværelse  Kontrakt  med  Mester 
Matteus  Rubensaat  om  at  bygge  ham  et  Slot  (Haderslevhus),  og  af  andre  Do¬ 
kumenter  fremgaar  det,  at  denne  Architekt  havde  Forbindelse  i  Rhinegnene  og 
Nederlandene  og  rimeligvis  var  født  i  Maastricht.*)  Morsomt  er  det  at  se,  hvor 
vanskeligt  det  faldt  Herluf  Trolle  at  give  Slip  paa  ham.  I  November  1556  skrev 
han,  efter  at  have  modtaget  et  Rykkerbrev,  til  Hertugens  Sekretær,  at  han  ikke 
havde  kunnet  »omborit«  (undværet)  Mester  »Theus«  før  nu;  »desligeste  har  her 
og  været  for  Rygte,  at  hans  Naade  ikke  i  dette  Aar  vilde  lade  begynde  at  bygge.« 
»Men  efterdi  jeg  nu  veed  hans  Naades  Vilje,  skal  Mester  Theus  give  sig  paa 
Vejen  med  sit  Folk  nu  paa  Mandag  med  Guds  Hjælp.«**) 

Et  Par  Aar  senere,  i  1558,  da  det  var  paa  Tale  at  reparere  Helsingørs 
Olaikirke,  nævnes  det  i  Kirkeregnskaberne,  at  der  gik  Bud  til  Hillerødsholm  efter 
en  Murmester,  og  at  Herluf  Trolles  Murmester  ved  Navn  Henrik  sammen  med 
et  Par  Kolleger  fik  Smaagratialer,  rimeligvis  for  deres  gode  Raad.  Men  det  er 
næppe  for  dristigt  at  knytte  Matteus  Rubensaats  Navn  til  Fattiggaardsgavlen,  naar 
det  erindres,  at  Herluf  Trolle  kun  ejede  Munkenes  Sygehus  1550—61  og  allerede 
forlod  Krogens  Len  1554.  Det  vilde  tilmed  være  fristende  at  sætte  hans  Bort¬ 
rejse  i  Forbindelse  med  den  Omstændighed,  at  Herluf  Trolles  Bygning  aldrig  er 
bleven  helt  færdig.  I  al  Fald  ses  paa  Nordvæggen  over  Kirkegaardsmurens  Hjørne 
borthuggede  Fortandinger  til  en  halvandenstens  Mur*  og  tæt  Vesten  herfor  findes 
endnu  to  oprindelige  Døre,  een  i  hver  Etage,  saaledes  at  den  Vestfløj,  som  først 
Peder  Brahe  naaede  at  bygge,  maa  have  været  planlagt  allerede  af  Herluf  Trolle. 

Der  kunde  endnu  omtales  mange  andre  Enkeltheder  (f.  Ex.  Rester  af  Kalk¬ 
malerier,  der  bekræfter  de  givne  Tidsbestemmelser),  og  de  Istandsættelsesarbejder, 
som  Prof.  Storck  forhaabentlig  snart  kan  begynde,  vil  utvivlsomt  bringe  adskil¬ 
ligt  for  Dagens  Lys.  Men  hvad  der  her  er  meddelt,  er  sikkert  nok  til  at  fast- 
slaa  Fattiggaardens  rette  Plads  i  vor  Architekturhistorie. 


Chr.  Axel  Jensen. 


SKILTE-UDSTILLING. 


’  ademisk  Architektforenings  Bestyrelse  har  fra  Bestyrelsen  for  »Foreningen 


til  Hovedstadens  Forskønnelse«  modtaget  nedenstaaende  vejledende  Oplys¬ 
ninger  om  Bestemmelser  vedrørende  den  af  sidstnævnte  Forening  paatænkte  Ud¬ 
stilling  af  Tegninger  og  Skitser  til  Udhængsskilte. 

Skitserne  ønskes  fremstillede  i  1/4  Størrelse  og  ledsaget  af  en  Enkelthed  i 
virkelig  Størrelse.  Kun  de  Tegninger,  som  Bestyrelsen  for  »Foreningen  til  Hoved¬ 
stadens  Forskønnelse«  finder  værdige  til  Udførelse,  ville  blive  udstillede. 


*)  Min  Kollega,  Dr.  phil.  M.  Mackeprang  har  henledet  min  Opmærksomhed  paa 
disse  Dokumenter. 

**)  G.  L.  Wad:  Breve  til  og  fra  H.  T.  og  B.  G.  I.  32. 

Foreningen  ønsker  af  de  udstillede  Tegninger  at  købe  indtil  20  for  50  Kr. 
Stykket.  De  Skitser,  Foreningen  saaledes  erhverver,  ville  kun  blive  tilladt  be¬ 
nyttede  gennem  den  Kunstner,  som  har  udført  Tegningen. 

De  Virksomheder,  ved  hvilke  Udhængsskabe  benyttes,  er  navnlig  Bager, 
Barber,  Bogbinder,  Bundtmager,  Bødker,  Cyklehandler,  Farver,  Glarmester,  Hatte¬ 
mager,  Handskemager,  Smed,  Skomager,  Tobakshandler,  Uhrmager,  Vinhandler, 
Snedker  og  Kandestøber. 

Tegninger  og  Skitser  maa  være  mærkede  med  vedkommende  Kunstners 
Navn  og  Adresse. 

Med  Hensyn  til  Skitsernes  Udarbejdelse  bemærkes  iøvrigt: 
at  Skiltene  skulle  beregnes  til  at  anbringes  i  mindst  3V2  Alens  Højde,  og 
at  de  ikke  maa  springe  saa  langt  frem,  at  de  tage  Lys  og  Luft  fra  Naboejen¬ 
dommene. 

ril  Udstillingen  modtages  ogsaa  Opmaalinger  og  Tegninger  efter  gode  gamle 
Udhængsskilte.  Indsendes  saadanne,  maa  det  tydeligt  bemærkes,  hvor  det  gamle 
Skilt  er  eller  har  været  anbragt. 

Udstillingen  agtes  afholdt  i  Efteraaret  1906,  og  Skitser  og  Tegninger  maa 
indleveres  til  Foreningens  Formand,  Maler  J.  Møi.ler-Jensen,  Nørrebrogade  8  4, 
Kjøbenhavn  N,  i  Tiden  fra  1.  December  til  15.  December. 

Der  er  næppe  Tvivl  om,  at  en  Udstilling  som  den  her  paatænkte,  til  Trods 
for  de  smaa  Opgaver,  som  den  vil  omfatte,  vil  faa  en  meget  stor  Betydning  for 
vor  kære  Hovedstads  Udseende.  I  Praksis  har  det  jo  i  mangfoldige  Aar  været 
en  Regel,  at  et  Skilt  havde  Lov  til  at  være  ligesaa  grimt  og  afstikkende,  som 
dets  Ejermand  med  sin  praktiske  Sands  og  Mangel  paa  Smag  havde  Lyst  til  at 
gøre  det.  Da  det  for  ham  er  det  væsentligste,  at  Skiltet  »gør  sig«,  vælges  ofte 
de  hæsligste  Farver,  de  mest  skrigende  Modsætninger,  de  ækleste  Bogstaver. 
Ganske  vist  har  vi  jo  fra  de  gode  gamle  Dage  Udhængsskilte,  som  i  deres  Motiv 
er  fortræffelige;  f.  Eks.  Bagerens  store,  forgyldte  Kringle,  den  vi  i  vor  uskyldige 
Barndomstid  sendte  saa  mange  smægtende  Øjekast.  Og  i  en  noget  senere  Alder, 
da  Barberens  forgyldte  Bækken  begyndte  at  faa  en  vis  Interesse  for  os,  fik  vi 
ogsaa  Øjet  op  for  dettes  virkelig  praktiske  Betydning.  Uhret  over  Uhrmagerens 
Butik,  Støvlen  over  Skomagerens  Butik,  Oksehovedet  over  Slagterens  Bod  o.  s.  v. 
er  alle  virkelig  gode  Prøver  paa  en  enfoldig  men  klar  Skiltning.  I  Grunden 
mangler  disse  kun  en  smukkere  Ophængning  eller  Anbringelse  for  at  blive  gode. 
Og  der  er  Tusinder  af  en  anden  Slags  Skilte,  som  er  ganske  blottede  for  enhver 
Ide,  for  enhver  Skønhed,  og  det  vilde  være  en  ren  Velsignelse  for  vore  Gaders 
Udseende,  om  man  paa  dette  Omraade  kunde  naa  til,  at  vore  Handlende  og 
Forretningsdrivende  vilde  sætte  en  Ære  i  at  skaffe  sig  et  virkelig  smukt  Skilt, 
der  istedetfor  at  virke  ved  sin  Hæslighed,  virker  ved  sin  Skønhed  og  Harmoni. 
Til  Syvende  og  Sidst  er  et  saadant  Skilt  sikkert  en  langt  bedre  Reklame. 

Nu  er  det  at  komponere  et  Skilt,  der  paa  engang  er  virkningsfuldt  og 
smukt,  paa  ingen  Maade  en  let  Sag.  Det  skal  være  egnet  til  at  fange  Opmærk¬ 
somheden  og  dog  underordne  sig  Omgivelserne,  helst  saaledes  at  det  ikke  skar 
den  Bygning,  som  det  er  anbragt  paa,  rent  i  Stykker;  det  er  derfor  en  Opgave, 
som  det  i  særlig  Grad  skulde  synes  at  være  Architekternes  Sag  at  tage  op.  Der 
er  ganske  vist  fra  dygtige  Kunstneres  Side  i  Aarenes  Løb  gjort  mere  eller  min- 

dre  vellykkede  Forsøg  paa  at  præstere  god  Kunst  paa  dette  Omraade;  men  For¬ 


søgene  lykkedes  ikke  altid.  Undertiden  har  Kunstneren  udfoldet  et  for  stort 
Apparat;  Bogstaverne  er  bievne  saa  dekorative,  at  der  skal  mangeaarig  Øvelse  i 
Forbindelse  med  en  livlig  Fantasi  til  for  at  hitte  ud  af  den  omtrentlige  Mening, 
naar  ikke  Varerne  i  Vinduet  klarer  Forstaaelsen  i  en  Haandevending. 

Naar  Foreningen  til  Flovedstadens  Forskønnelse  nu  indbyder  til  at  deltage 
i  føromtalte  Udstilling,  da  kan  man  kun  hilse  dette  Forsøg  med  Glæde.  Altfor 
længe  har  vi  gaaet  rundt  og  set  paa  den  Uendelighed  af  fabriksmæssige,  ked¬ 
sommelige  Skilte,  som  Gade  op  og  Gade  ned  pranger  paa  Husene.  Dette  For¬ 
hold  bør  ændres  og  Architekterne  bør  for  deres  Vedkommende  takke  Foreningen 
for  dens  gode  Ide  ved  at  støtte  den  med  en  omfattende  Deltagelse  i  Udstillingen. 


GODE  RAAD  MED  HENSYN  TIL  BYGNINGER  I  LANDSBYER. 


man  ogsaa  i  Udlandet  fremdeles  beskæftiger  sig  stærkt  med  Byggeriet  paa 


L\.  Landet,  kan  ses  af  følgende  Artikel,  der  fornylig  har  været  optaget  i 
»Deutsche  Bauhiitte«  : 

»Det  storhertugelig  sachsiske  Statsministerium  i  Weimar  har  tilstillet  Skole- 
og  Kirkedirektionerne  i  Storhertugdømmet  følgende  vejledende  gode  Raad,  der 
ogsaa  andet  Steds  kan  være  til  Nytte. 

Det  Ydre  af  de  i  de  sidste  Aartier  i  Landsbyer  opførte  offentlige  Bygninger, 
saasom  Kirker,  Præstegaarde,  Skolebygninger,  viser  for  en  stor  Del,  at  man  har 
antaget  Stædernes  Bygningsmaade,  og  giver  derfor  Anledning  til  nedenstaaende 
Udtalelser.  Naar  det  drejer  sig  om  Opførelsen  af  en  Landsbykirke,  en  Præste- 
gaard  eller  en  Skolebygning,  tilkaldes  i  Regelen  en  Architekt  eller  en  Bygnings- 
haandværksmester,  hvis  Virksomhed  har  sit  Tyndgepunkt  i  Udførelsen  af  Byg¬ 
ninger  i  Stæderne.  Denne  Tekniker  vil  da  for  det  meste  behandle  de  Hverv, 
han  har  faaet  fra  en  Landsby,  som  om  det  drejede  sig  om  at  opføre  Bygninger 
i  en  Stad,  og  derved  give  Anledning  til  at  der  opstaar  et  Misforhold  mellem 
Bygningerne  og  det  Sted,  hvor  disse  rejses.  Undertiden  udtales  vel  ogsaa  af 
Kirke-  og  Skoledirektioner  et  Ønske  om  at  give  en  Nybygning  Form  som  Byg¬ 
ninger  i  Stæderne,  fordi  der  hersker  den  Mening,  at  man  ved  en  saadan  Byg¬ 
ning  skaffer  Byen  en  særlig  Prydelse.  Men  denne  velmente  Hensigt  er  sæd¬ 
vanlig  forbunden  ikke  alene  med  en  Forøgelse  af  Byggesummen  men  ogsaa  med 
en  Forhøjelse  af  Omkostningerne  til  Vedligeholdelse  og  har  desuden  til  Følge, 
at  Nybygningen  kommer  til  at  staa  i  et  beklageligt  Misforhold  til  Omgivelserne 
og  ødelægger  det  harmoniske  Indtryk  af  Byen.  Det  synes  derfor  at  være  paa 
sin  Plads,  at  den  antagne  Tekniker  udtrykkelig  forpligtes  til  ved  Udarbejdelsen 
af  Planer  til  Landsbykirker,  Præstegaarde  og  Skolebygninger  at  overholde  den 
paa  Stedet  brugelige  Byggemaade,  og  især,  at  det  forbydes  ham  at  anvende  de 
samme  Bygningsformer  som  i  Stæderne.  Ved  Ombygning  af  Kirker  maa  der 
først  og  fremmest  fastslaas,  hvad  der  muligvis  kan  bevares  af  den  gamle  Byg¬ 
ning,  og  derefter  maa  saa  den  videre  Behandling  af  Planen  rette  sig.  Førend 


-  547  “ 


man  lægger  en  Kirke  frit  ved  at  fjerne  gamle  Kirkegaardsmure,  nærliggende  Byg¬ 
ninger  eller  høje  Træer,  bør  man  nøje  overveje  denne  Sag,  da  i  mange  Tilfælde 
Kirkens  Ydre  ikke  vinder,  men  snarere  taber  ved  en  saadan  Rydning.  Skal  der 
vælges  en  ny  Byggeplads,  saa  bør  den  saa  vidt  mulig  ligge  paa  en  Bakke  og 
saaledes,  at  den  om  ikke  altfor  lang  Tid  kan  blive  Byens  Midtpunkt.  Præste- 
gaardeu  bør  ganske  vist  ikke  bygges  umiddelbart  op  til  Kirken,  men  naar  det 
kan  lade  sig  gøre,  bør  den  forenes  med  denne  til  en  eneste  Gruppe  af  Bygnin¬ 
ger;  dog  maa  Præstens  Stuehus  med  Avlsbygninger  og  Udhuse  ikke  gøre  sig 
paafaldende  bemærkelig  ved  Siden  af  Kirken.  Derfor  maa  der,  især  naar  Præste¬ 
boligen  skal  have  to  Etager,  omhyggelig  sørges  for,  at  Bygningens  Højde  staar 
i  smukt  Forhold  til  Kirkens  Højde.  Skolebygningerne  kræver  i  Følge  de  derom 
givne  Regler  lyse  og  luftige  Skolestuer  samt  tilstrækkeligt  Beboelsesrum  til  Lære¬ 
ren.  Ved  hensigtsmæssig  Indretning  af  den  rummelige  Legeplads  vil  der  altid 
kunne  udarbejdes  en  Plan,  hvis  Anbringelse  i  det  øvrige  ikke  fremkalder  nogen 
Forstyrrelse  i  Billedet  af  Landsbyen.  Da  der  i  Regelen  vil  være  Tale  om  en 
toetages  Bygning,  frembyder  der  sig  en  Lejlighed  til  i  den  øverste  Etage  at 
bringe  den  gamle  Byggemaade  med  Bindingsværk  i  Anvendelse.  Ved  alle  Byg¬ 
ninger  bliver  Indtrykket  af  det  Ydre  for  en  ikke  ringe  Del  fremkaldt  ved  Tagets 
Form.  I  Stæder,  hvor  der  opføres  Komplekser  af  Huse,  og  hvor  der  gælder 
særlige  Forskrifter  med  Hensyn  til  Husenes  Højde  og  Dagslysets  Adgang,  er 
Anvendelsen  af  flade  Tage  af  Træcement,  Zinkblik  eller  Tagpap  for  det  meste 
velbegrundet.  Ude  paa  Landet  har  flade  Tage  ingen  Berettigelse,  og  et  eneste 
fladt  Tag  er  i  Stand  til  vedvarende  at  skade  Billedet  af  et  Landskab.  For  Lands- 
byer  kommer  derfor  i  første  Række  de  gamle,  stejle  Sadeltage  i  Betragtning. 
Til  Dækning  tjener  især  brændte  Tagsten  i  Form  af  Munkesten  eller  flade  Tag¬ 
sten.  Falstagstenstaget  kan  ogsaa  anvendes,  for  saa  vidt  det  ikke  er  lagt  mere 
fladt  end  et  saakaldet  Vinkeltag.  Ved  Belægning  med  Skifer  kan  den  saakaldte 
tyske  Dækning  anbefales.  Ved  at  valrne  Sadeltagene  og  anbringe  Karnapper  kan 
man  give  Tagene  meget  afvekslende  Former.  1  Stedet  for  Gaardmure,  der  i 
Forbindelse  med  høje  Portbygninger  fremkalder  Indtrykket  af  tryg  Afsondrethed, 
anvendes  paa  Landet  i  mange  Tilfælde  det  for  Bygninger  i  Stæderne  foreskrevne 
Jærngitter.  Ogsaa  herved  foraarsages  der  i  den  for  Landet  passende  Byggemaade 
en  Forstyrrelse,  som  let  kan  undgaas.  Viser  det  sig,  at  en  Mur  om  Gaarden 
er  for  dyr,  saa  burde  man  vælge  et  Stakit  mellem  murede  Piller.  Ogsaa  en 
almindelig  flettet  Indhegning  passer  bedre  i  Billedet  af  et  Landskab  end  Jærn- 
gitteret,  der  ingenlunde  er  billigere  at  opføre  end  en  Gaardmur,  som  kan  rejses 
af  Natursten  af  den  paa  Stedet  hjemmehørende  Murer.  Naar  der  først  ved  flere 
Lejligheder  er  opført  Bygninger  efter  den  tidligere  brugelige  Byggemaade  med 
Benyttelse  af  de  nye  Hjælpemidler,  som  den  fremskredne  Teknik  yder,  saa  vil 
det  vise  sig,  at  disse  Bygninger  har  været  ikke  saa  lidt  billigere  at  opføre  end 
de,  der  hidtil  har  trængt  sig  ind  med  deres  Købstadsklædebon,  og  man  maa  da 
haabe,  at  Landboerne  selv  vil  nære  det  Ønske  at  se,  hvorledes  deres  Forfædres 
Byggemaade  plejes  og  begunstiges. 

ORIENTALSKE  REJSEBILLEDER. 


For  den  største  Del  af  » Architekten«s  Læsere  er  italienske  Forhold  vel  ret  be¬ 
kendte  gennem  Selvsyn ;  anderledes  stiller  det  sig  sikkert  med  Forholdene 
i  Orienten,  og  jeg  skal  derfor  —  efter  Redaktionens  Opfordring  —  herved  meddele 
nogle  Indtryk  fra  min  Rejse  til  og  mit  Ophold  paa  Øen  Rhodos,  hvor  jeg  i  en 
Campagne  var  knyttet  til  den  danske  Ekspedition,  som  for  Tiden,  med  Understøt¬ 
telse  af  »Carlsbergfonden«',  er  beskæftiget  med  Udgravninger,  uden  dog  at  komme 
ind  paa  selve  Ekspeditionens  Arbejde  eller  Resultater,  da  Meddelelser  om  disse 
senere  vil  blive  forelagt  Offentligheden  fra  anden  Haand. 

Grækerne,  i  det  egentlige  Grækenland,  regner  sig  hørende  til  Orienten  og 
maaske  ikke  helt  med  Urette,  da  Forbindelsen  mellem  Europa  og  Athen  ikke 
er  bedre  end  mellem  Europa  og  Smyrna.  Efterhaanden  som  man  kommer 
længere  mod  Sydost,  forsvinder  Jærnbanerne  mere  og  mere,  Sørejser  træder  i 
Stedet  for  og  paa  Land  benyttes  mest  Muldyr;  det  er  naturligvis  de  geografiske 
Forhold,  Øer  og  Fastland  opfyldt  af  Klipper,  der  bærer  Skylden  herfor. 

Fra  Athen,  over  Konstantinopel  og  Smyrna,  gik  Rejsen  til  Rhodos.  En  her¬ 
lig  Tur.  Først  Afrejsen  fra  Piræus,  bag  hvilken  By  man  ser  Badestedet  Phaleron 
og  fjernere  Athen  med  Akropolis's  pragtfulde,  tempelkronede  Tinder,  og  den 
næsten  dobbelt  saa  høje  Fjeldspids,  Lykabettos,  med  sit  lille  St.  Georgs  Kapel, 
alt  paa  Baggrund  af  mægtige  Bjerglandskaber.  Paa  Turen  passeres  dernæst  Aegina 
og  Attika,  overalt  ser  man  Templer  eller  Rester  af  saadanne,  og  man  føler  sig 
paa  klassisk  Grund.  Strædet  ved  Dardanellerne  passeres;  her  komme  en  Del 
Tyrkere  ombord,  og  siden  gaar  det  mod  Konstantinopel.  Det  er  Morgentaage, 
og  der  ses  kun  lidt  af  den  berømte  Stad;  dog  lysner  det  efterhaanden  noget,  og 
en  Del  af  de  mægtige  Moskeer  med  deres  herlige  Kupler  og  Minareter  træde 
frem.  Der  er  et  utroligt  Mylder  af  alle  Slags  Skibe  og  Baade  i  denne  Havn, 
og  navnlig  om  et  nyt  ankommet  Skib  flokkes  Baadene  som  Gribbe  om  et  Aadsel 
og  bemandede  med  Individer,  der  er  lige  saa  skrigende  og  rovbegærlige, 
stinkende  og  uappetitlige,  som  nævnte  Fugle.  Skibet  entres  og  der  udspinder 
sig  en  rasende  Kamp  mellem  Røverpakket  indbyrdes  om  de  stakkels  Ofre.  Det 
gælder  om  rolig  at  holde  sig  tilbage,  indtil  den  værste  Hidsighed  har  sat  sig; 
først  da  kan  man  komme  til  at  akkordere  med  dem,  men  der  hører  en  lang 
Handlen  og  Tingen  til,  før  Enighed  opnaas;  dog  én  Gang  kommer  det  jo  saa 
vidt,  og  man  forbavses  ved  at  se  sit  Tøj  i  Baaden  i  samme  Øjeblik,  man  har 
slaaet  til,  som  om  det  alt  længe  havde  været  bestemt.  I  alle  Havne  gentager 
denne  Scene  sig,  idet  Skibene  aldrig  gaa  ind  til  Kajen  som  hos  os;  komme  de 
ind,  da  ligge  de  med  Stevnen  ind  efter  mod  Land,  men  dog  saa  langt  ude,  at 
en  Baad  er  nødvendig. 

Man  kommer  hurtigt  i  Land,  men  saa  bliver  der  en  større  Bremsning  af 
Toldvæsenet,  der  er  uhyre  strengt;  alt  maa  visiteres,  der  kunde  jo  gerne  i  Ba¬ 
gagen  findes  Aviser,  en  Revolver  eller  Tegninger,  maaske  Tobak,  en  Rejse- 
haandbog,  indeholdende  et  Kort,  oven  i  Købet  over  Strædet  ved  Dardanellerne 
o.  s.  v. ;  her  er  alt  saadant  Kontrabande  og  konfiskeres  ubarmhjertigt.  Da  Op¬ 
holdet  kun  vilde  blive  af  kort  Varighed,  lykkedes  det  os  at  slippe  saa  nogen¬ 
lunde  uberørt  igennem  ved  at  efterlade  den  større  Bagage  til  Opbevaring  paa 
Toldkamret.  Efter  en  sidste  Slutningsdisput  —  den  der  altid  truer  med  at 
udarte  —  med  Baadførerne ,  kører  Droschen  afsted,  og  man  befinder  sig  i 
denne,  for  sin  ejendommelige  Skønhed  berømte  og  sine,  i  nyere  Tid  sted¬ 
fundne,  blodige  Rædsler,  ligesaa  berygtede  Hovedstad. 

Denne  maa  gøre  et  storslaaet  og  enestaaende  Indtryk  paa  enhver  fra  Vesten 
kommende  Rejsende,  paa  Grund  af  sit  mærkelige  Folkeliv,  sin  Urenlighed  og 
sin  mærkelige  Bygningsmaade,  saavel  i  det  store  og  hele  som  hvad  Enkelt¬ 
hederne  angaar;  store  Kvarterer  er  helt  bebyggede  med  pragtfuldt  udskaarne 
Træhuse,  nogle  af  meget  høj  Alder.  I  andre  Gader  ses  Huse  med  en  mærkelig 
Udkragning  af  de  øvre  Etager,  idet  denne  er  stærkt  fremspringende  i  den  ene 

Ende  af  Huset  og  løber  ud  til  ingenting  i  den  anden ;  i  næste  Etage  gentages 
samme  Konstruktion.  En  Række  Huse  af  denne  Art  i  en  Gade  giver  et  mærke¬ 
ligt  Perspektiv,  som  minder  om  Kulisser  paa  en  Scene.  De  offentlige  Pladser 
er,  ligesom  Gaderne,  daarligt  holdte,  men  store  og  meget  maleriske;  de  monu¬ 
mentale  Bygningers  og  Moskeernes  særlige  Præg  turde  være  ret  velkendt  fra 
Billeder.  Derimod  kan  det  Indtryk,  man  faar  ved  at  træde  ind  i  en  af  de  sidst¬ 
nævnte,  kun  erhverves  ved  Selvsyn.  Naturligvis  er  her  Agia  Sofia  Nummer  et 
i  hele  sin  Pragt  og  sin  vældige  Størrelse,  enkelte,  som  Amed’s  og  Suleimanie’s 
Moskéer,  naar  muligvis  op  imod  den  i  Størrelse,  men  ikke  i  Skønhed  og  Pragt. 
Man  kan  vanskelig  undlade  at  drage  en  Sammenligning  mellem  denne  og  Pan- 
theon’s  store  Kuppel;  den  sidste  har  vel  nok  den  største  Diameter,  men  hele  Højden 
er  større  i  Sofia  Moskeen,  og  paa  Grund  af  de  to  mægtige  Nischer,  som  støder 
op  mod  Gjordbuerne,  gør  den  et  meget  større  Indtryk  paa  Beskueren.  Med  alt, 
hvad  der  ellers  kan  siges  ved  en  Sammenligning  mellem  disse  to  Pragtværker  i 
Bygningskunsten,  vil  det  straks  være  paafal¬ 
dende  at  se  Forskellen  i  Belysningen  af  Rum¬ 
met  ;  Pantheon  faar  sit  store,  ubeskriveligt 
dejlige  Lys  ned  gennem  den  runde  Aabning  i 
Toppen,  hvilket  giver  hele  Rummet  en  ene- 
staaende  Ro  og  Højtidelighed,  medens  Agia  Sofia 
faar  Lyset  fra  en  Uendelighed  af  smaa  Vinduer, 
spredte  over  hele  Bygningen ;  de  sidde  i  Kuplen 
og  i  Væggene,  i  Sideskibene  og  i  Tilbygnin¬ 
gerne  —  overalt,  hvorhen  man  ser,  findes 
saadanne  grinende  Lysgivere,  og  man  maa 
først  vænne  Øjnene  til  Lyset  i  Rummet,  før 
man  kan  se  det  ret,  —  men  da  er  der  og- 
saa  nok  at  glæde  sig  over,  dels  de  herlige 
Søjlerækker  med  deres  rige  Kapitæler,  dels  de  mange  Relieffer  og  den  rige  Ud¬ 
smykning  med  Mosaikker,  som  findes  overalt;  enkelte  Partier  af  disse  er  over¬ 
malede,  som  f.  Eks.  Kristusbilledet  over  Altret;  det  kan  dog  ikke  helt  skjules  af 

Farven,  hvilket  giver  Grækerne  Anledning  til  at  triumfere  og  til  heri  at  se 

en  Forjættelse  om,  at  den  rette  Tro  atter  en  Gang  vil  holde  sit  sejrrige  Indtog 
her.  Tyrkerne  tør  kun  betræde  Helligdommen  paa  bare  Fødder;  der  er  i  den 
Anledning  anbragt  lange  Truge  til  Fodvaskning  udvendigt  langs  med  Murene  og 
inddelte  i  Pladser,  hver  med  sin  Vandhane;  andre  Besøgende  faa  ved  Indtrædel¬ 
sen  overrakt  et  Par  Sivtøfler,  store  nok  til  at  tage  udenpaa  Støvlerne,  og  dem 
maa  man  traske  rundt  med  hele  Tiden,  saalænge  man  bliver  der.  Gulvet  er 
dækket  med  lange,  smalle  Sivmaatter,  som  er  lagte  paa  skraa;  her  knæler  de 

troende  i  Rækker,  naar  de  bede;  naar  de  holder  den  Retning,  som  Maatterne 

angiver,  har  de  Ansigtet  mod  den  hellige  Stad  med  Profetens  Grav. 

I  » Top  Kapn  Serai<  ligger  Museet,  der  indeholder  en  dejlig,  stor  og  rig¬ 
holdig  Antiksamling,  en  Del  Marmorsarkofager,  blandt  hvilke  vel  Akxavdersarlw- 
fagen  er  den  mest  fremtrædende  paa  Grund  af  sine  underskønne,  farvelagte  Reli¬ 
effer;  endvidere  en  Mangfoldighed  af  Statuer,  Vaser  m.  m. 

luren  fra  Konstantinopel  til  Sortehavet  og  tilbage  varer  det  meste  af  en 

Dag  og  bærer  ikke  sin  Berømmelse  med  Urette ;  man  passerer  det  ene  mæg¬ 
tige  Serai  efter  det  andet;  de  ligge  lige  ned  mod  Vandet,  spejlende  sig  i  dette; 
Fæstninger  og  Privathuse,  store  og  smaa  Byer,  Moskeer  og  herlige  Landskaber 
ses  i  broget  Afveksling  baade  paa  Europa-  og  Asien-Siden.  Væd  den  nordøstlige 
Del  af  Bosporus,  op  imod  Sortehavet,  har  alle  Gesandtskabspaladserne  fundet  en 
henrivende  Beliggenhed. 

Fra  Hotelvinduet  var  der  den  prægtigste  Udsigt  over  den  indre  Havn, 
der  bærer  det  pragtfulde  Navn  »det  gyldne  Horn«  ;  henimod  Solnedgang  stod 
Himmel  og  Vand  i  et  Guldskær,  det  sidste  kruset  af  blaa  Bølger,  adskilte  ind¬ 
byrdes  ved  en  taaget,  bred  Silhuet  endende  foroven  i  Kupler  og  Minareter: 
Krigsskibe  og  Sejlskibe  tegnede  sig  ogsaa  som  Silhuetter,  hvorfra  de  eneste  Lys¬ 
punkter  var  Lanternerne,  der  sendte  deres  røde  eller  grønne  Lys  som  skarpe  Striber 
ned  gennem  Vandet.  Færgebaade  og  Hjuldampere  løb  stadig  over  dette  Guldtæppe, 
sendende  deres  Kølvand  skraat  bagud  i  to  lange  Striber,  og  saa  spredt  over  det 
hele,  en  Uendelighed  af  smaa  Baade,  der  viste  sig  som  sorte  Prikker  —  i  Sand¬ 
hed  et  uforglemmeligt  Syn. 

Karakteristisk  for  Befolkningen  er  den  røde  Fes,  som  bæres  af  alle  rettroende 
Muhamedanere  fra  Sultan  og  Paschaer  ned  til  de  usleste  Tiggere ;  først  indført 
som  Hovedbeklædning  i  Hæren,  har  den  efterhaanden  vunden  Terrain  i  hele 
Tyrkiet.  Den  bæres  med  Stolthed.  Handelsfolk  er  glade,  hvis  de  kan  faa  en 
Udlænding  til  at  købe  en;  som  der  overalt  findes  Skopudsere  med  et  helt  Apo¬ 
tek  af  kulørte  Flasker,  saaledes  findes  der  ogsaa  Fesmagere  med  store  Komfurer 
fulde  af  Forme,  hvori  disse  Hovedbeklædninger  presses  op.  Det  spiller  for  Tyr¬ 
ken  en  stor  Rolle,  at  hans  Fes  er  ulastelig.  De  herreløse  Hunde  her  turde 
være  kendte  af  Omtale,  men  maa  dog  nævnes  for  at  komplettere  Billedet;  det 
er  en  halvstor,  sort  og  gul  Race,  de  tilbringer  den  meste  Tid  med  at  sove,  kun 
vaagnende,  naar  en  fremmed  Hund  viser  sig  indenfor  deres  Enemærker;  hvad 
enten  denne  tilhører  deres  egen  Race,  eller  er  en  finere  Udgave,  der  promeneres 
af  sin  Herre,  da  kommer  hele  Koblet  i  det  frygteligste  Raseri,  og  den  vilde 
Jagt  gaar  igennem  Gaden.  Man  ser  frygtelig  havarerede  Stakler,  som  ofte  knap 
kan  slæbe  sig  afsted,  gamle,  skallede,  haltende,  undertiden  manglende  et  Stykke 
af  Benet,  forbidte  og  elendige.  De  faar  Lov  til  at  leve,  da  en  Tyrk  ikke  tør 
dræbe  et  saa  helligt  Dyr. 

I  den  tyrkiske  Bazar  bliver  man  næsten  flaaet  af  Handelsmændene.  Det  er 
en  enetages  Bygning,  der  dækker  over  et  mægtigt  Fladerum,  bestaaende  af  hvæl¬ 
vede  Gange,  nogle  mørke,  andre  lysere  og  med  mange  morsomme  Perspektiver. 

Ved  Afrejsen  fra  Konstantinopel  var  der  ombord  paa  Damperen  til  Smyrna 
et  meget  broget  Rejseselskab.  Tyrkiske  Embedsmænd  forflyttes  idelig  fra  Em¬ 
bede  til  Embede,  og  de  rejse  da  med  hele  deres  Harem;  ved  dette  maa  dog 
ikke  altid  forstaas  en  Mængde  Hustruer,  men  vel  snarere  deres  Husstand ; 
sjældent  har  de  Kahytspladser,  da  det  stadige  og  milde  Vejr  ingen  Hindring 
er  for  Ophold  paa  Dækket,  ogsaa  om  Natten,  og  man  faar  saaledes  et  for¬ 
nøjeligt  Indblik  i  et  ukendt  Liv.  Der  er  adskillige  Familier  ombord;  hver 
Familie  medbragte  flere  Baade  fulde  af  store,  messingbeslaaede  Kufferter, 
Puder  og  Tæpper,  som  straks  blev  opstillede  saaledes,  at  hver  Husstand  havde 
indrettet  sig  som  i  et  eget  Værelse,  hvor  hele  Gulvet  optoges  af  Divaner. 

Mændene  spadserede  mest  omkring,  medens  Kvinder  og  Børn  lejrede  sig  her, 
i  Reglen  siddende  med  Benene  lagt  over  Kors  og  trukne  op  under  sig;  saa 
kom  Kaffekedlen  i  Kog  og  Cigaretterne  frem;  Remedierne  til  disse  nationale 
Nydelser  haves  altid  ved  Haanden.  Kvinderne  er,  naar  de  blive  ældre,  ikke  saa 
strenge  med  Tilsløringen,  heller  ikke  de  halvvoksne;  men  paa  et  Punkt  er  det 
lige  strengt  for  alle:  Haaret  skal  under  alle  Omstændigheder  være  skjult;  selv 
om  Sløret  slaas  tilside,  maa  Hætten,  som  bæres  over  Hovedet,  ikke  komme  af. 
Det  er  ganske  karakteristisk  at  se  den  Omhu,  hvormed  de  dækker  hinanden, 

medens  denne  skiftes.  En  yndet  Prydelse  er  rødbrunt  farvede  Negle;  under¬ 
tiden  er  ogsaa  Haandfladen  malet.  Hos  Mænd  har  jeg  kun  en  Gang  set  disse 
farvede  Negle;  det  var  en  ffn  Mand,  hvis  Tjener  i  Sommertiden  daglig  fulgte 
ham  i  Bad;  Neglene  paa  hans  Tæer  var  forskønnede  paa  denne  Maade.  Hvad 
her  er  sagt  om  Tyrkerne,  kan  rnaaske  ogsaa  gælde  om  Araberne,  af  hvilke  vi 
havde  en  Del  ombord;  de  er  meget  religiøse;  naar  Solen  staar  op  eller  gaar 
ned,  begiver  de  sig  med  deres  Knæletæppe  til  det  højeste  Sted  paa  Skibet  — 
uanset  om  det  er  iste  Klasses  Dæk  eller  Kommandobroen,  —  for  at  bede; 
under  Bønnen  kaste  de  sig  uafladeligt  ned  paa  Ansigtet  for  atter  hurtigt  at  rejse 
sig  op. 

Golfen  ved  Smyrna  danner  et  pragtfuldt  Panorama,  omgivet  af  Bjerge;  paa 


Sydsiden  af  Indsejlingen  ligge  to  mægtige  Tvilling  Fjeldspidser 
kaldet  mod  Nord  ses  Ruinerne  af  det  » joniske  Olympia «, 
hæver  selve  Byen  sig  amfitheatralsk  i  Vejret. 


—  »de  to  Brødre « 
og  inde  i  Bugten 


Her  som  overalt  —  gentager  sig  det  samme  Væddeløb  og  den  samme  vilde 
Entiing  af  Skibet,  som  før  beskrevet;  hvorledes  Mennesker  kan  klatre  op  ad  Boven 
paa  disse  mægtige  Orientfarere,  før  Falderebet  er  nedladt,  er  næsten  ubegribeligt. 
Der  gives  ikke  Lejlighed  til  nærmere  at  iagttage  Byen,  Opholdet  bliver  kun 
meget  flygtigt.  Det  mest  iøjnefaldende  fremmedartede  paa  Asiens  Grund  er  vel 
nok  Kamelerne,  som  i  Karavaner  paa  5—6  Stykker  vandrer  afsted  i  deres  af- 
tnaalte,  regelmæssige  Tempo,  eller  staar  saa  stille  som  Støtter,  saa  at  man  fristes 
til  at  prikke  ved  dem  for  at  se,  om  der  er  Liv  i  dem.  Den  Del  af  Byen,  som 
ligger  nede  ved  Havnen,  frembyder  ikke  stor  Interesse. 

Videre  gaar  Rejsen  mod  Rhodos  —  det  begynder  at  blive  uroligt  Vejr,  og 
andendags  Aften,  da  vi  faa  vort  Bestemmelsessted  i  Sigte,  gaar  Søen  saa 

stærkt,  at  vi  paa  Grund  af  Forsinkelse  —  ikke 
kan  vente  at  komme  i  Land.  Kaptajnen  kaster 
derfor  Anker  for  Natten  i  en  Bugt  paa  Øens  Vest¬ 
side;  det  er  mørkt,  dog  ses  i  det  fjerne  Lysene  i 
Byen.  Pludselig  høres  Raab  gennem  Mørket,  der 
lyttes,  det  kommer  nærmere,  og  efterhaanden  naar 
en  Baad  helt  op  paa  Siden  af  Skibet;  den  hæves 
højt  paa  Bølgetoppene,  synker  dybt  ned  i  Dalene 
og  trues  hvert  Øjeblik  med  at  kastes  mod  Siden 
af  Skibet;  den  kommer  for  at  hente  to  unge  Men¬ 
nesker,  Børnebørn  af  Øens  Pascba;  de  har  gjort 
Rejsen  med  fra  Konstantinopel,  og  nu  længes  man 
efter  at  se  dem  velbeholdne  i  Land.  De  komme 


i  Baaden  med  nogen  Besvær,  hvorefter  denne  hurtigt  forsvinder  i  Mørket. 


Først  næste  Morgen  nærme  vi  os  Byen;  Vejret  er  klart,  saa  at  man  kan 
faa  Overblik  over  den.  Den  ligger  meget  smukt,  og  terrasseformigt  hæve  de  fuld¬ 
stændig  firkantede  Huse  sig  ovei  hinanden  op  ad  Bjergsiderne.  Bjergtoppene 
bære  tilstrækkelig  Vegetation  til  at  vidne  om  Øens  Frugtbarhed  —  den,  som 
kun  udnyttes  meget  daarligt.  Det  er  en  gammel  Fæstning,  man  her  har  for 
sig,  foi  Støistedelen  i  den  Skikkelse,  hvori  den  er  anlagt  af  Johannitterridderne, 
der,  efter  at  være  fordrevne  fra  Jerusalem,  sloge  sig  ned,  først  paa  Cypern,  og 
senere  i  Aaret  1309  her  paa  Rhodos,  som  de  erobrede  og  under  mange  Kampe 
holdt  indtil  Aar  1522;  de  efterladte  Bygninger  og  Fæstningsværker  synes  alle  at 
skrive  sig  fra  Slutningen  af  den  Tid,  dette  Herredømme  har  været.  Til  begge 
Sider  af  Byen  ses  lange  Rækker  af  smaa  Vandmøller;  de  ligge,  hvor  Blæsten 
ret  kan  komme  til  dem,  og  bidrage  deres  til  Byens  ejendommelige  Udseende. 
Havnen  har  været  stærkt  befæstet;  paa  en  Mole  ligger  til  den  ene  Side  Fortet 
»St.  Nicolas «  malerisk  med  et  moderne  Fyrtaarn,  men  iøvrigt  bevaret  i  sin  op¬ 
rindelige  Skikkelse,  medens  det  saakaldte  » arabiske  Taarn :«  længere  inde  mod 
Land  ligesom  den  øvrige  Del  af  Søbefæstningen  henligger  i  Ruiner.  Vor  Damper 
kan  ikke  komme  ind  i  Havnen ;  denne  var  tidligere  betydelig,  men  er  nu  kun 
passabel  for  ganske  smaa  Skibe. 

Naar  man  kommer  ind  i  Havnen  ser  man  straks  for  sig  de  gamle,  vældige 
Bymure  og  Portene,  som  føre  ind  til  den  indre  By.  Udenfor  Murene,  mellem 
disse  og  Havnen,  er  en  Gade  med  en  Række  smaa  Kafeer,  der  ligge  kimet  op  ad 
Muren;  paa  Gadens  anden  Side,  ud  mod  Havnen,  ligge  Lysthuse  og  Pavilloner 
med  Siddepladser  for  Gæsterne;  over  Lysthusene  og  Gaden  er  udspændt  store, 
brogede  Solsejl  —  her  skal  man  naturligvis  straks  have  den  første  lille  Kop  af 
den& grumsede,  tyrkiske  Kaffe,  Nationaldrikken,  som  nydes  til  enhver  Tid;  mange 
følge* efter  i  den  Tid,  Opholdet  varer.  Det  er  nu  ogsaa  et  af  de  fornøjeligste 
Steder,  man  kan  sidde;  der  er  et  Liv  og  en  Færdsel,  saa  man  skulde  tro,  man 
var  paa  en  langt  større  Plads.  Her  samles  de  tyrkiske  Embedsmænd  og  spille 
Brædt-  og  Terningspil  (vistnok  det  samme  som  vi  kende  under  Navnet  »Tavl« 
fra  Middelalderen),  Fiskere,  Skippere,  Handelsmænd  og  Bønder  mødes  her;  det  er 
en  Slags  Børs,  hvor  alle  Forretninger  kan  afgøres,  som  man  her  befinder  sig  i; 
Billedet  kompletteres  af  en  vældig  Flok  Skopudsere,  der  udfægte  haarde  Kampe 
om  deres  Klienter  —  og  alt  muligt  andet  — 
samt  naturligvis  Hundene. 

I  den  indre  By  bo  kun  1  yrker  og  Jøder, 
medens  Frankerkvarteret  ligger  omtrent  20  Mi¬ 
nutters  Gang  fra  Havnen;  i  dette  sidste  ligge 
Hotellerne.  Turen  er  ganske  smuk;  man  følger 
Havnen  ad  en  bred  Promenade,  hvor  alle  de 
Bygninger,  hvori  Administrationen  residerer,  er 
beliggende;  det  er  tarveligere,  nyere  Huse;  en¬ 
kelte  spredte,  ældre  Træer  kaster  hist  og  her  lidt 
Skygge;  de  staa  som  Oaser  midt  i  en  Ørken; 
hvor  kan  man  længes  efter  at  naa  en  saadan 
Skyggeplet,  naar  man  efter  Middag  er  paa  V  an¬ 
dring  ind  til  Byen.  Ogsaa  mod  Landsiden  er  Byen  omgiven  af  Fæstningsmure, 
med  en  Mængde  Porte  og  Taarne,  smykkede  med  Vaabenmærker ;  udenfor  ligge 
dybe  Grave,  delvis  udhugne  i  Klippen;  de  er  uden  Vand,  og  udfor  Portene 
føre  gamle  Broer  over  dem.  Der  er  overalt  ved  Indgangene  til  Byen  stærk 
Militærbevogtning,  som  i  Reglen  bestaar  af  ret  kraftige  Folk,  men  den  ydie 
Udstyrelse  er  meget  forskellig  fra  vore  Begreber  om  Militær.  Paa  min  Morgen¬ 
vandring  til  Bad  passerer  jeg  Øvelsespladsen  og  har  derved  ret  Lejlighed  til  at 
iagttage  den  Lurvethed,  der  udfoldes;  foruden  at  Tøjet  er  falmet,  lappet  og  stop¬ 
pet,  vrimler  det  indenfor  samme  Korps  med  en  Uendelighed  af  forskellige  Vaaben- 
frakker  i  alle  Farver  og  Faconer,  selv  Marineuniformer  benyttes  ind  imellem; 
de  øvrige  Beklædnings-  og  Munderingsgenstande  veksle  lige  saa  meget;  ganske 
malerisk  ser  det  ud  -  og  et  tappert  Folk  skal  det  være,  det  bliver  jo  Hoved¬ 
sagen.  Ved  5 —b  Tiden  har  de  spist  Middag,  saa  stilles  de  hver  Dag  op  i 
Kasernegaarden  og  under  Hornsignaler  raabes  der  Hurra  for  Sultanen,  saa  det 
runger  over  hele  Byen. 

Træder  man  gennem  Portene  ved  Havnen  ind  i  Byen,  er  man  nær  ved  det 
livlige  Handelscentrum,  som  hovedsagelig  bestaar  af  Bazargaden.  Husene  er 
lave  og  har  Boder  i  nederste  Etage;  her  handles  med  alt  muligt,  dog  spille 
Fødevarer  den  mest  fremtrædende  Rolle,  især  Korn  og  Frugt;  det  er  uhyre  Ud- 

valg,  der  findes  af  de  forskellige  Aarstiders  Frugter,  navnlig  af  Citroner,  Appel¬ 
siner,  Ferskener,  Abrikoser  og  Vindruer.  Gaden  er  temmelig  stejl  og  faar  ved 
sin  foiskelligartede  Bebyggelse  og  sine  mange  Solsejl,  i  Forbindelse  med  det 
myldrende  Folkeliv,  et  meget  fornøjeligt  Præg.  Den  lavestliggende,  østlige  Ende 
af  Gaden  dannei  Fiskemarkedet;  her  er  altid  et  stærkt  pulserende  Liv,  og 
her  rejser  sig  den  ikke  meget  store  Bygning,  der  har  tjent  som  »Tribunal«  i 
Riddertiden;  majestætisk  og  fornem  ser  den  ned  paa  det  plebejiske  Liv,  der 
bieder  sig  for  dens  bod;  til  Trods  lor  den  Mishandling,  som  er  overgaaet  den, 

er  der  dog  saa  meget  til  Rest,  at  den  ubetinget  indtager  en  af  de  første  Pladser 
-  eller  maaske  den  aller  første  —  mellem  de  bevarede  Bygninger  fra  den  Tid. 

En  næimere  Beskrivelse  af  denne  Bygning  turde  her  have  sin  Interesse;  saa 
kan  man  senere  gaa  noget  lettere  over  andre,  som  maatte  blive  omtalt,  dels 
fouli  meget  ei  fælles  for  alle  og  dels  fordi  det  vilde  føre  altfor  vidt  at  gøre 
nærmere  Rede  for  hver  især. 

Bygningen  ligger  paa  et  Hjørne,  hvis  sammenstødende  Gader  danner  det 
ovennævnte  Markeds  Plads;  op  imod  den  nederste  Etage  er,  til  begge  Sider,  i 
Tidens  Løb  opført  lignende  Boder  som  i  Gaden,  saa  at  den  nederste  Etage 
næsten  helt  er  indesluttet.  Disse  to  Facader  vende  mod  Vest  og  Syd. 

Den  nederste  Etage  har  mod  Syd  to  store  Arkadeaabninger,  næsten  dækkede 
af  senei  e  Tilbygninger,  mellem  hvilke  de  dog  delvis  er  synlige,  ligesom  de  tyde¬ 
ligt  ses  indvendig,  i  det  store,  hvælvede  Rum,  som  udgør  Stueetagen.  Det  er 

-  556  — 


kraftigt  profilerede,  noget  hævede  Halvcirkelbuer,  understøttede  af  svære  Halv¬ 
søjler.  Baa  Bygningens  Sydside  fører  en  høj,  udvendig  Stentrappe,  omtrent  i 
Husets  halve  Bredde,  op  til  første  Sal,  udfor  hvilken  den  danner  en  bred  Af¬ 
sats;  under  denne  fører,  ved  Siden  af  Trappen,  endnu  en  Aabning  ind  til  Hallen 
i  Stueetagen;  denne  Aabning,  som  senere  er  delvis  tilmuret  og  forsynet  med 
Dør,  har  i  Lysningen  en  Dybde  af  4  M.  ;  i  den  ene  Side  fører  en  3  M.  bred 
Aabning  ind  under  Trappen,  i  den  anden  Side  tyder  en  tilmuret  Dør  paa,  at  der 
maa  være  hult  Rum  i  den  ualmindelig  mægtige  Hjørnepille.  Under  Trappen 
er  nogle  mindre  Rum.  Hallen  i  Stueetagen  er  overhvælvet  med  to  Kryds¬ 
hvælvinger  med  profilerede  Grater  og  Tryklejer;  paa  de  sidste  ses  Slyngorna¬ 
menter  og  undertiden  Vaabenskjolde.  Størrelsen  af  Hallen  erSX12^.,  Højden 
51/2  M.  Søjlernes  Lavstammethed  samt  det,  at  de  er  uden  Basis,  kunde  tyde 
paa,  at  Gulvet  er  opfyldt.  I  Hallens  østlige  Ende  er  en  Kamin,  udført  i  tarve- 

ligt  og  raat  Arbejde  og  ringere  end  selve  Hallen ;  den  er  rimeligvis  meget 
senere,  og  den  skulde  ogsaa  synes  at  have  været  overflødig,  eftersom  Hallen 
oprindelig  var  aaben.  Ved  Siden  af  denne  Kamin  er  en  Dør  ind  til  et  mindre, 
firkantet,  ligeledes  krydshvælvet  Rum,  som  ogsaa  synes  at  være  af  senere  Dato. 
I  Bagsiden  af  Hallen,  lige  overfor  de  mod  Syd  vendende,  rundbuede  Aabninger, 
ligge  to  andre  ganske  tilsvarende,  som  føre  ind  til  to  21  M.  lange,  mod  Nord 
parallelt  løbende  Rum,  der  er  overdækkede  med  Tøndehvælvinger;  det  østligste 
har  smaa,  højtsiddende  Vinduer,  som  ikke  give  meget  Lys;  paa  Vestsiden  af 
det  andet  ligger  endnu  et  mindre,  smalt,  ligeledes  hvælvet,  Rum;  indbyrdes  er 
alle  disse  forbundne  ved  Døraabninger ;  den  nordlige  Ende  af  disse  Rum  støder 
umiddelbart  op  mod  den  Del  af  Bymuren,  som  vender  ud  mod  Havnen,  og  de 
synes  ikke  at  have  været  aabne  til  denne  Side ;  hverken  udvendig  eller  indven¬ 
dig  findes  Spor  af  Døraabninger.  I  Forhallen  er  Gulvet  belagt  med  Stenfliser 
ca,  */ 2  M.  i  Firkant. 

Den  nævnte  Trappe,  som  fra  Vest  fører  op  til  Bygningen,  er  ganske  pom¬ 
pøs,  3 1/2  M.  bred,  og  tæller  23  Trin,  som  bærer  Spor  af  at  have  baaret  en 
muret  Brystning  paa  den  fritliggende  (sydlige)  Side.  Brystningen  har  været 
kraget  lidt  ud  ovenpaa  Trinene  og  har  været  forsynet  med  Profil  og  Slyng- 

ornament,  som  har  fulgt  Trinenes  Aftrapning;  et  noget  lignende  Profil  ligger 
hen  under  Brystningen  paa  den  før  nævnte  Afsats,  som  strækker  sig  i  hele  Byg¬ 
ningens  Bredde;  indenfor  Brystningen  er  anbragt  en  Stenbænk.  Fra  Afsatsen 
fører  til  venstre  en  Dør,  prydet  med  en  rigt  ornamenteret  Marmorindfatning, 
gennem  Muren,  og  herfra  fører  7  Trappetrin  op  til  iste  Sal.  Taget  over  dette 
Rum  mangler;  en  bred,  fladbuet,  profileret  Aabning  fører  til  venstre  ud  over 
de  nævnte,  nedenunder  liggende,  tøndehvælvede  Rum;  denne  Del  af  Bygningen 
ligger  hen  i  Ruiner.  Til  højre  fører  en  lille  Dør  ind  til  den  største  Sal,  be- 

liggende  over  den  før  nævnte,  hvælvede  Hal,  til  hvilken  den  svarer  i  Størrelse, 
Højden  er  ogsaa  den  samme,  5^2  M.  Væggene  er  hvide  og  Rummet  over¬ 
dækket  med  et  smukt  Bjælkeloft. 

Paa  hver  af  Længdesiderne  bæres  Loftet  af  otte  Kragsten;  hver  af  disse  er 
to  Skifter  høj,  med  Profiler  og  Aflåsninger;  paa  disse  er  anbragt  et  svært  Træ¬ 
underlag  med  Profiler  i  Over-  og  Underkant,  svarende  til  en  Murlægte.  Herpaa 
hvile  udsvejfede  Konsoller,  som  bære  Hoveddragerne ;  disse  have  i  Overkanten 
profilerede  Lister,  paa  hvilke  Bjælkelaget  hviler,  og  paa  Bræddebeklædningen 
herover  er  Hjørner  og  Fuger  dækkede  med  flade  Lister.  I  Felterne  mellem 
D ragerne,  Konsollerne,  Murlægterne  og  Bjælkelaget  er  indsat  skraa  Beklædning, 
som  springer  frem  for  Vægfladen. 

Loftet  var  fuldstændig  overhvidtet,  men  virkede  meget  smukt  ved  sin  Form ; 
en  enkelt  nedfalden  List  røbede  dog,  at  det  havde  været  dekoreret,  og  ved 
at  afvaske  Kalken  lykkedes  det  at  se  noget  mere  af  denne  Dekoration.  De 
omtalte  Felter  var  bemalede  afvekslende  med  Helgenfigurer  og  Vaabenskjolde, 
Undersiderne  af  Konsoller,  Profiler,  Lister  o.  s.  v.  med  Ornamenter;  Rødt,  Grønt, 
Sort  og  Hvidt  var  de  fremherskende  Farver. 

Salen  havde  tre  store  Vinduer,  to  mod  Syd  og  et  mod  Vest;  i  Nischerne 
var  til  hver  Side  et  Fremspring  af  Muren  til  Anbringelse  af  en  Bænk. 

I  det  sydostlige  Hjørne  var  anbragt  et  tyrkisk  Alter;  Salen  har  nemlig  en 
Tid  været  benyttet  som  »Moske«;  derfra  hidrører  ligeledes  Overhvidtningen  af 
Loftet,  hvis  Helgenfigurer  ikke  har  maattet  være  synlige  et  saadant  Sted.  Gulvet 
var  belagt  med  Fliser  af  brændt  Ler,  ca.  1 6  cm.  i  Kvadrat. 

Bygningen  er  helt  opført  af  Tufstenskvadere,  den  saakaldte  »Poros«.  Under 
Vinduerne  paa  første  Sal  ligger  udvendig  et  profileret  Baand  med  Slyngornament. 
Vinduerne  har  meget  brede,  kraftigt  profilerede  Indfatninger,  uden  Fremspring  fra 
Murfladen ;  over  Indfatningen  og  et  Stykke  ned  paa  begge  Sider  af  denne  ligger 
en  fremspringende,  profileret  og  med  Ornamenter  prydet  Afdækning,  som  bæres 
af  et  Par  rigt  udsmykkede  Kragsten;  ovenover  det  hele  findes  en  Aflastningsbue. 
Vinduet  i  Vestsiden  er  yderligere  delt  i  fire  Felter  ved  en  korsformet  Marmorpost, 
dekoreret  med  franske  Liljer  og  af  meget  smuk  Virkning;  de  to  Vinduer  mod 
Syd  har  ingen  saadan  Post  og  bære  heller  ikke  Spor  af  at  have  haft  det. 

Opad  Vestsidens  Vindue  sidder  Stormesterens  og  Ordenens  Vaabenmærker, 
udførte  i  Marmor,  i  rig  gotisk  Indfatning;  Aarstallet  1507  findes  indhugget  her. 
Øverst  paa  Muren  sidde  tre  Faneholdere,  hver  bestaaende  af  to  sammenhørende 
Kragsten,  af  hvilke  den  øverste  har  et  Hul,  hvorigennem  Stangen  er  stukken  ned 
og  har  hvilet  paa  den  nederste. 

Sydsiden  har  to  lignende  Faneholdere  og  er  desuden  prydet  med  tre  store 
Vandspyere,  formede  som  stiliserede  Alligatorer  og  Løver. 

Der  findes  ingen  Afslutning  foroven;  de  sidste  Skifter  synes  at  stamme  fra 
yngre  Tid.  Det  er  dog  muligt,  at  Muren  har  været  afsluttet  med  Tinder,  efter¬ 
som  saadan ne  findes  bevarede  andre  Steder.  Taget  er  fladt,  hvilket  er  det  al¬ 
mindelige  her  paa  Stedet,  baade  paa  ældre  og  nyere  Huse. 

Hele  Bygningens  underste  Etage  er  for  Tiden  Lager  for  en  Købmand;  den 
øverste  Etage  benyttes  ikke. 


(Fortsættes.) 

Højtærede  Hr.  Redaktør! 

Nedenstaaende,  som  vel  rettest  burde  være  formuleret  som  et  Spørgsmaal  til 
»Akad.  Architektforenings  Udvalg  for  Besvarelse  af  Retssager«  og  stilet  til 
dette,  bedes  venligst  optaget  i  »Arcbitekten«,  da  det  efter  min  Mening  udmær¬ 
ker  sig  som  et  typisk  Eksempel  af  Arten  og  sikkert  vil  finde  Kontakt  hos  mange 
af  Standsfællerne. 

Af  en  Bekendt,  som  holder  »Architekten«,  og  som  hyppigt  færdes  i  og  ved 
Helsingør,  blev  min  Opmærksomhed  for  nogen  1  id  siden  henledet  paa  en  Byg¬ 
ning,  som  i  de  sidste  Maaneder  var  opført  paa  en  Grund  paa  Vestsiden  af  nordre 
Strandvej,  skraat  overfor  Marienlyst  gamle  Kurhotel,  og  grænsende  dels  til  Horn- 
bækbanens  Terræn,  dels  til  den  Bivej,  som  forbinder  Strandvejen  med  Pladsen 
foran  Ophelia  Kilde.  Jeg  havde  dengang  ikke  Lejlighed  til  selv  at  bese  Byg¬ 
ningen,  men  for  faa  Dage  siden  var  jeg  i  et  andet  Ærinde  ved  Helsingør  og 
passerede  da  det  omtalte  Sted.  Jeg  maa  tilstaa,  at  hvad  jeg  saa  mildest  talt  for- 
bausede  mig:  laa  ikke  der  nøjagtigt  den  selvsamme  lille  2-etages  Bygning,  som 
jeg  i  1903—04  havde  givet  Tegning  til  en  Grund  paa  Segelckesvej  paa  Frede¬ 
riksberg,  og  som  findes  afbildet  i  Architektens  Nr.  34  for  26de  Maj  1906;  For¬ 
siden  var  den  samme,  den  ene  Gavl  med  Hovedtrappedøren  den  samme,  den 
anden  Gavl  ogsaa  den  samme,  kun  var  her  Karnappen  udfor  Spisestuen  udført 
med  retvinklede  Hjørner,  medens  jeg  havde  angivet  flade  Hjørner,  og  Døren  til 
Køkkentrappen  flyttet  til  Bagsiden.  Kun  denne  var  undergaaet  Ændring  fra,  hvad 
min  Tegning  angiver,  idet  den  større  Grund  havde  tilladt  Opførelsen  af  2  mu¬ 
rede  Udhuse  i  Grundens  Hjørner,  som  med  Hegnsmure  er  forbundne  med  Hoved- 
bygningens  Hjørner,  men  da  denne,  som  Bygning  betragtet,  ogsaa  dannede  en 
Helhed  uden  dette  Appendix,  anser  jeg  mig  berettiget  til  at  betragte  dette  som 
uvæsentligt.  Hele  den  architektoniske  Inddeling  kunde  jeg,  saa  at  sige  Led  for 
Led,  konstatere  som  Plagiat,  ikke  ved  Enkelthedens  Form,  som  jo  naturnødven¬ 
digt  er  set  ofte  før  ved  saadanne  Bygninger,  men  ved  Maaden  hvorpaa  det  Hele 
var  sat  sammen  i  nøje  Overensstemmelse  med  min  Tegning;  naa  —  sligt  har 
sikkert  mange  af  mine  Kollegaer  ofte  oplevet  og  med  stille  Ærgrelse  ladet  uom- 
talt,  hvilket  jeg  ogsaa  vilde  have  gjort,  hvis  ikke  jeg  ved  nærmere  Undersøgelse 
af,  hvem  der  havde  opført  Bygningen,  var  stødt  paa  en  Omstændighed,  som 
dog  lod  mig  finde  Spøgen  for  grovkornet.  Bygherren  var  et  nylig  etableret 
Firma,  d’Hrr.  Murmestre  S.  &  J.  af  Helsingør,  om  hvilke  var  mig  bekendt,  at 
Hr.  S.  som  Murerformand  og  Hr.  J.  som  Svend  havde  arbejdet  paa  Bygningen 
paa  Segelckesvej  under  dennes  Opførelse.  Jeg  er  mig  fuldt  bevidst  den  Fare, 
der  er  forbunden  med  at  fremsætte  en  Sigtelse  som  ovenstaaende  mod  to,  ihvert- 
fald  i  Helsingør,  velkendte  Mænd,  men  paa  den  anden  Side  er  min  Hjemmels¬ 
mand,  som  ikke  er  Fagmand,  fuldt  berettiget  til  at  mene,  at  det  var  min  første 
Bygning  han  her  saa  gaa  igen,  og  jeg  selv,  som  dog  skulde  kende  Bygningen 
igen,  baade  som  Helhed  og  i  Enkeltheder,  ogsaa  i  min  gode  Ret.  Paa  forskel¬ 
lige  Ting,  som  det  her  ikke  er  Stedet  at  omtale,  kunde  jeg  se,  at  en  Tegning 
i  større  Maal  maatte  have  foreligget;  —  det  var  ogsaa  interessant  at  konstatere, 


—  561  — 


at  Smedejærnsgelænderet  paa  Karnappen  mod  Strandvejen  viser  den  Form,  som 
var  angivet  i  min  autograferede  Tegning,  hvilken  jeg  ændrede  i  Detailtegningen 
til  noget  helt  andet.  Uden  at  insinuere  noget  uhæderligt  kan  man  dog  med 
temmelig  Vished  bestemme  Vejen,  ad  hvilken  de  ovennævnte  Herrer  paa  en 
nem  og  billig  Maade  har  faaet  Tegning  til  deres  Bygning,  med  saare  ringe  Sand¬ 
synlighed  for  at  blive  opdagede  af  den  eneste,  som  har  Retten  til  Paatale.  D’Hrr. 
nedsætter  sig  i  dette  1  ilfælde  i  Provinsen,  —  lad  os  tænke  os,  at  de  medbringer 
forskellige  regninger,  som  saa,  med  en  lille  Ændring  i  Planen  og  maaske  »for¬ 
bedrede«  i  forskellige  Retninger,  gør  Firmaet  udmærket  leveringsdygtigt  samtidig 
med,  at  det  sikkert  erhverver  sig  et  vist  Ry  for  bedre  Smag  end  ellers  i  Almin¬ 
delighed  er  Tilfældet  — ,  maa  jeg  med  det  samme  have  Lov  at  indskyde  en 
Bemærkning  om,  at  jeg  ikke  er  Fader  til  den  Topdækning,  som  sidder  over 
Hoveddøren  i  det  omtalte  Hus,  men  at  denne  maa  henregnes  til  »Forbedringerne«. 
Men  nok  om  det ;  —  der  findes  i  mine  Kopisters  Bygning  Ting,  som  jeg  nødig 
vil  have  skal  staa  for  min  Regning,  men  som  tydeligvis  ere  fremgaaede  af,  at 
den  nødvendige  Detailtegning  ikke  har  foreligget,  men  at  Spørgsmaalet  er  »klaret 
paa  Stedet«. 

Nu  har  vi  faaet  Forfatter-  og  Kunstnerloven  —  og  med  Henblik  herpaa  er 
det,  at  jeg  ikke  har  taget  i  Betænkning  at  fremdrage  denne  Sag,  som  maa  have 
mange  Søstre,  og  ogsaa  fordi  jeg  endnu  ikke  har  set  nogen  give  Lyd  fra  sig  i 
lignende  Anledning.  Jeg  synes,  det  maa  have  almindelig  Interesse  at  faa  noget 
frem  om  denne  Sag,  saavist  som  vi  har  Loven  for  at  støtte  os  til  den.  Spørgs¬ 
maalet  er  da  dette:  »Kan  Andenmand,  idet  han  benytter  min  Tegning  og  deri 
kun  foretager  saadanne  Ændringer,  der,  som  i  det  her  nævnte  Tilfælde,  af  enhver 
Bygningskyndig  vil  erklæres  for  ganske  uvæsentlige,  have  hjemlet  Ret  til,  paa 
Basis  af  denne  Ændring,  at  sige  sig  fri  fra  ovennævnte  Lov,  og  exploitere  mit 
Arbejde?  Hvor  er  Grænsen  mellem  det,  som  er  tilladt,  og  det,  som  ikke  er  det?« 

Jeg  kan  desværre  ikke  vedlægge  Fotografi  af  den  Bygning,  her  er  Tale  om, 
i  hvert  Fald  først  om  nogen  Tid;  jeg  skal,  saafremt  dette  bliver  optaget,  sørge 
for,  at  det  kommer  rette  Vedkommende  for  Øje  —  og  opnaas  ikke  andet  der¬ 
ved,  saa  kunde  det  dog  være,  at  det  kunde  tjene  som  Advarsel  og  Bevis  for, 
at  en  saadan  usømmelig  Trafik  ikke  er  ganske  farefri  for  den,  som  øver  den. 

Deres  ærbødige 

E.  W.  Marston. 

Frederiksberg  d.  ij.  9.  1906. 


KONKURRENCE. 

Redaktionen  af  det  tyske  Tidsskrift  »Die  Woche«  har  faaet  den  Idé  at  ud¬ 
skrive  en  international  Konkurrence  om  Tegninger  til  billige  Sommer¬ 
boliger.  Redaktøren,  Hr.  Paul  Dobert,  har  i  flere  Somre  opholdt  sig  her  i 
Landet,  og  da  han  er  en  varm  Beundrer  af  dansk  Natur  og  Aandsliv,  ligesom 
han  synes  bedre  om  den  danske  Bygningskunst  end  den  tyske,  har  han  gennem 
Ursins  Efterfølger  anmodet  os  om  at  meddele,  at  han  meget  ønsker  danske  Ar- 
chitekters  Deltagelse  i  Konkurrencen. 

Denne  er  delt  i  4  forskellige  Opgaver,  nemlig:  en  Sommerbolig  til  en  Pris 
af  5000  Mark,  en  til  7500  Mk.,  en  til  10.000  Mk.  og  en  til  20.000  Mk.  Der 
udsættes  følgende  Præmier:  1)  for  Huset  til  5000  Mk.:  en  Præmie  å  1000  Mk., 
to  å  300  og  to  å  200  Mk.;  2)  for  Huset  til  7500  Mk.:  en  Præmie  å  700  Mk., 

to  å  250  og  to  å  200  Mk.;  3)  for  Huset  til  10.000  Mk.:  en  Præmie  å  500  Mk., 

to  å  250  og  to  å  150  Mk.;  4)  for  Huset  til  20.000  Mk.:  en  Præmie  å  400  Mk., 

to  å  200  og  to  å  150  Mk.,  altsaa  ialt  6000  Mark.  Desuden  kan  der  indkøbes 

40  Arbejderå  100  Mk.,  saaledes  at  det  samlede  Præmiebeløb  bliver  10.000  Mk. 
Vi  giver  her,  efter  »Die  Woche«,  et  Uddrag  af  det  meget  vidtløftige  Program: 

Enhver  kan  deltage  med  et  eller  flere  Udkast.  Tegninger,  der  har  været 
offentliggjorte,  er  udelukkede  fra  Konkurrencen. 

Der  fordres  af  Tegninger:  1  Beliggenhedsplan  i  Maalestok  1  1400,  de  nød¬ 
vendige  Planer  og  Opstalter  i  Maalestok  1  :  100  og  perspektiviske  Afbildninger 
af  det  Ydre  og  Indre.  Til  ethvert  Projekt  maa  leveres  Tegning  af  et  Møbel  til 
Opholdsrum  eller  Soveværelse  i  Maalestok  1:10,  til  Belysning  af  de  i  den  indre 
Perspektiv  viste  Møbler.  Endvidere  fordres  et  kalkulatorisk  Overslag  og  en  gan¬ 
ske  kort  Bygningsbeskrivelse. 

Ethvert  Hus  maa  tænkes  beliggende  i  en  eller  anden  Egn  af  Tyskland  og 
paa  en  i  Beliggenhedsplanen  nøje  karakteriseret  Plads,  med  bestemte  Hensyn  til 
Bundens  Beskaffenhed,  Verdenshjørner  etc.  Huset  kan  ogsaa  placeres  paa  en 
virkelig  forhaandenværende  Byggeplads.  Ved  Rummenes  Anordning  maa  der 
tages  de  fornødne  Hensyn  til  Verdenshjørnerne  og  til  en  eventuel  Udsigt.  Det 
ydre  maa  have  en  til  Landskabet  passende  Karakter. 

De  mindre  Huse  skal  i  Stueetagen  kun  have  et  eneste  Opholdsrum.  Først 
ved  Husene  til  20.000  Mark  indtræder  Muligheden  for  at  tilføje  endnu  et  Rum. 
Hovedrummet  skal  —  om  muligt  —  indrettes  saaledes,  at  det  ved  et  Forhæng 
eller  ved  en  Mellemvæg  (formodentlig  spansk  Væg.  Red.)  kan  deles  i  to  Dele. 
Soveværelserne  kan  ved  de  mindre  Huse  lægges  i  Stue-  og  Loftsetagen ;  ved  de 
større  i  en  øvre  Etage  og  Loftsetagen.  De  mindre  Huse  skal  have  3,  de  større 
flere  Soveværelser,  der  dog  tildels  kan  være  meget  smaa.  Sengene  indtegnes  i 
Planerne.  Køkkenet  kan  ligge  i  Stueetagen.  Ved  Siden  af  Hovedindgangen  skal 
anbringes  et  Garderoberum  med  Haandvask.  Badeværelse  og  Kloset  i  Stuen  eller 
iste  Sal.  Trappen  kan  enten  lægges  for  sig  eller  indbygges  i  Hovedbeboelses¬ 
rummet.  Trappens  Bredde  ca.  1  Meter.  Veranda,  stor  nok  til  der  at  kunne 
indtage  Maaltiderne.  Eventuelt  Balkoner  i  øverste  Etage.  Kælder  under  hele 
Huset  behøves  ikke  ved  de  mindre  Huse,  kun  en  lille  Forraadskælder. 

Det  ydre  maa  være  simpelt  og  enkelt,  med  stærk  Fremhævelse  af  Taget, 
om  muligt  med  Tilknytning  til  landlige  Motiver  og  med  Anvendelse  af  livlige 
Farver.  Bygningsmaterialet  kan  være  Sten,  Tegl,  Bindingsværk  eller  1  ræ,  laget 
af  Tegl,  Skifer  eller  Stenplader. 

Etagehøjder:  mindst  2,80  M.  for  Beboelses-  og  Soveværelser  og  mindst 
2,50  M.  for  Værelser  i  Loftsetagen. 

Ved  Overslaget  maa  regnes  med  en  Enhedspris  af  16  Mark  pr.  Kubikmeter, 
heri  ikke  medregnet  løst  Inventar  og  Haveanlæg.  Rumindholdet  beregnes  fra 
Underkant  af  Gulv  i  Stueetagen  til  Overkant  af  Loft  i  øverste  Etage.  Dybere 
i  Jorden  og  højere  i  Taget  gaaende  Rum  beregnes  særskilt. 


Haveanlæget  maa  indtegnes  i  Planen,  og  der  maa  tænkes  baade  paa  Blom¬ 
ster-  og  Køkkenhave.  Siddepladser,  Løvgange  etc.  kan  antydes. 

Ved  den  indre  Udstyrelse  maa  der  tænkes  paa  faste  Bænke,  Vægskabe, 
Siddepladser  o.  s.  v.,  saa  at  løst  Møblement  kan  indskrænkes  til  det  mindst 
mulige. 

Alle  Tegninger  skal  behandles  med  Pen,  saa  at  de  let  kan  reproduceres. 
Indskriften  i  Rum  maa  gøres  saa  stor,  at  den  bliver  læselig,  selv  om  Tegningen 
formindskes  til  1/3.  Tegningerne  maa  ikke  være  større  end  50  a  60  Ctm.  og 
skal  ligge  i  en  Mappe  af  samme  Størrelse ;  sammenrullede  Tegninger  mod¬ 
tages  ikke. 

Projekterne  forsynes  med  Motto  eller  Mærke  paa  Mappen  og  paa  alle 
Blade  og  Overslag  samt  paa  en  vedlagt  forseglet  Konvolut,  hvori  Kunstnerens 
Navn  og  Adresse.  Udvendig  paa  Mappen  anføres  hvilken  Klasse  Huse  der  kon¬ 
kurreres  med. 

Projekterne  indsendes  inden  1 .  Decbr.  De  der  i  Poststemplet  har  en  senere 
Dato  end  30.  Novbr.,  kommer  ikke  i  Betragtning. 

De  sendes  til  Redaktionen  af  »Die  Woche«,  Berlin  S.W.  68,  Zimmerstrasse 
37  —  41,  med  Paaskrift:  » Sommerliauswettbeiverb «. 

Bedømmelsen  foretages  af  Professor  Theodor  Fischer,  Geh.  Reg.  Rat  Dr. 
Herman  Muthesius,  Architekt  Richardt  Riemerschmid  og  Professor  Schulze-Naum- 
burg  samt  Redaktør  Paul  Dobert. 

De  præmierede  Projekter  vil  blive  offentliggjorte  i  et  Særhæfte  af  »Die 
Woche«.  Derefter  udbetales  Præmierne.  Alle  ikke-præmierede  eller  -indkøbte 
Projekter  bliver  tilbagesendte. 


FORSKELLIGT. 


Udnævnelse.  Architekt,  Professor  H.  C.  Amberg.  R.  af  Dbg.,  har  faaet 
Dannebrogsmændenes  Hæderstegn. 

¥ 

Christiansborgs  Genopførelse.  Kgl.  Bygningsinspektør,  Architekt  Clemmensen  er 
bleven  Medlem  af  Byggeudvalget  for  Christiansborg. 

¥ 

Konkurrence.  I  disse  Dage  indbyder  »Kjøbenhavns  Grundejerbank«  Medlem¬ 
mer  af  Akademisk  Architektforening  til  at  konkurrere  om  Udarbejdelsen  af  Teg¬ 
ninger  til  Bebyggelse  af  den  Banken  tilhørende  Grund,  Nytorv  27  og  Frederiks- 
berggade  1  ;  nærmere  Oplysninger  om  denne  Konkurrence  findes  i  nærværende 
Heftes  Annonceafdeling. 

Efter  vor  Bestyrelses  Anmodning  har  d’Hrr.  Architekter,  Professor  M.  Nyrop 
og  Th.  Jørgensen  modtaget  Hvervet  som  sagkyndige  Meddommere.  Vi  har  er¬ 
faret,  at  Arbejderne  efter  Bedømmelsen  vil  blive  offentlig  udstillede. 

Udgiver:  AKADEMISK  ARCHITEKTFORENING.  —  Redaktør:  Architekt  SØREN  LEMCHE. 

Redaktionsudvalg;  Architekterne  K.  VARMING  og  ALFR.  THOMSEN. 

Kontor;  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

8.  Aargang  N2  52 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


ADMIRALITETET. 

RHODOS. 


OPMAALT  AF  ARCHITEKT 
HOLGER  RASMUSSEN. 


ORIENTALSKE  REJSEBILLEDER. 


(Fortsat.) 

Bazargaden  gaar  i  Retning  Øst  — Vest;  Nord  for  denne  findes  Byens  for¬ 
nemme  Kvarter,  i  hvilket  Johannitter-Hospitalet  ligger. 

Johannitterordenen  hørte  til  de  gejstlige  Ordner,  som  stiftedes  paa  Korstogenes 
lid;  den  deltes  i  tre  Klasser,  Ridderne,  Præsterne  og  de  tjenende  Brødre;  de 
sidste  passede  de  Syge ;  dette  har,  efter  hvad  man  maa  antage,  ikke  været  nogen 
ringe  Gærning,  at  dømme  efter  den  Udstrækning,  Hospitalet  har;  Navnet  Hospi¬ 
talsriddere,  som  man  undertiden  hører  dem  benævnt,  tyder  ogsaa  herpaa. 

Bygningen  benyttes  som  Kaserne  og  er  desværre  ikke  tilgængelig;  ethvert 
borsøg  paa  at  komme  derind,  mislykkedes.  Det  er  en  stor,  firfløjet  Bygning, 
som  omslutter  en  firkantet  Gaard;  Forsiden  vender  ud  mod  en  Plads.  Til  denne 


Side  og  til  Gaarden  er  den  i  to  Etager  udvendig  forsynet  med  brede,  dybe 
Nischer,  i  hvilke  Patienterne  ret  har  kunnet  sole  sig. 

Hospitalets  nordlige  Side  vender  ud  mod  den  saakaldte  » Riddergade «,  i  hvilken 
saa  godt  som  alle  Husene  stammer  fra  hin  Tid,  nogle  rigt  udsmykkede  og  solidt 
anlagte,  andre  ringere,  men  alle  mer  eller  mindre  forfaldne. 

En  anden  af  Johannitterordenens  Opgaver  bestod  i  at  beskytte  og  vejlede 
Pilgrimme;  disse  bleve  optagne  i  forskellige  Herberger,  af  hvilke  der  fandtes  et 
for  hver  af  de  større  Nationer,  saaledes  baade  fransk,  engelsk,  tysk,  spansk,  por¬ 
tugisisk,  italiensk  og  maaske  flere;  det  største  og  pragtfuldeste  er  »Auberge  de 
france«,  som  ligger  paa  Gadens  modsatte  Side.  Bygningen  er  nogenlunde  bevaret 
mod  Gaden;  ind  mod  Gaarden  eller  Haven  —  man  kan  kalde  det,  hvad  man 
vil  —  ligger  den  hen  i  Ruiner  med  enkelte  architektoniske  Fragmenter,  som  det 
ikke  var  muligt  at  bringe  nogen  Helhed  ud  af;  maaske  har  den  aldrig  været 
bygget  helt  færdig. 

Facaden  viser  i  nederste  Etage  en  Del  nu  tilmurede,  fladbuede  Aabninger, 

hver  førende  ind  til  sit  hvælvede  Rum,  som 
antagelig  har  været  Købmandsboder;  over 
Aabningerne  sidde  Kragsten,  forsynede  med 
False  for  et  Remstykke,  der  har  været  Under¬ 
lag  for  et  Halvtag  eller  Støtte  for  et  Solsejl, 
benyttet  som  Markise ;  enkelte  Steder  vise 
Huller  i  Muren,  hvor  Skraastivere  have  været 
anbragte;  desuden  er  der  en  Portal,  bag  hvil¬ 
ken  der  ligger  en  Trappe,  og  en  Port,  som 
fører  ind  til  en  Sidegade.  Baandene  under 
Vinduerne  i  øverste  Etage  danne  Aftrapninger, 
saa  at  de  følge  Terrainets  stærke  Fald.,  Vin¬ 
duerne  minde  stærkt  om  Tribunalets,  men  have  lignende  Kragsten  til  Solsejl 
som  Stueetagens  Aabninger.  Afslutningen  foroven  har  været  dannet  af  fire  smaa, 
runde,  udkragede  Taarne,  forbundne  ved  en  Tindemur;  i  denne  findes  lignende 
Faneholdere  og  Vandspyere  som  paa  Tribunalet.  Facaden  er  prydet  med  en 
Mængde  spredte  Vaabenskjolde,  med  eller  uden  dekorative  Indfatninger. 

Nær  ved  Gadens  vestlige  Ende  ligger  Stormesterpaladset;  det  benyttes  som 
Statsfængsel  og  er  som  en  lille  Fæstning  for  sig;  det  lykkedes  mig  at  komme 
ovenpaa  Murene,  hvor  der  dog  ikke  var  stort  af  Interesse  at  se  udover  Fangerne; 
til  det  indre  var  Adgangen  forbudt. 

Denne  og  den  syd  for  Riddergaden  liggende  Del  af  Byen  beboes  af  Tyrkere. 
Gaderne  er  som  Regel  snævre,  og  gøre  et  meget  indesluttet  Indtryk;  der  findes 
talrige  Afstivnings-Buer  mellem  Genbohusene,  og  ofte  Porte  med  Overbygninger, 
spændende  tværs  over  Gaden,  kort  sagt,  en  Vrimmel  af  ejendommelige  og  male¬ 
riske  Motiver. 

Den  østlige  Del  af  Byen  danner  Ghettoen ;  her  er  Hovedgaderne,  i  Modsæt¬ 
ning  til  andre  Steder,  forholdsvis  brede  og  luftige,  hvad  der  dog  ikke  siger  saa 
meget.  En  Modsætning  danner  ogsaa  det  Liv,  som  udfolder  sig;  medens  man 
i  Tyrkerkvarteret  kun  ser  Børn  og  fuldstændig  tilhyllede  Kvinder  paa  Gaderne, 
og  endda  kun  i  ringe  Antal,  tilbringe  Masser  af  Beboerne  i  Jødekvarteret  deres 

Dag  i  det  fri,  eller  i  det  mindste  for  aabne  Døre  og  Vinduer,  saaledes  som 
deres  Forfædre  har  gjort  i  Spanien,  hvorfra  de  stammer.  Ogsaa  her  findes  en 
Del  Bygninger  fra  Riddertiden,  dels  større  monumentale  Bygninger,  dels  Huse 
af  mere  borgerligt  Udseende.  Paa  en  aflang,  trekantet  Plads,  hvor  en  Del  af 
Husene  udenfor  iste  Sal  har  Altaner,  hvortil  store,  udvendige  Trapper  føre 
op,  og  hvor  en  lille,  lavstammet,  hvid  Minaret  gør  god  Virkning  mod  den  dybe, 
blaa  Himmel,  samtidig  med  at  enkelte  spredte  Træer,  i  Forbindelse  med  Havens 
Grønt,  der  hæver  sig  over  Murene,  giver  det  hele  et  malerisk  Præg,  ligger  det 
saakaldte  » Admiralitet «  ;  hvorfra  Navnet  stammer,  er  mig  ikke  bekendt. 

Bygningen  har  en  Del  tilfælles  med  »Auberge  de  france«,  men  er  hverken 
saa  stor  eller  saa  pragtfuld ;  de  forhen  aabne  Boder  i  Stueetagen  og  de  store 

Vinduer  med  de  karakteristiske,  brede  Indfatninger,  findes  i  begge,  men  hertil 

kommer  i  denne  Bygning  yderligere  en  hel  Del  smaa  Vinduer,  som  er  an¬ 
bragte  imellem  og  over  de  store.  Vaabenskjolde  og  Solsejlsten  gaa  igen  her; 
Porten  fører  ind  til  en  lille,  firkantet  Gaard,  hvorfra  en  aaben  Trappe  fører  op 

til  iste  Sal;  her  ligger,  indenfor  de  to  midterste  Vinduer,  en  stor  Sal  med 

Bjælkeloft,  lignende  Tribunalets,  og  forsynet  med  en  Kamin.  I  Stueetagen  findes 
en  Del  hvælvede  Rum. 

Endnu  en  større  Bygning,  ikke  langt  fra  denne,  har  jeg  opmaalt;  dens  An¬ 
vendelse  kender  jeg  ikke.  Den  har  ikke  Boder  i  Stueetagen,  kun  en,  i  al  sin 
Simpelhed  meget  smuk,  rundbuet  Port,  hvorover  findes  en  kraftig  Bue,  dannet 
af  store  Kvadere;  Bredden  er  i  Meter  og  Kvaderne  gennemgaaende,  uden 
Stødfuger.  Af  øverste  Etages  Vinduer  er  ikke  bevaret  andet  end  den  øverste 
udkragede  og  ornerede  Del  af  Indfatningen,  ligesom  der  af  Baandet  under  Vin¬ 
duerne  kun  findes  nogle  Smaastumper. 

I  en  ny,  hæslig  Skolebygning  faar  den  israelitiske  Ungdom  sin  Oplysning. 
Disse  Børn  var  ret  indladende,  og  endog  temmelig  smaa  klarede  de  sig  godt 
paa  Fransk ;  deres  geografiske  Kundskaber  var  heller  ikke  saa  ringe,  som  man 
kunde  have  Grund  til  at  mene  ifølge  tidligere  Bekendtskab  med  Sydens  Folke¬ 
slag;  disse  Børn  havde  lært  om  Danmark  i  Skolen,  fortalte  de.  Jeg  fik  Lejlighed 
til  at  overvære  Skolens  Aarsfest,  ved  hvilken  Lejlighed  Børnene  opførte  franske 
Komedier. 

Den,  som  er  paa  Studierejse  i  Italien,  kommer  i  Reglen  let  i  Gang  med 
at  arbejde,  naar  først  hans  »Tessare«  eller,  som  det  tidligere  hed,  »Permesso« 
er  i  Orden ;  i  Athen  kommer  man  langt  paa  Landsmandskabet  med  Kongen  — 
værre  er  det  hos  Tyrkerne;  de  er  noget  mistænksomme  og  forsigtige  med  Hen¬ 
syn  til  at  give  Tilladelse  til  at  tegne  og  opmaale,  særlig  i  befæstede  Byer,  hvor 
de  kan  befrygte  Spioneri.  Introduktionen  gennem  Carlsbergfonden,  der  har  saa- 
danne  Tilladelser  i  Byen  Lindos ,  støttede  dog  Opnaaelsen  af  en  saadan,  ved  at  faa 
selve  Paschaen  samt  en  Del  andre  Myndigheder  til  at  interessere  sig  for  Sagen ; 
i  den  Anledning  foretoges  der  en  Audienstourné.  Paschaen  sad  paa  ægte  tyrkisk 
Maner  med  Benene  korslagte  paa  sin  Divan,  europæisk  klædt  men  med  sin  Fes 
paa  Hovedet,  som  eneste  Rest  af  Nationaldragten.  Udstyrelsen  af  hans  Ge¬ 
makker  henrev  ikke  til  Begejstring  for  tyrkisk  Pragt;  de  saa  nærmest  ud,  som 
om  de  kunde  være  monterede  fra  en  Møbelhandler  i  Grønnegade.  Straks  efter 
Præsentationen  blev  der,  som  alle  andre  Steder,  hvor  vi  kom  frem,  budt  Kafte 

°S  Cigaret  af  en  I  jener,  som  til  Gengæld  var  udstyret  paa  tyrkisk  efter  alle 
Kunstens  Regler.  Paschaen  var  en  ældre  Mand,  som  mest  interesserede  sio  for 
sin  Sygdom  (maaske  indbildt  Syge)  og  helst  kun  talte  om  den.  Naar  han 
færdedes  paa  Vejen  mellem  sit  Hjem  og  sit  Kontor,  kørte  han  altid  i  en  elegant 
Kaleschevogn,  bevogtet  af  to  højst  lurvede,  men  stærkt  bevæbnede  Gendarmer, 
ridende  paa  Pasgængere.  Den  attraaede  Tilladelse  til  at  maale  op  fik  jeg,  men 
da  jeg  ikke  var  det  tyrkiske  eller  Jødernes  spanske  Sprog  mægtig,  saa  at  jeg 
kunde  komme  overens  med  Beboerne  —  hvilket  jeg  maaske  heller  ikke  var  kom¬ 
men,  selv  om  jeg  havde  kunnet  Sproget  flydende  —  blev  der  anvist  mig  en  i 
Byen  kendt  Fører,  som  vistnok  tillige  —  og  formodentlig  ikke  mindst  —  havde  det 
Hverv  at  passe  paa,  at  jeg  ikke  drev  Spioneri  ved  at  opmaale  Fortifikationerne. 
Han  var  Politibetjent  og  skulde  være  tilstede  for  at  være  mig  behjælpelig 
overalt,  hvor  jeg  arbejdede. 

Til  Slut  et  Par  Ord  om  denne  min  Cicerone.  »Mussa  Bay»,  som  han 
hed,  talte  tyrkisk  og  græsk;  vi  hjalp  os  efter  Evne  med  det  sidste  og  lærte 
snart  at  forstaa  hinanden;  han  lod  i  det  mindste,  som  om  han  havde  Inter¬ 
esse  for  Arbejdet  og  fik  snart  en  glimrende  Øvelse  i  at  holde  i  Enden  af 
Baandnraalet;  han  kendte  ogsaa  de  rigtige  »Masticha«  -  Knejper,  hvor  denne 
græske  Nationalsnaps,  som  bestaar  af  Sprit  med  Tilsætning  af  Harpiks  fra 
det  1  ræ,  hvis  Navn  den  bærer,  udskænkedes.  —  Tyrkerne  maa  ikke  nyde 
Alkohol  men  det  tages  ikke  altid  saa  strængt.  Hans  Omhu  for  mio-  Var 
stor,  han  besøgte  mig  under  et  mindre  Feberanfald,  jeg  havde,  han  tilbød  at 
hjælpe  mig  ved  mine  Indkøb,  for  at  jeg  ikke  skulde  blive  trukket  op,  og 
han  holdt  Publikum  i  Afstand,  naar  jeg  tegnede.  Under  mit  Ophold  der  giftede 
han  sig,  og  jeg  maatte  absolut  ud  at  se  hans  Hus,  som  han  havde  faaet  i  Med¬ 
gift.  Brylluppet  kunde  jeg  ikke  overvære;  det  foregaar  paa  tyrkisk  sent  om  Af¬ 
tenen,  og  da  maa  man  ikke  opholde  sig  i  den  indre  By.  At  det  iøvrigt  for  mig 
var  en  stor  Behagelighed  at  være  overgivet  i  hans  Varetægt,  siger  sig  selv. 

Holger  Rasmussen. 


VILLA  I  HUMLEBÆK. 


VILLA  I  HUMLEBÆK. 


ARCHITEKT  OLAF  PETR 

VILLA  I  HUMLEBÆK.  ARCHITEKT  OLAF  PETRI. 

Paa  en  af  Skrænterne  ved  Stranden  i  Humlebæk  har  Hr.  Ingenieur  K.  Schøller 
ladet  opføre  en  Villa  c.  43  Fod  over  daglig  Vande  og  med  c.  8000  □ 
Alen  stor  Have. 

Bygningen,  hvis  Facader  er  groftpudsede,  er  tækket  med  Straa.  I  Stuen 
findes  5  Værelser  og  Køkken  med  Adgang  til  en  overdækket  Gaard,  paa  iste 
Sal  findes  4  Soveværelser,  2  Pigeværelser  og  Pulterkamre,  herover  igen  Tørre- 

loft.  Værelserne  i  Stuen  har  Bjælkelofter,  i  Forstuen  findes  desuden  mønstret 
Murstensgulv  og  ved  Trappen  her  er  anbragt  en  Søjle  med  Drager,  begge  ud- 
skaarne  og  dekorerede.  Paa  Ejendommen  har  Ejeren  indiettet  Septic  Tank  og  i 
Forbindelse  hermed  2  Stkr.  W.  C.  O-  P- 


ÅNNU  LITET  OM  ATT  RESA  OCH  OM  ATT  TECKNA. 


Kåre  »Architekten« ! 

Jag  blef  sannerligen  forbluffad  håromdagen,  når  jag  såg  mig  af  Er  utpekad 
såsom  en,  den  dår  ville  forfora  ungdomen,  såsom  den  lede  frestaren.  Er-* 
kånnas  måste  ju,  att  det  citat,  Ni  ryckt  ur  min  artikel  och  bundit  vid  spopålen, 
måtte  forefalla  ganska  komprometterande,  berofvadt  som  det  var  sin  konstruktiva 
infattning.  Dock  ansåg  jag  mig  i  min  artikel  i  dess  helhet  ha  tillråckligt  forsvar 
for  att  ej  behofva  nårmare  forklara  mig.  Men  nu  finner  jag  genom  några  ut- 
talanden  i  senaste  numret  af  vårt  svenska  arkitekturblad,  hvilket  ofvervåldigande 
starkt  intryck  Edra  ord  hafva  utofvat.  De  synas  rent  af  kunna  omvånda  sjålai. 

Detta  har  beståmt  mig  for  att  i  »Architekten«,  dår  jag  funnit  de  enda  sakliga 

invåndningarna  mot  min  citerade  artikel,  taga  den  plats,  som  så  vålvilligt  erbju- 
dits  mig,  i  anspråk  for  några  fortydligande  rader. 

Forst  vill  jag  markera  min  stållning  till  ett  par  hufvudfrågor,  hvilken  for- 

ofrigt  torde  styrkas  af  mina  ifrågavarande  uttalanden.  F5r  det  forstå,  att  jag  ej 

alls  år  den  skona  låttjans  predikare,  såsom  »Architekten«  vill  gora  troligt,  tvårt¬ 
om  har  min  kårlek  till  arbetet  vuxit  ut  till  min  stora  passion  hår  i  lifvet.  Och 
har  jag  syftat  åt  något,  så  år  det  åt  att  få  in  rnera,  och  framfor  allt  mera  till 
realiteten  syftande  arbete  i  de  långa  studieresorna.  For  det  andra,  att  jag  alltid 
uppskattat  betydelsen  af  skisstagning  och  uppmåtning,  når  de  såttas  på  sin  råtta 
plats.  Tror  emellertid  de  ha  sin  våsentliga  betydelse  på  ett  tidigare  stadium  ån 
det,  jag  haft  i  tankerna,  når  jag  skref  min  artikel,  d.  v.  s.  studieresor  efter  8  a 
10  år  af  teori  och  praktik. 

I  sitt  forsvar  for  det,  som  enligt  Eder  mening  bdr  vara  det  centrala  i  en 
modern  arkitekts  studieresa,  teckning,  uppmåtning  etc.,  anfor  »Architekten«,  om 
jag  ej  missforstått,  dessa  fårdigheter  såsom  de  fornåmligaste  medel  att  komma  i 
besittning  af:  forst  och  fråmst  ståmningen  hos  ett  åldre  byggnadsverk  och  dår- 
nåst  klarhet  ofver  dess  geometriska  forhållanden. 

Jag  behofver  vål  inte  framdra  några  citat  ur  min  omtalta  artikel  for  att  be- 
tyga,  hur  djupt  jag  kånner  vårdet  af  dessa  ståmningar  från  åldre  byggnadsverk. 
Men  jag  tror,  att  om  lifvets  pulsar  slå  friskt  och  fullt  och  man  kånner  sam- 
horigheten  med  det  verkliga  lifvet  stark,  så  fångar  man  en  sådan  ståmning,  och 
det  finaste  af  den,  oberoende  af,  hvilka  medel  som  anvåndas  att  fixera  dem  i 
ens  hågkomst.  Tar  man  efter  en  tid  fram  en  fotografi  eller  annan  reproduktion, 
kan  den  såkert  for  ens  inre  frammana  denna  ståmning  lika  lifslefvande  som  om 
man  sjålf  sokt  fåsta  den  på  papperet.  Så  har  åtminstone  jag  erfarit  det.  Ty 
åfven  jag  har  samvetsgrannt  setat  och  frusit  eller  svettats  framfor  ett  motiv,  som 
jag  sokt  afvinna  dess  ståmning  eller  sprungit  med  tumstocken  i  gamla  dammiga 


vinklar  och  vrår  och  funnit  glad je  och  behållning  dåri.  Men  att  koppla  detta 
samman  med  st&mning  tror  jag  inte  er  traffande.  En  annan  sak  år,  att  jag  be- 
hofver  åt  minnet  bevara  en  del  realiteter  af  fårg  oeh  form.  Om  jag  hårfor  an- 
vånder  mig  af  penna,  fårglåda,  fotografier,  publicerade  uppmåtningar  eller  något 
annat  medel,  kan  for  hvarje  fali  vara  en  låmplighetsfråga,  men  saknar  i  detta 
hånseende  storre  betydelse. 

Och  nu  från  ståmningen  till  byggnaders  geometriska  forhållanden !  »Archi- 
tekten«  såger:  »Hvor  let  lader  man  sig  ikke  narre  f.  Eks.  af  Højderne  i  de  ita¬ 
lienske  Bygninger,  og  hvor  tidt  bliver  man  ikke  overrasket  ved  at  se  dem  i 
geometrisk  Tegning?«  Jag  vill  fråga,  om  man  inte  biir  lika  ofverraskad,  når 
man  får  se  sina  egna  ritningar  omsatta  i  verklighet?  Jo,  dessvårre,  hor  jag 
» Architekten«  svara,  men  dessa  ofverraskningar  skulle  undvikas,  om  man  genom 
uppmåtningar  o.  d.  lår  sig  kånna  verklighetens,  så  att  såga,  geometriska  utseende. 
Har  man  blifvit  skicklig  håruti,  bor  man  kunna  behårska  det  geometriska  mate¬ 
rialet,  så  att  verkligheten  sedan  ej  kommer  med  några  ofverraskningar.  Jag 
tviflar  ej  på,  att  man  kan  komma  ganska  långt  på  detta  sått,  men  jag  tror,  att 
det  år  att  gå  ofver  ån  efter  vatten,  och  jag  skulle  i  stållet  vilja  såtta  ett  omvåndt 
tillvågagående,  nåmligen  att  låra  kånna,  hur  ens  egna  ritningar  komme  att  ta  sig 
ut  i  verkligheten,  redan  långt  innan  de  hunnit  denna  tillvarelseform.  Då  kunde 
man  direkt  tillgodogora  sig  intrycken  från  verkligheten  utan  en  besvårlig  mellan- 
hand,  man  finge  kommensurabla  storheter  att  rora  sig  med,  å  ena  sidan  den 
sedda  verkligheten,  å  andra  den  tdnkta.  Mojlighet  hårtill  finns  genom  noggranna 
perspektivkonstruktioner.  Jag  skulle  vilja,  att  man  samrådde  med  perspektivet 
under  hela  kompositionens  gång.  Hårigenom  skulle,  synes  mig,  de  repeterande 
uppmåtningarnas  betydelse  kunna  våsentligt  minskas,  och  vår  formåga  att  tånka 
och  komponera  perspektiviskt,  d.  v.  s.  i  tre  dimensioner,  det  oaktadt,  betydligt 
uppdrifvas. 

Jag  vet  vål,  att  perspektivet  råkat  i  misskredit  och  misstånkes  vara  till  en- 
dast  for  att  kugga  folk,  men  jag  år  ofvertygad  om,  att  det,  rått  anvåndt,  skulle 
visa  sig  vara  ett  hjålpmedel  af  oanadt  vårde.  Men  då  skall  det  inte  tagas  till 
bara  om  sondagarne,  utan  verkligen  få  en  plats  i  det  dagliga  slitet.  Om  jag 
skulle  djårfvas  tala  ur  min  egen  forvisso  mycket  ringa  erfarenhet,  vill  jag  betyga, 
att  ett  sådant  arbetssått,  att  studera  ut-  och  invåndigt,  stort  och  smått  perspek¬ 
tiviskt  har  for  mig  blifvit  en  oumbårlig  hjålp,  det  oppnar  ogonen  for  oanade 
mojligheter;  svårigheter,  som  tyckas  oofverkomliga,  klaras  af  sig  sjålfva.  Ofta 
har  det  blifvit  vågen  ur  labyrinten.  Ja,  detta  var  då  ingenting  nytt,  såger  Ni, 
så  arbetar  ju  hvar  och  en.  Desto  båttre!  Då  kan  Ni  intyga,  att  det  just  ej  år 
någon  låttvindig  våg  detta;  det  år  ej  ett  perspektiv,  som  tarfvas,  det  biir  hela 
raden,  med  borjan  på  fri  hånd  och  sedan  uppåt  under  ståndig  våxelverkan  med 
utarbetandet  af  de  geometriska  ritningarna  och  under  ståndiga  jåmkninger,  tilis 
allt  hunnit  svetsa  sig  samman  till  enhet. 

Det  år  ju  klart,  att  man  inte  heller  på  denna  våg,  trots  ganska  utvecklade 
metoder,  kan  undgå  en  del  misstag  och  felberåkningar,  men  med  samvetsgrann- 
het  och  ofning,  tror  jag  man  reder  sig  båttre  så,  ån  om  man  lårde  sig,  hur  hela 
vårlden  såg  ut  i  geometrisk  projektion.  Hjålper  ej  perspektivet,  får  man  i 
kinkigare  fali  ta  modeller  till  hjålp,  men  denna  vågen  år  det,  vi  måste  fram, 

och  det  år  så,  vi  i  fråmsta  rummet  skola  utveckla  formågan  att  i  geometrisk 
teckning  återgifva  det,  vi  sett  i  verkligheten,  eller  det,  vi  tånkt  for  verkligheten. 

Det  år  mot  en  bakgrund  af  dylika  tankar  och  dårjåmte  under  en  måktig 
kånsla  af  osåkerhet  och  ansvar  infor  verklighetens  kraf,  som  min  omtalta  artikel 
blifvit  till.  Det  år  mot  dessa  kraf,  som  jag  tror,  att  studieresorna  behofde  allt 
mer  och  mer  inriktas.  Så  att  man  inte  tillåfventyrs,  når  man  kommer  hem  och 
får  hånd  om  en  praktisk  nutidsuppgift,  står  fårdig  att  utbrista :  åh !  var  det  dettå 
frågan  gåide.  Detta  behofver  nu  inte  betyda  så  mycket,  ty  man  kommer  kanske 
snart  på  rått  bog  igen  —  och  utvecklande  har  ju  resan  under  alla  omståndig- 
heter  varit.  Men  når  det  gåiler  att  få  den  så  instruktiv  och  gifvande  som  moj- 
ligt,  borde  en  våsentligare  plats  gifvas  åt  alla  dessa  praktiska  vården,  som  trånga 
sig  fram  i  verkligheten  och  kunna  vara  af  storsta  betydelse  for  ens  uppfattning. 
Ty  mer  ån  allt  annat  ligger  det  vikt  på,  synes  det  mig,  att  arbeta  sig  fram  till 
en  beståmd  och  klar,  så  mångsidigt  som  mojligt  belyst,  uppfattning  om  alla 
olika  ingredienser  i  arkitekturen,  icke  endast  om  mått  och  proportioner,  men 
åfven,  och  icke  mindre,  om  sådana  som  olika  materialier,  konstruktioner,  arbets- 
metoder,  sociala  vanor,  hygien,  belysning,  uppvårmning,  ekonomi,  terrång,  kom¬ 
munikationer,  klimat,  anordningar  for  olika  specialbehof,  såsom  for  sjukhus,  bad- 
anlåggningar,  skolbyggnader  etc.,  maskinella  anordningar  och  mycket,  mycket  mera. 

Men  for  att  detta  skall  kunna  vara  mojligt  åfven  under  en  studieresa,  bor 
man  ståndigt  kånna  vaxelverkan  mellan  verkligheten  och  studierna,  verklighets- 
arbetet  måste  inspirera  studierna,  inte  endast  tvårtom.  Arten  af  arkitektens  verk- 
samhet  lågger  hinder  ivågen  hårfor.  Ett  steg  i  rått  riktning  vore  studieresornas 
uppdelning  på  kortare.  tidsperioder. 

Man  må  akta  sig  for  att  jåmstålla  våra  studieresor  med  målares  och  skulp- 
torers.  De  lika  forutsåttningarna  saknas.  Dessa  kunna  under  kringflackandet 
hissa  sin  arbetsflagg,  hvar  det  dem  lyster,  hugga  in  på  sitt  eget  verkliga  arbete 
och  låta  det  våxa  fram  under  alla  dessa  framvållande  intryck  på  godt  och  ondt, 
som  moter  en  under  vandringslif.  De  få  våfva  in  allt  detta  i  sitt  arbete.  Vi 
få  endast  arbeta  med  våra  intryck,  putsa  upp  dem  och  magasinera  dem  for  kom- 
mande  tider,  få  aldrig,  eller  sålian,  under  resetiden  tillfålle  att  såtta  dem  på  det 
luckrande  och  stålsåttande  eldprof  som  ett  nappatag  med  verkligheten  inncbår. 
Hur  ofta  har  jag  ej  afundats  dessa  lyckligare  lottade  medbroder  detta  foretråde. 
For  egen  del  har  jag  ju  så  långt  sig  gora  låtit  under  resan  sokt  hålla  en  sådan 
kontakt  med  verkligheten.  Men  det  moter  svårigheter  i  ena  såvål  som  i  andra 
afseendet. 

Sålånge  dessa  existera,  erbjuder  nog  arkitektens  studieresa  ett  svårare  pro¬ 
blem  ån  mången  vill  erkånna.  Att  hoja  teckning  och  målning  till  dess  hufvud- 
intressen,  tror  jag  vore  att  expediera  det  något  for  hastigt.  Den  uppfattningen, 
att  arkitektur  skulle  vara  endast  mått  och  proportioner,  har  vål  dock  boijat 
forsvinna. 

Tyngdpunkten  måste  vål  flyttas  in  i  en  omgifning,  dår  alla  reella  vården  få 
gruppera  sig  likformigt  och  inte  skymmas  undan  af  vidskepelse*). 

ii.  sept.  1906.  '  Eder  tillgifne 

Ivar  T engbom. 

*)  »vidskepelse«,  paa  Dansk  =  overtroiske  Forestillinger.  Red. 

UDSVEDNINGER  PAA  MURE. 


an  ser  ofte  paa  Bygningers  Ydermure  en  hvid  eller  graa,  skimmelagtig 


JLVX  Belægning,  der  enten  strækker  sig  over  større  Murflader  eller  ogsaa  kun 
bryder  frem  fra  enkelte  Sten  og  Fuger.  Saadanne  Belægninger  er  meget  ube¬ 
hagelige,  fordi  de  i  betydelig  Grad  skade  Bygningens  Udseende  og  tillige  ofte 
danne  Begyndelsen  til  en  i  Byggematerialet  foregaaende  Ødelæggelsesproces. 
Disse  Udsvedninger  paa  Murværket  vise  sig  i  Reglen  stærkest,  naar  den  var¬ 
mere  Aarstid  begynder,  saa  snart  Vind  og  Solskin  berøve  den  i  Murene  inde¬ 
holdte  Fugtighed.  Hyppigst  kommer  dette  Fænomen  til  Syne  i  det  første  Foraar, 
efterat  Bygningen  er  gjort  færdig.  Men  ogsaa,  medens  der  endnu  bygges,  kan 
dette  Produkt  danne  sig  ved  Udsvedning  fra  Murværket.  Disse  krystallinske  Ud¬ 
fældninger  paa  Ydersiderne  af  Murene  kalder  man  ofte  Salpeter  eller  Mursalpeter, 
hvilken  Benævnelse  dog  savner  enhver  Berettigelse,  thi  efter  indgaaende  Under¬ 
søgelser  har  man  fundet,  at  Bestanddelene  af  denne  Murudsvedning  er  Salte,  der 
er  opløselige  i  Vand,  og  da  væsentligst  kulsure  og  svovlsure  Salte.  Mursalpe¬ 
terets  Fremkomst  er  begrænset  til  Vægge,  ved  hvilke  der  ligge  raadnende,  æt¬ 
sende  Substanser,  f.  Eks.  op  til  Møddinger,  Renovationskuler,  Stalde  o.  s.  v.  Ud¬ 
svedningerne  opstaar,  som  allerede  nævnt,  ved  at  fugtigt  Murværk  udtørres,  idet 
det  saltholdige  Vand  trækker  ud  til  Yderfladen,  fordamper  og  her  udfælder  Sal¬ 
tene,  der  antage  Form  af  smaa  Krystaller.  Ved  fugtigt  Vejr  forsvinder  denne 
Udsvedning,  men  den  træder  frem  igen  ved  tør  Luft.  Dannelsen  af  disse  Ud¬ 
krystalliseringer  kan  ikke  altid  føres  tilbage  til  det  anvendte  Stenmateriale,  men 
kan  ogsaa  skyldes  Mørtelen  eller  det  benyttede  Vand.  Endvidere  kan  ligeledes 
det  omgivende  eller  tilstødende  Jordsmon  bidrage  til  Dannelsen  af  disse  Snylte- 
produkter.  I  det  sidste  Tilfælde  kan  man  afhjælpe  Ondet  ved  at  isolere  tilstrække¬ 
ligt,  saa  at  ingen  Fugtighed  kan  stige  op  fra  Grunden  og  ved  Fordampning  frem¬ 
bringe  disse  Udsvedninger.  Ved  færdige  Bygninger  er  det  vanskeligt  at  udfinde, 
om  Aarsagen  til  Udsvedningerne  maa  tilskrives  Stenmaterialet  eller  Bindemidlet, 
da  de  tilstedeværende  Salte  i  opløst  Tilstand  paa  Grund  af  Fugtigheden  gennem¬ 
trænge  baade  Sten  og  Mørtel. 

Vil  man  nu  undgaa  disse  Ubehageligheder,  da  maa  man  sørge  for,  at  Sten 
og  Mørtel,  før  de  benyttes,  undersøges  med  Hensyn  til  disse  Substanser.  Ved 
Mursten  kan  Saltholdigheden  tilskrives  Leret,  det  brugte  Vand,  en  mindre  høj 
Brændingsgrad  eller  Forhold  paa  Murstenenes  Oplagsplads.  Er  Stenene  brændte 
godt  og  har  de  en  tør  Oplagsplads,  der  dog  ikke  maa  være  bragt  til  Veje  ved 
at  fylde  op  med  Aske  eller  Slakker,  da  kan  man  gaa  ud  fra,  at  de  er  fri  for 
saadanne  Salte,  eftersom  disse  gøres  uskadelige  ved  en  rigtig  ledet  Brændings¬ 
proces.  Ved  Mørtelen  ligger  Aarsagén  enten  i,  at  Saltene  allerede  fandtes  i  Kalk¬ 
stenen  eller  at  de  er  bragte  ind  i  denne  ved  saltholdigt  Vand  ved  Læskningen 
eller  Tillavningen.  Dog  ikke  blot  Kalk,  men  ogsaa  Gibs,  Cement  og  Sand  inde¬ 
holder  til  Dels  opløselige  Salte.  Udsvedningerne  paa  Murværket  er  ikke  direkte 
skadelige,  saa  længe  de  kun  optræde  forbigaaende,  men  naar  der  vedvarende 
kommer  ny  Fugtighed  til,  kan  de  faa  en  skadelig  Indvirkning  paa  Murværket 
De  krystallinske  Udfældninger  blive  større  paa  Grund  af  Fugtigheden  og  begynde 

at  ødelægge  Murværket.  Ødelæggelsen  viser  sig  ved,  at  der  dannes  fine 
Skæl,  som  kun  staa  i  meget  løs  Forbindelse  indbyrdes,  og  som  skalle  af,  naar 
de  har  naaet  en  vis  Udvikling.  Dette  iagttages  særlig  skarpt  ved  bløde  Stenarter 
og  pudsede  Flader.  Naar  disse  Udsvedninger  paa  Murværket  er  komne  til 
Udbrud,  kan  de,  ifølge  »Deutsche  Bauhiitte«,  lettest  fjernes  ved,  at  man  afvasker 
Vægfladerne  med  rent  Vand  under  Tilsætning  af  Eddike  og  gnider  dem  kraftigt 
ved  Hjælp  af  en  stiv  Børste.  Derpaa  skyller  man  dem  af  med  rent  Vand,  og 
denne  Proces  gentages  nogle  Gange.  Man  er  nu  ogsaa  begyndt  at  bruge 
Fluater  hertil. 


FORSKELLIGT. 


Afgangsbevis.  Architekt  Hilmar  Møller  fra  Kjøbenhavn,  der  har  studeret 
ved  Akademiet  i  Dresden,  har  i  August  Maaned  som  Afgangsbevis  modtaget  det 
fornævnte  Akademis  Sølvmedaille. 

* 

Bopcelsforandring.  Architekt  K.  Varming  er  flyttet  til  Trianglen  4,  4.  Sal.  0. 
Telefon :  Østerbro  1133. 


» ARCHITEKTEN « S  REDAKTION. 

Samtidig  med  Afslutningen  af  denne  Aargang  af  » Architekten«  udtræder 
Architekt  Søren  Lemche  af  Bladets  Redaktion,  som  fortsættes  af  Architekterne 
K.  Varming  og  Alfr.  Thomsen  med  førstnævnte  som  ansvarhavende  Redaktør. 


FORTEGNELSE 


over  Firmaer,  som  i  det  forløbne  Aar  har  annonceret  i  Tidsskriftet. 

Annonceafdelingen  redigeres  af  Hr.  Maler  T.  E.  Lundbye  (Ahornsgade  i),  som  tillige  har  udført  Tegning  til  en 
stor  Del  af  de  forskellige  Annonceclichéer. 


Asfalt  og  Asfaltarbejder. 

Bird,  Ingeniør,  Biilowsvej  7  A 
Dansk  Asfaltfabrik,  Palægade  3 
Evers  &  Co.,  Frederiksholms  Kanal  6 
Guldmann,  Hans,  Vestergade  26 

Kjøbenhavns  Asfaltkompagni,  Akts.,  Kongens  Enghave 
Larsen,  Hans  &  Jørgen,  Griffenfeldtsgadc  37 
Prior,  Axel,  Aktieselskab,  Bredgade  33 
Schøller  &  Rothe,  Fælledvej  27 

Badeanlæg  og  Badeapparater,  W-  C.,  Armatur 
hertil  m.  m. 

Albrectsen  &  Madsen,  Ravnsborggade  20 

Dansk  Gasbadeovnsfabrik,  A.  Rygaard,  Aaboulevard  40 

Feldthusen,  Georg,  Vesterbrogade  96 

Harboe,  Kr.  Noe,  Nørrebrogade  13 

Hassel  &  Teudt,  Bredgade  43 

Hein  &  Møller-Holst’s  Sanitets-Afdl.,  Citygade  24 

Hoppe,  V.  &  Lutz  Petersen,  Rolighedsvej  21 

Høst,  P.  W.,  Ravnsborggade  12 

Ludvigsen  &  Hermann,  Nørrebrogade  39 

Monies  &  Andersen,  Raadhusstræde  4 

Rasmussen,  Niels  &  H.  Schiøtz,  GI.  Kongevej  114 

Riedels,  C,  F.,  Eftf.,  Ny  Vestergade  9 

Schæbel,  Ferd.,  Mikkelbryggersgade  5 

Thomsen,  Carl,  Nørre  Allé  21 

Timm,  Brødr.  J.  &  O.,  Vesterbrogade  44 

»Vølund«,  Aktieselskab.,  Blegdamsvej  32 

Bageovne. 

Weidemann,  J.  H.,  Østersøgade  34. 

Beton=,  Cement=  og  Monierarbejder  m.  m. 

Christiani  &  Nielsen,  Linnésgade  35 


Holbøll,  Olaf  &  Poul  Poulsen,  Rosenvængets  Side¬ 
allé  5 

Jensen,  Em.  &  H.  Schumacher,  Akts.,  Godthaabsvej  90 

Rasmussen,  Clir.  Erik,  Nørrebrogade  118 

Schøller  &  Rothe,  Fællcdvej  27 

Schiøtz,  Carl,  Biilovsvej  28 

Schrøder  &  Unmack,  Holsteinsgade  21 

Bogbind,  Bøger  m.  m. 

Kyster,  Anker,  Sværtegade  3 
Schuth,  Ludvig,  Badstuestræde  8 

Broncestøbning,  Metalarbejde  m.  m. 

Ballin,  Mogens,  N.  Frihavnsvej  19 
Rasmussen,  Lauritz,  Raadmandsgade  16 

Brændsel. 

Akts  Christiansholms  Fabriker,  Nyhavn  4 

Bygningsartikler,  forsk.  Cement,  Gibs,  Skifer, 
Zink,  Vægfliser  m.  m. 

Evers  &  Co.,  Frederiksholms  Kanal  6 
Gottlieb,  F.,  Nørrevoldgade  4 
Hansen,  Vilh.  &  Co.,  Nørrebrogade  30 
Lemvigh  &  Co.,  Niels  Juelsgade  5 
Mariboe,  Svend,  Cort  Adelersgade  10 
Prior,  Axel,  Aktieselskab,  Bredgade  33. 

Rurnp,  Harald,  Østervoldgade  8 

Bygningsbeslag  og  Værktøj  m.  m. 

Erichsen,  L.  V.,  Nørrebrogade  55 
Rom,  C.  Th.,  &  Co.,  Axelhus  2  B 
Steinntetz,  N.  C.,  Helgolandsgade  2 
Vermebren,  Edv.,  Eftf.,  Nørrebrogade  18  A 

Clichéer,  Reproduktion,  Lyskopieringf,  Stemp= 
ler  samt  Tegninger  hertil. 

Atelier  Friis,  Møntergade  12 

»Elektra«,  Vestergade  29 

Hansen,  Charles,  Pilestræde  19 

Lundbye,  T.  E.,  Ahornsgade  1 

Maale,  Mimi  &  Harriet  Harpøth,  •  Nørrevoldgade  96 

Dampskorstene,  runde. 

Holbøll,  Olaf,  &  Poul  Poulsen,  Rosenvængets  Side- 
allé  5 

Jensen,  Emanuel,  &  H.  Schumacher,  Akts.,  Godthaabs- 
vej  90 

Køhier,  Vilh.,  Ryesgade  25 
Preus,  Chr  ,  Valby 

Prior,  Axel,  Aktieselskab,  Bredgade. 33 
Schrøder  &  Unmack,  Holsteinsgade  21 

Dørlukkere. 

Kjøbenhavns  Dørgreb-  &  Metalvarefbr.  Skindergade  39 

Elektriske  Anlæg,  Elevatorer.  Lynafledere, 
Materiel  m.  pi. 

Andersen  &  Meyer,  Løvstræde  8. 

Dansk  Akts.  Siemens-Schuckert,  Palægade  6 
Hassel  &  Teudt,  Bredgade  43 

Hellesens  Enke  &  V.  Ludvigsen,  Aldersrogade,  Str. 
Jydsk  Ingeniørkontor,  Aarhus 
Riedel,  C.  F.,  Eftf.,  Ny  Vestergade  9 
Thrige,  Thomas  B  ,  Mikkelbryggersgade  3 
Timrn,  Brødr.  J.  &  O.,  Vesterbrogade  44 
»Titan«,  Akties.,  Tagensvej  32 
»Vølund«,  Aktieselskab,  Blegdamsvej  32 

Fajance-  og  Porcellænsovne,  Kaminer  m.  m. 

Kjær,  C.  V.,  Købmagergade  42 
Kahler,  Carl  F.,  Jernbanegade  5 
Nielsen,  E.,  Nørrebrogade  44 

Forsikrings  væsen. 

Forsikrings-Aktieselskabet  »Skjold«,  Raadlmsstræde  1 

Gade-,  Vej-  og  Kloakanlæg,  Havne-  og  Kyst¬ 
arbejder  m.  m. 

Hoppe,  V.,  &  Lutz-Petersen,  Rolighedsvej  21 
Larsen,  Hans  &  Jørgen,  Griffenfeldtsgade  37 
Rasmussen,  Niels,  &  H.  Schiøtz,  GI.  Kongevej  114 
Schøller  &  Rothe,  Fælledvej  27 

Glarmesterarbejde,  Glas,  Glasmaleri  m.  m. 

Dansk  Glasindustri,  Nyhavn  31 
Engstrøm,  O.,  Borgergade  53 
Mandix,  H,  Nørregade  35 
Wriedt,  Ludvig,  Klosterstræde  21 

Ingeniører,  Jærnstøberier  m.  m. 

Christianshavns  Jærnstøberi,  Holmbladsgade  23 
Frandsen,  M.,  Thorvaldsensvej  8 
Jydsk  Ingeniørkontor,  Aarhus 
Ludvigsen  &  Hermann,  Nørrebrogade  39 
Thrige,  Thomas  B.,  Mikkelbryggetsgade  3 
»Titan«,  Akts.,  Tagensvej  32 
»Vølund«,  Akts.,  Blegdamsvej  32 

Isolationsfarve,  Isolationsstof,  Kork-Isolering 
m.  m. 

Akts.  Diatom ee  silicium,  Rosenborggade  1 
Dansk  Isolationsfabrik,  Valdemarsgade  6 
Rump,  Harald,  Østervoldgade  8 

Linoleum,  Linol,  Linotol  m.  m. 

Bonne,  C,  Riis,  Kronprinsensgade  6 
Dansk  Linotol-Kompagni,  Kompagnistræde  22 
Magasin  du  Nord,  Kongens  Nytorv 
Meyer,  Em.,  Jorcks  Passage 
Olesen,  O.,  Højbroplads  4 

Malerarbejde. 

Jensen,  Severin  &  Andreas,  Kongens  Nytorv  21 
Mandix,  H.,  Nørregade  35 
Nielsen,  O.  Severin,  Kronprinsessegade  40 
Scheuer  &  Olsen,  Nørrebrogade  50 
Schiibeler’s  Sønner,  H.,  Nordre  Frihavnsvej  19 
Øjgaard,  M.  Chr.,  Rosenborggade  2 

Maskinsnedkeri,  Møbler  m.  m. 

Jensen,  Severin  &  Andreas,  Kongens  Nytorv  21 


Opvarmning  og  Ventilation,  Armatur  hertil 
m.  m. 

Albrectsen  &  Madsen,  Ravnsborggade  20 
Bruun  &  Sørensén,  Palægade  8  og  Aarhus 
Christianshavns  Jernstøberi,  Holmbladsgade  23 
Monies  &  Andersen,  Raadhusstræde  4 
Recks  Opvarmnings-Conip:,  Lyngbygade 
Ramsing,  Chr.,  Tordenskjoldsgade  u 
»Titan«,  A-kts.,  Tagensvej  32 
»Vølund«.  Akts.,  Blegdamsvej  32 

Patentkontorer. 

Lehmann  &  Ree,  Vimmelskaftet  48 

Prisme-Glas. 

Prior,  Axel,  Aktieselskab,  Bredgade  33 
Skandinavisk  Glastagkomp.,  Vestervoldgade  125 

Saltsyre,  Gibs,  Vandglas. 

Hansen,  Vilh.,  &  Co.,  Nørrebrogade  30 
Prior,  Axel,  Akts.,  Bredgade  33 

Skifer-,  Kobber-  og  Zinkdækning. 

Rygaard,  A  ,  Aaboulevard  40 

Timrn,  Brødr.  J.  &  O.,  Vesterbrogade  44 

Smedearbejde,  Sikkerhedsgittere,  Havehegn 
m.  m. 

Doberch,  F.  W.  &  Søn,  Lille  Strandstræde  22 
Fiedler,  V.,  H.  C.  Ørstedsvej  30 
Høst,  P.  W.,  Ravnsborggade  12. 

Schlippe,  Eckardt  &  Co  ,  Østre  Fasanvej  243 
Schæbel,  Ferd.,  Mikkelbryggersgade  6 

Staal-  og  Jærnbjælker,  Plader,  Taljer  m.  m. 

Berendsen,  Sophus,  Aktieselskab,  GI.  Torv  24 

fh.  Jensens,  Jørgen,  Eftf.,  P.  G.  Munck,  Vestergade  16 

Lemvigh-Møller,  J.  F.,  Kultorvet  n— 13 

Rahr,  Chr.  C.,  &  Cornp  ,  Vestervoldgade  31 

Rønberg,  Oluf,  Nørrefarimagsgade  41 

Vold,  L ,  Nansensgade  2S  B 

Stenhuggerier,  Marmorarbejder  m.  m. 

Akts  Ankerske  Marmorforretning,  Frihavnen 

Faxe-Limhamn  Kalkbrud,  St.  Annæplads  26 

Hagen  &  Co.’s  Eftf.,  Gothersgade  8 

Larsen,  H.  &  J.,  Griffenfeldtsgade  37 

Nielsen,  E.,  mekanisk  Stenhuggeri,  Nørrebrogade  44 

Schannong  Peter,  St.  Kongensgade  84 

Sode,  A.,  H.  C.-  Ørstedsve]  32 

C.  Wienbergs  Stenhuggeri,  Jagtvej  183 

Stukarbejder. 

erg  ,  Hans  Chr.j  Aaboulevard  44 

Dansk  Gibsindustri-Konipagni,  Akts.,  Mariendalsvej 

Klingsey  &  Levin,  Fælledvej  7 

Tagpap  m.  m. 

Evers  &  Co  ,  Frederiksholms  Kanal  6 
Gottlieb,  F.,  Nørrevoldgade  6 
Prior,  Axel,  Aktieselskab,  Bredgade  33 
Villadsen,  Jens,  Forchhammersvej  28 

Tapeter. 

Jacobsen,  Chr.  S.,  Bredgade  36 
Kriiger,  C  ,  Nygade  6 

Teglværksprodukter  m.  m. 

De  forenede  Teglværker,  Kontor  Nørregade  2 
Frederiksholms  Tegl-  &  Kalkværker,  Tordenskjolds- 
gade  3 

Hansen,  J.  A..  Kolding 

Kagstrup  Kalkværk,  Akts.,  Nørregade  2 

Knabstrup  Teglværk,  Knabstrup  St. 

Tegneartikler. 

Knudsen,  Cornelius,  Købmagergade  15 
Petersen,  J.  Chr.,  St.  Kirkestræde  1 

Textil-Artikler  m.  m. 

Olesen,  O.,  Højbroplads  4 

Træ  og  Trævarer,  Billedskærer-  og  Drejer¬ 
arbejde. 

Ivrause,  M.  H.,  Niels  Ebbesensvej  6 
Petersen,  Sophus,  St.  Kongensgade  63 
Trækompagniet,  Frihavnen 

